
PRATARMĖ 


Tai trečiasis Norberto Vėliaus didelio projekto tomas, lietu- 
vių religijos ir mitologijos tyrimų chrestomatijos trečioji dalis. Ji 
apima labai sudėtingą laikotarpį - XX a. antrąją pusę. Tai metas, 
kai „šlubavo“ chronologija. Metas, kai lietuvių autoriai ir užsie- 
nio tyrinėtojai neprasimušė pro geležinę uždangą ir kelis dešimt- 
mečius vieni rašė nežinodami ne tik ką veikia kiti, bet ir apskritai 
nežinodami apie tų kitų egzistavimą. Tam tikru tiltu tapo iškilios 
lietuvių emigracijos figūros, bet tas tiltas dėl sovietų imperijos 
kontrolės nebuvo nei ilgalaikis, nei patikimas. Todėl ir mūsų chres- 
tomatija, nors medžiaga joje dėstoma chronologiškai, vis dėlto 
subyrėtų, jei jos - mintyse - nedėliotume pagal tam tikrus princi- 
pus, nes net geriausi veikalai, pasirodę vienoje pusėje, likdavo 
nežinomi kitoje. 

Būtent dėl to šio tomo pradžioje pateikiamame apžvalginia- 
me straipsnyje „Lietuvių mitologijos tyrimai XX a. antrojoje pu- 
sėje“ siekiama atskleisti procesus, o ne pateikti vis tobulėjančią, 
besiplečiančią ir gilėjančią istoriografinę analizę. To nebuvo. 
Straipsniai, pasirodę aštuntajame dešimtmetyje, buvo prastesni, 
daug mažiau parengti ir pagrįsti nei šeštojo dešimtmečio tekstai. 
Žinoma, tai priklausė nuo to, kurioje pusėje ir būtent kieno jie 
būdavo rašomi. Todėl mūsų toliau pateiksima apžvalga tam tikru 
aspektu yra būtina; joje pristatomi nebūtinai „geriausi straips- 
niai“ ir aptariami ne tik ir ne vien labiausiai žinomi autoriai, O ir 
tie, kurie norom nenorom darė didžiausias įtakas tam tikram re- 
gionui arba buvo labiausiai reprezentatyvūs, geriausiai atstovavo 

epochos dvasiai. Tuo požiūriu partinio funkcionieriaus tekstas apie 
senovės lietuvių religiją ir mitologiją (SLRM) kartais rodo dau- 
giau nei sąžiningo mokslininko kruopšti studija. Ji rodo, kokiomis 
sąlygomis tam sąžiningam mokslininkui teko dirbti, kokia buvo jo 
aplinka. Arba, sakykime, būta pakankamai geranoriškų studijų, ku- 
rios pateko į mokslinę apyvartą, tačiau pačios buvo parašytos re- 
miantis pasenusiais principais ir teikė ne XX a. būdingą, o XIX a. 
pabaigai pritinkantį vaizdą. Visa tai - XX a. realybė. 

Rengiant šį tomą remtasi XX a. antrosios pusės SLRM tyri- 
mų projektu, N. Vėliaus sudarytu XX a. paskutinio dešimtmečio 
pradžioje, keli metai iki jo mirties. Projektas buvo platesnis, ta- 
čiau fizinės ir finansinės galimybės neleidžia įgyvendinti jo viso. 
Be to, teko kai ką įdėti, kai ką išimti, tačiau karkasas, pati trečio- 
jo tomo idėja liko tokia, kokią ją sukūrė N. Vėlius. 

Suprantama, liko nepaliestos, nepajudintos medžiagos. Liko 
ir autorių, kurie nepateko į šį tomą. Tačiau priežastys ne tos, kad 
jie prastesni, — priežastys materialios. Labai nesunku būtų pa- 
rengti ir ketvirtą tomą, į kurį būtų įdėtas dar ne vieno autoriaus 
darbas. Turime vilties, kad toks projektas dar gali turėti ateitį. 
Dar vieną chrestomatijos tomą galima sudėstyti vien iš autorių, 
rašiusių po 1990 m. Bet mūsų svarbiausias tikslas - reprezentuo- 
ti tuos procesus, kurie SLRM tyrimuose vyko per pusšimtį metų; 
daugiau procesus nei autorius ir daugiau tekstus nei autorius. 
Dažno teksto pasirinkimą nulėmė jo poveikis ir reprezentatyvu- 
mas, O šiuos dalykus neretai lemdavo aplinkybės - kartais dės- 
ningos, kartais atsitiktinės. Tuos dalykus ir pamėginta pristatyti 
knygos įvade. 

Chrestomatijos pobūdis toks, kad jos sandarai visada gali bū- 
ti priekaištų. Tačiau reprezentatyviausi tekstai pateikiami. Kar- 
tais pirmenybė teikiama prastesniam tekstui, ne geresniam, nes 
prastesnis darė didesnę įtaką. SLRM tyrimai XX a. taip pat buvo 
įterpti į globalią dviejų sistemų kovą. Iš jos padarinių vaduoja- 
masi iki šiandien. 


Gintaras Beresnevičius 

GINTARAS BERESNEVIČIUS 


LIETUVIŲ MITOLOGIJOS TYRIMAI 
XX A. ANTROJOJE PUSĖJE 


Lietuvių mitologijos tyrimus XX a. antrojoje pusėje stipriau- 
siai veikė ne mokslo raida, o visai neakademiniai veiksniai: 1deo0- 
logijos, okupacijos, sovietizacijos ir emigracijos. Tik amžiaus pa- 
baigoje prasidėjo tam tikras naujųjų metodologijų, emigracijos 
mokslininkų ir pačios Lietuvos tyrinėtojų jungimasis į vieną ter- 
pę. Procesas, kuris dar nėra kaip reikiant įsibėgėjęs ir kuris dėl 
sovietinės epochos „įdirbio“ užprogramuotas dar trukti dešimt- 
metį kitą. 

Savaime suprantama, kad Vakaruose atsidūrusių lietuvių ty- 
rinėtojų aplinka moksliniam darbui nebuvo palanki - iš lietuvių 
tradicijos tyrimų jie negalėjo pragyventi ir SLRM temas nagrinė- 
davo kaip papildomas arba šiam darbui turėdavo skirti laisvalai- 
kį. Didžioji išvykusių mokslininkų dalis buvo atkirsta nuo šalti- 
nių (tautosakos archyvų). Tačiau jiems buvo (potencialiai) 
prieinamos naujausios mokslinės metodologijos ir pakankama 
akademinė laisvė. Ne visi tuo pasinaudojo, tačiau tie, kurie norė- 
jo ir sugebėjo paisyti naujų metodologijų atsiradimo, dėl to galė- 
jo apsieiti su mažesniu medžiagos kiekiu. Tarkime, Vytautas Jo- 
nas Bagdanavičius, atsigręžęs į Vienos etnologinę istorinę 
mokyklą, paskelbė aibę straipsnių užsienio lietuvių periodijoje, 
keturtomį Kultūrinės gelmės pasakose, studiją apie laumes ir t. t. 
Algirdas Julius Greimas struktūralistinį ir semiotinį metodą (prie 
kurio atsiradimo jis pats gerokai prisidėjo) taikė praktiškai rem- 
damasis keliomis spausdintomis pasakomis, kurias šmaikščiai de- 
rino su istorinių šaltinių medžiaga. Struktūralizmas kaip tik ir 

buvo pritaikytas „rekonstravimui iš šukelių“, ir A. J. Greimas iš 
fragmentų lipdė visumas. Marija Gimbutienė daug pasiekė dirb- 
dama su lyginamąja medžiaga; garsioji archeologė jos turėjo tiek 
daug, kad ją sklaidydama net sukūrė metodą - archeomitologiją. 
Tai trys išeivijos autoriai, kurie triūsė pagal naujus vakarietiškus 
metodus; galima net pasamprotauti, kad jei ne - visų pirma — 
folkloro, etnografijos, istorijos šaltinių trūkumas, gal jiems net 
nebūtų tekę tiek dėmesio skirti metodams. Medžiagos iš Lietu- 
vos moksliniam darbui vis vien buvo per mažai, todėl šie mito- 
logijos meistrai metodams skyrė sąlygiškai labai daug dėmesio. 
Kadangi jie kūrė iš šaltinių detalių, jiems reikėjo labai save ko- 
reguoti, tam panaudojant metodologiją. Gal todėl ir toks dide- 
lis V. J. Bagdanavičiaus, M. Gimbutienės, A. J. Greimo meto- 
dologinis įdirbis. 

Tiesa, lietuvių išeivijoje Jonas Balys skelbė savo užjūrin atsi- 
gabentą lietuvių tautosakos ir etnografijos archyvinę medžiagą, 
ir padėtis ėmė taisytis. M. Gimbutienė labai daug naudojosi J. Ba- 
lio paskelbta medžiaga; apie 1970-uosius J. Balio knygos jau pa- 
siekė ir Lietuvą; labai greitai buvo perimtas ir A. J. Greimas, ku- 
ris 1979 m. skaitė paskaitą Vilniaus universitete ir kurio Dievai ir 
žmonės plačiai išplito atšvietais; 1985 m. Vilniuje buvo išleista 
garsioji M. Gimbutienės monografija Baltai priešistoriniais laikais: 
Etnogenezė, materialinė kultūra ir mitologija, kurioje didelė ir svarbi 
dalis buvo skirta SLRM. Pagaliau buvo galima susišnekėti per 
geležinę uždangą - bent mokslininkams. 

Tačiau iki aštuntojo dešimtmečio padėtis buvo daug prastes- 
nė; pirmieji okupacijos dešimtmečiai buvo tamsūs. SLRM temos 
iš esmės laikytos nacionalistinėmis (taip liks iki pat 1988 m.), jos 
ribotos, tyrinėtojai susidurdavo su tiesiogine specialiųjų tarnybų 
agresija ir realiais pavojais. Tie, kuriems pavyko bent kiek įsitai- 
syti akademinėse struktūrose, buvo „aprobuoti“ (Pranė Dundu- 
lienė, Juozas Jurginis). Daug mažiau aprobuotas buvo Norber- 
tas Vėlius, kurio pirmoji knyga, skirta mitinėms lietuvių sakmių 
būtybėms, savo laiko laukė daugiau nei dešimtmetį, o mokslinį 
darbą daktaro laipsniui gauti jam teko gintis Tbilisyje; N. Vėlių 

spaudė ir pozityvistinis, ir komunistinis teroras, vis dėlto jam pa- 
vyko paskelbti tris monografijas, svarių tyrimų ir spausdinti šalti- 
nius. Persekiojamas buvo Jonas Trinkūnas, Algirdas Patackas ir 
visa Ethoso leidėjų aplinka. Dar 1985 m. Ethosas, savilaidinis lie- 
tuvių tradiciją nagrinėjantis žurnalas, nors ir masiškai skaitomas, 
sovietinėms struktūroms buvo politinis kriminalinis reiškinys. 
A. Patackas buvo įkalintas ir dėl jo rengimo. Buvo persekiojami 
N. Vėlius, J. Trinkūnas. Tad vienoj pusėj - tvarkingi ir aprobuoti 
tyrimai, kitoj - reali galimybė už SLRM tyrimus atsidurti kalėji- 
me. Taip buvo dar devintojo dešimtmečio viduryje; suprantama, 
anksčiau SLRM tyrimų padėtis buvo sunki; šiandien daugeliui 
nebeįmanoma suvokti, kokios srovės ir kokios įtampos susikry- 
žiuodavo ties viena ar kita publikacija, knyga, mokslininko asme- 
niu. Bet kokia sovietų sistemos neaprobuota lituanistika buvo mir- 
tinai pavojinga. Todėl nevertėtų aiškintis dėl „kepurėlių“, kurias 
dėdavo tyrimų autoriai, citatų ir t. t. Daugelis mokslininkų, uždėję 
savo tekstams citatų „kepurėles“, tekste vis vien elgdavosi savaip. 

Neįtikėtinas Respublikos laikų intelekto ir akademinės lais- 
vės blyksnis stalinizmo teroro metais - Zenono Slaviūno studija 
„Liaudies papročiai ir mitiniai įvaizdžiai Mažvydo raštuose“, pasi- 
rodęs straipsnių rinkinyje Senoji lietuviška knyga (1947). Jis J. Ba- 
lio tyrimų tradiciją pratęsė gerokai aukštesniu lygmeniu; Z. Sla- 
viūnas savo studijoje pirmasis panaudojo abu istorijos šaltinių 
rinkinius - ir Antono Mierzynskio, ir Wilhelmo Mannhardto; pa- 
sinaudojo bemaž visa istorijos šaltinių medžiaga ir prie jos pridė- 
jo tautosakos medžiagą - tiek jau skelbtą, tiek esančią archyvuo- 
se. Panaudoti šaltiniai buvo sujungti, kaip šiandien sakytume, 
taikant istorinį lyginamąjį principą ir buvo pateiktas pirmas nuo 
Jono Basanavičiaus laikų pasaulinio konteksto lygį atitinkantis 
veikalas. 

Z. Slaviūnas, paėmęs nedidelį Martyno Mažvydo knygos frag- 
mentą, sugebėjo jį išnagrinėti per maksimaliai plačią istorijos ir 
tautosakos šaltinių prizmę; studijoje autorius išskyrė tris pagrin- 
dinius lietuvių mitinių reiškinių tipus. Tai „gamtos kultas“, kurį 
autorius pabrėžtinai laiko upių, medžių ir žalčių gerbimu (ne 

„garbinimu“), mitinės būtybės - aitvarai, kaukai, žemėpačiai, lauk- 
sargai, Perkūnas ir trečias sluoksnis - papročiai ir maginiai veiks- 
mai. Pažymėtina, kad Perkūnas ir žemėpačiai, suprantama, yra 
skirtingo lygmens „mitinės esybės“, bet šiaip Z. Slaviūnas išlaiko 
analitinį žvilgsnį ir visame dėstyme jau iš anksto mato tam tikrą 
struktūrą; šiandien mes ją įvardytume kaip panteoną, kultą, ritu- 
alus. Z. Slaviūnas analizuoja M. Mažvydo laikyseną, galimas įta- 
kas jo prakalbos tekstui, jo apsiribojimo tik keliais lietuvių tra- 
dicijos reliktais klausimą. Autorius formuluoja ir klausimą, ar 
XVI a. įvaizdžiai gretintini su vėlesnių laikų įvaizdžiais (tarp jų 
pasitaikančiais XVII-XVIII a. ir net XIX a. pabaigos tekstuose) 
ir prieina prie išvados, kad funkciškai šie dalykai turėję likti ne- 
pakitę. Z. Slaviūnas pereina per vandens, medžių, žalčių mitolo- 
gines savybes, beje, pažymėdamas, kad vandenų šventumas yra 
pakankamai senas ir paplitęs sakralumo atvejis, žinomas ir Persi- 
joje, kad medžiai buvę dievų buveinės, apsistojimo vietos, o ne 
savaiminiai kulto objektai, kad žalčiai, greičiausiai dėl tradicinių 
savo chtoniškų ir vaisingumo reikšmių, labiausiai buvo susiję su 
protėviais. Kalbėdamas apie aitvarą, autorius parodo jo vardų 
gausą, atskiria dėl Jono Lasickio įsukto nesusipratimo istoriog- 
rafijoje supainiotus aitvarą nuo slogučio, parodo, kad aitvaras 
nelaikytas dievu (jis mirtingas, greičiau yra mitinė esybė), jo artu- 
mą velnio sferai. Z. Slaviūnas atlieka tiesiog aitvaro fenomenolo- 
giją, išskaidydamas jį į rūšis - pagal gyvenimo vietą, nešamų gė- 
rybių pobūdį. Toliau nagrinėjant kaukus vėl fiksuojama jų 
mitologinių įvardijimų gausa, nuo pūkio ir barzduko iki lemūro; 
išdėstoma aitvaro ir kauko opozicija, kalbama apie kaukų lytį, 
išvaizdą, charakterį, ūgį, kauko prisiviliojimo būdus. M. Mažvy- 
do minėtą Laukosargį tyrinėtojas laiko artimu J. Lasickio Lauk- 
pačiui ir Laukpatimui - tai pasėlių, javų, laukų valdytojo bei ari- 
mų dievai. Juos tyrinėtojas sieja su paskutinio javų pėdo 
papročiais, etnografine javų boba, latvių Jumiu, prūsu Curche 
(Kurku ar Kurke), bet ir įdomiu Žemaičiuose žinomu rugių sar- 
gu. Vėliau šios sąsajos pasirodys perspektyvios. Pats Z. Slaviūnas 
su Laukosargiu apsieina gana atsargiai. nors iš esmės jo pateik- 

tos analogijos jau leido daryti ir platesnes išvadas. Taip pat su 
atida lygindamas Žemėpatį su artimomis dievybėmis, autorius 
prieina prie išvados, kad Žemėpatis M. Mažvydo laikais buvo ne 
tik gyvulių globotojas - jis galėjęs turėti ir daugiau funkcijų (pvz., 
javų, gal net ir žemės dievo). Šitokiu būdu Z. Slaviūnas tarsi pa- 
kylėja jį į galimą stiprios žemės dievybės rangą, matyt, galintį at- 
stovauti Žemynos lygmeniui. Reikia pasakyti, ši problema, ar Že- 
mėpatis artimesnis Laukpačiui, ar Žemynai, nėra iki galo aiški, 
nes šaltiniai čia painiojasi. Baigia Z. Slaviūnas aprašinėdamas Per- 
kūną; remiasi šaltiniais ir J. Balio įdirbiu (žinoma, pavardės ne- 
minėdamas - juk J. Balys buvo emigravęs), išvardija gana gausias 
maldas Perkūnui, aukojimus ir padaro išvadą apie šio dievo įvaiz- 
džio turtingumą. Baigia autorius nagrinėdamas apeiginį gaidžio 
valgymą, „namines“ (t. y. galbūt dar iš tradicijos ateinančias) ves- 
tuves, kūmystę, krikštą etc. 

Trumpai tariant, Z. Slaviūnas atliko puikų darbą; bet cenzo- 
riai pastebėjo, kad istorinis materializmas čia labai jau skystas, ir 
tiek jis, tiek kiti šios knygos autoriai nukentėjo. 

1954 m. paskelbtas Prano Skardžiaus straipsnis „Lietuvių mi- 
tologiniai vardai“ yra pirmas profesionalaus kalbininko lietuvio 
atliktas lietuvių dievavardžių patikrinimas ir apskaita po Kazi- 
miero Būgos. Net puikūs filologai vakariečiai, nemokėdami lie- 
tuvių kalbos, suprantama, negalėjo pasiūlyti autentiškesnės ana- 
lizės. Be kitų aiškinimų, įdomūs yra J. Lasickio Modeinos 
grąžinimas į Medeinos formą, prūsų pekolų ir pikulų pirminės 
formos atkūrimas - Picullus, o Peckols, Pickollus esančios vėles- 
nės, išriedėjusios iš rekonstruojamo vardo Pukulas. Apskritai, ne- 
vardijant Pr. Skardžiaus apyskaitos lobių, reikia pasakyti, kad kal- 
bant apie lietuvių dievų vardus neįmanoma apsieiti be šios 
analizės, kaip ir be K. Būgos rekonstrukcijų. 

Tad ir Lietuvoje, - netyčiomis, - ir užjūryje - buvo paskelbti 
svarūs darbai, tęsę XX a. penktojo dešimtmečio geriausiąjį įdirbį, 
ir matome, kad ir čia, ir ten kilo profesionalūs tyrinėtojai. Tačiau 
tas kilimas nebuvo lengvas. Lietuvoje jie išsyk buvo prispausti 
keliems dešimtmečiams, užjūriuose slėgė šaltinių stoka (kurią 


XI 


kiek lengviau pakėlė filologai) ir paprasčiausia naujųjų emig- 
rantų buitis. 

Tačiau XX a. viduryje kilo nauja problema. Religiją ir mito- 
logiją, be istorikų, folkloristų, ėmė nagrinėti speciali disciplina, 
kuriai parengtų Žmonių nei Lietuvoje, nei kurį laiką Vakaruose 
nebuvo. 

Tai religijotyra. 

Religijotyroje XX a. vidurys - tai laikotarpis, kai galutinai 
dužo daugelis iš XIX a. išnirusių kabinetinių sistemų, animiz- 
mas, animatizmas, fetišizmas ir galutinai buvo pribaiginėjamas 
totemizmas; religijotyra ėmė linkti prie religijų istorijos ir religi- 
jų fenomenologijos (šią tuoj pat pakeitė lyginamoji religijotyra). 
1947 m. pasirodę Georgeso Dumėzilio, Mircea Eliades veikalai 
privertė visai kitaip pažvelgti į religijų pasaulį. Niekas nebesiekė 
nei paaiškinti religijos kilmės, nei rasti pirmojo šaltinio; galutinai 
buvo atmestas evoliucionizmas kaip religijų istorijos pamatas. Pa- 
stebėta, kad izoliuotų genčių religijos anaiptol nebuvo primity- 
vios nei apsvaigusios, neprabudusios sąmonės migloti kūriniai. 
Jos turėjo panteonus, hierarchijas, kultus, turtingas mitologijas 
ir niekuo nenusileido, tarkime, vadinamųjų didžiųjų civilizacijų 
religijoms. Tiesa, jos neturėjo rašto, tačiau turėjo išrutuliotas mne- 
motechnikas, kurios leisdavo iš kartos į kartą perdavinėti mitus, 
sakmes ir padavimus; folkloras buvo reabilituotas kaip religijos 
atkūrimo techninis pagrindas, etnologija pasuko į religinę etno- 
logiją, 0 visus religinius istorinius ir lyginamuosius tyrimus ėmė 
papildyti pokaryje sustiprėjusi religijų geografija, religijų tipolo- 
gija, religijų psichologija ir kitos religijotyrinės disciplinos. Iro- 
kėzų ar Australijos čiabuvių religijos išėjo į pirmą planą, jos ly- 
gintos su antikinėmis ar Šiaurės Europos religijomis ir 
konstatuota, kad daugeliu požiūriu vadinamųjų izoliuotų genčių 
ir tautų religijos nėra nei aukštesnės, nei žemesnės už „civilizuo- 
tų tautų“, „valstybių religijas“. XX a. aštuntajame dešimtmetyje 
atsirado nauja banga, kuri nėmaž nepakeitė požiūrio į izoliuotų 
„primityvių“ religijų pasaulį, - atvirkščiai, į jį pulta gilintis dar 
intensyviau ir jau kitais metodais. Claude'as Levi Strossas ir kiti 

struktūralistai su didžia atida žvelgė į izoliuotų Australijos gen- 
čių tikėjimus kaip į galingus prasmių laukus, žmonijos kultūros 
lobynus. 

Šiame įdėmaus žvilgsnio objektyve nebuvo vienos religijos — 
lietuvių. Kiek geriau sekėsi latviams, bet ir lietuvių, ir latvių reli- 
gijos buvo pristatomos kaip gamtos garbinimo kultai ir jos visiš- 
kai iškrito iš konteksto. Lietuviai ir latviai emigrantai, pagrindi- 
nėse religijų ir kitokiose enciklopedijose rašę apie savo tautų 
religijas, nejautė kultūrinės aplinkos pulso pasikeitimo, nejautė, 
kad nebe pozityvizmas valdo dabarties humanitarinį mokslą ir 
kad tokių religijų, kokias jie aprašinėja, tikrovėje nebeaptinka- 
ma, o tie žodžiai, kuriuos jie vartoja, nebedera prie konteksto. 
Haraldas Biezais ir Jonas Balys, kuriems teko atstovauti latvių ir 
lietuvių mitologijoms, ir toliau dirbo prieškario metodais, rem- 
damiesi hiperpozityvizmu ir folklorizmu; užuot kalbėję apie lie- 
tuvių ar latvių religiją, jie kalbėjo apie mitologiją su skurdžiais 
personažais, netoli nuėjusiais nuo fizinių kūnų įasmeninimo. Mi- 
tologija juk tėra sudedamoji religijos dalis, tai - pasakojimai apie 
pirmapradžius įvykius ir religinius precedentus, apie dievų statu- 
są ir jo kaitą. H. Biezais ir J. Balys mitologijos taip ir neperprato - 
jie nepriskyrė jos religijai ir religijos neperteikė, o mitologiją ta- 
patino su vėlyvuoju folkloru. Ir šitaip dėjosi, kol neišaugo nauja 
emigracijos intelektualų karta, neatsirado M. Gimbutienė ir 
A. J. Greimas, kurie sugebėjo prabilti to laiko kalba ar net žo- 
džiu kitu jį lenkti. 

Dar viena autorių grupė, iš esmės atsilikusi nuo laiko korek- 
tūrų, — istorikai, kurie taip pat rėmėsi „gamtos jėgų garbinimo“ 
koncepcija; tiek dirbusieji Lietuvoje, tiek užjūryje, kalbėdami apie 
SLRM, tematė fantazijos iškreiptus gamtos jėgų atspindžius ir 
net nesiteikė pastebėti asmeninių dievų egzistavimo. Kaip ir reli- 
gijos, dažniausiai jie įžiūrėjo „tikėjimus“, „vaizdinius“, „atspin- 
džius“. Kalbėdami apie lietuvių „tikėjimus“, istorikai laikėsi ir 
dažnai tebesilaiko XIX a. pozityvistinių bei evoliucionistinių me- 
todologijų ir vartoja terminus „animizmas“, „gamtinė religija“, 
netgi „fetišizmas“ ir pan. Religijotyroje ir mitologijos tyrimuose 

tos metodologijos nebetaikomos; kaip minėta, į religines siste- 
mas - nesvarbu, ar babiloniečių, ar Australijos čiabuvių, - žiūri- 
ma kaip į sudėtingas ideologines struktūras, grindžiamas religi- 
niais vaizdiniais, principais, elgesio modeliais ir sąlygojančias 
visuomenės struktūrą. 

Tuo metu lietuvių istorikai, kalbėję apie lietuvių religiją, ją 
laikė „dvasių garbinimu“, padriku minčių ir vaizdinių kratiniu, 
medžių ir akmenų kultu ir nepastebėjo sistemos, siejančios reli- 
ginius reiškinius, ir to, kad egzistuoja ir ryškus šaltiniuose nuro- 
dytas panteonas, struktūriškai atitinkantis keltų ir germanų (svar- 
biausiųjų dievų vyriškas trejetas ir deivė arba dievų pora), kad 
šaltiniuose kalbama apie lietuvių dalinių išžygiuojant dievams duo- 
damą priesaiką, kuriai vadovauja žynys, Jono Dlugošo fragmen- 
tus, kurie toli gražu nerodo išsklidusio tikėjimo, etc. Istorikams 
vis vien lietuviai - dvasių ir rupūžių garbintojai, nepakilę iki poli- 
teizmo, ar teturintys vieną antropomorfinį dievą „gamtos reiški- 
nių garbintojai“. Šiuolaikinė religijotyra tokių religijų pasaulyje 
apskritai neradusi. Asmeninių dievų panteonas, kultas, religinis 
ideologinis genties pagrindas, žyniai, aukotojai ir aukos yra visur 
— ar aborigenų, ar zulusų religijose. 

Kita vertus, vargu ar istorikai gali sekti dar ir etnologinę, tau- 
tosakinę, filologinę medžiagą, kuri šiuo metu skelbiama, šių sri- 
čių tyrimus, derinti N. Vėlių su M. Gimbutiene ar A. J. Greimu, 
nes tai trys skirtingos pažiūros į religiją ir jos raidą; tačiau pasi- 
rinkus kurį nors iš šių autorių apsirikimų ir klaidų bent jau būtų 
apmažėję. Be to, lenkų ir lietuvių istorikų taikytas marksizmas 
(arba sovietiniais laikais - jo biurokratinė versija istorinis mate- 
rializmas) dera daug kur, bet ne religijos nagrinėjimui. Įvaizdis, 
kad tik valstybė gali turėti religinę sistemą, o gentys pasmerktos 
nesibaigiantiems „gamtos kultams“, tėra įvaizdis, ne geresnis už 
patį „gamtos kultą“, tai mitas apie mitą. Valstybė atlieka tam 
tikras sintezes, jai atsirandant besivienijančių genčių religijos 
gali būti kiek perkratytos, tačiau tik aukščiausiu hierarchiniu 
lygmeniu. Bet kokios genties religija bet kokiame žemyne ir bet 
kokiais laikais yra sudėtinga, sudėtinė ir vieninga sistema su pan- 

teonu, kultais, pomirtinio gyvenimo įvaizdžiu, hierofanijomis ir 
teofanijomis. 

Žinoma, istorikų nesupratimus lėmė ir kitos aplinkybės. Tar- 
kime, iki šiol kaip ir neatsirado vieningo žvilgsnio. Nėra jungti- 
nio, pripažinto, specialistų verifikuoto ir falsifikuoto veikalo apie 
senąją lietuvių religiją, o visos monografijos skirtos daugiausia 
vienam klausimui, šakai, mitologijos fragmentui, iš kurio neįma- 
noma susidaryti bendro vaizdo. Šiuo atveju istorikų elgesys yra 
suprantamas. Reikalauti, kad jie iš daugybės knygų ir šaltinių da- 
rytų savarankiškas mitologijos analizes, neišeina, ne jų tai dar- 
bas, be to, kiekvienas istorikas tokią analizę atliktų savaip. 

Istorikas neprivalo virsti mitologu, religijotyrininku (žinoma, 
kol jis nepradeda daryti kultūros istorijos skerspjūvio, kada be 
šių disciplinų permanymo išsiversti negalima). 

Tačiau lietuvių istorikai šiuo požiūriu sekė ir tebeseka lenkų 
istoriografija, kurios pavyzdžių matome šiame tome - tai Marce- 
lis Kosmanas, Henrykas Lowmianskis ir Wlodzimierzas Szaf- 
ranskis, kurie pokario laikotarpiu spausdino ženkliausias ir įtakin- 
giausias studijas apie senovės baltų/lietuvių religiją ir mitologiją; 
vienaip ar kitaip jie tęsė Aleksanderio Brūcknerio ir A. Mier- 
zynskio laikais prasidėjusią tradiciją, vienaip ar kitaip ją plėtoda- 
mi, tačiau už jos ribų neišeidami. 

Mums būtina atlikti chronologinį šuolį ir lenkų autorius, XX a. 
antrojoje pusėje rašiusius Lenkijos Liaudies Respublikoje, pri- 
statyti ankstėliau, nes jie smarkiai veikė lietuvių istoriografiją ir 
kai kuriuos mitologijos tyrinėtojus; galų gale nieko prieinamo iki 
aštuntojo dešimtmečio kaip ir nebuvo, o J. Balio Lietuvių pasau- 
lėjauta (1965), pavieniais egzemplioriais pasiekdavusi okupuotą 
Lietuvą, vis vien iš esmės nuo lenkų istoriografų išvadų nenuto- 
lo. Visų jų šaknys slypėjo pozityvizme ar dar blogiau - vulgari- 
zuotose pasenusiose Friedricho Engelso fetišizmo, materialių ap- 
linkybių lemiamo dvasinio žmogaus vystymosi vizijose ir XIX a. 
evoliucionistų perdirbinėjime. Pradėkime nuo autoriaus, kuris bu- 
vo lengviausiai prieinamas „Draugystės“ knygyno lentynose ir bib- 
liotekose. 

M. Kosmanas, lenkų istorikas, kuris su iš A. Brūcknerio hi- 
perkriticizmo paveldėtu uolumu dirbo, skaldydamas šaltinių me- 
džiagą į šipulius, ir ne ieškojo sistemos, o vos ją aptikęs, išardyda- 
vo. Prieštaringumai ir nesusipratimai slypėjo paties M. Kosmano 
metode, jų jis nesuprato, nes nesuvokė, su kokia medžiaga dirba. 
Tarkime, M. Kosmanas teigė: „Baltų politeizmui svarbiausias bu- 
vo gamtos kultas; šventuose miškeliuose ir prie vandens būdavo 
garbinami gamtos reiškiniai — saulė, žvaigždės, griaustinis ir Žai- 
bas, paukščiai ir žvėrys“ (šio tomo p. 369-370) - tačiau kodėl visa 
tai jis vadina politeizmu? Politeizmas, arba daugiadievystė, - tai 
daugelio dievų kultų sistema, o šiuo atveju lenkų istorikas, karto- 
damas Petro Dusburgiečio informaciją, nesugebėjo suvokti, kad 
čia kronikininkas perteikia krikščionišką ideologemą, o ne pa- 
čias religines idėjas. Tiesa, neaiškumus istorikas mėgina pašalin- 
ti, tardamas, kad politeizmas vis dėlto susiklostė: „Gamtos kul- 
tas buvo baltų tikėjimų pagrindas, - rašo jis kitoje pastraipoje, — 
tačiau jiems tobulėjant išsiskyrė savo vardus turintys vyriausieji 
dievai“ (šio tomo p. 370). Idėja yra absurdiška: kaip galėjo tobu- 
lėti „gamtos kultai“ ir kaip turime įsivaizduoti „tikėjimų tobulė- 
jimą“? Kas yra tobulesnis ir, jeigu galima kalbėti apie tobulesnį 
ar primityvesnį tikėjimą, kas gi yra „tobulas tikėjimas“, pvz., po- 
liteizme? Ir kas yra tikėjimų „vystymasis“ — čia vulgarus evoliu- 
cionizmas vis dar budi, alsuodamas XIX a. metodologijomis. M. Kos- 
manas buvo susipažinęs su XVI a. šaltiniais, kur Prūsijos vyskupų 
dokumentuose būdavo vardijama keliolika dievų, Simonu Gru- 
nau, mininčiu šešis dievus, tačiau iš to padarė išvadą, kad tai yra 
„kabinetinė mitologija“ ir kad šį skaičių galima lengvai sumažinti 
iki „keleto svarbiausių“ (šio tomo p. 370), tačiau kaip mažina ir 
kokiu pagrindu - M. Kosmanas nenurodo. Tiesiog atmeta ir vis- 
kas, nors to meto dokumentai, net kryžiuočių sutartis su prūsais, 
dievus mini, o vyskupai, vardydami prūsų išpažįstamus dievus, 
puikiai žinojo, kuo jų ganomieji tiki. Jie oficialiuose dokumen- 
tuose negalėjo rašyti nesąmonių. Tad M. Kosmanas atmeta šalti- 
nius, nenurodydamas pagrindo, kodėl jis eliminuoja ir bent de- 
šimtį dievų iš prūsų panteono, ir prieina prie tos išvados, kurios 

ir siekė: „Be abejo, visiškai susiformavus baltų tikėjimams, svar- 
biausia figūra tapo griaustinio, pūgų ir šalčio dievas [apibūdini- 
mas, paimtas iš Wlodzimierzo Szafranskio. - G. B.] Perkūnas. Jis 
turėjo padėjėjų, daugiausia anoniminių“ — ir toliau išvardija iš 
rusų metraščių žinomus stiprius ir reljefiškus dievus Teliavelį ir 
Medeiną, kažkur pametęs Andają/Nunadievį ir šitaip susidoro- 
Jęs ir su prieš jo akis išnirusia triada, ir su klasikiniu dievų ketver- 
tu. Kodėl Teliavelis ar Medeina/Žvorūna anoniminiai arba kodėl 
anoniminiai prūsų Ukapirmas, Svaikstikas ir kiti XVI a. dievai — 
M. Kosmanas neatsako. Teiginys, neparemtas šaltiniais, tėra ide- 
ologija, o M. Kosmanas šaltinius, trukdančius jo koncepcijai, pa- 
prasčiausiai nutyli arba atmeta net tada, kai juos pamini. Išanks- 
tinis nusistatymas nėra mokslininkui privalus bruožas, bet kitaip 
nei išankstiniu neigiamu nusistatymu M. Kosmano elgesio nepa- 
aiškinsime. Tuo metu jo knygos ir Lenkijoje, ir Lietuvoje buvo 
skaitomos, pagal jas susikuriant koncepcijas, kad lietuvių ir prū- 
sų pagonybė - „gamtos kultai“ su vienu dviem dievais. Negalė- 
damas apeiti Petro Dusburgiečio minimo Krivio, jis pristatė jį 
kaip konkretų asmenį, vykdžiusį ir dvasininko, ir vado funkcijas 
(šią koncepciją šiomis dienomis toliau rutulioja Stephenas Chris- 
topheris Rowellas), ir, omenyje turėdamas Mindaugą ir Kęstutį, 
teigė, kad aukas dievams dažniausiai aukodavo Lietuvos didieji 
kunigaikščiai. Tačiau pasaulietinio valdovo atliekamos apeigos 
yra visiškai natūralios, dievams savo šaliai jis atstovauja kaip val- 
dovas ir aukoja reprezentacines aukas. Tačiau tai nepanaikina 
žynių luomo egzistavimo - ir Babilone, ir Egipte, ir izoliuotų gen- 
čių religijose karalius ar pasaulietinis vadas per kalendorines šven- 
tes valstybės vardu deda aukas dievams, dėl to netapdamas žyniu 
profesionalu; tos funkcijos susilieja per šventes ar nominaliai, ta- 
čiau valdovo dedamos valstybinės aukos yra savaime supranta- 
mos, natūralios, žinomos daugelyje religijų, ir tai, kad valdovas 
aukoja, yra greičiau taisyklė nei nuostabą kelianti išimtis. Vis dėlto 
kaip tik tuo remdamasis lenkų istorikas „pribaigia“ baltų žynių 
luomą. Galiausiai neigdamas dvasininkų luomo buvimą, nors jam 
ir tenka skaitytis su žynius mininčiais šaltiniais, jis mėgina išsisukti 

tokia fraze: „Kulto tarnus - vis dėlto nesudarančius atskiros, už- 
daros kastos, - sunku sutapatinti su dvasininkų luomu“ (šio to- 
mo p. 371). Tačiau kulto tarnai ir yra dvasininkai, jeigu norime, 
tai kunigai krikščionybėje taip pat „kulto tarnai“. Jei yra kultą 
aptarnaujantis personalas, kodėl jo atkakliai nepripažinti žyniais? 

Daug atidžiau nei M. Kosmanas su šaltiniais elgėsi Henry- 
kas Lowmianskis, kurio straipsnis „Indoeuropietiški elementai 
baltų religijoje“ parašytas ne tik pagarbiai ir blaiviai apsieinant 
su šaltiniais, bet ir remiantis G. Dumėzilio ir M. Eliades, V. To- 
porovo darbais. H. Lowmianskis, būdamas ir puikus istorikas, ir 
neprastas filologas, savo kompetencija iš esmės prilygo religijo- 
tyrininkui. Jis atmetė fantastiškus mitologijos atkūrinėjimus pa- 
gal Renesanso padiktuotas madas, ieškant graikiškų atitikmenų 
ir Olimpo, bet atmetė ir hiperkriticistinį metodą. Šaltinius jis tik- 
rino, naudojo, citavo; pratęsė J. Balio mintį apie Perkūno ir Dan- 
gaus Dievo funkcijų kadainykštį tapatumą ir vėliau skilimą, įve- 
dė į lietuvių „aukštosios mitologijos“ tyrimų apyvartą deus otiosus 
sąvoką, gerai išnagrinėjo ir Perkūną šaltiniuose, ir daugelio tyri- 
nėtojų vengtą ar apeitą Kurko/Kurkės (Curcho, Curche) klausi- 
mą prūsuose, tačiau kai kurie jo teiginiai koreguotini. Tarkime, 
iš prūsų jis „atėmė“ Perkūną, o jo atsiradimą XVI a. prūsiškuose 
šaltiniuose aiškino jotvingių įtaka (tad galime paklausti, o kur 
jotvingių religijoje Perkūnas? - šaltiniai jo nemini, kaip nemini ir 
XIII-XIV a. jotvingių panteono). Tuo tarpu Perkūną netiesio- 
giai nurodo kad ir Dusburgiečio užuomina apie griausmo garbi- 
nimą; o mintis, kad prūsų religijoje neegzistavo Perkūnas (paliu- 
dytas kad ir archajiškuose vietovardžiuose), tvirtinama tuo, kad 
esą tokie „perkūniški“ vietovardžiai atsiradę pažymėti vietoms, į 
kurias kadaise trenkusi perkūnija. Įdomu, kad H. Lowmianskis 
vis vien neišvengia religinio primityvinimo pastangos ir, kad pa- 
siektų efektą, griebiasi net visiškai iš piršto laužtų prielaidų, ku- 
rių įrodyti nei paneigti neįmanoma, - visiškai nemokslinė argu- 
mentacija. Tačiau kalbėdamas apie lietuvių religiją ir nemažai 
pasiremdamas V. Toporovo darbais H. Lowmianskis rimtai žvel- 
gia į Jono Malalos kronikos slaviškojo vertimo intarpą ir paga- 

liau mato tai, ko kiti tyrinėtojai neįžiūrėjo „iš esmės“ — asmeni- 
nius aukštus dievus. Tačiau Žvorūną, paminėtą toliau, H. Low- 
mianskis kažkodėl priskiria prie demonų - ir vėl, pripažinus aukš- 
tąjį panteoną, stengiamasi, kad jis neliktų visas sferas apimantis, 
ir teiginys, kad Žvorūna yra demonas, absurdiškas savo prigimti- 
mi. Kodėl vienoje eilutėje minimi ir aukščiausiasis Dievas, ir kaž- 
koks prisiplakęs prie panteono demonas? Vis dėlto pripažintinas 
H. Eowmianskio nuopelnas, kad ir Volynės metraščio intarpe iš- 
vardytus dievus jis atpažįsta kaip tuos pačius, paminėtus Malalos 
kronikoje, Andają/Nunadievį laiko dangaus dievu, Diviriksą - Per- 
kūnu, pagaliau pripažįstamas bent jau dangaus ir atmosferos dievų 
egzistavimas, kaip, tiesą sakant, kiekvienoje normalioje religijo- 
je, kur jų negali nebūti, bet, - istorijos ir laiko ironija, - kai tai 
pripažįstama lietuviams, o ne irokėzams, mes jau stebimės tyri- 
nėtojo nuoširdumu. Įdirbis, kuriuo lietuvių mitologija buvo tyri- 
nėtojų taršoma, veikė ir toliau; H. Lowmianskis irgi neištvėrė, 
Perkūno nepadaręs „demonų valdovu“, nors pats vardas Divenk- 
sas lyg ir rodo priešingai. Tačiau ir vėl - H. Lowmianskis atkrei- 
pia dėmesį į Gedimino laiškų vieną Dievą, kurį, didžiojo kuni- 
gaikščio žodžiais, garbina ir stačiatikiai, ir katalikai, ir patys 
lietuviai, tik pagal savas apeigas, prieidamas prie išvados, kad tai 
tas pats Dievas, kurį prūsai vadino Kurku, o lietuviai - Andaju, ir 
galiausiai padaro išvadą, jog lietuviai turėjo antropomorfinius die- 
vus. H. Lowmianskis, palyginti su jo aplinka, dar pakankamai 0b- 
jektyviai žiūrėjo į šaltinius ir į medžiagą, su kuria dirbo, tačiau 
lietuvių ir prūsų religijos, joms pripažinus vieną kurį bruožą, iš- 
syk buvo tarsi trūktelimos atgal įgrisusių „gamtos kultų“ ar išvis 
demonų masyvo link. Lietuvių religijai teko įrodinėti, kad ji turi 
dievus, nors viskas, ir šaltiniai, ir modernios teorijos, buvo kaip 
ant delno. Gal dėl teorijų modernumo bėdos turėjo Sovietų Są- 
jungoje dirbę mokslininkai, tačiau lenkams per Liublino katalikiš- 
kąjį universitetą nebuvo jokių sunkumų dėl naujausių religijotyros 
knygų ir per bendrą kultūrinę terpę, prašokančią bendrą sovieti- 
nio lagerio laisvumo lygį, netgi dėl jų vertimų. H. Lowmianskiui 
turime būti dėkingi už tai, kad jis bent jau buvo susipažinęs ir su 

šaltiniais, ir su metodologija, ir atitinkamai savo teorijoje iš da- 
lies „reabilitavo“ lietuvių religiją, pripažindamas jai, kaip ir prū- 
siškajai, aukščiausiąjį Dangaus Dievą. Lenkų tyrimų kontekste 
H. Lowmianskis išsiskyrė tuo, kad, būdamas susipažinęs su kai 
kuriomis religijotyros srovėmis, nepabrėžė tų įgrisusių ir niekada 
neegzistavusių „gamtos kultų“. 

W. Szafranskis pokario Lenkijoje buvo populiarus kultūros 
ir religijos istorikas, plataus akiračio, susipažinęs su gausybe pa- 
saulio religijų istorijos medžiagos, jis buvo labiau kultūros ir reli- 
gijos istorikas, nei istorikas griežtąja prasme; vis dėlto jo darbai 
baltų religijoje tęsė lenkų istoriografijos liniją; tiesa, kiek plates- 
nis W. Szafranskio žvilgsnis leido pradėti tam tikrus baltų ir kitų 
religijų elementų lyginamuosius tyrimus ar greičiau apžvelgimus, 
kurie SLRM pristatymui išėjo į naudą, lygiai kaip ir pačiam auto- 
riaus tyrimui. 

Žinoma, W. Szafraūskio „Baltų religijos“ teoriniuose teigi- 
niuose kartojama XIX a. metodologijų ir marksizmo samplaika, 
tačiau išlaikomos ir lenkų mokslininkams įprastos teorinės kli- 
šės, plg.: „Senovės prūsų religija - tai menkai tepažengusi tikėji- 
mų sistema, turinti daugelį kulto formų“ (šio tomo p. 199). Ta- 
čiau tikėjimų sistema su daugeliu kulto formų ir reiškia normalią 
visiškai išrutuliotą religiją. „Daugelis kulto formų“ kaip tik liudi- 
ja ilgalaikę tradiciją. Arba ten pat toliau teigiama, kad „prūsų 
tikėjimas [...| buvo pasiekęs animistinio gamtos jėgų kulto etapą, 
kada tikima esant aibę hierarchiškai susigrupavusių dvasių ir de- 
monų, iš kurių pamažėle jau kyla atskiros dievybės“ (Ten pat). 
Tačiau įsiskaitykime - ar tai ne politeistinės dievybės, nuo kurių 
pagal hierarchinį pavaldumą leidžiasi dvasios ir demonai? O juk 
taip ir yra. Tereikia aukštyn kojom apverstą struktūrą grąžinti į 
jos vietą. 

Toliau W. Szafranskis tarp prūsų dievų, kaip lenkų mitogra- 
fijoje ir įprasta, teįžiūri Kurkę ir Perkūną. Tačiau, pripažinda- 
mas prūsų religijos „primityvumą“, jis paradoksaliai pripažįsta ir 
įkyriai kitų tyrinėtojų vejamą Prūsijos žynių hierarchijos idėją. 

Lietuvių religijoje jis mato jau „sudievintos gamtos kultą“, 

kur didžiausia pagarba reiškiama Perkūnui kaip griaustinio ir Žai- 
bo įsikūnijimui ir specialiai apsistoja prie kalvio Teliavelio įvaiz- 
džio. Mat jam čia labai tinka soliarinė mitologija - kas, kad Te- 
liavelio, nukalusio saulę kaip metalo diską, mitologija yra kaip 
tik nukreipta prieš saulės kultą ir įjasmeninimo tendencijas (šio 
tomo p. 203). Ir vis dėlto toliau jis pripažįsta, kad šis gana turtin- 
gas mitologinis motyvas yra ne baltiškos kilmės, o pasiskolintas iš 
suomių (Ilmarinenas, kalvis, taip pat nukalęs saulę) - tačiau kas 
kam darė įtaką, klausimas toli gražu neišspręstas; juolab kas tada 
darė įtaką panašiems Kaukazo mitams? 

Vis dėlto mitologinio konteksto išmanymas leidžia W. Szaf- 
rafskiui tolėliau už kitus tyrinėtojus paėjėti lyginamosios religi- 
jotyros srityje. Medeiną jis sėkmingai lygina su Silvanu ir visiškai 
pagrįstai toliau pereina į Veleso sferą; pastebi, kad tarp lietuvių 
mirusiųjų kultą, o moteriškas dievybes genetiškai sieja su Vidur- 
žemio jūros baseino religijomis. W. Szafranskis turi puikų hori- 
zontą, kuriame jau atveria tikrai įdomius lyginamosios religijoty- 
ros klodus, leisdamas lietuvių religijos elementams natūraliai 
jungtis su jiems giminingais, plg.: „[...] seniausios moteriškosios 
dievybės kultas į Europos žemyną atėjo iš Artimųjų Rytų, iš ten 
per Anatoliją ir Egėjo kultūros kraštus plito į šiaurę. Vadinasi, iš 
ten reikėtų kildinti baltų moteriškąsias dievybes, kurių palydovai — 
gyvuliai. Antai graikų Demetrai, labai senai derliaus ir klėtyse 
laikomų grūdų deivei, aukojamos kiaulės būdavo metamos į pra- 
rajas, olas, duobes, - panašiai darydavo baltai“ (šio tomo p. 206). 
Labai įdomu tai, kad W. Szafranskis palaiko etruskų kad ir trum- 
palaikio buvimo Vyslos žemupyje ir įtakų Pamario regionui idė- 
ją. Plačiai komentuodamas hetitų Tešubo figūrėlę jis pateikia ir 
platų Perkūno giminystės lauką, panašius dievus iš skirtingų pa- 
saulio religijų. 

Vis dėlto Vakaruose susiformavusi religijotyros tradicija pa- 
galiau pasiekė baltų religiją. Anksčiau su baltiška mitologine me- 
džiaga daugiausia dirbo filologai ar istorikai, kuriems tai buvo 
gretutinė domėjimosi sritis, O italų religijų istorikas Vittore Pisani 

1950 m. veikale, skirtame ikikrikščioniškoms keltų ir baltų-slavų 
religijoms, paskelbė straipsnį apie baltus. Atitinkamai profesio- 
nalui prisilietus, vaizdas tapo visiškai kitoks. Baltų religijos, pa- 
sak V. Pisani'o, pateikia „mažai pakitusį senosios indoeuropie- 
čių religijos vaizdą“, ir toje religinėje sistemoje yra „aukščiausiasis 
Dievas, kuris visiškai atitinka indoeuropiečių dangaus ir žaibo 
dievą, tam tikras kiekis šalutinių antropomorfinių dievų, daugy- 
bė „ypatingų dievų“ ir dar gamtos reiškinių garbinimas, brandi 
dvasininkija su vyriausiuoju kunigu (pontifex maximus), tikėjimas 
esant pomirtinį gyvenimą“ (šio tomo p. 63). Taigi tai religinė sis- 
tema, menkai teatitrūkusi nuo indoeuropietiškos religijos, su aukš- 
čiausiojo Dievo samprata, panteonu ir žynių hierarchija; tai bū- 
tent sistema. Tiesa, galbūt V. Pisani'ui, kuris yra ir filologas, baltų 
mitologinė sistema tarsi veidrodiškai atkartoja lingvistinę siste- 
mą; baltų religija kaip veidrodyje atkartoja lingvistinį atitikimą. 
Kaip indoeuropiečių prokalbė koreliuoja su baltų kalbomis, taip 
i1r indoeuropiečių senoji religija koreliuoja su baltų religijomis. 
Žvilgsnis gal pernelyg filologizuotas, bet jis dažnai ves baltų reli- 
gijų tyrinėtojus ir leis paryškinti šaltinių štrichais tepažymėtus reiš- 
kinius ar apšviesti tamsias dėmes. Būtent nuo V. Pisani'o ir bal- 
tų-slavų tradicija tampa vaisingu palyginimų lauku, kuris išsilieja, 
kas be ko, ir į baltų-slavų tyrimo kryptį, po kelių dešimtmečių 
atsiradusią Maskvoje ir ypač vaisingai veikiančią iki šių dienų, tai 
Slavistikos ir balkanistikos instituto leidinys Baltų-slavų tyrimai 
(Balto-slavianskije issledovanija), leidžiamas iki šių dienų, Via- 
česlavo Ivanovo, Vladimiro Toporovo ir jų bendradarbių bei mo- 
kinių plejada. Grįžtant prie V. Pisani'o, reikia patvirtinti jo, kaip 
religijų istoriko, požiūrio vaisingumą. Jis pažymi, kad Enėjo Sil- 
vijaus Piccolomini'o pranešimas apie vienoje vietoje aptiktą gar- 
binamą kūjį, kuriuo Zodiako ženklai išvadavo saulę, plačiai pa- 
plitęs (palyginkime skurdų lenkų mokslininkų kontekstą, kai, 
tarkime, Taliaveliui teatrandamas Ilmarineno atitikmuo ir jis lai- 
komas skoliniu). V. Pisani randa tą bokštą armėnų mitologijoje, 
„Rigvedoje“, Graikijoje, kur taip pat aptinkamas „žemyn nukri- 
tęs Dzeusas“ (šio tomo p. 65), ir italų religijotyrininkas mano, 

kad lietuvių ir kitų indoeuropiečių kultiniai akmenys gali būti gar- 
binami kaip dangaus „atplaišos“, t. y., kaip ir kūjis, jie yra „nukri- 
tę iš dangaus“. Tai pastebima ir keltuose. Taigi V. Pizani Telia- 
velį ir saulės vadavimo mitą išvaduoja iš Ilmarineno įvaizdžio 
nelaisvės, į kurią lietuvių dievą Kalvį lenkų tyrinėtojai bruks dar 
ištisus dešimtmečius. 

Aptardamas kitus aukštesniuosius dievus V. Pisani atlieka 
religijų istoriko veiksmą - išsklaido lietuvių panteoną ne tik hie- 
rarchiškai, bet ir chronologiškai - aukštesnieji dievai nykstant pa- 
gonybei susimaišė su atskirais arba smulkiaisiais dievais, ir žem- 
dirbių panteonas iš esmės apsiribojo dviem eilėmis - žemdirbystės 
dievais ir pomirtinio gyvenimo dievais. Tai teisinga, žiūrint į 
J. Lasickio ar prūsų dievų sąrašus, bet neatrodo, kad Perkūnas ir 
Dievas buvo jau taip kategoriškai eliminuoti. V. Pisani nebuvo 
susipažinęs su lietuvių folkloru, kuris dar XIX-XX a. pirmojoje 
pusėje išlaikė Perkūno ir Dievo-senelio reminiscencijas. Kita ver- 
tus, matyt, galima sutikti, kad kol egzistavo tikri reliktiniai kultai, 
jie išties turėjo būti susiję su žemdirbiškam mentalitetui artimiau- 
siais dievais. 

Kalbėdamas apie mirusiųjų pasaulio dievus jis prisimena So- 
vijaus mitą (tiesa, gal dėl vertimo klaidos ar nesupratęs slaviško 
teksto jis mini, kad Sovijus iš šerno išėmė penkias blužnis - jų 
berods buvo devynios, jei jau kalbėsime apie skaičių). Sovijų tyri- 
nėtojas laiko ir psichopompu, ir ano pasaulio vėlių tvarkytoju (šio 
tomo p. 70). V. Pisani pripažįsta žynių egzistavimą ir hierarchiją, 
bet drauge laiko neįtikimu dalyku, kad būtų buvusios dievų sta- 
tulos ir šventyklos; tačiau tai jo nagrinėjamame kontekste (plg. 
kad ir keltus, neturėjusius šventyklų, kaip ir kitos indoeuropiečių 
kiltys ankstyvuoju laikotarpiu). Stabus galėjo atstoti stulpai, me- 
džiai, o dievai garbinti prie medžių ir šventose vietose, giraitėse. 

V. Pisani'o darbas, be abejo, stiprus ir galėjo smarkiai pa- 
keisti daugelį stereotipų, tačiau jis darė įtaką tik tiems, kurie no- 
rėjo objektyvumo. Šiaip lenkų istoriografija Pisani tikrai žinojo, 
bet juo nesinaudojo. Bent jau jo požiūriu, kad baltų religija tikrai 
nėra nei prastesnė, nei geresnė už keltų ar slavų religijas. Juk 

religijotyrai apskritai religijos „vertingumo“ klausimas nekyla. Yra 
religijų tipai, o ne hierarchija, ir yra istorinė raida, o ne tobulėji- 
mas ar smukimas. Baigiant reikia pažymėti, kad iš Italijos žvel- 
giančiam V. Pisani'ui lietuviai, prūsai ir latviai kiek maišėsi. Jis 
dažniausiai vadino juos tiesiog „baltais“. 

Savitai baltų mitologijos „folkloristinei“ pakraipai atstovavo 
latvių tyrinėtojas Haraldas Biezais, karui baigiantis emigravęs į 
Švediją, savo mokslinėmis pažiūromis artimas J. Baliui. Būtent 
šie du folkloristai pozityvistai ir buvo vieninteliai Vakaruose, kvie- 
čiami rašyti mitologinių „reprezentacinių“ straipsnių į vokiškas 
bei angliškas enciklopedijas, fundamentalias pasaulio religijas nag- 
rinėjančius straipsnių rinkinius ir kolektyvines monografijas. Jųd- 
viejų indėlis, formaliai didelis, tikrovėje padarė nelabai gerą pa- 
slaugą lietuvių, latvių ir apskritai baltų tyrimų reprezentacijai. 
Patys baltiečiai rašė, kad nei lietuviai, nei latviai dievų kaip ir 
neturėjo, tad, demonstruodami pasauliui sveiką pozityvizmą, ne- 
davė medžiagos nei M. Eliadei, kuriam šie rezultatai buvo žino- 
mi, tačiau panaudoti jis kaip ir neturėjo ko ir dėl to labai apgai- 
lestavo, nei kitiems Vakarų religijotyrininkams, kurie dirbo jau 
visiškai kitais metodais. H. Biezais čia pateikiamame straipsnyje 
aprašo baltų mitologijos šaltinius ir tyrimų būklę; pažymi, kad 
šaltiniai lyg ir neduoda vilties atlikti rekonstrukcijų, nes yra pa- 
driki, rašyti svetimšalių, pagonių atžvilgiu nusiteikusių priešiš- 
kai, nemokančių kalbos, lygiai kaip ir nesuvokiančių lietuvių ir 
latvių religijų dievų sistemų, o stebinčių tik tai, kas egzotiška at- 
siveria prieš akis. H. Biezais apgailestauja, kad ir lietuvių, ir lat- 
vių mitologijų tyrimų esama daug, tačiau jie parašyti lietuviškai 
arba latviškai ir dėl kalbos barjero nepatenka į Vakarų moksli- 
ninkų akiratį. Savotiška išeitis ir pagalba būtų folkloro studijos, 
tačiau latviams jos palankesnės, o lietuvių folkloro grynumui daug 
žalos padarė katalikybė, ir nagrinėjant lietuvių tautosaką reikia 
elgtis labai atsargiai. Galiausiai, paminėjęs Sovijaus mitą (kuris 
kažkodėl artimas Enėjo Silvijaus liudijimui), H. Biezais perteikia 
J. Balio kadainykščio Perkūno ir Dangaus Dievo tapatumo re- 
konstrukcijas, ir iš lietuvių dievų, atpasakodamas J. Balį, išvardi- 

ja Žemyną, Gabiją, Laimą, taip pat akmenų, kalnų, vandens, me- 
džių, gyvačių bei laukų demonų garbinimą. H. Biezais šiek tiek 
skeptiškai žiūri į J. Balio metodą, tačiau pats - bent šiuo atveju — 
jo pernelyg nekomentuoja. Tačiau skaitytojui perteikiamas tik 
tas vaizdas, kuris kyla iš J. Balio, nors ir užsimenama apie J. Ba- 
sanavičiaus darbus; nei panaudojamas ką tik pasirodęs V. Pisa- 
ni'o straipsnis, nei mėginama lietuvių religijos ir mitologijos vaizdą 
atkurti iš šaltinių. Iš teisybės, jeigu su tokia šaltinių ir tyrimų ap- 
žvalga ir apibendrinimu susidūrė mokslininkai, kuriems galimy- 
bė tirti lietuvių religiją buvo įdomi, toks H. Biezaiso straipsnis 
turėjo juos purtyte atpurtyti. Keli personifikuoti gamtos reiški- 
niai, protėviai, o toliau ištisas „gamtos jėgų kultas“, be to, kalbos 
barjeras, fragmentiški ir neobjektyvūs šaltiniai. Šis straipsnis nu- 
sako priežastis, dėl kurių lietuvių (ir baltų) mitologija ir religija 
taip sunkiai skinasi kelią į vakarietiškos religijotyros objektyvą. 
Tačiau drauge pats šis straipsnis objektyviai tapo viena iš papil- 
domų problemų. Jis ne pagelbėjo, o gynė nuo šios temos. 

H. Biezaiso ir J. Balio tyrimai folkloristams (ne religijotyri- 
ninkams) vis dėlto suteikė tam tikrą kiekį medžiagos, kuria re- 
miantis ir neperžengiant labai konkrečių rėmų buvo galima ana- 
lizuoti lietuvių ir latvių tradicijas, ypač suformulavus labai 
konkretų klausimą ir panaudojant lyginamąją medžiagą, kuri kaip 
tik ir galėjo pasakyti tai, ko nepateikė pozityvistai, ir leisti susi- 
vokti, apie ką kalbama. Čia tiko Laimos vaizdinys, kuris net hi- 
perkritikams nekėlė abejonių. Jis pateko tegul ir į palyginti vėly- 
vus šaltinius, buvo populiarus tiek latvių, tiek lietuvių tautosakoje 
ir gerai derėjo su antikinėmis likimo deivėmis bei kitomis indo- 
europiečių mitologijų paralelėmis. 

Rolfas Wilhelmas Brednichas savo knygoje apie likimo sam- 
pratą ir likimo lėmėjas pasakose negalėjo apeiti lietuvių ir latvių 
mitologijų; jos ir buvo aprašytos remiantis Pčterio Šmito latvių 
pasakų rinkiniu, H. Biezaiso, J. Balio veikalais (beje, ir gan ne- 
patikimu Edmundo Veckenstedto Mažosios Lietuvos lietuvių tau- 
tosakos rinkiniu). Panaudoti ir Mažosios Lietuvos vokiški šalti- 
niai (Mato Pretorijaus dievų sąrašas ir kt.). Medžiagos pasirodė 

esant pakankamai. Nagrinėdamas lietuvių ir latvių deivę Laimą, 
R. W. Brednichas pažymėjo, kad Laimos atitikmens neturi nei 
germanų, nei slavų tautos (šio tomo p. 145) - jau vien tai rodo 
konteksto galimybes; t. y., pažįstant aplinkines mitologijas ir reli- 
gijas, galima labai sėkmingai daryti sąsajas. Tarkime, graikų ir 
romėnų mitologijoje ir Balkanuose (Rumunija, Serbija, Kroati- 
ja) likimo moterų, kaip jas vadina R. W. Brednichas, įvaizdis la- 
bai stiprus. 

R. W. Brednichas pateikia H. Biezaiso versiją, kad Laima — 
sena moteriška indoeuropietiškos kilmės Likimo personifikacija, 
išlikusi baltuose, pasak H. Biezaisą kritikuojančio Oskaro Loo- 
ritso, atsiradusi maždaug vikingų laikais, tarp 1000 ir 1200 m., 
kuriantis latvių dainoms (taip skeptiškai O. Looritsas pajaunina 
latvių dainas). R. W. Brednichas, atsisakęs pats spręsti genezės 
klausimą, toliau remiasi H. Biezaiso mitologiniu imperatyvu — 
tarti, kad protestantai latviai ilgiau laikęsi senųjų papročių nei 
katalikai lietuviai ir atitinkamai latviai išsaugoję senesnį Laimos 
paveikslą. Ji ne tik žmogiškojo likimo, bet ir gimdyvių deivė, sak- 
mėse pasirodanti ir vienu, ir trimis pavidalais, dainose - tik kaip 
vienasmenė deivė. 

Lietuviai Laimą „garbina veikiau kaip deivę, o ne kaip de- 
monišką būtybę“ (šio tomo p. 150) (čia R. W. Brednichas vis dar 
turi prasiskinti kelią pro mitologijos tyrinėtojų pastangomis de- 
monizuotų dievų lauką). Ji neturi kai kurių latvių Laimos bruo- 
žų, tautosakoje aiškiai matoma kaip gimdymo padėjėja ir likimo 
lėmėja, ir tokia yra išlikusi iki šiol, nepaisant ankstyvesnio lietu- 
vių santykio su krikščionybe ir to, kad katalikybė smarkiai pavei- 
kė lietuvių religingumą. 

Šis aiškinimas vertas ypatingo dėmesio. Atrodo, kad R. W. 
Brednichas nekritiškai vartoja H. Biezaiso pateiktas latvių reli- 
gingumo konservatyvaus pobūdžio įžvalgas; bent jau iš Lietuvos 
atrodo, kad protestantų pastoriai tikrai ne mažiau uoliai „kratė“ 
latvių valstiečių tikėjimus ir stengėsi atgrasyti nuo jų; katalikybė 
su savo ritualais SLRM buvo daug artimesnė negu knyginis pro- 
testantizmas. Prisiminkime kad ir M. Mažvydą - jo tikėjimo per- 

žiūra buvo daug ankstesnė nei katalikų sparno pastangos. Žino- 
ma, katalikų pusėje reiškėsi jėzuitų misijos, veikusios išties ener- 
gingai. Būtent jos sustabdė kultus ir ritualus ir apie XVIII a. vi- 
durį jų jau bemaž nebeliko. Tačiau tie patys SLRM elementai 
kuo saugiausiai nugulė Joninių/Rasų, Vėlinių, Kalėdų, Užgavė- 
nių, Velykų, Jurginių ir kitose apeigose. Viešas apeigas jėzuitai 
galėjo iš girių ir laukų suginti į trobas ar pirkias, o štai tautosakos 
kontrolės šio ordino vyrai negalėjo įgyvendinti. Žinoma, XIX- 
XX a. katalikų kunigai provincijoje buvo arčiau liaudies, bet tas 
faktas, kad dar XX a. visa jėga veikė liaudies magija, medicina, 
melstasi Mėnuliui ir Perkūnas laikytas kitu arkangelo Mykolo ar 
Elijošiaus (pranašo Elijo) pavidalu, rodo arba tai, kad provinci- 
jos kunigų pastangos nebuvo jau tokios titaniškos, arba tai, kad 
lietuvis bet kokioje situacijoje galėjo pakankamai atkakliai „lai- 
kytis savo“, jei tik šito nedemonstravo atvirai. O tokia laikysena 
lietuviams buvo įprasta, ji padėjo atlaikyti ne tik baudžiavą, bet ir 
sovietmetį. 

Grįžkime prie Laimos, dar pažymėję, kad R. W Brednichas 
toliau, pats to nepastebėdamas, prieštarauja užgožiančios katali- 
kybės įtakos koncepcijai. Aibė teiginių iš XVIII-XIX a. tą liudi- 
ja. Tarkime, Gottfriedo Ostermeyerio pastaba apie lietuvius, pa- 
teikiama išsyk po Laimos kaip likimo deivės pristatymo: „Nė viena 
tauta, atrodo, nėra taip atsidavusi fatalizmui, kaip mūsų lietu- 
viai“, arba jau liudijimas iš XIX a. pradžios, kai Manfredas Tiet- 
zas apie Mažosios Lietuvos lietuvius teigia: „Lietuviai yra linkę 
tikėti absoliučia lemtimi. Dėl to jie lengvai randa paguodą nelai- 
mėje; tuo tikėjimu, matyt, grindžiamas ir jų bebaimiškumas, ir iš 
jo išplaukiantis narsumas kare“ (šio tomo p. 150-151). Įstabus 
apibūdinimas, iš kurio, beje, plaukia ir išvada, kad lietuviai ir XIX a. 
Prūsijos kariuomenėje pasirodo esą tokie pat narsūs, kaip ir se- 
nosiose kronikose; tai aiškinama fatalizmu, fundamentaliu nu- 
siteikimu, kad lemtis, susifokusavusi Laimos lėmime, yra neat- 
šaukiama. 

Beje, pats R. W. Brednichas nelabai skiria Laimą nuo lau- 
mių („lietuvių fėjų“), kurioms jis priskiria ir „likimo moterų“ 

savybes. Šiandien lietuvių mitologijos tyrimuose Laimė ir Laumė 
aiškiai atskiriamos, bet R. W. Brednicho tapatinimą nulėmė ir 
Laumės/Laumelės painiojimas su Laima vėlyvuosiuose šaltiniuo- 
se; esant sistemos destrukcijai tai visiškai įmanoma. 

Dabar grįžkime į okupuotą Lietuvą, kur po ilgo laiko vėl tar- 
si „leidžiama“ iš pradžių minėti, vėliau - ir tirti SLRM. Tuo užsi- 
ima istorikai ir etnografai, vėliau prisidės ir tautosakininkai. Tą 
iš dalies lėmė tai, kad su SLRM medžiaga dirbo lenkai (sovieti- 
nio bloko šalis), ėmė rodytis išeivių publikacijų užjūryje, galiau- 
siai septintajame dešimtmetyje kiek susilpnėjo ideologinis slėgis. 
Pirmosios publikacijos buvo susijusios su patikrintais mokslo ir 
partijos funkcionieriais, kurie ir be šito savo patikimumo turėjo 
rašyti po kažkokiu „perkūnsargiu“. Ne tik pagal istorinio ir dia- 
lektinio materializmo dėsnius (tiesa, netapatinkime šių pseudo- 
filosofijų su marksizmu kaip metodologija, tokios Sovietų Sąjun- 
goje negalėjo būti) - reikėjo dar papildomos apsaugos, 
papildomos „kepurėlės“. Straipsnis būdavo skelbiamas ateis- 
tiniame leidinyje, be to, jame būdavo pabrėžiama, kad lietuviai — 
paskutiniai pagonys Europoje, vadinasi, ilgiausiai kovoję su krikš- 
čionybe, taigi ir su tuometinėje Sovietijoje persekiota Katalikų 
bažnyčia. Partiniai tekstai, tokie kaip Vlado Gobio, J. Jurginio 
darbai, ir visai nepartiniai Pr. Dundulienės turėjo bendrą nuo- 
statą, kuri buvo plečiama ir patvirtinama kiekviename tokiame 
tekste. Religija - paklydimas, proto sutemos, o mitologijos tyri- 
mai tik demaskuoja tokio aptemusio mąstymo gimdomas chime- 
ras. Imkime VI. Gobio tekstą „Senovės lietuvių tikėjimas“. Jis 
tam tikru atžvilgiu buvo oficiozinis, perdėm persunktas istorinio 
materializmo, bet tai istoriko darbas, ir jame bent jau apibūdinti 
šaltiniai, suskirstyti į dvi dalis: ankstyvuosius, XI-XV a., ir vėly- 
vuosius, XVI-XVII a.; antrieji iš esmės pasmerkti kaip „rašytojų 
fantazijos“ - visiškai lenkų istoriografijos dvasia. Beje, iš jų VI. Gobis 
skolinasi ir požiūrio į tautas ar gentis ambivalentiškumą - tarki- 
me, Petras Dusburgietis vis dėlto rašė apie prūsus, kaip ir jo 
cituojama Kryžiuočių ordino sutartis su prūsais yra ne lietuviš- 
kas šaltinis. Tačiau tepaminėjęs, kad apie lietuvius duomenys frag- 

mentiški, jis tų duomenų nepateikia. Tačiau jam išsyk (net neap- 
tarus ir nepakėlus lietuviškų šaltinių) aišku, kad seniausia lietu- 
vių religijos forma buvo animizmas, „t. y. sudievinimas daiktų ir 
gamtos reiškinių“ (šio tomo p. 155), paskui jis visiškai susipainio- 
ja, iš animizmo kildindamas fetišizmą, „t. y. garbinimą įvairių daik- 
tų“ (Žr. ten pat), - tai skirtingos evoliucionistinės teorijos. Toliau 
matome keistus, gal net fantasmagoriškus teiginius. Tarkime, ug- 
nis „buvo garbinama kaip daiktas, duodantis šilumą, ir kaip prie- 
monė valgiui gaminti“ (žr. ten pat) arba Tacitas minėjęs baltų 
„gyvulių kultą“ (p. 156) (šernas vis dėlto žvėris), arba reformaci- 
niai rašytojai „iškraipė gyvulių kultą“ (p. 157), arba: „Tuo laiko- 
tarpiu gyvuliai buvo laikomi tik šventais daiktais, o ne dievybė- 
mis“ (žr. ten pat), „[...] ir krikščionybė pripažino, kad šventų daiktų 
valgymas turi gelbstinčią ir stebuklingą galią“ (Žr. ten pat), ir pan. 
Tačiau SLRM egzistavimą visai pakerta totalitarinė išvada, ku- 
rią reikia pacituoti, kad būtų galima suvokti tų laikų humanita- 
rikos atmosferą: „Dvasių ir dievukų senovės lietuviai turėjo 
daug, bet vyriausių ir pagrindinių jie dar nebuvo sukūrę. Įsi- 
vaizduodami savo dievus gyvenančius gamtos reiškiniuose, jie 
dar nesuteikė jiems žmogiškojo pavidalo. Vadinasi, lietuvių, prū- 
sų religija dar nebuvo pasiekusi antropomorfinio vystymosi sta- 
dijos. Asmeniniai dievai, turintieji savo asmeninius vardus ir as- 
menines fizionomijas, paprastai būna bendri visam kraštui ir 
žinomi visai liaudžiai [...|. Slavų Peruną ir Dažbogą žinojo visi 
senosios Rusios gyventojai, o lietuviai ir prūsai visai liaudžiai 
vieningo, bendro dievo neturėjo“ (p. 159). Matome ir lietuvių 
religijos sumalimą, ir dar palyginimą su broliška rusų tauta, ku- 
ri esą ir pagonybėje buvo geriau pasitvarkiusi, ir aukštesnė, kaip 
ir visur kitur. 

Tad galima suprasti ir atleisti reveransus ir klaidas tų tyrinė- 
tojų, kurie, būdami vis dėlto istoriniais materialistais, dirbo kiek 
kitaip. 

Bet šitoje gretoje ilgiausiai išsilaikė, nors ir opoziciška, pora — 
Pr. Dundulienė ir J. Jurginis, SLRM nagrinėję visai iš priešingų 
pusių. Pr. Dundulienė atstovavo XIX a. romantizmui, įvilktam į 

fetišistinių ir animistinių XIX a. teorijų pavidalą, kuris šioje vi- 
zijoje dar ir buvo matomas per istorinio materializmo prizmę. 
J. Jurginis atstovavo labiau marksistiškam požiūriui ir savo vei- 
kaluose buvo laisvesnis nuo biurokratinių ideologijų svertų, ta- 
čiau jis dirbo toje pačioje gretoje kaip ir lenkų istorikai ar J. Ba- 
lys. Tad Pr. Dundulienė ir J. Jurginis įkūnijo dar XIX a. prieštarą 
tarp romantikų ir pozityvistų. Praktiškai tai rodė, koks liūdnas 
yra SLRM tyrimų lygis Lietuvoje. Iki N. Vėliaus prasimušimo 
buvo dar toli. Kita vertus, tai atkartojo XX a. pirmosios pusės 
polemiką tarp Vinco Krėvės ir J. Balio, taip pat kitais pavidalais 
pasireiškusią prieštarą. Be to, ta vieša polemika darė gerą įtaką 
SLRM tyrimų sovietinėje terpėje ateičiai. Jos esmė - turėjo ar 
neturėjo lietuviai panteoną, asmeninių dievų ir žynių hierarchi- 
jas, aukojo žmones ar ne, kaip interpretuoti vėlyvuosius šaltinius — 
ar juos visiškai atmesti, ar priimti kaip absoliučią tiesą (vidurio 
kelio idėja šioje polemikoje nekilo)? O sutelktas ginčas buvo į 
„centrinį“ klausimą: ar buvo šventyklų ir dievų stabų, ar tai ro- 
mantikų pramanai? Visuomenė tą ginčą sekė pakankamai susi- 
domėjusi. Iš esmės tai buvo klausimas, ar lietuvių religija buvo 
galinga, stipri, išplėtota sistema, ar miglotų vaizdinių sankaupa 
su vienu ar keliais asmeniniais dievais. Partiniai funkcionieriai 
leido tai diskusijai laisvai plėtotis, nes dėmesio telkimas į istori- 
nių materialistų valdomą ginčą visų pirma rodė tokį aukštą SLRM 
tyrimų okupuotoje Lietuvoje lygį, kad net buvo dėl ko peštis. An- 
tra, rezultatai, kad ir kokie jie būtų, vis vien kreipė dėmesį nuo 
katalikybės. Trečia, ir inteligentams tautininkams būdavo rodo- 
ma, kad partija nėra nusistačiusi prieš tautiškumą. Ypač prieš 
istorinį materialistinį. Galų gale, kad ir kaip galima kritikuoti Pr. 
Dundulienę ir J. Jurginį, jie nebuvo piktavaliai mažaraščiai kom- 
piliatoriai, kokių būta. 

Šiame tome spausdinamas Pr. Dundulienės straipsnis „Se- 
novės lietuvių religijos klausimu“ (1969) - tai vientisas įrodinėji- 
mas, kad ir stabų, ir šventyklų būta; Pr. Dundulienė visiškai tei- 
singai kritikuoja „gamtos garbinimo“ stereotipą, įsigalėjusį lenkų 
pozityvizme rašant apie SLRM, tačiau ir pati toliau, nepastebė- 

dama prieštaros, vartoja jį: „Lietuviai, dar būdami maisto rinkė- 
jai ir medžiotojai, garbino medžius, gyvulius, paukščius, ugnį, van- 
denį ir kt., nes visa tai sudarė jų pagrindinį pragyvenimo šaltinį“ 
(šio tomo p. 165). Pr. Dundulienė vis dėlto remiasi šaltiniais, mi- 
ninčiais konkrečius dievus ar apskritai dievus, stabus bei šven- 
tyklas, ir įrodinėja, kad gamtos kultais lietuvių religija neišsise- 
mia ir kad esama aibės asmeninių dievų ir šventyklų, stabų ir kt. 
liudijimų. Tiesa, autorė ne visada pastebi, kad kai kurie šaltiniai 
„dievus ir stabus“ naudoja greičiau kaip tam tikrą archetipą, nu- 
sakantį pagoniškus altorius, aukurus, šventvietes ir visą sakralinį 
lauką, bet patys ne visada būna susipažinę su tais reiškiniais iš 
arčiau. O apie šventyklas ir stabus medžiaga, net legendinė, dau- 
giau ateina iš prūsų pusės. 

J. Jurginis savo knygoje Pagonybės ir krikščionybės santykiai 
Lietuvoje pabrėžia, kad visi šaltiniai, kuriuose kalbama apie sta- 
bus, yra vėlyvi ir nepatikimi. Dažnai tai tiesiog laisvi atpasakoji- 
realijomis. Tad pažymėtina, kad istorikai neturi pakankamų duo- 
menų, nepateikia jų ir archeologija. Ir atitinkamai „lietuviai pa- 
goniškoje savo valstybėje [...| stabmeldiškų šventyklų su stabais 
ir kunigais neturėjo“ (šio tomo p. 245). Kaip minėta, J. Jurginis 
atlieka tą pačią „lenkišką“ redukciją, nepaliekančią iš SLRM ak- 
mens ant akmens ir darančią ją prietarų ir gamtos kulto samplai- 
ka be jokios religinės refleksijos ir sakralinių objektų, kurie būtų 
išsiskyrę iš aplinkos. 

Kitokio lygio ir kitokio mokslinio kalbėjimo atvejis jau buvo 
J. Trinkūno tekstas „Religijos specifikos klausimas (Pastabos apie 
senovės lietuvių religijos kilmę)“, išspausdintas 1973 m. filosofi- 
niame Problemų žurnale ir tais pačiais metais ūmai tapęs biblio- 
grafine retenybe. Čia naujai pažiūrėta į SLRM. J. Trinkūnas ne 
tik fiksavo ir registravo istorinę medžiagą, bet ir priėjo prie išva- 
dų, kurios tuo metu buvo dar neįtikėtinai ankstyvos, tarkime, su- 
gebėjo prijungti legendas prie istorijos šaltinių ir įžvelgti senąsias 
religines reformas, jų galimybę ir tikimybę, kurią vėliau labiau 
išplėtojo ir A. J. Greimas, V. Ivanovas, V. Toporovas, kiti autoriai. 

Tuo metu į mokslinę veiklą įsiveržė nauja banga ir nauja 
karta - tautosakininkai. Šiaip ar taip, tai buvo jau kitas lygmuo. 
Istorijos šaltinius reikėjo patikrinti. Vėlyvi šaltiniai kaip tik ir ne- 
sidavė verifikuojami, nes greta jų nebuvo jokios medžiagos, kuri 
galėtų patvirtinti ar leisti atmesti kokius nors abejotinų šaltinių 
teiginius. O tautosakininkai čia galėjo pasiūlyti savo variantus. 
Jeigu tautosakoje tikrai vyravo vienas ar kitas vaizdinys, apra- 
šytas ir šaltiniuose, tai tą faktą buvo galima patvirtinti. Tautosa- 
ka ėmė plačiai verti SLRM erdvę. Skleidėsi ištisi klodai, kosmo- 
gonijos, kosmologijos, dievų ir deivių, mitinių būtybių. Pasirodė, 
kad lietuviai ne tik turi savitas religinių vaizdinių struktūras - jos yra 
ir gausios, ir turtingos, ir nieku gyvu neleidžia manyti, kad tai 
gamtos garbintojų fantasmagorijos. Atsirado platūs indoeuropeis- 
tikos ir lyginimo laukai. Tautosakinė medžiaga per mitologijos 
prizmę ėmė skverbtis vis giliau. Juolab pasirodė, kad galima ir 
pradėti tokį tautosakinį tyrimą, kurį papildytų ir koreguotų isto- 
rijos šaltinių duomenys. 

Visų pirma minėtinas N. Vėlius, paskelbęs tris svarbias lietu- 
vių pasaulėžiūrą ir mitologiją nagrinėjančias monografijas ir Lie- 
tuvoje generavęs plačius SLRM tyrimus. Lietuva jo dėka tapo, 
kaip ir turi būti, SLRM tyrimo centru, nepriklausomu nuo politi- 
nės ir ideologinės konjunktūros. N. Vėliaus darbai ir mokiniai iš 
esmės ir dabar sudaro stiprų SLRM tyrimo sparną; būtent N. Vė- 
liaus pastangomis pradėti leisti lietuvių mitologijos chrestomati- 
jų, jos šaltinių tomai. 

Bene įspūdingiausia N. Vėliaus monografija - Senovės baltų 
pasaulėžiūra. Struktūros bruožai. Čia geniali intuicija ir daugybė pa- 
naudotų įvairių šaltinių leido pateikti platų ir originalų lietuvių pa- 
saulėžiūros vaizdą. N. Vėlius atskleidė baltų pasaulėžiūros struk- 
tūrą, kurią elementariai galima apibūdinti taip: baltų pasaulio 
rytuose vyrauja su dangumi, dešiniaisiais poliais, karių luomu, jau- 
nyste susiję reiškiniai, vakaruose - su požemiais, kairiaisiais po- 
liais, Žyniais, senatve susijusios mitologemos. Atitinkamai egzis- 
tuoja ir vidurio arealas, turintis ir vienai, ir kitai sričiai būdingų 
bruožų, jame labiausiai reiškiasi „žemės mitologija“ ir žemdirbiai. 

Į baltų mitologiją N. Vėlius pažvelgė kaip į vieningą, visiems 
baltams bendrą sistemą, realizuotą visame jų gyventame plote. 
Šita sistema pranoko valstybės ribas ir veikė nepaisydama valsty- 
bių riboženklių ir laikotarpio. Kartu N. Vėlius ir parodė, ir išdės- 
tė lietuvių dievus, kurie ne tik buvo ir funkcionavo religiškai, bet 
ir turėjo ryškias grupes - ir chtoniškieji, ir dangiškieji dievai, ir 
aibė mitinių būtybių. N. Vėlius čia ne tik išdėstė baltų mitologi- 
jos dalykus - jis tai padarė pagal struktūrą, atskyrė prūsus, lietu- 
vius, latvius, atpainiojo aibę istoriografijos užmegztų painiavų. 

Studija Chtoniškasis lietuvių mitologijos pasaulis (1987) yra 
folklorinio velnio analizė, bet joje neapsiribojama velnio įvaiz- 
džiu tautosakoje. N. Vėlius į lietuvių tautosakinį velnią žiūri kaip 
į kadainykščio Velnio/Velino, turto, mirusiųjų, galvijų dievo, chto- 
niškosios sferos reprezentanto reliktą, lygina jį su aibe giminai- 
čių — nuo rytų slavų Veleso iki graikų Apolono, įterpia velnio 
įvaizdį į indoeuropietišką išklotinę. N. Vėlius remiasi iš esmės 
diumeziline trifunkcine mitologijos samprata, sugeba išeiti ir apeiti 
visus istorinius materialistinius barjerus, bet nepatenka ir į struk- 
tūralizmo pinkles. Nuo to N. Vėlių apsaugojo labai didelis pa- 
naudotų lietuvių tautosakos šaltinių masyvas: perrinktos visos lie- 
tuvių sakmės, pasakos ir tikėjimai, susiję su velniu, lygiai kaip ir 
etnografinė medžiaga. Panaudotos tautosakinės medžiagos kie- 
kiu N. Vėlius šioje monografijoje, atrodytų, priėjo maksimalių 
galimybių ribą. Po šios monografijos dar labai ilgai nepavyks pa- 
sakyti ko nors nauja apie lietuvių Velnią — galimybes, versijas, 
kaip ir medžiagą, N. Vėlius šioje studijoje išsėmė. Nieko daugiau 
šia tema nepasakysi, vis vien tai bus tik to, kas jau pasakyta, va- 
riacijos. O 1983 m. pasirodžiusi Senovės baltų pasaulėžiūra galėtų 
būti struktūralistinis veikalas, tačiau greičiausiai tik iš pirmo Žvilgs- 
nio. Yra čia struktūralizmo - jei norime, tačiau kartu tai yra pir- 
mas ir išsyk geriausias visiems laikams religinės geografijos vei- 
kalas apie SLRM. Būtent religijų geografijai priskirtina ši knyga — 
XX a. viduryje susiformavusiai disciplinai, nagrinėjančiai gamti- 
nės aplinkos ir religijos santykius. Iki šiol religijų geografija yra 
vienas iš perspektyviausių metodų; N. Vėlius pats jį atrado — 

atskirtas nuo Vakarų metodologijų įtakų, nuo naujausios litera- 
tūros. Tai sunkiai įtikėtina, bet tiesa. Ir tai rodo, kaip medžiagos 
tvarkymas, jeigu atliekamas ir įkvėptai, ir atsakingai, pats susi- 
dėsto į metodą. 

N. Vėliaus pirmoji monografija pasirodė 1977 m. Tai buvo 
Mitinės lietuvių sakmių būtybės - kaukų, aitvarų, laumių, laimių 
etc. studija, pratęsianti ir baigianti Z. Slaviūno analizę, ir vėl - su 
ypatingu išsamumu. Apskritai 1977 m. SLRM tyrimams buvo 
reikšmingi. Būtent tais pačiais metais Lietuvoje pasirodė ir dau- 
giausia tautosakininkų parengtas straipsnių rinkinys Žmonės ir 
religija, ir platesnio kolektyvo parengtas rinkinys Senieji tikėjimai 
naujausių tyrinėjimų šviesoje. Knygelės nedidelės, tačiau jos liudi- 
jo, kad subrendo nauja mokslininkų karta ir, nepaisant jokių kliū- 
čių ir perkūnsargių, SLRM imama studijuoti profesionaliai. Iš 
esmės tai buvo riba, po kurios J. Jurginio ir Pr. Dundulienės dviko- 
va palengva neteko prasmės (nors ne patiems tos dvikovos daly- 
viams). Pasirodė, kad turtingą SLRM paveldą galima apklausinėti 
ir kitaip. Ne vien lenkų istoriografija ar romantizmu remiantis. Tie- 
siog - ne ginčytis, o dirbti savo darbą. Neturime šiandien pernelyg 
kreipti dėmesio į sovietmečio sąlygotus „perkūnsargius“ - jų tuose 
tekstuose įžūliai mažai. Mūsų akys turėtų įžiūrėti objektyvaus dar- 
bo nuoširdumą, o ne pabrėžtinai iškeltus „perkūnsargius“ iš istori- 
nio materializmo zonos. Jie deklaruojami, tie istmato postulatai, 
bet tekste dirbama ne pagal juos, o pagal medžiagos logiką. 

Bronislavos Kerbelytės straipsnis „Sakmės ir padavimai apie 
pasaulio kilmę“ — tai viena pirmųjų šios temos eksplikacijų; apic 
tai iki šios studijos rašyta ypač mažai. Po kelerių metų išėjo Nijo- 
lės Laurinkienės studija Mito atšvaitai lietuvių kalendorinėse dai- 
nose, kur taip pat mėginta nuo istorinio materializmo diktato gintis 
struktūralizmu. Br. Kerbelytės studija yra gana plačios apimties 
kosmogonijos analizė. Čia demonstruojamas lietuvių etiologinių 
sakmių pateikiamas pasaulio kūrimas, - joje (pagaliau istoriog- 
rafijoje) kalbama apie kultūrinius didvyrius, jeigu ne cituojamas, 
tai yra numanomas M. Eliade ir jo kosmogonijos samprata, dės- 
toma medžiaga lyginama su krikščioniškais, bibliniais pasakoji- 

mais apie pasaulio sukūrimą, atskleidžiant vieno ir kito sluoks- 
nio (vargiai atpainiojamą) sampyną. Br. Kerbelytė remiasi ir 
Jamesu George'u Frazeriu, ir Jeleazaru Meletinskiu - autoriais, 
kuriais naudotis jei ir neskatinta, tai ir nedrausta, ir pasinaudo- 
ja jais kaip veiksmingais svertais tautosakinės medžiagos anali- 
zei. Yra aptariama savitas lietuvių Dievo senelio vaizdinys etio- 
loginėse sakmėse, sakmės apie žvaigždynų, dangaus kūnų, žemės 
atsiradimą, reljefo kilmę (Dievo ir velnio pirmapradžiai veiks- 
mai, milžinų, laumių veikla, velnio nešti ir pamesti akmenys), ug- 
nies, gyvūnų, žmonių trūkumų bei ydų kilmė ir kt. Br. Kerbelytės 
indėlis į platesnį SLRM tyrimų lauką vėlesnėse publikacijose — 
tai nauja lietuvių pasakojamosios tautosakos katalogo versija, pa- 
grįsta struktūralistiniu požiūriu, atitinkamos publikacijos Vaka- 
rų enciklopedijose. Bet čia, 1977 m., matome tiesiog naują pro- 
blematikos apkabą, naują klausimyną. 

Lygiai tą patį galima pasakyti ir apie tais pačiais metais išėjusį 
mažatiražį leidinį Senieji tikėjimai naujausių tyrinėjimų šviesoje. 
Čia pasirodė mokslininkai, anuomet buvę pakankamai jauni ir 
perspektyvūs, šiandien tebedirbantys savo srityse ir neužmetę 
SLRM tyrimų. Tai buvo rotaprintinė publikacija, kurios stengta- 
si pernelyg neviešinti. (Rotaprintiniai leidiniai ėjo mažais tira- 
žais ir plačiajai visuomenei buvo apysunkiai prieinami, bet šis rin- 
kinys vėl buvo tylus naujos tyrinėtojų kartos manifestas.) 

Irena Čepienė straipsnyje „Senųjų liaudies tikėjimų atspin- 
džiai vestuvių apeigose“ nuo pat pradžių cituoja ne „klasikus“, o 
šaltinius; taip elgsis ir visi šio straipsnių rinkinio autoriai. I. Če- 
pienė nagrinėjo specialius etnografijos dalykus, bet sugebėjo iš- 
eiti į aukštesnį ir savarankišką, ne metodo, o medžiagos sąlygoja- 
mą lauką. „Gamtos kultai“ buvo „pradanginti“ ir teigta: „Senovėje 
buvo tikima, kad namų dievai turi savo buvimo vietas, ties kurio- 
mis ir atlikdavo įvairias apeigas“ (šio tomo p. 301). Galima kon- 
statuoti: pagaliau vietos netapatinamos su dievais. I. Čepienė ves- 
bet ir žvelgia naujai. Vestuvių papročiuose atsispindi senųjų ti- 
kėjimų reliktai. Ir namų ugnies kultas, ir vyro namų dievai, ir 

žemės dievybės kultas - keičiasi leksika, keičiasi apklausinėjimas, 
atitinkamai kinta ir atsakymai. Mirusiųjų/protėvių kulto apraiš- 
kos vestuvėse, piktųjų dvasių baidymas, regioniniai skirtumai — 
visa tai yra nauji žodžiai, kaip ir pagaliau įvedamas „sakralumas“. 
Sąvoka, kuri religijos tyrimuose neišvengiama ir privaloma. 

Rūtos Giedrienės straipsnis tame pačiame rinkinyje - dar vie- 
nas etnografijos metodų panaudojimo atvejis, kai etnografija lai- 
koma tam tikra šaltinių baze. Siejami istorijos šaltinių, etnografi- 
jos ir tautosakos duomenys, plg.: „Senieji tikėjimai atsispindi 
folklore, ir jam artimos kapinių puošmenos, šiandien jau tik de- 
koratyvinės, kartais taip pat liudija apie senuosius tikėjimus“ (šio 
tomo p. 314). Pažymima, kad lietuviai ilgą laiką laidodavo ne ofi- 
cioziškai nustatytose kapinėse, o tose vietose, kurios buvo susiju- 
sios su SLRM generuota tradicija, pergyvenusia ir krikščionybės 
įtakas: „Miškuose, ant kalvų, upių ir ežerų pakrantėse po visą 
Lietuvos teritoriją išsidėsčiusių valstiečių laidojimo vietų kontro- 
liuoti Bažnyčia nepajėgė. [...] Net XVIII a., kada parapijų ribos 
jau buvo nusistovėjusios, dar pasitaikydavo, kad tradicinė laido- 
jimo vieta lemdavo bažnyčios vietą“ (šio tomo p. 315). Kapinių 
kalneliai, pilkapiai, tekste nagrinėjami drauge su tautosakiniais 
„vėlių kalneliais“, žinomais iš raudų, ir ganėtinai sėkmingai. Nag- 
rinėjamos ir „vėlių vartelių“ mitologemos, ir laidotuvių ritualai, — 
atliekamas kompleksinis tyrimas, kur medžiagos įvairovė yra iš- 
ankstinis taškas analizei, o ne pretekstas jos atsisakyti. Nauja karta 
ėjo drąsiai. Ir SLRM tyrimai pagaliau tapo kompleksiniai. 

Tas pats Stasio Skrodenio atveju; šis mokslininkas minėtame 
rotaprintiniame leidinyje nagrinėjo Joninių/Kupolių/Rasų šven- 
timą, netgi gan netikėtai išplėsdamas jį - vienodai atidžiai - tiek 
į germaniškų, tiek į katalikiškų ir baltiškų bei slaviškų paralelių ir 
analogijų lauką. Iš esmės S. Skrodenis čia prisistatė kaip Z. Sla- 
viūno ir Pr. Skardžiaus darbų tęsėjas, turintis puikų indoeuro- 
peistikos ir kalbotyrininko akiratį. 

Vytauto Urbanavičiaus straipsnis „Senųjų tikėjimų reliktai 
Lietuvoje archeologijos duomenimis (XVI-XVIII a.)“ - tai ar- 
cheologo žvilgsnis į SLRM reliktus iškasenose. Su istorijos šalti- 

nių duomenimis stebėtinai puikiai dera autoriaus teiginys, kad 
Lietuvoje „senojo tikėjimo požymiai išsilaikė iki XVI a. vidurio, 
o jo liekanos vietovėse pastebimos ir vėliau“ (šio tomo p. 338). 
Tai reiškia, kad V. Urbanavičius, remdamasis archeologija, pri- 
eina prie tų pačių išvadų, kaip ir istorijos šaltinių duomenimis 
besiremiantys autoriai. Būtent - jėzuitų misijos buvo ganėtinai 
paveikios — tiek, kad atsispindėtų ne tik jėzuitų misionierių ata- 
skaitose, bet ir archeologinėje medžiagoje. Tekste tiriami laido- 
jimo paminklų „mitologiniai“ ypatumai, būtent monetų dėjimas, 
paukščių kaulų liekanos mirusiojo kojūgalyje (mitologiškai labai 
turtinga idėja), aptariami dubenėtieji akmenys ir kt. 

1977 m. buvo išsiveržta į naują tyrimų lygmenį, ir labai svar- 
bius darbus atliko jau lietuviai pačioje Lietuvoje - būtent karta, 
veikusi nepaisydama aplinkos ir konjunktūros spaudimo, kitų 
veiksnių. Užaugo karta, kurios mentalitetas gal ir buvo užspaus- 
tas, bet ne užguitas. Viena iš stipriausių šios kartos mitologijos 
tyrinėtojų - N. Laurinkienė, kurios monografijos pradėjo rodytis 
devintojo dešimtmečio pabaigoje ir kurios analizė monografijoje 
apie Perkūną (1996) nuo struktūralistinių principų iš esmės per- 
ėjo prie lyginamojo-istorinio metodo. Bet grįžkime atgal. 

Maždaug tuo metu ar keleriais metais anksčiau Vakaruose 
pasirodė rimtų religijotyrininkų straipsnių apie lietuvių ir baltų 
religijas. Tai vokiečio Gūnterio Lanczkowskio, Saarbriukeno uni- 
versiteto profesoriaus, straipsnis apie baltus jo knygoje Europos 
religijos istorija (1971). Vis dėlto, nors pati knyga pakankamai svari, 
baltų skyrius perdėm silpnas, pagrįstas daugiausia H. Biezaiso 
rekonstrukcijomis. Tarkime, G. Lanczkowskis be reikalo įtarinė- 
ja, kad Perkūnas ir Dievas gali būti atskiros vienos dievybės hi- 
postazės; galima smarkiai abejoti, ar tikrai pavasario šventėse di- 
džiausią reikšmę turėjo pirmoji naktigonė. 

Kitas tekstas - 1983 m. išspausdintas garsiojo M. Eliades sky- 
rius „Baltų religija“ iš jo kapitalinio (ir jo mokinių baigto) ketur- 
tomio Religinių idėjų istorija. M. Eliade naudojosi H. Biezaiso, 
Hermanno Usenerio, M. Gimbutienės darbais, jam buvo žino- 
mas J. Balys. Deja, aprašinėdamas baltų religiją jis daugiausia 

rėmėsi latvių dainų medžiaga, o daugelis latviškų realijų nei lie- 
tuviams, nei prūsams netinka. Taip ir vėl atsitinka dėl to, kad 
daugiausia remiamasi H. Biezaiso medžiaga; lietuviškos nei prū- 
siškos medžiagos M. Eliade beveik neužgriebia. Vis dėlto labai 
įdomus yra M. Eliades pasiūlytas vilkolakių traktavimas, sakrali- 
nės kovos analizė. Įsidėmėtina, kad M. Eliade baltų religiją ana- 
lizuoja senosios Eurazijos kontekste, t. y. ją regi kaip artimą se- 
niausiam euraziniam religiniam sluoksniui, kuriam būdingi 
šamanistiniai elementai. Esama kitų smulkių apsirikimų, o ir di- 
desnių istorinių - tarkime, lietuvių vokiečiai neužkariavo, Lietu- 
vos valstybė, šiaip ar taip, egzistavo ir pan. 

Apie aštuntąjį dešimtmetį į SLRM tyrimus įsiveržė (būtent 
įsiveržė) Maskvos mokslininkai — aukščiausio lygio kalbininkai 
su plačiu humanitariniu, istoriniu akiračiu, tai visų pirma V. Iva- 
novas ir V. Toporovas. Jie rusų kalba parašė aibes studijų, kurios 
Lietuvoje buvo prieinamos ir skaitomos. Šių mokslininkų indėlis 
į SLRM tyrimus jau savaime didžiulis, tačiau dar svarbiau tai, 
kad jie dirbo Maskvoje, dirbo nepaisydami jokių ideologinių prie- 
tarų ir tarsi skynė kelią galimiems tyrimams Lietuvoje. Jeigu dir- 
bama Maskvoje, tai kodėl negalima Lietuvoje? — buvo galima 
klausti rengiant naujus veikalus; be to, šie autoriai parodė kelią, 
kuriuo einant galima išvengti istorinio materializmo - būtent rcm- 
tis struktūralizmu, Jurijaus Lotmano struktūralistine Tartu mo- 
kykla. Kartu buvo galima išeiti į G. Dumėzilio lygmenį. Kaip tik 
V. Ivanovo ir V. Toporovo darbai prakirto tą lygmenį, ir, tarkime, 
N. Vėlius ir N. Laurinkienė, dirbdami struktūralistiniais meto- 
dais, per G. Dumėzilį galėjo išeiti į lyginamosios indoeuropiečių 
mitologijos lauką. Tai nebuvo sveikinama, bet sovietinėje Lietu- 
voje kultūros ir mokslo funkcionieriams teliko tą toleruoti. Juo- 
lab kad greta G. Dumėzilio jau buvo A. J. Greimas. 

Didelę reikšmę SLRM tyrimams padarė 1980 m. rusų kalba 
išėjusi enciklopedija Pasaulio tautų mitai. Tai buvo struktūraliz- 
mo pergalė prieš istorinį materializmą nugalėjusio istmato šalyje. 
Ir mūsų požiūriu nepaprastai svarbus buvo šiame chrestomatijos 
tome pristatomas V. Ivanovo ir V. Toporovo straipsnis „Baltų 

mitologija“. Šie mokslininkai dirbo atvirai struktūralistiškai; iš- 
nagrinėję SLRM ir apskritai baltų tradiciją, čia atrado ne tik die- 
vus, bet ir septynis dievų, kultūrinių didvyrių, mitinių būtybių siste- 
mos lygmenis. Po šio straipsnio enciklopediniame daugsyk naujais 
leidimais pakartotame leidinyje niekų apie SLRM nebebuvo gali- 
ma rašyti. Aprimo romantikų ir pozityvistų ginčas - jį galėjo tęsti 
tik inercija, nepaisanti laiko dėsnių. V. Ivanovas ir V. Toporovas 
enciklopediniame tekste parodė: aibė klausimų, iki tol lėmusių 
SLRM tyrimų procesus, yra beprasmiai. Vėlyvi šaltiniai patikimi 
su išlygomis; stabų ir šventyklų klausimas yra antraeilis - kalbėti 
reikia apie sakralinius centrus ir jų funkcionavimą. Ir ne aiškinti, 
ar buvo „asmeniniai dievai“, o kalbėti tiek apie dievų, tiek apie 
žynių hierarchijas, ne apie tai, ar buvo panteonas, o apie tai, kiek 
buvo to panteono lygmenų - ar septyni, ar daugiau ir kas tiems 
lygmenims būdinga. Sovietijoje tai buvo SLRM tyrimų sprogimas. 
Po jo daugelis pačių naujausių tekstų akies mirksniu tapo anach- 
ronizmais. Juolab kad ėmė kaltis, per bibliotekų specfondus ir 
atšvietus artėti didžiųjų emigracijos tyrinėtojų darbai. Jų paneigti, 
atmesti nebebuvo įmanoma. Akiratyje iškilo M. Gimbutienės, 
A. J. Greimo, kiek mažesniu mastu - V. J. Bagdanavičiaus darbai. 

M. Gimbutienė į lietuvių religiją žvelgė kaip į dviejų religinių 
sistemų sintezės rezultatą. 

Pagrindinė M. Gimbutienės idėja, kuri yra jos veikalo Baltai 
religinės-mitologinės dalies struktūros pamatas ir kurios nepri- 
ėmus mokslininkės pasiūlyta sistema nesuveikia, - tai idėja, kad 
baltų mitologija yra tarsi dviejų galingų pasaulėžiūrinių ir religi- 
nių sluoksnių jungtis, sudaryta iš Senosios Europos, paveldo iš 
akmens amžiaus matricentrinių kultūrų ir naujojo, indoeuropie- 
čių atnešto patricentrinio religingumo. Lietuvių dievų panteonas 
išskaidomas į dvi grupes: vienai priskiriamos senakilmės, antrai — 
indoeuropietiškos dievybės. Pirmojo sluoksnio deivės ir dievai 
susiję su Deive motina, chtoniškumu, gyvybės ir vaisingumo cik- 
lais, savaime gimdančiomis ir pasaulio sąrangą palaikančiomis 
deivėmis, antrasis sluoksnis - tai karingi, veiklūs, dažniausiai dan- 
giški dievai, o deivės —- ne savarankiškos kūrėjos ir gimdytojos, 

lemiančios ir sprendžiančios, bet vyriškų dievų siekių objektai, 
mylimosios. Baltų mitologija bei panteonas ir būtų šių dviejų 
sluoksnių jungtis, kurioje senosios dievybės arba išlaiko savo au- 
tonomiškumą ir senąsias funkcijas (pvz., Ragana, Laumė), arba 
gravituoja į vyriškųjų dievų pusę, sudarydamos sąjungas, poras 
(Dievas-Laima, Žvorūna/Medeina, minima greta kitų svarbiųjų 
lietuvių panteono dievų). Bet ir tarp archajiškųjų deivių ir naujų- 
jų pasaulėžiūrinių realijų, naujos religinės mitologinės sistemos, 
be abejo, nusistovi tam tikri santykiai, kurie eina į „naujosios sin- 
tezės“ terpę, - tiesa, neužmirština, kad tai naujai sintezei ar jos 
pradžiai mažiausiai 3—4 tūkstančiai metų. 

M. Gimbutienės matricentrinė Senoji Europa yra hipotezė, 
kurios pagrindimas menkas. Tai galima labai įvairiai interpre- 
tuoti simbolika (ežys, jaučio ragai, paukščio pėdsakai pirmykš- 
čiame mene, vandens paukščiai), kuri savaime neįrodo matricen- 
trinės religijos egzistavimo, moterų stambiomis krūtimis, moterų 
gimdymo pozomis, moterų statulėlių gausa paleolito mene (to- 
kias statulėles greičiausiai rėždavo vyrai, kultinė jų funkcija ne- 
įrodoma ir apskritai jų paskirtis neaiški). Taip pat - matricentri- 
nės visuomenės ar jų reliktai Kretos civilizacijoje, panašūs 
duomenys graikų religijoje, kuri taip pat, kaip religijų istorikai 
pripažįsta, yra chtoniškosios, moteriškos religingumo atmainos, 
kurią išpažino autochtonai, ir vyriškos, dangiškos atvykėlių indo- 
europiečių religijos jungtis. 

Panašių reiškinių - chtoniškųjų, moteriškų dievybių ir perso- 
nažų sluoksnis išskiriamas keltų mitologijoje, norint galima jį įžiū- 
rėti germanuose. Visur, kur apsistodavo, indoeuropiečiai atvy- 
kėliai aptikdavo vietines religingumo formas - ir tai suprantama; 
jie užslinkdavo arba ant žemdirbių genčių substrato, o žemdir- 
biškos religijos paprastai pabrėžia moteriškus, vaisingumo pra- 
dus, arba ant medžiotojų genčių šamanistinio religingumo ar 
kitokių savitų autochtoninių religijų apraiškų; o patys indoeuro- 
piečiai, kaip klajokliams ir būdinga, išpažino dangaus skliautu 
susietą religingumo formą, koreliuojančią su patricentrine kla- 
joklių visuomenės sąranga. Tad neišvengiamai kurdavosi sinteti- 

nės religinės sistemos, kur atvykėlių dievai vis dėlto nugalėdavo, 
tačiau sintezė ir substratinių vaizdinių akomodacija ar perėmi- 
mas taip pat vykdavo. 

Keliamas ne klausimas, ar Europos religijos negalėjo susi- 
durti su vietinėmis religingumo formomis ir su jomis jungtis, bet 
ar išties vietinės Europos kultūros buvo matricentrinės - ir ap- 
skritai ar tokios kada nors egzistavo ir ar gali iš esmės egzistuoti, 
nes senojo pasaulio ūkis, gyvenimo sąlygos siejasi su didžiule įtam- 
pa, kurią atlaikyti galėjo tik organizuotas, struktūruotas pasaulis, 
o tokį paprastai kuria vyrai; matricentrinės kultūros - pusiau le- 
gendinės amazonės ir Kretos civilizacija, tačiau ši išsigimė dar iki 
Kretą nusiaubusių kataklizmų, o amazonės liko tik legendose. O 
dėl simbolikos perskaitymo, tai jaučio ar kito gyvūno ragai visose 
religijose yra vyriško prado ir vyriškų dievų atributai, nuo semitų 
Baalo iki germanų Toro ir lietuvių Perkūno ar iki šamano raguo- 
tos kepurės. 

Hipotezė, kad Senoji Europa buvo matricentrinė, nėra nau- 
ja, Ji gyvavo jau XIX a. M. Gimbutienė ją papildė archeologiniais 
duomenimis, labai savitai juos perskaitydama ir iš esmės remda- 
masi ideologiniu principu, kad viskas, kas jai priklauso, turi liudy- 
ti matricentrinę kultūrą ir vienos savaime gimdančios Deivės re- 
ligiją. Šitaip perskaitoma visa archeologinė vaizdinė medžiaga, 
simbolika, dažnai akivaizdžiai pritempiant, visa mitologija. 

Bet reikia pripažinti - tokia galimybė egzistuoja, nors ją pa- 
neigti ir galima, galima ją ir įrodinėti, tai hipotezė ar prielaidų 
rinkinys, bet lietuviška/baltiška mitologinė medžiaga turėjo būti 
šitaip perskaityta - kaip dvilypė, dvisluoksnė. Jei egzistuoja ko- 
kia nors metodologija, galinti pateikti savitą, originalią religinių 
istorinių procesų įžvalgą, ji privalo būti panaudota. Kiekvienas 
metodas, jeigu jis mokslinis, gali būti taikomas religijų istorijos ir 
konkrečiai mitologijos tyrimams, nes skirtingos prielaidos skir- 
tingai apklausia šaltinius, o skirtingi klausimai teikia skirtingus 
atsakymus; nieku gyvu negalima manyti, kad tokioje subtilioje 
srityje kaip religijų istorija gali būti vienintelis teisingas metodas; 
skirtingos metodologijos su skirtingais klausimynais tik praturtina 

mūsų žinias apie senąją religiją ir pasaulėžiūrą, „teisingumo“, „tie- 
sos“ kriterijus čia galioja disciplinos viduje, pagal tai, kiek jis de- 
ra šaltinius apklausinėjant atitinkama tvarka ir pagal empiriniuose 
tyrimuose išryškėjusį klausimyną, o ne metafiziškai, visuotinai. 
Mokslas apie praeitį gali nuolatos ją aikūrinėti, o ne atkurti vaiz- 
dą sykį visiems laikams. Kitas klausimas, kad M. Gimbutienės 
veikalai laike sėkmingai sutapo su kylančia feminizmo ideologi- 
jos banga ir buvo jai tarsi feministinių pradmenų civilizacijos prieš- 
aušry įrodymas; M. Gimbutienės populiarumas tam tikruose 
sluoksniuose dėl to padidėjo, tačiau moksliniai religijų istorikų 
sluoksniai Europoje (ypač Vokietijoje) ją ignoruoja kaip femi- 
nistinę autorę, ideologijos kūrėją, o ne mokslininkę, kas mūsų 
lietuvišku požiūriu būtų nesusipratimas, mes čia ideologijos ne- 
to Lietuvoje nėra. 

O M. Gimbutienės iškelta lietuvių ir baltų panteono dvilypu- 
mo problema lietuvių religijos ir mitologijos tyrimuose niekada 
neišnyks, nes tai tikra, nepramanyta problema. Germanai turi asų 
ir vanų dievų kategorijas, kurių vieni daugiau susiję su dangumi, 
kiti - su chtoniškąja erdve, indai turi devų ir asurų dievų klases, 
senųjų ir naujųjų dievų kartų kovas ir jungtis vaizduoja ir graikų, 
ir, tarkime, izoliuotų genčių mitologijos. Kiekviena religija yra 
keleto sintezė, kiekvienas panteonas - religinės raidos rezulta- 
tas, nulemtas sociališkai, etniškai, istoriškai ir pan. M. Gimbutie- 
nės pasiūlyta sklaida gali būti pripažinta ar atmesta, bet nieku 
gyvu jos negalima ignoruoti. 

Kita vertus, skaidant dievus į dvi klases ir taip elgiantis, kai 
aiškių panteono išdėstymų nėra, o tokie, kaip J. Lasickio, Motie- 
jaus Strijkovskio ar M. Pretorijaus pateiktieji, įtraukia ir aukš- 
tuosius dievus, ir mitologinę smulkmę, dažnai „viename lygme- 
ny“, kaip J. Lasickio atveju, net be jokios hierarchijos požymių, 
neišvengiamai kyla klausimų, ar smulkūs, sritiniai dievai arba net 
kokie deivilai nėra be pakankamo pagrindo paverčiami archaji- 
niais didžiaisiais dievais. Didelių abejonių kelia bičių dievybių 
Austėjos ir Bubilo/Babilo, aitvaro, Gyvatės, Jaučių (sic!) įtrauki- 

mas į archajiškųjų „gyvybės ir mirties lunarinės ir vandens sferos 
deivių ir dievų“ grupę, nes šaltiniuose tai yra siaurų funkcijų globė- 
jai, neturintys ryšių su kokių nors sferų valdymu (plg. aitvaras — 
demonizuotas mitologinis personažas iš žemiausiųjų mitinių bū- 
tybių klasės), čia niekuo dėtas jautis, kad ir siejamas su ežerais 
(jautis siejamas ir su valdovo auka, plg. Kęstučio priesaiką, Šven- 
taragio nekrokulto centrą, Perkūną su ragais). 

A. J. Greimas - puikiai žinomas autorius, populiarus ir stip- 
rus, padaręs įtaką lietuvių religijos tyrimams visų pirma per stip- 
rias įžvalgas į - ypač - istorijos šaltinius. Jo nuopelnas — naujas 
požiūris į lietuvių mitines būtybes, deivilus; drąsus pasakų ir le- 
gendų įpynimas į SLRM rekonstrukcijas ir visų pirma - stiprus 
indėlis į lietuvių panteono nagrinėjimą, „Kalvio bylos“ iškėlimas, 
subtilus „smulkmenų“ įtraukimas į tyrimo lauką, kartais duodantis 
neįtikėtinai vaisingus rezultatus. Kita vertus, A. J. Greimo tyri- 
muose šaltinių hermeneutika labai vykusi, tačiau dėl daugelio 
priežasčių šaltinių kritika šlubuoja. Šiaip ar taip, net A. J. Grei- 
mo apsirikimai duoda daugiau teigiamybių nei dažno pozityvis- 
to „pataikymai“. Struktūralistinė A. J. Greimo mokykla leido 
jam dar sovietiniais laikais bendrauti su Lietuvos tyrinėtojais, 
struktūralistais, semiotikais (1979 m. jis skaitė paskaitą Vilniaus 
universitete, bendravo su lietuvių tyrinėtojais ir nemažai, o gal 
ir iš esmės, prisidėjo prie struktūralizmo suklestėjimo Lietuvo- 
je). A. J. Greimo įtakos neabejotinos „Baltų lankų“ aplinkai, 
visiems lietuvių mitologijos tyrinėtojams, kuriems jo veikalai da- 
rė įtaką ir įspūdį, nepaisant to, ar jie naudojosi struktūralistine 
metodika, ar ne. 

V. J. Bagdanavičius, Čikagoje gyvenęs ir dirbęs europinio iš- 
silavinimo emigrantas. kunigas, dirbo pagal Vienos etnologinės 
mokyklos metodus. Šiais, pagrįstais Pauliaus Wilhelmo Schinid- 
to ir jo sekėjų darbais, buvo siekiama parodyti kultūros elemen- 
tų, „elementariųjų dalelių“ judėjimą per laiką ir erdvę, nustatyti 
elemento archajiškumo laipsnį ir jam giminigus reiškinius. Šie 
metodai atsirado iš pirmykščio monoteizmo teorijos, taip pat 
P. W. Schmidto pagrįstos. Teorija teigė, kad pirmapradė žmonijos 

religija buvo natūralus, pirmykštis monoteizmas, nuo kurio vė- 
liau dėl įvairių istorinių priežasčių atkrista į politeizmus ir vėliau 
istoriškai vėl gravituota į monoteistines religijas. V. J. Bagdana- 
vičiaus SLRM tyrimai buvo platūs, pakanka paminėti jo studiją 
apie laumes (1982) ir keturių tomų veikalą Kultūrinės gelmės pa- 
sakose. Pateikiamas tekstas „Žmogaus ir pasaulio pradžia lietu- 
viškoje tautosakoje“ gali būti lyginamas su atitinkamu Br. Ker- 
belytės tekstu, ir matome, kaip metodas keičia tos pačios 
medžiagos eksplikavimą ir kokie reikšmingi gali būti tokie tarsi 
„buitiški“ elementai kaip nusispjovimas ir pan. 

Jaanas Puhvelas, estų kilmės JAV kalbininkas ir mitologi- 
jos tyrinėtojas, savo neseniai lietuviškai pasirodžiusioje knygo- 
je Lyginamoji mitologija vieną, paskutinį „Tradicijų“ dalies sky- 
rių palieka „Baltų ir slavų mitams“. Žinoma, mums ši dalis ir 
įdomiausia; kalbininko ir mitologo požiūris į lietuvių mitologi- 
jos šaltinius ir jų išdėstymas į tam tikrą struktūrą, sistemą čia 
ypač lauktinas, turint omenyje, kad mes tokių sustruktūrinimų 
tiek daug ir neturime. 

J. Puhvelas rašo, kad „tikrųjų baltų mitų beveik nėra išlikę“ 
(šio tomo p. 450). Tas „beveik“ galioja, jei nepaisysime Sovijaus 
mito, kuris, beje, nesunkiai aptinkamas tiek W. Mannhardto, tiek 
A. Mierzynskio sudarytuose šaltinių rinkiniuose, galų gale pa- 
teiktas A. J. Greimo darbuose, paskelbtuose ir užsienio kalbo- 
mis, tad atsisakymas apsistoti ties Sovijaus mitu rodo arba tam 
tikrą autoriaus nerūpestingumą šaltinių atžvilgiu, arba nenorą vel- 
tis į pernelyg gilią problematiką. Apskritai toks nenoras mūsų 
aptariamame J. Puhvelo tekste matomas nesyk. Visų pirma viso- 
je savo knygoje jis remiasi G. Dumėzilio teorija apie trinarį, tri- 
funkcinį indoeuropiečių panteoną, atitinkantį ir senųjų indoeu- 
ropiečių luominį, socialinį susiskirstymą: magiškas suverenumas 
(žyniai), pasaulietinis suverenumas ir karinė funkcija (kariai ir 
valdovai), ekonominis suverenumas (valstiečiai, amatininkai, pir- 
kliai ir pan.). Tai šiurkštus, grynai techniškas G. Dumėzilio tri- 
funkcinės teorijos nusakymas keliais žodžiais, o J. Puhvelas prisi- 
pažįsta dirbąs pagal G. Dumėzilio metodą ir tą iš tikrųjų daro 


XLIV 


savo knygoje. Išskyrus mūsų nagrinėjamo skyriaus dalis apie lie- 
tuvių ir slavų mitologiją (pasiteisinimas - per maža duomenų). 

Tačiau būtent Sovijaus mitas, įdėtas į J. Malalos chronografijos 
vertimo intarpą, pasakoja apie Sovijų, pirmąjį mirusįjį, atradusį ke- 
lią į pomirtinį pasaulį, įvedusį mirusiųjų deginimo paprotį ir - kas 
mums šiuo atveju svarbiausia - naujų dievų kultą: „Šitą paklydimą 
Sovijus įvedė, kad jie aukotų nelabiems dievams Andajui ir Perkū- 
nui, kitaip tariant, griaustiniui, ir Žvorūnai, kitaip tariant, kalei, ir 
kalviui Teliaveliui, nukalusiam jiems saulę, kuri šviečia žemėje, ir 
įmetusiam jiems saulę į dangų“ (Baltų religijos ir mitologijos šaltiniai 
[toliau - BRMŠ) I, 266-268; vertė Br. Savukynas ir J. Tumelis). 

Ipatijaus metraštis, vardydamas Mindaugo garbintus dievus, 
pasakoja, kokiems dievams Mindaugas aukojo: „[...] visų pirma 
Nunadieviui ir Teliaveliui ir Diviriksui, Zuikių dievui ir Medei- 
nai“ (BRMŠ I 260-261; vertė R. Jasas). 

Abu šaltiniai tiesiog savaime išsidėsto: Andajas/Nunadievis, 
žynių ir valdovų dievas, Diviriksas/Perkūnas - karinė pasaulieti- 
nė funkcija; Medeina/Žvorūna, medžioklės deivė, kaip ir jos pa- 
lydovas Zuikių dievas, priklauso medžioklės, kaip tais laikais svar- 
bios ekonominės funkcijos, dievams. 

Toliau šias „diumezilines“ išklotines papildo J. Dlugošas, pa- 
tikimas autorius, — tiesa, jis lietuvių dievus pateikia pagal inter- 
pretatio romana principus; pasak J. Dlugošo, lietuviai „garbino 
dievą Vulkaną [manydami jį slypint) ugnyje, Jupiterį - žaibe, Dia- 
ną - miškuose, Eskulapą - gyvatėse ir žalčiuose“ (BRMŠ I 558, 
578; vertė D. Mažiulytė). Dar prisimintinas kitoje vietoje pami- 
nėtas lietuvių garbintas „miškų dievas Silvanas“, kuris tikriausiai 
atitiktų Zuikių dievą, Medeinos palydovą (plg. Medeina-miškas). 
Ir tai, kad romėniška interpretacija J. Dlugošui netinka apibūdi- 
nant lietuvių Dangaus Dievą, Andają/Nunadievį, nes Jupiteris 
apima ir Griausmavaldžio, ir Dangaus Dievo funkcijas. 

Tetrūksta labai menkų pastangų, kad iš šių šaltinių, palyginti 
ne tokių jau skurdžių, susidėliotų tokia išklotinė: 

Andajas, Nunadievis, Jupiteris 
Perkūnas, Diviriksas (Jupiteris kaip Jovis tonans) 

Teliavelis, Vulkanas 

Žvorūna, Medeina, Diana - Zuikių dievas, Silvanas (Eskulapas?) 

A. J. Greimas, dėliojęs šią struktūrą pagal griežtą diumezili- 
nę schemą, Andają tapatinęs su Eskulapu, atmetęs Zuikių dievą 
kaip nesusipratimą, vis vien aiškiai pabrėžia, kad čia keliuose vie- 
nas nuo kito nepriklausomuose šaltiniuose matome pasikarto- 
jant „formalinę suvereninių dievų konsteliaciją“, „sąrašai susideda 
iš keturių dievų, tarp kurių yra trijų vyriškų ir vienos moteriškos 
giminės dievybių vardai“!. Mes čia nesistengiame polemizuoti su 
A. J. Greimu dėl Andajo, nes jo hipotezė svari savaime, svarbu 
tik tai, kad A. J. Greimas akivaizdžiausiai pademonstruoja ke- 
liuose šaltiniuose pasikartojančią struktūrą, kurios analizė gali būti 
atliekama įvairiais metodais, bet jos apeiti neįmanoma. 

Ką daro J. Puhvelas? Jis, susigraibęs šaltiniuose pateikiamus 
autentiškus dievavardžius, paleidžia juos nutrūktgalviška seka: 
„Įvairios rusų ir vokiečių kronikos nuo XIII a. pateikia dievų var- 
dų, ypač griaustinio dievo Perkūno. Dar minimi ne visai aiškios 
reikšmės Andajas, Teliavelis (dieviškasis kalvis, nukalęs saulę; 
plg. lietuvių kalvis), Diviriksas (plg. senovės prūsų deiwas „die- 
vas“), Žvorūna, vadinama kale (plg. lietuvių žvėris), ir Medeina 
(miškų dievė; plg. lietuvių medainis)“ (šio tomo p. 450). Po to 
eina intarpas apie prūsų Patulą ir Natrimpą, o vėliau jau J. Dlu- 
gošo duomenys: „Apie 1460 m. lotyniškoje Jono Dlugošo Lenki- 
jos istorijoje išvardyti šie lietuvių garbinimo objektai: ugnis, Žai- 
bas, miškai, gyvatės ir žalčiai; dar rašoma apie aukas mirusiesiems 
bei pateikiamos lotyniškos šių garbinimo objektų interpretacijos 
(Vulkanas, Jupiteris, Diana, Eskulapas). Čia priduriama reikš- 
minga pastaba: „Jupiterį garbino žaibo pavidalu, savo kalba jį 
vadino Perkūnu, tarsi žmogžudžiu (guasi Percussorem)“. Toliau 
Dlugošas aprašo, kaip į vestales panašios mergelės prižiūrėdavo 
šią amžinąją ugnį ir savo galva atsakydavo (capite expiabant) jai 
užgesus“ (ten pat). 





" A. J. Greimas, Tautos atminties beieškant. Apie dievus ir žmones, Vilnius- 
Chicago, 1990, p. 331 ir kt. 

Viskas. Šios eilutės ir yra visas J. Puhvelo atliktas lietuvių mi- 
tologijos nagrinėjimas. Toliau jis pereina (sėkmingai ir su išma- 
nymu) prie prūsų. 

Bet lietuvių mitologijos analizė apsiriboja sumaištingai paber- 
tais dievų vardais. Diviriksas kažkodėl lyginamas su prūsais, Žvo- 
rūna ir Medeina traktuojamos kaip atskiros dievybės, Nunadie- 
vis, pirmasis Mindaugo dievas, praleidžiamas (sic!), kas tas 
„medainis“? Tai net ne sąrašas, tai beviltiškas kratinys, kur siste- 
mos nei ieškoma, nei norima ieškoti ar juolab rasti. Dar viena 
klaida daroma teigiant, esą J. Dlugošas iš „lietuvių garbinimo 
objektų“ — ugnies, žaibo, miškų, gyvačių ir žalčių — tarsi iškošia 
„lotyniškas šių garbinimo objektų interpretacijas“ (šio tomo p. 
450). Juk J. Dlugošas taip nerašo - kad, tarkime, ugnis buvo Vul- 
kanas ar miškas — Diana, nebent J. Puhvelas tepaskaitė 1387 m. 
Lietuvos krikšto aprašymo fragmente J. Dlugošo minimas lietu- 
vių kulto vietas bei objektus ir skyrių „Lietuvių kilmės, jų tikėji- 
mo bei senųjų papročių aprašymas“ (BRMŠ I atitinkamai 552, 
572, 556, 576), o neperskaitė lietuvių dievų suromėninto išskai- 
čiavimo skyriuje „Lietuviai įkurtą Vilniaus miestą [...]“, kur rašo- 
ma, kad lietuviai garbino dievą Vulkaną, slypintį ugnyje, Jupiterį - 
žaibe, Dianą - miškuose (BRMŠ I 558, 578). Bet juk čia akivaiz- 
džiai pasakoma, kad personifikuoti (iki romėniškų dievų lygmens) 
dievai buvo garbinami konkrečiuose objektuose ar per konkre- 
čias apraiškas; tačiau tai toli gražu nereiškia, kaip norėtų J. Puh- 
velas, kad Vulkanas, Jupiteris, Diana, Eskulapas - tai dievais pa- 
versti, sudievinti ugnis, žaibas, miškas, čia J. Puhvelas nusideda 
ne tik pernelyg paviršutiniškai interpretuodamas šaltinį, bet ir 
pasiduodamas fone slypinčios hiperpozityvistinės teorijos apie 
„gamtos jėgų sudievinimą“ įtakai. Kitur J. Dlugošas aiškiai kar- 
toja (plg. BRMŠ I 556, 576): „[..] miškuose manė gyvenant Sil- 
vaną bei kitus dievus“, arba „[...] jie garbino šventąją ugnį [-..], o 
kartu ir griausmininką Jupiterį“. Dievai nuo objektų atskirti, jie 
tik pasirodo ten ar per tuos objektus. Nagi ir graikai garbino ne 
žaibą, o Dzeusą. O ir Panas, faunai, satyrai irgi nėra „sudievintos 
giraitės“. 

Stebina neįtikėtinas estų kilmės amerikiečių filologo pavir- 
šutiniškumas prabylant apie lietuvių mitologiją. Su jokia kita jis 
taip paviršutiniškai, atmestinai nesielgia — nei su indų, germanų, 
nei su prūsų. 

OJ. Puhvelą nustebinęs ir daug minčių sukėlęs prūsų trinaris 
panteonas Patolas/Pikuolis, Perkūnas, Patrimpas - tiesiog lietu- 
viškos medžiagos kalkė; baltų panteono trinarystei ir jos subtily- 
bėms nagrinėti lietuvių medžiaga ne mažiau paranki nei prūsų, 
tik gal esmė ta, kad prūsų triada S. Grunau taip „diumeziliškai“ 
išryškinta, kad jos nepastebėti neįmanoma. Bet tai - kita tema. 

Taigi J. Puhvelo knyga Lyginamoji mitologija yra pakankamai 
informatyvus veikalas apie mitologiją; tačiau intarpėlis apie lie- 
tuvių mitologiją ne tik kritikuotinas, bet ir apskritai nerekomen- 
duotinas kaip, tarkime, mokymo ar savišvietos priemonė. Tai, švel- 
niai tariant, atgrubnagiškas darbas, kur nedėta jokių pastangų, 
viena silpniausių knygos vietų. Ypač stebina tai, kad J. Puhvelas, 
žinodamas, kad jo darbas verčiamas ir skelbiamas Lietuvoje, nepa- 
sistengė nė akies kampučiu žvilgtelėti jei ne į šaltinius (kurių ne- 
prieinamumas JAV yra mitas), tai bent į M. Gimbutienę ar savo 
metodams daug artimesnį A. J. Greimą. Abiejų knygos ir straips- 
niai J. Puhvelui žinomomis kalbomis prieinami, juolab jis buvo 
užmezgęs su jais asmenines pažintis. O vien pasirėmus M. Gim- 
butienės Baltuose esama lietuvių mitologijos išklotine, nebūtinai 
sutinkant ar pritariant jos teorijai, buvo galima pasinaudoti pa- 
kankamai gausiai pateikta medžiaga. 

Daugiau vietos mūsų pristatyme skirsime S. C. Rowello - Lie- 
tuvoje apsigyvenusio anglų istoriko atliktai SLRM interpretaci- 
jai. S. C. Rowellas tarsi susieja lietuvių autorių, emigrantų ir va- 
kariečių SLRM tyrinėtojų generacijas. Būtent dėl to jis svarbus. 

Be abejo, pirmiausia reikštinas nuoširdus susižavėjimas S. C. 
Rowello veikalu, kultūrine istorine tam tikro laikotarpio trak- 
tuote, sulydančia istoriją ir geopolitiką, mąstymo ir elgsenos psi- 
chologinių motyvacijų bandymais, dažnai įžvalgiais ir šmaikščiais, 
neretai ir abejotinais, bet visada provokuojančiais naujus klausi- 
mus, kitaip nušviečiančius senas ir atsakytas tiesas. Tai knyga ne 

vien apie tam tikro laikotarpio politiką ir istoriją, o gal svarbiau- 
sia — apie istorinę egzistenciją, kurią patyrė Lietuvos Didžioji Ku- 
nigaikštystė ir kuri buvo patiriama gyvenant to laiko pagonių im- 
perijoje. 

Šis požiūris negalėjo aplenkti pagoniškos lietuvių religijos, 
šiaip ar taip, negalinčios nebūti ideologiniu tokios valstybės pa- 
grindu. Lenkų ir lietuvių istorikai, kalbantys, kad lietuviai garbi- 
no rupūžėles ir žalčius, neturėjo antropomorfinių dievų, Žynių 
nei sakralinių vietų, tarsi užsimerkia prieš akivaizdžiausius tų pa- 
čių šaltinių, kuriuos jie naudoja kaip patikimiausias kronikas, liu- 
dijimus apie lietuvių dievus, jų panteono struktūrą, sudėtingus 
mitus, tarp jų ir mitą apie keturių dievų kulto įvedimą; iš Dus- 
burgiečio jie paima gyvūnų ir šaltinių garbinimą, formulę, kuria 
dar nuo Romos laikų krikščionys ideologiškai „štampavo“ pago- 
nių tikėjimų stereotipinį aprašymą, bet absurdu laiko kulto cen- 
tro Prūsijoje egzistavimą, J. Dlugošą, aprašantį Lietuvos krikštą, 
cituoja ir juo remiasi, bet J. Dlugošą, aprašantį lietuvių religiją, 
jos centrus, žynius, tą patį panteoną kaip ir J. Malalos chronogra- 
fijos vertimo intarpe bei /patijaus metraštyje, dailiai praleidžia pro 
ausis, taip pat ir jo teiginį, kad lietuviai šventoves turėjo kiekvie- 
noje didesnėje gyvenvietėje, ne tik giraitėse. Tas stereotipo kar- 
tojimas lendant į ideologemas, kurių kai kurios kilo pačiame XIII 
a., kai kurios XIX a., rodo, kad evoliucionistinės doktrinos mūsų 
istorijoje tebėra vyraujančios, nors tinka tik gamtamoksliu!, ir tai, 
kaip liudija šiuolaikinė praktika, toli gražu ne visada. O išeina, 
kad lietuviai garbino žoles, grybus, rupūžes, „gamtos jėgas“, nes 
jų bijojo (tai kaip jie nesibaimino kryžiuočių ir kuo baisūs, tarki- 
me, žalčiai, paukšteliai ar medžiai?), neturėjo antropomorfinių 
dievų ar geriausiu atveju turėjo kažkokį keistą darinį, leidžiantį 
žaibus ir griaudėjantį. Galima pasakyti, kad religijų istorijoje tai 
būtų fenomenas, nes pasaulyje nėra ir nebuvo genčių, kurių reli- 
gijos vaizdas būtų toks, kokiu lietuvių religiją puošia lenkų ir jiems 
įkandin lietuvių istorikai. Kalahario bušmenai, džiunglių pigmė- 
jai, Afrikos stepių masajai, Australijos dykumų aborigenai turi 
tokias galingas religinių įvaizdžių sistemas su visais mitais, kultais, 

žyniais ir jų hierarchija, panteonais, antropomorfinėmis dievybė- 
mis, kad apie jas rašoma - iki šiol - šimtai religijotyros monog- 
rafijų, o lietuviai, neturėję dievų nei žynių, tokiu atveju būtų 
religinis panoptikumas. 

O juk ne tik valstybė, bet ir gentis visada yra socialinė struk- 
tūra, ir atitinkamai socialinė sąranga turi atsispindėti mitologi- 
nėje, ir jei sakoma, kad Lietuva, tarkime, X-XII a. yra genčių 
konfederacija ar tegu ir besipešančių genčių sambūris, papras- 
čiausia logika rodo, kad tai nepaprastai palanki padėtis gausaus 
antropomorfinio panteono formavimuisi, o sakralines jėgas ir 
galias tada ypač būtina telkti, - tam ir yra žyniai. Kažkodėl eski- 
mai turi hierarchines dievų brigadas ir žynius, o lietuviai su sa- 
vo suformuota valstybe ir formuojama imperija — ne. Ar ne 
pokštas? 

Genties be žynio nebūna, o jei paviršutinis prašalaičio kolo- 
nizatoriaus ar agresoriaus liudijimas ar žvilgsnis teapsiriboja tuo, 
kad žynio funkcijas atlieka „karalius“, vadas, tai greta vis vien yra 
religinis asmuo, neaukojantis oficialių aukų, bet tarpininkaujan- 
tis, tarkime, šamanas, kuris atlieka visas žynio funkcijas: prišau- 
kia lietų ar medžioklės laimikį, rengia šventes, bendrauja su die- 
vai ir mirusiaisiais, išlydi mirusius gentainius į pomirtinę kelionę, 
skaičiuoja ir tvarko kalendorių, ir tada mes turime savitą sakrali- 
nę diadą: [sakralinis] valdovas ir žynys. Valdovas aukodamas ro- 
do ne savo kaip žynio kompetencijas, o savo kaip genties repre- 
zentanto, genties galvos atsakomybę dievams; dėl aukojimo jis 
žyniu profesionalu netampa; o ir aukoja jis vieną ar kelis sykius 
per metus, tarkime, per derliaus šventę ar žiemos arba vasaros 
solsticijas. Net ir klasikiniais atvejais Artimuosiuose Rytuose ka- 
ralius ar faraonas, kai jis yra vyriausiasis žynys arba pats Dievas 
ar Dievo sūnus, vis vien aukoja per tam tikras šventes, 0 visą 
kitą, kasdienį „juodą darbą“ dirba ištisi žynių legionai. 

Vis dėlto sustokime prie S. C. Rowello - vienintelio istoriko, 
kuris sąžiningai pasklaidė XIII-XVI a. šaltinius religiniu istori- 
niu požiūriu ir aptarė (ar net pirmąsyk atrado) sakralinio ir vals- 
tybinio prado koreliacijas Lietuvoje. Su daug kuo galima sutikti, 

S. C. Rowello įžvalgos daug ką teikia, bet dar daugiau yra dalykų, 
kurie pražiūrėti, kurie diskutuotini, bet tai ir esmė, kad S. C. Ro- 
wellas yra vienintelis Lietuvos istorikas, su kurio pagonybės kon- 
cepcija gali diskutuoti religijotyrininkas; kitų istorikų pagonybės 
koncepcijos religijotyros požiūriu yra niekinės, mokslinė diskusi- 
ja su iš XIII a. kryžiuočio pasiskolintu stereotipu nevaisinga. 

S. C. Rowellas pripažįsta, kad XIII-XIV a. lietuviai labiau- 
siai garbino trejetą aukščiausių dievų (šio tomo p. 494) (kur din- 
go deivė, sąrašuose ketvirtoji - Medeina/Žvorūna, ne tiek svar- 
bu). Dangaus dievas Perkūnas išties nebuvo dangaus dievas, jis 
buvo tarpinės erdvės, atmosferos valdovas, bet ir tai palikime nuo- 
šaly. Teiginys, kad Žemaitijoje jis pirmą vietą vėliau užleido Že- 
mės dievui (kam? Lauksargiui?), tikriausiai paremtas J. Lasic- 
kiu, bet J. Lasickio panteono maišalynė hierarchijos nustatymams 
netinka; pats J. Lasickis aprašo Perkūno kulto apraiškas; be to, 
Perkūno akivaizdumas buvo toks ryškus, kad ir M. Strijkovskis, 
nors daug apie Perkūną rašęs kitose vietose, į savo 16 lietuvių 
dievų sąrašą jo apskritai neįtraukia. S. C. Rowellas teigia, kad 
„Visų rūšių dvasios buvo apgyvendintos ore ir požemio pasaulyje. 
Žemiškas pasaulis, atrodo, buvo pilnas dievy[...]“ (p. 495), S. C. 
Rowellas kalba netgi apie „perteklių“. Visiškai teisingai - kiek- 
viena sritis turėjo globėjus, kaip turi kiekviena pagoniška religi- 
ja, bet iš S. C. Rowello fragmento lyg ir išeitų, kad tai sumaištis ir 
netvarka, tik išties tai yra griežta struktūra, dievai turi savo glo- 
bojamas sritis, - beje, ir veiklos, ir teritorines, - o be to, dvasios ir 
dievai čia be reikalo statomi greta. Tai nuosmukio laikotarpio, o 
ne XIII-XIV a. religijos požymis. Nors ir kiek painiodamasis, 
toliau S. C. Rowellas vis dėlto sugeba padaryti išvadą, kitiems 
istorikams neįkandamą, kad šventais buvo laikomi tik kai kurie 
medžiai ir giraitės, o ne gyvavo kažkoks pamišęs „medžių kul- 
tas“. S. C. Rowellas puikiai atskiria akmenų šventumą, nepavers- 
damas jo „akmenų garbinimu“. Ir tikrai labai įžvalgus yra S. C. 
Rowello fragmentas, kuriame vienu ypu panaikinami visi lenkų 
ir lietuvių istoriografijos paistalai apie „gamtos reiškinių kultą“: 
„Lietuviai ir jų kaimynai skandinavai bei slavai labai gerbė visą 

gamtos pasaulį. Rusams kanonų teisės žinovai nuolat prikišdavo, 
kad jie meldžiasi giraitėse ar prie vandens. Neturėtų stebinti, kad 
beveik visose kaimo bendruomenėse Lietuvoje ir Rusioje gam- 
tos kampeliai tapo religinių apeigų vietomis“ (p. 498). Taigi — 
gerbė, o ne „garbino“, ir tai buvo religinių apeigų vietos, o ne „kul- 
to objektai“. Iki šitokios išminties per kelis šimtmečius joks Len- 
kijos ir Lietuvos istorikas neprisikasė, o juk ši distinkcija akivaiz- 
di ir glūdi pačiame paviršiuje. Lygiai taip pat neblogai S. C. Rowellas 
aiškina ir žirgo gerbimą — jis buvęs dievų valios išraiška. 

S. C. Rowellas teigia, - juk taip galų gale rodo šaltiniai, - kad 
pagoniškoje Lietuvoje būta ir žynių, ir vaidilučių, o „Vetulae (ra- 
ganos) ir prophetissae (likimo spėjėjos) buvo gerbiamos kaip ir jų 
vyriškos lyties antrininkai“ (p. 500). Puikūs apibendrinimai pa- 
teikti apie šventų asmenų bei žynių gyvenamąsias vietas ir ftunk- 
cijas: „Šventieji žmonės gyvendavo sunkiai prieinamose vietose, 
dykrose (Wildnis), nebūtinai susijusiose su sacrae villae - nuoša- 
liomis sodybomis, kurios virsdavo slėptuvėmis per karus ir kulto 
centrais taikos laikotarpiais, tačiau įtakingiausi žyniai, be kuni- 
gaikščių, buvo aukotojai, blutekirl. Jie privalėdavo atnašauti die- 
vams laimėjus karą (tryliktame šimtmetyje trečdalis laimikio, mi- 
nimo sutartyse ir aprašyto metraščiuose, būdavo skiriama 
sudeginti dievų garbei). Jie mesdavo burtus prieš mūšį ir drąsin- 
davo karius po to, kai tą būdavo padaręs karvedys“ (ten pat) ir 
pan. Kai kas kelia norą ginčytis, bet tai ne esmė, - esmė ta, kad 
S. C. Rowellas pagaliau mato sistemą („pagaliau“ - tarp istori- 
kų), kuri sėkmingai funkcionuoja ir yra visiškai normali Šiaurės 
Europos religinė sistema, su žyniais funkcionuojanti apie kulto 
centrus, keleto atmainų, be to, turime ir brahmanų-atsiskyrėlių 
luomą, ir vyrų bei moterų žynių bent po dvi klases, ir svarbiausius 
aukų atlikėjus, romėnų haruspikus, haruspex irgi burdavo iš pa- 
aukoto gyvulio vidurių, kaip ir blutekirl. Čia leistis į analogijas 
nėra prasmės — tokie svarbiausi aukotojai visur yra, kaip yra ir 
būrimas iš paaukoto gyvulio vidurių - tiek indoeuropiečių, tiek 
Artimųjų Rytų senosiose religijose. Tad S. C. Rowellas rekonst- 
ruoja visiškai vienalaikiais šaltiniais paremtą lietuvių religinės sis- 

temos vaizdą: pasak jo, trys svarbiausieji dievai, po to aibė lokali- 
nių dievų ir demonų, kulto apeigos tam tikrose vietose, žyniai ir 
jų klasės, aukų deginimas, pranašavimas etc. Kito mokslininko 
siūloma sistema būtų kitokia, bet tai šiuo atveju trečios eilės rei- 
kalas, nes rekonstrukcijos gali skirtis ir tesiskiria. Jų sutapimas 
reikštų tyrimų, taigi ir mokslo, pabaigą. 

Bet tai, ką S. C. Rowellas teigia, yra rekonstruota sistema, ir 
su šia jos dalimi — be abejo, padarius daugybę (nedidelių) išlygų, 
tektų sutikti. 

Kita kalba, kai S. C. Rowellas imasi - gal išsigandęs, kad ne- 
būtų apšauktas baltofilu, - nagrinėti, t. y. neigti, vyriausiojo Žy- 
nio instituciją ir Dusburgiečio Romovę, ir Krivio egzistavimą, ir 
apskritai aukščiausiojo krivio, vyriausiojo žynio buvimą tiek Prū- 
suose, tiek Lietuvoje. 

Jis teigia, kad Romovę, savo vardą gavusią iš Romos vardo, 
ir krivį-popiežių išgalvojęs pats Dusburgietis, norėdamas su Ro- 
ma besikivirčijantiems kryžiuočiams parodyti, viena, kad pago- 
nys ir tie klauso savojo hierarcho, o antra, kad prūsai, Šėtono 
įkvėpti, sukūrė savo antibažnyčią ir antipopiežių, nes velnias, kaip 
žinoma, yra Dievo beždžionė, etc. Hipotezė įdomi, bet dar labiau 
šmaikšti. Dusburgietis rašo, kad Romovė savo vardą gavo iš Ro- 
mos vardo, tačiau savo kronikoje jis to visiškai nekomentuoja, 
nors komentaras čia daugiau nei lauktinas. Dar baisiau, prisky- 
ręs prūsams tokią pseudobažnytinę organizaciją, jis Vis vien iš- 
aukštino juos, kaip kone Romovės imperiją, valdančią ir verčian- 
čią paklusti ir tolimas gentis. Kam tai? Jei Dusburgietis neparašo, 
kad Romovė tėra velniška Romos mėgdžionė, tai kam jis apskri- 
tai užsimena apie ją? O juk Dusburgietis užsiminęs išsyk meta 
šią temą kaip karštą bulvę. 

Taip ir nepaaiškinta, kodėl Romovės vardas kilęs iš Romos 
vardo, - kodėl krivis lygintinas su popiežiumi, tai mes lyg ir gali- 
me suprasti, bet kam tada Romovė apskritai sumanoma? Ir ko- 
dėl jos vardas kilęs iš Romos vardo, Romow, trahens nomen suum 
a Roma - juk tai tiesiogiai ir reiškia, kad Romovė pavadinta pa- 
gal Romos vardą, bet kodėl, kada, kaip - Dusburgietis nerašo. Ir 

atrodo, kad jam ta Romos aplinkybė visiškai netinka ir nemiela ir 
kad čia jis ne viską paaiškina iki galo, kai ką nutyli ar yra cenzū- 
ruotas, o kad jis pats buvo cenzūruotas, Dusburgietis nurodo sa- 
vo kronikos pradžioje. Tik, suprantama, nenurodo, kuriose vie- 
tose. O šiame tekste, atrodo, yra kupiūra. Galima įtarti - kažkokia 
trumpai suformuluota Erazmo Stellos ir S. Grunau pasakojimų 
pirmtakė čia išskusta. 

Ir dar, atrodo, vis vien joks istorikas neįsiskaito į tekstą iki 
galo. Krivis lyginamas su popiežiumi, ir taip išsyk įmetama valdy- 
mo idėja. Ji taip užgožia sąmonę jau nuo XIV a., kad neįsiskaito- 
ma, ką Dusburgietis toliau rašo apie krivio autoriteto specifiką. 
Atrodo, kad Criwe tiesiog kaip koks sakralinis karalius viešpata- 
vo, rinko duokles, skyrė vietininkus ir pan. Bet Dusburgietis apie 
jokį valdymą šia prasme nė nemano kalbėti. Tai visai kitas daly- 
kas. Jis nusako Krivio valdymą pagal analogiją su popiežiaus val- 
dymu, o popiežius tuo metu išties valdė teritorijas Italijoje ir tu- 
rėjo pretenzijų į pasaulietinę valdžią daug platesne prasme. Vis 
dėlto Dusburgietis turi omenyje dvasinę valdžią, - paminėjęs Ro- 
movę, kurios vardas kilęs iš Romos vardo, tęsia: „[...] in guo ha- 
bitabat guidam, dictus Criwe, guem colebant pro papa, guia si- 
cut dominus papa regit universalem ecclesiam fidelium, ita ad 
istius nutum seu mandatum non solum gentes predicte, sed et 
Lethovini et alie naciones Lyvonie terre regebantur“ (BRMŠ I 
334), t. y.: „[-..] o ten gyveno žmogus, vadinamas kriviu, kurį ger- 
bė kaip popiežių, mat kaip jo šventenybė popiežius valdo visuoti- 
nę tikinčiųjų Bažnyčią, taip ir krivio valiai bei žodžiui pakluso ne 
tik suminėtos gentys, bet ir lietuviai bei kitos tautos, gyvenančios 
Livonijos žemėje“ (BRMŠS I 344, vertė L. Valkūnas). Pasakymas 
„paklusti valiai ir žodžiui“ dar nereiškia, kad „paklūstančios“ te- 
ritorijos buvo administruojamos. Toliau Dusburgietis pasakoja 
apie pagarbą, kurios šiose šalyse krivio pasiuntiniai, keliaujantys 
su jo krivūle ar kitokiu ženklu, sulaukdavo iš kunigaikščių, kil- 
mingųjų bei prastuomenės. Bet ką tai rodo? Krivio pasiuntinys 
sulaukia pagarbos, bet keliauja sau ir nukeliauja arba grįžta. Jis 
nereziduoja, keliaudamas neapsistoja, idant skelbtų įsakymus ir 

niekur nėra krivio rezidentūrų. O pagarbą šventam žmogui paro- 
dyti yra visiškai natūralu. Bet keliaudamas jis nerenka mokesčių 
nei aukų (nors tai nėra neįtikėtina), neatrodo, kad kelionės būtų 
reguliarios ar kad tai vizitacijos, ir niekur nesakoma, kad jis per- 
duotų tą krivio valią. Nematome institucijos, kuri rodytų krivio 
pasaulietinę valdžią. Jo pasiuntiniai galėjo kažką perduoti, bet 
ką? Dievų valią, naujus dievų nurodymus - labai įtikėtina. Bet tai — 
ne valdymas. Tai - informacinis biuletenis. 

Sakyčiau, įsidėmėtinas pasakymas, kad paklūstama valiai ir 
žodžiui. Nutum be „valios“ turi švelnesnius reikšminius atspal- 
vius, bet mandatus, mandatum - radikalaus įsakymo, aukščiau- 
S1OS, pvz., imperatoriškos, valios išraiška. Bet viskas susiję su pa- 
čiu krivio asmeniu, 0 ne su kokia nors struktūra. Krivio žodis, 
krivio įsakymas. Tarkime, tuos įsakymus perduoda pasiuntiniai. 
Kas garantuos, kad jų bus laikomasi, juolab kad jokios karinės 
Jėgos krivis neturi, išskyrus sakralinį autoritetą, jo pasaulietiškos 
jėgos niekas neremia. Vadinasi, jo autoritetas veikia tik ten, kur 
išpažįstami, sakytume, Romovės dievai. Prisiminkime Sovijaus 
mitą iš Malalos kronikos intarpo, visiškai nesusijusį su Dusbur- 
giečio informacijomis, kur vėl nurodoma teritorija, kurioje gyve- 
nančios gentys, išpažįstančios Sovijaus įvestą keturių dievų kultą 
ir mirusiųjų deginimą - plg.: „O didis šėtoniškas paklydime, ku- 
ris buvai įvestas į lietuvių giminę ir jotvingių, ir prūsų, ir jemų, ir 
lyvių, ir daugelio kitų, kurios sovika vadinamos ir [kurios] mano, 
kad jų sielų vedlys į pragarą yra Sovijus“ (BRMŠ I 268, vertė Br. 
Savukynas ir J. Tumelis). Taigi ir iš mitinio kulto pagrindėjo Sovi- 
jaus pusės matome iš esmės tą pačią erdvę, kurią nusako Dusbur- 
gietis: baltų gentys ir gana netikėtai pritampantys finougrai, jemai 
ir lyviai, kurie netiesiogiai patenka į „Livonijos tautų“ sąrašą. 

Ir Malalos intarpas, ir Dusburgiečio kronika liudija, kad ben- 
drą kultą išpažįstančios gentys turi bendrą religinę teritorinę sa- 
vimonę. 

Tokiu atveju krivio egzistavimas įmanomas. Įmanomas ir pa- 
klusimas jam, jis ir ypač Romovė yra ne atsitiktinė, o būtina ins- 
titucija, nes antraip tokia savimonė neturėtų ašies, apie kurią 

sukasi, ir jos nebūtų. Ir, sakytume, savanoriškai apsiėmus jam 
paklusti. Ar dar greičiau - paklūstant pagal tradiciją, paveldėtą iš 
tėvų ir protėvių. Bet paklusti kaip ir kame? Tarkime, ne valdžios 
klausimais, bet ginčytinais arba, mūsų žodžiais tariant, teisinio 
arbitražo - pasienio ginčų, teritorijų, paveldėjimo, turto dalybų — 
klausimais. Tą lėmė ne krivio teisinis išprusimas, bet jo sakralinis 
statusas. Krivio sprendimai tikriausiai buvo galutiniai ir sutapo 
su dievų valia. 

Vargu ar su ano meto informacinėmis priemonėmis ir komu- 
nikacijų tinklu buvo galima veikliai „valdyti“ tokias milžiniškas 
teritorijas ir skirtingas (ir skirtingų interesų) gentis. Krivio valia 
ir žodžiai krisdavo, matyt, ne tik ir ne tiek jam sąmoningai kišan- 
tis į kitų genčių reikalus, kurie daugeliu atveju buvo savaveiks- 
miai. Greičiau čia turime pasyvų krivio vadovavimą. Galimas daik- 
tas, čia kalbama apie Romovės orakulą, kurio tos gentys ar atskiri 
kunigaikščiai arba teritorijos atsiklausdavo kaip dievų balso. Į Ri- 
kojotą galėdavo būti siunčiami pasiuntiniai su atitinkamais klau- 
simais, iš jo galėdavo vykti pasiuntiniai su atsakymais, informaci- 
ja, aplinkraščiais, „šventiniais sveikinimais“, palaiminimais, 
derliaus švenčių ar karo žygių proga. Romovę turėtume laikyti 
amfiktionijos centru su veikiančiu orakulu, vyriausiuoju to ora- 
kulo žyniu. Sakyti, kad jis „valdė“ baltų ir finų gentis, galima ly- 
giai taip pat, kaip ir teigti, kad Delfų orakulas „valdė“ visą antiki- 
nį Viduržemio jūros baseiną ar bent jau graikus. Tačiau Romovės 
statusas politiniu aspektu tikriausiai buvo amfiktionijai būdingas — 
ji turėjo stengtis palaikyti taiką tarp prisijungusių genčių. Ir todėl 
prie jos jungtis buvo palanku ir lyviams, ir jemams, ir tikriausiai 
krivičiams. 

Atrodo, kad tai ne visada pavykdavo, - tarkime, taikos palai- 
kymas, bet, pavyzdžiui, jotvingiai su lietuviais ir prūsai su lietu- 
viais nekariavo. Kodėl? (Nekalbu apie pakrikštytų pavergtų prū- 
sų dalinių įtraukimą į Ordino dalinių sudėtį ar panašius vėlesnius 
įvykius.) 

O kad sakralinio valdymo principas prūsams buvo žinomas, 
kitoje vietoje nurodo pats Dusburgietis, minėdamas Galinda 

prophetissa, galindų pranašę, pagal kurios nurodymus buvo tvar- 
komi galindų žemės gyventojų reikalai. 

Kitas reikalas, kai visi šie klausimai perkeliami į Lietuvą ir 
kai čia imama ieškoti vyriausiojo žynio. Čia nieko panašaus nėra — 
Romovės hierarcho lygio žyniu nebūtų galima laikyti net ir le- 
gendinio Lizdeikos, nes jo veikla net legendose perdėm susijusi 
su Gediminu, ir Gedimino sapno bei Vilniaus „įkūrimo“ epizo- 
das liudytų ne pranašaujantį vyriausiąjį žynį, skelbiantį dievų va- 
lią, o vyriausiąjį žynį, atliekantį - kunigaikščio atžvilgiu - konsul- 
tacines religines paslaugas. 

Komentuodamas S. C. Rowellą nesiremiu tais šaltiniais, ku- 
riais nesiremia jis pats, - nei E. Stella, nei S. Grunau, nei Luku 
Davidu, nors praktiškai šios legendinės prūsų kronikos patvirtin- 
tų besiperšančias bendriausias išvadas apie Romovės ar Rikojo- 
to sakralinio centro egzistavimą ir apie Prūsijoje jo turėtą abso- 
liučią galią ypatingų įvykių metu, - anos legendos apie krivio įtaką 
kalba daug nuodugniau ir realistiškiau, - kai jo būdavo atsiklau- 
siama, ar pradėti karo žygį, prieš ką jį kreipti, kaip bausti prasi- 
žengusius galindus ir pan. Išorėje, už Prūsijos ribų, krivis įtakos 
neturi, tačiau jam, t. y. jo atstovaujamiems Rikojoto dievams, iš 
juos garbinančių kraštų siunčiamos kasmetinės aukos ir vyksta 
piligrimystės; apie kokius nors krivio paliepimus jotvingiams, kur- 
šiams ar lietuviams nėra kalbos nė legendiškiausiose legendose, 
bet kad jis lieka autoritetu, galinčiu potencialiai sustabdyti tokių 
genčių vidaus karą, abejonių nekelia. Vis dėlto vieną tendenciją 
iš legendų matome: Lietuvoje valdanti giminė savo valdžioje tel- 
kė ne tik pasaulietinę, bet ir sakralinę valdžią. Priešingai nei Prū- 
sijoje, būtent ji imdavosi visų legendose minimų religinių inicia- 
tyvų ir inovacijų. 

S. C. Rowellas, apsvarstęs tiek legendas, tiek kulto statinius 
Lietuvoje ir padaręs išvadą, kad kulto statiniai Lietuvoje sąlygiš- 
kai yra labai vėlyvi, atkreipia dėmesį ir į tai, kad tas šventoves 
stato didieji kunigaikščiai, taigi jie yra 1r vyriausieji žyniai. Dėl 
kulto pastatų visiškai sutiktina, nes pagrindinės indoeuropiečių 
šventvietės nuo seniausių laikų būdavo įrengiamos po atviru 

dangumi; uždaryti Dievą patalpoje - tai prieštaravo tiek lietuvių, 
tiek keltų, tiek germanų pagonybės esmei ir indoeuropiečių reli- 
gijos nomadiškam dangiškajam pagrindui. Religinės apeigos taip 
pat vykdavo po atviru dangumi. Šventoves indoeuropiečiai visa- 
da imdavo statyti arba paveikti Artimųjų Rytų civilizacijų įtakos, 
arba, kaip Šiaurės Europoje, - jau krikščionybės. Ir Rivijaus mi- 
nima šventovė vis vien buvo atvira į viršų, tai buvo tarsi kompro- 
misas tarp pagonybės reikalavimų ir viešojo kulto centralizaci- 
jos, lokalizacijos, monumentalizacijos poreikių, atsiradusių 
kontaktuojant su krikščionybe ir stengiantis jai atkirsti bei ją ati- 
tikti ir architektūros plotmėje. 

Kiek kitaip skamba teiginys, kad vyriausiasis lietuvių kunigas 
buvo pats didysis kunigaikštis. S. C. Rowellas pateikia daug kuni- 
gaikščių atliekamų aukojimų ir religinių iniciatyvų pavyzdžių, ta- 
čiau nepasako, kur jis rado tokius paminėjimus metraščiuose. Ir 
draugų, ir nedraugų metraštininkai bei legendinė tradicija šitą 
gana fenomenalią aplinkybę būtų perteikę, ir tai, kad, tarkime, 
Gediminas - vyriausiasis lietuvių žynys, nebūtų praslydę pro am- 
žininkų, kad ir kaip menkai su lietuvių religija susidūrusių, akis. 
Nieko panašaus ir religiškai aktyviausio Kęstučio atveju, nors rei- 
kia pasakyti, kad išties, pradedant Mindaugu, Lietuvos valdovai 
buvo religiškai aktyvūs ir iniciatyvūs. Tik joks šaltinis nemini, tar- 
kime, to, kad Vytenis buvo vyriausiasis pagonių kunigas, nors tai 
kaip tik būtų atitikę poreikius dar labiau demonizuoti kovą su 
lietuviais ideologijos ir ypač politinės propagandos srityje. Beje, 
Dusburgietis panašiu atveju mini Romovę, bet S. C. Rowellas ją 
neigia, o didžiojo kunigaikščio kunigystės, juolab aukščiausios, 
joks šaltinis nemini, bet S. C. Rowellui ji susiklosto. Matyt, iš 
dalies dėl to, kad jis žino apie Artimųjų Rytų religijose gyvavusį 
reiškinį - valdovo ir vyriausiojo žynio tapatumą faraono ar kara- 
liaus asmenyje; žyniškas titulatūras turėjo ir Romos imperato- 
riai; germanų ar airių karaliukai išties turėjo žyniškas funkcijas. 
Bet čia esama tam tikro nesusipratimo. 

Pagonių kunigaikštis aukoja aukas, - tarkime, Kęstutis, duo- 
damas priesaiką, - tai esą liudija, kad jis yra ir vyriausiasis žynys. 

Bet tai universali priesaikos ceremonija, kurią J. G. Frazeris ap- 
rašė ir išanalizavo dar XIX a., ir ją atlieka tie, kurie deda auką, o 
ar jie Žyniai, ar ne - nesvarbu. Be to, kunigaikščio aukojimai die- 
vams, kuriais irgi remiama ši kunigaikščio-vyriausiojo žynio hi- 
potezė, yra visiškai natūralūs. Ar Jogailą kas nori paversti vysku- 
pu dėl to, kad jis meldėsi, krikštijo ir dalyvaudavo mišiose? Lygiai 
taip pat ir Kęstutis aukojo dievams, tarkime, savo ir valstybės 
vardu, nebūtinai dėl to tapdamas vyriausiuoju žyniu. 

Šitokios galimybės atmesti negalime, bet neturime ganėtino 
pagrindo ją pripažinti, t. y. bent vienos užuominos apie tai šalti- 
niuose ar legendose. 

S. C. Rowellas teisingai pastebi pasaulietinių suverenų do- 
minavimą religinėse iniciatyvose - ta tendencija matosi jau iš Lie- 
tuvos metraščių legendinės dalies. Sperai, Pajautai, Kukovaičiui 
statomi stabai, Šventaragis inicijuoja nekrokulto centrą, Skirman- 
tas/Gerimantas įsteigia Perkūno šventyklą Vilniuje, — ir istori- 
niai kunigaikščiai perima tą pačią estafetę. Vis dėlto išvados gal 
formuluojamos per kietai, būtų galima iš jų pateikti lankstesnį 
apibūdinimą ar net frazę, - mes turime pripažinti, kad lietuvių 
didieji kunigaikščiai religinę iniciatyvą laikė savo rankose ar el- 
gėsi it kokie kriviai krivaičiai. Bet manding tai rodo apmąstytą 
ilgalaikę dinastinę politiką, kuri atsirado greičiausiai gana seniai, 
ir jei jau pačiam pradėti daryti prielaidas — liudija atsispyrimo 
kažkokiam stipriam religiniam laukui idėją, siekį „neprileisti žy- 
nių prie valdžios“. Toks siekis ir galėjo atsirasti turint pašonėje 
Romovės pavyzdį. Jei Romovė egzistavo ir jeigu ji buvo amfik- 
tionijos centras, ji savo sakralinės santaikos ideologija negalėjo 
netrukdyti Lietuvos valstybės formavimuisi. Kunigaikščių vyravi- 
mas Lietuvos religiniame gyvenime kaip tik netiesiogiai liudytų 
Romovės egzistavimą. Nes tuo atveju valdovams išties vieną aki- 
mirką būtų prireikę uzurpuoti religinę iniciatyvą ir autoritetą. Ta- 
čiau tai nereiškia, kad jie apsišaukė vyriausiaisiais žyniais ar pa- 
veldėjo tokią tradiciją. Jie kartkartėmis elgėsi taip, tarsi būtų buvę 
vyriausieji žyniai, bet tai dar nereiškia, kad jie tokie buvo pagal 
titulatūrą. 

O vyriausiojo žynio Lietuvoje klausimas yra labai ilgo ir nuo- 
dugnaus nagrinėjimo tema, jai reikalingos gal kelios visiškai skir- 
tingus požiūrius siūlančios monografijos, tik tada galėtume imti 
nuvokti ką nors aiškiau. Šiaip ar taip, net legendose būsimąjį vy- 
riausiąjį žynį Lizdeiką randa didysis kunigaikštis Vytenis - tarki- 
me, kad tai simptomiška: žyniai būdavo kontroliuojami „nuo lop- 
šio“. Tai nerodo, kad žynių hierarchija neegzistavo ir kad nebuvo 
vyriausiojo žynio, - tai sunkiai įtikinama. Bet kokioje bendruo- 
menėje, bet kokiame kaime ar - atleiskite už palyginimą - gyvū- 
nų bandoje yra vyriausiasis. Kodėl, jei lietuvių žyniai egzistavo, 
negalėjo būti vyriausio, autoritetingiausio? Ar bent jau juo tie- 
siog savaime turėjo tapti svarbiausio religinio centro, labiausiai 
tikėtina - Vilniuje, svarbiausias žynys. Čia mes ir matome legen- 
dinį Lizdeiką. Žinoma, kitas klausimas - vyriausiojo žynio insti- 
tucijos perimamumo; turint omenyje Lietuvos kunigaikščių vyra- 
vimą, jis galėjo būti netgi skiriamas iš kunigaikščio patikimiausių 
asmenų. Bet tai jau išeina už mūsų kompetencijos ribų. 

Apskritai šis komentaras visiškai neišsemia S. C. Rowello pa- 
siūlytos lietuvių religijos traktuotės teikiamų galimybių ir klausi- 
mų, tačiau tai yra pirma traktuotė, kurią nuo J. Dlugošo laikų 
pateikia istorikas profesionalas ir su kuria gali diskutuoti religi- 
jotyrininkas ar mitologas, kai kuriose vietose raukydamasis, kai 
kuriose džiaugsmingai pavydėdamas sėkmingos nelauktos įžval- 
gos. S. C. Rowello pateiktą koncepciją verta laikyti „Rowello lie- 
tuvių religijos koncepcija“, kaip ir A. J. Greimo, M. Gimbutienės 
pateiktąsias. Ji yra profesionali. 

Pabaigoje pasamprotaukime, kokios gi SLRM studijų pamo- 
kos atsiveria mums šiandien, kokios tyrimų tradicijos šakos yra 
įmanomos ir kaip įmanomos? 

Dabar, esant stipriam N. Vėliaus įdirbiui lietuvių religijos ir 
mitologijos srityje, pasirodant Profesoriaus parengtiems šaltinių 
ir mitologijos tyrimų tomams, galima kai ką pasakyti apie ben- 
dresnius tyrimų vyksmus, apie jų būklę ir galimybes. 

Šiose pastabose nesitikiu „objektyviai“ išspręsti neišsprendžia- 
mą problemą, nemanau, kad galėčiau pasiūlyti ir kokias nors uni- 

versaliai galiojančias ištarmes. Tai tik mano subjektyvi mokslinė 
pasiūla atvira kritikai ir interpretacijoms. Kartu tai ir šiokia tokia 
postmodernistinė raiška. Postmodernizmą šiuo atveju suprantu 
kaip ganėtiną metodologinį atvirumą, kaip laikyseną, kai galima 
paisyti teisių aiškinti įvairius šaltinius, kaip laikyseną, kai supran- 
tama, kad aiškinant neišaiškinamus ir nesuprantamus dalykus ga- 
lutiniai paaiškinimai, galutinės interpretacijos nėra tikėtini nei 
tikėtinos. 

Iškart norėčiau tarti, kad, mano galva, lietuvių religijos re- 
konstrukcija neįmanoma. Pagal klasikinius religijų istorijos rei- 
kalavimus religija aiškinama per mitologiją (kosmogoniją, teogo- 
niją, antropogoniją, kultūrinių didvyrių mitus), panteono sandarą 
bei struktūrą, kultą (mitus įdabartinančius ritualus, aukojimus, 
maldas), religinių idėjų įtaką žmogaus egzistencijai, dorovei, po- 
mirtinio gyvenimo įvaizdžius. Kiekvieną iš šių dėmenų galime ap- 
tarinėti, nes šaltiniai tokią galimybę suteikia, bet apie rekonst- 
rukciją, arba, lietuviškai tariant, „atkūrimą“, kalbos nėra. 
Atkūrimas ar rekonstrukcija turėtų reikšti bent jau trečdalio se- 
nosios religijos realijų atkūrimą, bet mums tai neįmanoma. Pa- 
grindinė problema ta, kad mes neturime išlikusių originalių šven- 
traščių ar net jiems paralelių tekstų, kaip, tarkime, skandinavų 
Edos. Nežinome nei XIII-XIV a. maldų Perkūnui tekstų, neturi- 
me aiškių aukojimo aprašymų (Kęstučio sudėta jaučio auka tėra 
priesaikos auka, atlikta labai jau išskirtinėmis aplinkybėmis), o 
kai kurie vėlesni ritualų ar maldelių fragmentai pasiekia mus iš 
tų laikų, kai lietuvių religija nebefunkcionuoja, tad jie teoriškai 
gali būti įtariami esą „privataus religingumo“ vaisiai. Visa tai, ką 
žinome ir ką fiksuojame lietuvių religijos ir mitologijos tyrimuo- 
se, remiasi tik fragmentiškų šaltinių derinimu su vėlyvąja tauto- 
saka bei etnografine medžiaga. Tai gana pavojinga mokslinė lai- 
kysena, nes labai plačiame tautosakos ir etnografijos lauke galima 
rasti kokių tik nori detalių, patvirtinančių ar paneigiančių bet ko- 
kią hipotezę. Deja, kitokios laikysenos galimybių nėra. 

Pozityvistinė nuostata pažymi rekonstrukcijos procesų neto- 
bulumą ir juos kritikuoja kaip nepasiduodančius tautosakinei ar 

etnografinei verifikacijai. Tačiau pats pozityvizmas tepateikia la- 
bai jau nususintą ir nuskurdintą tradicijos vaizdą. Ir, beje, radi- 
kaliai neautentišką. Pavyzdys - nepaprastai gerbtino asmens, J. 
Balio, lietuvių mitologijos studijos, pokario metais publikuotos 
vokiečių ar anglų kalba išleistuose religijų istorijos žinynuose. Jos, 
nors ir pabrėžtinai pozityvistinės, daro meškos paslaugą lietuvių 
religijos ir mitologijos pristatymams užsienyje. Tuo metu, kai abo- 
rigenų ar kokio atokaus salyno gyventojų religijų tyrimuose aiš- 
kiai parodoma sudėtinga daugiasluoksnė religinė sistema, įman- 
tri panteono struktūra, sudėtinga kosmogonija, funkcionuojantis 
kultas ir t. t., J. Balio tekstuose matome, kad lietuviai teturėjo 
vieną dievą - Perkūną, kurį audros metu maustė, siūlydami ir vėl 
atimdami lašinių paltį, o apie kultą ar panteoną nebuvo jokios 
kalbos, tiesiog „garbinti gamtos reiškiniai“. Šitaip lietuvių religi- 
ja parodoma kaip neįtikėtinai primityvi, savo skurdumu neturinti 
jokių atitikmenų pasaulio religijų terpėje. Esmė ta, kad šiais lai- 
kais atkūrinėjant religiją vartojamas visai kitoks ir toli gražu ne 
XIX a. „gamybos“ pozityvistinis klausimynas. O metodologijos 
visiškai kitokios. 

Tačiau, šiaip ar taip, tenka darsyk pakartoti, kad lietuvių re- 
ligijos rekonstrukcija yra neįmanoma. Kita vertus, galimas re- 
konstravimas - procesas, vyksmas, nes šaltinių ir palyginamosios 
tautosakinės ir etnografinės medžiagos nėra mažai. Panaudojus 
vienokią ar kitokią metodologiją, jos apklausinėjimas duotų ati- 
tinkamą rezultatą, - suprantama, priklausantį nuo tos pačios me- 
todologijos specifikos. Tai reiškia, kad apklausinėjimo rezultatai 
skirsis, bet tai visiškai natūralu ir neišvengiama. 

Kitas klausimas - ką mes galų gale norime atkūrinėti - mito- 
logiją ar religiją? Iš esmės pagal religijų istorijos reikalavimus 
turėtų būti atkūrinėjama religija (su „mitologija joje“), bet mū- 
suose išlikusi tam tikra mitologijos persvara. Tą nulėmė daugybė 
priežasčių, tiek nulemtų XIX a. požiūrio, tiek marksistinių, tiek 
katalikiškų ideologemų. Bet pripažinkime šią skirtį ir pažvelki- 
me, kuri sritis, kaip ir kiek gali būti nagrinėjama. 

Jei rekonstruojame mitologiją, patenkame į labai keistą erd- 

vę: koks gi, tiesą sakant, gali būti mitologijos rekonstravimas, jei 
išlikęs tik vienas Sovijaus mitas, kelios nelabai aiškios mitų nuos- 
kalos ir etiologinės sakmės? Griežtąja prasme tai nėra pagrindas 
mitologijai atkurti. Greičiau reikėtų kalbėti ne apie mitologiją, o 
apie mitiką, omenyje turint būtent nuoskalas ir elementus, o ne 
pačią darnią sistemą. 

Jei atkūrinėjame religiją, kaip tai įmanoma be kulto ir ritua- 
lų? Etnografiniai aprašymai čia nieko nepadės, nes jie dažniau- 
siai atitinka kitus europinius reiškinius ir greičiausiai atspindi uni- 
versalaus eurazijinio valstietiško (ar žemdirbiško) religingumo 
apraiškas. O valstietiškas religingumas dar nėra oficialioji religi- 
ja, be to, jis dažniausiai su ja smarkiai prasilenkia. Pagal Joninių 
papročius senosios religijos ritualų neatkursime. Joninės prak- 
tiškai taip pat švenčiamos ir slavų, ir Vokietijoje. 

Tad vis dėlto - kas įmanoma? Man regis, įmanomi du re- 
konstravimo (kaip mokslinio vyksmo) būdai. Vienas jų - mito- 
loginių vaizdinių atkūrinėjimas. Galime analizuoti, tarkime, po- 
mirtinio gyvenimo, Perkūno, Velnio vaizdinius ar kitas senosios 
tradicijos „vaizdinines“ detales. Šitas būdas pakankamai korek- 
tiškas, tik reikia turėti omenyje, kad gaunami rezultatai nieku 
gyvu negali būti laikomi atkurtais senosios mitologinės siste- 
mos segmentais. Tai tik mūsų vaizdiniai apie vaizdinius, kuriuos 
mes pagal savo subjektyvų požiūrį atkūrinėjame pagal turimus 
ir mūsų perinterpretuotus šaltinius. Galbūt koks nors kitas šal- 
tinis ar kitas požiūris į jį visiškai pakeistų mūsų tyrimo rezulta- 
tus. Tačiau remdamiesi savo turima informacija galime daryti 
tam tikrus apibendrinimus. Kita vertus, vaizdinio atkūrinėjimas 
pats savaime dar nėra reikšmingas religijos kaip funkcionuo- 
jančio reiškinio rekonstravimui - juk „atkūrę“ vaizdinį dar ne- 
sužinosime, kaip jis funkcionavo, kaip veikė religinėje sistemo- 
je. Tačiau tokių vaizdinių atsekus ganėtinai daug galima tikėtis, 
kad jie tarpusavyje ims jungtis į tam tikrą kompleksą. Juk, tar- 
kime, pomirtinio gyvenimo vaizdinio analizė neįmanoma be Per- 
kūno ar Velnio vaizdinių, ir atvirkščiai; atitinkamai netgi ganė- 
tinai „smulkūs“ mitologiniai personažai „sukimba“ su 

svarbiaisiais mitologiniais vaizdiniais, patenka į pozicinius ar 
opozicinius santykius su jais. 

Antras rekonstravimo būdas - religinių procesų, vyksmų at- 
kūrinėjimas. Akivaizdu, kad pagal šaltinius galime atsekti, tarki- 
me, XIII-XIV a. funkcionavusios religinės sistemos pėdsakus, 
vėlyvesnį, XV-XVII a., dviejų religijų sinkretizmą ir galiausiai 
senosios tradicijos destrukciją XVIII-XIX ir iš dalies XX a. Vien 
šios kaitos, nuosmukio istorija gali tapti daugybės studijų objek- 
tu. Kita vertus, galima analizuoti, kaip religinė istorinė raida vyksta 
iki XIII-XIV a., tik šio proceso rekonstrukcijai dėl ankstyvesnių 
šaltinių trūkumo ar jų specifikos reikalingas labai tvirtai metodo- 
logiškai pagrįstas požiūris arba labai tvirta archeologinė bei po- 
draug religijotyrinė erudicija. 

Ir apskritai religijos ir mitologijos rekonstrukcijai labiausiai 
pravartūs būtų jų specifikai artimiausi religijotyriniai metodai, 
ypač religinis istorinis ir lyginamasis (su visomis šių metodologi- 
jų atmainomis). Taip pat tikrai dar ne iki galo išnaudotos struk- 
tūrinės analizės galimybės. N. Vėliaus atlikta trinarės struktūros 
analizė rodo, kad šis kelias duoda vaisių. Lygiai taip pat religinę- 
mitologinę ar pasaulėžiūrinę išklotinę būtų galima nagrinėti pa- 
gal keturnares ar dvinares opozicijas, o gal būtų įmanoma grimz- 
ti dar giliau. Tad kelių lietuvių religijos bei mitologijos analizei 
tikrai yra, ir jos ateitis galėtų būti visiškai užtikrinta. 

Tik darsyk norėtųsi priminti, kad negalima tikėtis „objekty- 
vios“ analizės baigties. Nagrinėjimo rezultatai turėtų priklausyti 
visų pirma nuo metodologijos ir aprėpiamo šaltinių lauko. Po ge- 
roko laiko tarpo gali pasirodyti, kad skirtingų metodų rezultatai 
sueina į visumą — tik tuomet šneka apie „objektyvumo“ pėdsakų 
tikėtinumą būtų iš dalies įmanoma. Mano galva, čia reikėtų kiek 
keisti įsigalėjusias nuostatas, kad kuri nors tema gali būti tik vie- 
no tyrinėtojo dispozicijoje. Išties, jei vieną temą, tik skirtingais 
metodologiniais aspektais, nagrinėtų skirtingi tyrinėtojai, nieko 
blogo neatsitiktų, tik tokia tema būtų išnagrinėta skirtingais po- 
žiūriais ir būtų kiek aiškesnė. Juo labiau aiškesnė, kuo daugiau 
skirtųsi tyrinėtojų rezultatai. 


LXIV 


ZENONAS SLAVIUŪNAS 


LIAUDIES PAPROČIAI IR MITINIAI ĮVAIZDŽIAI 
MAŽVYDO RAŠTUOSE (1947) 


Besidominčiam kultūros istorija skaitytojui paėmus pirmą kar- 
tą Mažvydo raštus į rankas iškyla klausimas, ar seniausioje lietu- 
viškoje knygoje kartais negalima rasti žinių apie to laikotarpio 
lietuvių liaudies kultūrinį gyvenimą, jos buitį, papročius ir t. t. Ir 
iš tikrųjų, Mažvydo raštuose ir tautosakininkas randa įdomių mūsų 
praeities žinių. Jos randamos Katekizmo lotyniškoje ir lietuviško- 
je prakalbose, Ambroziejaus giesmės dedikacijoje ir Mažvydo laiš- 
kuose. 

Mažvydo Katekizmo lotyniškoje prakalboje, kurią parašė 
Karaliaučiaus universiteto profesorius, Mažvydo mokytojas Sta- 
phylus, sakoma: „Dargi net - tatai dar baisiau yra girdėti - dau- 
gelis dar ir dabar aiškią stabmeldystę ir vykdo, ir viešai išpažįsta: 
vieni medžius, kiti upes, kiti žalčius, kiti ką kita, atiduodami die- 
višką garbę, garbina. Yra tokių, kurie Perkūnui daro įžadus; tų, 
kurie susirūpinę pasėliais, Laukosargas, tų, kurie gyvuliais, Že- 
mėpatis yra garbinamas. Kurie linksta į piktus darbus, tie savo 
dievais išpažįsta Aitvarus ir Kaukus [...|“!. 

Panašūs mitiniai vardai minimi ir Mažvydo rašytoje lietuviš- 
koje Katekizmo prakalboje: 


' Doc. M. Ročkos vertimas. („Imo guod audiem horribilius est, multi etiam 
nunc manifestam idolatriam et exercet et profitentur palam: alij arbores, alij 
fIumina, alij Serpentes, alij aliud colunt, honorem exhibentes divinii. Sunt gui 
Percuno uota faciant, guibusdam ob rem frumentariam, Laucosargus, et prop- 
ter pecuariam Semepates colitur. Oui ad malas artes adijciunt animum, Eithua- 
ros et Caucos Deos profitentur suos [...]“ - Mažvydas, Kaunas, 1922, p. 5.) 


Kaukus Szemepatis ir laukasargus pameskiet 
Visas welnuwas deiwes apleiskiet. 

Tos deiwes negal iums neka giera doty 

Bet tur wysus amszinai prapuldinty. 

Aithwars ir deiwes to negal padariti 

Beth ing peklas ugni weikiaus gal istumti 
Pameskiet tas deiwes dewap didziap pristakiet 
Schitą maksla wisy liksmai* penimkiet. 

Be schito maksla szmanes regit kleidenczias 
Ir deiwiu schimta (iei tatai nemasz) turinczias. 
Baszniczia nog deschimes* metu nebuwau 
Tektai suburtinikie ant burtas weizdedauau. 
Begieresny su schwenta burtiuikie“ gaidi walgiti 
Neig baszniczie schaukima szeku glausiti". 

Mažvydas, skirdamas Ragainės hauptmanui šv. Ambroziejaus 
giesmę (Te deum laudamus) [1] rašo: „[...| wietoye welikas pauta 
dowanoiju, pakarnay praschydams, idant T. M. linksma schirdi 
tą dowanele prieijtumbi [...]“*. Mažvydo laiškų citatas Žr. šio 
straipsnio p. 58, 61-62. 

Taigi čia yra minima keliolika lietuviškų mitinių vardų ir pa- 
pročių, kuriuos galima suskirstyti į: 1) gamtos kultą: upių, me- 
džių ir žalčių gerbimą, 2) mitines būtybes: aitvarus, kaukus, že- 
mėpačius, lauksargus, Perkūną ir 3) papročius bei maginius 
veiksmus: gaidžio apeiginį valgymą, namines jungtuves (tam tik- 
ras vestuvinių papročių fragmentas), kūmystės ir Velykų kiau- 
šinio dovanojimo papročius ir „pagonišką“ kalendorinių šven- 
čių šventimą. 


? Linksmai. 

* Deschimtes. 
* Burtinikie. 

* Klausiti. 

* Ibid., p. 16. 


Daugelis Mažvydo paminėtų papročių bei mitinių įvaizdžių 
šiandien nebesuprantami arba ne visai suprantami. Šiame straips- 
nyje kaip tiktai ir norima juos paaiškinti, senųjų raštų ir daugiau- 
sia tautosakos pagalba apibūdinti jų turinį ir prasmę, panagrinėti 
Mažvydo vaidmenį paminint senovės liekanas, taip pat ir Mažvy- 
do ryšius su liaudimi, kiek jie pasireiškė tų įvaizdžių pažinimu. 

Mažvydo Katekizmo prakalbose paminėti mitiniai bei kulti- 
niai vardai ilgą laiką kone per 400 metų, nuo pat Mažvydo ligi 
naujausių laikų, daugelio rašytojų ir tyrinėtojų buvo panaudoja- 
mi. Net naujesniųjų laikų autoriai, pradedant Ch. G. Mielcke (Mil- 
kus)', A. Schleicheriuš, A. Bezzenbergeriu?, J. Basanavičiumi"“, 
A. Mierzynskiu!! ir baigiant E. Volteriu!*, H. Useneriu“, A. 
Brūckneriu““, A. R. Niemiu“, J. Bertulaičiu!*, W. Mannhar-dtu!', 
A. Fischeriu"' ir kt., neapsiėjo nepasinaudoję Mažvydu. 

Kad čia iškeltieji mitiniai vardai naujaisiais laikais yra minimi 
mitologinių šaltinių leidiniuose, kad mokyklų vadovėliuose ir 
chrestomatijose šalia katekizminio turinio seniausių tekstų yra 
cituojamos ir „nebažnytinės“ tekstų vietos, visa tai atsitiko 


' Litauisch-deutsches und deutsch-litauisches Worterbuch, Konigsberg, 1800. 

5 Lituanica. Sitzungsberichte der Kaiseril, Akademie der Wissenschaften (Phil. 
hist. Classe), Wien, 1853, XI, 1, p. 88-89. 

* Litauische und Lettische Drucke des XVI Jhr., Gėttingen, 1874, sąs. 1. 

" Aušra, 1884, nr. 7-8, p. 240-244 (pirmą kartą). 

" Zrėdla do mytologii litewskiej, I, Warszawa, 1892; II, 1896. 

!? Lietuviška chrestomatija, I, St. Peterburg, 1901; II, 1904. 

5 Gėttermamen, Bonn, 1929, p. 85-110. 

"* Starožytna Litwa: Ludy i bogi, Warszawa, 1904. 

5 „Lietuvių liaudies dainų tyrinėjimai“, Mūsų tautosaka, VI, 1932, p. 43. 

6 Die Reformation unter den preussischen Litauer-Jahrbūcher der Synodal- 
komimission, 2, 1932, p. 64-77; Das Religionswesen der alten Preussen mit litau- 
isch-lettischen Parallelen-Sitzungsberichte der Altertumsgesellschaft, Konigsberg, 
1922, s. 25, p. 51. 

" „Beitrage zur Mythologie der lettischen Volker“, Magazin Mitau, 1868, 
Nr. 14, p. 128, 138. 

W. Mannhardt, Letto-Preussische Gėūtterlehre, Riga, 1936, p. 379-381 ir ki- 
tuose savo darbuose apie medžių kultą, javų demonus ir kt. 

" Etnografja dawnych prusow, Gdynia, 1937. 


daugiausia tik dėl to, kad tie mitiniai vardai buvo paminėti pir- 
mojoje lietuviškoje knygoje. 

Kai kurie šių raštų kultiniai objektai, pvz., žalčiai, Perkūnas ir 
medžiai, buvo suminėti jau prieš Mažvydą. Žalčius mini Dusbur- 
gas (XIV a.)", Jeronimas Prahiškis (1401-1403)“, Statuta Pro- 
vincialia Consilii Rigensis [2) (1428 m.)?!, Enėjas Silvijus Piccolo- 
mini (XIV-XV a.)*, Dlugošas (XV a.)“, Petrakavo provincijos 
sinodo nutarimai (1544 m.)** ir kt. Perkūną mini Malalos kronika 
(rusų šaltinis - XII a.)?, Jeronimas Prahiškis (1401-1404 m.)*“, 
Constitutiones synodales evangelicae [3] (1530 m.)"' ir t. t. 

Tačiau keletas mitinių įvaizdžių Mažvydo Katekizme yra mi- 
nima pirmą kartą. Tokie yra: Aitvaras, Kaukas, Lauksargas ir 
Žemėpatis. 

Po Mažvydo tie patys mitiniai vardai randami ir kituose šalti- 
niuose bei raštuose. Perkūnas minimas P. Skargos, Daukšos 
(1595 m.), M. Strijkovskio, Ledesmos Katekizme (1605 m.), M. Gied- 
raičio (1587 m.), Mielckes, L. Sieminskio, Ostermeyerio (1793 m.), 
St. Rostowskio (1768 m.)*, L. Jucevičiaus, Kirkoro, Schnipelio, 
Polujanskio, Akelaičio, Volterio ir kt. Mažvydo Laukosargas, jeigu 
neskaitysime Laukapačio, buvo suminėtas tik Lasicijaus (Lasickio), 
daugiau niekur nebuvo užtiktas; aitvaras - Wolfenbittelio postilėje, 
Mielckes žodyne, Nesselmanno, Juškos (Juškevičiaus), Cappele- 
rio, E. Lideno“' ir kt. raštuose; žalčių gerbimas - Nuncijų reliacijo- 


'* W. Mannhardt, op. cit, p. 87. 

0 Ibid., p. 135-136. 

" Ą. Mierzynski, Žrėdia, II, p. 146-149. 

22 Scriptores rerum Prussicarum, IV, 1870, p. 237. 

5 Joannis Dlugossii, Opera omnia, XII, 1877, p. 466. 

* Z. Chodynski, E. Likowski, Decretales Summorumn Pontificun...J, UI, Posna- 
niae, 1883. Cit. iš: J. Fijalek, Uchrzešcijanienie Litwy przez Polskę[...], 1914, p. 300. 

5 W. Mannhardt, op. cit., p. 58-59. 

26 Ibid., p. 135-136. 

"7 J. Bender, „Zur altpreussischen Mythologie u. Sittengeschichte“ ,Altpreus- 
sische Monatsschrift, IV, 1837, p. 22. 

8 Lituanicorum Societas Jesu historiarum, Paris-Bruxelle, 1877. 

“ Le monde Orientale, V (1911 m.), p. 196-203. 


se (1565 m. Žemaičiuose), A. Guagnini'o (1578 m.), Daukšos, Le- 
desmos Katekizme, P. Skargos, N. L. Krečinskio, E. Volterio, St. 
Bednarskio, M. Kromerio ir kitų raštuose. 

Wolfenbūttelio ir Bretkūno postilėse minimi mitiniai vardai 
(kaukas, aitvaras, žemėpatis, upių ir Perkūno gerbimas), atrodo, 
lyg 1r pakartoja ar primena Mažvydo Katekizmo vardus. Panašų 
reiškinį pastebime ir kituose lietuvių pagonybę aprašančiuose 
šaltiniuose. Pvz., seniausias minįs medžių gerbimą autorius 
Adomas Brėmenietis (apie 1075 m.)?? yra „pakartojamas“ Oli- 
verio Scholasto (apie 1220 m.)*', Dusburgo (XVI a.)??, Jeroni- 
mo Prahiškio (1401-4 m.)*, Statuta Provincialia Consilii Ri- 
gensis (1428 m.)**, Petrakavo provincijos sinodo nutarimuose 
(1544 m.)* ir kitų prieš Mažvydą rašiusių autorių. Po Mažvydo, 
be jau minėtos Wolfenbūttelio postilės, medžių kultas minimas 
Pekulo Tarkvinijaus (1579 m.), Antano Possewinio (1587 m.), 
Daukšos (1195 m.), Ledesmos Katekizme (1605 m.), M. Preto- 
rijaus (XVII a.), taip pat Prūsijos aktuose (Acta Borussica 1730 m.), 
Jordano (1865 m.), K. Caspario (1883 m.), A. Brosovo (1887 m.), 
J. Basanavičiaus (1918 m.), W. Gaerte's (1935 m.) ir kt. Toks čia 
paminėtų autorių žinių kartojimasis kelia jų savarankiškumo klau- 
simą: ar vėlesnieji autoriai buvo savarankūs, ar tik ankstesniųjų 
kopijuotojai? Kad kopijuodavo ankstesniuosius autorius, duoda 
mintį Bretkūno žinių panaudojimo aplinkybės jo veikalui „Histo- 
ria rerum prussicarum“ [4]. Čia jis medžiagą, kuri lietė senovinius 
papročius ir mitinius įvaizdžius, ima iš ne visai patikimo S. Grunau 
šaltinio (iš dalies ir savo ne visai tiksliai atliktų užrašymų )*“. Šita 


* W. Mannhardt, op. cit., p. 12. - Medžių ir kitų gamtos jėgų kultas yra 
minimas ir anksčiau prieš Brėmenietį - popiežiaus Inocento III (1198-1216), 
bet ši žinia kalba apie lyvius (lybius). 

4 A. Mierzynski, Žrėdia, I, p. 5. 

32 W. Mannhardt, op. cit., p. 87. 

5 Ibid., p. 135-136. 

“ Ą. Mierzynski, Zrėdia, II, p. 146-149. 

5 J. Fijalek, op. cit., p. I. 

36 Čia paminėtos pastabos neliečia Wolfenbūttelio ir Bretkūno postilių, kur 
minimos mitinių įvaizdžių sąvokos dėl jų autentiškumo nekelia jokių abejonių. — 

aplinkybė leidžia manyti, jog kai kurie lietuvių pagonybę minį 
autoriai, tarp jų ir Bretkūnas, ne visuomet senovės liekanas bei 
mitinius įvaizdžius sėmėsi iš pirmųjų šaltinių, iš liaudies. Jie ge- 
riau pasinaudojo spausdintais šaltiniais, negu daug patikimesne 
medžiaga, esančia čia pat, savo apylinkės žmonėse. Tačiau ar tu- 
rime pagrindo tvirtinti, kad visi kiti vėlesnieji autoriai būtų tik 
atkartoję ankstesniuosius? Atrodo, jog būtų netikslu visus tuos 
sutapimus ir pasikartojimus laikyti vien buvusių autorių kopija- 
vimu. Argi autoriai, paminėjusieji kulto ir kitokius objektus, ne- 
būtų galėję jų patys pažinti? Argi tie objektai laikotarpyje, kuria- 
me juos užrašė, būtų neegzistavę? 

Bretkūno ir kitų senųjų autorių pavyzdys vėl lyg ir paremtų 
keliamą klausimą dėl Mažvydo „savarankiškumo“ išvardijant mi- 
tologines liekanas, būtent, ar Mažvydas, išvardydamas pagony- 
bės liekanas lietuviškoje prakalboje, yra pasekęs Karaliaučiaus 
universiteto profesoriaus Fr. Staphylaus lotyniška prakalba. 
Galbūt mūsų Mažvydas šių autorių kategorijon netinka, nes jo 
„pasekimas“ vyko kitose aplinkybėse: mat čia vienoje knygoje net 
du rašytojai pasisakė apie tą patį dalyką, o anksčiau minėtus šal- 
tinius skyrė vieną nuo kito ir laikas, ir vieta. Vis dėlto Mažvydas 
ir Staphylus yra panašūs į kitus senuosius autorius savo išsireiški- 
mo būdu - teikiamų žinių trumpumu, pasisakymu bendrais posa- 
kiais. Šitas „pagoniškų“ žinių teikimo būdas, išskyrus Dusburgą, 
Dlugošą, Laskauską-Lasicijų, Pretorijų ir kitus smulkiau rašiu- 
sius mus dominančiais klausimais autorius, yra užtinkamas dau- 
gelyje šaltinių. Negalima tačiau paneigti, kad savotiškas rezer- 
vuotumas, vengimas daugiau ką pasakyti, drauge ir minėtas 
pasikartojimų dažnumas nebūtų buvęs veikiamas ir atitinkamų 
tradicijų. Jau kryžiuočių veržimosi į Lietuvą (Prūsiją) laikais ritc- 
riams, kaip didžiausiems pagonių priešams*?, nederėjo domėtis 


Dėl Bretkūno pasinaudojimo S. Grunau žr. Mannhardtą, p. 422; be to, Lietuviš- 
kąją enciklopediją, IV, p. 653. 

* Plg. prof. P. Pakarklis, Kryžiuočių valstybinė santvarka pagrobtose iš lietu- 
vių srityse, Maskva, 1944. 

ta „velnio įkvėpta“ pagonybe, kurios jie organiškai nekentė, su 
kuria kovoti privalėjo. Galimas daiktas, jog buvo draudžiama apie 
ją plačiau kalbėti**. Karų metu vargu ar krikščionių riteriai galėjo 
tiesiogiai susidurti su senovės lietuvių prietarais ir tikėjimu, 0 jei- 
gu ir susidurdavo, tai pažvelgti į patį pagonybės turinį jiems ne- 
rūpėjo“*. Dėl to tad jau iš anksčiau susidarė tradicija, „įpratinusi“ 
fiksuoti tik atsitiktines kulto apraiškas. Tradicija bus veikusi ir 
Mažvydą, ir lotyniškos prakalbos autorių Staphylų. 

Krinta čia į akis taip pat ir mitinių vardų pasirinkimas. Mažvydo 
raštuose nieko nepasakyta apie saulės, mėnesio, žvaigždžių, ak- 
menų, kalnų, vėjo, ugnies, žemės kultą, tikėjimą į laumes, vilko- 
lakius, užkeiktus lobius, klystžvakes ir t. t. XVI a., kiek tai galima 
spręsti iš kitų senųjų raštų, šie įvaizdžiai turėjo būti plačiai Žino- 
mi. Mažvydo raštuose išvardijama tiktai maža senovės liekanų 
dalis. Šitoji aplinkybė kaip tiktai patvirtina mūsų teigimą apie tra- 
dicijos varžtus šių raštų autoriams. 

Sunku tikėti, kad Mažvydas, gyvendamas liaudyje, būtų nepa- 
stebėjęs daugybės pagoniškų papročių, kurie, kaip jau esame sa- 
kę, tais laikais tebebuvo gyvi. Mokėdamas lietuviškai ir nuolat 
kaip dvasininkas susidurdamas su žmonėmis, jis turėjo pažinti 
daugiau pagoniškų papročių, jis turėjo būti daugiau suinteresuo- 
tas senovinėmis pagonybės liekanomis negu šiaip pasaulietis. Juk 
Mažvydas buvo aktyvus kovotojas su pagonybe! 

Jeigu tartume, kad Mažvydas „laikėsi“ lotyniškos prakalbos, 
taijis vis dėlto lietuviškoje prakalboje nekartoja Perkūno, medžių, 
upių ir žalčių gerbimo, o dar sumini faktų, kurių lotyniškoje pra- 
kalboje nerandame: gaidžio valgymą su burtininke ir „šimtus“ dei- 
vių, 0 savo laiškuose mini senovinius papročius. Visa tai rodo, jog 
Mažvydui buvo žinoma daugiau faktų, negu jo knygoje suminėta. 

Abiejose Katekizmo prakalbose - lotyniškoje ir lietuviškoje — 
bendrų mitinių įvaizdžių nėra daug: aitvarai, kaukai, žemėpačiai 
ir laukasargai. Nepaisant bendrybių, lietuviškoje prakalboje jie 


38 Soter, 1939, nr. 28, p. 113. 
* Ibid., p. 114. 


vis dėlto tiksliau išreiškiami: raginama pamesti kaukus, žemėpa- 
čius ir laukasargus, nesuteikiant tiems vardams dieviškumo atri- 
butų, pvz., aitvarams neduodamas dievo pavadinimas. Skatinda- 
mas apleisti deives ir velnuvas, Mažvydas tų sąvokų aiškiai nesieja 
su aitvarais. O Staphylus sakosi, jog „savo dievais išpažįsta Ait- 
varus“. Kaip vėliau pamatysime, tai nėra tikslu: aitvarai nebuvo 
gerbiami kaip dievybės. 

Lotyniškoje Katekizmo prakalboje esmingiau pasisakoma se- 
novinių papročių atžvilgiu - daugiau išvardijama mitinių objek- 
tų, informuojama. Lietuviškoje prakalboje mažiau mitinių var- 
dų, bet užtat daugiau gyvumo, emocijos, skatinimo, daugiau 
atsargumo minint mitinius vardus. 

Su Mažvydo Katekizmo mitiniais įvaizdžiais yra susijęs jų au- 
tentiškumo ir Mažvydo laikams būdingumo klausimas. Turint gal- 
voje, kad Mažvydas savo laiškuose net vad. popiežininkų (katali- 
kų) bažnyčios lankymą vadina stabmeldybe, kyla klausimas, ar 
nebus jis palaikęs stabmeldybe ir paprastų liaudies papročių. O 
gal tai buvo menki liaudies tikėjimų atspindžiai, panašūs į tuos, 
kurie užtinkami XX amžiuje? Tačiau žinome, kad minimi papro- 
čiai ir tikėjimai išsilaikė ilgai net po Mažvydo. Mažvydo laikų pa- 
goniškumui Prūsų Lietuvoje pavaizduoti galima būtų pateikti 
keletą pavyzdžių. Sakysime, kad ir papročiai su vaškinėmis statu- 
lėlėmis. Jurgio Frydricho įsakyme sakoma: „Mes priegtam ischti- 
rem, jog daug Kurschu ir Lietuwniku musu scha walschziaus Ra- 
gaines ir Tilszes didi Deiwiu alba stabu garbinaghima dara [...) 
affierawadami bernelius waschka alba sanarius kakius isch was- 
chka padaritus““. Įsakymas paskelbtas 1578 m., vadinasi, 21 
metams praslinkus po Mažvydo Katekizmo išleidimo. Tas pats 
paprotys žinomas ir prieš Mažvydą. Evangelikų bažnyčios nuo- 
statuose (Die evangelische Kirchenordnungen) 1541 ir 1548 m. da- 
tomis įsakoma pastoriams drausti, kad Prūsų Lietuvoje nenešio- 
tų į bažnyčią vaškinių statulėlių*!. 


* Senieji lietuvių skaitymai, p. 62. 
*! E. Scheling, Die evangelischen Kirchenordnungen des sechzchnten Jahrhun- 


XVI a. vaškinių statulėlių paprotys dažnai pastebimas, o jau 
XVIII-XIX a. retai arba ir visiškai nepasitaiko. Vadinasi, Prūsų 
Lietuvos kaimas Mažvydo laikais tebebuvo pilnas prietarų ir burtų, 
dar tvirtai laikėsi senųjų tradicijų. Kai Mažvydo raštuose pami- 
nėtųjų mitinių įvaizdžių ir tikėjimų vardai yra autentiški, t. y. imti 
iš žmonių, iš liaudies, šiandien neabejotina. 

Kalbamų vardų (įvaizdžių) buvimą liudija ir Prūsų Lietuvos 
seni vietovardžiai: Dievupelis, Swynthei (Šventoji), Šventupis, Sven- 
težeris, Alkupis“?, Šventainė, Šventiškė (apie Tolminkiemį)**, Kau- 
kai, Kaukališkis, Kaukalaukis, Kaukėnai (miestelis prie upės Kau- 
ko, Pakalnės apyl.). Čia žinomi ir Kaukienėliai, ir Kaukviečiai. 
Ragainės apylinkėje Kaukerviečiai (Kaukerwethen)“*, Lauksargiai 
(bažnytkaimis ir kaimas apie Liepalotus)“, Perkūnlaukiai (kai- 
mas Gumbinės apyl.), Perkūniškiai (kaimas Įsruties apyl.)“", Per- 
kūno (Perkune) ežeras (1374 m. šaltinis)*' ir t. t. 


dert, IV, 1911, p. 56. Cit. iš: J. Bertoleit, „Die Reformation unter den preussis- 
chen Litauern“, Jahrbuch der Synodalkomimission und des Vereins fūr ostpreussis- 
che Kirchengeschichte, Konigsberg i. Pr., 1932, p. 69. 

Pirmykščio žmogaus tikėjimu, maža statulėlė reiškė: 1) įkūnytą nykštuką, 
kobaldą, demoną arba net dievybę; 2) vartojama burtams kaip turtus atnešanti 
priemonė ir meilės būrimams (viduramžiuose); 3) kaip priemonė, padidinanti 
ūkio derlingumą ir žmonių vaisingumą (pvz., rugiapjūtės papročiuose daromos 
iškamšos, kaip vegetacinės jėgos simbolis, vestuviniuose papročiuose lėlė deda- 
ma į lovą arba pakabinama virš stalo ir t. t.; 4) kenkimo būrimui. Šiuo atveju 
lėlė-statulėlė turi žmogaus vaidmenį: kas jam yra padaroma, tuo pačiu metu gali 
atsitikti 1r asmeniui, kuriam tas taikoma: pvz., įduria į širdies vietą, įsivaizduoda- 
mi, kad šitokį veiksmą atlikus žmogus suserga arba miršta (similinė magija). 
Kurį iš čia paminėtų papročių atvejų bus turėję galvoje jį paminėjusieji autoriai, 
sunku pasakyti. Antra vertus, vaškinės statulėlės arba jų dalys galėjo turėti ir krikš- 
čionišką prasmę vadinamųjų votų, kurios vėlesniais laikais buvo daromos iš meta- 
lo (sidabro, geležies) ir pridedamos prie „stebuklingų“ paveikslų šventyklose. 

*2 A. Mierzynski, Žrėdia, I, p. 73 tt. 

S Die alipreussischen Ortsnamen, gesammelt und sprachlich behandelt, Ber- 
lin und Leipzig, 1922, p. 201, 234, 258. 

* W. Kalwaitis, Lietuwiszkų wardų klėtelė, Tilžė, 1910, p. 71. 25. 

“G. H. F. Nesselmann, Worterbuch, p. 286. 

* W. Kalwaitis, op. cit., p. 81-82. 

*“ Die altpreussische Ortsnamen, p. 74. 


Tą pati patvirtina ir kiti Mažvydo laikų senieji šaltiniai. Saky- 
sime, Prūsų lietuvių tautosakoje plačiai minimas kaukas vadina- 
mas dar ir barzduku“*. Ketveriais metais vėliau, po Mažvydo Ka- 
tekizmo išleidimo, Jonas Maleckis (Malecius) laiške Karaliaučiaus 
universiteto rektoriui Sabinui (1551 m.) rašo, jog tarp kitų dievy- 
bių prūsai turi „barzdukus, kuriuos germanai vadina požemy gy- 
venančiais“*?. 

Kitas šaltinis yra iš Didžiosios Lietuvos. Jaunas Žygimantas Au- 
gustas Mažvydo knygos išleidimo metais, t. y. 1547 m., rašė lenkų 
kancleriui Samueliui Maciejowskiui: „Krikščionių tikėjimas tačiau 
mūsų D. L. Kunigaikštystėje yra tik naujas diegynas: už Vilniaus 
miesto, ypatingai tačiau Žemaičiuose, neminint kitų prietarų, pa- 
prastoji ir tamsioji liaudis kaip dievus garbina miškus, ąžuolus, lie- 
pas, upes, akmenis ir pagaliau žalčius (gyvates) ir tiems (daiktams) 
viešai ir pas save (namie) gyvulius ir aukas atnašauja“*". 

Apytikriai tuo pačiu laiku Habsburgų diplomatas ir rašytojas 
Zigmantas Herberšteinas, keliavęs į Maskvą per Lietuvą, savo 
knygoje, išspausdintoje Vienoje 1549 m., mini žalčių gerbimą Že- 
maičiuose?!. Jis aprašo žalčių apeiginį valgydinimą ir atsitikimą, 
kaip vienas kaimietis sunkiai susirgęs vien dėl to, kad negarbingu 
būdu palietęs žaltį. Iš Herberšteino pastabų patiriame, jog XVI a. 
žalčio kultas tiek Žemaičiuose, tiek Aukštaičiuose (apie Trakus) 
turėjo dar labai gyvas ir stiprias tradicijas*?. 

Dėl to galime sakyti, kad Mažvydas priklauso visiškai patiki- 
mų šaltinių kategorijai. 


** J. Basanavičius, Lietuviškos pasakos, II, p. 135-138; A. Bezzenberger, Li- 
tuanica, p. 61-65. 

“ Lietuviškoji enciklopedija, II, p. 1414. 

3 „[...] nam extra urbem Vilnensem, potissimum vero in Samogitia, ut cete- 
ras superstitiones taceamus, plebs rudis et inculta silvas, guercus, tilias. flumina. 
lapides, denigue serpentes pro diis colit eisąue publice et privatim victimas et 
holocausta offert.“ J. Fijalek, Uchrzešcijanienie Litwy, p. 74. 

* C. Fep6epimuTežH, 3anucku o MocxBuu, CTIB., (Rerum Moscovitica- 
rum Commentarii), 1886, c. 169-170. Vertimas iš lotynų I556 m. Bazelio leidi- 
mo, vertė I. Anonimovas. 

3? Ibid., c. 169-170. 

Nemaža dalis Mažvydo paminėtų mitinių įvaizdžių yra išlikę 
liaudies tradicijose ir kasdieninėje kalboje. Ir naujaisiais laikais 
pasakoma: „Ko lakstai kaip aitvaras!“ Arba: „Aitvaru pakilo, va- 
balu nutūpė“ (Marcinkonys), „Turtėjau aitvaru, kol prakaitą lie- 
jau“ (Druskininkai), „Aitvaru lėksi, kai bėdon pateksi“ (Skaud- 
vilė). Apie Perkūną: „Trauk tave devyni perkūnai!“, „Eik po 
perkūnais!“, „Kas čia po perkūnų!“, „Stovi lyg perkūno trenk- 
tas!“ Apie žaltį: „Šnypščia kaip žaltys, pieno užsigeidęs“ (Kėdai- 
niai), „Eda kaip žaltys lukštus“ ir t. t. 

Šiandien visi tie aitvarai, kaukai, žemėpačiai, perkūnai ir ki- 
tos mitinės būtybės suprantamos kaip senų socialinių formacijų 
(gimininės santvarkos, feodalinės santvarkos) kultūros liekanos. 
Būdami organiškai susiję su atitinkama visuomenės gyvenimo san- 
tvarka, su gamybos ir jos priemonių išsivystymu, jie čia pasireiškia 
kaip pirmykščio žmogaus bejėgiškumo atgarsiai kovoje su gamta. 

Kalbant apie mitinius įvaizdžius reikia paminėti, jog jie yra 
susiję su pirmykščio žmogaus religija, kurios pagrindiniai bruo- 
Žžai gimininėje struktūroje buvo: animizmas, magizmas ir protė- 
vių kultas**. Pirmaujantį vaidmenį tarp šių religinės struktūros 
bruožų gimininėje visuomenėje turėjo protėvių kultas, kurs buvo 
palenkęs sau animizmą ir magizmą. Taigi animistiniai įvaizdžiai, 
apsupantys žmogų, kurie liečia gamtą, pvz., ugnies įdvasinimas, 
žemės, augmenijos, vandens, čia yra susilieję su įvaizdžiais apie 
protėvius, kaip žmogaus globėjus jo veikloje, kuri pasireiškia ar- 
ba lauke, arba miške, arba vandenyje. 

Giminės komunos žemės ūkyje pasireiškia vadinamoji žemes- 
nioji mitologija (Mannhardto terminas), pagal kurią apsupanti 
žmogaus gyvenimą gamta, turinti „didelės šeimos“ panašumą bei 
pavidalą. Todėl laukus, miškus, upes ir namus valdo tėvas „šei- 
mininkas“, „diedukas“ (senolis)**. Štai dėl ko, esant visiems re- 
liginių įvaizdžių individualiems skirtumams, pagal atitinkamą 
kiekvieno gamtos reiškinio ypatingumą šitos dvasios nuolat 


3 Akai. IO. M. CokonoB, Pycckuū boAbKAOp, MockBa, 1941, c. 129. 
“* Ibid., c. 130. 


įsivaizduota „valdytojų“, „karalių“ ir „moteriškių“ (bobų) pavi- 
dalu. Atsiranda įvaizdžiai javų „rugių bobos“, upių vandens val- 
dytojai, namų dvasios - kaukai, barzdukai, miško valdytojai ir t. t. 

Kaip jau sakyta, Mažvydo raštų mitiniai įvaizdžiai pateikiami 
labai trumpi, be jokio tų vardų paaiškinimo. Todėl vien iš pa- 
skelbtųjų prakalbose mitinių vardų išvardijimo neįmanoma 
susidaryti bent minimalaus vaizdo, koks būtent buvo tų sąvokų 
turinys ir kokia prasmė joms buvo teikiama. Ir iš tikrųjų, neįsigi- 
linusiam į žmonių papročius stebėtojui daugelis neturinčių kulti- 
nės reikšmės papročių bei mitinių įvaizdžių galėjo atrodyti „stab- 
meldybe“, „viešu jos išpažinimu“ ir garbinimu. Iš Mažvydo raštų 
nesužinome, kaip tie atskiri gamtos kulto objektai buvo gerbiami — 
ar kaip kulto visuma, ar kaip jo dalis. Sakysime, medžių gerbimas 
remiasi tikėjimu, jog medžiai jaučia kaip Žmonės, jog juose glūdi 
kažkokia paslaptinga dvasios ar dievybės pavidalo jėga, kuri gali 
būti žmogui naudinga arba kenksminga. Tikėjimas, jog medžiai 
globoja žmones, ir kiti animistiniai įvaizdžiai, gerbimas tam tikrų 
medžių veislių, draudimas naikinti arba kirsti tam tikrus medžius — 
vis tai dalykai, kurie įeina į bendrą medžių gerbimą, tačiau skir- 
tingais požiūriais. Tad medžių kultas, kaip ir kitų gamtos objektų 
kultas, čia suprantamas kaip kompleksas, kaip visuma įvairių ti- 
kėjimų ir apeigų, tarp savęs susijusių, vienas antrą papildančių. 

Šita aplinkybė kaip tiktai ir verčia mus leistis į smulkesnį mi- 
tinių įvaizdžių bei papročių paaiškinimą, aprašant jų įvairias for- 
mas, įvairius jų atributus, prof. D. Zelenino žodžiais tariant, „ne 
izoliuotai, bet bendrame komplekse su ta sistema, su kuria kal- 
bamas paprotys atsirado“*?. 

Kaip jau buvo sakyta, Mažvydo raštų mitinių įvaizdžių paaiš- 
kinimui panaudojamas folkloras. Turint galvoje senųjų šaltinių 
žinių trumpumą, daugeliu atžvilgių neįmanoma išaiškinti ne tik- 
tai tų įvaizdžių ir papročių, kurie yra neryškūs savo prasme, bet 
apskritai senųjų įvaizdžių patikimumo, autentiškumo klausimų. 
Čiaį pagalbą ateina folkloro duomenys, kurie, papildydami keletą 


“> Cosemckaa 3mKorpabua, 1934, Ne 5, c. 3. 


spragų, pagilina ir paaiškina daugelį kronikinių žinių. Ir atvirkš- 
čiai, ir folklorinių kūrinių visą gilumą galima suprasti tik sugre- 
tinus juos su kultūros istorijos duomenimis, su tautos istorijos 
faktais. 

Kalbant apie XVI a. mitinius įvaizdžius bei papročius, reikia 
turėti galvoje tai, jog tų įvaizdžių pobūdis bei forma įvairiais am- 
žiais nėra buvę vienodi. Pvz., XIV ir XV a. kulto objektai randami 
Mažvydo raštuose, o Mažvydo raštų kultiniai objektai pakartoja- 
mi XVII-XVIII a. ir net XIX a. pabaigoje. Bet ar iš tikrųjų jie 
yra tie patys, t. y. ar ta pačia forma reiškėsi ir XVI a.? Nėra abe- 
jonės, kad pirminio žmogaus protinis progresas, sąlygojamas ga- 
mybos įrankių technikos išsivystymo ir darbo procesų sudėtingu- 
mo, daugelio savo senųjų prietarų bei papročių atsižadėjo. Todėl 
ir Mažvydo laikų mitiniai įvaizdžiai galėjo turėti kitų formų, ne- 
būtinai pačių pirmykščių, nebūtinai tų pačių, kurios minimos 
XIV-XV a. Atsimenant etnografijoje žinomą dėsnį, kad papro- 
čio forma keičiasi, o funkcija dažnai išlieka nepasikeitusi““, gali 
būti visiškai tikėtinas ilgalaikis funkcinis kalbamų įvaizdžių pa- 
stovumo egzistavimas ne tiktai Mažvydo laikais, bet ir po Mažvy- 
do. Turint galvoje mūsų senuosius rašytinius šaltinius ir liečian- 
čią gamtos kultą tautosaką, taip pat ir tai, kad tas kultas kitose 
tautose seniau reiškėsi panašiu būdu, kaip ir lietuvių tautoje, ne- 
tenka abejoti, jog ir Mažvydo laikais daugelis kulto smulkmenų 
galėjo egzistuoti daugiau ar mažiau panašia forma, kaip čia to- 
lesnėse vietose bus dėstoma. 

Mitinių įvaizdžių ir papročių pastovumui išsilaikyti ligi Maž- 
vydo padėjo ir atsilikusi visuomeninio gyvenimo tvarka. Po Ordi- 
no žiaurių karų ir prūsų sukilimų išlikusių prūsų ir Mažosios Lie- 
tuvos padėtis buvo nepaprastai sunki. Gyventojai buvo paversti 
baudžiauninkais. Naujoji religija buvo susieta su naujais ponais, 
kuriems rūpėjo tik duoklės ir mokesčiai bei visokeriopa priespau- 
da, o ne žmonių auklėjimas ar tikėjimo dalykai. Todėl nieko nuo- 
stabaus, kad evangelijos mokslas sunkiai buvo platinamas. XV ir 


5 Ibid. 


XVI a. leidžiami seimų nutarimai (Landesordnungen) skelbia kovą 
pagonybei ir burtams. Naujosios religijos prūsai nesilaikė, bet 
užtat laikėsi senųjų papročių. „Tyliuose miškuose prie protėvių 
kapų rinkosi, kad garbintų niekieno nekliudomi savo dievus, švęstų 
savo senovines šventes ir savo seniesiems dievams užmušinėtų 
gyvulių aukas. Lygiai ir uždarame namų rate jie kreipėsi su auko- 
mis prie tų pačių būtybių, kurias jų protėviai garbino“"?. 

Reformacijos sąjūdis žymesnių atmainų taip pat nepadarė 
(J. Bertulaitis). 

Ryšium su folklorinės medžiagos panaudojimu mūsų temai 
iškyla klausimas, ar galima, rekonstruojant XVI a. mitinius 
įvaizdžius bei papročius, remtis tautosaka, kurios užrašymai dau- 
giausia siekia XIX-XX a.? Juk tautosakos užrašymų iš Mažvydo 
laikų neturime! 

Šalia folklorinių tekstų nepastovumo, dėl kurio pakinta ir jų 
vidinis charakteris, šalia dažnai pasitaikančio liaudies kūryboje 
istorinių faktų apgaubimo fantastiniu dūmeliu vis dėlto folklo- 
ras, jeigu ji suprasime etnografijos prasme, yra reikšminga istori- 
jai medžiaga. Folkloro kūriniai ypač yra įdomūs tuo, kad pačiuo- 
se tekstuose lyg materializuojasi jų istorija: kažkas tokio išlieka ir 
dažnai eina iš pat amžių gilumos, kažkas tai, kas vis naujai ir nau- 
jai kuriama. Tas procesas nereikia suprasti mechaniškai kaip 
„Sluoksniavimosi“ ar kaip neorganiškų pridurstymų procesas: nau- 
jai atliekant (išpildant), senasis tekstas perdirbinėjamas, atskiri 
jo elementai naujoje aplinkoje įgyja naują reikšmę; bet vis dėlto 
atidi analizė leidžia mums atstatyti istoriškojo mūsų medžiagos 
išsivystymo etapus. Istorinė folkloro reikšmė aukštai buvo įver- 
tinta Lenino, Lafargo ir kt. marksistų. 

Šiame straipsnyje didesnė dalis panaudotosios tautosakos yra 
paimta iš LTSR mokslų akademijos, Lietuvos istorijos instituto, 
Lietuvių tautosakos sekcijos archyvo (du sutrumpinimai LTSA ir 
LMD), daugiausia dar nespausdinta bei niekur nepaskelbta. Ran- 
kraštinės tautosakos medžiagos signatūra, turint galvoj jos pa- 


*7 W. Mannhardt, op. cit., p. 162-163. 


naudotų variantų gausumą, vietos taupumo sumetimais čia ne- 
nurodoma. Visi tautosakiniai pavyzdžiai, kurie turi tik vietovės 
nurodymą, 0 neturi nurodyto išnašoje šaltinio, yra imti iš Lietu- 
vių tautosakos sekcijos archyvo. 

Priėmę dėmesin, kas anksčiau buvo pasakyta, mėginsime iš- 
ryškinti atskirų Mažvydo raštų mitinių įvaizdžių ir papročių for- 
mas bei turinį. 

Gerbia upes... Mažvydas bene pirmasis šaltinis, kuris paminėjo 
upių gerbimą, jeigu neskaitysime poeto M. Hussoviano lotyniškos 
legendos apie šv. Jackų (išleistos 1525 m.), kurioje autorius kal- 
ba apie upių gerbimą*. Žinučių apie vandens gerbimą užtinka- 
me ir anksčiau prieš Mažvydą. Taip A. Brėmenietis (1075 m.) 
pasakoja, jog prie šaltinių draudžiama prieiti??. Inocentas III, kal- 
bėdamas (1199 m.) apie Livonijos tautas, pažymi: „Garbę, kuri 
pridera Dievui, atiduoda[...] tyriems vandenims“““. Oliveris Scho- 
lastas sako (1220 m.), jog „[-..] prūsų giminės garbino šaltinius“*!, 
Dusburgas (XIV a.) - „[...] turėjo šventų [...] vandenų. Juose 
neišdrįso žuvų gaudyti““, 

Turint galvoje, kad vandens šaltiniai ir šuliniai yra teką van- 
denys, kaip ir upės, o stovintieji vandenys, pvz., jūros, pagal liau- 
dies padavimus atsiradusios iš upių (Tverečius), tolesnėse šio 
straipsnio vietose tarp upių ir apskritai vandens nebus daroma 
skirtumo. 

Pagal folklorinę ir senų raštų medžiagą, upių bei vandens 
gerbimas reiškėsi: 1) jo grynumo išlaikymu; draudimu jį teršti, 
2) aukų aukojimu, 3) tikėjimu, jog vandenyje gyvena dvasios ir 
dievai, ir 4) tikėjimu magine vandens reikšme. Kuriuos čia pami- 
nėtuosius vandens gerbimo atvejus Mažvydas turėjęs galvoje, vie- 
ną ar visus drauge, mums nežinoma. Gerbimas tam tikrų vande- 
nų turint tikslą apsaugoti juos nuo mistinio suteršimo, yra labai 


* A. Brūckner, Starožytna Litwa, Warszawa, 1904, p. 74. 
* Ą. Mierzynski. Zrūdla, I, p. 44—45. 

6 W. Mannhardt, op. cit., p. 28. 

“| Ibid., p. 39. 

** Ą. Mierzynski, Žrėdla, II, p. 5-6. 

senas paprotys. Jau Herodotas (I kap., 138) mini, jog persai laikę 
visas upes šventomis, jog buvo draudžiama į jas spjaudyti, net 
rankas plauti. Lietuvių papročiai taip pat draudžia spjaudyti į van- 
denį. Kas tai daro, tas dievui akis (Dusetos, Apsa, Lėliūnai) arba 
veidą (Daugailiai) užspjaudo, sunkiau kentėti vandeny esančiom 
dvasiom (Merkinė). Teršiąs ir spjaudąs į vandenį turės po mir- 
ties jį sugerti (visame krašte žinomas tikėjimas). Negerbiamas 
vanduo keršija: žmogus paskęsta (Viduklė, Šimkaičiai, Aukšta- 
dvaris) arba po mirties su tom seilėm apsiprausia (Aukštadvaris). 
Gal ir A. Brėmeniečio aprašytasis draudimas prisiartinti krikš- 
čionims prie šaltinių turėjo ryšio su pagonių baime, kad jis nebū- 
tų suterštas. 

Tiek čia paminėtasis noras išlaikyti „nesuteptą“ vandenį, tiek ki- 
tos jo gerbimo formos, turėdamos ryšio su animistine žmonių pažiū- 
ra į gamtą, prisidėjo prie sukūrimo įvaizdžių, jog vandenyje gyve- 
nančios dvasios. Iš senųjų šaltinių turime tik Oliverio Scholasto 
(1220 m.) liudijimą, jog prūsų giminės garbino vandens dvasias“*. 
Vėlyvesnieji šaltiniai jau dažniau iškelia upių vardą. Wol/fenbūttelio 
postilėje (1573 m.) rašoma: „Tikėdami ing [...) upes“. Ir toliau: „[...] 
te daiktai, iu meldzamei ir garbinamei welina ira““*. Be Hussoviano, 
upių dievus pirmasis mini Strijkovskis (1582 m. šaltinis). Jie pasako- 
ja, jog buvęs „Upinis Dewos, kuris savo valdžioje turėjęs upes““. 
Maleckis“ ir Lasicijus*' mini dar Potrimpą (Potrympum), upių, šalti- 
nių dievą. Pretorijaus Patrymbus ir ypač S. Grunau Potrimpus turi 
kitas funkcijas, t. y. ne vandens dievybių“. 

Prūsų Lietuvoje žinoma net vietovardžiai: Potrimpai (Potrim- 
pen) Saugų apyl. ir Potremkiai (Potremcken) prie Įsruties“. Lie- 


6 W. Mannhardt, op. cit., p. 39. 

“ Gaigalat, „Die Wolfenbūtteler litauische Postillenhandschrift aus dem Jah- 
re 1573“, Mit. der Lit. Litterarische Gesellschaft, V, 1911, p. 145-150. 

5 W. Mannhardt, op. cit., p. 39. 

“ Scniptores rerum Livonicarum, WI. Riga-Leipzig, 1848, p. 390. 

" De diis Samagitarum libellus, Herausg. v. W. Mannhardt, Riga, 1868, p. 54. 

* H. Usener, Gėtternamen, Bonn, 1929, p. 99. 

 Ibid., p. 99. 

tuvių tautosakoje panašiais vardais upių ir vandens dievybių 
neužtikta. Pagal pavadinimus tautosakoje daugiau yra žinomos 
vyriškos, mažiau moteriškos giminės būtybės. Jų vardai: 1) die- 
dukai arba valdytojai. Kiekvienoje upėje ir ežere, tikėta apie Liš- 
kiavą, yra vis atskiras valdytojas. Jų vandenys skiriasi, nesimai- 
šo su kito valdytojo vandeniu. Jeigu katram paskirta skęsti, tai 
tas diedukas ir skandina; matyti jo niekas nėra matęs“. Apie 
Raseinius: vandens valdonai gyveną pačiame ežero viduryje, pui- 
kiuose rūmuose. Valdonas, būdamas vandeny, pasireiškia kaip 
dievaitis, išėjęs ant kranto virsta žalčiu". 2) Traukučiai (Seiri- 
jai) arba skenduoliai - tam tikros žmonių skandinimo būtybės. 
Skenduolis (Raseinių aps., Šaltuonos upėje) atrodąs nedidelio 
ūgio, panašus į žmogų, plonas, galva pailga, kapišono pavidalo, 
labai ilga uodega, melsvos spalvos?2. 3) Vandens dvasios. Ir upė- 
se seniau buvo dvasių. Kai tik kas pasilenkdavo gerti, tai dvasia 
kapt už barzdos ir neleidžia, kol nepažadėsi atiduoti ką (Tvere- 
čius). Kur eina verpetai ežeruose, labai giliai sėdi kokios nors 
dvasios ir pučia viršun, o kai verpetai ką susuka ir nuskandina, 
tai tos dvasios juos valgo (ten pat). Čia taip pat priskirtinos mi- 
rusiųjų dvasios, nuskendusiųjų dvasios. „Skenduolių vėlės per 
parą po kelis centimetrus pakyla iš ežero dugno ir po metų gali 
jau išeiti iš vandens“ (Merkinė). Todėl ligi 3 val. ryto nereikia 
semti vandens, reikia pasemtą vandenį nulieti, nes ant vandens 
paviršiaus esti prigėrusių žmonių vėlės (Marijampolė). 4) Vel- 
niai. Iš upelio negalima gerti nepersižegnojus, nes gali velnią 
praryti (Grinkiškis), gali velnias įlįsti (Lygumai), uodu pasiver- 
tęs (Girkalnis). 

Vyriškosios giminės dvasios daugiausia esti nedraugiškai nu- 
siteikusios. Reikalauja aukų, ypač žmonių aukų. Kitos jų funkci- 
jos nėra pakankamai aiškios. 


* LTSA 374c (1279-1281). 

" M. Dowojna Sylwestrowicz, Podania Žmujdzkie, I, Warszawa, 1894, p. 389— 
390. 

" Ibid., p. 415. 

Prie gera linkinčių vandens būtybių skirtinos moteriškosios 
giminės būtybės. Čia pažymėtinos: 5) vandenės (undinės)", taip 
pat gydančiosios vandenės, ypač šaltinių dvasios, ir 6) draugiško- 
sios laumės". 

Pažymėtina, jog gerosios vandens būtybės pasireiškia kaip 
socialinio teisingumo atstovės. Sunkus buvo eksploatuojamos 
liaudies gyvenimas. Dėl darbo sunkumo ir materialinių trūku- 
mų nustoję savo sveikatos, kreipiasi tad į upę ar šaltinį, tikėda- 
mies nors čia atrasti pagalbą. Beveik prieš pusketvirto šimto 
metų Wolfenbūttelio postilėje (1513 m.) rašoma: „[...| kagi tada 
biednasis szmagus turėtu kitu pagalbniku [...] ieschkati [...] Al- 
kus, upes [-..] melsti a garbinti jeib kakiagi ligai, akiu dantu, 
nagu ieib kuragi sunara kuna musu“". Gerosioms vandens bū- 
tybėms išnaudojama darbo liaudis priskiria ir savo kovingą kerš- 
to jausmą prieš išnaudotojus, su kuriais tikrovėje kovoti ji dar 
buvo per silpna. Basanavičiaus vandeninė (jūrių mergelė), ne- 
sutikdama tekėti už pono, jį nužudo, išteka už paprasto berno, 
sakydama: „Dabar būsime abu laisvi, nes jis mus abu vargino, 
tave ir mane“"“. Girkalnio apylinkėje apie laumes pasakojama, 
jog esą gerų ir blogų (nelaimių) laumių. Neturtingiems žmo- 
nėms laumės esančios geros, o gobšuoliams - blogos: žudo jų 
vaikus, vagia audinius ir naikina derlių. Ir atvirkščiai, neturtin- 
giesiems padeda: numaudo jų vaikus, aptaiso, suverpia, išau- 
džia; daugiausia esti jaunų mergelių pavidalu ir pasirodančios 
tik naktį šviečiant, paupiuose". 

Senieji raštai kalba dar apie aukas daromas upėms. M. Strijkov- 
skis (1582 m.), paminėjęs „Upinį dievą“, rašo: „Kad vanduo tekėtų 
švarus ir permatomas, šiam [t. y. upiniam dievui. - Z. S.] aukota 


“ J. Basanavičius, Lietuviškos pasakos, I, p. 205-208. 

"* Yra dar ir kitokių vandens būtybių: pelkinių - ožkų ir avelių pavidalo 
(Adutiškis), pusė Žuvies, pusė žmogaus, labai gražiai vakarais dainuojančių ir 
drabužius skalbiančių (Daugėliškis). 

“ Gaigalat, „Die Wolfenbūtteler “, p. 149. 

"“* Lietuviškos pasakos, I, p. 207. 

" LTSA 1415 (172), 1599 (67). 


18 


baltas paršelis“"“. M. Hussovianas rašo, kad lietuviai meta į upes 
vaisius, garbina upių dievybes ir tiki, jog nuo tų dievybių valios pri- 
klauso likimo palankumas ir kaimenės (bandos) vaisingumas". Šalia 
reiškiamos pagarbos upėms, išlaikant mistinį švarumą ir gerbiant 
jose esančias dvasias, aukų aukojimas buvo lengviausiai supranta- 
ma upių gerbimo forma. Panašias aukas senovėje aukojo graikai ir 
romėnai. Seniausiais laikais tokia auka buvusi nekaltas kūdikis, vė- 
liau pakeistas gyvuliais ir vaisiais“. Lietuvių tautosakoje yra žino- 
mos žmonių, gyvulių ir daiktų aukos. Dūsios ežeras pareikalaudavęs 
per metus dviejų aukų - du žmonės per metus turi prigerti (Merki- 
nė, Aukštadvaris). Per septynias maudykles metuose turi nuskęsti 
vienas žmogus (Viduklė). Zarasų ežeras kasmet turi paimti vieną 
auką. Upės ir ežerai, sakoma apie Salaką, kartais reikalauja aukų 
arba Žmogaus, gyvulio, arba paukščio galvos, nes dvasios pristinga 
maisto. Esti tokių ežerų, kurie, nors ir dideli būna šalčiai, neužšąla, 
kol gauna auką, kol jame prigeria žmogus (Aukštadvaris, Antaliep- 
tė). Vanduo, priimdamas žmogaus auką, vaitoja (Anykščiai), ežerai 
kaukia, kai yra kas nors nuskendęs (Tauragės apyl.). 

Žmonių aukas galima pakeisti gyvulių aukomis: „įmeta ko- 
kius ten gyvulius, pvz., arklius, ir jie tuomet nebereikalauja žmo- 
nių aukų“ (Merkinė)“!. I. Vitortas paduoda žinią iš 1899 m., jog 
Biržų apyl. šventiems šaltiniams, turintiems gydomųjų jėgų, bu- 
vo sudedamos drobės, valgių, pinigų ir namų apyvokos daiktų 
aukos. Tuos daiktus palikdavo ant upės kranto arba įmesdavo į 
upę. Gydomąją jėgą priskirdavę dvasiai*?. Tiktai norint išgyti rei- 
kia būtinai įmesti keletą skatikų vandenin. Aukų reikalaudavu- 
sios versmės (Dusetos)**. 


7 Malinowski, Kronika Polska, Litewska, Žmėodzka, Warszawa, 1846; cit. iš: 
W. Mannhardt, Gotterlehre, p. 331. 

* A. Brūckner, Starožytna Litwa, Warszawa, 1904, p. 74. 

* Handworterbuch des deutschen Aberglaubens (Hofmann Kraycr E. ir kt.), 
II, Berlin, 1939, p. 1681 t. t. 

* LTSA 1434 (146). 

* „Przyczynki kulturalnė“, Lud, V, 1899, p. 206. 

* LTSA 1418 (12). 

Kai vienu atžvilgiu yra aukojamos aukos, kurių upės ar jų bū- 
tybės reikalauja, tai teikiamos dovanos, kad apsisaugotų nuo van- 
denyje glūdinčios kenksmingų būtybių įtakos, kitu atžvilgiu van- 
duo yra gerbiamas dar dėl jo gryninančios, švarinančios jėgos. 
Pirmykščiame supratime vanduo reiškia grynumą, švarumą, jis 
siejamas su sveikata, kaip nešvarumas - su ligomis. Vandeniui 
teikiamoji mistinė galia, apvalymo galia, gali pasireikšti net prisi- 
lietus arba net mažiausiame vandens lašelyje, pvz., apšlakstant. 
Ypač tekamųjų vandenų - upių ir šaltinių galia pasireiškia tikėji- 
mu, kad vandens tekėjimas žmonių laikomas analogišku ligų ir 
kitų kenkėjų nunešimui. Tuo būdu vad. gydomieji vandenys virs- 
ta šventais vandenimis. Juos galbūt turėjo galvoje ir mūsų cituo- 
tasis Dusburgas (XIV a.), kalbėdamas apie prūsų šventus vande- 
nis. „Versmės, kurios teka rytų pusėn“, sakoma apie Dusetas, 
„buvo garbinamos, mat teka prieš saulę ir vanduo ten labai svei- 
kas. Žmonės eidavo praustis į tas versmes. Laikydavo šventu van- 
deniu“““. 

Mierzynskis pateikia vieno švento šaltinio aprašymą iš Ugė- 
nų apyl., netoli nuo kairiojo Dubysos kranto. Apylinkės žmonės 
taip didžiai gerbė tą vietą, kad net krikščionybę priėmus nega- 
lėję atprasti nuo papročio dėti aukas ir reikšti ypatingą pagarbą 
tam šaltiniui. 1657 m. šaltinyje rastas Dievo Motinos paveiks- 
las. Kai sergantieji akimis pradėjo tą vandenį vartoti kaip sėk- 
mingą vaistą, pripažinta paveikslą esant stebuklingą““. Prieš ke- 


* LTSA 1418 (12). - Kitais atvejais tekąs vanduo, gyvas vanduo turi ypatin- 
gos galios piktų demonų atžvilgiu. „Šventasis“ upių vanduo jiems yra kliūtis 
pasiekti savo tikslą, pvz., burtininkas negali peršokti per upę. Jeigu teisinga 
yra H. Biegeleiseno teikiama žinia, tai laumės (?) Žemaitijoje negali prisiartinti 
prie lovos, po kuria yra padėtas vandens bliūdelis (U Kolebki przed oltarzem. 
Lwow, 1929, p. 380). Prieš saulės nusileidimą pasemtas tyloje upių vanduo ap- 
saugo nuo apkerėjimo (Hūnnerkopf, Fluss, fliessendes Wasser, HDA, p. 1687). - 
Pirmykščio žmogaus įvaizdžiuose vanduo, kaip apvalančioji jėga, neleidžia pri- 
eiti dvasioms, kurios laikomos nešvariomis ir užteršiančiomis. Viduriniais amžiais 
plukdyta burtininkės vandenyje, įsitikinus, kad „šventasis“ vanduo nenuneš šė- 
tono bendrininkės ir ją išmes (jeigu neskęsta - kalta, ir atvirkščiai). 

55 A. Mierzynski, Žrėdla, I, p. 82. 

liasdešimt metų „šventųjų“ vandenų dar buvo galima daug kur 
užtikti Lietuvoje. 

Vandens kultiniais reiškiniais galėjo būti palaikyta ir apeigi- 
nis maudymasis upėse švenčių metu (per Jonines, švarųjį „didįjį“ 
ketvirtadienį apie Velykas). Taip pat maginę vandens reikšmę 
papročiuose turi apliejimas vandeniu artojo išeinant arti, rugia- 
pjūtės pabaigtuvėse, vestuvėse ir laidotuvių papročiuose. 

Gerbė medžius... Senieji raštai apie medžius daugiausia kalba 
kaip apie dvasių buveines. Oliveris Scholastas (apie 1220 m.) sa- 
ko, kad prūsų giminės garbina miškų deives ir dvasias““. Jeroni- 
mas Prahiškis (1401-1404 m.)- kad žemaičiai ir lietuviai garbinę 
demonams (dvasioms) skirtus miškus“, Dlugošas - kad miškuo- 
se esančios dievų buveinės (habitacula)*š; panašiai kalba ir Lasi- 
Cijus“?. 

Dvasių buvimą medžiuose patvirtina liaudies dainos, raudos? 
ir pasakojamoji tautosaka. Žinomas motyvas apie nužudytąją jau- 
niausiąją seserį, ant kurios kapo išauga medis, iš jo padarytas mu- 
zikos instrumentas žmogaus balsu papasakoja, kas nužudė ir ku- 
riomis aplinkybėmis?'. Šis motyvas užtinkamas taip pat lietuvių 
liaudies baladinėse dainose. " 

Apie Liškiavą sakoma, jog miškuose esąs kažkoks vyresnysis, 
t. y. valdytojas, bet kaip jis vadinamas - nežinoma. Apie Tverečių 
tikėta, jog ąžuoluose gyvenančios stipruolių dvasios, šermukšny — 
stiprių kalvių, epušėse - moterų „dūšios“. 

Tikėjimas dvasių, ypač mirusiųjų, buvimu medžiuose gal iš 
dalies yra kilęs iš papročio mirusiuosius laidoti miškuose, taip 


56 Ibid., p. 51. 

7 W. Mannhardt, Gėtterlehre, p. 135-136. 

58 Opera omnia, p. 159. 

9 A. Mierzynski, op. cit., p. 62. 

» Žr. R. van der Meulen, Die Naturvergleiche in den Liedermn und Totenkla- 
gen der Litauer, Leiden, 1907; lietuviškas vertimas: Gamtos prilyginimai lietuvių 
dainose ir raudose, Vilnius, 1919, p. 19, 74. 

*! Tautosakos darbai, 1, Mt. 780 ir ten nurodytoji liečianti lietuvių pasakas 
literatūra. 

pat ir iš įvaizdžių apie esančias medžiuose protėvių dvasias. Jau 
Dlugošas mini, jog šventuose miškuose buvę ugnies židiniai, šei- 
moms ir namams pakurstyti. Juose deginta mirusieji šeimos na- 
riai su arkliais, balnais, drabužiais ir kailiais“. Sembos vyskupas 
Mykolas (apie 1426 m.) savo įsakymuose (artikuluose) draudžia 
prūsams rinktis į miškus, ten minėti mirusiuosius**. 

Lietuvių folkloro medžiagoje dar sutinkamas tikėjimas, jog 
girgždančiame medyje“* arba kur du miške suaugę medžiai cy- 
ruoja“? „tupinti“ mirusio žmogaus vėlė. Kurioj girioj esą girgž- 
dančių medžių, tuose medžiuose gyvenančios dvasios (Tverečius). 
Medis girgžda - atgailauja nubausta dvasia (Liškiava, Adutiškis, 
Tverečius, Rokiškis, Girkalnis); ne medis cypia, o jame gyvenan- 
ti dvasia (dūšia) verkia (Girkalnis), dejuoja (Seda). Dvasia (orig. 
siela) įlenda tarp medžių arba ji ten yra užkalta ir įsprausta, ir kai 
medžiai braška, ją trina (Rokiškis). 

Medžių gerbimui galima priskirti ir ypatingą vaismedžių globą 
bei aukas. Kalėdų ir Naujųjų metų išvakarėse purtomi, kalbinami 
vaismedžiai, aprišami šiaudų ryšiais, kurie švenčių išvakarėse buvo 
žirnių nuoviromis sudrėkinti. Visa buvo daroma derlingumui pa- 
didinti. Jeigu obelis neveda vaisių, tada po medžiu užkasa kokį gy- 
vulį (Ariogala, Kalesnykai, Marcinkonys), gyvus kačiukus (Veisie- 
jai, Liškiava), gyvą šunį (Seirijai, Alytus) arba po šaknimis papila 
gyvulio kraujo (Veisiejai). Šitie papročiai analogiški aprašomiems 
Sudauerbūchlein (XVI a. vidury), kur rašoma, jog žemės dievas 
Puškaitis gyvenąs žemėje po alyvos medžiu (sambucus). Šitą medį 
laikę kilniu ir šventu. Aukodavę prie jo duoną, alų ir kitus valgius, 
prašydami, kad jis teiktųsi „Parstucken“ („Barzdukus“, t. y. mažus 
barzdotus žmogučius) į jų daržines atsiųsti, kurie grūdus ten neštų 
ir tai, ką bus atnešę, apsaugotų. Taigi tam tikros būtybės gyveno ne 
tiktai medžiuose, bet ir po medžių šaknimis, kur buvo aukojama“. 


* Opera omnia, p. 159. 

* A. Mierzynski, op. cit., p. 136. 

* J. Basanavičius, Iš gyvenimo vėlių ir velnių, Kaunas, 1928, p. 24. 
5 Ibid. 

* W. Mannhardt, Gėtterlehre, p. 251 tt. 

Medžiuose gyvenančios geros ir blogos būtybės (dvasios). Ge- 
rųjų dvasių veikimas daugiausia pasireiškiąs gydomąja galia. Tai 
ypač pastebima dvilypių medžių kulte. Medžiai, kurių kamienas 
išsišakoja ir paskum vėl suauga iš naujo, XVII a. laikyta šventais 
(Prūsų Lietuvoje)*'. Apie jų gerbimą pasakoja Žemiau pateikia- 
mas papročio aprašymas. Vienas uosis dar baudžiavos laikais (apie 
1840 m.) išaugęs dviem kamienais. Atėjęs ligonis perlįsdavęs per 
tą uosio dvišakumą ir likdavęs sveikas. Išgiję žmonės dėdavę tam 
uosiui aukas: pinigus, rankšluosčius. Pinigus dėdavę tiesiai ant 
žemės prieš uosį. Apie tas aukas sužinojusi dvarininkė Garliaus- 
kienė. Ji stebėjusis, kad žmonės dedą pinigus ir niekas jų neimąs. 
Tada ji sumaniusi pastatydinti koplyčią... Žmonės, eidami į baž- 
nyčią, sunešdavę daug pinigų ir dovanų: rankšluosčių, kaspinų, 
juostų, linų, sūrių ir kiaušinių tiek, kad kunigai tas aukas vežda- 
vosi šieno vežimais. Ilgainiui žmonės nulupinėję uosio žievę vais- 
tams: ją gerdavo, krapštydavo dantis, dėl to ir uosis greičiau su- 
puvęs. Mūrinė koplytėlė esanti Garliavos vls., 7-8 km nuo Kauno 
(užr. J. Dovydaitis iš M. Bagdonavičiaus, g. 1862 m., gyv. Padainu- 
vio k.). Panašūs papročiai buvo žinomi ir kitose Lietuvos vietose. 

Burtinė liaudies medicina pripažino gydomąją galią ne tiktai 
dvilypiams medžiams, bet ir kitiems. Pvz., kad apsisaugotų nuo 
ligų, nešiodavo užantyje šermukšnio šakelę (Aukštadvaris). Jei- 
gu skaudėdavo dantį, prisiekdavo šermukšniui, kad nejudins nei 
jo šakų, nei uogų, - tada liga praeidavo (Liškiava). Nuo reuma- 
tizmo imdavo nuo vyšnios ar ievos, ar šermukšnio dalis ir atlikda- 
vo atitinkamus veiksmus (Klaipėdos apyl.)**. Manyta, jog į me- 
džius esą galima perkelti ligas. Kai kurie medžių nenormalumai, 
visokie guzai, ataugos, „karpos“, taip dažnai pasitaiką medžių žie- 
vės paviršiuje, primityviam protui rodėsi esą panašūs į žmogaus 
ligų reiškinius*?. Dėl to visokie medžių nenormalumai, dvišakumai 


*" Praetorius, Deliciae Prussicae oder Preussische Schaubūhne, Herausg. von 
Dr. W. Pierson, Berlin, 1871, p. 17. 

* Smulkiau žr. Tautosakos darbai, II, p. 28. 

* K. Moszynski, Kultura ludowa stowian, II, Krakow, 1934, p. 529. 


būdavo siejami su atitinkamomis ligomis, su sergančiais ar ken- 
čiančiais žmonėmis. 

Pirmykščio žmogaus supratimu, medžiai gydo ir sargdina. Li- 
gų kaltininkai esą medžiai ir gyveną juose demonai. Todėl dvily- 
piuose medžiuose šalia gerųjų būtybių pasireiškia ir piktosios. 
„Dvilypiai medžiai - velnio sėdynės, „krėslai““ (Girkalnis). Dvi- 
lypį, išsikerblojusį medį vadindavo pakerėtu blogų akių arba bur- 
tininko (Kupiškis). 

Net ir medžio girgždėjimas kartais priskirta piktai miškų dva- 
siai (Daugailiai). Lasicijaus žiniomis, žemaičiai, norėdami atker- 
šyti kenksmingai dvasiai, kuri, jų supratimu, laikydavosi po medžio 
žieve, nugenėdavę kirviu medį, manydami, jog tuo būdu sunai- 
kins dvasių buveinę!“, 

Medžių gerbimas reiškėsi ir draudimu juos kirsti. Volynės 
(Ipatijaus) kronikoje (1252 m.) sakoma, jog Mindaugas nedrįsda- 
vęs net šakelės nulaužti'"'. Dlugošas pasakoja, jog naikinančiam 
šventus miškus išsisukdavusios rankos ir kojos. Toliau pasakoja, 
kaip žemaičiai labai nustebę, kad lenkų kareiviams, kurie jų šventą 
miškelį iškirto, nieko neatsitikę!“?. Panašų įvykį duoda ir Jeroni- 
mas Prahiškis: kai buvo įsakyta iškirsti šventą miškelį, atėjusi eilė 
senam, visų gerbiamam ąžuolui. Kai kirtėjai užsimoję kirsti ąžuolą, 
jiems atrodė, jog persikirto blauzdikaulį. Jeronimas liepęs kirtė- 
jams atsikelti - pasirodė, jog jie esą visai sveiki ir nesusižeidę!“?. 
Ir Dusburgas mini, jog prūsai turėjo šventų miškų, kuriuose 
neišdrįsę malkų kirsti'“*. Pretorijus (XVII a.) rašo, kad jo laikais 
netoli Ragnytės buvęs ąžuolas, kurį apylinkės gyventojai laikė 
šventu: buvo sakoma, jeigu kas jį nuskriaustų (sužalotų), tas baus- 
mę turėtų atkentėti savo kūnu'“. Ir naujaisiais laikais tikėta, jei 
kas nors kirs medį, ypač prie kurio prikaltas kryželis, tam tuoj 


10 A. Mierzynski, Žrėdta, I. p. 138. 
1 W. Mannhardt, op. cit., p. 51. 
'2 A. Mierzyūski, op. cit., p. 69. 

5 Ibid. 

'8* W. Mannhardt, op. cit., p. 87. 
'5 Ą. Mierzynski, op. cit., p. 63. 

ištins galva ir bus ištinus iki mirties (Gudžiūnai). Medžiai neker- 
tami pasižada įvykdyti visus žmogaus norus. Tačiau kai žmonės 
nori tapti dievais, paverčia juos šunimis!“, 

Vengimas kirsti medžius ir tikėjimas, jog dėl to įvyksianti ne- 
laimė, galėjo turėti įvairių priežasčių. Viena iš jų yra tikėjimas, 
kad medžiai yra gyvi, jie jaučia kaip žmogus (visame krašte žino- 
mas tikėjimas), turi širdį, bet neturi burnos (Salakas), dūšios 
(Aukštadvaris, Antanava, Anykščiai, Girkalnis, Dusetos), negali 
kalbėti (Šimkaičiai, Antanava, Skaisgiris, Anykščiai) arba turi kal- 
bą, bet žmogus jos suprasti negali (Viduklė, Girkalnis, Nočia, 
Aukštadvaris, Utena, Dusetos); jie susikalba svyravimu (Anykš- 
čiai), ūžimu (Liškiava). Medis, kaip ir žmogus, numano skausmą 
ir šaltį. Pjaustant skauda (Utena, Girkalnis). Kai pavasarį teka 
sula iš medžių, tai ne koks vanduo, bet įdomus medžio kraujas 
(Daugailiai). Kad medžių sula esąs kraujas, buvo tikima apie Gi- 
žus, Varėną, Užventį ir Rokiškį. 

Čia turėjo reikšmės taip pat ir anksčiau aprašytas medyje 
esančių dievybių gerbimas. Valančius rašo: „Nebkirta ąžuolu 
su szermuksznejs kaipo mediu po katrajs diewaj gieb ir cziedri 
sieti“!9?, 

Paprotys naujagimio proga sodinti medžius žinomas ne tiktai 
Lietuvoje, Europoje, bet ir už Europos ribų. Pvz., polineziečiai 
gimus sūnui sodino kokoso medį'“*, papuasai naujagimio gyveni- 
mą susiedavo su medžiu, po kurio žieve jie įmušdavę titnagą, ti- 
kėdami, jog, šitą medį nukirtus, žmogus tuojau mirtų!?. Labai 
artimi papročiai yra išlikę ir lietuviuose. Negalima kieme žaliuo- 
jančio medžio kirsti, nes iš tos šeimos kas nors mirs (Veliuona). 
Medžių, kuriuos tėvai ar protėviai pasodino, negalima kirsti, nežiū- 
rint, ar jie bus seni, ar jauni, priešingu atsitikimu kirtėjas mirs. 


"6 J. Basanavičius, Lietuviškos pasakos, I, p. 10, nr. 16; Žvaigždutė, 1930 p. 
200; Mūsų tautosaka, V, p. 279 ir Tautosakos sekcijos rankraščiuose apie 10 
variantų. 

"" Žemaitiu Wiskupiste, I, p. 101. 

'08 A. 3eAeHHH, TomeMbi — gepeBba, MockBa — AeHuHrpas, 1937, c. 73. 

1» Ibid. 

Jeigu būtinai reikalinga kirsti, reikia pakviesti svetimi žmonės — 
tada nieko blogo neatsitiks (Salakas)'!*. Jauni žmonės neturi kirsti 
senų medžių, nes dievas jiems gyvenimą sutrumpins (Rodūnia). 

Ypač negalima kirsti vaisinių medžių, nes juose gyvena protė- 
vių dūšios (Adutiškis). Kas juos nukerta, tas mirs (Varėna). Taip 
pat jeigu medis nudžiūsta kieno sode, toje šeimoje kas nors mirs 
(Lazdūnai). Arba jeigu toje vietoje pastato trobą, tuose namuose 
bus daug numirėlių. Tie patys papročiai sutinkami ir Prūsų Lie- 
tuvoje - Mažvydo gyventose apylinkėse. E. Gisevius (1838 m.) 
aprašo įvykį, kaip vietos gyventojai neleido nukirsti senos liepos, 
kurią laikę šventa, o prieš tris ąžuolus, stovėjusius bažnytkaimy- 
je, eidami pro šalį nusiimdavę kepures!!! 

Gerbia žalčius... Kalbant apie žalčių gerbimą, negalima nepa- 
stebėti, jog mums nėra žinoma, kas Mažvydo raštuose žodžiu ser- 
pentes norėta pasakyti — žalčiai ar gyvatės. Lotynų kalboje šio 
žodžio prasmė yra artimesnė gyvatei. Vokiečių kasdieninėje kal- 
boje žaltys nuo gyvatės taip pat neskiriamas: Schlange - žaltys ir 
gyvatė. Daugelis senųjų šaltinių žodį serpentes mini gyvatės pras- 
me, kartais net paaiškindami žodžiu „gywoitas“. Tik iš kai kurių 
senesnių šaltinių, kuriuose smulkiau aprašoma „gywoites“ funk- 
cija, galima suprasti, jog gyvatė vadinama žalčiu. Lietuvių folklo- 
re ir gyvojoje kalboje žmonės įvairias gyvačių rūšis, tarp jų ir žal- 
čius, irgi painioja — gyvatėmis vadina ne tiktai nuodingąsias — 
pantinę, artimus jų giminiečius žalčius arba gluodeną, bet ir kai 


"10 LTSA 1486 (156). 

"! „Szenen aus dem Volksleben der preussischen Litauer“, Neue Preuss. 
Prov.-Blūtter, XX. Konigsberg, 1938, p. 400 tt. 

Apie medžių kultą yra visa eilė autorių. Nenorėdamas kartoti šios srities 
moksle žinomų medžio kulto dalykų, čia nurodysiu, jog platesnių paaiškinimų 
galima rasti: A. Mierzynski, Žrėdla do mytologii litewskiej, 1, Warszawa, 1892: 
E. B. Tylor, Primitive culture, London, 1871; rusiškas vertimas: Teūnop, 
IlepB06b1mKnaaA KyA»mypa, I-II, CMB, 1896 — 1897; W. Mannhardt. Wald und 
Feldkulte, I, Berlin, 1875; II. 1877; W. Mannhardt, Der Baumkultus der Germa- 
nen und ihren Nachbarstūmine, Berlin, 1875; Ą. 3exewnH, TomeMki—gepeBLA, 
H3A. AH CCP, MockBa- AeHuHurpas, 1937; Ą. Dpesep, 3oaomaa Bem:s, 
BBINT. 1 —4, H3Ą. HayyHoro 0611-8a „ATeucT“, MockaBa, 1928 (vert. iš anglų k.). 

kurias žuvis, kurios sistematine savo padėtim labai tolimos nuo 
gyvačių!!?, 

Senųjų raštų lotyniškuose tekstuose serpens vadinamas žaltys, 
o Mažvydo raštuose jis turėjo būti pavartotas ne nuodingos gyva- 
tės, bet žalčio prasme. Namų kulte figūravo nepavojingi, negalį 
įkąsti žalčiai. Dėl to tad visiškai suprantamas Jauniaus, kurs neti- 
kėjo senovės lietuvių gyvačių kultu, pareiškimas: „Gyvatės na- 
mie nelaikysi, nėsa jinai gali įkirsti žmogų [-..]“!", 

Iš visų roplių giminės žaltys senųjų mitinių įvaizdžių prasme 
bene geriausiai yra pažįstamas. Rašiusieji apie žalčius, pvz., 
H. Perls''“, Lietuvą vadina klasišku žalčių kulto kraštu'". Ir iš 
tikrųjų, kuone visi žalčiui teikiami atributai: dieviškumo ir kulto 
pėdsakai, žaltys totemas globėjas, protėvių dvasia, požemių val- 
dovas, turtų saugotojas, visa žinąs ir matąs, gydymo dievybė, mir- 
ties, kerštingumo ir piktumo dievybė, lygiai kaip ir jo demonišku- 
mas, - randami lietuvių liaudies tradicijose ir senuose raštuose. 
Prisiminus Eglės žalčių karalienės pasakų lietuvišką pobūdi, jų 
originalius, kitur nerandamus epizodus, pasakos meniškumą ir 
variantų sveikumą (pilnumą), galima sakyti, jog žalčio populia- 
rumui išsilaikyti ligi naujausių laikų padėjo taip pat tų pasakų 
motyvo paplitimas ir šio motyvo panaudojimas rašytinėje litera- 
tūroje. Turint galvoje ypatingą žalčio vietą lietuvių liaudies tradi- 
cijose, čia prie šio Mažvydo raštų įvaizdžio kiek ilgiau sustojama. 

Kultiniai žalčio, kaip dievybės, atributai, išsilaikę lietuvių pa- 
davimų ir tikėjimų formoje, yra gerokai aptemdyti ir ligi šiol ne- 
tyrinėti. Todėl iš turimos medžiagos sunku pasakyti, ar žaltys bu- 
vo čia tik šventas gyvis, ar pati dievybė. Pirminėse religijose ir 
apskritai zooteizme yra žinomas reiškinys, kad degraduota gyvu- 
linė dievybė savo „įpėdiniams“ palieka tik patį dievybės atributą, 
nors gyvūnas, kuriam tas atributas yra taikomas, ir nebelaikomas 
dievybe. 


"? Lietuviškoji enciklopedija, I, p. 609. 

'* Mūsų senovė, 1921, nr. 1, p. 131. 

'* Dr. H. Perls, Wąž w wierzeniach ludu polskiego, Lwow, 1937, p. 51. 
"5 Ibid. 

Tyloras skiria tris gyvulių gerbimo atvejus: pirmą - tiesioginį 
gyvulio gerbimą (veikiausiai čia turėta galvoje tam tikra gyvulių 
jėga ir kitos ypatybės, kuriomis jis viršijo pirmykštį beginklį žmo- 
gų), antrą - gyvulio gerbimą kaip fetišo, per kurį veikia dievy- 
bė, trečią - gerbimą gyvulio kaip totemo arba protėvių kilties 
atstovo!!“. Tos priežastys ar gerbimo formos, pagal Tylorą, pa- 
kankamai paaiškinančios zoolatrijos reiškinius žemesnės civili- 
zacijos tautose!!! Čia reikia neišleisti iš akių mitų ir simboliz- 
mo poveikio. 

Jeigu žaltys buvo gerbiamas, tai tas jo gerbimas buvo susi- 
jęs su atitinkamais tikėjimais, su tikėjimais į jo nepaprastus 
ypatumus, kurie primityviam stebėtojui pažadino vaizduotę, 
kad sukurtų vienokius ar kitokius žalčio ypatumus. Ir iš tikrų- 
jų, savotiška žalčio spalva, netikėtas jo pasirodymas ir dingi- 
mas, baimę sukeliąs „magnetiškas“ žvilgsnis, laikymasis po na- 
mų pamatais ir t. t., be abejonės, turėjo reikšmės ir atitinkamų 
įvaizdžių susidarymui. Pvz., jo išsinėrimas iš kailio sudarė pe- 
riodiško „atsijauninimo“, drauge ir žalčio amžinumo, nemir- 
tingumo įspūdį. Lietuvių pasakų lakstančių žalčių nepapras- 
tas stiprumas, jų identifikavimas su drakonais (žalčiai su 
devyniomis galvomis), taip pat seniau buvusios didelių žalčių 
veislės, kurias mini Jeronimas Prahiškis, Daukantas - visa tai 
sudarė antgamtinės jėgos įspūdį, kartu ir sąlygas tų jėgų ger- 
bimui. 

Apie žalčių gerbimą, kaip jau sakyta, turime žinių prieš Mažvy- 
dą. Jeronimas Prahiškis (1431 m.) - vienas iš pirmųjų šaltinių apie 
Žemaičiuose paplitusį žalčių kultą. Jis pasakoja, jog pirmoji lietuvių 
giminė, pas kurią jis buvo atvykęs, garbinusi gyvates (žalčius). Kiek- 
vienas namų šeimininkas laikęs žaltį gryčios kerčioje ant šieno. Čia 
žalčiui būdavę dedama maisto ir aukų!!*. Apie aukas ir aukojamus 
žalčiams gaidžius kalba taip pat ir Dusburgas (XV a.)!", apie auko- 


"9 Cit. iš: Dr. H. Perls, Wąž w wierzeniach ludu polskiego, p. 2. 
"" Ibid. 

"* W. Mannhardt, op. cit., p. 135. 

"P Opera omnia, p. 3. 

jamus viščiukus - vėlesnis už Mažvydą Galeasso Marescotti (1670- 
1671 m.)"V, 

Dlugošas pažymi, jog, žmonių manymu, žalčiuose gyvenusios 
ir slėpusiosios dievybės. Jie buvę tarsi penates dii"?', namuose lai- 
komi ir pienu maitinami'?2. Valančius savo Žemaičių vyskupystėje 
rašo: „Užaugina sawa numusi žaltius ir giwates už diewajtius pa- 
skajtitas[...]“!2. 

Gyvatės - žalčio greitumas, Pretorijaus liudijimu, apie Vieš- 
vilę laikyta dieviškos dvasios jėga'?*. 

Jeigu patikėtumėm dr. J. Totoraičio teikiamom žiniom, kad 
žaltys buvęs tarpininkas aukojant žalčių dievaičiui Ragiui, taip 
pat ir jo pateikiamos dainos autentiškumu, - vyrai eidami dai- 
nuodavę: 

Oi tu žalty, žaltinėli, 

Dievų siuntinėli, 

Veski in kalnelį, 

Kurs duos mergužėlę, 

Priims dovanėlę"“, 
tai galėtumėm padaryti išvadą, kad žaltys buvo laikomas die- 
vybe. 

Žaltys šventas, sakoma apie Tauragę. Žaltys vadinamas šven- 
tuoju (Čepuliškiai, Salakas). Dėl to negalima į žaltį šauti, šautu- 
vas sprogs (Vabalninkas). Jau minėtas Davainos-Silvestravičiaus 
vandens ežere valdytojas, vaizduojamas vandens dievaičiu, į krantą 
išėjęs virsta žalčiu arba gyvate!*“. 

Be įvaizdžių apie žaltį kaip dievybę, animizmo paveikti žmo- 
nės manė, jog ir žmogaus dvasia galinti priimti žalčio pavidalą. 


19 Relacije nuncyjuszow, II, p. 366-367. 

"2 Namų dievai, šeimos dievai, globėjai. 

122 Opera omnia, XII (1400-1409): Historia Polonicae, IX, X, išl. J. P. Žego- 
tos, Krokuva, 1877, p. 467, 473. 

15 Žemaitiu Wiskupiste, I, 1848, p. 101. 

"** W. Mannhardt, op. cit., p. 547. 

"5 „Senosios liekanos ir lietuvių mitologiški atminimai“, Lietuvių tauta, I, 
1908, kn. 2, p. 196-197. 

126 Dowojna Sylwestrowicz, Podania, I, p. 390. 

Primityvus žmogus, kaip žinome, dvasią dažniausiai vaizdavosi 
konkrečiu pavidalu. Lietuvių folklore turime daug pavyzdžių, 
kur žmonės dėl mirties, užbūrimo arba kitų priežasčių įsikūnija 
gyvuliuose ir ypač sparnuotuose gyviuose (paukščiuose, pete- 
liškėse). Brūckneris mini Prūsų Lietuvoje buvusį tikėjimą, kad 
miegančio žmogaus kūną jo dvasia apleidžianti žalčio pavida- 
lų'??. D. Silvestravičiaus „geltonun kasun“ mergelė išvirsta į gy- 
vatę (žaltį)'*š. Lietuvių pasakų „Eglės žalčių karalienės“ moty- 
vo variantuose žaltys virsta žmogum ir atvirkščiai - Žmogus 
pasiverčia žalčiu. Kito motyvo (tipo) pasakose gyvatė (žaltys) 
nusineša karalaitę į savo pilį. Mergaitė pabučiuodama išvaduo- 
ja karalaitį iš užbūrimo!??, 

Ryšium su tikėjimu, jog mirusiojo dvasia (vėlė) laikosi na- 
mų aplinkoje, jog ji slypi arti saviškių, apsilanko ir yra maitina- 
ma (plg. kalendorines šventes), taip pat mirusiųjų paminėjimo 
atvejais netikėtas žalčio pasirodymas kartais iš name esančios 
kokios kiaurumos ar plyšio, galėjo nuvesti prie įvaizdžio, jog 
žaltyje gyvenanti protėvio dvasia. Tai yra žinomas daugely tau- 
tų tikėjimas'??, 

Žaltys - protėvio dvasia, nuoširdi ir gera linkinti savo globo- 
jamam, reikalaujanti sau pagarbos, yra iš dalies sutapusi su kitu 
žalčio atributu —- vegetacinės jėgos ir vaisingumo. Kibortas (1904 m.) 
yra užrašęs įdomų pavyzdį, kuris kaip tiktai pavaizduoja čia su- 
minėtus žalčio atributus. Po gyvenamų namų grindimis giliai 
žemėje lindį žalčiai (gyvatės), kurių skaičius yra toks pat, kaip 
šeimos narių. Dieną jie gyveną savo landynėse, o naktį, iššliau- 
Žę iš po grindų, leidžią savo kvapą ant miegančio žmogaus. Tuo 
žaltys pastiprinąs savo globojamąjį gyvybe iš žemės, teikiąs svei- 
katos, jėgos, drąsos, išminties arba ligotumo ir kitokių blogy- 
bių. Šitokio žalčio ar gyvatės užmušimas, kada jis esti žemės 


127 


Dr. H. Perls, Wąž w wierzeniach ludu polskiego, p. 39. 

"2 Dowojna Sylwestrowicz, Podania, II, p. 73. 

'* LTSA 260 (170), 397 (62), 398 (243); plg. Tauta ir žodis, I. p. 126: Žalčiai — 
vaikų vėlės. 

V Tylor, Primitive culture, II. p. 192. 

paviršiuje, sukeliąs staigią žmogaus, kurį žaltys maitino savo kva- 
pu, mirtį"! 

Kuo žaltys nebūtų laikomas - šeimos globėju ar protėvio dva- 
sia, kiekvienu atveju jis čia rūpinasi žmonių ir namų, kuriuose jis 
gyvena, gerove. „Žaltys geras namų saugotojas, kuris sergsti na- 
mus nuo perkūno, ligos ir žmogžudystės“ (Dotnuva)““, apgina 
nuo nuodingųjų gyvačių (Salakas, Lyda, Smalva); nelaimės atve- 
ju iš mirusio žalčio (negalima sakyti padvėsusio) padarytą žvakę 
uždegus tuojau pat atvyksta žalčiai su savo karalium pagalbon"?*. 

Žalčiai globoja ne tiktai pačius jų laikytojus, bet ir tų laikyto- 
jų gyvulius, jų tvartus, arklides - visą ūkio sėkmingumą. Daukan- 
tas rašo, jog „žaltius [-..] gerbusis nomusi ir kutiesi, wadindamis 
jus nomų sargajs“"?*. Pretorijus duoda žinią, jog jo laikais sekda- 
vosi arkliai tada, kai visus arklių sąnarius patrindavo žalčiu (gy- 
vate). Jeigu gi kūtėse rasdavo žaltį, nevarydavę lauk, bet palikda- 
Vę jį toj pačioj padėty nepaliestą, tuo labiau kad jis čiulpdavęs 
pieną iš karvės. Laikydavę tai laimingu ženklu". Apie K. Nau- 
miestį buvo pasakojama, kad kiekviena karvė turi savo žaltį ir, 
žalčiui nuklydus, mažiau beduodanti pieno; perkant karvę, per- 
kamas buvęs ir žaltys. „Jeigu tvartan arba į kiaulinyčią ateina žal- 
tys, negalima mušti, nors jis ir su paršeliais pažinda, - kiaulė tada 
neserga ligom“ (Rodūnia). Į žalčių dievaitį moterys dainavusios: 

Oi tu dievužėli, 
Didis auklėjėli! 
Užaugink žąselius 
Taip ir vištelius - 
Bus man pniegalvėlis, 
Dukrai kraitužėlis P“. 


51 J. Kibort, „Istoty mityczne“, Wisla, XVIII, 1904, p. 524. 
Ž Mūsų tautosaka, 11, p. 142. 

3 Brūckner, op. cit., p. 113. 

1 Budal(s)[.-.], (1845), p. 116. 

55 W. Mannhardt, op. cit., p. 548. 

56 Totoraitis, Lietuvių tauta, I, d. 2. p. 198. 

Žalčio globa, jo prielankumas susijęs su turtu, derliaus pa- 
didinimu“?. Kur žaltys laikosi, ten palaimą ir laimę atneša (Pre- 
torijus)"*š, tie namai laimingi (Aukštadvaris, Tauragė, Viša- 
kio Rūda), pilni visokio turto (Salakas). „Kaukoles žaltiu [...] 
praurbinusis ir ant siūla parwierusis, neszioje ant kaklajs sa- 
wa, wildamos, jog tokie rožanczej [-..] turtus padaugis“ (Va- 
lančius)"??. 

Lietuvių tautosakoje (padavimuose ir pasakose) žaltys vaiz- 
duojamas dar kaip požemių valdytojas (karalius). Būdamas mo- 
tinos žemės, augumo bei vegetacinės jėgos simbolis, žaltys čia 
pasireiškia ir kaip visokio turto globotojas. Herojaus Joniuko 
išpirktas iš kankinimų žaltys pasakojasi apie savo tėvą, turtingą 
požemių karalių. Herojui brangiai užmoka - gauna stebuklingą 
žiedą!“, Žemaitijoje tikėta, jog, užtikus žalčių virtinę (kamuolį) 
su vainikuotu aukso vainiku (karūna) žalčių karalium, reikia įmesti 
į tą krūvą akmenį. Tada žalčiai pavirsta į auksą!*!. 

Be žemes augumo ir visokeriopo gausumo, žalčiui teikiamas 
dar ir žmonių vaisingumo požymis. Daukantas rašo: „[...] mote- 
riszkoses bewajkes maldawuses ju [t. y. žalčių. - Z. S.] wajsumo 
lakindamas jus pijno“"*?. 

Totoraitis pateikia dainą, jau minėtomis aukojimų aplinkybė- 
mis atliekamą. Našlės žalčiui dievaičiui Ragiui dainuodavusios: 

Tu liūdnas medelį, 
Žalioji pušele, 
Suramink trokštančią 
Tu mano širdelę. 
Nusiųsk pas dievelį, 

O duos man diedelį“*. 


7 J. Basanavičius, Lietuviškos pasakos, II, p. 226. 
58 W. Mannhardt, op. cit., p. 548. 

59 Žemaitiu Wiskupiste, I, p. 101. 

19 Tautosakos darbai, II Mt., p. 135. 

1 Wisla, VI, p. 114. 

“* S. Daukantas. Buda(s), p. 116. 

5 Lietuvių tauta, I, d. 2, p. 198. 


32 


Našliai: 
Mano dievužėlį, 
Atėmei patelę, 
O aš, po girelę 
Liūdnas vaikščiodamas, 
Sunkiai dūsaudamas: 
Priimk mano kantrą, 
O inteik man antrą'“. 

Kaip jau esamę matę iš Kiborto užrašyto pavyzdžio, žalčio 
mirtis reiškia mirtį ir jo globojamajam. Jei kas sunaikintų žaltį 
(gyvatę), apsirgtų (Pretorijus, Žemaitijoje)'*. Kiekviename na- 
me yra gyvatė. Bet šitos naminės gyvatės užmušti negalima (Du- 
setos, Smilgiai). Vienas gyventojas (Ylakių vls., Mažeikių aps.) 
laikęs žaltį trobos kampe (užstalėj) ir sakydavęs: „Jeigu aš to 
žalčio nustočiau — negyvenčiau!“ Valančius rašo: „Lig sziolej 
žmones tebtik butą turęnt sawą giwatę, katros nieks negal kus- 
zinti jei nore giwenti. Butuj kietąnt isz kokios nor priežasties 
pragajszti, saka gywatę ticziomis iszlendąnt isz papamate ir jes- 
zkąnt, kad kas ję užmusztum. Metusi 1826 Darbienu parakwio 
wiena ukininka wajkaj, atradusis juodą giwatę lajdari ties pat 
kijmu, tulid užmusze. Kan pajutes senis ju tiewas, nuluda ir di- 
delej bara už tan darbą wajkus. Juokaj wieni: atęnti meta pons 
ukininka sugraudina buta, ir jos wietą iszardina. Minksztapro- 
tis žmogus, ir galietum tikieti teip iwikus isz priežasties užpam- 
piima kirmielės“!**, 

Apie Vabalninką sakoma: „Jei žaltį išnešti iš namų, tai ir tas 
žmogus turės išeiti iš namų“. Apie Dotnuvą: „Jeigu iš namų išsi- 
krausto žaltys, kas nors iš jų mirs“. 

Tikėjimas visokeriopa žalčio globa, be abejo, skatino žalčio 
gerbimą, skatino norą turėti jį pas save, savo namuose. Seniau 
kiekviename name gyvendavo žalčiai (Dotnuva). Drauge su vai- 
kais valgydavo (Salakas, Viešintos, Tauragė, Simnas). Visoje 

I Ibid. 


1 W. Mannhardt, op. cit., p. 547. 
* M. K. Wolonczewskis, Žemaitiu Wiskupiste, WI, 1848, p. 173-174. 

Lietuvoje maitindavo pienu, apie Girkalnį - rūgusiu pienu. Pre- 
torijus (XVII a.) aprašo žalčio (gyvatės) į namus įvesdinimo apei- 
gas, kurias atlikdavęs specialiai pakviestas vaidilutis (Waidelur) 
arba maldininkas (Maldininks)“". Panašią apeigą aprašo ir Jonas 
Maleckis: baltu rankšluosčiu šliauždami žalčiai paliesdavę ant sta- 
lo pastatytus patiekalus, namiškiai gi valgydavę jų paliestus pa- 
tiekalus, burdavę visiems metams laimę ir kt.!“ė, 

Laikantieji žaltį savo namuose turi žūrėti, kad valgymo metu 
atvykusiam žalčiui būtų duodama maisto (Alunta). Jeigu vaikai 
valgo ir prie jų atšliaužia žaltys, taip pat reikia duoti valgyti (Sur- 
viliškis). Kas nieko neduoda - paspringsta (Surviliškis, Alunta). Į 
kiemą atšliaužusius žalčius reikia pavaišinti pienu, medum ir 
kiaušiniene (Smalva). 

Ypač artimi ryšiai žalčių su vaikais: miegodavo vienose lovose, 
drauge žaisdavo (Girkalnis, Utena, Salakas, Aukštadvaris, Viešin- 
tos, Tauragė, Simnas). Iš pirmo įspūdžio tas paprotys atrodo turįs 
paprasto žaidimo reikšmę, kurį vaikai atlieka su daugeliu gyvulių. 
Tačiau slavų (baltarusių) folklore randame pavyzdžių, iš kurių ma- 
tyti, jog žalčiai vaikus globodavę, supdavę, gindavę nuo nelaimių!**. 
Lietuvių žaltys vaikams yra draugiškas net ir tuo atveju, kai vaikai 
supykę suduoda žalčiui per kaktą. Žaltys paprastai tik spūstelėja 
jam sudavusį vaiką (Dotnuva). Šitas vaikų su žalčiais draugišku- 
mas paaiškinamas prof. A. Fischerio prileidimu, jog vaikas čia fi- 
gūruoja kaip nuolat atgimstąs naujoje kartoje protėvis“??. Protėvio 
dvasios atstovas ir įkūnytas žmogaus pavidalu protėvis sudarąs mis- 
tinės draugystės pagrindą. Kai kurios Afrikos ir Amerikos indėnų 
kiltys savo totemistinėse praktikose padeda naujagimį prieš klano 
žaltį. Ir tiktai tuo atveju, kai žaltys jį paliečia, kūdikis yra priima- 
mas į bendruomenės narių skaičių"?!. 

Pripažinimas žalčiui gydomosios jėgos paskatino jo gerbimą. 


'* W. Mannhardt, op. cit., p. 547. 


8 Ibid. 

"* Dr. H. Perls, Wąž w wierzeniach ludu polskiego, p. 53. 
'* Ibid., p. 55. 

| Ibid. 


34 


Valančiaus liudijimu, žemaičiai nešiojo žalčių kaukoles ant siūlo 
tikėdami, jog apgins juos nuo ligų"?*. Lietuvių pasakose vyras at- 
gaivina savo žmoną pamatęs, kaip viena gyvatė (žaltys) atgydo 
kitą žaltį (gyvatę) tam tikrų lapų pagalba“*. 

Būdamas pogrindžio bei žemės gelmių gyvis, pažįsta jis pa- 
slaptis, žino, kas buvo ir kas bus"“*. Kaip protėvių dvasios įvaiz- 
dis, žaltys tolesnėse fazėse tampa mirusiųjų ir požemių valdyto- 
ju"??. Iš čia jis atlikėjas bausmių už visokius etinės srities 
prasižengimus, - jis teisingumo atstovas. Motina, atėmusi gyvybę 
savo mažiems vaikams, yra žalčių nubaudžiama: einant per tiltą, 
išlenda septyni žalčiai ir ją nusmaugia"**. Pasižymi teisingumo pa- 
mėgimu: neradęs savo kiaušinių, užnuodija pieną, bet pastebė- 
jęs, jog kiaušiniai yra perkelti arba vėl padėti į vietą, išverčia 
užnuodyto pieno puodynes (Panevėžys). 

Betgi žaltys yra ir negatyvinio pobūdžio būtybė. Šitą dvilypu- 
mą turėjome progos pastebėti ir kituose liaudies įvaizdžiuose. 
Galbūt dėl savo nepaprastos išvaizdos, dėl baimės arba net pasi- 
bjaurėjimo, kuris kyla nepratusiems prie šio gyvio, davė pagrindą 
susidaryti įvaizdžiams apie jo demonizmą. Pilniausiai žalčio de- 
monizmas išsivystė Babilonijoj ir Persijoj, vėliau judėjų mistiko- 
je, iš kur perėjo į ankstyvąją krikščionybę"". 

Žmonės žalčius taip pat skirsto į gerus ir blogus. Gerais vadi- 
na tuos, kurie gyvena namuose, blogais - kurie miškuose (Kėdai- 
niai, Dotnuva). Blogieji žalčiai - juodos, gerieji - tamsiai žalios 
spalvos (Dotnuva). Žemaitijoje tikima, jog žaltys - velnias. 


52 M. K. Wolonczewskis, Žemaitiu Wiskupiste, II, p. 173. 

155 LTSA 262 (79), 465 (18); LMD I 133 (168). 

15 Lietuvių tautosakoje kam pavyksta įsigyti gyvačių (žalčių) karaliaus vaini- 
ką, tas viską žino, mato žemėje paslėptus turtus, supranta gyvulių kalbą ir pan. 
Tačiau įsigyti jį nepaprastai sunku, nes grobiką vejasi būriai gyvačių (žalčių). Žr. 
Basanavičiaus, Lietuviškos pasakos įvairios, I, p. 163-164; Mūsų tautosaka, III, p. 
132; LTSA 369 (25), 458 (79). 

55 Dr. H. Perls, Wąž w wierzeniach ludu polskiego, p. 11. 

16 Tauta ir žodis, I, Kaunas, 1923, p. 126. 

* Dr. H. Perls, op. cit., p. 107. 

5* Dowojna Sylwestrowicz, Podania, I, p. 435. 

Žalčiai jodinėja arklius (kai tvartuose sušyla) kaip ir velnias, jis 
išvarinėjamas su beržine rykšte taip pat, kaip ir velnias (Višakio 
Rūda). Todėl jeigu užmuši žaltį - pašalinsi visas nelaimes iš savo 
namų (Panevėžys, Naujamiestis), apturėsi 500 dienų atlaidų (Ra- 
guvėlė) - motyvai jau sukrikščioninti. 

Žalčio demonizmui ir satanizmui priskirtinas iš dalies ir jo 
kerštingumas. Nuskriausti žalčiai užnuodija pieną arba kiaulių 
ėdalą"", ypač kas paima jo kiaušinius, tam prispjaudo pieną“, 
apsivyniojęs pieno puodynes sutrupina'*!; kas jo kiaušinius su- 
daužo - tam atkeršija (Daujėnai), užnuodija valgius (Palėvėnėlė, 
Viešintos, Salakas), nusmaugia karvę!“?. 

Įpykęs paprastai uodega lupa arba apspjauna, nuo to žmogus 
miršta, drabužiai trūksta (Biržai, Panevėžys, Karsakiškis), apan- 
ka (Vabalninkas). Nužudžius žaltį, dažniausiai kiti žalčiai atkeršija 
mirtimi (nusmaugdami), uždegdami namus (Salakas), krenta ta- 
da gyvuliai arba neina rankon (Simnas, Aukštadvaris). 

Aitvaras. Sunku pasakyti, kodėl aitvaras, taip ilgai išsilaikęs 
gyvojoje kalboje ir tautosakoje, vis dėlto prieš Mažvydą rašiusių 
rašytojų nesusilaukė dėmesio. Aitvaras, kaip būtybės pavadini- 
mas, tiek tarmės, tiek bendrinėje bei raštų kalboje bene plačiau- 
siai žinomas. Be šios lyties, tarmėse dar pažįstami: aitvaras, atva- 
ras, aičvaras, ačivaras ir oit(i)varas'*. M. J. Slančiausko žiniomis, 
Žagarės apyl. aitvarą vadinę šviteliu, Gruzdžių apyl. - žaltvikša, 
Joniškio - žalviska!“*. Apie Linkmenis (Švenčionių aps.) aitvarą 
vadina pikciuku (vienas tik liudijimas). 

Prūsų Lietuvoje apie Ragainę šiai būtybei vartoja spiruko!“, 
šiaurinėje Lietuvoje ir pajūryje - pūkio pavadinimus. Lietuviško- 


'* Mūsų tautosaka, |II, p. 147-148. 

'9 Mūsų tautosaka, III, p. 146. 

'6! J. Basanavičius, Lietuviškos pasakos, I, p. 153. 

"2 Mūsų tautosaka, 1II, p. 147-148. 

'* Gimtasai kraštas, 1939, nr. 2, p. 104. 

'** Cit iš: Pr. Stukėnaitė, „Turtinančio demono problema baltų mitologijo- 
je“, Naujoji Romuva, 1940, nr. 17, p. 343. 

"> A. Bezzenberger, Litauische Forschungen, Gėttingen, 1882, p. 65. 

Joje enciklopedijoje aitvarui teikiamas slogučio (inkubo) atribu- 
tas'“* tautosakoje netipingas ir plačiau nepažįstamas. Pirmasis šią 
prasmę aitvarui davęs ne visai patikimas Lasicijus („„Aitvaros est 
incubus“)'“? sreičiausiai yra paveikęs žodynininkus (Širvydą, Bū- 
gą), kurie tą klaidingą aitvarui teikiamą atributą pakartojo!**. Ait- 
varas ir slogutis - du skirtingi dalykai!“?, 

Kaip vėliau pamatysime, čia iš dalies priklausys ir kaukas, nau- 
jaisiais laikais sumišęs su aitvaro sąvoka. 

Mažvydo Katekizmo lotyniškoje prakalboje aitvaras laikomas 
dievu („Savo dievais išpažįsta Aitvarus“), taip pat ir Pretorijui 
aitvarai „Namiszki Diavai“. Tačiau kiti šaltiniai to nepatvirtina: 
pvz., Wolfenbūttelio postilėje kalbama tik apie tikėjimą „ing Etwa- 
rius“. Mažvydas aitvarą skiria nuo deivių sakydamas: „Aitvaras 
1r deivės to negali padaryti“. 

Tautosakinėje medžiagoje aitvaras vaizduojamas demoniškos 
prigimties būtybe. Neužtikta, kad aitvarui būtų teikiama tokia 
pagarba, kaip, sakysime, upėms, medžiams, žalčiams ir Perkū- 
nui. Aitvaras - mirtinga būtybė, nusiperkama arba namie išsipe- 
rinama. Atsikratyti aitvaro būdai - parodant nuogą pasturgalį arba 
duodant vietoje valgio mėšlo. Vulgarus nešamo turto atiminėji- 
mas taip pat nerodo, kad aitvaras būtų buvęs laikomas aukštesne 
mitine būtybe. Pagrindinė jo tarnyba - nešiojimas jį prisivilioju- 
siam asmeniui vagiamų turtų bei gėrybių. „Aitvaras (ir kaukas)“, 
sakoma Žemaičiuose, „yra vagis: užtenka jam vieną grūdelį pa- 
imti iš mygos (aruodo) ir visi pereis“ (Kuliai)'"*. Aitvaro laikyto- 
jus žmonės vadino burtininkais. Dėl to tad ir Mažvydo raštuose 


'6 Lietuviškoji enciklopedija, I, p. 126-127. 

17 De diis, p. 16, 143. 

16 Plg. Gimtasai kraštas, 1934, nr.3-—4. 

18 Slogučių (incubus ir succubus) darbas - sloginti (slėgti) žmones, gyvulius 
ir kitus daiktus. Slogučiai moters pavidalu gulančios vyrus, vyrų pavidalu - mo- 
teris. Pasirodo įvairių gyvulių - katės, šuns, vištos ir kitais pavidalais (Seirijai). 
Slogutis žmogų taip spaudžia, kad negalima nė pasijudinti, nė žodžio ištarti (Pa- 
švitinys). Užgultasis sustingsta, pajunta visame kūne didelį sunkumą, negali pa- 
judinti nei kojų, nei rankų, net liežuvio apverst (Suvalkų Kalvarija). 

'"* K. Būgos 1908 04 01 laiškas, žr. Lietuvių tauta, kn. III, d. 1, p. 202. 

duotoji pastaba, jog „kurie linksta į piktus darbųs, tie savo die- 
vais išpažįsta [...] Aitvarus“, bus veikiausiai pavartota mūsų čia 
kalbama prasme. 

Šalia to, jeigu dar priskaitysime aitvaro piktumą ir žiaurumą, 
kerštingumą, bus suprantama, kodėl aitvaras žmonių įvaizdžiuo- 
se laikomas pikta būtybe (Berškuliai, Prūsų Lietuva), velniu (Pa- 
švitinys). Wolfenbiittelio postilėje (1575 m.) aitvaras įeina į būty- 
bių skaičių, kurie „iu meldzamei welina ira, nesang welnas ira 
etwaras [...J“. 

Bretkūnas (1591 m.) ir Pretorijus - paskutinieji senųjų raštų 
šaltiniai, kurie pamini aitvarą po Mažvydo. 

Aitvaras yra glaudžiai su ugnimi susijusi, skraidanti oru de- 
moniška namų būtybė. Tautosakos variantuose jis įsivaizduoja- 
mas įvairiais pavidalais: lekiančios ugnies uodegos, paukščio, ka- 
tino ir net daiktų. Jis matomas dažniausiai vakare (Pašvitinys) ir 
naktį, lekiąs pavidalu ugninės juostos (Vilkaviškis), kamuolio 
(Šiauliai), paukščio su labai ilga, šviesiai blizgančia uodega (Klai- 
pėda), ilgos šienkartės ligi 5 metrų ilgio (Ragainė), ugninio pa- 
gaikščio, raudono pagalio arba juodo pagaikščio (Papilys), bal- 
kio (K. Naumiestis), ugninės kačergos ir ilgo žalčio. Vienas jo 
galas drūtesnis ir žėrįs (Linkuva), kitas tamsus arba žalias, besi- 
vingiuojąs kaip uodega; arba: iš pryšakio storas, trykšta ugningi 
žarai (Tilžė). Lekia su kibirkštimis (Liškiava), kaip raudona auk- 
mine ar pastogėje, taip šeimininkui atnešdamas turtą. Lekia 
paukščio (Nemakščiai), viščiuko!?!, juodo garnio (S. Kalvarija), 
gaidžio ir juodo katino pavidalais (Liškiava, Dusetos). Kartais 
aitvaras arba jo „užslėptas turtas sutinkamas pamesto pančio, vir- 
vės ir anglies pavidalais“ !'?, 

Aitvaras ne visados yra vienodas: vieną kartą raudonas, kitą 
kartą juodraudonis. Savo tarnybos metu, nešdamas atitinkamas 
gėrybes, turi ir atitinkamą išvaizdą - raudonas, kai pinigus neša, 


"| Tautosakos darbai, II, Mt. 3469. 
"* J. Basanavičius, Lietuviškos pasakos, Il, p. 130. 

juodraudonis - javus!'? arba auksinius pinigus, sidabrinius pini- 
gus — baltas arba baltai blizgąs (Dusetos), jeigu ką kita - pilkas 
(Šiauliai). Pilkai atrodo taip pat, kai neša grūdus (Šiluva) arba 
skrenda netoli žemės (Dusetos). Dažnai čia pasireiškia priešta- 
raują įvaizdžiai. Pvz., apie Žagarę juoda pašvaistė reiškia pilną 
aitvarą, apie Šiluvą - tuščią, ir atvirkščiai, Bezzenbergerio užra- 
šymuose juodas aitvaras neša grūdus, raudonas - pinigus!'*, 
Aitvarai gyvena klėtyse, kamarose, pastogėse, ant lubų 
(„viškų“), stebulėse. Kartą aitvarą taip ir sudegino. Užkalė ste- 
bulę iš abiejų galų ir įmetė į ugnį. Negalėdamas išlįsti, sudegė'". 
Aitvarai yra šeriami, jie valgo kiaušinienę (tipingas aitvarų 
valgis), varškę, rečiau košę, blynus. Valgius jiems neša ant lubų 
(Šiluva). 
Aitvarų yra kelios rūšys: piniginiai, grūdiniai, pieno ir kitoki. 
Tai priklauso nuo to, kokią jie eina tarnybą, ką jie nešioja. 
Aitvarai gali išnešti ir prinešti gėrybių (Viduklė). Nešioja 
dažniausiai pinigus (auksinius, sidabrinius, varinius), grūdus, varš- 
kę, rečiau miltus, duoną, grietinę, šieną, audinius, kalviams anglis. 
Aitvaras pradžioje pameta kokį paprastą daiktą; jeigu jį pri- 
ima, tada jis vis daugyn ir daugyn ir vis geresnių daiktų prineša, 
tada valgymo ir gėrimo - nors plyšk. Pripila varškės geldeles, po 
suolu pastatytas puodynes randa ryte pilnas. Tačiau jo atnešti javai 
sėklai netinka: prineštų grūdų sprogelių nėra (Surviliškis), nedygs- 
ta (Sintautai), net tų grūdų jokis gyvulys neėdąs (Suv. Kalvarija). 
Atlėkdami aitvarai lenda į klėtis, klojimus, strėkius, iš ten išima 
visą skalsą, kurią nuneša savo šeimininkui. Jeigu sakydavo „nėra 
skalsos“, tai reikšdavo, kad aitvaras iš aruodo kitur nešdavo grū- 
dus (Kurkliai). Kad aitvaras galėtų įeiti į namus, darydavo kartais 
skyles abiejuose namų „čytuose“ arba kamarų duryse (Klaipėda)!'*, 


W3 A. Bezzenberger, Litauische Forschungen, p. 64. 

"* Ibid., p. 63-64. 

Us Žr. J. Basanavičius, Lietuviškos pasakos, I, p. 127; Lietuviškos pasakos 
įvainos, II, p. 338; Tauta ir žodis, UI, p. 337; Mūsų tautosaka, 1II, 8; Dowojna 
Sylwestrowicz, Podania, II, p. 338. 

"6 A. Bezzenberger, op. cit., p. 64. 

Aitvarus žmonės matydavo prie turtingesniųjų namų. Jie iš tur- 
tingesniųjų vagia ir neturtingiems neša (Girkalnis). Atnešę kam 
gėrybes, pabyra kibirkštimis ant trobesių to žmogaus (Seirijai). 

Aitvarai išlekia lauk pro kaminą, pastoges arba užlubius. Iš 
aitvaro galima atimti jo nešamą turtą, tik reikia jam lekiant nieko 
nelaukus nauju arba surūdijusiu peiliu, neatsigrįžtant ir atgalia 
ranka prismeigti prie žemės žipono skverną (Dusetos), sau durti 
su peiliu (Girkalnis). Tada aitvaras bus pririštas - atimsi iš jo, ką 
jis neša (Kupiškis). Jeigu nešė pinigus, tai jis juos pabers (Survi- 
liškis), jeigu grūdus - pabirs grūdais (Šiauliai), jeigu lėkė tuščio- 
mis — apibjauros (Surviliškis). Atimti jo turtą galima ir ištrau- 
kiant savo drabužių sagą (Višakio Rūda), greitai atsisegant žiponą 
(Skieminių apyl.), perplėšiant kelnes (Vilkaviškis), perplėšiant 
marškinius - tada aitvaras subyra (Dusetos); jeigu išsipeši marš- 
kinius, įsidėsi sterblėn lašinių, tuomet pripils pinigų (Pandėlys), 
įsmeigsi šakes — tada turtą numes ant žemės (Alunta). 

Aitvarą galima pagauti metant vyžą (Apsos apyl.), padedant 
parašytą raštelį ant stogo. Raštelyje turi būti pažymėta, kur ir ką 
nešti (Žagarė). Aitvaras prisiviliojamas prijuostės arba nosinės 
užmezgimu, metant ją aukštyn: jeigu spėja užmegzti, tai, vadina- 
Si, jį pririša. Netrukus atskrenda aitvaras ir prašo paleisti, bet maz- 
gelio nereikia atrišti, tik liepti, kad duotų pinigų (Linkuva). Ta- 
čiau labiausiai aitvaras prisiviliojamas vaišėmis: padeda po pagalve 
varškės, kur varškės gauna, ten neša (Šiluva). Tuo tikslu klėtyje 
padeda dubenėlį pieno ir 3 keptus kiaušinius. Tie valgiai laikomi 
per naktį. Jeigu būdavo tie valgiai paliesti, tai šeimininkai saky- 
davo, kad aitvaras jau vaišinosi. 

Aitvarą galima įsigyti perinant ir perkant. Įsigyjant perinimu, 
gaidys turi būti juodas (Ariogala, Tauragė, Pašvitinys, Antaliep- 
tė), septynerių (Gižai, Šimkaičiai), aštuonerių (Šiauliai), devyne- 
rių (Dusetos, Varėna, Vilkaviškis) arba dvylikos metų (Girkal- 
nis). Turėdamas nurodytą skaičių metų, jis padės kiaušinį. Aitvarą 
ištupi (išperi) gaidys, višta arba sena moteriškė. Aitvaras išsiritąs 
iš kiaušinio. Aitvaro pirkimas - vėlesnis prietaras. Aitvarus pirk- 
davo nuvežę javus parduoti nuodėgulio, anglies ar įdeginto pan- 

čio pavidalu. Prūsų lietuviai aitvarus pirkdavę Karaliaučiuje ir 
Klaipėdoje. Žinoma, atsirasdavo apgavikų, kurie išnaudodavo 
žmonių prietarus ir iš tikrųjų „parduodavo“ aitvarus!''. 

Aitvaras esąs žmonių bičiulis - pas ką prijunksta, tam neša 
visokių daiktų (Surviliškis). Sugautas aitvaras kamuoja savo savi- 
ninką, kad jį išvaduotų (Pašvitinys). Jeigu jo savininkas miršta, 
tai jį reikią drauge numarinti arba to savininko įpėdinis turįs iš 
naujo „aičvarą“ įsigyti (ten pat). Prilaikytojų vėlės einančios į peklą 
(pragarą) už tai, kad prisilaikė sau aitvarą už tarną - po mirties 
jie turi aitvarams tarnauti (Šiauliai). 

Aitvaras geras tol, kol jam esi geras. Supykęs sudegina (Ra- 
seiniai), uždega visus trobesius (Dusetos), apipila parazitais 
(Linkuva). 

Be minėtų jau priemonių, apsisaugo bei atsikrato aitvarų ant 
javų padarydami kryžių (Seirijai, Šiluva, Girkalnis, Rokiškis, Ma- 
rijampolė). Aitvaro demoniškumą patvirtina ir mušimas jo šer- 
mukšnine lazda, pavožimas grabnyčios po puodu ir t. t. - tuo pa- 
prastai atsikratoma demonų. 

Aitvaro kilmė: pirmoje eilėje meteorologiniai reiškiniai - krin- 
tančios žvaigždės, meteorai, kometos, šiaurės pašvaistė, iš kami- 
nų kylą dūmai ir žiežirbos. Apie tai galima spręsti iš aitvaro api- 
būdintojų pasisakymų: „Aš pati mačiau skrendantį aitvarą. Dar 
piemenė būdama ganiau pamiškėj galvijus, tai ir mačiau, kaip jis 
kalno link skrido. Jis buvo ugninis ir ilgas kaip gyvatė, skrido ūž- 
damas ir tarškėdamas“ (Kurkliai). 

Kaukai. Mažvydas, kaip jau sakyta, pirmasis paminėjo kaukus. 
Po jo apie kaukus rašė Wolfenbiittelio postilė, Bretkūnas, Daukša, 
Lasicijus, Mielcke, Nesselmannas, Kuršaitis, Ivinskis, Jucevičius, 
Kukolnikas ir Basanavičius. Daugelis jų, tiesa, nieko nauja neduo- 
da, o tik pakartoja anksčiau buvusias žinias arba sunaudoja tą žodį 
savo žodyninei medžiagai (Mielcke, Kuršaitis, Nesselmannas). 

Apie Klaipėdą kauką vadina dar pūkiu, kitur - pykuoliu'**. 


1? Gimtasai kraštas, 1939, nr. 3, p. 107. 
'"* Neue Preussische Prowinz.-Blūtter, VII, 1849, p. 470. 

Pretorijus - barzduku!"?, Strykowskis - pirštuku“““. Iš autorių, ku- 
rie bandė apibūdinti kauko esmę, pažymėtini Pretorijus ir iš da- 
lies Lasicijus. Pastarasis (1568-1572 m.) kauką vadina barzdotu 
namų dievaičiu (Iemures)'š', kurį rusai vadina Uboze"“?, Pretori- 
jus - namiškiais dievais'8?, Jucevičius - namų dievaičiais!“, Ivins- 
kis - mažaisiais dievaičiais'**: Pretorijus dar vadina juos nykštu- 
kais požemio žmogučiais!*“. Jiems atkviesti į tam tikrą, vietą, buvę 
ypatingi burtininkai, vad. kaukučionys'*". 

Mažvydo Katekizmo lotyniškoje prakalboje kaukams duoda 
tą pačią pastabą, kaip ir aitvarams: kurie linksta į piktus darbus, 
tie savo dievais išpažįsta kaukus. Tad kaukai ir aitvarai Mažvydo 
raštuose turi bendrų bruožų, bet draug ir skirtumų, nes jeigu abi 
būtybės būtų buvusios identiškos, nebūtų buvę reikalo jų išvar- 
dinti skyrium. 

Nuo XVII a., jeigu ne anksčiau, kaukai imta painioti su aitva- 
rais, pradėta priskirti jiems aitvaro savybės. Jau Pretorijus savo 
raštuose randa reikalo aiškinti skirtumus tarp kauko ir aitvaro — 
matyti, tuo laiku jau buvo sumišę. Barzdukai, arba, kaip nadru- 
viečiai juos vadinę, kaukučiai, rašo Pretorijus, nuo aitvarų skiria- 
si: 1) gyvenamąja vieta: barzdukai (kaukučiai) gyvena žemėje, 
aitvarai ant žemės. Toliau 2) barzdukai atrodą kaip žmonės, ait- 
varai kaip slibinai arba dideli žalčiai su ugnine galva. 3) Barzdu- 
kai žmonėms nedaro jokių nuostolių, neša jiems naudą, aitvarai 
daro jiems nuostolių, nes nadruviečiai aitvarų laikytojams nėra 
palankūs - aitvaras įsiveržiąs į klėtis, javides, daržines ir išnešąs 
jų grūdus. 4) Skirtingas maistas: kaukučiams duoda pieną, alų 


'* Praetorius, op. cit., p. 29-31. 

'8 W. Mannhardt, Gėtterlehre, p. 73. 

!*! J. Lasicius, De diis Samagitarum, herausg. von W. Mannhardt, Riga, 1868, 
p. 16. 

' Ibid. - Plg. lenkų ubožem, rusų domovoj. 

** Praetorius, op. cit., p. 26. 

'* Litwa, p. 23. 

"5 Kalendorius 1864, p. 10. 

'* Praetorius, op. cit., p. 17. 

!*7 Ibid., p. 47. 

arba kitus gėrimus, aitvarui turi būti duodamas virtas ar keptas 
valgis ir dargi pirmas, kurio dar nieks nėra ragavęs'*“. 

Pretorijaus nurodytieji skirtumai atitinka ir senesniųjų laikų 
Basanavičiaus, Bezzenbergerio tautosakos duomenis. Naujų lai- 
kų tautosakos užrašymuose kaukai (ypač Žemaitijoje)'* reiškia 
aitvarus ir atvirkščiai, aitvaras vadinamas kauku. 

Čia bandysime rekonstruoti senovinį kauko vaizdą ir jo funk- 
cijas iš senesniųjų tautosakos užrašymų ir raštų. 

Pagal tautosakos ir senų raštų duomenis, kaukų būna vyriškų 
ir moteriškų. Kaukai - maži vyručiai (Ragainė, Pilkalnis)"?, žmo- 
gučiai vaikučiai (Ragainės apyl.), nuskurę kūdikiai (Pilkalnis)"?!, 
maži gyvūnai žmogaus paveikslo"? trikampėmis galvomis (Prie- 
kulė)"““, su ilgomis ligi kelių barzdomis"**. „Labai smulkūs mažu- 
tėlej Walkiojasi naktimis ir gandina žmonis“?*. 

Jų ūgis - rankos delno dydžio!“, vieno ištiesto piršto ilgio"? 
nebuvo didesnis kaip penki coliai", 30 cm aukščio (Priekulė)"“?. 

Moteriškos kaukės atrodžiusios kaip mažos mergaitės (Pil- 
kalnis, Viešvilė, Klaipėda)*". 

Vyrai kaukai rengdavosi žaliai, mėlynai, kartais raudonai (Ra- 
gainė), vilkėdavę raudoną?!, mėlyną (Tilžė) kepuraitę2?, raudonas 
sermėgas (Tilžė)?“, moterys - kaukės ar kaukos - baltais šydais?“*, 

'* Praetorius, op. cit., p. 29-31. 

'*? Plg. E. Volteris, Lietuviška chrestomatija, p. 316-319. 

"0 J. Basanavičius, Lietuviškos pasakos, II, p. 136. 

"I Ibid., p. 137. 

"2 A. Bezzenberger, Litauische Forschungen, p. 63. 

193 J. Basanavičius, Lietuviškos pasakos, II, p. 136. 

“* Praetorius, op. cit., p. 26. 

"5 L. Ivinskis, Kalendorius 1864, p. 10. Cit. iš: Lietuvių tauta, III, d. I, p. 198. 

6 J. Lasicius, De diis Samagitarum, cit. iš: W. Mannhardt, op. cit., p. 17. 

97 Praetorius, op. cit., p. 13. 

"5 L. Jucevičius, Litwa, p. 32. 

'* J. Basanavičius, Lietuviškos pasakos, II, p. 136. 

V Ibid., p. 136; Geitler, Litauische Studien, Prag, 1875, p. 90. 

1 Praetorius, op. cit., p. 26. 

* J. Basanavičius, Lietuviškos pasakos, II, p. 131. 

5 Ibid. 

** Praetorius, op. cit., p. 26. 

Gyveno žemėje, namuose ar po namais“, rūsyje“, daržinė- 
se, svirnuose?, krūmuose (Ragainė, Kretinga)“. 

Skraidyti negalėję?"?, matomi buvo mėnesienoje?!“ miglotą die- 
ną?!!. Maitinęsi pienu, rečiau - balta duona, sviestu?". Pretori- 
jaus žiniomis, kaukus (barzdukus), be pieno, dar maitinę alum*", 
Jucevičiaus - nakčiai duodavo meitėlio žarnų su miltais, krauju 
maišytais, prikimštų?"“. Valgymus padėdavo nakčiai?". 

Kaukai nemėgę, „kad jų keliai būtų dabojami“!* ir sekami. 
Turėję dėkingumo jausmą. Savo išvaduotojams iš nelaimės atsi- 
mokėję tuo pačiu*"". 

Žemaičiuose kaukai buvę „naudos skalsintojai“?'š. Jų paskirtis, 
kaip ir aitvarų, nešti — savo šeimininkui javus?!?, drabužius ir šieną"", 

Bezzenbergeris pateikia pasakojimą, kaip vienas gaspadorius 
turėjęs du kauku ir kaip aniedu parėję naktį su nauda, barškinę 
prie lango, klausdami šeimininką, kur ją padėti. Šeimininkas tu- 
rėjo svečių; nenorėdamas, kad svečiai sužinotų, su kuo kalbėjo, 
pasakė: meskit į šulinį. Ryto metą, kai jis ėjo vandens semti, atra- 
do pilną miežių, kur tie kaukai buvo įmetę (Klaipėda)??!. 

Kaukai dar gabendavę pinigus, rūkytą mėsą ir pieną??? (kaip 


25 Ibid. 

*06 E. Gisevius, Schlossberg bei Coadjuten, Tilsit, 1881, p. 141-142. 
*? Praetorius, op. cit., p. 29-31. 

8 J. Basanavičius, Lietuviškos pasakos, II, p. 135-136. 

“" A. Bezzenberger, op. cit., p. 63. 

20 J. Basanavičius, Lietuviškos pasakos, II, p. 137. 

2 Ibid. 

22 A. Bezzenberger, op. cit., p. 64. 

23 Praetorius, op. cit., p. 29-31. 

215 L. Jucevičius, op. cit., p. 32. 

2 L. Ivinskis, Kalendorius 1864, p. 10. cit. iš: Lietuvių tauta, II, d. I, p. 198. 
"19 A. Bezzenberger, op. cit., p. 63. 

27 E. Gisevius, op. cit., p. 141-143. 

218 L. Ivinskis, Kalendorius 1864, p. 10. 

2? Neue Preussische Prowinz.-Blūtter, VIII, 1849, p. 470. 

*? A. Bezzenberger, op. cit., p. 63. 

221 Ibid., p. 42. 

* L. Jucevičius, op. cit., p. 32. 

ir aitvarai). Apie Kvėdarną, Rietavą kaukas savo garbintojams 
tenešąs tik grūdus, naudą, pinigus nešti esąs aitvaro darbas*?. 

„Laisvalaikiu kaukai siuva drabužius, batus, kelnes lopo“ (Ra- 
gainė)?“. Šiaip jau kaukai vaikšto nuskurdę, apiplyšę. Gavę do- 
vanų naujus drabužius, išeina ir nebegrįžta'“. Kaukaitės (mer- 
gaitės) bėginėja, ant suolų šokinėja (Pilkalnis, Viešvilė)*?. 

Kaukai verkšlena kaip ir žmonės, gavę dovanų, linksmas dai- 
nas dainuoja*??. 

Tačiau kauką išlaikyti bei prisivilioti galima ir aprengiant, tiktai 
reikia laikytis tam tikrų „taisyklių“. Visų pirma „ūkininkės“, ku- 
rios norėjo turėti savo namuose kaukus, darydavo iš vieno siūlo 
skraistes ir jas užkasdavo žemėse po namų kampu; atradę tą dra- 
paną, kaukai apsivilkdavę ir tapdavo namų tarnais“?*š. Kaukus 
galima rengti naujais drabužiais, bet tik tokiais, kurie tą pačią 
dieną verpti, austi ir pasiūti. Įteikti reikia ketvirtadienio vakare 
(Perkūno dieną)*"*. Apie Klaipėdą kaukas ir kauka, šviežiai išpe- 
rinti ir aprengti, apkabinami krepšiais ir išleidžiami į pasaulį „el- 
getauti“ - pinigų, valgomų daiktų““, 

Kaukai geidžia, kad juos aprėdytų, neturėdami drabužių, 
verkšlena. Įsiklausius galima girdėti jų žodžius: 

Aš pliks, tu pliks - 
Kas mus aprėdys? 
Šičių lėlių, 
ir tik gavę dovanų nustoja verkšlenę“!. Jeigu tą pačią dieną 


2 Lietuvių tauta, III, d. I, p. 202. 

23 J. Basanavičius, Lietuviškos pasakos, II, p. 136. 

25 Tautosakos darbai, 1, p. 220. 

226 J. Basanavičius. Lietuviškos pasakos, II, p. 136. 

27 E. Gisevius, op. cit., p. 141. 

28 L. Jucevičius, op. cit., p. 32. 

"28 Neue Preussische Prowinz.-Blūtter, VIII, p. 470; Geitler, Litauische Stu- 
dien, 1875, p. 90; J. Basanavičius, Lietuviškos pasakos, II, p. 135. 

> Geitler, op. cit., p. 9. 

21 E. Gisevius, op. cit., p. 141. 

(išperintas kaukas) negauna drabužių, šeimininkui nebetarnauja 
ir net viską šalin neša??, 

Kaukų galima išsiperinti. Jie atsiranda pūkų bose (Sausgaliai, 
Prūsų Lietuva). Dažniausiai betgi yra išperinami iš septynerių 
metų kuilio pautų, kai kada ir poroje (abu pautu). Juos reikia 
išpjovus įvynioti į audimą (Tilžė) arba durų stulpe padarytoje sky- 
lėjė ant pūkų padėti ir užkalti. Atsiranda tada kaukas, kurs, bels- 
damasis skylėje, duoda ženklą, kad jau išperėtas“*. Rečiau kau- 
kas perinamas iš gaidžio kiaušinio (Klaipėda), jeigu tai 
nepasisavinta iš aitvaro. Ir šiuo atsitikimu vienas arba du 
kiaušiniai?“ įvyniojami į audimą arba pūkus ir pastatomi krosny- 
je (Tilžė). Iš dviejų kiaušinių išsirita du kaukai - vyriškas ir mote- 
riškas??. 

Laukosargas. Mažvydo Katekizmo lotyniškoje prakalboje lau- 
kosargas vadinamas pasėlių bei javų dievybe?“. Panašią dievybę 
mini ir Laskauskas (Lasicijus) Laukpačio bei Laukpatimo var- 
dais. Čia jis reiškia laukų valdytoją bei ariamosios žemės dievy- 
bes*“'. Daugiau, be Mažvydo, apie laukosargą nei senuose raš- 
tuose, nei tautosakoje neturime beveik jokių smulkesnių žinių. 

Prof. P. Šmitas Mažvydo laukosargą, Lasicijaus Laukpatį sieja 
su latvių Lauka Mate (laukų motina) ir vokiečių Kommutter““. Apie 
Ragainę, Tilžę 1r Klaipėdą XIX a. dar buvo galima sutikti javų miti- 
nę būtybę moteriškosios giminės, kur jį vadinta rugių boba??. Šio 
vardo javų dvasia pažįstama ir suvalkiečiuose (Vilkaviškis, Šakiai). 


— 


22 Geitler, op. cit., p. 90. 

33 A. Bezzenberger, op. cit., p. 63. 

24 Ibid. 

25 Geitler, op. cit., p. 90. 

"* Kalbamos prakalbos vieta „Ouibusdam ob rem frumentariam Laucosar- 
gus colitur“ į lietuvių kalbą nevienodai verčiama. Vieni verčia: „Kai kurių (žmo- 
nių) javų reikalui yra garbinamas Laukosargas“, kiti (doc. M. Ročka) verčia: 
„Tų, kurie, susirūpinę pasėliais, Laukosargas (...] yra garbinamas“. 

*? De diis Samagitarum, p. 48. 

38 P. Šmits, Larviešu mitologija, Riga, 1926, p. 37. 

“* W. Mannhardt, Mythologische Forschungen, Strassburg, 1884, p. 330-331. 

Taip Šiaudvės apyl. tikima, jog paskutiniuose javuose sėdi boba. Apie 
Zapyškį keturi pėdai surišti ir išžargdyti vadinami rugių boba. 

Rugių boba gyvena lauke, saugo derlių nuo žalos, yra pavo- 
jinga vaikams; rugiapjūtėje su paskutiniu pėdu ji esti nukertama. 
Vilkyškiuose (Tilžės aps.) paskutinių javų nukirtėjas vadinamas 
rugių bobžudžiu““. Būdingas paprotys čia iš paskutinio pėdo su- 
taisyti moteriškės pavidalo žmogaus figūrą, kuri, pasodinta į pas- 
kutinį javų vežimą, esti iškilmingai vežama per kaimą, paskum 
apšlakstoma vandeniu ir šokinama?*!. Šitas paprotys primena la- 
bai seną iš 1249 m. šaltinio žinią apie prūsus, kur sakoma: „ydolo 
guem semel in anno collectis frugibus consueurunt confingere ei 
pro deo colere, cui nomen Curche imposeurunt““*. Jeigu Curche 
reikštų „idolą“ mūsų „rugių bobos“ ar laukosargo prasme, tai tas 
patvirtintų labai didelį šio papročio senumą. Roggenmutter ar 
Kornmutter analogiškumą su lietuvių rugių boba savo darbuose 
įrodinėjo W. Mannhardtas** ir J. G. Frazeris““, todėl prie šio 
klausimo sustoti nereikia. Turint galvoje, kad tarp moteriškų mi- 
tinių būtybių dažnai pasitaiko turinčių tas pačias funkcijas, kaip 
ir vyriškosios mitinės būtybės, reikia sutikti, jog prof. Šmito su- 
gretinimas laukosargo su rugių boba bei latvių Rugių Mate negali 
neturėti pagrindo: kai kurie rugių bobos atributai galėjo būti pri- 
skirti laukosargui ir atvirkščiai. 

Jau esame matę, kad ir kitais mitinių būtybių atvejais egzis- 
tuoja vyriškosios ir moteriškosios giminės būtybės. Ir tarp rugi- 
nių dvasių šalia rugių bobos buv. Rytprūsiuose prie lietuvių sienos 
sutinkama ir vyriškosios giminės javų būtybės (Kornmannai)?“. Ki- 
tose Lietuvos vietose tos būtybės vadinamos įvairiais vardais: Nuo- 
galis (Leipalingis, Simnas, Alytus, Šventežeris, Miroslavas), Rau- 
dongerklis, Žaliaakis (Pakruojis), Dirikas (Kaltinėnai), Ruginis 


40 Ibid. 

“I Ibid., p. 41. 

*2 W. Mannhardt, Gotlerlehre, p. 41. 

3 W. Mannhardt, Mythologische Forschungen, p. 330-331, 335. 

** J. G. Frazer, Le rameau d'or, WI, Paris, 1911, p. 225-226, 279, 483, 519. 
“3 R. Beitl, Komdūmonen, HDA, V. p. 262. 

(Babtai) ir kitaip?““. Naujaisiais laikais paprastai jomis gąsdina 
vaikus, kad neitų į rugius, nes pagausianti kuri nors iš anksčiau 
paminėtų būtybių. Kokios šių būtybių funkcijos - nežinoma. 

Kaip lietuviams, taip ir latviams, šalia Lauka Mates, Miežių 
Motinos ir kitų lauko būtybių, taip pat yra žinoma vyriškosios 
giminės javų būtybė Jumis**?. Jumis reiškia patį duoninį javą, kurį 
reikia išvalyti nuo blogų žolių. Bet dažniausiai jis yra įjasmenina- 
mas ir kaip laukų derlingumo dievybė. Todėl yra miežių, avižų, 
rugių ir linų Jumis. Pati būtybė vaizduojama senu žmogum su 
geltonais batais, dažnai raita. Vasarą Jumis miega kluone arba 
lauke, žiemą jis miega lauke po žole. Jumis duoda laukų derlin- 
gumą, grūdų gausumą ir duonos. Jam aukoja nepaprastą pyragą, 
padarytą iš trijų rytų malimo**š. 

Kaip matome, latvių Jumis gyvena rugių lauke, kaip ir lietu- 
vių rugių boba, taigi turi bendrų bruožų, kas patvirtina kaip tiktai 
anksčiau paminėtus teigimus dėl galimo funkcinio panašumo į 
lietuvių moteriškąją rugių būtybę. 

Taip pat ir rusams žinomos vyriškosios giminės javų būtybės 
noAeBUK, noAeBOU vardais. Vakarinių slavų poludnica, nors ir 
neturinti specialios funkcijos javams, zirijiečiams išvirto javų mi- 
tine dievybe?“. Čia net apie rugiagėles kalbama kaip apie „po- 
ludnicos akis“. Tikima, jog rugių žydėjimo metu poludnica ypač 
buvoja javuose ir juos saugo?". 

Žemaitijoje (apie Raseinius) žinomi yra rugių sargai. Kai iš- 
plaukia rugiai ir pradeda rodytis grūdai, tada senieji eina prie 
rugių, žiūrinėja aplink, ar rugių lauko viršuje daug yra storų ir 
aukštų varpų, aukštesnių už kitas varpas. Šitokias stačiai stovin- 
čias ir aukštesnes varpas, išsikišusias iš javų lauko, vadina rugių 
sargais. Jeigu jų būdavo daug, sakydavo: „Sargai liepia labai at- 


246 Žemės ūkis, nr. 218 (eilės), p. 794—795. 

*“? Doc. M. Jonval, Les chansons mythologigues lettones, Paris, 1929, p. 17; 
prof. P. Šmits, Latviešu mitologija, Riga, 1926, p. 38-39. 

8 Prof. P. Šmits, op. cit., p. 38-39. 

29 Prof. K. Moszynski, Kultura ludowa slowian, II, p. 697. 

20 Ibid., p. 697. 

sargiai elgtis su javais, nes ateinančiais metais mažas bus rugių 
derlius“*!. Iš man žinomų šitas pavyzdys yra vienintelis, kuriame 
minima panašus žodis į lauko ar rugių sargą. Gal tos išsikišusios 
varpos seniau ir turėjo kurią nors mitinę reikšmę, tačiau duotaja- 
me pavyzdyje to nematyti. 

Apie laukosargą daugiau neužtikta medžiagos, kuri padėtų 
tiksliau paaiškinti, ką iš tikrųjų jis reiškė. Tai taip pat yra viena iš 
nedaugelio Mažvydo raštų būtybių, kurios ir senieji raštai, be Maž- 
vydo, nepaminėjo. 

Žemėpatis (Žempatis). Lietuvių folklorinė medžiaga, taip pat 
ir Mažvydo žemėpatį paminėjusieji autoriai - Wol/fenbūttelio po- 
stilės autoriai, J. Bretkūnas, D. Kleinas (giesmyne), Lasicijus, Bro- 
dovskis, Ruhigas (Ruigys), Schleicheris, Useneris ir kiti, išskyrus 
Pretorijų, nesuteikė mums nė minimalinių žinių, reikalingų kal- 
bamai būtybei pažinti. Dainose minima Žemyna, Žemynėlė, kaip 
vėliau pamatysime, artimai gimini arba net tolygi Žemėpačiui, 
mūsų temai reikalingos medžiagos irgi neduoda. Taigi vieninte- 
lis šaltinis šiam mitiniam įvaizdžiui aiškintis lieka Pretorijus. 

Žemėpatis, būdamas sudėtinis žodis (vyriškosios giminės pars, 
kaip žinome, reiškia ne vien įvardį, bet ir daiktavardį, moteriško- 
sios giminės pati - „žmona“), pagal žodžių prasmę reiktų aiškinti 
žemės vyru, šeimininku, valdytoju. Mažvydo raštuose sakoma, jog 
Žemėpatis yra gyvulių būtybė (dievybė?): „Tų kurie susirūpinę 
[...] gyvuliais, Žemėpatis yra garbinamas [...]“. Pagal Pretorijų 
(XVII a.) Žemėpatis yra sodybos dievas. Jis globoja, saugo ir rū- 
pinasi gyvenamaisiais ir ūkio trobesiais; nuo jo priklauso ūkio 
gerovė: užsirūstinus Žemėpačiui, nesisekąs gyvenimas - nei šei- 
mininkui, nei jo šeimai, nei jo gyvuliams. Visa, kas atsitinka kie- 
me gera ar bloga, priskiriama Žemėpačiui??, 

Žemėpačiui, arba Žemynėlei, buvo teikiama ypatingos reiš- 
mės. Be šių dievybių neapsieidavo nei pirmas išėjimas arti, nei pir- 
moji sėja, nei rugiapjūtės pabaigtuvės, nei kūlės (kūlimo) pradžia; 


251 Dowojna Sylwestrowicz, Podania, II, p. 88-89. 
2 W. Mannhardt, op. cit., p. 578. 

joms aukota, šauktasi jų, ypač pradedant ir baigiant ūkio darbus. 
Žemėpačiui arba Žemynėlei aukota aukos prie gimdymo, vestuvė- 
se ir laidotuvėse**. Gimė šeimininkui kumeliukas - už visas dova- 
nas buvo pagerbiama Žemynėlė““. Iš kitų Pretorijaus aprašytų au- 
kojimo apeigų aiškėja, jog Žemėpatis ir Žemynėlė drauge su 
apibūdintomis funkcijomis globojo: 1) laukus, žemės ūkio vaisius, 
augmeniją, javus, rūpinosi vegetacijos patikrinimu ir 2) gyvuliais. 
Beveik tos pačios funkcijos priskirta ir Žemynėlei, kuri, pasak Pre- 
torijaus, esanti Žemėpačio sesuo?"", o žmonių kalboje, nepaisant 
giminės skirtumo, vartojama buvusi net vyriškosios giminės pras- 
me, pavyzdžiui, sakydavo: „Žemynėle (Žemyna), būk linksmas“**. 
Žemynėlė kaip gyvulių globėja dažnai figūruoja arklių pašventini- 
mo apeigose. Čia Žemynėlei aukota gaidys, kurį, su tam tikromis 
apeigomis užmušus, išvirdavo ir liedami alų sakydavo: „Žemynė- 
le, būk linksma ant mūsų ir ant mano arklių“. O gaidžio kojas ir 
kaulus užkasę kūtėje tardavo (t. y. kalbėdavo burtažodžius): „Iš 
šitų kojų ir kaulų ateityje bus man puikūs kumeliukai“?", 

Tuo būdu Pretorijaus Žemėpatis ar Žemynėlė apima dvi pa- 
grindines funkcijas bei atributus: laukų-javų ir gyvulių, o Mažvy- 
do raštų Žemėpatis - vieną gyvulių globą. Kuo paaiškinti šitas 
nevienodumas? Čia galėtų būti du prileidimai: arba Mažvydo Ka- 
tekizmo prakalbos autorius, nenorėdamas leistis į smulkmenas, 
sąmoningai nesuminėjo visų Žemėpačio atributų, arba iš viso 
Mažvydo laikais Žemėpatis tereiškė tik gyvulių dievybę. Pretori- 
jaus autentiškumu čia negalima abejoti, nes vadinamosios sody- 
bos dvasios bei dievybės kitų tautų liaudies tradicijose apima irgi 
abi funkcijas, kaip ir Pretorijaus. Pvz., Bulgarijoje (Strumos apyl.) 
atitinkama būtybė, vadinama Stopanu, globoja namus, žemės ūkio 
laimę, medžius, laukus ir pievas, taip pat ir avis“*. Vokiečių Erd- 


5 Ibid., p. 577. 

3 Ibid., p. 584. 

25 Ibid., p. 578. 

“ Ibid. 

7 Ibid.. p. 584. 

S Prof. K. Moszynski, Kultura ludowa slowian, II, p. 571. 

leute, Erdmūnnchen ir Erdweiblein naudingi ir laukams, ir gyvu- 
liams, ir šiaip darbui: melžia karves, šeria gyvulius?“. 

Bet ir Mažvydo Žemėpačio „vienfunkciškumą“ patvirtina, 
pvz., ukrainiečių ir baltarusių namų ar sodybos dvasios. Jos, kaip 
ir Mažvydo Žemėpatis, globoja tiktai gyvulius, kūtes ir stainias?9. 
Latvių Usinš, arklių Motina ir Laima globoja tik arklius, Pastaro- 
ji miega po arklidės slenksčiu ir žaidžia su karvių Laima**!. Čia 
pacituotieji pavyzdžiai lyg ir paremtų anksčiau minėtą prileidi- 
mą, kad Mažvydo laikais Žemėpatis teturėjo vieną atributą - gy- 
vulių globotojo. Tik ilgainiui, sumišus skirtingiems įvaizdžiams, 
padidėjo ir tų atributų skaičius, t. y. prisidėjo derlingumo, lauko 
žmonių ir kt. atributai. Tačiau tam tvirtinimui prieštarauja rusų 
folkloro atitinkami pavyzdžiai. Kaip rašo prof. D. Zeleninas, ru- 
sams yra žinoma keletas sodybiniu būtybių: namų ir kiemo. Čia 
tarp jų daromas skirtumas. Gyvulius ir kiemą globojo: 1) dvorovik. 
Šaurės rusai tą pačią būtybę vadina dvorovoi, arba hlevnik (kūtėms 
ir kiemui), o namus globojęs 2) domovoi*?. Ir toliau priduria: anks- 
čiau viena ir ta pati namų dvasia apėmė abi funkcijas**?. 

Išeinant iš D. Zelenino pateiktosios medžiagos ir išvadų gali- 
ma manyti, jog ir Mažvydo Žemėpatis anksčiau turėjo apimti sa- 
vo „globon“ daugiau skirtingų objektų, o ne vieną jų rūšį, sakysi- 
me, gyvulius. Tuo būdu jeigu prileistumėm, kad šios rūšies lietuvių 
įvaizdžiai plėtojosi analogiškai kaip rusų atitinkami įvaizdžiai, tai 
Mažvydo Katekizmo lotyniškos prakalbos autorius turėjo žinot ir 
daugiau Žemėpačio funkcijų. Tuo tarpu mums jis yra pateikęs ne 
visas, o tik vieną Žemėpačio funkciją. Šio prileidimo patvirtinan- 
čiu pavyzdžiu galėtų eiti J. Brodovskio žodynas (1713-1744 m.), 
kur Žemyna bei Žemės pati aiškinama „Gottin des Getreyds“?““. 


9 Handworterbuch des deutschen Aberglaubens, II, p. 914. 

20 Prof. K. Moszynski, op. cit., p. 668-669. 

61 Doc. M. Jonval, Les chansous mythologigues lettonnes, Paris, 1929, p. 17. 

26? Prof. D. Zelenin, Russische (Ostslavische) Volkskunde, Berlin-Leipzig, 
1927. p. 385-387. 

282 Ibid., p. 385-387. 

264 W. Mannhardt, op. cit., p. 611. 

Nepaisant to, kad Pretorijaus darbas Brodovskiui buvo žinomas 
ir kad juo jis naudojosi savo žodynui, vis dėlto Žemėpačiui (Že- 
mynai, Žemynėlei), visiškai neatsižvelgdamas į tikslesnius ir pil- 
nesnius Pretorijaus aprašymus, paliko tik vieną atributą. Kiek vė- 
liau (1747 m.) tą patį sako Ruhigas. Šiam Žemnėpati reiškia žemės 
deivę; čia irgi vienas atributas. 

Taigi ir Mažvydo Katekizmo lotyniškos prakalbos autorius ga- 
lėjo panašiai pasielgti, kaip Brodovskis ir Ruhigas, išvardinda- 
mas tik vieną Žemėpačio ypatybę (funkciją). 

Perkūnas. Mažvydo Katekizme pasakyta: „[...] yra tokių, kurie 
daro įžadus Perkūnui [...]“ (žr. lotynišką prakalbą). Taigi čia kal- 
bama ne apie Perkūno gerbimą, bet apie įžadus, pasižadėjimus, 
dar ir naujaisiais laikais sutinkamus tuo metu, kada Perkūnas yra 
žmonėms pavojingas, kada jo bijomasi, kada griaustinis griaudžia. 
Po Mažvydo apie panašius „įžadus“ kalba tik Lasicijus. Jis sako, 
j0g, pradėjus griausti, valstietis imąs ant pečių lašinių paltį, nusiė- 
męs kepurę nešąs ją apie savo laukus ir kalbąs: „Perkūne deuaite 
nie muski unt mana, dievu melsu, tavvi palti miessu“?“?. Audrai pra- 
ėjus, parsinešdavo lašinius namo ir ten su savaisiais suvalgydavo“““. 

Lasicijų nuo Mažvydo skyrė nedidelis laiko tarpas, todėl ir Maž- 
vydo knygos išleidimo metais panašios maldos į Perkūną galėjo 
egzistuoti. Tačiau ir vėliau, pvz., XVII a., Pretorijus pasakoja, jog 
griaudžiant senieji prūsai puldavę ant žemės (fielen/...] nieder) ir 
šaukdavę: „An szalin oder vielmehr praszali mus, uns vorbei geh“**?, 

Panašios „maldelės“, kalbamos norint apsisaugoti nuo griaus- 
mo, randamos Jucevičiaus'*, Miežinio?“?, K. H. Tiškevičiaus??? 
raštuose. 


265 Šis tekstas bandomas įvairiai išskaityti: a) „Perkūne dievaiti, ne muški ant 
manęs. Dieva melziu tau paltį mesiu“, b) „Perkūne dievaiti, ne muški ant mano 
dirvų, melziu (meldžiu), tau paltį mesiu“, c) „Perkūne dievaiti, ne muški ant 
mano dirvų, messiu (mesiu) tau paltį mėsos“. Žr. TD III, p. 200. 

26 W. Mannhardt, op. cit., p. 382. 

*7 Praetorius, op. cit., p. 17. 

268 Litwa, p. 140. 

269 Žodynas, p. 180. 

“V Wilija i jei brzegi, Drezno, 1871, p. 157. 

Ypač šie įžadai apsčiai sutinkami tautosakos užrašymuose. 
Griaudžiant Žemaitijoje kalbėta: „Perkūne dievaiti, nemušk 
žemaitį, mušk vokietuką, kaip velniuką“ (Plateliai); „Perkūne die- 
vaiti, nemušk manęs, žemaičio, mušk šlėktą gudą, kaip šunį ru- 
dą“ (Kamajai). 

Perkūnui aukota aukos ir kalbėta: „Perkūne dievaiti, susimilk 
ant mūsų, nustumk tą tamsybę ant tyrų, o mes būsim paklusnūs...“ 
(Raseiniai). Pamatę ateinantį su griausmu debesį, piemens dai- 
nuodavo: „Debesėli juodbruvėli, ant Prūsų, ant Prūsų! Mes tau 
duosim abrūsą, abrūsą“ (Vilkaviškis). Jeigu vaikas skųsdavosi tė- 
vui, kad jis bijo Perkūno, tėvas sakydavęs: „Mano vaikeli, prieš 
Perkūnui griaunant, atsisuk veidu į debesį ir sakyk: kryžius ant 
kraiko, kryžius ant medžių. Perkūne, neliesk manęs, žaibo ne- 
siųsk. Pro šalį, pro šalį...“ (Baisogala). Ir t. t. 

Jeigu į Perkūną kreipiamasi „maldomis“, jeigu daromi pasi- 
žadėjimai ir duodamos dovanos bei aukos, tai visa tai turėjo būti 
daroma tik dėl to, kad Perkūnas liaudies įvaizdžiuose buvo laiko- 
mas jasmeninta būtybe - dievu. Senieji raštai - Volynijos kronika, 
Malalos kronika ir kt. mini, jog Perkūnas esąs laikomas dievu. 
Kad Perkūnas laikomas dievu, rodo ir lietuvių tautosaka. Apie 
Pabaiską, Deltuvą sakoma, jog Perkūnas buvo dievaitis ir garbi- 
namas, kiti sakydavę, jog Perkūnas esąs pats dievas (Pagirys, Šilu- 
va). Anksčiau jis gyveno žemėje kaip ir visi žmonės, vieta buvo 
aukštame kalne. Jis buvo geras valdovas, žmonių buvo mylimas 
ir gerbiamas. Vėliau Dievas jį paėmė į dangų; pavedė jam valdyti 
visą orą ir debesis. Gyvena danguje arba mėlynuose debesyse, 
turi puikius rūmus ir dvarą arba nuolatinės pastovios vietos ne- 
turi: nuolat gyvena ore, debesyse, nepastoviai - įvairiose vietose 
(Dusetos, Daugailiai, Raseiniai, Ariogala, Seredžius, Keturvala- 
kiai, Plateliai). Jis, kaip ir žmonės, turi šeimą, nes vienas negalė- 
tų taip greitai važinėti iš vieno galo į kitą (Raseiniai). Kituose 
variantuose Perkūnas nevedęs - per daug mat rūstus, kad tinka- 
mos nesurado (Keturvalakiai). Arba yra nevedęs dėl to, kad yra 
dievaitis (Tytuvėnai). Paprastai Perkūnas turi devynis sūnus. Kai 
užpyksta, juos veja - kyla tada audra ir perkūnija (Kybartai). Dėl 

to tad sakoma, kad yra devyni Perkūnai (Girkalnis): aštuoni vy- 
rai, o devintoji mergina. Kiekvienas jų turįs paskirtą sau metą, o 
tas metas, kurį valdanti Perkūniūtė, esąs didžiausias ir baisiau- 
sias savo griausmais (Vilkaviškis). Dažnai kalbama ir apie septy- 
nis Perkūnus: šeši griaudžia, o septintasis ne (Tauragė), arba 
atvirkščiai: septintasis esąs smarkiausias ir vyriausias (Marijam- 
polė); kalbama ir apie keturis Perkūnus: rytų, vakarų, pietų ir 
šiaurės (Ariogala). Šie Perkūnai esą Perkūno broliai (Seredžius). 
Yra dar rudeninių, pavasarinių ir kitokių Perkūnų*". 

Perkūnas tautosakoje laikomas antropomorfiška būtybe. Jis vaiz- 
duojamas seniu su ilga varine barzda, apsivilkęs ugniniais drabužiais 
raudonu apsiaustu (Vilkaviškis) arba raudonais marškiniais (Mari- 
jampolė, Raseiniai), ilgu rudu apsiaustu, juosta perjuostu (Kupiškis), 
marškiniais, kartais baltais ir juodais, po kuriais slepiasi jo ginklai ir 
valdžios ženklai (Keturvalakiai); suveltais plaukais (Pušalotas), su 
pasišiaušusiais plaukais (Ariogala, Viduklė). Jo veido išraiška rūsti 
(Viduklė) - tai susiraukęs baisus milžinas (Marijampolė) arba pik- 
tas vyras (S. Kalvarija). Kai pradeda vaikščioti, ima dundėti (Mari- 
jampolė). Sėdi geležiniuose ratuose ir važinėja per geležinius tiltus 
(Plungė) arba sėdi ant žirgo ir svaido „Perkūno kulkas“. Važinėja 
taip pat ir per akmeninius kalnus (Pandėlys). Bildėjimas esąs jo ratų 
daužymas į geležinius tiltus (Plungė). 

Perkūnas vaizduojamas su kirvuku arba kūju rankose (Vilka- 
viškis). Jo kirvukas akmeninis, titnaginis, vienas galas storas, ki- 
tas plonas, juodos spalvos, viduryje su skyle (Keturvalakiai). Kas 
prasikalsta, tam paleidžia vilyčią (Skaudvilė) arba kirvį žemyn, 
kurs krisdamas žemyn sužiba ir vėl grįžta atgal (Vilkaviškis). Su- 
pykęs pradeda smarkiai važiuoti ir dundėti, akmenis laidyti, ku- 
rie susitrenkę duoda žarijas (Vilkaviškis). Sėdi gintaro soste, ant 
galvos užsidėjęs vainiką, nupintą iš auksinių ievos žiedų (Rasei- 
niai), vienoje rankoje laiko arklį, kitoje - auksinę lazdą. Kartais 
pasiverčia paprastu medžiotoju ir šaudo savo priešus - velnius 
(Marijampolė, Vilkaviškis, Linkuva). 


*" Smulkiau žr. Tautosakos darbai, |, p. 171-173. 


54 


Apie Kvietiškį (Marijampolės aps.) Perkūnas ir Žaibas laiko- 
mi atskiromis būtybėmis. Perkūno plaukai Juodi, susigarbiniavę, 
o Žaibo - ugniniai, panašūs į žaibus. Žaibas turįs pasikabinęs 
skrynelę, iš kurios jis sėja žaibus. Griaustinis iš tokios pat skryne- 
lės laido kulkas, kurių vienos yra pailgos, kitos panašios į kirvu- 
kus. Žaibas - tai ant Perkūno galvos deganti ugnis (Skaudvilė), 
pliaukštelėjimas botagu (Marijampolė), sušvytravimas kalaviju 
(Raseiniai). 

Griaustinis bei perkūnas, būdamas nepaprastas gamtos reiš- 
kinys, stipriau veikė pirmykštį žmogų, negu kiti Mažvydo raštuo- 
se suminėtieji gamtos gerbimo objektai. Dėl to Perkūną liečianti 
folklorinė medžiaga, palyginus ją su kitais mitiniais įvaizdžiais, 
yra Žymiai turtingesnė ir įvairesnė. Senuose raštuose, kaip jau 
esame matę, Perkūnas prieš Mažvydą ir po Mažvydo taip pat 
dažniau paminimas. 

Gaidį su burtininke valgyt. Kurį gaidžio valgymo atvejį Mažvy- 
das bus turėjęs galvoje, tegalima tik spėlioti. Juk gaidys gali būti 
valgomas burtų sumetimais; pvz., jauno gaidžio liežuvis, kurį jau- 
nas žmogus duoda valgyti merginai, lemia pasisekimą meilės da- 
lykuose, liaudies medicinoje: norint pasveikti nuo difterito, rei- 
kia užmušti juodą gaidį, ištraukti jo žarnas ir aprišti kaklą taip, 
kad gaidžio galva būtų ant vaiko galvos. Liga persiduos gaidžiui“". 

Ypač buvo žinomas gaidžio apeiginis valgymas aukojant bai- 
gus darbus ir šeimos švenčių metu. Apie Žiežmarius baigus kulti 
buvo daroma šventė, kuriai pjaudavo gaidį. (Gaidys, kaip žino- 
ma, reiškia ir vegetacinės dvasios ar demono inkarnaciją.) Preto- 
rijus aprašo kūlės pabaigtuvių šventę, kurioje vyrai valgydavę juo- 
do arba balto gaidžio mėsą, kalbėdami atitinkamas maldas*“. 
Donelaitis pabaigtuvių aprašyme mini Laurienę su Pakuliene, ku- 
rios garbino gaidį?“. Daugely apeigų Pretorijus kalba apie gai- 
džio aukas ir jo valgymą. 


"2 LTSA 549 (48). 
7 W. Mannhardt, Gėrterlehre, p. 569 tt. 
24 K. Donelaitis, Metai ir pasakėčios, Kaunas, 1945, p. 71-72. 

Vestuvinėse apeigose maginių valgių tarpe valgomas gai- 
dys (čia reiškia vaisingumo simbolį). Apie Daugus antrąją ves- 
tuvių dieną, kada nuotaka esti apdovanojama, vestuvininkai 
šaukia: „Gaidys!“ Po to jis duodamas valgyti?". Panašiai apie 
Mielagėnus?“. Plg. dar vestuvių vištavimus, višteliavimus. Pre- 
torijus mini gaidžio apeiginį užmušimą (su samčiu) krikštyno- 
se. Gaidžio mėsą valgydavę suklaupę ratu ant žemės ir tik vie- 
nos moterys: gimdyvė, priėmėja bei kūmos?''. Šitas paprotys 
vėliau nebeužtinkamas. 

Visoms toms apeigoms atlikti buvo kviečiamas žinovas, arba, 
kaip Pretorijus vadina, maldininkas bei burtininkas, su kuriuo ir 
buvo valgomas gaidys. 

Mažvydo laiškuose pasižvalgius. Mažvydo laikams pažinti duoda 
medžiagos jo laiškai, rašyti lotynų kalba hercogui Albrechtui. Iš 
viso yra paskelbti tik du?'*: vienas rašytas prieš 1551 m., kitas ke- 
letą metų vėliau. Abiejuose laiškuose yra medžiagos, liečiančios 
lietuvių liaudies papročius. Žemiau cituojamos tų laiškų vietos 
yra paimtos iš doc. M. Ročkos išverstų į lietuvių kalbą laiškų (ran- 
kraštyje). 

„Naminės“ jungtuvės. Mažvydas rašo, jog Vilkyškių dvaro žmo- 
nės padarę slaptas vestuves ir buvę sujungti ne Tilžės klebono ar 
diakono, bet Tilžės amatininko staliaus Leonardo (II laiškas). Iš 
pirmo įspūdžio šis įvykis, atrodo, galėtų būti kaip ir atsitiktinis ar 
vienkartinis, jeigu kitame savo laiške Mažvydas nebūtų paminė- 
jęs tokių pat jungtuvių Ragainės apyl., kur sujungimą įvykdė vie- 
nas kaimietis dargi „be jokio būtinumo“ (I laiškas). 

„Naminių“ jungtuvių paprotį paaiškina lietuvių liaudies ves- 
tuviniai papročiai. Jie, kaip žinome, pagonybės laikais atstojo šių 
dienų bažnytines jungtuves?". Pagal tautosakinę medžiagą, to- 
kios jungtuvės vestuviniuose papročiuose reiškia apeigas, kada 


5 LTSA 1404 A (24). 

76 LTSA (LMD) I 630 (3). 

*" W. Mannhardt, op. cit., p. 600. 

“8 Tauta ir žodis, UV, Kaunas, 1926, p. 426. 

*" Senuose raštuose jungtuvių reikalui medžiagos nerandame. 

jaunikis ir nuotaka pasikeičia rūtų vainikėliais. Šioms apeigoms 
dažniausiai vadovaudavo piršlys arba didysis pajaunys, kurie kal- 
bėdavo ir veikdavo jaunikio vardu. Abu jaunieji paprastai tylėda- 
vo. Apie Biržus (Dirvonakiai) piršlys šios apeigos metu kalbėda- 
vo: „Atveskite man marčią tokią, katra man būtų duonos kepėja, 
namų apžiūrėtoja ir svečių priėmėja!“ Atveda jaunajam nuotaką 
ir pasodina šalia jo. Po to vyksta pasikeitimas žiedais ir rūtų vai- 
nikėliais. Atlikus šias apeigas, jaunuosius išveda į svirną“. Apei- 
gos atliekamos šeštadienio vakare (mergvakario metu). 

Vaizdingesnį šių apeigų aprašymą duoda Valančius. Savo Pa- 
langos Juzėj jis rašo, jog piršlys pirmiausia klausia jaunikį, ar jis 
sutinka imti nuotaką per žmoną, o nuotaką - ar sutinka tekėti. 
Abiem teigiamai atsakius, piršlys duoda motinai dovanų. Ši pri- 
veda savo dukterį sakydama: „Šitai atiduodu savo vaiką, imk sau!“ 
Užgėrus piršliui nuotaką, įvyksta pasikeitimas rūtų vainikėliais. 
Tada piršlys priveda ir pasodina nuotaką prie jaunikio ir, kreip- 
damasis į susirinkusius, sako: „Šitai yra nauja pora“ (Viduklės 
apyl.)*!. Atlikus šias apeigas, jaunieji buvo laikomi susituoku- 
siais. Tai patvirtina ir paprotys vesti jaunuosius tą patį vakarą į 
svirną. Taip pat ir vėlesniais laikais suteikimas šioms apeigoms 
bažnytinio charakterio: oracijos su krikščioniškais vardais ir šven- 
taisiais, giedojimas bažnytinių giesmių pasikeitus rūtų vainikė- 
liais ir pagaliau perkėlimas šių apeigų iš šeštadienio į sekmadie- 
ni, t. y. prieš išvykstant į bažnytines jungtuves. 

Mažvydo paminėtasis stalius Leonardas greičiausiai bus bu- 
vęs piršlio arba vyresnio pajaunio vaidmenyje. Vadovaudamas 
rūtų vainikų pasikeitimo apeigoms, galėjo būti palaikytas nami- 
nių vedybų „vykdytoju“ arba, Mažvydo žodžiais betariant, su- 
jungėju. Sunku patikėti, kad paprasti liaudies žmonės būtų tuo- 
kę krikščionių ar bažnytiniu būdu pamėgdžiodami bažnytines 
apeigas. Juk tokios privačios jungtuvės reiškė ne ką kita, kaip 
vengimą tuoktis bažnytinėmis apeigomis, jos reiškė pastangas 


"0 LTSD 626 (946). Užr. Niemi, 1910 m. 
21 Palangos Juzė, Vilnius, 1907, p. 116 (pirmasis leidimas - 1869). 


išvengti religinių tiesų mokymosi, kurių iš jų reikalaudavo dva- 
sininkai2*. 

Kūmystės papročiai. Mažvydo laiškuose skaitome: „Kai kurie 
tad paklausti apie Viešpaties maldą atsako į tai, kad jie todėl jos 
nemoką, kad dėl senatvės esą užmiršę; be to, kad negalį išmok- 
ti[-..]. Kiti teisinasi lauko darbais, sakydami: „Didesnį rūpestį dieną 
ir naktį teikia man mano žemės ūkis ir mano namų darbai, negu 
Viešpaties malda ir tikėjimo artikulai“. Tačiau, nepaisant to, 
reiškia norą, kad būtų prileisti krikšto tėvais“? ir toliau: „Tokie 
žmonės, nieko gera nematydami [...], ateina [...| norėdami, kad 
jie būtų prileisti krikšto tėvais - neprileidžiami pyksta [-..] O kiti, 
bijodami klausinėjimo, bet tuo tarpu iš savo kaimynų reikalauda- 
mi apmokėti krikštotėvystės išlaidas, arba į kaimynines parapijas 
Lietuvoje keliauja, arba kaimiečiui ar kokiai nors senei paveda 
kūdikį pakrikštyti be kokio nors būtinumo atvejo, pvz., buvo su- 
sekta šioje Ragainės parapijoje, kad vienas kaimietis, kuris, tuo 
tarpu nesant jokiam būtinumo atvejui, tačiau būtinumo vardu 
išdriso pakrikštyti“ (I laiškas). 

Taigi čia turime du labai senus papročius - kūmystę ir nauja- 
gimio ritualinį maudymą („krikštą“). 

Skaitant Mažvydo laiškus, susidaro įspūdis, jog į kūmystę žmo- 
nės ypatingai veržęsi: nemokąs poterių ir neprileistas krikšto tė- 
vu pykdavęs ir būdavęs nepatenkintas. 

Kas sudarė pagrindą tokiam elgesiui ir ką visa tai turėjo reikšti? 

Prieš atsakydami į šiuos klausimus turime pastebėti, jog kū- 
mystė yra labai senas paprotys. Jis užtinkamas ir pagoniškose 
tautose. Krikštynų apeigos reiškė priėmimą kūdikio į bendruo- 
menę. Naujaisiais laikais užteko dviejų kūmų, o štai senuose 
raštuose randame žinių, kad lietuviai (prūsai) suprašydavę nuo 
trijų ligi 5 porų kūmų (Prūsų Lietuvoje)?**. Tai buvo daroma ne 


*82 Šio pobūdžio sujungėju galėjo būti ir kuris nors iš tulkų (vertėjas), pri- 
sižiūrėjęs bei išmokęs sujungimo apeigų. 

* Šriftu išskirta visur straipsnio autoriaus. 

** Lepner, Der Preusche Litauer [...] žusammengetragen, 1790, Danzig: Rudi- 
ger, 1744, p. 23. - Viduramžiuose (XIV a.), kaip pasakoja Bertholdas iš Re- 

tiktai pasirodymo tikslu, bet išeinant iš tikėjimo, kad vaikas bū- 
siąs dalingesnis. Kūmystė reiškia apeiginę (ne kraujo) giminys- 
tę (Rodūnia), kūmai turi elgtis kaip giminės. Kūmas naudojasi 
taip pat pagarba savo krikštavaikių (Žinomas visame krašte pa- 
protys). 

Kūmystė yra pareiga. Atsisakymas laikomas įžeidimu (lenkuo- 
se)??. Jeigu prašomas asmuo neina į kūmus, tai tas kūdikis būsiąs 
be dalios (Veliuona). Ir atvirkščiai, kas kūmuojasi, to laukia pa- 
sisekimai. Net ir kas būna kūmu pavainikiui, ir tam sekasi linai ir 
gyvuliai (Veliuona, Rodūnia, Naujamiestis, Mielagėnai, S. Kal- 
varija, Salakas). 

Vaiko ateitis ir pasisekimas nemažai priklauso nuo krikštatė- 
vių (kūmų): nuo jų būdo, nuo visuomeninės padėties. Vaikas su- 
siformuojąs pagal jų pavidalą. Jeigu vaikams nesiseka, jeigu jie 
miršta, reikia kitam kūdikui pakeisti kūmą. Tokiais atvejais kar- 
tais prašydavo į kūmus kiekvieną atsitiktinai sutiktą žmogų. Bal- 
tarusijoj prašydavo į kūmus net atsitiktinai sutiktą elgetą?**. Šis 
paprotys yra žinomas ir rusuose*?. 

Abbottas šį paprotį aiškina kaip bandymą suklaidinti dvasias**, 
kurios pagal primityvius tikėjimus gali kūdikį susargdinti ar kito- 
kiu būdu jam pakenkti. Tačiau bene svarbiausias norėjimo kū- 
muotis motyvas lietuvių liaudies tradicijose yra išlikęs įsitikini- 
mas, kad būti prašomam ir įeiti į kūmus yra garbės ir laimės 
dalykas. Giminystės ryšiai, kylantieji iš kūmystės papročio, o ne 
iš kraujo giminystės, buvo žinomi jau gimininės santvarkos lai- 
kais???, kur nuolatiniai tarp atskirų giminių vaidai sudarydavo 
būtinumą ieškoti draugiškų ir gera linkinčių žmonių už giminės 


gensburgo, ir Bažnyčia pasisakė prieš didelį skaičių kūmų, kurs siekdavęs nuo 
3-5 ir net ligi 20 kūmų. Žr. Kummer, Gevater, Pate, HDA, III, p. 791. 

285 J. St. Bystron, Slowianskie obrzędy rodzinne, Krakow, 1916, p. 89. 

286 D. Zelenin, Volkskunde, p. 295. 

27 Bystron, op. cit., p. 127. 

288 G. T. Abbott, Macedonian Folklore, Cambridge, 1903, p. 138, cit. iš: Byst- 
ron, Obrzedy rodzinne, p. 128. 

?* Bystron, op. cit., p. 92. 


(kilties) ribų. Tuo būdu buvo jungiamasi savitarpiniais papročių 
broliškumo ryšiais??? 

Panašus paprotys buvo praktikuojamas Juodkalnijoje, vad. 
„pobratimstvo [Įkūmyste] od nevolje“. „Jeigu juodkalnietis yra pa- 
vojuje, prašo tada jis į pagalbą, kviesdamas iš anksto būti kūmu 
dar gimsiančio kūdikio. Pakviestasis tampa jo „pobratimcu“ ir 
negali jam atsakyti pagalbos“?!. Iš Pretorijaus kūmystės papro- 
čių Prūsų Lietuvoje aprašymų turime progos įsitikinti, jog į kū- 
mystę buvo rimtai žiūrima (iškilmingas kūmų kvietimas, aukos 
Žemynėlei ir kt.)??2. 

Taigi Mažvydo paminėtasis uolumas kūmystei savo pagrindą 
turėjo senoviniuose lietuvių papročiuose. 

Mažvydas savo laiškuose iškelia ir naminį krikštą (apeiginį 
maudymą), kuris buvo daromas „nesant būtinumo atvejo“. Ne- 
turėdami šiam papročiui pavaizduoti folklorinės medžiagos, čia 
nurodysime Mykolo Jungės (Junge, 1425-1442 m.) žinią, kurs, 
kovodamas su pagonybe, savo diecezijoje buvo išleidęs nuosta- 
tus (artikulus), kuriais draudžiama, kad vaikai, jau kartą klebono 
pakrikštyti, būtų krikštijami iš naujo upėse ir kad būtų duodami 
jiems kiti vardai, kurie buvo duoti krikšto metu?“. Panašus pa- 
protys buvęs ir lyviuose?*“. 

Velykų kiaušinis (pautas). Mažvydas yra seniausias šio papro- 
čio šaltinis?"“, senesnis net už vokiečių šaltinį, kur seniausia data 
apie velykaitį yra žinoma iš 1553 m."“, Tuo tarpu Mažvydas jį 
mini 4 metais anksčiau (1549 m.). 

Pirmykštės formacijos visuomenėje kiaušinis suprantamas kaip 
vaisingumo ir gyvybės simbolis, kaip maginė priemonė, padidinan- 


0 Ibid. 

*I St. Ciszewski, Kūnstliche Vervandschaft bei den Sūdslaven, Leipzig, 1897, 
p. 71 tt. Cit. iš: Bystron, op. cit., p. 129. 

** W. Mannhardt, op. cit., p. 599. 

 Ibid., p. 158. 

8 Ibid., p. 35. 

** Mažvydas, Kaunas, 1922, p. 81. 

* Hepding, Hessische Blūtter fūr Volkskunde, 26, p. 132 

ti derlių bei užtikrinanti jo vaisingumą. Tikėjimas kiaušinio vaisingu- 
mo jėga ypač padidėja pavasarį, atgimstančios gamtos metu, vals- 
tiečių darbų pradžioje su žeme. Ir naujaisiais laikais Lietuvoje dar 
buvo žinomi papročiai, kada besiruošiančiam arti artojui duodavo 
suvalgyti kiaušinį, taip pat grįžus duodavo kiaušinių arba kepdavo 
kiaušinienę vakarienei. Tai daryta, kad javai geriau augtų. Panašūs 
papročiai praktikuota ir sėjos metu. Arba dar neseniai Velykų kiau- 
šinio kevalus dėdavo į sėmenis, tikėdami, kad linai gerai derės (Vai- 
siūnai, Mielagėnai). Švęstų kiaušinių lukštus išpildavo ant rugių, 
kad geriau derėtų (Dūkštas). Krikščionių bažnyčia šį labai seną 
paprotį įtraukė į savo kultinių ritų sistemą, nors pirmųjų krikščio- 
nių papročiuose paprotys nepažįstamas?", 

Paprotys apdovanoti kiaušiniais švenčių metu Egipte ir kitose 
tautose buvo žinomas X-XII a. Lipmannas mano, kad iš Egipto 
šitas paprotys į Europą atėjęs kryžiuočių karų metu*“, 

Velykaičio papročio kilmė vesdinama iš orientališkųjų Nau- 
jųjų metų (pavasario) papročių. Dažyti kiaušiniai šių švenčių me- 
tu buvo naudojami tiek Rytuose, tiek Vakaruose?“. Ar jis Maž- 
vydo laikų liaudyje buvo praktikuojamas, nežinoma, tačiau 
dvasininkų ir bajorijos tarpe, kaip patiriame iš Mažvydo raštų, 
Velykų kiaušinio dovanos XVI a. Maž. Lietuvoje buvo žinomos. 
Naujaisiais laikais pirmasis padovanotas ar gautas Velykų kiau- 
šinis turi maginės reikšmės: ištikus gaisrui, reikia su tuo kiauši- 
niu apibėgti degantį trobesį ir jį įmesti į ugnį. Ugnis tada nesiple- 
čianti (Liškiava). 

Pagoniškas kalendorinių švenčių šventimas. Mažvydas rašo: 
„Pirmiausia sekmadieniais (tuo tarpu nutylėsim, kaip bedieviš- 
kaijie elgiasi Kalėdų, Naujų metų, Trijų Karalių, Grabnyčių, Ap- 
reiškimo, Velykų, Šeštinių ir Sekminių metu) evangelijos pamoks- 
lus ir kitas bažnyčios apeigas tiek šeimyna, tiek patys šeimininkai 


? A. Franz, Die Kirchlichen Benediktionen im Mittelalter, II, Freiburg, 1909, 
p. 575, 589. 

28 Archiv fūr Religionwissenschaf, XXV, p. 338. 

** W. Liugmann, Tradionswandernungen Euphrat-Rhein, 1. Helsinki, 1937, p. 20. 

tiesiog niekina. Ypač pavasario ir vasaros metu sekmadieniais jie 
tokiu būdu švenčia: dirbdami žemės darbus, sėdami, šienaudami 
bei javus pjaudami ir visa tai į klojimus veždami; pagaliau miškuo- 
se lauko darbų įrankius ruošdamies. Pavasario tačiau ir žiemos 
metu apsiverčia kūlės darbais“ (I laiškas). 

Tiek senuose raštuose, tiek lietuvių folklore medžiagos ka- 
lendorinių švenčių papročiams apsčiai randame. Daugelis tų pa- 
pročių, kurie XVI a. atrodė pagoniški, šiandien išvirtę nereikš- 
mingomis, savo pirmykštės reikšmės nustojusiomis apeigomis. Tų 
apeigų ir papročių mūsų folklore yra labai daug ir įvairių, todėl 
čia tik vieną kitą jų paminėsime, turėdami galvoje, jog kalendori- 
niai liaudies papročiai yra ilgiau išsilaikę ir plačiau pažįstami. 

Kalėdų išvakarėse nešimas kisieliaus aplink namus arba, iškišus 
jį pro langą, kvietimas vėjo ir šalčio, kad paragavę pasižadėtų ne- 
kenkti javams; mimai (kaukėti vaikštinėtojai) Naujųjų metų, Užga- 
vėnių metu; įvairūs būrimai ir apeigos, užtikrinantieji javų derlių; 
Užgavėnių važinėjimasis; per Grabnyčių šventes pasvilinimas na- 
miškiams plaukų; apreiškimo metu (III. 25) ant kluono dėjimas se- 
no rato, kad vanagas vištų nedraskytų, pakratymas sėklų, kepimas 
„kratinio“ (tokios duonos iš visų javų); Velykų apeiginis supimasis, 
vaikščiojimas parugėmis per Sekmines; Joninių laužai ir apeiginis 
maudymasis ir t. t., - visa tai nutolusiam nuo senovės papročių ste- 
bėtojui turėjo atrodyti keista, nesuprantama drauge ir pagoniška. 

*i*+ 

Mažvydo raštų papročiai ir mitiniai įvaizdžiai, kuriems apibū- 
dinti paskyrėme didesniąją šio straipsnio dalį, duoda nemaža 
medžiagos Mažvydo laikams suprasti. Jie įgalina mus geriau su- 
prasti Mažvydo laikų gyvenimo tikrovę, įgalina suprasti, kokioje 
aplinkoje dirbo Mažvydas, kokios buvo to meto darbo žmonių 
buitinės sąlygos, - tų žmonių, kurių kalba buvo parašyta pirmoji 
lietuviškoji knyga. Šių įvaizdžių apžvalga teikia medžiagos XVI a. 
liaudies kultūros lygiui, evoliucinei stadijai ir pagonybės liekanų 
diferenciacijai nustatyti. 


Spausdinama iš: Senoji lietuviška knyga, Vilnius, 1947, p. 165-214. 

VITTORE PISANI 


KELTŲ IR BALTŲ-SLAVŲ RELIGIJOS 
IKIKRIKŠČIONIŠKOJOJE EUROPOJE (1950) 


BALTAI 
1. Prielaidos 


Baltų pagonybės santykis su slavų pagonybe yra maždaug toks 
pat, kaip ir lietuvių kalbos santykis su slavų kalbomis: ji neturi 
iranėnų priemaišų ir atspindi sumenkėjusį, bet mažai pakitusį se- 
nosios indoeuropiečių religijos vaizdą, kaip ir prūsų bei lietuvių 
tarmės, bent iki Vokiečių ordino grobimų ir politinės sąjungos su 
Lenkija, išlaikiusios pirmykštį kalbinį nuošalaus krašto ir primi- 
tyvaus gyvenimo tipą. Buvo aukščiausiasis Dievas, kuris visiškai 
atitinka indoeuropiečių dangaus ir žaibo dievą, tam tikras kiekis 
šalutinių antropomorfinių dievų, daugybė „ypatingų dievų“ ir dar 
gamtos reiškinių garbinimas, brandi dvasininkija su vyriausiuoju 
kunigu (pontifex maximus), tikėjimas esant pomirtinį gyvenimą. 


2. Perkūnas 


Vyriausiasis dievas yra Perkūnas, kurio vardas [...| atitinka in- 
doeuropietiškąjį *Pergūnos. „Percunnus deus tonitruum et tem- 
pestatum“ („Perkūnas griausmo ir audrų dievas“) - taip jis vadi- 
namas prūsų dievų sąraše, kurį Hartknochas cituoja iš Waisselijaus 
Chronicon Prussiae [1]. Lasickis mums sako, kad kai griaudžia, 
žemdirbys, nusiėmęs kepurę, nešdamas per savo žemę lašinių pal- 
tį, meldžia: „Dieve Perkūne, netrenk į mane, prašau tavęs, aš tau 
numesiu šituos lašinius“; paskui, liūčiai praėjus, pats tuos lašinius 
suvalgo; tai paaiškinama tuo, kad valstietis pašventina auką, to- 
dėl ją suvalgo, visuomet taip būna. Tas pats Lasickis mini Perkū- 
no tetą: „Percuna tete yra žaibo ir griausmo motina, kuri saulę, 

nuvargusią ir dulkiną, išprausia maudyklėje, o po to kitą dieną 
išleidžia švarią ir švytinčią“ [vertė L. Valkūnas*]. Šis įdomus mi- 
tas atitinka graikų mitą, užrašytą garsiajame Stesikoro fragmen- 
te, kur saulė, įsėdusi į auksinį indą ir keliaudama per vandenyną, 
patenka į tamsios nakties buveines, pas motiną, teisėtą žmoną ir 
mylimus vaikus; reikia išsiaiškinti, ar ta Perkūno teta yra ir saulės 
motina, ar tik kaip viena iš dangaus deivių - juk ir Perkūnas savo 
kilme yra *Dyčus - tenkinasi tuo, kad atlieka tas pareigas su sau- 
le, ir ar pirmuoju atveju saulė netgi nėra susiliejusi su Perkūnu į 
vieną asmenį, kuris atitinka slavų Perun-Dažbog. Tai galėtų pa- 
tvirtinti kitas faktas, kuris, regis, rodo Perkūno ir ugnies dievo 
tapatybę. Ugnies garbinimą mums liudija Enėjas Silvijus, teigęs, 
kad Jeronimas Prahiškis „surado gentį, kuri garbino šventą ugnį 
ir vadino ją amžinąja“ [vertė E. Ulčinaitė], ir paaiškina, jog Žy- 
niai prižiūrėjo, kad ji neužgestų; tai bus ta pati Žinia, kurią patei- 
kia Motiejus Miechovietis: „Svarbiausia žemaičių dievybė buvo 
ugnis. Ant aukšto skardžio prie pat Nevėžio (Neuyaszos) upės jie 
kūreno amžiną ir šventą ugnį, kurią žynys nuolat kurstė malko- 
mis“ [vertė E. Ulčinaitė]. Toliau ši garbinama ir nuolat kurstoma 
ugnis minima Maleckio (Maletius) ir Guagnini'o, kurie ją sieja su 
Perkūnu: „Žemaičiuose, - sako pirmasis, - prie Nevėžio (Nau- 
vassa) upės, yra kalnas, kurio viršūnėje kitados žynys saugojo am- 
žinąją ugnį Perkūno (Pargnus) garbei. Šitas dievas, kaip ligi šiol 
dar tiki prietaringa gentis, esąs griausmų ir audrų valdovas“ [vertė 
L. Valkūnas]; o Guagnini sako: „[...] savo dievą, kurį vadino Per- 
kūnu, šiam atnašaudami, ąžuolinėmis malkomis ir dieną, ir naktį 
kūreno amžinąją ugnį“ (vertė J. Pilypaitis]. Kodėl ąžuolinėmis mal- 
komis, lengvai paaiškinama: šie medžiai yra žaibo dievo, kuris iš jų 
gauna savo vardą, būstinė; į ugnį turbūt buvo žiūrima kaip į dievą, 
kuris, įėjęs į medį žaibo pavidalo, iš jo išeidavo spindintis. 

Šiaip ar taip, Perkūnas ir saulė buvo sutapatinti, o baltai išlai- 
kė senesnio jų skirtumo ir indoeuropietiško mito apie akmeninį 
dangų pėdsakų. Enėjas Sivijus pasakojo, kad „rado kitą gentį, 


* Šiame straipsnyje citatų vertimai paimti iš: Baltų religijos ir mitologijos 
šaltiniai, Vilnius, 1, 1996; 2, 2001. - Red. past. 

kuri garbino saulę ir labai pagarbiai laikė nepaprasto didumo ge- 
ležinį kūjį“ [vertė E. Ulčinaitė]. Žyniai, paklausti, ką tai reiškia, 
„atsakę, jog kadaise ištisus mėnesius nebuvę matyti saulės, kurią 
galingasis karalius buvo sugavęs ir uždaręs pačiame tvirčiausia- 
me bokšte. Tada atėję saulei į pagalbą Zodiako ženklai. Didžiu- 
liu kūju jie sudaužę bokštą, išlaisvinę saulę ir grąžinę ją žmonėms. 
Taigi esąs vertas pagarbos įrankis, kuriuo mirtingieji atgavę švie- 
są“ [vertė E. Ulčinaitė|. Tas bokštas Armėnijoje vaizduojamas 
kaip bronzinis miestas, indų „Rigvedoje“ - kaip akmeninė tvirto- 
vė, ir visur jis naudojamas šviesai ir vandeniui slėpti; kūjis yra 
Perkūno žaibas, germanų Toro kūjis, indų Indros žaibas. Kaip 
teigia Enėjas Silvijus, Zodiako ženklai - tai žvaigždėtas dangus, 
tai yra indoeuropiečių * Dyčus, tas pats kaip * Pergūnos. Graikijo- 
je mitas buvo sudvejintas, ir vietoj vienintelio akmeninio dan- 
gaus atsiranda sūnaus Krono sužalotas Uranas, o iš Krono savo 
ruožtu valdžią atėmė Dzeusas; bet Uranas ir Kronas vis dėlto ir 
toliau laikomi dievybėmis; be to, graikai netoli Gytiono turėjo 
tokį Zeus Kappėtas, t. y. „žemyn nukritęs Dzeusas (dangus)“, - 
akmuo, menamas kaip ant žemės nukritusi ir garbinama akmeni- 
nio dangaus atplaiša; akmenų, nukritusių iš dangaus ir besisie- 
jančių su tuo pačiu mitu, turi ir keltai. Antai Rostowskis mums 
kalba apie tokį Akmo „saxum grandius“ [2], garbinamą tų gyven- 
tojų (coloni), ir, be abejo, teisus Reicheltas!, įžvelgęs jame akme- 
ninio dangaus atplaišą, kuri nukrito ant žemės ir kuria buvo gar- 
binamas to dangaus Dievas. 

Apie Perkūno ir saulės santykius kalbama ir kitame mite, ku- 
rį skaitome rusų Malalos kronikoje: lietuviai aukoja aukas kalviui 
Teliaveliui, kuris nukalė Perkūnui saulę ir pakabino ją danguje. 
Teliavelis Volynės kronikoje minimas kaip vienas iš dievų, kuriems 
Mindaugas nenustojo aukojęs ir po savo tariamo atsivertimo į 
krikščionybę. 


"Undogermanishce Forschungen, XXXII. p. 26. 


3. Kiti aukštesnieji dievai 


Apie Perkūną turime daug duomenų, leidžiančių gana ryškiai 
atkurti svarbiausius jo bruožus, tačiau maža ką galime pasakyti 
apie kitus aukštesniuosius dievus; tuo laiku, kurį siekia mūsų šal- 
tiniai, jie, nykstant senovinei pagonybei, susimaišė su atskirais 
(smulkiais) dievais, kurie ilgai laikosi kaip artimesni kasdieniam 
gyvenimui ir kaip tokie, kuriems mažiau reikalinga jų kultą palai- 
kanti sakralinė organizacija, todėl mums sunku juos suskirstyti į 
tas dvi kategorijas. Šiaip ar taip, regis, aišku, kad nuošaliame šių 
žemdirbių gyvenime jų panteonas iš esmės apsiribojo dviem eilė- 
mis: žemdirbystės dievais ir pomirtinio gyvenimo dievais. 

Augmenijos dievas buvo tas, kurio vardas užrašytas Curche 
arba Curcho, t. y. Kurku. Guagnini sako, kad jis globojo visus 
valgomuosius daiktus, o šį teiginį paaiškina 1249 m. taikos sutar- 
tis; joje teigiama buvusius pagonis pasižadėjus nebeaukoti sta- 
bui, kurį jie buvo įpratę pririnkę vaisių puošti ir garbinti kaip 
dievą, vardu Curche. Brūckneris pažymėjo, kad čia kalbama apie 
Lenkijoje išlikusį paprotį specialiai garbinti paskutinį pėdą, vadi- 
namą kurek „gaidys“: aišku, javų gubos (rikės) vaizdavo dievą, 
kuris juos augino ir brandino. Pasak Hartknocho, prie Heiligen- 
beilio buvo ąžuolas, antrasis pagal svarbumą po Romuvos ąžuo- 
lo, prūsų karaliaus Vaidevučio skirtas Kurkui: jeigu ši Žinia au- 
tentiška, ji liudytų aukštą šio dievo rangą. 

Pasak Maleckio, tai pačiai sričiai priklauso Pergrubias ar Per- 
grubrias, „pavasario dievas“; Guagnini apie jį kalba plačiau, vadi- 
na jį ne tik gėlių, augalų ir visų žolių dievu, bet ir, aprašydamas 
balandžio 23 d. auką, kurią jam aukojo burtininkas, vadinamas 
Vurschayte (gal Viršaitis), kuris, laikydamas dešinėje pilną kaušą 
alaus, meldėsi dievui ir garbino jį šiais žodžiais: „Tu nuveji žie- 
mą, tu grąžini pavasario smagumą, tavo dėka laukai ir sodai žydi, 
tavo dėka slėniai ir miškai žaliuoja“ [vertė L. Valkūnas]; tada, 
dantimis įsikandęs taurę, išgeria alų ir tą pačią taurę, neprilaiky- 
damas jos ranka, meta per galvą, o po to visi ima giedoti ir gerti. 
Pasak Brūcknerio, šis dievas sukurtas dėl nesusipratimo, bet ma- 

nau, tai netiesa; vardas ne visai tikras, kalbos atžvilgiu jį sunku 
paaiškinti. 

Medžių dievas, pasak Maleckio, „šventųjų medžių ir miškelių 
valdovas“, yra Puškaitis. Tikima, sako tas pats autorius, jį gyve- 
nant po šeivamedžiu, jam aukojant prie šeivamedžio yra dedama 
duonos, alaus bei kitokio maisto ir maldaujama, „kad tas dievas 
nuramintų didikų ir kilmingųjų dievą Markopolį (Marcoppolum), 
[-..] kad atsiųstų pas juos barstukų (Barstuccae)“ [vertė L. Valkiū- 
nas]. Apie šiuos dievus ne kartą kalba Hartknochas, kuris rašo 
Marcopetae, sutapatindamas Barstuccae ir Marcopetae, o šie visa- 
da minimi daugiskaita; jis vieną kartą sako, kad „po šeivamedžiu 
gyvena tokie požemio žmogeliukai“, kurie vadinami Barsiuccae 
(barstukai), kitą kartą, kad tai esą požemio dievai, mažos žemiš- 
kos būtybės, tarnaujančios kitiems dievams, pasak Martino Ma- 
rini'o, tik dievui Paschwitus 'ui, kuris tikriausiai yra tas pats, kas 
Puškaitis. Jam pritaria Maleckis: „[...) Barstukai yra požemio die- 
vai. Jeigu tie dievai sukiojasi po jų namus, tai jie mano esą lai- 
mingesni ir vakare klėtyje (aruode) jiems paruošia staltiese ap- 
dengtą stalą su duona, sūriu, sviestu ir alumi; ir jeigu tie valgiai 
rytą būna dingę, tai mano turėsią kokią nors laimę, o jeigu nedin- 
gę, tai labai sielojasi“. Maleckis mini „nematomas dvasias, ku- 
rios prūsų? kalba vadinamos Colky. Jie mano, kad jos gyvenan- 
čios namų pakampiuose ar malkų krūvose; ir jas maitina 
visokiausiu maistu, nes esą jos slaptai pernešančios grūdus iš kitų 
klėčių (aruodų) tiems, kurie jas maitina“. Tai pasakodamas, Hart- 
knochas pareiškia nuomonę, kad Colki, Barstuccae ir Marcopetae 
esą tas pats; o prie jų galima pridėti ir Kaukus, apie kuriuos kalba 
Lasickis, „mirusiųjų dvasias“, kurias „rusai vadina Uboze - su barz- 
delėmis, vieno sprindžio aukščio“ [vertė L. Valkūnas]; kuriems 
vietiniai žmonės deda visokio maisto, manydami, kad jeigu to ne- 
darys, sunyks jų turtas. Visi tie nykštukai, barzdočiai, priklauso, 
kaip teisingai pastebėjo Hartknochas, tai pačiai rasei, nors var- 
dai gali būti skirtingi ir sudaryti įvairias kategorijas; dėl vardų, tai 


* Tekste klaidingai parašyta Ruthenica vietoj Pruthenica. 

Kaukas reiškia „Stūgautoją“; Colki (tai yra Zolki) yra pasiskolin- 
tas iš vokiečių Zol! ir reiškia „nykštukas“; Barstukai gali būti arba 
Barzdukai „barzdočiai“, arba Pirštukai „nykštukai“. Šį aiškinimą 
paremia rašyba Perstucken, Parstukai. Neaiškesnis yra vardas Mar- 
coppolus; jeigu užrašyta forma Marcopetae būtų laikomas patiki- 
miausiu, tai būtų galima manyti, kad marka-patis „linų viešpats ir 
t. t.“ arba šalia jų - nes ir skaičius yra abejotinas, jis taip pat pa- 
tektų į barstukų grupę ir t. t. 

Guagnini pasakoja apie tris stabus - Perkūną, Patulą ir Pa- 
trimpą. Pastarojo garbei buvo laikomas gyvas žaltys; pasak La- 
sickio, jo buvo šaukiamasi būrimais, vadinamais Burti. Kadangi 
žodis trimpas, rodos, reiškia „gerovę“, Brūckneris manė, kad Pa- 
trimpas csąs laimės (fortuna) dievas. Patulas viename 1418 m. 
dokumente minimas Patolo vardu ir turi būti tas pats, kas kitur, 
sugretinus su Pikas „velniu“ (iš slaviško žodžio, reiškiančio „pra- 
garą“ ir „velnią“ ), yra vadinamas Pecols, Peckols, Pocklus: jis reiš- 
kia pomirtinio gyvenimo dievą ir galėtų būti siejamas su sans- 
krito patūala „pragaras“. Pomirtinių dievų ciklui priklauso ir 
Vėlionis, apie kurį Lasickis taip rašo: „Veliona (Vielona) - vėlių 
dievas, kuriam aukojamos aukos, kai maitinami mirusieji. Jiems 
paprastai duodama kepintų paplotėlių, patrupinus keturiose vie- 
tose, priešpriešiais“ [vertė L. Valkūnas]. O kitoje vietoje tas pats 
autorius kalba apie „dešrų kimšimo šventę“, į kurią dievas Ežia- 
gulis (Ezagulis) (tai yra „išėjęs“, Velionos epitetas) kviečiamas 
šiais žodžiais: „Vielona velos atteik musmup [t. y. musump) vnd 
stala“ („Velioni su vėlėmis, ateikite prie mūsų stalo“). Kaip ma- 
tyti, Vėlionis (tapęs krikščionių velniu) yra vėlių dievas. Iš Latvi- 
jos mums žinoma Wella mate „vėlių motina“, ten yra daug šių 
moteriškų „motinų deivių“. 


4. Pomirtinis gyvenimas ir laidotuvių apeigos 


Šios žinios mums tikrai liudija, kad baltai, kaip ir kiti indoeu- 
ropiečiai, tikėjo esant pomirtinį gyvenimą. Be to, apie tai turime 
daug ir išsamiai aprašytų liudijimų. Petras Dusburgietis tvirtina: 

„Prūsai tikėjo, kad kūnas prisikelia iš numirusiųjų, bet, žinoma, 
ne taip [tikėjo], kaip dera. Jie mat manė, kad tas, kas šiame gyve- 
nime yra buvęs kilmingas ar nekilmingas, turtingas ar vargšas, 
galingas ar negalingas, toks pat bus po prisikėlimo ir būsimajame 
gyvenime. Dėl to dažnai atsitikdavo, kad kartu su mirusiu kil- 
minguoju jie degindavo jo ginklus, žirgus, vergus ir tarnaites, dra- 
bužius, medžioklinius šunis bei sakalus ir visa kita, kas reikalinga 
kario tarnybai. Su nekilmingaisiais drauge degindavo jų kasdie- 
nio darbo reikmenis“ [vertė L. Valkūnas). Tai patvirtina 1249 m. 
taikos sutartis, iš kurios sužinome, kad, be mirusiųjų deginimo, 
kaip ir Slavuose, buvusios pakasynos ir kad laidotuvėse dalyvau- 
davę tam tikri žmonės, vadinti Tilussones ir Linguschones, kurie 
girdavę velionio darbus ir, pakėlę akis į dangų, tvirtindavę matą 
jį skriejantį ant žirgo per vidurį dangaus, pasipuošusį žvilgan- 
čiais ginklais, su dideliu būriu palydos. Dar XV a. pradžioje pran- 
cūzų riteriai dalyvaudavo apeigose, per kurias iš to, kur link rūks- 
ta laužo dūmai, būdavo sužinomas vėlės likimas: jeigu dūmai 
kyla tiesiai aukštyn, tai vėlė išgelbėta, jeigu krypsta į šonus — 
pražuvus. 

Vėlesnes apeigas aprašo Maleckis. Aprengtas lavonas paso- 
dinamas ant kėdės šalia giminaičių; geriamas alus ir paskui prasi- 
deda gedulingos raudos (paplitusios dar praėjusiame amžiuje), 
kurių leitmotyvas toks: „Kodėl tu mirei? Gal neturėjai ko valgyti 
ar negalėjai miegoti? Gal neturėjai gražios žmonos?“ ir t. t. Bai- 
gus raudą, aukojamos dovanos velioniui, būtent: moteriai - siū- 
lai ir adata, vyrui — skarelė; paskui jis vežamas laidoti vežimu, 
kurį lydi raiti vyrai su nuogais kardais, kad nuvaikytų velnius. Į 
kapą dedama šilingas, duonos ir alaus, o žmona eina trisdešimt 
dienų raudoti; giminaičiai puotauja trečią, šeštą ir keturiasde- 
šimtą dieną po mirties, jie kviečia velionį ir šaukia jį iš už durų; per 
puotą yra tylima, nevartojama peilių ir kada ne kada numetama po 
stalu maisto ir nuliejama gėrimo velioniui, o kas nukrinta, nesu- 
renkama - tai skirta vėlėms, neturinčioms giminaičių ar draugų, 
kurie galėtų jas pamaitinti; taip būna ir Indijoje. Po pietų kunigas 
iššluoja namus sakydamas: „Pavalgėte ir pagėrėte, brangiosios 

vėlės, dabar išeikite“. Po to svečiai pradeda kalbas, moterys su- 
sidaužia su vyrais, O vyrai - su moterimis ir bučiuojamasi. 

Motiejus Miechovietis kalba apie laužavietes, skirtas kiekvie- 
niems namams ir kiekvienai šeimai, kuriose būdavo deginami mi- 
rę artimieji; ant prie laužų pastatytų ąžuolinių suolų būdavo pade- 
dama sūrio ir gėrimo juose sudegintoms giminaičių vėlėms. Vienas 
tokias apeigas mums aprašo Lasickis: pirmosiomis lapkričio die- 
nomis per linų dievo Waizganthos šventes jie pasikviesdavo iš kapų 
numirėlius į pirtis vaišėms, dėl to tam tikslui įrengtoje lūšnoje pa- 
dengdavo stalą; tuo tarpu gyvieji grįždavo į savo trobas, tris dienas 
gerdavo, o paskui visus apdarus ir valgius aplaistę palikdavo ka- 
puose. Pagaliau mojuodami atsisveikindavo su savųjų vėlėmis. 

Aname pasaulyje vėles tvarkė mįslingasis dievas Sovijus (So- 
vij), apie kurį Malalos kronikoje pasakojamas keistas padavimas: 
Sovijus buvo žmogus, kuris pagavo šerną, išėmė iš jo penkias bluž- 
nis ir davė sūnums jas iškepti; bet tie jas suvalgė, 0 jisai supykęs 
nusileido į pragarą, kur, tuščiai pamėginęs atidaryti aštuonerius 
vartus, sūnaus padedamas įėjo pro devintuosius. Tas pats sūnus, 
vaišinęsis su broliais, nuėjo pas jį į pragarą, paruošė jam guolį ir 
pakasė jį žemėje; bet rytojaus dieną tėvas ėmė dejuoti, kad jį ėdė 
visokie kirminai. Tada vakare paguldė jį į medžio kamieną (medį), 
bet ir čia tėvas prastai miegojo, nes buvo geliamas bičių ir uodų. 
Trečią vakarą sūnus užkūrė laužą ir sudegino Sovijų, kuris ryto- 
jaus dieną patenkintas sakė miegojęs kaip kūdikis lopšyje. 


5. Kiti dievai 


Be minėtų dievų, dar turime kitų vardų: Andaj ar Andajev, Tel- 
javel[...], Diverikuz ar Devikz, Zuikių dievas, Žvoruna „kalė“, ku- 
rios vardas tikriausiai siejasi su žodžiu žvėris ir kuri, vadinasi, kaip 
ir Zuikių dievas, beveik neabejotinai turėjusi būti žvėries išvaizdos 
girių ir žvėrių dievybė. Medėin ar Mėndėin Volynės kronikoje mini- 
mas tarp dievų, kuriems Mindaugas aukojo net priėmęs krikščio- 
nybę; tai yra vyriškosios giminės vardas, kildinamas iš Modeina, 
apie kurią Lasickis rašo: „Medeina (Modeina) ir Ragaina (Ragai- 

na) - tai miškų dievai“: pirmasis vardas kildinamas iš liet. medis, 
dėl to Medein ir Medeina (taip reikia skaityti) priskiriami augmeni- 
jai, o Ragaina - žodis ir šiandien reiškia „raganą“ - būsianti artima 
Žvorunai, nes ragai lietuviškai reiškia „elnio ragus“. 


6. Ypatingi dievai; natūralūs reiškiniai 


Kaip minėta, esame gerai informuoti apie ypatingų dievų pa- 
saulį; jie prilygsta indoeuropiečių dievai kategorijai, bet, žinoma, 
savo prigimtimi yra glaudžiai susiję su kasdieniu gyvenimu, jų pa- 
reigos (funkcijos) labai kinta, netgi galima sakyti, kad jie iš naujo 
sukuriami, kai tik to prireikia, todėl vadinami vardais, aiškiai iš- 
reiškiančiais jų funkciją“. Gerai sako Guagnini: „[...] kiek daiktų 
yra turėję, tiek ir dievų bei užtarėjų“ [vertė J. Pilypaitis|. Išsamų 
sąrašą pateikia Lasickis, iš jo ir paminėsime keletą vardų. Pradžio- 
je įrašytas Ligiczus, santarvės saugotojas, plg. liet. lygus; po jo eina 
Datanus - gal reikėtų skaityti Datajus —- gėrybių teikėjas. Kimis — 
vyšnių, augančių prie vienos paežerės tvirtovės, globėjas, o jam per- 
maldyti tarp vyšnių yra sumetama papjautų gaidžių ir prismaigsto- 
ma degančių žvakių, plg. liet. kimos „raistas“; Pizius yra tas, ku- 
riam aukojama išleidžiant nuotaką pas jaunikį, pizė lietuviškai 
reiškia moters lyties organą; Kierpiczus ir jo padėjėjas Siliniczus — 
šie vardai reiškia kaimo namų statybines medžiagas, kilę iš žodžių 
kerpė, t. y. „žievė“, ir šilas, ir jie yra statybų globėjai; Ezernim — 
ežerų dievas, t. y. Ežerinis, vardas kilęs iš žodžio ežeras. Ėriukus 
globoja Eraiczin, plg. ėrytis, o Kurwaiczin, vardas sudarytas visai 
taip pat, kaip Eraiczin, be abejo, yra veršelių, karvaičių globėjas, 
reikėtų skaityti Karvaičius ar pan.; Gardunithis - ką tik atvestų ėriu- 
kų saugotojas, iš žodžio gardas „avių aptvaras“; Prigirstitis yra die- 
vas smalsuolis, plg. prigirdėti, dėl to reikia kalbėtis kuo tyliau, kad 
jis neišgirstų; Dersintos - tai santaikos dievas, plg. derėti; Bentis, gal 
reikia skaityti Bendris, padedantis du ar kelis drauge išvilioti į 


3 Kaip minėta, ypatingi dievai išliko net įvedus krikščionybę. Antai tarp to- 
kių dievų yra netgi Kriksthos (t. y. krikštas „kryžius“ ), kapų kryžių saugotojas. 

kelionę, plg. bendras; Priparscis - paršiukų dievas, liet. paršas; Ra- 
tainicza - arklių dievas, šiuo atveju reikėtų manyti kilus iš žodžio 
ratas, bet galbūt jo vardas bus Raitaničius, sietinas su žodžiu raitas. 
Kitais gyvuliais, veikiau jų maistu (plg. liet. valgis), rūpinosi Valgi- 
na, Apidome - buveinės pakeitimu (plg. lot. dormus ir t. t.), riešutais 
(lazda) - Lasdona, beržais (beržas) - Birzulis, bitėmis - Bubilos ir 
Austheia, plg. būbauti ir ošti, žeme apskritai (žėme) - Zemina, są- 
šlavomis - Szlotrazis, tai yra „šluotos kotas“, kiemu - Dwargonth 
(liet. dvar-gantis). Dažydami vilnas, valstiečiai šaukęsi dievų Srutis 
ir Miechutele, bet turbūt čia Lasickis apsiriko, nes tiedu vardai sie- 
jasi su tręšimu, plg. sruta ir miežti. Dievui Waizganthos, kurio var- 
das siejasi su vaisingumu, vaisa ir su gamta, buvo skirta šventė tre- 
čią dieną po Ilgių, spalio pabaigoje-lapkričio pradžioje. Tada 
merginos prašydavo gero linų ir kanapių derliaus: pati aukščiausia 
iš jų, prisipylusi į sterblę paplotėlių, stovėdama viena koja ant suo- 
lo, kairėje rankoje laikydama guobos arba liepos žievę, o dešinėje — 
alaus ąsotį, melsdavo dievą auginti linus, ilgus kaip ji, paskui išger- 
davo ąsotį, vėl jį pripildavo ir išliedavo ant žemės dievui, pagaliau 
išbarstydavo paplotėlius dievybėms - Waizganthos padėjėjams; jeigu 
visą tą laiką ji išlaikydavo pusiausvyrą, tikėta derlių būsiant gerą, 
jeigu neišsilaikydavo ir atsispirdavo kita koja, būdavo būgštauja- 
ma dėl prasto derliaus. 

Mažais kasdieniais įvykiais rūpinosi dievybės, Lasickio vadin- 
tos Numetas, t. y. „naminiai“; Ublanicza „rūpinasi kiekvienu mal- 
dautoju“; Dugnai - maišymo (tešlos) deivė; Pesseias - tas, kuris 
Kirbixtu išblėsina žiežirbas; Alabathis - jo pagalbos meldžiama ren- 
giantis šukuoti linus; Budintaja pažadina miegantį žmogų; raugo 
dievui Rauguzemapati arba Ruguczis prieš geriant aukojamas iš sta- 
tinės pasemtas alaus ar midaus gurkšnis. Šio dievo pirmajame var- 
de yra žodis patis „viešpats“, kuris randamas ir kai kuriuose var- 
duose: Lawkpatimo (laukas), kuriam meldžiamasi prieš pradedant 
arti ar sėti, beveik tokia pat asmenybė kaip Zemiennik „žeminis““, 


* Bet Zemepatis „žemės viešpats“ turi kitą reikšmę, kai Lasickis sako: „Nam 
praeter eum, gui illis est deus Auxtheias Vissagistis, deus omnipotens atgue sum- 

kuriam dėkojant apie spalio pabaigą lazdomis užmuštos aukos bū- 
davo verdamos ir valgomos, 0 dievui palikti gabalėliai būdavo me- 
tami į keturis kampus arba po stalu ir kėdėmis; Dimstipatis (Dims- 
tipam), minimas Rostowskio, dūmų ir židinio dievas (dimstis kai 
kuriuose sodžiuose yra dvaro, t. y. sodybos, pavadinimas), yra tas 
pats, kaip ir minėtas Dwargonth, jam per vaišėse, į kurias būdavo 
sukviečiami giminaičiai ir kaimynai ir kuriose melsdavo Dievą gau- 
sinti kiekvieno turtus, būdavo aukojama pora vištų. Kaip ir vyriš- 
kas patis, yra keletas moteriškų kategorijų: Gabijos ir latvių mates, 
arba „motinos“. Gabijos sudaro dievų Numėjų dalį, o jų vardas, 
sakoma, kilęs iš šventosios Agotos, rusiškai Gafija, židinio globė- 
jos; tiktai šias pareigas gavo ne dėl vardo panašumo, ir Gabijos — 
tai ne senas baltiškas žodis, su šaknimi gab- iš gabenu jis reiškia 
„dovanų dalintojas“. Tokios yra Matergabia - moterų (lietuviškai 
motė - tai „moteris“), kurios jai aukoja pirmąjį kepalėlį, globėja, 
Polengabia - židinio deivė, kurios varde, kaip ir varde Aspelenie — 
kampo deivė, yra įterptas žodis pelenai. Iš latvių „motinų“ paminė- 
tina Krūmu mate, kuri, kaip ir lietuvių Kruninie, yra krūmų deivė, 
Zella mate - kelių deivė, Daarza maat - sodų deivė, Lopemaat — 
galvijų deivė, Meschamaat - girių deivė. Kiti latvių dievai yra Ce- 
roklis - vaišingumo dievas, kuriam buvo aukojamas pirmasis kąs- 
nis ir pirmasis gurkšnis, Dūckla - žinduklių globėja ir t. t. Truputį 
aukščiau už tas ypatingas deives stovi Laima - sėkmės ir gimdymo 
deivė ir Giltinė - mirties, visų pirma netikėtos, deivė. 

Iš šių mitologinių smulkių dievybių Lasickis mini Aitwaros — 
slogutį, kuris gyvena už tvorų; panašus į jį yra Puko (tai yra Pu- 
kys), apie kurį kalba Etnhornas, - tam tikras raudonas drakonas, 
kuris, pavogęs ar suvalgęs grūdą, tampa žydras. 

Su ypatingais dievais glaudžiai siejasi naminiai žalčiai, Žinių 
apie kuriuos mums autoriai daugiau paliko. Enėjas Silvijus sako, 
kad kiekvienas paterfamilias [šeimininkas] namo kampe turėjo 
savo žaltį, kurį maitindavo ir kuriam aukodavo aukas, o šis 


mus, permultos Zemepaczios, id est, terrestres ii venerantur“. („Mat be visaga- 
lio ir aukščiausio dievo, jų vadinamojo Auxtheias Vissagistis, jie garbina daugybę 
žemėpačių, tai yra žemės dievų.“ - Vertė L. Valkūnas.) 

gulėdavo ant šieno; tą patį rašo ir Maleckis, kuris dar priduria, 
kad nustatytu laiku aukotojai maldomis kviesdavo juos prie sta- 
lo; Lasickis pamini jų vardą Giuoitos, lietuviškai tai yra gyvatės 
(dg.); pagaliau, pasak Guagnini'o, žaltys siejosi su mūsų jau mi- 
nėto Patrimpo kultu - reikėdavo laikyti gyvą žaltį ir maitinti jį 
pienu. Galbūt dėl šio žalčio kulto, pažįstamo ir kitur, pvz., Ro- 
moje ar Graikijoje, taip pat Indijoje, pasakojimą išplečia Petras 
Dusburgietis, kuris, pasakęs, kad „prūsai [...] klaidingai garbino 
kaip dievus visokiausius tvarinius, būtent: saulę, mėnulį ir žvaigž- 
des, griaustinį“, prideda: „sparnuočius ir keturkojus, netgi rupū- 
žes“ [vertė L. Valkūnas). O štai latviai, pasak Einhorno, gruo- 
džio mėnesį kryžkelėje aukodavę vilkui ožką, kad jis nedarytų 
žalos jų gyvuliams. Čia vilkas daugių daugiausia yra pikta aukš- 
tesnės, nelygios galios būtybė. 

„Jie turėjo, - toliau tęsia Petras Dusburgietis, - šventųjų miš- 
kų, laukų ir vandenų“ [vertė L. Valkūnas|; Bohlenau CAronicon 
ordini Theutonici [3] panašiai sakoma, kad prūsai, „garbindami 
visas dangaus ir žemės puošmenas, kai kurias girias laikydavo 
tokiomis šventomis, kad neleisdavo pjauti jų šakų arba išnešti me- 
džių, iš senumo net išvirtusių“. Taip buvo dėl to, kad jie tikėjo 
medžiuose gyvenant dievybę; Laskauskas sako turėjęs daug var- 
go, kol, pats davęs pavyzdį, įtikinęs savo žmones juos iškirsti. Taip 
pat ir Hartknochas, kalbėdamas apie šventas girias, patikslina, 
kad pagonys tikėjo juose gyvenant dievus. O kai Jeronimas Pra- 
hiškis propagandos tikslais vaikščiojo kirsdamas medžius, - tai 
mums pasakoja Enėjas Sivijus, - daugybė jų verkdami bėgo pas 
Vytautą ir aimanavo, kad būsiąs sugriautas dievo būstas, kur jie 
paprastai prašydavo dievą pagalbos, melsdavo giedros ar lietaus. 
Štai dėl ko lat. elks „stabas, netikras dievas“ yra tas pats žodis, kaip 
liet. elkas, alkas „giraitė“ (plg. taip pat gotų alks „šventykla“ ). 

Paprastai didžiai gerbti ąžuolai, kaip Perkūno sostai; pasak 
Hartknocho, žymiausi ąžuolai buvę Romuvos ąžuolas, Heiligen- 
beilio ąžuolas, skirtas Gurchui (Gurcho) [...), trečiasis buvęs ne- 
aiškioje vietoje, ketvirtasis - tarp miesto Wolau ir kaimo Oppen. 
Be to, jo pasakojimu, buvusi netgi šventa liepa ir, kaip jau matė- 

me, po šeivamedžiu gyvenęs Puškaitis ir barstukai; apie dievą Szer- 
muksznis kalba Rostowskis. 

Kad vietoj medžių buvę naudojami, kaip ir Slavuose, iš jų pa- 
daryti stulpai, galima spėti iš to, kad stulpas Bretkūno Biblijos 
vertime reiškia „stabą“; bet kad būtų darę statulas, yra nejtiki- 
ma. Taip pat atrodo, kad baltai visai neturėjo tam reikalui skirtų 
tikrų šventyklų. 

Apie vandenų kultą praneša Hartknochas, kuris sako, kad Nar- 
piškių (Narpiszken ar Napirszken) kaimo prie Galbės (Golba) gy- 
ventojai šią upę garbino ir jie laikydavo didele dievų malone, jei 
prausdamiesi joje likdavo vienakiai. Beje, atrodo, kad vandenis tvar- 
kė „aukštesnysis“ dievas, nes Lasickis kalba apie dievą, kuris rūpi- 
nosi jūra ir kitais vandenimis; bet Audros vardas, kuriuo jis dievą 
vadina, turi reikšti tik vieną iš jo galių, kurią žymi žodis audra. 


7. Kunigai, kultas, burtai 


Apie Romuvos ąžuolą turime išsamią Guagnini'o informaciją: 
„Šiam savo popiežiui prūsai pastatė po ąžuolu puikų prabangų būs- 
tą ir pagal Romą šią vietą pavadino Romana (Romanae), iš vardo 
Roma [užuomina į humanizmo amžiaus legendą, kad baltai, Ceza- 
rio laivynui pasiklydus toje jūroje, kilę iš romėnų). Aplink šį ąžuolą 
buvo ištemptas aštuonių uolekčių pločio ir aukščio gero šilko au- 
deklas, ir į šį būstą niekas, be paties patriarcho Krivių krivaičio (Kine 
Kiriejita) ir jo tarnų, atliekančių stabmeldiškas apeigas, įeiti negalė- 
jo. Jei kas nors ateidavo stabo aplankyti, pagarbinti ar jam paaukoti, 
paskirtieji dievų tarnai audeklą nuo ąžuolo atitraukdavo, kad jis bū- 
tų matomas. Šis ąžuolas turėjo tris dalis[...]“ [vertė E. Ulčinaitė), 
nes buvęs skirtas Perkūnui, Patrimpui ir Patului. 

Taigi čia turime žinią apie vyriausiąjį baltų žynį, - žinią, kurią 
pateikia Petras Dusburgietis: „Šios klastingos tautos [gyvenamų 
žemių] viduryje - Nadruvoje - buvo vieta, kurią vadino Romuvą, 
gavusi savo vardą nuo Romos, 0 ten gyveno žmogus, vadinamas 
kriviu, kurį gerbė kaip popiežių, mat kaip jo šventenybė popie- 
žius valdo visuotinę tikinčiųjų Bažnyčią, taip ir krivio valiai bei 

žodžiui pakluso ne tik suminėtos gentys, bet ir lietuviai bei kitos 
tautos, gyvenančios Livonijos žemėje. Toks didelis buvo jo auto- 
ritetas, kad ne tik jis pats, ne tik jo gentainiai, bet ir jo pasiunti- 
nys, su jo krivūle ar kokiu kitu žinomu ženklu keliaudamas per 
šių netikėlių žemes, susilaukdavo didžios pagarbos iš kunigaikš- 
čių, kilmingųjų bei prastuomenės. Be to, jie garbino, kaip buvo 
įprasta senovėje, negęstančiąją ugnį“ [vertė L. Valkūnas), - tą 
Perkūno ugnį, apie kurią jau kalbėjome [...). 

Jei kalbėsime apie kunigus, tai mus pasiekė kai kurių vardai: Wai- 
delottas, o tai yra vaidilučiai - „aiškiaregiai“ ar panašūs (plg. su dru- 
ides [...]); Sigonoti ar Signoti, gal Žiniotai „išminčiai“; Wurschaytes ar 
panašūs, kurių vieną jau esame aptikę (84). Apie Waidelottas Hart- 
knochas pasakoja, kad tai gali būti ir vyrai, ir moterys, ir jie laikosi 
celibato, o jeigu sugaunami svetimoteriaujant, metami į ugnį. Kuni- 
gas burtininkas arba žynys turėjo būti Sicco, kuris minimas abiejose 
šventojo Vaitiekaus (Adalberto) gyvenimo aprašymuose. 

Jau ne kartą turėjome progą pakalbėti apie paprastą ir primi- 
tyvų kultą; matėme, kad jo esmė - specialus aukojimas, lydimas 
maldų, ir kad dažniausiai būdavo aukojama, kaip ir įprasta toje 
žemdirbių visuomenėje, augaliniai (augmenija) arba gyvuliniai 
(gyvūnija) dalykai. Jeigu būdavo aukojami gyvūnai, paprastai au- 
ka būdavo verdama ar kepama, o paskui aukotojų suvalgoma, tik 
dalis jos tekdavo dievybei. 

Dar galime pakalbėti apie vis tą pačią dieną javapjūtės pabai- 
goje aukotą auką - tai yra ožio aukojimas, kurį mini Maleckis ir 
Hartknochas. Aukotojas uždėdavo rankas ant aukos ir melsdavo 
dievus priimti jų šventę; padėjus auką ant žemės, Viršaitis tarda- 


> Guagnini (p. 52) sako: „Deus singularis Vurschayto gentiliter dictus, guem 
magno honore venerabantur, et pro Lare sive deo domestico super omnia mobilia 
iumentague, ut pote eguos, boves, oves, capras, sues, etc. eum praeponebant.“ 
(„Buvo vienas dievas, jų kalba Viršaitis, kurį labai garbino ir kaip larą, t. y. namų 
dievą, laikė viršesniu už visus gyvulius, kaip antai už arklius, jaučius, avis, ožkas, 
kiaules ir t. t.“ — Vertė E. Ulčinaitė.) Kaip jau pažymi Maleckis, čia yra apsiriki- 
mas; bet kadangi viršaitis yra būdvardis, reiškiąs vyresnįjį, tai. galimas daiktas, tas 
žodis kaip epitetas buvo taikomas kokiam nors dievui, ne vien kunigams. 

vo žodį, užmušdavo ją ir, puodelyje surinkęs jos kraują, išliedavo 
jį ant žemės; moterys virdavo mėsą, tuo tarpu vyrai mesdavo į 
ugnį paplotėlius, paskui būdavo vaišės. 

Žmonių aukos retai minimos: tai vokiečių karo belaisviai, ir 
čia, kaip ir Slavuose, barbarų ir krikštytojų žiaurumas galėjo su- 
kelti tokią engiamųjų tūžmastį, kad jie griebdavosi nesamų arba 
bent pradžioje labai retai pasitaikydavusių apeigų. 

Vienos iš tokių žmonių aukų buvo išvengta tuo atveju, kurį 
savo Chronicon Livonicum [4] pasakoja Henrikas Latvis (XII- 
XIII a.): Turaidos lyviai, norėdami paaukoti cistersų ordino vie- 
nuolį, pasiklausė dievų valios; tam reikalui padedama tetis, ją už- 
mina žirgas, Dievo valia jis žengia priekin - tai reiškia gyvenimą. 
Žynys paskelbia, kad krikščionių Dievas sėdįs žirgui ant nugaros 
ir nukreipiąs jo koją prieš ją pastatant; dėl to žirgui nugarą reikia 
nušluostyti, kad Dievas nuo jos nukristų. Taip padarius, žirgas 
vėl žengė gyvybės koja priekin, ir brolio gyvybė buvo išgelbėta. 

Toks teiravimosi būdas yra panašus į tą, kurį jau radome Sla- 
vuose; taip pat panaši į slavų yra tokia pranašavimo (žyniavimo) 
ir būrimo praktika, kai ateitis spėjama ištirpintą vašką varvinant 
į vandenį. Būrimai, pasak Maleckio, buvo vadinami Burty; dar ir 
šiandien burtai reiškia „lemtį“. 

Speciali teiravimosi rūšis yra aprašyta Enėjo Silvijaus; tai bu- 
vo daroma prie amžinosios ugnies: ugnį prižiūrėjusių žynių bū- 
davo teiraujamasi apie ligonius; žyniai naktį stovėdavo prie ug- 
nies, o rytą atsakydavo matę ligonio šešėlį prie šventosios ugnies. 

Žinių apie iškilmingą priesaikos davimo būdą esama 1351 m. 
Chronicon Dubnicense [5], kur pasakojama apie kunigaikštį Kęs- 
tutį (Kestutus). Patvirtindamas sutartį su Vengrijos karaliumi, jis 
ju išsitepė rankas ir veidą, melsdami dievybę paliudyti priesaiką, 
tada kunigaikštis nupjovė jaučio galvą ir padėjo ją toliau nuo kū- 
no, paskui jis drauge su savo lietuviais tris kartus perėjo per vidurį. 


Versta iš: V. Pisani, „Le Religioni dei Celti e dei Balto-Slavi“, Le Religioni 
dell'Umanita, Milano, 1950, p. 79-99. 

HARALDS BIEZAIS 


BALTŲ TAUTŲ RELIGIJOS ŠALTINIAI IR 
ANKSTESNIŲ TYRIMŲ REZULTATAI (1954) 


Latviai, lietuviai ir senieji prūsai vadinami baltų tautomis. Šių 
tautų kalbos yra labai panašios ir artimos indoeuropiečių prokal- 
bei. Tai ir paskatino kalbininkus pastaruosius 50 metų ypač do- 
mėta gerokai anksčiau. Apie latvių, lietuvių, prūsų religines 
pažiūras sužinome nagrinėdami Romos popiežių inspiruotus kry- 
žiaus žygius į Rytus. 

Prūsai - tai pirmoji baltų tauta, atrėmusi Vokiečių ordino puo- 
limą. Dar ir šiandien yra išlikę pirmieji padavimai apie prūsų re- 
ligines pažiūras, iš kurių matyti, kad ir įvedus krikščionybę jie ne 
vieną šimtmetį laikėsi savo pagoniško tikėjimo ir kulto apeigų. 
Vis dėlto neužmirškime, kad tuos padavimus perduodavo prūsų 
priešai, Vokiečių ordinas arba kulto tarnai, o autentiškų prūsų 
religijos šaltinių neturime. 

Visai kitokia yra latvių ir lietuvių padėtis, nes jiems pavyko 
ilgiausiai išsaugoti savo fizinę nepriklausomybę. Kita vertus, tai 
būtų galima paaiškinti ir tuo, kad senovės prūsai pirmieji atrem- 
davo Ordino smūgius, taip apsaugodami kitas baltų tautas nuo 
sunaikinimo. Be to, jos gyveno gerokai toliau nuo Ordino puola- 
mų pozicijų, 0 tai trukdė jas puldinėti plačiu frontu. Taigi latviai 
ir lietuviai tyrinėtojams paliko gausybę medžiagos apie savo tau- 
tų papročius ir tradicijas, kurią vėliau dar panagrinėsime. 

Tų tautų religija, kaip savitas dvasinio gyvenimo reiškinys, Ia- 
bai artima kitų indoeuropiečių tautų religijai, todėl jos tyrimai 
padeda paaiškinti kartais visai nesuprantamus religijos reiškinius. 

Deja, toji religija nebuvo pakankamai ištirta, nes ankstesnių tyri- 
mų rezultatai neretai būdavo nevertinami. Vakarų Europos moks- 
lininkams daug keblumų kėlė latvių ir lietuvių kalbos, ir tik ne- 
daugelis iš norėjusiųjų prieiti prie religijos šaltinių jas išmoko. 
Be to, šios tautos savarankiškumą įgijo tik po Pirmojo pasaulinio 
karo, 0 jų mokslininkai religiją tyrė ir rašė savo gimtąja kalba, 
todėl jų šios srities laimėjimai Vakarų Europos mokslininkams 
buvo nežinomi. Tuo galime paaiškinti ir tą faktą, kad įžymus moks- 
lininkas C. Clemenas 1938 m. savo mokslines išvadas darė rem- 
damasis XII-XVII a. kronikomis, 0 ne turtingu latvių ir lietuvių 
mokslininkų kultūriniu palikimu. Todėl visai suprantama, kad 
daugelis bandymų tirti šias religijas buvo grindžiami klaidingais 
ir abejotinais teiginiais. Kad padėtis nepasikeitė, matyti iš nau- 
jausių publikacijų, skirtų baltų tautų religijai. Trumpoje apžval- 
goje pakanka nurodyti tik keletą religijos šaltinių ir pateikti anks- 
tesnių tyrimų rezultatus. Panagrinėkime tik tuos tyrimus, kurie 
yra šiek tiek žinomi arba visai nežinomi. 


ŠALTINIAI 
Istorinių dokumentų duomenys (liudijimai) 


Šių dokumentų duomenys siejasi su visomis trimis baltų tau- 
tomis. Todėl, kartą jau panaudoti kurios nors religijos nagrinė- 
jimui, jie negali būti vėl naudojami kitos tautos religijos tyrimams. 
Patikimesni yra senovės prūsų religijos dokumentai. Kaip jau mi- 
nėjo C. Clemenas, visi istoriniai padavimai buvo parašyti svetim- 
šalių, kurie prūsus vadino ne tik savo priešais, bet ir pagonimis, 
velnio tarnais. Suprantama, toks požiūris neigiamai paveikė sve- 
timos, pagoniškos religijos vertinimą. Prie labiau paplitusių šalti- 
nių reikėtų priskirti misionierių ataskaitas, Ordino kovų metraš- 
čius, taip pat potvarkius ir nutarimus dėl to, kaip nukariautose 
teritorijose (žemėse) įveikti stabmeldystę. 

Senovės prūsų religijos šaltiniuose randame daug lietuvių 

tikėjimo duomenų. Lietuviai su Vokiečių ordinu susidūrė kur kas 
vėliau negu prūsai, todėl jiems ir pavyko išsaugoti savarankišku- 
mą. Lietuviai krikščionėjo visai kitaip negu prūsai. Su krikščiony- 
be jie susidūrė iš dviejų pusių - slavų ir germanų. Pagoniškąsias 
tradicijas lietuviai išlaikė gerokai ilgiau negu prūsai. 

Volynės metraštyje, vadinamame Ipatijaus metraščiu, randame 
seniausius padavimus apie lietuvių religiją. Čia jau minimi dau- 
gelio lietuvių dievų vardai, kurių reikšmes bandė aiškinti Mie- 
rzynskis, Brūckneris, Volteris ir kt. Šių tyrinėtojų nuomonės la- 
bai skirtingos, tačiau neabejotina tai, kad senovės lietuvių dievai 
iš tikrųjų paminėti metraštyje. 

Kitu labai svarbiu šaltiniu laikytinas Malalos kronikos intar- 
pas, parašytas tryliktame šimtmetyje ir pasakojantis apie lietuvių 
dievą Sovijų. K. Straubergo manymu, šis šaltinis esąs seniausias 
ir išsamiausias baltų genčių mitas su tiksliausiais pasakojimais 
apie jų dievus. Nors intarpas datuojamas 1261 m., vėlesni lietu- 
vių religijos tyrinėtojai juo visiškai nesirėmė. Jų aprašymai labai 
panašūs į Enėjo Silvijaus Piccolomini'o (vėliau tapusiu popiežiu- 
mi Pijumi II), kuriam tuos mitus bus perdavęs čekų vienuolis Je- 
ronimas Prahiškis. Todėl ir manome, kad pirmieji lietuvių mito- 
logijos šaltiniai kilę iš slavų ar germanų, 0 tai, žinoma, dar 
priklausė nuo šių geografinės padėties. Patikimiausi to laikotar- 
pio šaltiniai yra Hermano Vartbergiečio ir Vygando Marburgiečio 
parašyti metraščiai. Jie abu tarnavo Ordinui ir buvo daugelio įvy- 
kių liudininkai. 1358-1378 m. Hermanas Vartbergietis buvo baž- 
nyčios kapelionas, tuomet jis parašė Livonijos metraštį. O Vygan- 
das Marburgietis tarnavo Ordino palydoje Marienburge ir savo 
metraštyje šlovino visus jo žygius. Todėl tuose metraščiuose yra 
labai daug vertingų pasakojimų apie lietuvių ir latvių religiją. Dė- 
mesio vertas yra jau minėtas Enėjo Silvijaus Piccolomini'o pa- 
sakojimas. Norėdamas patraukti ano meto skaitytojų dėmesį, au- 
torius savo kūrinį labai gražiai apipavidalino. Jis rėmėsi autentiškais 
Jeronimo Prahiškio, kuris XV a. pradžioje buvo misionieriumi Lie- 
tuvoje ir daugelį įvykių pats matė, pasakojimais. Todėl reikėtų ti- 
kėti jo pastabomis apie gyvatės ir saulės garbinimą. 

Be šio dokumento, paminėtinas dar ir kitas, pasakojantis apie 
krikščionybės įvedimą Žemaitijoje; jo autorius Jonas Dlugošas. 
Priekaištaujama, kad jis nekritiškai panaudojęs šaltinius, tačiau 
aiškiai matyti, kad jis yra turėjęs nemažai medžiagos apie žemai- 
čių pagonių kulto apeigas. Martynas Mažvydas buvo vienas pir- 
mųjų Karaliaučiaus auklėtinių lietuvių, vėliau hercogo Albrech- 
to įsakymu į lietuvių kalbą išvertęs Martyno Liuterio Katekizmą. 
Šis kūrinys dar vertingas ir tuo, kad jis pats parašė įvadinį žodį, 
kuriame daugelį dievų vadino vardais, sakydamas, kad liaudies 
maldos jų nepasiekiančios, nes jie jau praradę savo galią. 

Protestantizmas sužadino domėjimąsi pagoniškais Lietuvos, 
Latvijos ir Livonijos papročiais. Tai reiškėsi ne tik nekritišku ža- 
vėjimusi ir fantastiniais tų papročių aprašinėjimais, bet ir objek- 
tyviais jų tyrimais. Motiejus Strijkovskis viename savo straipsny- 
je mini ligi šiol nežinomus lietuvių ir latvių dievus. Žemaitijoje jis 
buvo arkidiakonu, todėl iš jo tikėtasi kur kas rimtesnės analizės 
negu jo pirmtakų. Tačiau paskaičius jo straipsnį matyti, kad jis 
nekritiškai panaudojo ankstesnę medžiagą, supainiojo lietuvių mi- 
tus su kitų tautų mitologija, o nemokėdamas lietuvių kalbos, klai- 
dingai užrašė daugelį dievų vardų. Bet labai svarbi yra tokia die- 
vų vardyne įrašyta jo pastaba: „Dar ir šiandien jie tai puoselėja 
Žemaitijoje.“ Šis sakinys leidžia manyti, kad XVI a. pabaigoje 
dar buvo atliekamos pagonių kulto apeigos. Žemaičių religijos 
aprašinėtojas buvo Strijkovskio amžininkas Jonas Lasickis. 1615 m. 
Bazelyje jis išspausdino antrarūšės vertės įvairių šaltinių rinkinį. 
Šio rinkinio pagrindiniame skyriuje nagrinėjamas pagoniškų die- 
vų garbinimas. Pasak J. Lasickio, visi tie pasakojimai perimti iš 
Jokūbo Laskausko, kuris, kasdien bendraudamas su lietuvių vals- 
tiečiais, buvo gerai susipažinęs su jų gyvenimu ir pažiūromis. 

Prie lietuvių mitologijos šaltinių dar reikėtų priskirti jėzuitų 
stebėjimų ir veiklos pranešimus. Taip susidarė 35 tomų praneši- 
mų ir ataskaitų rinkinys, kurio 17-ame (1601) ir 21-ame (1604) 
tomuose buvo pateikta daug įdomios medžiagos apie lietuvių ir 
latvių religiją. Šis rinkinys apėmė 1581-1614 ir 1630-1654 m., 
tačiau labai gaila, kad visų šių vertingų dokumentų archyvas dingo 


81 


Vilniuje ir jų saugojimo vieta mums taip pat nežinoma. Dėmesio 
vertas yra tėvo S. Rostowskio darbas, kuriame jis dar spėjo pa- 
naudoti Vilniaus archyvo medžiagą. Čia randame tikslių žinių apie 
XVII a. pirmosios pusės lietuvių religijos tradicijas. 

Baigdami savo lietuvių mitologijos apžvalgą norėtume pa- 
sakyti tą patį, ką jau sakėme kalbėdami apie prūsų mitologijos 
šaltinius, būtent tai, kad XVII ir XVIII a. mokslininkų para- 
šyti straipsniai kaip lietuvių religijos tyrimo šaltiniai yra menka- 
verčiai. 


Tautosakos medžiaga 


Iš ankstesnės apžvalgos matyti, kad apie prūsų tautosaką ne- 
rasime jokios medžiagos. Tai ir suprantama, nes ši tauta jau se- 
niai išmirė, o kartu mirė ir jos tautosaka. Jos liekanų reikėtų ieš- 
koti lietuvių ir vokiečių tautosakoje. Kai kurie mokslininkai ir 
bando tai daryti, tačiau rasti prūsų tikėjimo, religijos duomenų 
nebeįmanoma, nes religija puoselėjama tik gyvoje tautoje. Visai 
kitokia lietuvių ir latvių tautosakos padėtis, nors ir čia esama di- 
delių skirtumų. Taip yra dėl to, kad Lietuvai ligi šiol didelę įtaką 
daro katalikybė. Reformacija Lietuvoje ir Lenkijoje nesukėlė di- 
desnio atgarsio ir greitai buvo nuslopinta. O Lietuvos sąjunga su 
Lenkija labai atsiliepė jos tautosakai. Lietuviai stipriai laikėsi ka- 
talikybės, nors ir paskutiniai iš baltų jai pasidavė (XIV a. pabai- 
goje). Todėl ši didesnę įtaką padarė lietuvių, o ne latvių liaudies 
dvasiai. Kaip tik tai trukdo panaudoti šią medžiagą religijos tyri- 
mui. Čia dar labai pasidarbavo katalikų šventeivos, kurių meto- 
dai padėjo katalikų religijos elementams įsismelkti į šių tautų mi- 
tologijos elementus. Todėl lengva paaiškinti, kodėl Vakarų 
Europos tautosaka prikimšta vien katalikiškų elementų. O ir jos 
tyrinėtojai, nagrinėdami Vakarų Europos tautų mitologiją, visai 
nevertina iki krikščionybės įvedimo buvusios tautosakos. 

Tuo tarpu baltų tautų padėtis visai kitokia. Vakarų Europos 
mokslininkai, baltų tautosakos tyrimams taikydami tuos pačius 
metodus, neatsižvelgė į krikščionybės įvedimo tose tautose ypa- 

tumus. Krikščionybę čia imta įvesti tik XII a. pabaigoje, kai dau- 
gelyje Vakarų Europos tautų ji jau seniai buvo įvesta. Ilgus šimt- 
mečius nesėkmingai mėginta baltus paversti krikščionimis, todėl 
daugelis tyrinėtojų neį;žvelgė baltų religijos bendrumo su indo- 
europiečių tautų mitologija, nors jau prieš 50 metų tirdami baltų 
kalbas mokslininkai rodo jų bendrybių su indoeuropiečių pro- 
kalbe. Šiame straipsnyje norėtųsi vėl priminti tas principines klai- 
das, kurias mokslininkai darė tirdami ir vertindami lietuvių, bet 
ypač latvių, tautosaką. Atidžiau panagrinėję pasakas priėjome prie 
išvados, kad jos įdomios ir religijos istorikams. 

Jau XIX a. pirmojoje pusėje buvo išspausdinti du pasakų rin- 
kiniai. 1837 m. W. Tettau išleistame rinkinyje buvo lietuvių ir 
prūsų pasakos. Šį rinkinį W. Tettau išleido norėdamas vokiečių 
mokslininkus sudominti lietuvių tautosaka. Kur kas vertingesnis 
yra L. Siemenskio rinkinys, jame jau gausu rusų ir lenkų pasakų. 
O A. Vitorfo rinkinyje randame latvių pasakų, tačiau visi šie rin- 
kiniai buvo sudaryti be atidesnės atrankos, todėl kai kurių pasa- 
kų lietuviškumas abejotinas. 

Lietuvių literatūrinės draugijos iniciatyva Tilžėje atskiru lei- 
diniu buvo išleista liaudyje surinkta tautosaka. Šis leidinys nėra 
labai išsamus, tačiau jame gausu vertingos medžiagos. Be to, pa- 
minėtinas M. Davainio-Silvestraičio lenkų kalba išleistas pasakų 
rinkinys. Lietuvių tautosakos archyvas paskelbė J. Balio pareng- 
tą pasakų rinkinį su dideliu anglų kalba parašytu pasakų motyvų 
sąrašu. Jis dar yra paskelbęs įvairių vertingų tautosakos šaltinių 
ir tyrimų publikacijų. E. Birzniekas-Upitis ir J. Balys susistemino 
ir sutvarkė daugelį populiarių pasakų rinkinių. 

Čia pravartu paminėti kai kuriuos svarbius leidinius, išėjusius 
už Lietuvos ribų. Ypač aktyvūs buvo Amerikoje gyvenantys lie- 
tuvių tautosakininkai J. ir V. Basanavičiai, išleidę pirmuosius rinki- 
nius. Pirmąjį tautosakos rinkinį išleido J. Basanavičius, antrąjį — 
V. Basanavičius. 

Tačiau tautos išgyvenimus kur kas geriau atskleidžia liaudies 
dainos. Jų krikščioniški motyvai papildo mūsų žinias apie senąją 
lietuvių religiją. 

Beveik visi lietuvių religijos tyrinėtojai net iki XIX-a. devinto- 
jo dešimtmečio rėmėsi L. Rėzos 1825 m. išleistu lietuvių liaudies 
dainų rinkiniu, kuris buvo išleistas dar ir pakartotinai. Ne tokie 
įdomūs yra J. Brodovskio ir Jordano rinkiniai. Pirmą rimtą moks- 
linį darbą apie lietuvių liaudies dainų formą ir rūšis su vokišku 
vertimu, atitinkamomis eilėmis ir natomis paskelbė H. Nessel- 
mannas. Tačiau lietuvių liaudies dainomis jis domėjosi grynai fi- 
lologiniu požiūriu, todėl religinių dainų visai nenagrinėjo. O žy- 
musis slavų kalbų specialistas drauge su K. Brugmannu atrinko 
ligi šiol nežinotas ir neskelbtas liaudies dainas, kurių dalis yra 
religinio turinio. Lietuvių mokslininkas A. Juškevičius susistemi- 
no ir trimis tomais išleido 1569-ųjų liaudies dainas. O 1883 m. 
Peterburgo mokslų akademija išleido dar 1100 liaudies dainų. 
Tik Lietuvai atgavus savarankiškumą buvo galima imti galvoti 
apie išsamią lietuvių liaudies dainų rinktinę, tačiau rinkti lietuvių 
liaudies dainas tepradėta 1935 m. 

Be pasakų ir dainų, Lietuvių tautosakos komisija išleido daug 
liaudies patarlių tomų, labai reikšmingų lietuvių religijos tyrimui. 
Lietuvių tautosakos archyvas 1940 m. pradėjo leisti lietuvių liau- 
dies pasakas Lietuvių tautosaka. Deja, tada pasirodė tik pirmasis 
pasakų tomas. 

Iš šio straipsnio matyti, kad lietuvių tautosaka religijos tyri- 
mo požiūriu nėra labai gausi, todėl lengvai galime ją peržvelgti, o 
mūsų pareiga — kruopščiai ją ištirti. 


TYRIMAI 


Nagrinėdami baltų religijos šaltinius pastebėjome juos turint 
daug bendrų tradicijų. Nuodugniau ištyręs šį klausimą, H. Lu- 
Ilies nustatė, kad šių tautų religinės pažiūros labai panašios. Tuo 
ir paaiškinamas mūsų noras apžvelgti jų religiją. Iš visų autorių, 
dirbusių šioje srityje, vienintelis Pisani nesirėmė antraeiliais šal- 
tiniais ir atsisakė vadovėlių bei enciklopedijų principų. Visi anks- 
tesni tyrinėtojai daugelį darbų grindė metraščių padavimais, o jis 

pats nagrinėjo daugelį šaltinių. Tačiau kai kuriuose savo darbuo- 
se Pisani vis dėlto laikėsi A. Brūcknerio panslavistinio principo. 
Nepaisant to, jis sugebėjo geriau perprasti baltų religinius ryšius 
ir juos apibendrinti. Svarus jo indėlis, papildantis latvių religijos 
turinį, yra likimo deivės Laimos, arba Dėklos, aprašymas, kuria- 
me pabrėžtas latvių religijos ryšys su indoeuropiečių tautų religi- 
nėmis pažiūromis. Norėdami apskritai apibūdinti baltų religiją ir 
iškelti jos skirtybes, turime atskirai panagrinėti ankstesnius tyri- 
mus ir jų rezultatus. O tai nėra lengva, nes mokslininkai skirtin- 
gais būdais ieškojo sprendimų ir išvadų. [-..] 


*i*k 


Lietuvių mitologija ir religija išnagrinėta gerokai mažiau ne- 
gu prūsų. Priežasties reikėtų ieškoti metraščių padavimuose, ku- 
riuose mokslininkai rasdavo daug bendrybių; reikšmės turėjo ir 
tai, kad nagrinėdami prūsų religiją jie remdavosi lietuviškomis 
paralelėmis. Be to, reikėtų nepamiršti ir ypatingos istorinės lie- 
tuvių padėties, kai įvedus krikščionybę jie pateko Katalikų baž- 
nyčios ir Lenkijos valdžion. O šioms mažiausiai rūpėjo senieji liau- 
dies papročiai, jos religinės tradicijos. Lietuvių išeiviai Amerikoje 
domėjosi liaudies tautosaka, ypač mitologija, ir išspausdino pir- 
muosius tautosakos rinkinius, turėjusius didelę reikšmę religijos 
istorijai. 1918 m., kai Lietuva tapo savarankiška valstybe, spau- 
doje pasirodė atskiri straipsniai apie tautosaką. XIX a. pabaigoje 
A. Brūckneris, A. Mierzynskis, M. Kaminskis ir kiti daugiausia 
tyrė slavų mitologiją, tačiau savo darbuose neretai rėmėsi lietu- 
vių liaudies tautosaka. Žymus šiuolaikinis lietuvių tautosakos ty- 
rinėtojas J. Balys rašo: „Dar neturime platesnės monografijos apie 
visus lietuvių liaudies papročius, nors įvairiom kalbom parašyta 
daug straipsnių ir disertacijų. O didelė dalis tautosakinės medžia- 
gos apskritai dar nepaskelbta.“ Tą patį būtų galima pasakyti ir 
apie lietuvių religiją. 

Todėl čia paminėsime straipsnius, kuriuose nagrinėjami kon- 
kretus klausimai. Jau 1871 m. lietuvis A. Botyrius Maskvos uni- 
versitete pateikė diplominį darbą apie Perkūną. Šis diplominis 
darbas buvo pagrįstas jo paties surinkta tautosaka. Deja, Botyriaus 

filologiniai tyrimai buvo klaidingi, todėl jie neturi išliekamosios 
vertės. V. Krėvė-Mickevičius ir J. Balys daugiau tyrinėjo Perkū- 
no vaidmenį liaudies tikėjime. Šią temą J. Balys aptarė ir tauto- 
sakos skaitiniuose. Savo darbuose jis rėmėsi tautosakos medžia- 
ga ir pasiekė geresnių rezultatų negu kiti Perkūno tyrinėtojai. 
Kai nagrinėjome prūsų religiją, pažymėjome, kad Benderis, Lu- 
Ilies ir kiti mokslininkai nustatė, jog Perkūnas prūsų religijoje 
buvo pats svarbiausias. Tą patį galima pamatyti ir lietuvių religi- 
joje, tačiau J. Balys žengė dar toliau ir Perkūnui priskyrė dan- 
gaus valdovo vaidmenį. Dangaus valdovas ir Perkūnas - tai tos 
pačios sąvokos, o lietuviški vardai dievas ir dievaitis - žodžio Per- 
kūnas sinonimai. Dažnai sakoma: „Dievaitis jį nutrenkė“ (o ne 
Perkūnas), „Dievaitis tūžta“ (o ne Perkūnas griaudžia), ir „die- 
vaitis“ čia yra ne tas pats, kas krikščioniškasis Dievas, tai - dan- 
gaus stabas (dievybė). J. Balio nuomone, sąvoka „Dievas“ yra 
daug senesnė už sąvoką „Perkūnas“, ir ši yra kilusi iš pirmosios. 
Perkūnas, kaip ir Dievas, vykdė dangaus viešpaties, valdovo funk- 
cijas, toks ir yra šių sąvokų tapatumas. Dangaus valdovui buvo 
būdingos gėrį ir laimę nešusios savybės, o nelaimę ir blogį nešu- 
sios - audros dievui. Spėjama, kad lietuviai ir latviai yra turėję ir 
senesnį dievą ar dievaitį, valdžiusį ne tik dangų, bet ir audras, ir 
tai buvęs visų galingiausias dievas. Tik gerokai vėliau atsirado 
kiti audros dievai (Toras, Donaras, Perkūnas), pavaldūs dangaus 
valdovui. 

Vargu ar Perkūnas tapatintinas su dangaus valdovu, nes lie- 
tuvių liaudies tautosaka tokiai išvadai daryti mums nepateikia 
pakankamai medžiagos. Nagrinėjant dangaus dievybes būtų pra- 
vartu paminėti J. Balio naujausią publikaciją, kurioje, remdama- 
sis tautosaka, jis teigia: „Viskas danguje yra šventa“; bet prie to 
grįšime kalbėdami apie latvių religiją. 

Vėlių ir dvasių kultą reikėtų laikyti kita svarbia mitologijos 
problema, kuriai J. Basanavičius paskyrė išsamų straipsnį. Rem- 
damasis kronikų padavimais, jis parengė vėlių kulto apžvalgą, ku- 
ria vėliau, nedarydamas jokių savarankiškų išvadų, pasinaudojo 
R. Meulenas. 

J. Balys, norėdamas pateikti apibendrinančią lietuvių religi- 
jos ir mitologijos apžvalgą, pasinaudojo labai įvairia, bet nevie- 
nodai reikšminga medžiaga. Todėl reikia labai atidžiai ir atsar- 
giai vertinti tą medžiagą, kurioje parodomas keleto religijų 
susiliejimas, kurioje kalbama apie Katalikų bažnyčios šventųjų 
persimainymą ir kt. 

Antrojo tomo įžangoje J. Balys apibūdina svarbiausius lietu- 
vių mitologijos ir religijos reiškinius. Ši įžanga religijos istorikams 
ir yra įdomiausia. Balys dar kartą patvirtina savo teiginį, kad Per- 
kūnas pamažu tapo šviesos dievu, ir mini jau susiformavusias dei- 
ves Žemyną, Gabiją ir Laimą. 

Jis nustatė, kad deivė Žemyna (Žemynėlė, Žemininka), apie 
kurią savo 1547 m. Katekizme kalba ir Mažvydas, ją vadindamas 
Žemėpatės vardu, o vėliau ir Daukša (1595), vadindamas Žemy- 
nos vardu, yra toji pati Žemės deivė. Šį savo teiginį jis iliustravo 
keletu lietuvių liaudies dainų. 

Gabija buvo ugnies deivė, nes ugnį lietuviai laikė šventa. Tai 
mini Lasickis ir kiti autoriai. J. Balys nurodo tautosakos me- 
džiagą, kur sakoma, kad kilus gaisrui ar kitoms ugnies sukel- 
toms nelaimėms lietuviai šaukdavęsi Gabijos. Jis prieštarauja 
Brūckneriui, mėginusiam šią dievybę sutapatinti su slavų šven- 
tąja Agota, tai netgi neįmanoma ir filologiniu požiūriu. Jis rašė: 
„Gabijos vardu buvo šaukiama ugnies deivė.“ Tačiau kiekvie- 
nas namas ar šeima turėjo dar ir savą ugnies deivę, kuri senaja- 
me liaudies tikėjime vaidino labai svarbų vaidmenį. Todėl ir sa- 
koma, kad ugnis turi daug vardų, bet dažniausiai buvo minimas 
Gabijos vardas. 

Vis dėlto daugiausia dėmesio Balys skyrė deivei Laimai. Šią 
laimės deivę 1747 m. paminėjo Brodovskis, o Rėzos išleistose 
liaudies dainose taip pat minimas Laimos vardas. J. Balys pirma- 
sis pabandė parodyti šios deivės reikšmę lietuvių religijoje. Jis ją 
vadino „laimės deive“, nors žinomi dar ir kiti laimės deivių var- 
dai: Dalia, Dėkla. J. Balys taip pat nustatė, kad lietuvių tautosa- 
koje laimės dievybės nėra taip išreikštos, kaip, pavyzdžiui, jų kai- 
mynų. ypač germanų, tautosakoje. Be to, J. Balys pateikia religinių 

reikšmių, pavyzdžiui, akmenų, kalnų, vandens, medžių, miškų, 
taip pat gyvačių, laukų demonų, apžvalgą. 

Jo darbas yra mums labiausiai prieinama lietuvių religijos ap- 
žvalga. Tačiau jo panaudotos medžiagos nepakanka visiems tei- 
giniams išsamiai argumentuoti, todėl nuodugniau panagrinėjus 
gali iškilti naujų, anksčiau nepastebėtų problemų, pavyzdžiui, Per- 
kūno, kaip derlingumo dievo, vaidmuo. Tą patį galima pasakyti 
ir apie deivės Laimos vaidmens supaprastinimą, taigi šis darbas 
turi trūkumų, nes nebuvo laikomasi aiškios religinės psichologi- 
nės pozicijos. 


Versta iš: H. Biezais, Die Religionsguellen der baltischen Volker und die Er- 
gebnisse der bisherigen Forschungen, Uppsala, 1954, p. 65-71, 102-107. Vertė 
E. Volungevičienė. 


PRANAS SKARDŽIUS 


LIETUVIŲ MITOLOGINIAI VARDAI (1954) 


Apie lietuvių mitologinius vardus daugiausia lig šiol yra rašę 
kitataučiai, pvz., A. Brūckneris, A. Mierzynskis, W. Mannhar- 
dtas, H. Useneris ir kt. Patys lietuviai tuo nedaug tėra rūpinęsi. 
K. Būga, iš pradžios būdamas K. Jauniaus įtakoj, kai kuriuos iš 
šių vardų yra nuaiškinęs ne kaip reikiant, o vėliau, kada jau suge- 
bėjo savarankiškai moksliškai dirbti, dėl daugybės kitų darbų ir 
ankstyvos mirties nebespėjo ką nors daugiau šioj srity nuveikti. 
Z. Ivinskis paskutiniais nepriklausomybės metais savo instrukty- 
vioj studijoj Medžių kultas lietuvių religijoje buvo pasiryžęs ne tik 
novės lietuvių religijos pobūdį, bet ir senuosius lietuvių dievus 
pakedenti, tačiau dėl karo šio didžiai svarbaus darbo nebegalėjo 
baigti. Dabar daugiausia tautosakos dalykais rūpinasi J. Balys, 
bet jis dėl savotiško nusistatymo per daug sau nelaužo galvos dėl 
mitologinių vardų; plg. jo straipsnį „Mitologijos vardai ir sąvo- 
kos“ (Dirva, 1952, nr. 38). Tai aiškiai rodo ir jo Lietuvių tautosa- 
kos skaitymai: čia jo vartojamas pekolas (II 7) ir veidulutis (II 72); 
jam Strijkovskio Pušaitis yra žemės (gal medžių) dievas, gyvenąs 
bezdų (alyvų) krūme (II 15); be jokios kritikos minimas Preto- 
rijaus Gyrotys, Brodovskio Girristis, Ruigio (Ruhigo) Girsystis ir 
tariamas nebuvėlis miško dievas Giraitis, arba Girytis (II 56); nu- 
rodomos Sūduvių knygelės Puškaitis, kuris po šeivamedžių krū- 
mais gyvenąs, ir maži žmogeliai Parstukai, minėto dievaičio tar- 
nai (II 62t.), taip pat Pretorijaus Bezdukai, kurie irgi gyvenę po 
šeivamedžio, prūsų bezdu vadinamo, krūmu (II 63); prisimenami 

net du „gyvačių dievo“ sosto pretendentai, Aušautas ir Patrim- 
pas, ir su pastaruoju lyginami „patrimpiški“ vietovardžiai Potrim- 
kai, Potremšiai (II 70t.); Laimos kilmė esanti visai neaiški (II 76) 
ir t. t. Taigi lietuvių mitologinių vardų klausimas tebėr aktualus 
ir svarstytinas atsidėjus. 

Visų pirma tenka pastebėti, kad atskirų mitologinių vardų 
svarstymas nemaža yra susijęs Su jų Visų vartosena senesniuose 
šaltiniuose ir apskritai su visa senovės lietuvių religija. „Religi- 
nės sąvokos, - rašo H. Useneris, - yra sudėtinė žmogaus sąvokų 
pasaulio dalis; dalis neturi kitokių dėsnių, kaip visybė. Tik toks 
religinių sąvokų darybos mokslas gali pretenduoti į tikrumą, ku- 
ris visiškai sutinka su bendraisiais sąvokų bei žodžių lobyno dės- 
niais ir į visumą įsijungia be ypatingo pritaikymo“ (Gėtternamen, 
3leid., 1948, p. 317). Vadinas, svarstant atskirus mitologinius var- 
dus labai svarbus dalykas yra jų autentiškumas ir darybos pagrįs- 
tumas. Ir čia kaip tik susiduriame su didžiausiomis sunkenybė- 
mis: iš vienos pusės, turime palyginti visai nedaug patikimai 
užrašytų senovinių mitologinių vardų, - jų dalis yra didžiai sudar- 
kyti arba aiškiai pramanyti; iš kitos pusės, nedaug iš jų terandame 
tokių, kuriuos galėtume paremti šių laikų kalbos duomenimis. 

Mat senuosiuose istoriniuose šaltiniuose apie senovės lietu- 
vių ir kitų baltų religiją buvo daugiausia rašoma bendrais bruo- 
žais, ir daug kur mitologiniai vardai visai neminimi. Pvz., Petras 
Dusburgietis, rašydamas „De ydolatria et ritu et moribus Prut- 
heronum“ [1], sako, kad prūsai garbino „visą sutvėrimą [...], bū- 
tent: saulę, mėnulį ir žvaigždes, perkūną, paukščius, net keturko- 
jus iki rupūžės. Taip pat jie turėjo šventų miškų, laukų ir vandenų. 
Juose neišdrįso malkų kirsti, žemės dirbti ir žvejoti“ („[...] om- 
nem creaturam [-..] coluerunt, scilicet solem, lunam et stellas, 
tonitrua, volatilia, guadrupedia eciam usgue ad bufonem. Habu- 
erunt eciam lucos, campos et aguas sacras, sic guod secare aut 
agros colere vel piscari aussi non fuerant in eisdem“) (Script. re- 
rum pruss., 1 53). Bet, prūsų tikėjimą apibūdindamas kaip gam- 
tos jėgų garbinimą, jis nemini jokio asmeninio dievo nei kokios 
nors suasmenintos dvasios vardo. 

Viena kita senovės lietuvių dievybė pasitaiko tik kai kuriuo- 
se, ir tai iš dalies vėlyvesniuose, šaltiniuose. Pvz., XIII a. Volynės 
kronikoj tarp kitų dievų, ligi šiol dar kaip reikiant neišaiškintų, 
minima Medeinė (rašoma Medeina, Meideina, Mendeina ir Mindei- 
na), o gudiškame Malalos Pasaulio kronikos prieraše minimas ir 
Perkūnas: „|[...) prinositi žrtvu skvernym bogam Andraevi i Per- 
kunovi rekše gromu“ [2] (Mh 51, 58). Perkūną taip pat sutinka- 
me ir Eiliuotojoj Livonijos kronikoj (apie 1261 m.): „[...] das ist 
genant das osterhap: als es perkone, ir afpgot, gap, das nimmer so 
hart gevros“ [3] (Mh 71). 

Ištisi dievybių sąrašai atsiranda gerokai vėliau, jau prasidėjus 
Reformacijai. Pirmąjį autentiškesnį prūsų dievų sąrašą randame 
1530 m. Prūsų sinodo nutarimuose (Constitutiones Synodales): 
„Occopirmus, Suaixtix, Ausschauts, Autrympus, Potrympus, Bar- 
doayts, Piluuytus, Parcuns, Pecols atgąue Pocols, gui Dei, si eorum 
numina secundum illorum opinionem pensites, erunt: Saturnus, 
Sol, Aesculapius, Neptunus, Castor et Pollux, Ceres, Juppiter, 
Pluto, Furiae“ [4] (Mh 233). Tas pats sąrašas, tik kiek papildytas 
ir su aiškiau nusakytomis reikšmėmis, duodamas ir vadinamojoj 
Sūduvių knygelėj (das Sudauerbuechlein): Occopirmus „pirmasis 
dangaus ir žvaigždynų dievas“, Swayxtix „šviesos dievas“, Aus- 
chauts „luošųjų, ligonių ir sveikųjų dievas, der Gott der Gebre- 
chen, Kranken und Sunden, (kitam nuoraše) der Gott der geb- 
rechhafftigen, Kranken und gesunden“ [5], Autrimpus „jūros ir 
didžiųjų ežerų dievas“, Potrimpus „tekančiųjų vandenų dievas“, 
Bardoayts „laivų dievas“, Pergrubrius „der lest wachsen laub und 
gras“, Pilnitis „gausos ir derliaus dievas“ (der Gott macht reich 
und fuellet die Scheuern), Parcuns „griausmo, žaibų ir lietaus 
dievas“, Peckols „pragaro ir tamsybių dievas“, Pockols „skraidan- 
čiosios dvasios arba velniai“, Puschkayts „žemės dievas po šventu 
šeivmedžio medžiu (unter dem heiligen holtz des Holunders)“, 
Barstucke „nykštukai (die kleinen Mennichen)“, Markopole „že- 
mės žmonės, žemininkai (die Erdleuthe)“ (Mh 245t.). 

Jono Maleckio (Maletius) J. Sabinui rašytame laiške, pirmą 
kartą išspausdintame 1551 m. ir antrą kartą jo sūnaus Jeronimo 

1563 m. išleistame (De sacnificiis et idololatria veterum Borusso- 
rum, Livonum, aliarumgue vicinarum gentium[...] (7)), minimi tie 
patys dievų vardai, kaip ir Sūduvių knygelėj, tik kitaip sutvarkyti, 
be Swayxtix, su kai kurių dievų kiek kitaip nusakytomis reikšmė- 
misir su daugybe rašybos klaidų: pvz., Occopirnum rašoma užuot 
Occopirmum, Antrimpum užuot Autnimpum, Pargnum užuot Par- 
kunum ir kt. (Mh 294 tt.). Kadangi šis sąrašas beveik nieko naujo 
neduoda, tad jo čia nė nebeminėsime. 

Visai kitokių dievų randame J. Lasickio knygelėje De diis Sa- 
magitarum [8], apie 1580 m. parašytoj pagal Žemaičiuose dirbu- 
sio revizoriaus J. Laskausko pasakojimus ir 1615 m. J. Grasserio 
išspausdintoj Bazely. Čia randame bent 80 tariamų įvairiausių 
dievybių, pvz.: „Aitvvaras, est incubus, gui post sepes habitat“; 
„Algis angelus est summorum deorum“; „Auxtheias Vissagistis, 
Deus omnipotens atgue summus“; „Bezlea dea vespertina“; 
„Breksta tenebrarum“; „Datanus donator est bonorum seu largi- 
tor“; „Ligiczus is Deus esse putatur, gui concordiae inter homo- 
nes et auctor est et conservator“; „Modeina et Ragaina silvestres 
sunt dii“; „Percunos Deus tonitrus“; „Tavvals Deus auctor facul- 
tatum“; „Zemina dea terrestris“ [9] ir kt. (Mh 356 tt.). 

Taip pat ir M. Strijkovskis savo 1582 m. Karaliaučiuj išspaus- 
dintoj kronikoj (Kronika Polska, Litewska, Žmėdzka ir wszystkiej 
Rusi [10]) duoda visą eilę lietuvių dievų, pvz.: Prokorimas (t. y. 
Prakūrimas) „dievas kūrėjas“, Ruguczis „rūgščių ir rūgusių val- 
gių dievas“, Lituwanis „lietaus dievas“, Sotwaros „galvijų dievas“, 
Seimi Dewos, Upinis Dewos, Bubilos „medaus ir bičių dievas“, Gul- 
bi Dziewos, Goniglis Dziewos „miškų ir piemenų dievas“, Kielu 
Dziewos, Puschaitis „žemės dievas, kuris tarp šeivmedžių gyve- 
na“ ir kt. (Mh 330t.). 

Pagaliau apsčiai liet. dievų vardų, iš ankstyvesnių šaltinių pa- 
imtų, savaip perdirbtų ir naujai surinktų, duoda M. Pretorijus, 
buvęs Nybudžių klebonas, savo rankraštiniame veikale Deliciae 
Prussicae oder Preussische Schaubuehne [11], galutinai baigtame 
rašyti 1703 m., pvz.: dangaus dievai: Occopirnus, Layme, Perku- 
nas, žemės dievai: Zemepattys, Zemyne, Zemele, Zemeluksztis, Pus- 

szaitis; vandens dievai: Antrimpus, Iszwambratis, Bezdukkei, Iwul- 
lis; žmonių dievai: Auszaitis, Gurcho, Pilwittus; darbo dievai: Per- 
gubrius, Gabjaugis; laimės dievai: Kaukucziai, Barzdukkai, Mar- 
kopete; pykčio ir nelaimės dievai: Pykulis, Giltyne, Magyla (Mh 
531t.). Kitoj vietoj nurodo ir atskirų dievų reikšmes, pvz.: Gab- 
jauja „javų dievas“, Laumele (t. y. Laimele) „gimdymo deivė“, 
Giltinė „mirties deivė“, Skalsa „Cornu Copiae“, Baubis „kaime- 
nės dievas“, Gotha „veisimos deivė“, Biczbirbius „bičių dievas“, 
Kiauliu-Krukei „kiaulių dievas“, Gyrotys „miškų dievas“, Maletet- 
te „spalvų dievas“, Srutis „žalios spalvos dievas“, Dreb-kullis „Pi- 
kulio tarnas, kuriam priskiriama galybė žemę judinti“, Bangput- 
tys „audros dievas“ ir kt. (Mh 544t.). 

Be aukščiau minėtų dievų sąrašų, vienas kitas senovinis lietu- 
vių dievų vardas dar minimas mūsų senoviniuose raštuose ir kt. 
Pvz., M. Mažvydas savo Katekizmo pratarmėj rašo: „Kaukus, 
Szemepatis ir lauksargius pameskiet“ (G. Gerullis, Mosvid, 1923, 
p. 9). 1573 m. Wolfenbūttelio postilės rankrašty skaitome: „Wel- 
nas ira etwaras, teip besas ira szemepatis, taipag czertas ira Api- 
deme, teieg Pikullai ira kaukai“ (MLLG 1899, IV 418). M. Dauk- 
ša savo Katekizmo vertime sako: „Szitie [-..] garbina ugnį, žeminą, 
givates, Zalczius, perkuną, medžus, alkus, Medeines, kaukus ir ki- 
tus biessus“ (E. Sittig, Der poln. Katechismus des Ledezmal[...], 
1929, p. 73). Panašiai sako ir 1605 m. anoniminis Ledesmos Ka- 
tekizmo vertėjas: „męldaia vgnį, Kiwatęs žaikcius, žeminas, Dey- 
wes, Perkunus, medžzius, elkus[...]“ (E. Sittig, op. cit., p. 73). To- 
liau žr. MK49tt. 

Lygindami vienus su kitais įvairių šaltinių minimus senovės 
lietuvių dievų vardus, mes tuojau galime pastebėti, kad tik nedi- 
delė dalis jų yra geriau pažįstama, o kiti yra arba visai nesupran- 
tami, arba aiškiai dirbtiniai, arba vieniši, kurie niekur kitur nepa- 
sitaiko ir kurių nepatvirtina jokie kiti šaltiniai. Tad ką su tokiais 
vardais daryti? Numoti į juos ranka ir nė nemėginti jų aiškinti, 
jau iš anksto nusprendus, jog tai yra niekam verti dalykai arba 
tuščias prasimanymas? Ne, tai nebūtų racionalus, mokslinis Žy- 
gis. Kiekvienas mokslas, kalbotyra, tautosaka ir kt. yra tol mokslas, 

kol jis stengiasi nepažįstama sužinoti, surasti, kas yra tikra ir ne- 
tikra, patirti įvykių raidos priežastis ir kelius ir t. t. Todėl ir mito- 
loginių vardų potyriuose mokslininkai nuo pat pradžios yra ko- 
voję su kliūtimis ir nuolat ieškoję tinkamesnės išeities. Ir jie 
beieškodami yra daug ką suradę. Tas pats A. Brūckneris, A. Mie- 
rzynskis, W. Mannhardtas ir kt. jau daug painių lietuvių mitolo- 
gijos klausimų yra aiškinę ir nemaža jų palyginti neblogai išaiški- 
nę. Taip pat ir V. Jaskevičius (Walter Charles Jaskiewicz) savo 
neseniai Filadelfijos universitete parašytoj stambioj, bent 525 pus- 
lapių disertacijoj „A study in Lithuanian mithology: Jan Lasicki's 
treatise on the Samogitian gods“ [12], - jos pagrindinė dalis, ge- 
rokai sutrumpinta, yra jau išspausdinta paskutiniame Siudi Balti- 
ci tome (1952, IX, p. 65-106), - kad ir nedaugiausia ką naujo 
pateikdamas, vis dėlto gerokai visą tyrinėjimą yra pirmyn pava- 
ręs, ypač mitologinius vardus aiškindamas. Pasirinkęs filologinės 
analizės metodą ir A. Salio padedamas, jis tuo savo darbu dau- 
giau kaip kurie kiti ligšioliniai tyrinėtojai yra įnešęs šviesos į šią 
didelę painiavą. Išnagrinėjęs visą J. Lasickio tariamų (iš viso 80) 
dievų sąrašą, jis rado tik du visai patikimus - Perkūną ir Žemyną. 
Toliau tam tikras skaičius dievybių pasirodė besančios tik dva- 
sios, pvz.: Aitvaras, Gabija, Kaukas, Lauktys (Lauksargai), Žemė- 
patys, Ragana, Medeinė ir kt. Kokios yra dar tos kitos dvasios, 
autorius nepasako. Tik kitoj vietoj pastebi, kad nesą aišku, ar bu- 
vusi tariamoji vyriška Žemynos priešybė, Žemininkas. Visos ki- 
tos J. Lasickio minimos dievybės esančios paremtos J. Laskausko 
nesupratimu. 

Galimas daiktas, kad toliau tiriant lietuvių mitologinius var- 
dus ir panaudojant daugiau šaltinių kai kurios V. Jaskevičiaus 
išvados bus pakeistos arba papildytos, bet visas jo darbas, nepai- 
sant tam tikrų trūkumų, atsiradusių dėl reikiamų šaltinių stokos 
ar dėl kitų priežasčių, yra didžiai naudingas ir pamokomas. Visų 
pirma tai yra geras įspėjimas visiems lietuvių ir kitų baltų mitolo- 
gijos tyrinėtojams, kad nereikia lengvai pasitikėti įvairiuose žo- 
dynuose ar šiaip kituose šaltiniuose randamais dievų pavadini- 
mais ar kitokiomis panašiomis žiniomis. Pvz., J. Lasickis savo 

darbe rašo: „Prigirstitis hic est, gui murmurantes exaudire puta- 
tur. Jubent igitur ut guis summisso murmure vel illud loguatur, 
ne clamantem Prigirstitis audiant“ [13] (Mh 356). Iš to aiškiai ma- 
tyti, kad Prigirstitis tėra sietinas su girsti, prigirsti, girdėti. Galbūt 
šis žodis su priesaga -ytis buvo sudarytas ne tiesiogiai iš bendra- 
ties, o iš kurios kitos veiksmažodinės lyties, pvz., prigirstas. Bet 
Prigirstytis vis vien atrodo labai neįprastas darinys, ir todėl vėliau 
aiškintojams jis sudarė nemažai galvosūkio. Pvz., W. Mannhar- 
dtas (Gėtterlehre, p. 369) manė, kad šis žodis esąs kilęs iš Prigirs- 
dytojis ar Prigirsdintojis. Kiti vėl kitaip galvojo. O M. Pretorijus, 
gerai nesuprasdamas šaknies girst- reikšmės, iš J. Lasickio Pr- 
girstitis dirbtinai susidarė Girsti arba Girstys „miško dievas“ (Mh 
532, 541), iš kurio vėliau J. Brodovskio žodyne atsirado Gimistis, 
t. y. Girystis „t. p.“; Iš čia šis žodis savo ruožtu toliau pateko į 
Ruigio (jo Girsystis yra spaudos klaida, užuot Girrystis), Milkaus 
(Mielcke) ir Kuršaičio žodynus. Plg. dar StBIX 94 t. Jeigu kas 
dabar imtųsi etimologizuoti Girystį, nežinodamas jo tikrosios kil- 
mės, galėtų kažin ko prisigalvoti. Todėl W. Mannhardtas (Got- 
terlehre, p. 523) savo laiku buvo linkęs M. Pretorijaus Girstis (šalia 
Gyrotys „miško dievas“ ) taisyti į Giratis (t. y. Giraitis) nuo gina, 0 
dabar J. Balsys, viską draugėn sudėjęs, net ir aiškiai klaidingą Rui- 
gio Girsystį, šalia Giraičio dar taria galėjus būti ir Giryt! 

Arba štai vėl to paties J. Lasickio darbe sakoma: „Vielona Deus 
animarum, Cui tum oblatio offertur, cum mortui pascuntur“ [14] 
(Mh 357), o kitoj vietoj net duodamas ištisas lietuviškas sakinys: 
Vielona velos atteik musmup (t. y. musump) vnd stala (Mh 359). 
Bet iš sakinio „Sikies Vielonia pemixlos, t. y. sikės (paplotėliai, 
placentulae) - velionio peniukšlas“ aiškiai matyti, kad J. Lasickio 
Vielonia, kaip jau yra pastebėjęs W. Mannhardtas (Gotterlehre, 
p. 371), yra ne kas kita, kaip vn. kilmininkas velionio nuo velionis 
„Velys, numirėlis“. Tai patvirtina ir pats J. Lasickis, sakydamas: 
„Dari autem illi solent frixae placentulae, guatuor locis sibi op- 
positis, paullulum discissae“ [15]. Atrodo, kad J. Laskauskas, ne- 
mokėdamas lietuviškai, bus nesąmoningai sumaišęs velionį su mir- 
ties dievu, ir tuo būdu per nesupratimą yra atsiradusi J. Lasickio 

Vielona ar Vielonia „deus animarum“, kuri nedaug ką bendro te- 
turi su dabartine Veliuona; žr. dar StB IX 101. 

Taigi norint žinoti, kokie iš tikrųjų yra buvę senovės lietuvių 
dievai, visų pirma reikia gerai ištirti įvairiuose šaltiniuose varto- 
jamų dievų vardų metriką - autentišką jų atsiradimą, sudarymą 
ir jų tolesnę vartoseną. Čia labai svarbu yra susekti, ar tie vardai 
natūraliai įsijungia į struktūrinius visos kalbos rėmus ir ar jie gali 
būti kuriais nors kitais duomenimis pateisinti. Tuo būdu, pvz., 
J. Lasickio Modeina „miško dievybė“ negali būti laikoma tikrąja 
lytimi: šaknis mod- kalbant apie mišką visai nepažįstama, tėra tik 
med-: mėdžias „forest, tree“, žem. mėdė „miškas“, medžionė „me- 
džioklė“, asv. Medvaišas ir kt., taigi vienintelė pateisinama lytis 
yra M. Daukšos Medeinė „miškų deivė“; dėl priesagos -einė plg. 
buveinė „būtoji vieta“ ir kt. Čia J. Lasickis yra sumaišęs 0 su e tuo 
pat būdu, kaip ir žodžiuose Apidome „mutati domicilii deus“ [16] 
ir Polengabija („[...] diva est, cui foci lucentis administratio credi- 
tur“ [17]), užuot Apideme! (t. y. apidėmė, arba apydėmė),; plg. dar 
Wolfenbūttelio postilės - czertas ira Apideme ir Palengabia, t. y. 
peleno gabija: toliau žr. StB IX 72t. ir 94. 

Kitas šiuo atveju įdomus pavyzdys yra jau minėtas Sūduvių 
knygelės Peckols „pragaro ir tamsybių dievas“ šalia toj pačioj kny- 
gelėj vartojamo Pecols „velnias“: „Begeyte, Begeyte Peccole“ 
(„Bėkite, bėkite, jūs velniai“, - taip šaukia numirėlės lavoną ly- 
dint palydovai, jodinėdami apie ratus ir peiliais mosikuodami ore), 
žr. Mh 257. Kituose tos pat knygelės nuorašuose variantais dar 
vartojamas Pickollus, Picullus ir kt., todėl nėra jokios abejonės, 
kad čia turima reikalo su vienu ir tuo pačiu žodžiu. Kadangi prū- 


' Bet Liet. enciklopedijoj (1 216) J. Lasickio klaidingai užrašyta Apidome bc 
jokios kalbinės kritikos rašoma Apidomė ir manoma, kad ji veikiau galėjusi per 
nesusipratimą atsirasti. Kad Wolfenbūttelio postilėj Apideme (Apidėmė ar Apy- 
dėmė) čertu vadinama, nė žodžiu neprisimenama. Panašiai, o vietomis net pras- 
čiau, elgiamasi ir su kitais lietuvių mitologiniais vardais. Pvz., rašant apie to pa- 
ties J. Lasickio Austheia (I 446), kaip ir kitais atvejais, vengiama net prisiminti, 
ką apie tai yra V. Jaskevičius pasakęs savo disertacijoj, kurios pagrindinė dalis 
yra jau išspausdinta Studi Baltici 1X tome! 

sų kalbos paminkluose raidė i dažnai maišoma su e, ou - su o 
(plg. vtv. Nodemste: Nodimste, sen. liet. dimstis „kiemas“; Gulbi- 
ten: Golbiten, liet., prūs. gulbis; prūs. dessimpts: dessempts, liet. 
dešimtas; prūs. druwe: drowe „tikiu“ ir kt., žr.: Gerullis, Altpreus. 
Ortsnamen, p. 215; Endzelins, Senpr. Valoda, p. 25, 26), tai atro- 
do, kad lytis Picullus yra seniausia, o Peckols, Pickollus vėlesnės 
išriedėjusios iš *Pukulas: prūs. pickūls (vn. gal. pickullan) „vel- 
nias“, Wolfenbūttelio postilės pikulas (: pikullai ira kaukai) ir lat. 
pikuls „piktasis, velnias“. Taigi vienintelė ir seniausia, bent trijo- 
se baltų kalbose pažįstama, lytis yra pikulas, su priesaga -ulas su- 
daryta iš šaknies pik-: piktas, peikti, paikas ir kt.; dėl darybos plg. 
ritulas „ritinys, rietimas“, vytulas „šiaudų, karnų ryšulys“, taip pat 
žem. mutulas „greitumas. smarkumas“ ir kt., ir dėl reikšmės pik- 
čius „piktas žmogus, velnias“ (ir Pikčius „žmogaus pavardė“), pik- 
čiukas „piktoji dvasia“ ir kt., žr. ŽD 79, 137, 184t. Toliau pikulas 
etimologiškai yra susijęs su sen. lenk. pkie! (vn. kilm. piekla) „vel- 
nias, (vėliau) pragaras“ iš slav. pikulo- (K. Būga KS 25 pikulo 
giminėmis dar laiko ir sen. isl. feigr „mirčiai artimas, sunykęs“, 
sen. švedų faikian „mirčiai patekęs, numiręs“, iš kur esąs pasi- 
skolintas suomių peikko „piktoji dvasia, vaidalas; piktas žmogus, 
grobuonis; atskaluonis, bėglys“ (iš progerm. *paikjo-). M. Preto- 
rijaus iš vieno nadruvio pasakojimo minimas Pikulis (jis rašo Py- 
kullis Mh 535) gali taip santykiauti su pikulas, kaip, pvz., geidulys 
su geidulas, ritulys „ritinys, kamuolys“ su ritulas ir kt. Tuo būdu 
J. Balio pekolas (: Jis yra didžiausias piktų dvasių, pekolų ir vel- 
nių priešininkas TS II 7) yra ne kas kita, kaip beatodairinis per- 
dirbinys iš Peckol, o Z.. Ivinskio Pykuolis MK 4 Pikulo vietoj susi- 
darytas iš analogijos pagal drąsuolis, gudruolis ir kt. 

Visai panašiai kaip pikulas aiškintinas ir ugnies vardas gabija, 
kuris pirmą kartą pasirodo tik J. Lasickio rašte: jis mini dievaitę 
Gabiją, į kurią žmonės kreipdavęsi prireikus džiovinti javus prieš 
kuliant: Gabie deuaite pokielki garunuleiski kibirxtu („Gabija die- 
vaite, pakelki garą, neleiski kibirkštų“) (Mh 359). Šalia to jo dar 
vartojama Polengabia, t. y. *peleno gabija (Polengabia diva est, cui 
foci lucentis administratio creditur) ir Matergabia, t. y. *moterų 

gabija („Matergabia deae offertur a foemina ea placenta, guac 
prima e mactra sumta digitogue notata in furno coguitur“ [18]). 
Bet daugiau Gabija „ugnies deivė“ niekur nebesutinkama. Gy- 
voji žmonių kalboj vartojama gabija, kaip jau ir M. Akelaitis yra 
pastebėjęs (žr. Mh 372), veikiausiai yra ne kas kita, kaip iškilmin- 
gas ugnies pavadinimas: „Šventa gabija, būk rami ant vietos“ 
(P. Kriaučiūno užrašyta iš Suvalkijos ir paskelbta Živaja starina, 
1907, p. 254, 255); „Gyvenk su mumis ramybėje, šventa gabija“ 
(Plungė). Panašiai vartojama ir gabėta: „Šventa gabėta, linksmai 
gyvenk su mumis“ (M. Akielewicz, Glosownia, p. 122), „Šventa 
gabėta, sugobta gobėk, sužiebta žibėk“ (Kaltinėnai). Dėl kitų šios 
rūšies pavyzdžių žr. TS II 27t. Šiuo atveju gabija, arba gabėta (plg. 
dar pavardę Gabėta), savo reikšme bei vartosena niekuo nesiski- 
ria nuo prūsų vn. š. panike „ugnele“: „Ohow mey myle swente 
panike!“ („O mano mieloji šventoji ugnele!“) (Mh 254). Tai yra 
mažybinė lytis *panika- šalia panno „ugnis“ iš *panu: panu-stac- 
klan „skiltuvas“ (iš čia pasiskolintas ir suomių panu „ugnis“ ); dėl 
mažybinės priesagos -ikas plg. puodikas „mažutis puodas“, tarni- 
kas „tarnelis“, žandikas „žandelis“ ir kt., žr. ŽD 127. M. Preto- 
rijaus szwenta Ponike („die heilige Herrin (Frau)“) rodo, kad 
prūsų vn. Šš. swenta panike „šventoji ugnele“ jam jau buvo nebe- 
pažįstama. Taip pat vėlesnės reikšmės yra ir šių dienų gabija „švęs- 
ta naminė žvakė“. Tiek gabija (ir gobija), tiek gabėta „ugnis“, kaip 
K. Būga jau 1911 m. yra teisingai pastebėjęs (Apie liet. asmens 
vardus, 8 t.), savo pavadinimą bus gavusi nuo „gaubimo, dengi- 
mo“: gūbana „glėbys, kuokšta“, gobti „gaubti, dengti“ ir kt. To- 
liau plg. dar Būga KS 257, Trautmann Wb. 74, Jaskiewicz StB IX 
81t. Bet kitas klausimas yra: kaip turėtų būti suprantama gabijos 
priesaga -ija? Juk paprastai ši priesaga daugiausia vartojama ko- 
lektyvine reikšme, pvz.: ąžuolija „ąžuolynas“, kalnija „kalnynas“, 
ponija „ponai, ponybė“, vilkija „vilkų gauja“, vyrija „vyrų sueiga“ 
ir kt., žr. ŽD 80t. Tačiau gabijos mes taip negalime išaiškinti, nes, 
viena, nežinomas pagrindinis žodis, iš kurio būtų galėjęs atsirasti 
šis kuopinės reikšmės daiktavardis (plg. kalnija: kalnas ir kt.); an- 
tra, gabija „ugnis“ ir iš viso nelengva suprasti kolektyviai. Todėl, 

man rodos, gabija iš pradžios tėra buvusi ne kas kita, kaip mot. 
giminės būdvardis, būtent - *žgabija (t. y. gobtinė, gobiamoji) ug- 
nis; plg. Galija „Tauragės apylinkės pieva“, iš pradžios *galija 
(t. y. galinė) pieva, taip pat Dubija „Varėnos apylinkės pieva“, iš 
pradžios *dubija (t. y. dubioji, dubinė, įdubusi) pieva ir t. t. Kaip 
kitose ide. kalbose, taip ir mūsų kalboj seniau yra buvusių pri- 
klausomybinių būdvardžių su priesaga -ijas, -ija, pvz., *galijas, -ū 
„galinis“ ir kt. Ilgainiui jie pasidarė nebegajūs ir viena ar kita 
forma sudaiktavardėjo arba išnyko. (Plg. dėl to dar J. Endzelyno 
Latviešu valodas gramatika, 1951, 2M1t.) 

Daug lengviau, suprantama, aiškinti tokius dievybių vardus, 
kurie yra ir geriau paliudyti, ir kurių daryba įmanomesnė. Viena 
iš tokių dievybių yra Žemyna „žemės deivė“. Visų pirma ją sutin- 
kame J. Lasickio dievų sąraše: Zemina „dea terrestris“ (Mh 357). 
Toliau ją mini M. Daukša ir 1605 m. anoniminis Katekizmo ver- 
tėjas. D. Kleinas savo gramatikoj (Grammatica Litvanica, 1653, 
p. 61) duoda Zemyne „dea terrae, Ceres“. Šią lytį, Žemynė, šalia 
Žemyna ir Žemynėlė (Žemelė) taip pat dažnai vartoja ir M. Preto- 
rijus (Mh 532, 541, 544). Jo tvirtinimu, dažnos iškilmės būdavu- 
sios pradedamos šios deivės pagarbinimu: „Žernynėle, žiedkelė- 
ja, žydėk rugiais, kviečiais, miežiais ir visais javais, būkie linksma, 
dievel', ant mūsų [...]“. Nuo to atsirado ir žemynėliauti „Žemynė- 
lei tarnauti, jai aukoti, ją garbinti“ (Mh 561 tt.). Vėliau Žemynėlė 
dar sutinkama vienoj L. Rėzos paskelbtoj liaudies dainoj: „Že- 
mynėle, žiedeklėle, kur sodinsiu rožių šakelę?“ (Dainos od. Lit. 
Volkslieder, 1843, p. 226). Vietomis Žemynėlė dar ir dabar tebe- 
pažįstama; pvz., Švenčionių apylinkėj ji dažnai vartojama užkal- 
bėjimuose: „Motinėle Žemynėle, perlo upė, an perlo upės anio- 
las stovi [...]“ (TS II 17). Sudarymo Žemyna iš pradžios yra buvusi 
priklausomybinis būdvardis, būtent * Žemyna „žeminė, žemės (sc. 
deivė)“; dėl darybos plg. dar Galyna (t. y. galinė) „Batakių vls. 
pieva“, laumynas „laumės vaikas“, latvių darvina „skalos, skalinė 
malka“ ir kt., žr. ŽD 269t. 

Taip pat apygeriai pažįstamas ir Žemynos kaimynas Žemėpa- 
tis. Seniausią šio vardo lytį vartoja M. Mažvydas savo Katekizmo 

pratarmėj: „Kaukus, Szemepatis ir laukasargus pameskiet“ (Ge- 
rullis, Mosvid, p. 9); plg. pusnaktis, -ies, žardkartis, -ies ir kt., žr. 
ŽD 433. Wolfenbūttelio postilėj Žemėpatis yra jau ja- kamieno: 
vn. vard. szemmepatis, dg. vard. szemepatei (t. y. -čiai), dg. gal. sze- 
mepaczius (MLLG V 150). Tas pat yra ir J. Bretkūno Postilėj: 
„Lietuwa pirm schu metu meldessi Szemepaczus“ (II 180). M. Preto- 
rijus pakaitais vartoja Žemnėpatis, -čio ir Žempatis, -čio: Zemepat- 
tys, Zempattys, Zemepattei (Mh 532, 541, 544, 578). J. Lasickio 
dg. gal. permultos Zemopacios (ibid. 356), kaip rodo lot. permul- 
tos, veikiausiai yra klaida, užuot Zemepacius. Taigi iš seniausių 
laikų tėra paliudyti du kamienai: Žemėpatis, -ies ir Žemėpatis, 
-čio. Pirmykštė Žemėpaties (-čio) reikšmė yra buvusi „žemės vieš- 
pats, (vėliau) žemės dievas“. J. Lasickis Žemėpačiu vadina visas 
žemės dievybes: „[...] permultos Zemopacios, it est, terrestres ii 
venerantur“ [19]. M. Pretorijus iš pradžios jį irgi laikė tokiu pat 
žemės dievu kaip Žemynę, Žemelę, Žemeliūkštį ir kt. (Mh 531t.), 
bet toliau jis juo vadino tik sodybų dievą (ibid. 544, 578). Paga- 
liau J. Brodovskio žodyne (p. 597) Žemėpatis yra jau pavirtęs net 
„Vėjų dievu“. Dėl antrosios sudaromosios dalies plg. dar * Lauk- 
patis „laukų viešpats, dievas“ (J. Lasickio Lawkpatimo veikiau- 
siai yra parašytas, užuot *Laukpatims, plg. StB IX 88), taip pat 
Dimstipatis „dimsties, kiemo, namų dievas“ (pažįstamas iš 1618 m. 
jėzuitų analų: „[...| unum enim Deum domesticum habent, guem 
ipsi lingua sua Dimnstipatis vocant“ [20], Mh 432) ir kt. 

Daug vėliau kaip Žemyna su Žemėpačiu šaltiniuose pasirodė 
Laima, arba Laimė. Vienas iš pirmųjų, minįs šį vardą, yra W. Mar- 
tinis, kuris D. Kleino giesmyno (1666 m.) įvadui atsiųstame eilė- 
rašty „Ad plebem Lituanicam“ [21], be kita ko, sako: „Ouid Lai- 
mele tibi praestabit?“ [22] (Mh 513). M. Pretorijus Laimę vartoja 
kelis kartus: vieną kartą jis ją pažymi dangaus dievų tarpe šalia 
Perkūno (Mh 531), o kitą kartą ją (čia rašo Leumele, užuot Lai- 
mele) jau laiko gimdymo deive („die Goettin der Geburt“); kar- 
tais jai (Laimei kaip gimdymo deivei) kai kas ir meldžiąsis (t. p. 
514, 599). J. Brodovskio žodyne Laimė yra „laimės deivė, fortū- 
na“, o Laimelė - „dea partus“ [23], Ruigio žodyne vartojama Lai- 

ma yra „gimdymo, laimės, gyvybės deivė“, šalia kurios dar duo- 
damas sakinys: „Taip laima lėmė“. Panašiai sakoma ir vienoje 
L. Rėzos liaudies dainoje: „Laimė lėmė saulužės dienatę“ (t. y. 
dienaitę) („Laima schenkte einen Tag der Sonne“ (Dainos od. 
Lit. Volkslieder, p. 40). Arba: „Tai Dievo duota, Laimužės lemta, 
kad per laukelį bernužis augo“ (A. Juškevičius, Liet. svod. dai- 
nos, nr. 1085). Kitoj vietoj užuot „lemta“ sakoma „skirta“: „Ne- 
verki, mergele, raminki širdelę, rasi būsi Laimos skirta, būsi ma- 
no miela“ (t. p. nr. 14). Taigi Laima, arba Laimė, kaip aiškiai 
matyti iš šių ir kitų tautosakinių pavyzdžių (žr. TS II 76t.), yra ne 
kas kita, kaip likimo deivė, pats likimas, dalia. Artimos reikšmės 
yra ir latvių Laima, arba Laime, žmogaus gyvenimo lėmėja ir ri- 
kiuotoja, 0 gyvojoj žmonių kalboj /aima, arba laime, be to, yra 
dar ne tik „fortūna“, bet ir „palaima“, pvz.: dievinš pats laimi šk ir" 
„dievulis pats laimę skiria“, guovju laime „laimė, palaima galvijus 
veisiant“ ir kt. Todėl J. Endzelynas, remdamasis pagrindine /ai- 
mos (laimės) reikšme „likimas“, ir tarė žodį laima (laimė) galint 
būti su priesaga -ma (-mė) sudarytą iš šaknies laid-: lat. laižu, laist 
„leisti“, liet. leidžiu, leisti, laidti, pa-laidas, laisvė (iš *aid-svė) ir kt. 
(žr. Mūlenbacho-Endzelyno Latviešu valodas vardni, II 409). For- 
maliai /aima (laimė) gali būti kilusi iš */aid-ma (*laid-mė) tuo pat 
būdu, kaip, pvz., sen. liet. duomi, ėmi iš *uod-mie, *ed-mie arba 
raumuo iš *raud-muo: raudas, raudonas ir kt. Taip pat gali būti 
pateisinta ir reikšmė; plg. lat. dieva laists „von Gott geschert“; 
liet. Dievas leido (sutvėrė žmogų, pasaulį ir kt.). Ypač aiškiai iš- 
kyla reikšminis /aimos (laimės) ir kitų šaknies /aid- darinių santy- 
kis latvių liaudies dainose, pvz.: „Pal'dis devu Laimenai, ka Vus- 
teigu mani laide“ [24] (K. Barona un H. Wissendorffa Latvju 
dainas, 5288); „Vainacinu darinaju, kadu pate gribėdama, augu- 
mina nevarėju pa Laiminas laidumam“ [25] (t. p. 331 var.), Žr. 
E. Hausenberga-Šturms, Filologu Biedribas Raksti, XX 133. Iš 
dalies šią Laimos reikšmę gali dar paremti ir lot. fortūna „atsitik- 
tinybė, lemtis, dalia, laimė, nelaimė“, fors (kilm. fortis) „akla atsi- 
tiktinybė, blinder Zufall, Ungefahr“ ir Fors Fortūna „mažų žmo- 
gelių laimės deivė“, žr. Walde-Hofmann, Lat. etym. Wb. I 534. 


101 


Taigi laima iš tikrųjų gali būti tai, kas leista, t. y. lemta, paskirta, 
arba suasmeninta prasme - „leidėja, lėmėja, skyrėja“. Bet jos nie- 
ku būdu tiesiogiai negalima sieti su /emti: laim- neįmanoma kil- 
dinti iš /em-, nes toks šaknies balsių kaitos laipsnis visai nepažįs- 
tamas. Antra vertus, lemti reiškia ne ką kita, kaip „laužti“, plg. 
limti „lūžti“ (prūs. limtwei „laužti“), lamdyti „glamžyti, maigyti“, 
rus. /omit' „laužti, laužyti“ ir kt., žr. Trautmann Wb. 162, Vas- 
mer, Rus. etym. Wb. II 56. Tuo būdu posakis „Taip laima lėmė“ 
bus reiškęs „taip laima laužė, t. y. atlaužusi davė, skyrė“. 

Daug keblesnis dalykas su tais mitologiniais vardais, kurie se- 
niausiuose šaltiniuose įvairiai vartojami, O iš šių laikų kalbos ar- 
ba tautosakinės medžiagos nepatvirtinami. Pvz., Sūduvių knyge- 
lėj minimas Puschkayts „žemės dievas po šventu šeivmedžio 
medžiu“ šalia Barstucke „mažyčiai žmogeliai, žmogėnai, nykštu- 
kai (die kleinen Mennichen)“. Tas medis (Holunderbaum), po 
kurio turįs savo būstinę Puschkaytus, esąs laikomas didingu ir šven- 
tu. Po juo atnešama duonos, alaus bei kitokių valgių, ir žemės 
dievas esąs maldaujamas apšviesti savo Markopole (žemės žmo- 
nes) ir savo Parstucke (mažučius žmogelius) nusiųsti į jų kluonus, 
kad jie į juos suneštų javus ir kas atnešta apsaugotų (Mh 251t.). 
J. Maleckis rašo, kad lietuviai garbiną „Putscaetum, deum gui 
sacros lucos tuetur“ [26], ir „Barstuccas, guos Germani Erdmen- 
len, hoc est, subterrareos uocant“ [27] (Mh 295). Ir kitoj vietoj 
dar taip sako: „Sarmatiae [...] colunt Putscaetum, gui sacris arbo- 
ribus et lucis praeest. Is sub arbore Sambuco domicilium habere 
creditur. Huic passim homines superstitiosi litant pane, cereui- 
sia, alijsąue cibis sub arbore Sambuco positis, praecantes a Put- 
scaeto, at placatum efficiat Marcoppolum, deum magnatum et no- 
bilium, ne grauiore seruitute a dominis ipsi prematur; utgue sibi 
mittantur Barstuccae, gui (ut supra dictum est) subterranei uo- 
cantur“ [28] (t. p.). Taigi J. Maleckis beveik viską pakartoja, kas 
Sūduvių knygelėj pasakyta, tik vieną kitą dalyką yra pakeitęs; pvz., 
užuot Markopole „žemės žmonės“, čia rašoma Marcoppolus „deus 
magnatum et nobilium“. Visą tą istoriją kartoja ir M. Strijkov- 
skis, tik užuot Puschkayts, jis rašo Puschaitis ir užuot Barstucke — 

Parstucke. Toliau jis sakosi pats matęs, kaip tam tikromis šventė- 
mis būdavęs garbinamas tas velnias Puschait, kaip pagarboj buvę 
laikomi jo padėjėjai bei angelai Parstucke (žemės žmonės) ir tam 
tikru metu per šventes jie būdavę vaišinami (Mh 332). 

Taip pat apie Pusszaitį bei Barzdukus, drauge su Kaukučiais, 
priskiriamais prie laimės dievų, rašo ir M. Pretorijus, tik iš viso jo 
aprašymo atrodo, kad jis tų dievybių nepažinojo. Štai ką jis sam- 
protauja apie Barsdukus: „Was sonsten das Wort Barsdukkas be- 
triff, so mit den Bezdukkis von den Historicis contundiret wird, 
ist zu merken, dass die Bezdukkai oder Barsctukkai seyn sollen, 
die kleine und ihrer Meinung nach, vergėtterte Erdleute, denn 
noch der einfaltige Nadraver davor halt, dass sie unter der Erden 
unterm Hollunder sich noch finden lassen. Dieselbe beschreiben 
sie, dass sie gar kleine Mannlein sein, denen der Bart bis an die 
Knie gehen solle. Die gantze Person sol etwa cines Fingers lang 
seyn [-..J. Diese kleine Erdleute mėogen auch wohl einige wegen 
des langen Barts Barsdukkas genennet haben, denn Barsda heis- 
set ein Bart und der einen grossen Bart hat, nennen die Nadra- 
uer auch noch Barsdukkas“ [29) (Mh 542t.). Ir toliau, rašydamas 
apie Aitvarus su Barzdukais, tam pačiam dalykui žymėti vieną kartą 
vartoja Barsduką, kitą kartą - Bezduką (t. p. 543). 

Taigi iš visa, kas aukščiau sakyta, atrodo, kad Puschkayts, Pus- 
chaitis, 1$ vienos pusės, ir Barstucke, Parstucke, Barzdukas, Bez- 
dukas, iš kitos pusės, yra tie patys dalykai. Neabejotina, kad kai 
kurie iš jų gali būti savaip etimologizuoti. Pvz., M. Pretorijus vie- 
nur, kaip jau minėta, Barzduką jungia su barzda, o kitur Bezduką 
sieja su prūs. bezdas „Holunder“ (Mh 526), nors iš tikrųjų sen. 
prūsų kalbos paminkluose bezdo visai nėra, o liet. bezdas yra pa- 
skolintas iš lenk. bez (plg. abrozdas iš abrozas, lenk., gud. obraz), 
kuriam atliepia rus., ukr. boz „Holunder, Sambucus“, serbų baz 
ir kt., žr. M. Vasmer, Rus. etym. Wb I 100. Tuo pat būdu iš Aus- 
chauts (prūsų priešdėlis au- „nu-, nuo“ ir šaknis šaut-, plg. dg. 
gal. auschautinis „kaltes“ ir kt.) yra atsiradęs Auszaitis, iš J. La- 
sickio Waizganthos (vn. kilm. nuo *Vaišganta, žr. StB IX 102) bu- 
vo susidarytas Waisgautis „vaisingumo dievas“ (vaisius ir gauti) ir 

kt., žr. Mh 521, 532. Todėl galimas daiktas, kad ir M. Strijkovskio 
Puschaitis pagal pušį yra perdirbtas iš Puschkayts, kurį K. Būga 
(Liet. k. žodynas, LXXVII) kildino iš * Pūskait(a)s arba *Pūskaitis. 

Kitas toks apypainis dalykas yra Sūduvių knygelės ir kitų šalti- 
nių gana įvairiai minimi prūsų dievai Auschauts, Autrimpus ir Po- 
trimpus. Pirmasis iš jų yra sudarytas iš priešdėlio au- ir šaknies 
schau-; plg. aulaut „mirti“ (t. y. paliauti), vn. gal. aumūsnan „nu- 
mazgojimą“, auskiendlai „tenuskęsta“ ir aushauditwei „pasitikė- 
ti“, dg. gal. auschautins „kaltes“, auschautenikamans „nusikaltė- 
liams“. Šaknis schau- lietuvių kalboj atlieptų šiau-, plg. prūs. 
schuwikis „batsiuvys“; liet. siuvikas, schumeno „batsiuvio siūlas, 
viela“; liet. *siūmena, tawischan „artimą“ iš *tavisjan ir kt. (Žr. 
Endzelyno Senprūšu valoda, p. 34). Taigi Auschauts lietuviškai 
skambėtų *Aušiautas (plg. šiautuvas „audžiamoji šaudyklė“), ne 
Aušautas, kaip kad Liet. enciklopedijoj 1 464 rašoma. Be to, čia 
nesupratingai prūsų Auschauts laikomas tik „sveikatos dievu“ ir 
be jokios kritikos pritariama A. Mierzynskio nuomonei, kad šis 
dievo vardas esąs ne kas kita, kaip „tik prūsiškas žodis aušaute- 
niks - „kaltininkas“, aušautis — „kaltė““. Bet iš tikrųjų tai yra trys 
įvairių priesagų, bet tos pat šaknies dariniai. Toliau pastebėtina, 
kad kaip Auschauts, tą patį priešdėlį au- turi ir Au-tnimpus, 0 šis 
savo ruožtu turi tą pačią šaknį trimp-, kaip ir Po-trimpus; dėl šio 
pastarojo vardo priešdėlio plg. prūs. powirps „laisvas“ (liet. pavir- 
pas „vargingas žmogus“) ir kt. Pagaliau K. Būga KS 24 buvo lin- 
kęs manyti, kad šaknies tržmp- giminaičiais dar gali būti kitas, 
1418 m. pranešime minimas prūsų dievas Natrimpe („sunt gen- 
tes, servientes demonibus, colentes patollu, Natrimpe et alia ig- 
nominiosa fantasmata“ [30], Mh 154), jų vietovardis Trimpow (Ge- 
rullis, Alipreuss. Ortsnamen, 186), liet. keiksminis žodis Trimpa 
(„Eik po Trimipų“. Plg. „Eik po velnių arba giltinių!“), liet. vtv. 
Trempai „Ožkabalių km. pieva“ ir trernpti „aufstampfen“. Taigi 
kalbiškai gali būti pateisintas tiek Auschauts, tiek Autrimpus, tiek 
Potrimpus, tik nieku būdu iš kalbos negali būti išvesta, kad Aut- 
rimpus su Potrimpus galėtų būti susiję su būdvardžiu trumpas ar 
kad Potrimpus iš pradžios būtų buvęs kažkokia „gyvatiška van- 

dens dievystė“, kaip kad J. Balys LT II 71 rašo, tariamai kartoda- 
mas Welsdorfo nuomonę iš Hastings Enciklopedijos. 

Nebenarpliojant daugelio kitų mitologinių vartosenos painia- 
vų, - tai nėra šio straipsnio tikslas, - tenka pastebėti, kad nemaža 
dalis tų vardų yra nepatikimi, dirbtinai sudaryti, sugalvoti arba 
gerokai sudarkyti; pvz., ką reiškia M. Strijkovskio Chauniran „ar- 
klių dievas“, šiandien sveiku protu turbūt jau niekas nebegalės 
išspręsti. Bet šalia nepatikimųjų vis dėlto keliolika randame ir 
tokių vardų, kurių autentiškumu beveik negalime abejoti, pvz., 
Bangpūtys (ne tik M. Pretorijaus, bet ir kitų šaltinių pažįstamas, 
pvz.: „Tegul terita Bangpūtys valtį ant aukso inkorėlio“, L. Rėzos 
Dainos, 108), Dimstipatis (savo daryba ir reikšme lygintinas su 
viešpatis, viešpats „viešės, t. y. kiemo, valdovas, vėliau - ponas“ ir 
kt.), Gabija, Giltinė, Laima (Laimė), Laukasargas (plg. Lauksar- 
giai „Pagėgių aps. kaimas“. Nesselmanas rašo Lauksargai), Lauk- 
patis, Medeinė, Perkūnas, Pikulas, Žemyna ( Žemnynė ), Žemėpatis, 
taip pat Aitvaras, Kaukas, lat. kauks „kaukas“, prūs. cawx „vel- 
nias“: sen. isl. Aaugr „piltinis kapas, Grabhuegel“, liet. kaukuras 
„kalva“, lat. kukurs „kupra“ ir kt. Kas šiais vardais buvo vadina- 
ma, kokia dievybė ar tik dvasia, čia nebesvarstome, nes tai yra jau 
kitas dalykas, išeinąs iš šio straipsnio ribų. 


Dažniausiai naudojamų šaltinių santrumpos 


KS - K. Būga, Kalba ir senovė, Kaunas, 1922. 

Mh - W. Mannhardt, Letto-Preussische Goetterlehre, Riga, 1936. 

MK - Z. Ivinskis, Medžių kultas lietuvių religijoje (1938-1939 m. „Soter“ 
atspaudas). 

StB - Studi Baltici, IX, Firenze, 1952. 

TS - J. Balys, Lietuvių tautosakos skaitymai, Tūbingen, 1948. 

ŽD - Pr. Skardžius, Lietuvių kalbos žodžių daryba, Vilnius, 1943. 

MLLG - Mitteilungen der litauischen literarischen Gesellschaft, Heidelberg, 
1880-1911. 


Spausdinama iš: Aidai, 1954, nr. 5, p. 218-226. 


MARIJA GIMBUTIENĖ 


BALTAI (1963) 


RELIGIJA 


Kadangi jie [prūsai] nepažino [krikščioniškojo] Dievo, tai, suprantama, klai- 
dingai dievino visokiausius tvarinius, būtent: saulę, mėnulį ir žvaigždes, griausti- 
nį, sparnuočius ir keturkojus, netgi rupūžes. Jie turėjo šventųjų giraičių, laukų ir 
vandenų (Peter Dusburg, Cronicon Prussiae [1] 1326) [vertė L. Valkūnas* ]. 


Pirmieji baltų žemių misionieriai, Vokiečių ordino metrašti- 
ninkai, ir daugelis vėlesnių laikų kronikininkų su didžiausia nuo- 
staba aprašo visokiausius pagoniškosios religijos „neįtikėtinumus“: 
mirusiųjų deginimo apeigas; tikėjimą persikūnijimu; šventų girai- 
čių, medžių, laukų, vandenų ir ugnies garbinimą; daugybės dievų 
ir dvasių buvimą; kruvinas aukojimo apeigas ir užkalbėjimus. Vo- 
kiečių ordinas į Prūsiją ir Latviją atnešė krikščionių kryžių, bet jiems 
lengviau pavyko pavergti šias tautas politiškai, o ne dvasiškai. Prū- 
sijos kaimiečiai buvo pagonys iki pat savo išnaikinimo jau XVII a., 
nors oficialiai jie buvo pakrikštyti XIII a., ir visos pagoniškos apei- 
gos bei papročiai buvo griežtai uždrausti. Taip buvo ir vakarinėje 
Latvijos dalyje. Lietuva Krikščionių bažnyčią pripažino tik 1387 m., 
kai Lietuvos didysis kunigaikštis Jogaila, Algirdo sūnus, vedė len- 
kų kunigaikštytę Jadvygą ir tapo Lenkijos karaliumi. Bet netgi ir 
tuomet, kai krikščionių tikėjimas skverbėsi į diduomenės rūmus ir 
miestus, kaimiečiai dar daugelį amžių laikėsi senosios religijos. 

Lietuvių ir latvių papročiuose, tikėjimuose, mitologinėse daino- 
se ir liaudies meno simboliuose apstu senovės atspindžių. Krikščio- 
niškasis klodas čia dar visiškai jaunas, ir jį atskirti nesunku. Lygina- 
majai religijos istorijai lietuvių bei latvių tautosaka ir liaudies menas 


* Šiame straipsnyje citatų vertimai paimti iš: Baltų religijos ir mitologijos 
šaltiniai, 1. Vilnius, 1996. - Red. past. 

turi tokią pat vertę, kokią baltų kalbos turi indoeuropiečių prokal- 
bės rekonstrukcijai. Ikikrikščioniškasis sluoksnis čia yra labai senas, 
ir jis, be abejo, siekia priešistorę, bent jau geležies amžių, o paskiri 
elementai - netgi keletą milijonų metų dar toliau. Būdami svetim- 
taučiai ir nesuprasdami kalbos, krikščionybės pasiuntiniai matė ir 
aprašinėjo tik paviršinius dalykus. Todėl pagrindinis senosios baltų 
religijos rekonstravimo šaltinis yra tautosaka, kuri puikiai papildo 
rašytinius istorijos tekstus ir archeologijos paminklus. 

Domos sacros, sacras villas ir sancti viri (2). Baltų architek- 
tūra, kaip ir visur Šiaurės Europoje, buvo ištisai medinė. Tačiau 
domos sacros ir sacras villas, aprašomi XIV a. dokumentuose!, 
neišliko, nes vėlesniais šimtmečiais pagoniškų šventyklų vietoje 
kilo krikščionių bažnyčios. Ir tiktai 1955-1957 m. rytinių baltų 
žemėse atliekant archeologinius kasinėjimus buvo atidengtos ke- 
lių medinių šventyklų ir piliaviečių liekanos. Tretjakovo atlikti 
kasinėjimai į pietus nuo Smolensko aiškiai parodė, kad kai ku- 
rios sutvirtintos pastatų grupės kalvų viršūnėse buvo naudoja- 
mos ne kaip gyvenamosios patalpos, o kaip šventyklos“. Jos pri- 
klauso laikotarpiui nuo I a. pr. Kr. iki maždaug VI ar VII a. po 
Kr. Kai kuriose iš jų randami keli sluoksniai su apvalių medinių 
šventyklų liekanomis, ir jos, be abejo, yra ankstyvųjų amžių „šven- 
tųjų villas“ pirmtakės. Manoma, kad Vidurio ir Rytų Lietuvoje 
„Šventieji miestai“ buvo svarbūs religiniai centrai, į kuriuos su- 
plaukdavo keleto aplinkinių provincijų maldininkai. 

Geriausiai išsilaikiusi yra nedidelė Tušemlios piliavietė, esanti 
50 km į pietus nuo Smolensko prie mažo Sožo intako Tušemlios. 
Pačiame apatiniame piliavietės sluoksnyje iš V ar IV a. pr. Kr. 
yra nemaža stulpų skylių, tačiau rekonstruoti šių seniausių pa- 
statų nebuvo įmanoma, todėl sunku pasakyti, ar ši vieta jau ir 
ankstyvajame geležies amžiuje buvo naudojama kaip šventykla. 


' W. Mannhardt, „Letto-Preussische Gėtterlehre“, Magazin der Lettisch-Li- 
teranische Gesellschaft, 21, Riga. 1936, p. 122, 130. 

* M. H. TpeTeakosB, „FopoAKWLja-CBATHAHIja AeBOGepexHOH 
CMoOAeHIHHBI“, Cosemckaa apxeono0rua, MockBa: AkaAeMKa Hayk CCCP, 
1958, N2 4. 

II-III a. po Kr. sluoksnyje rastas apvalaus 6 m skersmens pastato 
liekanų. Visame kasinėjimo plote rasta ir daugiau stulpaskylių, o 
viduryje - didžiulė 50 cm pločio ir 70 cm gylio duobė, kuri, mano- 
ma, yra buvusio medinio stabo ar altoriaus liekana. Virš šio sluoks- 
nio esančiame kultūriniame sluoksnyje rastos liekanos kitos ap- 
valios VI ar VII a. šventyklos, kuri buvo pastatyta didžiulio, 
stūksančio ant visos kalvos, pastato viduje. Pati kalva buvo ap- 
supta 3 m aukščio smėlio pylimu, kurio vidinėje pusėje ratu vie- 
nas prie kito buvo išsidėstę mediniai keturkampiai kambario for- 
mos pastatai su akmeniniais židiniais. Manoma, kad visas šis 
ovalus 20 x 30 m dydžio pastatas buvo uždengtas vienu stogu, 
kuris laikėsi ant dviem eilėmis įtvirtintų didžiulių stulpų. Tarpas 
tarp šių eilių buvo 4,5 m [-..]. Matyt, viršutiniuose stulpų galuose 
buvo išpjovos, kuriose laikėsi įspraustos gulsčios sijos. Dar kelios 
duobės ir sudegusių medinių sijų liekanos tarp stulpų leidžia spė- 
ti buvus ir vidines sienas. Rekonstruoti paties stogo nebuvo įma- 
noma. Kasinėjęs archeologas mano, kad stogas buvęs užpiltas že- 
mėmis. Šiaurinės sienos viduryje rastas įėjimas, - atrodo, čia yra 
buvę vartai. Vidury apvalios šventyklos, kurios skersmuo siekė 
5,5 m ir kuri stovėjo žiemrytiniame piliavietės gale, rasta didžiulė 
duobė, - tai viskas, kas liko iš kadaise buvusio didelio medinio 
stulpo. 

Beveik lygiai tokia pat piliavietė-šventykla buvo rasta Goro- 
doke, 12 km nuo Tušemlios. Jos seniausios kultūrinės liekanos 
siekia I a. pr. Kr., o jauniausios - tą patį laikotarpį, kaip ir Tu- 
šemlios viršutinis sluoksnis. Čia taip pat buvo rastos liekanos ap- 
valios šventyklos, kuri buvo pastatyta ant senesnės, jau anksčiau 
buvusios šventyklos. Šis 5 m skersmens pastatas - iš skeltų per 
pusę sijų iškiliąja puse į lauką. Šventyklos viduje rasta didžiulio 
lokio kaukolė, matyt, neatsitiktinai buvusi netoliese centrinio me- 
dinio stulpo. Šiuo metu žinomos dar kelios piliavietės-šventyk- 
los, atkastos Smolensko, Mogiliovo ir Minsko apylinkėse. 

Kuriam tikslui centrinis stulpas būdavo statomas vidury šven- 
tyklos? Tai galėjo būti arba Dievo simbolis, arba tiesiog stulpas, 
ant kurio būdavo maunamos gyvulių galvos ar kaukolės. Iki pat 


108 


XX a. Lietuvoje buvo tikima, kad arklio arba jaučio kaukolė (ar 
net ir vien jo ragai) sergsti nuo „piktos akies“, ligų, krušos ir kitų 
gaivalinių nelaimių, todėl, kur grėsdavo kokia nors nelaimė, juos 
užkeldavo ant aukšto stulpo. Be to, dar visai neseniai žirgeliai, 
ragai, ožiukai, ėriukai, gaidžiukai ir kiti paukščiai būdavo naudo- 
jami stogui papuošti. 

Galima neabejoti, kad maldas skaitydavo ir apeigas atlikdavo 
kriviai. Ankstyvuosiuose istorijos šaltiniuose jie nuolat minimi 
kaip sancti viri, auguri, nigromantici, sacerdotes [3]. Adomas Brė- 
menietis apie kuršius rašė šitaip: „Visi jų namai pilni pagoniškų 
užkeikimų, pranašavimų ir burtų ženklų, tvarkingai išdėstytų lyg 
kokiuose vienuolynuose. Išgirsti orakulų pranašysčių žmonės čia 
atvyksta iš viso pasaulio, ypač iš Ispanijos ir Graikijos“?. Kunigai, 
kuriuos patys žmonės rinkdavo iš senų išmintingų vyrų tarpo, bū- 
davo didžiai gerbiami. XVI a. šaltiniai liudija, kad juos žmonės 
laikė dieviškomis asmenybėmis, panašiai kaip ir krikščionių vys- 
kupus*. 1326 m. Petras Dusburgietis rašė, kad Prūsuose, Nadru- 
voje esančioje Romuvoje, gyveno įtakingas kunigas Krivė, žmo- 
nių laikytas savotišku popiežiumi, kurio valdžia siekė ne tik 
Nadruvą, bet ir visą Lietuvą, Kuršių žemes ir Žemaitiją. Šį vie- 
nintelį rašytinėje istorijoje žinomą „popiežių“ didžiai gerbė ir ka- 
raliai, ir diduomenė, ir paprasti žmonės. Per karus su Vokiečių 
ordinu jo valdžiai pakluso beveik visos baltų žemės?. Abejotina, 
ar yra buvę tokių galingų kunigų ankstyvesniais amžiais; galimas 
daiktas, jų valdžia XIV a. sustiprėjo dėl to, kad kaip tik šiuo lai- 
kotarpiu senajai religijai grėsmę ėmė kelti įsibrovėliai krikščio- 
nys. O šiaip, nors baltų tautos teokratinės valdžios nepažino ir visa 
politinė valdžia buvo sutelkta karalių rankose, pagoniškoji religija 
buvo visuotinė ir darė didelę įtaką visoms gyvenimo sritims. 

Mirusieji. Paprotys deginti mirusiuosius laikėsi dar ilgai po 
krikščionybės įvedimo ir išnyko tik krikščionių misionieriams 

* Adam of Bremen, History of the Archbishops of Hamburg-Bremen, transla- 
ted by Francis J. Tschan, New York, 1959. 


* W. Mannhardt, op. cit., p. 144. 
3 Ibid.. p. 88. 

atkakliai su juo kovojant. Iki pat XIV a. pabaigos Lietuvos kara- 
liai ir kunigaikščiai būdavo deginami su didelėmis iškilmėmis. Pa- 
vyzdžiui, 1379 m. Algirdas kartu su aštuoniolika žirgų buvo sude- 
gintas girioje, esančioje šiauriau Vilniaus: „[...| buvo sudegintas 
kartu su puikiausiu žirgu, uždengtu perlais ir brangakmeniais 
atausta gūnia, apvilktas aukso apvadais Žžėrinčiu purpuriniu 
drabužiu, paauksuotu sidabro diržu perjuostu apsiaustu“ [vertė 
D. Mažiulytė)*. 1382 m. panašiai buvo palaidotas ir Algirdo bro- 
lis Kęstutis, ir „gili žmogaus ilgio duobė buvo pilna pelenų [...], ir 
niekas čia neišvengė mirties: žirgai, drabužiai, ginklai ir kt., - vis- 
kas sudegė; medžiokliniai paukščiai ir šunys buvo sudeginti kar- 
tu su juo“?. Istorikas Dlugošas, rašęs XV a. pradžioje, mini, kad 
šventose giraitėse lietuviai, kiekviena šeima ir kiekvienas namas, 
turėjo savus aukurus, kur savo giminaičius ir artimus draugus de- 
gindavo kartu su arkliais, balnais ir brangiais drabužiais“. Pran- 
cūzijos pasiuntinys Ghillebert'as de Lannoy, 1413 m. keliavęs po 
kuršių žemes, rašė tarp kuršių buvus sektą, kurios nariai vis dar 
deginę mirusiuosius su visais geriausiais drabužiais ir ginklais, 
artimiausiame šile arba miške sukūrę laužą iš grynų ąžuolinių 
malkų". Šventos giraitės, kur būdavo atliekamos deginimo apei- 
gos, būdavo parenkamos aukštesnėje vietoje arba ant kalvos, va- 
dinamos alka. Atliekant archeologinius kasinėjimus atkastos di- 
džiulės duobės ir aukurai, pilni nuodėgulių ir pelenų, tarp kurių 
rasta žmonių ir gyvulių kaulų, kardų, sudegusių papuošalų, įna- 
gių ir ginklų", 

Tačiau, be rašytinių paminklų, vien iš degintinių kapų pilka- 
piuose ir lygumose negalėtume nustatyti visko, kas vykdavo per 
laidotuvių iškilmes. Anglosaksų keliautojas Wulfstanas, apie 880— 


* Dtugosz, Historia Poloniae (1413-1418); W. Mannhardt, op. cit., p. 142. 

" Hermann de Wartberge, Chronicum Livoniae, Leipzig, 1863; W. Man- 
nhardt, op. cit., p. 124. 

* W. Mannhardt, op. cit., p. 141. 

* Ibid., p. 175. 

10 E. Šturms, „Baltische Alkhūgel“, Conventus primus historicorum Baltico- 
rum, Rigae, 1938. 

890 m. lankęsis prūsų (aisčių) žemėse, yra palikęs labai vertingų 
pastabų apie mirusiųjų laikymą prieš juos deginant ir apie pačias 
laidotuves. Štai visas jo tekstas ištisai: 

„[...] Aisčiai turi įprotį numirėlį nesudegintą palikti genčių ir 
draugų tarpe apie vieną arba du mėnesius. Karalius ir kitus aukš- 
tos kilmės žmones palieka nelaidotus juo ilgiau, kuo daugiau jie 
turi turtų, kartais iki pusmečio, ir lieka jie nesudeginti, ir guli ant 
žemės savo namuose. Ir jam viduje gulint turi būti puotaujama ir 
žaidžiama, kol jį sudegina. 

Tą dieną, kai numirėlį nori nešti ant laužo, padalija po puota- 
vimų ir žaidimų likusią jo nuosavybę į penkias ar šešias dalis, kar- 
tais ir į daugiau dalių, žiūrint kiek naudos yra likę. Maždaug už 
vienos mylios nuo sodybos padeda didžiausią dalį, paskui antrą, 
paskui trečią, kol viskas toj vienoj mylioj yra padalyta. Ir men- 
kiausia dalis turi būti arčiausiai prie numirėlio namų. Tada turi 
susirinkti visi vyrai, kurie krašte turi greičiausius žirgus, už pen- 
kių ar šešių mylių nuo to lobio. Tada visi skuba jo link. Vyras 
greičiausiu žirgu prijoja pirmą ir didžiausią dalį, ir taip toliau vie- 
nas po kito, kol viskas esti paimta. Tada nujoja kiekvienas su sa- 
vo dalimi savo keliu. Jie turi teisę visa pasilaikyti. Dėl to tenai 
greiti žirgai labai brangūs. Ir kai tokiu būdu numirėlio nuosavybė 
yra padalyta, išneša lavoną ir sudegina jį kartu su ginklais ir dra- 
bužiais. Jo turtas dažniausiai išeikvojamas lavonui ilgai namuose 
gulint, o dar ir tuo būdu, kad prie kelio padedama svetimiems 
laimėti ir pasiimti. 

Yra dar aisčių paprotys, kad bet kurios kilmės žmonės turi 
būti sudeginami. Jeigu randamas nesudegintas koks nors kaulas, 
tai už tai reikia išsipirkti. Yra aisčių giminė, kuri sugeba gaminti 
šaltį. Todėl ten numirėliai ilgai guli, o nepūva, kadangi jie juos 
įšaldo. Pristatydami du indus, pripiltus alaus arba vandens, jie 
padaro, kad abu įšąla, ar tai būtų žiemą, ar vasarą“ [vertė L. Val- 
kūnas|"'. 


" Orosius, King Alfred's Anglo-Saxon version of the compendious history of 
the world, London, 1959. 

Paprotys mirusiuosius ilgai laikyti nelaidotus yra kilęs iš žilos 
senovės ir, matyt, paplitęs visose indoeuropiečių tautose. Kaip 
žinoma, kurganų ir katakombų tipo kapvietėse, esančiose į šiau- 
rę nuo Juodosios jūros ir siekiančiose 2000 m. arba antrojo tūks- 
tantmečio pr. Kr. pradžią, yra randama Žmonių griaučių su ati- 
trūkusiomis galūnėmis, o taip gali būti dėl to, kad prieš laidojant 
kūnai būdavo ilgai laikomi atviroje vietoje. Musių lervų pėdsakai 
ant skeletų iš bronzos amžiaus, randamų turtingųjų kapuose Vi- 
durio Europoje, gali būti aiškinami panašiai!*. Per visą istoriją 
baltų gentys yra žinojusios įvairių būdų išlaikyti ir balzamuoti mi- 
rusiuosius. 

Ilgai trunkančioms šermenims (šis žodis susijęs su maitinimu, 
šėrimu) būdavo pjaunami jaučiai. Svarbus laidotuvių gedulo ele- 
mentas dar priešistoriniais laikais turėjo būti raudos, dar ir šian- 
dien giedamos Lietuvos ir Latvijos kaimuose ir nuo XIII a. mini- 
mos rašytiniuose šaltiniuose. Netgi karo metais mirusiesiems 
apraudoti ir sudeginti baltai skirdavo nemaža dienų. Pavyzdžiui, 
1210 m., kariaudami su Kalavijuočių ordinu prie Rygos, kuršiai 
sustabdė mūšį trims dienoms, kad apraudotų ir sudegintų žuvu- 
siuosius: ef mortuos suos cremantes fecerunt planctum super e0s 
[4]". Atsisveikindami su mirusiaisiais, baltai juos apverkdavo ir 
didžiai garbindavo jų nuopelnus, kad jie saugiau pasiektų miru- 
siųjų karalystę ir ten susitiktų su savo tėvais, broliais, seserimis ir 
kitais gentainiais. Krikščionių misionieriai drausdavo raudas, o 
raudotojus bausdavo, vis dėlto raudos išliko iki naujųjų laikų, ir 
taip buvo išsaugotos nuostabiai gražios, lyriškos ir jaudinančios 
liaudies poezijos nuotrupos. 


"* M. Gimbutas, The Prehistory of Eastem Europe, Part 1: Mesolithic, Neolit- 
hic, and Copper Age cultures in Rusia and the Baltic area, Peabody Museum, 
Harvard University, Bulletin No. 20, 1959, p. 82; R. Feustel, Bronzezeitliche 
Hiūgelgrūberkuliur im Gebiet von Schwarza, Sūdthiūringen, I, Veroffentlichungen 
des Museums fūr Ur- und Frūhgeschichte Thūringens. 

P Heinrici Chronicon Livoniae, 1225-1227, Scriptores Rernum Germanica- 
rum Monumentis Historicis, ed. L. Arbusow and A. Bauer, Hanover, 1955; 
W. Mannhardt, op. cit., p. 33. 

Apie ūkininko mirtį turėdavo būti tuoj pat pranešta jo arkliams 
ir galvijams, o mirus bitininkui - jo bitėms, antraip arkliai ir bitės 
išmirdavo. Arkliui nebuvo galima vežti savo šeimininko į kapus, 
nes jis dėl to galėjo susirgti ir nugaišti. Šitokie tikėjimai, išlikę 
Lietuvoje iki pat XX a. pradžios, yra paskutiniai didžiulės žmo- 
gaus ir gyvulio meilės atgarsiai. Priešistoriniais laikais žmonės 
tikėjo, kad gyvuliai keliauja į aną pasaulį ir gyvena ten su savo 
šeimininku. Pirmaisiais amžiais po Kr. Prūsijoje ir Lietuvoje ar- 
kliai būdavo laidojami stati ir pabalnoti, kad jais iš karto būtų 
galima joti. 1326 m. Dusburgietis, rašydamas apie prūsų religiją, 
aiškiai pasakė, kad notangai, viena pagrindinių prūsų genčių, bū- 
davo deginami raiti (in eguo crematus arba ligatus super eguum 
suum est crematus [5])“. Jog arkliai laidoti gyvi, liudija tai, kad jų 
kojos neretai būdavo supančiojamos, akys užrišamos ir ant gal- 
vos užkabinamas avižų maišas. Iš Dusburgiečio taip pat žinome, 
kad prieš sudeginamas arklys ilgai būdavo varinėjamas ir vedžio- 
jamas, kol vos bepastovėdavo. Žmonės tikėjo, kad kariai ir ūki- 
ninkai ant savo arklių joja per dangų į mirusiųjų karalystę, o iš 
ten raiti paprastai sugrįžta aplankyti savo šeimos, paviešėti per 
mirusiųjų šventę spalio mėnesį ar per kitas šventes. XVII a. rašy- 
tiniuose šaltiniuose minima, kad per mirusiųjų šventę arklio odą 
ir žarnas Žmonės nešdavę ant kapo, kad mirusiajam padėtų par- 
joti į namus"*, 

Per ilgus kryžiuočių ir lietuvių karus metraštininkai, apraši- 
nėję baisias kovas ir apgultis Lietuvoje, dažnai su didžiule nuo- 
staba minėdavo, kaip lengvai lietuviai eina mirti. Siaubingiausias 
įvykis nutiko 1336 m. Pilėnų pilyje prie Nemuno. Pamatę, kad 
kryžiuočių puolimo nebeatlaikys, lietuviai uždegė didžiulį laužą, 
sumetė į jį visą savo turtą ir brangenybes, nužudė savo žmonas ir 
vaikus, ir tada paprašė kunigaikštį Margirį nukirsti jiems galvas. 
Per tą patį mūšį viena senutė kirviu užkapojo šimtą vyrų, kurie 
ramiai pasidavė mirčiai iš jos rankų; kai į pilį įsiveržė priešai, tuo 


* W. Mannhardt, op. cit.. p. 85. 
5 J. Kleijntjenss, Fontes histonae Latviae Societatis Jesu, I, Riga, 1940, p. 479. 

pačiu kirviu ji persiskėlė ir sau galvą. 1393-1394 m. aprašinėda- 
mas šią sceną eiliuotojoje kronikoje, metraštininkas Vygandas 
Marburgietis pavadino ją nežmoniška ir baigė tokiais žodžiais: 
„[-..] O lietuviai pasiryžo geriau sulaukti baisiausio galo [...] ypač 
dėl [priešų] religijos, kuri jiems buvo visai svetima, todėl geriau 
jie pasirinkdavo mirtį“ [vertė V. Balaišis|!*. 1205 m. po nepavy- 
kusio lietuvių puolimo Estijoje penkiasdešimt žuvusių karių žmo- 
nų pasikorė. „Suprantama, - Henrikas Latvis rašo savo Chroni- 
con Livoniae [6], - jos tikėjosi veikiai gyvensiančios su jais kitame 
gyvenime“ [vertė L. Valkūnas|!'. 

Iš šitokių rašytinių paliudijimų galima spėti, kad daugelis „ko- 
lektyvinių“ kapų žalvario ir netgi ankstyvaisiais istorijos amžiais 
atsirado dėl to, kad mirus vienam šeimos nariui būtinai turėdavo 
mirti ir žmona, vyras, vaikas ar vaikai. Mirus feodalui ar karaliui, 
pasekti jo pavyzdžiu turėdavo ne tik jo šeimos nariai, bet ir tar- 
nai, mylimiausi vergai. Krikščionybės skleidėjai draudė laidoti „su 
žmonėmis“, bet tokio laidojimo atgarsių vis dar galima rasti kai 
kuriuose latvių ir lietuvių papročiuose, liaudies dainose. Pavyz- 
džiui, sužadėtinės ar sužadėtinio laidojimo ceremonija labiau pri- 
mena vestuves: dainuojamos vestuvių dainos, šokama, abu sužie- 
duotiniai, ir gyvasis, ir mirusysis, aprengiami vestuviniais 
drabužiais. Buvo manoma, kad mirę giminaičiai ir draugai taip 
pat dalyvauja vestuvių puotoje. Netgi šiame šimtmetyje lietuvė 
mergelė ant savo mylimojo kapo atnešdavo rūtų vainikėlį, nekal- 
tybės simbolį. Mirusiųjų jungtuvės siejamos ne tik su žemiškojo 
gyvenimo pratęsimu po mirties, bet ir su tikėjimu, kad nevedę, 
netekėję ar priverstine mirtimi pasitraukę iš gyvenimo mirusieji 
kelia pavojų gyviesiems, nes nėra išgyvenę viso savo gyvenimo. 
Baltų kalbose žodis velnias kilęs iš žodžio, reiškusio tokį pavojin- 
gą mirusįjį, kuris grįžęs į žemę tampa grėsme gyviesiems. 

Baltų vėlės —- mirusiųjų dvasios - gyvena tokį pat gyvenimą, 
kaip ir jų šeimos bei visa kaimo bendruomenė. „Smėlio kalnely- 


“ W. Mannhardt, op. cit., p. 120. 
V Ibid., p. 30. 

je“, „vėlių kalne“ jos turi namus ar kambarius, kur stalai ir sienos 
apklota lininėmis drobėmis. „Vėlių kalnas“ turi vartus, pro ku- 
riuos vėlės įeina, ir suolus, ant kurių jos sėdi. Tas pats sakoma 
pomirtinio gyvenimo aprašymuose latvių ir lietuvių liaudies po- 
ezijoje, kur galima atpažinti senovinių medinių ir akmeninių ka- 
pų rūsių bei kauburių įvaizdžius. Daugelyje latvių liaudies dainų 
minimos kapinaitės mažame smėlio kalnelyje, kur jau tiek daug 
kapų, kad nebėra vietos naujiems!š. Čia turbūt kalbama apie bron- 
zos amžiaus bendruomeninius pilkapius, kuriuose būdavo šimtai 
kapų, arba geležies amžiaus pilkapius, kuriuose būdavo keletas 
vienos šeimos kapų. 

Vėlių karalystė „aukštame smėlio kalnelyje“ netoli kaimo at- 
spindi šių tautų tikėjimo esant pomirtinį gyvenimą realistinius 
niuansus, tačiau yra ir įsivaizduojama kalva arba status akmens 
kalnas, į kurį mirusieji turi patys įkopti, todėl jiems reikalingi ašt- 
rūs nagai arba net gyvulio kanopos. Ant šios stačios kalvos gyve- 
na Dievas ir šaukiasi vėles. Čia jau pastebime ryšį tarp Dievo 
(lat. Dievs) buveinės ir mirusiųjų pasaulio. Iš mitologinių dainų 
sužinome, kad galutinis tikslas - ne pati kalva, kuri yra dangaus 
įvaizdis, bet tam tikra vieta už jos. 

Kelias į šią paslaptingą vietą ilgas. Vėlės gali ten joti arkliais 
per dangų, jos gali pakilti su laužo dūmais arba skristi kaip paukš- 
čiai Paukščių Taku; jos taip pat gali plaukti valtele kaip Saulė 
naktį per vandenis - jūrą, Dauguvą ar Nemuną - į vakarus. Tenai 
Saulė miega, maudo savo žirgus, tenai sueina ir daugiau dievų — 
Perkūnas, Mėnulis ir jūros deivė. Kažkur šioje tolimoje vietoje 
yra pilkas akmuo ir saulės medis, arba geležinis stulpas, prie ku- 
rio stovi du arkliai. Šie daiktai priklauso baltų kosminiam me- 
džiui, dangaus ašiai, ir turi labai artimų analogijų indų, romėnų, 
slavų ir germanų mitologijoje. Tautosakoje tai dažniausiai yra 
ąžuolas arba beržas su sidabro lapais, vario šakomis ir geležinėmis 
šaknimis, kartais - didžiulė liepa arba obelis. Ji auga ant akmens, 


'* K. Strauberęs, „Lettisk folkro om de doda“, Nordiska Museets Handlin- 
gar, 32, Stockholm, 1949. 


„Saulės kelio“ gale. Ant medžio šakų saulė pasikabina savo juos- 
tą ir užmiega tarp šakų, o kai rytą ji keliasi, medis pasidaro rau- 
donas". 

„Už kalnelio, kur gyvena saulelė, yra motutė“, - sakoma vie- 
noje latvių dainoje. Mirusieji keliauja į dievų karalystę, šviesos 
karalystę, šio regimojo pasaulio galą. Ir šiandien dar sakoma: 
„Jis dausų karalystėje“. Žodis dausos yra išlaikęs paslaptingos 
karalystės reikšmę, ir jo negalima versti nei žodžiu „rojus“, nei 
„dangus“. 

Tai, kad vėlė iškeliauja, dar nereiškia, jog fiziniai mirusiojo 
ryšiai su gyvaisiais nutrūksta. Be vėlės, kurią galima palyginti su 
graikų psyche, buvo ir siela, panašiai kaip romėnų anima arba 
graikų pneuma, reiškianti gyvastį, kuri ne iškeliauja iš žemės, o 
persikūnija į medžius, gėles, gyvulius, paukščius. Ji išeidavo iš 
kūno kaip dvasia ar kvapas ir tuoj pat susirasdavo buveinę auga- 
luose, gyvuliuose arba paukščiuose. Kartais ji išeidavo tiesiog iš 
burnos kaip drugelis, bitutė, pelytė, rupūžiukė, gyvačiukė arba 
išaugdavo iš jaunos mergaitės lūpų kaip lelija. Tačiau dažniau- 
siai ji persikūnydavo į medžius: vyrų sielos - į ąžuolus, beržus ar 
uosius, moterų - į liepas ar egles. Baltų tautos šiuos medžius ypač 
mėgsta. Ąžuolas ir liepa yra svarbiausi medžiai tautosakoje. Gi- 
musiam žmogui yra skiriamas medis, ir taip jie auga drauge, mai- 
tinami tų pačių gyvybės syvų. Medį nukirtus, žmogus miršta. Me- 
džių, augančių senose Lietuvos kapinėse, niekada neliečia kirvis, 
nes nukirsti medį kapinėse reiškia pakenkti mirusiajam. Neleisti- 
na pjauti ir žolės. Senas priežodis sako: „Iš kapinių žolės teka 
mūsų kraujas“. Antras pagal dažnumą persikūnijimo objektas - 
paukščiai: moterys persikūnija į gegutę arba antelę, vyrai - į ere- 
lį, balandį, varną arba gaidį. Yra sielų, kurios persikūnija į vilkus, 
lokius, šunis, arklius ir kates. XIX a. vidurio protestantų kapinai- 
tėse prūsų Lietuvoje (Klaipėdos krašte) buvo rasta medinių ant- 
kapių, primenančių rupūžes ir kitus roplius, išraizgytus gėlių ir 
paukščių motyvais, rasta taip pat antkapių ir su žirgeliais. 


"? Straubergs, op. cit. 

Žemė yra Didžioji Motina. Iš jos išeina visa gyvybė: žmonės, 
augalai, gyvuliai. Latviškai ji vadinama Zemes mate „žemės moti- 
na“, lietuviškai - Žemyna, iš žemė. Antropomorfinis jos įvaizdis 
neaiškus. Žemė laiko amžinosios gyvybės paslaptį. Ji vadinama 
gražiais vardais: žiedelių skleidėja, pumpurų sėjėja. Jos funkcijas 
yra pasiskirsčiusios mažesnės miškų, laukų, akmenų, vandenų ir 
gyvulių dievybės, kurios latvių tautosakoje vadinamos miškų mo- 
tina, šaltinių motina, naminių gyvulių motina ir t. t. Kardinolas 
Oliveris Scholastas (Oliverus Schlolasticus), Paderborno vysku- 
pas, 1220 m. aprašinėdamas Šventąją žemę, apie baltų pagonis 
atsiliepė šitaip: „[...] ėmė garbinti stabmeldžių dievybes: driades, 
amadriades, oreades, napėjas, umides (najades?), satyrus ir fau- 
nus. Jie pasitikėjo miškeliais, kurių nė vienas kirvis nedrįso pa- 
liesti ir kuriuose šaltiniai ir medžiai, kalnai ir kalvos, uolos ir slė- 
niai buvo garbinami, tarsi šie būtų galėję narsumo ir vilties jiems 
suteikti“ [vertė L. Valkūnas|*V. 

Žmogus gimsta iš žemės; kūdikiai atsiranda iš šaltinių, pelkių 
medžių ir kalvelių. Visai neseniai, XVIII a., gimus vaikui lietu- 
viai aukodavo aukas Žemynai. Žemę bučiuodavo ryte ir vakare. 
Aukos žemės galybei - midus, duona, grūdai, gydomosios žole- 
lės, rugių pėdas — būdavo užkasamos, padedamos prie didelių 
akmenų, pritvirtinamos prie medžio arba įmetamos į jūrą, upes, 
ežerus ir šaltinius. XVII a. rašytiniai šaltiniai liudija, kad nebuvo 
nė vienos šventės, per kurią kaimuose nebūtų garbinta žemės dei- 
vė Žemyna?! 

Per šventę spalio mėnesį kartu su Žemyna lietuviai garbino 
sodybų dievą Žemėpatį, arba Žemininką, kurį laikė Žemynos bro- 
liu. Sodybų dievas lietuviškai dar vadinamas Dimstipatis (iš dims- 
tis „sodyba“ ), latviai turi Majas Kungs „sodybų šeimininką“. Lau- 
kai turėjo atskirą dievą - tai lietuvių Laukpatis (iš laukas ir patis 
„ponas“) arba Lauksargis, „laukų sergėtojas“. Buvo taip pat ir 
gėlių, lapijos, žolės ir pievų, rugių, linų, kanapių laukų deivių ir 


* W. Mannhardt, op. cit., p. 17. 
"! Praetorius, Deliciae Prussicae, p. 1684: W. Mannhardt, op. cit.. p. 570 et seg. 

dvasių. Javų dvasia slėpdavosi rugiuose arba kitų javų laukuose. 
ir manyta, kad ji įsikūnydavusi paskutiniame nupjautame pėde. 
Lietuviai tą pėdą surišdavo taip, kad būtų panašus į moterį. Dar 
ir dabar jis vadinamas mugių boba. Pėdą parnešdavo namo ir, pa- 
garbinę per derliaus šventę, laikydavo iki kitų metų derliaus. Prūsų 
javų dvasia turėjo gaidžio pavidalą ir buvo vadinama Kurke (Vo- 
kiečių ordino 1249 m. taikos sutarties su prūsais lotyniškame teks- 
te užrašyta Curche)“. Per derliaus šventę prūsai aukodavo gaidį, 
o laukuose palikdavo keletą varpų laukų dvasiai. 

Medžiams ir gėlėms, giraitėms ir miškams, akmenims ir kal- 
voms, vandenims būdavo priskiriama stebuklinga gyvybę teikianti 
jėga. Manyta, kad jie atneša žmonėms palaimą, užgydo žaizdas, 
saugo nuo nelaimių, užtikrina sveikatą ir derlingumą. Visos Že- 
mės vaisingumo apraiškos būdavo puoselėjamos ir su didele meile 
saugomos; XI-XV a. rašytiniuose paminkluose dažnai minima 
didi baltų pagarba giraitėms, medžiams ir šaltiniams, o „neišma- 
nėliams“ (t. y. krikščionims) išvis nebuvo leidžiama įžengti į šven- 
tus miškus ar giraites („sacrosanctos sylvas“). Niekam neleista nu- 
kirsti medžio šventame miške, žvejoti šventuose vandenyse ar arti 
šventuose laukuose. Jie vadinti įvairiai - Alka, Alkas arba Elkas, 
ir saugoti kaip neliečiami. Kad šie neliestos gamtos rezervatai 
laikyti neliestinomis ir saugotinomis vietomis, rodo jau pats jų 
pavadinimas: šaknis alk-, elk- yra gimininga gotų elhs, sen. anglų 
ealh, sen. saksų alah - „saugojamas“, „neliečiamas“. Šventose al- 
kose aukotos įžadinės aukos ir deginti mirusieji. Kasinėjimai ir 
rašytiniai šaltiniai liudija, kad dažniausiai aukota lokiai ir kiau- 
lės, ožiai, avys, telyčios, gaidžiai ir vištos. Čia baltų pagonys die- 
vams aukodavo ir savo priešus - nukirsdavo jiems galvas ir pas- 
kui juos sudegindavo. 

Kadangi šventas vietas gaubdavo tyla, nemaža šventų kalnų ir 
miškų pavadinimų Rytų Prūsijoje ir Lietuvoje turi šaknį rom, 
ram-, kuri reiškia „ramybė“. Vienas iš jų yra Rambyno kalnas Ne- 
muno žemupyje prie Tilžės (Tilsit), rašytiniuose paminkluose mi- 


2 W. Mannhardt, op. cit., p. 41. 

nimas nuo XIX a. Šio kalno viršūnėje anksčiau buvo akmuo nuly- 
gintu viršumi, ant kurio jaunavedžių poros, dėdamos įžadines au- 
kas, prašydavo vaisingumo ir gero derliaus. Vanduo nuo Ramby- 
no kalno labai brangintas, jį gerdavo, juo prausdavosi. Miškų ir 
miestelių, vadinamų Romuva, Romainiais ar panašiai, istorinės tra- 
dicijos susijusios su senovės šventomis vietomis. XIX a. šaltiniuose 
teigiama Vidurio Lietuvoje buvus šventą miestą (villa) Romene“. 

Ąžuolai, liepos, beržai, klevai, pušys ir eglės dažnai būdavo 
laikomi stebuklingais medžiais, ypač jei jie būdavo seni ir galingi 
arba dvikamieniai. Žmonės tikėjo tokius medžius turint stiprių 
gydomųjų savybių, niekas jų neliesdavo ir nedrįsdavo kirsti. Nuo 
XIII a. rašytiniuose šaltiniuose minėti „šventi ąžuolai“, skirti Per- 
kūnui, ir „šventos liepos“, skirtos Laimai, likimo deivei, prie ku- 
rių žmonės nešdavę aukas. Aplink tokį medį iškasdavę griovį 
arba pastatydavę akmeninę tvorą. Uosio lazda, kadugio, šeiva- 
medžio, žilvyčio, pelyno (artemisia) ar bet kuri kita žalia šakelė 
laikyta veiksminga priemone apsiginti nuo piktųjų dvasių. 

Miškai turėjo savo dievus ir deives. Medeinė (vardas kilęs iš 
žodžio medis) buvo lietuvių miško deivė, ji minima XIII a. rašyti- 
niuose paminkluose“. XVII ir XVIII a. šaltiniuose minimas ir 
miško dievas Giraitis. Latvių tautosakoje randame „miško mo- 
tiną“ ir „miško dievą“, buvo taip pat ir „krūmų motina“. Savotiš- 
kas žemės dievas, gyvenęs po šeivamedžiu, buvo Puškaitis, val- 
dęs geruosius požemio nykštukus, vadintus barstukais (arba 
parstukais) ir kaukais. Atnešus Puškaičiui dovanų, mažieji žmo- 
geliukai prinešdavę daug grūdų ir padėdavę nudirbti ūkio dar- 
bus. Barstukams keltos puotos, klėtyse stalai nakčiai būdavę pa- 
liekami nukrauti duona, mėsa, sūriais ir sviestu, kad atėję mažieji 
žmogeliukai pavalgytų. Atsidėkodami už gausias vaišes, jie ap- 
dovanodavę ūkininką geru derliumi“?. 


2 Dusburg (Petri de Dusburg), Chronicon Prussiae, ed. Chr. Hartknoch, 
Jena, 1879; W. Mannhardt, op. cit., p. 103. 

“ Volynian Chronicle, 1252: W. Mannhardt, op. cit., p. 51. 

5 M. Stryjkowski, Kronika Polska, Litewska[...], 1582: W. Mannhardt, op. 
cit., p. 332. 

Liaudies dainose medžiai ir gėlės apdainuojami metaforiškai, 
pabrėžiant jų pagrindines dalis, pumpurus, vainiką, gyvybingu- 
mą ir vešlumą. „Augo žalia liepelė su devyniom šakelėm ir kup- 
lia viršūnėle“. Medis paprastai vaizduojamas trijų, septynių arba 
devynių „aukštų“. Liaudies mene tai yra gyvybės simbolis, kurį 
saugo dvyniai arba stiprių gyvūnų (patinų) - arklių, jaučių, brie- 
džių, ožių ar gulbinų - galvos. Dažnai jie yra apsupti saulių, mė- 
nulių ir žvaigždžių, juose tupi paukščiai. Liaudies dainose auga- 
lai vaizduojami su auksiniais ar sidabriniais pumpurais, jų 
viršūnėse kukuoja žmogaus likimo pranašė - gegutė. 

Kosmogoniškasis baltų medis buvo medinis stulpas su stoge- 
liu, papuoštu dangaus dievybių simboliais - saulėmis, mėnuliais, 
žvaigždėmis. Stulpą saugojo žirgai ir gyvatės. Iki pat šio amžiaus 
stogastulpius ir medinius kryžius su saulės simboliais žmonės sta- 
tydavo prie sodybų, laukuose, prie šventų šaltinių ir miškuose. 
Juos taip pat statydavo kam nors vedus, ištekėjus ar mirus, per 
epidemijas arba tiesiog tam, kad būtų geras derlius. Nors nė vie- 
nas išlikęs iš šių greitai dūlėjančių paminklų nėra senesnis kaip 
200 metų, istoriniai dokumentai aprašo juos kaip senosios religi- 
jos reliktus. Krikščionių vyskupai įsakinėjo dvasininkams nugriauti 
tuos stogastulpius ir kryžius, prie kurių valstiečiai nešdavo aukas 
ir atlikdavo kitokias pagoniškas apeigas. Lietuvių stogastulpiai ir 
kryžiai išliko tik dėl to, kad žmonės prie jų ėmė tvirtinti krikščio- 
niškus simbolius ir pamažu Katalikų bažnyčia ėmė juos globoti. 
Ir vis dėlto tai yra ikikrikščioniškojo tikėjimo paminklai, panašiai 
kaip ir puikūs lietuvių liaudies meno pavyzdžiai, kurių simboli- 
niai ir dekoratyviniai elementai yra tiesiogiai susiję su geležies 
amžiaus menu“. 

Legendomis apipinti ir didžiuliai akmenys su įdubomis arba 
„įspaustomis pėdomis“. Išgręžti akmenyje skylę reiškė išlaisvinti 
jame slypinčią žemės jėgą. Lietaus vanduo, susirinkęs tokiose sky- 
lėse, įgydavo stebuklingų savybių. Dar visai neseniai lietuvės vals- 


* M. Gimbutas, Ancient Symbolism in Lithuanian Folk Art, American Fol- 
klore Society, Memoir Series, vol. 49, Philadelphia, 1958. 

tietės, grįždamos iš darbo namo, sustodavo prie tokių akmenų 
nusiprausti, kad palengvintų savo skausmus ir ligas. Baltų gyve- 
namose žemėse dažnai yra randama akmenų su saulės ir gyvatės 
simboliais, panašių į įvairiose Šiaurės ir Vakarų Europos dalyse 
randamus akmenis iš bronzos ir vėlesnių amžių. XIX a. Lietuvo- 
je buvo plačiai žinomas didžiulis moters liemens formos akmuo, 
kurį žmonės laikė stebuklingu, nes jis galėjęs bevaises moteris 
padaryti vaisingas. Viename 1836 m. aprašyme sakoma, kad Lie- 
tuvoje buvę akmeninių, 6 pėdų aukščio, lygiai tašytų, grioviais 
apkastų paminklų deivėms, kurios prie tų akmenų laiką leisdavu- 
sios ausdamos žmonių likimus. 1605 m. vienas jėzuitas rašė apie 
akmenų kultą Vakarų Lietuvoje: „Didžiuliai akmenys lygiu pa- 
viršiumi buvo vadinami deivėmis. Juos uždengdavo šiaudais ir gar- 
bindavo kaip derliaus ir gyvulių globėjus“??. 

Lietuvoje daug upių ir ežerų vadinama Šventa, Šventąja, Šven- 
tupe, Šventežeriu, o Latvijoje - Sveta upe, Svetupe, Svetais ezers. 
Šie vardai kilę iš liet. švent-as, švent-a ir lat. svet-s, svėt-a. Taip pat 
yra nemaža upių, vadinamų Alkupe, Alkupiu, kurios senovėje bu- 
vo garbintos ir laikytos šventomis. Kai kurios iš jų garbinamos ir 
dabar. Niekas nedrįsdavo teršti jų gyvybę teikiančio vandens, ku- 
ris turėjo valomųjų, gydomųjų ir maitinamųjų savybių. Medžiai 
1r gėlės, palaistyti šventu jų vandeniu, vešliai sužydėdavo, laukai 
atnešdavo gerą derlių, gyvuliai nesirgdavo. Švarus pavasario van- 
duo išgydydavo akių ir odos ligas. Vasaros pradžioje, per Saulės 
šventę (dabartinę Joninių naktį), žmonės maudydavosi šventuo- 
se vandenyse, kad būtų sveiki ir gražūs, kad jauni greitai apsives- 
tų. Šventais laikyti šaltiniai ir upeliai, tekėję į rytus, saulės link? 

Vandens dvasios buvo gražios moterys didelėmis krūtimis, la- 
bai ilgais šviesiais plaukais ir žuvies uodega. Jos buvo nebylės. Jei 
žmonės jas pamatydavo, jos tyliai pažvelgdavo į juos, išskleisda- 
vo savo ilgus plaukus ir jais paslėpdavo uodegą. Rašytiniuose 


" Ibid., p. 94, 95. 
* J. Balys, „Lietuvių tautosakos skaitymai“, Lesebuch der litauischen Volks- 
kunde, I-11, Tubingen. 1948. 

šaltiniuose ir tautosakoje yra išlikę atskirų vandens dievybių var- 
dai: lietuvių upių dievas Upinis, ežerų - Ežerinis, audrų - Bang- 
pūtys, kuris valtimi su auksiniu inkaru plaukiodavo audringa jū- 
ra. Latviai turėjo juras mūte „jūros motiną“. XVI a. prūsų dievų 
aprašymuose randame Autrimpą, jūrų ir didelių ežerų dievą, Pa- 
trimpą, upių ir šaltinių dievą, ir Bardoyats, laivų dievą“. Buvo ir 
atskiras lietaus dievas - lietuvių Lytuvonis, žinomas iš XVI a. šal- 
tinių“?. Vandenų dievai ir deivės reikalaudavo aukų. Upiniui, pa- 
vyzdžiui, aukodavo paršiuką, kad vanduo būtų švarus ir skaidrus. 

Laumės, moters pavidalo fėjos ilgais plaukais ir didelėmis 
krūtimis, gyveno miškuose, netoli vandenų ir akmenų. Jos nuo- 
lat maišydavosi tarp žmonių ir, trokšdamos motinystės, dažnai 
vogdavo kūdikius bei mažus vaikus ir aprengdavo juos gražiau- 
siais drabužiais. Laumės galėjo būti ir labai geros, ir labai pik- 
tos, ne visada jos elgdavosi protingai: jos mokėjo greitai dirbti, 
spėriai skalbti ir verpti, bet supykusios akimirksniu galėdavo 
sunaikinti visą savo darbą. 

Kiek viršesnė buvo likimo deivė Laima, kurią žinojo visi bal- 
tai. Ji dalijo žmonėms laimę ir nelaimes, nustatydavo jų gyveni- 
mo trukmę, valdė ne tik žmonių, bet ir kitų gyvų būtybių bei au- 
galų gyvastį. Jos vardas susijęs su žodžiu /aimė. Likimas paprastai 
siejamas tik su šia viena deive, bet liaudies pasakojimuose mini- 
mos ir trys, o kartais net septynios likimo deivės, panašiai kaip 
graikų moirae ir germanų Nomen. Lietuvių dainose likimo deivė 
kartais vadinama dvigubu vardu - Laima-Dalia. Latviai taip pat 
turėjo Deklą, kuri buvo labai palanki žmonėms, globodavo ma- 
laiminga dalia. Nors ir labai artima žemiškajam gyvenimui, savo 
funkcijomis Laima gimininga dangaus Dievui ir Saulei?!. 


* W. Mannhardt, op. cit., p. 228 et seg. 

“ Ibid., p. 331. 

“ H. Biezais, Die Haupgėttinnen der alien Letten, Uppsala, 1955; J. Balys, 
Op. cit., p. 76-89. 

Ne mažesnis negu žemės didysis troškimas kurti ir teikti gyvy- 
bę buvo dangaus produktyvumas ir vyriškojo gamtos elemento 
gyvybę skatinanti ir blogį naikinanti galia. Žmonės tikėjo, kad 
dangaus kūnų - Saulės, Mėnulio ir žvaigždžių - gyvosios ir veik- 
liosios jėgos ir tokie reiškiniai kaip griaustinis, žaibas, ugnis ir 
vaivorykštė, briedžiai, elniai, jaučiai, eržilai, ožiai, avinai, gaidžiai, 
gulbinai bei kiti paukščiai ir tokie ropliai kaip gyvatės, rupūžės, — 
visi turėjo didžiulę įtaką augalų, gyvulių ir žmonių gyvenimo rai- 
dai. Dėl gyvybę ir šviesą nešančių jėgų didžiulės svarbos saulę, 
mėnulį, rytinę ir vakarinę žvaigždę, griaustinį ir žydrą dangų imta 
personifikuoti, ir taip susikūrė dangaus dievų įvaizdžiai. Įvairių 
gyvulių, paukščių ir roplių patinai dėl savo lytinės prigimties arba 
gebėjimo numatyti oro permainas ir periodišką gamtos atgimi- 
mą tapo neatskiriamais dangaus dievų palydovais. 

Baltų dangaus dievų panteonas yra labai giminingas visų kitų 
indoeuropiečių grupių panteonams. Jam priklausė Dievas (pro- 
tobaltų Deivas), šviečiančio dangaus dievas, giminingas senovės 
indų Dyaus, graikų Dzeusui, romėnų Deus; griaustinio dievas, t. 
y. lietuvių Perkūnas, latvių Perkons, prūsų Perkonis, kurie savo 
vardais ir funkcijomis buvo artimi slavų Perunui, hetitų Perunai, 
senovės indų Parjanyai, keltų Hercyniai, taip pat skandinavų Tho- 
rui, germanų Donnarui ir romėnų Jupiteriui (ąžuolas, Perkūno 
medis, lotyniškai yra guercus, kilęs iš percus); Saulė, labai artima 
vedų Surya ir Savitar, ankstyvajai graikų Helios ir kitiems indoeu- 
ropiečių saulės dievams, nors baltų kalbose yra moteriškosios gi- 
minės; lietuvių Mėnuo, latvių Mėness; latvių Auseklis, lietuvių Auš- 
rinė, t. y. rytinė žvaigždė ir aušros deivė, gimininga vedų Ushas, ir 
jos vakarinis atitikmuo - lietuvių Vakarinė, kuri kartu su Aušrinė 
personifikavo Venerą. Tarp dangaus dievų buvo ir dangiškasis 
kalvis, vadinamas paprastai Kalviu arba mažybiniu vardu Kalve- 
lis, Kalvaitis. Ryškiausias tarp dieviškųjų gyvulių buvo žirgas, Dievo 
ir saulės palydovas. Mitologinėse dainose žirgas (lat. zirgs) yra 
taip artimai susijęs su saule, kad kartais atrodo esąs saulės sim- 
bolis. Toliau pagal svarbą ėjo ožys - griaustinio dievo palydovas, 
vyriškosios jėgos simbolis ir oro pranašautojas. 

Šių dievų ir jiems giminingų būtybių indoeuropietiškoji kilmė 
yra neginčijama pirmiausia dėl to, kad baltų dievai išlaikė labai 
senus bruožus ir neprarado ryšio su gamtos reiškiniais, dangumi, 
saule, mėnuliu, žvaigždėmis, griaustiniu. Išskyrus Dievą ir Per- 
kūną, antropomorfiškieji kitų dievų bruožai nebuvo labai ryškūs. 

Dievo vardas yra tiesiogiai susijęs su žodžiu dangus. Kaip ir 
sanskrite, liet. dievas, lat. devs yra išlaikę reikšmę „dangus“. Die- 
vo vardo etimologija paaiškėja per sanskrito veiksmažodį dyut 
„Šviesti, spinduliuoti“ ir būdvardį deiuos „dangaus“. Dievas vaiz- 
duojamas kaip labai gražus vyras sidabriniu apsiaustu, su kepu- 
re, jo drabužiai papuošti brangakmeniais, prie diržo prisegtas 
kardas. Šis įvaizdis tikriausiai susidarė vėlyvajame geležies am- 
žiuje ir labai primena baltų karalių. Jis visada vaizduojamas su 
savo žirgais, vienu, dviem, trimis, penkiais, devyniais ar dau- 
giau, su sidabro pakinktais, aukso balnu ir auksinėmis balnakil- 
pėmis. Jo didelė aptverta sodyba primena pilį, joje yra treji si- 
dabriniai vartai, rūmai, ūkiniai pastatai, pirtis, ją supa sodas ir 
miško medžiai. Ji yra už dangaus, už akmeninės, sidabrinės, auk- 
sinės ar gintarinės kalvos. Nuo šios kalvos Dievas nujoja raitas 
arba nuvažiuoja auksine ar varine karieta ar rogėmis, laikyda- 
mas auksines vadeles su aukso spurgais. Jis prisiartina prie že- 
mės labai iš lėto, atsargiai, kad nenukrėstų rasos ir sniego bal- 
tumo medžių žiedų, kad nesustabdytų daigų augimo, kad 
nesutrukdytų sėjėjo ar artojo darbo. Jis augina rugius ir sutry- 
pia piktžoles. Latvių mitologinėse dainose jis sėja rugius ir mie- 
žius iš sidabrinės sėtuvės, medžioja, daro alų ir dirba kitus dar- 
bus. Dievas saugo javus ir skatina jų augimą. Šiomis funkcijomis 
jis artimas Saulei, Mėnuliui ir Venerai. Jis turi ir galią valdyti 
žmonių likimus bei viso pasaulio tvarką. Jo valia saulė, mėnulis 
ir diena yra šviesūs. Kartu su likimo deive Laima jis nustato 
žmogaus laimę ir gyvenimo trukmę. Nors Dievas turėjo dides- 
nę galią negu kiti dievai, jis nebuvo laikomas aukščiausiu dievu 
ir nevaldė kitų dievų. Dangaus panteone Dievas yra draugiškas 
ir demokratiškas. Jo namai ir jo sūnūs, latvių Dieva dėli, lietu- 
vių Dievo sūneliai, buvo ypač artimi Saulei ir jos dukrelėms, ku- 

rios slėnyje už kalvos arba už vandenų taip pat turėjo rūmus su 
sidabriniais vartais**. 

Saulės antropomorfiški bruožai neryškūs, svarbesnė yra jos 
kelionė per akmeninę ar sidabrinę kalvą karieta su variniais ra- 
tais, traukiama ugninių žirgų, kurie niekada nepavargsta, nieka- 
da neišprakaituoja ir kelionėje niekada nesiilsi. Vakarop ji išmau- 
do savo žirgus jūroje, paskui sėdi ant kalvos, laikydama auksines 
vadeles, arba devyniomis karietomis, traukiamomis šimto žirgų, 
nusileidžia į sodelį. Ji taip pat plaukia auksiniu laivu arba pati yra 
laivas, kuris nugrimzta į jūrą. Besileidžiančios saulės kamuolys 
įsivaizduojamas kaip skęstanti karūna arba žiedas, arba raudonas 
obuolys, krintantis nuo medžio į vandenį. Krintantis obuolys pra- 
virkdo Saulę, ir raudonos uogos ant kalvos yra jos ašaros. Saulės 
kamuolys taip pat yra ąsotis arba samtis, nes saulės šviesa buvo 
suvokiama kaip skysta medžiaga. Vakare Saulės dukrelės jūroje 
plauna ąsotį ir dingsta vandenyje. Saulės dukrelės galėjo reikšti 
šviesą, kurią saulė skleidžia temstant ir auštant, ir galbūt buvo 
siejamos su rytine ir vakarine žvaigžde. Per vasaros šventę birže- 
lio 24-ąją buvo įsivaizduojama, kad Saulė pasipuošia raudonu pa- 
parčio žiedų vainiku ir „šoka ant sidabrinės kalvos, apsiavusi si- 
dabriniais bateliais“. Dainose saulė „rieda, supasi ir šokinėja“. 
Latvių saulės dainos turi priedainį /igo (Iigot reiškia „suptis“ ) ar- 
ba rota (iš rotūt „riedėti, šokinėti“). Liaudies mene saulė vaiz- 
duojama kaip žiedas, ratas, apskritimas, apskritimas su spindu- 
liais, roželė arba ramunė, Saulės gėlė (lietuviškai ši gėlė dar 
vadinama saulute arba ratilu). Saulės gyvybingoji energija, jos kas- 
dienių kelionių reguliarumas, jų įtaka augmenijai ir žmonių lai- 
mei buvo neišsemiamas įkvėpimo šaltinis senovės baltų poezijai 
ir menui. Pavasario ir vidurvasario šventės (dabartinės Velykos 
ir Šv. Jono diena) būdavo džiaugsmo ir gamtos atgimimo šven- 
tės, kuriose saulės simboliai buvo svarbiausi. Valstiečiai melsda- 
vosi saulei jai tekant ir jai leidžiantis, nes nuo jos geros valios 


*2 H. Biezais, Die Gottesgestalt der lettischen Volksreligion, Stockholm-Gote- 
burg-Uppsala (Almguist-Wiksell), 1961. 


125 


visiškai priklausė lauko darbų sėkmė. Melstis saulei reikėjo vien- 
plauke galva, be kepurės“. 

Mėnuo, arba Meness, Mėnulio dievas, buvo labai artimas Sau- 
lės draugas. Kaip saulės periodiškas pasirodymas danguje, taip 
ir mėnulio išnykimas ir atsinaujinimas jauno mėnulio pavidalu 
atnešdavo gėrį, šviesą ir sveikatą. Dar ir dabar žmonės tiki, kad 
gėles geriausiai sodinti per jaunatį arba per pilnatį. Ypač nau- 
dinga buvo melstis jaunam mėnuliui. Mėnulio dievas (vyriško- 
sios giminės) vilkėjo žvaigždėtą nakties apsiaustą, jo vežimą trau- 
kė širmi žirgai. Dažnai jis stovėdavo prie sidabrinių Saulės rūmų 
vartų ir kalbindavo jos dukreles (latvių mitologijoje); jis netgi 
buvo vedęs pačią Saulę, bet, būdamas nepastovus, įsimylėjo Auš- 
rinę. Tai supykdė Saulę, ir griaustinio dievas Perkūnas perskėlė 
jį pusiau (lietuvių mitologijoje). Pagaliau jis vedė žvaigždžių 
skliauto audėją ir, skaičiuodamas žvaigždes, pamatė, kad trūks- 
ta Auseklio (latvių rytinės žvaigždės)“. Prūsų mitologijoje yra 
kitas šviesos dievas, kuris XVI a. šaltiniuose vadinamas Swayx- 
tix arba Suaixtis ir dabartinėje lietuvių kalboje atitinka Žvaigždį 
iš žodžio žvaigždė“. 

Kalvaitis, dangiškasis kalvis, už vandenų arba danguje kala 
žiedą arba karūną Aušrai ir auksinį diržą bei auksines balnakil- 
pes Dievo sūneliams. Kiekvieną rytą jis nukala naują saulę (,„Žie- 
dą“, „karūną“ ). Kai jis debesyse kala, sidabro gabalai krinta į van- 
denį. Baltų mitologijoje Kalvaitis, arba Kalvelis, panašus į graikų 
Hefaistą, skandinavų Volundr, Węlant ir suomių /l/marinen“. Jo 
kūjis buvo didžiulis. Jeronimas Prahiškis, dirbęs Lietuvoje misio- 
nieriumi, 1431 m. rašė, kad lietuviai garbino ne tik saulę, bet ir 
reto didumo geležinį kūjį, kuris, kaip manyta, padėjęs išlaisvinti 
saulę iš nelaisvės*!. 


5 W. Mannhardt, „Die Lettischen Sonnenmythen“, Zeitschrift fūr Ethnolo- 
gie, 7, 1875, M. Gimbutas, op. cit. 

“ Ibid.; J. Balys, op. cit., p. 42-51. 

* W. Mannhardt, „Letto-Prcussische Gėtterlehre“, p. 570 ff. 

* W. Mannhardt, „Die Lettischen Sonnenmythen“. 

* W. Mannhardt, „Letto-Preussische Gėtterlehre“, p. 135. 

Griaustinio dievas Perkūnas, oro valdovas, yra energingas vy- 
ras su varine barzda ir kūju rankoje. Jis važiuoja per dangų ugni- 
ne dvirate karieta, pasikinkęs ožį, ir kelia baisų triukšmą. Griau- 
džiant griaustiniui, sakoma: „Dievas atvažiuoja, ratai ugnį skelia“. 
Perkūno rūmai yra ant aukštos kalvos (danguje). Perkūnas yra 
labai teisingas, bet nenustygstąs vietoje ir nekantrus, jis didelis 
piktųjų dvasių, velnių, neteisingų ir blogų žmonių priešas. Jis su- 
randa velnią ir nutrenkia jį žaibu, meta kirvį į nedorus žmones 
arba trenkia žaibu į jų namus. Jis nepakenčia melagių, vagių, sa- 
vanaudžių ir tuščių žmonių. Medis ar akmuo, į kurį trenkė žai- 
bas, apsaugo nuo piktųjų dvasių, gydo ligas, ypač dantų skausmą, 
karštligę ir išgąstį. Perkūno numesti akmeniniai kirvukai turi ypa- 
tingą galią suteikti vaisingumą. Iki šiol jie vadinami Perkūno kul- 
komis. (Priešistoriniais amžiais akmeniniai ir bronziniai kirviai, 
„kovos kirviai“, dažnai būdavo puošiami zigzagais, žaibo simbo- 
liais, ir skrituliukais, saulės simboliais. Mažyčius bronzinius kir- 
vukus nešiodavo kaip amuletus iki pat paskutinio priešistorinės 
eros laikotarpio.) Perkūnas išvaro žiemos piktąsias dvasias ir nu- 
valo žemę. Pirmasis pavasario griaustinis išjudina žemę; žolė pra- 
deda greitai augti, išdygsta javai, sužaliuoja medžiai““, 

Be žirgo ir ožio, vyriškos gyvybę nešančios galios simboliai 
taip pat buvo jautis, briedis ir gulbinas. Lytiniame gyvenime svar- 
bus vaidmuo teko visiškai nežalingam žalčiui. Būdavo laimė savo 
namuose turėti žaltį - po lova ar kuriame nors kampe arba netgi 
garbingoje vietoje už stalo. Buvo manoma, kad jis atneša laimę ir 
visokių gėrybių, užtikrina žemės derlingumą ir padidina šeimą. 
Sutikti žaltį reiškė vestuves arba vaiko gimimą. Šis paslaptingos 
galios turintis padaras lietuvių tautosakoje žinomas kaip „dievų 
sargybinis“. Žaltį myli saulė, ir jį užmušti reiškia padaryti nusi- 
kaltimą. „Pamačiusi negyvą žaltį, saulė pravirksta“, - sako sena 
patarlė. Gyvatės vardas lietuvių kalboje susijęs su žodžiais gyvy- 
bė, gyvata. Kitas paslaptingas, turtą nešantis padaras, žinomas dar 


*š J. Balys, op. cit., p. 7-15; M. Gimbutas, op. cit., p. 47, 102; E. Zikans, Der 
altletische Gott Perkons, Riga, 1938. 

iš ankstyvųjų rašytinių paminklų ir tautosakos, yra aitvaras. Kar- 
tais jis turi žalčio galvą ir ilgą uodegą, kuri jam skrendant šviečia. 
Kartais jis yra auksinis gaidys“?. 

Baltai labai garbino ugnį: sacrum colebat ignem eumgue per- 
petuum appellabat [7|*. Ugnis laikyta šventa ir amžina. Atskiros 
gentys ant aukštų kalvų ar upių krantų turėjo specialias šventyk- 
las, kur žyniai saugojo ugnį“!. Kiekvienuose namuose buvo šven- 
tas židinys, kuriame niekada negeso ugnis. Tik kartą per metus, 
vasaros šventės išvakarėse, ją simboliškai užgesindavo, o paskui 
vėl uždegdavo. Ugnis buvo deivė, kuri reikalavo aukų. Šeimos 
motinos pareiga buvo ją maitinti, rūpestingai saugoti ir vakare 
uždengti. Latviai šitokią ugnį vadina Uguns mate „ugnies motina“, 
lietuviškai tai Gabija (iš veiksmažodžio gaubti), prūsiškai Panike 
„ugnelė“. Padavimai pasakoja, kad ugnį į žemę per audrą perkė- 
lęs Perkūnas arba ją atnešęs paukštis, paprastai kregždutė, kuri 
ją nešdama pati sudegė“? 

Čia negalime išdėstyti visų „neįtikėtinumų“, kuriuos krikščio- 
nių misionieriai matė baltų žemėse, ir nupiešti viso liaudies reli- 
gijos, vis dar gyvos stebėtinai grynai išlikusiose tautosakos deta- 
lėse, siekiančiose žilą senovę, vaizdo. Bet ir iš šios trumpos 
apžvalgos skaitytojas, manau, įsivaizduoja bendrą jų pobūdį. Baltų 
religija yra ištikimai išlaikiusi pagrindinius senovės istorijos ele- 
mentus, kurie ją artimai sieja su ankstyvosiomis paliudytomis in- 
doeuropiečių tautų religijomis, ypač su indoiranėnų religija, kas 
aiškiai matyti iš mirusiųjų kulto, laidojimo apeigų, dangaus ir oro 
dievų funkcijų, saulės, žalčio, žirgo, vandens ir ugnies kulto. Ta- 
čiau kartu baltų religija atspindi ir valstiečio pasaulio suvokimą, 
jo turtingą gamtos aplinką ir didžią pagarbą gyvajai žemei - miš- 
kams, medžiams ir gėlėms, jo glaudžius santykius su gyvuliais ir 
paukščiais. Kalbėdami apie baltų priešistorinį palikimą pirmiau- 


* M. Gimbutas, op. cit., p. 25-36; J. Balys, op. cit., p. 65-76. 

* Eneo Silvio, XV a. pradžia: W. Mannhardt, „Letto-Preussische Gėtter- 
lehre“, p. 135. 

* J. Dhugosz, 1455-1480: W. Mannhardt, op. cit., p. 139. 

* J. Balys, op. cit., p. 25-32. 

sia turime galvoje senąją religiją, įsikūnijusią dabartinių lietuvių 
ir latvių kosminiame ir lyriniame pasaulio suvokime, kuri jų po- 
etams, dailininkams ir muzikantams yra neišsenkamas įkvėpimo 
šaltinis. 


Spausdinama iš: M. Gimbutas, The Balts: Ancient Peoples and Places, Lon- 
don, 1963, p. 179-204. Vertė Dalija Tekorienė. 


PERKŪNAS/PERUNAS. 
BALTŲ IR SLAVŲ GRIAUSMO DIEVAS (1973) 


Perkūnas/Perunas yra viena iš archajiškiausių figūrų baltų ir 
slavų mitologijoje. Jis yra apvaisintojas ir apvalytojas. Jo veikimą 
stipriai jaučiame: girdime akmenų bildėjime arba buliaus baubi- 
me, regime žaibuose ir padegtuose arba kraujuojančiuose ąžuo- 
luose, gana aiškiai pajuntame prisilietus akmeninio kirvio ašme- 
nims. Baltų tautosakoje šis dievas gyvena mitiniame akmens kalne, 
O jo buveinė, stiprus ąžuolas, ir dabar gerbiamas. 

Be abejo, lietuvių Perkūnas, latvių Perkons yra geriausiai 
išsilaikęs ikikrikščioniškas baltų dievas. Plačiai tikėta, kad tai 
yra stiprus vyras su kirviu arba kūju rankoje. Jis su didžiuliu 
trenksmu keliauja per dangų ugnine dvirate karieta, traukia- 
ma ožio. Akmens kalne jis turi pilį. Patarlė sako, kad kai griaus- 
tinis griaudžia, „Dievas atvyksta - ratai skelia ugnį“. Jis Žai- 
buoja, mėto savo kūjį ar kirvį į blogus žmones ir velnius. Slavų 
Perunas yra sumišęs su šv. Elijo (Iljos), kuris Senajame Testa- 
mente valdo ugnį ir vandenį, važiuoja per dangų ugnine karie- 
ta, įvaizdžiu. 


Vardas 


Daugelyje indoeuropiečių kalbų dievo Perkūno vardo šaknis 
yra tokia pati, kaip ir ąžuolo, ąžuolyno, kalno viršūnės - per-, perk- 

(arba perg-), ir reiškia „mušti, trenkti“. Lietuvių veiksmažodis perti 
ir slavų prati turi tą pačią reikšmę. 

Ši šaknis randama baltų ir slavų, indų, hetitų, armėnų, alba- 
nų, graikų, lotynų, keltų ir germanų kalbose!. 

Aibę vardų su šaknimi perk- aptinkame baltų toponimijoje. 
Lietuvoje: 

kaimai: Perkūnai, Perkūniškiai, Perkūniškė, Perkūnkaimis, 

kalnai (kalvos): Perkūnkalnis (labai dažnas); 

upės: Perkūnija. 

Vietovardis Perun yra labai senas ir nepaprastai paplitęs sla- 
vų toponimijoje bei asmenvardžiuose: Perunowa gėora - Lenkijo- 
je, Perunac, Perun gora, Perunovoc, Perutovoc - Serbijoje, Gora 
Perun - Rumunijoje, Peruna-Dubrava - Kroatijoje, Perun - kai- 
mas netoli Splito, Perun - kalnas Istrijoje, Makedonijoje, Bosni- 
joje, Perushtitsa - Bulgarijoje. 

Ąžuolas (lot. guercus < *perkuus) buvo pasirinktas dievo Per- 
kūno medžiu, nes jį neretai paliesdavo žaibai. Tai galingas ir gy- 
vybingas medis. 

Jo dieviškasis atitikmuo yra dievas, kuris kerta, triuškina ir 
mėto kūjį. Ąžuolas yra šventas medis, taip pat šventi yra ąžuo- 
lynai ir kalvos. Šaknis per-, perk- ąžuolo, ąžuolyno ir ąžuolais ap- 
augusios kalvos pavadinimuose rodo jų artimą ryšį su dievu Per- 
kūnu. Senovės slavai ir baltai tikėjo, kad kiekvienas daiktas - ar 
tai būtų medis, kalva, uola, ar žmogus, - paliestas žaibo, tampa 
šventas, nes jame lieka dieviškoji ugnis. Jis prisipildo šventos die- 
vo Perkūno jėgos. 

Žmogus, į kurį trenkė žaibas, buvo laikomas Dievo išrink- 


' Sanskrito Parj-anyah „debesis“, „griaustinis“ turi prisijungusį garsą -g- ly- 
giai taip pat, kaip Perk-ūnas turi -k-. Tą patį matome ir sen. islandų Fiprg-yn. 
Armėnų harkanem reiškia „trenkiu, mušu“ (A. Meillet, Esguisse d'une gramimnai- 
re comparėe de I armėnien classigue, Vienna, 1963). Hetitų peruna ir sanskrito 
pįrvata reiškia „kalno viršūnė“ (J. Friedrich, Nethitisches Wėorterbuch, p. 168). 
Keltų hercos „ąžuolynas“, vietovardis Hercynia silva kilęs iš *persunia silva. Loty- 
nų guercus* <perkuus „pušis“ reikšmė praeityje, matyt, buvo „ąžuolas“ (H. Hirt, 
Die Urheimai der Indogermanen, Indog. Forschungen, I, 1892, p. 464, 479, 480). 

tuoju, beveik šventuoju. Žmonės norėjo, kad į juos trenktų Per- 
kūnas. Tokį tikėjimą aprašo Pretorijus savo veikale Preussische 
Schaubiūhne [1|. Kai 1652 m. trys žmonės - vizitatorius iš Len- 
kijos, Mikelė Užupis ir senas žemaitis keliavo per Vakarų Lie- 
tuvą, kilo smarki audra su perkūnija. Senolis apgailestavo, ko- 
dėl į jį netrenkė žaibas, kai staiga viskas aplink buvo sudaužyta. 
Pastebėjęs nutrenktą balną, iš kurio buvo likę tik pelenai, jis 
ėmė valgyti pelenus. Senasis žemaitis tikėjo, kad tai apsaugos jį 
nuo ligų visą gyvenimą ir suteiks orakulo galią, taip pat kad jis 
galės kerėti ugnį“. 

Žaibo paliestos kalvos ir girios buvo laikomos šventomis. Me- 
dis arba akmuo, į kurį buvo trenkęs žaibas, gynė nuo piktųjų dva- 
sių, gydė ligas, ypač dantų skausmą, karštį, išgąstį ir nervingumą. 

Šventi ąžuolai ir ąžuolynai būdavo aptverti. Istorijos šaltiniuose 
nuolat minimi Perkūnui arba Perunui skirti šventi ąžuolai, kurie 
buvę aptverti ir apsaugoti pylimais bei tvenkiniais. Helmoldas (XII 
a. viduryje) aprašė dievybei Provei (Prove) skirtą šventų ąžuolų 
giraitę tarp Oldenburgo ir Liubeko, priskiriamą šiaurės vakarų 
slavams. Giraitę supo kiemas ir stulpinė tvora su dvejais vartais. 
Tai buvo vienos atskiros žemės šventykla“. 

XV a. pradžioje krikščionių misionierius Jeronimas Prahiškis 
atvyko į Vakarų Lietuvą. Jis aprašė nenuodingų gyvačių garbini- 
mą, didžiulį geležinį kūjį, amžinąją ugnį, šventus miškus ir me- 
džius. Ypač buvę gerbiami aukšti medžiai. Seniausias miško ąžuo- 
las laikytas garbingiausios dievybės būstu. Jeronimas išžudė 
gyvates, sugriovė šventyklas ir išžarstė ugnį, iškirto šventus me- 
džius. Kai vienas toks miškas su senu ąžuolu viduryje buvo sunai- 
kintas ir iškilo grėsmė kitiems miškams, didelis būrys žmonių nu- 
ėjo pas didįjį kunigaikštį Vytautą. Jam skundėsi, kad naujojo 
tikėjimo skleidėjas išniekino jų šventą dievo būstinę (sacram Dei 
domum), kurioje jie melsdavo sulaikyti lietų arba giedrą. Dabar 


2 W. Mannhardt, „Letto-Preussische Gėtterlehre“, Magazin der Lettisch-Li- 
terarischen Gesellschaft, 21, 1936, p. 536-537. 
3 T. Palm, Wendische Kultstūtten, Lund, 1937. 

jie nebežiną, kur melstis ir kur ieškoti dievo. Susirinkusieji mal- 
davo Vytauto nebeleisti niokoti. Sujaudintas Vytautas liepė Je- 
ronimui išvykti iš šalies“. 

Ąžuole glūdi dievo Perkūno ugnis. Iš Pretorijaus XVII- 
XVIII a. Lietuvos pagonybės aprašymų žinome, kad dievų gar- 
bei nuolat kūrenta tam tikrų kunigų saugota šventoji ugnis. Jeigu 
ji užgesdavo, ją vėl įkurti reikėdavo trinant ąžuolą į akmenį. XV a. 
šaltiniuose minima, kad žyniai ir vaidilutės, jeigu nerūpestingai 
prižiūrėdavo Perkūno ugnį ir ji užgesdavo, atsakydavo savo galva 
(J. Dlugošo kronikoje, parašytoje tarp 1455 ir 1480 m., sakoma: 
„[-..] sacrum ignem [...] cuius neglectam extinctionem capite ex- 
piabat“). Ištraukas apie Vakarų Lietuvos krikštą ir etnografiją 
pateikia Mannhardtas“. 


Vardai tabu 


Dievas Perkūnas būdavo vadinamas kitais vardais. Žmonės 
baiminosi minėti dievo vardą, nes jo bijojo ir jį gerbė. Lietuvoje 
iki pat XX a. seni žmonės neleido vaikams tarti vardo Perkons 
arba Perkūnas. Vietoj jo turėdavo vartoti kokį nors pakaitalą. Tik 
suaugę žmonės, reikšdami didžią pagarbą, galėjo ištarti dievo var- 
dą. Bet ir jie paprastai vartodavo mažybinę arba maloninę formą 
Perkūnėlis, Perkonitis arba Dievaitis, Dievins. Dievas gali supykti, 
jeigu jo vardas bus tariamas be reikalo. Todėl Perkūnas turėjo 
daugelį kitų vardų: Dudutis - „triukšmingas“ (iš žodžio dūda); 
Dundulis, Dundusėlis - iš žodžio dundėti; Bruzgulis, Burzgulis, Bur- 
bulis — iš veiksmažodžių bruzgėti („kelti triukšmą“), burbėti; Tarš- 
kutis, Tarškulis — iš žodžio tarškėti; Poškulis — iš veiksmažodžio 
poškėti. Kiti vardai susiję su triuškinimu, pvz., Trenktinis (iš veiks- 
mažodžio trenkti), ir su akmenimis, pvz., Akmeninis kalvis. Tokie 
vardai kaip Dryžulis ir Šarkutis, iš žodžių dryžas ir šarka, taip pat 


* W. Mannhardt, op. cit., p. 135-136. 
3 Ibid., p. 535. 
5 Ibid., p. 139. 

gali būti susiję su dryžuotais laukų akmenimis. Ne toks jau retas 
tabu vardas Siungis dabartinėje lietuvių kalboje reiškia „atbukęs 
peilis“. Jis gali reikšti senovinį akmeninį kirvį - Perkūno ginklą. 
Vaivorykštė — Dievo rykštė taip pat žinoma vardu Dievo lankas ir 
Dievo juosta, o makedonai, bulgarai ir slovėnai ją vadina Božij 
luk. Mordviai (Volgos suomiai), kurie iš baltų pasiskolino Per- 
kūno vardą Purgine-pas, tikėjo, kad vaivorykštė yra dievo Purgine- 
pas lankas, iš kurio jis laido strėles į piktąsias dvasias. 

Romanas Jakobsonas pateikė daug slavų dievo Peruno vardo 
variantų. Vardas Perunas turi daug balsių pasikeitimų, galūnių 
variacijų ir šaknies reduplikacijų, dėl kurių atsiranda optinė ne- 
atitiktis. Novgorodo kronikoje randame Perušice, rusų Aleksan- 
draidoje - Porun, rusų raštuose, kritikuojančiuose pagonybę, - 
Pereplut; lotynų šaltiniuose, kalbančiuose apie šiaurės vakarų slavų 
religiją, randame Prone, Porenutius ir Pripegala, slovakų liaudies 
patarlėse - Parom, bulgarų tautosakoje - Perušan ir galų gale 
Balkanų liaudies magijoje - Perperuna'. Dodola, Dadoika ir Do- 
da, analogiški lietuvių Dunduliui, Duduliui („triukšmingas“), dažni 
pietų slavuose. 


Apvaisintojas ir jo vežimas 


Perkūnas, kaip ir „Rigvedos“ Parjįnyah, yra ir debesis, ir griaus- 
tinis. Tai baubiantis bulius, keliantis siaubingą triukšmą. Kaip bu- 
lius arba ožys jis sėja sėklą-lietų, kuris apvaisina žemę. Šioje ar- 
chajiškoje stadijoje dievas tapatinamas su griaustiniu, debesiu, 
jaučiu arba ožiu ir kartu yra žemės vyras. Tokie archajiški Perkū- 
no bruožai išliko lietuvių myslėse: 

Už trijų kalnų bulius baubia (Perkūnas); 

Eina jautis baubdamas, dangų ragais rėždamas (Perkūnas); 

Eina ožys rėkdamas, ragu dangų drėksdamas (Perkūnas). 

Baltų ir slavų tautose plačiai paplitęs tikėjimas, kad pirmoji 


" R. Jakobson, Slavic mythology in Funk and Wagnalls Standard Dictionary of 
Folklore, Mythology and Legend, 2, 1952, p. 1025-1028. 

pavasario perkūnija atgaivina žemę: žolė ima greičiau augti, su- 
dygsta grūdai ir sužaliuoja medžiai. Perkūnas yra žemės sukrėtė- 
jas. Jo žaibai apvalo žemę, išvaro iš jos žiemos dvasias. Perkūnija 
yra pavasario pranašas. Ji pažadina žemę iš žiemos miego. Iki 
pirmojo griaustinio žemdirbiai nesėjo ir nesodino. Neatsargūs 
žmonės, neturėję kantrybės laukti, galėjo būti nubausti prastu 
derliumi. Tik po pirmojo griaustinio žmonės išdrįsdavo sėstis ant 
akmens arba žolės ir vaikščioti basi, nes tik tada žemė būdavusi 
išsivadavusi iš piktųjų dvasių. Ir vandenį apvalydavo griaustinis. 

Tokie baltų ir slavų tikėjimai yra bendri, jie kilę iš labai senų 
laikų. Žemė yra bevaisė, kol Perkūnas pavasarį trenkia į Motiną 
Žemę - Žemyną ir ją apvaisina. Šventojo Iljos būdavo maldau- 
jama siųsti rasą ir sudrėkinti Motiną Žemę. 

Perunas/Perkūnas yra apvaisintojas ir apvalytojas. Abi funk- 
cijos neatskiriamos, abi neša laimę žmonėms ir gyvuliams. 

Perkūno-apvaisintojo funkcijas toliau vykdė jautis, ožys, ba- 
landis, gegutė, kiti paukščiai ir augalai. Būdami Perkūno pasiun- 
tiniai, jie darė nepaprastą poveikį žmogui ir laukų derlingumui, 
oro permainoms. Pasak Pretorijaus, Lietuvoje XVII a. lietus bū- 
davo buriamas pakabinus ant karties ožio kailį. Panašiai ir graikų 
mitologijoje Olimpo Dzeusas, norėdamas prišaukti lietų, atsisė- 
da ant ožkos kailio. Ožio kailį slavai ir baltai naudodavo norėda- 
mi sužadinti lytinį aktyvumą. Jaučių ir ožių galvos su ragais iki 
pat XX a. Latvijoje, Lietuvoje ir Rytų Prūsijoje buvo naudoja- 
mos kaip stogo puošimo elementai, o jų kaukolės, iškeltos ant 
aukšto kuolo, gynė nuo piktos akies, ligų, krušos ir kitų gamtos 
nelaimių. XIX a. pradedant pavasarinį arimą Pietų Lietuvoje bu- 
vo ariama dviem juodais stipriais jaučiais, kurie vadinti „šven- 
tais““. Iki pat XIV a. Lietuvoje sudarant taikos sutartis veidas ir 
rankos būdavo ištepama aukojamo jaučio krauju?. Šis kraujas buvo 


* J. Basanavičius, Iš gyvenimo lietuviškų vėlių bei velnių, Chicago, 1903. 

* Kronikoje Chronicon Dubnicense [2] iš pirmų lūpų aprašoma Vengrijos 
karaliaus Liudviko 1351 m. žygis Volynėje prieš lietuvių kunigaikščius Kęstutį ir 
Liubartą. Tekstas yra perspausdintas Mannhardto (Op. cit., p. 118): „Et in festo 

Dievo kraujas ir turėjo jo jėgą. (Antikinėje Graikijoje, Palatius I, 
35, 1, krauju ištepti kirviai būdavo laikomi iškeltose rankose.) 
Rusijoje jaučio aukojimas ir bendruomenės puotos išsilaikė iki 
XX a. pradžios!“, 

Pavasarį gegutė džiugina žmonių širdis. Kai gegutė tupi me- 
dyje, ore matomas blizgėjimas: „Ir kai ji atsitūpė ten, viskas ore 
žibėjo, ir ji nuskrido, ji skambėjo, skambėjo“!!. Gegutė buvo die- 
vo vaisinamųjų funkcijų atlikėja - pavasario ir lietaus pranašė. 
Balandis dėl savo vaisingumo buvo kitas apvaisinimo jėgų sim- 
bolis. Liet. karvelis ir balandis, lat. balods, rusų golub' yra šventas 
paukštis. Jo negalima užmušti arba suvalgyti. 

Lietuvių liaudies dainose ąžuolų giles neša pilki balandžiai: 

Skrido, skrido du 
pilki karveliai, 
Rūtele, rūta žalioji. 
Nešė, nešė ąžuolo 
sėkleles. 
Benešant, beskrendant 
sėklelės iškrito. 
Vai ir užaugo du ąžuolėliai, 
Ant tų ąžuolėlių aukso rasa krito. 
(Merkinės Velykų daina) 

Kas yra aukso rasa ant ąžuolų viršūnių? 

Daug aiškumo suteikia vardo balandis etimologija ir gilės 
simbolika. Karvelis - tai lietuvių balandis, latvių balods; o gilė 


assumpcionis beate virginis venit Kestutus ad tentiorium regis Hungariae, vi- 
dentibus cunctis, fedus superius exaratum iuramento Lithwanico isto modo con- 
firmavit, guod fecit adducere unum bovem rubei coloris et ligari super duas 
stipites, et arripiens cultrum Lithwanicum proiecit in bovem et tetigit ipsum in 
vena mediana et statim sanguis emanavit largissime, de guo sanguine ipse et 
omnes Litwani manus et facies perunxerunt“ [3]. 

0“ Ą. H. AdbaHacces, Mokmuueckua B033peHuA CAGBAH Ha Npupogy, 
MocxksBa, 1865 — 1868; O. Schrader, Die Indo-Germanen, Leipzig, 1911; D. K. Ze- 
lenin, Russische Volkskunde, Leipzig, 1927. 

"| Lietuvių liaudies daina. A. Landsbergis ir C. Mills, The Green Linden. 
Selected Lithuanian Folksongs, New York, 1964, p. 47. 

graikiškai yra balanos. Viena kaštonų rūšis graikiškai vadinama 
diosbalanos. Šiuo vardu pradžioje galėjo būti vadinama gilė, o 
vėliau, kai gilių sumažėjo ir jas nustota naudoti maistui, juo galė- 
jo būti imta vadinti ir kitus riešutus. Lotyniškai iuglans reiškia 
„Dzeuso/Jupiterio gilė“. Toliau lietuvių gilė, gilelė taip pat reiškia 
„sėklidė“ arba lotyniškai „gland“, „glandula“. „Ji saldi kaip mi- 
dus“ (Lietuvių kalbos žodynas, t. II). Lietuvių kalbos žodis gilen- 
dra reiškia ir vaisingumą, laimę, gerą derlių: „Šiemet gilendra 
gera ant miško“, t. y. yra daug gilių, riešutų, grybų, uogų. 

Kitą vardo aspektą atspindi veiksmažodžiai balanduoti, bal- 
dyti, baladotis, kurie reiškia „kelti didelį triukšmą“, „belstis“, 
„dundėti“. Yra posakis: „Kas ten dunda, kas ten balanduoja?“ 
Semantinis ryšys tarp balandžio, gilės ir dievo Perkūno yra ne- 
abejotinas. 

Balandžio vaisingumas turėjo būti ryškiausia šio paukščio ypa- 
tybė, dėl kurios jis buvo garbinamas. 

Jo vaisingumas buvo siejamas su dievo Perkūno apvaisinimo 
galia. Jo lašai buvo „dieviškos sėklos“, sėklidžių ir gilių simboliai, 
pripildyti nepaprastų vaisingumo jėgų. Lietuvių balandėlis, latvių 
balodins, rusų golubok turi mažybinę reikšmę „mielas, mano bran- 
giausias“. Magišką balandžio veiksmingumą atspindi jo lytinis ak- 
tyvumas. 

Vienas mėnuo lietuvių kalboje vadinamas balandžiu. Prieš ke- 
letą šimtmečių ir kovas vadintas balandžių mėnesiu („karvelinis 
mėnuo“). Balandžių buvimas šį pavasario mėnesį reiškė, kad me- 
tai bus vaisingi, todėl būdavo pranašaujama iš balandžių burka- 
vimo. Šio papročio senumą mums padeda nustatyti senovės grai- 
kų apeigos Dodonos kalvoje (dievo Perkūno kalvoje) Epire, kur 
daugiausia būdavo buriama iš balandžių leidžiamų garsų, o žy- 
nės pranašautojos vadintos Peliciades „balandžiai“. Šis vardas kil- 
dinamas iš peleia „balandis“, iš indoeuropiečių šaknies pel-, reiš- 
kiančios „pilkas“. 

Prietarai ir mįslės rodo sąsajas tarp balandžio vaisingumo ir 
laukų arimo. Dvišakis noragas vadinamas karvelėnu („Du karve- 
lėnu brūkšt po velėna“). Tai - mįslė, kurios atsakymas yra „dvi- 

gubas noragas“. Toliau ryšys tarp ragų, dvišakės paukščio skiau- 
terės arba plaukų kuokšto ir dievo Perkūno paukščio atsekamas 
iš kuoduotų paukščių vardų ir iš tautosakoje jiems priskiriamų 
specialių vaidmenų. Lietuvių kurkis yra mitinis paukštis su ra- 
gais, žinomas iš pasakų. Lietuvių kukula, kukišas reiškia „plaukų 
kuokštas“. Kukutis arba dudutis yra paukščio vardas (Upupa 
epops). Jis turi dvišakį kuokštą. Be abejo, šio paukščio vardas yra 
susijęs su dievo Perkūno vardu Dudutis arba lietuvių dūda, dudi- 
nėjimas, kurio reikškmė „dundėjimas“ arba „griaustinis“, duden- 
ti reiškia „griausti“. Jeigu griaustinis dudena, bus šilta (ateis pa- 
vasaris) arba lis. Dudutis arba kukutis yra paukštis, kurio vaidmuo 
yra aiškiai mitologinis ir artimai susijęs su balandžiu. Štai vienas 
pavyzdys iš lietuvių dainos: 

Pamačiau dudutį viršuj medžio tupintį, 

Šilkų lizdą vejantį, aukso putą dedantį. 

Dvišakos augalų šaknys yra itin naudingos ir gali padėti Žža- 

dinti lytines jėgas. Rusų kukuška, lotynų orchis maculata - gegu- 
tės gėlė buvo skirta dievui Perkūnui. 


Triuškintojas 


Perkūnas mėto savo kirvį į blogus žmones arba į piktąsias dva- 
sias ir kirvis sugrįžta į jo ranką. Perkūnas yra humaniškas ir tei- 
singas, bet nenustygstantis vietoje ir nepaprastai nekantrus. Jis 
nepakenčia melagių, vagių, savanaudžių ir tuščių žmonių. Jis yra 
sekioja velnią ir trenkia į jį savo žaibais. Jeigu kaupiasi nelaimė ir 
velnias pasislepia name arba medyje, Perkūnas tą namą arba me- 
dį sutriuškina. 

Iki šios dienos yra išlikę posakių iš senojo tikėjimo laikų, kai 
Perkūnas buvo visokio blogio ir blogų žmonių priešas. Žmonės 
sako: „Tegul gerasis dievas Perkūnas nutrenkia tave už melavi- 
mą“. Liaudies dainoje vyro nuskriausta žmona sušunka: „Žybtelėk 


'? Raseiniai; Lietuvių kalbos žodynas, II, p. 794. 

šviesa, brangusis žaibe! Trenk, brangusis Perkūnai, nutrenk ma- 
no blogą vyrą!“ Per audrą Vakarų Lietuvoje meldžiama: „Perkū- 
ne dievaiti, nemušk žemaitį, bet muški gudą kaip šunį rudą“ arba 
„Mušk vokietį kaip velnią“. Senoje slavų maldoje, kai griaudžia 
perkūnas, sakoma: „Sėdintis griaustinyje, valdantis žaibus, išlie- 
jantis lietaus vandenį ant žemės veido, o baisusis valdove! Teisk 
velnius ir nuodėminguosius... Amen“. 

Liaudies pasakose Perkūnas pasirodo kaip velnio medžioto- 
jas. Logiška, kad tokia judri figūra, neatskiriama nuo griaustinio 
ir žaibo, nugali blogį ir gamtos mirtį. Visa, kas juda, kas kelia 
triukšmą, kas turi galią sukelti ugnį, yra aprūpinta šventa mana 
išvaryti piktosioms dvasioms. Žaibo šaltinis yra saulė, dangaus 
ugnis: dievas Perkūnas ima ugnį iš saulės rato, jame sukdamas 
savo žaibą-vėzdą. 

Įvaizdis, kaip dievas siunčia ginklus, siekia labai senus lai- 
kus. Priešistoriniame slavų, baltų ir kitų indoeuropiečių pali- 
kime kirviai ir kūjai (taip vadinami kovos kirviai - dievo Perkūno 
ginklai) labai dažnai minimi. Kai kurie iš jų yra ornamentuoti 
žaibo simboliu. Tūkstantmečiais kirviai ir kūjai buvo dedami į 
kapus; jie būdavo išraižomi kapų sienose ir uolose siekiant apsi- 
saugoti nuo blogio ir apsirūpinti gyvybės jėgomis. Primityvus 
žmogus, juos radęs, turėjo savęs klausti, koks didelis medis 
buvo suskaldytas arba koks sudarkytas kūnas gulėjo ant že- 
mės. Kažkas trenkė į medį arba į žmogų, kažkas juos sutriuš- 
kino. Tai padaryti galėjo tik griaunamieji ginklai, aštrios nu- 
smailintos strėlės ar žudantys kirviai. Kas jie buvo ir kam jie 
priklausė? Tai turėjo būti galingi ginklai, priklausantys galin- 
gam dievui. 

Paties ginklo šventumo ir dievo jėgos masto klausimai yra svar- 
būs siekiant teisingai paaiškinti griaustinio kultą. Klasikinių lai- 
kų graikai griaustinį laikė ne neapibrėžta jėga, bet konkrečiu gin- 
klu - Dzeuso nukalta strėle. 

Išskiriami trys griaustinio požymiai: 1) pats griaustinis - gir- 
dimasis triukšmas; 2) žaibas - matomasis žybtelėjimas; 3) Kerau- 
nos-Perkūno trenksmas. Visi trys yra galingojo Dzeuso strėlės — 

kela. Graikų Kela ir Keraunos yra kilę iš šaknies, reiškiančios 
„triuškinti“?. 

Bendras slavams Peruno ginklo vardas yra strela „strėlė“: len- 
kų (Šiaurės vakarų Lenkija) - strela, baltarusių - strala, didžiaru- 
sių - strela, ukrainiečių - strila, hromova stnlka arba strila Bozha, 
bulgarų - strela, serbų-kroatų - strijela, stjelica, slovėnų - strela. 

Šis vardas nereiškia pačios strėlės. Daiktai, vadinami strely, 
paprastai yra belemnitai (nukritę iš dangaus, meteoritai) ir pa- 
slaptingi priešistoriniai daiktai - akmeniniai keltai ir kirviai. Kel- 
tai dar turi kitų vardų: Peruno klynas, strėlė. Baltai kalba apie ak- 
menines Perkūno kulkas, svaidomuosius akmenis arba Mahero 
yra minimas Perkūno akmuo. Net lietuvių kirvis semantiškai gali 
būti susijęs su akmenine Dievo strėle, taip pat ir veiksmažodis 
kirsti. Surasti tokią Aromova stnlka (Ukraina) arba piorunowy klin 
(Lenkija) buvo didelė laimė, galėjusi nusišypsoti tik Dievo išrink- 
tiesiems. 

Slavai ir baltai tikėjo, kad Perkūno strėlės perskrodžia žemę, 
įsiskverbia į ją iki septynių ar daugiau pėdų gylio ir tik po kurio 
laiko, paprastai po septynerių metų ir 40 dienų, vėl išlenda į že- 
mės paviršių. 

Peruno/Perkūno strėlės (priešistoriniai kirviai ar belemnitai), 
sumaišytos su dievo Perkūno mana, buvo naudojamos kaip gin- 
klai prieš blogio jėgas. Jas nešiodavo ūkininkai. Jos būdavo de- 
damos į naujagimių lopšius, jomis trindavo karvių tešmenis, kai 
dėl piktųjų jėgų poveikio prapuldavo pienas. XVIII a. šaltiniuose 
pranešama, kad artėjant audrai duryse būdavo sukinėjamas ap- 
link pirštą kirvis, o paskui stipriai suspaudžiamas. Šitaip iš namo 
būdavo išvaromos piktosios dvasios ir namas apsaugomas nuo 
žaibo. Pietų slavai, norėdami apsisaugoti nuo žaibo, senus akme- 
ninius įrankius padėdavo po savo namų stogais!*. 


3 J. E. Harrison, Themis. A study of the social origins of Greck religion, Camb- 
ridge, 1912, p. 88. 

* Ą. K. 3eaenuH, „Marnveckaa (byHKIjMA NpHWMHTHBHBIX OPYAHH“ 
ION, 1931, N2 6, c. 724. 

Ukrainoje prasidedant pavasarinei ganiavai piemuo trenkda- 
vo kirviu į savo namo sieną. Jeigu kirvis įstrigdavo durų staktoje, 
būdavo tikima, kad gyvuliai nepaklys miške". Lietuvoje kirvis, 
kaip gyvybę stimuliuojantis simbolis, dedamas po dirbančios mo- 
ters lova; jis dedamas ant palangės, pro kurią turi praeiti jauna- 
vedžiai, ir ant karvidžių durų slenksčio, kad karvės netaptų bergž- 
džios arba bepienės. Saugant javus nuo krušos, laukuose kirvis 
būdavo dedamas ašmenimis į viršų arba mėtomas į dangų. Per 
sėją kirviai būdavo išmėtomi lauke (Lietuvių tautosakos archy- 
vas). Buvusiojoje Voronežo gubernijoje smilkant gyvulius senas 
valstietis, eidamas priekyje, mesdavo kirvį per bandą į laužą"“; 
kartais kirviai būdavo metami virš bandos vienas priešais kitą". 
Lietuviai akmeninius kūjus mesdavo į duonkubilį, kad duona ge- 
riau iškeptų". 

Peruno strėlėms buvo suteikiamos ypatingos gydomosios ga- 
lios - jos gydydavusios nuo akių ligų, patempimų, išgąsčio ir kt. 
Skaudamas vietas reikėdavo trinti vertikaliai iš viršaus į apačią, 
imituojant Peruno veikimą. Sutrinti kirviai būdavo maišomi su 
vandeniu ir siūlomi išgerti sunkų darbą dirbančioms moterims. 
Ukrainoje moterys atliekant apsivalymo apeigas sėdėdavo vaikų 
lovoje ant kirvio. Gromovyje strely būdavo dedamos į vandenį, 
kuriuo apiplaudavo ligonius. Liga buvo laikoma piktųjų dvasių 
(nečistaja sila) apraiška. Akmeniniai įrankiai gydė nuo visų ligų. 
Esant išoriniam negalavimui, jie būdavo dedami ant pažeistos 
vietos, O jei kas sirgdavo vidaus ligomis, tam būdavo duodama 
gerti per akmeninio kirvio skylutę perpilto vandens"'*. Tarp Ke- 
rensko apylinkės rusų buvo toks paprotys: nuleidus mirusįjį į ka- 


5 Ibid., c. 731. 

'* A. KoTAapeBckKMū, O norpeGankHbIx OGbIUGAX A3BIUECKUX CAABAN, 
MocksBa, 1868, c. 220. 

'" B. H. Muuepos, 3uMKuū nepuog pyccKoro NapogHOoro 3eMAe- 
geAbUECKOToO KaieHgapa XVI-XIX BeKoB, TpyAbI HHCTHTYTa 3THOrpacbHH 
H. H. Muknyxo-Maknaa, XI, MockaBa, 1957, c. 74. 

'* A. H. AdbaHacbes, op. cit., c. 268. 

'* Omuembi apx. koMuccuu, CT. MeTep6ypr, 1889 — 1892, c. 49. 

pą, sena moteris trenkdavo kirviu į tą vietą, kur pirma gulėjo kū- 
nas, kad juo išvarytų mirtį - čiob tim srubitj smertj. 

Peruno/Perkūno prisilietimas prilyginamas ašmenų prisilieti- 
mui. 


Versta iš: M. Gimbutas, „Perkūnas/Perun. The Thunder God of the Balts 
and the Slavs“, The Journal of Indo-European Studies, vol. 1, No 4, 1973, p. 467- 
478. Vertė J. Matulis. 


ROLF WILHELM BREDNICH 


LIAUDIES PASAKOJIMAI APIE LIKIMO MOTERIS 
IR SU JOMIS SUSIJĘ TIKĖJIMAI (1964) 


ĮVADAS 


Galima įrodyti, kad likimo sąvoka egzistavo visais laikais ir 
kad ją turėjo visos kultūringos tautos. Žmogus šios sąvokos grieb- 
davosi visuomet, kai savo kasdieniame gyvenime susidurdavo su 
nepaprastomis aplinkybėmis, kurių negalėdavo numatyti. Kai už- 
klumpa bėda, suspaudžia skausmas arba apima neviltis, žmogus 
ypač yra linkęs viską, kas vyksta, laikyti pasaulio tvarkos neišven- 
giamybe. Lemties akivaizdoje būdamas bejėgis ir bijodamas, ko 
gero, jau besiartinančios mirties valandos, žmogus stengiasi savo 
vienaip ar kitaip susiklosčiusį gyvenimą pateisinti tamsios likimo 
galios veikimu. Ši būties mįslė atsispindi daugelyje liaudies posa- 
kių, pavyzdžiui: „Toks buvo jo likimas...“, „Taip man buvo lem- 
ta!“, „Kitaip ir negalėjo būti!“ arba trumpai drūtai — „Toks liki- 
mas!“, „Taip jau skirta!“, „Tokia lemties valia!“ 

Likimo ir lemties reikšmė liaudies pasakojimuose ir tikėjimuo- 
se iki šiol folkloristų dar netyrinėta. Šią spragą turėtų padėti už- 
pildyti mūsų darbas, skirtas su likimo deivėmis susijusiems liau- 
dies tikėjimams. Lutzas Rėhrichas yra pažymėjęs, kad liaudies 
pasakojimuose paslėpto tikėjimo likimu esama visur ir visada. An- 
tai pasakose apie įmantriausius ir keisčiausius dalykus pasakoja- 
ma visiškai laisvai ir nesisielojant dėl tolesnių įvykių: kaip tik le- 
miamą akimirką, kai pasakos herojus susiduria su neįveikiamomis 
kliūtimis ir neišsprendžiamais uždaviniais, pasirodo gelbėtojai — 
dėkingas gyvulėlis, pasirengęs padėti nykštukas, geroji fėja, kurie 
padeda išbristi iš keblios padėties. „Tai, be abejo, ne aklas atsi- 
tiktinumas, kuris čia vyrauja, — už viso to slypi tikėjimas likimu, 

kuris vertajam lemia sėkmę, o tam, kuris nevertas, - nesėkmę. 
Likimas veikia nepastebimai... viskas iš anksto yra nulemta pa- 
slaptingos likimo rankos“. 

Ir pabrėžtinis tikėjimas likimu, tuo, kad visi įvykiai esą iš anks- 
to nulemti, liaudies pasakojimuose nėra retas; pavyzdžių randa- 
me daugelyje Vidurio Europos tautų sakmių ir pasakų. Visų pir- 
ma į akis krinta įsivaizdavimas, kad kiekvienam žmogui esanti 
skirta tam tikra gyvenimo trukmė. Jeigu jis dėl kokių nors aplin- 
kybių miršta anksčiau, negu jam skirta gyventi, tai turi tol basty- 
tis kaip vaiduoklis, kol išmuša lemtoji mirties valanda*. Sakmėje 
apie prisisapnavusį šerną medžiotojas Hakelbergas miršta tokia 
mirtimi, kokia jam buvo išpranašauta sapne: krisdama jį užmuša 
nudobto šerno galva?. Iš kitų liaudies pasakojimų ryškėja mintis, 
kad ankstesniais laikais žmonės žinoję, kurią dieną jie mirs. Etio- 
loginiame pasakojime „Kodėl žmonės nebežino savo mirties va- 
landos“ kalbama apie tai, kad žmonės anksčiau žinoję savo gyve- 
nimo trukmę ir galėję rengtis paskutinei gyvenimo valandai“. Iš 
visų liaudies pasakojimų apie likimo išpranašavimą ir jo išsipil- 
dymą labiausiai žinomas pavyzdys yra pasaka „Miegančioji gra- 
žuolė“ (KHM 50*). 

Anttis Aarne pasakojimus apie iš anksto nulemtą likimą savo 
Pasakų tipų kataloge išskyrė atskirai ir tarp novelinių pasakų vie- 
ną skyrių pavadino „Likimo pasakos“, į kurį pats įtraukė net pen- 
kis pasakojimus“; tačiau iš jų tikromis pasakomis apie iš anksto 


' L. Rėhrih, Mūrchen und Wirklichkeit. Eine volkskundliche Untersuchung, 
Wiesbaden, 1956, p. 190. 

2 Pvz., žr.: I. V. Zingerle, Sagen aus Tirol, 2. Aufl., Innsbruck, 1891, nr 322, 
p. 193-194. 

3 Plg.: H. Meyer, Die Hackelbergsage, Diss. Gėttingen, 1955. 

*S. Thompson, Motif-Index of folk-literature, 6 Bde., Kobenhavn, 1955-1958, 
motyvas A 1593; O. F. Babler, „Seit wann die Menschen ihre Todesstunde nicht 
mehr vorauswissen“, Sudetendeutsche Zeitschrift fūr Volkskunde, 7, p. 171-173. 

* Kinder und Hausmūrchen, gesanunelt durch Briūūder Grimum, Gesamtausga- 
be, 6. Aufl., Marburg/Lahn, 1941. 

* A. Aarne, „Verzeichnis der Marchentypen“, FF Communications, 3, Hel- 
sinki, 1910. 

nulemtą likimą galima laikyti tik tipą nr. 930 „Pranašavimai“ ir 
nr. 931 „Edipas“. Stitho Thompsono išleistoje naujojoje Aar- 
ne's katalogo" redakcijoje skyrius „Tales of Fate“** papildytas 
trimis naujais tipų numeriais, iš kurių tiktai tipas nr. 933 „Gre- 
gory on the Stone“*** rutulioja likimo temą. Tačiau tik iš ant- 
rosios katalogo? redakcijos, gerokai papildytos naujais tipais, 
galima iš dalies įsivaizduoti pasakojimų likimo tema dažnį ir 
paplitimą. 

Pasakojimais apie likimą šiame darbe laikome tokius pasako- 
jimus, kuriuose žmogaus likimas yra nulemiamas iš anksto. Ta- 
čiau šie pasakojimai turi didesnę prasmę: jais norima atskiro žmo- 
gaus pavyzdžiu parodyti, kaip beatodairiškai ir pragaištingai 
nenumaldoma lemties valia gali pakreipti žmogaus likimą. Tuo- 
se pasakojimuose visi likimo kūdikiai būna gimę vos prieš porą 
valandų ir dar visiškai nekalti, o jiems jau yra skiriamas neretai 
žiaurus likimas. Daugelis pasakojimų apie likimą persunkti ne- 
paprasto tragizmo, kuris atskleidžia žmogaus bejėgiškumą aki- 
vaizdoje to, kas jau yra iš anksto nulemta, ko niekas nebegali pa- 
keisti. Nagrinėdami šio tipo pasakojimus pamatysime, kad ypač 
daug jų yra išlaikiusios Rytų Europos tautos, bet jie į jokius lygi- 
namuosius pasakojamosios tautosakos tyrimus iki šiol nėra pate- 
kę, nes tyrinėtojams nebuvo žinomi. Todėl vienas iš svarbiausių 
šio darbo tikslų - supažindinti su šių pasakojimų turiniu, atskleisti 
galimą jų kilmę, amžių bei išplitimo kelius ir įtraukti juos į 
Aarne's-Thompsono katalogą. 

Antikos laikų pasakojimus apie likimą aptariame šio darbo 
pradžioje. Tai būtina, nes antikiniai duomenys padeda suprasti 
naujųjų laikų pasakojimus, o keletas senovės graikų ir indų sak- 


* S. Thompson, „The types of the folke-tale. A classification and biblio- 
graphy“, FF Communications, 74, Helsinki, 1928. 

** „Likimo pasakos“. 

*** „Gregoras ant akmens“. 

" Cit. iš: S. Thompson, „The types of the folk-tale. A classification and bib- 
liography“, Second Revision, FF Communications, 184, Helsinki, 1961. Toles- 
niame tekste veikalas trumpinamas raidėmis AT (Aarne-Thompson). 

mių bei pasakų tebesekama iki mūsų dienų. Įvairių mūsų laikus 
pasiekusių pasakojimų apie iš anksto nulemtus likimus tyrimui 
skirta pirmoji pagrindinė darbo dalis. Išnagrinėję Europos tau- 
tų pasakojimuose apie likimą minimus likimo lėmėjus priėjome 
prie dar vienos svarbios išvados: daugumoje variantų lemian- 
čios būtybės yra moteriškosios lyties demonai, kurių vardai tau- 
tose įvairuoja, bet funkcija vaikui gimus visur nepaprastai pa- 
naši. Antrojoje pagrindinėje darbo dalyje nagrinėjame su šiomis 
moteriškomis būtybėmis susijusius liaudies tikėjimus. Pirmaja- 
me skyriuje pasakojimus apie likimo moteris skirstome ir apta- 
riame pagal geografinį kilmės aspektą ir pagal tipą. Antrasis 
skyrius papildo pirmąjį tuo, kad jame yra tiriami likimo moterų 
vaizdiniai, sudarantys liaudies pasakojimų apie iš anksto nulemtą 
likimą pagrindą. Šiam liaudies tikėjimui skirto apibendrinamo- 
jo ir lyginamojo tyrimo iki šiol nėra buvę. Dabartinio Europos 
vaizdo analizė duos duomenų apie tų pasakojimų paplitimą ir 
leis padaryti įvairių išvadų apie kai kurių Europos, ypač Rytų 
Europos, tautų liaudies tikėjimų giminingumą. Pažindami liau- 
dies tikėjimus, susijusius su likimo moterimis, geriau suvoksi- 
me dar ir šiandien Europoje gyvuojančius pasakojimus apie iš 
anksto nulemtus žmonių likimus. 


BALTŲ DEIVĖ LAIMA 


Deivė Laima yra bendra latvių ir lietuvių dievaitė. Jos neturi 
nei slavų, nei germanų tautos. Iš istorijos šaltinių ir gausios tau- 
tosakos ryškiai iškyla jos būtybė, vykdanti įvairiausias funkcijas. 
Daugelyje latvių ir lietuvių liaudies pasakojimų apie iš anksto nu- 
lemtus likimus ji laikoma likimą lemiančia galia, įsivaizduojama 
kaip viena atskira deivė arba kaip trys deivės. Be to, ji nuo senų 
senovės yra laikoma ir sėkmės deive, sergėtoja ir laimintoja gim- 
dant bci tuokiantis, netekėjusių mergelių ir žemdirbystės bei gy- 
vulininkystės globėja. 

Į klausimą, kokia buvusi pirminė latvių deivės Laimos funkcija, 

savo didelės apimties disertacijoje mėgino atsakyti H. Biezais“. 
Išsamiai ir kruopščiai išnagrinėjęs latvių dainas (trumpas keturių 
eilučių liaudies dainas), kurių pagrindu buvo atliktas tyrimas, jis 
priėjo prie išvados, kad Laima nuo seno esanti visų baltų tautų 
likimo deivė, pagal savo pirminę esmę nepatyrusi jokių svetimų 
įtakų, kad fenomenologiniu požiūriu ji priskirtina prie indoeuro- 
piečių religijose žinomų likimo deivių ir „kad jos esmėje senovi- 
niai ikikrikščioniškieji elementai daug geriau išsilaikė negu kito- 
se dabartinės Europos tautose [...|. Laimą laikant tokius esminius 
bruožus turinčia likimo deive, būtų galima tikėtis naujoviško pa- 
našių reiškinių traktavimo indoeuropiečių religijoje“?. 

Tačiau H. Biezais visiškai išleido iš akių Laimos vaidmenį liau- 
dies pasakojimuose, nors paskelbti šaltiniai leidžia neblogai susi- 
pažinti su baltų pasakojamąja tautosaka. Dėl šio ir kitų disertaci- 
jos trūkumų O. Looritsas kritiškoje ir labai pagrįstoje recenzijoje!? 
atmetė svarbiausias jo išvadas apie pirminį deivės Laimos pobūdį. 
Looritso nuomone, remiantis dainomis, kuriose Laimos vieta yra 
aiški, bet kurios vargu ar gali būti senesnės kaip tūkstančio metų, 
neįmanoma įrodyti deivę esant senesnę negu dainos. „Kaip likimo 
lėmėja, Laima nėra itin sena gimimo deivė; ji pati priskirtina prie 
jaunesnės kategorijos kultūros istorijos sąlygotų būtybių, kurios 
nieku būdu nėra išaugusios vien iš grynai latviškos dirvos - jos at- 
stovauja tam tikram kurios nors kultūros epochos religinių pažiū- 
rų mados reiškiniui“"'. Laimos vardas kildintinas iš visoms baltų 
tautoms bendro kamieno /emti (lemti likimą) ir laist (leisti). „Se- 
masiologijos požiūriu šie žodžiai nereiškė deivės, o reiškė veiks- 
mą, dievybės veikimą, kuris tik vėliau buvo personifikuotas“!?. 

Looritsas mano, kad šis Laimos personifikacijos ir antropo- 
mortizacijos procesas vyko maždaug vikingų laikais, 1000-1200 m. 


* H. Biezais, Die Haupigėttinnen der alten Letten, Uppsala, 1955. 

* Ibid., p. 304. 

'9 O. Loorits, „Zum Problem der lettischen Schicksalsgėttinnen“, Zeitschrifi 
fūr slavische Philologie, 26, p. 78-104. 

" Ibid., p. 95. 

I Ibid., p. 95-96. 

po Kr., kai kūrėsi latvių liaudies dainos; iš pradžių ji buvusi pasa- 
kų likimo būtybė arba liaudies tikėjimuose - likimą lemianti ga- 
lia". Taigi, spręsdamas baltų tikėjimo Laima atsiradimo proble- 
mą, Looritsas liaudies pasakojimams apie iš anksto nulemtą likimą 
teikia nepaprastai didelę reikšmę. 

Iš tikrųjų latvių ir lietuvių liaudies pasakojimuose aptinkama 
labai senos medžiagos, duodančios pagrindą manyti Laimą esant 
senesnės kilmės negu atrodytų iš dainų. Čia visų pirma turima 
galvoje sakmė apie Meleagrą, - sakmė, kuri baltų tautose yra 
labai gerai dokumentuota - yra du latviški ir keturi lietuviški pa- 
vyzdžiai. Jau mūsų minėtos pasakos apie likimą (AT 930 ir 930 
A) ir sakmės apie likimą taip pat yra gerai paliudytos baltų tauto- 
sakoje; jos aiškiausiai rodo, kad mūsų dienomis, be visa kita, bal- 
tų liaudies tikėjimuose Laima yra ir likimo lėmėja, iš jų taip pat 
aiškėja, kad pagal šią ypatybę panašioms Rytų Europos tautų bū- 
tybėms ji buvo prilyginta dar ir dėl to, kad gimstant kūdikiui pa- 
prastai pasirodydavusios trys moteriškos būtybės, trys Laimos. 

Toliau nesigilinsime į dar neišspręstą baltų Laimos kilmės 
klausimą ir kitame skyrelyje, remdamiesi istorijos ir tautosakos 
šaltiniais, trumpai aptarsime šią būtybę kaip likimo lėmėją. 


A. Latviai 


Protestantai latviai, kurie ilgai ir atkakliai laikėsi savo senųjų 
religijos papročių!“, ir Laimos paveikslą išlaikė ryškesnį negu kata- 
likai lietuviai. Istorijos šaltinių, kuriuose atsispindi latvių Laimos 
raida, apžvalgą yra pateikęs H. Biezais"“. Tuose šaltiniuose Laima 
iškyla visų pirma kaip Laimes mūte („laimės motina“). XVII a. 
pradžioje Paulis Einhornas'“ ją vadina gimdyvių deive, kurios 


5 Ibid., p. 99. 

“ H. Biezais, Die Religionsguellen der baltischen Volker und die Ergebnisse 
der bisherigen Forschungen, Uppsala (Sonderdruck aus Arv 1953, 66—-128), 1954, 
p. 85. 

5 H. Biezais, Die Hauptgėttinnen der alten Letten, p. 71 et seą. 

** P. Einhorn, Historica Lettica. Das ist Beschreibung der Lettischen Nation. 

pirmiausia šaukdavosi nėščios ir gimdančios moterys. XVIII a. žo- 
dynuose Laima ryškiau siejama su naujagimių likimu". 

Per trumpą Latvijos nepriklausomybės laikotarpį apie Laimos 
garbinimą buvo surinkta daug tautosakos medžiagos. Šie svarbūs 
šaltiniai šiuo metu tyrimui neprieinami. Bet A. Lerchio-Puškaičio* 
ir Šmito** rinkiniuose paskelbti šaltiniai rodo, kad Laima nėra vien 
žmogaus likimo lėmėja vaikui gimus; ji ir šiandien dar turi daug kitų 
funkcijų - yra gimdymo padėjėja, globėja, sėkmės valdovė. Šitos įvai- 
rios veiklos rūšys apibūdina Laimos vaidmenį ir latvių dainose. 

Liaudies tikėjimuose Laima - likimo lėmėja neretai pasirodo 
ne vienos būtybės pavidalu, o kaip trys Laimos. Apie tokias tris 
moteris Latvijoje yra užrašyta nemaža panašaus pobūdžio pasa- 
kojimų, kaip ir, pavyzdžiui, apie [rumunų| Ursitoare arba [serbų 
ir kroatų] Sušenice. 


Seni žmonės pasakoja, kad esančios trys Laimos. Pirmoji linkinti žmogui 
vien tai, kas geriausia, antroji - kas gera, o trečioji - tik bloga, ir šitų Laimų 
linkėjimai išsipildą iki mažiausios smulkmenos. Senovėje, kai dievai dar po že- 
mę vaikščiojo, kiekvienas, kas norėjo, galėjo sužinoti savo ar kieno nors kito 
likimą - reikėjo tik nugirsti, ką dievai tarp savęs kalba". 


Galimas daiktas, motina Laima - viena būtybė liaudies pasa- 
kojimuose yra senesnės kilmės. 


Vienai motinai Joninių naktį (Yanou nakti) gimė duktė. Motina kreipėsi į 
Laimą sakydama: „Nustatyk mano dukters gyvenimą. Kokį likimą tu jai skirsi?“ 
Joninių rytą Laima išėjo iš namo ir, saulei šviečiant, tarė: „Auki ir žaiski, mano 
dukrele, kaip saulelė patekėjusi“ !?. 


Dorpt in Liefland (Neudruck in: Scriptores Rerum Livonicarum, 2, Riga, Leipzig, 
1853, p. 569-604), 1649, p. 18, 26-27. 

" H. Biezais, Die Hauptgėttinnen der alten Letten, p. 74. 

* Lerchis-Puschkaitis, Latweeschu tautas pasakas, I-IV, Jelgawa. 

** P. Šmits, Latviešu pasakas un teikas, 1-XV, Riga, 1925-1937. 

'* Ibid., XIII (1936), nr. 1, p. 306. 

" H. Wissendorff de Wissukuok, in: Revue des traditions populaires, 8, Paris, 
(1893), nr. 19, p. 212. 

Latvių dainose Laima yra tik vienasmenė. Čia ji veikia kaip 
žmogaus gyvenimo nustatytoja, jo kelią žinanti iš anksto. Kaip į 
būsimų gyvenimo įvykių lėmėją, į ją buvo kreipiamasi tokiais žo- 
džiais: 


„Ak, Laimin, lėmėja, lemki gyvenimo kelią ir nepamirški: jei lemsi gerą, 
Ilemk ilgą, o jei blogą, tai neilgą“?". 


Laima taip pat rūpinosi jaunų žmonių grožiu ir sveikata: 
Laima, lemki man likimą 
Kaip obelėlės, kaip liepos: 
Tegul augsiu aš kaip liepa, 
Te žydėsiu kaip obelėlė*!. 

Vienoje liaudies dainoje mes vėl aptinkame tokį pat įsivaiz- 
davimą, kaip ir Pietų Balkanuose, būtent kad naujagimio likimas 
yra surašomas: 

Šviesi šviesi ugnelė dega tamsiame kampely: 
tenai Laimina rašo vaikelio gyvenimo kelią. 

Be Laimos, kurios vaizdinys daugelyje vietų susiliejo su krikš- 
čionių Marijos paveikslu, latvių liaudies pasakojimuose dar mi- 
nimos deivės Dėkla ir Karta, kurios drauge su Laima taip pat bu- 
vo laikomos likimo deivėmis?*. Tačiau etimologijos požiūriu ir 
turiniu Dėkla paprasčiausiai kildintina iš katalikų šv. Teklės (vok. 
Thekla), o Karta yra galbūt labiau moksliška, negu liaudiška vo- 
kiško žodžio Verhūngnis („likimas, lemtis“) kalkė?*. Kadangi šios 
būtybės latvių liaudies pasakojimuose niekur nesireiškia kaip li- 
kimo lėmėjos, jų čia galima ir neminėti. 


20 H. Biezais, Die Hauptgėttinnen der alten Letten, p. 126. 

2! J. Alksnis, „Materialien zur lettischen Volksmedicin“, Historische Studien 
aus dem Pharmakologischen Institute der Kaiserlichen Universitūt Dorpat, 4 (Hal- 
le a. S. 1894), p. 176. 

" H. Biezais, Die Hauptgėttinnen der alten Letten, p. 127. 

S P. Šmits, op. cit. (1930), p. 200. 

* H. Biezais, Die Hauptgottinnen der alten Letten, p. 361 et seą., 377 et seą. 

B. Lietuviai 


Lietuviai Laimai jaučia didelę pagarbą ir ją garbina veikiau 
kaip deivę, o ne kaip demonišką būtybę. Daugelis bruožų ir mo- 
tyvų, būdingų latvių Laimai, lietuvių tautosakoje nėra aptinka- 
ma. Dėl to lietuvių Laimos esmę lengviau apibrėžti: ji yra gimdymo 
padėjėja ir likimo lėmėja, ir tokia lietuvių liaudies pasakojimuo- 
se ji išliko iki šiol, nors lietuviai anksčiau už latvius suėjo į sąlytį 
su krikščionybe, ir katalikybė smarkiai paveikė lietuvių liaudies 
religingumą. 

Kaip latvių, taip ir lietuvių Laima yra užfiksuota istorijos šal- 
tiniuose. Pirmą kartą ji minima 1666 m., - vadinasi, visu šimtme- 
čiu vėliau negu latvių Laima. Maždaug apie 1704 m. Matas Pre- 
torijus rašė : 


Leumele yra gimimo deivė [...]. Gimdymo metu kai kurie nadruviai tebesi- 
šaukia Laimės, arba gimimo deivės [-..J. Kiti, prašydami Laimos, nupila jai ko 
nors ant žemės“. 


Dažnai yra cituojama viena vieta iš Ostermeyerio senovės prū- 
sų religijos istorijos (1775): 


Laima, arba Laimė, yra žmogaus valdovė nuo jo gimimo iki gyvenimo pa- 
baigos; ji yra sėkmės ir nesėkmės deivė, panašiai kaip senovės romėnų parkos 
[--.]. Jų Laima lemdavo žmonėms gerus ir blogus gyvenimo įvykius grynai savo 
nuožiūra, ir niekas negalėdavo išvengti to, kas jam būdavo skirta. „Taip Laima 
lėmė“, - sako viena patarlė, išlikusi iki mūsų dienų. Žmonės ir dabar kitaip 
nemano. Nė viena tauta, atrodo, nėra taip atsidavusi fatalizmui, kaip mūsų 
lietuviai??. 


Panašiai apie lietuvių tikėjimą likimu 1839 m. rašė Tietzas: 


5 M. Pratorius, Deliciae Prussicae oder Preussische Schaubūne, im wėrtli- 
chen Auszuge aus dem Manuskript hrsg. von William Pierson, Berlin,1871, p. 31, 
94-95. 

2 G. Ostermeyer, Kritischer Beytrag zur Altpreussischen Religionsgeschichte, 
Marienwerder, 1775, p. 15, 47. 

Lietuviai yra linkę tikėti absoliučia lemtimi. Dėl to jie lengvai randa paguo- 
dą nelaimėje; tuo tikėjimu, matyt, grindžiamas ir jų bebaimiškumas, ir iš jo iš- 
plaukiantis narsumas kare. Lak Laima latet! („Taip lėmė Laima (likimo dei- 
vė)!“) - posakis, kuris rodo tikėjimą neišvengiama lemtimi“. 


Naujų šaltinių lietuvių Laimos istorijai savo straipsnyje pateikia 
J. Balys; tame straipsnyje jis Laimą atskiria nuo lietuvių laumių. 

Lietuvių liaudies dainose Laima nėra tokia reikšminga, kaip 
latvių dainose?. Vienoje dainoje jaunuolis guodžia mergelę: 

Neverk, mergele, nuramink savo širdelę, 
Gal Laimužė man tave skyrė, ir vis tiek tu 
Mano meilė būsi?“. 

Dažniau Laima pasirodo lietuvių pasakojamojoje tautosako- 
je; kaip likimo lėmėja - daugiausia ne viena, o trise - lietuvių taip 
mėgstamuose pasakojimuose apie likimą ji turi savo tvirtą vietą. 
Daugelyje lietuvių sakmių Laimos vardas susiliejo su panašiai 
skambančiais lietuvių fėjų, arba laumių, vardais. 


Prieina, būdavo, laumė prie lango ir sako: „Šimtas gimė, šimtas mirė, kam 
kokį likimą?“ O kita jai atsako: „Naktį gimė, naktį mirs“. Kitą kartą ji vėl tą patį 
šneka prie lango. O kita atsako viduje: „Vakare gimė, bus didelis smaližius ir 
norės viską suvalgyti“. Dar kitą kartą toji vėl kalba prie lango: „Šimtas gimė, 
šimtas mirė, kam kokį likimą?“ Kita atsako: „Rytą gimė, bus darbštus darbinin- 
kas“. Po kiek laiko toji vėl to paties klausia. Kita atsako: „Per pietus gimė, bus 
linksmuolis ir turtingas“*!. 


Yra nemaža lietuvių sakmių, kuriose minimas laumėms skir- 
tas maistas ir gėrimas: 


?7 Tietz, „Die Litthauer in Ostpreussen“, Das Ausland, Jg. 12, nr 325 (Stut- 
tgart und Tūbingen, 1839), p. 1298. 

3 J. Balys, „Die Sagen von den litauischen Feen (Deivės, Laumės)“, Die 
Nachbam, 1, Gėttingen, 1948, p. 31-71. 

2 J. Balys, Lithuanian narrative folksong, Washington (A treasure of Lithua- 
nian folklore, 4), 1954. Tipas J 2 ir J 2b, turi atitinkamai 6 ir 19 variantų. 

* J. Balys, „Die Sagen von den litauischen Feen (Deivės, Laumės)“, p. 66. 

A J. Balys, Lietuvių mitologijos sakmės, London (Nida book club 13), 1956, 
nr. 44, p. 41-42. 

Kai gimsta vaikas, pasirodo laumės, ir ne viena, o trys, ir lemia vaiko likimą. 
Bet prie vaiko jos priartėja tiktai naktį, kai visi miega, nes nenori, kad kas pama- 
tytų. Jeigu naktį, kai vaikas gimsta, truputis maisto ir gėrimo padedama taip pat 
tr laumėms, tai jos vaikui skiria gerą likimą. Gimus mergaitei, laumės nustato 
metus, kuriais ji vėliau ištekės**. 


Antroji lietuvių likimo deivė, Dalia, į baltų tautosaką pateko 
tikriausiai per rytų slavus. Kaip ir rusų dolia??, ji yra žmogui, jau 
jam gimstant, skirtas likimas, kuris jį lydi visą gyvenimą. 


Versta iš: R. W. Brednich, „Volkserzahlungen und Volksglaube von den 
Schicksalsfrauen“, FF Conimunications, vol. LXXXI,, Helsinki, 1964, nr 193, 
p. 9-12, 189-195. Vertė A. Tekonius. 





* E. Veckenstedt, Die Mythen, Sagen und Legenden der Žemaiten (Litauer), 
II, Heidelberg, 1883, nr 102. 


5 J. Balys, „Die Sagen von den litauischen Feen (Deivės, Laumės)“, p. 67. 

VLADAS GOBIS 


SENOVĖS LIETUVIŲ TIKĖJIMAS (1966) 


„Daug ko girtino galima būtų pasakyti apie tų tautų papro- 
čius, jeigu tik turėtų Kristaus tikėjimą [-..|“', - taip XI amžiuje 
apibūdino giminingus lietuvių gentims Sembos prūsus anglosak- 
sų kronikininkas Adomas Brėmenietis. Bet lietuvių ir kaimyni- 
nių baltų gentys netikėjo Kristaus, o viduramžių kronikininkai 
buvo priešingi pagonims, tai jie nieko girtino apie šių tautų pa- 
pročius ir nepasakė. Priešingai, viduramžių Europos kronikinin- 
kai į kaimyninius pagoniškuosius kraštus Žiūrėjo kaip į „velnio 
karalystės padarą“, ir „Dievo karalystės“ pasiuntiniai laikė savo 
pareiga kovoti su jais. Jie nepaliko kiek platesnio, išsamesnio šių 
tautų senojo tikėjimo aprašymo. 

Visų išlikusių šaltinių, liudijančių apie lietuvių ir kaimyninių 
baltų genčių kultūrą bei religiją, trūkumas yra tas, kad kroniki- 
ninkai, gyvenę XI-XVI amžiais ir suteikę tas Žinias, daugiausia 
buvo vienuoliai, nemokėjo arba blogai mokėjo baltų kalbas. Pa- 
prastai jie domėjosi ne lietuviais, prūsais, latviais, jų kultūra ir 
religija, o krikščionybės platinimo sėkmingumu ir šių žemių už- 
kariavimu. Todėl jų suteiktos Žinios daugiausia yra iškreiptos, ma- 
žai patikimos, atsitiktinės. Chronologiniu atžvilgiu jos kuo vėles- 
nės, tuo labiau iškreiptos, fantastiškesnės. 

Visus šaltinius, liečiančius senąjį lietuvių tikėjimą, galima su- 
skirstyti į dvi grupes, kurios skiriasi tiek savo pobūdžiu, tiek chro- 
nologiniu atžvilgiu. Pirmoji grupė apima šaltinius nuo XI iki XVI 


! Lietuvos TSR istorijos šaltiniai (toliau - LIŠ), I, Vilnius, 1955, p. 25. 

amžiaus, tai yra iki Reformacijos pradžios, antroji - nuo Refor- 
macijos pradžios, kai išaugo susidomėjimas lietuvių, prūsų seno- 
ve, ir reformacinio judėjimo dalyviai ne tik stengėsi išgyvendinti 
pagonybės likučius, bet ir panaudoti juos polemikai su katalikais, 
įrodinėdami, kad katalikybė turi daug bendro su pagonimis. 

Iš pirmojo laikotarpio šaltinių vertingiausi yra Dusburgo Kro- 
nikos trečiosios knygos penktasis skyrius, skirtas daugiausia prū- 
sų kultūrai bei buičiai, ir Kryžiuočių ordino susitarimas su atski- 
lusiais prūsais, sudarytas 1249 m. vasario 7 d., kuriame išryškėja 
nemaža pagonybės elementų, išlikusių iki XIII amžiaus vidurio. 
Šie du šaltiniai savo apimtimi, turiniu ir suteiktų žinių patikimu- 
mu išsiskiria iš daugelio kitų to laikotarpio šaltinių, nors ir juose 
randame daug ko neaiškaus ir kartais visiškai neįtikimo. 

Šio laikotarpio pateiktos žinios labai trumpos. Kronikininkai 
daug ko nežinojo, daug ką iškraipė ir sumaišė. 

Antrojo laikotarpio šaltiniuose išliko daug sąmoningų falsifi- 
katų, išgalvojimų ir pasakų. Jų autoriai prirašė senovės lietuvių ir 
prūsų religijai ištisas religines sistemas, moralines ir gamtines die- 
vybes, trejybę, pomirtinį teismą, gražiausius pasakojimus apie 
puošnias šventyklas ir stabus. 

Iš tikrųjų lietuvių mitologijoje nieko panašaus nebuvo. Gra- 
žiausi mitai, romantiniai pasakojimai apie dievus buvo sukurti 
vėlesnių (XVI-XVII a.) rašytojų fantazijos. Tik nedidelė jų dalis 
buvo paremta tikrai liaudiniais tikėjimais. 

Susidomėjimas senosios lietuvių, prūsų religijos nuotrupomis 
sustiprėjo Reformacijos metais. Iki Vokiečių ordino sekuliariza- 
cijos į šias senosios religijos nuotrupas niekas nekreipė dėmesio, 
nes senoji tikyba jau negalėjo konkuruoti su krikščionybe ir krikš- 
čionybei ji nesudarė jokio pavojaus. Padėtis pasikeitė XVI am- 
žiaus pradžioje, kai Prūsijoje į valdžią atėjo protestantai. Jie savo 
uždaviniu laikė apšvarinti naujai kuriamą religiją ne tik nuo „po- 
piežiškų“ nukrypimų, bet ir nuo pagonybės liekanų. Kaip tik šiuo 
metu ir pradedamos rinkti ne tik liekanos, bet ir duomenys apie 
pagonybę Prūsijoje, o iš dalies ir Lietuvoje. Šiuo klausimu pasi- 
rodė eilė darbų. Čia reikia paminėti vadinamąją Sūduvių knygelę 

(Sudauerbūchlein), kuria remdamasis Povilas Speratas 1530 me- 
tais sudarė prūsų dievų „katalogą“, turėjusį daug klaidų ir ne- 
tikslumų. Pagonybės liekanomis domėjosi Karaliaučiaus univer- 
siteto rektorius Jurgis Sabinas, taip pat atvykęs į Prūsiją lenkų 
protestantas Jonas Maleckis, lenkų kronikininkas M. Strijkovskis, 
protestantas Jonas Lasickis ir kt. Tačiau jie savo darbuose nieko 
naujo nedavė, perteikdami ankstesnių autorių žinias. 

Minėtųjų autorių darbuose liečiamos tik pagoniškojo tikėji- 
mo liekanos, žinomos jų laikais. Šie darbai turėjo vieną tikslą: 
iškelti į dienos šviesą tas pagonybės liekanas, kurios trukdė pro- 
paguoti protestantišką tikėjimą. 

Seniausia lietuvių religijos forma, kaip ir daugelio kitų tautų, 
buvo animizmas, t. y. sudievinimas daiktų ir gamtos reiškinių. Su- 
tinkamai su šia primityvia religijos forma, daiktai, nors jie pada- 
ryti ir žmogaus rankomis, gyveną panašų gyvenimą, kaip ir pats 
žmogus. Jie turi ne tik žmogaus savybes, bet ir sugeba būti galin- 
gesni už žmogų, tvarkyti jo likimą. Šis tikėjimas atsirado dėl pil- 
nutinio žmogaus priklausymo nuo gamtos, nesugebėjimo supras- 
ti gamtą, jos reiškinius. 

Pati primityviausia tokio tikėjimo forma yra fetišizmas, t. y. 
garbinimas įvairių daiktų - akmenų, medžių, šaltinių, taip pat 
ugnies, dangaus šviesulių ir kt. Tokiame išsivystymo laipsnyje re- 
ligija buvo susijusi su supratimu, kad viskas gyvena, vadinasi, gy- 
vena ir pati gamta nepriklausomai nuo to, iš ko ji būtų padaryta: 
iš akmens, medžio, augmenijos ar vandens. To laikotarpio žmo- 
nėms visų negyvųjų daiktų buvimas vaizdavosi panašus į jų pačių 
gyvenimą - visi šie daiktai galėję jausti, liūdėti arba džiaugtis kaip 
ir žmogus. Iki pasirodant šaltiniams apie senovės lietuvių religi- 
ją, tai yra iki X amžiaus pabaigos, šitie tikėjimai išliko tiktai kaip 
liekanos. 

Prie ankstyvojo fetišistinio tikėjimo kulto reikia priskirti ir ug- 
nies kultą. Šis kultas lietuvių tarpe atsirado labai anksti. Savo 
pirminėj vystymosi stadijoj ugnis prūsų ir lietuvių gentyse buvo 
garbinama kaip daiktas, duodantis šilumą, ir kaip priemonė val- 
giui gaminti. Vėliau, atsiradus gimininei bendruomenei, ugnis, 

palaikoma ir saugojama židinyje, tapo namų ir giminės kulto cen- 
tru. Atsiradus žyniams, ugnis buvo panaudojama spėjimams da- 
ryti ir aukojimo apeigoms, mirusiųjų deginimui. Apie ugnies kul- 
tą kalba dauguma šaltinių. Nemaža žinių apie ši kultą pateikia ir 
Prūsijos šaltiniai. Pavyzdžiui, ugnies garbinimą Joninių naktį pir- 
mutinis mini Varmės vyskupas Henrikas III (1373-1401 m.). Je- 
ronimas Prahiškis nurodo, kad, keliaudamas po lietuvių žemę, jis 
sutiko tautą, kuri garbina ugnį ir vadina ją šventa. 

Šaltiniuose dažnai minimi šventi miškai ir girios, kurios XIII 
ir XIV amžiais buvo Lietuvoje ir Prūsijoje. Su šiais šventais miš- 
kais ir giriomis labai dažnai susiduria misionieriai ir riteriai. An- 
tai pirmasis krikščionybės misionierius Prūsijoje Adalbertas Žu- 
vo dėl to, kad sutrikdė šventos girios neliečiamumą. 

Miškų, medžių, šaltinių garbinimas yra labai senas ir turi gi- 
lias fetišistines šaknis, kada dievybėmis buvo laikomi medžiai, šal- 
tiniai ir kiti daiktai. Vėlesniais laikais medžių, girių, šaltinių kul- 
tas išliko kaip fėtišistinių vaizdinių liekanos. Mūsų turimi šaltiniai 
kalba apie tai, kad pirmojo tūkstantmečio pabaigoje-antrojo tūks- 
tantmečio pradžioje senovės lietuvių protuose įsivaizdavimą, kad 
gamta gyvena tokį pat gyvenimą kaip ir žmogus, pakeičia kiti vaiz- 
diniai, - kad gamtos reiškiniuose veikia kažkokios sudvasintos 
jėgos ar dvasios, t. y. sudvasinta materija išsiskyrė į materialius 
daiktus, iš kurių ji susidėjo, ir dvasias, kurios gyvena šituose daik- 
tuose. Sprendžiant pagal Adalberto biografų pasakojimus, girios 
buvo gerbiamos todėl, kad jose gyvenusios dvasios, arba miškų 
dievai. 

Baltų gentyse buvusį gyvulių kultą mini Kornelijus Tacitas. 
Jis rašė, kad baltai „kaip prietaringumo ženklą nešiojo šernų pa- 
vidalus“?. Tikriausiai čia minimas totemistinis šerno kultas, susi- 
jęs su šernų medžiokle. Senovės lietuviai tikėję, kad šitokie amu- 
letai esąs ginklas prieš blogį ir apsaugojąs net nuo priešų. 
Archeologiniai duomenys negali pilnutinai patvirtinti K. Tacito 


2 LIŠ, I. p. 23. 
3 Ibid., p. 19. 

pateikiamų žinių, nes, kasinėjant senovės kapus, tokių amuletų 
nesurasta. Tiesa, mūsų piliakalniuose kartais aptinkamos pragręž- 
tos šernų arba lokių iltys, kurios galėjo būti ir amuletai, ir simbo- 
liai medžiotojo laimikiui prisiminti“. Žvėrių (daugiausia nami- 
nių) kultą mini dauguma vėlesnių šaltinių. Antai Dusburgas rašo: 
„Kaip dievą jie garbino visokeriopą kūrinį, būtent: saulę, mėnulį 
ir žvaigždes, griaustinį, sparnuočius ir net keturkojus, neišskyrus 
nė rupūžės“*. Dlugošas mini šventus žalčius. 

Daugiausia duomenų apie žvėrių kultą turime nuo XVI am- 
žiaus. Reformaciniai rašytojai kruopščiai rinko visas pagony- 
bės liekanas, kurios išliko tarp prūsų ir lietuvių. Tačiau jie iš- 
kraipė gyvulių kultą ir visiškai nesugebėjo paaiškinti jo esmės, 
kaip senovės liekanos, pilnai suderinamos su krikščioniškąja 
religija. 

Nemaža šaltinių, pavyzdžiui, Sūduvių knygelė, taip pat Simo- 
nas Grunau, M. Strijkovskis ir kiti, mini, kad buvo aukojami jau- 
čiai, ožiai ir įvairūs kiti gyvuliai. 

Aukojimo šventės metu buvo vaišinami visi jos dalyviai. Savo 
prasme visos šios šventės ir tikėjimai, kiek leidžia spręsti šalti- 
niai, jau nebeturėjo „pagoniškojo“ gyvulių garbinimo pobūdžio. 
Tai buvo tik vėlyvoji žvėrių kulto liekana. Tuo laikotarpiu gyvu- 
liai buvo laikomi tik šventais daiktais, o ne dievybėmis. Jų ste- 
buklingoji reikšmė buvo susijusi su įsivaizdavimu, kad jų mėsa 
daro stebuklingą poveikį žmonėms. Valgydamas tokių gyvulių mė- 
są Žmogus pasidarąs sveikesnis, stipresnis ir netgi turtingesnis. 
Šis įsivaizdavimas nebuvo grynai pagoniškas, nes ir krikščionybė 
pripažino, kad šventų daiktų valgymas turi gelbstinčią ir stebuk- 
lingą galią. 

Tarp įvairių tikėjimų, ilgai išlikusių lietuvių tarpe, reikia pa- 
minėti ir protėvių kultą. Šis kultas išaukštino žmogų jo paties aky- 
se. Jis susijęs su tam tikru žmogaus išsilaisvinimu iš gamtos val- 
džios. Jis atsirado, kai žmogus jau pradėjo suprasti savo jėgą, save 


* Lietuvos archeologijos bruožai, Vilnius, 1961, p. 266. 
S LIŠ, 1, p. 28. 

ir savo protėvius vertinti aukščiau už gyvulius ir augmeniją. Žino- 
ma, tai netrukdė protėvių kultui egzistuoti greta gamtos reiški- 
nių ir augmenijos kulto, išsilaikiusių dar ilgą laiką. Protėvių kul- 
tas galėjo atsirasti tik tada, kai žmogus pradėjo suvokti, kad jo 
likimas priklauso nuo jo paties, ir kai šis priklausymas buvo ap- 
gaubtas fantastine, būdinga religinei pasaulėžiūrai forma. Protė- 
vių kultas atsirado, kai išsivystė gimininė bendruomeninė san- 
tvarka, nes tai buvo giminės protėvių kultas. 

Be to, protėvių kultas negalėjo atsirasti be anksčiau atsiradu- 
sio vaizdinio apie sielą kaip kažko atskiro nuo kūno ir reikalau- 
jančio ypatingų rūpesčių. To laiko įsivaizdavimu žmonių likimui 
galėjo turėti įtakos tik sielos, kurios gyveno ir po žmogaus mir- 
ties. Sielos buvo įsivaizduojamos labai neapibrėžtai. Šis įsivaiz- 
davimas buvo persunktas tuo naiviuoju materializmu, pagal kurį 
siela buvo tiesiog materialus daiktas, reikalaujantis materialinės 
pagalbos, patarnavimo. Buvo tikima, kad žmogui po mirties rei- 
kalingi visi materialūs daiktai, kurie jam buvo reikalingi gyveni- 
me: maistas, drabužiai, ginklai ir kt. 

Daug medžiagos apie protėvių kultą duoda laidojimo papro- 
čiai. Labai ryškų prūsų laidojimo papročių vaizdą atskleidžia Dus- 
burgas. „Prūsai, — rašė jis, - tikėjo kūno prisikėlimą, žinoma, ne 
taip, kaip dera. Jie mat tikėjo, kad kas šiame gyvenime yra buvęs 
kilmingas ar nekilmingas, turtingas ar vargšas, galingas ar bejė- 
gis, toks ir bus prisikėlęs būsimame gyvenime. Dėl to atsitikdavo, 
kad drauge su mirusiu kilminguoju sudegindavę jo ginklus, ar- 
klius, tarnus ir tarnaites, drabužius, medžioklinius šunis, plėšriuo- 
sius paukščius ir visa kita kariška. Su nekilmingaisiais drauge su- 
degindavo jo kasdieninio darbo reikmenis. Jie tikėjo, kad sudeginti 
daiktai drauge prisikelsią ir savo savininkams senu papratimu tar- 
nausią““?. 

Taigi Prūsijoje gana toli buvo pažengusi visuomeninė dife- 
renciacija, kuri būdinga tik vėlyvajai gimininei bendruomenei. Ši 


* Petro von Dusburg, Prūsų žemės kronika, p. 54 (vertimas Lietuvos TSR 
MA Istorijos institute). 

bendruomenė tuo metu buvo jau irimo stadijoje. To meto ideo- 
logai - žyniai - stengėsi įtvirtinti turtingųjų bei neturtingųjų skir- 
tumą ir po mirties. 

Lietuviai ir prūsai pomirtinį gyvenimą įsivaizdavo panašiai. 
Tai rodo panašūs laidojimo papročiai tiek Lietuvoje, tiek prūsų 
genčių gyventoje teritorijoje. 

Apie mirusiųjų deginimo paprotį kalba ir kiti šaltiniai. Pa- 
vyzdžiui, šį paprotį mini Wulfstanas (XI a.), šis paprotys atsi- 
spindi 1249 m. vasario 7 d. susitarime tarp Vokiečių ordino ir 
prūsų bei vėlesniuose XIII-XIV amžių šaltiniuose. Mirusiųjų 
deginimo paprotį patvirtina ir archeologinių tyrinėjimų metu 
rasti žmonių palaikai. 

Protėvių kultas labai sustiprėjo patriarchalinės santvarkos lai- 
kotarpiu. Šis kultas giminės vadams buvo reikalingas dėl to, kad 
sustiprintų savo visuomeninę ir ūkinę reikšmę giminėje. Kuo ge- 
resni buvo giminės protėviai, tuo aukščiau buvo keliama vedamų 
iš tų protėvių palikuonių reikšmė ir kartu daugiau teisių įgauda- 
vo giminės vadai ir vyresnieji savo giminėje bei tarp kitų giminių. 

Pradėjus irti patriarchalinei santvarkai, greta gimininių die- 
vų atsirado šeimos dievukai. Pamažu gimininė bendruomenė 
iširo ir vietoj plačios gimininės bendruomenės įsitvirtino indivi- 
dualioji šeima, o kartu su ja ir šeimos dievukų kultas. Naminių 
dievukų kultas Lietuvoje, Prūsijoje buvo tokio pat pobūdžio kaip 
ir genijų arba larų garbinimas romėnuose arba naminių (domo- 
vych) - slavuose. 

Dvasių ir dievukų senovės lietuviai turėjo daug, bet vyriausių 
ir pagrindinių jie dar nebuvo sukūrę. Įsivaizduodami savo dievus 
gyvenančius gamtos reiškiniuose, jie dar nesuteikė jiems žmogiš- 
kojo pavidalo. Vadinasi, lietuvių, prūsų religija dar nebuvo pa- 
siekusi antropomorfinio vystymosi stadijos. Asmeniniai dievai, 
turintieji savo asmeninius vardus ir asmenines fizionomijas, pa- 
prastai būna bendri visam kraštui ir žinomi visai liaudžiai, nepai- 
sant kai kurių vietinių ypatumų. Slavų Peruną ir Dažbogą žinojo 
visi senosios Rusios gyventojai, o lietuviai ir prūsai visai liaudžiai 
vieningo, bendro dievo neturėjo. 

Kadangi žmogaus pavidalo dievų nebuvo, lietuvių kultas bu- 
vo paprastas. Todėl ir šventyklų tikra to žodžio prasme taip pat 
nebuvo. Kad lietuviai neturėjo žmogaus pavidalo dievybių ir šven- 
tyklų, patvirtina rašytinė ir archeologinė medžiaga. 

Senovės lietuviai, kaip ir kitos kaimyninės gentys ir tautos, 
visus laimingus ir nelaimingus dalykus, atsitinkančius tarp jų ar- 
ba su jais, priskirdavo dievų valiai. Todėl buvo siekiama aukomis 
ir maldomis nukreipti dievų valią jų pageidaujama linkme ir įvai- 
riais burtais sužinoti, kur šita dievo valia yra. Šiais tikslais jie kreip- 
davosi į įvairius žynius. Tačiau negalima sutikti su tuo Dusburgo 
tvirtinimu, kad egzistavo kažkoks vyriausiasis žynys Krivė, kuriam 
Dusburgas priskyrė didelę politinę ir bažnytinę valdžią visoms 
prūsų ir kitoms gentims. Tuo metu prūsai ir lietuviai nebuvo nei 
politiškai, nei bažnyčios atžvilgiu vieningi. Todėl negalėjo būti ir 
vieningos bažnytinės valdžios, vyriausiojo šventiko. 

Taigi galima daryti išvadą, kad tarp senovės lietuvių ir kaimy- 
ninėse gentyse religiniai vaizdiniai turėjo keletą pakopų - nuo 
pirmykščio fetišistinio atskirų daiktų sudievinimo iki vėlesnių laikų 
gimininio ir šeimyninio kulto. Būdinga, kad ankstyvieji šaltiniai 
nieko nekalba apie asmeninius dievų vardus, ir tai rodo, kad as- 
meninių, personifikuotų dievų, sukurtų pagal žmogaus pavidalą, 
senovės lietuviai neturėjo. Lietuviai tik įsivaizdavo, kad gamtoje 
egzistuoja įvairių rūšių dvasios arba genijai - giminės pradinin- 
kai, arba paslaptingi namų ir šeimos globėjai. Religinė lietuvių 
fantazija dar nesuspėjo suteikti jiems specifinių ir asmeninių bruo- 
žų ir tų gražių, konkrečių smulkmenų, liečiančių jų kilmę ir fizinį 
arba psichinį veidą, kuriuos turėjo antikinio pasaulio ir slavų mi- 
tologijos dievai. Kitaip sakant, lietuvių dievai dar neatsiskyrė nuo 
gamtos, nuo tų jos reiškinių ir daiktų, kuriuos sudvasintus įsi- 
vaizdavo senovės lietuvių sąmonė. 

Lietuviai Europoje buvo paskutiniai pagonys. Dažnai tai bu- 
vo aiškinama lietuvių atkaklumu, jų konservatyviu prisirišimu prie 
pagoniškojo tikėjimo. Tačiau dauguma autorių nematydavo šios 
kovos socialinio pagrindo. 

Lietuviai ilgai priešinosi krikščionybei todėl, kad ji jau buvo 

pasidariusi Vakarų Europos feodalų agresijos įrankiu. Vakarų 
Europos feodalai siekė paimti pagoniškąsias Pabaltijo tautas į 
savo baudžiavinę priklausomybę. Ypač atkakliai to siekė vienuo- 
lių Kalavijuočių ir Kryžiuočių ordinai, nukariavę ir pavergę prū- 
sus, latvius ir estus. 

Nors lietuviai atkakliai gynėsi nuo kalavijuočių ir kryžiuočių 
nešamos krikščionybės, bet savo valstybės viduje krikščionių - 
tiek stačiatikių, tiek katalikų —- nepersekiojo, nes feodalinės vi- 
suomenės santvarka sudarė palankias sąlygas krikščionių religi- 
jai plisti; krikščionybė buvo feodalizmo ideologija. Todėl Lietu- 
vos feodalams pritaikyti pagonybę, kaip neklasinės visuomenės 
sukurtą tikėjimą, savo klasiniams interesams buvo daug sunkiau, 
negu primesti savo tautai visoje Europoje praktikuojamą ir fe0- 
dalizmo reikalams geriausiai pritaikytą krikščionių religiją su vi- 
sa jos bažnytine organizacija. Jeigu krikščionybė nebūtų buvusi 
svetimšalių agresijos įrankiu, Lietuvos feodalai ją būtų įvedę anks- 
čiau. Tai patvirtina istoriniai faktai. Lietuvos didysis kunigaikštis 
Mindaugas atsimetė nuo krikščionybės ne dėl religinių, o dėl po- 
litinių priežasčių, nes, priimdamas krikščionybę ir paklusdamas 
Romos popiežiui, jis turėjo į Lietuvą įleisti Kryžiuočių ordiną. 
Tokiomis sąlygomis beveik neįmanoma buvo oficialiai įvesti į Lie- 
tuvą katalikų tikėjimą, išsaugant Lietuvos politinį savarankišku- 
mą. Tuomet neįmanoma buvo rasti krikštytojų, kurie nebūtų sie- 
kę ūkinių ir politinių tikslų. Krikštytojai turėjo teisę į apkrikštyto 
pagonio žemę ir į jo asmeninę laisvę. 


Spausdinama iš: Religija, ateizmas, dabartis, Vilnius, 1966, p. 9-17. 


WEODZIMIERZ SZAFRANSKI 


BALTŲ RELIGIJA (1968) 


Indoeuropiečių tautų šeimai priklauso grupė baltų tautų, ku- 
rios senovėje gyveno šiaurinėje Baltijos pakrantėje nuo Vyslos 
žiočių iki Dauguvos, vienu kraštu siekdamos net Dniepro aukš- 
tupį, Volgą ir Oką. Toje grupėje buvo tarp Vyslos žemupio ir 
Nemuno gyvenę prūsai, kurių genčių struktūrai priklausė devyni 
mažesni vienetai: Pamedė, Pagudė, Varmė, Notanga, Semba, 
Nadruva, Skalva ir Barta, taip pat prūsiška jotvingių genčių 5ą- 
junga su centru Juodosios Ančios aukštupyje, Suvalkų krašte (Pto- 
lemėjo Sudini ir Dainavos bei Poleksijos gentys), toliau lietuviai, 
gyvenę Nemuno upyne - teritorijoje, susidedančioje iš Aukštaiti- 
jos ir Žemaitijos, pagaliau latviai prie Dauguvos žemupio, kuris 
jų apgyventą sritį dalijo į Latgalą (šiaurės pusėje) ir Žiemgalą 
(pietų), siekusią Kuršių neriją. 

Mokslininkai sako, kad tarp slavų ir baltų genčių nebuvo di- 
desnių visuomeninio pobūdžio ir ekonominių skirtumų, o nuo- 
dugnesnė analizė rodo, kad būta nemažai panašumų. 

Toli gražu nesu linkęs dėti lygybės ženklo tarp baltų ir slavų 
religijų, bet nepritariu ir visiškai priešingai kitų tyrinėtojų nuo- 
monei, nes sunku nepastebėti abiejų minėtų etninių grupių tikė- 
jimuose esančių formos ir turinio panašumų; tas grupes sieja ben- 
dra kilmė, kalbų artumas, jos gyvena kaimynystėje 5-6 tūkstančius 
metų ir porą tūkstančių metų netgi buvo sudariusios organišką 
baltų ir slavų sandraugą. Kaip pastaruoju metu nustatyta, toji baltų 
ir slavų sandrauga neabejotinai gyvavo jau ankstyvojo akmens 
amžiaus pradžioje, tai yra maždaug prieš 4000 metų pr. Kr., o 

baltų ir slavų kalbos išsiskyrė — kaip neseniai nustatyta, panašiai 
atsitiko ir graikų kalbai, - jau prieš 2000 metų pr. Kr. 

Baltai iš visų Europos tautų vėliausiai atversti į krikščionybę. 
Tiesa, krikštyti prūsus šventasis Vaitiekus mėgino jau 977 m., o 
šventasis Brunonas jotvingius — 1009 m., tačiau tik XIII a. kry- 
žiuočiai pradėjo platesnę baltų christianizacijos akciją, bet jau 
kitokiu būdu - ugnimi ir kalaviju. Latvijos christianizaciją Alob- 
randas pradėjo jau 1208 m., tačiau latviai iki XVII, XVIII, kai 
kur netiki XIX a. tebesilaikė savojo pirmykščio pagoniško tikėji- 
mo. Na, o lietuviai imti krikštyti tiktai XIV a. 

Senovės prūsų religija - tai menkai tepažengusi tikėjimų sis- 
tema, turinti nedaugelį kulto formų. Prūsų tikėjimas, arba fan- 
tastiškas aplinkinės gamtos ir pereinamuoju iš pirmykštės ben- 
druomenės į antagonistinių klasių visuomenę vis sudėtingėjančių 
visuomenės santykių atspindys pirmykščių žmonių sąmonėje, bu- 
vo pasiekęs animistinio gamtos jėgų kulto etapą, kada tikima esant 
aibę hierarchiškai susigrupavusių dvasių ir demonų, iš kurių pa- 
mažėle jau kyla atskiros dievybės. Primityvi prūsų tikėjimo siste- 
ma atsiliko nuo prūsų visuomenės permainų, - visuomenės, kuri 
tuo metu, kai iš laikinai susijungiančių genčių kūrėsi tvirtas poli- 
tinis organizmas, suvienytų genčių valstybė, XIII a. buvo mirtinai 
sužalota kryžiuočių nutautinamosios ir eksterminacinės politikos, 
o XVI a. ir visai nustojo gyvuoti kartu su savo religija. 

Prūsai dirbo žemę, augino gyvulius, vertėsi žvejyba, miško gė- 
rybių rinkimu, ir visus tuos kasdienius jų darbus lydėjo sudvasin- 
tos gamtos kultas, pagarba žvėrims, augalams, akmenims, upėms, 
dangaus kūnams ir atmosferos reiškiniams. Yra žinia iš XIV a., 
kad prūsai garbinę saulę, mėnulį, žvaigždes, griaustinį, paukščius 
ir gyvūnus, netgi rupūžę, ir, kaip sakoma 1547 m. šaltinyje, žal- 
čius. Jiems atrodė, kad miškai ir vandenys pilni dvasių, vadina- 
mųjų vėlių, tai rodo ir vietų pavadinimai, pavyzdžiui Vėlovė, Vė- 
luva. Kitos gerosios dvaselės, dėl kauksėjimo pramintos kaukais, 
globojusios namus. Aitvarai, kurių varde Brūckneris mato senovės 
laikų skolinį (očwiara „vaiduoklis“), iš tiesų veikiau buvo dvasios 


-„-- 


163 


jos reguliariai gaudavo košės ir kiaušinienės, o už tai atsidėkoda- 
mos uoliai rūpindavosi ūkio ištekliais. Iš XIV a. turime žinią, kad 
Notangoje, į pietus nuo Sembos, specialiai tam reikalui parinkta- 
me kalne buvo garbinamos prie kūdikio lopšio pasirodančios žmo- 
gaus likimo ir laimės deivės laumės. Kitos gana siauros speciali- 
zacijos ir kompetencijos dvasios globojusios galvijus, laukus 
(žemėpatis, žemės dvasia), javus (laukosargas), bites, daržus, upes, 
žuvis ir visokius žmogaus ūkio darbus, taip pat jo namų židinį. 

Iš visos tos daugybės mažųjų dvasių, iš tų senovinių animisti- 
nių vaizdinių ėmė kilti antgamtinės būtybės, kurios senovės prū- 
sų žemės ūkyje jau turėjo svarbesnį vaidmenį. Tokiomis būtybė- 
mis, iškilusiomis iki dievų rango, laikytini Kurkė ir Perkūnas. 
Pažymėtina, kad iki XV a. pradžios rašytiniuose prūsų šaltiniuo- 
se minima tiktai viena dievybė, būtent Kurkė (Curche), paminėta 
1249 m. Jis tikriausiai buvo vegetacijos, javų ir derliaus dievas, 
pasirodydavęs paskutinio, iškilmingai lauke nupjauto, aptaisyto 
ir nešiojamo pėdo pavidalu, globodavęs javapjūtę, užtikrindavęs 
jos gausumą. Tasai augalų dievas genetiškai siejasi su tam tikru 
javų kenkėju, javus gadinančiu vabzdžiu, kurį mėginta palenkti 
sau ir iš kenksmingos būtybės padaryti globėju. 

Tuo tarpu Perkūnas, kurį primena viduramžių toponomasti- 
ka (Perkūno ežeras ir kaimas), buvo perkūno personifikacija, va- 
dinasi, simbolizavo atmosferos reiškinį, kuris pasirodydavo žai- 
bo ir griaustinio pavidalu ir pranašaudavo žemdirbiui audrą, 
galinčią atnešti palaimingą laukams lietų arba žemės vaisiams pra- 
gaištingą viesulą. 

Rašytiniai šaltiniai sako, kad būta tam tikrų žynių, pasirengu- 
sių profesionaliai tarnauti religijos kultui. Iš to galima daryti iš- 
vadą, kad žynių hierarchijoje buvo daug laipsnių ir ji veikė kaip 
darni organizacija. Prūsų Nadruvoje, Priegliaus aukštupyje į ry- 
tus nuo Sembos, buvo Romuva, svarbiausia religijos kulto vieta, 
kur specialus žynys saugojo amžinąją ugnį. Tasai žynys šaukdavo 
visų prūsų genčių ir jų kaimynų susirinkimus. Tiesa, aš toli gražu 
neremiu naivaus paralelizmo, kurį paleido viduramžių metrašti- 
ninkas, paveiktas Romuvos ir Romos vardų panašumo ir iš to 

padaręs legendinę išvadą, kad baltai turėję teokratinę santvarką, 
kad Romuvoje buvęs žynys vaidinęs ypatingą politinį vaidmenį, 
tarsi Romos popiežius. Tačiau sunku pritarti visiškai negatyviai 
ir diametraliai priešingai kai kurių polemizuojančių su ką tik iš- 
dėstyta nuomone tyrinėtojų pažiūrai, nes yra šaltiniais įrodytas 
faktas, kad, šaukdamas susirinkimus ir skelbdamas visoms gen- 
tims pranašystes, Romuvos žynys iš tiesų turėdavo dideles politi- 
nes teises, O tai aiškiai rodo, kad niekas nekliudė suimti į vienas 
rankas tiek pasaulietinę, tiek politinę valdžią. Beje, panašų reiš- 
kinį baltų gyvenime liudija Haličo-Volynės metraštis - joje mini- 
mas jotvingių žynys Skomantas, kuris kartu buvo ir genties ka- 
riaunos vadas. Siekis suimti į vienas rankas abi valdžias - ir 
pasaulietinę, ir karinę - yra karinės demokratijos laikotarpiui bū- 
dingas reiškinys, dokumentaliai užfiksuotas netgi jau ankstyvojo 
geležies amžiaus ikonografiniame įraše Alpių uolų piešiniuose 
Kamoniko slėnyje (Va! Camonica), ir jis patvirtina istorijos pro- 
ceso dėsningumą. 

Spėjamas Romuvos žynio vardas Knvis kilęs iš pravardės ir 
mums byloja, kad senų senovėje susirinkimai būdavo šaukiami 
su krivūle - išraityta lazda. 

Pasak 1249 m. šaltinio, prūsai šventyklų neturėję, o aukas au- 
kodavę miškuose. Pasak kito, XIV a. ketvirtojo dešimtmečio šal- 
tinio, jie turėję ne tiktai šventų miškelių, bet ir neliečiamų laukų 
bei upių, kur buvusi neleistina žmonių ūkinė veikla ir kurie buvę 
skirti antgamtinėms būtybėms bei saugomi specialaus tabu; to- 
kiose vietose niekas nekirsdavo medžių, neardavo žemės, neimda- 
vo derliaus, nežvejodavo, negerdavo vandens ir neplaukiodavo. 

Aukota atskirai ir viešai. Atskiros aukos, gana kuklios, būda- 
vo aukojamos kartu su namiškiais, po medžiu, ant akmens, pa- 
kakdavo keleto kiaušinių arba nulieti ant žemės gėrimo. Viešą- 
sias aukas aukodavo visa minia, iškilmingai. Taip būdavo daroma 
pavasarį (pasak XVI a. žinios, balandžio 24 d.), kad užaugtų ge- 
ras derlius, ir vasarą po javapjūtės, per savotiškas pabaigtuves. 
Aukotojas, užsidėjęs ant galvos varpų vainiką, papjaudavo ožį, 
žiūrėdamas, kad gyvulio kraujas nenutekėtų žemėn, ir aukos 

krauju apšlakstydavo apeigos dalyvius. Moterys virdavo paauko- 
to gyvulio mėsą, o vyrai kepdavo kvietinius paplotėlius apeigų 
vaišėms, per kurias valgant būdavo užgeriama alumi. Iš aukoja- 
mų gyvulių ir paukščių, paprastai juodų, reikia dar paminėti viš- 
tas, kiaules, netgi jaučius. Semboje dar 1520 m., kad būtų sėk- 
mingai atremti jūromis atplaukę užpuolikai, buvo paaukotas 
juodas jautis ir kartu išgertos dvi statinės alaus. 

Kaip sakoma vienoje popiežiaus Grigaliaus IX 1232 m. bulė- 
je, tarp kruvinųjų aukų pasitaikydavo ir žmonių - ne tiktai karo 
belaisvių, kurie būdavo gyvi sudeginami ant žirgo, bet ir mergi- 
nų, kurios su gėlių vainikais būdavo sudeginamos lauže kaip au- 
ka dievams. Ta proga verta priminti, kad prūsų galindai turėjo 
paprotį palikti likimo valiai arba žudyti ką tik gimusius moteriš- 
kosios lyties kūdikius, pagaliau, kaip rodo archeologijos radiniai, 
būta antropofagijos - neabejotinai ritualinio kanibalizmo, kuris 
praktikuotas ankstyvajame geležies amžiuje, paskutinio tūkstant- 
mečio prieš mūsų erą viduryje. 

Apie 1430 m. Sembos vyskupas Mikalojus nesėkmingai drau- 
dė pagoniškus aukojimus ir kartu su jais keliamas vaišes. 

Svarbi kulto apeigų dalis buvo būrimai. Pasak minėto 1430 m. 
šaltinio, būdavo buriama iš vištų kaulų arba iš alaus putų. 

Visuomenės ryšys su bendrais visų protėviais reiškėsi išsiplė- 
tojusiu mirusiųjų kultu, su kuriuo minėtas vyskupas taip pat ko- 
vojo. Pasak 1249 m. žinios, raudant raudotojoms, kartu su velio- 
niu būdavo sudeginami ant laužo arba užkasami į žemę jo žirgai 
ir vergai, taip pat ginklai ir darbo įrankiai. XIII a. šaltinyje sako- 
ma, kad pagonių žyniai matydavę, kaip iš ant laužo degančio mi- 
rusiojo palaikų į dausas kyla vėlė. Įvairiu metų laiku ant kapų 
būdavo dedamas aukos mirusiesiems, kad šie būtų palankūs gy- 
viesiems, ir keliamos jų garbei puotos bei vaišės. Šermenų giedo- 
tojai (tilusonys ir lygašonys) šlovindavo velionio žygius, o jo tur- 
tas būdavo išdalijamas kaip dovana mirusiojo garbei surengtų 
varžybų laimėtojams. 

Kaip apie metempsichozę sako mūsų Kadtubekas, mirusio prū- 
so vėlė galėdavusi pereiti į gyvulį. Latviai taip pat panašiai tikėję. 

kad žmogaus vėlė po mirties galinti įsikūnyti vilke arba lokyje. 
Beje, galimas daiktas, mirusiųjų kulte buvo tikima, kad vėlės per- 
einančios į naminį žaltį, ūkio globėją, namų gerovės saugotoją. 

Kad ir pasikrikštijęs, Lietuvos valstybės kūrėjas Mindaugas 
(1251 m.), kaip sako to meto rusiški šaltiniai, toliau garbino se- 
nuosius pagonių dievus. Nors Lietuvos valdančioji dinastija di- 
džiojo kunigaikščio Jogailos laikais galutinai priėmė krikščiony- 
bę (1385 m.), pagonių tikėjimas Lietuvoje laikėsi dar keletą 
šimtmečių, XVI ir XVII a. jį naikino jėzuitų misijos. Lietuvių 
tikėjimas yra sudievintos gamtos kultas, kuriame didžiausia pa- 
garba buvo reiškiama Perkūnui, įspūdingiausio atmosferos reiš- 
kinio - griaustinio ir žaibo, taip pat pūgos ir šalčio - įsikūnijimui. 
XIII a. sudarytame lietuvių dievų kataloge minimas dieviškasis 
kalvis Teliavelis (tai tikriausiai iškreiptas Kalvelio, kalvio vardas), 
nukalęs saulę ir pakabinęs ją dangaus skliaute. 

Tasai nepaprastai įdomus soliarinis mitas yra išimtinis reiški- 
nys, tiesiog vienintelis toks labai skurdžios baltų mitologinės veik- 
los vaisius, todėl vertas ypatingo dėmesio. Tai konkrečios, ga- 
mybos srityje susidariusios visuomeninės-ekonominės situacijos 
fantastiškas atspindys, per mitologinių papročių prizmę parodantis 
kalvio padėtį. Soliarinis kultas išsiskiria tuo, kad akcentas savo- 
tiškai perkeliamas nuo pačios saulės į jos kūrėją, dieviškąjį kalvį, 
ir jojo atributą, milžinišką kūjį, kuris, kaip aiškiai sako XV a. mi- 
sionierius Jeronimas Prahiškis, buvo ypač garbintas, kadangi juo 
buvo sudaužytas neįveikiamas galingos tvirtovės bokštas, kuria- 
me visagalis karalius laikęs įkalintą saulę, o dėl to žiemą priges- 
davusi jos šviesa ir sumažėdavusi šiluma. Atrodytų, kad, mėgi- 
nant paaiškinti viduriniais amžiais masiškai paplitusių talismanų, 
pavyzdžiui, Gdanske randamų gintarinių pakabučių kūjelių ge- 
nezę, galima pasitenkinti šituo artimiausiu, tiesiog pagrindiniu 
baltų motyvu ir nebesiremti skandinavų bei germanų Toro kūje- 
lių analogijomis, nors tam tikromis aplinkybėmis tie amuletai ga- 
lėjo būti laikomi ir Donaro kūjeliais. Beje. reikia dar pasakyti, kad 
prūsiškojo elemento skverbimasis į kairįjį Vyslos krantą, į Pama- 
rio gilumą, yra žinomas istorijos faktas, o vietovardžiai, pavyzdžiui, 

Gdanskas, asocijuojasi su vieno Sembos prūsų giminės vado Ge- 
dunės vardu. 

Čia verta paminėti kitą talismaną, kuris paskutinio tūkstant- 
mečio prieš mūsų erą viduryje buvo paplitęs senovės slavų kultū- 
roje, - keraminį saulės skritulėlį. Per kasinėjimus tokių skritulė- 
lių rasta ir prie Baltijos, prūsų žemėje. 

Archeologija gali nustatyti, kada gyvavo tasai saulės kultas, 
kuriame tokią didžiulę reikšmę turėjo nepaprastas fetišas - mil- 
žiniškas geležinis kūjis, kuriuo saulė buvusi nukalta, o paskui iš- 
vaduota iš tvirtovės ir žmonės gavę išsiilgtąją šviesą. Mėginant 
nubrėžti šito reiškinio chronologiją galima bent jau nurodyti ter- 
miną ante guem non, tai yra ankstyvąjį geležies amžių. Mokslas 
įrodė, kad dieviškojo kalvio mitas yra svetimas, ne baltiškos kil- 
mės, kad jis buvo palyginti vėlai pasiskolintas iš šiaurinių kaimy- 
nų suomių. Suomių Kalevaloje yra kalvis Ilmarinenas, taip pat 
nukalęs saulę. Todėl reikėtų ypač atkreipti dėmesį į dabartinėje 
lietuvių tautosakoje esantį moteriškosios giminės saulės motinė- 
lės motyvą, kuriame tarytum aidi archajiški, nepaprastai seni anks- 
tyvosios religinių tikėjimų sistemos vaizdiniai, atsiradę mezolito 
ir neolito visuomenės matriarchalinėje visuomeninėje ekonomi- 
nėje struktūroje. 

Visoje aplinkoje, ypač artimiausioje, tai yra sodyboje, gyve- 
nančias daugiausia moteriškosios giminės dvasias, pavyzdžiui, Ga- 
biją, ugnį globojantį moterišką demoną, atėjusį iš matriarchato 
epochos animistinių tikėjimų, būdavo stengiamasi palenkti au- 
komis. Dvasia, globojusi lietuvių sodybas, buvo Dimstipatis. Ko- 
kiais būdais norėta palenkti sau šį demoną, aiškiai matome ves- 
tuvių apeigose, kai nuotaka, vedžiojama po vyro ūkį, visur, 
pavyzdžiui, į šulinį arba į židinį, įmeta pinigėlių arba deda tenai 
rankšluosčių. Iš būtybių, globojusių lietuvių namus, reikia pami- 
nėti ir žaltį. 

Kunigaikščio Mindaugo dievų kataloge, be minėto Teliavelio 
ir Žvorūnos, pirmoje vietoje stovi enigmatinis Nunadievis, An- 
dajas, kuris kartu su prūsų Patulu ir Natrimpu tebėra neįminta 
mįslė. Įvairiai aiškinamas ir Diveriks (Dievo rykštė). Tikriausiai 

klysta tie mokslininkai, kurie, kaip ir Aleksanderis Brūckneris, 
šią antgamtinę būtybę laiko vaivorykšte. Bene bus čia tiesiog die- 
medis, gyvybės medis, plačiai žinomas žemdirbių tautose. Paste- 
bime, kad baltų kaimynai slavai jį personifikuoti ėmė jau geležies 
amžiaus pradžioje, ir tai tikriausiai patvirtina apsiausto sagės, ras- 
tos su lobiu Radolnikuose, Didžiojoje Lenkijoje, motyvas. Paga- 
liau žinoma, kad lietuviai garbino šventus medžius ir miškelius, 
vyrai daugiausia ąžuolus, o moterys - liepas, nuėję netgi kabin- 
davo ant šakų aukas, norėdami išprašyti sveikatos; dažniausiai 
aukodavo kiaušinius, pinigus ir vištas. Miško dievybė, zuikių dei- 
vė Medeina, primenanti Europoje paplitusį ilyrų dievą Silvaną 
(žodis medis reiškia „miškas“ ), tam tikru atžvilgiu atitinka slavų 
Velesą, kuris buvo garbinamas ankstyvaisiais viduramžiais ir ku- 
rio bevardžiai pėdsakai mūsų krašte siekia net ankstyvąjį gele- 
Žies amžių. 

Laima buvo žmogaus dalios, žmogaus likimo įkūnijimas. Lie- 
tuviai ypač mėgdavo spėti ateitį, dažnai mesdavo burtus — nu- 
drožtus pagaliukus, o paskui įdėmiai žiūrėdavo, kaip jie labai iš- 
kalbingai išsidėstę. Būdavo dar buriama iš alaus putų, taip pat 
liejant vašką arba šviną. 

Būdinga tai, kad tarp lietuvių nežemiškųjų būtybių daugiau 
buvę moteriškosios giminės, - vadinasi, jos labai senos. 

Toms būtybėms būdavo aukojami juodi jaučiai, juodi ožiai 
arba juodos vištos, jų garbei puotaujama šventuose miškeliuose, 
ypač rudenį. Būdavo aukojamas ir grobis, parsineštas iš sėkmin- 
go karo žygio, lauže deginami belaisviai. 

Buvo susiformavęs ir mirusiųjų kultas. Mirusieji deginti ant 
laužo su manta ir gausiomis įkapėmis, be kita ko, su medžioklės 
šunimis ir žirgais, kurių kartu su didžiuoju kunigaikščiu Algirdu 
1377 m. buvo palaidota net aštuoniolika. Protėvių dvasios, vadi- 
namosios vėlės, tam tikru metų laiku būdavo maitinamos mėsa, 
sūriu ir medumi; žemaičiai tam reikalui darydavo specialias pa- 
lapines. Naminiai žalčiai, kurie, kaip sakoma iš XV a. likusiame 
Jeronimo Prahiškio paliudijime, labai garbinti, taip pat buvo laiko- 
mi protėvių dvasių įsikūnijimu, saugodavę namų židinį, nešdavę 

namams gerovę; net iki XIX a. jie kampe turėdavo saugų ir pato- 
gų guolį, gaudavo pieno ir aukų. 

Specialiuose laužuose, prižiūrimuose tam tikrų žynių, degda- 
vo amžinoji ugnis, prie kurios būdavo pranašaujama. 

Tacitas rašo, kad baltai garbinę moteriškosios giminės dievy- 
bę, dievų motiną, ir turėję šerno pavidalo amuletų. Lietuvių olim- 
pe iš tiesų yra deivė. Tai žemės dievybė, vadinamoji Žemyna, Že- 
mininkė, Žemynėlė, kuriai buvo aukojama alaus arba pirmojo 
derliaus duonos. Kaip XVII a. yra užrašę jėzuitai, lietuviai taip 
pat garbino klėtyse įkastus į žemę ir dievinamus akmenis, vadi- 
namąsias deives, kurioms aukodavo paršelius ir kiaules, norėda- 
mi išprašyti sau geresnio derliaus. Panaši žinia 1583 m. užrašyta 
Vilniaus krašte, ir joje tiesiog sakoma, kad lietuviai „duodavo 
žemei kiaulių“. Šventi akmenys duobėse, kuriose jiems buvo de- 
damos aukos, o jie patys apšlakstomi aukų krauju, garbinti taip 
pat Latvijoje ir Suomijoje. Latviai žemės dievybę ir kiaulių dievy- 
bę garbindavo prie didžiulių akmenų. Jie tikėjo, kad gamtos dva- 
sia, iškeptos iš grūdų duonos dievas, gyvenąs po akmeniu vidury 
ariamo lauko. Vadinasi, Aleksanderis Brūckneris teisingai ma- 
no, kad tasai akmuo lietuvių klėtyje tikriausiai buvo laikomas že- 
mės deivės Žemynos įsikūnijimu. Pagaliau reikia paminėti iš XIII 
a. šaltinio žinomą lietuvių deivę Žvorūną, Žvėrinę, žvėrių globė- 
ją, įsivaizduotą šuns arba kalės pavidalo. 

Pateikti duomenys apie baltų moteriškąsias dievybes, susiju- 
sias su klėtimi ir gyvuliais, pavyzdžiui, su kiaule ir šunimi, pagrįs- 
tai kelia susidomėjimą dėl to, kad jie neabejotinai rodo šitų die- 
vybių genetinį ryšį su Viduržemio jūros ir Artimųjų Rytų kraštais. 
Mat jau seniai žinoma, kad seniausios moteriškosios dievybės kul- 
tas į Europos žemyną atėjo iš Artimųjų Rytų, iš ten per Anatoliją 
ir Egėjo kultūros kraštus plito į šiaurę. Vadinasi, iš ten reikėtų 
kildinti baltų moteriškąsias dievybes, kurių palydovai - gyvuliai. 
Antai graikų Demetrai, labai senai derliaus ir klėtyse laikomų 
grūdų deivei, aukojamos kiaulės būdavo metamos į prarajas, olas, 
duobes, - panašiai darydavo baltai. Kiaulė, kurią seniausios žem- 
dirbių tautos pirmiausia laikė derliaus dvasia, senuosiuose agra- 

riniuose kultuose ilgainiui virto antropomorfine moteriškąja au- 
galijos dievybe, derliaus deive, kurios duktė Kora-Persefonė, Plu- 
tono pagrobta ir nugabenta į požemius, antikiniame mite sudra- 
matino sėjos procesą: mestas į žemę negyvas grūdas netrukus 
prisikelia iš mirusiųjų, išdygsta dirvoje varpos pavidalu, tartum 
primindamas, kad Persefonė sugrįžo iš požemių pas savo rau- 
dančią motiną. 

Matyt, nereikėtų abejoti, kad baltų žemės deivės kultas (jos 
ryšys su klėtimi, paršelių aukojimas) - tai tolimas aidas, kuris kuk- 
liai, labai paprastomis formomis atkartojo originaliuosius, sudė- 
tingus Artimųjų Rytų agrarinius mitus. Kad ši prielaida tikėtina, 
patvirtina analogiškos įtakos reiškinys, pastebėtas pačioje Prūsi- 
jos kaimynystėje, Gdansko Pamaryje. Taigi mūsų moksle jau pri- 
gyja nuomonė, kad prie Vyslos žiočių yra trumpai buvę senovės 
etruskų, kurių religijoje taip pat figūruoja Phersipnai (Persefo- 
nė-Kora), kurie savo mirusiųjų pelenus laidodavo ne tiktai ant- 
ropomorfinėsc kanopose, bet ir namelio pavidalo urnose su ko- 
jelėmis, primenančiose klėtį, ir kurie spėjo tai paskleisti pietinėje 
Baltijos pakrantėje. Baltų gyvenamas sritis galėjo analogiškai veik- 
ti Viduržemio jūros kraštai, ir šį spėjimą - dar labiau negu teiginį 
etruskus turėjus poveikį Pamariui - paremia konkretus importi- 
nis daiktas - bronzinė kulto figūrėlė iš Sirijos arba iš vakarinės, 
hetitiškosios, Azijos, datuotina tuo pačiu laikotarpiu. Toji įtaka 
sklido tradiciniu gintaro keliu, kuris bronzos ir ankstyvajame ge- 
ležies amžiuje ėjo nuo Adrijos iki Baltijos, taip pat aplinkiniu 
jūros keliu, kurį mini Pitėjas iš Marselio ir kuriuo nuo seno plau- 
kiojo finikiečių pirkliai, prekiavę anglų alavu. Beje, pėdsakų, kad 
etruskai yra lankęsi netgi baltų gyvenamame krašte, kalbininkai 
randa tokiuose pavadinimuose, kaip senovės prūsų Trusas ir Arsė 
senoviškas prūsų Nadruvoje tekančios upės vardas. 

Įsidėmėtina, kad ir Artimųjų Rytų moteriškoji gyvulių dievy- 
bė vaizduojama su šunimi, o jos atgarsių pastebime ne tiktai bal- 
tų kraštuose, bet ir slavų - tarp Pamario kultūros piešinių moty- 
vų arba Lužicos kultūros figūrinėje plastikoje. Pagaliau tam tikros 
keistos apeigos, kaip antai ėjimas tarp aukojamo gyvulio liemens 

ir nukirstos jo galvos tuo metu, kai būdavo sudaroma sąjunga 
(pvz., Lietuvos ir Vengrijos), arba prūsų paprotys užkasti apeigų 
puotos likučius, kad kas neišniekintų, turi analogijų būtent Arti- 
muosiuose Rytuose - Ugarite (Ras Šamra) arba Kumrane. 

Minėta bronzinė kulto statulėlė iš Anatolijos yra nepaprastai 
įdomus iš Vakarų Azijos importuotas daiktas. Ji rasta Šernuose, 
netoli Klaipėdos, - vadinasi, ties riba, kur baigėsi Kuršių neriją 
siekusi latvių Žiemgala. Toji statulėlė — tai hetitų dievas Tešu- 
bas. Tasai nepaprastas daiktas iš Viduržemio jūros kraštų prie 
Baltijos pateko tikriausiai ankstyvajame geležies amžiuje, kai mū- 
sų žemyne pirmykštės bendruomenės dievai buvo vaizduojami 
žmogaus pavidalo. Jis sietinas su vietiniu latvių Pėrkono kultu, — 
taigi pateko į palankią, giminingų tikėjimų savotiškai parengtą 
dirvą. Antra vertus, hetitų Tešubo statulėlė prie Baltijos rodo, 
kad vietiniai Pabaltijo žmonės buvo linkę iš daugybės atvežtinių 
įspūdingų daiktų išsirinkti būtent tokį, kuris atitiko jų pačių reli- 
ginius vaizdinius. 

Mat laikantis rankose žaibų pluoštą Tešubas yra žaibų, per- 
kūnijos, griaustinio ir audros dievas, jame įsikūnijusios grėsmin- 
gos gamtos jėgos ir kartu vaisingumas, kurį sukelia gaivingas 
lietus, jo valia krintantis iš dangaus. Kaip tik toks yra latvių 
Pėrkons - vyriškosios giminės patriarchalinė atmosferos reiški- 
nių - perkūnijos ir žaibų, dangaus šviesumo dievybė (kalbinin- 
kai linkę ją kildinti iš indų lietaus dievybės, vardu Perianya, tai 
yra vadinamos panašiai kaip slavų Perunas), dangaus, taip pat 
gamtos vaisingumo dievybė, kuriai latviai aukodavo ne tiktai 
juodą gaidį, bet ir juodą ožį, netgi juodą veršelį. Šitokios aukos, 
kurios labai skiriasi nuo aukotųjų chtoninei moteriškosios gi- 
minės dievybei, taip pat rodo, kad latvių Olimpe Pėrkons už- 
ėmė aukštą vietą ir kad tame visuomeninių-gamybinių santykių 
etape jau didėjo vyro vaidmuo, kad vis svarbesnė darėsi jo tvar- 
koma gamybos šaka - gyvulininkystė. Latvių visuomenės ideo- 
loginio antstato permainų procesas, atspindintis gamybos san- 
tykių padėtį, ypač ryškiai matyti animizmo fone, - animizmo, 
kuris Latvijoje išsilaikė palyginti gryno pavidalo, iš esmės ati- 

tinkančio matriarchalinę mezolito ir neolito bendruomenės vi- 
suomeninę-ekonominę struktūrą. 

Tikriausiai yra tiesos spėjime, kad hetitų Tešubo statulėlė baltų 
tikėjimo dirvoje galėjo suvaidinti aktyvų vaidmenį, paspartinti die- 
vinamųjų kosminių jėgų antropomorfizacijos procesą, nes anks- 
tyvajame geležies amžiuje, kada atsiradusios genčių aristokrati- 
jos ir genčių vadų padėtis visuomenėje ėmė darytis privilegijuota, 
tas jėgas taip pat imta vaizduotis žmogaus pavidalo. 

Dėl savo paprastos struktūros ir primityvumo pirmykščiai lat- 
vių tikėjimai priklauso ankstyvajam religinių tikėjimų etapui, ku- 
riam ypač būdingas polinkis visus gamtos reiškinius laikyti gyvo- 
mis būtybėmis. Šis bruožas būdingas vienai iš seniausių religijos 
formų, animizmui, kuris pripažįsta, kad sielą turi ne tiktai gyvos 
būtybės, bet apskritai visa gamta. Toji senovės latvių religinių tikė- 
jimų sistema visą žmogaus aplinką, vietą, kur jisai gyvena ir veikia, 
apgyvendina neapsakoma daugybe antgamtinių būtybių, dvasių, 
kurios, nors ir gali labai paveikti žmonių gyvenimą ir žmogų su- 
pančią gamtą, dažniausiai dar nėra pakilusios iki dievų rango. Koks 
senas yra latvių animizmas, matome iš to, kad dvasia globėja api- 
būdinama iškalbingu motinos, motės (mate) vardu, atitinkančiu 
matriarchalinę visuomenės formaciją, kurioje moters vaidmuo bu- 
vo dominuojantis. Tačiau kartu galime aiškiai pastebėti tikėjimų 
sistemos raidos dinamiką, nustatyti, kaip juose atsispindėjo toles- 
nės visuomeninės ir ekonominės permainos. Tai reiškėsi tendenci- 
ja apibrėžimą mdte ilgainiui pakeisti žodžiu tėvas (tėvs) arba ponas 
(kungs) ir netgi dievas (dievs), o tai neabejotinai yra susiję su per- 
ėjimu iš matriarchato į patriarchatą ir su pirmykštės bendruome- 
nės gelmėse brendusiu socialinio diferencijavimosi procesu, prasi- 
dėjusiu jau pačiame patriarchato priešaušryje. Šituos reiškinius taip 
pat lydėjo tokiam ankstyvam tikėjimų etapui būdingas manistinis 
mirusių protėvių kultas, kurio senumą patvirtina zoomorfiniai-to- 
temistiniai kai kurių dvasių globėjų įvaizdžiai. Ilgainiui kai kurių 
dvasių vaizdiniai persiformavo į dievų hierarchiją, kurioje atsispindi 
vis sudėtingėjanti skylančios į atskirus sluoksnius pirmykštės ben- 
druomenės struktūra. Tačiau tasai raidos procesas, vos pasiekęs 

politeizmo etapą, sustojo ties pačiu jo slenksčiu, todėl latvių tikėji- 
mai išlaikė labai senovišką, pirmykštį savo pobūdį. 

Politeistinis latvių panteonas yra iš tiesų labai kuklus, nes, pa- 
sak 1606 m. jėzuitų pranešimo, jame tėra jau minėtas Pėrkons, 
dangaus bei atmosferos reiškinių dievas, ir chtoninė moteriškoji 
žemės vaisingumo dievybė Zemes mate. Šitų dievybių, stovinčių 
antgamtinių būtybių hierarchijos viršūnėje, klausė daugybė ma- 
žesnių dvasių ir demonų. 

Minėtame XVII a. pranešime minima taip pat antgamtinė bū- 
tybė, vardu deus egorum, guem vocant Dewing Uschinge. Ta ar- 
klių dievybė, arklius globojanti dvasia, dar vadinama Žirgų dievu, 
Žirgų motina (Zirgu dievs, Zirgų mate), - tai konglomeratas, susi- 
daręs iš kelių antgamtinių būtybių, turėjusių įvairią kompetenci- 
ją ir atributus, kurie rodo, kaip vienas ant kito sluoksniais klostė- 
si religiniai tikėjimai, atsiradę įvairiais etapais, netgi labai Žiloje 
senovėje. Latvių Ūsinis tikriausiai yra slaviškas skolinys, kilęs iš 
rusų Useno-Ovseno (iš ovios - „avižos“ ), grūdų dievybės, žem- 
dirbių kultui tipiškos agrarinės gamtos dievybės. Tai panašu į tie- 
są, nes Ūsinis Latvijoje buvo ir kiaulių dievas, o kaip tiktai kiaulę 
senovinės Viduržemio jūros kraštų tautos iš pradžių laikė javų 
dvasios įsikūnijimu, — dvasios, kuri ilgainiui virto antropomorfi- 
ne augalijos dievybe. Beje, pažymėtina, kad būtent paršas (aišku, 
kartu su višta ir netgi jaučiu) taip pat būdavo aukojamas latvių 
laukų ir javų dievui, dievaičiui Ceruokliui, degradavusiai senajai 
augalijos dievybei. 

Taigi Ūsinis yra savotiška irstančios matriarchalinės pirmykš- 
tės bendruomenės archajiškojo neolito epochos žemdirbių kultų 
reminiscencija. Kitoje visuomeninių ir ekonominių santykių rai- 
dos stadijoje, patriarchato laikais, toji vegetacijos, vaisingumo die- 
vybė įgijo naują, tada klestėjusiems saulės kultams buvusį būdin- 
g3 pavidalą - ji imta vaizduoti kaip saulės šviesos dievo žirgas, tai 
yra kaip visuomenės elito, genčių kilmingųjų vadų gyvulys, ir dėl 
to galų gale degraduodama tapo arklių dievybe (Ūsinis taip pat 
susijęs su senovės indų dangaus šviesumo dievybe, vadinta Devi 
Ushas ). 

Matyti, kad Ūsinis latvių panteono hierarchijoje iš pradžių 
stovėjo daug aukščiau, o jo degradacija iki kuklios dvaselės glo- 
bėjos, atstojančios klėtyje gyvenančią grūdų dvasią Jumį arba lau- 
ke po akmeniu lindintį duonos tėvą (Maizes tėvs), įvyko tiktai vo- 
kiečių kolonizacijos laikais, ankstyvaisiais viduramžiais. Senosios 
dievybės vardas susijungė su senosios vokiečių kalbos žodžiu Hu- 
sing, reiškiančiu dvasią globėją ir pasiskolintu iš pirmųjų vokie- 
čių kolonistų, apgyvendintų Latvijoje XII ir XIII a.; dėl to abi 
šios antgamtinės būtybės buvo visiškai sutapatintos. 

Be minėtų atmosferos ir agrarinių dievybių, įasmeninančių 
kosmines jėgas ir gamtos vaisingumo galią, latvių tikėjimo siste- 
moje buvo daugybė žemesnės kategorijos animistinių-manistinių 
antgamtinių būtybių, dvasių, kurios vadintos dievaičiais, dievu- 
liais (dievinš). 

XIII a. pradžioje pakrikštyti latviai labai ilgai išlaikė tradi- 
cinius tikėjimus. Iki XIX a., o kai kur net iki XX a. pradžios 
klestėjo daugybės demonų kultas, kuris reiškėsi įsitikinimu, 
kad tie demonai egzistuoja, ir aukojimu dvasioms, serginčioms 
namus ir visą sodybą kartu su sodu, laukų, gyvulių dvasioms ir 
apskritai visų žmogaus darbų globėjams. Kad dvasios būtų pa- 
lankios, kad nesupyktų ir nekeršytų negavusios valgyti, joms 
būdavo skiriamas kiekvienas pirmasis valgio kąsnis, pirmieji 
gėrimų lašai. Be to, specialios aukos joms būdavo metamos po 
stalu, po suolais, už krosnies, į kiekvieną trobos kertę ir pra- 
šoma, kad jos saugotų turtą, sergėtų namus ir visą kiemą kar- 
tu su jo gyventojais. 

Latvių dvasia globėja pasirodydavusi įvairiais pavidalais: pa- 
sivertusi paukščiu, varle, žalčiu arba žmogeliuku. Ropliai ir gyva- 
tės, kurie buvo laikomi dvasios globėjos įsikūnijimu, neabejoti- 
nai siejasi su mirusiųjų kultu, nes tikėta, kad mirusieji gyvena po 
žeme, kurioje šliaužioja minėti ropliai. Taigi tie zoomorfiniai ant- 
gamtinių būtybių pasireiškimai lyg ir atspindi manistinius-tote- 
mistinius ir animistinius vaizdinius, būdingus matriarchato peri- 
odo pirmykštei bendruomenei. Namus globojanti dvasia Mūjas 
kungs turi ir kitą vardą - Vecainis, arba senis, o tai labai prasminga, 

nes būtent mirusieji vadinami vardu veciši, tai yra senoliais, ir aiš- 
kiai apibūdinami kaip namų dvasios: namus globojančioms dva- 
sioms, kaip ir mirusiems protėviams, duodama valgyti ant kros- 
nies arba užkrosnyje. Jaujos ir kluono dvasia, Rijas kungs, Kurše 
panašiai dar vadinama seneliu (vectėvs), o šitokio vardo esmė ne- 
abejotinai manistinė. Jaujos židinyje gyvenanti ugnies motina, 
Uguns mate, vadinama dar sene (veca), o pirtyje - pirties motina 
(Pirts mate), taip pat mirusiųjų dvasios (tos, kur pirtyse geria), 
todėl reikšminga yra, kad pirtyje gyvenanti dvasia apibūdinama 
kaip senelis (vecaistėvs). 

Viename rašytiniame šaltinyje minimas „dievybes“ deus por- 
corum, deus boum, deus ovium ir kitas mokslas laiko ne atskirais 
dievais, o tiesiog animistiniais demonais, savotiška namų dvasios, 
sodybos ir viso ūkio globėjo veiklos apraiška. Tokios dvasios glo- 
bėjos yra gyvulių motina (Lope mate), naktigonės motina (Piegu- 
las mate), jūros motina (Jūras mate); yra taip pat šulinio motina, 
upių motina, žuvų motina, lauko motina (Lauka mate), sodo mo- 
tina (Darza mate), miško motina (Meža mate), netgi gėlių, vėjo 
(Vėja mate) arba politinio organizmo, turto, silpnumo, žodžiu ta- 
riant, visa ko ir visų motina (žvejų, jūrininkų, medžiotojų), paga- 
liau vėlių motina (Velu mate). Yra taip pat likimo, žmogaus da- 
lios demonai (Laima ir Dekla). 

Latviai viską darydavo taip, kaip rodydavo mesti burtai. Kad 
neištiktų nelaimė, ant vartų būdavo juodo gaidžio krauju nu- 
tepamas apotropėjiškas kryžiaus ženklas, nešiojamasi česna- 
ką arba svogūną. Kad gyvuliai nesirgtų maru, ant kuolų būda- 
vo užmaunamos arklių arba karvių kaukolės. Apotropėjinį 
pobūdį turėjo ir aukos, po pamatais dedamos pradedant staty- 
ti namus. 

Per archeologinius kasinėjimus rasta tokių aukų liekanų. Jau 
prieš Pirmąjį pasaulinį karą Rygoje vieno namo pamatuose buvo 
aptiktas banginio kiaušas, o 1936 m., kasinėjant Pilies kalną Tal- 
suose, įvairių XI ir XII a. statinių pamatuose rasta kaukolių, 
daugiausia arklių, ir nepaprastai įdomus dalykas - XVI a. kaukolė 
su uždėtais jaučio ragais. Pagaliau vienas iš naujausių radinių — 

1962 m. Žiemgaloje, Lejaspuodeliuose, po trobos kerte rastas 
kiaulės kiaušas. 

Minėti archeologijos radiniai leidžia užbaigti ilgametę moks- 
lininkų diskusiją dėl į pamatus dėtų aukų paskirties ir tikrosios 
prasmės ir pažymėti, kad jos buvo apotropėjinio pobūdžio. Tai 
patvirtina ir latvių paprotys apotropėjiškais tikslais dėti į tvarto 
pamatus jaučio ragus, ir senas Ukrainos gyventojų įsitikinimas, 
kad į užkastą po namais arklio kaukolę pereinančios visos ligos ir 
nelaimės, galinčios ištikti jų gyventojus. 

Iš aukų, kurios buvo dedamos dvasioms globėjoms, demo- 
nams, reikia paminėti vištas, sviestą, pieną, alų, vilnas ir kitas (pa- 
vyzdžiui, vašką, kurį žmonės dėdavo palei bažnyčios tvorą). Au- 
kos būdavo paliekamos ant nuošaliai gulinčio švento akmens, ant 
mažos akmenų krosnies, prie seno medžio arba sodo patvoryje. 
Kaip aukos dvasiai pinigai būdavo metami į pakurą arba skylę, 
tam tyčia išgręžtą tvarto lovyje. Per baisią sausrą latviai aukoda- 
vo juodą telyčią, juodą ožį ir juodą gaidį. 

Latvijoje, archeologams kasinėjant Strazduose (Talsų apskri- 
tyje), ant kalvelės šalia piliakalnio aptikta dešimt aukojimo duo- 
bių iš XI-XII a.; jose rasta vištų, kiaulių, karvių ir arklių, o kai 
kuriose ir žmonių kaulų, būtent pirštų, ir tai primena keistą pa- 
protį, kurį turėjo paleolito trogloditai ir kurio dar laikosi kai ku- 
rios labai primityvios rinkikų tautelės: jų žmonės, gedėdami arba 
duodami auką, nusikerta pirštus. Čia verta priminti, kad archeo- 
logai yra aptikę ženklų, jog baltai aukoję žmones jau ankstyvaja- 
me geležies amžiuje. 

Senovės latviai tikėjo vilkatais, tai yra tuo, kad per burtus žmo- 
gus gali tam tikram laikui pasiversti vilku. Pasak senovės legen- 
dos, kurią V a. pr. Kr. pakartojo Herodotas, taip padaryti gebė- 
davusios praslavų neuros. 

Baltų tikėjimo sistemos analizė rodo, kad tarp slavų ir baltų 
religijų būta nemažai panašumų ir bendrumų, kuriuos galima 
paaiškinti tiek kaimynyste, netgi ilgai trukusia baltų ir slavų san- 
drauga, tiek analogiškomis socialinės ir ekonominės raidos są- 
lygomis. 

PRANĖ DUNDULIENĖ 


SENOVĖS LIETUVIŲ RELIGIJOS KLAUSIMU (1969) 


Senovės lietuvių religiją mokslininkai pradėjo tyrinėti XVIII- 
XIX a. XIX a. pirmojoje pusėje tą darbą dirbo žinomas Lietuvos 
istorijos tyrinėtojas T. Narbutas!. Jis, remdamasis rašytiniais šalti- 
niais ir iš pačios liaudies lūpų savo surinkta medžiaga, pateikė pa- 
grindinius senovės lietuvių religijos ir mitologijos bruožus. T. Nar- 
butas išaukštino lietuvių mitologiją, lygino ją su graikų, romėnų ir 
kt. Lietuvių senosios religijos klausimus tyrinėjo ir J. Jaroševičius*. 
Jo darbas yra paremtas gausiais rašytiniais šaltiniais. Apie lietuvių 
religiją taip pat rinko medžiagą ir ją nagrinėjo J. Kraševskis?, E. Tiš- 
kevičius“, A. Kirkoras! ir kt. Senovės lietuvių religiją tyrinėjo D. Poš- 
ka“, S. Stanevičius", S. Daukantas* ir kt. Savo darbuose, be rašytinių 
šaltinių, jie plačiai panaudojo jų pačių užrašytą iš žmonių mitologinę 
tautosaką, kurios tais laikais dar buvo apsčiai randama. Kiek vėliau 
tuos klausimus tyrinėjo J. Basanavičius". 


' T. Narbutt, Dzieje narodu litewskiego, 1: Mitologia litewska, Wilno, 1835. 

* J. Jaroszewicz, Obraz Litwy pod względem jej cywilizacji od czasėw najdaw- 
niejszych do konca XVIII w., I, Wilno, 1844. 

* J. Kraszewski, „Mytologja stowianska i prusko-litewska“, Ateneum, II, 1843. 

* E. Tyszkiewicz, Rzut oka na žrodla archeologii krajowej, Wilno, 1842. 

? A. Kupkop, „AuToBckHKū A35IK H AHTOBCKaa MHdoAOrKHA", JKuBO- 
nuckaa Poccua, III, u. I, Cr. Merep6ypr — Mocxksa, 1882; „Mepkynac“, Tpygai 
MockoBckKoro apxeoA0ruųecKoro O6ujecmsa, I, 1867, BEin. 2. 

* D. Poška, Raštai, Vilnius, 1959. 

" S. Stanevičius, Raštai, Vilnius, 1967. 

* S. Daukantas, Būdas senovės lietuvių kalnėnų ir žemaičių, Petrapilis, 1845. 

* J. Basanavičius, Iš krikščionybės santykių su senovės lietuvių tikyba ir kultū- 

Visi minėti tyrinėtojai savo darbuose įrodė, kad lietuviai turėjo 
turtingą mitologįją ir įdomią religiją, artimą indų, graikų, romėnų ir 
kt. tautomis. Tačiau XIX a. pabaigoje atgimstant lietuvių tautai ir 
stiprėjant nacionaliniam judėjimui kai kuriems tyrinėtojams visa tai 
nepatiko, ir jie siekė nepagrįstai paneigti ankstesnes išvadas. XIX a. 
paskutiniais dešimtmečiais-XX a. pradžioje lietuvių religijos ir mi- 
tologijos klausimais daugiausia rašė A. Briukneris!“. Jis savo darbe, 
ignoruodamas šaltinius ir faktus, stengėsi lietuvius parodyti kaip at- 
silikusius, nepažinusius jokių dievų ir jų stabų, o garbinusius tik gamtą. 
Panašias pažiūras skelbė ir A. Mežinskis!!. Prieš neteisingus minėtų 
autorių išvedžiojimus pasisakė įžymūs lietuvių kalbininkai K. Jau- 
nius ir K. Būga". K. Būga rašė, kad A. Mežinskis ir A. Briukneris 
tendencingai žiūri į lietuvių religiją ir mitologiją ir šiuos autorius „už 
tokį melavimą ir spjaudymą faktams į akis priderėtų pavadinti tuo 
vardu, kuriuo jie pravardžiuoja visai nekaltą vienišą Simoną Gruna- 
vą“". K. Būga, nagrinėdamas mitologinius terminus, priėjo išvadas, 
priešingas minėtiems autoriams, ir įrodė, kad lietuviai, kaip ir kitos 
indoeuropiečių tautos, turėjo savo dievus, stabus ir šventyklas“. 

Vėliau A. Mežinskio ir A. Briuknerio pažiūras skelbė H. Ber- 
tulaitis!?. Jas be kritikos perėmė buržuaziniai Lietuvos istorikai 
P. Klimas!*, Z. Ivinskis!" ir kt. 


ra, Vilnius, 1913; „Iš senovės lietuvių mitologijos“, Lietuvių tauta, Lietuvių mokslo 
draugijos raštai, kn. IV, sąs, 1, Vilnius, 1926. 

" A. Brūckner, Starožytna Litwa: Ludy i bogi, Warszawa, 1904; ir kt. darbai. 

"" Ą. Mierzynski, „Romowe (studja archeologiczne)“, Poznan, 1900, spausd. 
iš Rocznik towarzystwa przyjaciot nauk poznanskiego, XXVII (1900). 

" Mūsų senovė, I, Kaunas, 1921. 

* Ibid. Minimas Simonas Grunau savo veikale (Preussische Chronik, 1-11I, 
1876-1895) plačiai aprašė lietuvių religiją. Siekdami suniekinti jo pateiktas ži- 
nias apie lietuvių dievus ir šventoves, A. Briukneris ir A. Mežinskis jį išdidžiai ir 
nepagrįstai vadino melagiu. Apie Grunau lietuvių kalba rašė: J. Yčas, Simono 
Grunau, VI amžiaus kronisto, reikalu, Kaunas, 1922. 

"* K. Būga, Rinktiniai raštai, I, Vilnius, 1958. 

'5 H. Bertuleit, „Das Religionswesen der alten Preussen mit litauisch-lettischen 
Parallelen“, Sitzungsberichte der Altertumsgeselshaft Prussia, H. 25, Konigsberg, 1924. 

'6 P. Klimas, Lietuvių senovės bruožai, Vilnius, 1919. 

!? Z. Ivinskis, „Medžių kultas lietuvių religijoje“, Soter, Kaunas, 1938-1939. 

Iš tarybinių istorikų senovės lietuvių religijos klausimą lietė 
J. Jurginis!š ir V. Gobis"?. 

Pribrendo laikas rimtai peržiūrėti lietuvių religijos ir mitolo- 
gijos klausimus. Šiame straipsnyje ir siekiama trumpai paliesti 
kai kuriuos iš šių klausimų. 

Kadangi senovės lietuvių klausimas yra labai platus, tai šiame 
straipsnyje paliesime tik kai kurias kulto dalis. 

Ankstyviausioji lietuvių religija susidarė pirmykštės visuome- 
nės laikais (paleolite) tam tikromis gamtinėmis-klimatinėmis ir 
socialinėmis sąlygomis. Pirmykščio žmogaus technika buvo labai 
primityvi, jo Žinios apie gyvų organizmų sandarą ir veikimą, apie 
įvairių dalykų realias savybes buvo tokios menkos, kad jam visur 
ir visuomet vaidenosi gąsdinanti, pilna netikėtumų ir paslaptin- 
gumo jėga. Visur jis buvo linkęs įžvelgti nematomo, paslaptingo 
antgamtinio pasaulio įsikišimą. Žmogus, būdamas bejėgis savo 
kovoje su gamta, sukūrė daugybę religinių vaizdinių apie save ir 
jį supančią gamtą. F. Engelsas apie religiją rašė: „Kiekviena reli- 
gija yra ne kas kita, kaip fantastinis atspindys žmonių galvose tų 
išorinių jėgų, kurios viešpatauja jiems kasdieniniame jų gyveni- 
me, - atspindys, kuriame žemiškosios jėgos įgauna nežemiškų for- 
mų. Istorijos pradžioje šio atspindžio objektai yra visų pirma gam- 
tos jėgos, kurios įvairių tautų tarpe tolesnės evoliucijos eigoje 
įgauna įvairiausias ir margiausias suasmeninimo formas. Šį pir- 
minį procesą lyginamoji mitologija ištyrė - bent indoeuropiečių 
tautose — iki pirmojo pasireiškimo indų vedose, o paskesniame 
savo išsivystyme jis smulkiai ištirtas indų, persų, graikų, romėnų, 
germanų tarpe ir, kiek yra medžiagos, taip pat keltų, lietuvių ir 
slavų tarpe“? 

Senovės lietuvių religiniai vaizdiniai turi daug bendro su kitų 
indoeuropiečių tautų religiniais vaizdiniais. Tačiau, kuriantis at- 


!š J. Jurginis. „Lietuvių dievai ir deivės“, Mokslas ir gyvenimas, 1966, nr. 3; 
„Krikščionybė Lietuvoje“, Religijos ir ateizmo klausimai, Vilnius, 1963. 

"* VI. Gobis, „Senovės lietuvių tikėjimas“. Religija, ateizmas, dabartis, Vil- 
nius, 1966. 

* F. Engelsas, Anti-Diuringas, Vilnius, 1958, p. 272. 

skiroms tautoms, kiekvienos tautos religiniai vaizdiniai vystosi 
savotiškai, žiūrint, į kokias gyvenimo sąlygas ji patenka. Kiekvie- 
nos tautos sukurti dievai buvo nacionaliniai dievai, kurių valdžia 
tesiekė nacionalinės srities ribas"!. 

Seniausios lietuvių religijos pagrindinis bruožas buvo gamtos 
Jėgų garbinimas. Be abejo, čia, kaip ir kitur, pirmiausia gamtos 
kultas pasireiškė atskirų augalų bei gyvulių garbinimu - totemiz- 
mu - ir atskirų gamtos objektų įdvasinimu - animizmu. Pirmykštis 
totemizmas ir animizmas glaudžiai susiję su magija - skiriama 
tariamai nepaprasta galia tam tikru ypatingu laiku atliktam veiks- 
mui arba ištartam žodžiui. Įvairių nelaimių, ligų ir pan. buvo sten- 
giamasi išvengti užkeikimais, užkalbėjimais, grasinimais. Lietu- 
viai, dar būdami maisto rinkėjai ir medžiotojai, garbino medžius, 
gyvulius, paukščius, ugnį, vandenį ir kt., nes visa tai sudarė pa- 
grindinį jų pragyvenimo šaltinį. 

Vystantis gamybinėms jėgoms, atsiradus žemdirbystei, gyvu- 
lininkystei, be gamtos jėgų, pasireiškė ir visuomenės jėgos, nu- 
kreiptos prieš žmogų. „Fantastiniai vaizdai, kuriuose pradžioje 
atsispindėjo tik paslaptingos gamtos jėgos, dabar įgauna taip pat 
ir visuomeninius atributus ir darosi istorinių jėgų atstovais“. Se- 
nojoje lietuvių religijoje atsirado naujų reiškinių, kaip prosenių 
dvasių ir atskirų dievybių kultas. Jos buvo visų pirma apgyven- 
dintos anksčiau garbintuose gamtos objektuose: žemėje, miškuo- 
se, vandenyse ir t. t. Pagrindinis tos religijos bruožas buvo tas, 
kad likęs senasis gamtos kultas buvo susietas su dievybių ir dva- 
sių, taip pat visuomeninių jėgų kultu. Šitokia religija išliko ir ta- 
da, kai Lietuvoje buvo įvedama krikščionybė. Tuo metu rašiusie- 
ji, daugiausia įvairūs kronikininkai, nesigilindami į lietuviškosios 
religijos specifinius bruožus, daugiau atkreipė dėmesį į gamtos 
objektų garbinimą, retai minėdami tuose objektuose gyvenančius 
dievus ir dvasias. Vėlesniems tyrinėtojams tai davė pagrindo 


"K. Marksas, F. Engelsas, Rinktiniai raštai dviem tomais, 1, Vilnius, 1950, 
p. 357. 
“ F. Engelsas, Anti-Diuringas, p. 272. 


lietuvius palaikyti grynais gamtos garbintojais, nepažįstančiais jo- 
kių dievų bei jų stabų. Tačiau tai neatitinka tikrovės. Jau F. En- 
gelsas yra sakęs, kad, greta gamtos jėgų pasireiškus ir visuomeni- 
nėms jėgoms, dievų įgautas dvilypis pobūdis vėliau buvo priežastis 
mitologijoje kilusios painiavos, kurios nepastebėjusi lyginamoji 
mitologija ir toliau vienpusiškai dievus laikė tik gamtos jėgų at- 
spindžiu?. XIX a. pabaigos ir XX a. lietuvių mitologijos tyrinė- 
tojų išvedžiojimams prieštarauja kalbiniai duomenys, rašytiniai 
šaltiniai, tyrinėjimai ir tautosaka. Jau pats Žodis dievas yra senos 
indoeuropietiškos kilmės. Indoeuropietiškas žodis deivos reiškia 
„Šviečiantysis, dangiškasis“. Nuo jo kilęs senovės indų devah, lo- 
tynų deus, lietuvių deivė, dievas. 

Lietuvių dievų bei stabų senumą liudija ir kiti kalbiniai duo- 
menys. Pasak K. Būgos, žodžiai, reiškiantys stabą, - alka, alkas, 
sanskrito kalba arča, - buvo žinomi ne tik baltų, bet ir visų indo- 
europiečių prokalbėje, kas rodo, kad dievaičių stovylos lietuviams 
buvo pažįstamos nuo seno. K. Būga lietuvių kalboje surado ir 
kitų terminų - dievų stovylų pavadinimų, būtent: statulas, stovyla, 
stabas, dieveklis, dievainis, stuomuo, stulpas, rymis, kuris kilęs iš 
indoeuropietiško žodžio vryd - „drožti“ ir reiškia išdrožtą sta- 
bą“*. 

Rašytiniai šaltiniai, daugiausia kryžuočių, labai dažnai mini 
lietuvių garbintus stabus ir dievus, tačiau retai jie sumini dievų 
vardus. Peržvelgus visas kronikas, pradedant ankstyvosiomis, ma- 
tyti, kad jų autoriai lietuvių buities ir religijos nepažino, daugu- 
ma jų net nėra buvę Lietuvoje. Pagrindinį dėmesį jie kreipė į ka- 
ro žygių aprašymą. Apie religiją, prieš kurią kryžiuočiai tariamai 
kovojo, jų rašytojai kronikininkai ir patys kariai rašyti ir kalbėti 
vengė, nes toji religija buvo laikoma šėtono dalyku; apie jį krikš- 
čionims nederėjo užsiminti. Ir pačius lietuvius jie laikė šėtono 
vaikais. Kryžiuočių kronikininkų raštuose nerandame net popu- 
liariausių ir ilgiausiai liaudyje garbintų mitologinių esybių, kaip 


5 Ibid. 
* K. Būga, Rinktiniai raštai, I, p. 143-149. 

kaukų, aitvarų, laumių, namų dievų, ugnies globėjos deivės Ga- 
bijos, žemės deivės Žemynos ir kt. Patys vokiečiai, pvz., Ch. Krol- 
manas, yra tos nuomonės, kad Dusburgas prūsų dievus nutylėjo. 
Tačiau lietuvių garbintus įvairius dievus bei jų stabus gana įvai- 
riai mini beveik visi rašytiniai šaltiniai. Jau K. Tacitas (I a.) rašė, 
kad aisčiai garbina dievų motiną; tai rodo, kad lietuviai tuo metu 
turėjo daug dievų". Tai patvirtina ir daugelis kitų rašytinių šalti- 
nių. Pvz., šv. Adalberto gyvenimo aprašyme IX a. kalbama apie 
stabų kunigą („Sicco [...] sacerdos idolorum“)**. 1249 m. Krist- 
burgo pakte rašoma, kad buvo garbinamas derliaus dievo Kuri- 
kės stabas („Idolum Curche“). Taip pat sakoma, kad prūsai turė- 
jo ir daugiau dievų??. Eiliuotojoje Livonijos kronikoje rašoma, kad 
lietuviai turi dievą Perkūną“. Popiežiaus Honorijaus III laiške 
(1218 m.) rašoma, kad lietuviai savo dievams aukoję belaisvius 
(„Captivos immolant diis suis“)??. Net pats Dusburgas kalba apie 
dievą Perkūną, prūsų paprotį dievų garbei maudytis pirtyse, verpti 
vilnonį ar lininį audinį ir aukoti aukas?“. Yra šaltinių, kuriuose 
minimi dievų vardai, nors juos svetimšaliams iš lietuvių buvo sun- 
ku sužinoti. Pvz., Volynės kronika (XIII a.), kuri pateikia daug 
tikslesnių Žinių už vokiečių kronikas, mini lietuvių dievus Namų 
dievą, Kalvelį, Medeiną, Žvėrinę, Perkūną?!. Kad dievai ir jų sta- 
bai buvo garbinami prieš krikščionybės įvedimą, sako ir J. Dlugošas, 


5 „Matrem deum venerantur“, P. Cornelii Taciti opera guod extant, Recen- 
suit C. Hh. Weise, t. II: De situ, populis et moribus Germaniae, Lipsiae, 1846, p. 
45; Lietuvos TSR istorijos šaltiniai, I, Vilnius, 1955, p. 19. 

26 Scriptores rerum Prussicarum, I, Leipzig, 1861, p. 327. 

7 Codex diplomaticus Warmiensis, I, Braunberg, 1860, p. 31-32; P. Pakar- 
klis, Kryžiuočių valstybės santvarkos bruožai, Kaunas, 1948, p. 240. 

2 Liwlūndische Reimchronik, Padeborn, 1876, eil. 1434 - „Als es perkune ir 
apgot gab“, eil. 4872 - „und seiten iren goten danc [...]“ [1]. 

2? Preussisches Urkundenbuch, I, Konigsberg, 1882, nr. 29. 

30 Scriptores rerum Prussicarum, I, p. 53-55. 

3 Lietuvos TSR istorijos šaltiniai, I, p. 28. „[...| [puHocHTH xepTBy Gora 
AHAaesBu H [MepkyHOBH pekU!e TpoMy H 2ZKBOpyHe pekIne cyce H TeAbeBeAH 
Ky3Helįy CKOBaBINNe coAHe [-..]" [2]. FOr. [loanoe co6panue pycckux Ae- 
monuceū, II, CI6., 1909, c. 188. 

nurodydamas, kad, įvedant krikščionybę, Lietuvoje buvo naiki- 
nami dievų paveikslai bei stabai“. 

Daugiau žinių apie dievus duoda XV-XVI a. raštai. Pvz., 
1418 m. Varmijos vyskupo pranešime popiežiui sakoma, kad lie- 
tuviai garbino Patolių ir Natrimpą (Pikuolį ir Patrimpą)*“. Tuos 
pačius ir daugelį kitų dievų, sugretintų su romėnų dievais, mini 
prūsų protestantų 1530 m. nutarimai (Agenda Ecclesiastica)“*. 

M. Strijkovskis“ savo Kronikoje atskirai rašo apie buvusius ben- 
drus lietuvių, žemaičių, sambių, latvių ir prūsų dievus. Pasak šio 
kronikininko, žymiausi tų tautų dievai buvo šie: dangaus ir žemės 
dievas Ukopirmas (Okopirnos), šviesybės dievas Žvaigdikas (Swai- 
testix), silpnų ligonių ir nesveikųjų dievas Aušlavis (Auschlavis), 
tvenkinių ir ežerų dievas Atrimpas (Atrimpos), upių ir visų sunkių 
vandenų dievas Patrimpas (Potrimpos), laivų dievas Gardaitis, ku- 
rį ypatingai garbino kuršių, sambių ir kt. jūrininkai bei Žvejai. Jie 
tikėjo, kad Gardaitis yra didžiulis angelas - žvejų dievas, stovintis 
vidury jūros ir ežerų. Jis vėjus nutildo, o supykęs vienu papūtimu 
apverčia laivus ir juos paskandina. Gardaičiui skirtoje šventėje bu- 
vo valgoma žuvys, duona ir kiti patiekalai, o sriuba geriama iš gilių 
dubenų, vaizduojančių, kad tas dievas valdo gilius vandenis. Žolių 
ir vasarojaus dievas buvo Pergrubė (Pergrubius). Pilvitis (Pilwitos) 
buvo dievas, duodantis turtą ir pripildantis klojimus. Žaibų. griaus- 


* J. Dlugosz, Opera omnia, XII, Krakow, 1877, p. 466, 471—473; XIII, p. 159, 
160-161. 

V Ą. Mierzyfski, Žrėdia do mytologii litewskiej, II, Warszawa, p. 189: I, p. 145 - 
„COlentes Patollu (sic), Natrimpe et alia ignominiosa fantasmata [...]“ [3]. 

* „[...] Sunt autem pro lingua barbara barbarissimi hi Occopirmus, Suaiaix, 
Ausschauts, Autrympus, Potrympus, Gardoaetes, Piluuytus, Parcuns, Pecols atgue, 
Peccols, gui Dei, si corum numine secundum illorum opinionen, erunt Satur- 
nus, Sol, Aesculapius, Neptunus, Castor et Pollux, Ceres, Jupiter, Pluto, Furiae 
[-..]“ [4]. K. Būga, Rinktiniai raštai, 1, p. 149-150; Z. Ivinskis, Senovės lietuvių 
religijos bibliografija, Kaunas, 1939, p. 8; J. Bender, „Zur altpreussische Mytho- 
logie und Sittengeschichte“, Altpreussische Monatschrift, 1V, Konigsberg, 1867, 
p. 98; plg. M. Stryjkowski, Kronika Polska, Litewska, žmodžka i wszystkiej Rusi, I, 
Warszawa, 1846, p. 144-145. 

* M. Stryjkowski. Kronika[...], p. 144-146. 

tinio, sniego ir lietaus dievas buvo Perkūnas (Perkunos), arba Pe- 
rūnas (Piorunos). Požemių, debesų, užtemimų, lakstančių dvasių 
arba velnių dievas Poklius (Poklus). Buvo garbinami ir parstukai, 
markopolai - mažučiai žmogeliai, gyveną žemėje. 

M. Strijkovskis sumini atskirų dievų grupę, būdingą tik lietu- 
viams ir žemaičiams. Žymiausias iš šių dievų buvo Prakūrimas 
(Prokorimos); jam buvo aukojamos baltos vištos, kurių dalį valgė 
patys namiškiai, dalį aukotojai, trečioji dalis buvo sudeginama 
kaip auka. Rūgščių patiekalų dievas buvo Rūgutis (Ruguczis), ku- 
riam buvo aukojami kuoduoti viščiukai. Žemės dievas buvo Že- 
mininkas (Ziemiennik); jo garbei žmonės laikė žalčius ir maitino 
juos pienu. Jam aukodavo juodus viščiukus. Visokius javus duo- 
dantis buvo dievas Krūminė varpų pradžia (Kruminie Pradžiu War- 
pu), kurio garbei buvo aukojamos žemkuodės vištos. Jų mėsą žmo- 
nės kapojo smulkiai, kad rugiai būtų tankūs, varpoti ir neaukšti. 
Lietų duodantis dievas buvo Lietuvanis (Lituvanis), kuriam žmo- 
nės aukojo įvairių spalvų - baltus, juodus, raibus ir kt. — viščiu- 
kus. Arklių dievas buvo Chauriraris, kuriam buvo aukojami įvai- 
rių spalvų gaidžiai, kad gimtų tokios spalvos arkliai. Žmonės 
prašydavo jį taikos ir apsaugos nuo priešų (jis buvo laikomas ir 
karo dievu, panašiai kaip graikų ir romėnų dievas Marsas), susė- 
dę užkrosnėje ant balnų, meldėsi ir aukojo jam aukas. Visokių 
galvijų dievas buvo Sotvaras (Sotvaros), kuriam priešais ugnį bu- 
vo aukojamos įvairių spalvų vištos, kad galvijų būtų įvairių spal- 
vų. Namų darbininkų globėjas buvo Šeimos dievas (Seimi De- 
wos), kuriam buvo aukojami balti paršeliai - mėtomi į ugnį ir 
prašoma, kad darbininkai ilgai iš namų neišeitų. 

Upes laikė savo valdžioje Upinis dievas (Upinis Dewos), ku- 
riam Žmonės aukojo baltus paršelius, kad plauktų tyras vanduo. 
Medaus ir bičių dievas buvo Bubilas (Bubilos), kurį žmonės gar- 
bino sėdėdami už krosnies; žynys laikydavo rankoje naują indą, 
pilną medaus; baigęs maldas, garsiai sušukdavo, tą indą trenkda- 
vo į krosnį, kad jis subyrėtų į šukes, ir prašydavo Bubilą, kad bitės 
gausiai spiestųsi. Didis Lado (Dzidzis Lado) - dievas, garbina- 
mas nuo gegužės 25 dienos iki birželio 25 dienos; jam buvo 

aukojamos baltos vištos. Tuo metu vyrai vaikščiojo po karčia- 
mas, o moterys ir merginos, susiėmusios už rankų, šoko, grau- 
džiai dainuodamos: „Lado, Lado, Lado, didis mūsų dieve!“ 
Kiekvieną žmogų saugojo Gulbių dievas (Gulbi Dziewos), ku- 
riam vyrai aukojo baltus gaidžius, o moterys - vištas. Piemenų 
dievas buvo Ganyklis (Goniklis Dzievos), kuriam žmonės aukojo 
išromytų arklių, jaučių, ožių ir kitų galvijų kiaušus - degindami 
juos ant didelių akmenų, kalbėdavo: „[...| Kaip šis akmuo kietas, 
nebylus ir nepajudinamas, taip, o dieve mūsų Gonikli, vilkai ir 
visi plėšrūs žvėrys tegul nepasijudina, kad mūsų galvijams, tau 
pavestiems, kenkti negalėtų“. Sviečpuntinis (Swieczpuncinis) - viš- 
tų, žąsų ir ančių globėjas; Kelių dievas (Kielu Dziewos) - keliau- 
jančiųjų dievas, kuriam Žmonės, apsirengę, susijuosę ir paėmę 
lazdą į ranką, aukojo baltas vištas, prašydami, kad gerai pavyktų 
kelionė. Pušaitis (Puschajtis) - žemės dievas, gyveno po alyvų me- 
džiu. Jam vakarais žmonės aukojo duoną ir alų, prašydami, kad 
jis savo mažus žmogelius — parstukus siųstų į jų klojimus javų 
skalsinti ir dauginti. Jiems puotos buvo keliamos du kartus per 
metus. Šventės metu žmonės klojime statydavo stalą, padėdavo 
keturis kepalus duonos, virtos ir keptos mėsos, sūrio ir sviesto. 
Po to naktį, atlikdami apeigas, kvietė parstukus į vaišes. Tada, 
klojimo duris stipriai uždarę, išeidavo; naktį parstukai valgė vi- 
sus patiekalus. Rytojaus dieną ūkininkai ėjo į klojimą žiūrėti, ku- 
rio maisto jie daugiau suvalgė. Jeigu duonos, tai tikėjo, kad tie 
dievaičiai skalsins javus. Jei mėsos, tai gyvuliai seksis, ir t. t. Per 
kitą parstukams skirtą šventę paprastai ant stalo buvo dedama 
daugiau tų produktų, kurių jie paskutinių vaišių metu daugiau 
valgė. Tai darant, buvo prašoma padidinti javų derlių. Iš tų šei- 
mininkų, kurie nemokėjo parstukams įsiteikti, naktį jie vogė iš 
klojimų naudą ir nešė tiems, kurie juos geriau vaišino. 
Reformacijos metu senovės lietuvių religija ėmė domėtis ir 
apie ją rašyti žmonės, daugiau pažįstantieji liaudį, buvo pastebė- 
ta daugybė dievaičių, aprašytas jų kultas (Mažvydas, Bretkūnas, 
Daukša, Maleckiai, Jonas ir Jeronimas, Pretorijus, Milkus, Bro- 
dovskis, Rėza ir kt.). Kalbama apie vyriausiąjį dievą Sotvarą, ga- 

lingą dievą Perkūną, Pikuolį, Žvaigždiką, Pergrubę, Patrimpą, 
Žemyną, Žempatį, Lauksargį, Ganyklį, Lietuvanį, Bubilą, Lai- 
mą, Gabiją, Veliuoną, Praurimę, Ragį ir kt. J. Lasickis pateikia 
dievų sąrašą“?, nors daugumą jo dievų reikia priskirti dvasioms 
demonams, o kita dalis yra išgalvotų dievų. Be to, Bretkūnas 
(XVI a.) dievaičius gretino su katalikų šventaisiais. Dar XVII a. 
ir vėliau dievaičiai dažnai buvo garbinami drauge su katalikų šven- 
taisiais tomis pačiomis dienomis ir tose pačiose vietose. 

Kad senovės lietuviai garbino savo dievus ir turėjo jų stabų, 
mums kalba ir įvairiose Lietuvos vietose surastos šaltiniuose mi- 
nimos kai kurių dievų stovylėlės. 1584 m. vienas misionierius apie 
Balninkus ir Vidiškius (buv. Ukmergės aps.) rado pirkių kertėse 
dievaičių stovylas, kurias vienas neofitas, misionierių sukursty- 
tas, eidamas iš namo į namą, mėtęs į purvyną ir mindžiojęs kojo- 
mis??. XIX a. pradžioje Šiaulių apskrityje nusausinant tvenkinį, 
rasta 12 auksinių pagoniškų dievukų, kurių kiekvienas buvo skir- 
tingos išvaizdos: vieni - su didelėmis nosimis, kiti — su ragais, 
treti panašūs į žaltį su žmogaus galva, ketvirti - moters pavidalo 
ir t. t. D. Poška, norėdamas išsaugoti juos, buvo pasiryžęs užsta- 
tyti savo dvarą arba pasiskolinti pinigų ir tuos dievukus nusipirk- 
ti. Bet pavėlavo, nes pirkliai anksčiau nupirko juos ir sulydino 
(D. Poška, Raštai, Vilnius, 1959, p. 413). Netoli Užvenčio ant 
Perkunkalnio kalnelio 1860 m. buvo rasta bronzinė dievo stovy- 
lėlė. Garbinto ant Divyčio kalno dievo Divyčio stabas buvęs pa- 
skandintas ežere**. A. Kosaževskis nurodo, kad 1863 m. prie Ugė- 
nų (buv. Raseinių aps.) buvo išarta žmogaus pavidalo statulėlė. 
Dar apie 1880 m. Baltarusijoje vienas valstietis turėjo žalvarinę 
dievaičio stovylėlę, prie kurios kojų buvo laikomas bandelės pa- 
vidalo akmenėlis, vadinamas dievaičio duona, kurią žmonės 
bučiavo ir kaip vaistą vartojo nuo ligų??. K. Būga nurodo, kad 


* J. Lasicius, De diis Samagitarum, Basileae, 1615. 

*7 J. Basanavičius, /š krikščionybės santykių[...], p. 31-32. 
3 K. Būga, Rinktiniai raštai, I, p. 149. 

* Lietuvių tauta, kn. I, sąs. 2, Vilnius, 1908, p. 203. 

Betygalos apskrityje buvo iškastas stabas. Žmonės, sužinoję, 
kad tai stabmeldiškas dievaitis, sudaužė jį“. Stanislovas Au- 
gustas savo dekrete įsakė naikinti Žemaitijoje stabus, išliku- 
sius miškuose*!. 

1818 m. Kaune seno pastato sienoje buvo rasta statulėlė, vaiz- 
duojanti sėdintį dievą su karūna ant galvos ir rankoje laikantį tris 
žuvis. Ši statulėlė pateko į Varšuvos mokslo mylėtojų draugiją, o 
1836 m. drauge su kitais rinkiniais buvo išvežta į Peterburgą. Še- 
šios bronzinės ir viena sidabrinė statulėlė rasta Švėkšnoje. Kele- 
tas statulėlių buvo rasta Vilniuje, Gedimino pilies kalno požemy- 
je. Lukiškių aikštėje rasta akmeninė sudaužyto didelio stabo koja. 
Šie visi XIX a. radiniai buvo atiduoti į Vilniaus senienų muzie- 
jų*?; jame pagal 1879 m. katalogą buvo 15 lietuvių dievų statulė- 
lių. Iš jų pažymėtinos žmogaus su šalmu ir šarvais statulėlės. Pvz., 
viena jų rasta XIX a. pradžioje netoli Kražių, ariant Buračkų dvaro 
dirvas. Šią statulėlę to meto tyrinėtojai priskiria lietuvių karo die- 
vui Kovui, kuriam garbinti buvo skirtas kovo mėnuo. Panašių sta- 
tulėlių rasta ir kitose vietose. Žalvarinė dievo Perkūno statulėlė 
rasta Kernavėje. Naugarduko apylinkėse rasta iš raudono molio 
apie 5,25 colio aukščio moters su ilgais drabužiais statulėlė“. 

Lietuvoje yra rastos dvi žalvarinės Žmonių statulėlės, priskiria- 
mos žalvario amžiui. Viena jų rasta Šernų miške (Klaipėdos aps.) 
po akmeniu, kitos vieta nežinoma. Šernų statulėlę V. Gertė linkęs 
priskirti karo dievui“. Panašių statulėlių rasta ir kitose vietose. Ta- 
čiau dauguma jų žuvo, ypač medinės, o akmeninės buvo sudaužy- 
tos ar paskandintos ežeruose“. Įvairiose Rytprūsių vietose yra su- 
rasta akmeninių statulų maždaug žmogaus aukščio, datuojamų 


* Mūsų senovė, I, p. 126. 

*! Tauta ir žodis, I, Kaunas, 1923, p. 112-114. 

** A. Kirkor, O znaczeniu i wažnošci zabytkow pierwotnych, Krakow, p. 22. 

“ D. Ą06panckuū, Kamanor npegMemosB B My3ee gpeBnocCmeū, BHABHO, 
1856, Nž 1—6; J. Sliwka, Przechadžki po Wilnie i jego okolicach, Wilno, 1856, 
Nr. 1-6. 

** W. Gaerte, Urgeschichte Ostpreussens, Konigsberg. 1929, p. 78-80. 

“ E. Tyszkiewicz, Rzut oka[... Į, p. 39. 

IV-VIII m. e. a. Vienos jų vaizduoja žmogų su ragu dešinėje ran- 
koje, o kitos - su skrituliu ant krūtinės“ (soliarinis ženklas). Ana- 
logiškos akmeninės statulos, datuojamos I tūkst. pirmąja puse, su- 
rastos Padnestryje — Staučionių, Kaliuso, Ivanoveco kaimuose 
(Chmelnickio srityje). Drauge su stabais Staučionių kaime rasta 
laužų liekanų, apdegusių akmenų, pelenų, gyvulių kaulų, puodų 
šukių“' ir kt. Iš to būtų galima daryti išvadą, kad šie stabai buvo ne 
kas kita, kaip dievybių stabai, kuriems buvo aukojamos aukos. Pa- 
našios akmeninės skulptūros rastos aukštutiniame Padnepryje prie 
Gabės, Desnos upių, Minsko apylinkėse* ir kt. Pažymėtina, kad 
Rytprūsių, Padnestrio ir kitose vietovėse surastieji stabai yra ana- 
logiški ne tik savo išvaizda, bet ir vaizdavimo maniera, taip pat 
forma. Greičiausiai, jie yra senųjų baltų kūrinys. 

1956 m. kasinėjant sūduvių pilkapius Suvalkų aps. Šiurpilių 
pilkapyje rasta apdegusi V-VI a. medinė statulėlė (60 cm aukš- 
čio, 20 cm pločio), kurios rankos priglaustos prie liemens, kojos 
išskėstos. Greičiausiai tai buvo namų arba šeimos dievaitis, turė- 
jęs globoti mirusįjį ir aname pasaulyje“. 

Reikia pažymėti, kad dievus ir jų stabus garbino ne tik lietu- 
viai, bet ir beveik visos pasaulio tautos, išskyrus labiausiai atsili- 
kusius australus. 

Viena iš seniausių totemistinės lietuvių religijos sričių yra me- 
džių kultas. Medžiai, duodantieji vaisius, buvo globojami; lauk- 
dami iš jų didesnio derliaus, žmonės stengėsi juos paveikti magi- 
ja, ovėliau - aukomis. Žiloje senovėje sukurtų tikėjimų buvo išlikę 
ir XX a. pradžioje. Pvz., Ariogalos, Kalesnykų, Marcinkonių apy- 
linkėse Kalėdų ir Naujųjų metų išvakarėse valstiečiai purtydavo 
ir kalbindavo vaismedžius, kad jie būtų derlingi. Jei obelys 


* W. Gaerte, Urgeschichte[...], p. 343, 348. 

* H. C. Bnnokyp, T. H. XoTau, „A3biueckue H3BaAHKHA H3 C. CTaB4aHBI 
B [MoAHecTpoBHH", CoBemckaa apxeoAorua, MockBa, 1964, 4, c. 210 et seą. 

*8 T. H. TpeTakos, O. H. LlmuaT, Ąpesnue ropoguuja CMoneRUJUHBI, 
MockBa - AeHunrpas, 1963, c. 31. 

* T. Žurawski, „Sprawozdanie zbadan cmentarzysk kurhanowych [...]“, Wia- 
domošci archeologiczne, XXV, zesz. 1-2, Warszawa, 1958, p. 111-112. 

neduodavo vaisių, tai po jomis užkasdavo gyvulius: gyvus kačiu- 
kus, gyvą šunį ir pan?" 

Medžius lietuviai garbino ir todėl, kad jie priminė žmonėms 
jų gyvenimą. Medžiai, kaip ir žmonės, gimsta, auga, bręsta, sens- 
ta ir miršta. Tam tikri medžiai, ypač tie, kurie buvo ypatingai nu- 
augę, laikyta turinčiais gydomosios galios ir šventais. Pvz., me- 
džiai, kurių kamienas išsišakoja ir vėl suauga, laikyta ir 
nepaprastais. Per tokių medžių išsišakojimą buvo prakišami ligo- 
niai, kad pasveiktų. Todėl tokiems medžiams buvo meldžiamasi 
ir aukojami rankšluosčiai, pinigai, kaspinai. Priėmę krikščiony- 
bę, lietuviai kabino ant jų koplytėles su šventaisiais. Kai kurie 
medžiai, pvz., šermukšnis, žilvitis, kadagys, buvo garbinami ne 
tik dėl savo gydomosios galios, bet ir kaip tariamai nukreipiantys 
nelaimes, piktas dvasias, blogą žvilgsnį ir t. t. Tokius medžius lie- 
tuviai garbino ir priėmę krikščionybę, jų šakas šventino Verbų 
sekmadienį ir jomis rūkė audringus debesis, ligonius ir pan. To 
jiems Bažnyčia nedraudė. Be to, buvo garbinama liepa, uosis, dre- 
bulė, beržas ir kt. 

Atsiradus kaplinei žemdirbystei ir gyvulininkystei, senasis me- 
džių totemų kultas pamažu keitėsi. Sustiprėjus tuo metu animiz- 
mui, ypač prosenių kultui, medžiai pamažu iš totemų ėmė virsti 
prosenių dvasių buveinėmis. Jie pradėta garbinti jau ne vien dėl 
naudingų savybių, bet ir dėl to, kad juose tariamai gyvenusios 
dvasios. Šitas lietuvių medžių kulto bruožas yra seniai susidaręs, 
ir jis bendras visiems baltams ir kai kurioms kitoms tautoms. Iš 
dalies šitoks medžių kulto supratimas buvo išlikęs krikščionybės 
platinimo laikais (t. y. XIII-XVI a.). Apie medžių dvasių buvei- 
nę kalba Oliveris Scholastas, Jeronimas Prahiškis, J. Dlugošas, 
M. Strijkovskis ir kt. Iš tautosakos žinoma, kad ypatingai nuau- 
gusiuose arba girgždančiuose medžiuose gyveno įvairios dvasios, 
kurioms žmonės dėdavo aukas. 

Šalia atskirų medžių lietuviai plačiai garbino šventus miške- 


“ Z. Slaviūnas, „Liaudies papročiai ir mitiniai įvaizdžiai Mažvydo raštuose“. 
Senoji lietuviška knyga, Kaunas, 1947, p. 182. 


192 


lius alkas, kuriuose buvo kūrenama ugnis - židiniai. Juose buvo 
deginami mirusieji?'. Apskritai miškas pirmykščiam žmogui bu- 
vo paslaptingas gamtos kūrinys, kuriame tariamai gyveno įvai- 
rios dvasios, dievybės, demonai. Miškai turėjo ir savo vyriausiąją 
moteriškosios lyties dievybę, kurią Volynės kronika vadina Me- 
deina. Žemaičių padavimai plačiai mini deivę Medžiojimą, kuri 
gyvenusi miškuose. Ji buvo vaizduojama kaip mergina vyro gal- 
va, apsirengusi lokio kailiu ir su šaudomuoju lanku už pečių. Nuo- 
latinė jos buveinė buvusi prie Kražių ant Medžiokalnio. Žmonių 
pasakojimu, dar apie XIX a. vidurį ši deivė pasirodydavusi žmo- 
nėms, tačiau būdavusi labai liūdna, verkdavusi, neturėjusi lanko 
ir lokio kailio. Į praeivius kalbėdavusi: „Lietuva yra miškuose. 
Iškirsit miškus, nebus Lietuvos! Kirskite! Kirskite!““? 

Tautosakoje minimos ir vyriškosios lyties dievybės, kaip Miš- 
kinis, Miškinėlis, Samanėlis. Jas žmonės garbino eidami į mišką, 
grybaudami ar uogaudami. Pvz., dzūkai, įėję į mišką grybauti ar 
uogauti, pirmą nuskintą uogą ar išrautą grybą numesdami ant 
žemės sakydavo: „Pirma uogelė Miškinėliui, pirmas grybelis Sa- 
manėliui, kad po girią nevedžiotų, kelio nepastotų“, arba: „Miš- 
kinėli, Samanėli, aš girelės nekertu, lizdelių neplėšau, aš paukš- 
telių nemušu, man kelio nepastok, manęs girioj nevedžiok, namo 
grįžti nekliudyk“*?. 

Senajame lietuvių kulte didelį vaidmenį vaidino kai kurie žvė- 
rys totemai - elnias, tauras, šernas, lokys ir kt. Vėliau, atsiradus 
gyvulininkystei ir žemdirbystei, ožys pradėta laikyti vaisingumo, 
kiaulė - lengvo žemės išpurenimo simboliu. Juos aukojo dievams. 
Iš paukščių susieta su įvairiais tikėjimais pelėda, gegutė, lakštin- 
gala: jos buvo kildinamos iš žmogaus. Iš naminių paukščių bur- 
tais buvo apsupti gaidžiai ir vištos, kuriuos aukodavo dievams 
įvairių švenčių metu. 


“| J. Dlugosz, Opera omnia, XIII, Krakow, 1877, p. 159. 

32 A. Kupkop, Yepmsi u3 ucmopuu u x u3Hu AUMmOBCKOTo Kapoga, BuacHo, 
1854, c. 89; plg. L. A. Jucevičius, Raštai, Vilnius, 1959, p. 87-88. 

3 V. Krėvė-Mickevičius. „Kerai“, Tauta ir žodis, IV, Kaunas, 1926, p. 508. 

Iš vabzdžių ypatinga pagarba buvo reiškiama laumžirgiams, bi- 
tėms, skruzdėms, boružėms — „dievo karvytėms“. Pastarosios gin- 
tarinis atvaizdas (amuletas) rastas Juodkrantėje. Iš roplių buvo gar- 
binami žalčiai, kurie, be abejo, pirmiausia buvo totemai. Pirmykščio 
žmogaus pagarbą žalčiui greičiausiai kėlė jo savotiška žibanti iš- 
vaizda, baimę keliantis žvilgsnis, tai, kad jis išsineria iš kailio“. Žalčio 
totemo kultas išliko ir tada, kai sustiprėjo prosenių kultas ir žal- 
čiuose apgyvendinta vėlės. Įsigalint žemės ir vandens kultui, žal- 
čiams priskirta kai kurie žemės ir saulės atributai. Žalčiai imta lai- 
kyti požemių valdovais, gyvulių ir šeimos globėjais, turtų 
saugotojais, žmonių ir gyvulių gydytojais, teikiančiais jiems gyvybę 
iš žemės, ir t. t. Be to, jie laikyta vegetacinės jėgos, vaisingumo, 
saulės ir žemės derlingumo simboliais. Žalčiai visa žiną ir moką, 
rūpinąsi žmonių ir namų gerove. Todėl namuose žmonės laikė žal- 
čius, juos maitino, aukojo jiems gaidžius, viščiukus ir kt. 

Keičiantis visuomeninei santvarkai, atsirado ir žalčių vyriau- 
siasis dievaitis Ragis, kurio akmeninė statula dar XVIII a. buvusi 
Ringovėje (dab. Marijampolės r.), ant kalnelio prie milžiniško 
ąžuolo. Ten jis buvo atvaizduotas sėdinčiu žmogumi su ragais ant 
galvos, vienoje rankoje laikąs žeberklą, kitoje - lanką su strėlė- 
mis. Jam aukojant aukas, tarpininkavęs žaltys, kurį vyrai, eidami 
aukoti, varydavę pirm savęs dainuodami: 

Oi tu žalty, žaltinėli, 
Dievų siuntinėli, 
Veski į kalnelį, 

Pas mielą dievelį...?* 

Tautosakoje randame žinių apie žalčių karalių ir karalienę, 
vainikuotą aukso vainiku su ragu, kartais iš deimanto, ant galvos. 
M. Strijkovskis vaizduoja žaltį su žmogaus galva, ant kurios už- 
dėta karūna“. D. Poškos baublyje buvo žalvarinis žaltys su dviem 


* Z. Slaviūnas, „Liaudies papročiai [...]“, p. 185. 

35 J. Totoraitis, „Senovės liekanos ir lietuvių mitiniai atminimai“, Lietuvių 
tauta, kn. I, sąs. 2, Vilnius, 1908, p. 196-197. 

* T. Narbutt, Dzieje/...), 1. p. 7. 

galvomis, turinčiomis po du ragučius. Liaudies pasakojimuose 
vandenų dievaitis dažnai vaizduojamas žalčiu. Ežero dievaitis, iš- 
ėjęs iš vandens, virstąs žalčiu. Žilvinas, išėjęs iš vandens, taip pat 
virstąs žalčiu. Kadangi jie šliaužiojo lietaus metu, žemdirbiai ti- 
kėjo, kad jie yra susieti su nesuprantamu jiems lijimo mechaniz- 
mu“, 

Senovės lietuvių religijoje žymią vietą užėmė ugnies kultas. 
Ugnį pirmykštis žmogus apvaldė dėka savo gamybinės veiklos, 
tačiau ilgainiui apsupo ją įvairiais fantastiniais tikėjimais, pavers- 
damas antgamtine jėga. 

Ugnis buvo ypatingai garbinama, nes žmogus pastebėjo, jog ji 
ne tik duoda šilumą ir šviesą, bet jos bijosi plėšrūs žvėrys, vabz- 
džiai. Ugnis, pasirodanti žaibu, buvo laikoma dangiška paslap- 
tinga jėga, išreiškiančia dievų valią. 

Lietuvių ugnies kultą galima skirstyti į dvi dalis: 1) viešosios 
amžinosios šventos ugnies, kūrentos tam tikrose vietose, dažniau- 
siai prie šventų ąžuolų, garbinimas ir 2) namų židinio ugnies gar- 
binimas. Pirmasis buvo susijęs su dievo Perkūno garbinimu. Na- 
mų židinio ugnį lietuviai įsivaizdavo moters pavidalo dievybe, 
kurią vadino Gabija arba Gabjauja. Ji, kaip Žmogus, gyveno, jau- 
tė, valgė, miegojo, atsikėlusi prausėsi ir t. t. Moterys maitino ją 
duona, druska, vakarais klojo jai patalą, migdė, kėlė ją, kalbėda- 
mos maldas, saugojo, kad neužsiterštų ir neužgestų, nes tai laikė 
nelaime namams. Taip pat buvo laikoma, kad namų židinys su- 
jungia namų bendruomenę į darnų kolektyvą. Todėl prie židinio 
buvo atliekamos krikštynų, vestuvių ir laidotuvių apeigos, kurio- 
se, be kitų dievų, buvo garbinama Gabija?*. 

Gabijai, arba Gabjaujai, pagrindinės apeigos buvo atliekamos 
baigus kūlę??. 


* b. A. PBIGakoB, „KocMoroHKa Hh MHDOAOTHA 36MAEABABI[EB 3HEOAHTA", 
CosemcKkaa apxeonoruA, I, MockBa, 1965, c. 36. 

3 P. Dundulienė, „Namų židinio kultas Lietuvoje“, Lietuvos TSR aukštųjų 
mokyklų mokslo darbai, Istorija, VI, Vilnius, 1964, p. 189 ir kt. 

“ M. Praetorius, Deliciae Prussicae, oder Preussische Schaubūhne, Berlin, 
1871, p. 64-65. 


Katalikų bažnyčiai persekiojant senovės lietuvių kulto tradi- 
cijas, vietoj Gabijos buvo pradėta garbinti šv. Agota. 

Nepaprasta pagarba buvo apsupta žemė, duodanti vaisius. II- 
gainiui ji pradėta laikyti motina, gimdytoja, maitintoja, šventa. 
Todėl XI a. senovės prūsai saugojo, kad svetimšaliai, kitų religijų 
žmonės, nemindžiotų jų žemės, nes ji galinti supykti ir neduoti 
derliaus, medžiai - vaisių, gyvuliai - prieauglio“. Žemę buvo drau- 
džiama mušti, ypač pavasarį, kada žmonės ją laikė nėščia. Buvo 
draudžiama pavasarį kalti į žemę kuolus, daužyti žemę ir t. t. Iš- 
reikšdami jai pagarbą, žmonės bučiavo ją“!. Žemę bučiavo pri- 
siekdami, eidami gulti, atsikėlę ir t. t. 

Gilioje senovėje žmonės, išgirdę audringą naktį drebant že- 
mę, manydavo, kad ją - maitintoją - įžeidė. Tada jai aukodavo 
aukas —- užkasdavo gyvus gyvulius ar žmones“. Žemei žmonės 
aukojo aukas ir bučiavo ją pradėdami ir baigdami arti ar sėti, 
baigdami rugius pjauti. Atsiklaupęs žemę bučiavo nusenęs tėvas, 
perduodamas sėtuvę sūnui, o šis - ją priimdamas. 

Žemė mylėjusi tik gerus žmones, o nusidėjėlių nepriimdavusi 
į save. Piktadariui buvo sakoma: „Kaip tave šventa žemė nešio- 
ja“ arba: „Kad tavęs šventa žemė nepriimtų!“ Buvo tikima, kad 
žemė suteikianti žmonėms gyvybinių jėgų. Todėl pavasario metu 
žmonės voliodavosi ant žemės. 

Atsiradus žemdirbystei, atsirado ir žemės deivė, kuri buvo vaiz- 
duojama moters gimdytojos ir maitintojos pavidalu. Tacito mini- 
ma aisčių dievų motina greičiausiai buvo deivė Žemyna. Juod- 
krantėje surastos neolito laikų gintarinės moterų statulėlės 
tikriausiai vaizdavo šitą deivę. Mitiniuose pasakojimuose Žemy- 
na vaizduojama kaip vaisingiausia iš visų gimdančiųjų. 

Žemyną, arba Žemynėlę, mini Mažvydas, Daukša (XVI a.), 


* „Propter tales [...] homines terra nostra non dabit fructum, arbores non 
parturiunt, nova non nascunt animalia, vetera moriuntur“ [5] (Scriptores reruni 
Prussicarum, I, p. 231). 

*! Salantų apyl. bučiuojant žemę buvo sakoma: „Žeme. motina mano, aš iš 
tavęs esu, tu mane šeri, tu mane nešioji, tu mane po smerčio pakavosi“. 

** J. Balys, „Motinos žemės gerbimas“, Žemės ūkis, 1943, nr. 2, p. 87. 

Kleino gramatika ir kiti. Plačiai jos kultą aprašė M. Pretorijus 
(XVII a.), Brodovskis (XVIII a.) ir kiti. 

Žemyna buvo garbinama pradedant laukų darbus - pirmą ari- 
mą, sėją, pradedant ir baigiant nuimti derlių, baigus kūlę, išge- 
nant gyvulius, gimstant kūdikiui, vedantis, laidojant. Dar XVII a. 
Sambijos sūduviai, pradėdami pirmąjį arimą, Žemynos garbei at- 
likdavo apeigas. Šeimininkas tris kartus pasemdavo iš statinės po 
samtį alaus ir pildavo į kaušelį; dalį gėrimo nupildavo ant žemės 
Žemynėlei, sakydamas: „Žemynėle, žiedkėlėle, sužydėk rugiais, 
kviečiais, miežiais ir visokiais javais, būk mums maloninga deivė, 
tiems mūsų visiems darbams tepadeda angelas, blogus žmones 
nušalink, kad mūsų neišjuoktų“. Ta apeiga buvo vadinama žemy- 
neliavimu. 

Po to vadovaujantysis apeigoms išgerdavo trečdalį kaušelio 
alaus ir sakydavo: „Dėkojam dievui, kad mus sveikus išlaikė. Taip 
pat tegul bus ačiū šeimininkui, šeimininkei ir kitiems, kurie visa 
tai gerai atliko, lai jiems dievas duoda sveikatos. Tegul laimina 
mūsų gėrimą, kad linksmi būtume ir linksmai išsiskirstytume, te- 
gul ateityje duoda mums daugiau, o ne mažiau“. Tai vadinosi pa- 
labinti. Po to vadovaujantysis papildydavo kaušelį, ir visi susirin- 
kusieji gerdavo ir valgydavo. Puotą baigdavo maldomis. Artojai 
eidavo arti. Sugrįžę artojai rasdavo padengtą stalą, kur tarp kitų 
patiekalų buvo kiaulės kriūkis ir kojos - lengvo žemės išpureni- 
mo simbolis. Artojas turėjo taip lengvai išarti dirvą, kaip kad kiaulė 
ją išknisa. Kiaulės buvo aukojamos Žemynėlei įvairių švenčių ir 
darbymečių metu. 

Žemynėlė ir kiti dievai buvo garbinami nuėmus nuo laukų 
derlių. Iš pirmojo nupjovimo devynių saujų javų, sumaišytų su 
miežiais, buvo daromas alus. Šventę pradėdavo vyriausiasis žmo- 
gus, pripylęs ąsotį ir prašydamas dievus palaiminimo. Po to jis 
gerdavo Žemynėlės garbei, kalbėdavo maldas iškėlęs ąsotį ran- 
koje. Nugėręs trečdalį alaus, aukojo gaidį, kuris turėjo būti tų 
metų gimimo, juodas, baltas ar raibas, bet ne raudonas. Po to 
aukojo neraudoną vištą ir gėrė likusį alų. Visi esantieji, pakėlę 
rankas į viršų, kalbėjo: „Dieve ir tu, Žemynėle, mes tau dovanojame 

šitą gaidį ir vištą. Priimk juos kaip auką, kuri dovanota yra iš mū- 
sų geros širdies“. Po to buvo pešami paukščiai, verdami ir deda- 
mi ant stalo. Prie kiekvieno žmogaus dedama po mažą kepaliuką 
duonos, geriamas alus trimis kaušeliais, kurie turėjo apsukti ap- 
link stalą trissyk po devynis kartus. Kiekvienas dalyvis ėmė į ran- 
kas priklausantį jam kepalėlį duonos ir, pridėjęs jį prie Žemės, 
meldėsi: „Žemėpati, tu duodi mums tokią gerą duoną, dėkojame 
tau už tai, padėk, kad mes tavo laiminami dirbtume dirvas ir kad 
Žemynėlės pagalba vis daugiau tavo gerų dovanų gautume“. Po 
to, pakėlę duoną į viršų, prašė: „Pasotink mus!“ Paskui puotavo, 
gėrė ir meldėsi“. 

Paprastai šeimyninėms apeigoms vadovavo pats šeimininkas 
arba už jį - šeimininkė. Svarbesnėse apeigose dalyvaudavo spe- 
cialus maldininkas. Krikštynų apeigose maldininku paprastai bū- 
davo pribuvėja, kuri, kalbėdama Žemynėlei maldas, prašydavo, 
kad ji būtų maloninga naujagimiui. Vestuvėse maldas ir apeigas 
Žemynėlei kalbėdavo tėvas, motina ir piršlys, laidotuvėse - arti- 
miausias giminaitis; jis kreipdavosi į deivę sakydamas: „Žemynė- 
le, būk maloninga, priimk šią vėlę ir ją gerai užlaikyk“““. Įdomią 
maldą Žemynėlei yra pateikęs Brodovskis. „Tirštas krūmas, dir- 
ma rasa, brandžia varpa, Žemynėle Žiedkėlėle, išlaikyk sveikato- 
je ir gėrybėje, žegnok valgomus, sėjamus, akėjamus, ant šios Že- 
mynėlės žiedkėlėlės pasidžiaugti, apsaugok nuo alkano žvėries“. 

Mažeikiuose 1866 m. buvo užrašyta tokia malda: 

Žemnynėle, mus kavok, 
Dirvas mūsų peržegnok, 
Peržegnok dirvas, laukus, 
Klonius, lankas ir šlaitus“. 

Žemynos atminimas ilgai išliko žmonėse. Dar XIX a. antrojoje 
pusėje Krikštonių apylinkėse žmonės žinojo, kad Žemyna esanti 


“ M. Praetorius, Deliciae[... J, p. 51-52, 55, 60, 64. 67 (Pretorijus dalį maldų 
užrašė lietuviškai). 

“ Ibid., p. 67. 

“ J. Balys, „Motinos žemės gerbimas“. p. 88. 

deivė (dvasia), tvarkanti javų derlių ir apskritai susijusi su žem- 
dirbiais. Žemdirbių, kurie nusikalsdavę Žemynai - tingėdavę 
dirbti, gerai žemės neišpurendavę, dirvų nepatrešdavę, „žemei 
maistelio neduodavę, daigams patalėlio nepaklodavę“, ji nelai- 
mindavusi, jiems javų neaugindavusi, tokius kiekviename žings- 
nyje klupdydavusi, jiems nelaimę po nelaimės siųsdavusi. Kurie 
pramanydavę, kaip Žemynai įtikti, tokiems ji padėdavusi““. 

Daug senojo Žemynos kulto liekanų išlikę užkalbėjimuose nuo 
gyvatės įkandimo. Jai žmonės melsdavosi ir eidami uogauti. Pvz., 
Veliuonos apylinkėse dar prieš 70 metų kai kuric uogautojai, įė- 
ję į mišką, pirmąją uogą numesdavo ant žemės ir kalbėdavo: „Že- 
mynėle, Žemynėle, aš tau duodu uogytę, duok man visą kašę““". 
Žemyna buvo apdainuota ir dainose, kur ji vadinama Žemynėle, 
Žiedkėlėle ir pan. Žemynos vardas dar XX a. pradžioje buvo išli- 
kęs keiksmažodžiuose, pvz., „Kad tave Žemyna aplenktų“ (Laz- 
dijų r.), „Kad tave Žemyna“ (Rudamina, Lazdijų r.). 

Žemynos vyras ar brolis buvo Žemėpatis (dar vadinamas Že- 
mininku). Jį mini Mažvydas, Lasickis ir kt. Žemėpatis savo galia 
prilygo Žemynai. Jis saugojo ir globojo sodybas, ūkį. Jį drauge su 
Žemyna žmonės garbino svarbiais gyvenimo momentais, ypač pra- 
dedant ir baigiant įvairius žemės ūkio darbus. Žemėpaičiui skir- 
tas pagrindines apeigas žmonės atlikdavo tuo metu, kai būdavo 
trumpiausios dienos, kada buvo šventinamos sodybos. Apeigų me- 
tu šio dievo garbei amžinai degančiame namų židinyje aukojo 
vieno lizdo vištą ir gaidį - arba baltos, arba juodos, arba raibos 
spalvos, bet ne raudonos. Po tos aukos šeimininkas atlikdavo ir 
palabinimo apeigas“*. 

M. Strijkovskis rašo, kad lietuviai garbino dievą Žemininką, 
kurio kultą jis sieja su žalčių laikymu namuose. Jo garbei lietu- 
viai kėlė vaišes nuėmus derlių, t. y. spalio pabaigoje. Numatytą 


* Žinias surinko J. Raitelaitis 1918 m. Krikštonių apylinkėse. Rankraštis 
yra Leipalingio vidurinės mokyklos muziejuje. 

*' Užrašė kraštotyrininkas S. Liutvinavičius (Veliuona). 

* M. Praetorius, Deliciae[... J. p. 31, 63. 

dieną žmonės iš 3—4 kaimų rinkosi į kurį nors klojimą, statė stalą, 
dengė jį šienu, klojo staltiesę, ant kurios dėjo kelis kepalus duonos 
ir ant kampų statė 4 ąsočius alaus. Po to vedė veršiuką ir karvytę, 
aviną ir avytę, ožį ir ožką, paršą ir kiaulę, žąsiną ir žąsį ir kt., juos 
pirmiausia mušė žynys, o paskui visi kiti, sakydami: „Tai tau, Že- 
mininkai, dieve mūsų, aukojame ir dėkojame, kad mus sveikus iš- 
laikei, javus ir turtą saugojai, nuo ugnies, geležies, maro ir visokių 
priešų teikeisi ginti“. Po to visi virė ir kepė užmuštų gyvulių mėsą, 
dėjo ant stalo ir valgė. Prieš pradedant valgyti, aukotojas kiekvie- 
no patiekalo pirmus gabalus metė po stalu, ant krosnies, po suolu 
ir į kiekvieną namo kampą, sakydamas: „Tai tau, o Žemininkai, 
dieve mūsų. Teikis priimti auką mūsų ir šį valgį maloningai valgy- 
ti“. Taip darė pradėdami valgyti kiekvieną naują patiekalą. Paval- 
gę vyrai ir moterys pūtė ilgas triūbas ir dainavo dainas“. 

Rytprūsiuose derliaus deivė Kurikė (Kurche) buvo vaizduoja- 
ma stabu, kurį pjūties metu vežiodavo išpuošę vaisiais". Ji grei- 
čiausiai buvo derlių sauganti dievybė. 

Panašūs dievai žinomi ne tik baltams, bet ir kitoms tautoms. 
Jie buvo ypač garbinami per rugiapjūtės pabaigtuves. 

Kaplinės žemdirbystės laikais turėjo būti pradėta garbinti ir pa- 
vasario, gėlių ir žiedų dievybė Pergrubė, kuri buvo vaizduojama 
jauna ir gražia mergina ilgais palaidais plaukais, su gėlių vainiku"!. 
Pavasarį nutirpus sniegui, valstiečiai supildavo miežių salyklą, pa- 
sidarydavo alaus, susirinkdavo viename dideliame name ir išrink- 
davo aukotoją, kuris šventę pradėdavo pakėlęs indą su alumi ir 
kalbėdamas maldą: „O viešpatie, dieve Pergrube, tu nemalonią 
žiemą pravarai, teikiesi žolių ir gėlių ant visos žemės priveisti, mes 
tave prašome, kad mūsų pasėtus javus ir tuos, kuriuos sėsime, teik- 


“ M. Stryjkowski, Kronika[...], I, p. 145, 147-148. 

"* „Ydolo guod semel in anno collectis frudtibus consueverunt confingere et 
pro deo colere, gui nomen Curche imposuerunt, vel aliis diis gui non facerunt 
celum et terram guibuscungue nominibus appellantur de cetero non libabunt“ 
[6] (Codex diplomaticus Warmiensis, p. 31-33). 

"" T. Narbutt, Dzieje[...J, I, p. 59; M. Strijkovskis (Kronika[... J, I, p. 143) ją 
vadina Pergrubius; S. Daukantas (Būdas/...J, p. 138) vadina Pergrūdis. 

tumeis gausiai padauginti, kad varpingi būtų, o visus kukalius kad 
išmindžiotum“. Po to, išgėręs alų, kaušelį permesdavo per galvą, 
už jo stovintis sugriebdavo, neleisdamas jam nukristi ant žemės, ir 
pastatydavo prieš aukotoją, kuris, pripylęs jį, vėl meldėsi: „O tu, 
maloningasis dieve Perkūne, teikis mums pagelbėti ir reikiamu laiku 
malonų lietų duoti, kad žolės lapotų ir kad vėtra, kruša, žaibai ir 
griaustiniai mums žalos nedarytų. O tu, galingas dieve, teikis šalin 
nuvaryti piktąjį dievą Pikuolį, kad nekenktų javams“. Išgėręs antrą 
alaus taurę, aukotojas duodavo gerti visiems susirinkusiesiems. Po 
to, pripildęs ją, meldėsi šviesos dievui Švaistikui (Žvaigždikui), kad 
šviestų pievoms, javams ir gėlėms. Pagaliau meldėsi turto dievai- 
čiui Pilvyčiui, kad leistų visus javus nupjauti ir į klojimus suvežti“. 
Šios šventė liekanų buvo išlikę Lydos apylinkėse dar XIX a. pra- 
džioje. Kovo pabaigoje stojus jaunam mėnuliui, anksti rytą susi- 
rinkdavo jaunos merginos ir bėgdavo į laukus, į saulės užtekėjimo 
pusę. Kai pasirodydavo pirmasis saulės spindulys, merginos dai- 
nuodavo dainą apie pavasarį. Po to, šokdamos, dainuodamos, plo- 
damos rankomis, sugrįždavo namo ir visiems pranešdavo, kad pa- 
vasaris atėjo. Viename kuriame nors name jos rasdavo paruoštą 
puotą, kur susirinkęs jaunimas linksmindavosi"". 

Moteriškų dievybių buvo ir daugiau. Lietuvių mitologijoje pla- 
čiai yra žinoma meilės ir laisvės deivė Milda. Pagrindinė jos šven- 
tykla buvo Vilniuje, Antakalnyje. Šitai deivei priskiriama 3 colių 
aukščio žalvarinė statulėlė, 1840 m. surasta Gedimino kalno po- 
žemyje. Panaši švininė statula, apie 0,5 uolekčio aukščio, su puokš- 
te gėlių rankoje buvo rasta 1782 m. Kaune, užmūryta kunigui 
Pranckevičiui priklausančio namo, statyto prieš 1400 m., sieno- 
je". Pranckevičiaus padėjėjas kunigas Mingaila, išvydęs nuogą 


72 M. Stryjkowski. Kronika[... J, I, p. 143. 

T. Narbutt, Dziejef... J, 1, p. 301. 

"* Aprašas išliko Kauno parapinės bažnyčios archyve. A. Kupkop, „H30- 
6pax<eHHe AMWTOBCKOK GoruHuų MHuAAbBI“, H3asecmua Pycckoro Apxeo- 
AOruuecKoro oGujecmBa, Buabuo, 1857, c. 1—5. Narbutas rašo, kad Milda 
važinėjusi oro vežimu, pakinkytu pora baltų balandžių (T. Narbutt, Dzieje/... J, l, 
p. 61, 91). 

moterišką statulą, palaikė tai nepadoriu dalyku ir ją sudaužė į 
gabalus. D. Poška (Raštai, p. 355) nurodo, kad Mingaila sulydęs 
šviną ir juo išbaltinęs virtuvės puodus. 

Senovės lietuviai didelę garbę teikė vandeniui, ypač kai kurių 
šaltinių ir upių, tariamai turinčių nepaprastos gydomosios galios. 
Apie tai kalba A. Brėmenietis, Inocentas III, Oliveris Scholastas, 
P. Dusburgas, J. Dlugošas, M. Strijkovskis ir kt.; tai žinoma ir iš 
mitologinės tautosakos. 

Vanduo nuo senųjų pirmykštės visuomenės laikų žmogaus gy- 
venime vaidino didelį vaidmenį mityboje ir palaikant švarą. Pir- 
mykštis žmogus pastebėjo, kad nuplautos žaizdos ir skauduliai grei- 
čiau gyja, ir dėl to apsupo vandenį antgamtiškumo skraiste, 
suteikdamas jam ne tik magišką gydomąją ir valomąją reikšmę ma- 
terialine prasme, bet ir dvasine, kur vandens pagalba nuvalomas 
žmogus nuo įvairių blogybių, ir kt. Todėl su įvairiomis apeigomis, 
ypatingu metu (prieš saulėtekį arba saulei nusileidus) tam tikrose 
šventėse buvo maudomi ligoniai. Pradėdami pirmą arimą, sėją, ru- 
giapjūtę ir kt. žmonės laistėsi vandeniu, tikėdami, kad jis nuplau- 
siąs visas žmogaus nešvarybes materialiniu ir dvasiniu atžvilgiu. 

Šituos žiloje senovėje sukurtus tikėjimus perėmė Katalikų baž- 
nyčia, kuri taip pat tikėjo, kad vanduo apvaląs nuo įvairių blogy- 
bių, demonų, velnių ir kt. Gimęs žmogus buvo laikomas religine 
prasme suteptu pirmagime nuodėme, kuri krikšto vandeniu esą 
nuvaloma. Prieš Velykas (arba prieš Sekmines) šventintu vande- 
niu buvo išvaromi iš „apsėstųjų“ velniai, gydomi ligoniai. 

Žiloje senovėje liaudis vandenį laikė šventu ir labai jį gerbė. 
Buvo draudžiama spjaudyti į vandenį, teršti jį, nes buvo tikima, 
kad Žmogus, teršiąs vandenį, spjaudąs į jį, apspjaudąs dievui vei- 
dą, akis ir kt.“ Negerbiamas vanduo keršijąs, paskandindamas 
žmogų. Vandenį galėję užteršti ir prisiartinę prie šaltinio religine 
prasme nešvarūs žmonės. Todėl, pasak A. Brėmeniečio (XI a.), 
lietuviai saugoję, kad krikščionys neprisiartintų prie jų šventų šal- 
tinių ir neužterštų jų. 


** Z. Slaviūnas, „Liaudies papročiai [...]“, p. 177. 

Animistinės religijos pagrindu žmonės tikėjo vandenyse gy- 
venant vandens dvasias ir dievybes, taip pat paskenduolių dva- 
sias. Ten, kur ežere sukasi vandens verpetas, sėdinti dvasia, kuri 
skandinanti žmogų, o paskendusį ji suvalganti'“. Tikėjimas mote- 
riškomis vandens dievybėmis — undinėmis ir kt. - greičiausiai su- 
siformavo motininės santvarkos laikais. Toms dievybėms žmo- 
nės meldėsi ligos ir kitų nelaimių atvejais, aukodami aukas. 
Undinės gyvenusios jūroje ir upėse ir buvusios pavojingos jau- 
niems ir gražiems vyrams. Jūrų undinės pasirodydavusios labai 
gražiomis moterimis, išsipuošusiomis žemčiūgais, su gintarinė- 
mis karūnomis ant galvos. Vyriausioji iš jų vadinosi Jūratė, ji gy- 
venusi gintariniame rūme. Jį sudaužęs Perkūnas, kai Jūratė pa- 
milusi Kastytį. Dainomis suviliotus vyrus jos bemyluodamos 
pasmaugdavusios ir nusitempdavusios į marių dugną. Undinės 
persekiodavusios jaunus žvejus, kurie, norėdami jas permaldau- 
ti, kasmet aukodavo po vieną įvairių rūšių Žuvį. 

Upių undinės gyvenusios upių dugne. Naktį mėnesienoje jos 
išplaukdavusios iš vandens, žaisdavusios, šokdavusios, dainuoda- 
vusios, stengdavusios sužavėti jaunuolius, o sužavėtus paskandin- 
davusios"'. 

Upių dievybė buvo Upinis arba Upinė, kuriems žmonės au- 
kojo baltus paršiukus"*. M. Husovianas (XVI a.) rašo, kad lietu- 
viai, garbindami upių dievybes, mesdavo į vandenį vaisius; jie ti- 
kėjo, kad nuo tų dievybių valios priklauso gyvulių vaisingumas. 

Upinės kulto liekanų gausiai išliko tose vietose, kur šaltiniai 
ar upeliai laikyta šventais ir turinčiais gydomosios galios. Pvz., 
netoli Vilkijos dar XVIII a. žmonės eidavo prie Upynės upelio, 
kur prausėsi ir šluostėsi drobės gabalu, tikėdami tokiu būdu pa- 
sveiksią ir išsisaugosią ligos. Be to, buvo aukojami paukščiai, Žu- 
vys, pinigai ir kt. 

Katalikų bažnyčia, kovodama su senovės tikėjimais, toje 


* A. Kupkop, Yepmail...]J, c. 88. 
" Ibid. 
* M. Stryjkowski, Kronika[...], 1, p. 146. 

vietoje, kur buvo Upinės aukuras, pastatė Išganytojo koplyčią. 
Ten Joninių išvakarėse kunigai šventino upelį ir skelbė, kad jo 
vanduo turįs gydomosios galios". Žinių apie šaltinių garbinimą 
išliko apie Ugėnus, Biržus ir kt. Buvo tikima, kad upės ir ežerai 
reikalauja žmonių, gyvulių ir kt. aukų (pvz., Trakų ežeras); jie 
neužšaldavę, kol gaudavę auką - kol paskęsdavęs žmogus. Tokią 
auką priimdamas vanduo vaitodavęs, kaukdavęs““. 

Vandens dievybės, kaip skenduoliai, trankučiai, vandenų val- 
dytojai, diedukai ir kt., pasižymėję žiaurumu. Raseinių apylinkė- 
se buvo tikima, kad Šaltuonos upės skenduolis buvęs melsvo žmo- 
gaus pavidalo, nedidelio ūgio, siaura galva ir ilga uodega"!. 
Veliuonos apylinkėse vandens dievaitis vaizduota vyru baltomis 
kojinėmis. 

Jūrų vandenų dievaitis buvo Divytis, kuris globojo jūrininkus 
ir žvejus. Dar XIX a. viduryje Žvejai, ruošdamiesi į Baltijos jūrą 
žvejoti, giedodavo dievaičiui Divyčiui giesmę, prašydami jį, kad 
neleistų vėjui drumsti vandens ir saugotų jų valtis*?. 

Atsiradus žemdirbystei, lietuviai sukūrė lietaus dievybes, ku- 
rias apgyvendino šaltiniuose. Toks dievas, atrodo, buvo vadina- 
mas Lietuvaniu. Jį mini M. Strijkovskis“*, D. Kleinas“ ir kt. 

Lietaus dievui žemdirbiai aukodavo vištas — baltas, juodas, 
raibas arba aguonų ar kanapių grūdus, simbolizuojančius smul- 
kų ir naudingą augmenijai lietų, sausros metu pildavo juos į šalti- 
nius arba šulinius. Šis paprotys ilgiausiai išsilaikė atkampiuose 
pietinės ir rytinės Lietuvos kaimuose. Pavyzdžiui, Dieveniškių apy- 
linkėse ilgai trunkant sausrai moterys, vadovaujant vyriausiajai, 
atlikdavo tam tikras apeigas - pildavo į šaltinį ar šulinį aguonas 


* T. Narbutt, Dziejef... J, I, p. 73. 

5 Z. Slaviūnas, „Liaudies papročiai [...)“, p. 179. 

“ Ibid. 

82 A. Kupkop, Yepmsi[...], c. 88. 

8 M. Stryjkowski, Kronika[...J, I, p. 145. 

*“ Danieliaus Kleino giesmyne V. Martinis savo lotyniškose eilėse, kreipda- 
masis į lietuvių liaudį, tarp kitų lietuvių garbintų dievų mini ir dievą Lietuvanį 
(Lituans, 1666 m.). 

ar kanapes, be to, dar kalbėdavo maldas, prašydamos lietaus: 
„Dieve, tave tavo žmonės šaukia, gresia badas iš išdžiūvusių dir- 
vų. Tegu tik viešpats palieps, tai gausus lietus pasipils. Susimilk, 
mielas mūsų dieve, jei mes tavo malonės verti, tu turi duoną ran- 
koje, o mes alkani“ (Kaziuliai). 

Lietuviai sukūrė ir vėjo dievybes. Pasak M. Pretorijaus, vėjo 
dievaitis buvo Vėjopatis, Vėjdievis, Vėjponis arba Bangpūtys. Dar 
XVII a. Klaipėdos apskrityje vienas Žvejas savo valtyje turėjęs 
molinį dievo Vėjopačio atvaizdą - jis buvęs Žmogaus su dviem 
veidais pavidalo (priešakyje ir užpakalyje), su sparnais, ant gal- 
vos pastatytu gaidžiu, kairėje rankoje jis laikė žuvį, o dešinėje — 
indelį“. Kai kur, pvz., Rusnės apylinkėse, vėjo dievas buvo vaiz- 
duojamas seniu su barzda. Dar XIX a. eidami žūklėn Vorusnės 
žvejai nešdavosi medinį dievo Bangpūčio stabą, kuris turėjęs juos 
saugoti nuo įvairių nelaimių žūklės metu. Be to, jie garbino piktą 
moterišką esybę, kurios viršutinė pusė buvo moters pavidalo, o 
apatinė - žuvies. Žvejams ji pasirodydavusi drauge su dievu Bang- 
pūčiu. 

Jūrininkų globėjas buvo dievaitis Gardaitis. Jam buvo paval- 
dūs keturi vėjo dievaičiai: Šiaurys, Pietys, Rytvėjis ir Vakaris, ku- 
riuos garbino ir artojai““. Buvo tikima ir įvairias vėjo dvasias. 

Lietuviai, kaip ir daugelis kitų indoeuropiečių tautų, garbino 
grėsmingą gamtos jėgą perkūną, kuris tolesnėje evoliucijos eigo- 
je buvo suasmenintas ir tapo galingu dievu Perkūnu. Rašytiniai 
ir tautosakiniai duomenys aiškiai rodo, kad dievą Perkūną nuo 
seno garbino ne tik lietuviai, bet ir kitos baltų tautos - prūsai, 
latviai (pats žodis perkūnas yra labai senos indoeuropietiškos kil- 
mės). Apie dievo Perkūno garbinimą visoje Lietuvoje, Prūsijoje 
ir kt. kalba Eiliuotoji Livonijos kronika, Volynės kronika ir Mala- 
los kronika, P. Dusburgas, J. Dlugošas, Jeronimas Maleckis, J. La- 
sickis, S. Grunau, M. Mažvydas, M. Pretorijus ir kt. 


5 M. Praetorius, Deliciae[...]. p. 27-28, 32 (Bangputtis ist ein Gott des Stur- 
mes, deni zu Ehren sie Loffel stehlen und hernach verbrennen). 
* D. Poška, Raštai, p. 363. 


M. Strijkovskis rašo, kad lietuviai, latviai ir prūsai turėję ben- 
drų dievų*?. Apie buvusius bendrus lietuvių dievus (Perkūną, Že- 
myną ir kt.) aiškiai kalba mitologinė tautosaka, vietovardžiai ir 
kt. Todėl negalima sutikti su tvirtinimu, kad lietuviai ir prūsai 
bendro dievo neturėjo. Tuo tarpu slavų dievas Perkūnas (Peru- 
nas) buvęs bendras visiems senosios Rusios gyventojams“. 

Lietuvių, kaip ir prūsų, dievas Perkūnas buvo aiškiai antropo- 
morfinė esybė, liaudies vaizduojama vyru, griežtu ugnies spalvos 
veidu, garbanota barzda ir plaukais, ugnies liepsna vainikuota 
galva, kuris apsisiautęs ugniniu arba raudonu apsiaustu, apsivil- 
kęs raudonais ar rudais marškiniais, perjuostais juosta, su žaibų 
sauja arba akmeniniu kirvuku (Perkūno kulka) pakeltoje dešinė- 
je rankoje. Kitur Perkūnas vaizduojamas važinėjantis tarp debe- 
sų ir dangaus ugnies ratais, pakinkytais ugniniais žirgais; jų kano- 
pomis užgauti debesys leidžią žaibus, ratų dundesys duodąs 
griaustinį, iš pučiamos triūbos krentančios seilės - lietus, o Per- 
kūno kvėpavimas - sukeliąs vėją ir vėtrą. Žemaičiai dažnai Per- 
kūną vaizduoja geležinėmis rankomis, kuriomis jis skeliąs ugnį, 
arba su pjautuvu. Visoje Lietuvoje paplitę pasakojimai, kuriuose 
Perkūnas vaizduojamas medžiotoju - tai dailus rudabarzdis vy- 
ras žaliu švarku, raudona kepure arba mėlynais drabužiais su ža- 
lia juosta, opšraus krepšiu ant pečių ir muškieta rankoje, medžio- 
jantis velnią. Kitur Perkūnas vaizduojamas juodu seniu arba vyru, 
kuris galva siekia debesis“?. Iš to taip pat matyti, kad nepagrįstai 
tvirtinama, jog lietuviai žmogaus pavidalo dievų neturėjo“. 


“ Žr. M. Stryjkowski, Kronika[...J, I, p. 144-145. 

“ Religija, ateizmas, dabartis, p. 15. 

* J. Voigt, Geschichte Preussens, I, Konigsberg, 1827, p. 581, 583; Z. Slaviū- 
nas. „Liaudies papročiai [-..]“, p. 206; J. Basanavičius, Iš trakų ir lietuvių mitolo- 
gijos smulkmenų, Vilnius, 1921; Iš senovės lietuvių mitologijos, p. 8-9: J. Balys, 
„Perkūnas lietuvių liaudies tikėjimuose“, Tautosakos darbai, 1II, Kaunas, 1937, 
p. 153 ir kt.; A. BaTEIp, „Cka3aHne O AHTOBCKOM FpoMoBepxije Mepkyne“, 
MockoBCkHe yHHBepCHTeTCKHe H3BecCTHA, 1871, N2 9, c. 443— 462 u Ap.; 
J. Totoraitis, „Senovės liekanos[-..]“, p. 203. 

* Religija, ateizmas, dabartis, p. 15-16. 

Nors paprastai Perkūnas buvo vaizduojamas piktu dievu, ta- 
čiau jis buvęs ir teisingas. Kartais jis vadinamas teisybės prižiūrė- 
toju, nes baudžiąs visokius prasikaltėlius: vagis, melagius, pavy- 
duolius, išnaudotojus; juos arba užmušąs, arba sudeginąs jų 
namus. Pvz., valstiečiai tikėjo, kad už perartą dirvose ežią norint 
pasisavinti svetimos žemės trenkiąs Perkūnas. Perkūno nedrįs- 
davo paprastai vadinti vardu. Prie jo vardo pridėdavo žodį „šven- 
tasis“, „dievaitis“. Dažnai jis buvo vadinamas Dunduliu. Be to, jį 
vadino Trinkučiu, Braškučiu, Spirgučiu“'. Žmonės Perkūnui au- 
kojo aukas, meldėsi, atlikinėjo sudėtingas apeigas. 

Rašytiniai šaltiniai mini ir Perkūno šventyklas. P. Dusburgas 
rašo apie šventyklą Romovę, buvusią Nadruvoje??. Pasak S. Gru- 
nau“, Nadruvoje storo seno ąžuolo kamiene po trimis šakomis 
buvo statytos trys dievų stovylos: Perkūno, Patrimpo, Pikuolio. 
Šitų dievų paveikslai buvę ir prūsų vėliavoje. Kita garsi Perkūno 
šventykla buvusi Žemaitijoje, nežinomoje mums vietoje ant kal- 
no palei Nevėžio upę**. Gediminas, iš Trakų perkėlęs savo sosti- 
nę į Vilnių, girioje, kuri vadinosi Šventaragiu, įrengė žinyčią; joje 
buvo Perkūno stovyla, laikanti rankoje didelį titnagą, į kurį Žy- 
niai skėlė ugnį“. M. Strijkovskio pateiktos žinios apie medinę Per- 
kūno statulą patikimumą patvirtina žalvarinė statulėlė (nedatuo- 
ta), surasta seniausioje Lietuvos sostinėje Kernavėje. Panaši 
Perkūno statula buvo rasta ir XIX a. pradžioje Kaune, užmūryta 
Perkūno namais vadinamo namo sienos nišoje. Minėta statula 


“3. BonsTep, 06 3mHorpabuueckoū noe3gKe no AumBe u JKmygu, 
CMn6., 1887, c. 10; Tautosakos darbai, III, Kaunas, 1937, p. 160-161. 

"2 Lietuvos TSR istorijos šaltiniai, I, p. 28. 

* S. Grunau, Preussische Chronik, I, 1876. p. 78-80. 

* J. Dlugosz, Opera omnia, XIII, p. 159 („Aras deinde idolorum destruit, 
lucos succedit, et ad praecipum Samagittarum numen, ignem videlicet, guem 
sacrosanctum et perpetuum putabant, gui in montos altissimi iugo super flu- 
vium Nye wyasza sito, lignorum assidua, appositione a sacrorum sacerdotibus 
celebatur, accedens, turrim, in gua consistebat, intendit, et ignem disiecit et ax- 
tinguit“ [7]). 

* M. Stryjkowski, Kronika[...], II, p. 79-80 („Kosciė! poganski, w ktorym 
sta! batwan Perkunos i oltarze jego kazal rozwalič“ [8]). 

buvo Vilniaus senienų muziejuje, iš kur vėliau buvo pervežta į 
Peterburgą. Be to, Perkūno statulėlė buvo rasta Kražiuose; A. Kir- 
koras turėjo Perkūno statulėlę, rastą Nemune, kuri iš varžytinių 
buvo parduota Peterburge“. 

M. Strijkovskis nurodo, kad Vilniuje priešais Perkūno statulą 
prie švento ąžuolo buvęs aukuras, kur ąžuolinėmis malkomis bu- 
vo kūrenama amžina šventoji ugnis; vaidilos stropiai saugojo, kad 
ji neužgestų, nes tai lėmė žmonėms nelaimę. Jei amžinoji ugnis 
užgesdavo dėl vaidilos kaltės, jis buvo baudžiamas mirtimi. Tuo- 
met žyniai skeldavo iš titnago ugnį, klupsti eidavo prie aukuro ir, 
užkūrę jį, pirmiausia sudegindavo nusikaltusį vaidilą, kad tuo per- 
maldautų užrūstintą dievą". 

Atsitikdavo, kad amžinąją ugnį užgesindavo lietus arba trenkęs 
Perkūnas. Tai buvo ženklas, kad dievas nepatenkintas žmonėmis, 
kad tai jo bausmė. Po tokio įvykio žmonės pradėdavo atgailauti. 

Griaustinis buvo laikomas dievo Perkūno kalba, kuria jis pra- 
nešdavęs vaidiloms savo valią. Žmonės, girdėdami griaustinį, pul- 
davo ant žemės, garsiai šaukdami: „Dieve Perkūne, apsaugok 
mus!“ Jei Perkūnas per griaustinį su vaidila „pasikalbėjo“ ir jam 
ką nors gero „pranešė“, tai po to buvo keliamos vaišės ir aukoja- 
mos gausios aukos: žirgai, galvijai ir kt.?* 

Paprastai vaidilos maldaudavo Perkūną, kad būtų geras oras į 
karą jojant, pievas šienaujant, rugius pjaunant ir dirbant kitus 
darbus. Aukodavo jam javus, gyvulius, drabužius, surinktus iš ap- 
linkinių kaimų gyventojų““. 

Ypatingai Perkūnas buvo garbinamas per vasaros šventes. 
Ypač birželio mėnesį, kada paprastai to mėnesio pabaigoje pra- 
sidėdavo perkūnijos su audromis, krušomis, kurios neretai išmuš- 


* O. Ąo6paunckuū, Kamanor[...], c. 38— 44; P. Dundulienė, „Ginu Ker- 
navės Perkūną“, Švyturys, 1966, nr. 4. 

" M. Stryjkowski, Kronika[... J, I, p. 511; plg. J. Diugosz, Opera omnia, XII. 
p. 466 („Ignis, guen credebant perpetuum, gui per sacerdotes subiectis lignis 
nocte atgue interdiu adorabatur“ [9]); plg. p. 471. 

“ J. Basanavičius, Iš senovės lietuvių mitologijos, p. 9. 

"J. Totoraitis, „Senovės liekanos [...]“, p. 192. 

davo jau užaugusius javus. Šventė baigdavosi iškilmingomis apei- 
gomis prie laužo, užkurto ant kalnelio švaria, iš titnago išskelta 
arba iš medžio ištrinta ugnimi. 

Apeiginis laužas turėjęs laukus ir žmones ginti nuo stichinių 
nelaimių: sausrų, krušų, žaibų. Jo pelenai, nuodėguliai, anglys 
turėję apsaugoti derlių nuo visokių negandų. Rytprūsiuose tame 
lauže apeigų metu degindavo kiaušinius, gyvulius, pastaruosius 
vėlesniais laikais pakeitė šiaudinėmis iškamšomis!“. Perkūnui bu- 
vo aukojami valgiai ir gėrimai!"!. Be to, šventės metu buvo garbi- 
namas Dzidzis Lado, aukojant jam baltas vištas'“?. Greičiausiai 
tai buvo Ledų dievaitis, kuriam apeigos buvo atliekamos per žie- 
mos ir pavasario šventes; katalikai jas suplakė su Kalėdomis, Sek- 
minėmis, Velykomis ir kt. Ketvirtą švenčių dieną žmonės vadino 
ledų diena, kurioje laikėsi įvairių draudimų ir meldėsi, kad vasa- 
rą ledai neišmuštų derliaus. 

Apie buvusį Ledų dievaitį žinių randama ir tautosakoje. Pa- 
davimas sako, kad gilioje senovėje ant piliakalnio, esančio kairė- 
je Ančios upės pusėje, prie Gudelių kaimo (Skaudvilės r.), buvu- 
si koplyčia su dievaičio Ledo statula. Ji buvusi žmogaus didumo, 
padaryta iš skaidrios, panašios į ledą medžiagos. Jis turėjo karū- 
ną primenančią skrybėlę su varvekliais ir rankose laikė ledines 
lazdas. Prie šios statulos buvo švenčiamos iškilmingos šventės, 
sutinkant (rudenį) ir išleidžiant (pavasarį) ledą. Įvedant krikš- 
čionybę, ši statula buvusi pakasta ties koplyčios slenksčiu. 

Perkūnijų su žaibais žmonės nepaprastai bijojo. Neturėdami 
realių apsigynimo priemonių, naudojo įvairiausius burtus, kalbėjo 
maldas, aukojo aukas ir kt. Jau pavasarį išgirdę pirmąkart griausti- 
nį, versdavosi kūliais arba voliodavosi, maldaudami Perkūną, kad 
vasarą apsaugotų nuo ledų ir užaugintų derlingus javus'"?. 


19 Gimtasai kraštas, 1940, nr. 1-2. 

'""! J. Dhugosz, Opera omnia, XIII. p. 160 („Deo lingua eorum apellato Perkū- 
no id est Tornitra, ad focos guisgue suos oferant libamina“ [10]); plg. XIII, 
p. 471. 

102 M. Stryjkowski, Kronika[... J, I, p. 146. 

“5 M. Wolonczewskis, Žemajtiu Wiskupiste, II, Vilnius, 1848, p. 171-172. 

Pasak J. Lasickio, griaudžiant lietuvis žemdirbys, nusiėmęs ke- 
purę ir užsidėjęs ant pečių lašinių paltį, kalbėjęs šiuos žodžius: 
„Perkūne dievaiti, nemuški und mane, dievų melsiu, tavi paltį 
mesiu“. Debesiui praėjus, paltį pats suvalgydavo"“. Senovės prū- 
sai griaudžiant puldavo ant žemės ir prašydavo perkūną nueiti 
pro šalį'“. Raseinių apylinkėse dar XX a. pradžioje, artinantis 
audrai, žmonės degino židinyje duoną, kalbėdami: „Perkūne die- 
vaiti, susimilk ant mūsų, nustumk tą tamsybę ant tyrų, o mes bū- 
sim tau paklusnūs iki pabaigos svieto!““, arba: „Perkūne dievaiti, 
nemušk manęs, žemaičio, mušk šlėktą gudą, kaip šunį rudą“. 

Subartonių kaime (Varėnos r.) kylant audrai piemenys plėšy- 
davo debesylo lapą į keturias dalis ir kryžmai barstydavo ant ke- 
lio. Atsigręžę į tą pusę, iš kur kyla debesys, kalbėjo: „Dzievuli 
Dunduli, pro šalį, pro šalį. Mes maži piemenėliai, mūs ploni marš- 
kinėliai, bailūs gyvulėliai. Čion neskrisk, čion nedundzink, mūs 
mažų neskrousk, gyvulėlių neguzdzyk. Pro šalį, Dunduli, pro šalį, 
Dzievuli, pro šalį“. Kad Perkūnas netrenktų į namus, žmonės pa- 
lėpes kaišė ąžuolų šakomis, į pamatus dėjo akmeninius kirvukus, 
perkūnžoles, kaukaspenius, perkūno sudaužyto akmens skevel- 
dras; be to, per Kūčias nemaldavo"“?, 

Plintant krašte krikščionybei, vietoje senojo debesų valdovo 
Perkūno Bažnyčia įvedė šventąjį Alijošių. Tačiau liko daug tų pa- 
čių maldų, kurias žmonės kalbėdavo kreipdamiesi į Perkūną. 

Taikos, pavasario, vaisių, arimo dievas buvo Patrimpas (kar- 
tais vadinamas Trimpas), kuriam buvo aukojamos javų pėdos, gin- 
taras, vaškas ir kt. Jo garbei žyniai dideliame inde, pridėję varpų, 
laikė žaltį, kurį maitino pienu. 

Požemių ir apskritai viso blogio dievas buvo Pikuolis, kuris 
nuolat reikalavęs aukų. Jam kas trečią dieną kaip auka buvo de- 


"* J. Lasicius, De diis Samagitarum, p. 32. 


'5 M. Praetorius, Deliciae[...], p. 17 („An szalin oder vielmehr praszali mu- 
su uns Vorbei geh“ [11]). 


"6 Lietuvių kalbos ir literatūros instituto Lietuvių tautosakos rankraštynas, 
832, (399). 


"* V. Krėvė-Mickevičius, „Kerai“, p. 505. 

ginami taukai. Jeigu Pikuolis laiku aukų negaudavo, tai reikalau- 
davo kruvinų aukų. Tokiais atvejais jam buvo aukojami arkliai, 
kiaulės, ožiai, o kartais ir žmonės!““, 

Senovės lietuvių religijoje pažymėtinas yra dangaus kūnų kul- 
tas; iš jų ypatingą vietą užėmė Saulė, Mėnulis, o iš žvaigždžių — 
Aušrinė ir Vakarinė. | 

Saulę lietuviai, kaip ir kiti indoeuropiečiai, buvo apgaubę di- 
dele pagarba. Ji buvo labai mylima, vadinama motule, vargdienių 
globėja, dievaite deive. Ji gyvenusi rytuose esančiuose rūmuose; iš 
jų kas rytas išvažiuodavusi žibančiame vežime, kurį traukė trys 
žirgai - sidabrinis, auksinis ir deimantinis. Kitur Saulė vaizduoja- 
ma važinėjanti variniais ir kitokiais ratais arba karieta („Atva- 
žiuoja Saulala variniais rateliais“, arba ugniniais - Antalieptė, 
„Atvažiuok, Saulala, rateliuose“, „Atvažiuok, Saulala, su karie- 
ta“ — Papilys). 

Mūsų protėviai Saulės dievaitę garbino per žiemos, pavasa- 
rio, vasaros ir rudens šventes, taip pat pradėdami arimą, sėją, 
derliaus nuėmimą ir t. t. ir dirbdami šiuos darbus. Pjovėjos te- 
kančią saulę pasitikdavo giesmėmis, kurios tariamai padėdavo 
užtikrinti gerą derlių, giedrą; vakare, leidžiantis saulei, susėdu- 
sios ant žemės priešais pasidėtą pėdą, sudėjusios rankas, žiūrėjo 
į saulę, lingavo priekin ir atgal ir garbino ją giesmėmis. Be to, 
moterys, paklojusios linus, iš paskutinės saujos darė ratelį-saulu- 
tę, kurią viduje prispausdavo akmeniu"“?, prašydamos, kad saulė 
gerai išklojėtų linus. 

Tinkamiausias laikas įvairiems burtams, magiškam gydymui, 
užkalbėjimams buvo rytas, saulei tekant, arba vakaras, saulei lei- 
džiantis!!?. Rytais ir vakarais sveikino Saulę, nusilenkdami jai ir 


108 S. Daukantas, Būdas/...], p. 94-95. 

19 A. Mažiulis, „Saulės dievinimo atošvaistos Pasarčių krašte“, Girntasai 
kraštas, 1937, nr. 1(13), p. 133 ir kt. 

"0 V. Krėvė-Mickevičius, „Kerai“, p. 507 („[...]Saulės spinduliu, Saulės kait- 
ru, tau, drugy, insakou, tavi varou, iš kur vėjas atpūtė, giliosna balosna. tamsuos- 
na raistuosna, kur žmonės nevaikščioja, gyvuliai nebraidžioja, paukščiai nela- 
kioja“). 

sakydami: „Labas rytas, Saulute“ arba „Labas vakaras, Saulute“. 
Buvo laikoma, kad Saulė duoda gyvybę, pažadina augmeniją. Ji 
buvo vaizduojama moterimi, turinčia dukrelių, bendraujančių su 
Dievo sūneliais!'!. 

Saulės vyras buvo Mėnulis. Jų vedybas vaizduoja tautosaka. 
Saulei anksti keliantis, Mėnulis, pasilikdavęs vienas, pamilęs Auš- 
rinę, už ką supykęs dievas Perkūnas perkirtęs kardu jam veidą. 
Saulės ir Mėnulio vaikas buvusi Žemė. Kai jiedu skyręsi ir nega- 
lėję pasidalinti vaiku, kreipėsi į dievą Perkūną, kad šis padėtų 
išspręsti ginčą. Saulei Perkūnas paskyręs žiūrėti į Žemę dieną, o 
Mėnuliui - naktį. 

Mėnulis ypatingai buvo garbinamas žemdirbių ne tik Lietu- 
voje, bet ir kituose kraštuose. Pirmykščiai žemdirbiai, nesupras- 
dami, kodėl vasaros metu javai matomai auga naktį, jų augimo 
galią priskyrė mėnuliui. Be to, ėmė tikėti, kad mėnulio keitimosi 
fazės turinčios teigiamos ar neigiamos įtakos atliekant įvairius 
žemės ūkio darbus. Geriausiu mėnesio laiku laikyta jaunatis ir 
pilnatis, todėl šituo metu Žmonės stengėsi pradėti ir baigti ūkio 
darbus. 

Buvo tikima, kad mėnulis - nakties viešpats, jis tvarko laiką, 
prižiūri žmonių sveikatą. Tautosakoje jis vadinamas dievaičiu“, 
kunigaikščiu, į kurį žmonės kreipėsi maldomis, paveldėtomis iš 
tėvų protėvių. Pvz., rokiškiečiai dar XX a. pradžioje, pamatę jau- 
ną mėnulį, nusiimdavo kepurę ir sakydavo: „Jaunas mėnesėli, mū- 
sų dievaitėli, tu mums atneši visokių gėrybių. Kad tau dievas duotų 
pilnystę, o mums Perkūno karalystę“. Panašių maldų mėnuliui 
randame ir kitose Lietuvos vietose. Mėnulis buvo laikomas že- 
mės apvaisintoju ir gaivintoju. 

Šviečiant mėnuliui buvo atliekami užkalbėjimai nuo ligų, bur- 
tai, tariamai turį užtikrinti sveikatą, laimę, gerą derlių. Saulės ir 
mėnulio kulto liekanų gausiai išliko liaudies mene. 


"! L. Rėza, Dainos, p. 48. 
""* Lydos apylinkių žmonės dar apie 1935 m. dievaičiu vadino ne tik mėnulį, 
bet ir mėnesį (sausio dzievaicis, vasario dzievaicis ir kt.). 

Iš žvaigždžių ypatingai garbinta Aušrinė, kuri kartais vadina- 
ma Rytmetine. Pvz., dainoje sakoma, kad Aušrinė ugnį pakūrė, o 
Vakarinė Saulei patalą klojo. Aušrinę aiškiai pavaizduoja L. Rė- 
zos surinktos mitologinės dainos. Pasakojimuose ji kartais vadina- 
ma deive Karaliūna, kuri buvusi nepaprastai graži, dėvėjusi apsiaus- 
tą, nusagstytą žvaigždėmis ir ant peties susegtą mėnuliu; jos galva 
papuošta saule. Jos šypsena buvusi rytmetinė aušra, o ašaros - dei- 
mantai. Kai saulei šviečiant lijo, žmonės sakė: „Karaliūna verkia“!B, 

Rašytiniai šaltiniai - Agenda Ecclesiastica, 1530 m., ir M. Strij- 
kovskis — kalba apie garbintą dievą Svaikstiks (Swaitestix). Iš šio 
žodžio K. Būga išvedė žodį Žvaigstikas, įrodydamas, kad, jis, kaip 
ir graikų Febus, yra kilęs iš indoeuropietiško žodžio šviesa "*. Dievą 
Žvaigždiką mini ir tautosaka. Pvz., Vinkšnynės piliakalnyje (Ne- 
dzingės vls.) buvęs užkeiktas karalaitis Žvaigždikas, kuris nepri- 
sileisdavęs krikščionių; į jų pastatytus kryžius Perkūnas trenkda- 
vęs. Kituose padavimuose sakoma, kad Žvaigždiko šventykla 
buvusi užlieta ežero dugne, kur esantieji Žyniai keršiję krikščio- 
nims. Kitur sakoma, kad Žvaigždikas turėjęs kalaviją, kuriuo ga- 
lėjęs užkariauti visą pasaulį, bet jį pavogusi ragana'". Žvaigždiko 
vardas išliko ir senoviniuose užkalbėjimuose nuo gyvatės, kur jis 
vaizduojamas raiteliu!!*, 

Žmonės garbino vaivorykštę, kuri daugelyje Lietuvos vietų va- 
dinama Laumės juosta. Tautosaka sako, kad senais laikais deivė 
Laumė gyvenusi dausose. Kartą sėdėdama savo deimantinėje 
kėdėje pamačiusi ant žemės nepaprasto grožio jaunuolį. Tada ji 


"5 A. Kupkop, Yepmsi[...], c. 68. 

"* K. Būga, Raštai, I, p. 149 ir kt. 

"S V. Krėvė-Mickevičius, „Apie karalių Žvaigždikį“, Tauta ir žodis, IV, Kau- 
nas, 1926, p. 497 ir kt. 

16 „Jojo Švaistikas per lygų lauką, per žalią pievą. Jo žirgas gyvatę pamynė, 
per vidurį sutrynė. Gyvatė raitosi, aplink kojas vyniojasi, aukščiau kulno žirgą 
kanda, žirgui žaizdą daro, žirgo kraują nuodija. Žirgas žvengė, šventam Švaisti- 
kui skundėsi. Švaistikas nuo žirgo nusėdęs gyvatei kalbėjo: „Aš tave užgavau, tu 
mane užgavai. Atleisk man, dovanok man, ir aš tau atleidžiu, dovanoju. Per 
Švaistiko žodžius - dovanok, atleisk, kaip jis tave gyvą atleido“ (V. Krėvė-Mic- 
kevičius, „Kerai [...)“, p. 506-507). 

ištiesusi savo juostą ir per ją nusileidusi ant žemės, kad pasimaty- 
tų su gražuoliu. Po to Laumei gimęs sūnus Meilius, kurio ji nega- 
lėjusi pasiimti į dausas, o palikusi ant žemės, bet kasdien nulip- 
davusi, kad savo pienu pamaitintų sūnų. Sužinojęs vyriausiasis 
dausų dievas ir supykęs, kad Laumė turėjusi santykių su mirtin- 
guoju, pagriebęs Meilių už kojų ir metęs į tolimiausias dangaus 
aukštybes, ant žvaigždyno sietyno. Pačiai Laumei nupjovęs krūtų 
spenius, supjaustęs juos į gabaliukus ir išmėtęs po žemę. Nuo to 
žmonės geltonus apskritus belemnitus vadina Laumės speniais. 
Kitur sakoma, kad Laumė, ištiesdama ant dangaus savo juostą, 
viliojanti žmones. Tautosaka laumes vaizduoja gražiomis, darbš- 
čiomis, gudriomis moterimis. 

Nemaža mitologinių žinių randame apie linksmybės dievą 
Ragutį. 

Daug senosios religijos atminimų išliko Užnemunėje, kur 
krikščionybė dar XVIII a. nebuvo labiau prigijusi. To amžiaus 
pradžioje Garliavos, Veiverių, Šilavoto, Plutiškių, Pakruojo, Ig- 
liaukos, Gudelių, Sasnavos, Šunskų, Gižų, Daukšių, Krosnos, Kro- 
kialaukio, Liudvinavo, Keturvalakių apylinkėse dar nebuvo baž- 
nyčių. Jas čia pradėta statyti tik XVIII a. pirmojoje pusėje. 
Palankias sąlygas išlikti stabmeldystei sudarė ir tai, kad tas kraš- 
tas buvo apaugęs giriomis, apsuptas ežerų ir pelkių. Iš šių vietų 
J. Totoraitis surinko įdomių žinių apie garbintus dievų stabus 
dar XVII a. pabaigoje ir XVIII a. pradžioje!" 

Išvados. Ankstyviausioji lietuvių religija buvo paremta gam- 
tos objektų kultu. Čia, kaip ir kitur, pirmiausia išsivystė totemiz- 
mas, magija ir animizmas. Formuojantis protėvių kultui, buvu- 
siuose totemuose buvo apgyvendintos protėvių dvasios. Atsiradus 
žemdirbystei ir gyvulininkystei, buvo sukurtos įvairių rūšių, pir- 
miausia moteriškos, o vėliau ir vyriškos, dievybės, kurios ir vėliau 
buvo susietos su anksčiau garbintų atskirų gamtos objektų kultų. 
Lietuvių religija buvo politeistinė. Vėliau susiformavo aukščiau- 
siojo Dievo supratimas. 


"" J. Totoraitis, „Senovės liekanos [...]“. p. 202. 

Lietuvių, kaip ir kitų tautų, dievai buvo antropomorfiniai ir 
bendri visam kraštui, nors kai kurie jų turėjo vietinių savybių. 
Šaltiniai aiškiai rodo, kad lietuviai turėjo savo dievų stabus, jų 
kulto vietas ir dvasininkus - žynius. 

Dievų statulos buvo daromos daugiausia iš medžio, rečiau — 
iš molio, akmens, geležies, sidabro, aukso ar vario. Jas dirbo spe- 
cialūs skulptoriai-dievdirbiai, kurie, įsigalėjus krikščionybei, se- 
nu papratimu dirbo jau krikščioniškųjų šventųjų statulas ir šioje 
srityje parodė didelį meniškumą. 

Dievų stabų išliko mažai, nes katalikų dvasininkai jas be pasi- 
gailėjimo naikino, daužė, metė į vandenį, kad neliktų jų net Žy- 
mės. Lietuviai, norėdami apsaugoti savo dievus nuo išniekinimo, 
dažnai juos slėpė namų sienose, akmenų krosnyse, miškų tanku- 
mynuose. Slapstomi mediniai dievai supuvo, o akmeninių bei žal- 
varinių, be abejo, dar daug yra nerastų. Ypač ežerų ir upių dugne 
yra smėlio užneštų stabų. 

Lietuvių religija turi daug bendrų bruožų su kitų indoeuropie- 
tiškų tautų religija (graikų, romėnų, indų, slavų, germanų ir kt.). 


Spausdinama iš: Lietuvos TSR aukštųjų mokyklų mokslo darbai. Istorija, X, 
1969, p. 181-207. 


GUŪNTER LANCZKOWSKI 


EUROPOS RELIGIJOS ISTORIJA (1971) 


BALTAI 


Senosios kronikos, misionierių pranešimai, bažnytiniai doku- 
mentai, liaudies papročiai ir visų pirma liaudies dainos - tai svar- 
biausi baltų tautų religijos šaltiniai. Senieji prūsai, lietuviai ir lat- 
viai, kurių gyvenamosios vietos sutampa su jų kalbų paplitimo 
riba, turėjo tarpusavyje giminingas ir indoeuropiečių prokalbei 
artimas idiomas, iš dalies išlikusias iki šių dienų. Ikikrikščioniš- 
kasis tikėjimas išliko palyginti ilgai. Christianizacija vyko vėlai. Ji 
prasidėjo XII a., ir XIV a. krikščionybė buvo pripažinta oficia- 
liai, vis dėlto tai nereiškė tikro atsivertimo. Senojo tikėjimo vaiz- 
diniai išsilaikė dar ilgai ir iki mūsų laikų tebegyvavo papročiuose 
ir dainose. 

Baltų religingumą nulėmė valstietiškas jų tikėjimo ir kulto po- 
būdis. Reikšmingą vietą užėmė Dangaus Dievas, kuris dažnai buvo 
regimas kaip dangaus sodybos šeimininkas. Latviai jį vadino Dievs 
(tarti: Diavs), lietuviai Dievas, senieji prūsai Deiws. Įsidėmėtina 
tai, kad jis, kaip ir kitos dievybės, latvių dainose labai dažnai 
minimas mažybine forma, kuri kartu išreiškia ir garbinimą, taigi 
deminutyvas kartu yra ir pagarbos forma. Pasak latvių dainų, Dievs 
gyvena ne tik danguje, ant dangaus kalno. Jis, važiuotas ar raitas, 
dažnai nusileidžia ant žemės, idant pagelbėtų latvių valstiečių 
ūkiui. Apeidamas javų laukus, jis skatina augalų vaisingumą: 
„Dievs ėjo per lauką, palei pasėlius, žolę jis mynė, rugius kėlė“. 

Dievs pagalbos šaukiamasi ir gyvulius auginant: „Trissyk per- 
sijuosiau juostą, bėgdamas į tvartą; Dievs, duoki man veršelių tri- 
gubai, keturgubai“. 

Dievs žemiškoji veikla ypatingai susijusi su arkliais: „Arkliai 
žvengia, varpai aidi, Dievs joja į naktigonę, Dievs joja į naktigonę 
su šešiais rudais Žžirgeliais“. 

Dievs dalyvauja ir latvių valstiečio namų ūkyje: „Tamsoje aš 
vakare sėdžiu, girdžiu, Dievs privažiuoja. Atkeliu skląstį, įkuriu 
ugnį, įleidžiu Dievs į trobą“. 

Neaiškios ribos, skiriančios Dangaus Dievą ir bendrą baltišką 
Griausmavaldžio įvaizdį. Latviškai jis vadinamas Perkons, lietu- 
viškai Perkūnas, senovės prūsų kalboje - Percunis. Jis teikia vai- 
singumą, globoja gyvenimo tvarką ir, krikščionybės veikiamas, 
įgauna piktųjų dvasių naikintojo požymių. 

Visi baltai garbino Saulės deivę, kuri latvių ir senųjų prūsų 
kalbomis vadinta Saule, lietuviškai Saulė. Žirgais pakinkytomis 
vežėčiomis ji keliauja per dangaus kalną. Ji garbinama kaip moti- 
na ir danguje gyvenanti valstietė, tačiau latvių dainose apdainuo- 
jama ir kaip mergelė, pasidabinusi aukso papuošalais: „Saule, auk- 
so mergele, mainykimės papuošalais: tu turi aukso papuošalą, aš — 
sidabrinį su stikliniais perlais“. 

Laima - taip pat visų baltų garbinta likimo deivė. Ji įsivaiz- 
duojama sėdinti ant kalno. Be to, manoma, ypač - blogais laikais, 
€5ą ji prigėrė vandeny. Vienoje latvių dainoje abi versijos patei- 
kiamos drauge: „Visi žmonės šneka, kad mano Laima prigėrė; 
mano Laima sėdi ant kalno paauksuotame krėslely“. 

Laima suteikia žmogui laimę ir sėkmę, jos to meldžiama dai- 
nose: „Tu, Laima, gimdytoja, tu, lėmėja gyvenimo, jei nenulėmei 
man gero gyvenimo, neleisk man gyventi ilgai“. 

Laimos nutartys neatmainomos: „Aš sprukau dieną, aš spru- 
kau naktį, nuo Laimos lėmimo nepasprukau; kokį gyvenimą 
Laima nuskyrė, tokį turėjau gyventi“. 

Greta individualių dievybių baltų religija žinojo ir žemesnią- 
sias kolektyvines numina. Dažnai šventais laikyti medžiai, akme- 
nys, upės, kalnai. 

Kultinės šventės, švenčiamos šeimoje, išreikšdavo didžiąsias 
žmogaus gyvenimo įkirtas - gimimą, vestuves, mirtį. 

Tai pabrėžia valstietišką baltų religijos pobūdį, kuris tikėjimo 

srityje pasireiškė rūpinimusi dievais. Aukštesniosios dievybės są- 
lygojo laukų ir gyvulių vaisingumą, tai liudija ir svarbiausiosios 
baltų šventės, kurios būdavo susijusios su ritualinėmis puotomis. 
Pavasaris ir ruduo buvo didžiųjų švenčių metas. Pavasario šven- 
tės metu svarbiausią reikšmę turėjo pirmoji naktigonė. Rudens 
šventė vykdavo surinkus derlių, jos metu dėkota vaisingumo glo- 
bėjams, kuriems aukota. Gyvųjų ir mirusiųjų ryšį išreikšdavo šiam 
tikslui rengiama puota. 


Spausdinama iš: Šiaurės Atėnai, 1999 02 13, nr. 6 (447), p. 4. 


JONAS TRINKUNAS 


RELIGIJOS SPECIFIKOS KLAUSIMAS 
(Pastabos apie senovės lietuvių religijos kilmę) (1973) 


Senosios lietuvių religijos klausimas tebelieka hipotezių ir spė- 
liojimų sferoje, nors, atrodo, šaltinių ir faktų surinkta nemažai!. 
D. Saukos žodžiais tariant, „ilgiausiai išsilaikiusi viešajame Eu- 
ropos tautų gyvenime lietuvių pagonybė pasiekia mus tik blau- 
siais šešėliais, iš kurių iki šiol neįstengiama atstatyti ką nors pa- 
našaus į vientisą religinę sistemą““. Pastaraisiais metais pasirodę 
straipsniai ir stambesni darbai dažniausiai nušviečia tik atskiras 
lietuvių mitologijos ir senosios religijos sritis. Iki šiol yra neaiškūs 
mūsų senosios mitologijos, religijos ir tautosakos tarpusavio san- 
tykiai. Archeologiniai, rašytiniai, tautosakiniai ir kiti istoriniai šal- 
tiniai — tai tik faktai, kurie gali būti vienaip ar kitaip interpretuo- 
jami. Šiuo atveju mums kaip tik rūpi interpretavimo klausimas. 
Tyrinėjant senąją lietuvių religiją, dažnai būna neaišku, kokius 
faktus laikyti religiniais, kokius mitologiniais, kokia jų prigimtis 
ir vieta istoriniame procese. Atsakymo į šiuos klausimus galima 
ieškoti tik apibrėžus svarbiausius kriterijus, pagal kuriuos iš se- 
nosios pasaulėžiūros išskiriami religijos, mitologijos ir kitų visuo- 
meninės sąmonės formų reiškiniai. 

Nušviečiant religijos esmę, jos specifiką, didelės reikšmės tu- 
ri seniausių religijos apraiškų analizė. Kaip tik todėl religijos ty- 
rinėtojai tiek daug dėmesio skiria pirmykštei religijai. Kita vertus, 


' Z. Ivinskis, Senovės lietuvių religijos bibliografija, Kaunas, 1938; W. Man- 
nhardt. Letto-Preussische Gotterlchre, Riga, 1936. 
" D. Sauka, Tautosakos savitumas ir vertė, Vilnius. 1970. p. 37. 


ankstyvosios religijos tyrimas negali būti sėkmingas, jeigu religi- 
niai pirmykščio žmogaus pasaulėžiūros požymiai aiškiai neatski- 
riami nuo nereliginių. Dar ir dabar nemaža dalis religijos tyrinė- 
tojų pirmykštę pasaulėžiūrą nepagrįstai laiko religine?. Bet vis 
labiau pradeda įsigalėti požiūris, kad pirmykštėje visuomenėje 
ilgą laiką truko bereliginis laikotarpis, kada viešpatavo sinkretiš- 
ka mitologinė pasaulėžiūra. Šiai pasaulėžiūrai būdingas nedife- 
rencijuotumas; vėlesnių pasaulėžiūros formų joje galima rasti tik 
užuomazgas. Joje užtinkami ir religinės pasaulėžiūros elemen- 
tai, turintys tendenciją plėstis į santykinai savarankišką, specifinę 
visuomeninės sąmonės formą. Tokį procesą skatino visuomenės 
konfliktai su gamta ir visuomenės prieštaravimai, iškylantieji jos 
vystymosi eigoje. 

Pasaulio religijų tyrinėjimų rezultatai leidžia išskirti tuos ben- 
drus bruožus, kurie religijotyroje vadinami „religijos minimu- 
mu“ (E. Teiloro terminas*). Kartu tas „minimumas“ padeda at- 
skirti religinius pirmykštės pasaulėžiūros elementus nuo 
nereliginių. Suprantama, ir pats „religijos minimumas“ turi savo 
istoriją ir priešistorę. Beveik visi „religijos minimumo“ apibrė- 
žimai pripažįsta, kad svarbiausias religijos dalykas yra tikėjimas 
antgamtiškumu, kuriam savo ruožtu labai dažnai suteikiamas 
šiuolaikinis turinys, t. y. manoma, jog „antgamtiška“ yra visa 
tai, kas šių dienų požiūriu prieštarauja gamtos dėsniams. Šitoks 
požiūris paprastai sukelia painiavą tyrinėjant pirmykštes religi- 
jas. Kai kurie mokslininkai (pavyzdžiui, K. K. Platonovas?) visai 
teisingai primena, jog pirmykštis žmogus negalėjo turėti abst- 
rakčios „antgamtiškumo“ sąvokos. Tačiau jie nepagrįstai siūlo 
atmesti patį „antgamtiškumo“ terminą. Kitas terminas, reiškian- 
tis „religijos minimumą“, yra „šventumas“, arba sacrum. Jis 


* B. Černienė, Pirmykštės pasaulėžiūros tyrinėjimo metodologinės problemos: 
Pirmykščių vaizdinių tyrimas pažinimo istorijos požiūriu, filosofijos mokslų kandi- 
dato laipsnio disertacija, Vilnius, 1971. 

* 3. TažAop, IepBo6s1mHaa kyA„mypa, MockaBa, 1939. 

> K. K. [MnaToHos, IMcuxoaorua peauruu, MocksBa, 1967, c. 84. 

dažniausiai vartojamas Vakarų mokslinėje literatūroje. Prieš pu- 
sę šimtmečio jį pasiūlė vokiečių religijotyrininkas Rudolfas Oto“. 
Galima sakyti, kad tai psichologinis terminas. Jis išreiškia paty- 
rimą to, kas nepaprasta, kas kelia siaubą ir kartu stebina, trau- 
kia į save. R. Oto neslėpė savo iracionalistinio antiistoriško me- 
todologinio nusistatymo. Jo nuomone, per šį patyrimą randamas 
ryšys su transcendentine, dieviška (numinosum - R. Oto termi- 
nas) realybe. „Priešingai visokiam evoliucionizmui ir sensualiz- 
mui, - tai reikia tvirtai pabrėžti, - sacrurn yra gryna kategorija a 
priori“', - rašė jis. Panašus antiistorizmas bei iraciona1izmas bū- 
dingas daugeliui pagrindinių Vakarų buržuazinės religijotyros 
mokyklų. Sacrum turinio aprašymas gali būti įdomus tik tuo, 
kad jis neblogai apibūdina religinio patyrimo psichologiją. Sac- 
rum rodo tą psichologinę būseną, kuri susijusi su pasaulio su- 
dvejinimu, kaip lemiamu religijos atsiradimo ir vystymosi mo- 
mentu. J. Keleris įvadiniame straipsnyje į apžvalginę religijų 
istoriją rašo: „Istorinė įvairių religijų analizė rodo, kad bendras 
ir esminis visų religijų elementas yra santykis su sacrumn (su tuo, 
kas šventa) [...] Religija visada reiškia santykį su „kažkuo kitu“, 
bet į klausimą, kas yra tas „kažkas kitas“, kiekviena religija at- 
sako skirtingu būdu““. 

Jau pats terminas „antgamtiškas“ suponuoja pasaulio sudve- 
jinimą į gamtišką ir antgamtišką. Labiausiai problematiškas yra 
pasaulio sudvejinimo mechanizmas ir to sudvejinimo priežastys. 
Šių problemų sprendimas turi paaiškinti religijos ki!mę ir jos spe- 
cifiką. 

Daugelis tarybinių religijos tyrinėtojų apsiriboja konstatavi- 
mu, jog „antgamtiškumo“ idėjos ir apskritai religijos atsiradimo 
priežastis - žmogaus bejėgiškumas jį slegiančių gamtos ir visuo- 
menės jėgų atžvilgiu. Pavyzdžiui, J. Borunkovas aiškina: „[...| dėl 
menko gamybinių jėgų išsivystymo praktinis poveikis toms jėgoms 


“ R. Otto, Swetosč, Warszawa, 1968. 
' Ibid., p. 146. 
* Zarys dziejow religii, Warszawa, 1968, p. 11-12. 

[slegiančioms žmogų. - J. T.) nedavė rezultatų, t. y. jų nebuvo 
įmanoma natūraliu būdu pajungti žmogui, ir jos buvo laikomos 
antgamtinėmis“ arba tokiomis, kurioms „negalioja materialaus 
pasaulio dėsningumai“?. Toks aiškinimas yra nepakankamas. Čia 
neatsižvelgiama į sudėtingą pirmykštės pasaulėžiūros gnoseolo- 
ginių ir socialinių momentų sąveiką. Reikia atsiminti, kad bereli- 
ginėje epochoje ir pradinėje Homo sapiens formavimosi stadijoje 
žmogus objektyviai buvo gerokai bejėgiškesnis jam priešiškų jė- 
gų atžvilgiu. Tuo tarpu religijos, kaip savarankiškos visuomeni- 
nės sąmonės formos, atsiradimas, atrodo, yra susijęs su gerokai 
vėlesniais laikais. Pavyzdžiui, Dž. Freizeris!“ magijos nelaikė reli- 
gija. Vis dažniau keliama mintis, jog fetišizmas, magija ir tote- 
mizmas egzistavo dar bereliginiame laikotarpyje!'. Be abejo, šių 
pirmykštės pasaulėžiūros apraiškų, kurios mums žinomais laikais 
sutinkamos įvairių religijų sistemose, kilmės reikia ieškoti nere- 
liginėje pirmykštėje mitologinėje pasaulėžiūroje. 

Kuo gi skyrėsi pirmykštė mitologinė pasaulėžiūra nuo religi- 
nės? Sąlygojama žemo, nediferencijuoto gamybinių jėgų ir socia- 
linės organizacijos lygio, mitologinė pasaulėžiūra buvo taip pat 
nediferencijuota, sinkretinė. Dominavo antropomorfinis pažini- 
mo būdas: gamtos objektams ir reiškiniams žmogus priskyrė sa- 
vo paties savybes. Toks pasaulėvaizdis yra nekomplikuotas, ne- 
suskaidytas, nėra nesuprantamų reiškinių, pasaulyje veikia žmogui 
pažįstamos antropomorfinio pobūdžio jėgos. Manoma, kad jau 
pirmykštėje pasaulėžiūroje buvęs miglotas dėsningumo suvoki- 
mas (ne sąvoka!)'*. Tik jusdamas tam tikrus gamtos desningu- 
mus žmogus galėjo plėsti savo tikslingą praktinę veiklą. 


* FO. O. Bopynkos, Cmpykmypa penuruo3noro co3ganua, MockaBa, 
1971, c. 36. 

" Ax. Dpo3ep, 3010max BemB», MockBa, 1928. 

" A. A. CyxoB, DOuocopckue npoGAeMBI NpOUCXOXgeNUA peauruu, 
MockBa, 1967. 

'* A. Tege, Fenezuc buaocobckoro 3hanua u ucmopuuKoCmB Kameropuu 
gbunocopbckoro 3aK0Ha, ĄKCCepTal(HA ĄOKTOpa PHAOCObCKHX Hayk, 
(aBTopecbepaT), [Mpara, 1969, c. 12. 

Kas viešpatavo pirmykščių Žmonių galvose: maisto idėja ar 
seksualinis potraukis? Vieni autoriai įrodinėja, kad pirmykštį žmo- 
gų kamavo maisto troškimas, kiti mano, jog iš esmės jį valdė sek- 
sualinės jėgos. Galima sutikti, kad šie veiksniai turėjo didelės 
reikšmės Žmogaus vystymuisi, bet ne lemiamos. Nesigilindami į 
šias problemas, turime pažymėti, kad pirmykštėje pasaulėžiūroje 
yra labai ryški idėja, jungianti šiuos du kraštutinius aiškinimus, — 
vaisingumo idėja. Tai rodo paleolito ir neolito epochų grafinės 
simbolikos analizė"*. Magiškos simbolikos pagalba žmogus sten- 
gėsi aktyviai įsijungti į gamtos procesus ir juos pasukti sau palan- 
kia kryptimi. Seniausios vaisingumo idėjos, realizuojamos ma- 
giškais veiksmais, nebuvo susijusios su religija. Magija. kaip 
organiška mitologinės pasaulėžiūros dalis, nelaikytina pirmykš- 
tės religijos forma: ji yra glaudžiai susijusi su pirmykščiu deter- 
ministiniu galvojimo būdu. Griežta metų laikų kaita ir su ja susi- 
jęs pasikartojantis žemės vaisių atsiradimas buvo viena iš 
svarbiausių deterministinio magiško galvojimo susidarymo prie- 
žasčių. 

Pirmykščio žmogaus pastangos užtikrinti savo egzistenciją pa- 
laipsniui didino jo nepriklausymą nuo gamtos stichijų. Jo santy- 
kius su gamta ėmė sąlygoti išaugusi kultūra. Vis didesnė gamtos 
sritis ėmė patirti žmogaus įtaką. Šita žmogų supančio pasaulio 
sritis palaipsniui virto jo žmogiškuoju pasauliu, jo „gamta“. Tuo 
tarpu ta pasaulio dalis, kuri liko žmogui nepavaldi, darėsi jam vis 
labiau priešiška, nesuvokiama. Jos atžvilgiu žmogus pajuto savo 
bejėgiškumą. Vadinasi, žmogaus sąmonėje pasaulis skilo į jam 
pavaldų, todėl suprantamą, ir nepavaldų - nesuprantamą. Bet 
tik sukaupusi didelį praktinį patyrimą, pasiekusi aukštesnį socia- 
linės organizacijos lygį žmonių bendruomenė galėjo sukurti pa- 
saulio dualizmo idėją. Religija atsiranda tada, kai pasaulis pada- 
lijamas į du skirtingus pasaulius, kurie iš esmės skiriasi savo 
pobūdžiu. Mums, žiūrintiems mokslo akimis, antgamtinis pa- 
saulis yra religinės fantazijos kūrinys, o pirmykščiam žmogui 


" A. Leroi-Gourhan. Religie prehistoriczne, Warszawa, 1966, p. 126. 

antgamtinis pasaulis egzistavo tiek pat realiai, kaip ir gamtinis. 
Religinių vaizdinių formavimosi šaltiniu tapo senasis mitologi- 
nis, antropomorfinis mąstymo būdas. Tikrovė buvo mistifikuoja- 
ma ir dėl abstraktaus žmogiškojo mąstymo pobūdžio. Pirmykštis 
mąstymas sąvokas dažnai tapatino su jų atspindimais objektais, o 
religinis galvojimas pripažino antgamtinį pasaulį nusakančių 53- 
vokų realumą. Fantazijos momentas, slypintis paprasčiausioje 5ą- 
vokoje, čia ypač hipertrofuojamas"“. 

Pirmykštei pasaulėžiūrai būdingas ne tik sinkretiškumas, vaiz- 
dinis konkretumas, žemas abstraktumo laipsnis, bet ir ryškus emo- 
cingumas. Emocinis nusiteikimas padėjo atsirasti antgamtišku- 
mo idėjai. Mitologinėje sąmonėje besiformuojanti antgamtiškumo 
idėja, kaip teisingai pastebi G. Francovas, pirmiausia reiškėsi emo- 
cine forma“. Remdamasis K. Markso nuomone apie prekinį feti- 
šizmą, G. Francovas vysto hipotezę apie ankstyviausią religijos 
formą - fetišizmą, kur, jo manymu, aiškiausiai pastebima pirmykš- 
čio antgamtiškumo užuomazga, pasireiškianti tuo, jog realiems 
daiktams ir reiškiniams priskiriamos antjutiminės savybės. Šis pro- 
Cesas susijęs su emociniu bei jutiminiu daiktų ir reiškinių suvoki- 
mu, sąlygojančiu sacrum idėjos atsiradimą. 

Antgamtiniai vaizdiniai dar nenusako religijos specifikos. La- 
bai svarbus religijos komponentas yra kultas. Anot V. Nikitino, 
„religija - tai kulto forma realizuojamas įsitikinimas tuo, kad tik- 
rai egzistuoja antgamtiškumas“!*. Kultas yra svarbiausias požy- 
mis, kuris skiria religiją nuo filosofinio idealizmo. Trečiu esmi- 
niu religijos aspektu laikoma religinė organizacija, religinė 
bendruomenė!'. Nė vienam iš šių aspektų neteiktina pirmenybė. 
Norint geriau suprasti kulto reikšmę, reikia prisiminti, kad pir- 
mykščio žmogaus pasaulėžiūros formavimuisi lemiamos reikšmės 


* V. I. Leninas, Raštai, t. 38, p. 358. 

5 T. I. Opanųos, Hayunbiū ameu3m, MockBa, 1972, c. 188. 

'* B. H. HukuTnuH, „O ĄByx OCHOBHBIX 3HaveHHAxX TEPMHHa «PeAHrUua»“, 
O6ujecmBenKaA xUu3Hb U peAurua, Bhin. 1, AeHKuHrpas, 1972, c. 52. 

" T. Margul, „Žycie religijne jako pėdstawowa kategoria religioznawstwa“, 
Studia filozofiozne, Warszawa, 1973, Nr. 2, p. 153. 

turėjo jo praktinė veikla. Tačiau praktika visada buvo papildoma 
racionaliomis žiniomis ir fantazija, kuri įėjo į mitologinės pasau- 
lėžiūros sudėtį. Be to, pačią praktiką sudarė ne tik racionalūs, 
bet ir iracionalūs veiksmai. Gamtos reiškinių reguliaraus pasi- 
kartojimo suvokimas formavo ne tik pozityvias žmogaus žinias, 
bet 1r tikėjimą, kad pageidaujamų rezultatų galima sulaukti ir iš 
veiksmų, imituojančių žmogaus praktinę veiklą"š. Todėl tikslingi, 
racionalūs veiksmai būdavo palydimi simbolinių, parazitinių veiks- 
mų, iš kurių palaipsniui išsivystė maginė praktika, padėjusi aisi- 
rasti tikėjimui antgamtiškumu. Šie veiksmai buvo praktikuojami 
tik dėl to, kad žmogus tam tikrose reikšmingose gyvenimo ir prak- 
tikos situacijose jautėsi bejėgis, kad jis neturėjo realių priemonių 
savo tikslui pasiekti. Savo veikale apie žmonijos kilmę J. Semio- 
novas rašo: „Objektyvų skirtumą, kuris buvo tarp realių veiksmų, 
tikrai turėjusių įtakos Žmonių veiklos rezultatams, ir tarp simbo- 
linių veiksmų, kurie neturėjo jiems jokios įtakos, žmogus suvokė 
kaip skirtumą tarp veiksmų, kurie veiklos rezultatus nulėmė na- 
tūraliu būdu, aiškiu ir suprantamu žmogui, ir veiksmų, kurie pa- 
veikdavo rezultatus nesuprantamu, paslaptingu būdu. Įvyko žmo- 
giškojo pažinimo susidvejinimas: be žinių apie realius ryšius, 
realias įtakas, atsirado tikėjimas, kad egzistuoja kokybiškai skir- 
tingi nuo pirmųjų, paslaptingi, nesuprantami ryšiai, paslaptingos, 
nesuprantamos įtakos“!?. Remdamiesi marksizmo teiginiu apie 
praktikos vaidmenį pažinimo procese, galime tvirtinti, kad iliu- 
zinis mąstymas formavosi sąveikoje su iliuzine praktika. Iš ma- 
giškos iliuzinės praktikos besiformuojąs kultas padėjo atsirasti 
religijos užuomazgoms. Kultas paaiškina religijos vaidmenį pir- 
mykščių žmonių kasdieninio gyvenimo praktikoje: kulto veiksmų 
pagalba žmogus mėgino užmegzti ryšį su antgamtiniu pasauliu, 
paveikti jį sau palankia linkme. Nors kultas yra labai svarbi su- 
dėtinė religijos dalis, tačiau jame išlieka maginis pradas, kurio 


'š A. Fege, Fene3uc bunococbckOro 3haKUA u uCeOpUYHOCMb Kameropuu 
gbuAococbcKoro 3aK0Ha, Cc. 12. 
'* FO. H. CeMeHos, Kak BO34uKAO uen0BeuecmBo, MockBa, 1966. c. 359. 

esmė yra ta, kad žmogus stengiasi įvykių eigą palenkti savo va- 
liai, nepaisydamas jų tariamo sąryšio su antgamtiniu pasauliu. 
Vadinasi, iliuzinė praktika - tai tik racionalios praktikos pratęsi- 
mas į antgamtinį pasaulį, nepaisant to, kad kultas dažniausiai iš- 
reiškia ir nuolankumą, nusižeminimą, baimę, t. y. nepaisant to, 
kad religijoje paprastai dominuoja emociniai motyvai. 

Religijai būdinga ne tik pasaulio aiškinimo, bet ir kompensa- 
cinė funkcija. Abi šios funkcijos glaudžiai susijusios. Religijoje 
žmogus ieškojo būdų, kaip įveikti savo bejėgiškumą nesuvokia- 
mų ir neįveikiamų gamtos bei visuomenės reiškinių atžvilgiu. Iliu- 
zinėmis priemonėmis žmogus neutralizavo baimės jausmą, kom- 
pensavo savo bejėgiškumą. Tačiau toks kompensavimas pats buvo 
iliuzinis, nes pačioje religinėje praktikoje transformuotu būdu iš- 
liko ir netgi suintensyvėjo baimė ir bejėgiškumas, tik šiuo atveju 
antgamtinių jėgų atžvilgiu. 

Kaip formavosi pirmieji religiniai vaizdiniai? Prisiminkime 
F. Engelso duotą klasikinį religijos apibrėžimą: „[...| Kiekviena 
religija yra ne kas kita, kaip fantastinis atspindys žmonių galvose 
tų išorinių jėgų, kurios viešpatauja jiems kasdieniniame jų gyve- 
nime, - atspindys, kuriame žemiškosios jėgos įgauna nežemiškų- 
jų formą“. Galima manyti, jog ankstyvieji specifiniai religiniai 
vaizdiniai skyrėsi nuo senųjų mitologinių vaizdinių. Antgamtinių 
jėgų vaizdiniai buvo miglotesni ir chaotiškesni, jie kėlė baimės ir 
paslaptingumo jausmą. Religinė sąmonė formavosi sureliginda- 
ma mitologinę pasaulėžiūrą, suteikdama religinį turinį mitologi- 
niams vaizdiniams. Religinių vaizdinių formavimasis pereina su- 
dėtingą racionalių ir iracionalių momentų sąveikos procesą?!. 

Religijos pradmenys formavosi sąveikaudami su kitais pir- 
mykštės pasaulėžiūros elementais. Analizuodami religijos speci- 
ftiką, mes atsiribojame nuo kitų visuomeninės sąmonės formų, 
tačiau iš tikrųjų religija niekada nebuvo izoliuota. Kaip jau pa- 


* K. Marksas ir F. Engelsas apie religiją, p. 122. 


* A. D. AoceB, Akmuunaa MubonOrUuA B ee uCMOpuvecCKoM pa3BUmMuUU, 
MocksBa, 1957. 

stebėjome, religija palaipsniui sureligino net kai kuriuos mitolo- 
gijos vaizdinius. Dėl to pirmykštė religija kartais neskiriama nuo 
mitologijos. Nustatyti griežtą ribą tarp mitologijos ir religijos ga- 
lima tik teoriškai. Visuomeninės sąmonės formų diferencijavi- 
masis pasiekė apčiuopiamą mastą tik pirmykštės bendruomenės 
irimo epochoje, kai pradėjo ryškėti turtinė nelygybė, kai ėmė iš- 
siskirti fizinis ir protinis darbas. K. Marksas rašė: „Darbo pasida- 
lijimas pasidaro tikru pasidalijimu tik nuo to momento, kai atsi- 
randa materialinio ir dvasinio darbo pasidalijimas. Nuo to 
momento sąmonė gali iš tikrųjų įsivaizduoti, kad ji yra kažkas 
kita, negu esamosios praktikos įsisąmoninimas, kad ji gali iš tik- 
rųjų kažkas būti, nebūdama kažkas tikro, - nuo to momento są- 
monė sugeba emancipuotis nuo pasaulio ir pradėti sudarinėti „gry- 
nąją“ teoriją, teologiją, filosofiją, moralę ir t. t.“2. Tuo laikotarpiu 
vis didesnę reikšmę įgauna sąmoninga dvasinė veikla. Vis labiau 
išsiskiria su religija susijęs tam tikrų Žmonių, t. y. dvasininkų, luo- 
mas. Jis pradeda aktyviai formuoti religiją, pritaikydamas ją vieš- 
pataujančios diduomenės interesams. Irstančios bendruomeni- 
nės santvarkos religija pamažu pradėjo virsti klasinės visuomenės 
religija. Čia ji atliko naujas socialines funkcijas, išreikšdama žmo- 
gaus bejėgiškumą prieš aklas visuomenės jėgas. Antgamtiškumo 
turinys darėsi vis abstraktesnis. Religija buvo sąmoningai formuo- 
jama kaip veiksminga neekonominės prievartos priemonė. 


**+k 


Kaip datuoti senosios lietuvių religijos pradžią? Reiktų nusi- 
kelti į prabaltišką laikotarpį, kada viešpatavo mitologinė pasau- 
lėžiūra. Tris religijos sudedamąsias dalis - tikėjimą antgamtišku- 
mu, kultą, religinę bendruomenę - lengviau galima apčiuopti tik 
irstančios pirmykštės bendruomenės ir besiformuojančios klasi- 
nės visuomenės stadijoje. Istorikai pirmykštės bendruomenės iri- 
mo reiškinius aptinka jau mūsų eros pradžioje“*. Galima manyti, 


2 K. Marksas ir F. Engelsas apie religiją, p. 122. 
3 Lietuvos TSR istonja, 1, Vilnius, 1957, p. 21. 

kad nuo to laiko vis labiau įsigali religinis mąstymo būdas, ir reli- 
ginė praktika, mitologija įgauna religinį pobūdį, atsiranda pir- 
mieji dvasininkai - žyniai. Konkrečių istorinių žinių apie tą seno- 
sios baltų religijos laikotarpį mes beveik neturime. Tik 
archeologija šiek tiek nušviečia laidojimo papročius. Daugiau ži- 
nių apie senąją lietuvių religiją ir mitologiją atsiranda tik nuo 
XIII-XIV a., kai ima sparčiai formuotis feodaliniai santykiai ir 
feodalinė Lietuvos valstybė. To meto lietuvių religija jau turėjo 
klasinei visuomenei būdingos religijos bruožų. Senojoje religijo- 
je reikia skirti du sluoksnius: oficialiąją kunigaikščių religiją su 
žymiomis naujovėmis (tai buvo žynių - „pirmųjų ideologų“ - veik- 
los rezultatas) ir liaudies religiją. Įvedus krikščionybę, visų pirma 
žlugo oficialusis kunigaikščių religijos kultas. Liaudies masėse se- 
noji religija išsilaikė dar kelis šimtmečius. Ji gerokai skyrėsi nuo 
kunigaikščių religijos. Tas skirtumas, matyt, jau egzistavo prieš 
krikščionybės įvedimą. Liaudies religijoje buvo daug daugiau se- 
nosios mitologijos ir pirmykštės pasaulėžiūros liekanų. Nors fol- 
kloristai per paskutinį šimtmetį užfiksavo nemaža senosios mito- 
logijos ir religijos faktų, sprendžiant iš feodalizmo laikų lietuvių 
dievų panteono“, iki XIX a. liaudyje išliko tik maža dievų vardų 
dalis. 

Kuriuos iš šių faktų laikyti religiniais, o kuriuos mitologiniais? 
Daug žinių apie „pagonišką“ lietuvių ir prūsų religiją pateikia 
XVI-XVII amžiaus kronikininkai ir rašytojai. Tuo metu Lietu- 
voje viešpatavo krikščionybė, todėl minėtus faktus galima būtų 
priskirti to meto liaudies tikėjimams ir mitologijai. Tačiau arche- 
ologija ir kiti istoriniai šaltiniai rodo tuo metu egzistavus ir slaptą 
kultą?. Tai leidžia tvirtinti, kad tuo laikotarpiu dar gyvavo seno- 
sios religijos liekanos. Palaipsniui stiprėjant krikščionybės įtakai 


* B. H. Tonopos, „3aMeTkH no GanTHūACKOK4 Mudonoruu“, Baamo- 
CAABAHCKUU C600pHuK, MocksBa, 1972, c. 293. 

S V. Urbanavičius, „Mitologinių akmenų tyrinėjimai 1970-1971 m.“, Arche- 
ologiniai ir etnografiniai tyrinėjimai Lietuvoje 1970 ir 1971 metais, Vilnius, 1972, 
p. 77-84. 

liaudyje įsigalėjo religinis sinkretizmas (krikščionybės ir senųjų 
tikėjimų samplaika), iš kurio senąją religiją galima atsekti tik pa- 
gal tikėjimus. Mūsų laikus pasiekusioje tautosakoje dar žymūs 
senosios pasaulėžiūros atgarsiai - mitologinės sakmės, tikėjimai. 
Dabartiniai tyrinėjimo metodai padeda nustatyti tų sakmių ir ti- 
kėjimų atsiradimo priežastis ir amžių. Būdinga, kad šios tautosa- 
kos rūšys mūsų laikais atlieka jau tik estetinę funkciją“. 

Žymus tarybinis filologas V. Toporovas, apžvelgdamas seno- 
sios baltų religijos ir mitologijos tyrinėjimų būklę, konstatavo: 
„Pakankamai pilno ir patikimo baltų mitologijos paveikslo sukū- 
rimas dar priešaky“*". Sukurti tokį paveikslą bus galima tik kom- 
pleksinių tyrinėjimų būdu, t. y. socialinės-ekonominės analizės 
pagrindu derinant etnografijos, archeologijos, kalbotyros ir kitų 
istorinių disciplinų faktus. 


Spausdinama iš: Problemos, 1973, nr. 2, p. 25-32. 


26 N. Vėlius, Mitinės lietuvių liaudies sakmių būtybės, filologijos mokslų kan- 
didato laipsnio disertacija, Vilnius, 1968, p. 34. 
2? B. H. Tonopos, „3aMeTkH No GaATHūCKOK MHGOAOrKMH“, C. 289. 

JUOZAS JURGINIS 


PAGONYBĖS IR KRIKŠČIONYBĖS SANTYKIAI 
LIETUVOJE (1976) 


ŠVENTYKLOS IR STABAI 


Ginčas, turėjo ar neturėjo lietuviai pagonys šventyklas ir sta- 
bus, nėra tolimos praeities dalykas. Jis tebėra aktualus ir šian- 
dien. Tai rodo etnografės P. Dundulienės gana aštrus pasisaky- 
mas prieš archeologą A. Tautavičių!'. Archeologai iš radinių 
išaiškino senovės lietuvių įrankius, ginklus, papuošalus, atspėjo 
nemaža jų galvosenos ir pažiūrų mįslių, bet iki šiol kokių nors 
stabų gaminimo arba jų garbinimo šventyklose pėdsakų nesura- 
do. Nei A. Tautavičius, nei kuris kitas archeologas neneigia, kad 
pagonys turėjo savo dievus. Jie tik kelia klausimą, kaip jie tuos 
dievus vaizdavosi, dirbdino juos iš medžio, akmens ar metalo ar 
statė jiems šventyklas, panašiai, kaip senovės graikai ar romėnai, 
ar stabų nesigamino ir tenkinosi, vaizduodam! juos mitinėmis bū- 
tybėmis. 

Išvadą, kad senovės lietuviai šventyklų, kurias galima būtų pri- 
skirti medžio ar mūro architektūrai, ir stabų, kaip skulptūros kū- 
rinių, neturėjo, P. Dundulienė palaikė beveik lietuvių tautinės 
savigarbos įžeidimu. 

Istoriko pozicija šiame reikale labai paprasta. Jeigu lietuviai 
būtų turėję pagoniškų dievų stabus, tai, įvedant krikščionybę XIV 
ir XV amžiais, kada buvo naikinama pagonybė bei jos likučiai, 
krikštytojai būtų daužę ar kitaip naikinę jų stabus ir šventyklas ir 
didžiuodamiesi tai aprašę. Reikia patikrinti, kaip Lietuvos krikš- 
tas aprašytas. 


' P. Dundulienė, „Ginu Kernavės Perkūną“, Švyturys, 1966, nr. 4, p. 18-19. 

Pirmasis jį aprašė Jeronimas Prahiškis, gyvenęs XIV amžiuje 
ir kaip misionierius lankęsis Lietuvoje 1392-1398 metais. Savo 
įspūdžius jis ne pats aprašė, 0 jo amžininkas, tik gerokai už jį 
jaunesnis, Enėjas Silvijus Pikolominis (1405-1464), vėliau tapęs 
popiežium Pijum II. Tas Jeronimas, vienuolis, teologijos dakta- 
ras, pabėgęs iš Prahos nuo husitų, prieglobstį rado Lenkijoje. Ga- 
vęs iš karaliaus Jogailos rekomendacinius raštus, jis atvyko į Lie- 
tuvą pas Vytautą ir, jam leidus, ėmėsi misijų darbo tarp kaimo 
gyventojų, kurie dar tebebuvę pagonys. Greičiausiai jam teko veik- 
ti Žemaitijoje, kuri buvo perleista Kryžiuočių ordinui ir tuo metu 
dar nekrikštyta. 

Pas pirmuosius aplankytus lietuvius Jeronimas Prahiškis su- 
žinojęs apie žalčių garbinimą. Kiekvienas šeimos tėvas namų kam- 
pe ant šieno laikęs žaltį, jį maitinęs ir jam aukojęs. Visus žalčius 
Jeronimas liepė užmušti ir suneštus į aikštę viešai sudeginti. Tarp 
žalčių buvęs vienas toks didelis, kad daug kartų įmestas į ugnį vis 
nesudegdavo. 

Kitoje vietoje Jeronimas aptiko šventos ir amžinos ugnies gar- 
bintojus. Kad ji neužgestų, saugojo šventikai. Jie atsakydavo klau- 
siantiems ir dėl sergančių sveikatos. Šventikas, naktį stebėjęs ug- 
nį, rytą duodavo atsakymą, išgis ar mirs ligonis. Jeronimas įrodė 
gyventojams, jog tai apgaulė, sugriovė šventyklą, išžarstė ugnį ir 
įvedė krikščioniškus papročius. 

Vykdamas tolyn, radęs gentį, kuri garbino saulę ir ypatingoje 
pagarboje laikė reto didumo geležinį kūjį. Šventikai, paklausti, 
ką toks garbinimas reiškia, atsakė: kažkada daug mėnesių nebu- 
vę matyti saulės, kurią galingiausias karalius sugavęs ir uždaręs 
tvirčiausiame bokšte. Tada atėję saulei į pagalbą Zodiako žen- 
klai. Didžiuliu kūju jie sudaužę bokštą ir grąžinę žmonėms saulę. 
Jeronimas išjuokė juos už tikėjimą į kvailą pasaką ir įrodė, kad 
saulę, mėnulį ir žvaigždes sutvėręs Dievas. 

Pagaliau Jeronimas rado gentį, kuri turėjo šventą girią. Ilgai 
jis aiškinęs žmonėms tikėjimo sakramentus ir pagaliau liepęs go- 
jų iškirsti. Žmonės susirinko su kirviais ir kitais įrankiais, tačiau 
neatsirado tokio, kuris pirmas pradėtų. Tada Jeronimas pats 

paėmęs dviašmenį kirvį ir nukirtęs vieną aukštą medį. Juo pase- 
kę susirinkusieji. Pagaliau kirtėjai pasiekę gojaus vidurį, kur au- 
go labai senas ąžuolas, laikytas šventesniu už kitus. Visi nedrįso 
jo paliesti. Belūkuriuojant atsirado vienas drąsuolis. Pirmuoju 
smūgiu persikirto sau blauzdą ir beveik be sąmonės pargriuvo 
ant žemės. Aplinkui stovėjusi minia persigando, ėmė raudoti ir 
priekaištauti Jeronimui, kam jis prikalbėjęs išniekinti dievų būs- 
tinę. Niekas nebenorėjęs toliau kirsti. 

Tada Jeronimas, tvirtindamas, kad tai esąs tik velnių vylius, ap- 
dumiantis žmonėms akis, liepė parkritusiam keltis ir parodyti, kad 
žaizdos blauzdoje nėra. Ir tas kėlėsi ir parodė. Po tokio stebuklo ne 
tik senas ąžuolas buvo nuverstas, bet ir visas gojus iškirstas. 

Nuvykus misionieriui į kitą vietą šventojo miško kirsti, daugy- 
bė moterų, verkdamos ir aimanuodamos, nuėjo pas Vytautą skųs- 
tis, kad kėsinamasi sugriauti dievų buveinę, kurioje jos pratusios 
prašyti dieviškos pagalbos dėl lietaus arba giedros. Jeronimas, 
įvesdamas naujas apeigas, griaunąs tėvų papročius. Moteris pa- 
sekė ir vyrai, tvirtindami negalį pakęsti naujo tikėjimo ir esą pasi- 
ryžę greičiau palikti tėvynę ir namus, negu atsisakyti to, kas iš 
tėvų paveldėta. Sujaudintas šito įvykio ir bijodamas žmonių maiš- 
to, Vytautas nusprendė, jog geriau tegu liaudis nusigręžia nuo 
Kristaus, negu nuo jo. Jis atšaukė duotus raštus ir liepė Jeroni- 
mui palikti šalį. 

Užrašęs Jeronimo Prahiškio pasakojimą, E. S. Pikolominis pa- 
darė tokią pastabą: „Jeronimas papasakojo mums ramiu veidu, 
nė kiek neabejodamas ir prisiekdamas. Kad vertas pasitikėjimo, 
rodė jo rimta kalba, išsimokslinimas ir tikėjimas. O mes, ką suži- 
nojome, nepakeitę užrašėme“*. 

Palikdami nuošaly Jeronimo sektas pasakas, kuriomis jis pats 
galėjo tikėti, turime pagrindo padaryti tokią išvadą: pagoniškai 
garbinamus jis aptiko tris dalykus: žalčius, amžinąją ugnį ir go- 

* Scriptores Rerum Prussicarum, IV, Leipzig, 1870, p. 289-240; A. Janulaitis, 
Enėjas Silvius Piccolomini bei Jeronimas Pragiškis ir jų žinios apie Lietuvą, Kau- 


nas, 1928, p. 58-63; M. Andziulytė-Ruginienė, Žemaičių christianizacijos pradžia, 
Kaunas, 1937, p. 104-106. 

jus. Jeigu jis būtų sudaužęs bent vieną stabą arba sugriovęs šven- 
tyklą, to tikrai nebūtų užmiršęs, nes tai svarbiausias misionieriaus 
uždavinys. Ir dar vienas dalykas krinta į akis: tikėjimų provincia- 
lumas. Atskiros vietovės, kurias jis vadina gentimis, turėjo skir- 
tingus dievų garbinimo papročius. 

Patikrinkime, ką J. Dlugošas, beveik Jeronimo Prahiškio am- 
žininkas, apie krikštą parašė. 1387 m. Jogaila, lydimas savo žmo- 
nos Jadvygos, Gniezno arkivyskupo Bodzanto, daugelio lenkų di- 
dikų ir kunigų, atvyko į Vilnių savo tautiečių krikštyti. Sušaukė 
savo brolius kunigaikščius ir žymiuosius bajorus ir palenkė juos 
prie vieno Dievo ir teisingo krikščionių tikėjimo. Čia Dlugošas 
pastebi, kad lietuviai, būdami barbariškai tamsūs, garbinę ugnį, 
kaip šventą ir amžiną, kurią šventikai kurstydavo dieną ir naktį, 
kad neužgestų, šventais laikė gojus ir kaip dievybes gerbė žalčius 
bei gyvates. Jogaila liepė Vilniuje degusią šventąją ugnį ir lietu- 
viškai vadintą Žinyčia (Znicz) užgesinti, šventoves ir altorius, kur 
būdavo aukojama, sunaikinti, šventuosius gojus iškirsti, namuo- 
se laikomus žalčius ir gyvates išžudyti. Visa tai naikinant, girdė- 
josi tik verksmai ir aimanavimai, tačiau niekas neišdrįso kara- 
liaus įsakymui pasipriešinti. 

Aprašant, kaip buvo steigiama katedra, sakoma: „Pamaldusis 
karalius Vladislovas (Jogaila), atkakliai stengdamasis, kad į Lietu- 
vą perneštas tikėjimas kas kartą labiau plistų ir tvirtėtų, įkūrė Vil- 
niaus mieste Šv. Trejybės katedros bažnyčią, pavadintą šventojo 
Stanislovo, narsaus ir garsaus vyskupo ir kankinio, vardu, kad dvi 
tautos, lenkai ir lietuviai, vienu tikėjimu ir religija ir viena valdžia 
kaip lygiateisės sujungtos, turėtų vieną globėją ir užtarėją ir kad 
lietuviai amžinai atmintų, jog lenkų pagalba išsiveržė iš pagoniško 
tamsumo ir jog nuo jų nušvito krikščioniško tikėjimo šviesa, kaip 
jiems patiems, taip ir jų palikuonims. Didįjį altorių pastatė toje 
vietoje, kur prieš tai kūrenta ugnis ir laikyta amžina, kad pago- 
niškas paklydimas visiems būtų aiškus“?. Vadinasi, Vilniuje, pa- 


* J. Dlugosz, Dziela wszvstkie, IV (Dziejow Polskich[... J, II), Krakow, 1868, 
p. 441. 

goniškosios valstybės sostinėje, žymiausia pagoniško kulto vieta bu- 
vo amžinosios ugnies židinys. Jogailai įsakius, jis buvo užgesintas. 
Nieko neužsimenama apie vyriausiąjį kunigą, žynius ir vaidelotus. 

Bajorai buvo kviečiami į Vilnių su šeimomis ir krikštijami kiek- 
vienas atskirai. Su miestiečiais ir šiaip jau prastais žmonėmis bu- 
vo elgiamasi kitaip. Jie buvo mokomi tikėjimo dalykų, ir karalius, 
kaip krikštatėvis, dalijo jiems marškinius bei kitus drabužius iš 
vilnonio audeklo, atvežto iš Lenkijos. Ir kai apie krikšto dovanas 
pasklidusi Žinia, atsirado nemaža tokių, kurie panoro krikštytis 
kelis kartus. Prisirinkę tiek daug krikšto siekiančių lietuvių, vyrų 
ir moterų, kad juos reikėjo skirstyti į pulkus ir pulkais vesti prie 
upės. Įbridusieji į vandenį žegnojami, kalbama maldelė ir vietoj 
pagoniškų vardų duodami krikščioniški. Pirma grupė pavadina- 
ma Petrais, antra - Povilais, trečia - Jonais, ketvirta - Jokūbais, 
penkta - Stanislovais ir t. t. Moterys išeidavo iš vandens Katrino- 
mis, Margaritomis, Daratomis ir t. t.? 

J. Dlugošas daug smulkiau aprašė žemaičių krikštą. 1413 m. 
Jogaila sušaukęs abiejų lyčių žemaičius ir paaiškinęs, kaip „bjau- 
rus ir gėdingas žemaičiams dalykas, kad, kai lietuviai kunigaikš- 
čiai, bajorija su visa tauta jau pažino vieną ir tikrąjį Dievą, tik jie 
vieni liko pagonybės klaidose“. Po to išgriovė jų stabmeldiškus 
altorius ir atvyko prie jų svarbiausios dievybės, t. y. ugnies, esan- 
čios už Nevėžio upės ant aukšto kalno viršūnės, kurią jie laikė 
šventa ir amžina ir kurią šventikai kaip dievybę maitino, nuolat 
pridėdami malkų. Bokštą, kuriame ta ugnis buvo laikoma, pade- 
gė, 0 patį židinį išbarstė ir užgesino. 

Po to lenkų kareiviams liepė iškirsti miškus, kuriuos žemai- 
čiai garbino kaip šventus ir dievų apgyventus. Jie buvę tiek akli, 
kad net tų miškų paukščius ir žvėris laikę šventais. Todėl niekas 
nekirto tuose miškuose medžių ir nemedžiojo, nes „velnias iš- 
sukdavo rankas ir kojas“. „Dėl to nepaprastai stebino barbarus, 
kad lenkų kareiviai, kertantieji jų šventuosius miškus, nenuken- 
tėjo kūno sužalojimais, ką jie patys dažnai patirdavo.“ 


* Ibid., p. 439. 

Jogaila mokė žemaičius, kad reikia garbinti ir tikėti tik vieną 
Dievą, bet trijuose asmenyse, kad tas Dievas yra pasaulio sutvė- 
rėjas ir gailestingiausias atpirkėjas. Jis įrodinėjo, kad žemaičiai 
„netikrus garbino dievus, nes jais laikė ugnį, perkūną, miškus, 
gojus, žvėris, nes visa tai yra sutverta tikrojo Dievo“. „Tie jų ta- 
riamieji dievai nieko jiems negalėjo padėti. Tai patys savo akimis 
galėję įsitikinti, kai buvo užgesinta ugnis, kurią jie laikė svarbiau- 
sia dievybe, iškirsti šventieji miškai ir gojai (alkos) ir išgriauti 
stuobriai.“ Žemaitijoje panašiai kaip Vilniuje krikšto proga „ka- 
ralius Vladislovas išdalijo geriausią gelumbę, arklius, drabužius, 
pinigus ir kitas dovanas, kad juos tuo būdu pririštų prie šventojo 
tikėjimo ir paskatintų kitus jį priimti“. 

Kai karalius Vladislovas-Jogaila rengėsi išvykti iš Žemaitijos, 
žemaičiai, „giliai paliesti savo netikrų dievų sunaikinimo ir ug- 
nies užgesinimo, kas jų buvo laikoma šventu ir amžinu, slaptai 
tarėsi iš naujo įkurti šventąją ugnį, žiūrėdami, kad pelenai laužo 
vietoje išliktų šilti, ir kalbėjo tarpusavy: kaip tik karalius pasi- 
trauks, įsitikinsime, kad mūsų dievybė negalėjo būt sunaikinta, 
jei mes iš senų žarijų įstengsime įpūsti ugnį“. Karalius pasiliko 
dar kelias dienas tarp netikinčiųjų ir tuo metu liepė iš Nevėžio 
nešti vandenį ir gausiai pilti, kol laužas buvo užlietas. 

Žemaičių seniūnu karalius paskyrė Kęsgailą ir įsakė, „kad 
ypač rūpestingai stebėtų naujai atverstuosius, kad jie negrįžtų 
prie senosios stabmeldystės ir, be to, kad neleistų neteisingiems 
dievams aukoti aukų ir atlikinėti pagoniškų apeigų tiems, ku- 
rie vengė priimti šventojo tikėjimo jungą“. Seniūnas ištikimai 
vykdė karaliaus įsakymus, naujakrikštus stiprino tikėjime, „o 
likusiųjų tamsybėje pagonių neprileido prie buvusios stabmel- 
dystės“?. 

Iš Jeronimo Prahiškio ir Jono Dlugošo aprašymų aiškiai ma- 
tyti, kad svarbiausi pagoniški dalykai, kurie krikšto metu buvo 
naikinami, tai židiniai su amžinąja ugnimi ir šventieji gojai. Apie 


3 J. Dlugosz, Dziela wszystkie, V (Dziejow Polskich[...J. WV), Krakow, 1869, 
p. 147-151. 


kokias nors kitokias šventyklas ir jų kunigus net neužsimenama. 
Vadinasi, pagonių bažnytinės organizacijos pėdsakų jie nepaste- 
bėjo. Reikia nepamiršti ir to, kad J. Dlugošas lietuvių tikėjimą 
laikė artimu romėnų stabmeldystei, pats vilniečių, kaip ir žemai- 
čių. krikštijimo nematė, tik rėmėsi pasakojimais mačiusiųjų, todėl 
jam visai nesunku buvo priminti pagonių ir stabmeldžių stabų ir 
šventyklų panašumą. Jis to nepadarė, pasitikėdamas gaunamų ži- 
nių autentiškumu. Šventyklų ir stabų krikšto metu nebuvo ir ne- 
galėjo būti. Ir štai dėl ko. 

Nors XIII a. vidury susikūrusi Lietuvos valstybė buvo pago- 
niška, tačiau jos valdovai, didieji kunigaikščiai, pradedant Min- 
daugu, nesistengė pagonybę išsaugoti, ją kokiu nors būdu cen- 
tralizuoti ir padaryti valdžios ir tuo pačiu viešpataujančios klasės 
pagalbininke. Juk Mindaugas krikštijosi, įsteigė vyskupystę ir bu- 
vo gavęs karaliaus vainiką. Nuo krikščionybės jis atsimetė ne dėl 
religinių, o dėl politinių priežasčių. Ir Vytenis norėjo krikštytis, 
jis kvietė pas save pranciškonus ir buvo pastatęs jiems bažnyčią“. 
Kryžiuočiai aplinkiniais keliais pasiuntė savo kariuomenę ir tą 
bažnyčią sudegino. Istoriografijoje plačiai žinomi Gedimino laiš- 
kai popiežiui Jonui XXII dėl krikšto. Viename laiške teigiama: 
„Mes su krikščionimis kariaujame ne dėl to, kad sunaikintume 
katalikų tikėjimą, bet kad pasipriešintume mums daromoms 
skriaudoms, kaip tai daro krikščionių karaliai bei valdovai; tai 
matyti iš to, kad mes pas save turime brolių iš pranciškonų ordi- 
no ir iš dominikonų ordino ir jiems davėme visišką laisvę krikštyti, 
sakyti pamokslus ir atlikinėti kitas šventąsias apeigas“?. Apkrikš- 
tyti Lietuvą stengėsi ir Kęstutis. Pagoniškoje Lietuvoje didikams 
ir bajorams krikščionybė nebuvo naujiena. Valstybės valdžia 
stengėsi būti krikščioniška, krikščionių religija, kaip feodaliz- 
mo ideologija, jai buvo parankiausia. Paskelbti valstybę krikš- 
čioniška trukdė ne religinės, bet politinės kliūtys. Laikyti didžiuo- 
sius kunigaikščius pagonybės gynėjais nėra nė mažiausio 


* Gedimino laiškai, parengė V. Pašuta ir I. Štal, Vilnius, 1966, p. 25. 
' Ibid., p. 27. 

pagrindo. Todėl pagoniškoje Lietuvoje neatsirado šventyklų su 
dievų statulomis, vienodomis apeigomis ir su krivių ar šventikų 
vyresnybe. 

XVI a. autoriai, rašę apie Lietuvos krikštą, rėmėsi daugiausia 
J. Dlugošo žiniomis, neužmiršdami ir Jeronimo Prahiškio pasa- 
kojimo. A. Gvagninis pakartojo visa, kas buvo J. Dlugošo parašy- 
ta: apie krikšto marškinius, vardų suteikimą ištisais būriais, apie 
tai, kaip vienas Žemaičių šaunus vyras apsikrikštijusių vardu pa- 
dėkojo Jogailai, pareikšdamas, jog savus lietuviškus dievus aplei- 
džia ir priima lenkų, kaip galingesnius. Perpasakoja ir tai, kaip 
per vieną pamokslą, kunigui aiškinant apie pasaulio sutvėrimą, 
vienas kaimietis ėmė prieštarauti“. Tą patį randame ir M. Strij- 
kovskio kronikoje, tik su nemažu „patikslinimu“. Jogaila liepęs 
šventąją ugnį užgesinti ir „pagonišką šventyklą, kurioje stovėjo 
Perkūno stabas (bawan) bei jo altorius, ir bokštą su langeliu, pro 
kurį šventikai (kapani) bei žyniai teikė žmonėms apgaulingus at- 
sakymus, nugriauti“?. Ten pat jis primena, kad čekų kunigas Je- 
ronimas (Prahiškis) pats sukapojo didelį Perkūno stabą, iš me- 
džio padirbtą, ir sau persikirto koją. Visas XV ir XVI amžiaus 
žinias apie Lietuvos sukrikščioninimą apibendrino Albertas Vi- 
jūkas-Kojelavičius lotyniškai parašytoje dviejų tomų Lietuvos is- 
torijoje. Pirmasis tomas išėjo 1650 m., antrasis - 1669 m. Kojela- 
vičiaus istorija buvo pagrindinė plačiai paplitusi knyga, iš kurios 
buvo semiamasi žinių apie Lietuvos praeitį iki XIX amžiaus pra- 
džios, iki romantizmo plitimo istoriografijoje. 

Kojelavičius plačiai aprašo aukštaičių krikštą 1387 m. ir že- 
maičių - 1413 m. Susipažinkime su jo tekstu. 

Vilniuje susirinko gausūs luomai, o pirmiausia karaliaus gi- 
minės - kunigaikščiai. Buvo nutarta, kad prietaringas daugelio 
dievų garbinimas visiškai būtų pašalintas visoje Lietuvoje ir kitose 


5 A. Gwagnini, Z kroniki Sannacyi Europskiej, Krakow, 1860, p. 78-80; J. Dlugosz, 
Dziela wszystkie, V, p. 149-150. 

* M. Stryjkowski, Kronika Polska, Litewska, Žmėdzka i wszystkiej Rusi, II, 
Warszawa, 1848, p. 79. 

Lietuvai priklausančiose srityse, o vėliau krikščionių apeigomis 
visų būtų garbinama viena aukščiausia dievybė. Tam reikalavi- 
mui pirmiausia pakluso bajorijos atstovai, dalyvavę seime: jie 
krikščionių papročiu buvo švęstu vandeniu nuplaunami, o po to 
žemosios pilies aikštėje, toje vietoje, kur žaibų valdovas, vietine 
kalba vadinamas Perkūnu, buvo amžina ugnimi garbinamas, ar- 
kivyskupo Bodzanto buvo pašventinta šv. Stanislovo vardo baž- 
nyčia, o Vilniaus vyskupui ir kitiems kapitulos kunigams, vadina- 
miesiems kanauninkams, Jogaila suteikęs didelius turtus. 

Be abejo, nieko nėra sunkiau žmonėms, kaip pagal kito liepi- 
mą atsisakyti senelių tikėjimo, kurį kiekvienas gavo su maistu. 
Mat toji pagarba dievams ir baimė, kuri iš mažens yra įskiepyta 
širdyje ir augo metams slenkant, negali būti išraunamos iš neap- 
sišvietusių širdžių vien jėga. 

Tačiau kada jie pastebėjo, jog, karaliui paliepus, gęsta šven- 
tosios ugnys, niekinami aukurai ir šventovės, alkai kertami, šliu- 
žai žudomi ir už visa tai niekas nenukenčia, nebaudžiamas, tada 
žmonės ėmė spėti, jog nebuvo pagrindo bijotis to, ko ligi tol jie 
bijojo ir, baimei pamažu atslūgus, patys priėmė valdovų tikėjimą. 
Kartą kunigas, kilęs iš Bohemijos, vardu Jeronimas, kirviu be- 
skaldydamas dievo Perkūno atvaizdą, per neatsargumą smarkiai 
įsikirto sau koją, todėl žmonės ėmė šaukti, jog šita nelaimė atsiti- 
kusi dėl dievybės įžeidimo, ir raudojo, kad buvęs paniekintas jų 
tikėjimas, bet, kai pats Jeronimas, ranka mostelėjęs virš žaizdos 
ir šventojo kryžiaus ženklu peržegnojęs, šaukėsi tikrąjį Dievą ir 
aplink stovintiems staiga parodė koją sugijusią, tada, nepaprasto 
stebuklo pritrenkti, žmonės pajuto naujojo tikėjimo galingumą ir 
ėmė tyčiotis iš senojo. Būdavo ir taip, kad pats valdovas, keliau- 
damas po visą Lietuvą, nevengdavo lietuviškai aiškinti gausiai mi- 
niai krikščionių mokslo. Mat jam nebuvo pagalbininkų kunigų, 
pakankamai mokančių tą kalbą. Diena iš dienos plaukė žmonės, 
kuriuos traukė ne tik valdovo meilumas, bet ir dosnumas: kai- 
miečiams, lig šiol nešiojusiems tik lininį ar kailinį rūbą, dabar 
kiekvienam, apsiplovusiam šventuoju vandeniu, būdavo duodamas 
baltos spalvos vilnonis rūbas; todėl visi grūste grūdosi. Susirinku- 

sius prie upės kranto reikėjo suskirstyti būriais ir, kiekvienam 
būriui paskyrus atskirą vardą, vandeniu apšlakstyti. Šaltiniai pa- 
sakoja, kad tuo žygiu trisdešimt tūkstančių kaimiečių ir miestie- 
čių šventojo šaltinio vandeniu buvo nuplauti. Todėl lig šios die- 
nos upės, kurių krantuose buvo atliktas tas krikščioniškas 
apsivalymas, paprastai vadinamos šventomis. Šiam žodžiui ati- 
tinka lotynų kalbos žodis sancta"“. 

Šiame aprašyme nesunku pastebėti J. Dlugošo ir J. Prahiškio 
žinių interpretaciją pagal vyravusias Renesanso pažiūras į senovės 
lietuvių tikėjimus. Prie Dlugošo aprašytos žinyčios - amžinosios ug- 
nies židinio — Kojelavičius, sekdamas M. Strijkovskiu, pridėjo Per- 
kūną. J. Prahiškio aprašytą šventojo gojaus didžiausią ąžuolą jie pa- 
vertė kirviu skaldomu dievo Perkūno atvaizdu. Ir, be to, Jeronimas 
Prahiškis padarė stebuklą, išgydydamas ne pats save, o pagonį. 

Kojelavičiaus istorijoje rašoma: kada šventoji ugnis, kurią prie 
Nevėžio žyniai nuolatos uoliausiai kurstydavo, liko užgesinta, sta- 
bai išversti, miškeliai iškirsti, visokiausi žemaičių tikėjimo šalti- 
niai sunaikinti, 0 jų dievai ramūs ir savo įžeidėjų nebaudžia už 
šventvagystę, —- tuo iš pradžių jie stebėjosi, 0 gana greitai ėmė 
įtarti, jog jų dievai tėra tušti vardai, pagaliau pradėjo niekinti kaip 
pajuokos vertą dalyką tai, ką ilgai garbino. 

Galų gale, sukvietę visus į pasitarimą, išrinko jie už kitus vy- 
resnio amžiaus vyrą, kuris visų vardu turėjo taip kreiptis į valdo- 
vus: „Ligi šiol, garbindami senąsias dievybes, kurias, kaip švente- 
nybes, buvo garbinę mūsų protėviai, mes pasielgėme gal per daug 
išdidžiai negu derėjo mums, kaip jų valdiniams. Be abejo, dievus 
reikia labiau garbinti negu valdovus. Po to, kai pastebėjome, jog 
mūsų dievai, kuriuos taip didžiai garbinome, jūsų liepimu įžeisti, 
nieko nedarė, kad apsigintų, nes, be jokio abejojimo, jie yra arba 
silpnučiai, arba visiškai bejėgiai, su noru prisidedame prie jūsų 
dievybės, kaip galingesnės, ir ateity imsime ją garbinti.“ Valdovų 
labai maloniai sutiktas, atstovas paskatino kitus, kad negaišdami 
įvykdytų tai, ką per jį buvo pažadėję. Todėl jie gausiai suplaukdavo, 


'" A. Wiivk Koialowicz, Historiae Lituanae, pars prios (I), 1650, p. 396-397. 

kad pasiklausytų kalbų apie Dievą ir išmoktų tikrojo tikėjimo tie- 
sų. Tuo metu pamokslininkų ordino kunigui Nikolajui Venzikui 
valdovų akivaizdoje sakant žmonėms pamokslą atsitikęs vienas 
nemalonus dalykas. Pamokslininkui iš sakyklos aiškinant, kaip 
buvo sutvertas pasaulis, vienas senas senelis sušukęs: 

„Vyrai, tikėkite manimi! Ką tas jaunutis žmogeliukas kalba, 
be abejo, yra melas. Iš kurgi šita viską gali žinoti, kada aš, tiek 
metų, beveik visą šimtmetį pragyvenęs ir atminty apimdamas, nie- 
ko panašaus negaliu prisiminti?“ 

Visas pamokslas būtų niekais nuėjęs, jeigu karalius savo įtaka 
nebūtų parėmęs kunigo žodžių. Labai meiliai kreipėsi jis iš pra- 
džių į tą dantingąjį senį, o vėliau - į kitus, paaiškindamas, kad šven- 
tieji kalbėtojai per pamokslą ne tai kalba, ką patys arba savo aki- 
mis matė, arba gyvendami patyrė, bet kas prieš daugybę šimtmečių 
dėl aukščiausiojo ir tikrojo Dievo galios atsitiko, ką pasiėmę iš pro- 
tėvių mokslo, iš senųjų rašytinių šaltinių, ypač iš dieviškųjų knygų. 
Po nuolatinio ilgo darbo pagaliau buvo įveiktas tamsių žmonių ne- 
žinojimas, ir visi, kiek pajėgdami suprasti, buvo apšviesti krikščio- 
nių mokslo pagrindais, ir dideliam Jogailos ir Vytauto džiaugsmui, 
buvo pakrikštyti pagal katalikų tikėjimą iš šventojo šaltinio". 

Simonas Daukantas rėmėsi Strijkovskiu ir Kojelavičium, ta- 
čiau dėl vaizdingumo kai ką aiškiau nusakė. Jogaila liepęs Perkū- 
no, didžiausio lietuvių dievo, stabą išversti. Ir kada vienas vyras 
pirmuoju smūgiu norėjo jį sudaužyti, persikirto sau koją. Tai ma- 
tydami, pagonys ėmė šaukti, koks stiprus jų dievas. Tuo tarpu 
priėjo krikščionių kunigas su kirviu, dešine ranka peržegnojo su- 
žeistąjį, kuris tuojau kėlėsi sveikas. Jis pentimi trenkė į stabą, ir 
stabas tuojau į dulkes pavirto. Tuo metu danguje pasirodžiusi 
šviesa, ir, tai matydami, pagonys bėgo krikštytis net nebėję persi- 
rengti. Vilniuje Perkūno šventykla su amžinąja ugnimi taip pat bu- 
vusi nugriauta ir aukuro vietoje įrengtas didysis katedros altorius!?. 


" A. Wiivk Koiatowicz, Historiae Lituanae, pars altera (II), 1669, p. 92-95. 
'* S. Daukantas, Darbay senuju Lituwiu yr Žemaycziu 1822, Kaunas, 1929, 
p. 179. 

Jokūbas Karo (1836-1904) pateikė tokį krikšto aprašymą: 
graudu buvo žiūrėti į minias žmonių, susirinkusių į Vilnių 1387 m. 
vasario 17 d. „Buvo tai sekmadienis, kunigai skaitė tą pačią evan- 
geliją, kuri buvo skaitoma karūnacijos dieną. Sniegas laikė užgu- 
lęs žemę, medžius ir kalnus, ant aukščiausio kalno matyti Perkū- 
no paveikslas su raudonomis akimis, liepsnojančia kakta; tarp 
aukštų ąžuolų dega šventoji ugnis; šaltas vėjas gaudžia medžiuo- 
se ir tarytum liūdnai vaitoja, apgailestaudamas mirštančius am- 
Žius; žmonių minios laukia, kvapą sulaikydamos, nenuleidžia akių 
nuo tylinčio dievaičio [...]. 

Staiga varpų balsai, himnų giedojimas pertraukia tylą: žengia 
procesija, 0 viršum jos keliasi rūkas iš smilkytuvių. Pirmas žengia 
karalius su kunigaikščiais ir bajorais; paskui - vyskupas su auk- 
suotais rūbais ir smaila kepure, aukšta vingiuota lazda rankose, 
toliau - ilga vienuolių bei kunigų eilė. Procesija užlipa ant kalno, 
apstoja dievaitį. Vienuoliai pranciškonai pagriebia kirvius ir ki- 
birus su vandeniu, daužo ir kerta medinį dievaitį, gesina šventąją 
ugnį, kurią kartų kartos saugojo; seni ąžuolai virsta pakirsti, už- 
dengdami savimi burtus, amžius tvėrusius. Perkūne, kur tavo 
griausmas?! Šventa ugnis, Žinyčia, kodėl nekeršiji už sutepimą ir 
paniekinimą tavo aukuro?“!? Toliau kreipiamasi į Patrimpą, Po- 
klių, Kurką, Aušvę, Sotvarą, Okopirmą, Švaistikį ir kitus pago- 
niškus lietuvių dievus ir klausiama, kodėl jie tyli, kada naikinama 
jų buveinė. 

Visa tai įspūdinga beletristika, priklausanti teksto autoriui, 
ne šiaip sau rašytojui, o Jenos universiteto istorijos profesoriui. 
Tik vienas čia iš kitur skolintas dalykas - Perkūnas su raudonom 
akim ir liepsnojančia kakta. Jis paimtas, kaip pats autorius nuro- 
do, iš Kristupo Hartknocho (1644-1687), o šis paėmė iš XVI a. 
autorių, aprašiusių Romuvos, ar Romovės, šventyklą. 

Petro Dusburgo kronikoje parašyta: „Šio pagoniško krašto vi- 
duje, Nadruvoje, buvo viena vieta, vadinama Romove (Romow), 
savo vardą gavusi nuo Romos. Toje vietoje gyveno vadinamasis 


5 J. Caro, Geschichte Polens, 11 (1386-1430), Gotha, 1869, p. 35. 

Krivė, kurį taip gerbė, kaip krikščionys popiežių.“ Mikalojus Je- 
rošinas, Dusburgo lotynišką kroniką sueiliavęs vokiškai, tą vietą 
vadina Romove. XVI a. autoriai, perėmę P. Dusburgo ir J. Dlu- 
gošo mintį, kad lietuviai - romėnų palikuonys, ėmė aistringai ieš- 
koti tos pagonių Romos. Kitoje Dusburgo kronikos vietoje para- 
šyta: „Tuo pačiu laiku (1294 m.) brolis Liudvikas de Libencele, 
būdamas Ragainės komendantas, su savo kryžiuočiais ir kariais 
daugelį kartų pasižymėjo kovose su lietuviais. Dažnai žygius at- 
likdavo vandens keliu; vienas iš tų kraštų buvo Austechia, lietu- 
vių karaliaus žemė, kurioje kaimą, vadinamą Romene, jų laikomą 
šventą, sudegino, o visus gyventojus suėmė ir išžudė“"“. Buvo 
sprendžiama, ar čia ta pati šventa vieta, ar kita. Motiejus Strij- 
kovskis Romenės vardą susiejo su Palemono legenda. Ten, kur 
Dubysa įteka į Nemuną, labai gražioj vietoj Palemonas įsteigė 
miestą Roma Nova, kurį vėliau jo palikuonys ėmė vadinti Rom- 
nove, arba Romove“?. Toliau toje pačioje kronikoje rašo, kad svar- 
biausioji šventykla su kunigu, bemaž popiežiumi, buvo prie Ne- 
vėžio!“. Jis atskyrė prūsų Romovę nuo aukštaičių ir Žemaičių 
Romovės. 

Prūsų Romovėje, pagal Strijkovskį, Krivių Krivaičiui buvo pa- 
statyta po kerotu ąžuolu šventykla, kurioje priešaky iš kairės pu- 
sės buvo Perkūno stabas. Ten buvo dieną ir naktį kūrenama ug- 
nis. Kairėje tos šventyklos pusėje buvo stabas iš vario, panašus į 
išsitiesusį žaltį, romėnų vadinamą Dii Panates. Trečiame kampe 
stovėjo velniškas stabas, vadintas Patelo, ketvirtas buvo Viršaitis 
(Wirschajtos), laikomas namų dievu. Jo žinioje buvo judamas ir 
nejudamas turtas, ypač gyvuliai. Penktas stabas Snejbratas, viso- 
kių naminių paukščių globėjas. Šeštas dievas buvo Gurchas. Šitą 
prūsų Romovę su visais stabais ir jų vyskupu sugriovęs Lenkijos 
karalius Boleslovas Narsusis 1017 metais. Toji vieta vadinama 


"* Scriptores Rerum Prussicarum, I, Leipzig, 1861, p. 159. 

5 M. Stryjkowski, Kronika Polska, Litewska, Žmėdzka i wszystkiej Rusi, I, 
Warszawa, 1846, p. 79. 

"6 Ibid., p. 143. 

Heiligenbeil - Šventasis kirvis. Romovės ne tik buvo ieškoma, kur 
ji stovėjo, bet ir aiškinama, kaip ji prieš 500 ar daugiau metų at- 
rodė. 

M. Strijkovskio aiškinimas neišpopuliarėjo. Jį pralenkė Prū- 
sijos to paties amžiaus metraštininkai Simonas Grunau ir Lukas 
Davidas. Aukštinamas ir melagiu vadinams dažniausiai pirmasis, 
nors daug daugiau apie Romovę parašė antrasis. Abu jie Romo- 
vės buvimą siejo su legenda apie Prutenį ir Vaidevutį"". 

Pasak Grunau, tas Romovės milžiniškas ąžuolas žaliavęs ir 
žiemą, ir vasarą. Jo skersmuo siekė 12 pėdų. Po juo stovėjusios 
ne šešios, o tik trys statulos: Perkūno, Patrimpo ir Pikuolio. Per- 
kūno statula stovėjo vidury, Patrimpo - kairėje, Pikuolio - deši- 
nėje. Arti tų statulų Perkūno garbei nuolat buvo kūrenama ugnis 
iš ąžuolinių malkų. Jeigu ji užgestų, vaidelotas už apsileidimą su- 
mokėtų gyvybe. Patrimpui dideliame puode, uždengtame javų pė- 
dais, buvo laikomas žaltys. Jį maitindavo pienu. Trečiam dievui 
Pikuoliui (Potolli) buvo padėta negyvo žmogaus galva, arklys ir 
karvė, kuriuos švenčių metu aukodavo. Visa ši šventykla buvo 
apjuosta 7 uolekčių aukštumo nuo žemės, 3 uolekčių pločio marš- 
ka, už kurios užeiti galėjo tik krivaitis ir vyriausieji vaidelotai. 
Prastas žmogus galėdavo pamatyti stabus tik vaidelotui prasklei- 
dus tą maršką"“. 

S. Grunau primena, kad Romovės kitas, matyt, senesnis var- 
das - Rickoyott. Boleslovas Narsusis ją sunaikinęs, stabus sudau- 
žęs, vaidelotų namus sudeginęs ir toje vietoje įsteigęs miestą Vus- 
topą-Karaliaučių". 

L. Davidas ne tik daug plačiau aprašė visą Romovės įrengi- 
mą, bet ir išaiškino, kaip ji prūsų žemėje atsirado. Ją įsteigė ir 
dievų stabus atgabeno skandinavai Prutenis su Vaidevučiu, siek- 
dami vietinių gyventojų paklusnumo. Prutenis - tai Krivis Krivai- 
tis. Šventovei vietą jie parinko po nuostabiai dideliu ąžuolu. Nuo 


" J. Jurginis, Legendos apie lietuvių kilmę, Vilnius, 1971, p. 89-97. 
'* S. Grunau, Preussische Chronik, I, Tractat, I-XIV, Leipzig, 1876, p. 78. 
" Ibid., p. 80. 

to laiko vietovė Rickaitė, kur stovėjo tas ąžuolas, imama vadinti 
Romove, ir buvo nustatyta dievų garbinimo tvarka. 

Paskirtą dieną susirinko žmonės į šventovę. Vaidevutis paro- 
dė miniai iš Skandijos atgabentus dievų paveikslus. Perkūnas at- 
rodė kaip vidutinio amžiaus vyras, žiaurios išvaizdos, su liepsnų 
vainiku ant galvos, garbanota juoda barzda. Patrimpas - bebarz- 
dis jaunikaitis, giedro ir linksmo veido, jo galvą puošė žalių varpų 
baltu raiščiu perrišta galva. 

Žmonės džiaugėsi, dievų atvaizdus pamatę, tačiau senesnieji 
vietiniai gyventojai stebėjosi, nes dievų atvaizdų jie niekad nebu- 
vo matę. Jie garbino saulę ir mėnulį ir laikė juos dievais. Vaide- 
vutis paaiškino, kad dievai reiškia vietinių gyventojų ir ateivių 
susibroliavimą, kad jie užtikriną gerovę, laimę ir garbę ir kad visi 
juos garbinantieji sudarys vieną tautą?“. 

Toliau L. Davidas kartoja S. Grunau žinias apie tai, kas ku- 
riam dievui laikoma. Tik prie Pikuolio (Potolo) priduria, kad 
arklys ir jautis, švenčių metu juos aukojant, sudeginami ant lau- 
žo —- aukuro. Pasakoja, kaip ir dėl ko visa šventykla buvo ap- 
juosta audeklu. Būdamas geras krikščionis, L. Davidas pridu- 
ria, kad ąžuolo žaliavimas vasarą ir žiemą buvo velnio išmonė ir 
kad visa stabmeldžių šventykla buvo jo globoje. Todėl dievai 
vaidendavosi ir ypač daug visokių eibių pridarydavo Potolas*!. 
Šventyklą sugriovė ir stabus sunaikino lenkų karalius Boleslo- 
vas Narsusis. 

M. Strijkovskio, S. Grunau ir L. Davido sukurti Romovės ap- 
rašymai priklauso XVI amžiaus istorinio žanro grožinei literatū- 
rai, nes aprašydami labai tolimą praeitį - Palemono, Vaidevučio 
ir Prutenio laikus, priskiriamus VI amžiaus pradžiai, jie nesirė- 
mė kokiais nors tos praeities liudininkais. Tokią literatūrą papildė 
J. Karo, gana įspūdingai atvaizdavęs šventyklos su Perkūno sta- 
tula sunaikinimo ir Vilniaus sukrikščioninimo iškilmes. Panašūs 


* L. David, Preussische Chronik, I, Konigsberg, 1812, p. 24-26. 
" Ibid., p. 33. 

aprašymai yra šaltinis žmonių galvosenai ir pažiūroms, bet ne fak- 
tografijai. 

Kaip buvo įrengta Dusburgo paminėtoji Romovė, galėtų pa- 
sakyti archeologai, jeigu istorikai nurodytų tikslią jos buvimo vietą. 
Istorikai to padaryti negali, nes tai išeina iš rašytinių šaltinių ri- 
bų. Jie, remdamiesi turimų faktų visuma, tik gali teigti, kad lietu- 
viai pagoniškoje savo valstybėje turėjo krikščioniškų bažnyčių, o 
stabmeldiškų šventyklų su stabais ir kunigais neturėjo. 


Spausdinama iš: J. Jurginis, Pagonybės ir krikščionybės santykiai Lietuvoje, 
Vilnius, 1976, p. 60-73. 


HENRYK EOWMIANSKI 


INDOEUROPIETIŠKI ELEMENTAI BALTŲ RELIGIJOJE 
(1976) 


A. Brūckneris, kritiškai nagrinėdamas lenkų ir lietuvių re- 
ligiją, gynė teoriją, kad abiejose šiose tikėjimų sistemose bu- 
vęs sudėtingas politeizmas. Lenkų mitologijai skirtuose dar- 
buose jis sėkmingai sukritikavo Jono Dlugošo aprašytąjį „lenkų 
Olimpą“, ir toji kritika netgi šiandien dažniausiai yra pripa- 
žįstama (tiktai K. Potkanskis mėgino bent iš dalies gelbėti Dlu- 
gošo dievų autentiškumą); užtat duomenys apie „baltų Olim- 
pą“, užfiksuoti XVI a. šaltiniuose, priešingai negu manė 
Brūckneris, iki šiol laikomi pagrindu tirti vadinamajai aukš- 
tesniajai baltų mitologijai. Taigi tas pats tyrinėtojas tokiu pat 
metodu sprendė analogiškus klausimus, todėl man atrodo, kad 
šitoks nevienodas jo išvadų panaudojimas iš esmės yra nepa- 
grįstas: „aukštesniąją mitologiją“ abiem atvejais iškėlė tos pa- 
čios Renesanso epochai būdingos literatūrinės tendencijos, kai, 
nežinant šaltiniuose užfiksuotų faktų, atspindinčių tikruosius 
atitinkamų tautų tikėjimus, pagonių religijos būdavo atkuria- 
mos pagal graikų ir romėnų politeizmo schemą. Be to, įtari- 
mas, kad Brūckneris tendencingai žiūrėjęs į lietuvių mitologi- 
ją, atsirado per nesusipratimą!'. Kadangi jis taip pat uoliai 
ieškojo fiktyvių elementų lenkų mitologijoje, greičiau galima 
suabejoti, ar tik jis nebuvo pasidavęs hiperkriticizmui, tačiau 


! Tokį priekaištą neseniai padarė P. Dundulienė straipsnyje „Senovės lietu- 
vių religijos klausimu“, Lietuvos TSR aukštųjų mokyklų mokslo darbai. Istorija, 
10, Vilnius, 1969, p. 181 et seą. 

šiuo atveju ir toks priekaištas neatrodytų teisingas. Atmetę 
Dlugošo pramanus, su tokiu pat nepasitikėjimu turėtume žiū- 
rėti ir į humanistų žinias apie prūsų ir lietuvių dievus, kurie 
esą buvę visai tokie pat, kaip ir romėnų, - juk seniausi vidu- 
ramžių šaltiniai tų Žinių nepatvirtina. Pagaliau ir XVI a. ne- 
trūko sąžiningų autorių. Prisiminkime Brūcknerio žodžius apie 
Mažvydą: 


Kuo patikimesnis ir tikslesnis šaltinis, tuo mažiau jame tų fantastiškų die- 
vukų ir keistų kultų. Tikras lietuvis Martynas Mažvydas, vėliau klebonavęs Ra- 
gainėje, 1547 metais išleisto Katekizmo (Liuterio) lotyniškoje pratarmėje ir lie- 
tuviškose eilėse išvardija netikrus dievukus, garbinamas tamsuolių pagonių [-..); 
užuot kalbėjęs apie aną dešimtį prūsų Olimpo ramsčių, jis tiktai užsimena, kad 
vieni (Prūsijos lietuviai) garbina medžius, kiti upes, treti žalčius, dar kiti šiaip ką 
nors (akmenis), kad vieni daro įžadus Perkūnui, kiti garbina Žemėpatį (Žemės 
viešpatį) - gyvulių globėją ir Laukosargą - laukų ir javų saugotoją; toliau eina 
bendriniai vardai: velnuvos deivės, kaukai ir aitvarai; taigi katalogas labai men- 
kas, nepakankamas, bet užtat autentiškas. 


XVI a. autoriai, kaip ir Dlugošas, paliko apskritai vertingos 
medžiagos apie baltų religijos visumą, tačiau, norėdami tinkamai 
ja pasinaudoti, turime pašalinti humanistų literatūrines apnašas, 
atsisakyti romėnų pavyzdžiu išplėtoto politeizmo. Todėl tiriant 
baltų „aukštąją mitologiją“, arba politeizmą, reikia remtis senes- 
niais negu XVI a. šaltiniais - ne tokiais įspūdingais, bet autentiš- 
kesniais. Čia norėtume panagrinėti vieną klausimą - baltų išsau- 
gotą indoeuropiečių epochos palikimą; priešingai dabar 
paplitusiai nuomonei, „aukštosios mitologijos“ srityje jis labai 


* A. Brūckner, Starožytna Litwa: Ludy i bogi, Warszawa, 1904, p. 50; plg. 
M. Mažvydas, The Old Lithuanian Catechizm (su vertimu į anglų k. išleido 
G. B. Ford Jr), Assen, 1971, p. 8: „[...Jalij arbores, alij flumina, alij serpentes, 
alij aliud colunt, honorem exhibentes diuinum. Sunt gui Percuno uota faciant, 
guibusdam ob rem frumentariam, Laucosargus, et propter pecuariam Semepa- 
tes colitur. Oui ad malas artes adjiciunt animum Eithuaros et Caucos Deos pro- 
fitentur suos“ [1]; pastaruoju metu F. Vyncke (F. Vyncke, „La religion des Bal- 
tes“, Histoire des religios, 1 (išleido Encyclopedie de la Pliade), Paris, 1970, p. 720-744) 
neigia, kad baltai turėję bendro pobūdžio dievybių, o tai yra netiesa. 

kuklus - matome bemaž tik vieną dangaus kultą, čia dangus iš 
pradžių garbintas kaip konkretus, materialus, nors ir gyvas reiš- 
kinys. Kyla klausimas, ar to kulto pėdsakų - pirmykščio, natūra- 
laus arba ir vėlesnio antropomorfinio pavidalo — dabar galime 
rasti rašytiniuose apie baltus pasakojančiuose šaltiniuose. Schra- 
derio ir Nehringo indoeuropiečių žodynas į šį klausimą atsako 
neigiamai: slavų ir baltų dangaus dievybę visiškai išstūmė audros 
dievybė (Gewittergott), kuri savo ruožtu įsiviešpatavo danguje“. 
Teisybę sakant, nereikia priešpriešinti šių dviejų dievybių. Pavyz- 
džiui, graikų Dzeusas Griausmavaldis tėra indoeuropiečių dan- 
gaus Dievo „tęsinys“ ir, kaip manoma, iš pradžių netgi yra buvęs 
konkretus dangus*; taigi ir šiuo atveju negalima neigti, kad slavų 
Perunas ir baltų Perkūnas (lietuvių) yra indoeuropiečių dangaus 
dievybės sampratos raidos vėlesnis etapas. Negana to, baltų mi- 
tologijos tyrinėtojai dabar yra linkę manyti, kad atskirai nuo Per- 
kūno yra buvusi vyriausioji dievybė (aišku, indoeuropietiškos kil- 
mės). Taip neseniai rašė ir V. Toporovas savo dėmesio vertame 
straipsnyje?. Taigi išryškėja trys čia nagrinėjamo klausimo atsa- 
kymai: 1) indoeuropiečių dangaus Dievas išnyko ir jo vietą už- 
ėmė Perkūnas; 2) dangaus Dievas virto griausmavaldžiu Perkū- 


* O. Schrader, A. Nehring, Realeikon der indogermanischen Altertumskun- 
de, 2, Berlin. Leipzig, 1929, p. 236; H. Useneris (H. Usener, Gėtternamen, Bonn, 
1896, p. 109), priešingai, manė, kad Perkūnas-Perunas atėjęs iš indoeuropietiš- 
kojo periodo ir virtęs dangaus Dievu. Tačiau visai ką kita rodo, pavyzdžiui, Dzeusą 
(žr. pastabą toliau) ir Jupiterį apibūdinantys duomenys. 

* A. B. Cook, Zeus: A Study in Ancient Religion, 1, Cambridge, 1914, p. 1, 
776. Iš pradžių Dzeusas yra giedras dangus, kuris pavirsta dangaus Dievu ir žai- 
bu apšviečia aplinkui tvyrančią tamsybę. Dangaus Dievas tapatinamas apskritai 
su orais, būtent su griaustiniu; A. B. Cook, op. cit., 2, Cambridge, 1925, passim, 
tačiau, kaip rodo naujausi tyrinėjimai, dėl graikų ir priešeuropinės Viduržemio 
jūros kraštų religijos susikryžiavimo įvyko Dzeuso „mediteranizacija“; tuo (taip 
pat sujungimu su sąvoka „Dievo sūnus“) galima paaiškinti, kodėl Dzeusas per- 
ėjo į trečiąją dievų generaciją (Uranas - Kronas - Dzeusas) ir kodėl jam buvo 
pripažintos audros dievo funkcijos; pvz., žr. K. F. Schroder, „Indra, Thor und 
Herakles“, Zsck. f. deutsche Philologie, 76, 1957, p. 33-38. 

* B. H. Tonopos, „3aMeTkW no BanTHūCKOG MHuGbonOrKuu“, Baamo- 
CAGBAKHCKUU C60pKuK, MockBa, 1972, c. 289-314. 

nu; 3) viena šalia kitos egzistavo dvi dievybės: indoeuropiečių dau- 
gaus Dievas ir naujoji dievybė Perkūnas. Pamėginsime šį klausi- 
mą paaiškinti pasiremdami rašytiniais šaltiniais. 

Seniausiu pagrindiniu ir tiksliai datuotu baltų mitologijos šal- 
tiniu? galima laikyti Kristburgo sutartį, kurią Kryžiuočių ordinas 
su prūsais sudarė 1249 m. vasario 7 d. Joje prūsai įsipareigojo 
nebeaukoti stabui, vadinamam Kurke (Curche), kurį kasmet po 
javapjūtės prasimano (confingere) ir garbina kaip dievą, taip pat 
kitiems dievams, kurie nėra sukūrę dangaus ir žemės, kad ir kokį 
vardą jie turėtų". Šaltinyje kalbama apie dievus (dii), todėl ir ga- 
lėjo atsirasti prūsų politeizmo idėja, bet tokia išvada nebūtinai 
darytina, kadangi dit yra verstas iš pr. deiwai (liet. dievai), o tas 
žodis reiškė ir „dievai“, ir „demonai“; todėl sąžiningasis Mažvy- 
das dievais vadino visiems žinomus demonus, aitvarus ir kaukus. 
Panašiai Rusijoje pagonys dievais vadino tiek individualias pago- 
niškas dievybes, tiek demonus, tuo tarpu krikščionims abi tas są- 
vokas atstojo žodis velniai. Tarp 1249 m. sutartyje paminėtų die- 
vų tikriausiai buvo ir visų baltų garbintų demonų, tačiau iš šaltinio 
teksto nematyti, ar prūsai liovėsi garbinę taip pat individualizuo- 
tas antgamtines būtybes, arba dievus. Išimtis yra Kurkė, kuri su- 
tartyje pabrėžtinai išskirta. Kad Kurkės padėtis prūsų mitologi- 
jos hierarchijoje buvo labai aukšta, matome ir iš palyginimo su 
tokia baltams gimininga slavų mitologija, kurioje pabaigtuvių 
šventę globojusi aukščiausioji dievybė taip pat lemdavo derliaus 


* Viduramžių šaltinius iki XV a. vidurio kartu su komentarais išleido A. Mie- 
rzyūski, Žrėdla do mytologii litewskiej, 1-2, Warszawa, 1892, 1896; o išsamiau ir 
atsižvelgdamas į XVI-XVIII a. - W. Mannhardt, Letto-Preussische Gėtterlehre, 
Riga, 1936 (parengė Th. Doebneris). Šaltinius ir literatūrą (daugiausia susijusią 
su Latvija) aptarė H. Biezais, Die Religionsguellen der baltischen Volker und die 
Ergebnisse der bisherigen Forschungen, Uppsala, 1954. Naujausia literatūra su- 
rinkta: B. H. Tonopos, op. cit., c. 289, 3aM. 1. 

' Preussisches Urkundenbuch, 1/1 (išleido Philippi, Wėlky), Konigsberg i. 
Pr., 1882, nr. 218, p. 161: „Ydolo, guod semel in anno, collectis frigibus, consu- 
everunt confingere et pro deo colere, cui nomen Curche imposuerunt, vel aliis 
diis, gui non fecerunt celum et terram, guibuscungue nominibus appellentur, de 
cetero non libabunt [...]“ [2]. 

gausumą. Patikimas anoniminis XI a. arabų autorius rašo, kad 
per pabaigtuves slavai garbina dangaus dievybę, tuo tarpu pasak 
danų kronikininko Sakso, ranai per panašias iškilmes pagerbia 
vyriausiąjį genties dievą Sventovitą, ėmusį pavaduoti nebeveiks- 
mingą (deus otiosus) dangaus dievybę“. Iš tų duomenų peršasi 
išvada, kad ir Kurkę galima laikyti dangaus dievybe, o W. Man- 
nhardto, A. Mierzynskio, F. Bujako koncepcija, paremta vėles- 
niais pabaigtuvių papročių stebėjimais, esą Kurkė - tai derliaus 
demonas, kuris per javapjūtę pasislėpdavęs paskutiniame pėde“, 
yra klaidinga. Apskritai etnografijos duomenys yra ne visai pati- 
kima medžiaga pirmykščiams tikėjimams rekonstruoti, nes nėra 
senų šaltinių, kuriais remiantis būtų galima tuos duomenis patik- 
rinti'?. Kad Kurkę reikėtų laikyti vyriausiąja dievybe, rodo jo var- 
do etimologija. Dažniausiai aiškinama, kad Kurkės vardas atsi- 
radęs iš žodžio kurti ir reiškia „kūrėjas“!!. Ši etimologija padeda 
suprasti ir neaiškius sutarties žodžius apie dievus, nesukūrusius 
dangaus ir žemės, nes juk tie žodžiai - tai aliuzija į pirma pami- 
nėtos dievybės vardą. Buvo labai senas kosmogoninis mitas apie 
dangaus dievybę ir jos ryšį su žeme, toji dievybė dar laikyta „tė- 
vu“, ir tai reikėtų suprasti platesne prasme negu „šeimos tėvas“. 
Dievybės kūrybinę funkciją turėjo pabrėžti jos prūsiškas vardas. 
Akivaizdus ir archajiškas Kurkės charakteris: Dievas laikomas 


* Čia plačiau nenagrinėju slavų mitologijos, apie kurią parašiau viename 
veikalo Początki Polski, t. 6 (rengiamas spaudai) skyriuje. 

* Žr. F. Bujak, „Dwa bėstwa a prusko-litewskie Kurche i Okkopimus“, Lud, 
22, 1932, p. 1-10 (ten nurodyta ir literatūra tuo klausimu). Plg. J. Baudouin de 
Courtenay Ehrenkreutzowa recenziją (Ateneum Wileskie, 2, 1924, p. 277-281). 

'0 Plg. taip pat etnografijos duomenis apie dievybę, esančią javų pėde: E. 
Gasparini, „Oestioni di mitologia slava“, Slovenski Etnograf, 13, Ljubljana, 1960, 
p. 11-114. Saxo kalba ne apie pėdą, o apie raguolį pabaigtuvių šventėje, tačiau ir 
su juo pabaigtuvėse būdavo atliekami magiški veiksmai. 

" Plg. K. Būga, Rinktiniai raštai, 3, Vilnius. 1961, p. 809 ir kt.; A. Brūckner, 
Mitologia slowianska, Krakow, 1918, p. 65. Jis teigia, kad prūsų Curche „parai- 
džiui“ atitinka slavų kzxčij („kalvis“); žr. H. H. Cpesnesckuū, Mamepuansi 
gAA CAOBŪDA gpeBHepycckKoro a3biKa, 1, CM6., 1893, cToA. 1412. Aišku, tai 
neprieštarauja „kūrėjo“ prasmei, kurią teikė prūsai. 

veiksmingu, nors apskritai dangaus Dievas turėjo tendenciją virsti 
neveiksmingu Dievu, deus otiosus, kaip ir matome Slavuose. 

1249 m. sutarčiai būdinga ne tik tai, kad joje iškelta Kurkė, - 
kaip jau matėme, pagrįstai, — bet ir tai, kad joje nepaminėtas 
griausmavaldis Perkūnas, nors oficialiame dokumente tikriausiai 
turėjo būti aiškiai pasakyta, kad prūsai atsisako garbinti tą dievy- 
bę, jeigu tiktai ji Prūsijoje garbinta. Todėl kyla įtarimas, kad prū- 
sai garbino tiktai Kurkę, o ne Perkūną. Tokia tikimybė neatmes- 
tina, juo labiau jeigu prisiminsime, kad ir Slavuose Peruno kultas 
buvo regioninis, nes vakarų slavai jo neturėjo. Reikia manyti, kad 
Peruno-Perkūno kultas plito iš pietryčių ir baltų-slavų Žemės šiau- 
rės vakarų krašto nebepasiekė. Kitoje vietoje kalbėsime, kad jis 
atsirado dėl graikų ir skitų poveikio. Taigi nė viename rašytinia- 
me šaltinyje nesakoma, kad vietiniai Prūsijos gyventojai būtų tu- 
rėję Perkūno kultą; į prūsų kraštą jį atnešė arba jotvingių koloni- 
zacija XIII a., arba lietuvių kolonizacija XV a., ojau paskui žinia 
apie jį pateko į XVI a. šaltinius. Vietovardžius su perkūnu galima 
paaiškinti šitaip: jie duoti toms vietoms, kur buvo trenkęs perkū- 
nas (pr. Perkunis)". Vėlesniame šaltinyje, Varmės vyskupo Joha- 
nneso Abeziero 1418 m. pranešime, kuriame dėl su Lenkija kilu- 
sio ginčo iškeliami kryžiuočių nuopelnai prūsų christianizacijos 
darbe, paminėti to krašto genčių garbinti demonai: Patulas, Nat- 
rimpas ir kitos šlykštynės“, bet nieko nepasakyta apie Kurkę ir 
Perkūną. Šaltinio tekstas neleidžia tų demonų laikyti ir prūsų die- 
vybėmis; juos tokiais imta laikyti tiktai „mitų kūrimu“ pagarsėju- 
siame XVI a., ir 1530 m. Prūsijos vyskupų sinodo nutarimuose 
jie jau priskirti vadinamųjų sūduvių (jotvingių) dievybių panteo- 
nui. Ten surašyti dešimties dievybių barbariški vardai ir romėniš- 
ki jų atitikmenys: 


'* G. Gerullis, Die altpreussischen Ortsnamen, Berlin und Leipzig, 1922, 
p. 120. 

5 W. Mannhardt, op. cit., p. 154: „gentes, servientes demonibus, colentes 
patollu, Natrimpe et alia ignominiosa fantasmatal...]“ [3]; plg. A. Brūckner, Sta- 
rožytna Litwa, p. 47. 

Occopirmus - Saturnus 
Suaixtix — Sol 
Ausschauts - Aesculapius 
Autrympus - Nepiunus 
Potrympus - Castor 
Bardoayts - et Pollux 
Piluuytus - Ceres 
Parcuns - Juppiter 

Pecols - Pluto 

atgue Pocols - Furiae“. 

Iš Natrimpo čia padarytas Autrimpas (turėtų būti Antrimpas) 
ir Patrimpas (jį įrašyti paskatino S. Grunau, pirmasis paminėjęs 
tą fiktyvų vardą); Patulas taip pat dubliuojama Pekolo ir Pokolo 
vardais. Sąrašo autorius iš pradžių ketino greta pirmųjų dviejų 
vardų parašyti Kastorą ir Poluksą (Polideuką)“, o greta dviejų 
paskutinių - furijas, tačiau į romėniškąjį sąrašą mechaniškai įtrau- 
kė ne devynis vardus, bet tiek pat, kiek ir į vietinių dievų sąrašą, t. y. 
vienu (Plutonu) per daug, o Neptūną įrašė prieš dioskūrus, o ne 
po jų. Taigi sąrašas, kaip savarankiškas šaltinis, neturi vertės: ja- 
me kartojama Grunau fikcija, dubliuojami vardai, pirmasis var- 
das literatūriškai iškreiptas (Occopirmus = „Pirmutinis“), nėra 
jokio panašumo į Mažvydo paliktąsias Žinias, apie mechanišką 
redagavimą jau nekalbėsime. Jis nepateikia įrodymo, kad Patulo 
ir Natrimpo vardais vadinti atskiri dievai ir kad jotvingiai, be pa- 


'* W. Mannhardt, op. cit., p. 133. 
5 Plg. W. Mannhardt, op. cit., p. 235. Ištaisytas dvigubas dievų sąrašas atro- 
dytų šitaip: 

Occopirmus - Saturnus 
Suaixtix- Sol 
Ausschauts - Aesculapius 
Autrympus - Castor 
Potrympus - et Pollux 
Bardoayts - Neptunus 
Piluuytus - Ceres 
Parcuns - Juppiter 
Pecols - Furiae 
atgue Pocols. 

minėtojo Perkūno, turėję kitų dievybių. Patikimuose Sembos vys- 
kupo Mikalojaus straipsniuose (1425-1442) išvis draudžiama per 
sueigas miškuose šauktis demonų ir jiems aukoti!“. Jau XV a. 
pradžioje tikrasis Kurkės kultas Prūsijoje buvo užmirštas. 
Aukštesniosios dievybės kultas ilgiau išsilaikė Livonijoje, nes 
čia kaimuose nebuvo vokiečių kolonizacijos, dėl kurios vietiniai 
tikėjimai sunykdavo. Rygos provincijos sinodo nutarimuose (jie 
priimti 1428 m. be Prūsijos vyskupų ir dėl to atspindi padėtį Lat- 
vijoje) priekaištaujama valstiečiams ir provincijos gyventojams 
(rustici et incole), kam šie, demonų paveikti, laukia pagalbos ne iš 
Kūrėjo, o iš griaustinio, kurį vadina savo dievu (a tonitruo guod 
deum suum appellant), iš žalčių, parazitų ir medžių". Perkūnas 
čia neminimas, bet jis labai aiškiai aprašytas, todėl neabejotina, 


'* W. Mannhardt, op. cit., p. 159. Plg. kritiką: A. Brūckner, Mitologia slo- 
wianska, p. 144 et seą. 

" W. Mannhardt, op. cit., p. 156; latvių Perkuną aiškiai paminėjo D. Fabri- 
cijus, 1611-1620 m. rašydamas kroniką: „invocando Percunum, i. e. deum tonit- 
ru [-..] orantes Percunum, ut pluvias fundat et imbres“ [4]; W. Mannhardt, op. 
cit., p. 458. Apie kitas latvių dievybes šis autorius neužsimena; kaip savo veikale 
Starožytna Litwa, p. 148, sako A. Brūckneris, latvių liaudis, be to, dar turėjo 
„dievybių be pavidalo, be vardų, be individualių bruožų“ - tokias antgamtines 
būtybes vadiname demonais; W. Mannhardt, „Die Lettischen Sonnenmythen“, 
Zsch. f. Ethnologie, 7, Berlin, 1875, p. 86-88 - čia nurodoma, kad senosios mito- 
logijos elementų, būtent Perkūno motyvų, yra išlikę latvių dainose; dabar tuo 
pagrindu mėginama atkurti senąjį latvių panteoną (H. Biezais, Die Hauptgėttinen 
der alten Letten, Uppsala, 1955); tas pats autorius (Die hinimlische Gėtterfamilie 
der alien Letten, Uppsala, 1972) atskiria Perkūną (Perkons) nuo Dievo (dan- 
gaus) (Dievs, p. 167 nn.). Tačiau dainose nerandame įrodymo, kad latviai būtų 
turėję dangaus dievybės kultą, kadangi dainos, aiškus dalykas, negali būti patiki- 
mu šaltiniu; plg. teisingas Brūcknerio pastabas apie dainas veikale Starožytna 
Litwa, p. 120; diskutuotinos atrodo ir erudicijos požiūriu puikios V. Ivanovo ir 
V. Toporovo išvados dėl Peruno ir Perkūno, kuriose teigiama, kad dabartinėje 
baltarusių tautosakoje yra išlikusi archajinė tradicija (B. B. HBanos, B. H. Tonopos, 
HccaegoBanuAa B O6A04Cmu CAUBAHCKUX gpeBHOCMeUu, MockaBa, 1974, ypač 
p. 4—30); A. Brūckner, op. cit., p. 157, pastaba 1, atsargiai keliama prielaida, kad 
latvių laukų ir javų demonas Cerkols (Cereklicing, Ceroklis ir pan., W. Mannhardt, 
Gėtterlehre, p. 442, 445) identiškas Kurkei, tačiau atitinkamas latvių žodis sieti- 
nas su Ceruokslis - „daigas“ (K. Būga, Rinktiniai raštai, 2, Vilnius, 1959, p. 104). 

kad XV a. prie Dauguvos būta jo kulto; jį pabrėždavo ir dvasinin- 
kai, kaip ir Kurkės kultą Prūsijoje 1249 m. Apie kitas Perkūnui 
prilygstančias dievybes tame oficialiame dokumente nėra nė žo- 
džio, todėl reikia manyti, kad prūsai buvo Kurkės garbintojai, o 
Latvijos žmonės garbino Perkūną. O kaip tuo metu atrodė lietu- 
vių tikėjimai? 

Jono Malalos Kronikos rusiškojo vertimo 1261 m. intarpuose 
yra pirmoji aiški chronologine nuoroda paženklinta žinia apie lie- 
tuvių mitologiją. Tai yra padavimas apie mitologinį asmenį Sovi- 
jų, ir tame padavime įrodinėjama, kokių pranašumų turi miru- 
siųjų deginimo paprotys, kurį, velnio paveikti, perėmė vadinamieji 
Sovicos žmonės, būtent lietuvių gentis, jotvingiai, prūsai, jemai ir 
lyviai. Be to, Sovijus liepęs aukoti bjauriesiems dievams: Andajui 
ir Perkūnui, arba griaustiniui, kalei Žvėrinei ir Teliaveliui, turin- 
čiam kalvę. Mat tasai Teliavelis nukalęs saulę, kad šviestų žemei, 
ir nusviedęs ją į dangų. Tasai bjaurus paklydimas atėjęs iš hele- 
nų'š. Čia pateiktame pranešime galima išskirti dvi dalis: iš pirmo- 
sios sužinome apie mirusiųjų deginimo paprotį, joje kalbama apie 
visus Sovicos žmones, antrojoje paminėti dievų vardai, kurie ne- 
abejotinai yra tik lietuviški. Iš to dievybių sąrašo vėl eina gija prie 
Teliavelio padavimo, paimto tikriausiai iš kito šaltinio, negu kar- 
tu su juo paminėti dievai: Teliavelis pramintas pakeistu lietuviš- 
ku žodžiu kalvis (proliet. kalevys, dem. kalvaitis)" ir tarnauja dan- 
gui, kuriam nukalė saulę. Iš to, kaip vardai sąraše išdėstyti, galima 
spėti vyriausiuoju panteone buvus Andają. Šį mįslingą vardą mė- 
ginta sieti su lietuvišku žodžiu angis (žaltys) ir interpretuoti jį kaip 
„Žalčių dievą“, bet negauta aiškaus atsakymo, kodėl Andajas taip 
aukštintas. Šitoks aiškinimas gana dirbtinis??, — beje, kaip ir kitos 


'* A. Mierzynski, op. cit., p. 127-129; A. Brūckner, op. cit., p. 65 et seą. 

" Plg. įvairias etimologijas: W. Mannhardt, op. cit., p. 53 et seą.; K. Būga, 
Rinktiniai raštai, 1, Vilnius, 1958, p. 133. 

* W. Mannhardt, op. cit., p. 152 et seg.; A. Brūckner, „Beitrage zur litauishen 
Mythologie“, Archiv f. slav. Philologie, 3, 1886, p. 10 et seą., Andajas identifikuoja- 
mas su ganda ir teigiama, kad dievybės vardas turėtų būti Gandėjas arba Gandajas, 
t. y. „lemties dievas“. Tačiau šitokie išvedžiojimai yra nepagrįsti, plg. 21 pastabą. 

siūlytos etimologijos. Pranokti Perkūną galėjo tiktai dangaus die- 
vybė; bene teisingiausia bus paskutinė interpretacija - V. Topo- 
rovo, kuris pripažįsta Andajo dominavimą*!. Tik tiedu, Andajas 
ir Perkūnas, prie jų dar pridėjus Teliavelį, kurio vaidmuo šalia 
dangaus dievybės Andajo buvęs šalutinis, - štai ir visas lietuvių 
panteonas, nurodytas mūsų nagrinėtame intarpe, nes toliau pa- 
minėta Žvėrinė tėra demonas, greičiausiai globojęs medžiokli- 
nius šunis, kuriuos labai brangino bendruomenės vyresnieji. 
Kitą sąrašą randame Volynės metraštyje, kurio autorius žinojo 
apie Malalos kronikos vertimą ir iš jo paėmė klaidingą Teliavelio 
vardo formą. 1252 m. (false) įrašytoje pastaboje kronikininkas 
išvardijo dievus, kuriems Mindaugas pasikrikštijęs slapta auko- 
Jjęs: pirmiausia Nonadievui ir Teliaveliui, ir Diveriksui, Zuikių 
dievui ir Medeinui (Meidenai)?*. Nepaisant tariamų skirtumų, 
tai yra senesnio sąrašo perdirbinys, kuriame Andajo vardas dėl 
metatezės užrašytas klaidingai (Nonadievas), šalia jo vėl įrašytas 
Teliavelis, ir tai rodo, kad buvo gana gerai suprastas šios mitolo- 
ginės figūros vaidmuo „panteone“. Toliau einantis demono var- 
das jau pakoreguotas - tikriausiai dėl to, kad Mindaugas, matyt, 
buvęs aistringas medžiotojas, iš tiesų „melsdavosi“ Zuikių dievui 
arba demonui, taip pat miškiniui, Meidenai (plg. rus. lešij). Nu- 
stačius, kad Malalos kronikoje ir Volynės metraštyje užrašyta iš es- 
mės ta pati informacija, galima identifikuoti ir paslaptingąjį Di- 
veriksą, kuris, kaip teisingai mano ir Toporovas, tikriausiai reiškė 
Perkūną. Iš visų ligi šiol siūlytų Diverikso vardo interpretacijų, 
man regis, įtikinamiausias yra jo siejimas su sąvoka „dievų valdo- 
vas““ arba demonų, kurių būta aibės ir kurie, lietuvių manymu, 


* B. H. Tonopos, op. cit., c. 311, 313. 

2 IloaHOoe C06paHue pyccKUux Aemonuceū, 2, CIM6., 1908, cTO0A. 817; 
tame įraše esantis žodis janda neabejotinai reiškia Andają, kadangi a ir ja teks- 
tuose eina greta (aZb jazb), žr. P. H. AykuHa, „CTapocAaBAHCKHe H ĄpeB- 
HepycCKHe AEKCH4eCKHe BapHaHTEI a-ja, ju-U, €-0 B 13bIKe ĄPEBHepyYCCKHX 
NaMATHHKOB XI- XIV BekoB“, Pycckaa ucmopuueckaa AeKCUKOAOTUA, 
MocxksBa, 1968, c. 104—114. 

5 Plg. W. Mannhardt, op. cit.. p. 54. 

klausę ne paties Andajo, o Perkūno, valdovas. Kad šitokia išvada 
teisinga, patvirtina 1258 m. (false) padarytas Volynės metraščio 
įrašas apie lietuvius, kurie karo žygyje šaukęsi Andajo ir Diverik- 
so, ir visų dievų, arba velnių“. Taigi Perkūno vardas neatsitikti- 
nai liko nepastebėtas. 

Tai beveik ir visi pagonybės laikų duomenys apie lietuvių die- 
vus. Lietuvių tikėjimams būdingas dangaus kulto ir Perkūno kul- 
to, tai yra indoeuropiečių ir graikų bei skitų palikimo, jungimas. 
Iš Eiliuotosios Livonijos kronikos dar yra žinoma, kaip lietuviai 
1219 m. per užšalusią jūrą persikėlė į Ezelio (Saremos) salą - tai 
padaryti paskatinęs jų dievaitis Perkūnas*“. Reikia manyti, kad 
XVI a. šaltiniuose atsispindėjo ne tiktai Perkūno, bet ir dangaus 
Dievo tikėjimas, kaip sako ir J. Lasickis, pažymėdamas, kad že- 
maičiai turi visagalį ir aukščiausią Dievą?. Tačiau vėlesnės hu- 
manistų žinios jau yra nepatikimos, todėl jų ir nenagrinėjame. 

Užtat į vieną dalyką būtina atkreipti dėmesį: tie duomenys 
apie dangaus Dievą daro labai prasmingus Gedimino žodžius pa- 
siuntiniams, 1324 m. popiežiaus legatų atsiųstiems į Vilnių. Ku- 
nigaikštis atsisakė krikštytis, tačiau taikingai pareiškė krikščio- 
nims leidžiąs savo dievą garbinti pagal savo papročius, rusams — 
pagal savo apeigas, lenkams - pagal savo papročius, „o mes gar- 
biname dievą pagal savo apeigas, ir visi turime vieną dievą“?'. 

Tų žodžių negalima laikyti krikščionių Dievo pripažinimu, bet 
iš jų matome, kad tradicinė dangaus dievybė, Andajas, tapatina- 
mas su krikščionių Dievu. 


* IoaHoe C00paHhue pycCcKux AeMonuceU, 2, CTOA. 839. 

= Livlandische Reimchronik, hrsg. von. L. Meyer, Padeborn, 1876, p. 33 
(1436). 

? W. Mannhardt, op. cit., p. 356, plg. p. 372; 1615 m. Bazelio leidimo repro- 
dukcija: J. Lasicii Poloni De diis samagitarum[...], parengė J. Jurginis, Vilnius, 
1969, p. 36 (46), plg. p. 72. 

" Gedimino laiškai, parengė V. Pašuto ir I. Štal, Vilnius, 1966, p. 127, 129: 
„[-.-Jet Christianos facere deum suum colere secundum morem suum, ruthenos 
secundum rithum suum, polonos secundum morem suum et nos colimus deum 
secundum ritum nostrum, et omnes habemus unum deum“ [6]. 

Gedimino žodžiai - beje, kaip ir Kurkei skirtas prūsų ritualas, — 
taip pat rodo, kad pagarbos objektu baltai jau laikė ne materialų- 
jį dangų, garbintą indoeuropietiškuoju periodu, o atskirą antro- 
pomorfinę dievybę, analogišką krikščionių Dievui. Galimas daik- 
tas, dangaus dievybės antropomorfizaciją skatino krikščionybė. 

Dėl vietos stokos nebekalbėsime apie dar vieną indoeuropie- 
tišką elementą, išlikusį baltų religijoje, - apie žemės kultą“*, kuris 
iškreiptai atsispindi jau Tacito užrašytoje žinioje apie aisčius, esą 
garbinančius mater deorum [5]. 


Versta iš: H. Lowmianski, „Elementy indoeuropejskie w religii baltėw“, Ars 
histonica: Prace z dziejėw powszechnych i Polski, Poznan, 1976, p. 145-153. Vertė 
A. Antanavičius. 


28 Apie glaudų dangaus ir žemės kulto ryšį žr. M. Eliade, Traktat o histoni 
religii, Warszawa, 1966, p. 239-29]. 

BRONISLAVA KERBELYTĖ 


SAKMĖS IR PADAVIMAI APIE PASAULIO KILMĘ (1977) 


Kaip atsirado visata ir mūsų planeta Žemė, kokie dėsniai tvar- 
ko dangaus kūnų judėjimą, kitimą, tarpusavio sąveiką, kaip susi- 
formavo mus supančios gamtos ypatumai, - nuo seno mokslas 
ieško atsakymų į šiuos ir panašius klausimus. Kokie jie svarbūs 
žmonijai, matyti jau iš to, kad vienoks ar kitoks šių klausimų spren- 
dimas davė pagrindą susiformuoti prieštaringoms mokslinių ty- 
rinėjimų kryptims ir filosofinėms sistemoms. Visatos ir žmogaus 
kilmės aiškinimai yra ir įvairių religinių mokymų sudedamoji da- 
lis. 

Dangaus kūnų, žemės reljefo detalių, žmogaus, jo fizinių sa- 
vybių bei darbo įrankių kilmė žmonėms rūpėjo jau pirmykštės 
bendruomenės santvarkos laikais. Daiktų ir reiškinių atsiradimo 
aiškinimų apstu palyginti neseniai beklasės visuomenės sąlygo- 
mis gyvenusių tautų folklore. Analogiškų kūrinių iki mūsų dienų 
išliko Europos tautų tautosakoje. Šie folkloro kūriniai paremti 
labai ribotomis senovės žmonių žiniomis apie gamtą ir save, ira- 
cionaliu bei naiviu pasaulio supratimu. Dabar mes juos suvokia- 
me kaip fantastiką ir žavimės įžvalgiais gamtos savybių pastebėji- 
mais bei meninių apibendrinimų užuomazgomis. Vis dėlto gana 
ilgai buvo tikima šių aiškinimų tikroviškumu. Taigi, kalbant mū- 
sų laikų sąvokomis, jiems kažkada buvo pripažįstamas mokslo 
apie žmogų ir jį supantį pasaulį vaidmuo. 

Įvairių tautų folkloro kūriniuose, aiškinančiuose visatos ob- 
jektų ir reiškinių kilmę, centrinę vietą užima pasakojimai apie 
labai seniai gyvenusius antropomorfinius gyvūnus ar žmones, pa- 

likusius gamtoje savo klajonių ar kūrybinės veiklos pėdsakų. Fol- 
kloro kūrinių veikėjus, neva sukūrusius žmonėms gyvenimo sąly- 
gas, tautosakos tyrinėtojai sąlygiškai vadina kultūros herojais. Ar- 
chajiškiausiuose įvairių tautų kūriniuose kultūros herojai 
negarbinami ir nepabrėžiamas žmonių priklausomumas nuo jų 
valios (žr. MPGE, p. 25-30). Šių kūrinių fantastika remiasi seno- 
vės Žmonių žiniomis apie gamtą, o ne siekimu išaukštinti gyveni- 
mo sąlygų kūrėjus. 

Archajiški kūriniai apie kultūros herojus kito, buvo pritaiko- 
mi naujoms socialinėms sąlygoms. Kai kuriuose iš jų palyginti 
anksti ėmė silpnėti aiškinamieji, o stiprėti meniniai pradai. Ilgai- 
niui jie virto įvairių žanrų pasakomis ir anekdotais. Formuojantis 
įsitikinimams, kad žmonių likimą tvarkančios mitinės būtybės, ku- 
rias reikia garbinti ir nulenkti, dalis archajiškų nereliginės kilmės 
kūrinių arba kultūros herojus virto mitais apie dievus, o pirmykš- 
čio Žmogaus sąmonėje atsiradę visatos kūrėjų vaizdiniai buvo pa- 
naudoti įvairiuose religiniuose mokymuose. 

Sudėtingomis socialinėmis aplinkybėmis susiklosčiusios reli- 
gijos veikė archajiškus folkloro kūrinius. Visatos objektų kilmės 
aiškinimai, atsiradę dar pirmykštės bendruomenės santvarkos są- 
lygomis ir išlikę iki mūsų dienų daugelio tautų tautosakoje, nuė- 
jo nepaprastai sudėtingą kelią. Dėl to Europos tautų, taip pat ir 
lietuvių, sakmės apie pasaulio pradžią be galo prieštaringos: be 
labai archajiškų motyvų, jose yra ir naujesnių elementų, bandy- 
mų suderinti senuosius teiginius su vis gilėjančiomis žiniomis apie 
gamtą, su tos pačios tematikos religinės literatūros kūriniais, vy- 
raujančiomis dogmomis. 

Ypač sudėtingi Europos tautų sakmių apie pasaulio pradžią 
santykiai su Biblija ir ja paremtu krikščionių religijos mokymu, 
jog dangaus, žemės, žmogaus ir visos gamtos kūrėjas yra Dievas. 
Anglų etnografas D. Frezeris yra neginčijamai įrodęs, kad garsu- 
sis religinės raštijos paminklas yra įkvėptas ne Dievo, kaip iki šiol 
įtikinėja teologai, o Rytų tautų folkloro. Išanalizavęs Biblijos sak- 
mę apie pasaulinį tvaną ir analogiškus daug senesnius folkloro 
kūrinius, jis priėjo išvadą, kad ši Biblijos vieta yra folklorinės 

kilmės (žr. FF). Tęsdami D. Frezerio pradėtą darbą, Biblijos ry- 
šius su archajiškais folkloro kūriniais, kartu ir krikščionių religi- 
jos ryšius su pirmykščių žmonių naivumu bei Žinių ribotumu, yra 
tyrinėję ir kiti mokslininkai (žr. B-T). Dabar, kai gana nuodug- 
niai išnagrinėti archajiški įvairių tautų kūriniai apie pasaulio kū- 
rėjus (žr. MPGE ir kt. šio autoriaus darbus), pasidarė akivaizdu, 
kad ir Biblijos sakmė apie pasaulio sutvėrimą remiasi folkloru. 
Žinant, kokia svarbi Krikščionių bažnyčios mokyme yra Dievo 
kūrėjo idėja, darosi ypač aišku, kokie svarbūs yra liaudies sakmių 
apie visatos kilmę genezės tyrinėjimai, atskleidžiantys religijos 
gnoseologines šaknis. 

Biblija ir su ja susijusios religinės dogmos veikė daugelio tautų, 
taip pat ir lietuvių, liaudies sakmes. Skolintiems iš Biblijos moty- 
vams plisti labai padėjo tai, kad nacionalinio folkloro dirvoje tarpo 
siužetai, tipologiškai panašūs į biblinius. Dauguma lietuvių su Bib- 
lija tiesiogiai nesusipažindavo, nes Katalikų bažnyčia eiliniams ti- 
kintiesiems nerekomenduoja skaityti šio labai prieštaringo raštijos 
paminklo - tikintiesiems Biblijos teiginiai būdavo išdėstomi ir ko- 
mentuojami kunigų. Taigi lietuvių folklorą veikė ne tiek pati Bibli- 
ja, kiek Bažnyčios skleidžiamos jos interpretacijos. Be to, lietuvių 
sakytinėje tradicijoje aptinkama apokrifų, kuriuos vėlyvaisiais vi- 
duramžiais platino įvairių eretinių srovių šalininkai, ypač Bulgari- 
jos ir kitų slavų kraštų „bogumilai“. Dėl visų šių priežasčių kai ku- 
riose lietuvių liaudies etiologinėse sakmėse randama tam tikrų iš 
krikščionybės pasiskolintų elementų. 

Nors lietuvių etiologinėse sakmėse ir pasakose-legendose Die- 
vas ir šventieji vaizduojami kaip gamtos, žmogaus, jo savybių ir 
papročių kūrėjai, tačiau jie parodomi ne danguje, o žemėje pa- 
brėžtinai buitinėse, netgi komiškose situacijose. Jeigu pamirštu- 
me, kad lietuvių sakmėse vaizduojamas Dievas nedaug tesiskiria 
nuo jas pasakojančių valstiečių, o įsivaizduotume biblinį bei ofi- 
cialiosios religijos sukurtą Dievą - labai nutolusią nuo žmonių, 
didingą dangaus būtybę, daugelyje etiologinių sakmių rastume 
net anekdotams būdingų neatitikimų tarp veikėjo ir jo veiksmų. 
Familiarūs santykiai su Dievu ir šventaisiais - dėsningas reiški- 

nys, būdingas ne vien lietuvių tautosakai. Jis yra atsiradęs ne to- 
dėl, kad liaudies kūriniuose sąmoningai polemizuojama su bažny- 
tine Dievo samprata, - savitas požiūris iš dalies yra susijęs su fol- 
kloro kūrinių nereligine kilme. Tai ir bandysime parodyti, 
analizuodami konkrečias lietuvių etiologines sakmes. 

Netgi tada, kai etiologinėse sakmėse parodomos tipiškos Dievo 
funkcijos, jo paveikslas sukuriamas gana savitas, mažai susijęs su 
oficialiąja religija. Lietuvių etiologinėse sakmėse Dievas niekad 
nepadeda įsigalėti stipriesiems. Sakmėse nėra stebuklų, kurie mo- 
kytų silpnuosius paklusnumo, nusižeminimo, t. y. tų dalykų, ku- 
rie ypač būdingi visoms religijoms, tapusioms valdančiųjų klasių 
įrankiu. Etiologinėse sakmėse vaizduojamas Dievas baudžia už 
godumą, tingėjimą, įžūlumą, melą ir kitas ydas, kurios įvairiais 
būdais smerkiamos ir kituose folkloro kūriniuose, neturinčiuose 
religinių elementų. Taigi lietuvių pasakojamosios tautosakos kū- 
riniuose galima rasti duomenų, kurie leidžia atskleisti ir sociali- 
nes religingumo šaknis, parodyti, kad šitokia forma reiškiasi iš- 
naudojamųjų iliuzorinės svajonės apie stebuklingą socialinių 
prieštaravimų likvidavimą, kad, K. Markso žodžiais tariant, reli- 
gija yra „pavergtos būtybės lūkesčiai“. Šiuo atžvilgiu folkloro kū- 
riniai yra verti religijos istorikų bei filosofų dėmesio. Čia jie ap- 
tariami beveik išimtinai genezės ir raidos aspektu. Kūrinių, 
kuriuose archajiškus motyvus bandoma sieti su palyginti vėlyva 
religine ideologija, genezės ir prasmės tyrinėjimai gali atskleisti 
lietuvių valstiečių religingumo pobūdį. 

Tyrinėtojams prieinami tik gana vėlyvi archajiškų kūrinių už- 
rašymai, todėl, nustatant tų kūrinių pirminę prasmę, pirmiausia 
būtina nagrinėti mažiausiai kintančius, t. y. siužeto struktūrą le- 
miančius, elementus. Sakmių, padavimų ir kitų pasakojamosios 
tautosakos kūrinių dėmesio centre yra tam tikri įvykiai, todėl čia 
pastoviausi elementai - herojų veiksmai, o patys herojai būdavo 
palyginti lengvai perprasminami, pakeičiami kitais. Taip kūriniuo- 
se atsirado prieštaravimų: herojų veiksmai ėmė nebesiderinti su 
jų prigimtimi. Atskleidus šiuos prieštaravimus ir nustačius jų prie- 
žastis, galima suvokti kūrinių senovinę prasmę. 

Norint patvirtinti tam tikrą prielaidą apie kūrinių genezę ir 
raidą, remiamasi kitų tautų folkloro tekstais, ypač tais, kurių ar- 
chajiškumas akivaizdus, - pirmykštės bendruomenės santvarkos 
sąlygomis gyvenančių tautų tipologiškai panašiais kūriniais arba 
labai seniai raštijoje užfiksuotais faktais. 

Iš gausios lietuvių pasakojamosios tautosakos, atspindinčios 
liaudies pažiūrų prieštaringumą, pirmiausia nagrinėsime tuos kū- 
rinius, kuriuose reiškiama nuomonė apie krikščionių religijos mo- 
kymui ir idealistinėms filosofijos kryptims labai svarbius dalykus: 
apie dangaus kūnų, žemės, žmogaus, gyvūnų kilmę, žmogaus gy- 
venimą ir mirtį ir kt. Kaip nevienodai bažnytinės dogmos skver- 
bėsi į įvairias liaudies žinių apie gamtą sritis, pamatysime anali- 
zuodami liaudies padavimų apie vietinių reljefo savybių kilmę 
santykius su religija. Bus aptarti taip pat keli lietuvių padavimai 
apie reljefo pertvarkytojus milžinus, kurie genetiškai ir tipologiš- 
kai artimi sakmėms apie pasaulio sukūrimą, bet neturi jokių reli- 
ginių elementų. Tai dar vienas svarus įrodymas, kad panašūs kū- 
riniai yra atsiradę ne dėl religijos įtakos. 

Liaudies santykių su oficialiąja religija pobūdis išryškėja ne 
tik iš folkloro kūriniuose atsispindinčio religinio skepticizmo, bet 
ir iš to, kokiame kontekste ir kokiais tikslais naudojami religiniai 
elementai. Etiologinės sakmės, pasakos-legendos ir legendos lie- 
tuvių tautosakoje užima ypatingą vietą: šių žanrų kūriniuose ran- 
dama krikščionių religijos įvaizdžių, kurie kitų žanrų kūriniuose 
pasitaiko retai. Lietuvių tautosakoje nepaprastai maža legendų 
apie šventuosius, apie Dievo stebuklus, apie stebuklingus paveiks- 
lus ir kitus kulto objektus. Pasakų-legendų repertuaras irgi nedi- 
delis. Be to, populiariausios tos pasakos-legendos, kuriose, pasi- 
naudojant Dievo ir šventųjų įvaizdžiais, reiškiami darbo žmonių 
socialiniai idealai, arba tos, kuriose Dievas ir šventieji parodomi 
komiškose situacijose. Visiškai retos pasakos-legendos, kuriose 
pasakojama apie Dievo veiksmų teisingumą, apie žmonėms siun- 
čiamus išbandymus. Etiologinėse sakmėse panaudoti krikščioniški 
įvaizdžiai šiek tiek keičia archajiškų kūrinių interpretaciją, tačiau 
jų prasmei iš esmės neturi įtakos. Religinių elementų panaudoji- 

mo folkloro kūriniuose pobūdis rodo, kad krikščionybės įtaka mū- 
sų liaudies dvasinei kultūrai nebuvo gili ir visapusiška. 


1. Sietyno kilmė 


Nuo senų senovės žmonės žiūri į žvaigždes, pagal jas atranda 
kelią per miškus, dykumas ir vandenynus, sužino laiką. Gal todėl, 
kad žvaigždės padėdavo žmonėms, ypač keleiviams, lemtingomis 
valandomis, daugelyje tautų susiformavo naivūs tikėjimai, jog žmo- 
nės yra su žvaigždėmis susiję, nuo jų priklausomi, jog žvaigždės — 
tai kadaise buvę Žmonės, įvairūs gyvūnai, daiktai. Pastarasis moty- 
vas interpretuojamas skirtingai: tas pats žvaigždynas vienos tautos 
folklore asocijuojamas su meška, kitos - su ratais. Vienas Žvaigždy- 
nas žmonėms pasirodė esąs panašus į šienpjovius, kitas - į raktą, 
trečias - į artoją su jaučių jungu ir pan. Šių asociacijų pamatu susi- 
formavo teiginiai apie dangaus kūnų prigimtį ir išvaizdą. Jie savo 
ruožtu davė pradžią etiologinio pobūdžio kūriniams, kuriuose sie- 
kiama paaiškinti, kaip žmonės, gyvūnai ar daiktai pateko į dangaus 
skliautą ir virto žvaigždėmis. Tokių kūrinių kategorijai priklauso ir 
lietuvių liaudies sakmė apie Sietyno kilmę: 


Vieną kartą Marija sijojo miltus. Marijai išėjus į lauką, velnias įlėkė į vidų ir 
pavogė sietelį. Sugrįžus Marija nerado sietelio, pradėjo visur ieškoti ir atrado 
sulankstytą po lova. Tada Marija sietelį įstatė į dangų, ir iki šios dienos tas siete- 
lis yra danguje, vadinamas Sietynu (LTR 1542/394/). 


Ši sakmė užrašyta XX a. Žinomi 6 jos variantai (5 užrašyti 
Raseinių apylinkėse, o 1 - Zarasų r.). Sietyno kūrėja laikoma Ma- 
rija, Dievo Motina, t. y. krikščionių religijos personažas. Ketu- 
riuose šios sakmės variantuose taip pat aiškinama, iš kur Marija 
gavusi rėtį. Sakoma, kad tada, kai gimė Kristus, piemenėliai rėty- 
je atnešę Marijai kiaušinių arba trys karaliai - įvairių dovanų. 
Taigi nelieka abejonių, kas yra Marija: jos veiksmas, dėl kurio 
atsirado žvaigždynas, įtraukiamas į Biblijos siužetų apie Dievo 
Motiną kontekstą. Apie Dievo Motiną Mariją lietuviai sužinojo 
palyginti vėlai - po to, kai Lietuvoje buvo įvesta krikščionybė. 

Taigi galima daryti prielaidą, kad sakmė apie Sietyno kilmę buvo 
sukurta jau krikščionybės laikais. 

Tačiau krikščionių religija visatos kūrėju pripažįsta tiktai Die- 
vą, kiti bibliniai personažai nieko nėra sukūrę. Biblijoje sakoma, 
kad Dievas sukūręs visatą tada, kai nieko pasaulyje dar nebuvę. 
Jis kūręs sąmoningai: 


Dievas padarė du didžiuoju žiburiu: didesnįjį žiburį dienai valdyti ir mažes- 


(TT) 


moje, kad žibėtų viršuje žemės, ir valdytų dieną ir naktį, ir atskirtų šviesą nuo 
tamsybių. Ir Dievas matė, kad tai buvo gera (B., p. 82-83). 


Sakmėje apie Sietyno kilmę krikščionių religijos teiginiams 
apie Dievą kūrėją prieštaraujama dar ir todėl, kad joje žvaigždy- 
nu virsta realus daiktas - rėtis, o Dievas kuria „iš nieko“. Čia 
išryškėja archajiška, daugelio tautų ir genčių (taip pat tų, kurios 
tebegyvena pirmykštės bendruomenės santvarkos sąlygomis) fol- 
klorui būdingas įsitikinimas, kad žvaigždžių kilmė yra žemiška. 
Taigi galima ir antra prielaida, kad lietuvių liaudies sakmė apie 
Sietyną - archajiškas, bet krikščionių religijos paveiktas kūrinys. 
Kuri iš tų dviejų prielaidų yra teisinga, parodys kūrinio prasmės 
ir struktūros analizė. 

Kadangi etiologinėse sakmėse visada vaizduojamas koks nors 
įvykis, kurio pasekme laikomas realus gamtos objektas ar jo sa- 
vybė, analizuojamame kūrinyje išskiriame tą įvykį, tuo tarpu ne- 
kreipdami dėmesio į veikėjų pobūdį. Viena būtybė turi darbo įran- 
kį, kita jį pavagia ir sugadina. Pirmoji atsiima savo įrankį ir, 
kadangi jis sugadintas, pakabina danguje. Tas darbo įrankis žmo- 
nėms atrodė esąs sietynas. Tai visiškai kasdieniškas įvykis, tačiau 
jo rezultatas labai reikšmingas. Tokia siužeto struktūra būdinga 
tiems folkloro kūriniams, kuriuose vaizduojamos hiperbolizuo- 
tos būtybės: veiksmas, pakeitęs reljefą ar sąlygojęs kokių nors 
reikšmingų gamtos objektų atsiradimą, nereikšmingas tik labai 
didelių ir stiprių būtybių (pvz., lietuvių padavimų milžino, velnio, 
laumės) požiūriu. Taigi būtybė, pakabinusi savo darbo įrankį dan- 
guje, sakmėje apie Sietyno kilmę turėjo būti hiperbolizuota. Ta- 

da, kai sakmė buvo sukurta, joje tikriausiai buvo vaizduojami vei- 
kėjai, panašūs į padavimų milžinus, kurie ant debesų kirvius pa- 
sikabindavę ir autus pasidžiaudavę, kurių klumpėse tiek smėlio 
tilpdavę, kad, jį iškračius, atsirasdavęs didelis kalnas ir pan. Tuo 
tarpu Dievo Motina Marija krikščionių religijoje ne hiperboli- 
zuota, o paprasta žemiška moteris. Taigi Marija sakmėje užėmė 
mitinės būtybės - gyvenimo sąlygų kūrėjos ir reljefo pertvarkyto- 
jos - vietą. 

Folkloro kūrinių raidos tyrinėtojai ne kartą yra pastebėję, kad, 
keičiant veikėjus, atsižvelgiama į jų pobūdį: moteriška būtybė nie- 
kur nepakeista vyriška ir atvirkščiai. Lietuvių padavimuose ne- 
paprasta jėga bei didumu retkarčiais pasižymi laumė. Ji perneša 
didžiulius akmenis, supila kalnus ir pan. (žr. KbPK, nr. GA, 32B). 
Padavimų stipruolė laumė su dangumi nesiejama, tačiau vaivo- 
rykštę lietuviai vadina /aumės juosta. Yra ir sakmių, aiškinančių, 
kad vaivorykštė atsiradusi pakilus į dangų laumės audeklui (LTR 
1300/315, 323/, 1870/35/). Taigi danguje matomas ženklas tapati- 
namas su žemišku daiktu. Labai panašų motyvą randame ir sak- 
mėje apie Sietyną-rėtį. Vadinasi, joje anksčiau galėjo būti vaiz- 
duojama laumė ar kitokia mums nežinoma moteriška mitinė 
būtybė. 

Iš krikščionių religijos personažų Dievo Motinai neprilygsta 
jokia kita moteris. Todėl Marija lietuvių folklore pakeitė ne vie- 
ną senosios mitologijos būtybę. Antai bemaž visi senieji kulto ak- 
menys, turintieji įdubimų, primenančių moters pėdas, lietuvių pa- 
davimuose siejami su Marija. Sakoma, kad tai Marijos įmintos 
pėdos. Čia Marija galėjo pakeisti laimę, laumę (yra vienas kitas 
tekstas, kur analogiškoje situacijoje nurodomos šios mitinės bū- 
tybės) ar kurią kitą iš senosios mitologijos moteriškų personažų. 

Pakeitus hiperbolizuotą būtybę paprasta moterimi (nors ir 
Dievo Motina), sakmė pasidarė prieštaringa: nehiperbolizuotas 
veikėjas pasirodė esąs visatos kūnų kūrėjas. Šį prieštaravimą XX a. 
lietuvių sakmių pasakotojai jautė ir net mėgino jį pašalinti. Vieni 
veiksmą perkėlė į dangų: taip atsitikę tada, kai Marija buvusi paim- 
ta į dangų (LTR 2018/32/); kiti teigė, kad Marija liepė (neaišku 

kam - B. K.) rėtį pakabinti prie žvaigždžių (LTR 1300/29/). Ta- 
čiau šios dirbtinės jungtys nepanaikino esminio prieštaravimo tarp 
veikėjo ir jo veiksmų pobūdžio. 

Sakmėje apie Sietyno kilmę vaizduojamas ir velnias. XX a. 
užrašymuose jis laikomas krikščionių mitologijos personažu - pra- 
garo gyventoju ir gundytoju. Dviejuose variantuose tai netgi pa- 
brėžiama: velnias Marijos rėtį nusinešęs į pragarą smalai košti ir 
tenai jį sugadinęs (LTR 1300/9/, 2018/32/). Tačiau iš kūrinio struk- 
tūros matyti, kad ir velnias tikriausiai buvo hiperbolizuotas. Per- 
prasminant archajišką kūrinį krikščioniškai, pakako kitaip inter- 
pretuoti velnio sąvoką, o keisti jo kitu personažu nereikėjo. Mat 
archajiškuose kūriniuose (etiologinėse sakmėse, padavimuose) 
vaizduojamas stipruolis, dalyvavęs visatos kūrime, reljefo pertvar- 
kyme, vadinamas tuo pačiu vardu, kaip ir krikščionių religijos de- 
monas. 

Sakmėje apie Sietyno kilmę atsispindi mėginimai susieti krikš- 
čionių religijos teiginius apie dievišką visatos kilmę su archajiš- 
kais vaizdiniais apie hiperbolizuotas būtybes - gyvenimo sąlygų 
kūrėjas, palikusias visatoje atsitiktinių, nenumatytų ir nereikšmin- 
gų poelgių rezultatų. Dėl krikščionybės įtakos pakitus vienam vei- 
kėjui ir naujai interpretavus antrąjį, kūrinio turinys iš esmės ne- 
pasikeitė. Biblijos teiginių apie sąmoningą visatos kūrėją jis ne 
tik nepapildo, bet jiems prieštarauja. 


2. Kaip atsirado žemė 


Daugelio pasaulio tautų folklore ir senojoje raštijoje randa- 
mas teiginys, kad žemė, t. y. sausuma, atsiradusi vėliau negu van- 
duo, kad iš pradžių buvęs tik vandenynas. Senovės egiptiečių, in- 
dų, kinų kosmogoniniuose mituose, dar neseniai pirmykštės 
bendruomenės santvarkos sąlygomis gyvenusių polineziečių fol- 
klore, archajiškose Europos tautų epinėse giesmėse (pvz., suo- 
mių runose) ir etiologinėse sakmėse vaizduojama, kaip pasaulio 
kūrėjai - panašūs į žmones ar zoomorfiniai kultūros herojai bei 
dievai - plaukioja pirmykščiame vandenyne ir ten sužvejoja arba 

kokiu nors kitu būdu sukuria sausumą (plačiau apie tai žr. MPGE 
p. 30, 119-120). 

Matyt, iš Artimųjų Rytų tautų folkloro panašus teiginys yra 
patekęs ir į Bibliją. Joje sakoma, kad pasaulio pradžioje „Dievo 
dvasia sklandeno ant vandenų“. Paskui Dievas pasakęs: „Vande- 
nįs, esantis po dangumi, tesusirenka į vieną vietą, ir tepasidaro 
sausuma. Ir taip įvyko. Ir Dievas praminė sausumą Žeme, o susi- 
rinkusius vandenis praminė Juromis“ (B., p. 79-82). 

Teiginys, jog pačioje pasaulio pradžioje buvę vien vande- 
nys, randamas ir lietuvių etiologinėse sakmėse. Vienoje jų pa- 
sakojama, kad sausuma buvo sukurta iš Žemių, išneštų iš ma- 
rių dugno: 


Kitą kartą, kol da nieko nebuvo ant svieto, o jau Ponas Dievas mislijo pa- 
saulį tverti. Liucius, ant Pono Dievo žiūrėdamas, apie tai numanė. Prisiartinęs 
tarė: 

- Jei ką, Pone Dieve, žadi dirbti, leisk ir man, ir aš padėsiu. 

Ponas Dievas atsakė: 

- Gerai, gerai, nu, tai tu lįsk į vandenį, iš dugno prikabinęs pilnas savo saujas 
išnešk man žemių. 

Liucius tuoj į dugną vandenių, prisikabino pilnas saujas žemių ir dantis savo 
prisikabino, mislydamas: „Pala, pala, matysiu, ką tu, Dieve, dirbsi, tą ir aš patro- 
pysiu“. 

Išnešęs žemes, iš saujų atidavė Ponui Dievui. Ponas Dievas paklausė: 

- Ar daugiau žemių nebeturi? 

Liucius, suspaudęs dantis: 

- Mu. 

Daugiaus Ponas Dievas tas žemeles šen ten viršum vandenų pabarstė, iš to 
atsirado sausa graži žemė, pradėjo visokios žolės, visokie medžiai žaliuoti, augti. 

O Liucius nuo tolo žiūrėjo, kas iš to Pono Dievo žemių barstymo bus. Bet 
kaip tiktai ėmė ant žemės viskas augti, ir Liuciaus dantyse žemės ėmė augti. 
pūstis, jam dantis plėšti. Jis nebetverdamas lek pas Poną Dievą, prašo: 

— Pone Dieve. ką čia dabar man reik daryti? Nebegaliu tverti, man burna 
pusiau sprogsta! 

Ponas Dievas sako: - 

- Gi kam žemes dantyse nuo manęs užslėpei? 

Liucius nebesitverdamas rėkia draskos. Nu, Ponas Dievas jam sakąs: 

— Dabar spjauk į tokias vietas, kur nieks negalėtų užeiti. 

Daugiaus tas Liucius kai spjovęs. tai pasidarę tose vietose kiaurymės, be- 
dugnės, pelkės (SIŠLSA, nr. 182). 

Sakmės veikėjai - Dievas ir velnias — savo vardais sutampa su 
krikščionių religijos personažais, tad pirmiausia tenka išsiaiškin- 
ti šio folkloro kūrinio santykius su Biblijos teiginiais apie žemės 
sutvėrimą. Kaip matėme, Biblijoje nėra išplėtoto siužeto apie že- 
mės kilmę, nėra motyvo apie išneštas iš gelmių žemes: sausuma 
atsiranda, Dievui paliepus vandenims susirinkti į vieną vietą. Be 
to, Biblijoje Dievas kuria vienas, be pagalbininkų, o lietuvių etio- 
loginėje sakmėje jis bendrauja su velniu, jam įsakinėja. Velnio 
veiksmai sakmėje vos ne svarbesni negu Dievo: sausuma kuria- 
ma iš medžiagos, kurią jis parūpina, o dėl to, kad velnias sumano 
taip pat kurti žemę, jos paviršius pasidaro toks, kokį mes dabar 
matome, t. y. nelygus. Taigi šią lietuvių sakmę su Biblija sieja 
teiginys apie pirmykščio vandenyno egzistavimą pasaulio pradžioje 
ir veikėjai. Pirmasis motyvas, kaip minėjome, labai paplitęs visa- 
me pasaulyje. Vadinasi, ir lietuvių sakmėje jis galėjo atsirasti sa- 
vaime, be Biblijos įtakos. 

Lieka išsiaiškinti, ar sakmėje Dievas ir velnias Liucius savo 
veiksmais yra panašūs į krikščionių religijos personažus, ar susiję 
su senesniais vaizdiniais. Kaip matėme, jie kuria žemę be didelių 
pastangų, jų veiklos mastai maži, o rezultatas didžiulis: visa žemė 
atsiranda iš dumblo, kuris tilpo velnio saujoje ir nasruose. Kitoje 
tos pat tematikos lietuvių etiologinėje sakmėje hiperbolė dar įspū- 
dingesnė: Dievas pasėja ant vandenų žemę, kurią išsikrapšto iš 
panagių, o velnias, bandydamas nutempti miegantį Dievą į van- 
denį, žemę išplečia (LTR 2368/121/). Taigi Dievo ir velnio veiks- 
mai sakmėse apie žemės kilmę yra analogiški lietuvių padavimų 
veikėjų milžino bei velnio - daubų ir ežerų kūrėjų - veiksmams. 
Šiek tiek humoristiškai traktuojami etiologinių sakmių persona- 
žai Dievas ir velnias visiškai panašūs į kitų tautų archajiškų kūri- 
nių veikėjus - kultūros herojus, sukūrusius visatą. 

Viename variante, užrašytame XX a. ketvirtame dešimtme- 
tyje Kupiškio apylinkėse, sakoma, kad į jūros dugną neria ne vel- 
nias, o kitas Dievo padėjėjas - antis. Ši reta detalė ne atsitiktinė. 
Ji rodo, kad ir lietuviams, kaip ir kitoms tautoms, buvo žinomi 
kūriniai apie zoomorfines būtybes - reljefo kūrėjas. Lietuvių tau- 

tosakoje tokių reliktinių detalių yra ir daugiau. Jos liudija, jog 
lietuvių sakmės apie žemės sutvėrimą yra archajiškos, ir kartu 
leidžia spėti, kad senovėje visatos kūrėjais galėjo būti laikomos 
kitos būtybės - ne Dievas ir velnias. Pastarieji vardai galėjo atsi- 
rasti sakmėse ne tik krikščionybės, bet ir pagonybės laikais, nes 
abu žodžiai yra seni. 

Be abejo, XIX ir XX a. tautosakos pateikėjai sakmėse mini- 
mą Dievą kūrėją tapatino su krikščionių Dievu. Vis dėlto hiper- 
bolizuotas kūrėjas sakmėse visai nepanašus į krikščionių Dievą, 
kuriantį visatą valios pastangomis. 


3. Kodėl žemė nelygi 


Vienoje lietuvių etiologinėje sakmėje dangaus ir žemės kūrė- 
jo pagalbininkas yra ežys: 


Kai Dievas tvėrė dangų ir žemę, sutvėrė pirma žemę, o paskui dangų. Dirbo 
nepamieravęs ir, kai norėjo dangum apvožti žemę, tai dangus buvo kur kas ma- 
žesnis už žemę. Ir nėra kas daryti Dievui: nei kitas dangus dirbti, nei šitas padėt. 
Tai Dievui patarė ežys. „Paimk, sako, žemę, sumyk, tai ji susispaus, pasidarys 
mažesnė, ir bus gana dangaus“. Paklausė Dievas ežio ir žemę pamygo rankose. 
Nuo pamygimo žemėj pasidarė nelygumai - kalnai. Bet užtat užteko dangaus 
žemei apvožti. Ir tada sujungė Dievas dangų su žeme. 

Ežiui už gerą patarimą davė Dievas geras adatas apsiginti nuo priešų (LTR 
2115/63/). 


Šios sakmės žinomas vienintelis užrašymas iš Zarasų apylin- 
kių. Kūrinyje aiškinama dviejų reiškinių - žemės nelygumų ir ežio 
spyglių - kilmė. Abu etiologiniai motyvai glaudžiai susiję: gyvū- 
no poelgis nulemia ne tik žemės reljefo ypatumus, bet ir visos jo 
giminės išorę. 

Pasakojant, kaip Dievas kūręs dangų ir žemę, remiamasi tei- 
giniu apie visatos sandarą. Čia, kaip ir daugelio tautų folkloro 
kūriniuose bei senovės raštijos paminkluose, sakoma, kad žemė 
yra plokščia, o dangaus skliautas dengia ją tartum gaubtas. Pa- 
našūs teiginiai palyginti ilgai buvo laikomi teisingais ne tik fol- 
kloro kūriniuose, bet ir viduramžių autorių mokslinio pobūdžio 

veikaluose. Praėjo daug amžių, kol mokslas įrodė, kad žemė - 
rutulys ir kad ją gaubia ne kažkoks kietas gaubtas, o atmosfera. 
Tad sakmėje esantis visatos sandaros vaizdas per mažai pasako 
apie šio kūrinio senumą. Kur kas iškalbingiau byloja sakmės siu- 
žeto struktūra ir visatos kūrėjo vaidmuo. Sakmėje vaizduojama 
Dievo nesėkmė: jis padaro dangų ir žemę, o jų dydžiai neatitin- 
ka. Ežys pataria, kaip surasti išeitį, tačiau rezultatas ne toks, ko- 
kio Dievas norėjo: žemė pasidaro nelygi, kalnuota ir daubota. 
Taigi Dievo veikla tikslinga tik iš pat pradžių. Kai nepasiseka, jis 
neieško išeities pats, o daro taip, kaip jam pataria. Sakmėje vaiz- 
duojamas Dievas nepanašus į biblinį, kuris sukuria ką besumany- 
tų ir po to dar įvertina, kad „tai yra gera“. Biblijoje visatos kūri- 
mas yra Dievo valios aktas, ji kuriama „iš nieko“, o sakmėje - tai 
buitiškas hiperbolizuotos būtybės darbas. Nors žemės ir dangaus 
kūrėjas šioje sakmėje vadinamas Dievu, bet jis nesiskiria nuo pa- 
saulio kūrėjų, vaizduojamų archajiškuose įvairių tautų kūriniuose. 

Stebėdami žemės paviršiaus ypatumus, žmonės nuo senų se- 
novės atkreipė dėmesį į tai, kad kalvos ir daubos išsidėsčiusios 
lyg ir netvarkingai. Matyt, todėl daugelio tautų kūryboje teigia- 
ma, jog žemės paviršius susiformavo dėl kažkokių didžiulių būty- 
bių nenumatytų ir nereikšmingų veiksmų. Ilgainiui kūriniai apie 
pasaulio kūrėjų nesėkmes ir jų atsitiktinai paliktus pėdsakus že- 
mėje virto mitais, tapo įvairių religijų sudedamąja dalimi. Senieji 
kūriniai iš esmės pakito. Tai, kas anksčiau buvo siejama su atsi- 
tiktinumais ar nesėkmėmis, pradėta laikyti sąmoningais dieviš- 
kojo kūrėjo veiklos rezultatais, tarsi jo buvimo įrodymais. Tačiau 
Biblijoje panaudota tik pati archajiškų kūrinių mintis, jog pasau- 
lis buvo sukurtas, o kūrimo procesą vaizduojančios detalės pra- 
leistos. 

Biblijos teiginys, jog Dievas yra dangaus ir žemės kūrėjas, lė- 
mė, kad hiperbolizuota sakmės būtybė taip pat buvo pavadinta 
Dievu. Tačiau kūrinio turinys liko iš esmės neperprasmintas. Da- 
bar tegalima tik spėlioti, kaip anksčiau buvo vadinama būtybė, 
nulipdžiusi žemę ir dangų. Dievas sakmėje primena lietuvių pa- 
davimų milžinus, nors ir pranoksta juos savo kūrybiniais užmo- 

jais. Antrasis veikėjas - ežys - nepakeistas kitu, artimesniu Die- 
vui personažu. Matyt, taip atsitiko todėl, kad kūrinyje aiškinama 
šio gyvūnėlio spyglių kilmė. 


4. Milžinų pėdsakai 


Pasakojimu, kad velnias, spjaudydamas nasruose augančią že- 
mę, sukūręs mūsų planetos paviršiaus nelygumus - kalvas ir pel- 
kes, bandoma paaiškinti visų kalnų ir įdubimų kilmę. Apie kon- 
krečias reljefo detales etiologinėse sakmėse nekalbama. Tam 
tikroje apylinkėje visiems gerai žinomų, kuo nors ypatingų kal- 
nų, daubų, ežerų, upių ir kt. kilmė aiškinama padavimuose. Juo- 
se liaudies senovinės pažiūros, nuomonė apie žemės bei reljefo 
pradžią tarsi pritaikoma vietos sąlygoms. Pavyzdžiui, teigiama, 
kad daubos - tai didžiulių būtybių įmintos pėdos, kloniai - kaž- 
kieno išsėdėti, lygumose stūksą vieniši kalnai - kažkieno supilti 
ir pan. 

Lietuvių padavimuose konkrečių žemės paviršiaus nelygumų 
kilmė dažniausiai siejama su milžino veikla. Kadangi milžinas api- 
būdinamas nevienodai, reikia manyti, jog liaudyje šio vaizdinio 
suvokimas keitėsi. Mažiausiai yra užrašyta tekstų, kuriuose ak- 
centuojamas tik milžino didumas, tačiau nėra jokių jo išorės bruo- 
žų, nepaaiškinamas veiklos tikslas. Pavyzdžiui, motyvas, jog dau- 
bos - tai milžinų įmintos pėdos, lietuvių tautosakoje užfiksuotos 
tik vieną kartą. 


[...] Važiuojant iš Ramygalos į Šėtą, nuo Šukionių kaimo ligi Šėtos piliakal- 
nio yra daug apskritų duobių. Tai milžinų pėdos. Jų yra ir kitur - viena Dubarų 
ganykloj, prie Aukštatrakio, dvi Naujadvario ganykloj. Jos retai išmėtytos, nes ir 
milžinų žingsniai buvo labai dideli (LTR 859/2/). 


Palyginus lietuvių padavimą su kitų tautų archajiškais kūri- 
niais apie reljefo pertvarkytojus matyti, kad tai ne sudėtingesnio 
kūrinio nuotrupa, 0 nuo senų senovės išlikęs nesiužetinis reljefo 
ypatumų kilmės aiškinimas. 

Kituose lietuvių padavimuose milžinas turi žmogaus bruožų, 

pavyzdžiui, padavime apie Girnikų (Šiaulių r.) bei Šatrijos (Tel- 
šių r.) kalnų ir Bulėnų ežero (Siaulių r.) kilmę: 


Prie kalno gyvenęs milžinas ir ėjęs į Luokę, į savo motinos laidotuves. Ei- 
nant prisisėmusios žemių klumpės. Vieną klumpę milžinas iškratęs prie Girni- 
kų, o antrą prie Luokės, o sugrįžęs atsisėdęs ir verkęs verkęs - net Bulėnų ežeras 
pasidaręs (LVA - Girnikų k.). 


Du kalnai ir ežeras, kaip ir daubos — milžino pėdos, atsiranda 
atsitiktinai, nejučiomis. Milžinas, kuriam prireikė iškratyti iš klum- 
pių smėlį, net nemanė pakeisiąs vietos reljefą: jis toks didelis, 
kad jo klumpėje telpa smėlio kalnas, o žingsnis irgi nepaprastai 
ilgas —- nuo Girnikų iki Šatrijos kalno. Jo didumas matyti ir iš 
motyvo, jog Bulėnų ežeras - tai milžino ašaros. 

Milžino veiksmai jam pačiam visai nereikšmingi: jis net ne- 
pastebi jokių pasekmių. Teigiant, kad reljefo pakitimai įvykę be 
veikėjo pastangų, akcentuojamas milžino didumas. Iš šių motyvų 
nieko negalima pasakyti apie milžino išvaizdą. Apie jo panašumą 
į žmogų sužinome iš vienos detalės (jis avi klumpes) ir šiek tiek iš 
konteksto (jis palikęs žemės paviršiuje pėdsakus, kai ėjęs į savo 
motinos laidotuves, kai verkęs svo mirusios motinos). 

Kartais lietuvių padavimuose bandoma parodyti ir sąmonin- 
gą milžino veiklą. Antai apie Drevernos kalną (Klaipėdos r.) pa- 
sakojama: 


Senovėje nekursai milžinas, plačiąją ir gilią upę Dreverną užpilt besirengda- 
mas ir jau kone pilną žiurstą smilčių prisižėręs, ant kietumos atsidūrė. Apsidai- 
ręs ant gulinčių mylios tolume kopų, jis atsitiesęs tuoj prišaukė per marias savo 
prietelį, į jo darbą bežiopsantį, kad anas savo bylę smiltims papurtyt atmestų. 
Ans milžinas tuoj bylę atmetė, ale šiam jos pasiimt besilenkiant žiursto šniūrai 
patrūko, smiltys bapterėjo, o Dravėnų kalnelis gatavas buvo (Bsl.P II, p. 217). 


Motyvas apie netyčia supiltą kalną šiame padavime naudoja- 
mas kitokiame kontekste. Kūrinėlio pradžioje sakoma, jog milži- 
nas sumanęs smiltimis užpilti Drevernos upę. Taigi jis ketino per- 
tvarkyti reljefą. Sumanymas liko neįgyvendintas, nes reljefo kūrėją 
ištiko gyvenimiška, žmonėms gerai suprantama nesėkmė: trūko 

prijuostės raiščiai. Šios nesėkmės priežastį irgi bandoma paaiš- 
kinti: milžinas lenkęsis paimti per Kuršių marias atmesto įran- 
kio. Čia panaudotas motyvas apie tai, jog du milžinai vieną darbo 
įrankį (dažniausiai kirvį) teturėję ir svaidę jį kits kitam per didelį 
atstumą. Šiuo vaizdu visada siekiama konkrečiai parodyti milži- 
nų didumą, jų jėgą. Cituotame tekste šis motyvas turi ir kitą pa- 
skirtį - dar labiau įtikinti klausytojus, jog milžinas iš tikrųjų bu- 
vęs toks didelis, kad jo prijuostėje galėjęs tilpti smėlio kalnas. 
Beje, kituose padavimo apie Drevernos kalną užrašymuose šio 
motyvo nėra. Pasakotojai ir klausytojai įsivaizduoja milžino di- 
dumą, prisimindami jo supilto kalno dydį. 

Kitokia esti ir padavimo pradžia: dažniausiai teigiama, kad 
milžinas norėjęs padaryti tiltą per Kuršių marias. Matyt, suma- 
nymas užpilti upę dreverniškiams buvo nesuprantamas, ir jie pri- 
skyrė milžinui prasmingesnį darbą. 

Taigi padavimo pradžioje teigiama, kad milžinas sąmoningai 
siekęs pakeisti vietos reljefą. Tačiau sumanymas ne tik neįvykdo- 
mas, bet juo dažniausiai visai nebesidomima, kai tik pasakoma, 
kokiomis aplinkybėmis atsirado kalnas. Patyręs nesėkmę, milži- 
nas net nebando toliau siekti užsibrėžto tikslo. 

Lietuvių padavimai rodo, kad milžino vaizdinys liaudies są- 
monėje evoliucionavo, įgaudamas vis daugiau žmogaus bruožų. 
Kituose lietuvių padavimuose milžinas visai sužmogintas, netgi 
laikomas dabar gyvenančių žmonių pirmtaku, pilių ir miestų sta- 
„tytoju (plačiau apie tai žr. KbLP, p. 58-65). 

Padavimų apie reljefą keičiantį milžiną ir etiologinių sakmių 
apie visatos kūrėjus struktūros ir veikėjų charakteristikų panašu- 
mas yra akivaizdus. Tačiau etiologinių sakmių veikėjai XIX-XX a. 
užrašytuose tekstuose siejami su kulto vaizdiniais, laikomi galin- 
gomis būtybėmis, nuo kurių priklauso žmonių likimas. Tuo tarpu 
milžino paveiksle vis labiau pabrėžiami žmogiški bruožai. Kyla 
klausimas, kodėl taip skirtingai evoliucionavo giminingi kūriniai. 
Analogiški kitų tautų folkloro tekstai (pvz., Australijos aborige- 
nų mitai) rodo, kad panašių į milžiną būtybių pėdsakus senovės 
žmonės kartais imdavo garbinti, atlikinėti tam tikras apeigas. 

Lietuvių padavimuose nėra net užuominų, kad milžiną ar jo pėd- 
sakus vietos reljefe žmonės turi gerbti, kad kalnas, dauba ar eže- 
ras būtų kuo nors ypatingi, kad jie žmones veiktų ir pan. Iš to 
galima spėti, kad nereliginės kilmės milžino paveikslas nepritapo 
prie pagoniškų kulto vaizdinių. Greičiausiai dėl šios priežasties 
vėliau jo nepaveikė ir krikščionių religija. 


5. Kas užtvenkė upę 


Baltarusijos TSR Astravo r. Gervėčių apyl. užrašyta keletas 
padavimų apie Pelegrindėlės upelio kilmę variantų. Šis padavi- 
mas sudaro visai atskirą siužeto tipą, kuris neužfiksuotas kitose 
lietuvių gyvenamosiose vietose. Kyla klausimas, koks šio padavi- 
mo santykis su visa padavimų tradicija ir kokia šio kūrinio pri- 
gimtis. 

Visuose padavimo apie Pelegrindėlę variantuose siužeto sche- 
ma beveik nekinta: dėl tam tikrų priežasčių veikėjas užtvenkia 
didelę upę, atsiranda mažas per šaltiniuotą pievą tekantis upelis. 
Visuose variantuose pagrindinis veikėjas tas pats: upę stabdžiusi 
ragana. Pateikėjai padavime vaizduojamą raganą tapatina su ben- 
dravardžiu mitologinių sakmių personažu - laiko ją žmogumi. 
Raganos sugebėjimas sustabdyti upę čia asocijuojamas su mito- 
loginėse sakmėse vaizduojamų nepaprastų žmonių galia ką nors 
pakerėti, užburti. Tekstuose aiškiai pasakoma, kad, kalbant apie 
raganą, turima omenyje mokėjusi burti moteris. Pavyzdžiui, sa- 
koma: „Pelegrindoj buvo ragana, tokia boba sena[...]“ (LTR 4234/ 
117/), „Tai ana čarazdeika gi buvo, mokėjo padaryt[...]“ (LTR 
4160/119/), „[...] buvo viena tokia žmona ir su dukteria[...]“ (LTR 
4160/210/). 

Lietuvių mitologinių sakmių raganoms nebūdingas sugebėji- 
mas paveikti gamtą, pakeisti tam tikros vietovės geografinius ypa- 
tumus. Apie žmones, mokančius sustabdyti ar išvesti ežerą, kal- 
bama padavimuose. Kūriniuose apie ežerų išvedimą visada veikia 
vyrai, tik padavime apie Pelegrindėlės kilmę - moteris. Tačiau ši 
padavimo ypatybė nėra esminė, ji nieko nesako apie kūrinio ir 

veikėjo prigimtį. Svarbiau yra tai, kaip vanduo paveikiamas. Pa- 
davimuose apie ežerų išvedėjus sakoma, kad ežeras einąs paskui 
žmogų ir sustoją ten, kur šis įbedąs lazdelę; ežeras išeinąs, kai 
prie jo žmogus pakasąs kiaulės ar jaučio galvą, pasakąs ežero vardą 
ir pan. (žr. KbPK, nr. 71). Keliaujantieji ežerai sustabdomi, nety- 
čia paminėjus jų vardus, ežerui kelią užtvėrus bažnyčios durimis 
ir pan. (žr. KbPK, nr. 60, 60A, 62, 73). Taigi visur kalbama apie 
magišką poveikį vandeniui (žodžiu ar tam tikru veiksmu). 

Viename padavimo apie Pelegrindėlę variante taip pat vaiz- 
duojamas magiškas poveikis - vandens užkeikimas: „[...]Nu ir ana 
[moteris] užkeikė šitą Aluošą. Pasakė, kad nebūt Aluošios, būt 
Pelegrindėlė“ (LTR 4160/210/). Taigi šiame tekste poveikio van- 
deniui būdas suderintas su veikėjo prigimtimi: nepaprastais su- 
gebėjimais pasižyminti moteris sustabdo upę magišku žodžiu. Vi- 
suose kituose padavimo variantuose upė sustabdoma kitaip. 
Sakoma, kad ragana „[...] kuodelį verpė. Tai tuo kuodeliu užkim- 
šo upę, ir tas vanduo nustojo tekėjęs, ir tik tokiu ravu tekėjo|...]“ 
(LTR 4234/117/). „[...] O ragana, šita burtininkė, kaip tik verpė 
namuose. Užgirdo, kad jos duktė nuskendo, tai jinai metė verpti; 
nubėgo upėn ir užspaudė kuodeliu. Upė prasiskyrė, tai čia atsili- 
ko pelkė[...]“ (LTR 4156/2/). 

Taigi ragana užtvenkia upę, pagauta sielvarto. Jos veiksmas 
spontaniškas, staigus. Sužinojusi apie nelaimę, ji čiumpa pirmą 
po ranka pakliuvusį daiktą. Kuodelis ir raganos veiksmas nevai- 
dina jokio magiško vaidmens: upė užkernšama arba užspaudžia- 
ma, bet teka toliau. Susidūręs su užtvara, vanduo nebegali tekėti 
viena didele srove, o sunkiasi pro kuodelį mažu upeliu ir daugy- 
be šaltinėlių, kurie užtvindo pievą. 

Kūrinyje apie Pelegrindėlę iškyla gana tikroviškas upės už- 
tvenkimo vaizdas. Fantastiška jame tiktai proporcija: galinga 
vandens srovė sulaikoma visai nereikšmingu daiktu. Tokios pro- 
porcijos yra padavimuose apie milžiną ir velnią - reljefo per- 
tvarkytojus: iškračius milžinui iš klumpės smėlį, atsiranda kal- 
nas; praplyšus maišui, velnias pameta didžiulį akmenį ir pan. 
Tokie vaizdai kuriami padavimuose norint parodyti nepaprastą 


275 


reljefo pertvarkytojų didumą. Taigi ir padavimo apie Pelegrindė- 
lę variantuose nuolat pasikartojanti detalė, kad upė buvusi 
užkimšta kuodeliu, charakterizuoja veikėją, pabrėžia nepaprastą 
raganos ir jos kuodelio didumą. Seniau šiame padavime, be abe- 
jo, buvo vaizduojama ne ragana - magiškos galios turintis žmo- 
gus, o hiperbolizuota, savo prigimtimi panaši į milžinus moteriš- 
ka būtybė. 

Tokia būtybė yra lietuvių padavimų laumė. Ji nešusi akmenį 
Liškiavos piliai arba užtvenkti Nemunui, bet, nutrūkus prijuos- 
tės raiščiui, išmetusi Liškiavos laukuose (žr. KbPK, nr. 32B). Lau- 
mė supylusi Vozgėlių piliakalnį, norėdama apipilti bažnyčią (žr. 
KbPK, nr. 4A). Lietuvoje užregistruotas ir vienas kitas akmuo 
tariamai su laumės arba laimės įspausta pėda (žr. KbPK, nr. 46). 
Taigi apie laumę yra tokių pat padavimų, kaip ir apie reljefo per- 
tvarkytojus milžiną bei velnią. 

Kartais padavimai, kurių veikėja yra hiperbolizuota būtybė 
laumė, nuo atitinkamų siužetų apie milžinus tesiskiria vaizduoja- 
mu veiksmu. Antai Dubingių apylinkėse užrašytas padavimas, jog 
trys laumės, būdamos labai toli viena nuo kitos, kartu dainavu- 
sios „sutarytinę“ (LTR 4106/22/). Šio padavimo siužeto schema 
visiškai sutampa su kūriniais apie milžinus, kurie perduodavę kits 
kitam kirvį per marias, per Nemuną ir pan. 

Padavimai, kuriuose laumės vaizduojamos kaip didelės relje- 
fą pertvarkančios būtybės, yra labai reti, bet jų užrašyta įvairiose 
Lietuvos vietose. Iš to galima spręsti, kad padavimas apie Peleg- 
rindėlę — ne vėlyva ir atsitiktinė padavimų apie milžiną ir velnią 
interpretacija, o archajiško, kažkada labai paplitusio siužeto re- 
liktas. 

Padavime apie Pelegrindėlę ragana greičiausiai yra pakeitusi 
laumę. Laumės tapatinimas su ragana lietuvių tautosakoje nere- 
tas. Sakysime, vienuose padavimo apie Liškiavos pilį variantuose 
minima laumė, o kituose pilis ir netoliese esantis akmuo vadina- 
mi Viedzmos mūru ir Viedzmos akmeniu (žr. KbPK, nr. 32B). Tą 
pat matome ir padavimo apie Vozgėlių piliakalnį variantuose (žr. 
KbPK, nr. 6A). Pasakoje apie vienaakį (AT 1137) hiperbolizuota 

moteriška būtybė neretai taip pat vadinama ragana. Daugelyje 
pasakų siužetų laumė su ragana kaitaliojamos. Dažnai vartoja- 
mas net sudėtinis vardas laumė ragana. 

Neretai laumė ir ragana painiojamos mitologinėse sakmėse. 
Kai kur Lietuvoje laumės vardas visiškai išnykęs, o išlikusiuose 
laumės ciklo siužetuose minima ragana. Taip yra atsitikę ir Ger- 
vėčių apylinkėse. Lietuvių kalbos ir literatūros instituto ekspedi- 
cijoje (1970 m.) buvo specialiai patikrinta, ar šios apylinkės pa- 
teikėjai dar žino laumę, kaip ją interpretuoja. Paklaustas, kas tos 
laumės, ką apie jas žmonės pasakodavę, dažnas pateikėjas imda- 
vo pasakoti, ką girdėjęs apie raganas. 

Matyt, mitinių būtybių unifikacijos procesas, vykstantis pas- 
taraisiais šimtmečiais lietuvių mitologinėse sakmėse ir kai kuriuo- 
se padavimuose (vietoj įvairių mitinių būtybių — aitvaro, ežero 
dvasios ir kt. - kūriniuose ypač dažnai figūruoja velnias), palietė 
ir kūrinį apie Pelegrindėlę. Veikėjo vardas buvo pakeistas ir dėl 
to, kad šiame padavime mitinė būtybė (spėjamoji laumė) labai 
antropomorfizuota: parodomas jos kasdieniškas moteriškas dar- 
bas ir visiškai žmogiškas sielvartas. Tačiau, keičiant veikėją, ne- 
buvo atsižvelgta į tai, kad padavime vaizduojama būtybė turi bruo- 
žų, nebūdingų raganos prigimčiai, nebuvo atkreipta dėmesio į 
kūrinyje atsiradusius prieštaravimus. Tik vienas kitas pateikėjas 
mūsų dienomis stengiasi jų išvengti ir motyvą apie kuodeliu už- 
kimštą upę keičia užkeikimu. 

Nagrinėtoje etiologinėje sakmėje apie Sietyno kilmę didžiu- 
lė moteriška mitinė būtybė (greičiausiai irgi laumė) taip pat 
pakeista žmogumi — Dievo Motina Marija. Tad kyla klausi- 
mas, kodėl viename kūrinyje ta pati ar gimininga būtybė pa- 
keista žmogumi, kuris yra religinio kulto objektas, o kitame - 
magiškos galios turinčiu žmogumi, kurio bijomasi ar vengia- 
ma. Matyt, čia lėmė tai, kad archajiškas reljefo kūrėjos pa- 
veikslas vėliau buvo susietas su pagonybe (prisiminkime kulto 
paskirtį turinčias laumės ar laimės pėdas akmenyse). Yra Ži- 
noma, kad tokie personažai dėl krikščionybės įtakos buvo ar- 
ba keičiami naujosios religijos garbinimo objektais, arba įgijo 

neigiamų bruožų - į juos pradėta žiūrėti kaip į demonus. Lau- 
mė, susijusi su mažiau reikšmingais. ypatingo poveikio žmo- 
nėms neturinčiais reljefo ypatumais, įgijo neigiamų bruožų arba 
buvo pakeista ragana. Tačiau tais atvejais, kada buvo teigia- 
ma, jog laumės ar laimės pėdsakai svarbūs žmonių gyvybiniams 
interesams (sakysime, akmenų įdubimuose, kurie laikomi mi- 
tinių būtybių pėdomis, susirenkantį vandenį naudodavo gydy- 
mui ir pan.). arba kai hiperbolizuota būtybė buvo vaizduoja- 
ma kaip dangaus kūnų kūrėja, jos vietą užėmė teigiamas 
krikščionių religijos personažas. 


6. Velnio pamesti akmenys 


Kalbėdami apie apsukrų piktos valios žmogų, mes kartais pa- 
sakome, kad jis velnio neštas ir pamestas, o apie neprašytą svečią 
ar kliūvantį daiktą sakome, kad jį bus velnias atnešęs. Dabar šių 
pasakymų niekas nesupranta tiesiogine prasme, jie gyvuoja mū- 
sų kalboje kaip metaforos. Tačiau, kaip žinoma, daugelis šių die- 
nų metaforiškų posakių kadaise buvo vartojami tiesiogine pras- 
me. Tad mūsų protėviai, sakydami, kad velnias kažką atnešęs arba 
nešęs ir pametęs, turėdavo omenyje tariamus velnio darbus, ku- 
rių tikrumu neabejojo. Lietuvių tautosakoje yra nemaža sakmių, 
kuriose pasakojama, kaip velnias nusinešęs ar bandęs nešti žmo- 
nes, kaip jis nešiojęs įvairius daiktus. Padavimuose kalbama apie 
velnią, pernešinėjantį arba velkantį akmenis ir tokiu būdu kei- 
čiantį žemės paviršiaus išvaizdą. 

Analizuodami kūrinius, kuriuose pasakojama, kokios nesėk- 
mės ištinka velnią, benešiojantį akmenis, irgi pastebime, kad vei- 
kėjo paveikslas nevienalytis, matome to paveikslo evoliuciją. Vaiz- 
duojamas herojaus veiksmas — iš anksto nenumatytas reljefo 
pakeitimas, todėl ir šie padavimai savo struktūra bei geneze arti- 
mi kūriniams apie kitus reljefo pertvarkytojus. Archajiškiausi va- 
riantai, matyt, yra tie, kuriuose reljefo pertvarkytojas nepasižymi 
neigiamais bruožais. Tokių tekstų nedaug. Vienas jų užrašytas 
XIX a. viduryje: 

Jau labai labai seniai vienas velnias keliavo į Kauno miestą, į svotbą. Jis ėmė 
labai didelį maišą. pilną akmenų, ir norėjo su tais ties Kaunu Nemuną užpilti. 
manydamas tokiu darbu visiems svotbos svečiams didelę garbę išrodysiąs. Bet 
dar šaunų galą pirm Įsruties tas maišas praplyšo, ir akmens, jam nežinant, paga- 
vo birt ir vis pamaži biro, kol, jam iki į Kauną iškakus, paskutinis iškrito. Bet tas 
buvo didžiausias ir kaip kokia tikra troba - taip didelis. Tas akmuo dar ten tebe- 
guli ant Nemuno kranto, ir dar gerai galima pažinti, kaip jis velniui ant nugaros 
gulėjęs, nes visa nugara ir pečiai įsispaudę buvo. Velnias, tai pajutęs, labai per- 
pyko ir spjaudydamas tuojau atgal grįžo. Bet ta visa šalis nuo anapus Įsruties iki 
Kauno dar iki šiai dienai daugybę akmenų turi (LTt IV, nr. 633). 


Taigi velnias buvo sumanęs didelį darbą - akmenimis užpilti 
Nemuną. Veikėjas negalvoja, ar tas aplinkos pertvarkymas bus 
kam naudingas, ar kenksmingas. Sakinys apie velnio norą tokiu 
darbu pagerbti vestuvininkus iš esmės darbo tikslo nepaaiškina. 
Velnias vaizduojamas kaip nepaprastai didelė ir galinga būtybė. 
Žmogui net sunku įsivaizduoti maišą su tokia gausybe akmenų, 
kuriuos jis nešęs ant pečių. Taigi ir grandiozinis darbas, kurį vel- 
nias buvo užsibrėžęs nuveikti, - ne gyrimasis. Sumanymas galėjo 
būti įvykdytas, jeigu nebūtų atsiradusi netikėta, tačiau visiškai reali 
ir žmonėms suprantama kliūtis - nebūtų perplyšęs maišas. Dėl 
šios nesėkmės reljefas irgi pakito — laukuose atsirado daugybė 
akmenų. Tačiau tas pakitimas ne toks, kokio velnias norėjo. 

Sumanymui nepasisekus, velnias net nebando pradėti viską iš 
naujo. Iš čia aišku, kad padavime ne tiek domimasi pačiu velniu, 
kiek norima paaiškinti vietovės ypatumų kilmę. Ledynų atvilkti 
ir netvarkingai išmėtyti akmenys traukė mūsų protėvių dėmesį, 
skatino aiškinti, kodėl tam tikroje vietoje gausu akmenų, kodėl 
jie taip išsidėstę. Žmonės manė, kad tai reljefo pertvarkytojų dar- 
bas: ne kas kitas, o jie tuos akmenis iš kažkur atnešę, o netvarkin- 
gai išmetę todėl, kad nepasisekęs koks nors grandiozinis suma- 
nymas. 

Pažvelkime į padavimo siužeto schemą: didelė stipri būtybė 
nori vienaip pakeisti reljefą (užtvenkti upę), bet dėl nesėkmės 
pakeičia kitaip. Tokia pat siužeto schema būdinga nagrinėtam pa- 
davimui apie milžino netyčia supiltą Drevernos kalną. Šie du pa- 
davimai tesiskiria veikėjais ir veiksmo rezultatu (vienur kalbama 

apie kalno, o kitur apie akmenų kilmę). Beje, lietuvių padavimams 
būdingas savotiškas „darbo pasidalinimas“. Sprendžiant iš turimų 
užrašymų, milžinas niekada neneša akmenų, o velnias beveik nie- 
kada nepila kalnų. Kitų tautų panašiuose padavimuose to nepa- 
stebėta. Kodėl taip yra lietuvių padavimuose, kol kas sunku pasa- 
kyti. Nekreipdami dėmesio į veiklos rezultatų skirtumą, matome, 
kad milžinas ir velnias yra labai panašūs. Galima teigti, kad reljefo 
pertvarkytojo velnio paveikslas, kaip ir milžino, yra susiformavęs 
nepaprastai seniai, siekiant paaiškint gamtos ypatumus. Šio paveiks- 
lo kilmė neturi nieko bendro su religiniais vaizdiniais. 

Vėliau šito reljefo pertvarkytojo pėdsakais laikomus objektus 
(ypač pėdas ir kitus įdubimus akmenyse) imta sieti su kulto reik- 
mėmis. Todėl velnio - mitologinių sakmių veikėjo ir velnio - krikš- 
čionių religijos demono paveikslas ėmė veikti padavimuose vaiz- 
duojamą tuo pačiu vardu vadinamą hiperbolizuotą reljefo 
pertvarkytoją. Padavimuose apie akmenų kilmę velnio paveiksle 
atsiranda neigiamų bruožų, kitaip motyvuojamas ir velnio suma- 
nymas pernešti akmenis: jis nešęs akmenį, susilažinęs su žmogu- 
mi arba todėl, kad norėjęs sudaužyti bažnyčią. Nesėkmės prie- 
žastis irgi kitokia: akmuo iškrenta, nes velnias iki gaidgystės 
nespėja jo nunešti į numatytą vietą. Padavimuose velnias asoci- 
juojasi ir su pikta nakties dvasia, bijančia gaidžio balso, ir su krikš- 
čionių religijos demonu, Dievo ir Bažnyčios priešu. Tačiau ir pa- 
kitusiuose kūriniuose išlikęs esminis elementas - velnio veiksmas, 
kuriuo pertvarkomas reljefas. Šis veiksmas rodo herojaus didu- 
mą ir jėgą - bruožus, iš esmės nebūdingus bendravardžiam mito- 
loginių sakmių veikėjui ir prieštaraujančius krikščionių demono 
paveikslui. Taigi skirtingi padavimų apie velnio atneštus akme- 
nis užrašymai rodo, kaip nevienodos kilmės ir prasmės vaizdiniai 
sąveikavo mūsų tautosakoje. 


7. Ugnies kilmė 


Gyvenime ypač didelę reikšmę turi ugnis. Ne mažiau ji buvo 
reikalinga senų senovėje: šildė žmones, įgalino gaminti įvairesnį 

maistą, gynė nuo plėšrių žvėrių, o vėliau - ir nuo priešų. Ugnies 
atsiradimas buvo tikras perversmas Žmonijos istorijoje, pagreiti- 
nęs jos socialinę bei ekonominę raidą. Ugnis buvo ypač gerbiama 
ir globojama, buvo domimasi jos kilme. 

Daugelio tautų folklore teigiama, kad žmogaus naudojami dar- 
bo įrankiai ir jam tarnaujantys gamtos reiškiniai buvo pagrobti iš 
pirmykščių savininkų - įvairių mitinių būtybių - ir padovanoti žmo- 
nėms. Tautosakos kūrinių genezės tyrinėtojai (pvz., žr. MPGE, 
p. 26) mano, kad teiginiai apie įvairių gėrybių pagrobimą susifor- 
mavo anksčiau, negu kūriniai apie jų pagaminimą žemėje. 

Pažymėtina, kad įvairių tautų tautosakoje žmogaus darbo įran- 
kius ir kitas priemones iš kito pasaulio parneša tie patys veikėjai, 
kurie pertvarko žemės reljefą ir kuria joje gyvenimo sąlygas. Vie- 
nas svarbiausių šių kultūrų herojų žygių yra ugnies parnešimas. 
Lietuvių etiologinėje sakmėje teigiama, kad ugnį parnešusi kregž- 
dė, kuri, kaip vėliau pamatysime, yra paveikusi ir kitas žmonių 
gyvenimo sąlygas: 


[-..] Dievas įsakė kovui parnešti ugnies iš pragaro. Nuskrido kovas į pragarą, 
įlėkė į vidų ir tuoj - prie pečiaus paimti ugnies. Bet jį pastebėjo velnias, nutvėrė 
ir tuoj į smalos statinę murkt ir įmurdęs. Kovas gal būtų ir žuvęs smalos statinėj, 
bet spėjo iškišti snapą laukan. Šiaip taip jam pasisekė išlėkti iš statinės. Parskri- 
dęs žemėn žiūri, kad visas pajuodavęs, tik vienas snapas baltas. Nuo to laiko ir 
liko kovas juodas, baltu snapu. 

Dabar Dievas siunčia gandrą į pragarą ugnies parnešti. Jį, betykantį ugnies 
prie pragaro durų, pastebėjo velnias ir, nutvėręs smalinę mentę, rėžė gandrui per 
kuprą. Gandras išsigandęs dūmė žemėn ir paršveitė su juodu lopu ant nugaros. 

Pagaliau Dievas pasiuntė blezdingą ugnies parnešti. Ji nulėkė į pragarą, pa- 
grobė ugnies ir lekia. Pamatė velnias, pagriebė šaudyklę ir kad šaus į ją, bet 
pataikė tik į uodega ir perskėlė. Užtat Dievas leido blezdingai po vienu stogu su 
žmogum gyventi ir atminimui paliko jai raudoną pagurklį (LTt IV, nr. 384). 


Lietuvių tautosakoje žinomi 6 šios sakmės variantai, užrašyti 
skirtinguose etnografiniuose rajonuose. Cituotasis variantas yra 


pavogusi iš velnio ir atnešusi žmonėms. Nešdama ugnį, ji krūtinę 
apdegusi, o velnias vydamasis išplėšęs jai uodegą. Beveik visuose 

variantuose neminimas Dievas: pats paukštis sumano padaryti 
gera Žmonėms. 

Cituotoje sakmėje jaučiama krikščionių religijos įtaka. Pami- 
nint Dievą, siuntusį paukščius ugnies parnešti ir apdovanojusį 
kregždę už jos parnešimą, matyt, norėta suderinti folkloro kūrinį 
su religiniu teiginiu, jog viską pasaulyje sukūręs Dievas. Tačiau 
prieštaravimas krikščionių religijos dogmai nesumažėjo: Dievas 
čia ne pats kuria, o paukščio padedamas įsigyja jau egzistuojan- 
čią ugnį. Velnias taip pat suvokiamas kaip demonas, pragaro „tvar- 
kytojas“, bet akcentuojama tik viena jo, kaip ugnies šeimininko, 
funkcija. 

Kūrinio siužeto schema - herojus labai sumaniai ir drąsiai pa- 
grobia iš kito pasaulio būtybės stropiai saugomą ugnį ir parneša 
ją į Žemę - čia visiškai tokia pat, kaip ir kitų tautų archajiškuose 
kūriniuose apie vieną pagrindinių kultūros herojų žygių. 

Lietuvių sakmėje atsispindi pagarba kregždei: jos nevalia 
skriausti, nes ji žmonėms daug gera padariusi. Pagarba čia nelai- 
kytina garbinimu. Lietuvių sakmė apie ugnies kilmę artima kitų 
tautų nereliginės kilmės kūriniams. Kadangi pasakojimas apic 
kregždės nuopelnus Žmonijai derinosi su senovės lietuvių pago- 
niškomis pažiūromis, nereikėjo papildomų argumentų, patvirti- 
nančių šio paukščio neliečiamumą. Krikščionybės laikais pagrindi- 
niai sakmės momentai irgi nepakito, bet juos imta suvokti 
krikščionių mitologijos kontekste. Matyt, sakmės pastovumą lėmė 
tai, kad siužetas apie ugnies kilmę tiesiogiai susijęs su aiškinimu, 
kodėl kregždės uodega perskelta, o pagurklyje - rausva dėmelė. 

Sakmėje vaizduojamam velniui būdinga archajiška funkcija — 
jis yra žmonėms reikalingo daikto savininkas. Tai ne vienintelė 
sakmė, kurioje velnias taip vaizduojamas. Vėliau pamatysime, kad 
jis laikomas pirmojo dalgio šeimininku, jis žino paslaptį, kaip su- 
virinti geležį ir pan. Galimas dalykas, kad kūrinyje velnias nepa- 
keitė kito personažo, o tik buvo sutapatintas su bendravardžiu 
krikščionių demonu. 

Antra vertus, reikia turėti omenyje, kad lietuvių liaudies pa- 
sakose vaizduojami ir kiti ugnies šeimininkai. Antai trečiasis bro- 

lis, papasakojęs negirdėtą neregėtą pasaką, gauna ugnies iš senio 
(AT 1920H). Tokį pat ugnies šeimininką sutinka ir du broliai — 
turtuolis ir vargšas (AT 751 B"), o pasakoje apie einančią ugnies 
ieškoti merginą (AT 334) vaizduojama žmogėdra ragana. Šie fak- 
tai liudija, kad senovėje lietuviai galėjo įsivaizduoti net kelis ug- 
nies šeimininkus. Archajiškuose kitų tautų nereliginės kilmės kū- 
riniuose šioje situacijoje vaizduojama senė arba senis, o palyginti 
vėlesniuose mituose (pvz., graikų mite apie Prometėją) - dievai. 


8. Iš velnio išviliotas dalgis 


Mūsų laikais yra tiek daug visokiausių darbo įrankių ir maši- 
nų, kad kartais net labai reikšminga naujovė žmonių nebestebi- 
na. Mes dabar neabejojame, kad visa, kas tik palengvina žmo- 
gaus darbą, yra sukurta pačių žmonių. Bet ne visada taip buvo 
galvojama. Dar ir dabar seneliai pasakoja, kaip žmones išgąsdi- 
nęs garvežys, nes atrodė, kad pats velnias jį traukiąs. Žmonėms, 
naudojusiems tik keletą nesudėtingų, arklių traukiamų žemės ūkio 
padargų, garvežys atrodė neįmanomas dalykas. Tačiau lėktuvo 
pasirodymas, ko gero, ne mažesnis perversmas technikos istori- 
joje, jau nebe taip įaudrino žmonių vaizduotę. Žmogus pamažu 
ėmė priprasti prie technikos stebuklų. 

Prisiminus nelabai tolimos praeities įvykius ir žmonių reaga- 
vimą į technikos naujoves, lengviau suprasti ir labai senus tauto- 
sakos kūrinius apie nežemišką darbo įrankių kilmę. Juk net kir- 
vis ar dalgis kažkada yra buvę reikšmingi atradimai, padarę 
perversmą žmonių buityje. Matyt, dėl to iki mūsų dienų išliko 
kūrinių apie kai kurių darbo įrankių kilmę. Pavyzdžiui, lietuvių 
sakmėje pasakojama, kaip Dievas išviliojęs iš velnio dalgį: 


Dar pirmiau, ne kaip kitą kartą, velnias užvis geriausius padargus vartojo. 
Kad niekur nebuvo žinomi dalgiai ir kiti geri įtaisymai, o jis nors vieną turėjo. 
Vieną kartą per šienpjūtę velnias pjovė šieną su dalgiu, o Pondievs, kaip dalgio 
neturėjo, tai jis savo pievose su kaltu pjovė šieną. Pondievs, matydamas, kad su 
kaltu nėra nė koks pjovimas, naktį užleidęs velniui saldų miegą ir paėmęs jo 
dalgį, ir kone visas savo pievas išpjovęs, po tam dalgį padėjęs, kur buvo. 

Velnias, kad gerai išmiegojęs. atsikėlęs pamatė, kad Pondievs kone visą pie- 
vą išpjovęs, o jo dar tik gera pradžia, tuoj velnias ir pradėjęs vadyti Poną Dievą 
dalgį ant kalto mainyti. Pondievs ir atidavęs velniui kaltą, o nuo velnio paėmė 
dalgį. Vėl kaip abudu ima pjauti, Pondievui eina gerai, velniui kaip neina gerai, 
taip neina [...] (LMD I 1063/1021/). 


Ši sakmė Lietuvoje užrašyta tik 3 kartus skirtingose vietose. 
Kituose dviejuose variantuose velnią apgauna ne Dievas, o žmo- 
gus. Palyginę šią sakmę su kitų tautų panašiais kūriniais matome, 
kad tokio tipo siužetai yra labai archajiški. Be to, kitų tautų duo- 
menys padeda suprasti, kad lietuvių sakmėje praleisti tam tikri 
momentai. Matyt, kadaise čia buvo pasakojama apie dalgio at- 
ėmimą iš pirmojo savininko ir dovanojimą žmonėms. 

Lietuvių sakmėje vaizduojama dažnai pasitaikanti rungty- 
niaujančių veikėjų pora - Dievas ir velnias. Kaip ir sakmėse apie 
pasaulio ir žmogaus kilmę, Dievas čia gudresnis, o velnias kvai- 
lesnis. Gali pasirodyti, kad ši sakmė yra labai panaši į kūrinius 
apie žemės paviršiaus, gyvūnų bei žmonių kilmę ir vaizduoja to 
paties tipo veikėjus. Vis dėlto pravartu atidžiau pažvelgti į šių 
veikėjų santykius. Kitose sakmėse kalbama, kaip Dievas kūrė 
pasaulį ir žmogų, o velnias, nemokšiškai pamėgdžiodamas, krei- 
pė jo pastangas nenumatyta linkme, ir tuo būdu atsirado nepa- 
geidaujamų rezultatų. Cituotoje sakmėje Dievas nieko neku- 
ria, O tik atima jau egzistuojantį daiktą. Iš pradžių velnias 
vaizduojamas netgi pranašesnis už Dievą: jis turi tokį darbo įran- 
kį, kokio Dievas neturi. 

Veikėjų tarpusavio santykių pobūdis rodo, kad ši sakmė susi- 
jusi ne su senovės žmonių vaizdiniais apie du pasaulio kūrėjus, o 
su dar senesniu įsitikinimu, kad visi darbo įrankiai nėra kieno 
nors sukurti, tiktai pagrobti iš jų pirmųjų savininkų — tam tikrų 
mitinių būtybių. 

Įvairių tautų tautosakoje yra mitų, sakmių ir epinių giesmių 
apie darbo įrankių, javų sėklų, ugnies ir kitų vertybių pagrobi- 
mą ir jų dovanojimą žmonėms. Matyt, senovės žmonės, buvę 
liudininkai tikrų perversmų, atsiradus naujiems darbo įrankiams, 
negalėjo suvokti, kad visų tų gėrybių išradėjai gali būti žmonės. 

Pasakodami apie herojų pergales, apie jų pastangas lengvinti 
žmonių buitį, sumanumą ir pasiaukojimą kovoje su galingais dar- 
bo įrankių savininkais, senovės žmonės išaukštino išradėjus ir 
jų kūrinius. 

Lietuvių sakmės apie dalgio kilmę siužetas mus pasiekė gero- 
kai apiręs ir perprasmintas. Iškritus motyvui apie įrankio dova- 
nojimą žmonėms, dalgio išviliojimas iš velnio nebeatrodo toks 
reikšmingas įvykis, o pats velnias visai nebaisus. Kūrinyje labiau- 
siai akcentuojamas velnio kvailumas. Tuo sakmė gerokai priar- 
tėja prie vadinamųjų pasakų apie kvailą velnią. Archajiško kūri- 
nio evoliucija į pasakų žanrą dar ryškesnė ten, kur vaizduojama, 
kad velnią apgavo žmogus, o ne Dievas. Neatsitiktinai, matyt, vi- 
suose trijuose sakmės variantuose tebėra etiologinio motyvo. 


9. Kurmis tinginys 


Žmonės nuo senų senovės stebi ne tik grandiozinius gamtos 
reiškinius, bet ir vos pastebimus didelių ir mažų žvėrelių išvaiz- 
dos bruožus, jų gyvenimo būdą. Liaudies etiologinėse sakmėse 
gana išradingai aiškinama šių ypatumų kilmė. Jose stebina žmo- 
nių atidumas gamtai. Štai vienoje lietuvių sakmėje tvirtinama, 
kad kurmis negalįs per kelią pereiti, ir aiškinama, kodėl taip esą: 


Dievas liepė visiems gyvuliams taisyti kelius, taipogi ir visiems žvėrims. Kur- 
mis Dievo neklausė: „Kam, - sako, - man taisyt keliai, kad aš galiu vaikščioti ir 
apačia?!“ 

Dievas užpyko ir už tai, kad kurmis neklausė, jam uždraudė vaikščiot keliu, 
sakydamas: „Kai tik tu ant kelio užeisi, tai išdvėsi“. Taip dabar ir yra: kai tik 
kurmis užeina ant kelio, tai ir išdvesia (LTR 1486/440/). 


Nesudėtingas sakmės siužetas iliustruoja teiginį, kad visi kur- 
miai, užėję ant kelio, išdvesia. Įdomu, kad valstiečiai iki šiol tuo 
tiki. Kartais bandoma tai motyvuoti racionalistiškai: kurmis esąs 
įpratęs po žeme raustis ir bijąs kieto, sutrypto kelio, todėl, vos jį 
perbėgęs, apvirstąs aukštielninkas. Žmonės dar priduria patys ma- 
tę tokią kurmio mirtį. 

Sakmėje vaizduojami du neteisingi kurmio poelgiai - liepimo 
nepaklausymas ir neatsargus prasitarimas, jog jam kelių nereikė- 
sią. Pirmasis poelgis motyvuoja būtinumą kurmį nubausti, o ant- 
rasis nulemia bausmės pobūdį - draudimą vaikščioti keliais. Toks 
dvigubas bausmės motyvavimas kūriniui nebūtinas. Iš tikrųjų, per- 
žiūrėjus sakmės variantus (žinoma apie 40 variantų iš įvairių Lie- 
tuvos vietų) įsitikinta, kad vienuose akcentuojamas kurmio ne- 
klusnumas, už kurį jį Dievas nubaudžia, o neatsargaus prasitarimo 
visai nėra. Variantuose, kuriuose vaizduojamas neatsargus pra- 
sitarimas, nefigūruoja įsakantis dirbti ir baudžiantis Dievas. Gy- 
vūnai patys sumano taisyti kelius, o kurmis atsisako dalyvauti šia- 
me darbe. Čia kurmių giminės savybę nulemia neapdairiai ištartas 
teiginys. Pagaliau yra keletas variantų, panašių į cituotąjį, kuriuose 
kurmio prasitarimas virtęs papildomu bausmės motyvavimu. 

Be abejo, archajiškesni yra tie sakmės variantai, kuriuose vaiz- 
duojamas savarankiškas gyvūnų darbas ir kurmio atsiskyrimas nuo 
jų bendrijos. Variantuose, panašiuose į cituotąjį, jau matyti pa- 
stangos transformuoti kūrinį: įterptas Dievo motyvas, bet palikti 
ir archajiškesni siužeto elementai. Labiausiai transformuoti va- 
riantai, kuriuose akcentuojamas kurmio neklusnumas ir parodo- 
ma Dievo bausmė. Kūrinio interpretacija su Dievo bausmės mo- 
tyvu iš esmės nekeičia prasmės: baudžiamas ne vien kaltininkas, 
o visa jo giminė, t. y. visi kurmiai paveldi protėvio įgytą savybę. 

Sakmės apie gyvūnų ypatumų kilmę senovėje buvo pasakoja- 
mos visų pirma pažintiniais tikslais. Jos ne tik atsakydavo į nuo- 
lat iškylančius klausimus, kodėl taip yra, bet ir informuodavo apie 
ryškius ir vos pastebimus žvėrelių ir paukščių išvaizdos, jų gyve- 
nimo būdo bruožus. Be abejo, žmogus, žinantis nesudėtingą, bet 
įtaigų pasakojimą, greičiau atkreipia dėmesį į vaizduojamas gy- 
vūnų savybes, geriau jas įsimena. 

Sakmėse lemtingi gyvūnų poelgiai ne tik vaizduojami, bet kartu 
ir įvertinami: visa gerą darbą atlikusio gyvūno giminė gerbiama 
ir globojama, o tinginio - smerkiama. Kadangi sakmėse vaizduo- 
jami gyvūnai turi žmogaus bruožų, jos skatina susimąstyti ir apie 
žmonių būdą bei pasitaikančias ydas. Be abejo, sakmė apie kur- 


286 


mį tinginį neprarado populiarumo iki šiol ne todėl, kad žmonėms 
labai svarbu sužinoti apie šio gyvūno savybių kilmę, o todėl, kad 
joje smerkiamas tingėjimas, abejingumas kolektyvo interesams. 
Dėl tos pačios priežasties labai populiarios ir panašios sakmės 
apie volungę, kuri nėjusi upių ir ežerų kasti, o dabar tegalinti 
lietaus vandenį gerti, apie balandį, nėjusį medžių sodinti ir todėl 
negalintį tupėti medžiuose. Tai rodo, kad tinginių ir savanaudžių 
smerkimas — nuo seno populiari lietuvių tautosakos tema. 


10. Kodėl uodas švepluoja 


Vienoje lietuvių liaudies etiologinėje sakmėje aiškinama, ko- 
dėl uodas gali zyzti ir geria įvairių gyvūnų kraują. Štai kaip pasa- 
kojama: 


Kai Nojus plaukė per tvaną ir vežės daug gyvulių, velnias panorėjo pražu- 
dyti visus ir, pasivertęs pele, pragraužė laive skylę, pro kurią pradėjo bėgti 
vanduo. Žaltys užkišo skylę savo uodega. Dievas už žmonių išgelbėjimą žalčiui 
liepė siųsti kokį gyvulį paragauti, kieno kraujas gardžiausias. Žaltys pasiuntė 
uodą. Uodas skraidė skraidė, o jį visą laiką sekiojo kregždė. Kai uodas paraga- 
vo žmogaus kraujo ir pripažino jį gardžiausiu, kregždė jį pagavo, ištraukė lie- 
žuvį. Kai uodas atskrido, klausia žaltys, kieno kraujas gardžiausias, o uodas, 
neturėdamas liežuvio, tik biz biz, me me, ir nieko nepasako. Tada žaltys supra- 
to kregždės darbą ir stvėrė ją, norėdamas suryt, bet papuolė tik uodega, ir ją 
iškando (LTR 1779/12179/). 


Šios sakmės žinoma 17 variantų, užfiksuotų įvairiuose Lietu- 
vos TSR rajonuose. Kai kuriuose variantuose, taip pat ir cituota- 
me, archajiški motyvai gretinami su pasiskolintais iš Biblijos tei- 
giniais. Cituotos sakmės siužeto struktūra rodo, kad kūrinys yra 
sujungtas iš dviejų savarankiškų dalių. Pirmojoje dalyje vaizduo- 
jamas žalčio poelgis tvano metu, o antrojoje pasakojama, kaip 
kregždė išgelbėjo žmogų nuo žalčio. Abi dalis jungia atlyginimo 
už gerą darbą motyvas, kuris yra ir pirmojo įvykio rezultatas, ir 
antrosios teksto dalies pradinė situacija. 

Kad cituotoji sakmė sujungta palyginti vėlai, liudija ir tai, jog 
abi dalys gyvuoja kaip savarankiški kūriniai. Variantuose, kuriuose 

pasakojama tik apie žalčio poelgį Nojaus arkoje (LTR 1419/354/ 
ir kt.), teigiama, kad žalčių negalima užmušinėti. Variantuose, 
kuriuose žalčio nuopelnai nevaizduojami (tokių variantų yra 8), 
visiškai neminimas Dievas: žaltys (viename variante - gyvatė) pats 
siunčia uodą ieškoti gardžiausio kraujo. Žaltys čia parodomas tarsi 
vyresnis už kitus gyvūnus, turįs galios jiems įsakinėti, bet nepa- 
aiškinama, kodėl taip yra. 

Variantuose, kuriuose parodomas tik žalčio, kregždės ir uo- 
do susidūrimas, žaltys šiek tiek primena kitus archajiškose sak- 
mėse vaizduojamus gyvūnus (gandrą, kregždę ir kt.), kuriančius 
ir pertvarkančius gamtą. Sakmėje nėra jokių žalčio garbinimo žy- 
mių, tačiau mintis apie tam tikrą jo pranašumą derinasi su ani- 
mistine bei totemistine pasaulėžiūra paremtu šio gyvūno garbi- 
nimu, atsispindinčiu lietuvių folklore. Pavyzdžiui, pasakojama, 
kad senovėje lietuviai žalčius laikydavę savo namuose, kad žalčio 
negalima užmušti, nes tai užtrauktų namams nelaimę ir pan. Ta- 
da, kai lietuvių pasaulėžiūroje vyravo animizmas, niekam net ne- 
kildavo klausimo, už ką žaltį reikia gerbti, kodėl jo negalima už- 
mušti. Pastebėta, kad folklore dažnai nutylimi visiems gerai 
žinomi, nekeliantys abejonių dalykai. Įrodinėti, argumentuoti pra- 
dedama tuomet, kai norima pasakyti ką nors nauja arba dėl įvai- 
rių priežasčių imama abejoti kokia nors tradicija. 

Žalčio kultas neišnyko kartu su pagonybe, jis liko ir krikščio- 
nių lietuvių sąmonėje. Reliktinių jo apraiškų randama net mūsų 
dienomis. Todėl reikia manyti, kad žalčio ypatingumu imta abe- 
joti palyginti vėlai. Matyt, neatsitiktinai argumentų žalčio kultui 
paremti ieškoma ne folkloro tradicijoje, o naujuose autoritetin- 
guose šaltiniuose - krikščionių religinėje raštijoje. 

Biblijos pasakojimas apie visuotinį tvaną ir Nojaus arką davė 
pamato atsirasti daugeliui jį tarsi papildančių ir detalizuojančių 
siužetų, kurie plito sakytiniu būdu, bet buvo suvokiami kaip Šven- 
tojo Rašto teiginiai. Be abejo, tokiems siužetams atsirasti padėjo 
archajiškų kūrinių modeliai ir apokrifai, patekę į įvairių tautų 
sakytines tradicijas. Nagrinėjamos sakmės pirmoji dalis - pasa- 
kojimas apie žalčio gerą darbą - tikriausiai ir buvo sukurta atsi- 

žvelgiant į Bibliją bei apokrifus. Čia tarsi mėginama suderinti se- 
nąjį liaudies požiūrį į žaltį su Biblijos teiginiu apie šį gyvūną kaip 
gundytoją. 

Sukūrus įžangą, kurioje aiškinama, už ką žaltys turi būti ger- 
biamas ir kodėl jam buvo leista pasirinkti gardžiausią kraują, sak- 
mėje atsiranda gana ryškus prieštaravimas. Gyvūnų ypatumus lė- 
mę įvykiai paprastai vyksta pačioje pasaulio pradžioje, jo kūrimosi 
laikotarpiu. Tuo tarpu sakmės įžanginėje dalyje kalbama apie vi- 
suotinį tvaną, t. y. apie bandymą sunaikinti jau susiformavusį pa- 
saulį. Tai dar kartą rodo, kad archajiška sakmė apie žaltį, uodą ir 
kregždę buvo palyginti vėlai sujungta su kūriniu apie žalčio poel- 
gį tvano metu. 


11. Gandro kilmė 


Vienas mėgstamiausių mūsų paukščių yra gandras. Lietuvių 
kalbos tarmėse bei šnektose jis vadinamas labai įvairiai (gandras, 
gužutis, starkas, busilas, bacėnas ir pan.), bet visur jis nuo seno 
garbinamas ir globojamas. Niekas nedrįsdavo skriausti gandro, 
nes žmogus tikėjo, jog užmušus gandrą galima užsitraukti baisią 
nelaimę. Buvo manoma, kad gandras neša namams laimę. Kai 
pavasarį jis sugrįžta į savo seną lizdą, žmonės džiaugiasi ir šiais 
laikais. Manoma, kad gandrai peri tiktai gerų žmonių sodybose. 

Iš gandro elgesio seniau žmonės stengdavosi nuspėti, kokie 
bus metai - geri ar blogi. Sakydavo, kad gandras galįs parodyti 
ir būsimas oro permainas: jei vaikšto murzinas, nušiuręs - lauk 
lietaus, o jei švarus, linksmas - giedros. Iš to, kaip pavasarį pir- 
mą kartą pamato gandrą - skrendantį ar stovintį, merginos spręs- 
davo, ar tais metais ištekės. Piemenys, pamatę skrendantį gan- 
drą, irgi džiaugdavosi ir šaukdavo: „Starkau, starkau! Apsuk 
margą ratą!“ 

Kadangi gandras liaudyje labai populiarus, visai natūralu, 
j0g ir tautosakoje apstu kūrinių apie jį. Nepaprastai populiarios 
lietuvių sakmės apie tai, kodėl gandras visą laiką varliauja ir 
kodėl jo uodega juoda. Panašios sakmės žinomos ir kaimyninių 


289 


tautų kūryboje. Štai viena lietuvių liaudies etiologinė sakmė apie 
gandrą: 


Senovėj Dievas surinko maišan visas varles, gyvates ir liepė bobai nunešti 
ežeran ir nuskandinti. Boba nešė nešė, bet į galą jai rūpi pažiūrėti, kas ten maiše 
yra. Ji atrišo maišą, o tuo metu varlė tik skokt iš maišo ir šokuoja pieva. Boba 
šoko jos sugaut, o tuo metu visos varlės ir gyvatės iš maišo išropinėjo. Boba 
verkdama nuėjo pas Dievą, o Dievas ją pavertė gandru ir liepė visą gyvenimą 
varles ir gyvates valgyti (LTR 15262/42). 


Šio tipo lietuvių sakmės žinomi 39 variantai, kurie grupuotini 
į dvi versijas. Pirmosios versijos variantuose, kurie daugiausia pa- 
plitę aukštaičių tarmės plote, ypač rytų aukštaičiuose, kaip ir ci- 
tuotame tekste, pasakojama apie gandru paverstą moterį. Nere- 
tai dar priduriama, kad moteris tuo metu buvo apsirengusi juodu 
sijonu ir balta palaidinuke. Dėl to gandro uodega esanti juoda. 
Žemaičiuose užrašytuose sakmės variantuose, kurie sudaro ant- 
rąją versiją, sakoma, kad varlės ir šliužus skandinti nešęs ir palei- 
dęs gandras. Šio paukščio išvaizda siejama su Dievo pykčiu: kai 
Dievas sužinojęs, kad šliužai išbėgiojo, rėžęs gandrui per nugarą 
su nuodėguliu. Dėl to uodega likusi juoda, o kojos - raudonos. 

Taigi sakmėje gandras arba moteris, kuri vėliau virsta gan- 
kais paverčiantys jo pastangas sunaikinti nereikalingus, lyg ir per 
klaidą atsiradusius padarus. Geri norai neįgyvendinami ne dėl 
padėjėjų priešiškumo, o dėl draudimo nepaisymo. Analogiška si- 
tuacija (kūrėjas sumano ką nors gera, 0 jo negrabus padėjėjas 
viską sugadina) buvo analizuojama sakmėse apie žemės kilmę. 
Tenai konstatuota, kad senesniais laikytini tie kūriniai, kuriuose 
vaizduojami zoomorfiniai pasaulio pertvarkytojai. Todėl galima 
spėti, kad archajiškesnė yra žemaitiškoji sakmės apie gandrą ver- 
sija, neturinti žmogaus virtimo paukščiu motyvo. 

Reikia išsiaiškinti, kodėl sakmė apie gandro nesėkmę buvo 
transformuota, įterpiant moters (ar kito žmogaus) virtimo paukš- 
čiu motyvą. Daugiausia iš aukštaičių užrašyta kita sakmė apie gan- 
dro kilmę (žinomi 7 variantai, kurių tik 1 užrašytas iš žemaičių). 

Joje pasakojama, kad Dievas pamatęs uogaujančias moteris ir 
paklausęs: „Ką čia veikiate?“ Tos atsakiusios: „Varliaujame“. — 
„Tai ir varliaukite“, - pasakęs Dievas, ir moterys pavirtusios gan- 
drais, kurie iki šiol tebevarliauja (LTR 1288/98/). Šioje sakmėje 
teigiama, kad gandras yra buvęs žmogumi. Paukščio išvaizdoje 
bandoma surasti žmogaus bruožų, bet jo įpročių kilmė nesiejama 
su pasaulio pertvarkymu. 

Žmogaus virtimo žvėrimi, paukščiu ar medžiu motyvas nėra 
retas lietuvių liaudies sakmėse ir pasakose. Dažniausiai jis pasi- 
taiko kūriniuose, kuriais buvo siekiama pagrįsti kokio nors gyvū- 
no neliečiamumą (žvėries ar paukščio užmušimas būtų tarsi žmo- 
gaus nužudymas), t. y. kūriniuose, kurių ištakos susijusios su 
senovės žmonių totemistinėmis pažiūromis. Gana dažnai šiuose 
kūriniuose sakoma, kad žmogus virsta gyvūnu ar augalu už baus- 
mę. Nusikaltimas paprastai yra nedidelis: įžūlus atsakymas, paty- 
čios ir kt. Neliečiamais gyvūnais virtę žmonės paprastai nepablo- 
gina žmonių gyvenimo sąlygų. Taigi sakmė apie gandrais virtusias 
nemandagias moteris yra tipiškas tokių kūrinių pavyzdys. 

Tuo tarpu aukštaitiškojoje sakmės apie gandrą versijoje smalsi 
moteris paverčia niekais Dievo pastangas patobulinti gamtą (gy- 
vates ir kitus roplius žmonės laiko kenksmingais ar bent nereika- 
lingais), ir žemėje atsiranda gandrų giminė, kuri pasmerkta be- 
galiniam ir bevaisiam triūsui - taisyti protėvio klaidą. Gandras, 
kaip iš Žmogaus atsiradęs paukštis, yra neliečiamas. Taigi aukš- 
taičių variantuose yra esminių prieštaravimų: gandras turi ir 
smerktino, ir gerbiamo paukščio bruožų. Kūrinio prieštaringu- 
mas — neabejotinas įrodymas, kad jis yra susiklostęs sujungus į 
vieną kūrinį du ar kelis siužetus. Greičiausiai Aukštaitijoje į vie- 
ną kūrinį ir buvo sujungtos dvi sakmės - apie gandro kilmę iš 
nemandagių moterų ir apie gandro neatsargumą pertvarkant pa- 
saulį. Šios sakmės tebegyvuoja ir savarankiškai. Prielaida sujun- 
gimui buvo abiem sakmėms bendras motyvas, aiškinantis, kodėl 
gandras nuolat varliauja. Matyt, kontaminuota buvo palyginti vė- 
lai, kai sakmėse ėmė vyrauti ne aiškinamieji, o meniniai pradai. 
Atsiradę kūrinyje prasmės prieštaravimai nebekrito į akis. 

Sakmėje apie gandrą Dievas stengiasi patobulinti jau egzis- 
tuojantį pasaulį. Tuo jis skiriasi nuo krikščionių Dievo, kuris, kaip 
jau minėjome, kuria iš karto tobulai, yra patenkintas savo darbu. 
Sakmės Dievas labai panašus į kultūros herojus, kurių veikla daž- 
nai yra chaotiška, atsitiktinė. Taigi ir šioje sakmėje pasaulio per- 
tvarkytojas tiktai asocijuojasi su krikščionių Dievu. Jo paveiksle 
vyrauja bruožai, būdingi archajiškiems folkloro herojams. 


12. Ligotų žmonių kilmė 


Etiologinėse sakmėse bandoma paaiškinti, kodėl vieni žmo- 
nės sveiki, o kiti nuolat serga. Įvairių tautų archajiškuose folklo- 
ro kūriniuose teigiama, kad žmonės nevienodi iš prigimties, nuo 
pat pasaulio pradžios. Juos tokius sukūrusios būtybės, nuo kurių 
pareina visa, kas yra žemėje gera ir bloga. Panašiai pasakojama ir 
lietuvių sakmėje: 


Kitą kartą Ponasdievs nulipęs iš molio žmogų, papūtęs dvasią - tai tuoj pa- 
likęs gyvs. Velns, tą matydams, taipogi nugniaužtavęs. Nu pūstyt dvasę, nu pūs- 
tyt - jo žmogus kaip nekušt, taip nekušt. Daugiaus tas velns supykęs nu spjaudyt 
ant to savo žmogaus, nu spjaudyt. Apspjaudęs palikęs ir nuėjęs sau. 

Ponasdievs atėjęs atradęs tą velnio lipytąjį žmogų nubjaurytą, nuspjaudytą. 
Išvertęs vidų į lauką, lauką - į vidų ir papūtęs dvasę, ir tas palikęs gyvs. 

Tai dabar visi tie skrepliuojantieji, dusulingi žmonys paeiną nuo to velnio 
lipytojo žmogaus (SIŠLSA, nr. 189). 


Sakmėje atsispindi nuomonė, kad žmogų sukūrė Dievas - nu- 
lipdė iš molio. Šis teiginys lietuviams yra žinomas iš krikščionių 
religinės literatūros, tad gali atrodyti, kad sakmė apie žmogaus ir 
jo ligų kilmę yra atitinkamo Biblijos siužeto interpretacija. Iš tik- 
rųjų šis konkretus variantas, ypač jo pradžia, yra gerokai paveik- 
tas oficialiosios religijos versijos apie Dievą - žmogaus kūrėją. 

Sakmėje, kaip ir Biblijoje, Dievas kuria žmogų sąmoningai, 
savo darbą užbaigia. Tačiau lietuvių tautosakoje žinoma ir kito- 
kių sakmių apie žmogaus kilmę. Antai Dievas, eidamas pamariu, 
nusispjauna, o grįždamas toje vietoje randa pirmąjį žmogų (LTR 

107/120/). Taip pat pasakojama, kad žmonės atsiradę iš Dievo 
prakaito ir vandens, kuriame Dievas nusiprausė, lašų (LTR 107/ 
121/). Taigi lietuviai yra sukūrę ir savitų, visiškai skirtingų nuo 
Biblijos, žmogaus kilmės aiškinimų. Tose sakmėse teigiama, jog 
žmogus, kaip ir kiti mus supančios gamtos objektai bei jų ypatu- 
mai, atsiradę atsitiktinai, dėl nesąmoningų mitinės būtybės veiks- 
mų. Tai leidžia manyti, kad šios sakmės yra archajiškos ir savo 
kilme su krikščionių religiniais vaizdiniais nesusijusios. 

Be abejo, daugybę kartų girdėtas Biblijos teiginys, jog Žmogų 
Dievas nulipdė iš molio, paveikė sakytinius tos pat tematikos kū- 
rinius. Tačiau Biblijos siužetas nepajėgė nustelbti ilgai lietuvių 
sakytinėje tradicijoje gyvavusių sakmių. Iki mūsų laikų išliko ir 
saviti žmogaus kilmės aiškinimai, ir kūriniai, turintys motyvų, pa- 
siskolintų iš krikščionių raštijos. 

Cituotoje sakmėje vis dėlto esama prieštaravimų Biblijos tei- 
giniams. Joje vaizduojami du Žmogaus kūrėjai - Dievas ir vel- 
nias. Vienas jų savo darbą užbaigia, o antrasis, pamėgdžiodamas 
pirmąjį, tik įpusėja. Apspjaudydamas savo nenusisekusį kūrinį, 
velnias nenumano, kokios bus pasekmės. Jis tai daro ne siekda- 
mas kam nors pakenkti, o pagautas apmaudo. Dievas, užbaigęs 
velnio pradėtą darbą, duoda pradžią žmogaus ligoms. Dievo veik- 
loje taip pat atsiranda nenumatytas rezultatas: apie savo darbo 
pasekmes jis net nepagalvojo. 

Dievo ir velnio santykiai cituotoje sakmėje tokie pat, kaip ir 
daugumoje etiologinių sakmių apie pasaulio pradžią. Čia prieš- 
pastatoma ne gėris ir blogis, o sėkminga veikla ir nesėkmingas 
mėgdžiojimas. Sąmoningas kūrėjas - Dievas - ne ką pranašesnis 
už nemokšiškai jį mėgdžiojantį velnią, nes jis nesugeba numatyti 
galutinio darbo rezultato. Taigi ir Dievas yra aplinkybių valdžio- 
Je, jis visai nedieviškas. Dievo ir velnio santykiai bei jų veiksmai 
leidžia sugretinti sakmę su archajiškais kitų tautų kūriniais (žr. 
SMO, p. 182) apie kultūros herojaus ir jo mėgdžiotojo veiklą pa- 
saulio pradžioje. 

Kituose lietuvių sakmės apie nesveikų žmonių kilmę varian- 
tuose tarsi bandoma pateisinti Dievą. Pasakojama, kad velnias 

kenkęs Dievui, kai šis kūręs žmogų: Dievas nulipdęs iš molio 
žmogų ir palikęs, kad išdžiūtų, o velnias tyčia jį subadęs ir ap- 
spjaudęs. Dievas vėliau užlyginęs velnio įdūrimus, bet žmoguje 
likusios velnio seilės, kurios esančios ligų priežastis (DvPSO, 
nr. 104). Vadinasi, dėl ligų kaltas ne Dievas, o velnias. Sakmėje 
atsakyta į vieną klausimą, bet čia pat iškyla kitas: kodėl Dievas 
nekovojo su velniu, jo nenubaudė, kodėl neapsaugojo savo kū- 
rinio? Bandome atsakyti ir į šį klausimą. Viename XIX a. pa- 
baigoje Raseinių apylinkėse užrašytame variante priduriama, 
kad Dievas, radęs subadytą ir apspjaudytą žmogų, ėmęs velnią 
barti. Velnias pasiteisinęs: subadęs tam, kad žmogus sirgtų, nes 
nesirgdamas jis užmiršiąs Dievą. Į tai Dievas nieko nebeatsakęs 
(DvPSO, nr. 326). 

Šiame variante norėta pateisinti Dievą, o už ligas kaltę su- 
versti velniui, tačiau išėjo visai priešingai; netgi žinodamas apie 
nesėkmę, Dievas užbaigia velnio sugadintą kūrinį. Varianto pa- 
sakotojas, matyt, galvojo apie religingumo priežastis ir teigė, kad 
bėdų ir ligų prislėgtas žmogus labiau linkęs šauktis Dievo pagal- 
bos. Ši išvada padaryta gretinant senųjų kūrinių teiginius apie 
atsitiktinę ligų kilmę su krikščionių religijos samprata apie visa- 
galį ir viską žinantį Dievą. 


13. Kodėl žmonės miršta 


Jau pačiuose archajiškiausiuose folkloro kūriniuose mąsto- 
ma apie žmogaus gyvenimą ir mirtį, aiškinamos žmonių mirtin- 
gumo priežastys. Lietuvių sakmėse ir pasakose žmogaus gyveni- 
mas lyginimas su žvaigžde, degančia žvake ar lempa. Pasakojama, 
kad, žmogui gimus, atsiranda jo žvaigždė, uždegama žvakė, o jam 
mirus, krenta žvaigždė, užgęsta žvakė. Taip išreiškiamas senovės 
žmonių tikėjimas lemtimi, kurios esą negalima pakeisti. Į klausi- 
mą, kodėl žmonės miršta, bandoma atsakyti liaudies etiologinėse 
sakmėse. Kaip ir visų gyvenimo dėsningumų priežastys, mirties 
atsiradimas jose siejamas su pasaulio pradžia. Štai viena tokia 
sakmė: 

Kitą kartą, labai seniai, Dievas paleido pas žmones kirmėlę pasakyti, kad jie 
niekada nemirs. Sraigė Dievo paklausė, bet ėjo labai tykiai, pakelėm dažnai pa- 
silsėdama. [...] Po kiek laiko Dievas sumanė pasiųsti žmonėsna driežą. Jis turėjo 
pasakyti, kad Dievas vėl pasakė, kad žmonės mirs. Driežas buvo greitesnis už 
kirmėlę, greitai nuėjo pas žmones ir pasakė, ką jam Dievas liepė. Pasakęs grįžo 
pas Dievą. Tuo metu kirmėlė pasiekė žmonių gyvenamas vietas rėkdama, kad 
jie niekada nemirsią. Bet jau buvo per vėlai. Taip ir atėjo mirtis į šitą pasaulį. 
Nuo to laiko žmonės nekenčia nei kirmėlės, nei driežo. Kirmėlės - kad buvo 
negreita, o driežo - kad atnešė negerą naujieną (LTR 1894/118/). 


Šios sakmės žinomas vienintelis variantas, užrašytas mūsų am- 
žiaus IV dešimtmetyje Rokiškio apylinkėse. Deja, užrašytojas sak- 
mę vietomis perpasakojo savais žodžiais. Neaišku, ar pats patei- 
kėjas, ar užrašytojas tą patį veikėją vadina tai kirmėle, tai sraige. 
Tačiau dėl kūrinio autentiškumo nekyla abejonių. 

Sakmė sukurta labai seniai. Tai matyti iš archajiško teiginio 
apie žmogaus priklausomumą nuo pasaulio kūrime ir pertvarky- 
me dalyvavusių gyvūnų poelgių. Dievo paveikslas organiškai ne- 
susijęs su sakmės siužetu ir veikėjais. Jo tereikia tik tam, kad bū- 
tų duotas impulsas kūrinyje vaizduojamam įvykiui. Dievas 
pačiame įvykyje nedalyvauja, jo net neįvertina. 

Sakmėje teigiama, kad žmonės galėję būti nemirtingi, jeigu 
gera žinia būtų buvusi patikėta ne tokiam lėtam pasiuntiniui. Ži- 
nią apie nemirtingumą nešąs pasiuntinys iš pradžių net pranašes- 
nis už mirtingumo skelbėją (jis išsiunčiamas anksčiau), bet vi- 
siškai pralaimi. Čia tarsi primenama, kad blogis įsigali lengvai, o 
gėris - sunkiai: pasiuntiniai lyg tyčia parinkti taip, kad labai lau- 
kiama žinia būtų nešama lėtai, o visai nepageidaujama - greitai. 
Sakmės pabaigoje paaiškėja, kad galioja ta Žinia, kuri anksčiau 
paskelbiama. Iš to galima spręsti, kad kūrinio pradžioje turėjo 
būti pasakyta tam tikra sąlyga, kuri šiame tekste praleista. Jei ji 
būtų, pasiuntinių parinkimas atrodytų dar paradoksaliau. 

Ne vieni lietuviai vikrų roplį laiko žmonių mirtingumo kalti- 
ninku. Antai senovės rytų tautų - šumerų ir akadų - epe apie 
Gilgamešą, kurio tekstas XXI a. prieš mūsų erą buvo užrašytas 
molinėse lentelėse (taigi maždaug prieš 4000 metų), irgi pasa- 
kojama apie prarastą nemirtingumą. Gilgamešas nusileidęs į 

okeano dugną, radęs nemirtingumą ir jaunystę teikiančią gėlę ir 
išnešęs ją į žemės paviršių. Kai pavargęs herojus norėjęs atsigai- 
vinti šulinio vandeniu, gyvatė pagrobusi gėlę ir, šliauždama į savo 
urvą, nusimetusi odą (žr. EG, p. 81). šumerai ir akadai atkreipė 
dėmesį ne tik į gyvatės vikrumą, jos sugebėjimą tyliai prišliaužti, 
bet ir į tai, kad ji kiekvieną pavasarį keičia odą ir tarsi atjaunėja. 
Matyt, šumerai manė, kad gyvatė yra nemirtinga. 

Lietuvių tautosakoje neaptikta teiginių apie gyvatės ar driežo 
nemirtingumą. Ir cituotoje sakmėje driežas nepagrobia nemir- 
tingumo. Jis tik per daug greitas, ir jam nereikėjo patikėti blogos 
žinios. Taigi lietuvių sakmėje dėl žmonių mirtingumo kaltas at- 
rodo ne tik gyvūnas, bet ir pats Dievas, nevykusiai parinkęs pa- 
siuntinius. 


**+* 


Teiginiai apie visatos ir žmogaus kilmę, kurių pamatu dar se- 
nų senovėje buvo sukurti sakmių ir padavimų siužetai, ilgai gy- 
vuodami sakytinėje tradicijoje, transformavosi, buvo derinami prie 
naujų reikalavimų. Keitėsi socialinės bei ekonominės sąlygos ir 
santvarkos, formavosi ir kito religinės pažiūros, plėtėsi Žinios apie 
gamtą. Visa tai tiesiogiai ar netiesiogiai veikė senuosius kūrinius. 
Religinės dogmos ir vėlesni duomenys iš įvairių šaltinių buvo gre- 
tinami su archajiškuose kūriniuose atsispindinčiais teiginiais, įsi- 
terpdavo į tradicinius siužetus, radikaliai nepakeisdami jų sanda- 
ros, tačiau šiek tiek modifikuodami prasmę, sukeldami kitokių 
asociacijų. 

Etiologinėse sakmėse bei padavimuose, kurių kilmė sietina 
su pirmykštės bendruomenės laikų teiginiais ir siužetais apie ant- 
ropomorfinius bei zoomorfinius kultūros herojus - gyvenimo są- 
lygų žemėje kūrėjus, randama elementų, atsiradusių dėl animis- 
tinių pažiūrų ir krikščionių religijos poveikio. Archajiškus iki mūsų 
laikų išlikusius kūrinius apie visatos objektų kilmę bene labiau- 
siai paveikė Biblija. Bandant suderinti krikščionių religijos dog- 
mą apie dievišką visatos pradžią su senoviniais nereliginės kil- 
mės teiginiais apie hiperbolizuotas būtybes - gyvenimo sąlygų 

kūrėjas, sakmėse dažniausiai keičiami veikėjai. Jose atsiranda 
krikščionių Dievas, šventieji, demonai. Tačiau beveik visada nau- 
jieji sakmių veikėjai turi kultūros herojų bruožų, o kartais tik var- 
dais tesutampa su krikščionių religijos personažais. Nors XIX ir 
XX a. užrašytose lietuvių liaudies etiologinėse sakmėse dangų ir 
žemę kuriantis Dievas asocijuojamas su krikščionių Dievu, ta- 
čiau pabrėžiama ir hiperbolizuojama ne jo valia, o didumas ir 
fizinė jėga, t. y. savybės, būdingos nedieviškiems visatos kūrėjams. 
Kartais Dievas sakmėse atsiradęs tarsi papildomai, ir be jo kūri- 
nių turinys iš esmės nepasikeistų. 

Krikščionių religijos dogmų apie visatos kilmę įtaka seniesiems 
nereliginės kilmės kūriniams nebuvo betarpiška: daug anksčiau, 
negu lietuviai susipažino su Biblijos siužetais apie pasaulio pra- 
džią, kai kurie kultūros herojai vienokiu ar kitokiu būdu buvo 
susieti su pagoniškais religiniais vaizdiniais. Kaip tik jų herojų 
paveikslus ir atitinkamus kūrinius labiau paveikė ir krikščionių 
religijos elementai. Tuo tarpu tie kultūros herojai, apie kurių ry- 
šius su senovės lietuvių kultais neturime jokių žinių, beveik ne- 
patyrė ir krikščionybės dogmų įtakos. 

Antai reljefo kūrėjas velnias, kuris archajiškuose siužetuose 
teturėjo triksterio - tikrojo kūrėjo pamėgdžiotojo, bet ne jo anti- 
podo bruožų, o dėl pagonybės įtakos buvo susietas su mirusiųjų 
pasauliu ir kitais kultiniais vaizdiniais, lietuvių etiologinėse sak- 
mėse bei padavimuose palaipsniui įgavo neigiamų savybių ir ėmė 
asocijuotis su krikščionių religijos demonu. Tam tikru mastu etio- 
loginėse sakmėse bei padavimuose evoliucionavo hiperbolizuo- 
tos moteriškos būtybės (spėjamosios laumės ar laimės) paveiks- 
las. Ši visatos kūrėja taip pat buvo susieta su pagonybės kultais, ir 
vėliau jos paveikslą teko koreguoti atsižvelgiant į krikščionių re- 
ligijos įvaizdžius. Pareinamai nuo to, kokių tikrovės objektų kil- 
mė aiškinama, hiperbolizuotą moterišką būtybę pakeičia tai krikš- 
čionių religijos personažas (Dievo Motina Marija), tai antgamtinių 
savybių turintis žmogus (ragana). 

Jokių krikščionių religijos poveikio žymių nerandama lietu- 
vių padavimų milžino paveiksle. Be abejo, čia lemiamą reikšmę 

turėjo ne tik tai, kad milžinas - reljefo pertvarkytojas — vaizduo- 
jamas tuose iki mūsų laikų išlikusiuose kūriniuose, kurie aiškina 
konkrečių vietinų objektų, o ne kosminių kūnų ir bendrų reljefo 
ypatumų kilmę. Svarbiausia milžino „autonomijos“ nuo krikščio- 
nių religijos įtakos priežastis yra ta, kad šio reljefo pertvarkytojo 
paveiksle nėra pagonybės kulto atgarsių ir kad jame palyginti anks- 
ti išryškėjo žmogaus bruožai, o vėlesniuose lietuvių padavimuose 
jis buvo sutapatintas su senovės žmonėmis. 

Iš Biblijos ir apokrifų pasiskolintų motyvų ir detalių tradici- 
niuose lietuvių tautosakos kūriniuose labai nedaug. Šie įterpiniai 
taip pat iš esmės nesuderina archajiškų teiginių su krikščionių 
religijos dogmomis, o tesukelia sakmių turinio ir formos priešta- 
ravimų. Tad lietuvių liaudies sakmės ir padavimai apie visatos 
objektų kilmę dažnai ne tik nepapildo Biblijos teiginių apie Die- 
vą — dangaus ir žemės kūrėją, o jiems prieštarauja. Seniesiems 
folkloro kūriniams būdingas familiarus požiūris į kultūros hero- 
jus sakmėse pasireiškia ir tada, kai analogiškose situacijose vaiz- 
duojamas Dievas bei kiti krikščionių religijos personažai. Jų ne- 
vengiama vaizduoti grynai buitinėse, net komiškose situacijose. 
Dėl to visatą kuriantis Dievas lietuvių etiologinėse sakmėse ne- 
daug teturi bendra su visagaliu ir visa žinančiu krikščionių Die- 
vu. Sakmėse nesižavima Dievo kūrėjo darbais: toli gražu ne visi 
jo kūriniai geri, nes jis pats priklauso nuo atsitiktinumų ir patiria 
nesėkmių. Kartais sakmėse suskamba ir nepasitenkinimas tokiu 
Dievu. 

Biblijos siužetų ir teiginių įtakos analogiško turinio lietuvių 
etiologinėms sakmėms paviršutiniškumas rodo, kad krikščionių 
religijos dogmos į mūsų liaudies sąmonę įsiskverbė negiliai ir ne- 
pajėgė nustelbti senųjų kūrinių apie visatos objektų kilmę, kitaip 
aiškinančių religiniam mokymui svarbius dalykus. 

IRENA ČEPIENĖ 


SENŲJŲ LIAUDIES TIKĖJIMŲ ATSPINDŽIAI 
VESTUVIŲ APEIGOSE (1977) 


Tyrinėdami lietuvių liaudies vestuvių apeigas aptinkame glau- 
džiai susipynusių socialinių, meninių, sakralinių maginių moty- 
vų. Juos formavo socialinės-ekonominės bei kultūrinės liaudies 
gyvenimo sąlygos, ir ilgainiui jų reikšmė kito. 

Vestuvių apeigos, atspindinčios senuosius liaudies tikėjimus, 
atsirado dar pirmykštėje visuomenėje. Deja, dabartinių apeigų 
genezę nustatyti sunku, nes mus pasiekusios nuotrupos yra smar- 
kiai pakitusios. 

Įvedus krikščionybę Lietuvoje, buvo įtvirtinamos bažnytinės šei- 
mos apeigos, už pagoniškųjų papročių laikymąsi dvasininkija smer- 
kė ir baudė. Visa tai skatino sakralinės maginės kilmės papročių 
nykimą. XVII a. Instenburgo pastorius E. Vagneris taip pat rašė 
apie lietuvius: „[...| jiems būdinga atkakliai laikytis prietarų ir iki 
šios dienos nelengva panaikinti tą nedorybę [...]“!. Nors oficialioji 
religija draudė pagoniškus papročius, liaudies vestuvėse dar ilgą 
laiką buvo atliekami priešistorinės kilmės sakraliniai maginiai veiks- 
mai. Tai konstatuojame remdamiesi senaisiais rašytiniais šaltiniais. 
Nemažai medžiagos randame praėjusio šimtmečio pabaigos ir mūsų 
amžiaus regioniniuose vestuvių papročiuose. 

Šiame straipsnyje pamėginsime nustatyti sakralinių maginių ves- 
tuvių apeigų kilmę, jų pirmykštę reikšmę ir kitimo tendencijas. 

Svarbią vietą senuosiuose liaudies tikėjimuose užėmė dievybės — 


"E. Wagner, Vita et mores Limanonin in Borussia[...]J) W. Mannhardt, Let- 
to-Preussische Gotterlehre, Riga, 1936, p. 425. 

giminės ir namų globėjos. Matriarchato irimo laikotarpiu vestuvių 
esmę ėmė sudaryti moters atsiskyrimas nuo gimtųjų namų ir savų- 
jų dievų. Ardyti tradicinį matrilokališkumą, nutraukti ryšį su gimi- 
nės dievais, išsižadėti jų buvo pavojinga. Todėl pagrindinis vestu- 
vių momentas buvo slaptas nuotakos išvežimas, tariamas jos 
pagrobimas. Nuotakų grobimo paprotį, gyvavusį Lietuvoje dar 
XVI a., mini Elko pastorius Jonas Maleckis, tą patį teigia to meto 
istorikas Jonas Lasickis. Inscenizuotų nuotakos vogimo pėdsakų 
aptinkame vėlesnių laikų vestuvių apeigose ir tautosakoje. Visa 
tai leidžia kai kuriems vestuvių papročių tyrinėtojams teigti, Jog 
senovėje egzistavo vogtinės vestuvės. Reikėtų, matyt, sutikti su M. 
Kosveno nuomone, kad tariama prievarta nuotakos atžvilgiu įvai- 
riose tautose atspindi kupiną moteriai dramatizmo matriarchali- 
nės tradicijos laužymą ir perėjimą į kitą šeimą, pas „svetimus““. 

Išsivystęs patrilokališkumas formavo sudėtingas santuokos 
apeigas. Susiformavo ir piršlybų apeigos, kur pagrindinis vaid- 
muo teko piršliui. Jis stengdavosi suklaidinti namų dievybes, vė- 
lesniais laikais - piktąsias dvasias, nuslėpti tikruosius savo apsi- 
lankymo tikslus. Neatsitiktinai XIX a. antrojoje pusėje-XX a. 
pradžioje piršliai nesisakydavo ko atvykę, apsimesdavo medžio- 
tojais, pirkliais arba ieškodavo pasiklydusios avelės, žąselės. Že- 
maitijoje kamantinėjamas piršlys alegoriškai atsakinėdavo į klau- 
simus, kai pirmąją vestuvių dieną kartu su jaunuoju ir jo palyda 
atvykdavo pas nuotaką?*. Mūsų laikų apeigose šie veiksmai išlikę 
jau transformuoti, nes išnyko jų pirmykštė prasmė, ir jie tapo im- 
provizuotos liaudies kūrybos išraiška. 

Senovėje buvo tikima, kad namų dievai turi savo buvimo vie- 
tas, ties kuriomis ir atlikdavo įvairias apeigas. Viena iš pagrindi- 
nių dievybių buveinių buvo namų židinys. Jo kulto genezę ir rai- 
dą nagrinėjo P. Dundulienė“. Todėl vienas iš reikšmingų momentų 


* M. Kosvenas. Pirnykštės kultūros istorijos apybraižos, Vilnius, 1956, p. 107- 
108. 

* L. Jucevičius, Raštai. Vilnius, 1959, p. 260. 

* P. Dundulienė, „Namų židinio kultas Lietuvoje“, Lietuvos TSR aukštųjų 
mokyklų mokslo darbai. Istorija, VI, Vilnius, 1964, p. 125-149. 

išlydint nuotaką buvo apeiginis jos atsisveikinimas su židinio die- 
vybėmis. 

Jeronimas Maleckis Sambijos knygelėje (XVI a.) nurodo, kad 
sūduvių nuotaka, prieš išsiskirdama su savo namų židiniu, būda- 
vo apvedama apie jį. Atsisveikindavo ji su ugnies dievybe rau- 
dodama, vadindavo ją „mano miela, šventa Panike““. Kitame 
XVII a. rašytiniame šaltinyje, skirtame Prūsijos lietuviams, Ži- 
nios apie lietuvių būdą, prigimtį ir gyvenimą, pasakojama, kad prieš 
išvežant nuotaką motina su kita moterimi ją veda apie židinį, sa- 
kydamos „juokingus žodžius““. Suprantama, svetimtaučiui, ne- 
nusimanančiam apie liaudies papročius, tokios apeigos atrodė 
keistos ir juokingos. Kai židinys (krosnis) atsidūrė trobos kampe, 
atsisveikinimo apeiga tapo nuotakos apvedimas apie stalą; tai da- 
roma ir atvykus nuotakai į vyro namus. Būdvyčių pastorius T. Lep- 
neris nurodo, kad XVII a. pabaigoje prieš išvežant jaunąją pas vy- 
rą jos brolis apvesdavo ją pagal saulės tekėjimą apie stalą, 
giedodamas šventas giesmes? (šią apeigą paveikė krikščionybė). 

Vėlesniais laikais, kai jungtuvės bažnyčioje tapo būtinos, 
nuotaka atsisveikindavo su namais prieš važiuodama į bažnyčią. 
A. Juškos Svodbinėje rėdoje veliuoniečių nuotakos atsisveikini- 
mas prieš jungtuves vadinamas atsideivojimu“, kuris senovėje turė- 
jo reikšti atsisveikinimą su savo dievais. XIX a. pabaigoje-XX a. 
pirmaisiais dešimtmečiais nuotakos vedimas apie stalą dar buvo 
plačiai paplitęs. Liudvinavo apylinkėse (Kapsuko r. [dab. Mari- 
jampolės. - Red. past.|) nuotaką apvesdavo jos broliai, po to ji 
klaupdavosi prieš stalą ir bučiuodavo kryželį?. Veisiejų apylinkė- 
se (Lazdijų r.) jaunoji, tris kartus vedama apie stalą, raudodavo, 
kreipdamasi į jį kaip į gyvą būtybę: „Skomenėla mano, skomenė- 


* Cit. iš: W. Mannhardt, op. cit., p. 254. 

* M. Pratorius, „Nachricht von der Littauer Arth, Natur und Leben“, Erleu- 
tertes Preussen, 1, 1724, p. 132. 

"T. Lepner, Der Preusche Littauer, Danzig, 1744, p. 40. 

* A. Juška, Lietuviškos svodbinės dainos, 2, Vilnius, 1955, p. 330. 

* Lietuvos TSR MA Lietuvių kalbos ir literatūros instituto Tautosakos ran- 
kraštynas (toliau - LTR), 1926 (73). 

la balčiausia, tai tu man dovanok, skomenėla, gal kada nenumaz- 
gojau sunkiais atodūsiais ir gailiom ašarėlėm [...]“'? XIX a. pa- 
baigoje vestuvėse jau galime pastebėti pirmykščių sakralinių apei- 
gų persipynimą su maginėmis. Švenčioniškių vestuvėse išlydint 
nuotaką į jungtuves maršalka veda abu jaunuosius ir visą palydą 
tris kartus apie stalą ir tris kartus sako, kad Dievas juos laimintų!!. 
Maršalka šiuo atveju atstovauja šeimos vyriausiajam, o jo atlieka- 
ma apeiga įgyja maginę reikšmę (trikartinis veiksmas, maginis ra- 
tas). Ilgiausiai trikartinio nuotakos apvedimo apie stalą paprotys 
išliko dzūkų krašte. Dar šio amžiaus pirmaisiais dešimtmečiais jis 
gyvavo Perlojos, Merkinės, Daugų ir kitose apylinkėse. Krokšlio 
kaime (Varėnos r.) 1970 m. nuotaka buvo vedama apie stalą, nors 
šios apeigos reikšmės vietiniai gyventojai nesugeba paaiškinti!*. 
Su namų židinio kultu susijusios nuotakos kasų išpynimo ir 
pakirpimo apeigos. XIX a. Daugėliškio apylinkėse (Ignalinos r.) 
nuotaką sodindavo ant duonkubilio, jai išpindavo kasas ir tada 
visi paeiliui - tėvas, motina, seserys, tetos perbraukdavo šepečiu 
tris kartus per plaukus. Po to šepetį nusviesdavo ant krosnies“. 
Nočios parapijoje, kaip aprašo T. Narbutas, vadinamieji „pakir- 
pimo tėvai“ jaunosios plaukų kuokštelius perkišdavo per žiedą ir 
padegindavo žvake. Po to visi ratu eidavo apie jaunąją"“. Panašiai 
šią apeigą atlikdavo XIX a. Švenčionių, Smurgainių apylinkėse“. 
Tokia pakurpimo apeiga, aptinkama ir slavų tautose, tarybinių 
tyrinėtojų aiškinama kaip priešistorinių laikų apeigos liekana, sim- 
bolizuojanti auką giminės dievams atsiskiriant nuotakai nuo jų"". 


"0 LTR 3981 (558). 

" E. Iwaszkiewiczowa, „Wesele w Swiecianskiem“, Upominek Wilenski, Wil- 
no, 1880, p. 50. 

12 Autorės 1971 m. užrašyta medžiaga. 

"LTR 792 (18). 

* T. Narbutt, Dzieje starožytne narodu litewskiego, 1, Wilno, 1835, p. 340. 

5 E. Iwaszkiewiczowa, op. cit., p. 48; Ą. K. 3exeHnH, Onucanue pykonuceu 
YUeHOro apxuBa Treorpabuueckoro 06ujecmBa, BBln. 1, MeTporpaA, 1914, 
c. 114. 

'* H. M. HnkoAcckHAĄ, IMpoucxoxxgenue u ucmopua 6eAOpyCcKOU CBa- 
ge6hoū 06paguocmu, Muack, 1956, c. 173. 

Sakralinių apeigų liekanos atsispindi XIX a. antrojoje pusėje- 
XX a. pradžioje išlikusiame paprotyje statyti prieš nuotaką šiau- 
dų kūlį jai išvykstant iš namų ir ją sutinkant vyro šeimoje. Antai 
Kapčiamiestyje per vestuves būdavo parėdomas šiaudų ryšys su 
vainiku, prijuoste, palaidine, o nuotaka, išvykdama į jungtuves, 
eidavo prie jo, nusilenkdavo ir pradėdavo raudoti, sakydama: 
„Dievuli, padėk, o pamačyk man šitų giesmelių išvadžioti [...]“"'. 
Veisiejų apylinkėse šiaudų kūlį atnešdavo prie rūtų darželio, kur 
nuotaka su svočia atsiklaupusios imdavo raudoti: „Dzieveli, pa- 
dėk, dzieveli, pamačyk mūsų seselei šitų dainelių išdainuoti, ala- 
sėlį išvedžioti [...]“'š. Švenčionių apylinkėse pasitinkant marčią 
kiemo viduryje būdavo statomas šiaudų kūlys, ant kurio nuotaka 
mesdavo duonos kepalėlį, o svočia perrišdavo juosta. Po to visi 
šokdindavo nuotaką apie jį"?. Betygalos apylinkėse pirmąjį šokį 
piršlys su marčia šokdavo apie šiaudų kūlį, po to marti piršliui 
dovanodavo stuomenį, o ant kūlio dėdavo rankšluostį“?. Taigi ga- 
lima manyti, jog senovėje antropomorfinėms namų dievybėms 
per vestuves melsdavosi bei aukodavo. 

Nuotakos įvedimas į vyro giminę buvo susijęs su apeigomis, 
suartinančiomis ją su vyro namų dievybėmis. Labai svarbu buvo 
palenkti į savo pusę namų židinio dvasias, būti jų globojamai ir 
pačiai tapti namų židinio saugotoja. Šių apeigų liekanas aptinka- 
me Jer. Maleckio aprašyme, pagal kurį marčią prie kaimo ribos 
pasitikdavo kuris nors iš vyro šeimos su fakelu ir kreipdavosi į ją: 
„Štai šventa ugnis, kaip savo tėvo namuose globojai židinį, taip tu 
Jį globosi čia“. Parvežus nuotaką į vyro namus, ją apvesdavo apie 
židinį“. M. Pretorijus Prūsijos įdomybėse teigia, kad XVII a. Ny- 
budžių parapijoje, marčiai įėjus į trobą, anyta sodindavo ją prie 


" LTR 3981 (360). 

" Vilniaus V. Kapsuko universiteto Mokslinės bibliotekos Rankraščių sky- 
rius (toliau - VVU RS), f. 81 - Rašyt. 216. 

"* VVU RS, f. 81 - Rašyt. 117; E. Iwaszkiewiczowa, op. cit., p. 53. 


V J. Šukys, Betygalos apylinkių vestuvių papročiai, diplominis darbas. VVU 
Istorijos fakultetas, 1969. 
*" W. Mannhardt, op. cit., p. 255. 

židinio ir šildydavo jos kojas, sakydama: „Mano martelė sušalus 
gulėdama, turiu aš ją pašildyti [-..]“. Už tai marti duodavo anytai 
dovanų“. Kitame tam pačiam autoriui priskiriamame kūrinyje 
sakoma, kad per vestuves iš ryto anyta vesdavo nuotaką į pirtį ir 
ten ją prausdavo“. Tai, matyt, irgi nuotakos suartinimas su sveti- 
mos giminės namų dievybėmis. Marčią vesdavo vyro namuose į 
pirtį, nes šis pastatas, kaip manoma, buvo gyvenamosios trobos 
prototipas, todėl nuo senovės laikomas naminių dievų buveine. 
XIV a. Dusburgo kronikoje sakoma, kad lietuviai nuo dievų gar- 
bei aukodavo aukas pirtyje?*. 

Kad palenktų į savo pusę vyro namų dievus, jiems aukodavo. 
Be aukų, vėliau tapusių dovanomis, nuotaka negalėdavo įžengti į 
vyro namus. Tarp Tilžės lietuvininkų XIX a. viduryje buvo pa- 
protys neįleisti pro vartus atvykusios marčios, kol ji vartų sar- 
gams neduodavo vertingų dovanų (stuomenų, pirštinių, juostų)". 
Dzūkijoje atvažiavusi marti dėdavo juostą ant vartų. Palaipsniui 
aukojimas prie jaunikio namų vartų virto nuotakos įsipirkimu. 
Galutinai išnykus pirmykštei papročio reikšmei, pradėta statyti 
užtvaras ne tik prie namų, bet ir pakelėse, reikalaujant iš vestuvi- 
ninkų jas išpirkti. Užtvarų išpirkimo paprotys didelį populiaru- 
mą visoje Lietuvoje įgyja XX a. 

Aukos vyro namų dievams būdavo aukojamos įvairiose vieto- 
se. T. Lepneris nurodo, kad nuotaka, įeidama į vyro namus, ties- 
davo stuomenį ant slenksčio, kabindavo rankšluostį ant sienos. 
XVII a. marčią per vestuves vedžiodavo po visus pastatus. Tvar- 
te, daržinėje, jaujoje ir kt. ant slenksčio ji dėdavo pinigų, juostas 
ir kitokias dovanas“. Panašius papročius galima aptikti ir-kitose 
tautose. Latvių nuotaka, atvykusi į vyro namus, dėdavo pirštines, 


22 M. Pratorius, Deliciae Prussicae oder Preussische Schaubūhne, Berlin, 1871, 
p. 87. 

3 M. Pratorius, Nachricht von der Littauer Arth[...J, p. 142. 

* P. Dusburg, Chronicon Prussicae, Jenae, 1679, p. 277. 

5 Lietuvininkai, Vilnius, 1970, p. 153. 

26 T. Lepner, op. cit., p. 43. 

" M. Pratorius, Deliciaef... J. p. 89-90. 


kojines tvartuose, prie šulinio“*. Estų marti palikdavo dovanas 
prie židinio, šulinio ir ant visų pastatų slenksčių“?. Vokiečių mar- 
čią vesdavo apie šulinį, po to į kiemą, į tvartus“. 

Rytų ir Pietryčių Lietuvoje XIX a. pabaigoje-XX a. pradžio- 
je buvo išlikęs paprotys, kad jaunoji, įvesta į vyro namus, pirmiau- 
sia dėdavo dovaną - juostą, rankšluostį ar stuomenį ant krosnies. 
Švenčionių apylinkėse, marčiai įeinant, ant krosnies sėdėdavo vyro 
giminaitis, kuriam duodavo dovaną*!. Dūkštų apylinkėse (Vilniaus 
r.) jaunoji prie krosnies dėdavo visiems šeimos nariams dovanas“. 
Merkinėje ant krosnies būdavo sodinamas berniukas, kuriam at- 
vykusi marti dovanodavo juostą. Pelesoje (BTSR) nuotaka pa- 
duodavo juostą vaikams, sėdintiems ant priekrosnio**. Baltaru- 
sių vestuvėse irgi buvo panašūs papročiai, kuriuos N. Nikolskis 
sieja su nuotakos aukomis, senovėje įteikinėtomis šeimos vyriau- 
siajam““. XX a. pradžioje tose vietose, kur kaimai nebuvo išskirs- 
tyti į vienkiemius, jaunamartė, pirmą kartą eidama į pirtį, nuneš- 
davo dovaną. Aulelių apylinkėse (Anykščių r.) pirtyje ant židinio 
padėdavo stuomenį, Valkininkuose - juosta perrišdavo vantą, ku- 
piškėnų nuotaka nunešdavo dovanų rankšluostį, Pavarėnio apy- 
linkėse jaunamartė, eidama į pirtį, nusinešdavo savo keptos duo- 
nos*. Visuose čia minėtuose papročiuose, nors ir smarkiai 
pakitusiuose, galima įžiūrėti senojo namų dievų kulto liekanas. 

Panašus būtų ir Dieveniškėse (Šalčininkų r.) XX a. pradžioje 
išlikęs grūdų barstymo paprotys. Jaunoji, įžengusi į vyro namus, 
pirmiausia į visus kampus imdavo barstyti atsivežtus su savimi grū- 


* K. Barons, G. Vissendorf, Larviu dainas, t. 2, d. 1, Peterburgs, 1904, p. 70. 

* M. Heikinmaki, Die Gaben der Braut bei den Finnen und Esten, 2, Helsin- 
ki, 1971, p. 102. 

3 G. Buschan, Die Sitten der Volker, 3, Stuttgard-Berlin-Leipzig, p. 306. 

“ E. Iwaszkiewiczowa, op. cit., p. 53. 

" Autorės 1970 m. užrašyta medžiaga. 

5 LTR 1041 (51), 3983 (184). 

* H. M. HnkoacckuA, op. cit., c. 139— 140. 

“ Lietuvos TSR MA Istorijos instituto Etnografijos sektoriaus fondai (to- 
liau - HES), 101 (16); LTR 627 (459); 1310 (16). 

dus. Šį paprotį vietiniai gyventojai taip aiškina: nuotaka barsto, 
nes nori būti turtinga“. Taigi kulto apeiga tapo maginiu veikimu. 
Žiežmarių apylinkėse (Kaišiadorių r.) marčios dovanų dalijimo pa- 
protys - dėti rankšluostį ant krosnies, ant vagelio, ant žarsteklio, 
ant lovos mūsų amžiaus vestuvėse suprantamas kaip noras marčiai 
būti šeimininke naujoje vietoje - sakoma: „savu uždengė“*?. 

Nuotaka, patekusi į vyro giminę, turėjo įsiteikti ir vandens 
dievybėms. Šių apeigų atspindžiai aptinkami iki šio šimtmečio 
vidurio. Dzūkijoje marti apjuosdavo juosta šulinį arba dėdavo 
juostą šalia jo?ė. Su vandėns ir jo dievybių kultu, reikia manyti, 
susijusios nuotakos prausimosi apeigos. Plačiai žinomas papro- 
tys pirmąjį rytą paduoti marčiai nusiprausti. Vandenį su dubeniu 
atneša kas nors iš moterų. Už tai jaunoji į vandenį įdeda pinigų 
arba dovanoja rankšluostį tam, kas atnešė vandens. Tai senovėje 
turėjo reikšti auką. 

J. Maleckis teigia, kad Sambijos sūduvių nuotakai, atvykusiai į 
vyro namus, nuplaudavo kojas ir tuo vandeniu apšlakstydavo žmo- 
nes, gyvulius, daiktus?. Čia būtų dvejopas vandens vaidmuo. Apei- 
ginis plovimas senovėje galėjo užmegzti kontaktą su naujos gimi- 
nės dievais. O šlakstymas tokiu vandeniu turėjo maginę reikšmę. 
E. Kagarovas tokį paprotį skiria karpogoninėms apeigoms, nes ne- 
kaltybė liaudies supratimu turėjo didžiulę gyvybingumo jėgą“. 

Senuosiuose vestuvių papročiuose aptinkami ir deivės Žemy- 
nos kulto likučiai. M. Pretorijus pateikia keletą XVII a. vestuvių 
momentų, kurie atspindi Žemynėlės garbinimą: piršlybų metu 
nuotakos tėvas sutikimo ženklan paimdavo kaušelį alaus, mels- 
davosi, po to truputį nupildavo Žemynėlei, „sakydamas įprastinius 
žodžius“. Jam išgėrus, tą patį darydavo piršlys. Panašiai būdavo 


3 LTR 3980 (288); VUB RS, f. 81 - Rašyt. 118. 

7 Autorės 1969 m. užrašyta medžiaga. 

38 LTR 455 (13); autorės 1971 m. užrašyta medžiaga. Leipalingis, Merkinės 
apyl. 

* W. Mannhardt, op. cit., p. 256. 

“9 E. I. KaraposB, „CocTaB H MpoKHCxOXxAEHHe CBaAe6HOH 06pA3AHOCTH“, 
C6ophuk My3e2 ahmpononoruu u 3mHorpacpuu, 8, AenuHrpas, 1929, c. 180. 

pagerbiama Žemynėlė piršlybų pabaigoje, kai tėvas su piršliu at- 
likdavo užgėrimo apeigą“!. 

Žemės dievybės kulto likučiu galima laikyti paprotį bučiuoti 
žemę. Valkininkų apylinkėse nuotaka, išlydima į jungtuves, apves- 
ta apie stalą, kampe bučiuodavo aslą*?. Žemaičiai tikėdavo, kad 
nuotaka gali apsisaugoti nuo „padyvinimo“, jei, nuvažiavusi į jung- 
tuves, prieš išlipdama iš vežimo ir kitiems nematant peržegnos že- 
mę“*. Sakralinio pobūdžio paprotys virto apotropeiniu veiksmu. Jam 
svarbus slaptas atlikimas, nes panašius papročius Bažnyčia draudė. 

Senojoje lietuvių religijoje svarbią vietą užėmė nekrokultas. 
Vestuvių apeigose šio kulto liekanų aptinkama negausiai. Dalis 
jų tapo apsauginiais maginiais veiksmais, kuriais siekiama išvengti 
vėlių pykčio. S. Baltramaičio XIX a. paskelbtoje medžiagoje apie 
vestuvių papročius nurodoma, kad Panevėžio, Šiaulių apylinkėse 
jaunikio namuose, prieš jam išvykstant pas nuotaką, būdavo 
ruošiami „želauni pietūs“. Šių pietų metu susirinkusieji melsda- 
vosi už šeimos mirusiuosius“*. XX a. pradžioje dar buvo tikima, 
kad per vestuves po stalu reikia numesti maisto senolių vėlėms, 
kurių čia daug susirenka. Leipalingio apylinkėse išvažiuojanti nuo- 
taka turėdavo jas pavaišinti midumi - pašlakstyti, nes nevaišina- 
mos jos atnešančios visokių nelaimių“. Papročio pamaitinti vėles 
buvo laikomasi įvairiose lietuvių liaudies šventėse. 

Antgamtinių jėgų (demonų, piktųjų dvasių) baimė per šimt- 
mečius suformavo apsauginės magijos veiksmus ir priemones. Ypač 
pavojingu buvo laikomas tas vestuvių laikotarpis, kai nuotaka jau 
atsiskyrė nuo savo namų ir dievų ir dar nepateko į kitų dievų glo- 
bą. Didelė reikšmė buvo teikiama magiškajai žmogaus žvilgsnio 
galiai. Buvo tikima, kad per vestuves, kai jaunuosius mato visokie 
mažai žinomi žmonės, blogos akys gali užburti, apžavėti. S. Toka- 


* M. Pratorius, op. cit., p. 72, 74. 

** LTR 627 (1010). 

** J. Mickevičius, „Žemaičių vestuvės“, Mūsų tautosaka, 7. Kaunas, 1933, p. 87. 

** C. BanTpoMaūTHC, Aumsa: CBag+6a, BBin. 1, C.-T6., 1877, c. 46 — 47. 

“ J. Reitelaičio 1917 m. rankraštis, saugomas Leipalingio vidurinės mokyk- 
los muziejuje. 

revas savo veikale Magijos esmė ir kilmė aiškina burtininkavimo, 
kaip ankstyvos religijos formos, prigimtį. Ji atsirado priešistoriniais 
laikais dėl tarpgimininės ir tarpgentinės nesantaikos“. 

Tyrinėdami vestuvių maginių veiksmų kategorijas pastebime, 
kad apotropeiniai, arba apsauginiai, maginiai veiksmai, gelbstin- 
tys nuo visokių blogybių ir nelaimių, sudaro didžiąją visų vestu- 
vėse taikomų maginių veiksmų dalį. Apotropeinių maginių prie- 
monių funkcinė paskirtis yra gana įvairi. 

Nuo senovės grūdai, duona, druska, aštrūs daiktai, tinklas buvo 
laikomi patikimomis apsaugos priemonėmis. Jų pirmykštė pras- 
mė kai kuriose vietovėse išliko nepakitusi net XV a. pradžioje. 
Eišiškių, Dieveniškių (Šalčininkų r.), Varėnos apylinkėse jaunie- 
ji, važiuodami į jungtuves, įsipildavo į batus grūdų, kad apsisau- 
gotų nuo burtų“. Dubičių, Marcinkonių apylinkėse (Varėnos r.) 
nuotaka, važiuodama į bažnyčią, apsijuosdavo tinklu. Be to, kad 
apsisaugotų, su savim pasiimdavo duonos ir druskos, į drabužius 
kryžmai įsegdavo adatas. Skapiškio, Puožo apylinkėse (Kupiškio 
r.) nuotaka, kad apsisaugotų nuo raganavimo, į burną įsidėdavo 
česnako gabalėlį“. Plungės apylinkėse piršlys išvežant nuotaką 
pasiimdavo kirvį ir pjūklą „kliūtims kelyje nugalėti“*". 

Įvairių metalinių daiktų žvangėjimas turėjo atbaidyti piktą- 
sias dvasias. Todėl visoje Lietuvoje vestuvininkai važiuodavo 
triukšmingai - su skambalais, žvangalais. Triukšmą keldavo bo- 
tagais, švilpimu. Šį paprotį Rytų Prūsijos lietuvių vestuvėse mi- 
ni XVII a. Įsruties bažnyčios vizitacijos dokumentas: „[...] taip 
pat sudaro netvarkos ir tas nevykęs įprotis, kad jis paprastai 
atžygiuoja pamokslo metu ir būgnijimu bei švilpimu kelia didelį 
triukšmą [...|. Dėl to šitoks būgnijimas ne laiku turi būti visiškai 
uždraustas, o būgnai tų, kurie vis tiek būgnys, turi būti subadomi 


* C. A. Tokapes, Cyupiocmb u npoucxoxgeKue maruu, MocksBa, 1959, 
c. 36. 

* LTR 794 (67); VUB RS, f. 81, Rašyt. - 114. 

* Autorės 1971-1972 m. užrašyta medžiaga. 

* J. Mickevičius, op. cit., p. 108. 

ir supjaustomi, o švilpynės sudaužomos, o be šito, jie bažnyčiai 
turi sumokėti tris markes pabaudos“““. 

Įvairiuose regionuose išlydint jaunuosius ir juos sutinkant buvo 
šaudoma. J. Baldauskas šiame paprotyje mano esant vogtinių ves- 
tuvių liekanų?!; tačiau įvairiose tautose šaudydavo ne tik per ves- 
tuves, bet ir gimus kūdikiui. Taip baidydavo piktąsias dvasias. 
XX a. senoji papročio reikšmė pamiršta, ir per vestuves šaudoma 
norint suteikti joms iškilmingumo. 

Apotropeinės magijos veiksmams skiriamas beldimas į lu- 
bas, į sienas. XIX a. Žemaitijoje maršalka per vestuves daužy- 
davo lazda balkius, staktas, kaminą, prašydamas, kad šeiminin- 
kė neštų ant stalo valgio?*. Dzūkijoje kvieslio pareiga būdavo 
mušti kočėlu arba duonkepio dangčiu į lubas, kviesti visus ap- 
dovanoti nuotakos*?. 

Triukšmu baidydavo piktąsias dvasias guldydami ir žadindami 
jaunuosius. Rytų Lietuvoje iki šių dienų žinomas paprotys „kulti“ 
jaunuosius, t. y. barškinti pagaliais, žarstekliais, keptuvėmis. Tiesa, 
XXa. pirmojoje pusėje apotropeinio veiksmo reikšmė buvo pamiršta. 
Anykštėnai aiškina jaunųjų „kūlimą“, „kad kviečiai gerai derėtų, kad 
vaikų būtų““. Triukšmingai kelia jaunuosius ir žemaičių vestuvėse. 

Kai kur išlikęs paprotys per vestuves slėpti nuotaką seniau 
reiškė pastangas suklaidinti, apgauti antgamtines būtybes. Todėl 
dvasininkija drausdavo slėpti po marška jaunąją atvykus sveti- 
mam pulkui, laikydami tai pagonybės liekana?*. Antai ties Pasva- 
liu, kviesliams iš vyro pusės atvykus parvežti nuotakos, jaunosios 
giminės slėpdavo ją, vietoj jos atvesdavo senutę arba paauglę vi- 
saip girdami, tvirtindami, kad tai jų marti“. 


* Recessus generalis der Kirchenvisitation insterburgischen und anderer litta- 
wischen Embter im Herzogthum Preussen, Konigsberg, 1639, p. 105. 

*! J. Baldauskas, „Vogtinės vestuvės“, Darbai ir dienos, 9, Kaunas, 1940, p. 43. 

** A. Pabrėža, Kniga Pyrma Apey Sakramentus Ogolnay Yr Apei Nekorius Sak- 
ramentus ipatingay, VVU RS, f. 57. 

3 LTR 3190 (1); 3983 /113/. 

“ IIES 101 /8/. 

* B. Buračas, „Kupiškėnų vestuvės“, Tautosakos darbai, 1, Kaunas, 1935, 
p. 214. 

* IIES 112 (3). 


310 


Visame krašte populiarus paprotys per vestuves susidaryti per- 
sirengėlių grupėms, vaizduojančioms netikrus jaunuosius, kita- 
taučius, įvairius personažus, paimtus iš realios aplinkos. Pirmykštė 
persirengimo reikšmė vestuvėse susijusi su magija: vestuvininkai 
užsimaskuodavo, netikrus jaunuosius vaizduodavo vengdami ta- 
riamų nelaimių, klaidindami piktąsias dvasias, galinčias pakenkti 
vestuvių dalyviams, ypač jauniesiems. Palaipsniui persirengėlių 
funkcijos įgauna vis daugiau vaidybinių elementų, jų neįprasta 
apranga, butaforija, dialogai, pokštai paverčia atskirus vestuvių 
momentus masiniu pasilinksminimu. Ypač populiarūs persiren- 
gėlių vaidinimai mūsų amžiaus vestuvėse. 

Apotropeinėms priemonėms priklauso nuotakos galvos den- 
gimas. Iš čia kilęs šiuolaikinis nuotakos atributas - veliumas. Se- 
niau, vežant nuotaką į bažnyčią ar į vyro pusę, ją apdengdavo. 
L. Jucevičius nurodo, kad XIX a. pradžioje Žemaitijoje jaunoji 
su svočia važiuodavo apsidengusios paklode?'. Naugarduko apy- 
linkėse atvykę jaunieji sėdėdavo už stalo apsigaubę drobe, kol 
tėvas nenuimdavo**. Prie Varėnos dar šio amžiaus pradžioje mar- 
čios galva ir veidas būdavo uždengtas skara ir anyta turėdavo 
nuimti skarą. 

Maginis ratas taip pat buvo apsaugine priemone. Gervėčiuo- 
se (BTSR) pintuvių vakarą, kad nuotakos vainiko neapkerėtų, 
laikėsi tokio papročio: pamergės eidavo prie stalo viena paskui 
kitą, susikabinusios už rankų. Tada stalą apeidavo ratu ir paeiliui 
susėsdavo. Vainiką pinant, kiekvieną rūtų šakelę perduodavo iš 
rankų į rankas apie stalą vienai pynėjai. Nupynusios vainiką, vėl 
stalą apeidavo ratu?*. Šalčininkų apylinkėse, išlydint nuotaką pas 
vyrą, motina, užsidėjusi ant galvos sėtuvę, tris kartus apeidavo 
apie vežimą. Po to sėtuvės dugnu tris kartus stuktelėdavo jaunie- 
siems per galvas“. 


*7 L. Jucevičius, op. cit., p. 267. 
3 Kuryer Litewski, 1861, nr. 26. 
*? LTR, Lietuvių mokslo draugijos rinkiniai, I, 480 (1). 
0 VVU RS, f. 81 — Rašyt. 114. 

Buvo tikima, kad ugnis atbaido piktąsias dvasias. Todėl seniau 
Rytų Prūsijoje nuotaką veždavo su žibintais. Daugelyje Lietuvos 
vietų išlydint jaunuosius ar juos pasitinkant prie namų arba pake- 
lėse prie užtvarų uždegdavo šiaudų kūlius, kūrendavo laužus. Ug- 
nis buvo laikoma ir apsivalymo priemone. Kartais jaunieji važiuo- 
davo per degantį laužą; jei arkliai nesibaido - geras ženklas“!. 

Per vestuves atlikdavo maginius veiksmus, turėjusius skatinti 
gamtos ir žmogaus gyvybines funkcijas. Jaunųjų darnų ir sotų gy- 
venimą simbolizavo jų sutikimas su duona ir druska, šiuolaikinė- 
se vestuvėse įgavęs simbolinę linkėjimo reikšmę. Panašiai pakito 
ir paprotys apiberti jaunuosius grūdais, paplitęs Aukštaitijoje, 
Dzūkijoje. Šiuolaikinėse Vilniaus apylinkių vestuvėse jaunuosius 
apiberia rugiais, linkėdami „kad duonos turėtų, kad gyvenimas 
būtų turtingas““*. 

Linkėdami, kad gyvenimas būtų saldus, Pietryčių Lietuvoje 
jaunuosius sutikdavo su medaus lėkšte ir tepdavo medumi lūpas. 
Čia dar XX a. pradžioje žinojo paprotį marčią gaubti kailiniais, 
kad būtų turtinga, kad avys jai vestųsi. N. Nikolskis kailio simbolį 
aiškina kaip totemistinio kulto liekaną“*. Išnykus pirmykštei apei- 
gos reikšmei, ji palaipsniui tapo maginiu veiksmu, žadančiu jau- 
navedžiams turtingą gyvenimą. 

Šio šimtmečio vestuvininkų pramogose galima aptikti magi- 
nės kilmės papročių, turėjusių skatinti jaunųjų vaisingumą. Že- 
maitijoje žinomas paprotys suguldžius jaunuosius kapoti ir dalyti 
svečiams „guldytuvių sūrį“, susiūti pamergės ir pabrolio rūbus, 
surišti į poras vyriškus ir moteriškus batus arba juos sukeisti“*. 
Panaši ir lėlės prasmė vestuvėse: virš jaunųjų stalo kabinamas 
lopšelis su lėle, lėlė dedama į jaunųjų lovą ir panašiai. 

Per vestuves atliekami ir veiksmai, galintys padėti nuotakos 
draugėms ištekėti. Ypač daug tokių papročių aptinkama XX a. 


* VVU RS, f. 81 - Rašyt. 68. 

** Autorės 1970 m. užrašyta medžiaga. 

9 H. M. HHKOABCKHĖ, Op. cit., c. 80. 

“ Autorės 1971-1972 m. užrašyta medžiaga. 

pirmosios pusės dzūkų vestuvėse. Išeidama iš užstalės, nuotaka 
turėdavo patraukti staltiesės kampą, įlipusi į vežimą - važiuoti 
stačia iki kaimo ribos, per petį lieti vandenį. Prie jos vežimo bū- 
davo pririšamas siūlų kamuolys, į jos vežimą kaimo merginos su- 
dėdavo savo darželių rūtas, arba slaptai - šluotas. Grįžusi iš jung- 
tuvių, jaunoji negalėdavo tuoj sėstis už stalo, kad neužsėstų 
draugėms vietos“?. Seniau buvo tikima, kad nuotakos veliumas 
padeda ištekėti. Todėl merginos per vestuves stengdavosi pašok- 
ti, užsigobusios nuotakos veliumą. Panašūs papročiai, kilę iš kon- 
taktinės magijos, šiuolaikinėse vestuvėse jau yra tik pramoginiai 
momentai. 

Išvados būtų tokios. Senųjų liaudies tikėjimų liekanos vestu- 
vių papročiuose atspindi pirmykštėje visuomenėje susikūrusį na- 
mų dievų kultą bei nekrokultą. Vestuvių apeigose aptinkame pir- 
mykščio žmogaus gamtos objektuose ir juose slypinčių dievybių 
garbinimo likučių. Įvairiose apeigose išryškėja tikėjimas demo- 
nais, piktosiomis dvasiomis bei agresyviais, maginę galią turinčių 
žmonių kėslais. Pastarasis tikėjimas sukūrė sudėtingą apotropei- 
nės ir profilaktinės magijos veiksmų konglomeratą. Kai kurios 
maginės priemonės turėjo lemti gerą naujos šeimos gyvenimą, 
padėti merginoms ištekėti. 

Keičiantis vestuvių apeigoms, palaipsniui nyko jų sakralinis 
maginis turinys. Mūsų amžius pirmojoje pusėje daugelis seno- 
sios sakralinės kilmės apeiginių momentų buvo išnykę arba 
pakitę. Šiuolaikinėse vestuvėse išliko tik dalis tradicinių elemen- 
tų, įgijusių naują emocinę arba pramoginę prasmę ir atitinkančių 
socialistinio gyvenimo turinį. 


Spausdinama iš: Senieji tikėjimai naujausių tyrinėjimų šviesoje, Vilnius, 1977, 
p. 73-90. 


* LTR 1948 (1); 2909 (257); 1310 (16); VVU RS, f. 81 - Rašyt. 117: f. 81 - 
Rašyt. 216. 

RŪTA GIEDRIENĖ 


SENOJO NEKROKULTO APRAIŠKOS XX a. LIETUVIŲ 
KAPINĖSE IR JŲ PRIEŽIŪROS PAPROČIUOSE (1977) 


Įvairių tautų žmonės laidojimo vietas stengiasi prižiūrėti ir 
tvarkyti taip, kaip senelių kapus prižiūrėjo ir tvarkė tėvai. Kapi- 
nės, P. Knyševo (Kušnerio) žodžiais tariant, yra puikus istorinis 
šaltinis, liudijantis ne tik laiką, kuriam tiesiogiai priklauso, bet ir 
ankstesnes epochas!. Aišku, mūsų amžininkų statytas paminklas 
mažai ką pasako apie praeitį ir dar nereiškia, kad jo kūrėjas lai- 
kosi kadaise egzistavusio tikėjimo. Laidojimo vieta tvarkoma ne- 
sigilinant ir nebežinant motyvų, kodėl taip daroma. Liaudies me- 
nininkui stimulu įkūnyti medžiagoje vieną ar kitą vaizdinį, sukurti 
puošybinį elementą gali būti liaudies dainos, raudos epitetas. Se- 
nieji tikėjimai atsispindi folklore, ir jam artimos kapinių puoš- 
menos, šiandien jau tik dekoratyvinės, kartais taip pat liudija apie 
senuosius tikėjimus. 

Nustatyti, kada vienose ar kitose Lietuvos kapinėse pradėta 
laidoti mirusiuosius, nelengva. Pasitaiko, kad, pradėję tyrinėti dar 
XIX-XX a. pradžioje veikusias kapines, archeologai randa ne 
tik viduramžių, bet ir ikikrikščioniškosios Lietuvos laidojimų lie- 
kanų*. Seniausių Lietuvos gyvenviečių kapinės dažniausiai buvo 
prie bažnyčių. Steigdami Lietuvoje parapijas ir statydami bažny- 
čias, krikščionybės platintojai reikalavo mirusiuosius laidoti baž- 
nyčių rūsiuose arba šventoriuose. Laidojant bažnyčios teritorijo- 


"NM. H. Kymnuep (KuBimues), 3muuueckue meppumopuu u 3mHuueckue 
rpanhuųbi, MockBa, 1951, c. 176. 

* V. Milius, „Kapinės - etnografinių tyrimų objektas“, Archeologiniai ir 
etnografiniai tyrinėjimai Lietuvoje, Vilnius, 1972, p. 158. 

je, kunigams ne tik buvo lengviau kontroliuoti, kaip atliekamos 
apeigos, bet tai dvasiškiams buvo nemažas pelnas. Įsikūrus Lie- 
tuvoje įvairių katalikiškų ordinų rezidentūroms, pati aukščiausia 
dvasinė vyriausybė kaip privilegiją leisdavo mirusiuosius laidoti 
vienuolynų teritorijose. Pvz., 1518 m. popiežius Leonas X pran- 
ciškonams Vilniuje leido laidoti mirusiuosius jų bažnyčios rūsyje?. 

Kad privilegijos pasiektų savo tikslą, reikėjo priversti lietuvius 
laikytis bažnytinių reikalavimų. Lietuvoje buvo stipri tradicija mi- 
rusiuosius laidoti šeimos kapuose, ir XVII a. kartais net didikai 
testamentuose prašydavo juos laidoti ne bažnyčios rūsyje, o ten, 
kur palaidoti jų tėvai“. Miškuose, ant kalvų, upių ir ežerų pakran- 
tėse po visą Lietuvos teritoriją išsidėsčiusių valstiečių laidojimo vietų 
kontroliuoti Bažnyčia nepajėgė. Norėdami priversti gerbti altorių, 
krikščionybės platintojai dažnai jį statydavo žmonių gerbiamose 
vietose, kurioms priklausė ir senieji kapinynai. Net XVIII a., kada 
parapijų ribos jau buvo nusistovėjusios, dar pasitaikydavo, kad tra- 
dicinė laidojimo vieta lemdavo bažnyčios vietą. M. Valančius Že- 
maičių vyskupijoje nurodo, kad Platelių parapija įkurta 1564 m. 
Pagal bažnytinius reikalavimus Platelių apylinkių gyventojai turė- 
jo mirusiuosius laidoti Platelių bažnyčios rūsyje. Tačiau už dviejų 
kilometrų nuo Platelių, ant kalvos, prie Beržoro ežero buvo tradi- 
cinė laidojimo vieta. Laidojant bažnyčios neaprobuotose kapinė- 
se, be abejo, dalyvauti apeigose kunigai nebūdavo kviečiami. Ne- 
pajėgdamas kovoti su tradicija, 1753 m. Platelių parapijos klebonas 
pasirūpino, kad prie Beržoro būtų įrengta religinių apeigų atliki- 
mo vieta - pastatyta koplyčia. Kapinių koplyčia pradžioje buvo nau- 
dojama tik per laidotuves ir per mirusiųjų pagerbimo iškilmes. Jo- 
se, matyt, dalyvaudavo daug žmonių, nes 1759 m., M. Valančiaus 
žodžiais tariant, „plikoje vietoje“, prie koplyčios, „įsimetė kunigas, 
mintantis Dievo apvaizda“*. Apsigyvenus prie kapinių kunigui, 


3 F. Neviera, „Lietuvos pranciškonai observantai iki pirmosios provincijos 
įsikūrimo (1468-1536)“, Lietuvių tauta, 1, Vilnius, 1935, p. 204. 

* M. Valančius, Raštai, 2, Vilnius, 1972, p. 111. 

* Ibid., p. 202, 164. 

koplyčiai buvo suteiktos bažnyčios - filijos teisės ir įteisintos kapi- 
nės, kuriose ir dabar dar laidojami mirusieji. 

XVIII a. pabaigoje buvo atšauktas Bažnyčios reikalavimas mi- 
rusiuosius laidoti prie bažnyčių. Lietuvoje pradėjo įsigalėti cari- 
nės Rusijos įstatymai. Rusijoje mirusiuosius laidoti šventyklų ir 
vienuolynų teritorijose uždraudė Jekaterina II. XVIII-XIX a. 
draudimas buvo ne sykį pakartotas, palaipsniui jį sugriežtinant, 
reikalaujant iš viso nelaidoti mirusiųjų gyvenviečių teritorijoje (ne 
arčiau kaip 420 m nuo paskutinio gyvenamojo namo)". Tiesa, ir 
Rusijoje kai kurioms cerkvėms ir vienuolynams buvo daromos 
išimtys, laidojimo vietos paliktos bažnytinių organizacijų priežiū- 
rai. Administracija tereikalavo laikytis sanitarijos-higienos taisyk- 
lių, tačiau jos daugiau atitiko liaudies tradicijas negu bažnytines 
dogmas. Sanitariniai įsakymai reikalavo neužteršti požeminių van- 
dens telkinių, laidoti taip, kad mirusiojo palaikai nesiektų grunti- 
nio vandens lygio per 0,5 m, o laidojant drėgno dirvožemio že- 
mumose - kapinių teritoriją drenuoti. Katalikų bažnyčia Lietuvoje 
turėjo oficialiai pripažinti, pašventinti daug tradicinių lietuvių lai- 
dojimo vietų, nes jos labiau atitiko administracines normas, negu 
prie bažnyčių, gyvenviečių teritorijoje esančios kapinės. 

„Vėlių kalnelis“ dažnai minimas lietuvių raudose. Kalvom tur- 
tingoje Pietryčių Lietuvoje kapinėms vietas paprastai parinkdavo 
ant artimiausių šalia kaimo kalvų. Lygumose, kur laidojimo vietai 
sausos kalvos parinkti nebuvo galima, lietuviai ne drenavo dir- 
vožemį, bet stengėsi kapinėms suteikti „vėlių kalnelio“ pavidalą. 
Drėgnose durpingose Šiaulių-Radviliškio apylinkėse kapinės - daž- 
niausiai paaukštintos vietos. Ne visų jų susikūrimo istorija aiški, 
tačiau spėjama, kad kapinių teritorija būdavo paaukštinama. Nir- 
taičių kapinių teritorijai žemes karučiu suvežė ir supylė XIX a. 
pabaigoje J. Gedminas, valstietis liaudies menininkas, visą gyveni- 
mą paskyręs šiam panteonui". Šaulėnuose, netoli Nirtaičių, ne tik 


6 JnyukioneguueckuU CAOBapb, XV, C.-MeTep6ypr», 1895, c. 283. 
" A. Sirmulis, Lietuvių liaudies akmens plastika, LTSR valstybinio dailės ins- 
tituto diplominis darbas, 1974, p. 41. 

paaukštinta visa kapinių teritorija, bet ir iškeltas plotas, kurį užima 
šeimos kapai. Šaulėnų kapinėse laidojimo vietos sudaro savotiš- 
kus laiptus: 20-30 cm paaukštinama šeimos kapų teritorija, atski- 
ro kapo vieta dar paaukštinama ir tik ant jos kyla cementiniu ren- 
tiniu apjuosti ar kaip kitaip sutvirtinti patys kapų sampilai. 
Šaulėniškiai aiškina, kad vieta drėgna, negalima artimųjų palaikų 
mesti į vandenį. Tai tipiški tautos, kurios laidojimo papročiuose 
buvo kremacija ir užkasimas (mirusieji niekad neplukdyti vande- 
niu), atstovų pasiaiškinimai. Čia aiškūs tikėjimo į „gyvą numirėlį“ 
atgarsiai; jam ne vis tiek, kaip ir kur jį palaidos. 

S. Tokarevas nekrokulto genezę kildina iš socialinio prierai- 
šumo ir tvarkos instinktų. Pirmasis skatino pastangas mirusįjį iš- 
saugoti, antrasis vertė žmones palaikų atsikratyti". Mirusiųjų bai- 
mė ir garbinimas, rūpinimasis pomirtine gerove ir stengimasis, 
kad jie negrįžtų pas gyvuosius, - du prieštaringi motyvai, būdingi 
beveik visų tautų nekrokultui. Protėvių garbinimas ypač būdin- 
gas žemdirbių tautų laidojimo papročiams, atspindintiems tikėji- 
mą, kad užkasti į žemę mirusieji iš jos gelmių gali pasiųsti derlių 
arba jam sukliudyti, gali priversti žemę gimdyti arba sulaikyti jos 
vaisingumo jėgas". 

Lietuvių raudų įvaizdžius dailėtyrininkai aptinka senovės Egip- 
to architektūroje. Piramidė pradžioje tebuvo įtvirtintas kalnelis, 
„mastaba“, išvertus į lietuvių kalbą - „vėlių suolelis“. Mastaba, — 
rašo E. Matijė, - I dinastijos laiku buvo namas su dvejomis duri- 
mis ir kiemu, kuriame aukojamos aukos. Namas teturėjo kalne- 
lio formą ir būdavo pastatomas iš smėlio ir akmens nuolaužų". 
Namus laidojimo vieta laikė ir kai kurios kitos tautos. Pvz., rusų 
valstiečiai vengdavo sakyti „einu namo“, nes šis posakis galėjo 
būti kitų suprastas kaip „ruošiasi mirti“!!. 


* C. A. TokapeB, Pannue bopmbi peauruu u ux pa3Bumue, MockBa, 
1964, c. 164— 166. 

* B. A. [Mponn, Pycckue arpapnsie npa3ghuKu, AeHuHrpas, 1963, c. 23. 

"0 E. MaTbe, HckyccmBo gpeBKnero Erunma, MocksBa, 1970, c. 26. 

"A. K. Been, Ouepku pycckoū Mugonoruu, 1, MeTporpaAB, 1916, 
c. 97. 

Daugelis agrarinių tautų, laidodamos mirusiuosius, tarsi per- 
keldavo juos į kitą gyvenamąjį būstą, ir šeimos nariai privalėjo 
prideramai atlikti apeigas, pasirūpinti, kad būstas būtų vėlei pa- 
togus. Kyla klausimas, ar šiandien Lietuvos kapinėse yra tradici- 
jų liekanų taip tvarkyti laidojimo vietą, lyg ji būtų mirusiųjų pro- 
tėvių buveinė. 

Senieji rašytiniai šaltiniai pateikia gana prieštaringus duome- 
nis. Štai, pavyzdžiui, 1425 m. Sambijos vyskupas draudžia prū- 
sams lėbauti, vaitoti ant kapų. Bet jis reikalauja kapines tvoromis 
aptverti, kad gyvulys neįeitų"“. Panašius draudimus bei reikalavi- 
mus yra pareiškęs XVII a. Įsruties apylinkių bažnytinis vizitato- 
rius“, XIX a. pabaigoje-XX a. pradžioje lietuviai lankydavo ka- 
pines net džiugiais gyvenimo momentais, sukurdami šeimas"“, 
rudenį, ant balto rankšluosčio padėję, nešdavo į kapines maisto, 
vandens indelį!?. Jei lietuviai atkakliai laikėsi tradicijos būti prie 
tėvų palaidotais, kapines lankydavo, puotaudavo, net dovanas ant 
kapų dėdavo, vadinasi, laidojimo vietą siejo su vėlėmis, kapines 
sąmoningai ar nesąmoningai laikė protėvių buveine. Kodėl gi ją 
blogai prižiūrėjo, net aptverti nepasistengdavo? 

Rašytinių šaltinių autorių melu šiuo atveju kaltinti negalima. 
„Vėlių tvorelių“ nemini mūsų folkloras. Žemaitijos kapines juo- 
siantys zomatai dažnai pastatyti vietos kunigų ar dvarininkų ini- 
ciatyva. Ylakių (Skuodo r.) zomato sienoje yra net akmuo su už- 
rašu, kad kapinės aptvertos ne tik kunigo iniciatyva, bet netgi jo 
lėšomis. Dzūkų kaimo kapinių tvoros neišvaizdžios. Jei kapinės 
stačiu skardžiu į ežerą ar upę nusileidžia, iš tos pusės neaptveria- 
mos. Dzūkai apie Dubičius išsimatuodavo tvorų ilgį ir sodybom 
išsidalydavo. Kiekviena šeima savąją dalį tvėrė kaip išmanė, siek- 
dama tik vieno tikslo - kad gyvulys nejeitų, netremptų laidojimo 
vietos. Pvz., lyg ganykla žardine tvora apie 1970 m. buvo aptver- 


'* P. Pakarklis, Kryžiuočių valstybės santvarkos bruožai, Kaunas, 1948, p. 263. 

" Recessus generalis, Konigsberg, 1639, p. 108-110. 

“L. Sauka, Dainuojamosios tautosakos klausimai, Vilnius, 1968, p. 86. 

"* B. Buračas, „Mirusiųjų garbinimo papročiai Aukštaitijoje“, Ūkininko pa- 
tarėjas, 1937, nr. 44. 

tos Daržininkų kaimo kapinės, kurių vartai gražūs, kaimo kalvio 
kaltinėmis saulutėmis papuošti. Kapinių vartams ir tvoroms Lie- 
tuvoje rodomas nevienodas dėmesys. Lietuvių raudose minimi 
„vėlių varteliai“, o kapinių vartų puošmenos labai artimos pasto- 
viems folkloro epitetams. Saulelė — motulė, Mėnuo - tėvelis, 
Žvaigždės - sesulės... Kaip tik šiuos dangaus kūnus ir vaizduoja 
lietuviškų kapinių vartų puošmenos. Mirusieji šeimos nariai į „am- 
žinąją tėviškėlę“ būdavo įnešami pro vartus. Šie žodžiai, įkūnyti 
dailės kūrinyje, buvo sulyginami su dangaus kūnais. Maža to, ne 
visus mirusiuosius palydint šie liaudies menininkų išpuošti „vėlių 
varteliai“ galėjo būti praveriami, ne visi turėjo teisę kartu su pro- 
tėviais ant „vėlių suolelio“ sėstis. 

D. Zeleninas senuosiuose tikėjimuose išskiria dviejų rūšių vaiz- 
dinius: vaidulius, kurie, gyvendami su piktosiomis dvasiomis, bū- 
davo susidėję arba kuo nors gyvųjų nuskriausti, todėl ir po mir- 
ties pikti bei kerštingi, ir protėvius, gerbiamus ir savo šeimai be 
pelnytos priežasties nekenkiančius, suinteresuotus jos gerove ir 
jos išlikimu. Žmones, įtariamus raganavimu, savižudžius, prasi- 
gėrusius rusų valstiečiai stengėsi laidoti pelkėse, savižudybės vie- 
tose!“, o jų palaikų slavai ir germanai nenešdavo pro duris, bet 
traukdavo pro duobę, iškastą po slenksčiu, arba per sienoje pa- 
darytą angą". 

Lietuvoje pavojingų mirusiųjų palaikai būdavo laidojami nuo- 
šalesnėse vietose, ant laukų ribų arba kapinių patvoriuose, kam- 
puose, nuo bendrosios laidojimo vietos atidalytuose grioveliais. 
Šie grioveliai Lietuvos kapinėse dar nesuspėję užgriūti. Su tikėji- 
mu į vaidulius Bažnyčia kovojo neaktyviai, nes laidojimą „nešven- 
tintose vietose“, liaudies vadinamuose „siratkampiuose“, „savi- 
žudžių“, „pasikorėlių“, „muzikontų“ kapuose, jai buvo paranku 
taikyti kaip bausmę už religinių dogmų nesilaikymą". Vaidulių 


16 A. K. 3eneHnnH, Op. cit., c. 11— 15. 

" A. AKnyunH, Caku, AūgbA U KOHU KūK NPUKAgAEJXHOCMU NOXOPONHOTO 
06paga, MockBa, 1890, c. 83 — 92. 

"* J. Jurginis, Kaip bažnyčia Lietuvoje gynė išnaudotojų interesus, Vilnius, 1954, 
p. 34. 

palaikus į laidojimo vietą valstiečiai stengdavosi vežti ne keliais, 
bet palaukėmis"", į „siratkampius“ įkeldavo per kapinių tvorą. Visa 
tai liudija ne tik pastangas neparodyti iš kapo ištrūkusiam vaidu- 
liui kelio grįžti pas gyvuosius, bet ir tikėjimą, kad keliais, pro var- 
tus vaikšto ne tik gyvieji, bet ir vėlės. 

XX a. pradžioje Užnemunėje per laidotuves prie kapo duo- 
bės rankose būdavo laikomos ilgos medžio šakelių pynės. Prie 
karsto, pyne apsupti, su palaikais atsisveikindavo giminaičiai, 
už pynės stovėdavo kiti laidotuvių dalyviai. Užnemuniečiai kar- 
tais teigdavo, kad vėlės glaudžiasi prie giminaičių, jie per laido- 
tuves privalo būti greta, kad vėlci nereikėtų nuo vieno prie kito 
bėgioti“?. Prie duobės gimines paliekant šiapus pynės, matyt, bū- 
davo sudaromos sąlygos vėlei su artimaisiais atsisveikinti, ta- 
čiau kraujo ryšiais su mirusiuoju nesusiję palydovai atsiriboda- 
vo nuo jo uždarą ratą sudarančia pyne, kuria vėliau būdavo 
apsukamas sampilas. 

Dzūkijoje šeimos kapų teritorijos aptveriamos retai, o Užne- 
munės kapinėse daug tvorelių, pylimėlių. Igliaukos (Kapsuko 
[dab. Marijampolės. - Red. past.) r.) kapinėse apie sampilus da- 
romi 20-30 cm aukščio žemės pylimėliai, juodžemiu išbarstomos 
juostelės. Ties sampilu, mirusiojo kojūgaly, šių sąlyginių aptvėri- 
mų linijos nutrūksta - sudaromas įėjimo įspūdis. Pabrėžiamas 
įėjimas į šeimos kapus ir Šunskų (Kapsuko r.) kapinėse. Šeimos 
kapų teritorijos čia dažnai aptveriamos žemomis, iki pusės metro 
aukščio tvorelėmis su varteliais. Šunskų kapinėse ankšta. Ne vi- 
sus vartelius galima praverti. Varteliai brangina ir aptvėrimų kai- 
ną. Tačiau po šiais niekieno nevarstomais varteliais dažnai būna 
net slenksčiai padaryti. Matyt, lietuviai, kaip egiptiečiai bei kitos 
protėvius garbinančios tautos, pripažindavo vėlėms teisę į namus 
sugrįžti. Tačiau tik protėviams - vaiduliai kapinėse būdavo at- 


? M. Čilvinaitė, „Sargdinimo, marinimo ir laidotuvių papročiai“, Gimtasis 
kraštas, 1943, nr. 31. p. 196. 


“ J. Basanavičius, Iš gyvenimo lietuviškų vėlių bei velnių, Chicago, 1915, 
p. 74. 82. 

skirti nuo gyvųjų uždaromis linijomis, jų kapai akmenimis, šako- 
mis, net rogėmis užgriozdinami. 

Sunku atsakyti į klausimą, ar „vėlių varteliai“ būdavo visą lai- 
ką atviri, ar nebuvo lietuvių laidojimo vietose sąlyginių aptvėri- 
mų, kurių nepastebėjo krikščionybės platintojai. Mordviai, pa- 
laidoję mirusįjį, brėždavo kastuvu tris uždarus apskritimus, kurių, 
jų tikėjimu, vėlės peržengti negalėjo?!. Švenčionių, Ignalinos ra- 
jonuose yra išlikusių griovelių, ištisai iki vartų juosiančių visą ka- 
pinių teritoriją. Griovį ne kiekvienas žvėris peršokti gali; tai ne 
tvora, bet vis dėlto tikras, ne tik sąlyginis atitvėrimas. Norint pro- 
tėviams įsiteikti, išėjimas (nebūtinai vartų formos) turėjo būti ak- 
centuojamas, aptvėrimui galėjo užtekti net ir sąlyginės, kastuvu 
nubrėžtos linijos. 

Egiptiečiai mirusiuosius laidoti veždavo galva į priekį. Tau- 
tos, kurių laidojimo papročiuose ryškesnė mirusiųjų baimė, pa- 
prastai palaikus į kapines gabena kojomis į priekį, kartais numi- 
rėliui net akis užrišdamos, kad jis nematytų kelio grįžti atgal pas 
gyvuosius**. Lietuviai visų mirusiųjų palaikus veža į kapines ko- 
jomis į priekį; žemaičiai dar XX a. pradžioje palaikus išnešę, daž- 
nai skubėdavo uždaryti namų duris, kad mirusysis paskui save 
neišsivestų kitų šeimos narių. Lietuvių laidojimo papročiuose yra 
išlikusių ne tik vaidulių, bet ir protėvių baimės pradmenų, todėl 
reikia suabejoti, ar laidojimo vietos bent sąlyginai nebūdavo ati- 
tveriamos. 

Gedulo sąvoka šiandien suprantama kaip liūdesys, sielvartas 
dėl mirusiojo. Tačiau XIX a. pabaigoje lietuvių gedulo papro- 
čiams buvo ne tokie būdingi reikalavimai nesilinksminti, kiek 
draudimai dėl mirusiojo sielvartauti. Jei žemaitė, aukštaitė ar už- 
nemunietė labai dėl mirusiojo vaiko liūdėjo, jai būdavo aiškina- 
ma, kad vaikas pomirtiniame gyvenime turės po jos ašaras brai- 
dyti, vaikščioti šlapiais drabužiais, nešioti sunkius drobės rietimus 


2 H. O. MokiiuH, Peauruo3nbie BepOBUKHUA MOpgBb!, CapaHcK, 1968, 
c. 52- 53. 
2 E. T. Karapos, Peaurua gpeBhux caaBAKH, MocksBa, 1918, c. 60. 


ir pan. Žmonoms kartais būdavo patariama per dažnai ant vyrų 
kapų nesilankyti, nes mirusieji nuo kapinių iki namų vartų žmo- 
nas palydėti turi". Folkloro ir etnografiniais duomenimis, gedu- 
las - tai periodas, per kurį artimieji privalo mirusįjį prisiminti, jo 
pomirtine gerove rūpintis, tačiau savo sielvartu jiems ramybės 
drumsti negalima. 

Lietuviškoje vaikų greitakalbėje sakoma, kad gandro močia 
(pati), ragana, pakepė bandeles, šiaudų kūliu surišo ir po varvek- 
liais pakišo. Vaikiška greitakalbė - nepatikimas šaltinis, tačiau 
duona, kišama po varvekliais, kiek primena aukojimo formą, apie 
kurią XV a. yra paliudijęs J. Dlugošas. Jis rašė, kad lietuviai dė- 
davo bandeles ant žievės padėklų, tą maistą vėliau sulesdavo 
paukščiai“. 

Lietuvių kapinėse ir šiandien daug paukščių. Visoje Lietuvo- 
je į medžius kapinėse dažnai keliami inkilėliai. Dzūkijoje pasitai- 
ko, kad stiebai su inkilėliais tvirtinami prie kapinių tvorų (pvz., 
Lynežerio kap. Varėnos r.). Mažose Dubičių apylinkių kapinai- 
tėse iškelti net 2-3 gandralizdžiai. Apie tai užklausti, senesnieji 
žmonės kartais aiškina, jog gandrai numirėlius linksmina, paukš- 
čiai klega, lyg kas poterius kalbėtų. Lietuvių prietaruose gandras 
siejamas su šeima, sėkme gyvulininkystėje: kur gandrai perisi, ten 
arkliai sekasi, to ūkininko gyvulių kirmėlės neužpuolančios. Sak- 
mėje teigiama, kad gandras siunčia vėles išlaisvinti, kad jie - žmo- 
nės, atsisakę pratęsti savo giminę ir už tai Dievo paversti paukš- 
čiais?. Dievo paversti, o galbūt deivės, turėjusios ryšį su šeima, 
vaisingumu, globojusios mirusiuosius. Čekų tyrinėtojo P. Šafari- 
ko teigimu, slavų tikėjimuose tokios funkcijos buvo skiriamos Žy- 
vai, žemės deivei. Priglausdama į žemės gelmes mirusiuosius, ji 
ir globodavo juos. Žyvos paukščiu buvo laikoma gegutė“, 


“ J. Basanavičius, op. cit., p. 112-116. 

“ J. Dlugosz, Opera omnia, XII, Krakow, 1877, p. 179. 

“ J. Elisonas, „Mūsų krašto fauna lietuvių tautosakoje“, Mūsų tautosaka, 5, 
Kaunas, 1932, p. 63-84. 


* IM. Llabapuk, CaaBanckoe hapogonucanue, MockBa, 1843, c. 30 — 32. 

Lietuvių kaimo kapinėse dar galima pamatyti į medžius įkel- 
tus bičių avilius (Daržininkų kap. Varėnos r., Kazitiškio kap. Ig- 
nalinos r., Žvaginių kap. Klaipėdos r.). Su paukščiais ir bitėmis 
susiję lietuvių prietarai bei juos atspindintys papročiai kiek pana- 
šūs. Pavyzdžiui, paprotys reikalauja gandro lizdui pamatus dėti 
dviese, o avilius reikia kopinėti su bičiuliais. Bičiuliams susipy- 
kus, žūstančios bitės; šeimos nariams nesugyvenant, apleidžian- 
tys sodybas gandrai. Gandro klegesys prilyginamas maldai, tokia 
pat reikšmė skiriama kartais prie mirusiojo degančiai vaškinei 
žvakei. Lietuvių folklore atsispindi tikėjimai, kad žmogaus vėlės 
išskrendančios paukščiais arba bitėmis“?. Inkilėliai, gandralizdžiai, 
aviliai kapinėse yra atsiradę neatsitiktinai. Tai, kad avilius kapi- 
nėse kelti yra senas paprotys, patvirtina jau pati avilių forma - 
keliami dažniausiai skobtiniai, buityje nebenaudojami aviliai. 

Lietuvos, ypač Dzūkijos, kaimuose galima atrasti kapinių, lyg 
ir netvarkomų. Želia jose krūmokšniai, žolėje nesimato takų, nu- 
džiūvę medžiai nenukertami, sutrūniję paminklai nepašalinami. 
Tačiau tai ne abejingumo laidojimo vietai požymiai, bet kapų prie- 
žiūros papročiais pasireiškiančios reinkarnacijos idėjos. „Dai, ko- 
kiu žolynėliu sprogai, dai, kokiu medžiu sulaposi...“, - kreipia- 
masi į mirusįjį raudoje. Jeigu šiuos žodžius laikytume tik retoriniu 
klausimu, o ne animistinio tikėjimo atgarsiu, manytume, kad lie- 
tuviai tikrai nesirūpino laidojimo vietomis. Tačiau folkloro įvaiz- 
džiai ir liaudies papročiai vieningi: poetine kalba išreiškiamas ti- 
kėjimas, kad mirusysis gali persikūnyti į augalą, į paukštį; laidojimo 
vietoje joks žolynas nenaikinamas, nuo jo joks paukštis nenubai- 
domas, iš kapinių neišnešama nieko, kas ten kartu buvo įnešta, 
pasodinta ar savaime išaugę. Dar ir šiandien prietaringesni vals- 
tiečiai teigia, kad, iš kapinių ką nors namo parsinešus, naktį teks 
mirusį Susapnuoti. 

Animistiniai tikėjimai neįrodo, tačiau ir nepaneigia, tikėjimo 
įasmenintas dievybes. Animizmas necharakterizuoja kokios nors 


"7 J. Balys, Lietuvių pasakojamosios tautosakos motyvų katalogas. Kaunas, 
1936, p. 224. 

vienos religijos stadijos, ypač ankstyvosios, - rašo S. Tokarevas. — 
Jis - svarbiausias kiekvienos religijos elementas*. 

Senųjų tikėjimų reliktai Lietuvos kapinėse šiandien liudija bu- 
vusį nekrokulto dvilypumą ir protėvių kulto ryšius su agrariniais 
kultais. Yra čia nors ir neryškių, tačiau folkloro patvirtinamų zoo- 
latrijos požymių, kuriuos galėjo turėti tik sudėtingų religinių vaiz- 
dinių sistema. 


Spausdinama iš: Senieji tikėjimai naujausių tyrinėjimų šviesoje, Vilnius, 1977, 
p. 60-72. 


* C. A. Tokapes, Peaurua B ucmopuu HapogoB Mupa, MocksBa, 1965, 
c. 204. 

STASYS SKRODENIS 


JONINIŲ, ARBA KUPOLIŲ, ŠVENTĖS VARDO IR 
PRASMĖS KLAUSIMU (1977) 


Lietuviai senovėje vasarą, birželio 24 dienos išvakarėse ar net 
ištisą mėnesį, šventė populiarią šventę, plačiausiai žinomą Joni- 
nių vardu. Šis vardas neabejotinai atėjo su krikščionybe ir tik- 
riausiai išstūmė senesnį šventės pavadinimą, aptinkamą rašyti- 
niuose šaltiniuose, papročiuose ir tautosakoje. 

Tarybiniais metais mokslininkai, atkreipę dėmesį į Jonines, 
kėlė ir jų vardo problemą, reikšdami kai kada nepasitenkinimą 
dėl minėto vardo, ieškojo būdų surasti, atkurti tikrąjį pavadini- 
mą. Dauguma linko jas vadinti Kupolių, kiti - Rasų švente, o 
tretieji siūlė pavadinti pačių sugalvotais, neva plaukiančiais iš pa- 
pročių vardais, pvz., Trumpės šventė, t. y. dėl to, kad švenčiama 
trumpiausią metų naktį (analogiškai I/gės šventė - Kalėdos). 

Surinkus visa, kas rašyta apie tą šventę, susidarytų vos ne po- 
ros šimtų pozicijų bibliografinis sąrašas, tačiau šventės ir jos var- 
do prasmės aiškinimai yra įvairūs ir tebekelia abejonių: kalbinin- 
kai kartais nepakankamai atsižvelgia į etnografinę medžiagą, o 
etnografai ir tautosakininkai irgi ne visada imasi nuodugniau ana- 
lizuoti kalbininkų aiškinimus. Šiame darbe ir bandoma suabejoti 
vienu kitu teiginiu, pasiremiant kalbos, etnografijos ir tautosa- 
kos faktais. Tai bus kol kas hipotezė, kurią tolesni lyginamieji 
tyrinėjimai turėtų patikslinti. 

Svarbiausias objektas - šventės pavadinimai, kurie, mūsų ma- 
nymu, turėtų padėti spręsti Joninių šventės prasmės problemą ir 
pagaliau galutinai išaiškinti patį vardą. 

Žodžio Joninės kilmė daugmaž aiški ir specialiai nagrinėti 

neketinama. Jis Lietuvoje minėtos vasaros šventės prasme jau 
žinomas XVIII a. P. Ruigys Lietuvių-vokiečių ir vokiečių-lietuvių 
kalbų žodyne (1747) vartoja Joninių terminą šventės pavadinimui 
ir to žodžio vedinį jonažolėms apibūdinti!. Tačiau vokiškai-lietu- 
viškoje dalyje, be žodžių Joninnės ir Jonin Žolės, žolių pavadini- 
me pirmoje vietoje pavartotas žodis Kupolės*. Panašiai, kaip ir 
pirmuoju atveju, terminus vartoja ir K. G. Milkus Lietuvių-vo- 
kiečių ir vokiečių-lietuvių žodyno (1800) lietuviškai-vokiškoje da- 
lyje?, kartu įvesdamas ir atskirą poziciją žodžiui Kupolės“. Vo- 
kiškai-lietuviškoje dalyje viskas taip pat, kaip ir P. Ruigio žodyne". 
Plačiau neanalizuojant Joninių žodžio, nes tas terminas, aišku, 
atėjęs per krikščionių religiją“, norisi tik pabrėžti, kad toks šven- 
tės pavadinimas yra labai populiarus ir žmonėse išlikęs ligi šių 
dienų. Jo vartojimo tikslingumu kartais suabejojama ateistiniais 
sumetimais ir, rodos, visai be pamato. Šis žodis toks pat vartoti- 
nas arba nevartotinas, kaip ir vardas Jonas. O svarbiausia yra tai, 
kad Joninės žymėjo liaudies šventę, per kurią buvo renkamos žo- 
lės, deginami laužai, ieškoma paparčio žiedo, buriama laimė. Šis 
faktas tarybiniais metais jau buvo akcentuotas. „Joninių termi- 
nas, - rašė Amb. Jonynas, - negali daryti aliuzijų į kokį nors reli- 
giškumą, nes liaudinis Joninių ceremonialas susijęs tiktai su baž- 
nytinės šventės išvakarėmis, 0 ne su šventojo garbei skirta diena“". 
Patikslinant reikėtų pridurti, jog ne liaudinis ceremonialas taikė- 


! „Jonines, nū, f. pl. das Johannsfest; Jonin Žėlės, f. pl. Johannskraut“ (Ph. 
Ruhig, Littauisch-Deutsches und Deutsch-Littauisches Lexicon[...]. Koningsberg, 
1747, p. 48). 

? „Johannskraut, Kupėlės, liū, f. pl. Jonin Žolės, liū, f. pl.“ (Ph. Ruhig, op. 
cit., p. 216). Be to, čia dar įdėtas ir kitas žodis: „Johannswurmlein, Nibbras, bro, 
m. aber Nybrus f. in Littauischen Register“. 

* „Jonines, nū, f. das Johannisfest. Per Joninnes, auf Johann. Joninžolės, ū. f. 
Johannskraut“ (Chr. G. Mielcke, Littauisch-Deutsches und Deutsch-Littauisches 
Wonerbuch[...], Koningsberg, 1800, p. 97). 

* „Kupolės, lū, f. Johanniskraut (Chr. G. Mielcke, op. cit., p. 136). 

* Chr. G. Mielche, op. cit., p. 288. 

* Žr. Amb. Jonynas, „Joninės ar kupolinės?“, Literatūra ir menas, 1958 12 05. 

" Ibid. 

si prie bažnytinės šventės datos, o atvirkščiai, Bažnyčia priderino 
savąją šventę prie liaudiškosios“, ir papročiai, daugiausia susikon- 
centravę Joninių išvakarėse, faktiškai nesiriboja jomis, bet išsitę- 
sia net ligi Petrinių (birželio 29 d.). 

Senieji šaltiniai tą šventę vadino ir kitu vardu, dažniausiai Ku- 
polių (rusų ir lenkų raštuose - Kupala), o kartais ir Rasos šventės 
vardais. 

Pradėkime nuo Rasos vardo. Jis pasirodė XIX a. ir pirmą 
kartą, rodos, užfiksuotas T. Narbuto Lietuvių tautos istorijoje 
(1838). Jis rašo: „Lietuvoje nuo gegužės 25 dienos ligi birželio 
25 dienos buvo Ladonei pašvęstos dienos. [-..] Paskutinė diena 
buvo Rasos šventė“?. Kitoje vietoje jis dar patikslino, jog ta šven- 
tė buvusi šv. Jono Krikštytojo dienos išvakarėse, t. y. birželio 
23-iosios vakare!“. T. Narbutas nesitenkino trumpais duomeni- 
mis, tačiau mėgino lyginti lietuvių šventę su analogiška slavų 
švente ir Rasos vardą siejo su upių ir vandenų garbinimu, bū- 
dingu lietuviams: „Galbūt dėl to pavadino Rasos švente, kad 
senovėje manė, jog upės yra jūros vaikai arba susidaro iš jūrų 
garų, iš kurių rasa atsiranda“"!. Po to panašiai šį žodį paminėjo 
ir M. Valančius Žemaičių vyskupystėje, sakydamas, kad ta šven- 
tė buvo švenčiama Lietuvoje iki krikščionybės įvedimo: „Garsi 
tos nakties iszejga, buwa atminimu stabmeldiszkos szwętes Raszos, 
katrą idiem Birzieluj bęngątes žemajtej lig i Kristusu neitikiejusis 


* Žr. P. Dundulienė, Žemdirbystė Lietuvoje (Nuo seniausių laikų ligi 1917 
metų), Vilnius, 1963, p. 160. 

* T. Narbutt, Dzieje narodu litewskiego, 1, Wilno, 1835, p. 40. 

0 „W wigiliją $. Jana Chrzciciela, to jest, 23 czerwca, przypadalo šwięto Ro- 
sy, na czešė bogini Lado obchodzone. [...] zaczynalo się to šwięto w nocy przed 
dniem 24 czerwca, i ta noc nazywa się wlašciwie Rosa, ktorą šwięšity ludy polnoc- 
ne, prawie wszystkie [...]“ [1] (T. Narbutt, op. cit., p. 305). 

" „Mitologowie stawiafscy postrzegają, že to šwieto u Slowian, Kupalą zwa- 
ne, polączone bylo z modltami do rzek i žrėdet; zapewne i Litwini, ktėrzy ušwię- 
cali swoje wody ptynące i stojące, w tym dniu przynosili im ofiary. ktėre wrzuco- 
no do wody. Može nawet dla tego nazwali šwigtem Rosy, že starožytnošč 
mniemala, iž rzeki są dziečmi morza, czyli się tworzą Zz wyziewow morskich, Z 
jakich rosa powstaje“ [2] (T. Narbutt. op. cit., p. 306). 

Szwetina“'?. Tačiau ir lieka neaišku, ar jo laikais dar taip vadino 
šventę, ar ne. Kitais atvejais aprašomas Joninių šventimas Vilniu- 
je, Rasų kalnelyje. Antai L. Jucevičius Lietuvoje (1846), aprašyda- 
mas ne tik lietuvių, bet ir kaimyninių tautų Joninių papročius, pa- 
žymi, kad „Vilniuje švento Jono vaikštynės yra plačiai žinomos 
pavadinimu eiti į Rasas, kur žaidžiama iki saulės tekėjimo“ ". 
Išnašoje autorius dar patikslina: „Rasos Vilniuje yra giraitė už Mi- 
sionierių parapijos kapinių“!*. Panašiai, neabejotinai remdamasis 
ir T. Narbuto darbais, rašė A. Kirkoras, nurodydamas, kad vilnie- 
čiai Kupolių šventės išvakarėse rinkdavosi į Rasa vadinamą vietą: 
„Vilniuje yra ypatinga aptverta vieta, vadinama Rasa, nuo kurios 
ir kapinės gavo Rasos vardą. Ten švenčiama šv. Jono išvakarėse, 
birželio 23 d.“ Tuo tarpu pati šventė Lietuvoje buvusi vadinama 
Kekiris'“. Tą vardą pakartoja ir P. Bezsonovas, aprašydamas balta- 
rusių tautosaką ir papročius: „Lietuviai tą šventę vadina iki šiol 
Kekiris, o deivė - garsioji Lada, kuriai degdavo laužus, šokinėda- 
vo per juos, aukojo baltus gaidžius, dainavo dainose „Lada, Lada 
Di-do musu Deve“. Jų šventė apsupta nuostabiu mitu apie Rasą 
(Pacce), Krūminę, Nojolę (Hoione), Poklių ir jo Pragarą“". Tos 
apeigos vykstančios Rasose!š. 

Vėliau rašiusieji autoriai, remdamiesi minėtais šaltiniais, ret- 
karčiais pakartodavo Rasos šventės vardą, pvz., J. Šliūpas" ir kt. 


"2 M. Wolonczewskis, Žemajtiu wiskupiste, 2, Wilniuje, 1848, p. 170-171. 

P L. Jucevičius, Raštai, Vilnius, 1959, p. 236. 

"* Ibid., p. 236. 

5 A. Kupkop, „3THorpabuveckKWū B3rAgĄ Ha BHAeHCKYTO Try6epHHIHO 
(CTaTba nepBaa)“, Becmnuk umn. Pycckoro reorpagbuueckoro 06ujecmaa, 
12, CIT6., 1857, c. 271. 

'6 Ibid., c. 271. 

" Il. BeacoHoB, Bexopycckue necnu[...J, Mocxkaa, 1871, c. 66. 

"8 Ibid., c. 66. 

" Jis spėjo: „Gal ir upėms bei šaltiniams aukojo aukas mesdami vandenin?“ 
Tačiau latvių papročiai neteikė papildomos medžiagos Rasos šventės papročių, 
susijusių su rasa, aiškinimui ir aiškėjo ryšys su augmenija. Todėl beliko tik pri- 
durti, kad toji „šventė rišasi su saulės ir phalliaus kultu“ (J. Šliūpas, Lietuvių, 
latvių bei prūsų arba baltų ir jų prosenių mythologija, Šiauliai, 1932, p. 128. Taip 
pat jo kn.: Lietuvių tauta senovėje ir šiądien, 1, Plymonth, Pa, 1904, p. 436). 

Tačiau ir ankstesniųjų šaltinių, ir vėlyvesnių laikų autorių aiški- 
nimai gana migloti ir kyla abejonė, ar gyvavo iš viso toks Joninių 
šventės vardas, 0 jos šventimas Rasų vietovėje neduoda pagrindo 
tuo pačiu vardu pavadinti šventę. 

To gal ir nereikėtų rašyti, jei tarybiniais metais, nežiūrint 
nusistovėjusio termino ir blaškantis nuo vieno prie kito, nebūtų 
imta šį, patį nepopuliariausią, brukti į populiarią spaudą ir moks- 
lo darbus. Tuo labiau kad ir jos ryšiui su papročiais paaiškinti 
„surandama“ faktų, kurių visai nėra, ar tik užuominos XIX a. 
šaltiniuose. Antai Lietuvių etnografijos bruožuose pažymima, kad 
„Joninės senovėje buvo vadinamos Rasos švente“, o prof. P. Dun- 
dulienė dar labiau patikslina: „[...] pirmasis vardas [Rasos šventės. 
— S. S.] turi žymiai senesnę geneologiją, siekiančią pagonybės 
laikus, o Joninės atsirado žymiai vėliau, krikščionybės įtakoje“?! 
O senesnė vardo geneologija pagrindžiama tik tuo, kad „rasai 
senovės lietuviai skyrė ypač didelį dėmesį - juk ji po kaitrios 
vasaros dienos gaivina žemę“*?. Pabrėžiama, kad senovėje Lie- 
tuvoje buvusi „garbinama Rasa, kuri tautosakoje vaizduojama 
kaip mitinė būtybė. Jau pirmykščiai žemdirbiai pastebėjo, kad 
naktį rasa atgaivina augmeniją. Šitaip ir bus atsiradęs Rasos kul- 
tas“2, 

Tai labai abejotinas tvirtinimas, lygiai kaip ir apie rasos, kaip 
mitinės būtybės, garbinimą (šį faktą labiausiai akcentavo Bez- 
sonovas, kurio lietuviškos medžiagos autentiškumu ir tikslumu 
reikėtų suabejoti). Tikėjimo, jog rasa tam tikru momentu gali 
įgyti ypatingų savybių (pvz., Joninių rytą, nubraukus rankšluosčiu 
rasą nuo kelių kaimynų žemės ribų, galima atimti karvių pieną) 


2 Lietuvių etnografijos bruožai, Vilnius, 1964, p. 548. 

2 P. Dundulienė, „Rasa kėlė žolę“, Švyturys, 1969, nr. 15, p. 8. Rasą, kaip 
senovišką lietuvių šventę, randame ir kitų autorių rašiniuose. „[...] birželio pa- 
baigoje prie garsių Kernavės piliakalnių senoviškai švenčia vasaros saulėgrąžos 
šventę - Rasą“ (A. Indronis, „Rasos šventės“, Kraštotyra, Vilnius, 1969, p. 334). 

2 P. Dundulienė, „Rasa kėlė žolę“, p. 8. 

> P. Dundulienė, „Ilgiausią vasaros dieną“, Mokslas ir gyvenimas, 1970, nr. 
6, p. 38. 

dar negalima laikyti kultu, lygiai kaip tikėjimo, jog per Kūčias, 
12 valandą nakties, vanduo virstąs vynu, vandens kultu. Todėl, 
mūsų manymu, ir terminas Rasos šventė bei pritempti jos pras- 
mės aiškinimai nevartotini nei mokslinėje, nei populiariojoje 
literatūroje. 

Dažniau linkstama vartoti terminą Kupolių šventė, kaip pir- 
mesnį ir tinkamesnį negu Joninės. Kupolė ir to žodžio dariniai 
iš tiesų nuo seno randami rašytiniuose šaltiniuose bei žodinėje 
tradicijoje ir gali būti vienu esminių dalykų net aiškinant Joni- 
nių prasmę, ne tik vardą. Tik iš anksto reikia pabrėžti, kad šiuo 
atveju būdavo ir tebėra supainiojami du dalykai: autentiški pa- 
vadinimai beveik tik lietuviškuose ir iš dalies vokiškuose raš- 
tuose ir šventės papročių aprašymai lenkų ir rusų šaltiniuose, 
kuriuose vartojama slaviška lytis Kupala (tas žodis irgi kartais 
be didesnio galvosūkio išverčiamas į kupolę). Taip rašė visi, pra- 
dedant M. Strijkovskiu ir baigiant XIX a. antrosios pusės auto- 
riais. Aprašydami lietuviškus papročius ir apeigas, šventę vadino 
slavų tautose žinomu vardu. Net vilnietis orientalistas A. Much- 
linskis kelionių per Lietuvą aprašyme 1859 m. tevartoja tik žodį 
Kupala kartu su tikrai nelietuviškos dainelės nuotrupa: „O Ku- 
palo, o Kupalo! Gdziež tę zimę zimowalo“ [3]“. Tas pats pasa- 
kytina apie A. Kirkorą ir kitus. Negalima su lietuviškais papro- 
čiais tapatinti ir Ipatijaus metraščio 1262 m. įrašo Koynan»A 
(„AHTBa xe K3BrHalua E3A0B6 Ha KaHOoyHb H HBaHa AHA, 
Ha CaMaM KOyNMaAk!")?. Taigi lieka patikimiausi tik autentiški 
lietuviškų raštų paliudijimai. 

1573 m. Volfenbiutelio postilėje rašoma, kad, gimdant mo- 
terims, žyniaudavo „su schalemis schwęstamis, su kanapemis, 
su usnemis, su dilgilemis, su natrinemis, kurias schales ghe 
schwęslawa, dienas: Jana Kriksztitaija, angu dieną Iemima pa- 


* A. Muchlinski, „Wraženia z podrėožy letniej po Litwie“, Pamiętnik religij- 
no-moralny, 1859, serya nowa, Nr. 3, p. 250. 
“ Ioanoe C06pahue pycckux Aemonuceū, 16, MockBa, 1962, c. 855. 


330 


nas marias dangų, a wadinlawa tas szales kupalamis““*. 
Jonžoles, vadinamas kupolėmis, randame minėtuose P. Rui- 
gio ir Chr. G. Milkaus žodynuose. J. Kašarauskis savo Litvani- 
coj (apie 1857-1863) rašo: „kupolioti - rinkti gėles per šv. Jo- 
ną (Pušalotas)“. M. Valančius tuo žodžiu Palangos Juzėj mini 
žolių rinkimo paprotį Papilės apylinkėse („[...] sutemus jau- 
nuomenė susirinko toj vietoj kopulioti“)*". M. Katkus taip ra- 
šė: „Yra moterų, kur nusimano ligas gydyti; jos visada turi at- 
sargas tinkančių tam reikalui sėklų, šaknų, lapų, pririnktų iš 
laukų, iš pievų paskirtame pavasario laike, būtent vakarykš- 
čiai prieš šv. Joną. Eiti tą dieną į lauką žolių rinkti, vadinasi 
„kupaliauti“! Rinkimas vaistinių žolių dabar mažai bevartoja- 
mas, gi žodis „kupaliauti“ visai iš kalbos išėjęs“. A. Janulai- 
čio Malavėnų kaimo Šiaulių valsčiuje papročių aprašyme ran- 
dame: „Šv. Jono vakarą kupolinėja. Renka kvietkus ir pina 
vainikus - kupoles (-ius). Susikurs ugnį ir šoka apie ją ir degi- 
na kupoles (-ius). Jeigu kartais nesudegina, tai atiduoda kar- 
vėms, kad pieno daugiau duotų“?. Žoles, Papilio apylinkėse 
vadintas kupolėmis, mini A. Sabaliauskas*“, o J. Basanavičius 
savo aprašyme dar priduria, jog „paprastasis šendie vardas ra- 
munės (Chamomilla vulg.), Joniniu naktijė yra vadinamas - 
kupole, kapole; nog šyto vardo pramįtas kupolevimas“*!. 


2 W. Gaigalat, „Die Wolfenbūtteler litauische postillenhandschrift aus dem 
Jahre 1573“, Mitteilungen der Litauischen litterarischen Gesellschaft, 5, Heidel- 
berg, 1901, p. 147. 

* M. Valančius, Palangos Juzė, Vilnius, 1965, p. 89. 

“* M. Katkus, Balanos gadynė, Kaunas, 1949, p. 47—48; M. Katkus, Raštai, 
Vilnius, 1965, p. 31. 

2 A. AnynaūTuC, „AWToBCKHe CyeBepHWa H IIpPHMETEI, CO6peHHBIe B 
IlaBeAbckoM ye3Ąe KoBeHckož ry6epunn“, >KuBaa cmapuna, 1906, BEiN. 
IV, c. 191 (N2 135). 

* A. Niemi, A. Sabaliauskas, Lietuvių dainos ir giesmės šiaur.-rytinėje Lietu- 
voje, Ryga, 1911, nr. 417. 

*! J. Bassanovič, „Fragmenta mythologiae“ (surinkta K. Oskabaluos, Bart- 
niku valst. Vilkaviškio pav. metuose 1872-77), Mitteilungen der Litauischen litte- 
rarischen Gesellschaft, 2, Heidelberg, 1887, p. 65. 

Tokių faktų užrašyta gana daug ir vėlesniais laikais. Antai Pa- 
ražniškių dvare, Žaliosios vls., Vilkaviškio aps. 1927 m. užrašytas 
faktas, jog „prieš šv. Joną 3 sekmadienius mergų būrys eidavo 
apie rugius kupoliauti - pynė vainikus ir dainavo““*. Tai javų 
lankymo papročio atgarsiai. Zarasų aps. Mikalojonių k. 1937 m. 
aprašytas kitas įdomus paprotys: „Šv. Jona denoj bobos prisiren- 
ka žalių ir aina šv. Jona vakari un gaspadoriui ir gieda dainas. 
Dainuoja, kolei išeina gaspadine. Kai išeina, tai tuo jos bruka 
kupalius pa koju. Šeimininkė insiveda juos vidun ir duoda rau- 
gienos ar alaus, a kupalius padalija galvijam, kad piena varlas 
neišžįstų. Kad galvijam akių raganos nepačeravotų“*?. Kitur, Drus- 
kininkų k., Eišiškių r. (užr. 1957 m.), pati šventė vadinama kupo- 
line“. 

Iš Rytų Prūsijos taip pat yra duomenų apie kupoles ar kupa- 
lius. M. Pretorijus pažymi, kad surinktų žolių ryšulys vadinamas 
kupolė, o šventė - Kupolės**. Tuo pačiu vardu žoles mini ir K. Jurk- 
šaitis („[...] ir kūpolems stėnderius įkasdami“)**. K. Kapeleris vei- 
kale Kaip senieji lietuvininkai gyveno nurodo: „Joninių čėse ėjo į 
lauką ir pievas kupolių ieškot“*'. Tas žoles moteriškės surišdavu- 
sios kartu su dilgėlėmis, pamaudavo kieme ant ilgos smilgos ir 
laikydavo ligi Petrinių. Tokių duomenų pateikia ir A. Becenber- 
geris?*. A. Vilmantienė mini ir gėlėmis apvainikuotą kartį, vadin- 
tą kopoliu: „Gėlėmis apvainikuodavo ilgą kartį, kopolį, kurį 
puošdavo margais plevėsuojančiais kaspinais. Kopolį pastaty- 
davo kaimo gale, netoli rugių ir per dvi naktis ir vieną dieną 


32 Lietuvių tautosakos rankraštynas, esantis Lietuvių kalbos ir literatūros 
institute (toliau - LTR), 209 (44a). 

3 LTR 1418 (911). 

* VVU Lietuvių literatūros katedra, 11, p. 5 (nr. 5). 

* M. Pratorius, Deliciae Prussicae oder Preufische Schaubūhne, Berlin, 1871, 
p. 56. 

** C. Jurkschat, Litauische Mūrchen und Erzūlungen, Heidelberg, 1898, p. 
110. 

" Lietuvininkai. Apie Vakarų Lietuvą ir jos gyventojus devynioliktame amžiu- 
je, Vilnius, 1970, p. 386. 

* A. Bezzenberger, Litauische Forschungen, Gėttingen, 1882, p. 76-77. 

mergaitės saugodavo, gindavo nuo jaunuolių, kurie stengėsi ko- 
polį pavogti“??. 

Būtų galima pateikti ir daugiau lietuviškų papročių, tačiau ku- 
polės, kopotio reikšmė būtų daugumai ta pati. Tą patvirtina ir dai- 
nos, pvz.: 

Tu kupolėli, tu mėlynasai, 
Tu pražydėjai giedrioj dienelėj“. 
(Giraitės k., Simno vls., Alytaus aps.) 
Eisim, eisim kupuoliauti, 
Žemuogėlių pauogauti... 
Ne tiek anis kupuoliavo, 
Kiek dainelių dainavo“!. 
(Medučiai, Dusetų vls., Zarasų aps.) 

Šis žodis taip pat randamas ir kaip Joninių dainų priedainis 
(„Oi, kupola kupolėle“, „Kupolio rože“ ir kt.). Tik vienoje „Ku- 
polius“ traktuojamas kaip mitologinė būtybė: 

Tos žolelės yr naudingos, 
Nuo Kupoliaus pašventintos, 
Kupoliau, šventas Jonai“*. 

Kaip rodo pateiktieji etnografiniai ir tautosakiniai faktai, ku- 
polėmis (-iais) vadinosi Joninių išvakarėse surinktos gėlės, žolės, 
piktžolės ir jonažolės (Mypericum), o kupoliavimas - žolių rinki- 
mas bei taip pat vaikštinėjimas ir dainavimas tuo metu. Kopolis — 
kartis, apkaišyta Joninių išvakarėse surinktomis žolėmis, Rytų 
Prūsijoje taip pat siejama su visu minėtų papročių ciklu. Vadina- 
si, žodžio prasmė ir juo nusakomos realijos papročiuose siejasi 
tik su augmenija, paprastai su žolėmis konkrečia ir bendriausia 
prasme, kurios, žmonių manymu, vasaros solsticijos metu turi ne- 
paprastų savybių: gydo, apsaugo nuo piktų jėgų ir pan. Tačiau 


* A. Vilmantienė, „Joninių papročiai prūsų Lietuvoje“, Gimtasis kraštas, 
1941, nr. 1-2, p. 118. 

“9 LTR 2813 (1309). 

*1 LTR 313 (464). 

2 Lietuvių tautosaka, 1: Dainos, Vilnius, 1962, p. 245 (nr. 255). 

kalbininkų etimologijos dažnai nesiekia žodžio santykio su aug- 
menija, nors daugelyje tautų šis ryšys labai aiškus. 

Daugelis kalbininkų mano, kad liet. kupolė ir kupoliauti atėję 
iš slavų, konkrečiai iš baltarusių, ir kildintini iš žodžio kynamsca — 
„Mmaudytis“*?*. Toks teiginys logiškas, jeigu nekreipiamas dėme- 
sys į etnografinę ir tautosakinę pusę. Tiesa, pirmieji, iškėlusieji 
šią mintį, pasirėmė vienu papročių momentu - apeiginiu maudy- 
musi, žinomu slavų tautose Joninių šventei baigiantis. Kita ver- 
tus, taip aiškinant pripažįstama, jog slavų tautose žinomas šventės 
pavadinimas /van Kupala tapatus terminui „Jonas Krikštytojas“**. 
Bet taip gretinant atitrūkstama nuo faktinės medžiagos. Matyt, 
dėl tokių netikslumų žymus tarybinis religijos tyrinėtojas S. To- 
karevas priverstas spėlioti, sakydamas, kad arba tie vaizdiniai, 
tarp jų ir Kupala, susiformavo dėl krikščionybės įtakos „arba yra 
tiesiog paprasta švenčių ir apeigų personifikacija“*. Tad, savai- 
me suprantama, kruopščiau išanalizavus papročius ir jų santykį 
su žodžiu kupolė aiškėja, jog tas terminas gali turėti ir kitą se- 
mantinę prasmę, kitokią etimologizavimo kryptį. 

Lietuvių tautosakos moksle pirmasis šią mintį iškėlė J. Balys, 
pažymėdamas, jog kupolė, kupolis ir giminingi jiems dariniai „nie- 
ko bendro neturi su maudymusi ir vandeniu, bet tik su žolėmis ir 
jų rinkimu Joninių metu. Nors maudymasis Joninėse irgi turi di- 
delės reikšmės, tačiau būdinga, kad ir senieji rusų šaltiniai mini 
tik žolių rinkimą ir ugnių deginimą Joninėse, o apie maudymąsi 
pradeda kalbėti daug vėliau (1551 m.)“**. J. Basanavičius net ma- 


* A. Brūckner, Die Slavische Fremdworter ini Litauischen, Weimar, 1877, p. 
99-100; P. Skardžius, Die Slavischen Lehnwėrter im Altlitauischen, Kaunas. 1931, 
p. 116; E. Fraenkel, Litauisches Etymologisches Wonterbuch, Lfg. 4, Gėttingen, 
p. 313-314; K. Būga, Rinktiniai raštai, 3, Vilnius, 1961, p. 672; M. Dacmep, 
2JmuMmoruųeckui CAOBAPb DpyCCKOro Aa3biKa, 2, MockBa, 1967, c. 419. 

“* M. Fasmeris taip ir sugretina, etimologizuodamas žodį Kynana: „oT HBau 
Kynana, co6cTBeHHo „HBau KpecTHTeAB“" (M. Dacmep, op. cit., c. 419). 

“ C. A. Tokapes, Peaurua B ucmopuu napogoB Mupa, MocksBa, 1964, 
c. 184. 

* J. Balys, „Joninių arba kupoliavimo dainos“, Gimtasai kraštas, 1943, nr. 31, 
p. 107. 

nė, kad slavai „kupolę“ pasiskolinę iš lietuvių“. Ieškodami kupo- 
lės prasmės augmenijos kultuose, J. Basanavičius ir J. Balys ne- 
buvo naujokai. Dar XIX a. viduryje rusų mokslininkas A. Afa- 
nasjevas, remdamasis F. Buslajevo tyrinėjimais, rašė, kad „šaknis 
Kyn apima tas pačias sąvokas, kaip ap+ ir 6yū. Pirmiausia [...] 
Kkyn turi balto, smarkaus, taip pat padūkusio, vešliai augančio 
prasme, reikšmes“ („Bo nepBeIx [...], Kyn hMeeT 3HaueHKe 
GeA0ro, aporo, a TaKxKe GOyHHOrO B CMBICAe pPOCKOLINIHO- 
pacTy14ero [...]")**. Panašią pastabą F. Buslajevas pridėjo ir 
S. Solovjovo Rusijos istorijoje“?. Taigi jų siūlyta žodžio semantinė 
prasmė labiau išplaukia iš papročių ir apeigų specifikos, O į tai 
būtina atsižvelgti. Be kita ko, XIX a. vidurio aiškinamuosiuose 
žodynuose randame pažymėta, kad kupala - slavų deivė - žalu- 
mos globėja?“. 
Be tautosakinės ir etnografinės medžiagos, tam žinių teikia ir 
kalbos šaltiniai. Didžiajame Lietuvių kalbos žodyne yra daug žo- 
džių, giminingų kupolei: 
kupolė sf. (2)[-..] 1. paprastoji jonažolė (Hypericum 
perporatum). 2. žr. kūpolės. 3. vaistinė ramunė 
(Matricaria chamomilla). 

kupolia (brus. Kyniana) [...] jaunimo gegužinė rugių lauke 
Sekminių antrąją dieną. 

kupoliai sm. pl. (2) kūpoliai K. Būg. gėlės, žolės (ppr. 
vaistažolės), surinktos Joninių naktį |...) 

kupoliauti, -iauja, -iavo... apie Jonines su dainomis rinkti gėles, 
žoles; linksmintis per Jonines |...) 

kupolinėti, -ėja, -ėjo žr. kupoliauti [...] 


*“ J. Bassanovič, op. cit., p. 65. 

“ A. AbaHacbes, Il03muveckaa BO3peHUA CAGBAH Ha Npupogy, 3, 
MocxksBa, 1869, c. 713. 

* C. M. ConoBees, Hcmopua Poccuu c gpeBneūu:ux Bpemen, I, MockaBa, 
1959, c. 292 (npuMeų. 85). 

3 „Kupala, y [...] wielka bogini slowianska, [...] jest panią zielną, znającą sią 
na uzdrawiającej mocy trawek i rošlinek [...]“ [4] (Slownik jązyka polskiego|... J, 
1, Wilno, 1861, p. 565). 

Ikupolinis  adj. (2): Kupolinės dainos (tarp Joninių ir Petri- 
nių, birželio 24-29 d.). Kupolinės žolės (renkamos 
tarp Joninių ir Petrinių). 

kupolioti, -ioja, -i0jo... žr. kupoliauti. 

kupolis sm. (2) 1. žr. kūpolis[...] 2. pasilinksminimas. 

kūpolis sm. (2) bot. bervidinių šeimos augalų gentis 
(Melampyrum)|...] 

kupoliuoti, -iauja, -iavo... žr. kupoliauti?!. 

Žodyne yra ir daugiau žodžių su šaknimi kup-, pvz., kupėti ir kū- 
pėti, kurio viena prasmė - „vešliai augti, bujoti“*ž, kūpoti - „kilti, 
rūgti“**. Kupolė ir bendrašakniai su ja žodžiai ištisai ar bent iš dalies 
siejasi su augmenija, su jos vešėjimu, bujojimu. Lietuvių kalba čia ne 
išimtis. Slavų kalbose irgi rasime nemažai tos šaknies žodžių, reiš- 
kiančių ne ką kita, o augalus. Antai rus. kyna - grupė tankiai augan- 
čių krūmų ar lapuočių medžių, kynaBa arba kynaBxa — „vandens 
lelija““*. Nors lenkai Jonines paprastai vadina kitu vardu, tačiau ži- 
nomas analizuojamas terminas: iškeltą kartį, apie kurią šoka, vadina 
kupe“*, o Joninių išvakares kur ne kur kupala bei, matyt, vėlesnės 
kilmės analogiškais žodžiais, turinčiais ryšio su Bažnyčios mokymu“. 
Ukrainiečiai žodžiu Kupailo vadina arba medelį, papuoštą vainikais, 
žolėmis ir gėlėmis"?, arba iš žolių padarytą iškamšą*š. Tokių duome- 


3! Lietuvių kalbos žodynas, 6, Vilnius, 1962, p. 928-929. Žodyne nepateikia- 
mas tik kopolis - „gėlėmis apkaišyta kartis“. 

*2 Ibid., p. 923, 924. 

3 Ibid., p. 929. 

* CAoBapb pyccKoro Aa3bika, 2, MockBa, 1958, c. 198; CaoBapb 
COBDEMEHHOFOo pyCCKOro AumepamypHoro a3biKa, 5, MockBa — AeHHHrpaĄ, 
1956, cToA6. 1841. 

* S. Jastrzębowski, „Sobėtka we wsi Mikutowice (Gmina Wojciechowice w 
powiecie Opatowskim)“, Wisla, 1891, t. 5, zesz. 1, p. 33. 

*8 J. Karlowicz, Slownik gwar Polskich, 2, Krakow, 1901, p. 525-526. 

*7 J. Moszynska, „Kupajto tudziež zabawy doroczne i inne z dodatkiem niektėrych 
obrzędow i piešni weselnych ludu ukrainskiego z okolic Bialej Cerkwi“, Zbidr wia- 
domošci do antropologii krajowej, 5, Krakow, 1861, p. 24-26, 30 et segą. 

* P. A. ApaxeBa, „O6paABI, CBA3aHHHIe C OXpaHOH 3Ą0pOBbA, B 
Mpa3A!IHKe AETHeTO COAHIĮCCTOAHHA Y BOCTOUWHBIX H HOXKHBIX CAaBAH“, 
Conemckaa 3mnorpacbua, 1973, N2 6, c. III. 

nų galima būtų pateikti ir daugiau, tačiau jau iš jų aiškėja kupolės 
santykis su lietuvių ir slavų tautų vasaros švenčių papročiais ir tikėji- 
mais. Tie faktai verčia manyti, jog galimas ir kitas to žodžio prasmės 
aiškinimas (visiškai neatmetant pirmojo), logiškai plaukiąs iš senųjų 
tradicijų. Kita vertus, tas aiškinimas padeda konkrečiau atsakyti ir į 
svarbiausią klausimą: kas buvo tos Joninės, arba Kupolių šventė, 
senovėje, kam ji buvo skirta? Kupolės semantinis ryšys su augmenija 
sudaro prielaidas naujai jos etimologijai, plaukiančiai iš senųjų in- 
doeuropietiškų agrarinių kultų ir paneigiančiai ryšį su krikščiony- 
be? (tik vėlesniais laikais buvo suplakta su maudymusi), 0 pats aiš- 
kinimas išryškina Kupolių šventės prasmę, t. y. kad ji įprasmina tam 
tikrą augmenijos būseną, jos klestėjimą vasaros solsticijos metu. O 
ryšys su krikštijimu ir maudymusi bei apskritai vandeniu yra antri- 
nis, kai kuriais atvejais ne be Bažnyčios poveikio. 

Vadinasi, Jonines, arba Kupolių šventę, reikėtų pirmiausia 
laikyti augmenijos klestėjimo, vešėjimo švente, o pačią kupolę 
(-ius) - to klestėjimo įprasminimu, o gal net ir vegetacijos dievy- 
be, kaip mano prof. P. Dundulienė“. Ryšium su tuo iškyla ir sau- 
lės kulto klausimas, pagaliau ir kitų etnografinių šventės kompo- 
nentų - laužų deginimo, paparčio žiedo, raganų puotų genetinių 
ir tipologinių ryšių ir santykių nagrinėjimo problema. Tačiau tai - 
kitų darbų objektas. 


Spausdinama iš: Senieji tikėjimai naujausių tyrinėjimų šviesoje, Vilnius, 1977, 
p. 42-59, 


* Amb. Jonynas rašo: „Kupolinės yra irgi krikščionybės pagimdytas termi- 
nas, tik atėjęs pas mus kitu keliu - per slavus“ (Amb. Jonynas, „Joninės ar kupo- 
linės?“, Literatūra ir menas, 1958 12 05). 

“ P. Dundulienė, „Ilgiausią vasaros dieną“, Mokslas ir gyvenimas, 1970, nr. 6, 
p. 39. 

VYTAUTAS URBANAVIČIUS 


SENŲJŲ TIKĖJIMŲ RELIKTAI LIETUVOJE 
ARCHEOLOGIJOS DUOMENIMIS (XVI-XVIII a.) (1977) 


Pagoniškieji papročiai Lietuvoje pradėjo nykti tuoj po krikš- 
čionybės įvedimo, tačiau tas nykimo procesas buvo labai lėtas. 
Kaip rodo archeologinių tyrinėjimų duomenys, beveik visi seno- 
jo tikėjimo požymiai išsilaikė iki XVI a. vidurio, o jo liekanos 
kaimo vietovėse pastebimos ir vėliau. Pirmiausia pradėjo nykti 
ryškiausi, sunkiau nuslepiami papročiai. Tai matyti iš laidojimo 
papročių pasikeitimo. 

Pats ryškiausias pagonybės bruožas laidojimo papročiuose 
XIV a. pabaigoje-XV a. pradžioje buvo mirusiųjų deginimas. Tuo 
metu degino ne tik paprastus žmones, bet ir Lietuvos didžiuosius 
kunigaikščius bei jų šeimų narius, nors kai kurie iš jų jau buvo 
krikščionys. Mirusiuosius degino kartu su jų brangiausiais daik- 
tais, tarp kurių buvo ir žirgai. 

Degintinių šio laikotarpio kapų rasta Kriemaloje, Rumšiškė- 
se, Ruseiniuose, Liepiniškėse, Gintališkėje, Kejėnuose. Vėlesnių 
degtinių kapų iki šiol nerasta. 

Vienas ilgiausiai išsilaikiusių laidojimo papročių buvo įkapių 
dėjimas. Bet ne visi kapuose randami daiktai traktuotini vieno- 
dai, ne visi laikytini įkapėmis. Šiai kategorijai neskirtini daiktai, 
susiję su mirusiojo drabužiais. Tai papuošalai, diržai bei jų dalys, 
sagos ir kt. Lietuvoje nuo seno buvo paprotys laidoti mirusįjį ap- 
rengus geriausiais jo turėtais drabužiais. Tas paprotys išsilaikė 
iki mūsų dienų. Skiriasi tik drabužiai. XV a.-XVI a. pirmojoje 
pusėje drabužiai dar buvo gausiai puošiami metaliniais pa- 
puošalais, prie diržo beveik visada nešiojamas peilis. Kapuose 

randamos drabužių liekanos, tarp jų ir metaliniai papuošalai, įka- 
pėmis nelaikytini, nors XVI a. kai kurie papuošalai laikyti pago- 
niškais. 

Įkapės - tai tie patys daiktai - ginklai, papuošalai, darbo įran- 
kiai, į kapus įdėti atskirai nuo drabužių, nuo paties mirusiojo, 
tikint, kad jie bus reikalingi mirusiajam pomirtiniame gyvenime. 

Kape papildomos įkapės dažniausiai randamos prie mirusio- 
jo galvos arba prie kojų. Prie galvos paprastai būna padėti kir- 
viai, ietigaliai, papuošalai, prie kojų - dažniausiai puodai su paukš- 
čių kaulais. Tačiau tai nėra kokia nors tvirtai nusistovėjusi tvarka, 
nes kai kuriuose kapuose įkapės randamos prie žastikaulių, kelių 
1r t. t. 

Kiek neįprastas įkapių išdėstymas aptiktas Pakalniškių (Kau- 
no r.) kapinyno kapuose nr. 2, 7 ir 10. Čia mirusieji palaidoti su 
peiliais rankose. Šie kapai, kaip ir daugelis pagal monetas datuo- 
tų Pakalniškių kapų, priklauso XVI-XVII amžiams. 

Šis reiškinys sietinas su kraujo kerštu. 

Pagal 1588 m. Lietuvos Statutą už bajoro nužudymą kaltinin- 
kas baudžiamas mirties bausme ir pinigine bauda, o už kokios 
nors kūno dalies sužalojimą - tokiu pačiu nusikaltėlio sužaloji- 
mu ir dar pinigine bauda. Tuo tarpu šlėktų luomui nepriklausiu- 
siems žmonėms šis teisinis principas - akį už akį, dantį už dantį — 
Lietuvos Statute nebuvo numatytas. 

Taigi jeigu šiuos 3 mirusiuosius, rastus Pakalniškių kapinyno 
kapuose nr. 2, 7 ir 10, kas nors nužudė, bet mirusieji šlėktų luo- 
mui nepriklausė, tai pagal veikiantį įstatymą atlyginti už juos tuo 
pačiu (kaltininko ar jo šeimos nario užmušimu) žemėje buvo ne- 
įmanoma. Todėl nukentėjusiųjų artimieji laidodami juos apgin- 
klavo, kad šie aname pasaulyje galėtų žudikui atkeršyti patys. 

Matyt, kraujo kerštas XVI-XVII amžių Lietuvoje buvo pa- 
prastas ir visiems suprantamas reiškinys, įteisintas netgi įstaty- 
mais, tačiau tokį atvejį, kai jį vykdyti pavedama mirusiajam, net į 
kapą įdedant specialias įkapes - ginklus, galima vertinti kaip aiš- 
kų pagonybės paprotį. 

Kaip pagonybės atspindį tektų vertinti ir kitas papildomas įka- 

pes, įdėtas mirusiajam į kapą. Tai ginklai - ietigaliai, kirviai, pei- 
liai, darbo įrankiai - adatos, ylos, skiltuvai, verpstukai, papuošalai — 
sagės, žiedai, diržai, monetos, puodai. 

Kai kada iš tokių papildomų įkapių galima nustatyti net miru- 
siojo profesiją. Štai, pvz., Rumšiškėse vyro kape nr. 184, be kitų 
dirbinių, buvo rasta adata, žalvarinis antpirštis, kreida, iš kurių 
konstatuota, kad čia palaidotas siuvėjas. 

Kartais mirusiesiems į kapus kaip papildomos įkapės buvo 
dedami gyvuliai, iš kurių ypatinga vieta tenka žirgams. Dažniau 
žirgai laidoti kartu su šeimininku ankstyvesniais laikais - m. e. 
II tūkstantmečio pradžioje, tuo tarpu nuo XV a. pradžios žirgų 
kapų jau nebeaptinkama. Dabar turimais duomenimis, patys vė- 
lyviausi kapai, kuriuose žirgai palaidoti kartu su nesudegintu šei- 
mininku, rasti Kriemaloje, kapuose nr. 6 ir 7, pagal monetas da- 
tuojamuose XVI a. pabaiga. 

Pagonišku reiškiniu tektų laikyti pinigų dėjimą mirusiajam į 
kapą. Šis paprotys yra labai senas, atsiradęs pirmaisiais m. e. am- 
žiais ir išsilaikęs net iki XIX a. Patys pirmieji kapuose randami 
pinigai yra Romos monetos, kurių dėjimas į kapus įsigali jau 
II m. e. a. Apie X a. į kapus Lietuvoje dėtos arabų ir Vakarų 
Europos šalių monetos, o nuo XIV a. griautiniuose kapuose ran- 
dami Prahos grašiai ir Lietuvos didžiųjų kunigaikščių kaldintos 
monetos. XVI-XVII amžiais kapuose randama daugelio Euro- 
pos šalių monetų. Pinigai į kapus dėti dar ir XVIII a. (Eržvilkas, 
Jurbarko r.), nors šį paprotį krikščionybė draudė ir dar XVII a. 
vadino stabmeldišku bei prietaringu. 

XIV a. pabaigoje-XVII a. griautiniuose kapuose monetos daž- 
niausiai randamos šalia mirusiųjų dubens, rečiau - ant krūtinės 
arba rankoje. Jos dažnai būna įdėtos į odinę arba audeklinę pini- 
ginę, ką rodo kartu randami žalvariniai sidabruoti ažūriniai pini- 
ginių apkaltai, odos bei audinio liekanos. Piniginių liekanų rasta 
beveik visuose tyrinėtuose šio laikotarpio kapinynuose - Krie- 
maloje, Rumšiškėse, Radikiuose, Šilelyje, Šiauliuose, Jakštaičiuo- 
se, Uliūnuose, Liepiniškėse, Ruseiniuose ir kt. Kaip rodo pinigi- 
nių padėtis kapuose, - randamos prie dubens kaulų, - jos buvo 

nešiotos arba kišenėje, arba prie diržo. Antrasis variantas yra įti- 
kinamesnis, nes tuo metu buvo mada prie diržo nešioti ir kai ku- 
riuos kitus daiktus - skiltuvus ir titnagą, peilius su makštimis ir 
t. t. Maišeliai su šiais daiktais prie juostos būdavo pritvirtinami 
metaliniais žiedais, kurių taip pat randama visuose kapinynuose. 
Mada nešioti diržus su metaliniais žiedais išliko iki mūsų dienų 
kariškuose diržuose su perpetėmis. 

Pinigai, randami prie krūtinės, greičiausiai buvo nešiojami 
krepšelyje ant kaklo. Tokia jų padėtis iš dalies patvirtina J. Male- 
ckio ir M. Strijkovskio pateiktus duomenis apie tai, kad XVI a. 
lietuviai į kapus dėdavę pinigų, įrišdami juos į skarelę ir pakabin- 
dami mirusiajam ant kaklo. 

Pinigai, kaip rodo etnografiniai duomenys, Lietuvoje miru- 
siesiems į kapus dėti iki pat XIX a. Įdomu pažymėti, kad kartu su 
monetomis iki pat XIX a. į kapus dėjo ir kitus daiktus. Rūkaliams 
į kapus dėdavo pypkę ir tabako kapšelį, o XX a. pradžioje į kars- 
tą dėjo duonos, kuri turėjo simbolizuoti mirusiojo aprūpinimą 
maistu pomirtiniame gyvenime. Rašytiniai šaltiniai pateikia ne- 
maža duomenų, kad lietuviai savo mirusiuosius stengdavosi ap- 
rūpinti maistu, pradedant jų mirimo diena ir iki pat palaidojimo 
keldami dideles puotas, vadinamas šermenimis. Mirusysis buvo 
laikomas lygiateisiu vaišių dalyviu. 

Puotos, keliamos mirusiojo garbei, prasidėdavo namuose ir 
tęsdavosi ne tik iki mirusiojo išleidimo iš namų, bet ir kapinėse 
laidojimo metu. Šermenų puotos rašytiniuose šaltiniuose mini- 
mos pradedant IX a. 

Nemaža žinių apie jas turime iš XV, XVII amžių. Bene pa- 
čias vėliausias autentiškas žinias pateikia Johanas Arnoldas Bran- 
das, 1673-1674 m. kelionės po Rytų Europos šalis metu aplan- 
kęs ir Prūsiją. Jis rašo, kad to meto lietuviai kapinėse atidengdavę 
karstą ir garsiai raudodavę. Po to susėsdavę aplink mirusįjį ir val- 
gydavę čia pat kapuose išvirtą mėsą. 

Taigi dar XVII a. antrojoje pusėje lietuviai, laidodami miru- 
siuosius, kapinėse puotaudavo, nors tokias puotas Bažnyčia bu- 
vo uždraudusi prieš du šimtus metų, t. y. dar XV a. Už Bažnyčios 

įsakymų nesilaikymą ir vaišių rengimą kapuose buvo grasinama 
net baudomis Bažnyčios ir teisėjo naudai. 

Vaišės mirusiųjų garbei buvo keliamos ne tik laidotuvių die- 
ną, bet ir vėliau - 3, 6, 9 ir 40 dieną po laidotuvių, tikint, kad tose 
vaišėse dalyvauja ir mirusiojo vėlė. Vėlėms būdavo numetama 
po truputį kiekvieno valgio ir nupilama gėrimo. Tik šitaip paval- 
gydinę ir pagirdę vėles pradėdavo vaišintis gyvieji. 

Rašytiniai šaltiniai pateikia duomenų apie tai, kad senovės 
lietuviai mirusiųjų garbei ne tik keldavo puotas, bet ir aukodavo 
aukas. Būdavę aukojami gyvuliai ir naminiai paukščiai. Iš nami- 
nių paukščių yra išskiriami vištos ir gaidžiai, kurie nubaidydavę 
piktąsias dvasias. Gaidžiai ir vištos mirusiųjų garbei būdavo au- 
kojami ne tik XV-XVI amžiais, bet ir XIX a. pabaigoje bei XX a. 
pradžioje. 

Šiuos rašytinių šaltinių duomenis patvirtina ir to laikotarpio 
kapinynų tyrinėjimų duomenys. Minėtų paukščių kaulų randama 
tiek degintuose, tiek griautiniuose kapuose - jų rasta Sargėnų 
laužavietėje, griautiniuose Kriemalos kapuose nr. 5, 8, 9, 11, 13A, 
griautiniuose Rumšiškių kapuose nr. 22, 27, 30, 54, 56A, 60, 63, 
78, 115, 140, 187, Pušaloto kape nr. 1, Titvydiškėje, Jakštaičiuo- 
se, Ruseiniuose, Liepiniškėse, Skrebinuose ir kt. 

Kapuose paukščių kaulai dažniausiai randami prie mirusiųjų 
kojų moliniame inde ar šalia jo. Įdomus faktas: tuose kapuose, 
kur rasta paukščių kaulų, beveik niekada nerandama sveikų puo- 
dų, o tik jų dalys arba pavienės šukės. Matyt, tai susiję ne vien su 
mirusiojo maitinimu, bet ir su gyvųjų puotomis. Gyvieji, kaip mi- 
nėjome, besivaišindami patys, dalį maisto duodavo ir mirusiajam. 
Puotos metu, matyt, maistas būdavo dalijamas kartu su indu ir 
viena dalis įdedama mirusiajam tiesiog į karstą. 

Tačiau pasitaiko ir taip, kad puode arba jo dalyje, randamoje 
kape, neaptinkama jokių kaulų, o tik degėsių ar net anglių pėdsa- 
kai. Tai būdinga sveikiems, nesudaužytiems puodams. Atrodo, 
kad degėsiai su anglimis yra paimti tiesiog iš laužo ir su puodu, 
kad neuždegtų mirusiojo drabužių, pastatyti karste prie jo kojų. 
Šį reiškinį varpu ar galima paaiškinti maisto dėjimu mirusiajam į 

kapą. Jei į tokį puodą būtų įdėta maisto, tai jame nebūtų anglių, 
geriausiu atveju čia būtų degėsių. Greičiausiai čia susiduriame 
su mirusiojo deginimo simbolizavimu arba aukojimo apeigomis. 
Kadangi mirusiuosius deginti buvo uždrausta, bet žmonių sąmo- 
nėje dar buvo gyvi senieji laidojimo papročiai, tai jie juos degin- 
davo bent simboliškai, į mirusiojo karstą įdėdami puodą su laužo 
likučiais. Taigi, laidojant mirusiuosius nesudegintus, ugnis kapi- 
nėse vis tiek buvo deginama ne vien puotai, t. y. valgiui, paruošti, 
bet ir atliekant senąsias laidojimo apeigas, aukojant mirusiųjų 
garbei aukas ir simbolizuojant jų kūnų sudeginimą. Galbūt puo- 
dai su anglimis į kapus būdavo dedami žiemą, kad mirusiems ne- 
būtų šalta. Šis paprotys išsilaikė iki XV-XVI amžių, ką patvirti- 
na to meto kapuose randami puodai su degėsiais. Pakalniškių 
kapinyno kapuose nr. 4, 28, 35 rastos puodų liekanos rodo, kad 
šiame kapinyne laidojant mirusiuosius dar XVII a. antrojoje pu- 
sėje buvo atliekamos kai kurios pagoniškos laidojimo apeigos. 

Kita archeologinių paminklų rūšis, leidžianti pasekti senųjų 
tikėjimų liekanas po krikščionybės įvedimo, yra mitologiniai ak- 
menys. 

Jie būna įvairaus dydžio ir formos, dažnai turi iškaltų įvairių 
ženklų bei dubenis. 1970 m. Lietuvos TSR mokslų akademijos 
Istorijos institutas pradėjo šių akmenų aplinkos tyrinėjimus. 1970— 
1971 m. buvo ištirta apie 30 mitologinių akmenų aplinka. Prie 
daugelio iš jų aptikta anglių, puodų šukių, gyvulių kaulų. Minėti 
radiniai leidžia spėti prie šių akmenų buvus senovės lietuvių švent- 
vietes. 

Daugiausia duomenų davė dubenuotų akmenų aplinkos tyri- 
nėjimai. Pagal dubens formą juos galima suskirstyti į akmenis su 
didesniais plokščiadugniais dubenimis ir akmenis, kurių dubenys 
yra apvaliu smailėjančiu dugnu. 

Pirmosios tokios šventvietės liekanos prie akmens su plokš- 
čiadugniu dubeniu buvo kasinėtos 1970 m. Šilalės kaime šalia 
Mosėdžio (Skuodo r.). Šis akmuo yra stovėjęs prie židinio. Židinį 
sudarė 1,5 m skersmens ir 0,7 m gylio duobė, kurios dugno pa- 
kraštys apjuostas 10-15 cm dydžio akmenų vainiku. Duobės šlaitai 


343 


nuolaidūs, grįsti didesniais akmenimis. Tik šiaurinis jo šlaitas 
statesnis. Čia ant pastovo stovėjęs ir pats aukuras - akmuo su 
dubeniu. Duobėje-židinyje aptikta degėsių ir kelių molinių in- 
dų šukių. 

Vienas jų yra 16,5 cm skersmens ir 7,2 cm aukščio dubenėlis. 
Antrasis - puodynėlė kiek atloštu kraštu, 18 cm skersmens anga. 
Trečiojo puodo išlikęs tik dugnelis. Tiksliai nustatyti, kuriam am- 
žiui jis priklausė, sunku, tačiau tokios formos ir taip žiesti puodai 
Lietuvoje buvo pažįstami nuo XVI a. iki pat XIX a. 

1971 m. prie Mosėdžio buvo atkastos dar trijų panašiai įreng- 
tų šventviečių liekanos. Dvi jų yra Šauklių kaimo lankoje. 

Vienos jų židinyje, tarp degėsių, aptiktas sudaužytas molinis 
dubenėlis. Jo vidus aptrauktas žalia glazūra. Pagal dubenėlį ši 
Šauklių šventvietė datuojama XVI-XVIII amžiais. 

Žemaitijoje tų šventviečių buvę gausiai. Be 1970 m. atkastos 
Šilalės kaimo šventvietės ir dviejų Šauklių kaime, 1971 m. vasarą 
panašios šventvietės liekanos atkastos ir Šerkanių kaime, kairia- 
jame Bartuvos upės krante. Tos šventvietės buvo atokiau nuo se- 
nųjų gyvenviečių, viena nuo kitos nutolusios apie 2-3 km. 

Akmenų su plokščiadugniais dubenimis yra ir kitose Lietuvos 
vietovėse. Vienas jų aptiktas Zarasų rajono Lūžų miške, apie 2 km 
į pietus nuo Antalieptės miestelio, dešiniajame Šavašos krante. 
Jis yra netaisyklingo cilindro formos, 115-120 cm skersmens. 
Viršutinėje jo plokštumoje iškaltas apie 0,5 m skersmens cilin- 
dro formos dubuo, kurio gilumas pakraščiais siekia beveik 10 cm. 

Iškasus perkasą paaiškėjo, kad akmuo stovi šalia duobės, ku- 
rios dugnas išgrįstas to paties akmens nuoskalomis. Duobėje kū- 
renta ugnis. Po akmeniu taip pat pakaišiota nuoskalų, kad jie ly- 
glau stovėtų. 

Aukštaitijoje aptiktas ir kitas panašus įrenginys - Utenos ra- 
jono Leliūnų apylinkės Stabulankių kaime. Čia yra plokščias ak- 
muo, vadinamas gimapuse. Nuo šio akmens Gimapuse vadina- 
mas laukas, kuriame tas akmuo guli. Akmenyje iškaltas daug 
mažesnis — 13,5 cm skersmens ir 11 cm gilumo - plokščiadugnis 
dubuo. Kasinėjant prie šio akmens taip pat aptikta piltuvėlio for- 

mos duobė, kurios dugne rasta ugniavietės liekanų. Vėliau ji pri- 
mesta akmenų ir užpilta žemėmis. 

Kada šiose šventvietėse užgeso ugnis, tiksliau bus galima pasa- 
kyti ištyrus ugniavietėse rastas anglis. Tačiau abi šios šventvietės 
pagal įrengimą yra labai panašios į minėtą Šilalės kaimo šventvie- 
tę, kuri datuota XVI-XVII amžiais. Tikriausiai krikščioniškajam 
laikotarpiui priklauso ir Antalieptės bei Stabulankių šventvietės. 

Akmenys su apvaliadugniais smailėjančiais dubenimis skiriasi 
nuo akmenų su plokščiadugniais dubenimis. Jų dubenų skersmuo 
retai viršija 20 cm (plokščiadugnių skersmuo siekia iki 50 cm). Ta- 
čiau siaurėjančiais dugnais dubenys būna gilesni ir dažnai siekia 
iki 20 cm gylio, tuo tarpu plokščiadugniai dubenys negilūs (10-12 
cm). Be to, plokščiadugniais dubenimis akmenys būna cilindro for- 
mos, O siaurėjančiais dubenimis - plokšti, netaisyklingos formos; 
dubenys būna iškalti dažniausiai ne centre, o arčiau kurio nors kraš- 
to. Be to, tokie akmenys dažniausiai aptinkami senuose kaimuose 
ar kaimavietėse, netoli sodybų. Jie žinomi Vidurio, Šiaurės ir Rytų 
Lietuvoje, tuo tarpu Žemaitijoje jų beveik nėra. Bene daugiausia 
tokių akmenų (apie 60) yra Utenos rajone. 

Kasinėjimai parodė, kad siaurėjančiais dubenimis akmenys 
taip pat stovėję prie duobių ugniaviečių. Antai Ratkūnuose, Pa- 
svalio r., toks dubenuotas akmuo stovėjo prie duobės, kurioje rasta 
daug puodų šukių. Dalis tų puodų buvę glazūruoti ir datuoti XVI- 
XVII amžiais. 

Ugniavietės liekanos rastos ir prie dubenuoto akmens Mant- 
viliškyje Kėdainių r. Čia netoli akmens aptiktos net kelios duo- 
bės, kuriose rasta laužo liekanų - anglių, gyvulių kaulų ir įvairių 
puodų šukių. Atrodo, čia taip pat būta pagoniškos šventvietės, 
kuri, sprendžiant iš šukių, veikė iki XVI-XVIII amžių. 

Mantviliškio kaime dubenuotų akmenų buvo keletas. Vienas 
jau suskaldytas, kitas įmūrytas į pamatus, trečias nugabentas į 
Kėdainių muziejų. Taigi vien dabar žinomi keturi dubenuoti 
akmenys iš šio kaimo. Tikriausiai nedideles šventvietės turėjo 
atskiros šeimos prie savo namų. Tokių šventviečių aukurai ir galė- 
jo būti akmenys, kuriuose iškalti siaurėjančiais dugnais dubenys. 

Vadinasi, turime lyg ir dviejų tipų pagoniškas šventvietes. Vie- 
nos jų turi aukurus plokščiadugniais dubenimis ir yra atokiau nuo 
gyvenviečių, o kitos yra gyvenvietėse ir turi aukurus su smailiadug- 
niais dubenimis. Pirmosios buvo didesnės ir, matyt, buvo skirtos ap- 
tarnauti visiems kaimo gyventojams, o antrosios mažesnės, skirtos 
atskiroms šeimoms. Galbūt tai ir skirtingų dievų garbinimo vietos. 

Šventviečių būta ne tik prie dubenuotų akmenų. Pagoniškos 
apeigos atlikinėtos ir prie kai kurių kitų akmenų, vadinamų vel- 
nio sostu, laumių stalu, ožakmeniu ir kitokiais vardais, o kartais ir 
visai bevardžių. 

Viena tokia šventvietė atkasta Antakmenės kaime Grybėnų 
apyl. Ignalinos rajone. Čia, kalvų apsuptos daubos pakraštyje, 
yra apie 6 m pločio ir 4 m aukščio suakmenėjęs žvirgždo luitas, 
vadinamas aukų akmeniu. Vietiniai žmonės pasakoja, kad dar 
XX a. pradžioje maldininkai, važiuodami pro šį akmenį į atlai- 
dus Paringio bažnyčion, dėdavę ant jo aukas: gabalą mėsos, linų 
grįžtę, vilnų kuodelį ar monetų. 

Kasinėjimų metu prie šio akmens rasta 6,5 m pločio ir apie 
1,5 m gylio duobė, kurios dugne buvo laužavietė ir gyvulių kaulų. 

Tai viena iš ilgiausiai egzistavusių pagoniškų šventviečių Lie- 
tuvoje. XX a. pradžioje žmonės, be abejo, jau kitaip įsivaizdavo 
tų dedamų ant akmenų aukų reikšmę, jų paskirtį, tačiau senasis 
paprotys dar buvo gyvas. Atlikę pagoniškas apeigas, nors ir nežino- 
dami jų prasmės, eidavo melstis krikščioniškajam Dievui. 

1971-1972 m. buvo patikrinta dar keliolikos akmenų aplinka, 
tačiau prie daugelio jų arba nerasta nieko, arba rastos nedidelių 
laužų liekanos. Tų laužų anglys kol kas tebėra neištirtos, ir kalbė- 
ti apie akmenų chronologiją dar anksti. Tiesa, prie kai kurių tų 
akmenų, pvz., Siponių kaime (Kėdainių r.), prie ožakmenio rasta 
labai vėlyvų glazūruotų puodų šukių, tačiau jos galėjo čia ir vė- 
liau atsitiktinai patekti. Dalis dubenuotų akmenų, atrodo, yra 1š- 
vilkti iš pirminių savo vietų, kurių niekas nebežino. 


Spausdinama iš: Senieji tikėjimai naujausių tyrinėjimų šviesoje, Vilnius, 1977, 
p. 17-28. 

VIAČESLAV IVANOV, VLADIMIR TOPOROV 


BALTŲ MITOLOGIJA (1980) 


BALTŲ MITOLOGIJA, SENŲJŲ BALTŲ GENČIŲ 
MITOLOGINIŲ VAIZDINIŲ SISTEMA 


Bendroji baltų mitologijos sistema neišliko, bet ji iš dalies 
atkuriama pagal tam tikrų baltų genčių mitologines sistemas: 
vakarų baltų - prūsų, jotvingių ir kt. ir rytų baltų - žemaičių ir 
aukštaičių (lietuvių), latvių ir kt. I ir II m. e. tūkstantmečių 
sandūroje baltų gentys užėmė teritoriją į pietus ir rytus nuo 
Baltijos jūros, ribodamosi su slavais ir prie Baltijos gyvenu- 
siais finougrais. Seniausios žinios apie baltų genčių mitologiją 
ir ritualus, be tų, kurias teikia archeologiniai laidojimo apeigų 
ir šventyklų pobūdžio duomenys, yra iš I m. e. a. pabaigos. 
Aprašydamas aisčius, tapatinamus su senovės baltų gentimis, 
Tacitas pranešė, kad jie „garbina dievų motiną ir kaip skiria- 
mąjį savo kulto ženklą nešioja šerno pavidalo amuletus“ (Ger- 
mania, XLV). Šiokių tokių žinių apie aisčių ir prūsų ritualus 
bei stabmeldystę yra anglosaksiškame Wulfstano kelionės ap- 
rašyme (IX a. pabaiga) ir vyskupo Adomo Brėmeniečio, ban- 
džiusio atversti prūsus į krikščionybę, gyvenimo aprašymuose. 
XII-XIII a. šaltinių duomenys išplečia ankstyvosios baltų pa- 
gonybės supratimą: pavyzdžiui, arabų geografas Indrisi pra- 
neša apie ugnies garbinimą, popiežiaus Inocento 1199 m. spa- 
lio 5 d. bulėje minimi ir kiti garbinimo objektai - medžiai, žolės, 
šaltiniai, gyvūnai ir t. t. Prasidėjus Kryžiuočių ordino agresi- 
jai, vokiečių kolonizacijai, XII a. pabaigoje-XIII a. pradžioje 
baltų mitologijos (visų pirma prūsų) šaltinių gerokai pagausė- 
jo (Ordino sutartys su prūsais, Eiliuotoji kronika, Henriko Lat- 
vio Livonijos kronika, lenkų analai, rusų metraščiai). Vėlesni 

šaltiniai - Petro Dusburgiečio Prūsijos žemės kronika (XIV a.), 
lenkų istoriko J. Dlugošo (XV a.), vokiečių vienuolio S. Gru- 
nau, lietuvių rašytojų Mažvydo, Daukšos, Bretkūno ir kt., lenkų 
istorikų M. Strijkovskio, J. Lasickio (XVI a.) ir kt. kūriniai, pra- 
nešantys daug naujo, drauge pateikia nemaža abejotinų duo- 
menų, bet kartais ir papildo baltų mitologiją gretinimais su an- 
tikiniais mitologiniais vaizdiniais ir bendromis pačių autorių 
mitologijos sampratomis (kartais kai kurie XVI a. autoriai, pa- 
vyzdžiui, Grunau, įtariami klastotėmis, su kuo apskritai sunku 
sutikti). XVI a. baigėsi baltų tautų christianizacija, bet pagony- 
bės liekanos, išstumtos į neoficialiąją kultūrą, gana tvirtai lai- 
kėsi. Nuo XVI a. vidurio pasirodo baltų kilmės autorių (ypač 
Lietuvoje), gerai susipažinusių su pagoniškosios mitologijos ir 
apeigų liekanomis, kūriniai, taip pat kūriniai mokslininkų, tu- 
rėjusių mokslinės šaltinių kritikos pagrindus (XVII a. - vokie- 
čių istorikas M. Pretorijus ir kt., XVIII a. - kalbininkas G. Sten- 
deris ir kt.). Svarbus žinių apie baltų mitologiją šaltinis - latvių 
ir lietuvių tautosaka, gana tvirtai išlaikiusi archaizmus: latvių 
mitologija daugiausia atkuriama pagal tautosakos šaltinius, o 
ne pagal senųjų raštų liudijimus. Gera paspirtis atkuriant baltų 
mitologiją yra liaudies meno dirbiniai (medžio raižiniai, siuvi- 
nėti dirbiniai, ornamentai ir pan.). Kalbos duomenys (visų pir- 
ma mitinių būtybių vardai), aiškinami lyginamuoju istoriniu me- 
todu, leidžia išskirti seną indoeuropietišką baltų mitologijos 
branduolį - vadinamojo pagrindinio mito apie griausmavaldžio 
dvikovą su jo priešininku schemą ir to mito dalyvių vardus: Per- 
kūnas, Velnias ir Vels. Indoeuropietiškas ištakas turi nemaža ki- 
tų baltiškų vardų ( Žemyna, Puškaitis, Ūsinis ( Usinš), Laumė, Vė- 
Jopatis, Svaikstikas (Zvaigstikas)). 

Svarbiausius baltų mitologijos savitumus atskleidžia pagrin- 
dinės semantinės priešpriešos, atspindinčios erdvės ir laiko, so- 
cialines, vertybines pasaulio charakteristikas (palankias ir nepa- 
lankias žmogui): laimė (dalia) - nelaimė (nedalia), gyvenimas — 
mirtis, lyginis - nelyginis, dešinysis - kairysis, viršus - apačia, dan- 
gus - žemė (požemio karalystė), pietūs - šiaurė, rytai - vakarai, 

sausuma - jūra, ugnis - drėgmė, diena - naktis, pavasaris - Žie- 
ma, saulė - mėnulis, balta - juoda, artima - tolima, namai - miš- 
kas, vyriškas - moteriškas, senas - jaunas, vyriausias — jauniau- 
sias, sakralus - profaniškas. 

Pagal mitinių būtybių funkcijas, jų indvidualizavimo laipsnį 
bei svarbumą žmogui ir pagal kai kuriuos kitus požymius baltų 
mitologijoje išskiriama keletas lygmenų. 

Pirmasis lygmuo - tai aukščiausi dievai, priklausantys ben- 
drajam baltų panteonui ir randami mitologiniuose siužetuose. 
Pirmąją vietą užima Dievas, gyvenantis danguje, vyriausias tarp 
dievų. Prūsų panteone jis vadintas Okopirms („pats pirmiau- 
sias“). Tam tikri santykiai su dievu (paklusnumas, priklauso- 
mybė, bet kartais - pirmumas laike, plg. lat. Vecais Tėvs „senas 
tėvas“) sieja griausmavaldį Perkūną (Perkons). Dievas turi vai- 
kų, sūnų (liet. Dievo sūneliai, lat. Dieva dėli, greta Perkona dėli 
„Perkūno sūnūs“), su kuriais siejasi daugybė archajiškų vaizdi- 
nių, kilusių iš indoeuropietiško dieviškųjų dvynių kulto. Latvių 
liaudies dainose yra išlikę motyvų fragmentų ir simbolių, sie- 
jančių Dievo vaikus su kitų tradicijų dievinamais dvyniais - sen. 
gr. Dioskūrais, sen. indų Ašvinais: Dievo sūnūs yra įsimylėję Die- 
vo dukrą (liet. Saulės duktė, lat. Saules meita „Saulės duktė“, iš 
čia ir estų Sa/me); laukdami jos, jie uždega jūroje dvi ugnis, ve- 
žioja Saulės dukrą po jūrą obelies valtele, sausuma joja prie jos 
namų dviem arkliais. Dievo sūnūs įkūnija vaisingumą ir yra sie- 
jami su žemdirbystės kultu. Su agrarine dvynių mito simbolika 
susijęs dvigubos varpos ir apskritai sudvejinto vaisiaus (liet. dvi- 
lypis, kemerys, lat. jumis, Jumis - žodis, kilęs iš dieviškojo dvynio 
indoeuropietiško pavadinimo) ritualinė svarba ir karvės dvynių 
reikšmingumas - jiems gimus, lietuvių kaimuose būdavo atlie- 
kamos apvalomosios aparimo dviem pakinkytais į arklą jautu- 
kais apeigos, kad būtų apsisaugota nuo epidemijos (panašus pa- 
protys žinomas ir senovės indų tradicijoje). Nuomonė, kad su 
dvyniais ir seniausiu jų atributu, arkliais, yra susijusi ir epidemi- 
jos galimybė, ir išgijimas, dar ir šiandien gyva lietuvių kaimuose. 
Šios dvynių kulto ypatybės atsispindėjo ir lietuviškuose stogų 

žirgelių atvaizduose, turinčiuose visiškai tokius pat atitikmenis 
Kurzemėje, kur latviški žirgeliai vaizduojami kaip žirgų galvos 
(šiuo atžvilgiu akivaizdi giminystė: lat. jumis „dengti stogu“ ir 
jumis „sudvejintas vaisius“, Jumis - laukų dievybė). Panaši bu- 
vo ir ritualinių stulpų su dviejų brolių - prūsų genealoginių did- 
vyrių Videvučio ir Brutenio atvaizdais funkcija. Viso šio baltų 
dieviškųjų dvynių, sugretintų su dviem genties vadais, vaizdinių 
komplekso archajiškumą patvirtina ir tai, kad kiekvienas iš dvy- 
nių buvo siejamas su vienu iš priešpriešos polių elementų: vie- 
nas iš prūsų dievų dvynių yra senas, kitas - jaunas, vienas susi- 
jęs su pavasario ciklu, kitas - su rudens ir žiemos, vienas - su 
gyvenimu, kitas - su mirtimi ir t. t. Seniausioje atkurtoje baltų 
mito formoje vienas iš dvynių buvo Dievo sūnus, kitas - Dievo 
duktė. Bet tolesnė šio siužeto raida, šalinanti akivaizdžią jų ve- 
dybų kraujomaišą, yra tokia, kad brolis dvynys susidvejina ir at- 
siranda du broliai, tuo tarpu sesuo lieka viena (Saulės duktė, 
plg. keltų mitą apie trijų brolių, kurių vardas giminingas lat. 
Jumis, ir jų sesers incestą, taip pat hetitų mitą apie 30 dvynių ir 
jų seserų kraujomaišą ir pan.). Baltų mite sesuo yra Saulės duk- 
tė, tuo tarpu etimologinis Dievo vardo ryšys su saulės (giedro 
dangaus) vardu nebesuvokiamas. 

Nors ir dalyvauja archajiškame dvynių mite, sudarančiame 
patį seniausią (bet gana gerai atkuriamą) baltų mitologijos klo- 
dą, apskritai Dievas pasyvus ir yra mitologinių siužetų nuoša- 
lyje, - tuo jis primena aukščiausiąjį kai kurių Sibiro ir Afrikos 
mitų dievą. Kaip aktyviausia, rūsčiausia ir galingiausia mitinė 
būtybė reiškiasi Perkūnas (Perkons), griausmo ir žaibo dievas, 
įkūnijantis karinę ir - netiesiogiai - ūkinę, susijusią su vaisin- 
gumu, funkcijas. Jam priešinasi Velnias, kurio kulte yra jo ry- 
šio su banda (arkliais, jaučiais, kiaulėmis) pėdsakų, o tai, ma- 
tyt, liudija, kad tęsiama sena indoeuropietiška tradicija, pagal 
kurią pomirtinis pasaulis įsivaizduotas kaip ganykla. Ši dievy- 
bė susijusi su požemio pasauliu, su mirtimi ir drauge su vai- 
singumu. Griausmavaldis, gyvenantis danguje, ant kalno, vir- 
šuje, persekioja savo priešininką, gyvenantį žemėje, apačioje 

(neretai priešininkas yra gyvatiškos prigimties). Kartais tau- 
tosakoje nurodoma griausmavaldžio rūstybės priežastis — jo 
priešininko ryšiai su Perkūno žmona arba jos, žmonių, bandos 
pagrobimas. Persekiojamas priešininkas slepiasi už įvairių daik- 
tų (medžio, akmens), pasiverčia karve, žmogumi (taip pat ki- 
tais gyvūnais, tarp jų ir kate). Griausmavaldis dviračiu veži- 
mu, pakinkytu arkliais arba ožiais, variniu arba net akmeniniu 
ginklu puola priešininką, sviedžia žaibą, perskelia ąžuolą ir ak- 
menį, užmuša priešininką, ir tada prasideda lietus, atnešantis 
vaisingumą. Kartais minimas griausmavaldžio padėjėjas miti- 
nis kalvis. Toks pagrindinis mitas, svarbiausias baltų mitologi- 
jos siužetas, neginčytinai atkuriamas lietuvių bei latvių tradi- 
cijoje ir netiesiogiai (kaip atskiri motyvai) - prūsų. Artimiausių 
baltų pagrindinio mito varianto paralelių yra baltarusių tradi- 
cijoje, kuri pasisavino daug baltų mitologijos elementų, ir at- 
kuriamoje praslaviškojoje mitologijoje; kartais tas artumas toks 
didelis, kad suteikia pagrindo spėti buvus bendras baltų ir sla- 
vų ištakas. 

Kitas archajiškas mitas, kurio fragmentų išliko lietuvių ir lat- 
vių tautosakoje, - saulės ir mėnulio „dangiškosios vedybos“; lie- 
tuvių liaudies dainoje „Mėnesio svodba“, kada mėnulis tampa 
neištikimas saulei su Aušra (kartais Aušra — saulės duktė), užsi- 
rūstinęs Perkūnas perkerta mėnulį kardu (mėnulio dilimo paaiš- 
kinimas). Kituose variantuose saulė, nepaisydama Perkonso-Per- 
kūno valios, išleidžia savo dukrą už ryto žvaigždės Auseklio arba 
mėnulis atima sužadėtinę iš Auseklio, už tai saulė jį perkerta kar- 
du. Pagal tautosakos tekstus atkuriamas ir toks mito variantas, 
kur ryto žara (žvaigždė) Aušra, lat. Austra. griausmavaldžio žmo- 
na, yra neištikima Perkūnui su jo priešininku. Perkūnas nutren- 
kia ją iš dangaus žemėn, ir ji pavirsta chtonine deive (plg. Mara, 
Žemyna, Laumė). 

Auseklis, saulė, mėnulis ir žvaigždės (Zvaigznes, kartais — 
saulės ir mėnulio vaikai) sudaro dangiškąją šeimyną. „Dangiš- 
kųjų vedybų“ dalyvių vardai - Auseklis (lat. Auseklis, Auseklitis, 
Auseklits, Auseklinš, Auseklinis, Auseklenč, Auseklenš, Auseklenis), 

Aušrinė-Aušra (liet. Aušrinė „ryto žvaigždė“, „Venera“; plg. Va- 
karinė „vakaro žvaigždė“: ji kloja saulei lovą, o Aušrinė uždega 
ryte ugnį), Austra, Austrinė (lat. Austra, Austrina „ryto aušra“, 
kai kuriuose tekstuose tapatinama su Ausekliu; plg. Ausca, pa- 
sak Lasickio, - lietuvių patekančios ir besileidžiančios saulės 
spindulių deivė) - etimologiškai yra susiję su lat. aust „aušti“ ir 
turi daugybę indoeuropietiškų paralelių: plg. sen. indų Ušasė, 
sen. gr. Eos, rom. Aurora, galimas daiktas, lat. Usinš ir ryt. sl. 
Usen'-Avsen. 

Ši baltų mitologijos dalis, kaip ir daugelis esminių dalykų, su- 
sijusių su gamtos dievybių kultu, yra bendra lietuviams, latviams 
ir, matyt, prūsams. O apskritai pirmojo lygmens struktūrą kiek- 
vienoje iš šių tradicijų apibūdina savitos ypatybės. 

Itin savitas variantas randamas prūsų mitologijoje. Visų pir- 
ma prūsų panteonas labiausiai sutvarkytas, jo veikėjai (tik vy- 
riškieji) aiškiai atskirti ne tik pagal funkcijas, bet ir pagal savo 
išorę; tų veikėjų hierarchija nustatoma ne tik pagal aprašy- 
mus, bet ir pagal eilės tvarką sąrašuose. Pirmajam lygmeniui 
atstovauja aštuoni veikėjai. Be jau minėtų Dievo (Deivs) ir Per- 
kūno, čia įeina Patrimpas (Potrimps), jaunas upių ir šaltinių 
dievas, ir Autrimpas, jūrų dievas, atkuriant kildinami, matyt, 
iš vieno veikėjo —- Trimpo, kurio egzistavimą patvirtina lietu- 
vių ir latvių duomenys. Patulas (Patols) - seniausias dievas, 
susijęs su požemio pasauliu; kaip yra aprašęs Grunau, turėjo 
ilgą žilą barzdą, todėl įtikėtinas jo ryšys su kita dievybe - Bar- 
daičiu (Bardoits) („barzdotas“, iš pradžių galbūt buvo Patulo 
epitetas), kuris vėliau laikytas laivų dievu. Gamtos dievybės, 
suteikiančios žmogui sėkmę, - tai Pergrubrius, pavasario, la- 
pijos, žolės įsikūnijimas, Puškaitis, žemės, šventojo šeivame- 
džio įsikūnijimas, Aušautas - vientisumo, išlikimo įsikūnijimas, 
dievas gydytojas; Pilvytis - dievas, teikiantis turtą. Šie veikėjai 
jungiasi į tokią schemą: 

Deivs (Dievas) 
Perkuns (Perkūnas) 


Trimpas<———————>Patulas 
Pergrubrius Pilvytis 


Puškaitis Aušautas 


Dievas (Deivs) priešpriešinamas Perkūnui kaip vyriausias jau- 
niausiam, nesvarbus svarbiame, šeimininkas valdytojui. Trimpas 
priešpriešinamas Patului kaip jaunas senam, pavasarinis rudeni- 
niam, gyvenimas mirčiai, žalias baltam. Puškaitis ir Pergrubrius 
priešpriešinami Aušautui ir Pilvyčiui kaip laukinis kultivuojamam, 
gamta žmogui; Puškaitis priešpriešinamas Pergrubriui kaip miš- 
kas laukui; Pilvytis priešpriešinamas Aušautui kaip turtas sveika- 
tai (moralinei normai). Vėliau šis prūsų panteonas patyrė emoci- 
nių pokyčių: Dievas (Deivs) gavo epitetą Ukapirmas (Okopirms), 
vėliau tapusį pagrindine vardo forma; Trimpas skilo į Patrimpą 
ir Autrimpą; Patolo epitetas Bardoitis tapo savarankiška dievybe; 
Patulas gavo Pekolo vardą; Pekolas susidvejino į Pekolą ir Pokolą, 
į panteoną pateko Svaikstikas, susijęs su saulės šviesa ir saule (ana- 
logiškas saulės, kaip atskiros mitinės būtybės, išskyrimas, tapęs įma- 
nomas tik nebelikus pirminio Dievo vardo ryšio su dienine saulės 
šviesa, būdingas ir lietuvių, ir latvių mitologijai). Veiksmingiau- 
siais panteono sutvarkymo principais tapo kosmologinis (dangus - 
Ukapirmas, saulė - Svaikstikas, griausmas ir žaibas - Perkūnas, 
jūra - Autrimpas ir pan.) arba mišrus, kai kosmologiniai elemen- 
tai derinami su socialiniais ir ūkiniais. 

Pirmajam lietuvių mitologijos lygmeniui priklausančių dievy- 
bių sąrašai nedideli, jie padeda atkurti tik dalį sistemos branduo- 
lio: Nunadievis/Andajas - Perkūnas - Teliavelis (pagal Volynės 
metraštį). Čia Nunadievis - aukščiausias dievas (plg.: „>xpauie 
60roM CBOHM BTaHHe, NMepBoMy HbHaxeeBH“ [1]), kurio var- 
de išsiskira elementas deiv-: *No-/an/-deiv- (atitinkamai *žAn/t- 

deiv-, Andajas: plg. Dievas), plg. lat. nodievs, reiškiantį „dangus“ 
(galimas ir kitas vardo Nunadievis aiškinimas — Numadievis, iš 
liet. „namo dievas“; plg. Lasickio Numneias „namų dievybė“ ). Per- 
kūnas - griausmavaldis, Teliavelis - dangaus kalvis, Perkūno pa- 
dėjėjas, turintis patikimų paralelių visame Baltijos šalių areale 
populiariame siužete apie kalvį, nukalusį saulę (plg. skandinavų, 
suomių, estų ir kt. variantus). Kitų XIII a. šaltiniuose minimų 
dievybių vieta ir esmė toli gražu nėra aiškios; lietuviai garbino 
kalės pavidalo deivę Žvorūną; Meugeuna, matyt, liet. Medeina 
(Medeinė) - miško šeimininkė, tapatinama su Zuikių dievu. Vyks- 
tant christianizacijai, kai būtent aukščiausias mitologinės siste- 
mos lygmuo (panteonas) tapo antpuolių ir persekiojimų objektu, 
lietuvių dievų panteonas nebegalėjo plėstis. Iš XVI a. (pradedant 
Mažvydu) ir vėlesnių duomenų paminėtini deivė Žemyna, susijusi 
su žeme, jos brolis Žemėpatis, „Žemės šeimininkas“, Laima - lai- 
mės, dalios deivė, galbūt Bangpūtys, vėjo dievas, ir kt. Perkūnas 
daugiausia buvo pritaikytas prie pranašo Alijošiaus vaizdinio. 
Dar mažiau duomenų leidžia spręsti apie latvių mitologijos 
pirmojo lygmens struktūrą. Bet ir čia neabejotinas poros buvi- 
mas: Dievas (Dievs), dangaus tėvas, ir Perkūnas (Perkons), griaus- 
mo ir žaibo dievas, kurie priešpriešinami vienas kitam taip pat, 
kaip ir prūsų bei lietuvių mitologijoje, vis dėlto neretai jie yra 
painiojami vienas su kitu (plg. „Dievo sūnūs“ ir „Perkūno sū- 
nūs“). Gali būti, kad žemės deivė Zemes mate „žemės motina“ 
kadaise buvo minima pagrindinio mito siužete. Kai kurios miti- 
nės būtybės tapo grynai tautosakinės; priešingai, kai kurie krikš- 
čionių šventieji, žemdirbystės ir gyvulininkystės globėjai, labai mi- 
tologizavosi, ir taip sumažėjo vyriškųjų mitinių būtybių trūkumas. 
Baltų mitologijos antrąjį lygmenį daugiausia sudarė dievy- 
bės, susijusios su ūkiniais ciklais, su asmeniniais tikslais, pride- 
rintais prie sezoninių apeigų. Matyt, iš pradžių jam priklausė prūsų 
Pergrubrius, Puškaitis, Aušautas, Pilvytis, latvių moteriškosios die- 
vybės, Ūsinis kaip arklių globėjas ir galbūt mitologizuoti krikš- 
čionių šventieji, daugelis lietuvių dievybių iš Strijkovskio, Lasic- 
kio ir Pretorijaus sąrašų. Savo raštuose jie pateikia dešimtis 

mitologinių vardų. Tie vardai daugiausia užrašyti netikslia, kar- 
tais ir aiškiai klaidinga forma; funkcijos, priskiriamos tų vardų 
turėtojams, dažnai nepatikimos arba pabrėžtinai etimologinės kil- 
mės; dėl daug ko reikia kaltinti nepakankamą autorių informuo- 
tumą ir kartais - jų fantaziją. Pagaliau daugelis iš nurodytų die- 
vybių pasirodo esančios dvasios, gamtos arba ūkio globėjai. Vis 
dėlto kai kurie vardai verti dėmesio. Žr. Strijkovskį: Prakorimas 
(Prokorimos) - aukščiausia dievybė; jam aukodavo baltus gaidžius; 
dalį aukos suvalgydavo apeigų atlikėjai, dalį - aukojantieji, dalis 
būdavo sudeginama; vardas Prakorimas kilęs iš liet. Prakūrimo 
dievas „kūrimo dievas“, iš pra-kurti (plg. Dievas, Okopirms). Krū- 
minė - grūdinių dievybė; jai aukojami gaidžiai žema tankia skiau- 
tere, ir jų mėsa pjaustoma į smulkius gabaliukus, kad rugiai būtų 
neaukšti, bet tankūs; visas vardas - Krumine Pradziu Warpu. Lie- 
tuvonis (Lituwanis) —- mitinė būtybė, siunčianti lietų (Lituwanis, 
plg. liet. lietus), galbūt lietaus personifikacija. Gulbis - asmeninis 
žmogaus genijus (Gulbi Dziewos, matyt, iškreiptas liet. Gelb- iš 
„gelbėti“); vyrai jam aukodavo baltus gaidžius, moterys - vištas. 
Ganiklis (Goniglis) - miško ir piemenų dievas (Goniglis Dziewos), 
iškreiptas „ganyklos dievas“, lyginamas su romėnų Satyru ir Fau- 
nu; Ganikliui aukodavo žirgų, jaučių, ožių ir kt. gyvūnų pautus; 
piemenys degindavo juos ant didelio akmens, melsdami Ganiklį 
apginti bandą nuo plėšrūnų. Sutvaras (Sotvaros) - bandos dievas, 
kuriam priešais laužą aukodavo baltus gaidžius; vardas Sotwaros, 
matyt, susijęs su liet. su-verti. Upinis dievas - upių dievas, jam 
aukodavo baltą paršiuką, kad vanduo būtų tyras; Kelių dievas 
(Kielu Dziewos, Kellukis, pasak Pretorijaus), jo prašydavo sėkmin- 
gos kelionės; Šeimos dievas (Seimi dewos, plg. lat. saimes dievs ir 
liet. šeim/yn/-os dievas) - šeimos, namų dievas; jam aukodavo viš- 
tas ir gaidžius, mesdami juos į krosnies ugnį; Rūgutis (Ruguczis) - 
fermentacijos dievybė; Bubilas (Bubilos) - bičių dievybė ir kt. 
Pasak Lasickio: Aukštėjas Visagistis (Auxtheias Vissagistis, 
greičiausiai iš liet. aukšta/isis vaiagalisis) - aukščiausias visagalis 
dievas; Algis (plg. liet. algoti „kviesti“ ) - aukščiausių dievų šauk- 
lys; Apidomė (Apidome, plg. liet. apidėmė „sklypas“. „valda“) - 

gyvenamosios vietos pakeitimo dievybė; Audra (liet. audra, Aud- 
ros dievaitis) - jūros ir kitokių vandenų dievybė; Bežlėja (Bezleja) 
(Bezlea, iš liet. blisti „temti“) — vakaro deivė, Lasickio sąraše ji 
yra tarp saulės spindulių deivės Aušros (Ausca) ir nakties tamsos 
deivės Brėkštos (Breksta, iš liet. brėkšti „temti“, bet ir „Ššvisti“, 
„aušti“); Budintojas, Budintoja (Budintois, Budintaia, plg. liet. 
budinti) - budrumo, pabudimo dievybė; Valgina - bandos (išsky- 
rus arklius) deivė; vardas Walgina (plg. liet. valgis) galbūt rodo 
deivės funkciją, susijusią su maistu; Gardunytis (Gardunitis) — 
dievybė, sauganti kiemą, sodybą, bandą; ta pati funkcija priskirta 
Dvargančiui (Dvorgautis) (Dworgautis, iš liet. dvaras), Datanus, 
plg. liet. duotojas iš „duoti“; Ežerinis (Ezernim) - ežerų dievybė; 
Žalus (Salaus, Zallus, plg. liet. žaloti) - nesantaikos dievas; plg. 
lat. Kara mūte (plg. karavirs „karys“) - vaidų deivė; Kremata — 
kiaulių dievybė; plg. Krukis (iš liet. krūkti „kriuksėti“) — kiaulių 
dievas (pasak Pretorijaus, Kiauliu-Krukei); Lazdona (Lasdona, iš 
liet. /azda ) - miško globėja, papuošta šakomis, miško riešutų die- 
vybė; Lyginčius (Ligičius) (Ligiczus, matyt, iš *Ligintjus, plg. liet. 
lyginti) - sutikimo, vienybės dievybė; pasak Pretorijaus, Lygiejus; 
Pizius (Pizio, iš liet. piza „vulva“) - mitinė būtybė, atvedanti nuo- 
taką pas sužadėtinį ir garbinama jaunuolių; po jo minima Gondu 
- galbūt iškreiptas žemaičių gėdius iš gėda - mergaičių garbina- 
ma mitinė būtybė, jaunimo santykių globėja; Sidzius (Sidzium) - 
atskiros giminės, šeimos gerasis genijus; plg. Tvertikas (Twerti- 
cos) - tam tikros vietovės ir giminės dievas; Siričius (Siriczus) — 
piemenų dievas, maitinantis bandą; Pretorijaus vartojama taisyk- 
lingesnė vardo forma - Szericzius (iš liet. šerti); Ublanyčia (Ubla- 
nicza) - namų dievybė, besirūpinanti kiekvienu besimeldžiančiuo- 
juarba kiekvienu ūkio reikmeniu; vardas, matyt, kilęs iš liet. ubladnyčia 
„atskiras statinys su krosnimi kiaulių ėdalui gaminti“: plg. kluono, 
jaujos ir pan. naudojimą ritualiniais tikslais. 

Pasak Pretorijaus: Eratinis (Eraiczin - Ėraičių dievaitis, plg. 
liet. ėraitinis „ėriukų dievybė“) - lietuvių ir, matyt, prūsų ėriukų 
dievas; Žėlus (Zelus, iš liet. želri, žolė) - dievybė, padedanti augti 
žolėms; Karvaitis (Kurwaiczin - Karvaičių dievaitis, plg. liet. kar- 

vė, pr. curwe) - lietuvių ir galbūt prūsų veršiukų dievybė; Kauka- 
rius (Kaukarus, plg. liet. kaukuras „viršukalnė“) — dievybė, susi- 
jusi su kalnais, ir kt. 

Trečiajam lygmeniui galėjo priklausyti mitinės būtybės, kurioms 
priskiriamos abstrakčiausios funkcijos, pavyzdžiui, Laima („da- 
lia“), Giltinė („mirtis“), arba būtybės, pirmiausia žinomos iš tau- 
tosakos (pasakų, dainų ir pan.): liet. Saulė-Mėnuo, lat. Saule- 
Mėness, dalyvaujantys „dangiškųjų vedybų“, santuokos ir jos 
nutraukimo siužete, dubliuojančiame pagrindinio mito priešisto- 
rės motyvą, Aušrinė, Aušra, dangaus kalvis, žvaigždės, kai ku- 
riuose variantuose taip pat patenkantys į šį siužetą, Svaikstikas, 
Auseklis ir kt., bei būtybės, priklausančios Saulės šeimai: Saulės 
duktė, Saulės motina ir kt. 

Į ketvirtąjį lygmenį paprastai patenka būtybės, kurios pradeda 
mitologizuotą istorinę tradiciją. Plg. prūsų Videvutį ir Brutenį — 
pasaulietinės ir dvasinės valdžios pradininkus, Šventaragį - nau- 
jos ritualinės tradicijos kūrėją ir net Gediminą - Vilniaus įkūrė- 
ją, Krivį ir Lizdeiką — naujos žynių tradicijos kūrėjus. Tam pa- 
čiam lygmeniui galėjo priklausyti ir kai kurios daugiau ar mažiau 
indvidualizuotos (neretai neigiamos) būtybės: griausmavaldžio 
priešininkas (Velnias, Vels), lat. Velu mate „vėlių motina“, miru- 
siųjų globėja, Lauma - ragana, Jumis - grūdų dievas, „dvilypis“, 
prūsų Kurkė — piktoji dvasia, kenkianti varpiniams, galbūt lietu- 
vių Aitvaras — namų dvasia, Kuršis - duonos dvasia, įkūnijama 
šiaudinėje baidyklėje, padarytoje kuliant, Ruginis - rugių dvasia, 
Rugių boba - baidyklė iš šiaudų ir šakų ir pan. 

Penktasis lygrmuo - tai pasakų veikėjai ir dvasios - miško, van- 
dens, laukų ir kitų vietovių šeimininkės. Tokie yra lietuvių Lauk- 
sargis (plg. liet. laukas ir sargas) - laukų saugotojas, Medeina — 
miškų saugotoja, Gabija - personifikuota ugnis, Vėjopatis — vėjų 
valdovas ir kt. Jau ankstyvųjų viduramžių šaltiniai praneša apie 
ugnies, vandens, medžių, akmenų, dangaus kūnų garbinimą. Ypač 
garbinta amžinoji, arba šventoji, ugnis (prūsų ir jotvingių Schwents 
Paniks) - ir personifikuota, ir nepersonifikuota forma. Iki šių 
laikų žinoma daugybė ugniai skirtų maldų. 

Šeštajam lygmeniui priklauso neindividualizuotos ir dažnai ne- 
antropomorfizuotos dvasios, sudarančios ištisas klases. Tokie yra 
prūsų barstukai (Barzduki) - nykštukai, markopoliai - antropo- 
morfinės dvasios, gyvenančios žemėje (ir pirmieji, ir antrosios su- 
siję su Puškaičiu), lietuvių kaukai - gerosios namų dvasios, žmo- 
nėms palankios moteriškosios dvasios - deivės ir laumės, raganos, 
dvasios, sukeliančios košmarus (lietuvių s/logutės), monus (latvių 
mūns, mūnis). Plg. murgius - oro dvasias ir mirusiųjų dvasias (lat- 
vių murgi — taip vadinti ir kliedesiai, fantastiški ligonių regėji- 
mai). Tam pačiam lygmeniui priklauso vilktakiai, milžinai ir dau- 
gybė latvių dvasių motinų: vandens - Ūdens mate, jūros - Jūras 
mate, miško - Meža mate (yra ir miško tėvas - Meža tėvs), laukų — 
Lauku mate, vėjo --Vėjas mūte, bandos - Lopu mate ir kt. Čia, 
matyt, reikėtų priskirti tokias dvasias kaip latvių Mūjas kungs „na- 
mų ponas“ - dvasia namų globėja, miręs protėvis, gyvenantis Ži- 
dinyje arba po slenksčiu, šeimos dvasią Lulkį (lat. /ulkis „žindo- 
mas veršiukas“, „motinos krūtis“), lietuvių Dimstipatį („namų 
šeimininkas“, iš liet. dimstis „kiemas, sodyba“ ir „pats“ ), ne sava 
mirtimi mirusiųjų dvasias (lietuvėns) ir įvairiausius nelabuosius 
bei mitologizuotus meškos, vilko, gyvačių vaizdinius, čiuskas — 
naminius žalčius (iš lat. čūska „gyvatė“ ), kuriuos, pasak Stende- 
rio, latviai garbino, maitindavo šventose puotose; panašias puo- 
tas rengdavo specialūs lietuvių žyniai monininkai (monininks iš 
manyti, plg. žynius žaltones, iš žaltys, gyvačių kerėtojus). Po puo- 
tos žyniui būdavo išpažįstamos savo nuodėmės ir nelaimės, ir tas, 
laikydamas rankose gyvates, užkalbėdavo arba šaukdavosi troš- 
kimų išsipildymo. 

Septintasis lygmuo - tai žmogus jo mitologizuotoje hipostazė- 
je, visų pirma kaip dvasios, sielos turėtojas ir kaip ritualo dalyvis. 
Tam pačiam lygmeniui priklauso įvairios žynių kategorijos, gerai 
žinomos prūsams ir lietuviams: prūsų vaidilučiai (signotai), va- 
dovaujami krivių krivaičio, neručiai (Nerutti, Neruttei), kurie, pa- 
nėrę į vandenį, spėdavo orą ir žūklės galimybes (šaknis *ner- su- 
sijusi ir su gyvybinės vaisingumo jėgos bei jausmų pilnatvės 
žymėjimu (pr. neitin „įniršis“, liet. norėti, narsas), ir su „apačios“ 

(žemės, vandens) simbolika, plg. liet. nerti, nėrovė „undinė“ ir ati- 
tinkamas indoeuropietiškas paraleles: sen. indų naraka „požemio 
karalystė“, sen. gr. Nerėjas, Nereidės ir pan.). Plg. kitas žynių, bu- 
riančių iš vandens, kategorijas: vandlulučiai (Wandlulutti, liet. van- 
duo), udburtuliai (Udburtulli, plg. balt. vand-/ud- ir burt). Lietu- 
vių maldininkai (Maldininks, pasak Pretorijaus) melsdavosi, 
giedodavo ir atlikdavo daugybę ritualų. Prūsų tulisonys ir lygašo- 
nys (Tulissones vel Ligaschones) paminėti jau Ordino 1249 m. va- 
sario 7 d. sutartyje su prūsais kaip „didžiausi melagiai ir veidmai- 
niai“, dalyvaujantys mirusiojo išaukštinimo apeigose (juos mini 
ir Pretorijus); esama prielaidų, kad lygašonių vardas susijęs su 
*Isgati „meluoti“. Žinoma daugybė žynių - derliaus, oro ir pan. 
būrėjų kategorijų: iš gyvūnų ir paukščių elgesio ( iš aukų kraujo 
ir vidurių ir pan.) - lekutonys (Lekkutones, plg. liet. lėkti), vidu- 
ronys (Widdurones, plg. liet. viduriai), žvėručiai (Szweruttei, plg. 
liet. žvėris) ir kt.; iš žvakės dūmų arba liepsnos - žvakonys (Szwa- 
kones, plg. liet. žvakė), dūmonys (dumones, plg. prūsų dumis „dū- 
mai“); iš žvaigždžių - Žvaigdžiūrūnys (Szweigdzurunis, plg. liet. 
žvaigždė, taip pat lat. Liksta - mitologizuotą bloga pranašaujan- 
čių dangaus reiškinių vaizdinį ir kt.). Tam pačiam lygmeniui pri- 
klauso visa, kas susiję su ritualu, agrarinėmis ir kitomis šventė- 
mis, paprastai susietomis su krikščioniškosiomis, pvz., Jono 
Krikštytojo diena, liet. Joninės, lat. Ligo (iš lat. /igot „suptis“ — 
plg. tikėjimą, kad birželio 24 d. saulė supasi). Lyguo - vasaros 
saulėgrąžos šventė, susijusi su saulės garbinimu, su vaisingumo 
meldimais ir su prašymais apsaugoti laukus bei bandą nuo piktų- 
jų dvasių, raganų, visuotinės linksmybės metas (senuosiuose šal- 
tiniuose priedainis „Ligo“ buvo suvoktas kaip džiaugsmo dievo 
vardas); namai būdavo puošiami žalumynais, žmonės šokinėda- 
vo per laužus ir pan. (plg. slavų Kupalą). Tam pačiam lygmeniui 
priklauso įvairūs ritualiniai simboliai ir daiktai (šventi akmenys 
ir pan.), apeiginiai tekstai, vietovės ir šventyklos, tarp kurių buvo 
ir didelių kulto centrų, pvz., Vilniaus žemutinės pilies šventykla 
ir ypač visų prūsų kulto centras Romovė. Pasak legendos, per- 
duotos Grunau, Romovę įkūrė prūsų žynių tradicijos pradininkas 

Brutenis, kuris ten įsteigė „būstą“ dievams Patului, Patrimpui ir 
Perkūnui, pavaizduotiems po šventu ąžuolu (Perkūno medžiu, plg. 
ir Nosolum, matyt, lietuvių ąžuolo dievybę - Nosolumn iš *Onzolius, 
liet. gžuolas, ir kitus mitologizuotus medžių vaizdinius — Biržulį, 
Lasickio minimą lietuvių beržo dievą, Šermukšnį ir kt.). Ąžuolas 
buvo padalytas į tris dalis, atitinkančias tris kosmoso zonas, kurios 
archajinėse tradicijose reiškia pasaulio medį: atitinkamai ir „se- 
nas“ dievas Patulas sietas su pragaru, „jaunas“ Patrimpas - su že- 
me, vaisingumu, Perkūnas - su dangumi (plg. ir tridalius lietuviš- 
kus kryžius, panašius į pasaulio medį ir savo konstrukcijoje 
išlaikiusius senąjį pasaulio modelį, būdingą baltų mitologijai). 

Duomenys apie konkrečias mitines būtybes, jų ryšius ir atitin- 
kamus mitologinius siužetus leidžia atkurti rytinių baltų mitolo- 
gijos bendrą branduolį, ypač aukščiausių jos lygmenų: 





Dievas Perkūnas, Perkons 
Dvynė dieVybė Kalvis 
(Jumis) 
Saulė Mėnuo 
Dievo sūnūs 


Saulės duktė 


Dvigubi simboliai 
(karališki, žirgų, dvigubos ugnys ir t. t.) 


Baltų tautų mitologinio klodo galingumas, kuris įvedus krikš- 
čionybę anaiptol nebuvo visiškai suardytas, paaiškina daugybę pa- 
gonybės liekanų tautosakoje, magijoje, buityje ir tą didelį baltų 
mitologijos ir jos vaizdinių vaidmenį kuriantis naujųjų laikų lie- 
tuvių ir latvių kultūrai (literatūrai, menui). 


Versta iš: B. B. HBanos, B. H. Tonopos, „BanTMAckaa MHGoOAOrKA“, 
Mudis napogoB Mupa, 1, MockBa, 1980, c. 153 — 159. Vertė R. Bogdanas. 

PERKŪNO SAULĖLYDIS, ARBA 
PASKUTINIAI BALTIJOS PAGONYS (1981) 


BALTAI IR JŲ DIEVAI 


Ištisus šimtmečius dar nepadalytoje Abiejų Tautų Respubli- 
koje istorinė bajorijos edukacija sėmėsi peno iš populiarių legen- 
dų apie graikišką ir romėnišką protėvių kilmę. Legendą apie bro- 
lius Vaidevutį ir Brutenį, įstengusius išvaduoti kraštą iš mozūrų 
jungo, populiarino ne vien senovės Lenkijos metraštininkai, bet 
ir istoriniai romanai, kurių dar ne taip seniai būdavo galima ap- 
tikti bibliotekose ir privačiose knygų kolekcijose. Vaizduotę aud- 
rino iliustracijos, kur laužo liepsna ryja du senolius, laisva valia 
pasirinkusius tokią mirtį. 

Pasak legendos, minėti broliai, keturiasdešimt metų rengęsi, 
turėjo nugalėti mozūrus, ir tai įvyko 586 m. po Kr. Brutenis mokė 
religijos, telkė dvasininkus, pats buvo vyriausiasis Romuvoje (Ro- 
mowe). Sukakęs 116 metų, Vaidevutis padalijo kraštą dvylikai 
sūnų, kurių vardai Sajmas, Nadras, Sudas, Šliavas, Natangas, Bar- 
tas, Galindas, Varmas, Hogas, Pomezas, Chelmnas ir Lietuvas — 
šis buvo seniausias — davė vardą dvylikai genčių. Senoliai atsi- 
sveikino su gentainiais, užlipo ant degančio laužo ir atidavė die- 
vams sielą. Tačiau naujieji valdovai, niekaip nesusitarę, ką parin- 
kus aukščiausiuoju, išsirinko tiktai vyriausiąjį dvasininką. Vienybė 
iširo, lig tol pirmavę prūsai (BrutenesPrutenes,; iš čia ir lotyniškas 
prūsų vardas Prutheni) neteko reikšmės!. 

Šitap legenda vaizduoja genčių, priklausiusių baltų tautoms, 
istorijos užuomazgą. Dėl tikslumo reikia pridurti, kad baltų vardas 


' J. Lelewel, Dziela, X, p. 45. 


yra palyginti nesenos istoriografijos rezultatas. Senovės rašyto- 
jai, taip pat skandinavų sagos indoeuropiečių gentis, gyvenusias 
Baltijos pakrantėse, vadino aisčiais (Aestii). Baltai (kai kurių ty- 
rinėtojų nuomone, reikėtų kalbėti apie jų pirminį bendrumą su 
slavais, kuris laikui bėgant išnyko) iš pat pradžių gerokai peržen- 
gė ribas tos pajūrio teritorijos, pagal kurią prieš keliasdešimt me- 
tų ir buvo jiems duotas šis vardas. Prie Baltijos jų apgyventos 
žemės ėjo į rytus nuo Vyslos žiočių lig pat Dauguvos Livonijoje; 
rytuose jų genčių gyvenviečių, kaip įrodo kalbininkai, būta dar 
pirmaisiais mūsų eros amžiais, ir toli, net Dniepro, Sožo ir Bere- 
zinos aukštupyje; kai kurie tyrinėtojai jų apgyventos teritorijos 
ribas nustumia dar toliau, lig pat Okos aukštupio ir vidurupio. 
Įrodo, kad jie prie Baltijos atėję iš Rytų ir ilgainiui slavų vis la- 
biau stumti į šiaurę. Tiksliau - atsikėlę į Europą kaip baltoslavai 
vienu metu su germanais“. 

Rytiniai baltai beveik be pėdsako išnyko, užtat vakariniai at- 
silaikė ir ėmė gyventi sėsliai. Lietuviai ir latviai išliko ligi naujau- 
siųjų laikų, šiuo metu jų respublikos įeina į Sovietų Sąjungos su- 
dėtį, o kuršiai, prūsai ir jotvingiai buvo užpuolikų nuniokoti, jų 
likučiai nutauto, prarado etninius ypatumus. Tai vyko viduram- 
žiais, kai pasaulyje egzistavo keletas izoliuotų civilizacijos sričių“. 
Viena jų, europietiškoji, buvo susijusi su krikščioniškais kraštais; 
jos ribos nuolat plėtėsi nykstant pagonių religijoms; šitai papras- 
tai vyko tautai subrendus kurti savo valstybingumą. 

Prisiminkime svarbiausias datas. Pradžią antikos saulėlydyje 
davė Romos imperija, lemiamas posūkis sąlygiškai siejamas su 
tolerantiškuoju Konstantino Didžiojo ediktu, paskelbtu 313 m. 
Mediolane. 496 m. Chlodvigo kryžiumi imtasi įvesti krikščionybę 
Galijoje, frankų valstybėje. Naujasis tikėjimas buvo pripažintas 
trijuose senuosiuose pusiasaliuose - Apeninų, Balkanų ir Pirė- 


? H. Lowmianski, Począatki Polski: Z dziejėw Slowian w I tysiącleciu n. e., 1, 
Warszawa, 1963, p. 57. 


* I. Manteuffel, Sredniowiecze powszechne do schylku XVI wieku: Prėba syn- 
tezy, Warszawa. 1958, p. 6. 

nų, jis prasiskverbė į Britų salas ir palengva plito į šiaurę, į Vaka- 
rų Europą: 516 m. jį iš Romos perėmė burgundai, 531 m. frankai 
pradėjo Tiuringijos užkariavimą ir krikštijimą. VI-VII a. sandū- 
roje atėjo eilė vizigotams, longobardams ir anglosaksams. Fran- 
kų karalystėje Bažnyčia buvo aiškiai valstybinė, glaudžiai susijusi 
su pasaulietine valdžia ir, be abejo, mokėjo pasinaudoti šios su- 
silpnėjimu, kad sustiprintų savo organizaciją. Kryžius virto poli- 
tinių kovų argumentu, ypač teritorinės ekspansijos. Apie 782 m. 
Karolis Didysis, grasindamas mirtimi, įsakė nugalėtiems saksams 
pripažintį naująjį tikėjimą. Vienuolis Einhardtas, aprašęs kara- 
liaus gyvenimą, sako: „Joks karas, pradėtas frankų, nebuvo toks 
atkaklus, Žiaurus ir alinantis. Saksai, kaip dauguma Germanijos 
tautų, iš prigimties laukiniai, garbino demonus ir nekentė mūsų 
tikėjimo, jiems nebuvo jokios - nei Dievo, nei žmogaus įvestos 
teisės, kurios nebūtų pamynę nėmaž nelaikydami to nusikaltimu 
[...]. Tačiau visai nusikamavę ir išsikankinę žadėdavo atsisakyti 
savo demonų ir perimti krikščioniškąjį tikėjimą. Kad ir dažnai 
ketindavo tai padaryti, bet būdavo pasirengę nepaisyti tų ketini- 
mų [...].“ Pasipiktinęs vienuolis pabrėžia, kad jokia saksų klasta 
jiems geruoju nesibaigdavusi“. 

804 m. karaliui teko iš abiejų Labos krantų iškeldinti su šei- 
momis 10 000 saksų, vien 782 m. buvo išžudyta 4500 asmenų. 
Apie užkariautų žemių malšinimo metodus kalbama 785 m. sak- 
sų kapituliarijose, kur dažnai minima mirties bausmė - įstatymų 
leidėjas dažniausiai ja grasina slaptiems pagonybės išpažinėjams. 
Frankai tvirtai tikėjo, kad elgiasi teisingai, o saksus, be kita ko, 
praminė klastūnais. O šie, - kai pagaliau jų valstybėje, suvienyto- 
je Xa., krikščionybė tapo vyraujančia religija, - po keleto šimt- 
mečių akivaizdžiai įrodė buvę supratingi mokiniai ir patvirtino 
posakį „Mokslas išėjo į naudą“. Mat saksų kunigaikščių dinastija 
įkopė į Vokietijos sostą, ir jį taip pat papuošė karaliaus karūna. 
Taigi imta kalbėti apie Vokiečių tautos Romos imperiją, o šią 
garbę, įtvirtintą aukščiausios krikščioniškojo pasaulio valdžios, iš 


* Einhard, Žycie Karola Wielkiego, Wroctaw, 1950, p. 21-22. 


363 


Karolio Didžiojo juk perėmė feodalų, kurie VII a. pabaigoje nar- 
siai gynė savo laisves ir papročius nuo išorės agresorių, palikuonys. 

Šimtmečiams bėgant, katalikų tradicijos mielai rėmėsi ilga- 
amže „kryžiaus ir kalavijo“ sąjunga. Pavyzdžiui, tarpukario Len- 
kijoje šios sąjungos reikšmę savo kalboje, pasakytoje 1936 m. įtei- 
kiant maršalo skeptrą Edwardui Rydzui-Šmigtui, pabrėžė primas 
kardinolas Augustas Hlondas. Šitaip Bažnyčios galva pritarė sa- 
nacinės valdžios siekimui sutvirtinti valstybės ir religijos ryšius". 
Būtų galima pateikti gerokai daugiau pavyzdžių, patvirtinančių 
tokią kardinolų nuomonę. 

Ar tikrai ankstyvaisiais viduramžiais Bažnyčia visada laimin- 
davo virš pagonio galvos iškeltą ranką su kalaviju? Jeigu taip bū- 
tų buvę, misijų veiklą reikėtų tapatinti su grobimo politika. Tuo 
tarpu šie dalykai egzistavo atskirai: vienoje istorijos arenos pusė- 
je pasirodė feodalai (beje, dažnai ne tik pasaulietiniai, bet ir baž- 
nytiniai), jie, prisidengę krikšto tikslais, traukė užkariauti pago- 
nių, kitoje - kupini pasiaukojimo misionieriai. Šis uždavinys toli 
gražu nebuvo lengvas, nes jie turėjo veikti vieni, neremiami pa- 
saulietinės valdžios. 

Plačiai išgarsėjo popiežiaus Grigaliaus I Didžiojo (590-604) 
nurodymas į Britų salas keliavusiems vienuoliams: esą nedera 
griauti senojo kulto šventyklų, bet reikia jose statyti krikščioniš- 
kus altorius. Galimas daiktas, popiežiaus laiškas pasirodė esąs 
vėlesnių laikų falsifikatas. Vis dėlto tikra tai, kad ankstyvųjų vi- 
duramžių Bažnyčia realistiškai žiūrėjo į liaudišką neofitų, arba 
naujų Kristaus tikėjimo išpažinėjų, religiją. 

Laikas persikelti į vėlesnius laikus, kai visoje Europoje įsigalė- 
jo viduramžiai. Prieš šią epochą, apimančią XI-XIII a., ėjo perei- 
namasis laikotarpis (nuo IV-V a. sandūros, kai antikos pasaulis 
visiškai sunyko), viduramžių pabaiga apima XIV-XV a. Žinoma, 
sunku visam Europos žemynui sudaryti vieną chronologiją. 

Klasikiniais viduramžiais išryškėjo valdžios dualizmas: baž- 
nytinei atstovavo popiežius, pasaulietinės valdovas buvo karalius. 


* B. Lešnodorski, Rozmowy z przesztoscią, Warszawa, 1967, p. 412. 

Bent jau teoriškai. Praktiškai valdovai darėsi vis labiau emanci- 
puoti, stiprėjo tautinės valstybės. Tebesilaikė priešiškumas tarp 
Šventojo Sosto ir karalių, nors būta šiokių tokių išimčių. Visa 
tai negalėjo neturėti įtakos religiniams santykiams, taigi ir misi- 
jų teorijai bei praktikai. Viduramžių žmogaus gyvenime misijos 
buvo labai svarbios - tiek ideologijai (amžinojo gyvenimo ma- 
lonių pelnymas atverčiant vis naujus tikinčiuosius), tiek mora- 
lei ir net ekonomikai. Viduramžiai buvo riterių - luomo, kurio 
egzistencijos pagrindas buvo kariavimas, - kultūros arena. Tie- 
sa, šiaip jau daugiausia vietiniai kunigaikščiai kariavo su kaimy- 
nais, tačiau kai pasienyje pasidarydavo ramu, mintys krypdavo į 
artimiausią svetimą valstybę (šiuo atžvilgiu ne paskutiniai buvo 
„riteriai plėšikai“, puldinėję kaimynus, daugiausia pirklius) ar 
net į tolimus kraštus. Savaime aišku, rengiant tuos žygius kelti 
kovos dėl tikėjimo šūkiai. 

XI. a. prasidėjo kryžiaus žygiai į Šventąją žemę, dėl kurių, be 
kita ko, ne viena feodalo šeima išvengė būtinybės smulkiai skal- 
dyti tėvoniją, nes už jūrų būdavo išsiunčiamas ne vienas sūnus. O 
kai prisiėjo atsisakyti tų pelningų žygių, žvilgsniai nukrypo į pačią 
Europą, tikriau - į jos pakraščius, t. y. Pirėnų pusiasalį, kur krikš- 
čionių kaimynai buvo saracėnai, arba musulmonai. Kita ekspan- 
sijos kryptis — Baltijos kraštai, apgyventi prūsų, latvių, žemaičių, 
kuriuos visus Vakarų Europos riteriai taip pat vadino vienu var- 
du - saracėnai. Visus, kurie netikėjo Kristaus, - ir Alacho, ir Perkū- 
no garbintojus - matavo vienu matu. Ne tiktai juos. Vakaruose 
daug šalininkų turėjo tezė, kad prie jų reikėtų priskirti ir schiz- 
matus, t. y. Rytų bažnyčios išpažinėjus, kurie Europoje (Balka- 
nuose, Rusioje) buvo pavaldūs ne popiežiui, bet Konstantinopo- 
lio patriarchui. 

Kryžiaus Žygių ideologija pirmiausia buvo susijusi su kleru, 
bet jos įgyvendinimas - su riterių luomu. Šiaip kryžiaus žygiai 
buvo gerokai platesnio masto reiškinio, kurio pagrindą sudarė 
ekonominės permainos Europoje, sudedamoji dalis. Klasikiniais 
viduramžiais vakarinė žemyno dalis buvo intensyviai kolonizuo- 
jama, o be vidaus kolonijų, t. y. migracijos savame krašte, paplito 

išorės kolonijos: dalis gyventojų palikdavo gimtąsias vietas ir iš- 
keliaudavo —- dažniausiai į Rytus - ieškoti didesnės asmeninės 
laisvės, kartu ir palankesnių gyvenimo sąlygų. Prancūzijos kolo- 
nistai flandrai, zelandai ir fryzai patraukė į Vokietiją, ten sausino 
pajūrio sritis ir kirto tankius miškus. Flamandų ir olandų pavyz- 
džiu pasekė vokiečiai: saksai ir tiuringai kolonizavo žemes tarp 
Labos ir Zalės, Bavarijos ir Pareinės gyventojų pasirodė Čekijo- 
je, Moravijoje, Tirolyje ir Silezijoje. Kadangi ūkininkauta primi- 
tyviai, dažnai būdavo naudinga palikti senuosius ūkius, nualintą 
žemę. Vokietija, kur tuo metu gyventojų buvo padaugėję trečda- 
liu, buvo per tankiai apgyventa, tad į Rytus traukė valstiečiai ir 
amatininkai, dvasininkai ir riteriai. XIII a. kolonistai peržengė 
Oderį visu jo ilgiu“. 

Vieni ėjo ketindami pastatyti ištisus kaimus ir dirbti žemę ar- 
ba naujai įkurtuose miestuose verstis amatais, prekyba. Šie pri- 
klausė izoliuotai valstiečių ir miestelėnų kultūrai. O kiti - riteriai — 
skelbė „kryžiaus ir kalavijo“ šūkį, taigi troško pavergti „niekie- 
no“ žemes, - tokie, anų laikų supratimu, buvo pagonių kraštai. 
Jiems priklausė ir baltų teritorijos prie jūros, daugel kuo viliojan- 
čios: ne vien krašto gražumu, bet ir prekybos sumetimais (jūros 
keliai!), strateginiu požiūriu". 

Turbūt reikėtų prisiminti, kokia buvo užkariautojų pasaulė- 
žiūra. Kalbant apie negausų dvasininkų ir riterių sluoksnį galima 
pasakyti, kad jie buvo visiškai sukrikščionėję. Tačiau su išlyga: jų 
tikėjimas turėjo nemaža senosios pagonių kultūros liekanų, su- 
mišusių su katalikų ideologija. Šis reiškinys mokslininkų vadina- 
mas medievizacija, arba krikščionybės „suviduramžėjimu“. O liau- 
dies masėms tebebuvo gyvi senieji tikėjimai - juk Saksonijos 


* J. Kuliszer, Powszechne historie gospodorcza šredniowiecza i czasow no- 
wožytnych, I, Warszawa, 1961, p. 134; G. Labuda, Polska granica zachodnia: 
Tysiąc lat dziejėw politycznych, wyd. I, Poznan, 1971, p. 61. 

"Be pavadinimo „baltai =baltų tautos“ yra ir kitas: Pabaltijo tautos (= SSRS 
Pabaltijo respublikos - Lietuva, Latvija, Estija; pvz., žr. P. Lossowski, Kraje baltyc- 
kie na drodze od demokracji parlamentamej do dyktatury 1918-1934, Wroclaw, 
1972). Jis atitinka sovietinės istoriografijos terminą „MpuGanTHKa“. 

teritorijoje IX a., taigi praėjus šimtui metų nuo tų laikų, kai veikė 
neišgalvotas vienuolis misionierius šv. Bonifacas, tebeviešpatavo 
pagoniški papročiai, o vokiečių valstiečiai tik baigiantis viduram- 
žiams nustojo vengti religinės krikščionių praktikos, bet ir toliau 
tvirtai tikėjo demonais, laikėsi politeistinių pažiūrų dvigubos žmo- 
gaus mirties atžvilgiu (antroji, galutinė, mirtis ateisianti tik visiš- 
kai suirus palaikams, taigi net po keleto metų). 

Reikalas tas, kad šiandien į krikščionybės įsigalėjimą žiūrime 
kaip į ilgą procesą; pastebime sinkretizmą, arba religiją, suside- 
dančią iš įvairių tikėjimų. Anuomet tai nebuvo pastebima: nuo 
krikšto momento Žmogus nustodavo buvęs pagoniu, kad ir kokie 
būdavo jo religiniai vaizdiniai; ignoruotas toks svarbus faktas, kad, 
pavyzdžiui, germanai naujojo tikėjimo tiesas perėmė tik paviršu- 
tiniškai, jų sąmonėje senieji dievai dar ilgai gyveno kartu su nau- 
Jaisiais. 

Lenkija, Čekija ir Rusia - Vidurio ir Rytų Europos šalys — 
buvo pakrikštytos X a., į šiuos įvykius turėjo atkreipti dėmesį siun- 
teresuotos valstybės, jau „krikščioniškos šeimos“ nariai. Lenkijai 
buvo svarbu, kaip elgsis Vokietija. Tačiau plačias galimybes te- 
beteikė Palabės slavų užimta teritorija; jie taip pat tapo agresijos 
auka, o jų žemė - kolonizacijos zona. 

Vakariniai baltai, kaip ir slavai, jau IX-X a. pasiekė tokį išsi- 
vystymo lygį, kuris leido siekti savo valstybingumo. Tai rodo Va- 
karų nuomonė apie prūsus; apie lietuvius Vakarai žinojo kur kas 
mažiau: pirmą sykį — ir tai prabėgom - buvo paminėti 1009 m., 
vėliau (Kijevo metraštyje) - 1040 m. Tačiau Lietuva, girių atskirta 
nuo Rusios, toli nuo svarbiausių prekybos kelių, ateityje turėjo 
tapti valstybe, o tai įvyko daugiausia dėl Rusios susikaldymo į 
kunigaikštystesč. 

Ankstyvaisias viduramžiais buvo galima išskirti tris dideles 
etnines grupes. Einant iš Vakarų nuo Vyslos žemupio pirmiau- 
sia sutinkami prūsai ir jotvingiai. Centre buvusios lietuvių ir 
žemaičių teritorijos. Toliau į šiaurę ėjo latvių ir kuršių žemės. 


* H. Eowmianski, Początki Polski, 5, Warszawa, 1973, p. 27. 

Kuršiai etniniu požiūriu nebuvo vienalyčiai — tai baltai, susi- 
maišę su suomiais. 

Pirma minėta legenda apie pirmuosius prūsų valdovus atspindi 
to meto santykius, tikriau — gentinį pasidalijimą. Iki pat IX a. 
ekonominiu požiūriu baltai nesiskyrė nuo slavų. Pragyvenimo pa- 
grindas buvo žemdirbystė ir gyvulių auginimas. Tuo metu labiau 
išryškėjo klasiniai skirtumai: pirmutinę vietą užėmė aristokrati- 
ja, prie jos šliejosi laisvieji valstiečiai, turintys žemės, tada - žmo- 
nės be jokios nuosavybės ir belaisviai, tarnaudavę stambiems sa- 
vininkams. Sąvoka „stambus“ turi būti patikslinta, nes turtingieji, 
gyvenę pilyse, iki pat XIII a. pradžios turėjo ne daugiau kaip vie- 
ną kaimą. Dauguma gyventojų buvo laisvieji valstiečiai. Turtin- 
gųjų luomas, atimdamas iš valstiečių bet kokias teises, neįstengė 
sukurti ankstyvojo feodalizmo valstybės, tokie bandymai buvo ne- 
sėkmingi. 

Prūsams šiuo atžvilgiu taip pat kliudė kitų valstybių - Dani- 
jos, Švedijos, Rusios ir Lenkijos - ekspansija. Valstybės kūrimosi 
procesas sustiprėjo XII a., kai patys kaimynai tapo grobikiškų 
antpuolių objektu, tačiau iškilo ir naujos jėgos, trukdžiusios su- 
kurti savą valstybę. Panašiai buvo ir Livonijoje. 

Prūsų ir latvių tautos apskritai nesugebėjo sukurti valstybi- 
nės santvarkos. O lietuviai tai padarė daug vėliau negu kaimy- 
nai slavai, tik XIII a. Dėl to kalta geografinė padėtis: toli nuo 
civilizacijos centrų, bet normanų ekspansijos ruože, šalia stip- 
rių slavų monarchijų. Aplinkybės pasikeitė tik XII a., kai susil- 
pnėjo skandinavų puldinėjimai, o Lenkija ir Rusia ėmė skaldy- 
tis į kunigaikštystes. 

Tuo greit pasinaudojo lietuviai, kurie jau buvo smarkiai pa- 
žengę vienydami valstybę. Dėl vidaus konsolidacijos jie sėkmin- 
gai pasirodydavo tarptautinėje arenoje: buvo pakankamai stip- 
rūs, kad galėtų pulti bet kuriuos kaimynus - kitas baltų tautas, 
suomius ir slavus. Sėkmingai atmušė nuo Dauguvos plečiančius 
agresiją vokiečius: 1236 m. prie Šiaulių smogė triuškinamą smū- 
gį kalavijuočiams, o 1260 m. patys vieni žemaičiai prie Durbės 
ežero sumušė kryžiuočius, atėjusius iš Prūsijos ir Livonijos: tai 

buvo ženklas pradėti didįjį sukilimą prieš vokiečių viešpatavimą 
Prūsijoje ir Livonijoje?. 

Nuo to laiko tautos, kalbėjusios giminingomis kalbomis, tu- 
rėjusios panašią kultūrą ir tikėjimą, ėmė kitaip gyventi. Susipynė 
prūsų genčių ir latvių istorija, kitaip susiklostė ir lietuvių santy- 
kiai su žemaičiais!“, 

Nelabai kritiškos senesnių tyrinėtojų išvados, kurių apogėjus — 
Teodoro Narbuto sukurta baltų pagonybės panorama, negailes- 
tingos kritikos, kartais pernelyg bekompromisės, susilaukė pra- 
ėjusio šimtmečio antrojoje pusėje, ypač pabaigoje. Remiantis nau- 
jais duomenimis, gautais sunkiu darbu, į kurį vis mieliau įsitraukia 
archeologai ir kalbininkai, galima atkurti šių tautų tikėjimo kon- 
tūrus tuo laiku, kai jos susidūrė su krikščionybe. Nors neretai 
sunku pasakyti, kaip koks dalykas atrodė, tarkim, X. a., o kaip — 
XIV a. Mat abiem atvejais kalbama apie pagonybę, tačiau ne tos 
pačios formos. 

Šio veikalo pavadinimas sąlygiškas. Vyriausiojo dievo, turėto 
visų baltų, Perkūno, saulėlydį suprantame kaip ilgaamžių pago- 
niškų tikėjimų sunykimą ir jų evoliucijos procesą. Evoliucija pra- 
sidėjo atsiradus pirmosioms misijoms, nykimas truko daug ilgiau 
negu formalus krikštijimas, taigi dar bent kelis šimtmečius. 

Tikriau būtų kalbėti apie baltų tikėjimus, o ne apie vieną reli- 
giją, nes kartais sunku pasakyti, kas yra bendra prūsams, latviams 
ir žemaičiams, o kas yra daug platesnės indoeuropietiškos siste- 
mos, bendros ir slavams, ir germanams, elementas. 

Baltų politeizmui svarbiausias buvo gamtos kultas: šventuose 
miškeliuose ir prie vandens būdavo garbinami gamtos reiškiniai — 


* Kalavijuočių pralaimėjimo 1236 m. padarinys buvo jų susijungimas su Kry- 
Žiuočių ordinu Prūsijoje (tikriau įsijungimas į jį). 

'0 Tikroji Lietuva, arba „aukštumų kraštas“, buvo vadinama Aukštaitija, o 
„žemumų kraštas“, kuris laikui bėgant ir didėjant valstybės integracijai tapo vis 
glaudžiau su ja susijęs, - Žemaitija. Tačiau kol egzistavo bajorų Abiejų Tautų 
Respublika, abi šios teritorijos buvo laikomos atskiromis, nors įėjo į tą pačią 
dviejų dalių valstybės dalį - į Lietuvos Didžiąją Kunigaikštystę, esančią šalia 
baltarusių teritorijos. 

saulė, žvaigždės, griaustinis ir žaibas, paukščiai ir žvėrys. Sveti- 
miesiems būdavo draudžiama įžengti į tas šventoves bijant jų išnie- 
kinimo. „Dar ir šiandien, - maždaug 1170 m. rašė apie prūsus 
vokiečių kronikininkas Helmoldas, - jeigu kas pakliūna pas juos, 
tam dovanojama gyvybė, bet neleidžiama eiti nei į miškus, nei 
prie upelių“"!. 

Gamtos kultas buvo baltų tikėjimų pagrindas, tačiau jiems to- 
bulėjant išsiskyrė savo vardus turintys vyriausieji dievai. Visas keb- 
lumas, kad jų vardai buvo užfiksuoti tik tada, kai krikščionybė jau 
galėjo būti padariusi nemažai įtakos prūsams ar latviams. Simonas 
Grunau, vienuolis dominikonas, gyvenęs XVI a. pirmojoje pusėje 
(be kita ko, ankstesni istoriografai nelabai juo pasitikėjo), suskai- 
čiavo šešias dievybes. O 1249 m. Vokiečių ordino ir prūsų taikos 
sutartyje minima tiktai viena, būtent Curche-Kurko, susijusi su vai- 
singumo kultu, matyt, anuomet turėjusiu ypatingą reikšmę!*. Bent 
jau XIII a. viduryje kryžiuočiams taip atrodė. 

Remiantis vėlesniais duomenimis, taikliai pavadintais „kabine- 
tine mitologija“, krikščioniškais iš XVI a., o kartais net XVII a., ga- 
lima laikyti keliolika dievų vardų", bet stropi analizė leidžia šį skai- 
čių smarkiai sumažinti ir išskirti vos keletą svarbiausių: Perkūnas 
(Perkun, Perkuns), Patrimpas (Potrimps) ir Patulas (Patols). Be abe- 
jo, visiškai susiformavus baltų tikėjimams, svarbiausia figūra tapo 
griaustinio, pūgų ir šalčio dievas Perkūnas. Jis turėjo padėjėjų, dau- 
giausia anoniminių. Pasak sovietinių kalbininkų, lietuvių mitologi- 
joje buvo tokia hierarchija: Perkūnas (Perkun)-Teliavelis (Telewal)- 
Medeina (Medein), tačiau dievų katalogas nebuvo nusistovėjęs, nuolat 
kito: vienų dievų autoritetas padidėdavo, kitų nusmukdavo!“. 

Galų gale buvę net taip, kad pagonių valdovas XIV a. pradžioje 


" Helmolda Kronika Slowian, red. J. Strzelczyk, Warszawa, 1974, p. 83. 

"* Preussisches Urkudenbuch: Politische Abteilung, Bd. I, t. I, Aalen, 1961 
(1882 m. fotografuotas ofsetinis leidinys), Nr. 218, p. 161. 

> Okopirms, Svaixtixs, Autrimps, Pergrubius, Potrimps, Bardoits, Aušauts, Pil- 
vits, Perkuns, Pekols, Piškaits, Pokols, Parsukas, Makropole. 

'* B. H. TonoposB, „3aMeTkH no GanTHūCKOK MHudbonxoruu“, Baamo- 
CAGBAHCKUU C60phuK, MocxksBa, 1972, c. 290. 

Šventojo Sosto pasiuntiniams pasakęs: „Lenkai garbina Dievą pa- 
gal savo papročius, rusai vėl saviškai, mes irgi, bet visi turime 
vieną Dievą“. 

Ar tai pagonio, ar savaip iškreipiančių jo mintis vienuolių žo- 
džiai? 

Mokslininkai nesutaria, ar visi baltai turėjo atskirą dvasinin- 
kų luomą ir jo vyriausiąjį, vadinamą Kriviu (Krywe), ar neturėjo. 
Lemiamas yra vienuolio Petro Dusburgiečio, kuris XIV a. pra- 
džioje gyveno kryžiuočių valstybėje, liudijimas: pasak jo, tuo var- 
du vadintas lyg ir pagonių popiežius, tarp jų turėjęs didžiulį auto- 
ritetą ir juos valdęs. Gyventi turėjęs Romuvoje, o jo pasiuntiniai, 
nešiodavęsi jų teises rodančią simbolišką lazdą, po visą kraštą 
skelbdavę žmonėms jo įsakymus. Galima sutikti, kad Prūsijoje 
buvo tokia asmenybė, tačiau minėtas vardas reiškia konkretų as- 
menį, o ne pareigas. 

Ar tikrai toks buvo? Galimas daiktas, čia susiduriame su dva- 
sininko ir vado funkcijų sutapimu. Matyt, kaip ir kituose baltų 
kraštuose. Juk žinome, kad dievams aukas labiausiai aukodavo 
lietuvių didieji kunigaikščiai, išliko duomenų apie Mindaugą ir 
Kęstutį. Tikriausiai neatsitiktinai Vladislovas Jogaila - tuoj po 
krikšto - 1387 m. pirmojoje pusėje apvažiavo svarbiausias Aukš- 
taitijos pagonių kulto vietas ir dalyvavo jas likviduojant. Panašiai 
pasielgė ir Žemaitijoje po 30 metų. 

Buvus pagoniškus altorius ir dvasininkų luomą liudija krikš- 
čionys, kurie į svetimą dirvą perkėlė savo pačių vaizdinius. Tuo 
tarpu nei vieno, nei kito dalyko nepatvirtina pirminiai šaltiniai. 
Kulto tarnus —vis dėlto nesudarančius atskiros, uždaros kastos, — 
sunku sutapatinti su dvasininkų luomu. Fantazijos vaisius ir dva- 
sininkės - vaidilutės. Viena iš jų buvusi gražioji Birutė iš Palan- 
gos, kurią pamilęs kunigaikštis Kęstutis pagrobė ir paėmė sau į 
žmonas. Tai ji pagimdžiusi Vytautą, o Jogailai pakrikštijus, vėl 
pasislėpusi Palangoje prie jūros. 

Legendos apie Birutę, atėjusios iš Motiejaus Strijkovskio kro- 
nikų ir išpopuliarintos romantinėje literatūroje, neįrodo istorinė 
analizė. 

Baltų tautos moralės srityje nemažai skyrėsi nuo krikščionių, 
tačiau turėjo ir kai ką bendra. Labiausiai reikėtų pabrėžti mono- 
gamiją net valdovų dvaruose. Jie antrą žmoną imdavę tik pirma- 
jai mirus. Tiesa, teisinė moterų padėtis buvo kitokia, blogesnė 
negu krikščionių, tačiau ilgaamžiai santykiai su jais, ypač lietuvių 
valdovų jungtuvės su rusų kunigaikštytėmis, nepraėjo be pėdsa- 
ko. Ypač daug permainų įvyko XIV a., kai ir Gediminas, ir Algir- 
das vedė rusaites. Turėjo reikšmės ir jų išpažintas stačiatikių ti- 
kėjimas. 

Pirmieji Perkūno garbintojų kontaktai su krikščionimis buvo 
kur kas anksčiau, evoliucijai dar nepalietus daugdievystės. Žino- 
me apie ją tik nuotrupas ir tai iš šaltinių, kur daug dažniau mini- 
mas kalavijas, o ne šventintas vanduo. 


Versta iš: M. Kosman, Zmierzch Perkuna czyli ostatni poganie nad Baliy- 
kiem, Warszawa, 1981, p. 23-39. Vertė Z. Manienė. 


VYTAUTAS JONAS BAGDANAVIČIUS 


ŽMOGAUS IR PASAULIO PRADŽIA 
LIETUVIŠKOJE TAUTOSAKOJE (1982) 


ŽMOGAUS SUKŪRIMAS 


Pastudijuokime tuos padavimus, kuriuos lietuviška tautosaka 
yra išlaikiusi apie žmogaus ir pasaulio kilmę ir apie jų santykius 
su Dievu. Šiuos padavimus dr. Jonas Basanavičius yra įdėjęs savo 
Lietuviškų pasakų pirmosios knygos pradžioje. 


Seniai jau, seniai, kitą kartą, kol dar niekur nieko nebuvo, tiktai vienas Po- 
nas Dievas, tai tada kur ten Dievas eidamas nusispjovęs ir nuėjęs sau. Po kiek 
laiko vėl einąs P. Dievas tuo pačiu šmotu ir randąs žmogystą. Ponas Dievas tą 
pamatęs ir mislyjąs: 

— Kas tu toks esi? 

Tas atsakąs: 

— Aš nežinau. 

Ponas Dievas: 

— Iš kur tu atsiradai? 

Tas: 

- Ir aš nežinau, iš kur aš atsiradęs. 

Tada P. Dievas mąstęs, mąstęs ir pagaliau atsiminęs, kad tuo šmotu eida- 
mas kažin kada nusispjovęs, tai tas bus iš to spjaudalo atsiradęs. 


Toliau legenda pasakoja apie angelų ir velnių sukūrimą, prie 
ko mes sustosime vėliau. 

Pradedant nagrinėti šią legendą reikia išsyk susitaikyti su 
mintimi, kad ji yra labai sena. Etnologai ir antropologai yra 
priėję prie nuomonės, kad panašūs epizodai yra ilgus amžius 
buvę išsaugoti nerašyti ir gyvu pasakojimu buvo perduodami 
iš kartos į kartą. Yra pavojus, kad kas nors į Dievo atsitiktinį 
nusispjovimą ir iš to kilusį žmogų norės pažiūrėti kaip į Seno- 
jo Testamento žmogaus sukūrimo pasakojimo ironizavimą. Bet 

tokiam įtarimui pagrindo nėra. Afrikos šiaurinėse tautose, ku- 
rios yra gyvulių augintojų ciklo, atrandame gilią prasmę žmo- 
gaus seilėms. 

Pavyzdžiui, W. Schmidtas savo VII tome Der Ursprung der 
Gottesidee [1] turi apsčiai pavyzdžių apie spjovimo religinę reikš- 
mę tose tautose. Galla tautoje religinis palaiminimas yra teikia- 
mas spjovimu (p. 64). Massai tautoje rytmetinė malda atlieka- 
ma spjovimu saulės kryptimi (p. 381). Nandi tautoje meldžiamasi 
už vaikus, esančius kare, rytmetiniu spjovimu (p. 438). Į maisto 
aukas didinga tautoje primaišoma seilių (p. 481). Lotuko tauto- 
je lietaus meldžiama spjovimo būdu (p. 520) ir ligoniai gydomi 
taip pat spjovimu (p. 808). Tai skatinant reikia prisiminti, kad 
Lietuvoje, norint apsiginti nuo gresiančios nelaimės, buvo pa- 
tariama nusispjauti. 

Seilių apeiga buvo įėjusi ir krikščionybėn. Krikštijant kūdikį, 
jis buvo patepamas kunigo seilėmis. Ši apeiga buvo panaikinta 
tik Vatikano II susirinkimo. Visa tai leidžia manyti, kad ir šioje 
legendoje spjovimas nėra paniekos, bet žmogiškos gyvybės sim- 
bolis. Techniškai Žiūrint, jam galima priskirti panašios prasmės į 
tą, kuri Sen. Testamento žmogaus kūrimo epizode teikiama Die- 
vo kvėpimui. Kaip žinome, Dievas, suformavęs žmogų iš žemės, 
įkvėpė jam sielą. 

Tiek galima pasakyti apie lietuviškos legendos panašumą su 
Senojo Testamento pasakojimu, tačiau toliau jo pratęsti negali- 
ma. Pats būdingiausias Sen. Testamento žmogaus sukūrimo bruo- 
žas yra neatsitiktinis Dievo santykis su žmogumi. O lietuviškoje 
legendoje, priešingai, yra labai išryškintas atsitiktinis jų santykių 
pobūdis. Neatsitiktinis Dievo santykis su žmogumi Sen. Testa- 
mento pasakojime yra išlaikytas iki galo. Ten Dievas kuria žmo- 
gų tikslingai ir planingai, norėdamas, kad jis būtų net į Dievą 
panašus. Savo neatsitiktinio santykio su žmogumi Dievas nepra- 
randa net tada, kai žmogus nuo jo nusikreipia. Dievas eina jo 
ieškoti net ir tada, kai žmogus nuo jo slapstosi. 

Nieko panašaus nėra lietuviškoje pasakoje. Čia Dievo ir žmo- 
gaus santykiai yra iš pagrindų atsitiktinės prigimties. Visų pirma 

Dievui nerūpi žmogų sukurti. Jis nesirūpina žmogumi net jį su- 
kūręs. Jis neatsimena žmogaus. Čia žmogus atsiranda be sąmo- 
ningo Dievo tikslo. 

Lietuviškos tautosakos legenda galėjo būti sukurta tik tokioje 
visuomenėje, kurioje žmogus savo gyvenimo prasmės nežinojo. 
Tai legenda žodiškai kelis kartus paliudija. Kai Dievas, atsitikti- 
nai sutikęs iš spjaudalo pasidariusią būtybę, pradeda ją klausinė- 
ti, kas ji esanti, tai ji negali nieko pasakyti - nei iš kur ji atsiradu- 
si, nei kas ji esanti. Šitoks pasakojimas galėjo būti sukurtas tik 
tokioje visuomenėje, kurioje žmogaus kilmės klausimas buvo iš- 
kilęs, bet kur atsakymas į jį jau buvo prarastas. Tos visuomenės 
žmogus buvo įsisąmoninęs, kad jis pats iš savęs savo kilmės ir 
prasmės negali išaiškinti. Jos nežinojo net Dievas. Legenda pasa- 
koja, kad tik gerai pagalvojęs Dievas atsiminė, kad jis čia buvo 
nusispjovęs, ir tik tada jis priėjo prie išvados, kad iš to bus atsira- 
dusi ši būtybė. 

Tad ką mes galime pasakyti apie šios legendos kūrėjo požiūrį 
į Žmogų ir į Dievą? Dievas čia tebėra labai galingas, nes jis suku- 
ria žmogų. Tačiau jis pats nėra tikras, kad jis yra sukūręs žmogų. 
Jis daro išvadą iš atsitiktinių faktų. Iš to, kad jis čia kažkada buvo 
nusispjovęs, bus kilęs žmogus. Dievas čia galvoja apie žmogaus 
kilmę panašiai, kaip bet kuris logiškas žmogus - iš pasekmių ei- 
damas prie priežasties. Taigi šios legendos Dievas, nors yra ga- 
lingas, nėra sąmoningas. Jis veikia tarsi gamtos dėsningumu. Jis 
susitaiko su mintimi, kad iš jo seilių ir žemės mišinio yra pasida- 
ręs Žmogus. 

Šios legendos žmogus, nors yra Dievo sukurtas, tačiau to ne- 
žino. Jis nežino, kas jis iš tikrųjų yra. Jo santykiai su Dievu yra 
atsitiktiniai. Ir susitikęs su Dievu jis nežino, nei kas jį sukūrė, 
nei kas jis pats yra. Legenda nemini, kad sutiktas Dievas būtų 
padėjęs žmogui rasti atsakymus į klausimus, kas jis yra ir iš kur 
jis yra atsiradęs. Taigi dieviško apreiškimo žmogui šioje legen- 
doje nėra. 

BLOGIO KILMĖ 


Mūsų studijuojama legenda nesibaigia žmogaus sukūrimu, 
bet imasi spręsti ir blogio kilmės klausimą. Pasekime tą pasakoji- 
mą. Pasikalbėjęs su žmogumi apie jo kilmę, pasak legendos auto- 
riaus, „Dievas paėmęs du akmenėlius ir juos ėmęs į kits kitą trin- 
ti. Tuos akmenėlius trinant, iš jų dulkių pribyrėjo daugybė aniuolų. 
P. Dievas tuos akmenėlius numetęs, o tuos visus aniuolus nusive- 
dęs į dangų. 

Kaip ką tas P. Dievas dirbo, tai viską matė ir ta žmogysta. Kai 
tiktai Ponas Dievas nuėjo į dangų su savo aniuolais, tas, pasigrie- 
bęs tuodu akmenėliu, kaip pradės vėl trinti, ir jis pritrynęs taip 
pat daugybę tokių jau aniuolų, kad nė pats nebežinąs kur dėtis. 

Ir vėl P. Dievas eidamas atranda šį nebe vieną, bet su daugy- 
be tokių, kaip ir jo, aniuolų. Ponas Dievas klausęs: 

— Iš kur tu gavai tų aniuolų tokią daugybę? 

Tas atsakęs: 

— Ogi kur tu pritrynei su tais akmenėliais, ir aš. 

Kadangi taip, tai Ponas Dievas ant jo supykęs ir pasakęs: 

— Tai tu esi Liucius, 0 tie visi tavo aniuolai yra velniai. 

Ir nuvaręs į peklą.“ (Papasakojo A. Varašauckas, užrašė 
M. Slančius iš Trumpaičių, Šiaulių aps.) 

Atkreipkime dėmesį į pagrindinę šio pasakojimo mintį. Ji yra 
ta, kad blogybė čia atsiranda ne dėl to, kad žmogus būtų sulaužęs 
kokį Dievo įsakymą, bet dėl to, kad žmogaus kūryba atsistojo prieš 
Dievo kūrybą. Ir tik tiek. Nieko blogo ši žmogysta nepadarė, bet 
konfliktas. 

Taigi žmogaus kūryba yra konflikto tarp Dievo ir žmogaus 
priežastis. Kito pagrindo šiam konfliktui nėra. Dievas pasipikti- 
na žmogaus kūrybingumu. Galvosena, kuri yra išreikšta šioje le- 
gendoje, yra gimininga tai kultūrai, kuri yra išreikšta Babelio sta- 
tyboje Senajame Testamente. Ir ten konfliktas tarp Dievo ir 
žmogaus kilo dėl per didelio žmogaus kūrybingumo. Mes turime 
pagrindo manyti, kad įvairiais laikais ir įvairiose vietose žmoni- 

jos proistorėje yra buvę labai stiprių žmogaus kūrybinių pasireiš- 
kimų ir kad tie pasireiškimai sudarė pagrindą manyti, kad čia glūdi 
Dievo ir žmogaus konflikto priežastis. 

Čia pat reikia pastebėti, kad išryškėjęs labai didelis žmogaus 
kūrybingumas savaip nudažo ir Dievo sampratą. Dievas čia pasi- 
daro gana siauru kūrėju, bijančiu konkurencijos. Šios legendos 
pradžioje Dievas buvo parodytas kaip išsiblaškęs kūrėjas, kuris 
nesąmoningai sukuria žmogų, o šios legendos pabaiga išsiblaš- 
kiusio Dievo sampratą papildo dar vienu bruožu, būtent pavaiz- 
duoja jį kaip pavydų kūrėją. 

Taip atrodo čia iškilęs klausimas žiūrint į jį pirmu žvilgsniu. 
Bet iš tikrųjų priežastis konfliktui tarp Dievo ir žmogaus čia yra 
ne tik pakankama, bet ir labai gili. Jei žmogus savo kūrybiniu 
pajėgumu yra lygus Dievui, tai Dievas jau nebėra nei vienintelis, 
nei visagalis, nei tiesiog Dievas pilna to žodžio prasme. Natūra- 
liai ši žmogysta tampa antruoju Dievu. 

Čia mes susitinkame su giliu teologiniu klausimu, kaip sude- 
rinti Dievo visagalybę su žmogaus kūrybingumu. Arba, kitaip sa- 
kant, kaip aptarti žmogaus laisvę. Jeigu Senojo Testamento žmo- 
gaus sukūrimo epizode konfliktas tarp Dievo ir žmogaus yra 
moralinio pobūdžio, būtent sulaužymas Dievo duoto įsakymo, 
apribojančio žmogaus naudojimąsi kai kuriomis pasaulio gėry- 
bėmis, tai šios legendos prasme konfliktas yra buitinės prigim- 
ties. Žmogus savo kūryba griauna pačią Dievo sampratą. Ir šios 
legendos žodiniai perdavėjai iš kartos į kartą, matyt, suprato čia 
glūdintį Dievo paneigimą, nes tą žmogystą pavadino Liucium (t. y. 
sutrumpinta Liucifieriaus forma). 

Blogio samprata šioje legendoje yra savotiška. Ji yra ne kas 
kita, kaip kūrybinė žmogaus veikla. Tačiau šitokia kūrybos sam- 
prata krikščioniško galvojimo nepatenkina. Kūryba nėra blogis 
savyje. Žmogus gali būti panašus į Dievą kūrėjas. Tačiau ši kūry- 
ba neturi paneigti pagrindinio žmogaus ir Dievo santykio, būtent - 
kad ir pats žmogus yra Dievo kūrinys. 

ŽEMĖS KILMĖ 


Tame pačiame dr. Basanavičiaus rinkinyje yra greta įdėta 
kita legenda, kuri pasakoja apie žemės sukūrimą. Ją yra papa- 
sakojęs kitas pasakotojas, bet yra užrašęs tas pats rinkėjas M. Slan- 
čius. Ji yra tarsi legendos tąsa. Joje yra ir tie patys veikėjai: P. Die- 
vas ir Liucius. Paskaitykime ją ištisai. 


Kitą kartą visa žemė buvo vandenais aptekus. Ponas Dievas mąstęs, ir Liu- 
cius, prie jo priėjęs, klausęs: 

- Ką čion, Pone Dieve, mąstai? 

Ponas Dievas: 

—- Mąstau sausą žemę sutverti. 

Liucius: 

— Gal reiktų, ir aš padėčiau. 

Ponas Dievas sakąs: 

- Gerai, tai Ijsk į vandenį ir iš dugno prisikabink pilnas saujas žemių ir iš- 
nešk man. 

Liucius tuoj į vandenų dugną, prisikabinęs pilnas saujas žemių ir dantis ir 
mąstąs: 

— Ką matysiu Ponas Dievas dirbs, tą ir aš darysiu. 

Liucius su pilnais dantimis tik: 

- Mū. 

Tada P. Dievas tas žemeles viršum vandenų pabarstęs ir gana. Tuojau ten 
atsiradus sausa, ėmus žolė žaliuoti, medžiai augti, ir Liuciui dantyse tos žemės 
augti, pusti, kad šis, niekur nebesitvėręs, nubėgęs pas P. Dievą rėkdamas, kad jį 
gelbėtų. Kaip pradės Ponas Dievas ant jo bartis! 

— Kam tu, - sako, - man melavai, kaip aš tavęs klausiau? Tai dabar tas že- 
mes spjauk, kur niekas negalėtų užeiti. 

Tai kur tik jis nuspjaudė, ten pasidarė bedugnės, klampynės. (Nuo Kazio 
Banelio užrašė Slančius.) 


Kaip matome iš šio varianto ir ypač iš ankstesnio, Liucius čia 
nėra paprastas žmogus. Jis yra ne tik dvasinių būtybių kūrėjas, 
bet ir sausumos sukūrimo bendradarbis. Iš to seka, kad mes čia 
turime reikalą su antžmogio pavidalu, kuris yra daugiau negu is- 
torinis žmogus. Kyla klausimas, kaip šitokia sąvoka galėjo ateiti 
legendos kūrėjui į galvą. Ji galėjo ateiti tik tuo atveju, kad žmoni- 
jos sąmonėje buvo kokiu nors būdu išlikusi daug didingesnio žmo- 
gaus samprata, negu jam pažįstamas istorinis žmogus. Ar tas žmo- 

gus buvo kas nors panašaus į biblinio rojaus žmogų, ar jis buvo 
toks žmogus, kurį vaizduoja įvairios legendos, ne tiek svarbu. Svar- 
bu, kad šios legendos kūrėjas turi tokią žmogaus sampratą, kurio 
kilmė nėra siejama su kokiais nors gyvuliais. Jis nėra išriedėjęs iš 
kokių menkysčių, bet yra toks galingas žmogus, su kokiu gyveni- 
me dabar nesusitinkama. 

Toliau atkreipkime dėmesį į tai, kad šis antžmogis kuria žemę ne 
vienas, bet su Dievu. Jo pavedamas, jis iš jūrų dugno ištraukia Žemę, 
kurią Dievas pasėja ir augina. Mintis, kad pirmiau buvo jūra, 0 pas- 
kui atsirado žemė, yra atstovaujama ir bibliniame pasakojime. 

Babilonijos legendose jūros kartais yra net suasmenintos, pa- 
verčiant jas dievybe Tiamata, kuri laikoma visatos gimdytoja, 
bet kartu ir jos grasintoja. Dievas Mardukas ją nugali ir iš jos 
griaučių sukuria pasaulį, kurio dalis yra sausuma, dalis - jūra. 
Mūsų Liucius nėra antidievis siaura to žodžio prasme, tačiau jo 
sampratoje yra duomenų, giminingų Babilonijos legendai. Liu- 
cius nesukuria tikros žemės. Jo išspjauta žemė yra tik visokios 
klampynės. 

Anksčiau atkreipėme dėmesį į tai, kad Liucius nėra kilęs iš 
gyvulio ir kad jis, nors nesąmoningai, yra Dievo sukurtas. Tačiau 
negalime nepastebėti, kad Liucius prie žemės kūrimo prisideda 
nelabai žmogišku būdu. Jis iš jūros gilumų ištraukia žemę ne tik 
rankomis, bet ir burna. Įvairiose Azijos ir Šiaur. Amerikos tauto- 
se yra žinoma legendų, kur žemė iš jūros gelmių yra ištraukiama 
kažkokios anties savo snapu. Galima įtarti, kad Liucius yra pri- 
ėmęs tokios anties bruožų, nes vargiai kas kitas galėtų pasakoto- 
jui pakišti mintį žmogui žemę semti savo burna. Iš to, kad Liucius 
žemę iš jūros ima ne tik rankomis, bet ir burna, galima išvesti, 
kad šiame personaže mes turime dviejų kultūrinių tradicijų susi- 
jungimą: vienos, kuri antžmogį kildino iš Dievo, ir kitos, kuri pa- 
našią reikšmę pasaulio kūrimo procese skyrė kosminei ančiai. 

Pagrindinis klausimas, kuris iškyla studijuojant šias legendas, 
yra: kodėl šis Dievo varžovas yra ne dvasinė būtybė, bet žmogus? 
Mes, būdami žydiškos ir krikščioniškos tradicijos įtakoje, esame 
isisąmoninę, kad tokiu varžovu pasidarė Dievo sukurta dvasinė 


379 


būtybė. Reikia pridėti, kad panašiai liudija ir pačios senosios 
žmonijos legendos, surinktos iš labiausiai primityvių tautų lieka- 
nų. Tačiau ir lietuviškos legendos Dievo varžovo žmogiškas pavi- 
dalas nėra išimtis tautų tradicijose. 

W. Schmidtas, įžymusis senųjų tradicijų rinkėjas ir tyrinėto- 
jas, praneša, kad daugelyje mitų blogio atstovo pavidalas supuo- 
la su giminių tėvo pavidalu. Iš jo pasidaro Dievo varžovas, vėliau 
pirmasis numirėlis ir požemių pasaulio valdovas!. 

Šio pavidalo kilmė, pasak Schmidto, yra mįslinga ir apgaubta 
paslapties. Kartais jis yra aukščiausios būtybės sukurtas, kartais 
jis atsiranda iš pasaulio kūrybos atmatų. Tokie pavidalai randa- 
mi pas Amerikos indėnus: pas algonkinus, šošonus ir šiaurinės 
Kalifornijos indėnus. Taip pat šis pavidalas sutinkamas ir Euro- 
pos pusėje pas samojiedus, korjakus, ainus. Schmidtas mano, kad 
šis blogio kilmės pavidalas yra čia patekęs iš Centrinės Azijos 
gyvulių augintojų kultūrų. Bet šitokių mitų nerandama nei pas 
Afrikos ir Azijos pigmėjus, nei pas Ugnies žemės pirminius gy- 
ventojus, nei Pietryčių Azijos tautose?. 

Reikia manyti, kad lietuviškasis variantas yra kilęs iš Centri- 
nės Azijos gyvulių augintojų kultūrų. 


SUOMIŠKI VARIANTAI 


Kai susitinkame su faktu, kad mūsų studijuojamos legendos 
yra platesnės apimties reiškinys, netelpąs vien lietuvių tautoje, tu- 
rime gerą progą susipažinti su suomiškais žemės kilmės variantais. 

Pirmasis variantas. 


Pirm negu buvo žemė, tai buvo Dievas ant auksinio stulpo viduryje jūros. 
Kai jis matė joje savo atvaizdą, tarė: 

— Pakilk, kas tu bebūtum. 

Ir taip jis pakilo, ir tai buvo velnias. Dievas jį paklausė: 

— Kokiu būdu ta žemė galėtų atsirasti? 


' Plg. „Die Schoepfungsgeschichte der biblischen und der ethnologischen 
Urzeit“ [2], straipsnis paskelbtas žurnale Stimmen der Zeit, 1938, p. 303. 
? Ibid., p. 301-302. 

Velnias atsakė: 

- Žinoma, ji atsiras, jei ji tris kartus iškils iš jūros dugno. 

Taip jis įsakė anam eiti, ir velnias nuėjo, bet trečiu kartu jis pasivogė šiek 
tiek žemės savo burnos kampe. Taip iš tos žemės Dievas suformavo žemę tarp 
savo rankų. Ir ta žemė augo velnio burnoje, ir tuo pat laiku aštrus dieglys prasi- 
dėjo jo burnos kampe. Tada jis pradėjo skųstis Dievui, kad jis padaręs vagystę ir 
kad yra skaudus dieglys. Tada Dievas išėmė žemę iš velnio burnos kampo ir 
numetė ją į Pohjolą, kad pasidarytų akmenys ir uolos. 

Antrasis variantas. 

Dievas ir velnias sėdėjo viduryje jūros ant labai mažo akmens. Abu pamatė, 
kad tai labai nepatogu, ir nutarė pasidaryti sausos žemės. Jie svarstė ir svarstė, 
kur galėtų gauti medžiagos. Pagaliau nutarė, kad pasiners ir jos paims iš jūros 
dugno. Pirmiausiai nėrė velnias, bet jam nepavyko išgauti žemės. Tada nėrė Die- 
vas ir grįžo su pilna sauja žemės. Ir Dievas iškepė žemę. 

Greitai prasidėjo tarp jų kova, nes velnias taip pat norėjo būti valdovu Die- 
vo sukurtoje žemėje. Dievas pradėjo smaugti velnią, bet šis sugebėjo išsprukti. 
Tada Dievas pradėjo bėgti, jo ieškodamas, ir perbėgo visą žemę, iki jį pagavo 
ištinusį. Žemė nuo jų bėgimo pasidarė gumbuota ir sutrūkinėjusi, iš ko pasidarė 
ežerai, kalvos ir kalnai". 


SUOMIŠKŲ VARIANTŲ ANALIZĖ 


Suomiški žemės kilmės variantai turi apsčiai bendrų bruožų 
su lietuviškaisiais. Ir ten, ir čia žemė iškeliama iš jūros neriant. Ir 
vienur, ir kitur velnias pasivagia iš jūros gautos žemės, kad su- 
kurtų savo žemę ar Dievo pagamintoje žemėje viešpatautų. 

Suomiški žemės kilmės variantai darosi suprantamesni, kai į 
juos einama po lietuviškų variantų. Dievo ir velnio sėdėjimas ant 
kokios aukštumos jūrose ir velnio dalyvavimas žemės daryme yra 
aiškesnis tada, kai iš lietuviškų variantų žinome, kad šis Dievo 
„bendradarbis“ yra greičiau žmogus, o ne vien dvasinė būtybė. 
Tik konflikto nebuvimas tarp Dievo ir žmogystos lietuviško va- 
rianto pradžioje padaro suprantamą galimybę Dievui ir velniui 
sėdėti kartu kokioje nors aukštumoje. 

Atkreipkime dėmesį į tai, kad antrajame variante Dievas ir 


* Cit. iš: Elli Kongas Maranda, Finnish Folklore Reader and Glossary, Bloo- 
mington: Indiana University Publications, 1968, p. 3—4. 

velnias sėdi jūroje ant akmens, o pirmajame jie sėdi ant auksinio 
stulpo. Iškart galima pastebėti, kad šie variantai parodo didelį 
kultūrų skirtumą. Sėdėjimas ant auksinio stulpo galėjo būti su- 
prantamas tik metalo amžiaus pradžioje. O sėdėjimas ant labai 
mažo akmens liudija, kad šiame pasakojime naudojamas akmens 
amžiaus įvaizdis. Taip pat turime pagrindo manyti, kad antrasis 
variantas yra senesnės kultūros palikimas, o pirmasis jau yra pa- 
liestas naujos, t. y. metalo, kultūros. 

Šia proga reikia atskirai sustoti prie aukso mistikos. Ši misti- 
ka, ligi šiol mažai išaiškinta, atrodo, žada atsidengti mūsų laikais. 
Pasirodo, kad buvo laikų, kada sąvoka „aukso amžius“ buvo su- 
prantama taip, kaip mes suprantame „rojaus laikus“. Ši sampra- 
ta buvo plačiai naudojama klasikinės grožinės literatūros kūrėjų, 
kaip Hesiodo, Vergilijaus ir kitų. Filosofas Demokritas, gyvenęs 
4-5 šimtmety prieš Kristų, šiai simbolikai suteikė materialistinę 
filosofiją. Tuo būdu jis pažeidė iš senosios tradicijos paveldėtą 
dvasinę laimingo žmonijos laikotarpio sampratą“. 

Dievo ir velnio sėdėjimas kartu ant auksinio stulpo yra aiški- 
namas ta prasme, kad jie yra taikoje. Čia yra tos auksinės pasau- 
lėžiūros liekana. Pagal tą pasaulėžiūrą tiek Dievas, tiek jo būsi- 
mas varžovas, kas jis bebūtų, dar yra kartu, nors, kaip antrasis 
variantas pastebi, jų sėdėjimo nepatogumas yra jaučiamas. 

Auksinės pasaulėžiūros liekanų yra nemažai įvairių tautų pa- 
davimuose. Lietuviškose pasakose yra sutinkamas senelis - Die- 
vas kartu su obelimi, auginančia auksinius obuolius. Lietuviško- 
se dainose perėjimas į amžiną gyvenimą žmogui mirštant yra 
vaizduojamas kaip perėjimas per auksinį tiltą. 


LEGENDŲ LIETUVIŠKUMO KLAUSIMAS 


Pastebėjus lietuviškų legendų panašumus su suomiškomis kyla 
klausimas, kokia prasme lietuviškos tradicijos išlaikytas legendas 


* Plg. W. Koppers, Primitive Man and His World Picture, Sheed 4 Ward, 
1951, p. 49-50). 

galima laikyti lietuviškomis. Klausimas pagrįstas keliais atžvil- 
giais. Visų pirma šio pobūdžio legendos yra paprastai tokios se- 
nos, kad vargiai ar jas galima jungti su bet kuria iš dabar gyve- 
nančių tautų. Antra, jeigu lietuvių tautą laikome priklausančia 
indoeuropiečių grupei, kyla klausimas, ar ši tautų grupė turi sa- 
vaimingų pasaulio kilmės legendų, kurios būtų kuriuo nors at- 
žvilgiu giminingos lietuviškos tautosakos legendoms. 

Mąstant apie pirmąjį klausimą tenka pagrįstai sakyti, kad lie- 
tuviškosios legendos yra iš paskutinio akmens amžiaus laikų. Šio 
akmens amžiaus mistika etnologams yra tiek atidengusi, kad ga- 
lima pastebėti kai kuriuos sąryšius. 

M. Eliade, plataus masto praeities mistikų tyrinėtojas, savo 
knygoje Patterns in Comparative Religion [3] keletą skyrių yra pa- 
skyręs surinktai medžiagai apie akmens simbolizmą. Iš jo sužino- 
me, kad akmens mistika buvo glaudžiai susijusi su gyvybės paža- 
dinimu ir apvaisinimu. Buvo manoma, kad kai kuriuose akmenyse 
gyvena senolių vėlės, kurios padeda apvaisinti ne tik žmones, bet 
ir laukus (plg. p. 219). 

Lietuviškoje legendoje tiek Dievas, kurdamas angelus, tiek 
žmogysta, kurdama velnius, juos sukuria trynimu akmens į ak- 
menį. Šis kūrimo būdas labai daug sako apie legendos kilmės lai- 
ką. Ankstyvieji akmens amžiai įrankius iš akmens gamindavosi 
skaldymo būdu. Jų skaldytiniai palikimai yra plačiai žinomi ar- 
cheologams. Kitas vaizdas atsidengia pereinant į naujuosius ak- 
mens amžius. Iš tų laikotarpių randama įvairių gerai apšlifuotų 
akmeninių kirvių, indų ir kitų kasdienos bei kulto objektų. Ma- 
tyt, akmens trynimas į akmenį buvo labai užvaldęs to laiko žmo- 
gaus vaizduotę, kad jis šiam procesui teikė net gyvybę pažadinan- 
čios reikšmės. Tuo nereikia labai stebėtis. Panašiai, kaip mūsų 
laikai yra linkę evoliucijos teorijoms suteikti gyvybę pažadinan- 
čios reikšmės daugiau negu galima tai įrodyti, panašios gyvybę 
pažadinančios galios paskutiniai akmens amžiaus laikai teikė ak- 
mens technikai. Iki paskutinių laikų yra išlikę kai kur papročiai 
vos gimusį kūdikį padėti ant kurio švento akmens aiškiai liudija 
akmens mistikos ryšį su žmogaus gyvybe. 

Lietuviškoje legendoje akmens gyvastinga mistika yra aiškiai 
paliudyta. Tuo pačiu ji liudija šios legendos kilmės kultūrą. Tai 
turint prieš akis netenka kelti klausimo apie tautinį šios legendos 
sąryšį. Pakanka džiaugtis tik tuo, kad lietuviška tautosaka šios 
senos kultūros paminklą yra išlaikiusi. 

Dabar pereikime prie antro klausimo: ar nėra kokio panašu- 
mo tarp indoeuropietiškų ir lietuviškų pasaulio kilmės legendų? 
Atsakant į šį klausimą tenka iškart pastebėti gana bendrą etnolo- 
gų nuomonę, kad indoeuropietiška tradicija neturi bendros sa- 
vos pasaulio kilmės legendos?. Mat indoeuropiečiai, būdami gy- 
vulių augintojų kultūros ciklo atstovai ir tuo pačiu gana vėlyva 
žmonijos kultūra, nesiėmė formuoti pasaulio kilmės mitologijos. 
Jie arba priėmė senesnių kultūrų padavimus, arba iš viso tuo ne- 
sidomėjo, o labiau atsidėjo sofistikuotoms teologinėms ir filoso- 
finėms studijoms. Tuo pasižymi ypač Indijos tautos. Užtenka tik 
suminėti vedas, upanišadas ir įvairias bramanistines bei budisti- 
nes teologijas ar filosofijas. 

Bet neturėjimas savito pasaulio kilmės padavimo nėra būdin- 
gas vien indoeuropiečių tautoms. Tuo pat pasižymi ir kita didelė 
gyvulių augintojų ciklo tautų grupė - semitai. Tas pasaulio kil- 
mės aprašymas, kurį randame Senajame Testamente, nėra semi- 
tų kultūros turtas. W. Schmidtas savo jau mūsų minėtoje studijo- 
je yra pasakęs, kad tas pasaulio kilmės aprašymas nesiderina su 
ano meto žydų kultūrinėmis nuotaikomis. Jei žydai būtų užrašę 
tada savo laiko pažiūras, pasaulio sukūrimas būtų išėjęs galbūt 
panašesnis į babiloniškąjį pasaulio kilmės supratimą. Šis suprati- 
mas pasaulį kildina iš dievų kovų“. 

Taip apie Sen. Testamento pasaulio kilmės tradiciją kalba et- 
nologas. Bet ir S. Testamento tyrinėtojai yra panašios nuomo- 
nės. Verta paminėti buvusį Romos Biblijos instituto rektorių 
R. A. F. MacKenzie, jėzuitą. Jis sako, kad „antras ir trečias Pra- 
džios knygos perskyrimas paduoda seną istoriją, perduotą ir iš- 

“Plg. A. Kuen, Bernchte ueber den Welianfang bei den Indochinesen, Leipzig. 


1935, p. 9. 
* W. Schmidt, op. cit., p. 295. 

vystytą žodinio perdavimo keliu pirmiau negu buvo užrašyta, grei- 
čiausiai apie dešimtą šimtmetį prieš Kristų“". 

Taigi pasaulio sukūrimo pasakojimai yra senesnio žmonijos is- 
torijos klodo palikimai. Tai aiškiai paliudija šio šimtmečio tyrinėji- 
mai, atlikti labiausiai į pašalius nustumtose tautose. Šių tyrinėjimų 
pateikta medžiaga skelbia nesukritikuojamą tiesą, kad juo senes- 
nės kultūros, juo švaresnės yra jų religinės pažiūros. Ne kartą jos 
turi išlaikiusios tokius pasaulio ir žmogaus kilmės pasakojimus, kad 
ne tik savo turiniu, bet ir forma derinasi su Sen. Testamento pasa- 
kojimu. Tokios į pašalius nustumtos tautos yra: Indonezijoje - An- 
damanų salų gyventojai, Centrinės Afrikos bušmenai, Pietų Ame- 
rikos Ugnies žemės gyventojai, kai kurios Šiaur. Kalifornijos 
tautelės, ypač yuki tautų grupė, ir kitos. Tai turint prieš akis, kyla 
klausimas, koks yra sąryšis tarp S. Testamento pasakojimų ir šių 
senųjų tautų tradicijų. Žymus šios srities mokslininkas W. Kop- 
pers šitaip atsargiai reiškia savo nuomonę: „Mes greičiausiai būsi- 
me arčiau tiesos, jei sakysime, kad Šv. Rašto versija ir kitos (senųjų 
tautų) versijos kyla iš dar senesnio bendro šaltinio““. 


BHIL TAUTOS KOSMOGONIJA 


Būtų per didelis mūsų svarstymo išplėtimas, jei bandytume 
cituoti kai kurias senųjų metų tradicijas, kas būtų tačiau labai 
vertinga religiniu požiūriu. Tačiau, norint turėti reikiamą per- 
spektyvą vertinti lietuviškai versijai, yra naudinga atkreipti dė- 
mesį bent į vieną iš senųjų kosmogonijų. 

Mūsų reikalui galbūt bus naudingiausia paimti vieną versiją 
iš Indijos subkontinento tautų, nustumtų į pašalį. Ši kosmogonija 
buvo atsekta tik prieš keletą dešimtmečių, dėl to dar mažiau ži- 
noma. Tai yra padavimas, išlikęs vienoje Indijos subkontinento 
tautoje, vardu bhil. Šią versiją pasirenkame dėl keleto priežasčių. 


"R. A. F. MacKenzie, Faith and History in the Old Testament, Minneapolis: 
University of Minnesota Press, 1963, p. 53. 
* W. Koppers, op. cit., p. 45. 


Viena, kad ji savo Dievo vardu Bhagwan yra turėjusi daug įtakos 
indoeuropiečių tautoms ir, antra, kad savo pasakojimo forma ji 
yra nepanaši į S. Testamento versiją, tačiau yra labai panaši savo 
religiniu turiniu. Lietuviško varianto Dievo ir žmogaus sampra- 
tai ji sudaro natūralų kontrastą. Štai jos tekstas. 


Pradžioje buvo tik vienas Bhagwan. Vėliau jis susimąstė: 

- Ką aš turiu padaryti? 

Kai jis pagalvojo, padarė dievybes ir jas paskyrė tarnauti. Jis padarė jas švie- 
sos nešėjomis ir užtikrino joms atlyginimą. Tuo tarpu atėjo Piktoji Dvasia ir 
paklausė: 

- Kokį darbą jūs atliekate Bhagwanui? 

Dievybės atsakė: 

- Mes laikome Bhagwano šviesą. 

Tada Piktoji Dvasia klausė dievybes toliau (būtent apie atlyginimą, kurį Bhag- 
wan joms duoda). Tada dievybės Piktajai Dvasiai atsakė: 

- Bhagwan mums atlygina. 

Paskui Piktoji Dvasia klausė dievybes: 

- Kokia laimė yra Bhagwano namuose? 

Dievybės pagalvojo ir atsakė: 

- Bhagwano namuose yra amžina laimė. 

Piktoji Dvasia kalbėjo toliau: 

- Ar Bhagwan nedirba? 

Dievybės atsakė: 

- Bhagwanui nieko netrūksta, kad dirbtų. 

Tada Piktoji Dvasia kalbėjo dievybėms: 

- Paklausykite mano žodžio. 

Dievybės kalbėjo tarp savęs: 

- Ką jis pasakys? 

Tada Piktoji Dvasia tęsė toliau: 

- Taip, kaip Bhagwan sėdi visada nieko neveikdamas, taip ir dievybės turi 
sėdėti nieko neveikdamos. Tada jūsų namai bus tokie pat, kaip Bhagwano namai. 

Po to dievybės pasiliko sėdėti ir neatliko joms Dievo pavesto darbo. Bhag- 
wan supyko, kad jo kūriniai neatlieka jiems pavesto darbo. Jis taip labai užsirūs- 
tino, kad, dievybes išplakęs, numetė jas ant žemės. Tada Bhagwan vėl susimąstė: 

— Dabar aš vėl esu vienas. 

Kai jis pergalvojo, padarė žmogų. Žmogui Bhagwan tarė: 

- Nesielkite taip, kaip pasielgė dievybės. Jūs esate mano kūriniai, ir ko tik iš 
manęs prašysite, aš jums duosiu. Nelaimę aš laikysiu toli nuo jūsų. Ir jei kas jus 
muš, aš taip pat jį mušiu. Tik Bhagwan yra jūsų valdovas, ir niekas kitas?. 


* W. Koppers. op. cit., p. 81-82. 

Ši legenda turi geros medžiagos religiniam mąstymui, tačiau 
labiau į ją čia nesigilinsim. Reikia tik pastebėti, kad bt! tauta 
ekspertų nėra laikoma indoeuropiečių kilmės, nors šiandien ji 
kalba indoeuropietiškai. Tai reiškia, kad šis pasaulio kilmės pa- 
davimas nebūtinai turi būti laikomas indoeuropietišku. Taip pat 
dėl žodžio Bhagwan kilmės kalbininkai nėra vienos nuomonės. Bet 
šiandien ši šaknis yra populiari Indijoje, slavų tautose ir kitur. 


KOKIA YRA LIETUVIŠKOS LEGENDOS 
HUMANISTINĖ IR RELIGINĖ VERTĖ 


Labai šiltai nusakyti santykiai tarp Dievo ir žmonių bh:/ legendo- 
je yra kontrastas lietuviškam šių santykių šaltumui, kur Dievas neži- 
no, kad jis yra žmogų sukūręs, o žmogus nežino, kas jis esąs. Tačiau 
bul teologija turi ir vieną reikšmingą trūkumą. Joje nėra išryškėjęs 
konfliktas tarp Dievo ir žmogaus. Žmogus čia nėra išvarytas iš ro- 
jaus. Šitokio nuodėmės realybės nereflektuojančio žmogaus sam- 
prata yra būdinga visai Indijos filosofijos ir teologijos raidai. 

Tam tikra prasme lietuviškosios versijos žmogus taip pat nėra 
išvarytas iš rojaus. Nustūmimas „žmogystos“ į pragarą yra ne tas 
pat, kas žmogaus išvarymas iš rojaus. Nustūmimas į pragarą yra 
tinkama išraiška Dievo konflikto su dvasine būtybe, o ne su žmogu- 
mi. Žmogus krikščionišku ir S. Testamento supratimu yra tik paša- 
lintas iš tiesioginių santykių su Dievu, bet ne nustumtas pražūtin. 

Palikime nuošaly klausimą, kiek lietuviškas personažas yra 
dvasinio Dievo kūrinio su juo išraiška (nors toks jis yra), ir pažiū- 
rėkime į jį kaip į žmogaus prototipą. Tai yra pagrįstas Žvilgsnis, 
nes šitoks personažas galėjo būti sukurtas tik tada, jeigu jo kūrė- 
jo sąmonėje buvo išlikusi didingo pirminio žmogaus samprata. Ši 
„žŽmogysta“, kuri nežino, kas ji iš tikrųjų yra ir iš kur kilusi, tuo 
pačiu paliudija labai žmogišką religinę krizę. Šiuo atžvilgiu ji yra 
tikras žmogus. Tokios nuotaikos ir tokio galvojimo Žmonių yra 
visas pasaulis. Šiuo atžvilgiu „žmogysta“ nėra dirbtinė fikcija, bet 
realaus žmogaus psichologijos išraiška. Tačiau ši „Žmogysta“ 

labai ryškiai atstovauja kūrybingo žmogaus sampratai. Ji drįsta 
varžytis su Dievu abiem savo kūrybiniais pasireiškimais. Ji imasi 
kurti dvasines būtybes, taip pat ji kuria ir žemę, tuo būdu sueida- 
ma į konfliktą su Dievu. 

Kad žmogaus kūryba nebūtinai turi sueiti į konfliktą su Die- 
vu, jau esame minėję. Daugumas nesipriešins suvokti žmogų kaip 
pasaulio kūrimo dalininką. Sunkiau bus suvokti žmogų, kuriantį 
dvasines būtybes. Bet ir čia tam tikrų atitikmenų galima sutikti 
konkrečių žmonių gyvenime. Kad žmogus kartais pasijunta dau- 
giau negu tik žmogus, liudija garsaus psichologo Jungo pasaky- 
mas: „Dažnai aš jaučiu, kad lemtingais atvejais aš nebuvau tarp 
žmonių, bet buvau vienas su Dievu“!“, 

Legendos pasakymas, kad žmogysta, sukūrusi dvasias, pasiju- 
to nejaukiai, primena tuos atvejus, kai žmogus savo sukurtų ver- 
tybių tarpe nebeturi kur dėtis. Juk argi ir Hitleris nesijautė savo 
sukurtos sistemos spaudžiamas? 

Jeigu dabar paliktume nuošaly legendinę lietuviško praneši- 
mo formą bei jo galimas filosofines išvadas ir pasisavintume tik 
jo dalykinį požiūrį į prigimtinį žmogų, būtent kad jis buvo labai 
kūrybingas, pasijustume opozicijoje su paskutiniame šimtmety- 
je įsigalėjusia pažiūra, kad pirminis žmogus nedaug skyrėsi nuo 
gyvulio. Evoliucijos teorijos šiandien yra taip populiarios, kad 
net nedrąsu prieš jas pasisakyti. Bet ne visi kompetentingi tyri- 
nėtojai yra šioms nuotaikoms pasidavę. Verta šia proga pami- 
nėti vieno archeologo pažiūrą. Jo studija yra skirta tyrinėti led- 
laikių žmogų kaip kūrėją. Tai yra George'o Krafto knyga, išleista 
Tuebingene 1948 m. ir pavadinta Pirminis žmogus kaip kūrėjas 
(Der Urmensch als Schoepfer). Autorius, būdamas aukštos nuo- 
monės apie pirminio žmogaus kūrybingumą, palyginus su vė- 
lesniu žmogumi, remdamasis archeologiniais duomenimis, sa- 
ko, kad pirminis žmogus yra daug pranašesnis už dabartines 
primityvias rases!!, 


'* D. B. Burrell. God and Action, Notre Dame Press, 1979, p. 185. 
" Plg. W. Koppers, op. cit., p. 169 ir 66. 

Mūsų laikais yra ir daugiau mąstytojų, kurie ne tik nėra že- 
mos nuomonės apie pirminį žmogų, bet jį laiko pranašesniu už 
modernųjį žmogų. Štai Amerikos poetas McClure'as šitaip sako 
apie mus, palyginus su pirminiu žmogumi: „Mes esame labai ne- 
sveiki. Mes buvome daug protingesni prieš trisdešimt tūkstančių 
metų. Prieš trisdešimt tūkstančių metų mes turėjome didesnius 
smegenis ir daugiau galimybių konstruktyviniams deriniams. Mes 
prieš trisdešimt tūkstančių metų greičiausiai sugebėjome daugiau 
pažinti“'. Neaišku, kokios studijos ir kokie autoriai šį poetą įkvėpė 
taip manyti apie pirminį žmogų, bet, matyt, jis bus jų sutikęs. 

Grįžtant prie klausimo, kokia lietuviško varianto vertė yra reli- 
giniu požiūriu, tenka sakyti, kad ir šiuo atžvilgiu ji nėra bevertė. 
Nepaisant savo susilpnėjusių santykių su Dievu, ši legenda liudija, 
kad pirminis Žmogus turėjo tiesioginį, betarpišką santykį su Dievu. 


Spausdinama iš: Laiškai lietuviams, 1982, nr. 1-2, p. 21-25, 46-51. 


AUKOJIMAS PRUSUOSE 
ŠEŠIOLIKTOJO ŠIMTMEČIO PRADŽIOJE 
(ETNOLOGIJOS IR RELIGIJŲ ISTORIJOS STUDIJA) (1984) 


Dr. Jono Balio pasiūlymas 


Prieš keletą metų dr. Jonas Balys atsiuntė man ištrauką iš Lu- 
cas Davido Prūsijos kronikos, kurią turi tik Kongreso biblioteka, 
pasakojančią apie kiaulės aukojimą Prūsijoje XVI a. pradžioje, 
ta proga iškilusį aukotojo konfliktą su krikščionybe ir apie vysku- 
po reakciją į tai. Dr. Balys tą ištrauką man atsiuntė, kai aš jį pra- 
šiau papildomų prūsų religijos nuostatų, kurių trūko Simono Gru- 
nau kronikoje, bet kurios yra Lucas Davido kronikoje. Grunau 
kronikos ištraukas aš buvau pasidaręs Britų muziejaus bibliotekoje 


12 The San Francisco Poets, ed. D. Meltzer, New York: Ballantine Books, 
1971, p. 265. 

Londone. Mano dėmesys senajai prūsų religijai apipavidalintas vie- 
na kita studija, kurios buvo paskelbtos Tėvynės sarge!. 

Pasakojimas apie kiaulės aukojimą nėra iš Brutenio religinės 
sąrangos savo idėjine ir simboline prasme, tačiau jis vis tiek yra 
Prūsijos tradicijos palikimas ir dėl to vertas mūsų dėmesio. Taigi 
aš, pertraukęs Brutenio ir Videvučio studijas, atsidėjau šiam už- 
daviniui. Jam atsidėjau ir dėl to, kad nenorėjau likti kurčias dr. 
Balio siūlymui, kuriam esu skolingas daug padėkos už tai, kad jis 
nemažai yra pagelbėjęs, padėdamas susigaudyti milžiniškame pa- 
saulio pasakų labirinte, kai aš rinkau medžiagą savo studijai „Kul- 
tūrinės gelmės pasakose“, kurios objektą sudarė viena pasaka apie 
motiną, globojamą ir persekiojamą mistinės moters. Remdama- 
sis dr. Balio nurodymais, surinkau man rūpimos pasakos versijų 
iš daugiau kaip 50 tautų ar kalbinių grupių. 

Dr. Balio vaidmuo lietuvių tautosakos studijavimo ir tvarkymo 
srityje yra neprilygstamos vertės. Jis yra susisteminęs lietuviškų 
pasakų lobyną ir jį įtraukęs į tarptautinę tautosakos metrikaciją“. 
Šios sistemos dėka lietuviškos pasakos pasidarė prieinamos tarp- 
tautinėms studijoms. Nagrinėdamas pasakas, dr. Balys eina savi- 
tu keliu, kurį tektų laikyti galbūt labiau animistiniu. Jis tautosa- 
koje linkęs labiau įžvelgti gamtos reiškinių sudvasinimą. Tuo tarpu 
aš laikausi vadinamosios Vienos mokyklos, arba kultūrų istori- 
jos, metodo, kurio pagrindinis kūrėjas yra Wilhelmas Schmidtas. 
Nors dr. Balys turėjo progos studijuoti Vienoje tiesiogiai pas šios 
krypties mokytojus, manau, kad mano įžvalgos ir etnologinės me- 
džiagos studijavimo metodas gerokai skiriasi nuo dr. Balio. Ta- 
čiau jau ta aplinkybė, kad jis mane pakvietė pasisakyti apie kiau- 
lės aukojimą Prūsijoje, man yra paskatinimas manyti, kad galbūt 
analizės požiūriu mes nesame labai toli vienas nuo kito. 

Bet eikime prie reikalo. Pirmiausia susipažinkime su pačiu įvy- 


! Žr. „Sūduvių religijos klausimas“, 1980, nr. 3, p. 41-51; „Brutenio religi- 
nės ir politinės sąrangos įsteigimas Prūsuose“, 1982, nr. 1, p. 60-70; 1982, nr. 2, 
p. 60-67. 


v 


* Žr. „Lietuvių pasakojamosios tautosakos motyvų katalogas“, Tautosakos 
darbai, |, Kaunas, 1936. 

kio aprašymu, o toliau iš eilės pasvarstykime, koks yra santykis tautų 
tradicijose tarp ūkinių dalykų ir religijos; patyrinėkime iš ūkinių 
reiškinių kilusios religinės simbolikos slinktį: susipažinkime su kiau- 
lių ūkiu Pabaltijyje proistoriniame gylyje; pažvelkime į kiaulės mis- 
tiką klasikinėje Graikijoje; susipažinkime su kiaulės mistiniu vaid- 


sw - 


lietuvių tautosakoje; atkreipkime dėmesį į Abraomo nesilaikymo 
vienos aukos. Po šių apžvalgų susipažinkime su pagrindiniais prū- 
sų aukojimo dramos dalyviais: vyskupu Polten, vaidila Supplet ir 
su buvusiu didžiuoju Ordino magistru Albrechtu. Svarstymą už- 
baikime dėmesiu kitiems Prūsijos religijos epizodams, kur senoji 
šio krašto religija sueina sąlytin su krikščionybe. 


Lucas Davido Prūsijos kronikos pranešimas: 


Atsitiko, kad pakraščio ūkininkai tuo laiku pradėjo rūpintis, ar jie negalėtų 
pagauti žuvies panašiai, kaip anksčiau; dabar viskas eina veltui: ir darbas, ir išlai- 
dos, kurios buvo padarytos. Reikia išskirti tuos atvejus, kai kas išdrįsta plaukti 
toliau negu paprastai, būtent penkias ar šešias mylias. Tokiais atvejais, jeigu kas 
nors ir pagaunama, tai sunkiai ir pavojingai, nes jų dauguma su mažais laivais 
turi leistis į tolimą kelią nepastoviame vandenyje, galėdami žūti ir prigerti. Dėl 
to Samlandijos ūkininkai tokiais vargo ir pavojaus sunkumais dažnai tarp savęs 
skundėsi. Juos smarkiai slėgė apsirūpinimas kasdieniniu maistu, bet dar dau- 
giau juos slėgė didelis pavojus gyvybei kasdien savo laivais jūroje ieškant maisto. 
Jie pradėjo svarstyti, kodėl Dievulis arba, kaip jie sakė, dievai yra labai supykę, 
nes jie sulaikė ne tik maisto malonę, bet ir nuolat kėsinasi į jų gyvybę. 

Pagaliau vargšų žmonių skundas pasiekė jau minėtą jų vaidilą Valtin Sup- 
plet, kuris jiems pasakė, kad, jo manymu, ši, deja, ir nelaimė šiuo laiku yra juos 
ištikusi dėl to, kad kai jis jautį užmušė ant jūros kranto paaukoti dievams, jis iš 
šio krašto išvarė ne tik priešus, bet ir žuvis, kurių jis lengvabūdiškai neišskyrė, ir 
dėl to jos irgi yra iš šio krašto išvarytos ir dievų sulaikytos. Tačiau jis žinojo, kaip 
patarti, kad sugrįžtų ankstesnė žvejybos laimė, kurios jie visi nori. Kai šią savo 
vaidilos žinią pakrančių ūkininkai sužinojo, jie nudžiugo ir pranešė, kad jis dar 
kartą parodytų savo sugebėjimą bei palankumą ir jiems pagelbėtų. Jeigu jis 
žuvis vėl sugrąžintų, kad jie galėtų žvejoti kaip anksčiau, jie dievams ir jam 
reikštų savo dėkingumą ir tokios didelės malonės niekada nepamirštų. Dauge- 
lio prašymų paskatintas ir pakrančių ūkininkų bei kitų polėkio nuteiktas, dėl 
tokio pagrindinės reikšmės trūkumo, kuris jam, kaip kaimynui, buvo gerai ži- 
nomas, labai atmintinas Valtin Supplet leidosi prikalbamas ir vėl jiems paža- 
dėjo pagalbą. 

Jie turi tik nupirkti jam juodą kiaulę ir ją nupenėti. Ūkininkai mielai sutiko. 
Jie padarė nutarimą, labai mielai sudėjo pinigų tam reikalui, šalia to nupirko dvi 
statines alaus, kai reikalavo vaidila. Kai kiaulė buvo gerai nupenėta, vaidila liepė 
ją nugabenti ant jūros kranto, panašiai kaip anksčiau jautį arba bulių prie Ran- 
tau. Ten jis tą nupenėtą juodą kiaulę su keletu ypatingų apeigų paskerdė, nusvi- 
lino, išvalė ir puikiai paruošė. Paskui išpjovė kiaulės spenius (tai reikia ypač 
įsidėmėti), pasakė keletą žodžių ar pamurmėjo ir po to juos įmetė į jūrą. Jis 
pavartojo ir daugiau žodžių bei savo vaidilavimo apeigų, kol kiaulės mėsą sudė- 
jo į gana didelį katilą gėrimui, gerai pasūdė ir ant didelės ugnies išvirė. Kai mėsa 
buvo pakankamai išvirusi, visi, kurie dalyvavo, turėjo valgyti ir alaus atsigerti. Į 
tai nereikėjo jų versti, nes dievai pageidauja laisvai tarnaujančių tarnų. Jų auka 
ir tarnyba yra tokio pobūdžio, kad mielai priimtų kūną ir kraują. Visi mato, kad 
kokie yra dievai, tokia ir jų auka bei tarnyba. Iš tikrųjų turėjo būti šaunūs dievai, 
nes jiems tarnauti reikia gėrimų ir valgymų, ypač kai reikia juos permaldauti. 

Visa tai, ką laisvasis prūsas Valtin Supplet vėl padarė, sužinojo Michael Wille, 
to meto Pobeten klebonas. Visas aplinkybes gerai ištyręs, pranešė apie tai Jur- 
giui von Polentz, Samlandijos vyskupui. Vyskupas, apie šią įvykusią bedievybę 
sužinojęs, buvo labai nepatenkintas. Jam tai buvo pranešta paskutinę kovo mė- 
nesio dieną. Per Sekmines jis atvyko į Pobeten. Tada įsakė minėtam Valtin Sop- 
plet kartu su pakrančių ūkininkais, stabmeldžio vaidilos tikėjimo dalininkais, 
stabmeldystėje jį palaikiusiais, atvykti į Pobeten pilį. Atvyko 73 vyrai iš 8 kaimų, 
kurie ant kranto buvo valgę kiaulienos ir alučio su savo vaidila gėrę. Kai jie 
prisipažino nusikaltę, Samlandijos vyskupas sušaukė tarybą svarstyti, kaip reikia 
juos nubausti. Jis buvo nusistatęs juos bausti griežtai ir aštriai, be pasigailėjimo, 
pasiremiant įstatymu. Tačiau stabmeldžių draugai, kai kurie įtakingi, ir jie patys 
daugeliu prašymų ir maldavimų iš vyskupo gavo sutikimą, kad jie būtų prileisti 
prie bažnytinės atgailos ir nubausti lengvomis bausmėmis. 

Vyskupas liepė padaryti popierinį vainiką, tokį, kokį paprastai nešioja vys- 
kupai. Ant jo buvo nupiešta kiaulės ir velnio galva. Kalti ūkininkai turėjo susi- 
rinkti į vienus namus prie Pobeten pilies. Ten jie turėjo visi nusirengti. Jų marš- 
kiniai buvo nukirpti iš užpakalio iki juostos. Vargšai turėjo kryžiumi susiimti 
rankas ant krūtinės. Jose kiekvienas jų turėjo laikyti gerai nupintas ilgas šmaikš- 
čias mokyklines rykštes. Jų vyskupui, arba vaidilai, buvo uždėtas ant galvos mi- 
nėtas vyskupiškas popierinis vainikas. Kai atėjo laikas eiti į sumą ir pamokslą, 
ūkininkams buvo įsakyta eiti į bažnyčią kartu su vaidila. Tada vaidila Valtin Sop- 
plet (kaip buvo įsakyta) kartu su visais kitais ir su savo vyskupišku vainiku turėjo 
praeiti pro ilgą eilę sukryžiuotose rankose laikančiųjų gerai supintas mokyklines 
rykštes. Ūkininkai nusekė juo tvarkingai iki bažnyčios, pusiau pliki ir su rykštė- 
mis rankose. Sustoję prie altorių, jie turėjo atsisukti į žmones, kurie sugiedojo 
giesmę prieš pamokslą, o po to buvo pamokslas. 

Samlandijos vyskupas įsakė pakviesti Legitten kleboną, kuris gerai mokėjo 
prūsiškai. Jį vyskupas įpareigojo pasakyti Pobeten bažnyčioje gerą aštrų pamokslą 
prieš stabmeldystę. Pamokslą baigęs, pamokslininkas labai skatino žmones tik- 
rai pamaldžiai prašyti ištikimąjį mielą Dievą, kad jis savo švelniu gerumu malo- 

nėtų šiuos vargšus nusidėjėlius į save atgręžti, atleisti jų nuodėmes, juos savo 
šventu žodžiu ir dvasia iš naujo pagimdyti, apšviesti, atnaujinti ir padaryti amži- 
nojo gyvenimo paveldėtojais, maloningai sustiprinti ir ištvermingai išlaikyti. 

Žinia apie teismą ir atgailą buvo taip išplatinta visoje Samlandijoje, kad sa- 
kytą dieną į Pobeten susirinko labai daug žmonių, ne tiek susirūpinusių melstis 
už nusidėjėlius, kiek verčiau pasižiūrėti; daugiau negu 7 ar 8 bažnytinius vaidini- 
mus Samlandijos apskrityje. Atvyko žmonių ir iš Karaliaučiaus miesto, ir netilpo 
jie bažnyčioje. Kai vyskupas pamatė susirinkusią tokią daugybę žmonių, jis davė 
įsakymą dar kitiem dviem klebonam pasakyti šventoriuje tokius pat pamokslus. 
Tai buvo ir padaryta. Vienoje vietoje buvo pastatyta kėdė didelėje pievoje, tuo 
pačiu metu kita kėdė buvo pastatyta šventoriuje, kad tuo pačiu metu, kaip ir 
bažnyčioje, žmonės būtų gerai pamokyti apie pirmą ir antrą Dievo įsakymą ir 
kad tokių sunkių nuodėmių nekęstų ir nuo žalčių, gyvačių ir šliužų žmonės kuo 
toliausiai šalintųsi. Žmonės buvo skatinami, kad už šiuos nusikaltusius žmones 
būtų permaldauta ir kad noromis ir iš širdies jiems būtų atleista. 

Samlandijos vyskupas įsakė, kad po pamokslo vaidiliškas vyskupas turi kurį 
laiką stovėti ant stulpo ir jo šalininkai turi pro jį praeiti ir valandėlę prieš jį ra- 
miai pastovėti. Taip pat vaidiliškas vyskupas turėjo savo šalininkus su rykšte 
pamokyti ar greičiau dviem kirčiais nubausti, kad jie nesileistų klaidingomis apei- 
gomis ar kitais būdais būti nuvesti į klystkelius, esančius toli nuo mūsų mylimo 
Dievo ir Išganytojo. Kai tas įvyko, vaidiliškas vyskupas nuo savo mokinių ir šali- 
ninkų turėjo atsiimti savo atlyginimą. Kiekvienas iš minėtų stabmeldiškų ūkinin- 
kų iš eilės priėjo prie jo ir su atitinkama pagarba suteikė jam rykšte porą smūgių 
iš dėkingumo už jo mokslą, kaip Samlandijos vyskupo buvo įsakyta. Vienas iš jų, 
Petras Wenicke, pasirodė taip nuoširdžiai dėkingas savo mokytojui, ano kūną 
taip įskaudindamas, kad iš skausmo vaidila taip sujudėjo, jog nukrito nuo jo 
galvos vyskupiškas vainikas. Ir taip šiam vaidilai buvo atlyginta beveik 150 smū- 
gių. Kai tai buvo atlikta, Samlandijos vyskupas įsakė, kad jie visi per ištisus me- 
tus Pobetuose turi stovėti sekmadieniais prieš altorių ir gerai klausyti, kas sako- 
ma pamoksle. Metams baigiantis, jie visi ir kiekvienas turi savo nuodėmes išpažinti 
klebonui ir gauti atleidimą bei priimti garbingąjį mūsų Viešpaties Jėzaus kūno ir 
kraujo sakramentą, ir tokiu būdu su mūsų viešpačiu Kristumi ir jo Bažnyčia vėl 
susitaikyti. Jie su dideliu nusižeminimu ir klusnumu tai padarė. 

(Lucas David, Preussische Chronik, hg. v. Ernst Henning, Koenigsberg, 1812, 
pirmoji knyga, p. 120-126. Vertimą peržiūrėjo ir patikslino kun. Jonas Duoba. 
Už tai jam dėkoju. - V. B.) 


Ūkiniai simboliai religijose 
Kai susiduriame su religinių simbolių konfliktu, kaip mūsų. 


tyrinėjamu atveju, kai krikščionybė griežtai iš savo simbolikos iš- 
skiria kiaulės mistiką, kyla klausimas, kas kultūrų istorijoje nuo 

ko priklauso. Kitaip klausiant, kas kuo naudojasi: ar religija ūki- 
niu reiškiniu, kaip, pvz., kiaule, avinėliu ar jaučiu, ar, priešingai, 
ūkiniai reiškiniai, kaip kai kurių gyvulių prijaukinimas, yra atsi- 
radę įtaigaujant religiniams įsitikinimams. 

Netrūksta pažiūrų, kad kai kurių gyvulių prijaukinimas yra 
atsiradęs įtaigaujant religiniams įsitikinimams. Tačiau po plates- 
nių studijų aiškėja, kad greičiau yra priešingai. Religija savo aukš- 
tose ir sunkiai išreiškiamose tiesose naudojasi tai vienu, tai kitu 
gyvenimišku reiškiniu, o ne priešingai. Tokios pažiūros laikosi 
W. Koppers savo išsamioje ūkinės etnologijos studijoje „Die et- 
hnologische Wirtschaftshorchung“ [1], paskelbtoje Anthropos žur- 
nale 1915-1916 m. (p. 611-651) ir 1916 m. (p. 971-1079). 

Savo surinktais gausiais duomenimis jis labiau pagrindžia 
Fr. Graebnerio pažiūrą, kad, pvz., ne totemizmas yra davęs pra- 
džią gyvulių prijaukinimui, bet priešingai - jis, kaip savita misti- 
ka, yra pasinaudojęs gyvuliais išreikšti savo idėjoms. Totemiz- 
mas, kaip žinome, yra pažiūra, siejanti žmogaus gyvenimą su kai 
kuriais gyvuliais, kaip tokiais veiksniais, nuo kurių priklauso žmo- 
gaus gyvenimo lemtis. 

Kitas autorius, J. Loewenthalis, savo studijoje apie žagrės iš- 
radimą pasisako prieš kai kurias pažiūras, kurios yra buvusios 
gana populiarios, ir arklio bei jaučio panaudojimą jos traukimui 
kildinančias iš religinių motyvų (plg. Koppers, p. 1013). 

Apskritai nauji ūkiniai išradimai daro žmonėms didelį įspūdį, 
žmonės yra linkę suteikti jiems mistišką pagarbą. Pvz., senovės 
danai, atsiradus jojamajam arkliui, laikė ji saulės dievo atstovu. 
Kad naujiems ūkiniams išradimams žmonės bando suteikti jiems 
nepriklausantį dvasingumą, gyvų pavyzdžių teikia ir šiandieninis 
gyvenimas. Automatiškai valdomai mašinai, robotui filmų gamin- 
tojai suteikia tokių nuostabių galių, kurios yra pranašesnės už 
žmogaus galias. 

Ir sveika religinė tradicija, neišskiriant nė krikščionybės, yra 
linkusi naudotis įvairiais ūkiniais simboliais. Pvz., avinėlio sim- 
boliu naudojasi Senojo Testamento religija, siedama jį su visuo- 
menės išlaisvinimu iš vergavimo. Tuo pačiu simboliu pasinaudo- 

jo ir krikščionybė, išreikšdama Kristaus, žmonijos gelbėtojo, vaid- 
menį. Taigi religinė praktika naudotis įvairiais ūkiniais simbo- 
liais savo apeigose yra teisėta tol, kol pats medžiaginis dalykas 
padaromas malonės šaltiniu ir kol jis yra naudojamas atstovauti 
antgamtiniam religiniam veiksniui. 

Mes negalime gilintis į klausimą, kiek prūsų ūkininkų kiaulės 
aukojimas buvo simbolis jų religinio nusiteikimo ir kiek jis buvo 
grynai burtininkiškas šio gyvulio, kaip turinčio lemtingą reikšmę, 
pripažinimas. Tačiau Davido kronikos epizodas teigia, kad krikš- 
čionybės atstovai į tai pažiūrėjo kaip į burtininkišką ar bent su 
krikščionybe nesuderinamą apeigą. 


Mistinių simbolių istorinė slinktis 


Norint tyrinėti kokį etnologinį reiškinį reikia bandyti jį pa- 
imti tikroje jo kilmės istorinėje situacijoje. Tai yra svarbus me- 
todinis nuostatas, nuo kurio daug priklauso daromų išvadų tei- 
singumas. Tačiau tai nėra lengvai pasiekiamas uždavinys. 
Etnologinis faktas paprastai pasiekia mus paveiktas įvairių kul- 
tūrinių įtakų ir būna pateiktas taip, kad jo kilmės prasmė yra 
sunkiai atpažįstama. 

Mūsų studijuojamas epizodas yra kupinas kiaulės mistikos ir 
krikščionybės konflikto. Jis aiškiai išryškintas ir papasakotas taip 
gyvai su įvairiomis aplinkybėmis, kad leidžia manyti, jog tarp pa- 
ties įvykio ir jo pasakotojo ar užrašytojo yra nedidelis laiko tar- 
pas. Bažnyčios kova su šiuo reiškiniu užima visą pasakotojo dė- 
mesį. Tai pagauna ir skaitytojo dėmesį. 

Tačiau mums, norintiems atpažinti pirminę šios mistikos pras- 
mę, tenka bandyti ją rekonstruoti jos ankstesnėje situacijoje. 

Yra visuotinis dėsnis religinių simbolikų istorijoje, kad anks- 
tesnės mistinės būtybės, kai jų atsisakoma, išvirsta antireliginė- 
mis jėgomis, arba velniais, tų žmonių galvosenoje, kurie tą religi- 
nį pakeitimą padaro. 

Kiaulės aukojimo priežastis buvo gyvas ekonominis reikalas, bū- 
tent sumažėjusi žūklės laimė. Esant šitokiai problemai, pakraščio 

ūkininkai nesikreipė pagalbos į krikščionybę. Tai iš esmės nebū- 
tų buvę neįmanoma. Žinome, kad krikščionybė nesipriešina jung- 
tis su mistine pagalba panašiems reikalams. Pvz., yra iki šių laikų 
išlikęs paprotys Venecijoje vienos Mergelės Marijos šventės pro- 
ga iškilmingai šventinti jūrą, kad ji jūrininkams būtų palankesnė. 
Taip pat ir Lietuvoje iki paskutinių laikų buvo žinomas laukų šven- 
tinimas, kurio metu kunigas apeidavo kaimo laukus kartu su ūki- 
ninkais ir juos laimindavo. 

Ar Prūsijos kunigai būtų ėmęsi pastangų religiškai pagelbėti 
ūkininkams žvejams, nežinome. Ūkininkai kreipėsi į tradicinį sa- 
vo krašto religijos atstovą vaidilą. Tačiau pažymėtina, kad vaidila 
šiuo atveju veikė remdamasis ne savo atstovaujama religine sis- 
tema, būtent Brutenio ir Videvučio religija, bet šiai sistemai ne- 
sava kiaulės mistika. Brutenio ir Videvučio religija yra daugiau 
dangaus skliauto politeistinė religija, kuriai būdingas aukojimo 
gyvulys buvo jautis ar gal ožys, bet ne kiaulė. 

Yra duomenų manyti, kad Lietuvoje bus buvusios gyvos įvairios 
mistikos, kurios čia yra atėjusios įvairiais laikais ir viena kitą paken- 
tusios. Pvz., mūsų pasakose yra duomenų, kad žirgas vaidina didelį 
gelbėtojo vaidmenį žmogui kovojant su blogio jėgomis. Kai kurių 
tautų tradicijose, pvz., ispanų, žirgas yra patarėjas ne tik kovoje, bet 
ir vedybose. Jis stovi prie jaunavedžių lovos. Mūsų dainose žirgelis 
yra skirtas „pas mergelę joti“. Jaučio mistika mūsų dainose taip pat 
yra gana plačiai žinoma. Čia daug dainuojama apie mergelę ir jaute- 
lius. Tos dainos galbūt slepia nemaža senų kultūrinių ryšių. 

Lietuviški vietovardžiai liudija čia kada nors labai gyvai besi- 
reiškusią ožio mistiką. Užtenka tik prisiminti visokius Ožkaba- 
lius ir Ožkines. Yra žinomas Prūsuose ožio aukojimas 1570 maro 
metais. Ožys buvo paaukotas dievaitės Didewaythe (didi dievai- 
tė) garbei, kad ji sulaikytų mirimus. Tai įvyko Popkeimio, Tapu- 
vos kaimuose. Aukotojas buvo vietinis Mikelis, kuris už tai pa- 
kliuvo į kalėjimą ir gal buvo nukankintas. Tai buvo paskelbta 
žurnale Neue Preussische Provinzial-Blaeter (1846, II, p. 227). Jo 
lietuviškas vertimas yra paskelbtas dr. J. Balio Lietuvių liaudies 
pasaulėjautoje, išleistoje Chicagoje, p. 108. 

Negalima nepaminėti ir žalčio mistikos, kurią mini šio pasa- 
kojimo pamokslininkas, skatindamas ūkininkus ją užmiršti. Ta- 
čiau vaidila, norėdamas pagelbėti žvejams, nesikreipė nė į vieną 
šių, jam, be abejo, gerai žinomų, mistikų, bet į kiaulės mistiką. 

Šia proga tenka pasisavinti tiesą, kad ilgais proistoriniais laikais 
atskiros kultūros reiškėsi kaip uždari rezervuarai. Nes tik dėl tokio 
uždarumo susidarė galimybė tradicijoms sutvirtėti. Tik palyginti ne- 
senais proistoriniais laikais prasidėjo įvairiopas tradicijų maišyma- 
sis, kurį labai paskatino arklio, ypač jojamojo, prijaukinimas. Dėl to 
atsirado priemonė palyginti greitam tarpkultūriniam santykiavimui. 

Taip pat pažymėtina, kad įvairios maitinimosi kultūros nestovi 
toli nuo mistinių išgyvenimų. Štai žydų tradicijoje, kiek ji yra liudi- 
jama Senojo Testamento, valgymas niekada nėra vien pasaulieti- 
nis reiškinys net tada, kai jis neturi prijungtos religinės apeigos. 
Valgymas yra aukojimo Dievui ir iš jo malonės gavimo procesas. 
Tai palengvina suprasti, kodėl vieno ar kito gyvulio prijaukinimas 
ar jo sumedžiojimas sudarė progą religiniam išgyvenimui. 


Kiaulių ūkis pietiniame Pabaltijyje 


Naminė kiaulė, kaip maisto šaltinis, pietiniame Pabaltijyje yra 
žinoma nuo vėlyvųjų akmens amžiaus laikų. Kiaulės auginimas 
namuose yra daug senesnis ūkininkavimas už ožio (avies), jaučio 
(karvės) ar arklio prijaukinimą. Apie kiaulių ūkį pietiniame Pa- 
baltijyje turime duomenų iš Gustavo Schwantes studijos, skirtos 
Schleswigo-Holsteino apylinkių archeologijai. Jis apie tai rašo: 
„Kiaulių liekanų pasirodo nepaprastai gausiai ankstyvose kriauk- 
lių krūvose. Kiaulė visur pasirodo betarpiškai gimininga šernams, 
kurių mūsų krašte apstu““. 

Norint geriau suprasti šio pasakymo istorinį gylį, reikia at- 
kreipti dėmesį į pasakymą, kad kiaulių liekanų yra randama ant 
jūrų kriauklių krūvų. Šis pasakymas reiškia tai, kad mes čia esame 


3 G. Schwantes, Die Vorgeschichte Schleswig-Holstein, 1939, Newmuenster, 
K. Wachhloz Verlag, p. 156. 

tokiame žmonijos maitinimosi tarpsnyje, kai pagrindinis žmogaus 
maistas dar buvo įvairūs jūrų kriaukliniai gyviai“. Kriauklių krū- 
vos Schleswige ir Danijoje liudija ano laikotarpio žmogaus gy- 
venvietes. Jūrų kriauklių maisto kultūra, pasak G. Schwanteso, 
čia yra atėjusi iš Portugalijos. Su kriauklių kultūra šiame krašte 
siejasi prasidedantis kai kurių javų ir šakniavaisių auginimas. 
Techniškai tai yra vadinama kauptuko ūkio pradžia. Tad ir šia- 
me Žmogaus maistu apsirūpinimo tarpsnyje pietiniame Pabalti- 
jyje kiaulė pasirodo kaip didžiausias prijaukintas gyvulys. 

Apie šio kultūrinio laikotarpio religinę tradiciją Schwantes ne- 
daug ką turi pasakyti. Jis pastebi, kad aukurų čia nerandama. Ta- 
čiau Jutlandijoje esama akmenų krūvų liekanų, apie kurias gali- 
ma spėti, kad čia būta aukojimo. Liekanos, primenančios 
aukojimą, yra akmenyje išskaptuoti įdubimai, vadinamosios lėkš- 
tės?. Kad čia būtų buvus aukojama kiaulė, jis nesako. 

Iš G. Schwantes sugretinimo pirminės kiaulės su vietiniu lau- 
kiniu šernu atrodo, kad jis yra nuomonės, jog kiaulės prijaukini- 
mas čia yra prasidėjęs. Kad ir kaip būtų, tačiau kiaulės auginimas 
yra tokia plati ūkinė kultūra, kad kur ji būtų prasidėjusi, ji yra 
apskriejusi visą Europos ir Azijos kontinentą. Štai II-III tūks- 
tantmetyje prieš Kristų kiaulė tarp naminių gyvulių yra aptin- 
kama Ponto-Kaspijos-Kaukazo apylinkių stepėse“. Kiaulė yra ap- 
tinkama ir Šiaurės Kinijoje, Mandžiūrijoje ir pas tungusus. Ten 
yra ir višta, bet dar nėra nei arklio, nei jaučio'. W. Schmidtas 
mano, kad kiaulė kartu su pirminiu daržininkavimu Europoje pa- 
sirodo naujųjų akmens amžių pradžiojeė. 

Kiaulės prijaukinimą berods galima sieti su vadinamąja juos- 
tine keramika, kuri yra ankstesnė už virvelinę ir yra aptinkama 
nuo Pabaltijo iki berods Kinijos“. 


* Plg. ibid., p. 213. 

* Ibid., p. 256. 

* W. Schmidt, Rassen und Voelker des Abendlandes, II, p. 186. 
' Ibid., p. 201. 

* Ibid., p. 307. 

* G. Schwantes, op. cit., p. 280. 

Šie duomenys teikia ūkinį pagrindą, kuriuo remdamiesi gali- 
me tyrinėti kiaulės mistiką tokią, kokia yra Prūsijos atveju. Šie 
duomenys daug mums sako laiko slinkties atžvilgiu. Jie būtent 
paaiškina, kad ši mistika gali būti senesnė už daugelį kitų misti- 
kų, susikūrusių dėl avies, jaučio ar arklio prijaukinimo. O jeigu 
kiaulės mistika yra tokia sena, tai savo ruožtu paaiškina, kodėl ši 
mistika yra beveik užmiršta daugelyje vėlesnių tradicijų. 


Kiaulė klasikinės Graikijos ūkyje ir jos religinėje kultūroje 


Reikia išsyk pripažinti, kad Hesiodo ūkinio ir religinio gyvenimo 
aprašyme kiaulės nėra. Hesiodas gyveno V šimtmetyje prieš Kristų. 
Tačiau apie kiaulių ūkį rašoma Homero Odisėjoje. Odisėjas, grįžda- 
mas iš savo kelionių, randa savo tėvą ganantį kiaulių kaimenę. 

Odisėjas, „pats vis žengdamas pirmyn, neužilgo atėjo į kiemą, 
kur kiaulininkuose žemūgių kiaulių daugybė gulėjo ir kur gyveno 
jų aukšto gimimo piemuo doras tarnas“ (paskutinės penkioliktos 
dainos eilutės). 

Toliau šešioliktoji daina prasideda šitaip: „Gryčioj Eumajaus tuo 
tarpu Odisėjas su kiaulaganiu dviese buvo anksti atsikėlę ir ugnį su- 
kūrę, jau valgį pusryčiui sau pasgaminę“ (dr. J. Ralio vertimas). 

Plačiai aprašytas Odisėjo grįžimas į savo tėvo ir sūnaus kiau- 
lių ūkį liudija, kad anoje visuomenėje kiaulių ūkis buvo išplėstas 
ir laikomas pagarboje. Odisėjas savo kelionėse buvo sutikęs ir 
karvių ūkį; jos pašvęstos Saulės dievui. Kai jo bendrakeleiviai, 
nepaisydami draudimo, pasipjovė tų karvių, už tai buvo žiauriai 
nubausti. Taigi karvių ūkį Odisėjas žinojo, tačiau kiaulių ūkio jis 
nesišalino ir grįžo į jį kaip į savo šeimos ūkį. 

Nors Hesiodas nežino kiaulės mistikos, ar greičiau nekreipia 
į tai dėmesio, tačiau ši mistika Graikijos liaudies religijoje kitų 
yra pakankamai paliudyta. Ji turi net kai kurių panašumų su Prū- 
sijos kiaulės aukojimu. Apie kiaulės mistiką klasikinės Graikijos 
liaudyje žinome iš labai gero vardo šios kultūros tyrinėtojo Mar- 
tyno P. Nilssono. 

Kiaulė klasikinės Graikijos liaudies religijoje glaudžiai susijusi 

su deive Demetra. Nilssonas rašo: „Kūlimo metu kiaulės buvo 
metamos į požeminius urvus kartu su kitais vaisingumo magijos 
dalykais. Tesmoforijos šventės metu supuvusios liekanos būdavo 
vėl išimamos, sumaišomos su grūdais ir padedamos ant altorių. 
Tai yra labai paprasta vaisingumo mistika, žinoma Atėnuose ir 
kitose Graikijos vietose“!“. 

Žodį tesmoforija Nilssonas paaiškina šitaip: t/hesmos reiškia ką 
nors, kas atidedama į šalį; phoria reiškia ką nors šventiškai nešti. 
Tesmoforijos šventė, pasak Nilssono, buvo švenčiama vien mote- 
rų. Kylant klausimui, kodėl ši šventė buvo švenčiama vien moterų, 
kai kas mano, kad tai buvo dėl to, jog ši apeiga yra kilusi iš tų labai 
senų laikų, kai planingas auginimas - daržininkavimas buvo vien 
moterų rankose. Tačiau Nilssonas mano, kad tai neliudija šios apei- 
gos senumo, bet greičiau tai liudija, kad pati moters prigimtis turi 
ryšį su vaisingumu!!. Mes gi manome, pasiremdami šiais duomeni- 
mis, kuriuos pastebėjome ir kuriuos dar pastebėsime, kad yra pa- 
grindo šią apeigą jungti su pačiu pirminiu ūkininkavimu. 

Klasikinės Graikijos eleusinės misterijos kiaulės aukojimo apei- 
gą jungė su plačiai žinoma legenda apie tai, kaip Demetrijos duktė 
buvo pagrobta Plutono. Tai yra pagrindinė tema vadinamojo Ho- 
mero himno, vieno seniausių klasikinės Graikijos dokumentų. Ten 
sakoma: „Mergaitė kartu su savo draugėmis žaidė gėlėtoje pievo- 
je, kai atsivėrė žemė ir iš jos iškilo požemių dievas su savo vežimu. 
Jis pasitvėrė mergaitę ir nusivežė į savo karalystę“! 

Prię šio pasakojimo Nilssonas prijungė vėlesnės kilmės legendą 
apie piemenį Euboleous, kuris ganė kiaules, kai atsivėrė žemė. 
Jo kiaulė buvo pagrobta žemės, kuris po to vėl užsivėrė!?. Nilsso- 
nas mano, kad ši legenda buvo sukurta pateisinti šventiškam pa- 
pročiui - tam tikru metų laiku mesti kiaules į požemines olas. Po 
to supuvusios jų liekanos būdavo išimamos iš olų ir dedamos ant 
altorių, sumaišius su kukurūzų grūdais!“. 


" M. P. Nilsson, Greek Folk Religion, Columbia University Press, 1965, p. 25. 
" Ibid. 

'* Ibid., p. 48. 

5 Ibid. 

 Ibid., p. 49. 

Kiaulės aukojimas klasikinėje Graikijoje buvo įgavęs įvairių 
meninių ir kulto formų. Pvz., „prieš įvesdinant jaunuoles į religi- 
nes paslaptis, būdavo aukojamos kiaulės. Kiaulių figūrėlių ran- 
dama Demetrijos šventovėse prie Eleusis“", 

Iš šios klasikinės Graikijos liaudies kiaulės mistikos aprašymo 
gauname liudijimą, kad ši mistika ten buvo populiari. Jai būdin- 
ga, kad kiaulė turi būti atidedama ar atiduodama žemei, o vėliau 
iš ten išimama ir dedama ant altoriaus. Ši apeiga turi ryšį su der- 
liaus ėmimu. Tie duomenys yra naudingi norint suprasti Prūsijos 
kiaulės aukojimą, nes ir čia kiaulės mėsos dalis metama į jūrą, o 
dalis su apeigomis valgoma. 


Kiaulės mistikos išplitimas 


Kiaulės mistika yra aptinkama istoriškai pačiuose giliausiuo- 
se Europos kultūros sluoksniuose. Tačiau šalia to ji yra aptinka- 
ma ir palyginti vėlyvuose sluoksniuose. Pirmojo atvejo pavyzdį 
turime iš Kanarų salų kultūros, o antrojo - iš keltų tradicijos, 
kuri yra palyginti jau vėlyvas reiškinys, nes indoeuropietiškas. 

D. J. Woelfelis savo plačioje studijoje apie Europos religijas prieš 
atsikeliant čia indoeuropiečiams pateikia duomenų, kaip Kanarų salų 
gyventojai meldžiasi į savo genties protėvius, prašydami lietaus. „Kai 
tai negelbėdavo, būdavo einama pas šventu laikomą Žmogų vienoje 
oloje ir ten iš naujo būdavo meldžiamasi į genties protėvius tol, kol 
iš olos vidaus išeidavo kiaulė, kuri buvo vadinama tarpininku, nes ji 
turėdavo tarpininkauti tarp jų ir protėvių. Tas žmogus paimdavo 
kiaulę po savo kailiniais ir, visiems žmonėms lydint, nunešdavo ją 
prie abiejų monolitų. (Du natūralūs salos monolitai buvo laikomi 
žmonių protėviu ir promotina.) Tada pradėdavo lyti. Kas atsitikda- 
vo su kiaule apeigoms pasibaigus, nepranešama“““, 

D. J. Woelfel, pateikęs šį aprašymą, priduria, kad panašios 
apeigos kitose kultūrose yra atliekamos su jaučiu. Tačiau rašo 


5 Ibid. 
'* D. J. Woelfel, Christus und die Religionen der Erde, 1, dr. F. Koenig, Wien, 
Herder, 1951, p. 435. 

jis: „Aišku, kad kiaulė yra senesnis gyvulys, naudojamas kaip tar- 
pininkas“!', 

Šis Kanarų salų epizodas turi tą pačią sceną, kaip ir Prūsijos. 
Čia yra visuomenė, prašanti gyvybei palaikyti reikalingos pagal- 
bos, čia yra mistinis žmogus ir tarpininkė kiaulė. Tik kiaulė čia 
nėra metama į olą ar jūrą, bet iš jos ateina. 

Kanarų salų ūkio tradicija neturi nei jaučio, nei arklio ar asilo, 
nei kuprio, nei katės. Tačiau čia yra šuo. Kiaulė čia buvo penima"". 
Tai liudija, kad šios salos nėra turėjusios vėlesnių kultūrų įtakos. 

Tačiau pasirodo, kad šios salos yra turėjusios gyvą kontaktą su 
Europa, ir net su šiaurine Europa, vidurinio ir vėlyvojo akmens 
amžiaus laikais. Daugeliui bus nauja išgirsti, kad „vidurinio ak- 
mens amžiaus europietis buvo gerai įgudęs jūrininkas“, kaip rašo 
G. Schwantes“?. Ir šią laivininkystės kultūrą G. Schwantes sieja su 
Jutlandijos salomis. Šį senovinį ryšį patvirtina kita liekana Kanarų 
salose — būtent ten išlikusi europietiško žmonių tipo mažuma. Ją 
yra tyrinėję Eugen Fischer ir Eicksted. G. Schwantes apie tai rašo: 
„Net šiandien galima ten įvairiais būdais įrodyti buvus europietiš- 
ką žmogų, kaip tai padaro Eugen Fischer. Jis šiauriečių atvykimą į 
Kanarų salas nustatė, remdamasis tvirtais duomenimis“?", 

Šie duomenys apie šiauriečių atvykimą į Kanarų salas vidurinio 
ir vėlyvojo akmens amžių laikais padeda mums nesistebėti, kad kiau- 
lės mistika net savo scena yra panaši Prūsuose ir Kanarų salose. 

Tačiau kiaulės mistika Vakarų Europoje nebuvo visiškai užmiršta 
ir po to, kai naujos rasės pradėjo atvykti Europon. Tai ypač liudija 
keltų tautos tradicijos. Kiaulė, kaip transcendentinis simbolis, yra 
išlikęs net keltų kultūros pabaigoje. Jų vaizduojamas dievas yra taip 
suvoktas, kad kiaulė yra įimta jo vidun. Tai pateikia T. G. E. Powell 
savo archeologijos studijoje The Celts [2]?'. Ispanijoje yra išlikę kui- 
lio statulėlių kaip aukojimo simbolių". 


" Ibid. 

'Š Plg. ibid., p. 425. 

'* G. Schwantes, op. cit., p.222. 

“ Ibid. 

*! T. G. E. Powell, The Celts, New York, 1958, p. 270-271, 67 piešinys. 
= Ibid., p. 146-147. 

Kiaulė lietuvių tautosakoje 


Po šios istorinės kiaulės kultūros apžvalgos ir ūkine, ir simbo- 
line prasme grižkime į lietuvių tautosaką ir pažiūrėkime, kas čia 
yra iš jos likę. 

Lietuvių tautosakoje kiaulės mistikos yra išlikusios nedaug; 
dažniausiai ji niekinama ar pajuokiama. Išimtį sudaro Slančiaus 
[M. J. Slančiausko] užrašyta legenda iš Trumpaičių kaimo, Šiau- 
lių apskritis, pasakota Mar. Ceputytės. Ji yra šitokia: 


Ant ežerų, sako, esą ponai. Kitą kartą Žvejas bežūklaudamas ežere nutvėręs 
tokią žuvį be uodegos; susikapojęs ir susisūdęs. Tik nakų išgirdęs bešaukiant: 
čiuka, čiuka, strukuodege. Velnias atėjęs po langu, sakąs: atiduok man kiaulę! 
Šis, rytui išaušus, nuvežęs ją į ežerą ir suvertęs?. 


Ši legenda išlikusi labai sutraukta. Dėl to nežinia, kas pirmojo- 
je redakcijoje norėta pasakyti. Tačiau mūsų studijuojamam reika- 
lui ji yra vertinga tuo, kad kiaulę sieja su žvejyba. Ligi šiol tokio 
siejimo neaptikta. Mes matėme kiaulės mistiką, susijusią su der- 
liaus ėmimu. Tai liudija Graikijos tradicija. Kanarų saloje ji susiju- 
si su lietaus išprašymu. O šioje legendoje ji susijusi ir su Žvejyba. 
Taigi turime visus duomenis, reikalingus suprasti Prūsijos kiaulės 
aukojimui. Galimas dalykas, kad supjaustytos žuvies, kuri vadina- 
ma kiaule, sumetimas jūron yra aukojimo apeigos užuomina. 

Kiaulės mistika lietuvių tautosakoje yra dažnai vos tik užuo- 
mina, įvilkta į kitas mistikas. Tai žymu vienoje labai sudėtingoje 
pasakoje apie žmogų, apžėlusį kiaulės šeriais, kurį karalius laikė 
kaip keistenybę, uždarytą geležiniame narve. Tačiau kiaulė-žmo- 
gus auksiniu obuoliu paperka karaliaus sūnų, kuris jį išlaisvina. 
Kai karaliaus sūnus turėjo būti už tai nušautas, ta keista asmeny- 
bė, dabar jau turinti ne kiaulės, o žalčio išvaizdą, jį išgelbsti ir 
toliau globoja*. Ši legenda liudija kiaulės ryšį su tokiais senovi- 
niais žmogaus laimės simboliais, kaip auksinis obuolys ir žaltys. 


“ Lietuviškos pasakos, surinko dr. J. Basanavičius, 1, Shenandoah, Pa., 1898, 
p. 29, nr. 9. 
Plg. ibid., p. 156-157, nr. 6. 


Lietuvių tautosakoje kiaulė yra dažniausiai pristatoma kaip 
tikra nesąmonė, niekieno nesuprantama. Tačiau ir išjuokta kiau- 
lė liudija ją buvus susijusią su kažkuo vertingu. Štai pasakoje“ 
vienas žmogus prašo dvaro ponią, kad leistų jos kiaulei būti jo 
gimusio sūnaus krikšto motina. Ponia su tuo sutinka. Kiaulė su 
paršiukais nueina pas žmogų. Pasakos išvada — kiaulė buvo pa- 
vogta. Tačiau šalia to pasaka sako, kad šis kiaulės vagis skersda- 
vo kiaules be jokio reikalo. Galbūt dėl to galima įtarti, kad šis 
kiaulės skerdikas buvo kiaulės aukotojas. Reikia pažymėti, kad 
kiaulės kvietimo į kūmus yra ir daugiau variantų“. 

Yra pasakų apie kiaulę, kuri, atrodo, nėra niekas daugiau, tik 
nesąmonių rinkinys. Tačiau, pasak W. Schmidto, kultūrinių lie- 
kanų nesąmonės slepia tik dabar nesuprantamus dalykus, bet ku- 
rie kada nors ir kam nors buvo suprantami. 

Taip pasaka apie pasikartojančias peštynes tarp žmogaus ir po- 
no, atrodo, yra viena tokių nesąmonių?'. Kai žmogus turguje nori 
parduoti kiaulę, ponas jam tvirtina, kad tai ne kiaulė, bet ožka, ir 
tokiu būdu nubaido kiaulės pirkėjus. Tas pats žmogus su ponu vė- 
liau nuvažiavo miškan medžių, reikalingų malūno statybai. Ten 
žmogus sumušė poną, kad jis daugiau nesakytų, jog kiaulė yra ož- 
ka, ir paliko pusgyvį. Vėliau tas pats žmogus, pasivertęs daktaru, 
atvyko gydyti sumušto pono ir jį taip išmaudė karštoje pirtyje, kad 
jis daugiau nesakytų, jog meitelis yra ožka. To dar negana, žmogus 
išmetė ant kelio porą batų, kuriuos rado ponas. Tačiau iš po tilto 
išlindęs Žmogus vėl sumušė poną, kad jis niekada nesakytų, jog 
meitelis yra ožka. 

Šios pasakos keistenybės neturi jokio mums suprantamo pa- 
teisinimo. Pateisinimą galėtume įžvelgti nebent tame priešistori- 
nės kultūros tarpsnyje, kai atvykę ožio kultūros žmonės vietoj kiau- 
lės siūlė kaip aukos gyvulį imti ožį Pasipriešinimas prieš šį 
naujumą, einant pasakos logika, buvo labai agresyvus. Pažymėti- 
na, kad panašiuose pasakojimuose visur yra išryškintas veikėjų 

“ Lietuviškos pasakos įvairios, II, Chicago, 1904, p. 178-179. 


26 Plg. ibid., p. 302-303. 
27 Ibid., p. 261-262, nr. 165. 


404 


kultūrinis skirtumas: vienas yra ponas, kitas ūkininkas arba žmo- 
gus. Tai galėtų užminti ir gilesnį kultūrų skirtumą. 

Nepaisant lietuvių tautosakos nesupratimo apie kiaulės misti- 
ką, religijų istorijos tyrinėtojai yra užregistravę Lietuvoje buvus ži- 
nomą dievą, vardu Kiaulių krukė“. Usener tai verčia „Kiaulių die- 
vas“. Šį Lietuvos dievo vardą Usener yra radęs Mato Pretorijaus, 
gyvenusio 1635-1707 metais, raštuose, Schleicherio pranešime Vie- 
nos mokslo akademijos suvažiavime 1852 m. ir minimo Mannhard- 
to. Apie lietuvių dievą Krukį ir septynioliktojo šimtmečio rašytojas 
Jan Lasicki žino. Jo veikalas vadinasi De diis Samagitarnum|...], Ba- 
sileia, 1614 m. Jo lietuviškas vertimas yra išleistas 1969 m. Vilniu- 
je, pavadintas Apie žemaičių, kitų sarmatų bei netikrų krikščionių 
dievus. Apie Krukį ten rašoma: „Krukis yra kiaulių dievas, jį su 
didžiausiu pamaldumu garbina budraicis, t. y. kalviai“??. 

Tačiau šiandien Lietuvos visuomenėje vargiai ar galima būtų 
rasti panašios kiaulės simbolikos. Tai nereiškia, kad seniau ir la- 
bai seniai tokios mistikos šiame krašte nebūtų buvę. 


Abraomo aukojimo simboliai 


Susipažinę su kiaulės mistikos senumu, eikime dabar prie kon- 
flikto, kuris kiaulės aukojimo proga iškilo Prūsuose su krikščio- 
nybe. Simbolių konfliktas yra labiau religinė negu etnologinė pro- 
blema. Norėdami geriau susiorientuoti religiniame klausime, 
sustokime trumpai prie patriarcho Abraomo aukojimo simbolių. 

Simboliai yra daiktai ar veiksmai, kuriems yra suteikta tam 
tikra idėjinė ar religinė prasmė. Ir tokiais atvejais ryšys tarp išori- 
nio ženklo ir jam suteiktos prasmės pasidaro toks tvirtas, kad at- 
rodo tiesiog nepakeičiamas. Tačiau negalima sakyti, kad simbo- 
lių prasmė niekada nesikeistų. Pvz., ragai šiandien yra pasidarę 
velnio simboliu. Tačiau buvo laikai, kai jie buvo monoteistinės 
religijos simbolis. Užtenka tik prisiminti Mozės ragus, kai jis bu- 
vo gavęs Dievo įsakymus. 

38 Žr.: Goetternamen, von H. Usener, 1929, F. Cohen, Bonnoje, p. 93. 

3 J. Lasickis, Apie žemaičių, kitų sarmatų bei netikrų krikščionių dievus, Vil- 
nius, 1969, p. 21. 

Tačiau apskritai simboliai pasidaro tokie idėjiškai tvirti, kad 
jie savo tapatybę gina nuo kitų simbolių. Iš to yra kilusios simbolių 
kovos. Jų vaizdingą atvejį turime Prūsų kiaulės aukojime, kuris 
krikščioniškos vyresnybės buvo sutiktas kaip priešingybė pačiai 
krikščionybei, o ne vien jos simbolikai. Tokia yra istorinė ir net 
proistorinė žmonijos kultūros realybė, su kuria reikia skaitytis. 

Reta religininkų, kurie turi tiek dvasinės galios, kad sugebė- 
tų laisvintis iš simbolių valdžios, neprarasdami savo religinio 
turinio. Būdingiausias šioje srityje yra pati seniausia ir plačiau- 
siai gerbiama religinė asmenybė Abraomas. Jis yra gerbiamas 
kaip religijos pradininkas ne tik krikščionių ir žydų, bet ir isla- 
mo. Savo gyvenime jis yra perėjęs tris labai skirtingas aukos sim- 
bolikas, neprarasdamas aukojimo vertės. Tie aukos simboliai 
yra: pirmagimio sūnaus, ožio ir duonos bei vyno aukojimas. Pir- 
magimio sūnaus aukojimas metalų amžių pradžioje buvo papli- 
tęs tarp Viduržemio jūros baseino tautų. Ir Abraomas, nors ne 
be tam tikro uždelsimo, ryžosi paklusti šiai simbolikai ir nužu- 
dyti savo sūnų. Tačiau paskutiniu momentu jis apsisprendė pa- 
keisti ši aukojimą į ožio aukojimą; jo laikais ta forma, matyti, 
buvo pasidariusi populiari. 

Prieš tai Abraomas buvo dalyvavęs kitame aukojime, kur bu- 
vo aukojama duona ir vynas. Aukojimą atliko Salemo karalius 
Melchizedekas. Aukojama buvo didžiajam Dievui, dangaus ir že- 
mės kūrėjui (plg. Pradžios knygą, 14, 18-22). Galimas dalykas, 
kad ši aukojimo forma yra senesnės kilmės už pirmagimio ir tik- 
rai - už ožio aukojimą. 

Pirminė krikščionybė iš šio aukojimo padarė toli siekiančią 
išvadą, kad duonos ir vyno aukojimas yra tinkama išraiška tos 
aukos, kurią Kristus padarė Dievui. Laiško žydams autorius pla- 
čiai įrodinėja, kodėl krikščioniškas aukojimas turi būti atlieka- 
mas Melchizedeko būdu, o ne Senojo Testamento gyvulių auko- 
jimo būdu (Zyd. 7). 

Kai išnagrinėjome šias aukos formas Abraomo religijoje, ga- 
lime ramiau žiūrėti ir į tą aukojimo simbolikos konfliktą, kuris 
įvyko Prūsuose 16 šimtmetyje. 

Vyskupas Jurgis von Polentz 


Eikime dabar prie betarpiškų šio konflikto dalyvių - vyskupo 
Polentz, vaidilos Valtin Supplet ir didžiojo magistro Albrechto. 

Apie vyskupą von Polentz yra mums prieinama išsami infor- 
macija. Jis yra kilęs iš Saksonijos didikų ir gimęs 1478 metais. 
Humanistinius ir teisės mokslus išėjo Italijoje. Jaunas būdamas, 
dirbo Vatikane kaip slaptas raštų rengėjas oficialiems asmenims. 
Vėliau perėjo karaliaus Maksimilijono tarnybon. Paduvos apsu- 
pimo metu, 1509 m., jis susidraugavo su Brandenburgo Albrech- 
tu, kuris netrukus buvo išrinktas Kryžiuočių ordino didžiuoju ma- 
gistru. Jis Polentzą priėmė į riterius. Polentzas į Prūsiją atvyko 
net anksčiau negu Albrechtas. Jis pasirūpino gauti iš Kalavijuo- 
čių ordino priklausomybės pareiškimą Vokietijos karaliui. Po- 
lentzas netrukus buvo paskirtas Karaliaučiaus komtūru. Kai 
1518 m. buvo laisvas Samlandijos vyskupo sostas, Albrechtas jį 
rekomendavo šiam postui. Polentzas tada dar neturėjo kunigiš- 
kų šventimų, bet tuoj buvo įšventintas. 

1519 m. prasidėjo Ordino karas su Lenkija, pareikalavęs pas- 
kutinių Ordino išteklių. Naujas vyskupas leido tam panaudoti baž- 
nyčių sidabrą. 1521 m. Torunėje buvo padarytos paliaubos. Ka- 
dangi didysis magistras tuo metu buvo Vokietijoje, jam paliaubose 
atstovavo vyskupas. 

Reformacijos sąjūdis Prūsuose prasidėjo 1518 m. Buvęs pran- 
ciškonas Breissman Karaliaučiaus katedroje pasakė pamokslą 
evangelikų dvasia. Tais pačiais metais protestantizman perėjo ir 
vyskupas Polentz, per Kalėdas paskelbdamas, kad Kristus naujai 
gimė pasaulyje. 1524 m. vyskupas išleido įsakymą, kad apeigos 
turi būti atliekamos krašto kalbomis: lietuviškai, prūsiškai ir len- 
kiškai, „kad čia ateityje netrūktų krikščioniško mokslo“. Buvo 
įsteigta spaustuvė. Pirmas jos spaudinys buvo „Tėve mūsų“. Dau- 
gelis švenčių buvo panaikinta. Šoniniai altoriai bažnyčiose buvo 
atidengti arba pašalinti. 

1525 m. įsigaliojo taika su Krokuva, kurioje Kryžiuočių ordi- 
nas virto pasauline kunigaikštija, Lenkijos lenus. Vyskupas Polentz 

hercogo naudai atsisakė politinių teisių, kurių jis turėjo dalyje 
Ordino teritorijos. Hercogas savo ruožtu atidavė vyskupui Ordi- 
no pilį Balgą prie Aistmarių. Ten vyskupas persikėlė gyventi. 

Vyskupas vedė 1525 m., penkiomis dienomis anksčiau, negu 
Liuteris. Jo žmona mirė gimdydama. Tada jis vedė antrą kartą, 
kad būtų kam auklėti dukterį. 1526 m. hercogas Albrechtas vedė 
Danijos princesę. Jis norėjo, kad apeigos būtų atliktos su iškil- 
mingomis mišiomis, bet vyskupas griežtai atsisakė grįžti į „po- 
piežiškas apeigas“. Polentz toliau ėjo vyskupo pareigas uoliai vi- 
zituodamas parapijas. 

Vyskupas Polentz yra vienas iš Karaliaučiaus universiteto stei- 
gėjų. 1544 m. hercogas jį paskyrė universiteto globėju, prižiūrėti rek- 
toriui ir studentams. Į teologų tuo metu kilusius ginčus jis nesileido. 
1546 m. persikėlė gyventi Karaliaučiun. Vyskupijos valdymą, herco- 
gui sutikus, pavedė draugui Briesman. Tačiau mirė Balgoje 1550 
m., sulaukęs 72 metų amžiaus. Jo kūnas palaidotas Karaliaučiaus 
katedroje. Jo atminimas Prūsuose buvo gyvas iki XIX šimtmečio. 

(Šie duomenys yra paimti iš Carl Alf. v. Hase; jie yra įdėti į 
Allgemeine deutsche Biographie, 26, Leipzig, 1888, p. 382-385. At- 
spaudą parūpino dr. J. Balys.) 


Kiti šaltiniai apie įvykį 


Apie kiaulės aukojimą Pobetuose 1531 metais yra ir daugiau 
duomenų. Apie tai pasakoja viena rankraštyje išlikusi kronika ir 
Karaliaučiaus kurijos dienynas. 

Rankraštyje išlikusios Prūsijos kronikos ištrauką yra paskel- 
bęs S. C. Hennenberger savo knygoje Erclerung der Preussischen 
groessern Landfel [3], Koenigsberg, 1595, straipsnyje „Pobeten“. 
Ta kronika buvo išlaikyta vieno akmens tašytojo. Ištraukos teks- 
tas yra šitoks: 


Dievulis ilgą laiką gerai buvo mus aprūpinęs žuvimis. Tačiau ką padarė be- 
dieviai, nedėkingi berniokai! Jie pakabino už uodegos iškimštą žuvį, sakydami, 
kad jos daugiau nesugrįžtų. Ir kas atsitiko? Dievas jų žodžius laikė rimtais, at- 

ėmė iš jų savo maloningą palaimą taip, kad jie nepagaudavo pakankamai žuvies. 
Dėl to, norėdami Dievo palaimą susigrąžinti, jie tai stengėsi padaryti neteisin- 
gai. Šeši kaimai Pobetų bažnytinių vaidinimų proga 1531 metais nutarė daryti 
„worszaitę“, laikydamiesi seno prūsų papročio. Jie nupirko dvylika statinių alaus, 
paėmė nupenėtą kiaulę, prie kurios atliko „worszaitę“. tikrą pagonišką maldavi- 
mą. Jie kreipėsi į savo dievaičius, kad šie vėl duotų laimę. Po to jie paskerdė 
kiaulę, dalyvaujant abiejų lyčių asmenims iš tų šešių kaimų. Ją iškepė, valgė ir 
gėrė iki septintos dienos. Kiaulės vidurius, kaulus ir šiaip kas liko jie sudegino. 
Tai sužinojo valdžia. Dėl to Schakaw (Šakių) vogtas von Drahe gavo įsakymą 
juos patraukti atsakomybėn ir griežtai nubausti. Tai buvo padaryta“. 


Kitas kiaulės aukojimo pėdsakas yra išlikęs Karaliaučiaus ar- 
chyvuose, knygoje, kuri vadinasi Rath und Abshiedbuch von 1531 
[4]. Tai yra kurijos dienynas, kuriame, laikantis viduramžių pa- 
pročio, buvo protokoluojami kasdieniniai kurijos pasireiškimai 
ir reikšmingesni sprendimai. Ištraukos tekstas yra šitoks: 


15 gegužės 1531. 
Sūduvių kiaulės šventieji 

Tą pačią dieną sūduvis, kuris buvo šventęs kiaulę, kaip toks buvo atpažintas 
Samlandijos vogto von Draho, kuris savo gerbiamajam ponui yra parašęs: 

Atleidimas. 

Sūduvis turi būti iš pilies išleistas. Samlandijos vyskupas Pobetų žmones sa- 
vo sprendimu turės pamokyti. Jie turės per tris sekmadienius būti nubausti [...] 
taip pat sūduvis su vyskupiška mitra ir kiti, kiekvienas su rykšte, turės stovėti 
bažnyčioje. Taip pat jie per visus metus turės eiti bažnyčion; jei ne, bus baudžia- 
mi pinigais. Pobetų valdininkas (iždininkas) turėtų už jį garantuoti. Tuo remian- 
tis, jis yra išleidžiamas iš kalėjimo. Padaryta, kaip anksčiau sakyta?!. 


Atrodo, kad šis įvykis domino ne tik berniokus, bet ir akade- 
mikus. Pvz., pirmasis Karaliaučiaus universiteto rektorius Jurgis 
Sabinus, garsaus liuteronų teologo Melanchthono žentas, prūsų 
stabmeldybes plačiai išgarsino Europoje savo lotyniškais eilėraš- 
čiais. Sabinus buvo ir kardinolo Petro Bembo draugas**. 


30 Cit. iš: W. Mannhardt, Letto-Preussische Goetterlehre, Riga, 1936, p. 272 
(Lettisch-Literarischen Gesellschaft leidinys). 

A Cit. iš: W. Mannhardt, op. cit., p. 273. W. Mannhardto atspaudus parūpi- 
no dr. Balys. 

*? Ibid., p. 277. 

Šiomis informacijomis studijoje naudojamės dėl to, kad jos 
padeda susidaryti pilnesnį vaizdą apie studijuojamo įvykio garsą. 
Jaučiame reikalą pridėti ir porą pastebėjimų. 

Visų pirma kyla klausimas, ar kiaulės aukotojas buvo sūduvis. 
Karaliaučiaus kurijos dokumentas tokiu jį laiko. Sūduviai yra atvy- 
kę į šį kraštą gana vėlai, būtent apie tryliktojo šimtmečio vidurį. Jie 
čia atsirado maždaug tuo pačiu metu, kai čia įsikūrė Kryžiuočių 
ordinas. Sūduviai buvo gyvulių augintojų tauta. Jiems yra būdin- 
gas aukojimas jaučio ar ožio, bet ne kiaulės. Sūduviai kultūros ir 
religijos požiūriu buvo artimi seniesiems šio krašto gyventojams 
prūsams, tačiau net jų kalbos niekada visiškai nesusiplakė. Ir mūsų 
studijuojamais laikais matome, kad vyskupas, rūpindamasis pa- 
mokslais, aiškiai skiria prūsų kalbą nuo lietuvių kalbos. Iš tikrųjų 
sūduvių kalba yra lietuviška vakarų aukštaičių kalba, ir kaip tokią 
mes ją šiandien žinome. Apie sūduvių atvykimą į Prūsus Žr. mano 
studiją „Sūduvių religijos klausimas“*. Pati vaidilos Supplet ar Sop- 
plet pavardė neliudija aukštaitiškos žodžio šaknies. Sūduvių atėji- 
mas į Prūsus buvo gana agresyvus, galbūt dėl to ir šis iškrypimas iš 
tvarkos aukojant kiaulę buvo priskirtas sūduviui. Nei akmenų ta- 
šytojo kronikoje, nei kurijos dokumente aukotojo pavardės nėra. 

Tačiau akmenų tašytojo kronika suteikia vertingos šviesos 
kiaulės aukojimo klausimu ir šiaip prūsų religijos kilmės klausi- 
mu. Ji įsakmiai atkreipia dėmesį į tai, kad šiame aukojime daly- 
vavo abiejų lyčių asmenys. Tai nebūtų verta dėmesio, jei iš kitų 
Prūsijos aukojimų aprašymų nežinotume, kad iš tų aukojimų daž- 
nai buvo išskiriamos moterys. Juose galėjo dalyvauti vaikai, bet 
ne moterys. Pastaba apie moterų dalyvavimą aukojime primena 
mums Graikijos paprotį, kad kiaulės mistika yra išimtinai mote- 
rų mistika. Tai liudija, kad čia mes turime reikalo ne su Brutenio 
ir Videvučio religija, kuri taip pat buvo vyriškos kultūros apraiš- 
ka, bet su senesne greičiau moteriškos kultūros religija. 

Tenka trumpai sustoti prie žodžio worszaite, kuris yra panau- 
dotas akmenų tašytojo kronikoje. Jis slepia nemažai painiavų ir 


V Tėvynės sargas, 1980, nr. 3, p. 41-51. 

klausimų. Man išsyk atrodė, kad šiame žodyje turima reikalo su 
garbinimu, panašiai kaip angliškame žodyje worship, kuris reiš- 
kia maldą, stiprų meilės pareiškimą ir garbinimą. Tačiau prūsų 
dievų sąrašuose yra minimas dievas Wurschayto. Šio žodžio šak- 
nis būtų gimininga lietuviškam žodžiui viršaitis. Apie šį dievą tu- 
rime aprašymą Simono Grunau kronikoje. Štai jis: 


Wurschayto, kitaip Borsskayto, buvo arklių stabas. Trims minėtiems dievams - 
Patollo, Potrimpo ir Perkūno - niekur kitur nebuvo galima aukoti, kaip Rickoyot- 
te, kur stovėjo jų atvaizdai ąžuoluose, šitam Borrskyto buvo galima aukoti visuose 
kaimuose, kur tik buvo ąžuolas. Tie broliai jį išrinko dievu, nes yra tiesa, kad jų 
krivaitis Brutenis su savo broliu Witouito, jų karaliumi ir jo broliu, jam yra aukoję, 
kad išprašytų malonės visai bendruomenei. Auka, kurią jis aukojo, buvo jauna 
žuvis. Ir tai buvo daroma Wurschaytui, arba Borssckaytui, kad išprašytų iš dievo, 
jog jis tarnams duotų daug žuvies ir užlaikytų juos sveikus“. 


Ši ištrauka yra būdingas subloškimas į vieną epizodą daugelio 
kultūrų, kurios istoriškai, savo kilmės atžvilgiu, yra viena nuo ki- 
tos atstu tūkstantmečiais. Galima manyti, kad šiame Grunau ap- 
rašyme turime reikalo su tokiu prūsų religijos istorijos tarpsniu, 
kuriame oficiali Brutenio ir Vaidevučio religija ieškojo santykio 
su naujai čia atvykusiu dievišku veiksniu, kuris yra iš arklių kultū- 
ros srities. Galimas dalykas, kad ta žuvies iškamša, apie kurią 
kalba akmenų tašytojo kronika ir kuri sukliudė sėkmingą jūros 
žvejonę, kaip tik buvo šios religinės simbolikos apraiška. 

Nereikia stebėtis, kad mes čia randame tokių skirtingų ir vie- 
na nuo kitos toli esančių simbolikų. Nes kasdieniniame gyvenime 
neretai išsilaiko didesnės senienos negu iškasenose. Kultūros is- 
torija vyksta tokiu būdu, kad toli viena nuo kitos esančios religi- 
nės simbolikos susijungia į vieną ištisinį paprotį ar pasakojimą. 


Ankstesnis Soppleto aukojimas 


Pilnam kiaulės aukojimo dramos supratimui labai reikšmingą 
informaciją suteikia to paties vaidilos Valtin Sopplet ankstesnysis 


4 S. Grunau, Preussische Chronik, 1, Leipzig, 1875, p. 95-96. 

aukojimas. Tai yra tas pats aukojimas, kurio klaidingam veiki- 
mui atitaisyti buvo imtasi kiaulės aukojimo. 

Pirmasis aukojimas ne tik neturėjo konflikto su valdančiais 
sluoksniais, bet buvo net jų leistas. Tas aukojimas turėjo politinį 
uždavinį, būtent apginti Ordino valstybinę sąrangą nuo gresian- 
čios lenkų invazijos. Aukojimas yra aprašytas to paties kroniki- 
ninko Lucas Davido. Jam apie įvykį papasakojo jame dalyvavęs 
patikimas pasakotojas. 

Štai tas aprašymas: 


Taigi reikia papasakoti keistą istoriją apie aukojimą, kurį Samlandijos pa- 
kraščio gyventojai padarė 1520 metais savo saugumui [-..] 1520 metais, kai garbin- 
gasis aukštos kilmės kunigaikštis ir ponas Albrechtas, buvęs Brandenburgo mark- 
grafas ir hercogas, tuo metu tačiau didysis magistras vokiečių švenčiausios Mergelės 
Marijos ordino, persikėlusio iš Jeruzalės į Prūsus, buvo nesantaikoje su aukštos 
kilmės kunigaikščiu ir ponu Zigismundu, Lenkijos karaliumi, ir pateko į karo sto- 
vį. Dėl to lenkai, pirmiausia Pometzanijos, po to natangai, bartai ir iš kitų Prūsų 
žemės vietų, kurias Ordinas dar turėjo, puolė šį kraštą dideliu žmonių skaičiumi, 
plėšdami, grobdami, degindami, žudydami ir užimdami kai kuriuos miestus. Tie, 
kurie gyveno Samlandijoj, kasdien naktį galėjo matyti ugnis virš vandens. Labai 
gerbiamas didysis magistras tuo laiku karan dar nėjo. Jis turėjo tik mažą saujelę 
savo krašto apsaugai. (Pakraščio Samlandijos ūkininkai) dėl to bijojo, nes jokios 
pagalbos ir paramos nematė. Priešų laivus jie matė tiek jūroje, tiek įlankoje. Dėl 
to kai jie pamatė, kad jie yra pavojuje būti užimti ir sunaikinti, buvo labai susirūpi- 
nę ir tarėsi bei klausinėjo vienas kitą, kaip jie gresiančios nelaimės galėtų išvengti. 

Kadangi visi buvo apimti didelės baimės, buvo kreiptasi į Valtin Sopplet, 
kuris buvo įžymus vaidila, manydami, kad jis žinojo, kaip priešus nuo šio krašto 
sulaikyti. Jam tačiau reikėjo vyresnybės leidimo ir jo kaimynų noro bei pagalbos, 
kad iš tų laivų, kurie buvo matomi, niekas čia neateitų. Tuo paguosti, jie pasiun- 
tė du raitelius į Karaliaučių, kad jie su tuo supažindintų didįjį magistrą. Nes 
kaip, kokiu būdu ir ar iš viso ką daryti, nebuvo įmanoma, kad jis to nesužinotų. 
Toje priespaudos būklėje jis buvo patenkintas, jeigu atsiranda kas nors, kas gali 
ką gero patarti ar padaryti, kas kraštui būtų sveika ir naudinga. Su šiuo atsaky- 
mu abu pasiuntiniai kartu su kitais krašto ūkininkais nuvyko pas minėtą vaidilą 
Valtin, pranešdami jam kunigaikščio atsakymą bei leidimą, ir prašė, kad, einant 
ano prašymu, jei jis ką gero gali padaryti, imtųsi tai daryti pirmiau, negu nelaimė 
įvykusi. Minėtas Valtin Supplet, duodamas atsakymą, sutiko per dievus suteikti 
pagalbą. Bet, norint tai įvykdyti, jam reikia visiškai juodo „bollen“, tai yra jaučio 
arba veršio, kurį jis, jiems visiems dalyvaujant, paaukos ant jūros kranto pagal jų 
giminės nuostatus ir papročius, ir dviejų statinių gero alaus, kuriuos, atlikus au- 
kojimą, kartu su juo reikės suvalgyti ir išgerti. 

Ūkininkai, kurie iš seno yra linkę į bedievybę ir jausmingumus, mielai ir 
džiaugdamiesi paklausė šitokios Supplet kalbos ir nedelsdami parūpino abu da- 
lykus: juodą jautį, arba „bollen“, ir dvi statines gero alaus. 

Kai abu dalykai jam buvo pristatyti, jis liepė juos nugabenti ant jūros, arba 
marių, kranto prie Rotau. Tada jis liepė ūkininkams kartu su juo ten nueiti. Atro- 
do, kad ir daug jaunesnių ūkininkų vaikų susibėgo pažiūrėti aukojimo. Kai jie 
atvyko į vietą, kurią vaidila parinko, jis pats jautį, arba „bollen“, papjovė, nulupo, 
vidurius ir kaulus sudegino, o mėsą gerai katile vandenyje išvirė, gerai pasūdytą. 

Ta proga jis padarė kai kurių pokštų ir keistų judesių rankomis ir kojomis. 
Taip pat buvo sukalbėta savaiminga prūsiška malda jo dievams. Kai mėsa buvo 
gerai išvirusi, jis ant kranto paruošė pokylį, kuriame visi vyriškos lyties asmenys, 
nes moterys neturėjo čia dalyvauti, valgė mėsos ir gėrė alaus, kiek tik liko. Kokias 
apeigas ir kokius papročius vaidila atliko valgymo metu, nebuvo man pranešta. 

Keletui dienų praėjus nuo aukojimo, vėl buvo galima matyti keletą laivų. 
Tačiau niekas iš jų nei laivais, nei luotais nesiartino į krantą. 

Kodėljie neišlipo, pasakojo tie, kurie buvo buvę laivuose, vėliau atvykę Sam- 
landijon, kai karas buvo pasibaigęs, nors jie tuo tikslu buvo išvykę, žinodami, 
kad samlandiečiai dar buvo nenukentėję ir kad jie galėjo juos nusiaubti ir api- 
plėšti. Tačiau jie buvo sulaikyti keisto akių apdūmimo. Samlandijos kraštas jiems 
pasirodė toks keistas ir nuostabus, kad jie savo dienose nieko šiurpesnio ir bai- 
sesnio kaip čia nebuvo matę. Jų akims smėlio kalnai ir gluosniai ant jų pasirodė 
tokie dideli, kad žmogui į juos užkopti yra neįmanoma: tokiu būdu neįmanoma 
pasiekti tą kraštą. Laivininkai, kurie šį kraštą žinojo, buvo nuomonės, kad tai 
nebus gerai. Dėl to buvo nuspręsta grįžti atgal į Dancigą. 

Kai samlandiškiai apie tai išgirdo iš laivininkų, atsiminė savo vaidilos auko- 
jimą ir laikė, kad jis savo menu tat padarė ir aptemdė laivininkų akis, jog jie, 
nieko nepadarę, turėjo atsitraukti. O vaidilą jie laikė didelėje pagarboje“. 


Jaučio aukojimo aprašymas padeda mums suprasti vaidilos 
Sopplet elgesį kiaulės aukojimo atveju. Jeigu pirmuoju atveju jis 
turėjo vyriausybės leidimą aukoti, jis neturėjo pagrindo tikėtis 
tokios priešiškos reakcijos dėl antrojo jo aukojimo. Jis galėjo ma- 
nyti, kad leidimas, duotas pagelbėti kraštui pirmuoju atveju, ga- 
lioja ir antruoju atveju. Tačiau, kaip matėme, išėjo visiškai prie- 
šingai. Pirmuoju atveju dar buvo gyva Kryžiuočių ordino sąranga, 
todėl didysis magistras laikė galimu dalyku bėdos atveju pasinau- 
doti ir kitomis religinėmis apeigomis krašto gerovei. 

Šis didžiojo magistro leidimas meta šviesą į vidinius Ordino 


3 Cit. iš: W. Mannhardt, op. cit., p. 323-325. 

valstybės santykius. Ši sąranga buvo įsteigta įvairiomis priemo- 
nėmis, neatsisakant nė prievartinių, ši kraštą sukrikščioninti ir 
sunaikinti jo religinę sąrangą. Tačiau didžiojo magistro leidimas 
aukoti jautį liudija, kad jam buvo aišku, jog ta senovinė religinė 
sąranga dar tebėra gyva. 

Iš Grunau kronikos žinome, kad net krivių krivaičio institucija 
buvo ilgai išsilaikiusi Ordino laikais. Grunau duoda net 46 krivaičių 
vardų sąrašą, baigiant paskutiniu, kuriam dievai pataria pasidaryti 
krikščionimi, nes jie dėl brolių veiklos negali jam pagelbėti“. Žino- 
ma, nėra reikalo šių krivaičių sąrašo laikyti tiksliu. Tačiau nėra rei- 
kalo nė nesiskaityti su jo buvimu. Jeigu šešioliktojo šimtmečio pra- 
džioje kronikininkas nelaikė nesąmone jį įtraukti savo kronikon, tai 
reiškia, kad tais laikais taip buvo galima galvoti, būtent kad centrinė 
Prūsijos religinė institucija buvo buvęs gyvas visuomeninis reiškinys. 

Grunau minimas dievų patarimas paskutiniam krivių krivai- 
čiui pasidaryti krikščionimi liudija tam tikrą Prūsijos religijos ir 
krikščionybės sąveiką. Ją aptinkame ir pirmajame vaidilos Sop- 
plet aukojime. Jis prašo krikščionišką krašto vadovybę ir gauna 
jos pritarimą savo religiniams pasireiškimams. 

Ta proga mums kyla klausimas, ar didysis magistras, leisdamas 
aukoti stabmeldiškai norint išlaikyti krikščionišką sąrangą, elgiasi 
krikščioniui priimtinu būdu. Į ši klausimą reikėtų žiūrėti skirtingai, 
būtent: ar mes į jį žiūrime mūsų laikų akimis, ar viduramžių krikš- 
čionybės požiūriu. Mūsų laikais krikščionis politinis valdovas nesi- 
varžytų pavojaus atveju kreiptis į visas jo krašto religijas, prašyda- 
mas pagelbėti kraštui, esančiam okupacijos pavojuje, mistišku būdu. 

Tačiau Albrechtas veikė viduramžių krikščionybės rėmuose. 
Jis buvo ne tik politinis valdovas, bet ir krikščioniškos religijos 
misionierius. Jo buvimo šiame krašte tikslas buvo įkurdinti čia 
krikščionybę. Iš griežto krikščionybės nusistatymo, atėjusio net 
iš Senojo Testamento, įvairių pagoniškų religijų atžvilgiu aišku, 
kad į įvairias svetimas apeigas buvo žiūrima kaip į formalų nusi- 
kaltimą krikščionių tikėjimui. Dėl to į šį Albrechto leidimą reikia 


** S. Grunau, op. cit, p. 26-27. 

žiūrėti kaip į beviltišką jo dvasios būklę tuo metu. Matyti, visa jo 
atstovaujamos sąrangos istorinė būklė jo sąmonėje buvo atsisto- 
jusi klausimo ženkle. 


Ar ne prūsiška atgailos apeiga? 


Ne taip šiuo klausimu manė vyskupas von Polentz. Kaip ma- 
tėme, jis surengė ištisą spektaklį, norėdamas krašte sustiprinti 
krikščionišką Dievo sampratą. 

Tačiau pagrindinis paskatinimas Polentzui veikti taip, kaip jis 
veikė, kilo iš prasidėjusio Reformacijos sąjūdžio, į kurį jis ener- 
gingai įsitraukė. Reformacija pakeitė Vakarų krikščionijoje svo- 
rio centrus nuo Bažnyčios į Dievą. Viduramžių krikščionybė ypač 
pabrėžė Bažnyčią, kaip išganymo instituciją. Liuteriui tuo tarpu 
Bažnyčia buvo daugiau dvasinis reiškinys, o ne organizacija. Visą 
dėmesį Liuteris nukreipė į žmogaus santykį su Dievu. Jo šūkis 
buvo: „Mūsų Dievas yra galingoji tvirtovė“. 

Šitai turint prieš akis, aiškėja vyskupo von Polentz uolumas. 
Jis reiškėsi ne tik kova su prūsų stabmeldyste, bet ir rūpesčiu pa- 
gilinti Karaliaučiaus krikščionių krikščioniškumą. Tuo tikslu jis 
pasakė pamokslą Karaliaučiuje, kuris sukėlė platų susidomėji- 
mą, susilaukė paties Liuterio vertinimo. Liuteris apie tai karštai 
pasisakė: „Koks nuostabus Kristus! Pagaliau ir vyskupai duoda 
garbę Kristaus vardui ir skelbia evangeliją, kad ir prūsai pradėtų 
atsisveikinti su Šėtono karalyste“*". 

Vyskupo von Polentz apaštalavimo būdas Prūsuose mums da- 
ro gana nemalonų įspūdį. Tačiau jo surengtas spektaklis kelia 
susidomėjimą kultūrų ir religijų istorijos požiūriu. Kyla klausi- 
mas, ar jo atgailos apeiga nėra įvykdyta senovine, pačios prūsų 
religijos, atgailos forma. Kad šitoks klausimo kilimas pasirodytų 
labiau pagrįstas, susipažinkime dar su vienu prūsų aukojimu, ku- 
rio tikslas buvo kaip tik gauti atleidimą už savo nuodėmes. 

Toliau pateikiama viena Simono Grunau kronikos ištrauka: 


37 Carl Alf. v. Hase, Allgemeine Deutsche Biographie, p. 383. 


Kaip vyko visi dalykai, aš nepatyriau, tačiau kaip elgėsi ne vokiečiai prūsai 
vaidilos, ir aš mačiau. 

Kai ten nelaukiamas atėjau, jie visiškai nutilo. Aš buvau atėjęs į vienus kai- 
mo namus. Kambarį radau pilną vyrų ir moterų. Vienas senas ūkininkas, jų vai- 
dila, sakė pamokslą prūsų kalba. Vienas iš jų sutiko mane su peiliu, norėdamas 
nužudyti. Jis laukė tik vaidilos, kol jis pasakys žodį. Ačiū Dievui, kad aš mokėjau 
truputį prūsiškai, ir ta kalba aš prašiau gelbėti mano gyvybę, pažadėdamas dary- 
ti visa, ko jie norės. 

Kai jie išgirdo iš manęs savo kalbą, jie visi pradžiugo ir sušuko - „rikie, nos- 
sen rikie“ (ponas, mūsų ponas). Ir aš turėjau prisiekti dievu Perkūnu, kad nepa- 
sakysiu nieko vyskupui, kuris buvo jų valdovas. (Tai buvo Ermlando vyskupijo- 
je.) Aš prisiekiau ir pažadėjau vaidilai. 

Vaidilai buvo pastatyta kėdė taip aukštai, kad jis savo galva beveik siekė 
lubas. Tada jis sakė pamokslą. Pirmiausia jis kalbėjo apie jų susirinkimą ir ką jie 
yra padarę. Paskui jis išdėstė 10 Dievo įsakymų, ir iš tikrųjų iki šios dienos nieko 
gražesnio aš nesu girdėjęs. Po to jis paėmė ožį, jį pašventino ir virš jo sukalbėjo 
ilgą maldą. Tada jie kiekvienas atskirai turėjo išpažinti savo blogus darbus, tai 
yra ką jie yra padarę prieš vaidilos mokslą. 

Po viso to buvo paimtas ožys, kuriam vaidila nukirto galvą. Jo kraują jie 
susėmė, kad jis būtų nunešamas ligoniams. Jie jį nulupo ir supjaustė į gabalus. O 
moterys turėjo iškūrenusios karštą kepimo krosnį. 

Ožio mėsa buvo padėta ant ąžuolinės lentos ir taip iškepta. Mėsai kepant, 
kiekvienas prieš vaidilą priklaupė, o vaidila papešė jį už plaukų ir smarkiai suda- 
vė per veidą. Ir tai buvo absoliucija. Po to vaidila nulipo, ir visi kibo jam į plau- 
kus, kad jis smarkiai rėktų. Buvo manoma, kad kuo didesnis buvo jo riksmas, 
tuo labiau Dievas jam atleido. Po to ir moterys įsijungė, ir jos buvo pamokytos, 
kaip daryti. Paskui jie pradėjo gerti ir valgyti, ir jie tai vadino krivūle. Ir niekas 
neturėjo namo grįžti blaivus, o tik gerai nusigėręs?. 


S. Grunau tame pačiame Prūsijos kronikos skyriuje duoda apie 
šimto žodžių prūsų kalbos žodynėlį, tuo paliudydamas, kad jis iš 
tikrųjų prūsų kalbą mokėjo. Skyriaus pabaigoje prideda „Tėve 
mūsų“ prūsų kalba taip, kaip šią maldą moko vaikus vaidilos ir 
vaidilutės. Čia yra nurašytas jos tekstas: 


Nossen Thewes cur thu es delbas sweitz gischer tho wes wardes penag mu- 
nis thoble mystlastilbi tolpes prahes girkade delbeszisne tade symes semmes 
worsunii dodi mommys an nosse idgemas mayse unde gaytkas pames mumys 
musze noszeginu cademes pametam musen prettoune kans newede munis law- 
na padoma svalvadi munis nowusse loyne Jhesus amen“. 


38 S. Grunau, op. cit., p. 91. Šią kroniką buvo galima rasti tik Britų muziejaus 
knygyne Londone. 

Sugretinkime dabar šias atgailos apeigas, aprašytas kito kro- 
nikininko ir įvykusias kitoje vyskupijoje, su vyskupo von Polent- 
zo paskirtomis atgailos apeigomis Sopplet ir jo kiaulės aukojimo 
dalyviams. 

Ir vienu, ir kitu atveju atgailos apeigų dalyviai pirmiau gauna 
asmeniškai vaidilos pabaudą, o vėliau pats vaidila gauna pabaudą 
atskirai iš kiekvieno atgailos apeigų dalyvio. Pirmuoju atveju jis 
papeša už plaukų kiekvieną apeigų dalyvi. O vėliau pats vaidila 
skaudžiai išgyvena barzdos pešimą, kurį įvykdo kiekvienas atgailos 
apeigų dalyvis. Vaidilos Sopplet atveju vyskupo buvo patvarkyta, 
kad kiekvienas atgailos apeigų dalyvis, atėjęs prie vaidilos, truputį 
pastovėtų prieš jį ir būtų jo užgaunamas rykšte. Kai tai buvo pada- 
ryta, vaidila turėjo būti paplakamas atskirai kiekvieno apeigų daly- 
vio. Nesunku pastebėti, kad ir vienu, ir kitu atveju šiose apeigose 
yra sekamas tas pats ritualas. Verta neišleisti iš akių, kad abejos 
apeigos yra užrašytos skirtingų kronikininkų ir yra įvykusios skir- 
tingose vietose - viena Sambijoje, o kita Ermlando vyskupijoje. 

Ta proga mums kyla keletas klausimų. Visų pirma, ar vyskupas 
žinojo, kad jis savo baudimo apeigoje seka Prūsijos atgailos prakti- 
ką? Ir jeigu jis žinojo, kokiu tikslu jis tai darė? Ar jis norėjo tą apeigą 
išjuokti, ar, ja pasinaudodamas, buvusiems kiaulės aukotojams su- 
žadinti gailestį ir paskatinti juos išpažinti pilnaprasmį Dievą? 

Vargiai vyskupas galėjo nežinoti, ką jis darė ir kad jis sekė 
prūsišku atgailos ritualu. Nors galima pastebėti, kad šitokia at- 
gailos apeigų forma galbūt nėra vien prūsų religijos nuosavybė. 
Ji yra greičiau platesnis kultūrinis palikimas, kuris vyskupui galė- 
jo būti žinomas ir iš kitur. Tačiau kokia bebūtų šios apeigos kil- 
mė, Prūsuose ji buvo gyva religinė apeiga. Ir reikia pasakyti, kad 
ši apeiga yra nemažos dorinės vertės. 

Abipusis baudimas, t. y. ne vien atgailos dalyvių, bet ir jų va- 
dovo, yra labai gera priemonė apsaugoti atgailos praktikai nuo 
iškrypimo. Jeigu būtų baudžiami tik pamaldų dalyviai, o palieka- 
mas be bausmės jų vadovas, tai galėtų susidaryti psichologinė 
proga būdingiems vado iškrypimams. Vadovas tada turėtų progą 


* Ibid., p. 94. 


jaustis esąs anapus atgailos reikalingumo ir save suvokti kaip ant- 
žmogį. Tai labai dažnai visuomeniniame gyvenime atsitinka. Ga- 
limas dalykas, kad ši atgailos praktika sudarė pagrindą, kad Prū- 
sijos visuomenė, kaip sveikas organizmas, atsilaikė keletą 
šimtmečių kitam kultūriniam spaudimui. 

Ar vyskupas Polentz norėjo šią apeigą išjuokti, ar galbūt ja 
pasinaudoti, norėdamas įdiegti toje visuomenėje teisingesnį Dievo 
supratimą? Juoktis, žinoma, galima iš daugelio apeigų, kai į jas 
žiūrima be noro jas teisingai suprasti. Tačiau neabejotina, kad 
vyskupui von Polentz Dievo sampratos išryškinimas rūpėjo rim- 
tai ir dėl to į tokį svarbų uždavinį jis negalėjo žiūrėti kaip į pigaus 
spektaklio suruošimą. Apskritai reikia pažymėti, kad prasidedantis 
protestantizmas buvo toks rimtas, kad jis tuoj panaikino net mis- 
terijų vaidinimus švenčių metu, kurie buvo gyvas viduramžių ka- 
talikybės bruožas. Apie tokių misterijų buvimą Prūsuose kaip tik 
užsimenama mūsų studijuojamame dokumente. 

Turint tai prieš akis tenka manyti, kad vyskupas į šią apeigą 
žiūrėjo greičiau kaip į efektingą priemonę parodyti Prūsuose krikš- 
čionišką tikėjimą. Juk yra žinomas jo sugebėjimas naudotis vieti- 
nėmis priemonėmis krikščionybei platinti. Tai būtent liudija jo 
drąsus ir naujas žingsnis krikščioniškas pamaldas laikyti vietinė- 
mis kalbomis. Jis būtent įsakė, kad pamokslai būtų sakomi lietu- 
viškai, prūsiškai ir lenkiškai. Tai sako, kad naudojosi nemaža laisve 
rinkdamasis veikimo priemones. 

Tuo mes galime baigti svarstymą apie įvykius Prūsuose, susi- 
jusius su kiaulės aukojimu. Visų pirma jie mums sudarė progą 
platesniu žvilgsniu pažvelgti į religinę simboliką ir jos pasikeiti- 
mus žmonijoje. Šalia to mes turėjome galimybę pažvelgti į Prūsi- 
jos religinį, politinį ir visuomeninį gyvenimą šešioliktojo šimtme- 
čio pradžios dokumentuose. Šis kraštas mums yra savas daugeliu 
atžvilgių, ir, jo istoriją studijuojant, negalima tenkintis vien susi- 
dariusiomis klišėmis, kurių dėka vienus dalykus visada norima 
peikti, o kitus - visada girti. 

Spausdinama iš: Prūsijos kultūra, serija „Senovės baltų kultūra“, Vilnius, 1994, 
p. 119-148. 

NORBERTAS VĖLIUS 


SENOVĖS BALTŲ PASAULĖŽIŪRA (1983) 


REGIONINIAI YPATUMAI 


Pirmajame šios knygos skyriuje buvo apžvelgtos universalaus 
pobūdžio abstrakčios priešpriešos. Toliau pažiūrėsime, kaip šios 
priešpriešos pasireiškia įvairiose tradicinėse baltų kultūros sfe- 
rose: mitologijoje, tautosakoje, papročiuose ir kt. Tuo būdu at- 
skiri mitiniai personažai, su jais susietas gyvūnijos bei augmeni- 
jos pasaulis, netgi kalendorinės šventės (kaip ir laidojimo 
paminklai, liaudies meno pavyzdžiai ir kt.), įgyja savotiškų klasi- 
fikatorių prasmę. Konkrečių ir abstrakčių klasifikatorių santykių 
visuma ir turėtų padėti bent iš dalies atskleisti senovės baltų pa- 
saulėžiūros savitumą. 

Apibūdinant atskirus kultūros reiškinius bus praplėstas ir nag- 
rinėjamų priešpriešų ratas: bus stengiamasi išryškinti kiekvienam 
reiškiniui būdingas priešpriešas ir pasekti, kaip jos pasireiškia at- 
skiruose baltų arealuose. Tuo būdu turėtų paaiškėti nagrinėja- 
mų reiškinių regioniniai ypatumai, kurie savo ruožtu, kaip ir ap- 
tartosios abstrakčios priešpriešos, turėtų padėti nustatyti baltų 
pasaulėžiūros ir jų socialinės diferenciacijos sistemos kontūrus. 


BALTŲ MITOLOGIJOS ATMAINOS 


Baltų mitologija iki šiol dažniausiai būdavo traktuojama dve- 
jopai: kalbant apie senuosius laikus į ją žiūrėta kaip į tam tikrą 
vieningą, tačiau su geografija nesusijusį abstraktų reiškinį, tin- 
kantį bet kurioje vietoje gyvenusiems baltams apibūdinti, o liečiant 

vėlesnįjį jos raidos etapą, išskiriamos atskirų baltų tautų (prūsų, 
lietuvių, latvių) mitologijos paprastai neprojektuojamos į bendrą 
visų baltų gyventą plotą. Šiame darbe į baltų mitologiją mėgina- 
ma pažiūrėti kaip į vieningą, visiems seniesiems baltams bendrą 
sistemą, realizuotą visame jų gyventame plote. Kadangi atskiruose 
baltų regionuose (jie ne visada sutapo su baltų vėliau susiforma- 
vusių valstybių plotais) buvo realizuojami ir labiau išryškinami 
atskiri baltų mitologinės sistemos elementai, susidarė tarsi atski- 
ros savarankiškos baltų mitologijos atmainos, kurias ir bus mėgi- 
nama čia atskleisti. 

O panagrinėti baltų mitologiją regioniniu aspektu tiesiog ska- 
tinte skatina patys senieji mitologijos šaltiniai, kurių yra išlikę iš 
visų trijų baltų gyventų arealų. Tik gaila, kad tie šaltiniai yra ne- 
vienalaikiai, nevienodos reikšmės ir patikimumo. Žinių apie rytų 
baltų dievus yra iš XIII a., o apie vidurio ir vakarų - iš XVI- 
XVII a. Tiesa, užuominų pasitaiko ir iš gerokai senesnių laikų. 

Žinios apie rytų baltų garbintus dievus yra įterptos į rusų Vo- 
lynės metraštį ir į vakarinėje Rusijos dalyje padarytą Jono Mala- 
los Kronikos vertimo į rusų kalbą nuorašą. (Rytų baltams jos pri- 
skiriamos dėl dviejų priežasčių: abu informacijų autoriai buvo 
rytų baltų kaimynai, todėl, be abejo, geriau buvo su jų mitologija 
susipažinę ir, rašydami apie visų baltų dievus, daugiausia naudo- 
josi rytinių baltų duomenimis; be to, Volynės metraštyje konkre- 
čiai kalbama apie Lietuvos didžiojo kunigaikščio Mindaugo, ki- 
lusio iš rytų arealo, garbintus dievus ir tikėjimus.) 

Šios žinios jau daugelio yra skelbtos ir tirtos !. 


' K. M. O6onencknū, „AeTonuceų MepeecAaBAA-Cy3ĄaALCKOro", 
BpemeHHuK uMnepamopcKoro MocKoBCKOro 06MecmBa ucmopuu u 
gpeBHnocmeū Poccuūckux. MockBa, 1851, c. XIX - XXI; Onucanue 
pykonuceū BunenckoU ny6GAuuKnoU 6u6GAuomeku ųepKOBHO-CAABAHCKUX U 
pycckux, COCTaBHA D. Ąo6pancknū, BuABHa, 1882; Žrėdto do mytologii 
litewskiej[...J, zebrat, ocenil i objašnit A. Mierzynski, 1, Warszawa, 1892, p. 127 
129; Aumosckuū kamuxu3uc H. Ąaykuu. [Mo u3ganuo 1595 roga, BHOBB 
nepeneųamaHHblū U CHŪ0XeHHBIU OObACHeHUAMU 3. BoAbmepom, CaHKT- 
[MeTrep6ypr, 1886, c. 175— 176; E. Wolter, „Mythologische Skizzen“, Auf- 
zeichnung fūr Slavische Philologie, 9, 1887, p. 636-637; Aumoscko-a3514eCkue 

Volynės metraštyje, kuris įeina į Ipatijaus metraštį, aprašant 
1252 metų įvykius ir kalbant apie Mindaugo krikštą sakoma, 
kad „krikštas jo buvo melagingas: slapta aukojo savo dievams, 
pirmajam Nunadieviui, ir Televeliui, ir Diverikuzui, zuikių die- 
vui, ir Medeinai [-..|; ir savo dievams aukojo, ir mirusiųjų kū- 
nus degino, ir atvirai savo pagonybę išpažino“ *. Tame pačiame 
metraštyje dėstant 1258 metų įvykius apie Romano ir lietuvių 
sugrįžimą į sudegintą miestą sakoma, kad jie tūžmingai krimtę- 
si ir šaukę savo dievus Andają ir Diviriksą?. O J. Malalos Kroni- 
kos nuorašo intarpe, kuris datuojamas 1261 m., perpasakojus 
mitą apie Sovijų (kaip buvo įvestas mirusiųjų deginimo papro- 
tys lietuvių ir kitose baltų giminėse), sakoma, kad ten „įsigalėjo 
Sovijaus pagunda aukoti aukas bjauriems dievams Andaevui ir 
Perkūnui, vadinamajam griaustiniui, Žvorounai, vadinamajai ka- 
lei, ir Televeliui, kalviui, nukalusiam saulę, kuri šviečia žemei, 
ir įkėlusiam saulę į dangų“ *. 

Visos trys pastabos apie rytinių baltų dievus yra padarytos be- 
veik tuo pačiu laiku (vieno dešimtmečio ribose) artimų lietuvių 
kaimynų, gerai pažinojusių jų papročius bei tikėjimus, ir todėl 
gali būti laikomos patikimu šaltiniu rytinių baltų mitologijai tirti. 
Visose jose pirmuoju dievu laikomas H+nageū, Anga. Kaip 
teisingai yra pastebėjęs V. Toporovas“, šiais vardais galėjo būti 
vadinamas dangaus Dievas (*Nu - Jan/ - deiv?, *An (t) - deiv). 
Diviriksą V. Toporovas gan įtikinamai sieja su dievo rykšte - peri- 


ouepKku. Hcmopuueckue ucAegoBaKHua Teo60aAkga, BWAbHa, 1890, c. 190 — 
201; W. Mannhardt, Letto-Preussische Gėtterlehre, Riga, 1936, p. 49-68; B. H. 
TonoposB, „K GaATO-ckaHĄKHHaBCKHM MHDOAOTHYeCKHM CBA333M", Donum 
Balticum, Stockholm, 1970, c. 534-543; B. H. Tonopos, „3aMeTKH no 
GanTHKACKOK MHDbOAOrKHH“, bBanmo-caaBAKHCKUU C6o0pHuK, MockBa, 1972, 
c. 289 —314; et seą. 

2 Iloanoe C06paKnue pyccKkux Aemonuceū, 2, CankT-MeTep6ypr, 1843, 
c. 198. 

* Ibid., p. 195. 

* K. M. O6oneKckHA, op. cit., c. XIX — XXI. 

> B. H. Tonopos, „3aMeTKH No GaATHACKOKH MHGOAOrKMH“, C. 311. 

frastiniu perkūno pavadinimu“. Dviejose informacijose po dan- 
gaus Dievo tuoj eina Perkūnas (Diviriksas), o vienoje - Televe- 
lis, kurį V. Toporovas laiko Perkūno pagalbininku '. Vadinasi, 
po dangaus Dievo eina griausmo dievas arba jo pagalbininkas ir 
tik po jų - Medeina, Žvorouna. Be to, kaip svarbiausias Televe- 
lio bruožas rytinių baltų mitologijoje iškeliama tai, kad jis nukalė 
saulę. O jeigu dar sutiksime su V. Toporovo aiškinimu *, kad So- 
vijaus vardas yra tos pačios kilmės, kaip ir saulė, susidaro įspūdis, 
kad rytinių baltų mitologija žymiu mastu yra dangaus mitologija. 
Įdomu, kad čia nenurodoma nė viena žemės arba gyvulių dievy- 
bė, o tik Medeina (ir Žvorouna, kurią kai kas laiko Medeinai 
artima Žvėrine) - miško ir žvėrių deivė, kuri tikriausiai buvo ir 
medžiotojų globėja. 

Perkūno iškėlimas į pirmą vietą po Dievo leidžia manyti, kad 
rytų arealo mitologijoje labiau pasireiškė dešinysis priešpriešos 
senas-jaunas polius, nes Perkūnas lietuvių kalboje ir tautosakoje 
kartais tiesiog vadinamas dievaičiu ?. Priesaga -aitis rodo, kad jis 
įsivaizduojamas jaunu, nevedusiu - Dievo sūnum. Senuosiuose 
šaltiniuose kartais jis tiesiog ir vadinamas jaunuoju Dievu (der 
junge Gott)". Į akis taip pat krinta vyriškų dievų gausumas rytų 
areale. Net Medeina čia, ko gero, buvo suprantama kaip vyriškos 
(miškinis), o ne moteriškos lyties dievybė. 

Atkreiptinas dėmesys į tai, kad rytinių baltų mitologijoje yra 
tik viena moteriška deivė Medeina (Žvorouna). Tačiau ir tos pa- 
čios deivės moteriškumas abejotinas. Kaip teisingai yra pastebė- 


* B. H. Tonopos, „K GanTO-ckaHĄMHaBCKHM MHDOAOTMYeCKHM CBA3AM", 
c. 535. 

" Ibid., c. 534-543. 

* B. H. Tonopos, „O6 oAHOK „ATBAJXCKOK“ MHCOAOreMe Į CBA3H CO 
CAaBAHCKOH NMapanAeABIO“, Acta Baltico-Slavica, 3, Bialystok, 1966, c. 148- 
149, 

* Žr.: Lietuvių kalbos žodynas, II, Vilnius, 1969, p. 515; Lietuvių tautosaka, vyr. 
red. K. Korsakas, Vilnius, 1962, p. 911; J. Lasickis, Apie žemaičių, kitų sarmatų bei 
netikrų krikščionių dievus, parengė J. Jurginis, Vilnius, 1969, p. 19 et seg. 

* Žr.: Smulkioji lietuvių tautosaka XVII-XVIII a.: Priežodžiai, patarlės, mįs- 
lės, parengė J. Lebedys, Vilnius, 1956, p. 526. 

jęs kalbininkas Vytautas Ambrazas (remiamasi žodine informa- 
cija), Volynės metraštyje šis personažas rašomas MBugkuky (dat.), 
o rusų k. vienaskaitos naudininko galūnė y veikiau rodo vyrišką, 
o ne moterišką giminę. O jeigu taip, tai šį mitinį personažą tiks- 
liau būtų versti Medeiniu (Miškiniu), o ne Medeina, kaip iki šiol 
yra daroma. 

Pirmąsias žinias apie rytinių baltų tikėtus dievus paremia be- 
veik dviem šimtmečiais vėliau užfiksuotos lenkų kronikininko Jo- 
no Dlugošo pastabos apie lietuvių senuosius tikėjimus. Pažymė- 
jęs, kad lietuviai, kaip ir romėnai, garbina ugnį, jis pirmiausia 
iškelia jų griausmo dievą, kurį romėnišku stiliumi vadina Jupite- 
riu, ir tik po to nurodo kitus dievus, būtent: miško dievus Dianą, 
Silvaną, gyvatės pavidalo dievą gydytoją Eskulapą. O lietuvių ug- 
nies dievą romėnišku pavyzdžiu irgi vadina Vulkanu. 

Dangiškųjų dievybių populiarumas rytų areale matyti ir iš vė- 
lesnių šaltinių. Pavyzdžiui, Vilniaus akademinės kolegijos pasto- 
racinės veiklos 1718-1719 m. dienoraštyje rašoma, kad „buvo rasta 
žmonių, kurie garbino saulę ir mėnulį, ir ligas gydė, šaukdamiesi 
saulės ir mėnulio“ !'. Ši informacija, atrodo, yra iš Vilniaus kraš- 
to, nes minimas Skirlionių kaimas (Skirlany,; plg. Skirlėnų k. dab. 
Vilniaus ir Švenčionių r.'?). Toliau tame pačiame dienoraštyje 
rašoma, kad viename aplankytame krašte „dar ligi šiol kaimiečių 
lūpos su pagarba taria penkių dievaičių vardus: Saulė, Mėnulis, 
Žaibas, Ugnis ir Duona; jie plačiai tamsių žmonių dievais (pa- 
prastai - dievaitiey) vadinami. Dar ir dabar ugniai prietaringu bū- 
du teikiamos aukos“ V. 

Vidurio arealo baltų mitologijai atstovauja J. Lasickio 1615 m. 
aprašytieji žemaičių dievai '*. Kadangi daugumą žinių apie žemai- 
čių papročius ir tikėjimus J. Lasickis tikriausiai ėmė iš žemaičiuose 


"| J. Lebedys, Lietuvių kalba XVII-XVIII a. viešajame gyvenime, Vilnius, 1976, 
p. 209. 

2 Lietuvos TSR administracinio-teritorinio suskirstymo žinynas, Vilnius, 1976, 
p. 280. 

5 J. Lebedys, op. cit., p. 209. 

š J. Lasickis, op. cit. 

valakų reformą vykdžiusio ir užtat juos gerai pažinusio J. Las- 
kausko *?, todėl jomis galima iš dalies pasitikėti. Žinios apie že- 
maičių dievus užfiksuotos maždaug trim šimtais metų vėliau, ne- 
gu apie rytinių baltų mitologiją, ir užfiksuotos ne senosios 
žemaičių mitologijos klestėjimo, o laipsniško jos nykimo laiko- 
tarpiu. (Tuo iš dalies galima paaiškinti ir didelį nurodytų dievų 
bei deivių skaičių.) Ir vis dėlto, kadangi mitologija yra labai kon- 
servatyvus reiškinys, reikia manyti, kad ir XVI-XVII a. užfik- 
suotos žinios apie žemaičių dievus gali pakankamai teisingai at- 
spindėti senąsias šių vietų mitologines tendencijas ir kad jomis 
galima pasinaudoti apibūdinant lokalinius senosios baltų mitolo- 
gijos skirtumus. 

Pirmuoju žemaičių dievu J. Lasickis laiko Aukštėją Visagistį 
aukščiausiąjį '**. Nepaisant galimos krikščionybės įtakos, aiškiai 
matyti, kad tai dangaus Dievas, gyvenantis aukščiau žemės (tai 
rodo šaknis Aux-), kuris gali būti gretinamas su rytinių baltų Nu- 
nadieviu, Andaevu - irgi dangaus Dievu. J . Lasickis "' teigia, kad, 
be jo, žemaičiai dar „garbina daugybę žemėpačių (Zemopacios), 
tai yra „žemės dievų““, ir tik tada mini griausmo dievą Perkūną 
(Percunos). Vadinasi, čia po „aukščiausiojo“ iškeliamas ne Per- 
kūnas, kaip rytų areale, o žemės dievai. Dievų bei deivių, kurie 
rūpinasi žemdirbyste, gyvulininkyste bei atskiromis jų šakomis, 
čia priskaičiuojama devynios galybės. Dauguma jų nėra J. Lasic- 
kio iš piršto išlaužti (jie yra paliudyti ir kitų istorijos šaltinių, lie- 
tuvių tautosakos bei etnografijos). Nemaža J. Lasickio aprašytų- 
jų dievų dalis (net 20!) yra moteriškos giminės, kaip antai: Percuna 
tete, Modeina, Ragaina, Zemina, Lasdona, Vielona, Apidome, Po- 
lengabia, Aspelenie, Matergabia, Gabie ir kt. O tai yra būdinga 


"5 Ibid., p. 56-57. 

'* W. Mannhardt, op. cit., p. 372-373; W. C. Jaskiewicz, „A study in Lithua- 
nian mythology“, Studii Baltici, 1952. vol. 1(9), p. 75-76; S. Stanevičius, Raštai, 
parengė J. Lebedys, Vilnius, 1967. p. 611; J. Lasickis, op. cit., p. 72 et seg. 

" J. Lasickis, op. cit., p. 39—40. 

žemės, o ne dangaus mitologijai. Krinta į akis, kad čia visai maža 
dėmesio skiriama saulei, o yra net kelios brėkšmos ir aušros dei- 
vės (Bezlea, Breksta). Net Auskoje (Auska), kuri J. Lasickio api- 
būdinama kaip „nusileidžiančios ir vidudienio saulės spindulių 
deivė“ "*, tyrinėtojai yra linkę įžiūrėti aušrinę žvaigždę ". O kal- 
bant apie saulę, minimas kaip tik jos vakarinis bei rytinis išprau- 
simas. Kitų indoeuropiečių tradicijose kartais tai irgi daro aušros 
deivė. Net Perkūnas J. Lasickio siejamas tik su žemdirbių reika- 
lais - jam esą meldžiamasi, kad nepadarytų nuostolių laukams ?. 

Vadinasi, vidurio baltų mitologija daugiau yra žemės mitologija. 

Vidurio arealui iš dalies būtų galima priskirti J. Bretkūno pa- 
stabas apie senuosius prūsų dievus. Savo kilme (gimęs Bambalių 
k., netoli Fridlando) ir gyvenamąja vieta (ilgai pastoriavo Labgu- 
voje) jis buvo labiau susijęs su lietuvių *!, o ne su prūsų tradicijo- 
mis. Tačiau, priklausydamas Prūsijos valstybei, kurioje labiau buvo 
domimasi prūsų praeitimi (ir pats J. Bretkūnas rašė ne lietuvių, o 
prūsų kroniką), ir gerai pažindamas senuosius prūsų mitologijos 
bei istorijos šaltinius, J. Bretkūnas buvo smarkiai jų veikiamas. 
Todėl į jo informaciją reikia žiūrėti kaip į atspindinčią padėtį tar- 
pinėje srityje tarp vidurinių ir vakarinių baltų. Tačiau ir J. Bret- 
kūnas į pirmą vietą po svarbiausiojo dievo, kurį pagal prūsiškąją 
tradiciją vadina Okopirnu (Okopirnus), kaip tik iškelia žemės dievą 
Pergubrijų (Pergubrius) **. 

Žemiškųjų dievybių populiarumą vidurio areale rodo ir kiti isto- 
rijos šaltiniai. Pavyzdžiui, jėzuitų ordino Kražių kolegijos 1611 m. 
kronikoje rašoma, kad vietos gyventojai „garbindavo įvairius die- 
vaičius, primenančius senovės prasimanymus: Žemėpatį (Ze- 
mopati), kurį galėtumei pavadinti žemės Plutonu, jei persikel- 
tumei į senuosius laikus, Andeinį (Andeini) - Neptūną, Beaukurį 


"8 Ibid., p. 19, 40. 

'* W. Mannhardt, op. cit., p. 380; W. C. Jaskiewicz, op. cit., p. 75; S. Stanevi- 
čius, Op. cit., p. 612; J. Lasickis, op. cit., p. 71 et seą. 

" J. Lasickis, op. cit., p. 19. 

"I! Lietuvių literatūros istorija, Vilnius, 1957, p. 161-162. 

2 B. H. Tonopos, „3aMeTkH no GaaATHACKOK MHHpOAOrKK", Cc. 292 — 293. 

(Bieaukuri) - vaisių saugotoją, Pagirnį - Cererą, Užpelenį (Vsspe- 
leni) — namų židinio dievą, lyg Vestą, ir kitus panašius [...]“ ". 
Kaip matome, tarp paminėtųjų nėra nė vieno dangaus dievo. 

Apie prūsų garbintus dievus yra nemaža prirašyta, tik gaila, kad 
dauguma žinių, kaip ir apie žemaičius, yra iš gana vėlyvo laikotar- 
pio (daugiausia XVI-XVII a.) ir kad jas sunku tiksliai lokalizuoti. 

Prūsų, kurių nemaža dalis priklauso vakariniams baltams, mi- 
tologiją reikėtų pradėti nagrinėti nuo prūsų kronikininko Simo- 
no Grunau informacijos, nes ji yra seniausia iš visų turimų ir ma- 
žiausiai paveikta kitų šaltinių. Abejoti S. Grunau aprašytųjų 
dievų ?* autentiškumu (taip yra daroma dėl kai kurių kitų jo teigi- 
nių) nereikėtų, nes tiek jų vardai, tiek svarbiausios funkcijos yra 
paliudytos kitų autoritetingų šaltinių, kuriais neabejoja nė vienas 
mitologijos tyrinėtojas. 

Pirmuoju prūsų dievu S. Grunau laiko Patulą (Patolo) - mi- 
rusiųjų globėją, kuris naktimis vaidenasi namuose ir kuriam au- 
kojami brangūs daiktai. Tariamoje Vaidevučio (Witowudi) vėlia- 
voje jis vaizduojamas senu žmogum su ilga žila barzda, baltu 
audeklu apmuturiuota galva. Svarbiausias jo atributas - negyvo 
žmogaus, arklio ir karvės galva. Pagal savo vardo reikšmę tai — 
po žeme gyvenantis dievas (pa - po ir tula - žemė). 

Antruoju dievu laikomas Patrimpas (Potrimppo) - laimės, sėk- 
mės ir ginčų dievas, kuris Vaidevučio vėliavoje vaizduojamas be- 
barzdžiu jaunuoliu su javų varpų vainiku. Jo svarbiausias atribu- 
tas — gyvatė (žaltys). Jam pagerbti žudomi maži vaikai. Aiškiai 
matyti, kad šitas dievas priešpriešinamas Patului pagal priešpriešas 
senas-jaunas, mirtis-gyvenimas, požemis-žemė ir kt. 

Ir tik trečiuoju minimas Perkūnas (Percuno), kuriam esą mel- 
džiamasi prašant lietaus, kad griaustinis su žaibais nepakenktų, 
ir kuriam prie ąžuolo esą kūrenama amžinoji ugnis. Vaidevučio 
vėliavoje jis vaizduojamas galingas, garbanota juoda barzda vy- 
ras su liepsnų vainiku. 


S J. Lebedys, op. cit., p. 208. 
“* Zr. W. Mannhardt, op. cit., p. 195-198. 

Po šių trijų svarbiausių dievų, kurių atvaizdai buvę Vaidevu- 
čio vėliavoje ir ant šventojo ąžuolo, S. Grunau kaip dievus dar 
mini kulto apeigų atlikėjus Wurschayto arba Borsskayto ir neva 
pirmuosius prūsų vadus - karalių Vaidevutį (Witowuto) ir jo bro- 
lį - vyriausiąjį žynį Brutenį. Tai rodo, kad senojoje prūsų religijo- 
je labai stiprus buvo kulto apeigų atlikėjų - žynių ir protėvių kul- 
tas. Įsimintina detalė: dievui Patrimpui maži vaikai žudomi, o 
mirusieji proseniai padaromi dievais. Vargu ar galima kur suras- 
ti ryškiau išreikštą priešpriešą senas-jaunas, kur pirmenybė ati- 
tenka pirmajam poliui. 

Pačiame dievų sąrašo gale minimas valgio dievas Kurkė (Cur- 
che), kuriam aukodavę iškultų grūdų, valgių bei gėrimų ir ku- 
riam buvę deginami pirmieji javų pėdai ir sužvejotos žuvys. Tai 
gausumo, derlingumo dievas. Tačiau S. Grunau laiko jį paimtu iš 
mozūrų. 

S. Grunau aprašytas prūsų panteonas, kaip ir rytinių baltų, 
labai archajiškas: dievų čia nedaug, tačiau jie apima visas svar- 
biausias žmonių gyvenimo sferas ir sudaro darnią mitologinę sis- 
temą, pasižyminčią ryškiomis skiriamosiomis ypatybėmis. Ryti- 
nių baltų mitologija, kaip matėme, buvo dangaus ir Perkūno 
mitologija, vidurio - žemės, o pačių vakarinių - požemio, nakties 
ir mirties mitologija su ryškiu žynių ir protėvių kultu. Ši mitologi- 
ja aiškiai atstovauja kairiesiems priešpriešų požemis-dangus, 
naktis-diena, senas-jaunas (protėviai-palikuonys), šventas- 
pasaulietinis poliams. 

Kiti prūsų mitologijos šaltiniai, kaip antai: Prūsijos Pamedės 
ir Sembos vyskupų sinodo nutanmai (Episcoporum Prussie Pome- 
saniensis atgue Sambiensis Constitutiones Synodales) ", vadinamoji 
Sūduvių knygelė - traktatas apie tai, kaip senieji sūduviai ožį au- 
kodavo (Der unglaubigen Sudauen ihrer bockheiligung mit sambt 
andem Ceremonien, so sie tzu brauchen gepflegeth [1])“, Jono 
Maleckio rašinys apie prūsų ir kitų genčių senuosius dievus (De 


25 Žr. W. Mannhardt, op. cit., p. 231-235. 
?6 Ibid., p. 244—260. 


Sacrificis et Idolatria Veterum Borussorum, Liuonum, aliarumgue 
uicinarum gentium [2])“? ir daugelis kitų pateikia žymiai plates- 
nius ir kitokiu principu sudarytus prūsų dievų sąrašus. Tačiau 
visi jie aiškiai yra priklausomi vieni nuo kitų. Turint galvoje dide- 
Iį Sūduvių knygelės nuorašų populiarumą ir darnumą, pagrįstai 
galima manyti buvus ją pirmuoju šaltiniu arba bent turėjus ne- 
abejotiną įtaką kitiems šaltiniams. O joje aiškiai pasakyta, kad 
kalbama „apie sūdavitų (Zudewiten), kurie dabar vadinami sū- 
duviais (Sudaven), papročius“. (Sūduviai - tai atskira baltų gen- 
tis, gyvenusi į rytus nuo prūsų.) Nors Sūduvių knygelėje tikriau- 
siai kalbama apie XIII a. pab. Semboje įkurdintų sūduvių, jau 
patyrusių nemažą prūsų įtaką, papročius, vis dėlto negalima neigti 
ir tam tikro sūduvių mitologijos substrato joje bei visuose su ja 
susijusiuose šaltiniuose. O savo geografine padėtimi Sūduva pri- 
klauso ne vakariniam baltų arealui, o vidurio, iš dalies net rytų 
(turint galvoje, kad pietinėje baltų gyventoje teritorijoje aukštu- 
mos žymiai pakrypsta į vakarus). 

Visuose minėtuose šaltiniuose, kaip parodė V. Toporovas *, 
prūsų dievų panteonas aprašomas pagal vertikalią pasaulio struk- 
tūrą, pradedant nuo aukščiausiai esančio dievo ir baigiant žemiau- 
siaisiais dievais. Visur pradedama nuo Ukapirmo (Occopirmus, 
Ockopirmus, Occopirnum ir pan.). Vienur šis dievas apibūdina- 
mas kaip dangaus ir žemės dievas, o kitur - kaip dangaus ir žvaigž- 
džių dievas. Vadinasi, jeigu šis dievas ir atlieka tas pačias funkci- 
jas, kaip ir rytinių baltų dangaus Dievas, vis dėlto reikia atkreipti 
dėmesį, kad jis čia yra ir žvaigždžių, atseit nakties dangaus, die- 
vas. Įdomu, kad po šviesos dievo (Suayxtix) ir dievo gydytojo 
Aušauto (Auschauts) Sūduvių knygelėje minimi net du vandens 
dievai: Autrimpas (Autrympus) - jūros vandenų dievas ir Patrim- 
pas (Potrimpus) - tekančiųjų vandenų dievas ir Bardoaitis (Bar- 
doaytis) - laivų dievas. 

S. Grunau dievų sąraše, kaip matėme, Patrimpas buvo vadi- 


"7 Ibid., p. 294—-299. 
* B. H. Tonopos, „3aMeTkH no GaaTHūCKOK MHdoAOrKHA“, C. 294. 

namas sėkmės ir ginčų dievu, o Prūsijos Pamedės ir Sembos vys- 
kupų sinodo nutarimuose - Kastoru (vienu iš dievų dvynių graikų 
mitologijoje). Atsimenant, kad dvyniai arba jiems giminiškos bū- 
tybės yra keliautojų globėjai, kad jie žmonėms dažnai suteikia 
netikėtą laimę“, vienu atveju Patrimpą laikant tekančių vande- 
nų, kuriais plaukia prekiautojai ir šiaip keleiviai, dievu, o kitu — 
vienu iš dievų dvynių, Kastoru, kuris laikomas jūreivių globėju, 
per daug nenusikalstama tiesai ir vienas apibūdinimas nepriešta- 
rauja kitam. Tuo labiau kad, pavyzdžiui, S. Grunau informacijoje 
Patrimpas pateikiamas kaip priešprieša Patului, kaip jaunas se- 
nam, kaip bebarzdis barzdotam. Todėl V. Toporovas ir šioje prū- 
sų dievų poroje yra linkęs įžiūrėti dvynių idėjos įsikūnijimą **. 
Du prūsų vandens dievus ir dar atskirą jūreivių globėją (Bar- 
doaytis, Gardoaetas ir pan.) mini ir daugelis kitų prūsų mitologi- 
jos šaltinių. Po jų seka žemės dievai Pergrubrijus, Pilnytis (Pilni- 
tis, Pilvitus ir pan.), nuo kurių priklausąs žemės derlius, gyvuliai, 
turtas, ir tik po jų eina Perkūnas (Parkuns, Parcuns, Pargnus [...]), 
griausmo, žaibų ir lietaus dievas. O svarbiausiųjų dievų sąrašą, 
kaip ir reikia tikėtis, išdėstant juos vertikaliu principu, užbaigia 
požemio, tamsos ir skraidančiųjų dvasių dievai Pekulas ir Poku- 
las (Pecols, Peckols, Pocclum, Pocols, Packols ir pan.). Be jau iš- 
vardytų žemės dievų, dar minimas Puškaitis (Puschkayts, Putsca- 
etum [...]), jo tarnai barstukai (Barstucke, Barstuccas [...]) ir kt. 
Kaip matome, Sūduvių knygelėje ir jai gimininguose kituose 
šaltiniuose yra net keletas žemės dievų ir Perkūnas dažniausiai 
eina po kurio nors iš jų (dažniausiai Pergrubrijaus). Tai Sūduvių 
knygelės ir jai artimų šaltinių mitologiją kaip tik ir suartina su 
vidurio baltų mitologija. O didelis dėmesys vandens (jūros, upių) 
ir jūreivystės dievams jas skiria. Tai, ko gero, reikia laikyti vakarų 
arealo mitologijos požymiu. Vakarinių baltų mitologijai artimes- 
nis yra Prūsijos Pamedės ir Sembos vyskupų sinodo nutarimuose 
pateiktas dievų sąrašas. Ir tai suprantama, nes jame aprašinėjama 


* N. Vėlius, Mitinės lietuvių sakmių būtybės, Vilnius, 1977, p. 176, 180. 
* B. H. Tonopos, „3aMeTkH no GaaTHACKOK MHboAOrKKH“, Cc. 301 — 302. 

ištisai vakariniams baltams priskirtinos Sembos ir didele dalimi 
jiems priklausančios Pamedės prūsų senieji tikėjimai bei dievai. 
Šiame šaltinyje kaip tik neminimas nei Pergrubrijus, nei Puškai- 
tis — patys ryškiausieji žemės dievai. 

Kaip matyti iš svarbiausių ir seniausių baltų mitologijos šalti- 
nių, priklausančių visiems trims jų arealams, apžvalgos, atskirų 
arealų mitologijos gerokai skiriasi viena nuo kitos. Rytinių baltų 
mitologijoje dominuoja dangaus dievai (ypač Perkūnas), vidurio — 
žemės (ypač Žemyna, Žemėpatis), o vakarų - požemio (Patu- 
las). Rytinių baltų mitologiją su tam tikromis išlygomis galėtume 
apibūdinti kaip dangaus mitologiją, vidurio - kaip žemės, vakari- 
nių - kaip požemio (ir, ko gero, kaip vandens). 

Nesunku įžiūrėti, kad trys aptartosios baltų mitologijos atmai- 
nos atitinka skirtingus anksčiau iškeltųjų priešpriešų žemai- 
aukštai, vakarai-rytai, vanduo-ugnis, naktis-diena, senas-jaunas 
ir kt. polius. Rytinių baltų mitologija manifestuoja dešiniuosius 
priešpriešų polius, vakarų - kairiuosius, o vidurio - viduriniuosius. 

Čia išskirtosios trys baltų mitologijos atmainos kai kuriais as- 
pektais sutampa su lenkų istoriko H. Lovmianskio pasiūlyta at- 
skirų baltų tautybių charakteristika. Tačiau mėgindamas į vėlai 
susiformavusių atskirų baltų valstybių plotus įsprausti gana ar- 
chajiškos mitologinės sistemos atmainas, jis neišvengė ir netiks- 
lumų. H. Lovmianskis lietuvių mitologiją apibūdina daugiausia 
remdamasis rusų Volynės metraščio bei J. Malalos Kronikos in- 
formacija ir teigia, kad jai būdingas yra dangaus ir Perkūno kul- 
tas?'. H. Lovmianskis daugiausia remiasi rytinių lietuvių mitolo- 
gijos šaltiniais ir iš jų padarytas teisingas išvadas neteisingai 
pritaiko visiems lietuviams. Jos netinka žemaičiams, kur, pagal 
J. Lasickį??, į pirmą vietą prieš Perkūną iškeliami žemės dievai. 
H. Lovmianskis?? teisingai pastebėjo, kad vakariniams baltams 


*" H. Lowmianski, „Elementy indoeuropejskie w religii baltėw“, Ars histori- 
ca: Prace z dziejėw powszechnych i polskich, Poznan, 1976, p. 152. 

* J. Lasickis, op. cit., p. 19. 

> R. Lowmiafski, op. cit., p. 149. 

(prūsams), kaip ir vakariniams slavams, nebūdingas Perkūno kul- 
tas, tačiau ne visai tiksliai nusako jo silpnėjimo kryptį ir priežas- 
tis. Pasak jo, Perkūno kultas iš pietrytinių baltų-slavų plito į šiaur- 
vakarinius ir jų nebepasiekė. 


Wyglądao by na to, že kult Peruna-Perkūna szerzyl się z poudniowego wcho- 
du i nie dotarl do terenw ponoczno-zachodnich obszaru batoslowianskiego [3]*. 


Šitokį nevienodą Perkūno kulto intensyvumą baltų ir slavų 
kraštuose jis sieja su skitų ir graikų įtaka. Bet kaip tada paaiškinti 
tą faktą, kad pačioje baltų šiaurėje - Latvijoje - Perkūno (ir, kaip 
žinome, visų kitų dangaus dievybių) kultas buvo pats stipriau- 
sias, kurį pripažįsta ir pats H. Lovmianskis? Aiškiai matyti, kad 
nevienodą atskirų dievų kulto populiarumą įvairiose baltų gyven- 
tose vietose, kaip ir visos senosios baltų pasaulėžiūros savitumą, 
daugiau lėmė ne išorinės, o vidinės priežastys. 

Kalbėdamas apie prūsų mitologiją, H. Lovmianskis daro tą 
pačią metodinę klaidą, kaip ir apie lietuvių: vienoje prūsų srityje 
(veikiausiai Kulmo) populiaresnį žemės deivės Kurkės kultą jis 
priskiria visai prūsų mitologijai. Kad Kurkės kultas buvo būdin- 
gesnis ne patiems centriniams vakarų prūsams (sembams-natan- 
gams), o esantiems į pietryčius nuo jų, rodo ir S. Grunau užuomi- 
na, jog Kurkės dievas esąs perimtas iš mozūrų **. O patys vakarų 
prūsai, kaip jau matėme, į pirmąją vietą iškelia ne žemės, o pože- 
mio dievą Patulą. 

Todėl, nors daug ką H. Lovmianskis įžvelgė teisingai, su jo 
galutinėmis išvadomis (kad lietuviai ir latviai buvo Perkūno gar- 
bintojai, o prūsai - Kurkės) negalime sutikti, nes atskirose Lietu- 
vos ir Prūsijos vietose, priskirtinose skirtingiems baltų arealams, 
ryškesni buvo skirtingoms sferoms (dangaus-žemės-požemio) pri- 
klausiusių dievų kultai. (Latvių mitologija plačiau bus liečiama 
kalbant apie baltų pasaulėžiūrą pagal priešpriešą šiaurė-pietūs. ) 


* Ibid. 
3 W. Mannhardt, op. cit., p. 198. 

Nesileidžiant į detalesnį išvardytų baltų mitologijos atmainų 
nagrinėjimą (nes tai atskiros studijos reikalas), čia vis dėlto nori- 
si sugretinti svarbiausius rytinių ir vakarinių baltų dievus. Kaip 
matėme, seniausiuose rytinių baltų mitologijos šaltiniuose pir- 
mojoje vietoje yra minimas dangaus, šviesos dievas (Nunadievis, 
Andaevas), o vakarinių - požemio, tamsos dievas (Patulas). Jei- 
gu manytume, kad šių dievų iškėlimas į pirmąją vietą yra susijęs 
su jų atliekamų funkcijų svarbumu, tai būtų galima prielaida, kad 
baltų mitologijoje jie atlikdavo svarbiausią juridinę ir maginę funk- 
ciją (pirmasis daugiau juridinę, o antrasis - maginę). Kad Patului 
kaip tik yra būdinga maginė funkcija, jau yra užsiminęs amerikie- 
čių mokslininkas Robertas Fišeris, analizuodamas senuosius in- 
doeuropiečių pasaulėjautos elementus baltų ir slavų kronikose. 
Šiuo pagrindu prūsų Patulą jis lygina su senųjų indų Varuna ir 
šiaurės germanų Odinu. Toks lyginimas atrodo dar įtikinames- 
nis, kad imami abu priešpriešų nariai: Mitra-Varuna ir Dievas- 
Patulas. Indų Mitra, kaip ir baltų dievas, labiau susijęs su rytais, 
tekančia saule, gyvenimu, o Varuna - su vakarais, besileidžiančia 
saule, mirtim ir t. t.** Lietuvių mitologijoje prūsų Patului arti- 
miausias yra velnias, kuris irgi jau ne kartą tyrinėtojų yra sietas 
su indų Varuna“. 


Spausdinama iš: N. Vėlius, Senovės baltų pasaulėžiūra, Vilnius, 1983, p. 53-65. 


* F. B. Kuiper, „Some observations on Dumėzil's theory“, Numen, vol. 8, 
1961, fasc. 1-3, p. 39. 

" Žr.: M. Gimbutas, „The Lithuanian god velnias“, Myth in Indo-European 
antiguity, Berkely, Los-Angeles, London, 1974, p. 87-92; H. Benroc, „PacTrenna 
BAAbHACa B AMTOBCKOM (OAbKAOpe“, Baamo-cAaBAKHCKUe UCCAegOBanRUA, 
MocksBa, 1982, c. 121 — 130. 

CHTONIŠKASIS 
LIETUVIŲ MITOLOGIJOS PASAULIS (1987) 


VELNIO TURTAI 


Senovės baltų, slavų ir kitų indoeuropiečių visuomenėse svar- 
biausiu turto matu buvo laikomi gyvuliai. Lietuvių velnias buvo 
įsivaizduojamas kaip gyvulių savininkas ir globėjas, tad jis turėjo 
būti laikomas ir turtingiausia mitine būtybe. Tačiau jo turtai bu- 
vo matuojami ne tik gyvulių bandomis. Velniui lietuvių tautosa- 
koje taip pat priskiriami brangieji metalai (auksas), popieriniai 
pinigai ir kitos brangenybės, kurios vėlesnėje tradicijoje neretai 
vadinamos vienu bendru pinigų vardu. Velnias su pinigais sieja- 
mas daugelio lietuvių tautosakos rūšių ir žanrų kūriniuose, pra- 
dedant pasakomis apie kvailą velnią, stebuklinėmis pasakomis ir 
baigiant mįslėmis, patarlėmis bei priežodžiais. 

Ryškiausiai velnio turtingumas atsiskleidžia pasakose apie kvai- 
lą velnią (AT 1000-1199B), nes beveik visose vaizduojama, kaip gud- 
rus žmogus, „bedraugaudamas“ su velniu, jį apgauna ir vienaip ar 
kitaip pasisavina jo turimas gėrybes. Pavyzdžiui, pasakoje „Užrauk- 
siu ežerą“ (AT 1045) žmogus, ketindamas „užraukti“ velnių gyve- 
namą ežerą, išgaudyti velnius tinklu, iškarti juos ar kitokiu būdu iš- 
naikinti, išvilioja iš jų skrybėlę (skrynią, maišą) aukso. O kituose šios 
pasakos variantuose žmogus velnią dar ir labiau apgauna: po kiaura 
skrybėle iškasa duobę arba kiaurą skrybėlę įtaiso ant namo stogo — 
ir velnias aukso pripila pilną duobę ar namą. Velnio, milžino arba 
kitų jiems artimų mitinių būtybių turtas žmogui atitenka ir kai ku- 
riuose pasakų „Lenkia medį“ (AT 1051), „Neša medį“ (AT 1052), 
priklausančių prie pasakų apie kvailą velnią poskyrio „Bendras žmo- 
gaus ir velnio darbas“, variantuose (BLPY IV 142-143; LTR 42/ 
40/, 272/70/...). Velnio pinigai dažnai minimi ir kituose pasakų apie 


* Pospausdinto šaltinio santrumpos einą romėniški skaitmenys rodo leidinio 
tomą, dalį, arabiški - leidinio puslapį arba siužeto numerį kataloge. Po tautosakos 
rankraštinio rinkinio santrumpos (LMDT I-III, LTR) einą skaitmenys žymi 
rinkinio ir - tarp įžambių brūkšnių - kūrinio numerį. 

kvailą velnią poskyriuose. Poskyrio „Žmogus ir velnias bando jė- 
gas“ pasakose (AT 1060-1110*) velnias paskolina žmogui pinigų 
(LTR 265/211/, 449a/63/, 1001/55/, 686/88/...), duoda pinigų, jei lai- 
mės rungtynes (LTR 284/542/, 1032/251/, 1774/72/, 2268/21, 60/,3167/ 
101/), stengiasi pripilti kiaurą skrybėlę, kepurę aukso, bijodamas, 
kad žmogus neužrauktų ežero, neišgaudytų velnių, nenušautų ir pan. 
(BLP I 30-32; BLV 331-332; BLPY IV 48-49; LMD I 589/2/, LTR 
768/29, 57/...). Poskyrio „Pastangos nužudyti herojų“ (AT 1115- 
1143C) pasakose velnias nori pripilti kiaurą skrybėlę, batą, maišą 
aukso (BLP I 29; LTR 208/104/, 264/583/, 397/111/...), o poskyrio 
„Velnią įgąsdina“ (AT 1145-1169) pasakose duoda pinigų netur- 
tingam jaunikiui vien už tai, kad šis pakviestų jį į vestuves („Velnias 
bijo muzikanto griaustinio“ - AT 1165), lengvai skolina juos nusigy- 
venusiam žmogui („Perkūnas užmuša žmogaus kreditorių“ - AT 
822*), už pinigus perka prasigėrusio pono pačią (AT 1168C*) arba 
duoda pinigų žmogui, atsidėkodamas už išvadavimą nuo nelabos 
moters (AT 1164). Poskyrio „Žmogus užrašo savo sielą velniui“ (AT 
1170-1199B) pasakose už pinigus velnias perka žmogaus sielą. 
Toks pat turtingas velnias ir stebuklinėse, legendinėse bei nuoty- 
kių pasakose. Ir jose velnio turtais pasinaudoja žmogus. Kartais vel- 
nias pats žmogui už kokias nors paslaugas duoda dalį savo turtų, o 
kartais žmogus gudrumu juos išvilioja. Pavyzdžiui, pasakoje „Ber- 
nas veda velniūkštę“ (AT 424*) žmogus, vedęs velnio dukterį ir nu- 
vykęs dalies pas velnią, gauna daug aukso ir kitokių brangenybių. 
Pasakoje „Veža pragaran pyragus“ (AT 480C*) daug aukso netur- 
tingasis brolis gauna iš velnių pragare. Panašiai žmogus apdovano- 
jamas ir pasakoje „Pragaro katilo kurstytojas“ (AT 475). Velnias 
tiek daug turi pinigų, kad pristojusiam prie jo tarnauti žmogui (pa- 
sakoje „Aš gavau dvi, o tu vieną“ —- AT 361) liepia juos maišyti su 
pagaikščiu (LMD I 505/2/; LTR 279/144/), pilstyti ant kalno (LTR 
281/233/), maišyti degantį auksą (LTR 320/6/), duoda du maišu pi- 
nigų (LTR 10A/63/), kasdien duoda po pūrą pinigų (LMD I 530/8/), 
duoda maišą aukso (LMD I 133/105/), duoda aukso tiek, „kiek rei- 
kia“ (BLP I 52-53; BLPY IV 57-58) ir pan. Pasakose „Kalvis nugali 
velnią“ (AT 330), „Velnio mįslės“ (AT 812), „Derybos su velniu tris 

naktis nemiegoti“ (AT 813), panašiai kaip ir pasakose apie kvailą 
velnią, velnias skolina arba duoda žmogui pinigų, tikėdamasis gauti 
josielą. Tačiau visada velnias yra apgaunamas, jo pinigai lieka žmo- 
gui. Jėga arba gudrumu žmogus iš velnių pinigus išgauna pasakose 
„Baimės ieškotojas“ (AT 326), „Drąsus siuvėjas“ (AT 640), „Trys 
laimingi broliai“ (AT 1650), „Gudrus vagis“ (AT 525) ir daugelyje 
kitų. O kai kuriuose pasakos „Stipruolis Jonas“ (AT 650A!) varian- 
tuose nepaprastu būdu gimęs žmogus tris statines aukso parveža net 
iš paties pragaro (LTR 368/293/, 462/13/, 882/86/, 2002/67/). 

Velnio turtai dažniausiai tenka žmonėms ir lietuvių liaudies 
mitologinėse sakmėse. Velnias duoda pinigų kunigui, kai kuni- 
gas pamano arba išsitaria, jog ir sielą velniui parduotų, kad tik 
pinigų gautų, arba ir nekviečiamas pristoja prie kunigo kritišku 
JO gyvenimo momentu. Kunigas velniui užrašo savo sielą, o vel- 
nias duoda krūvas aukso (BLS 161), skrynutę, kurioje aukso vis 
nemažėja (LTR 826/61/), statinę (LTR 262/215/), maišą (LTR 
32/29/), dėžutę (BLS 158), katilą (LTR 825/5/) pinigų, neša pini- 
gus maišais (BLS 155), pripila jų pilną kampą (BLS 153) arba 
duoda tiek, kiek reikia bažnyčiai pabaigti (LTR 49/9/, 953/9/, 1032/ 
246/), kunigui mokslą išeiti (BLS 146, 147). 

Velnias pinigų duoda ne tik kunigams, bet ir nusigyvenusiems 
ponams, siuvėjams, daktarams, mūrininkams, šiaip prasiskolinu- 
siems žmonėms (žr. sakmes „Velniui nepavyksta“ — LPK 3390, 
„Velnias laimi savo auką“ - LPK 3400). 

Pinigų žmogui velnias kartais duoda ir tarnaudamas jam už 
pavogtą duoną (LPK 3290). Šalia kitokių gėrybių velnias pinigų 
moterims duoda ir kai kuriuose sakmiškų pasakų „Velnias ir mer- 
gina pirty“ (LPK 3252) bei „Senės jaujoje“ (LPK 3255) varian- 
tuose (BLPY II 62; BLS 122, 127, 133; LTR 430/11/, 462/186/...). 
Šiose pasakose velnias aprengia merginą nuo kojų ligi galvos, o 
kartais atvažiuoja net karieta, pakinkyta keliais arkliais (LTR 405/ 
292/, 430/11/, 768/215/, 776/310/...). 

Velnias ir kitos jam artimos būtybės retkarčiais savo buityje 
vartoja auksinius daiktus, turi auksines kai kurias savo kūno dalis. 
Pavyzdžiui, kai kuriuose pasakos „Apakintas milžinas (Polifemas)“ 

(AT 1137) variantuose milžinas turi aukso kirvelį (LTR 368/24/, 
469/85/, 2189/23/), plaktukėlį (LTR 1852/75), apyrankę (LTR 219/ 
113/). Pasakoje „Vampyras“ (AT 363) merginai besiperšantis vel- 
nias yra auksine ar sidabrine nosim (LMD I 301/50/, I 817/10/, 
III 26/17/; LTR 42/4/, 422/74/) ir t. t. Tačiau šis bruožas pasakoje 
traktuojamas kaip anomalija, ir niekada velnias, nors ir turėda- 
mas auksinę kūno dalį, neįsivaizduojamas žibantis, spinduliuo- 
jantis, kaip yra įsivaizduojami dangiškieji personažai. 

Velnias vaizduojamas turtingas ne tik tautosakoje. Ir gyveni- 
me tikėta, kad velnias turi daug pinigų ir kad žmogus, sumaniai 
elgdamasis, gali iš velnio jų gauti. Pinigų esą galima išpešti sučiu- 
pus velnią ant kryžkelės (LTR 264/152"'/, 600/60'/). Buvo tikima, 
jog „pinigiški reikalai (prekyba, pirkiniai ir kt.) geriems žmonėms 
nesiseka, nes pinigus „apiekavoja“ (globoja) velnias. Užtat suk- 
čiams ir apgavikams geriau sekasi prekyba arba pinigiški reika- 
lai“ (LTR 1627/97/). 

Daugumoje pasakų ir sakmių velnias pinigų žmogui duoda 
arba skolina, norėdamas gauti jo sielą. Neretai tuose kūriniuose 
velnias su žmogum padaro net „sutartį“ - velnias duoda pinigų, o 
žmogus pasirašo, kad po kurio laiko atiduos jam savo sielą. Ka- 
dangi velnio, perkančio žmogaus sielą, paveikslas susikūrė vei- 
kiant krikščionybei, buvo imta manyti, kad krikščioniškos kilmės 
esą jau patys velnio pinigai ir kūriniai, kuriuose apie juos kalba- 
ma. Velnio turtingumo problema iš viso nėra tirta, nėra kol kas 
išaiškinta ir jam giminiškų kitų tautų mitinių būtybių turto kilmė. 
Todėl prie šios problemos reikia kiek stabtelėti. 

Išaiškinti, kodėl lietuvių tautosakoje velnias ilgainiui tapo tur- 
tingiausia mitine būtybe, kodėl jam atiteko auksas ir kitos bran- 
genybės, iš dalies padeda sakmės ir tikėjimai apie užburtus lo- 
bius. Ypač svarbu, kaip užburti lobiai įsivaizduojami ir kas, žmonių 
manymu, juos sergsti. Kaip matyti iš sakmių „Užkeikti pinigai 
vaidenasi“ (LPK 3626) ir „Mušk, bus pinigų!“ (LPK 3627), už- 
burti lobiai žmonėms rodosi zoomorfiniu, antropomorfiniu, o kar- 
tais ir negyvų daiktų pavidalu. Dažniausiai užburti lobiai pasiro- 
do gyvuliais (šunim, veršiuku arba karve, avinuku, ožiuku, 


436 


kumeliuku arba arkliu, kiaule, katinu), žmogum (mergaite arba 
moterim, seniu, vyru, vaiku), kiek rečiau - žvėrimis (zuikiu, meš- 
ka), paukščiais (višta, gaidžiu, varna, kalakutu, žąsinu), ropliais, 
šliužais (rupūže, gyvate), negyvais daiktais (karieta, karstu, puo- 
du, akmeniu ir kt.). Nesunku įžiūrėti, kad užburtų lobių išvaizda 
susijusi su mirusiųjų pasauliu: lobiai žmonėms pasirodo arba to- 
kiu pat pavidalu kaip mirusieji, arba gyvūnų, kurie buvo aukoja- 
mi mirusiesiems, arba daiktų, kurie vartojami per laidotuves, pa- 
vidalu. Kartais lobius ir saugo pats mirusysis. Apie užburtų lobių 
ryšį Su mirusiaisiais jau yra rašę tiek lietuvių, tiek kitų tautų fol- 
kloro tyrinėtojai (BUL 8). Visai pagrįstai užburtų lobių vaizdinio 
kilmę jie sieja su papročiu mirusiuosius laidoti su gausiomis įka- 
pėmis. Jau nuo seno įkapių gausumu pasižymi ir baltų kapai. 
Kadangi velnias labai glaudžiai susijęs su mirusiaisiais, jis galėjo 
būti laikomas ir jų turto saugotoju. Užtat lietuvių tautosakoje už- 
burtus lobius kur kas dažniau negu numirėlis saugo pats velnias. 
Sakmėse „Man pinigai, tau katilas“ (LPK 3613), „Pinigai ke- 
liauja“ (LPK 3628), „Meškininkas ir velniai“ (AT 1161) ir dauge- 
lyje kitų vaizduojama, kaip toje vietoje, kur yra užkasti pinigai (pa- 
vyzdžiui, jaujoje, pirtyje), visą laiką gyvena ir vaidenasi velniai arba 
kaip, užkasdamas į žemę pinigus, žmogus juos paskiria velniui 
(„Velne, velne, te pinigus!“; „Senam velniui pinigai, a velniukui 
katilas“; „Velniui pinigai, o man katilas“; „Visiems velniams pini- 
gai...“ ir pan. — žr.: BLP II 124; LTR 366/154/, 422/58/, 792/66/, 
1612/61/...). Ir kitose sakmėse vienur ryškiau, kitur blankiau atsi- 
spindi ta pati mintis, kad užburtus lobius saugo velnias. Pavyzdžiui, 
kai kuriose sakmės „Reikalauja galvų“ (LPK 3612) variantuose 
sakoma, kad, kasdamas į žemę pinigus, žmogus juos „pavesdavo 
velniui“ (BLP II 124), kad, užkasęs pinigus, kviečia prie jų velnią: 
„Velne, velne, eik prie pinigų!“ (LTR 284/638/) arba mano, kad 
juos saugos velnias, ir už tai jam paskiria katilą (LTR 720/44/). O 
kai ūkininkui užkeikus, kad be tiek ir tiek galvų niekas negalės 
paimti, bernas paklausia: „Be kokių galvų?“, ūkininkas pamano, 
kad čia pats velnias teiraujasi (LMD I 137/16/; LTR 28/340/, 46/8/, 
217/135/). Kartais, užkasus pinigus, užkeikiama: „Kas pirma be 

manęs šituos pinigus atkas, tegul tam gyvam velnias skūrą nulu- 
pa!“ (LTR 10b/188/), „[...] kad velniai tam galvą nusuktų!“ (LTR I 
184/22/). O kai žmogus, norėdamas iškasti pinigus ir vykdydamas 
užkeikimo sąlygą, atjoja ant ožkos, bematant velnias ožką nuneša 
(LTR 77/11/). Kartais velnias trukdo iškasti pinigus (BLPY II 204— 
205; LMD I 978/6/; LTR 260/506/...), o žmogui velnio vardu nusi- 
keikus, pinigai nusmenga į žemę (LMD I 618/9/; LTR I 337/25/). 
Velnias pristoja („globoja“) ne tik užburtus lobius, bet ir jų savi- 
ninką. Todėl neatsitiktinai sakmėse šalia žmogaus, ketinančio už- 
burti lobius, užburiančio arba suvalgančio pinigus, dažnai vaizduo- 
jamas ir velnias. Kai turtuolis, iškasęs duobę, supila savo auksą, čia 
pat besisukiojantis velnias pakiša virvę, kad jis pasikartų (žr. sak- 
mę „Ant medžio užkabinta virvė“ - LPK 3623); kai sūnus nueina į 
bažnyčią ar kapines, kur yra pinigus suvalgęs jo tėvas, šalia randa ir 
velnią, kuris draudžia gadinti numirėlio odą ir per burną iškrato 
pinigus su visais jo kaulais („Suvalgo pinigus“ - LPK 3621); kai 
žmogus prieš mirtį nori užkasti pinigus, sakoma, kad jį velnias „pra- 
dėjo nešioti“ (LTR 544/289/) ir t. t. 

Užburtų lobių ryšį su mirusiaisiais ir velniu iš dalies rodo jau 
pats jų užkeikimo būdas ir priemonės, kurių žmonės griebiasi, no- 
rėdami juos iškasti. Užkasdamas pinigus į žemę, žmogus užkeikia, 
kad tik tas juos iškas, kas ta pačia ranka kas, kas dvylika galvų (de- 
vynias galvas) padės, kas su dviem ožiais (zuikiais, varnais) ars, kas 
žmogaus mėšlą suvalgys ir t. t. O kitas žmogus juos iškasa, padėjęs 
dvylika žvirblių, vištų, gaidžių galvų, kasdamas ta pačia jau mirusio 
žmogaus ranka ar tiesiog įvykdydamas kitas užkeikimo sąlygas (žr. 
sakmes „Ta pati ranka“ - LPK 3611, „Reikalauja galvų“ - LPK 
3612, „Kas su dviem ožiais (zuikiais, varnais) ars (akės)“ - LPK 
3615, „Kas po mano galvos juos vartoti nori, turi ir mano mėšlą 
suvartoti“ — LPK 3616, „Įvairūs kiti užkeikimai“ - LPK 3620). Be- 
veik visi užkeikimuose minimi gyvūnai ir objektai yra įprasti miru- 
siųjų ir velnio aplinkai. Čia galima priminti vištų bei gaidžių valgy- 
mą ir aukojimą per laidotuves, mirusiųjų minėjimus (5, 59, 64, 70, 
73), zoomorfinį (ožio, zuikio, varno) velnio pavidalą, jo įprotį 
„vaišinti“ žmogų mėšlu, šlapimu (žr. sakmes „Muzikantas velnių 

puotoj (vestuvėse)“ - LPK 3276, „Muzikantas pasikorėlės vestu- 
vėse“ - LPK 3277, „Velnių vestuvėse“ - LPK 3278 ir kt.), pasakas 
apie velnią, savo burna gaudantį žmogaus „dūšią“ - bezdalus arba 
mėšlą (AT 1176), ir posakį „Kas iš burnos, tai dievui, o kas iš šik- 
nos, tai velniui“ (LTR 752/36/, 1001/72/), etiologinę sakmę apie 
velnią - žvirblio kūrėją (LTR 598/25/) ir kitus duomenis. Užburtus 
lobius stengiamasi iškasti vakare arba naktį, kasant draudžiama 
dairytis, kalbėti (BLP II 128-129; LTR 11/113/, 337/25/, 339/9/, 
350/189/...). O šie draudimai yra būdingi santykiaujant su mirusių- 
jų ir jų globėjo pasauliu. Šiam pasauliui yra įprasti ir vaiduokliai, 
kurie vaidenasi žmonėms kasant užburtus lobius. Pinigų kasėjams 
pasirodo šunys (BLP II 129; LMD I 144/148/, I 822/6/, 978/7/; LTR 
11/113/...), važiuoti ponai (LTR 337/25/), ponai juodais arkliais pa- 
kinkytoje karietoje (BLV 189), raitas ponas su avių banda (LTR 
339/9/), miręs žmogus (LTR 260/506/, 470/2/, juodas žmogus (LTR 
619/71'/), mirusiųjų bajorų dvasios (LTR 69/483/), milžinas (LTR 
551/7/), arklys (LTR 619/60/), juodvarniai (LTR 284/607/), gyva- 
tės ir žalčiai (LTR 11/73/). Tikima, kad žmonės, iškasę ne jiems 
skirtus lobius, pasiligoja: juos sutraukia į kamuolį (LTR 783/177/), 
jie pasidaro šlubi (LTR 859/39/), akli (LMD I 600/37/; LTR 284/ 
601/, 619/5''/). Šlubumas bei aklumas yra būdingas tautosakos mi- 
rusiųjų pasaulio būtybių bruožas. Kadangi šiomis ligomis suserga 
ir užburtus lobius paėmę žmonės, galima manyti, kad užburti lo- 
biai, žmonių manymu, kažkada priklausė mirusiesiems ir jų globė- 
jui. Kartais net ir tiesiog sakoma, kad pinigų kasėjui koją išsuka 
velnias (LTR 284/592/). 

Aiškinantis užburtų lobių kilmę ypač reikšmingas yra sakmėse 
populiarus šuns paveikslas. Užburti lobiai pasirodo šuns pavidalu 
(tokių sakmių užrašyta apie 100 vienetų - LPKK), šuo sergsti užbur- 
tus lobius - tupi ant žemėje užkastų pinigų arba laivelyje ant aukso 
(BLPY IV 76; BUL 55, 64; LMD I 144/48/; LTR 544/274/, 791/5/), 
ir pagaliau šunys vaidenasi pinigų kasėjams. O šuns paveikslas lie- 
tuvių pasakojamojoje tautosakoje yra artimas mirusiesiems: šuns 
pavidalo vaiduokliai pasirodo tose vietose, kuriose kas nors yra 
žuvęs arba palaidotas; neretai šunimis įsivaizduojami ir patys 

mirusieji. Kartais šuniu pasirodo ir velnias. Šuns paveikslo artimu- 
mas mirusiesiems ir velniui atspindi senąją indoeuropiečių tradici- 
ją, pagal kurią šuo buvo įsivaizduojamas mirusiųjų karalystės sar- 
gu (268/ I, 51; 2, 683), mirusiųjų globėjo palydovu. O šuns paveikslo 
populiarumas sakmėse apie užburtus lobius savo ruožtu suponuo- 
ja užburtų lobių ryšį su mirusiaisiais ir velniu. 

Velnio, saugojančio užburtus (pagal senesnį supratimą - mi- 
rusiesiems skirtus) lobius, paveikslas, reikia manyti, yra maždaug 
tokio pat amžiaus kaip ir velnio, globojančio mirusiuosius bei gy- 
vulius. O velnio, globojančio gyvulių pavidalo mirusiuosius, pa- 
veikslas turėjo formuotis epochoje, kai mirusieji buvo įsivaizduo- 
jami gyvuliais. Šios epochos senumą galima numanyti iš to, kad 
indų „Rigvedoje“ (sukurtoje maždaug prieš 5—4 tūkstančius me- 
tų) ir senojoje graikų mitologijoje pasitaiko tik reliktų, bylojan- 
čių, kad kažkada mirusieji čia buvo įsivaizduojami gyvuliais. Va- 
dinasi, iš esmės koreguotinas yra J. Balio teiginys, kad velnias yra 
„pats jauniausias užkeiktų pinigų ir lobių saugotojas ar valdyto- 
jas“ ir kad šis valdytojas, ko gero, esąs krikščioniškos kilmės (BUL 
11-12). Ieškant atsako, kodėl velnias lietuvių tautosakoje laiko- 
mas turtų saugotoju, galima ir šitaip manyti: iš pradžių velniui, 
kaip mirusiųjų globėjui, priklausė mirusiesiems skirtos žemėje 
esančios brangenybės, vėliau jam imta priskirti ir bet kur esan- 
čius turtus. Velnio valdos praplėstos tikriausiai jau seniai, seniau 
už krikščionybės įvedimą. Tai rodo analogiška kitų tautų medžia- 
ga. Beveik visų indoeuropiečių mitologijoje tie dievai, kurie rū- 
pinasi mirusiaisiais (valdo mirusiųjų karalystę, lydi į ją mirusių 
žmonių sielas), yra laikomi ir gausumo, turtingumo dievais, lobių 
(ypač esančių žemėje) savininkais. Pavyzdžiui, senųjų graikų mi- 
rusiųjų karalystės valdovas Aidas buvo laikomas turtingiausiu ir 
dosniausiu dievu, visų žemėje esančių lobių valdovu (268, 1, 51). 
Romėnų mirusiųjų palydovas į aną pasaulį Merkurijus (graikų 
Hermio atitikmuo) taip pat globojo pinigus ir pirklius (žmones, 
kurie vartojo pinigus), žinojo, kur yra žemėje paslėpti lobiai (268, 
2, 140). Tarpininku tarp gyvųjų ir mirusiųjų pasaulių, kartu ir 
gausumo, turtingumo, pinigų ir žemėje esančių lobių valdovu buvo 

laikomas keltų Jėzus arba Velaunas; ir su mirusiaisiais, ir su tur- 
tais buvo susiję Cernunas, Sucelas, Dagda ir kiti lietuvių velniui 
artimi keltų dievai (228; 150; 268, 1, 430; 268, 2, 479, 617). Čia 
dar būtų galima paminėti slavų Velesą/Volosą, jo funkcijas perė- 
musį Nikolą, germanų Odiną, indų Pūšaną ir daugelį kitų indo- 
europiečių dievų, kurie, būdami mirusiųjų globėjais ar palydo- 
vais, yra laikomi ir visokio turtingumo, gausumo dievais, pinigų, 
ypač žemėje esančių lobių, saugotojais ir vartotojais. Šių dievų 
funkcijų dvilypumas, matyt, remiasi ir tikėjimu teigiamu mirusių 
protėvių poveikiu gyviesiems, derlingumui, vaisingumui - apskri- 
tai visai gyvųjų gerovei. Kita vertus, būdami chtoniškieji dievai, 
jie valdo visas gėrybes, kurias žmogus gauna arba gali gauti iš 
žemės, ypač žemėje esančius lobius. Taip ir velnias, būdamas že- 
miška būtybe, valdo žemėje esančius lobius. 

Tačiau velnio santykis su turtais gerokai skiriasi nuo minėtų 
kitų indoeuropiečių dievų santykio. Velnias lietuvių tautosakoje 
tik vaizduojamas turtingiausia mitine būtybe, turinčia neišmatuo- 
jamus lobius ir juos dalijančia žmonėms. Duomenų, kad velnias 
būtų tiesiog žmonėms turtingumą ir gausumą teikianti būtybė, lic- 
tuvių tautosakoje kaip ir nėra. Šį velnio bruožą reikia rekonstruoti 
iš nežymių užuominų, pasitaikančių tiek senuose, tiek naujesniuo- 
se, krikščionybės jau gerokai paveiktuose, kūriniuose. Velnias ar- 
ba jam artima kita mitinė būtybė kartais žmogui ne vieną kartą 
duoda nustatytą kiekį pinigų, o dovanoja objektą, kuris nuolat ga- 
mina pinigus. Pavyzdžiui, kai kuriuose pasakos „Pragaro katilo kurs- 
tytojas“ variantuose velnias žmogui duoda piniginę, iš kurios vis 
galima kratyti pinigus (DSPS 188-192; LMD I 493/3/, LTR 807/ 
1331/, 1442/1/, 3164/332/), ožiuką ir avinuką, kuriam pasipurčius 
byra auksas (LTR 10B/134/, 1782/209/), vieną ar kelis pinigėlius, 
kurie ir vėl grįžta pas jų savininką (BLP I 46—47; LTR 210/201/), 
pinigėlį, kuris vis dauginasi (LTR 783/453/). Pasakoje „Veža pra- 
garan pyragus“ velnias arba savo prigimtimi jam artimas senelis 
duoda žmogui kelis pinigėlius (DPM 108-109; LMD I 300/14/, I 
896/6/; LTR 272/47/...), akmenėlius (BLPY II 63; DSPS 192-195; 
LTR 1508/403/, 1888/56/, 1893/6/), iš kurių pasidaro aruodai 

aukso, sidabro bei kitų brangenybių; duoda piniginę, iš kurios vis 
byra pinigai (BLPY I 241-242), geležėlę ir plaktuką, kuriuo paka- 
lus byra auksiniai pinigai (LTR 218/1228/), lazdą, kuria suduotas 
akmuo virsta auksu (LTR 1295/24/). Piniginę, iš kurios vis byra 
pinigai, velnias žmogui duoda ir kai kuriuose pasakos „Aš gavau 
dvi, o tu vieną“ variantuose (LTR 262/207/, 368/108/). Turėdamas 
tokį nepaprastą, pinigus vis gaminantį objektą ar nesibaigiantį l0- 
bį, žmogus lieka turtingas visą gyvenimą. 

Žmogų velnias padaro turtingą dar ir kitokiu būdu. Pasakose 
„Pikta moteris duobėje“ (AT 1164), „Boba joja ant velnio“ (AT 
1164A), „Ir velnias negali gyventi su našle“ (AT 1164B) vargšas 
praturtėja „gydydamas“ žmones, išvarinėdamas velnius. O sak- 
mėse „Velnias tarnauja ūkininkui už pavogtą duoną“ (LPK 3290), 
„Degtinės kilmė“ (LPK 3291), „Velnias už berną“ (LPK 3292), 
pasakose „Įganyta velnio karvė“ (AT 1161A*), „Bendras žmo- 
gaus ir velnio darbas“ (AT 1030-1059*) žmogus prasigyvena, kai 
velnias stoja pas jį tarnauti, duoda jam šerti savo karvę ar kume- 
lę, kai dirba su velniu „iš pusės“ ar kitaip bičiuliauja su velniu. 

Kūriniai, kuriuose su velniu susidėjęs žmogus visą laiką turi 
pinigų, visiems laikams praturtėja, parodo velnią turint turtingu- 
mą, gausumą teikiančios būtybės bruožų. 

Vadinasi, velnio, turinčio daug pinigų ir juos dalijančio žmo- 
nėms, paveikslas susiformavo logiškai pratęsiant kai kuriuos jo, 
kaip mirusiųjų karalystės atstovo, bruožus. Velnio turtingumas 
derinasi ir su chtoniška jo prigimtimi - jis valdo ir laisvai dispo- 
nuoja visomis gėrybėmis, kurios yra gaunamos iš žemės, ypač že- 
mėje esančiais lobiais. 

Nuomonė apie velnio turtingumą galėjo ypač sustiprėti išpopu- 
liarėjus krikščionių tikėjimui, kad piktoji dvasia, norėdama gauti 
žmogaus sielą po mirties, siūlo jam šiame gyvenime visokiausius 
malonumus ir turtus. Stiprų krikščionybės poveikį yra patyrusios 
kai kurios pasakos apie kvailą velnią ir mitologinės sakmės, ku- 
riose velnias, norėdamas gauti žmogaus sielą, duoda jam didžiu- 
lius turtus. Tačiau būtų klaidinga šitą poveikį pervertinti ir ma- 
nyti, kad turtingo velnio vaizdinys susiformavo tik viduramžiais, 

veikiant krikščionybei. Velnias yra vaizduojamas turtingas dau- 
gelio lietuvių tautosakos žanrų kūriniuose, net ir tokiuose, kurie 
tėra patyrę mažesnį krikščionybės poveikį; turtingi dažnai yra vaiz- 
duojami ir jam artimi mitiniai personažai kitų indoeuropiečių mi- 
tologijoje. Turtingo ir ypač turtingumą, gausumą teikiančio vel- 
nio vaizdinys formavosi iš dalies veikiant ir senesniam meškos 
vaizdiniui, kurio nemaža bruožų velnias yra perėmęs. 

lų akademijos Lietuvių kalbos ir literatūros institute. 

LPK - J. Balys, „Lietuvių pasakojamosios tautosakos motyvų katalogas“, 
Tautosakos darbai, 2, 1936, 295 p. 

LPKK - Lietuvių pasakojamosios tautosakos katalogo kartoteka, esanti Lie- 
tuvos TSR mokslų akademijos Lietuvių kalbos ir literatūros institute. Katalogo 
rengėja B. Kerbelytė. 

LTR - Lietuvos TSR mokslų akademijos Lietuvių kalbos ir literatūros insti- 
tuto Lietuvių tautosakos rankraštynas. 


Spausdinama iš: N. Vėlius, Chtoniškasis lietuvių mitologijos pasaulis, Vil- 
nius, 1987, p. 107-115. 

MIRCEA ELIADE 


RELIGINIŲ IDĖJŲ ISTORIJA (1983) 


BALTŲ RELIGIJA 


Trys baltų tautos - tai lietuviai, latviai ir prūsai; pastarieji, 
Vokiečių ordino įveikti ilgame atvertimo ir užkariavimo kare, ga- 
liausiai išnyko ir susiliejo su vokiečių kolonistų mase. Latviai ir 
lietuviai taip pat buvo vokiečių pajungti ir, bent jau nominaliai, 
XIV a. atversti į krikščionybę. Nepaisant to, jiems pavyko išsau- 
goti senąsias savo religines tradicijas. Tik nuo XVI a. pradžios 
liuteronų misionieriai pradėjo nenuilstamą žygį prieš pagonybę. 
Nepaisant to, baltų tautų etnografija ir folkloras išliko. Juose bu- 
vo išsaugotas iš dalies labai senas palikimas, tad jie yra puikus 
šaltinis, leidžiantis pažinti tradicines religijas. Ypač svarbios yra 
dainos (trumpos ketureilės giesmės), taip pat ritualai, susiję su 
žemdirbyste, vestuvėmis, mirtimi, taip pat liaudies sakmės. Geo- 
grafinė baltų padėtis nulėmė jų konservatyvumą (galima prisi- 
minti daugybę archajiškų tikėjimo įvaizdžių ir papročių, išlikusių 
Pirėnuose, Alpėse, Karpatuose ir Balkanuose). Tai, žinoma, ne- 
atmeta germaniškų, estiškų, slaviškų kaimynių įtakų baltams, taip 
pat - paskutiniais keturiais amžiais - ir krikščionybės įtakos. Nors 
tarp trijų tautų panteonų, religinių pažiūrų bei praktikų esama 
skirtumų, čia, siekiant palengvinti jų atvaizdavimą, jie bus imami 
drauge. Pirmiausia reikia pasakyti, jog baltai išlaikė senojo indo- 
europiečių Dangaus Dievo vardą, Deiuos. Latviškai jis vadina- 
mas Dievs, lietuviškai Dievas, prūsiškai Deivas. Po atvertimo į 
krikščionybę tas pats dievavardis buvo vartojamas ir bibliniam 
Dievui nusakyti. Pasak latvių liaudies tikėjimų, Dievs, dievų šei- 
mynos tėvas, gyvena savo dvare ant danguje esančio kalno. Vis 

dėlto jis aplanko žemę, dalyvauja valstiečių darbuose ir metinė- 
se, jam skirtose šventėse. Dievs nustatė pasaulio tvarką, jis lemia 
1r žmonių likimą, prižiūri jų dorovinį gyvenimą. Vis dėlto Dievs 
nėra vyriausias dievas ir neturi didžiausios dieviškos reikšmės. 

Griaustinio dievas, Perkūnas (lietuviškai) ar Pėrkons (latviškai), 
irgi gyvena danguje, tačiau dažnai nusileidžia ant žemės, idant kau- 
tųsi su velniu ar kitais demonais (tai bruožai, nurodantys krikščiony- 
bės įtaką). Kaip baimę keliantis karys ir dievų kalvis jis lemia lietų ir 
kartu laukų derlingumą. Valstiečių gyvenime Perkūnas/Pėrkons at- 
lieka svarbiausią vaidmenį, sausros ar epidemijų metu jam dedamos 
aukos. Vienas XVI a. šaltinis pasakoja, kad per audrą laukan būda- 
vo išnešama paltis lašinių ir Perkūno maldaujama nemušti, už tai 
jam siūlomi lašiniai. Čia matome ypač seną ritualą, kurį primityvio- 
sios tautos per audrą atlikdavo dangiškųjų dievų garbei. 

Įsidėmėtiną vietą baltiškame panteone užima saulės deivė Sau- 
lė, jau ilgą laiką nurodomas jos panašumas su vedų Sūrya. Ji įsi- 
vaizduojama kaip motina ir drauge kaip jauna mergelė. Saulė taip 
pat turi sodybą ant dangaus kalno, netoli nuo Dievs dvaro. Kar- 
tais šios abi dievybės kovoja tarpusavyje, ir kova trunka tris dic- 
nas. Saulė laimina žemės sklypus, padeda vargstantiesiems ir bau- 
džia nusidėjėlius. Pagrindinė jos šventė švenčiama per vasaros 
saulėgrąžą. Latvių liaudies religijoje Saulė yra Mėness, Mėnulio 
dievo, žmona; pastarasis, atrodo, atlieka karo dievo vaidmenį. 
Visos dangaus dievybės turi žirgus. Nuo dangaus kalno žemėn 
jos nujoja ar nusileidžia vežėčiomis. 

Didžioji chtoniškųjų dievybių dalis - moteriškos lyties. Že- 
mės motina latviuose vadinama Zemen mate, lietuviuose - Žemy- 
na. Pastarieji žino ir Žemėpatį - „Žemės viešpatį“. Įspūdinga „mo- 
tinų“ gausa. Miško motina (Meza mate, lietuviškai Medeinė) per 
emanacijas pasidaugina į sodo, lauko, užutėkio, gėlių, grybų mo- 
tinas ir t. t. Toks pat vyksmas žinomas ir vandens dievybių atveju 
(vandens, bangų motina ir t. t.), taip pat kalbama apie meteoro- 
loginių reiškinių personifikacijas (lietaus, vėjo motina ir t. t.) ir 
žmogiškąsias būsenas (miego motina ir t. t.). Kaip jau parodė 
Useneris, toks stiprus šitokių mitologinių būtybių gausėjimas 

būdingas ir romėnų religijai. Reikšmingiausia latvių deivė yra Lai- 
ma, kurios vardas kyla iš šaknies /aime (laimė, laimingas atsitikti- 
numas). Visų pirma ji yra likimo deivė, žmogui gimstant ji lemia 
jo likimą. Tačiau Laima globoja ir santuoką, derliaus gausą, gy- 
vūnų gerovę. Nors Laima ir susilieja su Mergele Marija, ji yra 
ypač pirmapradiškas religinis pavidalas, tikriausiai kylantis iš se- 
niausių latviškos pagonybės laikų. 

Iki krikščionybės priėmimo viešieji kulto veiksmai dažniau- 
siai būdavo atliekami miškuose. Tam tikri medžiai, šaltiniai ar 
kitos vietos buvo laikoma šventais, dievų apgyventais. Todėl bū- 
davo draudžiama artintis prie jų. Bendruomenė aukodavo po at- 
viru dangumi, miškelyje ar kitose pašvęstose vietose. Pirtis taip 
pat buvo laikoma pašvęsta vieta, kaip ir „Viešpaties Dievo kam- 
pas“ namuose. Apie šventyklas tikrąja šio žodžio prasme žinome 
mažai. Kasinėjimai rodo, kad šventieji pastatai buvo mediniai, 
maždaug 5 m skersmens. Dievybės atvaizdas stovėdavo centre. 

Lygiai taip pat galime kalbėti apie žynių luomą. Šaltiniai liudija 
buvus „burtininkus“, pranašautojus ir ekstatikus. Jie būdavo ypač 
gerbiami. Sutartis, kurią 1249 m. prūsai buvo priversti pasirašyti su 
Vokiečių ordinu, - o tai pirmasis rašytinis baltų religijos dokumen- 
tas, — įpareigojo pralaimėjusiuosius atsisakyti mirusiųjų laidojimo 
ugnyje arba Žemėje, su žirgais arba tarnais, ginklais, drabužiais ar 
kitais vertingais daiktais. Ji įpareigojo juos po derliaus nuėmimo ne- 
beaukoti Curche stabui, taip pat ir kitiems dievams. Prūsai turėjo 
atsisakyti ir bardų dvasregių (Tulissones arba Ligaschones), kurie šer- 
menyse šlovindavo velionį ir teigė matą mirusįjį, raitą ant žirgo, oru 
Jojantį į kitą pasaulį. „Bardai dvasregiai“ gali būti ekstatikų arba magų 
klasė, panaši į Azijos šamanus. Labai įtikėtina, kad jie, besibaigiant 
laidotuvėms, palydėdavo mirusiojo vėlę į kitą pasaulį. 

Bažnytiniai autoritetai, kaip ir kitur, taip ir baltuose, aptinka- 
mas ekstatines technikas ir magines praktikas laikė velnio įkvėp- 
tomis. Tačiau ekstazė ir ekstatinis virtimas žvėrimi paprastai reiš- 
kia religinį veiksmą (arba „baltąją magiją“): šamanas prisiima 
žvėries pavidalą, idant kovotų su piktosiomis dvasiomis. Panašus 
religinis vaizdinys paliudytas lietuviuose XVII a. Vienas senis, 

apkaltintas, kad jis galįs pasiversti vilku, prisipažino esąs vilkola- 
kis ir Šv. Liucijos, Sekminių, Šv. Jono naktimis drauge su savo 
vilkais pavirtusiais draugais nubėgantis iki „Jūros galo“, t. y. po- 
žeminio pasaulio, kur stojantis į kovą su velniu ir raganiais. Kaip 
paaiškino senolis, vilkolakiai pasiverčia vilkais ir nužengia į po- 
žeminį pasaulį, idant atgautų burtininkų pagrobtas gėrybes, gal- 
vijus, javus ir kitus vaisius. Mirties valandą vilkolakio vėlė pakyla 
į dangų, o burtininko vėlę pasiima velnias. Vilkolakiai yra „Die- 
vo šunys“. Jeigu ne jų aktyvus įsikišimas, velnias nusiaubtų žemę. 
Panašumai tarp laidotuvių ir vestuvių ritualų darsyk įrodo, jog 
baltų tikėjimo įvaizdžiai nepaprastai seni. Toks vestuvių ir mir- 
ties ritualinis tapatumas dar šio amžiaus pradžioje gyvavo Ru- 
munijoje ir Balkanuose. Lygiai toks pat senovinis yra vaizdinys, 
jog Dievas, Saulė ir Laima kartkartėmis apsitaiso valstietiškais 
drabužiais ir lydi valstiečius jų laukuose. Toks įvaizdis paliudytas 
ir Pietryčių Europos liaudies tikėjimuose. 

Apibendrinant galima išskirti tokius būdingiausius baltų reli- 
gijos bruožus: 1) gausios dievų šeimynos; 2) dominuojantis Sau- 
lės dievybės ir Audros dievo vaidmuo; 3) gimimo ir likimo dievy- 
bės (Laima) reikšmė, svarbios žemės dievybės bei jų hipostazės; 
4) ritualinė, nelyginant transe vykstanti kova tarp „gerojo ma- 
go“, paklūstančio Dievui, ir „raganiaus“, velnio tarno. Nepaisant 
šių pavidalų susipynimo su krikščioniškais tikėjimo turiniais, jie 
yra archajiški. Jie kyla iš indoeuropietiško paveldo (Dievs, Perkū- 
nas, Saulė) arba iš Eurazijos (Laima, Zemen mate). Baltų religi- 
ja, lygiai kaip ir slavų bei finougrų tautų religijos, yra nepaprastai 
įdomi, kadangi per etnografiją ir folklorą pasireiškia ypatingas 
jos archajiškumas. Galiausiai ikikrikščioniška baltų liaudies tikė- 
jimo kilmė, kaip teigia M. Gimbutienė, yra „tokia sena, kad ji 
tikriausiai kyla iš priešistorinių laikų, mažų mažiausiai iš geležies 
amžiaus, o kai kurie jos elementai tūkstančius metų senesni“. 


Spausdinama iš: Šiaurės Atėnai, 1998 09 12, nr. 35 (429), p. 4. 


447 


JAAN PUHVEL 


LYGINAMOJI MITOLOGIJA (1987) 


BALTŲ IR SLAVŲ MITAI 


1 punktas: 1963 m. savo romane Hundejahre (Šuniški metai 
[liet. 1997]) vokiečių rašytojas Gūnteris Grassas (gimęs 1927 m.) 
tapo įstabų, daugiaplanį savo gimtojo miesto Dancigo/Gdansko 
paveikslą. Tai senas, įvairiatautis Rytų Prūsijos miestas prie Bal- 
tijos jūros, tarpukariu gavęs dirbtinį „laisvojo miesto“ statusą ir 
įspraustas tarp „lenkų koridoriaus“ prie jūros ir paskirų vokiečių 
Reicho gabalų. Pagrindinis romano veikėjas, dailininkas Eduar- 
das Amselis, duoną užsidirba kurdamas ir pardavinėdamas sim- 
bolines figūrėlės, susijusias su šios senos baltiškos prūsų žemės 
tautosaka ir mitine praeitimi. Išnykusi pagoniška prūsų kultūra, 
pražuvusi tūkstantmečiame vokiečių ir slavų kare, kolektyvinėje 
Dancigo gyventojų pasąmonėje prasiveržia fantasmagoriškais pa- 
vidalais; tuo tarpu jų gimtajame mieste kylanti neopagoniškojo 
nacionalizmo banga sukelia Antrąjį pasaulinį karą. Lygia greta 
su romano veikėjų gyvenimais ir grynaveislių juodų aviganių vir- 
tine (kurios aukščiausiasis atstovas yra Hitlerio numylėtinis Prin- 
cas) kintantis Amselio daromų skudurinių lėlių stilius nuo kai- 
miškojo realizmo pereina prie grėsmingo folklorizmo: jis ima kurti 
siaubą keliančius pagoniškųjų dievų atvaizdus, o paskui - į robo- 
tus panašias figūras, gebančias tik žygiuoti ir saliutuoti. Tie die- 
vai - tai liepsnos raudonumo Perkūnas, mirtinai išblyškęs Piku- 
las ir jaunatviškas, linksmas Patrimpas. Iš šios senovės prūsų 
triados labiausiai perkamas yra „mirties jaunikis“ Pikulas - ir tai 
visai nenuostabu tais nacių meilės romano su mirtimi laikais, kai 
jų smogikų juodos uniformos buvo su sidabrinėmis kaukolių em- 

blemomis. Amseliui nuolat patarinėja ir jį moko paslaptingas vie- 
tinis senis, vardu Krivė. Nebūtų nieko nuostabaus, jei kartais au- 
toriaus senovės išmanymas suglumintų šiuolaikinį skaitytoją. 

2 punktas: 1545 m. Kionigsbergo (svarbiausio Rytų Prūsijos 
miesto) universiteto rektorius Jurgis Sabinas, įžymiojo Lutherio 
bendražygio Philippo Melanchthono žentas, eiliuotu, lotyniškais 
dvieiliais surašytu laišku kreipėsi į kardinolą Pietro Bembo: 


Po Šiaurine Žvaigžde gyvena laukinė kaimiečių gentis, 
ligi šiol nepažįstanti tikrojo tikėjimo, 

kaip dievus garbinanti melsvai žalias gyvates 

ir atliekanti šlykščias ožio aukojimo apeigas. 


Apie kokius gi šiaurės laukinius jis kalbėjo? Ne apie tungusus 
ar lapius, o apie savojo krašto, Rytų Prūsijos, valstiečius. 

3 punktas: 1458 m. Enėjas Silvijus Piccolomini, būsimasis po- 
piežius Pijus II, išleido knygą Europa. 26-ajame jos skyriuje pa- 
teikiamas pasakojimas apie Bohemijos vienuolio Jeronimo Pra- 
hiškio 1432 m. kelionę į Lietuvą. Ten jis matęs žalčių garbintojus 
Keliaudamas į krašto gilumą, Jeronimas radęs gentį, kuri garbi- 
no saulę ir turėjo fetišą - didžiulį kūjį. Jie papasakojo jam mitą 
apie tai, kaip kadaise saulė buvusi pagrobta ir šiuo garbinamuoju 
kūju išlaisvinta. Dar Jeronimas aptikęs šventų giraičių, kurias ap- 
gaulingos aistros genamas ėmęsis uoliai kirsti. Netrukus jis sukė- 
lė vietos gyventojų nepasitenkinimą ir buvo išvarytas iš šalies. 

Lietuva buvo pakrikštyta paskutinė Europoje. Krikščionybę 
ji priėmė iš Lenkijos XV a. pradžioje - ir tai tik oficialiai, „iš 
viršaus“. Kaip jau matėme, netgi daugiau nei po šimtmečio Rytų 
Prūsijos bažnyčios valdžia niekaip neįstengė išnaikinti tebevešin- 
čių pagoniškų papročių. Šiauriau gyvenančius latvius XIII a. pra- 
džioje per prievartą oficialiai apkrikštijo Vokiečių ordino rite- 
riai, o Lietuvos Didžioji Kunigaikštystė, garsių kunigaikščių valdoma, 
kurį laiką driekėsi nuo Baltijos iki Juodosios jūros. XIII a. ją valdė 
Mindaugas, XIV a. - Gediminas, Algirdas ir Kęstutis, o XV a. 

pradžioje - Vytautas. Kaip ir senovės Galija, ši šalis nepripažino 
rašto, tačiau čia gyvavo įtakingas žynių luomas. Savo lotyniškai 
rašytoje Prūsijos žemės kronikoje (1326) Petras Dusburgietis mi- 
ni Romuvoje gyvenusį pagonių „popiežių“, vadinamą kriviu (Cri- 
we), kurį didžiai gerbė ir karalius, kilmingieji, ir prastuomenė. 
Ticsą sakant, geriausiai baltų kultūrą apibūdintų žodžiai „užda- 
rumas, pastovumas“. Kalbos atžvilgiu ši šaka pati konservatyviau- 
sia ir archajiškiausia iš visų gyvųjų indoeuropiečių kalbų grupių. 
Nors tikrųjų baltų mitų beveik nėra išlikę, vis dėlto galima 
susidaryti šiokį tokį vaizdą apie jų dievus ir kultus. Įvairios rusų 
ir vokiečių kronikos nuo XIII a. pateikia dievų vardų, ypač griaus- 
tinio dievo Perkūno. Dar minimi ne visai aiškios reikšmės Anda- 
jas, Teliavelis (dieviškasis kalvis, nukalęs saulę; plg. lietuvių kal- 
vis), Diviriksas (plg. senovės prūsų deiwas „dievas“), Žvorūna, 
vadinama kale (plg. lietuvių žvėris), ir Medeina (miškų dievė; plg. 
lietuvių medainis). 1418 m. pranešime, rašytame popiežiui menks- 
tančio Kryžiuočių ordino vardu, liaupsinami Ordino nuopelnai 
naikinant įvairių pagoniškų demonų garbintojus, ypač Patulo, Na- 
trimpo bei kitokių gėdingų stabmeldiškų prasimanymų išpažinė- 
jus. Apie 1460 m. lotyniškoje Jono Dlugošo Lenkijos istorijoje iš- 
vardyti šie lietuvių garbinimo objektai: ugnis, žaibas, miškai, 
gyvatės ir žalčiai; dar rašoma apie aukas mirusiesiems bei patei- 
kiamos lotyniškos šių garbinimo objektų interpretacijos (Vulka- 
nas, Jupiteris, Diana, Eskulapas). Čia priduriama reikšminga pa- 
staba: „Jupiterį garbino žaibo pavidalu, savo kalba jį vadino 
Perkūnu, tarsi žmogžudžiu /guasi Percussorem].“ Toliau Dlugo- 
nąją ugnį ir savo galva atsakydavo /capite expiabant] jai užgesus. 
XVI a. pradžioje prasidėjęs pusiau mokslinis domėjimasis se- 
novės istorija praturtino baltų mitologiją duomenimis, bet drau- 
ge ir komplikavo reikalą. Bene žymiausias to meto dokumentas 
yra apie 1520 m. rašyta vokiška Simono Grunau Prūsijos kronika, 
kurioje išsamiai pateikiama tariama senovės prūsų etnogenezė. 
Netrukus po 500 m. grupė kimbrų, kuriems vadovavęs toks Vai- 
devutis ir jo brolis Brutenis, išvykę iš Švedijos ir įsikūrę prie Vistu- 

los upės. To krašto žmonėms jie tikriausiai labai patikę, nes Vai- 
devutis tapęs karaliumi, o Brutenis — vyriausiuoju žyniu, vadina- 
mu Krivių krivaičiu. Jis aukojęs dievų triadai - Patului, Patrim- 
pui ir Perkūnui, kurių stabai stovėję vietovėje, vadinamoje 
Rikojotu; ten pat buvusi ir Brutenio bei jo žynių, Grunau vadina- 
mų waidolotten, buveinė. Ši dievų triada buvusi pavaizduota ir 
Vaidevučio vėliavoje. Patrimpo atvaizdą joje Grunau aprašo taip: 
tai buvęs jaunas, bebarzdis, malonios išvaizdos vyras su varpų vai- 
niku ant galvos. Perkūnas - vidutinio amžiaus piktas vyras, jo vei- 
das lyg ugnis, barzda juoda ir garbanota. Patulas buvęs pavaiz- 
duotas kaip senis su ilga žila barzda, išblyškęs kaip numirėlis, galvą 
lyg turbanu apsirišęs balta skara ir iš paniūrų dėbsantis į anuos 
du. Dievų stabai stovėję trijose vienodo dydžio nišose amžinai 
žaliuojančiame ąžuole. Perkūno garbei kūrenta amžinoji ugnis, 
už kurią ją prižiūrėję vaidilučiai taip pat privalėję atsakyti savo 
gyvybe. Patrimpas turėjęs gyvatę, laikomą ąsotyje ir uždengtą ja- 
vų pėdu; vaidilutės (waidolottinnen) ją lakinusios pienu. Tuo tar- 
pu sakraliniai Patulo atributai buvusios žmogaus, arklio ir karvės 
kaukolės. Grunau tvirtina, jog šią triadą įvedę kimbrai ir ji išstū- 
musi ankstesnį saulės garbinimą. Patulą jis vadina aukščiausiuo- 
ju prūsų dievu, baisia mirusiųjų dievybe, o Patrimpą - laimės ir 
sėkmės dievu, čia pat pridurdamas, kad abu jie be galo mėgę žmo- 
nių kraują. Perkūnas apibūdinamas gana glaustai: tai griaustinio 
dievas, susijęs su pranašystėmis. Be to, Grunau mini dar ir porą 
žemdirbiškų dievybių, kurioms atitinkamai aukotos Žuvys ir paukš- 
čiai, ypač Kurką (Curcho), kaip Curche aptinkamą jau 1249 m. 
Vokiečių ordino taikos sutartyje su senovės prūsais. 

Didžiausią mūsų susidomėjimą kelia Grunau aprašytoji Pa- 
tulo, Perkūno ir Patrimpo triada. Ji šiek tiek panaši į Upsalos 
trejetą - Odiną, Torą ir Freirą (karo dievas, griaustinio dievas ir 
falinis malonumų teikėjas), bet smarkiai skiriasi dievų atributai 
(Odinas turėjo ne kaukoles, o ginklus, Toras vaizduojamas val- 
dingas, o ne ugninis, o didžiulį Freiro falą susieti su pienu lakina- 
ma Patrimpo gyvate įstengtų nebent prisiekęs Freudo šalininkas). 
Todėl, nepaisant Wilhelmo Mannhardto ir kitų mokslininkų 

pastangų diskredituoti Grunau informaciją kaip Adomo Brėme- 
niečio liudijimu paremtus prasimanymus, į ją privalu žiūrėti rim- 
tai, nes ji atspindi senovės baltų teologiją. Nors Grunau ir galėjo 
būti susipažinęs su tuomet dar nespausdinta Adomo Gesta (gal 
matė rankraščio kopiją ar girdėjo kokį perpasakojimą) ir, nepai- 
sant jo paties etnogenezės teorijų apie skandinavišką kilmę - greta 
įrodytų vikingų įsiveržimų į Rytų Prūsiją (laidojimai laivuose ir 
pan.), - kur kas protingiau būtų jo pateikiamas žinias gretinti su 
specifiniais baltų duomenimis. Prūsų Romuvos krivį (ar Grunau 
minimą krivį iš Rikojoto) bei analogiškus dvasininkus Lietuvos 
kulto centruose reikėtų laikyti XIII-XIV a. žynių luomo atsto- 
vais, o stilizuoto trinario indoeuropietiškojo pagonių panteono 
egzistavimas prieš pat krikščionybės įvedimą čia lygiai toks pat 
įmanomas, kaip ir pačioje Upsaloje keletu šimtmečių anksčiau. 
Labai ginčytinas ir keblus klausimas, ar šis panteonas patyrė ko- 
kių nors difuzinių germanų įtakų. Kadangi apie tai patikimų duo- 
menų nėra, baltų tradicijas racionalu laikyti iš esmės autentiškomis. 
Taigi Grunau atrodytų lyg ir kokia jungtis tarp „savo akimis 
mačiusių“ liudytojų eros ir senienų mėgėjų laikotarpio. Jis patei- 
kė mums, tegu ir iškraipytą, pagonių religijos struktūros fragmen- 
tą, o toji religija XVI a. jau buvo negrįžtamai prarasta. Jo sekėjams 
teliko kartoti tai, kas jau buvo parašyta, arba rankioti dar užsili- 
kusias liaudies tikėjimų nuotrupas, tad nenuostabu, jog jų užra- 
šuose randame painią visokiausių dievybių maišatį. Tai primena 
skirtumą tarp tokio metraštininko, kaip Adomas Brėmenietis, ir 
enciklopedininko, kaip Snorris skandinavų tradicijoje. 
Didžiulėje bažnytinių dokumentų, senovinių traktatų, etno- 
grafinių, geografinių ir istoriografinių raštų bei lingvistinių vei- 
kalų gausybėje nuo 1530 iki pat beveik 1700 m. randame įvai- 
riausių dievavardžių, pavyzdžiui: Ukapirmas („Pats pirmasis“, 
dangaus dievas), Svaikstikas (saulės dievas), Aušautas (gydyto- 
jas), Autrimpas (jūros dievas), Patrimpas (upių dievas), Bardai- 
tis (jūreivių dievas), Pilvytis (derliaus dievybė), Pergrubrius (pa- 
vasario dievas), Puškaitis (žemės dievas, etimologiškai galbūt 
artimas vedų Pūšanui ir graikų Panui), Perkūnas (griaustinio ir 

lietaus dievas) ir Pikulas (jo vardas rašomas itin įvairiai), kuris 
aiškinamas tai kaip „Plutonas“, tai kaip „Furijos“, tai kaip „pra- 
garo ir tamsos dievas“ ar „oro dvasių dievas“. Šiuose tekstuose 
pasitaiko dar daug ir kitų „žemesniosios mitologijos“ atstovų var- 
dų bei epitetų, bet pirmiau pateiktas sąrašas yra itin puikus tam 
tikro jau krikščionybės laikų „pogrindinio“ panteono pavyzdys. 
Be kai kurių iš anksto nuspėjamų saulės kulto liekanų bei jūros 
dievybių kontingento, jį iš esmės sudaro gydymo bei derlingumo 
dievai (tarp jų ir Patrimpas), o priedo - dar Perkūnas ir Pikulas. 

Patrimpo vardas onomastinių sąsajų turi ne vien su Autrim- 
pu, bet ir su XV a. Natrimpe. Teonimų kamienas trimp- (pats 
savaime neaiškus), atsižvelgiant į priešdėlių varijavimą, turėtų ro- 
dyti ryšį su vandens sfera bei derlingumu. 

Senovės prūsų dievo, atitinkančio lietuvių Perkūną ir latvių 
Pėrkėns, vardą Dlugošas suprato kaip „Žmogžudį (Mušėją)“, ta- 
čiau senovės prūsų žodis percunis reiškia „griaustinį“, o lietuvių 
kalba perkūnas ir perkūnija yra įprasti bendriniai žodžiai griausti- 
niui ir audrai pavadinti. Šaknis *per(k*/g)-, reiškianti „mušti“, yra 
išlikusi lietuvių žodyje perti, rusų prat' „plakti“, armėnų har(k)- 
„smogti“. Daiktavardinė protoforma *per(k*/g)o/u- reiškė „smū- 
gį“, o išplėstine prasme - „mušėją“. Pridėjus „augmentinę“ te- 
onimų priesagą *-n0-, sudarytas *Per(k*/g)o/u-no- „[griaustinio) 
smūgis“ arba „[dieviškasis] mušėjas“ bei išvestinis būdvardis 
*per(k“/g)o/Ju-nyo- „kurį griaustinis muša“. Į šią kategoriją įeina 
ne vien lietuvių Perkūnas, senovės skandinavų Fjėrgynn, vedų Par- 
Janya- ir senovės rusų Perunu (apie kurį dar bus kalbama toliau), 
bet ir gotų fairguni „kalnas“, senovės rusų peregynja „miškinga. 
kalva“, keltų ir romanų Hercynia „ąžuolų gūbrys, ąžuolynas“ bei 
lotynų guercus „ąžuolas“ (< *perk“u-0-) - žodžiai, kaip nors susi- 
ję su uolėtomis ir miškingomis aukštumomis, į kurias dažnai trenk- 
davo žaibas ir todėl jos būdavo skirtos dievui „Mušėjui“!. 


' Kiti galbūt giminiški žodžiai yra hetitų peruna „uola“ ir sanskrito parvata- 
„kalnas, akmens luitas“. Žmonės tikėjo, esą žaibas galįs „apvaisinti“ kai kurias 
uolienas (titnagą, kvarcą) bei medžius (ąžuolą, eglę) tam tikra ugnine substancija, 

Pikulas bus aiškiai išstūmęs Patulą. Pastarojo vardas galėtų 
reikšti ką nors panašaus į „požemį“ (plg. dar sanskrito pūtalam 
„požemio pasaulis“), o Pikulo — sutampa su lietuvių žodžiu 
pikulas „velnias“ bei latvių pikals „pagoniškas dievas, demonas“ 
ir yra sietinas su lietuvių piktas, pykti. Matas Pretorijus savo De- 
liciae Prussicae [1] (1690) pateikiamą ilgą įvairiausių dievybių 
sąrašą baigia pabrėždamas, kad „ne visi šie dievai vienodai ge- 
rai šaltinių paliudyti; pirma kitų neginčijamą pirmenybę reikia 
teikti tiems trims, kuriuos jie labiausiai garbino Romovėje Piku- 
lo, Perkūno ir Patrimpo vardais“; taigi matome, kad Pikulas už- 
ėmė Grunau (ir ankstesnių šaltinių) minėto Patulo vietą, be to, 
skirtingai nuo Grunau vartoto varianto Rikojotas čia vėl grąži- 
nama istorinė Romovė. 


dėl to juos trinant galima įžiebti ugnį. Užtat iš veiksmažodžio „mušti“ daromi 
daiktavardžiai, reiškiantys „kalvą“, „akmenį“ ir „ąžuolą“, bei atvirkščiai - akme- 
nų pavadinimai neretai tampa dievų ginklų vardais (Toro Mjolnis, iš pradžių 
tikriausiai reiškęs girnų akmenį [plg. anglų mil! „malūnas“], buvo hamarr „kū- 
jis“, bet senovės skandinavų kalba hamarr reiškė ir „akmenį“ ar „uolą“; jis gimi- 
ningas rusų kamen" „akmuo“. Šie žodžiai artimi graikų akmėn „meteoras, prie- 
kalas“, lietuvių akmuo, vedų ašman- ir „Avestos“ asman- „akmuo, uola; 
[akmeninis dangaus] skliautas“, senovės persų asman- „dangus“; Indra, kuris 
„tarp dviejų akmenų įžiebdavo ugnį“, ašmanor anar agnim jajūna |RV 2.12.3]), 
be savojo vajra-, į demonus svaidydavo dar ir ašman- bei panata- [RV 7.104.19]). 
Ugniai įžiebti naudojami akmenys bei lazdelės, kuriuos reikėdavo daužyti arba 
trinti vieną į kitą, kėlė įvairių asociacijų su lytine sueitimi ir vaisingumu: ant 
nuotakos kelių padėtas Mjolnis akivaizdžiai simbolizavo falą (plg. 11 sk.). Ugni- 
nė iranėnų hvarna įkūnijo ejakuliaciją ir spermą (plg. 6 sk.). Tiek vedų pasas-, 
tiek graikų pėos ir lotynų pėnis yra kilę iš indoeuropietiškos šaknies *pes- „trin- 
ti“, vartotos hetitų kalboje kaip veiksmažodis bei išvestine pesna- „vyras, vyriš- 
kas“ forma. Homero ir Hesiodo posakis „[kilęs ne] iš ąžuolo, [ne] iš akmens“ 
implikavo antropogoninį prasidėjimą (Odisėja 19.163), taigi reiškė „grįžimą į 
pradžią niekur nenukeliavus“ (Teogonija 35), žodžiu, „niekur nepakliuvus, vel- 
tui“ (/liada 10.126). Trakų mitas apie Semelę, kurią nutrenkė žaibas (Pindaras, 
Olimpijos odė 2.25-26) ar kurios vaiką priėmė Dzeuso žaibų ugnis (Euripidas, 
Bakchantės 3; 8 sk., 9 pastaba), yra fulguralinės hierogamijos, kuri „tapo neval- 
doma“, atvejis; auksinis Danajės lietus reiškia kiek kuklesnį dieviškosios seksu- 
alinės energijos išsiliejimą. Mituose apie griaustinio dievą juntama ta pati per- 
kūnijos ir žaibų įtampa: abiem atvejais mirties grėsmė yra susijusi su apvaisinančia 
drėgme. 

Norint perprasti indoeuropietiškąją baltų panteono struktū- 
rą, labai svarbu teisingai suvokti ir įvertinti Patulo-Pikulo vaid- 
menį. Bandžiusi juo pasinaudoti krikščioniškoji demonologija 
nelabai žinojo, ką su juo daryti: tai buvo požemio demonas ir drau- 
ge -skraidančių mirusiųjų dvasių dievas, ir požemio, ir oro būty- 
bė. Tačiau ši abejonė ir padeda atkurti tikrąją Patulo-Pikulo pri- 
gimtį. Lietuviškas jo atitikmuo Velinas (Velnias, dabar vartojamas 
krikščionių piktajai dvasiai pavadinti) yra giminingas žodžiui vė- 
lės ir senovinei deivei Veliuonai; 1629 m. Sirvydo žodynas Velnią 
jau tapatina su „Piktis“. Lietuvių folkloro Velinas yra vienaakis, 
klastingas, piktas ateitį pranašaujantis vėlių dievas, o šios kovoja, 
medžioja ir žygiuoja danguje; be to, jis dar ir korimo bei paka- 
ruoklių viešpats. Šitiek duomenų apstu, kad galėtume Veliną ti- 
pologiškai lyginti su vienaakiu Hangaguo Odinu ir su senovės ger- 
manų Wutanes her. Po Simono Grunau aprašytuoju ir Gūnterio 
Grasso atgaivintuoju mirties dievu bei demonologijos ir folkloro 
velniu slypi pagrindinė baltų panteono figūra, kurios vardas Pi- 
kulas reiškia „pyktį, įsiūtį“, taip būdingą ir Odinui, ir kurios ant- 
rasis vardas Velinas glaudžiai siejasi su senovės skandinavų va/r, 
reiškiančiu žuvusiųjų kariuomenę. Regis, tokia glaudi suverenaus, 
su magija ir mirtimi susijusio dievo ir karingojo audros dievo po- 
ra yra keletui kaimyninių Šiaurės Europos tautų grupių būdingas 
dalykas (plg. Odiną-Torą ir galbūt Esų-Taranį). Patulo ryšima 
balta skepeta iš tiesų gali būti toji trūkstama grandis tarp plačia- 
kraštės Odino skrybėlės ir Rudros turbano Indijoje (plg. 11 sk.). 

Latvių tradicija apskritai nėra tokia archajiška ir turtinga, kaip 
Rytų Prūsijos ir Lietuvos, išskyrus vieną išimtį: didžiulis latvių 
dainų, užrašytų jau tik XIX a., lobynas unikaliais duomenimis 
pagausina šiaip jau baltuose gana skurdų indoeuropietiškųjų re- 
liktų kiekį. Latvių dainos pateikia itin reikšmingą trečiąją Dieviš- 
kųjų dvynių mitų, paliudytų daugiausia indų vedose ir senovės 
Graikijoje (plg. 4 ir 8sk.), dimensiją. Šių dainų posmuose du (kar- 
tais ir daugelis, nes latvių kalboje dviskaita yra išnykusi) raiteliai, 
vadinami Dieva dėli „Dievo sūnūs“, peršasi Saulės dukteriai (Sau- 
les meita) ir išgelbsti ją skęstančią. Šis bruožas gali būti seniausios 

mitologemos dalis (juo remiantis, Ašvinai su Dioskūrais buvo 
„įdarbinti“ nuolatiniais gelbėtojais). Stai pora būdingų posmų 1š 
gausaus latvių dainų klodo: 


Div' svecites jūra dega Dvi žvakelės jūroj dega 
sudrabina lukturos; sidabrėlio sietynuos; 

tūs dedzina Dieva dėli, jas degina Dievo sūnūs 
Saules meitu gaididami. Saulės dukros laukdami. 
Saules meita jūru brida, Saulės dukra jūron brido, 
vainadzinu vien redzėja. vainikėlį vien regėjo. 
Iriet laivu, Dieva dėli, Irkit laivę, Dievo sūnūs, 
glabiet Saules dvėseliti! gelbėkit Saulės“ dvaselę! 
Dieva dėli klėti cirta, Dievo sūnūs klėtį statė, 
zelta spūres spūrėdami; aukso gegnes keldami; 
Saules meita cauri gūja, Saulės dukra vidun ėjo, 
kū lapina drebėdama. it lapelis drebėdama. 


Tai pats seniausias modelis, nuo kurio vėliau nukrypstama 
vengiant mitinės poliandrijos (lieka tik vienas Dieva dėls arba, 
priešingai, atsiranda dvi ar daugiau kaip dvi Saulės dukterys) ar 
kitokiu būdu įvedant vieną jaunikį (Aušrinę ar Vakarinę žvaigž- 
dę [astralinės Dieva dėli interpretacijos], Mėnulį, Perkūną). Ve- 
dų variantuose Sūrjai į vyrus irgi kartais tenka Soma (RV 10.85) 
arba Pūšanas (RV 6.58.4). Lietuvių tradicijai taip pat žinomi Dievo 
sūneliai ir Saulės dukterys, tačiau su jais, deja, siejama palyginti 
mažai įtikimų mitinių sutapimų (aišku tik tiek, kad po bendra 
baltų „Deivas „Dievas“ figūra šiuo atveju slypi indoeuropiečių 
dangaus dievas *Dyėws). Latvių dainose gali būti ir daugiau dar 


* Saules meita gali būti vadinama tiesiog Saule (baltų kalbose šis žodis yra 
moteriškosios giminės), lygiai kaip vedų mituose saulės dievo Surya duktė, be 
Duhita Suryasya, dar vadinama moteriškosios giminės forma Sūrya. 

neatrastos indoeuropietiškos medžiagos. Labai archajiška, tačiau 
vėlai užfiksuota baltų tradicija lyginamajai mitologijai ligi šiol yra 
savotiška paskutinė riba. 

Slavai buvo „sueuropinti“ kone tūkstantmečiu anksčiau negu 
baltai. Taip įvyko paprasčiausiai todėl, kad VI a. jie įsiveržė į 
Vidurio Europą ir prasiskverbė į Balkanus ligi pat Graikijos - ši 
migrantų banga atkartojo ankstesnius kas penki šimtai metų vy- 
kusius keltų ir germanų antplūdžius. Bohemijoje slavų yra likę ir 
iki šiol, o dabartinė Vokietijos ir Lenkijos siena palei Oderį yra 
vos truputėlį į rytus nuo tolimiausios slavų įsiveržimo ribos - El- 
bės (Berlynas ir Drezdenas yra slaviški pavadinimai). Slavų at- 
vertimas į krikščionybę kiek užtruko, ir dėl geografinių priežas- 
čių tikėjimą jie priėmė ne tiek iš Romos, kiek iš Bizantijos: 
apaštalai Kirilas ir Metodijus 863 m. pradėjo nuo Moravijos; Bul- 
garija „oficialiai“ krikštijosi 885 m., o Rusija - 988 m. Romos 
bažnyčios įtaka Vakaruose pasiekė Lenkiją (kuri formaliai 
krikštyta 966 m.), tuo tarpu Šiaurės Vokietijoje dar ir XII a. te- 
begyvavo pagoniškas vakarų slavų tikėjimas. Dėl šios priežasties 
atsiradęs vėlesnis kultūrinis susiskaldymas (kurį ir šiandien dar 
liudija kroatų ir serbų priešprieša) smarkiai kliudė raštu užfik- 
suoti ikikrikščioniškąsias slavų tradicijas. Lotyniškosios Vakarų 
bažnyčios įtaka nulėmė įvairius klasicistinius iškraipymus, tokius 
kaip slavų tariamasis Olimpas, XV a. sukurtas Dlugošo. Vos ke- 
letas pačių seniausių kronikininkų (Thietmaras Merseburgietis 
[apie 1015 m.], Adomas Brėmenietis [apie 1075 m.|, Helmoldas 
[apie 1170 m.], trys Bambergo vyskupo Otto biografai [apie 
1150 m..], Saksas [14 knyga|, Knytlinga Saga [apie 1265 m.|) pa- 
teikė šiek tiek tikrų žinių apie vakarų slavų tikėjimus. Balkanuo- 
se padėtį sunkino vėlyvesnis islamiškasis antsluoksnis. Tik paly- 
ginti nuo Europos atskirta Rusija sukūrė reikšmingą ekleziastinę, 
vienuolynų analų (ypač Kijevo Didžioji [Nestoro] kronika, siekianti 
1110 m.), juridinę (Russkaja Pravda) ir herojinę epinę literatūrą 
(1187 m. Sakmė apie Igorio žygį, bylinos), kuri yra svarbiausias 
senosios mitinės slavų tradicijos šaltinis. Jos duomenis dar papil- 
do turtingas slavų folkloras, šiuolaikiniams vakariečiams iš dalies 

pažįstamas iš muzikinės kūrybos (nuo miškų mergelės vilos ir ug- 
nies paukštės iki pavasario šventės). 

Nors Vakarų įtaka Rusijos beveik nesiekė, ankstyvaisiais is- 
toriniais laikais čia nestigo kitokių įtakų. Pati slavų protėvynė buvo 
kažkur ties vakarinėmis Rusijos sienomis, o pietų Rusijos stepė- 
se gyveno virtinė iranėnų genčių (skitai, sarmatai, alanai). Bal- 
tai-slavai, trakai-frigai ir indoiranėnai yra gretimos indoeuro- 
piečių tarminės grupės, kurias apėmė patys vėlyviausi bendrieji 
indoeuropiečių kalbiniai pokyčiai (ypač gomurinių priebalsių pa- 
latalizacija, pavyzdžiui, rusų slovo vs. graikų klėos). Šios grupės 
turi didžiulį bendrų socialinių, religinių ir juridinių leksemų skai- 
čių, ir tie žodžiai visiškai skiriasi nuo 3 skyriuje bei vėliau mūsų 
aptartų sutapimų tarp labiausiai į rytus ir į vakarus nutolusių in- 
doeuropiečių kalbų. Tie sutapimai yra protoindoeuropietiški ar- 
chaizmai, nepriklausomai vieni nuo kitų išlikę pačiuose indoeu- 
ropiečių viseto pakraščiuose. Tuo tarpu baltų-slavų bei 
indoiranėnų izoleksemos yra regioniniai naujadarai, o specifinius 
sutapimus tarp iranėnų ir slavų galima įtarti esant kaimyninių 
kultūrų tarpusavio skolinimosi arba iranėnų įtakos slavams re- 
zultatą. Antra vertus, Rusios valstybę su Novgorodu šiaurėje ir 
Kijevu pietuose IX a. įkūrė skandinavų vikingai (variagai), ku- 
riems rūpėjo apsaugoti savo upių kelius ir pervalkas, iš Baltijos 
per Juodąją jūrą vedančius į Bizantiją. Nors oficialusis Sovietų 
šovinizmas jokiu būdu nenorėjo pripažinti, kad Šventąją Rusią 
įkūrė kažkokie svetimšaliai plėšikai, seniausių legendinių valdo- 
vų vardai bei kiti duomenys neginčijamai rodo skandinavišką jų 
kilmę; drauge išauga ir potencialios vikingų įtakos oficialiajai re- 
tojo Ibn Fadlano aprašytas kilmingo „ruso“ sudeginimas laive, 
kurį jis matęs 921 m. prie Volgos upės: per šias apeigas buvo 
atliekami sudėtingi skandinavų pavyzdžio ir gyvulių aukojimai, o 
sena „mirties angelu“ vadinama žynė ritualiniu būdu nužudė 
apsvaigintą tarnaitę (plg. kartu laive sudegintus Baldrą ir Naną 
[11 sk.], Briunhildos susideginimą drauge su Sigurdu ir Gunildos 
mirtį drauge su Asmundu [Saksas, 1 knyga|). Vis dėlto, kad ir 


458 


viena akim žvilgčiodami į skitus, o kita - į variagus, senovės slavų 
kultūrai suprasti privalome labiausiai remtis nedaugeliu rusiškų 
duomenų. 

Ankstesniuose skyriuose jau šmėkščiojo nemažai baltų-sla- 
vų, trakų-frigų ir indoiranėnų leksikos atitikmenų: vedų Indra-, 
protoslavų *jedru „stiprus“ (< žindros); vedų svayambhu-, tra- 
kų-frigų Sabazios, senosios bažnytinės slavų svobodi „savaran- 
kiškas, laisvas“ (galbūt čia dar priskirtinas germanų genties, sve- 
bų, pavadinimas Suėbi); vedų mėdhira-, „Avestos“ manzdra., 
senosios bažnytinės slavų modru, rusų mudryj „Išmintingas“; 
„Avestos“ spanta-, senosios bažnytinės slavų svętu, rusų svjatėj, 
lietuvių šventas; vedų Bhaga-, senovės persų baga-, rusų bog(u) 
„dievas“ (plg. frigų Bagaios [Dzeuso epitetas] ir rusų božij „die- 
viškas“). 6 ir 8 skyriuose matėme, kad vedų veiksmažodį sam- 
vid-, kuris nusako pomirtinį šeimos susijungimą ir yra graikų Ha- 
des pamatas, atitinka rusų svidet-sja „pasimatyti“; įprastinis 
atsisveikinimo posakis do svidanija („iki pasimatymo“), ištartas 
ant mirties slenksčio, mitologine bei etimologine prasme turėtų 
reikšti „iki pasimatymo Hade“ (< *Smwida-). 9 skyriuje buvo 
nurodyta, kad rusų rnir(14) yra giminingas vedų Mitra-; jo pradinė 
reikšmė yra ne taika kaip „karo“ antonimas, o veikiau socialine 
sutartimi nustatomas „taikus sambūvis“. Russkaja Pravda varto- 
jamas mir(u) reiškia „gyvenvietę, miestelį“, o apskritai rusų kal- 
boje šis žodis įgavo makrokosminę „pasaulio“ reikšmę. Kaip ro- 
do populiarus sovietinis šūkis mir miru „pasauliui - taiką“, taikos 
drumstėjai gali būti ne vien miestelio policijos, bet ir Jungtinių 
Tautų galvos skausmas. Ši semantinė jungtis („taika“ > „gyven- 
vietė“) atitinka atvirkščią senovės rusų goji „taika, pasitikėjimas, 
draugystė“ (plg. iz-goji „išvarytas iš bendruomenės“ ) ir vedų gaya- 
„buveinė, pragyvenimas“ ryšį („taika“ < „gyvenvietė“ ). 

Kiti palyginimai nėra tokie akivaizdūs. Skirtingai nei baltai ir 
indai, slavai, kaip ir iranėnai, vietoj indoeuropiečių ždeywos „die- 
vui“ pavadinti vartoja bogu. Tam tikrą sustingusį *Dyews atspin- 
dį matome slavų žodyje, reiškiančiame „lietų“ (rusų dožd, seno- 
sios bažnytinės slavų duždi < *dus-dyus „blogas dangus“; plg., 

pavyzdžiui, lotynų diž/s/ „po giedru dangum, dienos šviesoje“). 
Antra vertus, nebo, iš pradžių reiškęs „debesį“ (vedų nabhas-, 
graikų nėphos, lietuvių debesis), pasislinko į semantinę „dangaus“ 
nišą, panašiai kaip ir daugelyje kitų kalbų (hetitų nepis-, „Aves- 
tos“ nabah-, senovės airių nem, latvių debess). Slavų žodis divu, 
lygiai kaip ir persų div („Avestos“ daėva-), reiškia „demoną“ — 
taigi jis gali būti skolinys iš kurios nors iranėnų tarmės. Sakmėje 
apie Igorio žygį (Slovo o polku Igoreve) minima mitinė būtybė Di- 
vas - budri rytų stepių dievybė, kovojusi su rusų karžygiu; Divas 
puola (pažodžiui „verčiasi ant, slegia“) rusų žemę (zemlja), norė- 
damas ją užkariauti. Nors epinės formulės paprastai būna pasto- 
vios, sustabarėjusios, vargu ar verta čia ieškoti palyginimų su lieps- 
ninguoju trakų-frigų Dzeusu (Divu), užgriūvančiu nelaimingąją 
Semelę (Zemlja), nes gimtąją žemę niokojantis užpuolikas tikrai 
nieko bendro neturi su jokia hierogamija (dažnai frigų kapų už- 
keikimuose gretinamais dios ir zemelo/s] remtis neverta, nes net 
ir jų reikšmė neaiški [ „dangus“ ir „žemė“ ar „dievas“ ir „žemie- 
tis“, t. y. „žmogus“?|). 

Daugelio slavų dievybių žinome kone vien vardus, o ir tie daž- 
nai neaiškūs. Dar turime šiek tiek ikonografinių bei kultinių duo- 
menų ir beveik visai nėra mitų. Kadangi įvairios slavų kalbų gru- 
pės pirmajame tūkstantmetyje buvo labai panašios, apmaudu, kad 
vakarų ir rytų slavų mitologijos duomenys taip smarkiai skiriasi 
(apie pietų slavus išvis beveik nieko negirdėti). Iš Šiaurės Vokie- 
tijoje gyvenusių vakarų slavų dievybių geriausiai žinomas Sven- 
tovitas, kurio šventyklą, buvusią Baltijos jūros Riūgeno saloje, 
Arkonoje, 1169 m. sugriovė Danijos karalius Valdemaras I ir jo 
arkivyskupas Abšalomas. Helmoldas, Otto biografai, Saksas, Knyt- 
linga Saga ir archeologų tyrinėjimai patvirtina ten stovėjus ketur- 
kampę septyniasdešimties pėdų pločio šventyklą raižytomis sie- 
nomis ir dvidešimt aštuonių pėdų aukščio statulą su keturiomis 
galvomis - dvi iš priekio ir dvi iš užpakalio. „Daugiaveidžiai“ bu- 
vo ir Karentijos (palei dabartinį Garzo miestą) šventyklos Riūgene 
dievai: Rujevit turėjo septynis veidus, Porevit — penkias galvas, o 
Porenutius — keturis veidus ir penktą - ant krūtinės (Knytlinga 

Saga tą pačią trijulę vadina Rinvit, Turupit ir Puruvit; Turupit čia 
atitinka dievą Tarapita, kurį Henriko Latvio Livonijos kronika mini 
buvus estų Osilijos saloje). Visi trys Bambergo vyskupo Otto biog- 
rafai rašo apie tikriausiai trigalvį dievą Triglavą, garbintą Ščeci- 
ne ir Voline, Pomeranijoje, o islandiškasis šaltinis dar užsimena 
apie Riūgeno Černaglovį „Juodagalvį“, primenantį Helmoldo 
Černebogą „Juodąjį dievą“. Ebo rašytoje Otto biografijoje užfik- 
suotas Gerovitus (= Jarovitas) prie Havelio upės ir Volgastas — 
pakrantėje tarp Riūgeno ir Ščecino. Užsimenama dar ir apie die- 
vybes Provę ir Pripegalą. Šaltiniai rašo slavus turėjus šventyklas, 
po atviru dangum stovėjusius stabus, ir net keletą kartų pakarto- 
ja įvairiose šventvietėse buvus šventą, likimą pranašaujantį arklį. 
Kai kurių dievų vardai, pavyzdžiui, Triglavas, tėra jų savybes nu- 
sakantys apibūdinimai, o kiti teonimai sudaryti iš segmento -vit, 
sujungto su būdvardžiais, pavyzdžiui, svetu „šventas“ (Sventovi- 
tas) arba jaru „smarkus“ (Jarovitas). Atrodo, kad šiuose vėlyvuo- 
se šaltiniuose tikruosius dievų vardus bus pakeitę jų apibūdini- 
mai. Thietmaras Merseburgietis (6.23), priešingai, apie 1015 m. 
paminėjo vienintelę dievybę, turinčią onomastinį rytų slavų ati- 
tikmenį: tai Zuarasici, garbintas Riedegoste, Meklenburge, kur 
jis buvęs svarbiausias iš visų išraižytų, šarvuotų stabų, vaizduo- 
jančių įvairius dievus. Kad ši figūra maždaug ties tūkstantmečio 
riba vakarų slavams iš tiesų buvo labai reikšminga, patvirtina ir 
1008 m. rašytas šv. Brunono Kverfurtiečio laiškas Vokietijos im- 
peratoriui (vėliau paskelbtam šventuoju) Henrikui II, kur jis 
pragmatiškajam monarchui priekaištauja, kam tas iš savanau- 
diškų paskatų susidėjęs su stabmeldžiais slavais ir einąs prieš 
krikščionį Lenkijos karalių Boleslovą Narsųjį. Pasak Brunono, 
„Zuarasiz diabolus“ - pernelyg jau keista draugija karaliaus glo- 
bėjui šventajam Mauricijui. Adomas Brėmenietis (2.21) Riede- 
gostą vadina Retra, o dievą - Redigastu; pasak Helmoldo (1.21 
ir 1.52), tai esąs Radigastas. Akivaizdu, kad šis žodis buvo die- 
vo epitetas („Džiugus šeimininkas“ ar panašiai); taip galėjo bū- 
ti vadinama ir jo kulto vieta, o vėliau šis pavadinimas nustelbė 
tikrąjį dievo vardą. 

Rytų slavų Zuarasici atitikmuo pasirodo maždaug po šimt- 
mečio - tai Svarogu, aiškinamas kaip „Hefaistas“. Pasak senovi- 
nio rusiško intarpo, pridurto prie Bizantijos kronikininko Jono 
Malalos teksto, jis esąs Dažibogu („Helijo“) tėvas. Vėlyvesniuo- 
se šaltiniuose vartojama deminutyvinė forma Svarožiči jau visiškai 
atitinka Zuarasici. Tačiau šis greičiausiai su ugnimi ir saule susi- 
jęs dievas neaiškios reikšmės vardu nebuvo svarbiausioji panteo- 
no figūra. Jis neminimas tarp dievų, kurių stabus oficialiosios ru- 
sų pagonybės saulėlydžio laikais, 980 m., Vladimiras pastatė ant 
kalvos palei Kijevą: tai buvo Perunu, Khursu, Dažibogu, Stribogu, 
Simariglu (visi vyriškosios giminės) ir deivė Mokoši. Medinis Pe- 
runo stabas sidabrine galva ir auksiniais ūsais turėjo atitikmenį 
Rusios šiaurėje, Novgorode, kur ant kalvos stovėjo Perynja (arba 
Peryni, Peruni). Kai 988 m. Vladimiras pasikrikštijo, Kijevo sta- 
bai buvo nuversti, sudaužyti ir sudeginti. Peruną pririšo arkliui 
prie uodegos, mušė ir valkiojo žeme, o galiausiai įmetė į Dniep- 
rą. Novgorode stovėjęs jo stabas irgi atsidūrė Volchovo upėje. 

Vladimiro dievų sąrašas įdomus pirmiausia tuo, kad jame 
ryški Peruno pirmenybė, pabaigoje atsiranda moteriškosios gi- 
minės Mokošė ir visiškai neminimas dar vienas svarbus senovės 
rusų dievas - Velesas arba Volosas. Du kiti dievai, Chorsas ir 
Semarglas, iš pažiūros atrodytų kaip šiuolaikiniai skoliniai iš per- 
sų: Xoršid „Saulė“ ir stebuklingasis paukštis Simorgas. Dažbo- 
gas ir Stribogas abu turi elementą -bogu; pirmasis tikriausiai 
yra sudurtinis „veiksmažodinis“ epitetas, pažodžiui „Duoda tur- 
tą“ (< *Dūdhi-bhagos), čia -bogu reiškia ne „dievą“ (< „dalyto- 
ją“), bet turi kitą pirminę - „dalies“ - prasmę (plg. bogatu „ap- 
dovanotas dideliu turtu, turtingas“, ubogu „skurdžius“ ir vedų 
bhūga-). Taigi slavų Daždi-bogu primintų vedų kreipinį į dievus 
datū vasu „gėrybių davėjas“, o Stribogu galėtų reikšti „Gėrybių 
barstytoją“ ar „Turto skleidėją“. Įmanomos ir kitokios etimo- 
logijos (pavyzdžiui, Stribogu < *P/a]tri-bhagos „Dievas Tėvas“), 
bet visos jos nepatikimos ir tik papildo iš esmės neaiškių dalykų 
skaičių. Sakmėje apie Igorio žygį rusai poetiškai vadinami „Daž- 
bogo vaikaičiais“, o vėjai yra „Stribogo vaikaičiai“. Matome, kad 

šių dievų, kaip ir vakarų slavų dievybių, tikruosius vardus jau 
užgožė epitetai. 

Mokošė „Drėgnoji“ (plg. rusų mokryj „šlapias“) yra kitas Ma- 
ti Syra Zemlja „Motinos Drėgnosios Žemės“ pavadinimas. Tai 
slaviškasis su vandeniu susijusios derlingumo deivės atitikmuo, 
semantiškai giminingas tiek vardui *Harahvaiti, tiek jos „kole- 
gės“ iš „Avestos“ Anahitos epitetui Ardvi. 

Velesas/Volosas (pastaroji forma iš *Velsu) Didžiojoje kroni- 
koje vadinamas Volosu ir drauge su Perunu yra dieviškasis kele- 
to X a. sudarytų tarpvalstybinių Rusijos ir Bizantijos sutarčių liu- 
dininkas. Jis apibūdinamas kaip skotiji bogu „galvijų dievas“ arba 
„turtų dievas“ (skotu „galvijai“ < „turtas“; plg. senovės skandi- 
navų skattr „lobis“ ). Galėtume šį variagų valdovų priesaikų dievą 
įtarti esant skandinaviškos kilmės; galbūt jo vardas sietinas su 
Volsi - šventuoju arklio falu, kuris, dideliam šv. Olafo pasibjau- 
rėjimui, buvo vartojamas norvegų būrimuose derlingumui ska- 
tinti. Vis dėlto kur kas įtikimiau lyginti šį dievą su lietuvių Veli- 
nu. Liaudies religijoje mirties dievas nesunkiai gali įgyti chtoniškų 
„turtų valdovo“ bruožų, tuo tarpu jo gilesnė, „pranašo“ prigimtis 
atsispindi Sakmėje apie Igorio žygį, kur dainius vadinamas „Vele- 
so vaikaičiu“. Kaip ir baltiškasis jo atitikmuo, *Vel/(e)su turėjo 
būti šiek tiek homologiškas Odinui, tad variagų kultūrinio ant- 
sluoksnio paveiktas galėjo tapti slavišku šio vertiniu. 

Perunas - vienintelė slavų ir rusų dievybė, apie kurią galima 
šį tą tikresnio pasakyti. Formaliuosius jo vardo aspektus jau ap- 
tarėme, siedami jį su lietuvių Perkūnu. Perunu atspindi *Peraw- 
nos, lygiai kaip latvių Pėrkėons yra kilęs iš *Perk“awnos - abiejuo- 
se išlaikytas pamatinio u- kamieno balsis, o *Per(k*/g)ūn(y)o- (su 
alternatyviu ikiderivaciniu w pailgėjimu) matome žodyje Perkūnas 
bei rusų Perynja (kalva prie Novgorodo, Peruno šventvietė) ir 
peregynja „miškinga kalva“. Dar Prokopijus, imperatoriaus Justi- 
niano karo vado Belizarijaus sekretorius (De bello Gothico [2] 
3.14, apie 550 m.), rašė, kad vyriausiasis slavų dievas esąs žaibų 
valdovas, kuriam jie aukoją galvijus ir kitokius gyvūnus. Rusų 
folklore taip pat nestinga pasakojimų apie Peruną: pavyzdžiui, 

kaip jis ant kalno nudobęs gyvatę ir išleidęs galvijus ir vandenis 
(plg. Indrą) arba kaip sukdamas milžiniškas girnas sukėlęs griaus- 
tinį ir pažėręs ugnines akmens skeveldras (t. y. žaibus; plg. tikėti- 
ną Toro kūjo Mjolnio etimologiją bei giminingus „girnų“ pavadi- 
nimus, taip pat akmenį, įstrigusį paties Toro galvoje per kovą su 
Hrungnuu [11 sk.]). Nenuostabu, kad bet koks variagų ir rusų sin- 
kretizmas Torą būtų sutapatinęs su Perunu, o krikščioniškoji tau- 
tosaka paslėpė jį po ugniniu vežimu važinėjančio biblinio lietaus 
sukėlėjo Elijo (Iljos) kauke. Lietaus prašymo burtai buvo svarbi 
liaudiškųjų Peruno apeigų dalis; ypač jie ryškūs Balkanų slavų 
(bei kaimyninių šalių - Rumunijos, Albanijos, šiaurės Graikijos) 
folklore: tai Perperunos* ritualas, kai nuoga, žalumynų ir gėlių 
girliandomis pasipuošusi paauglė mergaitė atlikdavo lietaus šo- 
kį, panašų į dervišų. Tas pats ritualas kitaip dar vadinamas Dodo- 
la - šis vardas primena ne tik Perkūno eufemizmą Dundulis, bet 
ir šventąjį Dzeuso orakulo ąžuolą Dodonėje, Epyre. Perperuna 
yra (reduplikuotas) moteriškosios giminės išvestinis žodis, pada- 
rytas iš Peruno vardo, ir šiuo atžvilgiu ji atitinka skandinavų Fjor- 
gn (< *Perk“ūni) - greta Fjorgynn (< *Perk“unos), lietuvių Per- 
kūnija - iš Perkūnas ir graikų Kerauniū - gebenėmis apsikaišiusios 
Semelės vardą (Sofoklio Antigonė 1139; Euripido Bakchantės 6), 
gretintiną su Zeus Keraunės „Dzeusas Žaibas“ (Inscriptiones Gra- 
ecae [3] 5.2.288, Arkadija, V a. pr. Kr.). Tyrinėtojai jau seniai 
įtarė, kad esama ryšio tarp Perunu ir graikų keraunos „žaibas“, o 
p ir k nesutapimas žodžių pradžioje buvo laikomas „tabuistiniu 
varijavimu“. Keraunos galima aiškinti veiksmažodžiu keraizo 
„griauti, naikinti“, bet sąsajos su Dodone ir Semele reikalautų 
ieškoti platesnės, ne vien graikų, lyginamosios medžiagos. Pir- 
miausia į akis krinta Dzeuso epitetas terpi-kėraunos, tikriausiai 
reiškiantis „žavintis žaibu“, nors čia reikėtų tikėtis formos *iemp- 
si-kėraunos (plg. Terpsi-khėrė „Žavinti šokiu“). Terpi-kėraunos pa- 
našus į argi-kėraunos „turintis greitą [ar spindintį] žaibą“ - tai 
sudėtinis savybinės reikšmės žodis. Lygiai taip pat galėtume pra- 


* Kituose šaltiniuose šis žodis rašomas peperuna ir pan. 


464 


dėti nuo aliteruoto, pusiau reduplikuoto *perk“i-peraunos „tu- 
rintis mušantį žaibą“, kuris dėl tos pačios p : k kaitos, dėl kurios 
atsirado, pavyzdžiui, graikų skepto- (< *spekyo-; plg. lotynų spe- 
cio-) arba lietuvių kepti (< *pek“-; plg. sanskrito pac-) ir kumstė 
„kumštis“ (< *k“mpst- < *pnk"st-), pavirto į *k"erpi-peraunos. Šį 
virtimą dar lydėjo realiteracija, tad susidarė *k"erpi-keraunos. Vė- 
lesnis laipsniškas formalus lūpinio gomurinio garso kitimas į :- 
(plg., pavyzdžiui, tėttares „keturi“ ir Mikėnų ge-to-ro bei lotynų 
guattuor) suformavo ferpikėraunos su nauju vyraujančiu variantu 
keraunos. Taigi Graikija šiuo atveju, regis, įsilieja į bendrą teoni- 
minį ir tipologinį kontinuumą, per trakus-frigus siekiantį slavus 
bei baltus ir toliau - germanus bei indus. 

Didžioji kronika savo ruožtu papildo indoeuropiečių mitų, vir- 
tusių diachroninėmis dinastijų sagomis, bylą. Kijevo valstybės is- 
toriją nuo variagų kunigaikščių atvykimo 862 m. iš Skandinavijos 
iki Vladimiro krikšto 988 m. gaubia legendų ūkana — panašiai 
kaip Livijaus aprašytąją Romos valdovų dinastiją. Pasak Nesto- 
ro, miglotą dinastijos pradininką Riuriką (dar dubliuojamą Sinė- 
jaus ir Truvoro) pakeitė jo bendražygis ir giminaitis Olegas 
(< *Helgi), kuris tapo vienvaldžiu valdovu ir Riuriko sūnaus Igo- 
rio regentu. Olegas nuolat vadinamas veščij „kerėtoju“; jis yra ne 
tiek karys, kiek karo reikalų manipuliatorius, 0 jo sudarytos su- 
tartys patvirtinamos sakraliniu būdu. Tai epinė figūra, savo var- 
du ir savybėmis panaši į kitą epo būrėją - Volgą (volkhv; žr. to- 
liau). Olegas pasižymi tiek Odiną, tiek Romulą primenančiais 
bruožais, kuriuos iš dalies gal bus paveldėjęs iš Riuriko, bet sykiu 
panėšėja ir į „taikingąjį karalių“ Numą - 912 m. savo valdymo 
apogėjuje jis apibūdinamas taip: I živjaše Olegu miru imea ko vse- 
mu stranamu „Ir gyveno Olegas taikoje su visomis šalimis“. Igo- 
ris, kurio vardas taip pat variagų kilmės (< *Yngvarr), priešingai, 
buvo žiaurus, kraugeriškas karys, panašus į Tulą Hostilijų. Tuo 
tarpu jo įpėdinis - kilnus ir garbingas kovotojas Sviatoslavas. Šie 
du valdovai priklauso dviem skirtingiems karių tipams, kuriuos 
„Mahabharatoje“ įkūnija Bhyma ir Ardžuna - atitinkamai Vajaus 
ir Indros sūnūs. Sviatoslavo sostą paveldi Jaropolkas; pasakojime 

apie jį minimas badas ir gražuolė žmona, kurią pagrobia vėliau 
šventuoju paskelbtas Jaropolko brolis Vladimiras. Čia galima įžiū- 
rėti epizuotą mitinę trečiojo luomo figūrą bei tam tikrą ryšį su 
Dioskūrų „moters problema“. Tad pasirodo, jog iki pat staigaus, 
pagoniškąją tradiciją nutraukusio krikšto 988 m. dinastinė Ru- 
sios valstybės „istorija“ tebuvo epinė kronika, panaši į Livijaus 
veikalus ir Firdousi Karalių knygą. 

Mitų virtimą sagomis galima stebėti ir epinėje rusų tradicijo- 
je. Bylinos (,„buvę įvykiai“) yra žodiniai epiniai kūriniai, užrašyti 
nuo XVII a. iki pat šių laikų; geriausiai jos išlikusios pačioje Ru- 
sijos šiaurėje. Jose veikia tam tikri pastovūs veikėjai, vadinamieji 
staršie bogatyri „vyresnieji karžygiai“, atėję iš mitinės, priešistori- 
nės praeities; garsiausieji iš jų — tai Volchas (arba Volga) Vses- 
lavjevičius, Sviatogoras Kolyvanovičius ir Mikula Seljaninovičius. 
Tėvavardžiai čia nereiškia tiesioginės giminystės, tai veikiau yra 
antrieji vardai ar apibūdinimai. Seljanin reiškia „kaimietį, vals- 
tietį“, o Mikula yra „antžmogis“ artojas, valantis žemę ir taikiai 
plėtojantis žemdirbystę. Kolyvanovičius yra slaviškas suomių ir 
estų mitinio galiūno Kafevo(s) vardo atspindys - greičiausiai su 
juo buvo sutapatintas kalno milžinas Sviatogoras; didelis, stam- 
bus ir ne itin gudrus Sviatogoras („Šventasis kalnas“) tokį vardą 
gavo tiesiogine prasme sustingęs po mirties. Volchas (plg. volkhv 
„burtininkas“ ) iš pradžių buvo titulas, vartotas greta tikrojo var- 
do Vseslavas, bet vėliau asimiliuotas su alonimu Volga (< *Olig-; 
plg. aukščiau apie Olegą). Volchas pasižymi okultine išmintim, 
sugeba keisti pavidalą, o svarbiausioji jo savybė - khitrost' mud- 
rost' „gudrumas [ir] išmintis“; jis pats nesikauna, tačiau stebuk- 
lingu būdu aprūpina asmeninę savo kariauną (družina) ir meist- 
riškai jai vadovauja. Volchas yra antgamtiniu būdu pradėtas 
slibino sūnus, jo gimimą lydėjo užtemimas ir žemės drebėjimas, 
jis greitai išmoko gyvulių kalbą - visa tai primena ne tik skandi- 
navų Odiną, bet ir kitus „odiniško“ tipo herojus, pavyzdžiui, Si- 
gurdą ir Helgį. Daugelis tokių sutapimų yra arealiniai difuziniai 
tautosakos motyvai, jų negalima priskirti nei grynai rusiškai, nei 
„importinei“ variagu tradicijai, tačiau kai kurie iš jų struktūriškai 

reikšmingi: pavyzdžiui, tai, kad Volchas yra ne tik burtininkas, 
bet dar ir manipuliatorius, primetantis savo valią kitiems kovoto- 
jams, išskyrus griozdiškąjį galiūną Sviatogorą. Šis yra puolamas 
iš abiejų socialinės skalės pusių: jam netgi buvo uždrausta vaikš- 
čioti žeme, kadangi Mati Syra Zemlja (artojo Mikulos globėja) 
neįstengė pakelti jo svorio. Sviatogoras yra savotiškas rniles Otiosus — 
lyg ir „jaunųjų“ karžygių į atsargą išleistas kovotojas. Jis taip pat 
jungia senąją kartą su jaunaisiais bogatyri, susitelkusiais apie Vla- 
dimiro dvarą Kijeve (Dobrynia Nikitičium, Alioša Popovičium ir 
kt.), o ypač su didžiausiu iš jų - Ilja Muromiečiu. Bylinose vienin- 
telis Ilja palaiko draugiją šiaip jau nuolatos vienišam Sviatogo- 
rui. O šis, prieš mirdamas ir pavirsdamas kalnu, kvėpuodamas, 
putodamas ir prakaituodamas perduoda jaunajam bendražygiui 
savo galią ir svorį - Ilja visa tai įkvepia arba nulaižo. Vienoje 
bylinoje pasakojama ir apie Iljos pagydymą: ilgą laiką jis tebuvo 
luošas neturtingų valstiečių sūnus, kol trys klajojantys piligrimai 
davė jam stebuklingų vaistų, nuo kurių jis ne tik pasveiko, bet ir 
tapo karžygiu. Piligrimai pasakė, kad jis galįs stoti į kovą su bet 
kuo, tačiau privaląs vengti grumtynių su Sviatogoru, kurį Žemė 
vos pakelia, su Mikula - Matuška Syra Zemlja numylėtiniu, ir su 
Volga, apdovanotu khitrost' mudrost'. Šis epizodas atrodo nelygi- 
nant koks iniciacijų reliktas: draudžiama nusižengti trims visuo- 
menės sluoksniams, kad netaptum trigubu nusidėjėliu kaip In- 
dra - žodžiu, tai trijų dalių kario „ištikimybės priesaika“. Bylinoje, 
pasakojančioje apie paskutinius tris jau seno Iljos žygius, šis kar- 
žygys atsiduria kryžkelėje, kur trys rodyklės žada jam arba mirtį, 
arba vedybas, arba turtus. Pasukęs pirmuoju keliu, Ilja pats iš- 
guldo savo užpuolikus. Pasukęs antruoju, jis pergudrauja klas- 
tingą viliokę, kurios lova yra spąstai, vedantys į belangę, ir išlais- 
vina visą būrį carų, anksčiau tapusių jos klastos aukomis. Leidęsis 
trečiuoju keliu, jis įgyja turtus ir už juos pastato Kijeve didingą 
katedrą, o paskui palaimingai numiršta. Taigi Ilja išvengia karį 
persekiojančių pavojų ir pagundų (mirties, moterų vilionių ir pa- 
pirkinėjimo), paversdamas visa tai didvyriškumu ir dorybėmis: 
įveikia piktadarius, nubaudžia klastūnę, grąžina valdovams sostą 

ir nusipelno Dievui. Visa tai rodo Ilją esant karių luomo figūrą, 
galbūt net epinį mitinių Peruno bruožų įsikūnijimą: kaip ir pasta- 
rasis, jis traukė į kalnus, laidė ąžuolą skaldančias strėles, panašiai 
kaip krikščioniškasis Peruno eponimas šventasis Ilja skraidė pa- 
debesiais ir naikino visokius pabaisas - pavyzdžiui, įveikė Solovej 
Razbojnik „Lakštingalą Galvažudę“. Tiesa, Ilja Muromietis taip 
pat neišvengė tarptautinių pasakų žabangų ir it koks Rustamas — 
Suhrabą, Hildebrandas - Hadubrandą ar Kuchulinas - Konlaną 
nukovė savo sūnų Sokolniką. Tačiau Ilją tikrai galima laikyti sla- 
viškuoju indoeuropiečių kario figūros variantu[...]. 


Spausdinama iš: J. Puhvel, Lyginamoji mitologija, Vilnius, 2001, p. 222-238. 


ALGIRDAS JULIUS GREIMAS 


TAUTOS ATMINTIES BEIEŠKANT (1990) 


VELNIAS IR KALEVELIS 
I. Įžanginės pastabos 


Šio rašinio tikslas - bandyti išspręsti vieno iš trijų suvereninių 
lietuvių religijos dievų, užimančio indiškojo Varunos poziciją, pro- 
blemą. Kandidatų į šią garbingą vietą yra du: Velnias ir Kalevelis. 

XIII a. slavų kalba rašytose kronikose paliudytas Kalevelis yra 
privilegijuotas „istoriškumo“ atžvilgiu: jo dokumentiniai paliu- 
dijimai yra patikimi, jis šia prasme net keliais amžiais „senesnis“ 
už Veliną. Jo silpnoji pusė: net du kartus minimas XIII a., jis po 
to galutinai išnyksta iš rašytų dokumentų. 

Velinas, atvirkščiai, raštuose pasirodo tik XVI-XVII a., ir tai 
jau tik krikščioniškojo Šėtono funkcijose. Jam orumo, tiesa, su- 
teikia R. Jakobson, laikydamas Veliną fonetiniu Varunos atitik- 
meniu: šį fonetinį argumentą tučtuojau sukritikuoja G. Dumėzil, 
vis tik tuo pačiu įvesdamas Velino vardą ir jo bylą į tarptautinių 
diskusijų areną. Šią bylą dargi šiek tiek palaiko ir J. Dlugosz, XV a. 
viduryje suvereninių lietuvių dievų sąraše įrašydamas jo romė- 
niškąjį atitikmenį - Vulcanus, žinomą kaip požemio kalvį. Tokio 
dievo, požemio valdovo, galimumą lietuvių religijoje sutvirtina ir 
prūsiškojo Patulo (pažodžiui: „Požeminio“ ) buvimas. Pagaliau lie- 
tuviškoje etnografinėje medžiagoje dažnai sutinkamas ir Velnių 
valdovo - požemio kalvio įvaizdis. 

Taigi į vieną vietą yra net du rimti kandidatai. Pasidaro dar 
sunkiau, kad jųdviejų figūratyvinės funkcijos identiškos: Velnių 
karalius yra kalvis, o Kalevelis vien tik savo vardu jau nurodo sa- 
vo prigimtį. 

Folkloriniai pasakojimai ir tikėjimai dažnai dirgina tyrinėtojo 

vaizduotę. Juose, kaip jau gana plačiai apie tai buvome užsiminę 
savo bandymų rinkinyje Apie dievus ir žmones, dažnai kartu su- 
tinkami velniai ir kalviai, kurie tai draugauja, tai pešasi, tai vieni 
kitus apstatinėja. Vienas ryškus jų santykių bruožas: kalvis apsta- 
to velnią ir išgauna iš jo geležies suliejimo paslaptį. 

Šis faktas ir nulėmė mūsų apmąstymų kryptį: velnias ir kalvis 
yra ne tik vieno ir to paties amato bendrai, kalvis yra ne tik velnio 
gizelis, - jis, amato išmokęs, atsisako gerbti toliau savo meistrą, 
pasidaro „ponu ant savęs“. 

Užtenka tada tik išryškinti šią bendrą jų santykių schemą, per- 
kelti ją į dieviškąjį pasaulį ir, pasiėmus ją savo darbo hipoteze, 
rinkti apie ją visus galimus mitologinius ir etnografinius duome- 
nis, pamažu atstatant vieną lietuviškųjų dievų gyvenimo ir jų is- 
torijos epizodą. Toks ir yra šio rašinio tikslas. 


II. Kaulinis Diedas 
1. Stebuklinės pasakos fonas 


Šis nuolatinis varžymasis tarp velnio ir kalvio, pasiekęs savo 
aukščiausią laipsnį kalviui išgavus geležies gaminimo paslaptį, išsi- 
vysto į poleminę situaciją, pasireiškiančią žūtbūtine kova dėl val- 
džios jiems bendroje jų galios srityje. 

Tokią velnio ir kalvio - ar, teisingiau pasakius, Velini ir Kale- 
velio - santykių dramatizaciją nušviečia keletas mitinių pasakoji- 
mų, iš kurių pirmuoju galima įrašyti herojaus kovą su Velnių Ka- 
raliumi, pasakoje vadinamu Kauliniu Diedu, drauge nurodant 
Geležinį Kalną kaip jo gyvenamąją vietą!. 


' J. Basanavičiaus užrašytą LP, I, 65-72 variantą pasirinkome dėl jo archajiš- 
kumo, kitaip sakant, dėl nemažo skaičiaus sunkiai išsiaiškinamų mitologinių pro- 
blemų. Kiti to paties autoriaus duoti variantai, pavyzdžiui, LP, II, 82-86; LP, II, 
121-123; LP, II, 73-85; LP, III, 41—47 nieko ypatingai naujo neatneša. Perso- 
nažas, kuriam užrašomas namie nepaliktas sūnus. nepastovus: tai gali būti „juo- 
das vyras“, „ponaitis“, „raudonas gaidys“. Jis dažnai padeda karaliui karą laimėti. 
Velnių karalius, dažnai autonomiškas, atskiras veikėjas, gali vadintis Liucipieriumi 

Šis mitinis pasakojimas, kaip tai dažnai pasitaiko lietuvių žo- 
dinėje tradicijoje, randamas įterptas į bendrą gana komplikuotos 
stebuklinės pasakos schemą, kurios atskiri motyvai lengvai at- 
pažįstami kaip stereotipinės folkloro formos. Imkime, pavyzdžiui, 
kad ir herojaus su Velnių Karaliumi susitikimo pretekstą: dar tė- 
vo velniui pažadėtas kaip „namie nepaliktas“, bet rastas, jau dvi- 
dešimtį metų sukakęs, jis pats vyksta pas Kaulinį Diedą su juo 
išsiaiškinti, - tai žinomas tautosakos motyvas. Tą patį galima pa- 
sakyti ir apie Velnių Karaliaus buveinės ieškojimą, aplankant vie- 
ną po kitos tris „bobas“, apie ežere besimaudančių devynių gul- 
bių-velniūkščių epizodą, pasibaigiantį jauniausios velniūtės 
susimylėjimu su herojumi. 

Atvykus pagaliau į Kaulinio Diedo - kurį herojus viename 
iš variantų tiesiog vadina savo „tikruoju tėvu“, nes jam jis esąs 
užrašytas juridinio įsūnijimo aktu, - dvarą ir paprašius pas jį 
velniūtės rankos, karalius, kaip paprastai tokiais atvejais atsi- 
tinka, tris kartus išbando pretendentą. Normalu taip pat, kad 
tokiuose išbandymuose iš tiesų visas neįvykdomas užduotis at- 
lieka jo vietoje herojaus pagalbininkė, šiuo atveju - velniūkš- 
tė: šitoks veiklos būdas herojui nei garbės neatima, nei jo nuo- 
pelnų nesumažina. Suprantama tuo pačiu, kad Velnių Karaliaus 
„Isūnytas“ herojus, vedęs priedo dar jo dukterį, gali tapti jo 
įpėdiniu. 

Tik kantriai išlukštenus ir į šoną atidėjus šiuos antraeilius 
elementus galima prieiti prie tiesiogiai mus dominančio miti- 
nio branduolio, kuris pasireiškia herojaus kovos su Kauliniu Die- 
du forma. 


ar Juodaknygiu, jo žmona, jei jis tokią Luri, tada bus Ragana. Pagrindinis herojui 
duotas uždavinys - prajodinti žirgą arba eržilą (priedo dar kumelę, jei Velnių 
karalius turi žmoną). Lazdos vietoje kartais pasirodo kančius ar rykštės. Pasa- 
kojimas po pergalės pastoviai baigiasi pabėgimu su velniūkšte. 

2. Velinas ir akmens 


Herojui, velniūkštės padedamam, atlikus pirmuosius du ne- 
įmanomus uždavinius, Velnių Karalius jam pažada pagaliau sa- 
vo dukterį: 


„Gerai, žente, - sako Kaulinis Diedas, - kad šitą darbą padarei: pramankšty- 
si dar rytoj mano eržilą ir galėsi eiti namon: ana, kur du akmens ant kalno guli, 
kad vieną akmenį ketvertas nepavežtų, nusirisi į kalvę, nusikalsi lazdą pasimušt 
eržilui“. 

„(Herojus tai atpasakoja savo sužadėtinei) ji atsakė: „dabar tai vargas!.. Tai 
ne eržilą, ale jį patį teks pramankštyti!“ 

„(Herojus ir velniūtė pasikeičia drapanom). Jo toj merga nusirito tuodu 
akmeniu į kalvę, nusikalė akmeninę lazdą ir pareina švituodama. Kaulinis Die- 
das, pasivertęs eržilu, stovi tvarte: ji įėjo, išsivedė eržilą laukan, užsėdo ir joja, o 
eržilas vis augštyn keliasi išnešt ir užmušt, o ji duoda tuoj lazda vis į galvą, neda- 
leidžia išsikelti. Kaip sušilo eržilas, kaip pelė, parjojo ji namon“. 


Šis mitinis epizodas, iš arčiau pažvelgus, pasirodo kaip atski- 
ras, autonomiškas pasakojimas: jis ne tik aprašo lemiamą kovą, 
bet ir išryškina sąlygas, kuriomis jinai gali įvykti. Abu kovos daly- 
viai turi būti kvalifikuoti, t. y. turi įrodyti, kad jie tinkami tam 
žygiui ir kad jie naudoja geriausias priemones kovai laimėti. Vel- 
nių Karaliaus atveju jo pasirengimas dvikovai pasireiškia jo pasi- 
vertimu į eržilą: šitokiu pavidalu, kaip matysime kiek vėliau, jis 
įkūnija savo kariškąsias dorybes. Jo priešo - mūsų herojaus kva- 
lifikavimas savo ruožtu reikalauja atskiro išbandymo: prieš sto- 
damas į kovą, jisai turi įrodyti esąs geras, nepaprastas kalvis. 

Dar daugiau. Kalvystė atrodo tasai bendras bruožas, kuris riša 
abu mūsų protagonistus: kalvė yra Velnių Karaliaus dvare, ant 
Geležinio Kalno, o mūsų herojus turi atsiritinti akmenis, nusikalti 
iš jų lazdą ir ta lazda sutramdyti eržilą-velnią. Tai atlikęs, nors ir 
velniūtės padedamas, jis taps Velnių Karaliaus žentu, jo, nors ir 
netiesioginiu, įpėdiniu. 

Herojaus pasirengimas kovai nusikalant lazdą - tai dažnai pa- 
sitaikantis įvaizdis lietuvių pasakų tradicijoje. Iš pirmo žvilgsnio 
stebina tik tai, kad jo lazda mūsų atveju vadinama ne geležine, 

kaip tai paprastai būna, oakmenine. Tuo labiau kad ir nukalama 
ji nuridenus į kalvę du didžiulius akmenis. 

Šią paviršutinę anomaliją nesunku suprasti prisiminus pasto- 
vius Velino ryšius su akmenimis. Dar pačioje pasaulio tvėrimo 
pradžioje Velinas-Lucius sukuria akmenis, kurie kyla ir auga iš jo 
spjaudalų, grasindami užgožti Dievo sukurtus žolynus, arba kito- 
je versijoje jisai tiesiog „užsėja žolę akmenine sėkla“ (LT, IV, 423- 
4). Dievas, pasiųsdamas Šalną, jų augimą, tiesa, sustabdęs: ki- 
taip visa žemė būtų į akmenį pavirtusi (Slanč., Sakmės, 246; TD, 
IV, 278). 

Suprantama tad, kad viskas, kas atsiranda požemyje ar iš viso 
žemės viduriuose, yra Velnio reikalas ir jam priklauso: iš žemės 
iškasti anglys vadinami juk akmens anglimis (ar kūlių anglimis 
LKŽ: J.), joje randama nafta, naudojama kaip žibalas, vadinasi 
akmens aliejumi (LKŽ: LL95). Suprantama taip pat, kodėl žmo- 
nių apgyventose, kultūrinėse erdvėse velniai pasirenka savo bu- 
veine pirtis, jaujas, malūnus, maltuves - tai vis įmonės, varomos 
akmeninių krosnių, akmeninių girnų pagalba. 

Tuo labiau nereikia pamiršti, kad geležies liejimas ir jos ap- 
dirbimas yra vietinė pramonė, kad iš vietinių pelkių rūdos ketus 
Lietuvoje buvo lydomas nuo žilos senovės iki XIX a. pabaigos 
(MažĮoji] L[ietuviškoji] Tlarybinė)] Enc[iklopedija|, II, 130). Ži- 
nant, kad tokios rūšies pelkės buvo išimtinėje velnių globoje, ne- 
nuostabu, kad tiek rūdos kasimas, tiek geležies liejimas yra jų 
žinioje, kad, mūsų atveju, Geležinis Kalnas yra Velnių Karaliaus 
buveinė, kad jame randama „akmenų“, tinkančių geležiai gamin- 
ti: „Čia geležinė žemė, iš jos gali geležį dirbti“ (LKŽ: Dg), sakoma, 
kartu sutinkant, kad „geležinis“ ir „akmeninis“ gali būti sinoni- 
mai: „Tokios geležinės, akmeninės žemės čia (kietos)“ (LKŽ: Prn). 

Šitokiame Velino galios kontekste nėra nuostabu, kad jo ka- 
ralystėje sutinkama rūda ar geležis vadinamos, pagal tikrąją jų 
prigimtį, akmenimis. Paaiškėja taip pat ir kita detalė - nurody- 
mas nusiridenti du akmeniu vienai lazdai nusikalti: juk, kaip ma- 
tėme, tiktai suliedindamas į vieną daiktą du geležies gabalus kal- 
vis įrodo savo mokėjimą suvaldyti geležį (v. Apie dievus ir žmones). 

Kiek ilgiau reikėjo apsistoti ties akmenų priklausomybės ir 
geležies gamybos klausimais, norint atkreipti dėmesį ne tik į ge- 
ležies svarbą viduramžių feodalinėje visuomenėje tiek ginklų 
gamybai, tiek arklių kaustymui, bet tuo pačiu ir į akmenų kūrėjo — 
Velino ir geležies apdirbėjo Kalevelio svarbias, suverenines pozi- 
cijas lietuviškų dievų panteone. 


3. Diedai 


Išsiaiškinus Velnių Karaliaus rezidencijos pavadinimo Geležinis 
Kalnas priežastis, lieka dar vienas neišspręstas klausimas: kodėl 
karalius vadinamas iš pirmo žvilgsnio nesuprantamu Kaulinio Die- 
do vardu? Bandant į jį atsakyti, tenka mums kiek nukrypti nuo 
tiesaus teksto analizės kelio. 

Diedas, diedukas „yra tėvo tėvas, t. y. bočius“*, o platesne pras- 
me šis žodis iš viso nusako senosios kartos žmogų, tiek amžiumi, 
tiek išmintimi jau kiek atitrūkusį nuo kasdieninio gyvenimo ir jo 
darbų. Tačiau žodžio prasmė vėlgi keičiasi, kai stebėtojas, apra- 
šinėdamas Melagėnuose lapkričio mėn. keliamą apeiginę puotą, 
sako: „Kolei valgo patys, tai visko po biskį deda į krepšį ir neša 
diedam“ (LMD, I, 630/30). Skaitytojas supranta, kad tuo būdu 
puotos valgio dalis skiriama elgetoms, bet kartu ir nujaučia - pa- 
gal tai, kad kiekvieno patiekalo dalis čia pat atskiriama - lyg ir 
simbolinį „diedų“ dalyvavimą pačioje puotoje. 

Imkime kitą pavyzdį: prieblandai, prietemai nusakyti, be jo- 
kio reikšmės skirtumo, vartojami frazeologizmai diedai kampuos 
(LKŽ) ir ubagai kampuos (LKŽ: Klvr). Tačiau tas pats stereoti- 
pas, kurio rėmuose galima diedus pakeisti ubagais, įveda kaip sub- 
stitutus dar kitas, neabejotinai mitines būtybes - su naktimi pa- 


2? LKŽ: J. Pagal K. Būgą, I, 336; II, 161, diedas yra gudiškas XII-XIII a. 
skolinys pagal atitikmenį ded- : died-. Toks gudiškas pakaitalas dar nereiškia, 
žinoma, kad pati institucija irgi yra skolinta: ji galėjo vystytis arba paraleliai - 
vienos valstybės rėmuose, arba autonomiškai. Tik gilesnės atskiros - lietuvių ir 
gudų - šių institucijų studijos galės leisti svarbesnį jų palyginimą. 

kampėse atsirandančias pabaisas baužus (LKŽ), babaušius (LKŽ) 
ir pan. Pažymėtina dar priedo, kad tas pats babaušis „baidyklė“ 
savo ruožtu gali būti vartojamas elgetai pavadinti (LKŽ). Iš visos 
šios sinonimų grandinės: 

diedai-ubagai-babaušiai 

matyti, kad diedai suprantami, iš vienos pusės, kaip nepakan- 
kamai specializuotos mitinės būtybės, bet kad jie kartu yra, iš ki- 
tos pusės, ir iš kitų žmonių išsiskirią, lyg ir „šventi žmonės“. 

Šis diedų ir ubagų artimumas rodo, kad visuomenė juos pri- 
ima kaip tarpininkus tarp žmogiškojo „šiapus“ ir dieviškojo „ana- 
pus“. Lietuviškieji elgetos, nors jie ir vargingai gyvena, anaiptol 
nėra krikščioniški „nuskriaustieji ir pažemintieji“, kurie, ištiesę 
ranką, prašo išmaldos. Jų socialinė funkcija - melstis, t. y. įeiti į 
palankius santykius su dieviškuoju pasauliu, bet jie meldžiasi tik 
tada, kai jie patys yra maldomi, t. y. „užpraš(omi), kad melstųsi, 
duodant auką, išmaldą“ (LKŽ): „Užmaldyki ubagus, kad mels- 
tųsi, t. y. duok ant maldų“ (LKŽ). Santykis tarp maldančiojo 
(=duodančio ant maldų „diedus“, t. y. išmaldą, LKŽ) ir maldi- 
ninko, pusiau dvasininko, pusiau burtininko, kurį smulkiai ap- 
rašo Praetorius (Mannhardt, 558, passim) nėra pagrįstas „mie- 
laširdyste“, o kontraktualiniais santykiais. 

Pamažu besigilinant į ubagų funkcijas ir jų socialinį statusą 
ryškėja dviejų institucijų - ubagystės ir kunigystės - paralelizmas: 

„Ana maldė kunigus, ubagus, kad melstųsi, t. y. davė alužnas“ 
(LKŽ:J). 

„Ir ubagus maldžiau, ir mišias pirkau — nieko nepamačijo“ 
(LKŽ:Lkv). 

Šias dvi socialines klases sugretinti leidžia ne tik jų funkcijų — 
tarpininkavimo tarp šio ir ano pasaulio - tapatumas, bet ir jų vi- 
suomeninė padėtis, išryškėjanti jų teise rinkti metinius, dovanų 
forma išsilaikiusius mokesčius. Pagal šią paprotinę teisę, vadina- 
mą kalėdojimu, kalėdoti, t. y. rinkti duoklę dovanų forma, galėjo 
tik dvi „šventų žmonių“ kategorijos - kunigai ir ubagai (LKŽ: 
PPr 77). Nepavykus po apkrikštijimo įvesti Lietuvoje visuose 
Vakaruose įsisenėjusią bažnytinę dešimtinę, katalikų dvasiškija, 

pradėjusi įsigalėti didžiųjų kunigaikščių daromų žemių ir valsčių 
dotacijų dėka [ir, kaip dvasininkų pavadinimas kunigais tai rodo, 
prilyginta žemvaldžių ir pasiturinčių bajorų klasei?], pasinaudojo 
tuomet dar gyvu pasėdžių* papročiu, išlaikydama ir išplėsdama jį 
kaip bažnytinę duoklę kalėdojimo forma. 

Užtat ir tos pačios paprotinės teisės taikymas kitai, šalutinei 
„pavargusių“ šventų žmonių klasei - elgetoms atrodo tuo 
reikšmingesnis. Šio rašinio paskirtis neleidžia išplėsti argumen- 
tacijos paremti mūsų tezei, pagal kurią elgetos, kaip socialinė gru- 
pė, atstovauja, tiesa, jau sunykusiai, degraduotai, bet autentiškai 
senosios lietuvių religijos dvasininkų klasei, tačiau yra daug faktų, 
rodančių, kokią svarbią vietą jie užėmė sociokultūrinėje žmonių 
galvosenoje ir kasdieninėje praktikoje: užkastą lobį suradęs žmo- 
gus trečdalį jo atskiria elgetoms, sėją pradedąs artojas savo mal- 
doje dalį derliaus žada ubagams, bitininkas per Kalėdas medų, 
skirtą tik bičiuliams, nėščioms moterims ir duoklei, duoda ir uba- 
gams, jaunamartė per vestuves einanti bučiuoti elgetų rankas (Bu- 
račas „Kupiškėnų vestuvės“, in TD), pagaliau stebuklinėse pasa- 
kose elgetų vaidinama itin svarbiuose reikaluose patarėjų rolė, — 
visa tai lengvai sudaro stambią bylą, padedančią suprasti šios nu- 
skurdusios dvasininkų klasės išlaikytą moralinį autoritetą". 

Šitokiame tad kultūrinės praktikos kontekste reikia suprasti 
diedų arba diedaduonės instituciją (LKŽ). Diedai - tai ne vien tik 
duonos ubagams išdalinimo laikas, kaip kad prozaiškai bandoma 


* Mažvydui kunigas jau reiškia „krikščionių dvasininką“, bet kunigauti dar 
reiškia „viešpatauti“, o kunigė - „kunigaikštienė“. Cf. Lebedys, 206: tėvas jėzui- 
tas rašo, kaip pagonys, dar niekados nematę kunigų, „jį palaikė griežtu, ponų 
siųstu mokesčių rinkėju“. 

* V. K. Jablonskio studija šia tema.. 

* Pažymėtina, kad į ubagus būdavo kreipiamasi tiek „krikščioniškais“, tiek 
„pagoniškais“ reikalais. Cf. „kaip ką pavog, reik ubagus numaldauti ir varpus 
surišti, tada vagį sugaus“ (LKŽ. Užv.). Vagystė, kaip žinoma, priklauso burti- 
ninkų kompetencijai: Praetorius, in Mannhardt, pasakoja tikrą atsitikimą apie 
burtininkę, maldavusią Žemeluko, kad jis padėtų surasti pavogtus jaučius. Cf. 
taip pat: „Aš užmaldysiu ubagų būrį, kad ta žvaigždelė kristų ant jūrų“ (daina) 
LKZ: Lkv. 

juos apibūdinti, bet tam tikra apeiginio valgymo ceremonija, pa- 
stoviai pasikartojanti per visą eilę svarbių metinių švenčių, per 
kurias pašventinamos aukos, vadinamos irgi diedais, paskui 
vežamos diedams „elgetoms“, sėdintiems prie bažnyčių, gyvenan- 
tiems špitolėse (Balys, Kalend. šventės, 148-9). Pagrindinės to- 
kios šventės, atrodo, bus buvę Visi Šventi, Grabnyčios (=Knkštai, 
lietuviški Nauji Metai), Sekminės ir Žolinės (ibid.), tačiau svar- 
biausi buvę Žolinių diedai (vadinami „naujienų dziedai“) ir Visų 
Šventų diedai, kuriuos savo veikalu Dziady išgarsino Adomas Mic- 
kevičius. Pirmieji susieti su nauju derliumi, iš kurio kepami die- 
dai, ir su Žolinių šventės pagrindine paskirtimi - sėklos naujai 
sėjai apžiūrėjimu (ibid.), o antrieji skirti ne tik, kaip tai būtų lau- 
kiama, mirusiųjų pagerbimui, bet ir derliaus globai užtikrinti: „Vi- 
sų Šventėj ubagams reikia duoti rugių duoną už dūšeles ir už gy- 
vą gaspadorių ir gaspadinę, už derlių, nes kitais metais rugiai 
nederės“ (Balys, Kalend. šventės, LMD I 660/210, Tverečius). 

Ši diedų institucija, žiūrint į ją pagal jai priskiriamas funkci- 
jas, iš paviršiaus atrodo lyg ir kontradikcinė: iš vienos pusės, jinai 
glaudžiai susieta su rugių augimu ir jų kasmetiniu atsinaujinimu, 
iš kitos - su mirusiųjų kultu. Šis prieštaravimas tačiau nelaikyti- 
nas esminiu: nereikia užmiršti, kad žiemkenčių rugių gyvenimo 
ciklas skiriasi nuo kitų javų jau tuo, kad jie turi „iškentėti“ žiemą 
po šalčio sukaustyta žeme. Šiuos mirtimi grasinamus rugius tad 
ir saugo, žmonių meldžiama, rugių augimo dvasia, vadinama, tarp 
kitų vardų, ir Diedu (LKŽ: 40 ir 60). Nėra tad nieko prieštarau- 
jančio tame, kad indiferencijuotos, daugiskaita išreikštos mitinės 
būtybės - diedai - rūpintųsi ne tik mirusiųjų „dūšelių“ globa, bet 
ir žiemos-mirties grasinamais javais. 

Reikia vis dėlto pripažinti, kad diedų institucijos pagrindinis 
bruožas - tai mirusiesiems reiškiama pagarba ir iš jų laukiama 
pagalba. Ta pati, speciali auka, vadinama diedais ir susidedanti iš 
trijų duonos bandelių ir mėsos, atsinešama einant į atminimus 
(LKŽ), bet taip pat nešama ir siunčiama elgetoms per Visus Šven- 
tus (cf. Basan., LP II, 108-9). Truputis teologijos padės sugre- 
tinti ir išskirti šias Atsiminimų ir Vėlinių aukas: „Atsiminimai, 

kuriuos už mirusius daro, /ig metų tai už vieną dušę, 0 po metų — 
tai už visas, o tą dušę po metų Ponas Dievs aukščiaus pakėl“ (Ba- 
san., VV, 27). Vėlė, per pirmuosius metus dar artimai susirišusi 
su gyvaisiais, dar asmeniškai ir tiesiogiai bendrauja su šeima ir 
artimaisiais, o metams praėjus, jinai „pakeliama“ į aukštesnį ran- 
gą, bet drauge ir atsitolina, įsiliedama į plačiąją „diedų“ šeimą. 

Šis aukštesnės kategorijos vėlių sutapdinimas su diedais, o die- 
dų su ubagais darosi lengvai suprantamas įvedant diachroninę 
dimensiją. Mūsų dažnai minimas Lasicius, aprašinėdamas miru- 
siųjų gerbimą per /lgių šventę, atitinkančią dabartines Vėlines, sa- 
ko, kad „per šią šventę (žemaičiai) kviečia mirusiuosius iš pilka- 
pių įpirtį irį puotą“, kiekvienam paruošdami po kėdę, rankšluostį 
ir marškinius (De diis, 43). Tuo tarpu trims šimtams metų pra- 
ėjus panašus mirusiųjų pagerbimas įsivaizduojamas jau tik elge- 
tų tarpininkavimo dėka: „Nebėr didesnės apieros (=aukos) už 
mišes ir už pirtį, dėl ubagų iškuriantą, ir už pietus ubagams pakel- 
tus“ (Basan., VV, 27). 

Apgaubdama maždaug tą pačią sakralumo zoną, išsaugodama 
atpažįstamus ritualus, diedų institucija gali būti tobulu degraduotų 
ir sinkretizuotų religinių formų pavyzdžiu: diedai, kaip matėme, - 
tai ir vėlės, ir maldininkai-elgetos, ir pačios aukos, ir aukojimo ri- 
tualai, tai totalizuojantis mitinis konceptas, nurodąs erdvę, kurioje 
mitologas gali bandyti atstatyti senoviškos religijos figūras. 


4. Kaulai 


Ši gana ilga digresija leidžia suprasti, kad Velnių Karaliaus va- 
dinimas Diedu nusako jį, kaip „aukštesnio rango“ mitinę būtybę, 
priklausančią bendrai diedų giminei. Jo apibūdinimas Kauliniu 
lieka, tiesa, dar neaiškus, nors pats santykis tarp velnių ir kaulų 
yra neabejotinas: po tiltu sėdinti Kaulinyčia - tai ne kas kita, kaip 
„Velnias“, mėgstąs patiltėse tykoti pakeleivius“. 


* „Kaulinyčia sėdi po tiltu. neik, pagaus!“ LKŽ: Varn. Žodyno redaktoriai 
be reikalo spėlioja, kad tai būsianti giltinė: kiekvienas tautosakininkas, pagal jo 

Norint išsiaiškinti šį Velnių Karalių specifikuojantį epitetą, rci- 
kia kiek nukrypti į mitinės anatomijos problemas ir bandyti su- 
prasti kaulų užimamą vietą organizme ir jų vaidmenį. Kūno pa- 
dalijimo klausimai, liečią kaulus, iškyla dviem pagrindiniais 
gyvulių aukojimo, kai reikia atskirti dievams ir žmonėms priklau- 
sančios aukos dalis, ir lavonų laidojimo, kai reikia nuspręsti, kas 
deginama ir kas paliekama, atvejais. Į pagalbą čia mums ateina 
palyginamoji mitologija ir būtent naujausi senovės graikų religi- 
jos tyrimai'. 

Gyvulių aukojimo atveju Graikijoje, kaip turbūt ir Lietuvoje, 
laikomasi bendro principo: gyvulių mėsa skiriama žmonėms val- 
gyti, tuo tarpu dievams atitenka pati aukos esencija, jos ekstrak- 
tas - dūmai ir kvapai. Išimtį čia sudaro tiktai kaulai, ypač stam- 
bieji kaulai, kurie Graikijoje stropiai atskiriami nuo mėsos ir 
sudeginami dievams“. Lietuvoje tuo tarpu, kiek tai galima spręsti 
iš turimų nesistematizuotų duomenų, kaulai kartais - pavyzdžiui, 
aukos Dirnstipačiui atveju, - būdavo įmetami į ugnį ir sudegina- 
mi (Lebedys, 205), o kitais kartais - kai aukojama Žemės dievy- 
bėms - užkasami': atrodo, kad vienoks ar kitoks ritualas priklausė 
nuo dievybės, kuriai buvo aukojama, santykių su kosmogoniniais 
elementais. 

Aukojimo ir laidojimo ritualai, nors ir daug kuo panašūs, ski- 
riasi, visų pirma savo funkcija!“: tiek Graikijoje, tiek Lietuvoje 
lavono mėsa buvo deginama, kad tuo būdu jo psyche, jo vėlė leng- 
viau atsiskirtų nuo kūno ir tiesiausiu keliu patektų į pomirtinį 
gyvenimą. Tačiau ir vienur, ir kitur kaulai buvo neleidžiami 


pasirinktą gyvenvietę, atpažins joje velnio giminę. Cf. Basan.. LP, II, 108-9. kur 
velniukas, tupėjęs po tiltu, suvalgo turtingojo brolio diedams vežtus. bet išmes- 
tus „diedus“. 

" M. Dėtienne et J. P. Vernant, La cuisine du sacnfice en pays grec (Paris: 
Gallimard, 1979). 

Š Op. cit., 67: J. V. Vernant, A la table des hommes. 

* Kumpio kaulai, pavyzdžiui, per Velykas užkasami ant ežios ar keturiuose 
sodybos kampuose. 

' J. P. Vernant, op. cit., 63-68. 

sudegti, - ypač stambieji, graikų vadinami „baltieji kaulai“, - o 
atskirai palaidojami. Graikijoje šie kaulai dar buvo gerai ištepa- 
mi taukais. Ar tai buvo praktikuojama ir Lietuvoje, tiesioginių 
žinių, atrodo, nėra, tačiau į pagalbą gali ateiti gerai žinomas sak- 
mių ciklas apie /aumę-raganą, už blogus darbus nubaustą ir nu- 
žudytą, jos lavoną, pririštą ant akėčių, ištampant po plikus lau- 
kus. Sakmė baigiasi pastaba, kad jos kaulai žiemą, saulei šviečiant, 
žiba sniege (arba tiesiog identifikuojami su žibančiu, apšalusiu 
sniegu). Įdomu tai, kad kai kurie šios sakmės variantai vietoje 
laumės kaulų kalba apie jos faukus: substitucija, kuri, kaip ha- 
pax'as, lieka niekuo nepagrįsta, nebent tik priimant implicitinę 
hipotezę, kad kaulai po mirties buvę ištepti taukais (TD, IV, 217, 
passim). 

Kaip ten bebūtų, kaulų likimas vaidina lemtingą rolę mirusio 
žmogaus būklei nustatyti. Posakis „liko tik vieni kaulai“ vartoja- 
mas velnio sudraskytam ir nugalabytam žmogui apibūdinti. Ta- 
čiau tai dar nėra pati blogiausia išeitis, nes būti, pavyzdžiui, sma- 
ko prarytam su kaulais (LT, III, 239) - tai prarasti savo, kaip vėlės, 
individualumą, likti „dūšia be vietos“. Kaulų palaidojimas yra tad 
būtinybė - jau Wulfstanas mini prūsuose buvusią bausmę už kaulų 
nepalaidojimą (V. Pašuta, Liet. valst., 209). Užtat pati didžiausia 
bausmė ir yra, kai „pelenai ant vėjo paleidžiami“ (Davainis, 237 
240). Nelaimė žmogui, jei „svetima žemė (jo) kaulus apraus“ 
(S. Daukantas, Būdas, 163). Vieno kaulų palaidojimo, kaip ma- 
tome, neužtenka, reikia, kad jie būtų palaidoti arti jo šeimos ir 
giminės: žmogus paprastai iš anksto pasirenka vietą, kur jis nori 
„savo kaulus paguldyti“, t. y. būti palaidotas (LKŽ). Taigi kaulų 
palaidojimas ne tik padeda fiksuoti vėlę, išlaikyti jos ryšį su buvu- 
siuoju gyvenimu, bet kartu ir lokalizuoja, „apgyvendina“ ją neto- 
liese arba geriausia - ant pačios bendruomenės ribos, ant šeimos 
lauko ežios. 

Pamažu tad ryškėja ir Kaulinio Diedo kaip teonimo reikšmė: 
tai ne „diedas iš kaulo“, o Kaulų Diedas - mitinė būtybė, kurios 
žinioj yra kaulai, kuris yra palaidotų kaulų valdovas. 

5. Velionis 


Prieš šį teisėtą norą turėti čia pat pas save savo mirusiuosius 
kovoja abidvi krikščionių religijos, ir protestantai, ir katalikai: Prū- 
sų kunigaikštis Georg Friedrich savo 1578 m. gruodžio mėn. 6 d. 
Tilžėje išleistu potvarkiu įsako lietuviams, kurie „sawa numiru- 
siu kunus ing pusta lauka laidoie“, įtaisyti tam tikras aptvertas 
vietas — „schwentorius“!!. Žymiai vėliau, 1737 m., jam atliepia 
Žemaičių vyskupas J. M. Karpis, savo pastoraliniame laiške 
rašydamas: „Netinkamu dalyku laikome, kad Katalikų Bažnyčios 
sūnūs[...] būtų laidojami laukuose ar kitose prastose ir nešventin- 
tose vietose“ (Lebedys, 201). Geram šimtui metų praėjus ir nu- 
mirėlius pagaliau suguldžius į bendras krikščioniškas kapines, se- 
nasis artimųjų laidojimo ant savo žemės ribos paprotys, atrodo, 
dar nebuvo visai užmirštas: „Lydint, atvažiavus pas lauko rube- 
žių, teipogi pas kapinių vartus, numetama biskelį šaudų, kad nu- 
mirusio dvasė čon ilsėtis galėtų“!*. Jei iš kapinių savuosius aplan- 
kyti grįžtančios vėlės ilsisi ant lauko rubežiaus, tai kitos, be krikšto 
mirusių kūdikių „dūšios“, sako, pavirsta į slogučius, kurie naktį 
žmones slogina, o „dienomis paažiais po akmenimis lindoja[...]“ 
(Basan., VV, 202). Nenuostabu tad, kad Lasicius (De diis, 43) 
ten pat apgyvendina dievą Ežiagulį (Ezagulis), į kurį kreipiamasi 
šia lietuviška formule: 

Vielona velos ateik musump und stala! 
kuri - išskyrus tiktai moteriškąją teonimo ginimę - gali būti in- 
terpretuota, sekant K. Būga (RR, I, 516), be ypatingų sunkumų: 

Veliona (?) vėliuos ateik pas mus į stalą! 
kreipimasis, kurį Lasicius, nemokėdamas lietuviškai, taip „išver- 
čia“ į lotynų kalbą: 

Ateik, - sako, - pavalgyti drauge su mumis vėdarų su mirusiais! 


"" Bezzenberger, „Eine neugefundene litauische Urkunde vom Jahre 1578“, 
Altpreuss. Monatschrift, Bd. 14, p. 459, in. Basan., RR, 185. 

"*" E. Lemke, Volksthuemliches in Ostpreussen. 1884-1887, cituojamas in Ba- 
san., VV, II. Cf. Basan., VV, 276. 

Lietuviškasis tekstas tuo tarpu aiškus be ypatingų komenta- 
rų: kvietimas „mirusiųjų prie stalo“, „kėlimas stalų“ — iškilmės 
gerai aprašytos XVIII a. jėzuitų pranešimuose (Lebedys, 211 - 
1723 m., ir 208 - 1718 m.). „Vėlių stalai“ savo ruožtu plačiai Ži- 
nomi dar pervisą XIX a. (Basan., VV, 18). Dievas Ežiagulys kvie- 
čiamas tačiau ne į eilinius „stalus“, bet į stalą, keliamą Vėliuose, 
t. y. Vėlinėse, šventės, kurias Lasicius savo keliu sutapdina su „vė- 
darų švente“ - Skerstuvėmis. 

Pagrindinį sunkumą kelia, kaip jau minėjome, moteriškoji šio 
mirusiųjų dievo vardo giminė. Lasicius šį teonimą mini iš viso tris 
kartus: 

— du kartu - moteriškoje giminėje Vielona, 
apibūdindamas jį kaip 

— deus animarum (vėlių dievas), 

— deus Ezagulis (dievas Ežiagulys) 
ir vieną kartą - vyriškoje giminėje —- Vielonia (gen), įrašytame į 
lietuviškai pateiktą posakį: 

Sikies Vielonia permixlos, 
kuris modernioje lietuvių kalboje atstatomas kaip 

Sikės - Velionio peniūkšlas. 

Matome, kad lietuvių kalbos nemokančiam Lasicijaus skaity- 
tojui nė į galvą neateis šį vėlių dievą laikyti deive. Tačiau net ir 
lietuviškai suprantant šį teonimą kaip Velioną, klausimas anaip- 
tol nebus išspręstas: nei lietuvių mitologijoje, nei folklorinėje li- 
teratūroje negalima rasti net mažiausios užuominos apie kokią 
nors moterišką su mirusiųjų kultu susietą dievybę (nekalbant apie 
Laimos seserį Giltinę, kurios funkcijos aiškiai apibrėžtos). Gana 
atidžiai kadaise svarstę šią bylą (DŽ, 62-4), jos sprendimą taip ir 
palikome atvirą, ir tik dabar, sutikę ryškią Velnių Karaliaus Kau- 
linio Diedo figūrą, drįstame iš naujo šiuo klausimu pasisakyti. Mo- 
teriškosios giminės „vėlių dievo“ vardui priskyrimas mums atro- 
do tik kaip vyriškojo Velionio sumaišymas su Nemuno intaku 
Veliuona, lenkiškai tuo metu rašomu Vielona: tokio hidronimo 
buvimas Lasicijui (ir jo informatoriui) buvo neabejotina šio die- 
vo autentiškumo garantija. 

Lasicijaus minimas „vėlių dievas“, „dievas Ežiagulys“, kvie- 
čiamas Vėlinėse į puotą drauge su mirusiais, žadant jį pavaišinti 
jo mėgstamomis sikėmis, yra tad Velionis, o šis teonimas nėra kas 
kita, kaip sufiksų substitucijos būdu gautas Velino variantas pa- 
gal formulę 

milžinas „Velinas 
milž(ijonis Vel(i)onis 
Turint galvoje, kad Velinas turbūt nuo pat krikščionybės įvedimo 
buvo imtas vartoti kaip krikščioniškojo Satanus atitikmuo, bet 
drauge ir visą nelabų pagoniškų dievybių klasę apimantis ben- 
dras pavadinimas (cf. DP, 165, 196), Velionis galėjo dar kurį lai- 
ką išsaugoti savo nepriklausomybę ir savo, nors jau vien tik miru- 
siųjų kulte apribotas, bet vis dėlto teigiamas funkcijas. 

Mūsų ką tik atlikta digresija aiškinant religinį diedų sinkretiz- 
mą padeda dabar suprasti ir Velionio - vėlių dievo degradacijos 
procesą. Pagal mūsų turimus XIX a. duomenis žodžiu velionis 
(kurio sinonimas yra vėlė, velys, veluoka) vadinamas „numirėlis, 
nabašnikas“ (Wolter, 1886 m.; Mierzynski, 1894 m. in J. Basana- 
vičius, VV, XI-XIV) arba, tiksliau išsireiškiant, nenumirusi ne- 
gyvo žmogaus dalis. Ši nemirtinga dalis gali būti skirtingai su- 
prasta: pačia konkrečiausia prasme velionis atrodo kaip „gyvo 
lavono“ sinonimas (Likįs drųsunas vienas, pajėmė vėlianį už ka- 
jų[-..| tuoj velianis jį capt! J. Basan., VV, 128); jau abstrakčiau -— 
kaip „atpažįstamas mirusiojo šešėlis“ („[-..] ir kits nieks nėra kaip 
šešėlis, ale[...] išpažystams lavons“, id. ibid., 84); ir pagaliau - „la- 
vono dvasia“ („lavono dvase ant grabo sėdėjo liūdna“, ibid., 93). 
Visais šiais atvejais velionis - „dūšia prosenių“ (Mierzynski in 
J. Basan., VV, XI), matome, kad XIX a. velionis savo turiniu 
nedaug kuo skiriasi nuo mūsų nagrinėtos diedo sąvokos ir kad 
XVI a. dievas Velionis - tai ne kas kita, kaip mūsų sakmėje išsilai- 
kęs Kaulinis Diedas. 

Tačiau tokia Velionio identifikacija su Kauliniu Diedu, patvir- 
tindama mūsų nagrinėjamo teksto archajiškumą, turi ir tolesnių 
pasekmių: nereikia užmiršti, kad Kaulinis Diedas, jeigu jis ir yra 
Velionis „vėlių dievas“, kartu ir ne mažiau yra ir Velinas, „velnių 

karalius“, kuriam priklauso akmenys ir visi požemio turtai, kuris 
taip pat yra ir geležies kalvis. 


III. Žibutis ir Šėtonas 
1. Mitinis pasakos branduolys 


Pasakojimo apie Kaulinį Diedą analizė leido mums žengti ke- 
lis žingsnius į priekį: jame sutikome herojų, kuris, įrodęs savo, 
kaip kalvio, gabumus, nugali Velnių Karalių, padedamas nepa- 
prastos /azdos, nukaltos iš dviejų milžiniškų akmenų. Šios lazdos 
akmeninis pobūdis, nors ir padarydamas ją „velnio lazda“ (Ba- 
san., LP, 31-32), dar toli gražu neišsemia visos jos funkcinės 
reikšmės. Į pagalbą vis tik mums ateina kitas mitinis pasakoji- 
mas, aprašąs panašią kovą su tokiu pat Velnių Karaliumi, bet 
jau pavadintu kitu, krikščionišku — Šėtono - vardu (Davainis, 
237-240). 

Toks pasakojimas, kaip paprastai, folkloristo įrašomas į ati- 
tinkamą Aarne-Thompson katalogo poziciją: mūsiškis, kiek kom- 
plikuotesnis, turi teisę net į du —- T315 ir T401A - katalogo nu- 
merius (Davainis, 390), o tai reiškia, kad jame atpažįstami du 
skirtingi „pasakos“ tipai: pirmasis - apie brolio ir sesers incestinį 
gyvenimą (tik jam, deja, trūksta pagrindinio veikėjo - nedoros 
sesers); antrasis - užkeiktos ir į varną paverstos karalaitės gelbė- 
jimo istorija. Šitoks pasakojimo išdalinimas - neabejotinai nau- 
dingas ieškant panašumų, padedančių išryškinti atskirus moty- 
vus, palieka tačiau neanalizuotą patį pasakojimo branduolį, 
išaiškinantį „dviejų siužetų kontaminaciją“: „nedoros sesers“ ne- 
turinčio brolio ir tuo pačiu princesės-varnos gelbėtojo Žibučio 
kovą su Šėtonu. Šis neklasifikuotas branduolys ir sukelia mums 
ypatingą dėmesį. 

Jis prasideda herojaus - Žibučio - klaidžiojimu girioje ir jo 
išėjimu į „didžius pustynių laukus“, kurių viduryje jisai randa 
„didžiulį dvarą“ ir jame besėdintį „seną ir labai žilą Šėtoną“. Žibu- 
tis, priskirtas dar prieš gimimą velniui pažadėtų žmonių klasei, 

privalo, kaip ir pasakojimo apie Kaulinį Diedą herojus, išsiaiškin- 
ti savo „priklausomybės“ santykius su velnių vyriausiuoju. Šėto- 
nas, nujausdamas jame savo priešą ir konkurentą, duoda4jam at- 
likti neįmanomus uždavinius, kurie, atvirkščiai, tiktai kvalifikuoja 
jį lemiamai kovai. 

Pirmoji užduotis - atgabenti miltų iš „velnių melnyčios“, kuri 
yra toli, už ežero, prie „peklos“ vartų. Žibutis miltų, tiesa, nepar- 
neša, bet ir velnių jisai nėra „sudorojamas“, kaip to laukė Šėto- 
nas. Kaip ir Kaulinio Diedo atveju, įsidėmėtinas yra didelis atstu- 
mas - ne tik hierarchinis, bet šį sykį net ir erdvinis, skiriąs Kaulinį 
Diedą ir Šėtoną nuo pirmojo tarnų - „riestauodegių“ ar nuo ant- 
rojo — velnių malūnininkų. Abiem atvejais Velnių Karaliaus tar- 
nai pasirodo bejėgiai prieš mūsų herojų. 

Antroji užduotis - nuogam išsimaudyti verdančiame vandenyje, 
burna prinešus vandens, dantimis — malkų iš girios ir t. t., - kitaip 
sakant, tuo būdu įrodžius savo laukinę, antikultūrinę prigimtį. Žinant, 
kad išsimaudymas verdančiame piene reiškia karaliaus, peržengu- 
sio savo teisėtų reikalavimų iš pavaldinių ribą, diskvalifikaciją ir pražū- 
tį (v. D. Ž.), Šėtono įsakytas maudymasis verdančiame vandenyje — 
turint galvoje, kad tai yra galutinės mirties priemonė (ibid), - gali 
tarnauti, jo nuomone, tik Žibutį, kaip pretendentą į suverenumą, 
diskvalifikuoti ir pražudyti. 


2. Galutinė pergalė 


Žibutis, varnos pagalbininkės perspėtas, išvengia šios užduo- 
ties ir pradeda tiesioginę kovą su Šėtonu. 

Varna jam pataria pasigrobti Šėtono „lazdą su galu užlengtu - 
stovi ana visados kerčioje - tai toje lazdoje visa galybė Šėtono. Ir 
kad pagausi, tai tu kaip norėsi, taip anam padarysi: ar į šmotus 
sudaužysi, ar prismaugęs cielą ing žemę užkasi“. Žūtbūtinėje 
kovoje Žibutis, naudodamas Šėtono kriukį, jį primuša, „ant lau- 
ko sudegin(a) ir pelenus ant vėjo paleid(žia)“: Velnių Karalius 
tuo būdu galutinai - su kaulais, pavirtusiais į ant vėjo paleistus 
pelenus, - sunaikinamas, ir jo kriukis - jo galybės simbolis, jo 

karališkasis skeptras, laikomas garbingiausioje buto vietoje - ker- 
čioje, pereina į nugalėtojo rankas. Akmeninė lazda, sutramdžiusi 
į eržilą pasivertusį Kaulinį Diedą, šiame tekste jau pasirodo kaip 
„velniška lazda“ su užlenktu galu: jinai pajėgi jau nebe savo fizi- 
nėmis ypatybėmis, o joje glūdinčia dvasine galia. 

Verta specialiai paminėti dar vieną šios gana ilgai trukusios 
dvikovos epizodą. Bekovojant pritrūkus vietos bute, Žibutis Šėto- 
ną „lauk išvilko per slenkstį, mušdamas su ta lazda. Ale anam be- 
velkant par duris vienas dantis Šėtono iškrito ant žemės. O Žibutis, 
mušdamas ir vilkdamas, nepasergėjo, su savo koja kairiąja užmy- 
nė ir prapjovė (koją) iki kaulo, kur ir tuojaus suputo“. 

Jei šio epizodo bendroji reikšmė aiški - Žibutis iš Šėtono at- 
ima ne tik jo galybės ženklą skeptrą, bet ir jį išvaro galutinai per 
slenkstį iš jo karališkojo dvaro, - tai kairiosios kojos sužeidimas 
Šėtono dantimi, pilnas mitinių konotacijų, reikalingas papildomo 
paaiškinimo. Kad velnias — o ypač velnių vyresnysis - paprastai 
vaizduojamas šlubas ar viena arklio koja, tai priklauso lietuviško- 
jo folkloro stereotipams, kartu vis dėlto prisimenant, kad, pavyz- 
džiui, graikų mitologijoje, kaip tai mus įtikino Lėvi-Strauss savo 
Oedipo mito analizėje, Iuošumas susietas su asmens chtonine- 
požemine prigimtimi. Mūsų tekste mus domina procedūra, ku- 
rios pagalba šlubumas (kairiąja koja, sic!) pereina į Šėtono galios 
paveldėtoją - Žibutį. Pirmiausia jis perduodamas žengimo per 
slenkstį, iš vienos erdvės į kitą perėjimo momentu. Pats danties 
iškritimas ant žemės irgi ne mažiau reikšmingas: dantį mesti reiškia 
„netekėjusiai turėti vaiką“ (LKŽ: Brs.), dantį išmesti - „padaryti 
abortą“ (KŽ: Varn). Šėtonas, jau pergalėtas, „mesdamas dantį“ — 
o tuo pačiu ir perduodamas savo šlubumą - šiuo metaforiniu elge- 
siu pripažįsta Žibutį kaip savo nors ir nepageidaujamą įpėdinį. Lie- 
tuviškieji, bent mūsų turimi duomenys, liečiantys dantis, kol kas 
dar nepakankami, tačiau šio epizodo sugretinimas su dantų pasėji- 
mu graikų mitologijoje atrodo sugestyvus: jei karo dievo Ares sū- 
naus drakono pasėti dantys leido išaugti karingų vyrų kartai, tai ir 
Velino - kurį mes bandysime įtvirtinti kaip lietuvių karo dievą — 
išmestas dantis atžymėjo „iki kaulo“ jo galios paveldėtoją. 

Šios kelios mitinės konfigūracijos, pavieniui paimtos, gal ir 
nedaug svertų; sudėtos į krūvą, suglaustos į vieną tekstą, jos su- 
daro ištisą ir vientisą foną, kuriame vyksta Velino karališkosios 
valdžios perdavimo ceremonija. 


3. Velino Knukis 


Abiejuose mūsų nagrinėtuose tekstuose, atpasakojančiuose 
Velnių Karaliaus viešpatavimo pabaigą, pagrindiniu herojaus ko- 
vos ginklu nurodoma lazda. Jei pirmuoju atveju jo nusikaldinta 
„akmeninė lazda“ vartojama ir jo, kaip kalvio, kvalifikacijai įro- 
dyti, ir kaip priemonė Velinui sutramdyti, tai Žibučio kovoje su 
Šėtonu lazda su užlenktu galu nėra jau vien tiktai ginklas, bet ir 
pačios kovos tikslas: lazdoje glūdi „visa galybė Šėtono“; garbin- 
giausioje vietoje - krikštasuolyje - saugojama, jinai jau nebe laz- 
da, bet, panašiai kaip senovės Graikijoje, karališkosios valdžios 
simbolis, skeptras (cf. Benveniste, Vocab. Instit. Indo-europ., II, 
30-32). To, kad Velinas herojui yra „tikrasis tėvas“ (Basan., LPY, 
III, 41-47), nes jis dar prieš gimimą jam buvo užrašytas, neužten- 
ka dar paveldėti jo karalystę: tiktai atimdamas ir perimdamas šį 
skeptrą jis pagaliau tampa jo įpėdiniu. 

Turint galvoje, kad užlenktu galu lazda paprasčiausiai va- 
dinama kriukis ar krukis (LKŽ), šiame kontekste darosi aiškus 
ir lietuviškas išsireiškimas buto (butos, namų) kriukis, naudoja- 
mas įvaizdžiai pavadinti įpėdinį: „Namų krukis (buto krukis) 
yra vyriausias sūnus, kuriam tėvas paliekt tėviškę“ (LKŽ:J.). 
Toks terminas, XIX a. kaimo bendruomenės vartojamas pa- 
veldėjimo papročiams aptarti, ne mažiau tinka, kaip matome, 
ir karališkai ar net dieviškai įpėdinystei pabrėžti: mūsų hero- 
jus, nugalėjęs Šėtoną ir pasisavinęs jo kriukį, tampa Velino Kriu- 
kiu. 

Šitaip pasiruošę, galime dabar jau bandyti išsiaiškinti ir Lasi- 
cijaus duotą gana keisto dievo Krukis definiciją: 

„Krukis suum est deus gui religiose colitur ab Budraicis, hoc 
est, fabris ferrarijs“ (De diis, 41). 


„Kriukis yra kiaulių dievas, jį su didžiausiu pamaldumu garbi- 
na Budraičiai, t. y. kalviai“ (ibid., 21). 

Laikinai įdėjus į skliaustus Kriukio apibūdinimą „kiaulių die- 
vu“, Lasicijaus tekstas atrodo pakankamai aiškus, jisai be sunku- 
mų įsirašo į mūsų nagrinėjamą platesnį kontekstą. Kriukis yra kal- 
vių garbinamas dievas, jų patronas. Tokiu kalvystės globėju tegali 
būti tik Kalevelis, kuris patsai yra kalvis, nugalėjęs kitą kalvystės 
meistrą — Veliną ir tuo būdu tapęs jo įpėdiniu, Kriukiu. 

Iš arčiau žvilgterėjus į Lasicijaus tekstą krinta į akis tai, kad 
dievą Kriukį garbina, atrodo, ne visi kalviai, o tik kalviai, vadinami 
budraičiais (Budraicis, abl. plur.), arba kalviai, kurie šiam dievui 
skirto kulto proga vadinami budraičiais. Budraitis - tai asmenvar- 
dis, priklausąs žodžio budrus šeimai, o budruma - tai „pats vidur- 
naktis“, „visų velnių sukilimas“ (LKŽ). Budraičių praktikuojamas 
kultas yra tad naktinis ir jų atliekamos apeigos susijusios su Velino 
ir Kalevelio sakralumo sfera. Tai mūsų nestebina, prisimenant, kad 
panašūs naktiniai, slapti ar pusiau slapti kultai dažnai sutinkami 
įvairiose etninėse bendruomenėse, kur kalvių korporacijos išsiski- 
ria savo magiškais ritualais ir palinkimu į misticizmą. Šitai konsta- 
tavus, reikia vis dėlto pridėti, kad Lasicijaus XVI a. tekstas neabe- 
jotinai liudija reikšmingą Kalevelio asmenybės degradaciją: iš 
suvereninio, XIII a. gerai paliudyto dievo jisai, atrodo, bus išsilai- 
kęs XVI a. jau tiktai uždaro korporacinio kulto dievybe. 

Mūsų Kriukio trumpas aptarimas „kiaulių dievu“ būtų visai 
suprantamas prisimenant, kad kriukis reiškia ne tik lazdą užries- 
tu galu, bet ir kiaulės knyslę, jeigu antroji definicijos dalis, papil- 
domai nurodanti, kad jo garbintojai - tai kalviai-budraičiai, ne- 
prieštarautų, bent iš paviršiaus, pirmajai. Susidaro įspūdis, kad 
autorius, turėjęs informacijų apie budraičius ir jų kultą, dar pa- 
pildomai pasiteiravo apie Kriukio reikšmę ir patyrė, kad šio die- 
vo vardas suteikia jam zoomorfinį pavidalą. Daug aiškiau ir pa- 
prasčiau būtų buvę, jei Kriukis būtų pristatytas vien tik kaip kiaulių 
globėjas ir kiaulienos mėgėjas: žinome juk, kad Lasicijaus mini- 
mos Skerstuvės sutampa su Vėlinėmis, kad Velionio „peniūkšlas“ 
yra ne tik sikės, bet ir aukojamos kiaulės kaulinės dalys. Tad La- 

sicijaus netikslumas nėra jau toks didelis, ano meto sąlygomis jis 
net dovanotinas. 


IV. Karo dievas 
1. Velinas žirgo pavidale 


Grįžtant prie pakelėje palikto Kaulinio Diedo mito reikia ban- 
dyti išnaudoti dar užsilikusias ar vos tik paliestas šio teksto skai- 
tymo galimybes. Norisi pabrėžti visų pirma vieną iš pažiūros keistą 
reiškinį - Velnių Karaliaus, besiruošiančio į dvikovą su savo būsi- 
muoju žentu, pasivertimą į eržilą: „tai ne eržilas, ale mano tėvas“, 
— paaiškina herojui velniūtė (Basan., LP, II, 121-3). 

Toks pasivertimas yra tačiau daug kartų užregistruotas etno- 
kultūrinis faktas (cf., tarp kitko, Basan., VV, 353-5: ten juodas 
žirgas pasirodo esąs velnias). Žirgą-velnią galima net atpažinti 
nuo kitų, paprastų žirgų: „Į žirgą pasivertęs veln's ne tur' ant ko- 
jų tas karpas, kures šeip žirgas ant visų keturių kojų iš vidaus 
pusės tur“ (Basan., VV, 338). Jo zoomorfinis pavidalas atrodo 
jam toks natūralus, kad net galima abejoti, katras jo pasireiškimas — 
arkliu ar žmogumi - yra „tikresnis“, atspindi jo autentišką prigim- 
tį: visiems žinoma, kad žmogumi pasirodžiusį velnią galima atpa- 
žinti pagal tai, kad jo viena koja „arklinė“ (Basan., VV, 339). 

Velino rodymasis žirgo pavidalu skiriasi nuo laikinų velnių „pa- 
sivertimų“ į ožius, kates, paršiukus ir t. t., atitinkančių magiškai 
jo veiklos sferai, o patį Veliną - laukinį, putojantį eržilą negalima 
maišyti su gausiais jo tarnais ir palydovais. 

Pasakojimas apie Kaulinį Diedą įdomus dar ir tuo, kad jo įžan- 
ginis epizodas, iki šiol dar neminėtas, vaizduoja velnių valdovą, 
prisistačiusį žmogaus pavidalu ir padedantį karaliui laimėti karą 
(pagalba kare minima net trijuose mums žinomuose variantuose). 
Ir tik žūtbūtinėje dvikovoje jis pasirodo savo kariškame aprėde, 
nesutramdomo eržilo rolėje. Tokį pat karo žirgą sutinkame ir ki- 
tame mitiniame pasakojime, kur požemyje gyvenąs vienaakis mil- 
žinas Velnias padovanoja herojui karo žirgą, kurio pagalba tasai 

„išmindžioja“ priešo kariuomenę, tampa karaliaus žentu ir t. t. 
(Basan., LP, I, 143-145). 

Karo žirgo, ant kurio Vakarų viduramžiuose, kaip ir mūsų 
pasakojime, buvo sėdama tikrai prieš pat mūšį, epifanija apibū- 
dina neabejotinai vieną iš svarbiausių Velino funkcijų. Nenuosta- 
bu tad, jog Stryjkowskio minimas „arklių dievas“ — kurio iškrai- 
pyto vardo Chaurirari dar niekam kol kas nepavyko išskaityti — 
yra kartu, pagal autorių, lietuvių laikomas, nelyginant graikų ir 
romėnų Marsas, ir Karo Dievu (in Mannhardt, 330). 


2. Velinas ir karas 


Šitokiame kontekste paaiškėja ir visa eilė mitinių faktų, ku- 
rie, atskirai paėmus, lieka nesuprantami. Gerai Žinomas, pa- 
vyzdžiui, yra akmuo, vadinamas Velnio pėda: ant jo atsistojęs 
Velnias, sako, išvijęs švedų kariuomenę (Balys, Liet. taut. skaity- 
mai, II). 

Kronikų dažnai minimos ir istorikų žinomos kūlgrindos - tai 
žemaičių ir lietuvių prieš kryžiuočius vedamo defenzyvinio karo 
priemonės: šie per pelkes ir klampynus po vandeniu išgrįsti ak- 
meniniai takai, klaidinantys priešus ir, atvirkščiai, leidžiantys sa- 
viesiems atlikti taktines apsupimo operacijas, dažnai vadinami 
velniakeliais. Vieno tokio Velnio Tako itin klaidinantis posūkis 
nuo anų laikų vadinamas Vaido Vingiu. Net ir sufolklorintuose 
pasakojimuose sutinkamas velnias, smiltimis tiesiantis per vieną 
naktį kelią per ežerą panaitei į bažnyčią važiuoti - tai jau subana- 
lintas velnio karinės veiklos pasireiškimas (Basan., LP, I, 33). 

Dar reikšmingesnis atrodo jėzuitų 1724 m. apyskaitoje (Le- 
bedys, 211) aprašytas „iš pagonystės išlikęs“ didžiulis žmonių su- 
sirinkimas, vadinamas „Wialnio Turgialis“, kuris kitaip dar vadi- 
nosi „Žaysle“. Tokie žaidimai, rengiami miškuose ant kalvos 
rytojaus dieną po Šv. Petro šventės - tai ypatinga mums iš kitur 
žinomų sambarių forma - tęsdavosi ištisą dieną ir dvi naktis. „Tuo 
tarpu visų vyrų prievolė tuose žaidimuose buvo turėti kin; jais iš 
pradžių žaisdavo, o paskui pradėdavo tokias kruvinas žaidynes, 

kad kiekvienais metais jie skirstydavosi iš tos vietos, pralieję daug 
kraujo ir labai retai be žmogžudystės“. 

Turint galvoje, kad kirvis per ištisus viduramžius buvo vienu 
iš pagrindinių kovos ginklų, kad tokios labai ilgai išlikusios lietu- 
viškų „turnyrų“ tradicijos buvo vadinamos Velnio turgeliais, Veli- 
no, kaip senojo karo dievo, funkcijos atrodo neabejotinos. 


V. Kelios bendros išvados 


Lietuvių mitologijoje nuo seno įsigalėjęs, niekuo neginčija- 
mas tikėjimas, kad Perkūnas yra lietuvių karo dievas, neatitinka 
nei istorinių mitologijos faktų, nei etnografinių mūsų sugrupuo- 
tų duomenų. Tuo labiau kad daugelį metų gana artimus ryšius 
išlaikęs su mitologine ir folklorine medžiaga jokių užuominų apie 
Perkūno karinę veiklą nesu sutikęs. Jis kovoja ir tvarko tiktai vel- 
niukus ir muša, kur tik pastebėjęs, kad ir menkiausią gelžgalį — 
velnio išmonę. Jis yra iš tiesų dieviškos ir žmogiškos tvarkos pa- 
laikytojas, savotiškas vidaus - 0 ne užsienio - reikalų ministeris. 
Neužmirština, kad ir Romoje Juppiter Tonans nieko bendra ne- 
turi su karo dievu Marsu. 

Užtat ir senovės lietuvių religija šia prasme atrodo artima skan- 
dinavams, kur Odinnas suderina viename asmenyje ir magijos, ir 
karo dievo funkcijas. Paliekant kol kas nuošaliai magiškąją vel- 
nio veiklos sferą, mums atrodė svarbu visų pirma išsiaiškinti, iš 
vienos pusės, santykius tarp Velino ir Kalevelio, o iš kitos - sude- 
rinti Velino ir Velionio figūras. 

Kalevelio pasirodymas XIII amžiaus kronikose atrodo gana 
suprantamas: jis iš Velino paveldi kalvininkystę tuo metu, kai kei- 
čiasi ginklavimosi technologija ir didėja joje geležies vaidmuo. 
Jam, kaip karių luomo dievui, lemta greitai palyginti išnykti, 
lietuvių ponams ir bajorams priėmus krikščionybę. Liaudies ti- 
kėjimuose Velinas, atrodo, išsilaiko žymiai ilgiau, bet vis labiau 
rišamas su vėlių kultu. 

Įdomus šia prasme, mūsų žiniomis, iki šiol neišaiškintas vėlia- 
vos etimologijos klausimas. Gerai žinomas lietuvių kariuomenės 
išorinis, į akis krintantis bruožas - jų vėliavų gausumas: insignia 
Lithuanorum minimos 1351 m. Chronicon Dubnicense, estų liau- 
dies epo Kalevalos sūnus kalba apie „gausiavėliavius lietuvius“ 
(Pašuta, 245). Nekalbant jau apie tai, kad pagrindinis prūsų religi- 
ją Grunau kronikoje aprašantis dokumentas — Videvučio vėliava. 

Žodį vėliava, padarytą tuo pat principu kaip broliava, siūlome 
aiškinti kaip „vėlių būrys, vėlių visuma“. Turint galvoje, kad vė- 
lių valdovas yra tuo pačiu ir karo dievas, visai suprantama, kad 
kiekviena lietuvių gentis žygiuoja į karą su savo vėliava, su visais 
savo mirusiais, ssmdamasi iš jų jėgų ir drąsos. 

STEPHEN CHRISTOPHER ROWELL 


IŠ VIDURAMŽIŲ ŪKŲ KYLANTI LIETUVA (1994) 


PAGONYBĖS KULTO POLITINĖS ATŠAKOS 


Totorių ordoms 1240 metais užplūdus Kijevą, apsišvietę ru- 
sai sutiko juos su nebyliu siaubu ir nesusigaudymu. Visai kitaip 
vienuoliai Žiūrėjo į raitelius, atjojančius į jų žemes iš Vakarų! Kai 
apie 1250 metus lietuvių kariai pirmą kartą užėmė Polocką ir Nau- 
garduką, vietos gyventojams labai rūpėjo, kokį tikėjimą išpažįsta 
užkariautojai. Jie jau pažinojo lietuvius, nes abi tautos nesugyve- 
no nuo vienuolikto šimtmečio pradžios. Trylikto amžiaus septin- 
tame dešimtmetyje Bizantijos metraščio rusiško varianto sudary- 
tojas manė esant reikalinga šalia pagrindinio teksto aprašyti ir 
„mūsų lietuvių“ religiją'. Jei kas panorėtų tirti krikščionybės įta- 
ką Didžiajai Kunigaikštystei, nesunku pasukti ano vertėjo pra- 
mintu taku ir tyrinėti lietuvių pagonybę remiantis prielaida, kad 
nekrikščioniška valstybė buvo visiška priešingybė krikščioniška- 
jai. Kas buvo lietuvių dievai, koks buvo pagonių kultas ir, kas 
įdomiausia, kiek pastarasis buvo svarbus Didžiosios Kunigaikš- 
tystės valdovams? 

Atsakymų į šiuos klausimus turėtume ieškoti rašytiniuose šal- 
tiniuose? ir tarp archeologų radinių; sunkiau patikrinamų duo- 
menų galima rasti tautosakoje ir kalbininkų hipotezėse. Krikš- 
čionių akimis mes matome baltus, dažniausiai atitinkančius 
krikščioniškuosius pagonybės modelius, nors retsykiais pagonys 


! Žr. p. 506-507. 

2 Dauguma šitų šaltinių gretinami leidiniuose: A. Mierzyūski, Zrėdla do my- 
tologii litewskiej, I-II, Warszawa, 1892-1896; W. Mannhardt, Lettopreussische 
Gėtterlehre, Riga, 1936. 

ir jų papročiai aprašomi taip abejingai, be jausmo, kaip antikva- 
ras aprašinėja neįprastos formos šukę. Gedimino santykių su ka- 
talikais 1322-1324 metais ir jo elgesio vien išgirdus mintį, kad jis 
galėtų būti pakrikštytas, aprašymas leidžia mums per labai tamsų 
veidrodį žvilgtelėti į pačių pagonių pasaulėjautą. 

Tryliktame ir keturioliktame šimtmetyje lietuviai, kaip spė- 
jama, labiausiai garbino trejetą aukščiausių dievų". Ar šitie trys 
dievai - Perkūnas, slavų Peruno ir vikingų Toro lietuviškas 
atitikmuo, Andai/Andojas ir dievas kalvis Teliavelis/Kalevelis 
— atstovauja valdančiosios dinastijos globėjams, tebėra neiš- 
aiškinta'. Dangaus dievas Perkūnas (kartais jis vadinamas Di- 
viriks, vardu, kuris interpretuotinas kaip „dievų vadas“ - die- 
vų rikis, arba dievų rykštė) išliko populiarus ir po oficialaus 
Lietuvos krikšto (1387-1417), bet atrodo, kad Žemaitijoje pir- 
mą vietą dievų panteone jis užleido žemės dievui. Perkūno kul- 
tas buvo smerkiamas, pradedant pirmuoju išlikusiu tekstu, 1547 
metų Mažvydo Katekizmu, beveik taip pat dažnai, kaip ir šau- 
kiamasi šito dievo pagalbos?. Todėl nuo pat pradžių turėtume 
žinoti, kad mūsų liudijimas yra šiek tiek šališkas ir priklauso- 


* Mannhardt, Gėtterlehre, p. 341—401. Keturiolikos dievų lentelę pateikia 
V. N. Toporov. „Zametki po baltijskoj mifologii“, in Balto-slavianskij sbomik, 
1972, p. 289-314, ypač p. 293 ir 312. 

* Perun - A. Brūckner, Mitologia slowianska i polska, sud. S. Urbanczyk, 
Warszawa, 1985, p. 81 ir toliau. Pagal A. J. Greimas, Des Dieux et les homines, 
Paris, 1985, p. 131-133. Triada evoliucionavo taip: 

Malalas (Mannhardt, Gėtterlehre, p.58) Andai Perkūnas Teliavel 
Ipatijaus metraštis, 1252 (PSRL, II, p. 817) Andai Dmriks  Teliavel Meidein 
Ipatijaus metraštis, 1258 (PSRL, I, p. 839) Andai Diviriks -— 

Greimas vadina Andoją vandens dievu (Greimas, Des Dieux, p. 132), bet To- 
porovas laiko jj vyriausiuoju dievu (Toporov, „Zametki“, p. 310, 313). Apie tai, kad 
germanai neturėjo griežtos pagonių dievų ir tikėjimų sistemos, žr. H. R. Ellis-Da- 
vidson, Myths and symbols in pagan Europe. Early Scandinavian and Celtic religions, 
Manchester, 1988, p. 198. 

* Toporov, „Zametki“, p. 310. Žr. Litauische und Lettische Drucke des 16 
Jahrhunderts herausgegeben von Adalbert Bezzenberger, I: Der Litauische Kate- 
chismus von Jahre 1547, Gėttingen, 1874, p. 3. 

mas nuo laiko ir vietos. Nėra pagrindo tikėtis, kad pagoniška 
religija turėtų kanonišką panteoną, kur ta pati dievų hierar- 
chija išsilaikytų ilgą laiko tarpą arba būtų paplitusi plačiose 
srityse. Būtina turėti seną rašytinę kultūrą, kad būtų galima 
įveikti tendenciją lokalizuoti atsidavimą dieviškam globėjui. 
Mes matysime, kad kulto papročiai taip pat įvairuoja skirtin- 
gose srityse ir skirtingu laiku. 

Visų rūšių dvasios buvo apgyvendintos ore ir požemio pasau- 
lyje“. Žemiškas pasaulis, atrodo, buvo pilnas dievų ir dėl šito per- 
tekliaus pagonys nepripažino krikščionių tikėjimo išskirtinumo. 
Jie nematė reikalo tą daryti. Karalius Mindaugas net tapęs kata- 
liku nenustojo aukojęs savo seniesiems dievams, ir dėl to Rusios 
metraštininkas padarė išvadą, kad visas krikštas buvo tik apgau- 
lė. 1312 metais Mindaugo veiksmus popiežiaus legato Pranciš- 
kaus Molianiečio vadovaujamai tyrimo komisijai šitaip įvertino 
ir liudytojas, kuris priminė, jog „minėtas karalius buvo krikščio- 
nis ir išlaikė dvasininkus, bet dar neatsisakė senųjų paklydimų". 
Bažnyčia negalėjo pripažinti, kad daugeliui naujakrikščių krikš- 
tas reiškė ne taip trokštą atsivertimą (metanoją), o daugiau pa- 
prastą, gal tik laikiną, vardo pakeitimą. Iš tikrųjų Kristus būdavo 
tik įtraukiamas į jau sukurtą panteoną. Lietuvių pagonybė iš es- 
mės buvo taikomoji. Naują dievą priimti buvo nebaisu, tačiau prie- 
taringiems pagonims vaidenosi pavojai, jeigu reikėtų atsisakyti 
kurio nors iš senųjų dievų. 

Pagonybės liekanų naujakrikščių šalyse lieka tiek daug, kad 
nėra prasmės jas vardyti. Švedai ir gotai pasilaikydavo pagoniš- 
kus dievus sunkiam atvejui ar nelaimei, tuo tarpu Redvaldas 
Kentietis lyg samarietis statė vieną altorių Kristui, o mažesnį 


* Greimas, Des Dieux, p. 29-78. Apie „Oui ad malas artes adiiciunt animum 
Eithuaros et Caucos deos profitentur suos“ - Litauische Katechismus, 1547, p. 
3. Apie vėles, mirusiųjų dvasias žr. M. Gimbutas, The Balts, London, 1963, p. 
189 ir toliau. 

" Polnoje sobranije russkich letopisej [toliau - PSRL), Sankt Peterburg-Moskva 
II, p. 817, ir Das Zeugenverhor der Franciscus de Moliano (1312). Ouellen zur 
Geschichte Deutschen Ordens, sud. A. Seraphim, Konigsberg, 1912, V, 16, p. 8. 

arulum — „atnašauti aukas demonams““. Lietuvių sinkretizmas, 
be abejonės, nėra išskirtinis reiškinys; tai atsivertimo būdas, kurį 
Nockas apibūdina kaip „sutapatinimą“?. Ne vienu atveju net ir 
sinkretizmas negalėjo įsitvirtinti. Kai 1329 metų vasarį Jonas Liuk- 
semburgas sumušė lietuvius prie Medvėgalio ir šešis tūkstančius 
jų privertė pasikrikštyti, naujakrikščiai grįžo prie senojo tikėjimo 
vos tiktai Čekijos karalius atsuko jiems nugarą"", 

Kaipgi funkcionavo privilegijuotoji vietinė religija? Pagonys 
lietuviai garbino savo dievus įvairiausiais būdais. 1253 metais Min- 
daugo karūnavimo liudininkas apibendrino pagonybę Lietuvoje 
kaip kai kurių medžių garbinimą, sudievinimą ir gyvenimo regu- 
liavimą pagal daugybę ženklų. „Jie degindavo savo mirusiuosius 
su žirgais, ginklais ir geriausiais apdarais, nes tikėjo, jog tais de- 
ginamais daiktais šie galės pasinaudoti kitame gyvenime“"!. 

Nežinoma, ar lietuviai laikė miškus ir medžius dievais, ar ne, 
bet, šiaip ar taip, jie iš tikrųjų laikė juos šventais!?. Ipatijaus met- 
raštyje skaitome, kad kai Mindaugas išjojo į lauką ir kelią perbė- 
go kiškis, jis aplenkė miškelį, per kurį būtų turėjęs joti, ir net 
nedrįso nulaužti šakelės!?. Panašiai kaip pagonių airių bile, ir Lie- 
tuvoje kai kurios giraitės buvo laikomos šventomis ir saugomos 


* Aelnothus monachus Cantuarensis, De vita et passione S. Canuti regis Da- 
niae. Item anonymous, I) passione S. Caroli comitis Flandriae eius filius, sud. 
J. Meursius, Kobenhavn, 1631, 9 (pirmas skyrius apie Canute). Apie Redvaldą 
žr. Bede, Historia Ecclesiastica, sud. C. Plummer, Oxford, 1896, II, p. 15. 

* M. Kosman, Drogi zaniku poganstwa u Baltėw, Wroclaw etc., 1976, ir „Po- 
ganstwo, Chrzešcijafnstwo i synkretizm na Litwie w dobie Przedreformacyjnej“, 
Komunikaty Mazuro-Warminskie, 115, 1972, p. 103-136. Apie „sutapatinimą“ 
žr. A. D. Nock, Conversion: the Old and the New in religion from Alexander the 
Great to Augustine of Hippo, Oxford, 1933, p. 6-7. 

0 Žr. p. 255-256 [Rowello knygos puslapiai. - Red. past.) 

" M. L. Colker, „America rediscovered in the thirteenth century?“, Specu- 
lum, t. 54, 1979, p. 722. 

* Opusculum contra canciones adversum regem Albertum confictas, eil. 7-8, - 
žr. T. Tyc, „Inwekty na Litwinow i Polakow z XV wieku“, Ateneum Wilenskie, 14, 
Wilno, 1927, p. 459. 

5 PSRL, II, p. 817. Plg. su Vakarų prietarais „Leporis timebis occursum“ — 
John of Salisbury, Polycraticus, PL, CXCIX, Paris, 1855, p. 412. 

nuo galimo išniekinimo. Be sklypo Vilniuje, kurį Algirdas atida- 
vė Stačiatikių bažnyčiai statyti Švenčiausiosios Trejybės vienuo- 
lyną!“, ir nežinomos giraitės, kurioje 1341 metais buvo nukankin- 
tas vienuolis pranciškonas'?, dar būta šventų giraičių arba alkų 
Šiaurės Lietuvoje. Daugelis jų aprašytos Vokiečių ordino kelių 
aprašymuose, vadinamuosiuose Wegeberichte““. Pasak Toporovo, 
žodis alka reiškė šventąją giraitę arba aukojimo kalnelį ir mini- 
mas daugelyje lietuviškų toponimų ir hidronimų, labiausiai Že- 
maitijoje ir Žiemgaloje. Tai yra „šventieji pušynai (kaip jie juos 
vadina), kuriuose jie degina savo mirusiųjų kūnus ir kuriuos pa- 
vertė aukojimo vietomis“. Juos mini ir prancūzų kronikininkas 
Jonas Kabarė d'Orvilis. Autorius pažymi, jog kryžiuočiai stengė- 
si gerbti šitų šventyklų neliečiamumą!?. Žemaitija garsėjo pago- 
niško tikėjimo įvairumu ir laikymusi; žemaičiai atkakliai gynė se- 
nuosius papročius, kai krikščionybė įsitvirtino Lietuvoje!*. 
Šaltinius, upes ir akmenis pagonys taip pat laikė šventais. 
Pašventintas lietaus vanduo buvo laikomas aukojimo akmenų 


* Dėl bile žr. F. J. Byrne, Irish Kings and High Kings, London, 1973, p. 27. 
Apie lietuvių giraites - J. Dlugosz, Annales seu cronicae incliti regni Poloniae, X, 
sud. J. Dąbrowski, D. Turkowska ir kt., Warszawa, 1977, p. 168. Legenda pasa- 
koja, kad Algirdas pastatė Švč. Trejybės vienuolyną šventosios giraitės vietoje - 
F. Dobrianskij, Staraja i novaja Vilna, 3-ias leid., Vilnius, 1904, p. 128; žr. planą 
nr. 2, p. 75 [Rowello knygos puslapis. - Red. past.). 

'5 Pranciškonas buvo nužudytas „in guodam nemore iuxta ripam Vilnensis 
fluminis“ [1] - „Passio fratrum Ulrici de Adlechonwitz et Martini de Ahd“, Ana- 
lecta Franciscana, 3, Ouaracchi, 1910, p. 536. Žr. šios kn. p. 293-294 [Rowello 
knygos puslapiai. - Red. past.). 

16 Žr. „alka“ — Lietuvių enciklopedija, I, Boston, 1970, p. 76; Scniptores Re- 
rum Prussicarun (toliau - SRP), II, sud. T. Hirsch, M. Toppen ir E. Strehlke, 
Leipzig, 1863, p. 662-708 arba Kraštas ir žmonės. Lietuvos geografiniai ir etno- 
grafiniai aprašymai (XIV-XIX a.), sud. J. Jurginis ir A. Šidlauskas, Vilnius, 1983, 
p. 8—42. 

" V. N. Toporov, Prusskij jazyk. Slovarį A-D, Moskva, 1975, p. 72-74. Jean 
Cabaret d'Orville, La chronigue du bon duc Loys de Bourbon, sud. A. M. Cha- 
zaud, Paris, 1876, p. 65: „saints bois (gue ainsi ils appellent) des pins, ou ils 
consumoient les corps de leurs morts par feu, et en faisoient sacrifice“ [2]. 

'š E. Sturms, „Baltische Alkhūgel“, in Conventus primus historicornum Balti- 
corum, Riga, 1938, p. 116-132 ir 23 il. 

įdubimuose. Lenkijoje žmonės taip pat garbino šaltinius ir me- 
džius, tuo tarpu Rusioje, kaip rašoma, polianai „buvo pagonys, 
atnašaujantys aukas ežerams ir šaltiniams ir giraitėms, kaip kad 
darė ir kiti pagonys“. Lietuviai ir jų kaimynai skandinavai bei 
slavai labai gerbė visą gamtos pasaulį. Rusams kanonų teisės žŽi- 
novai nuolat prikišdavo, kad jie meldžiasi giraitėse ar prie van- 
dens?. Neturėtų stebinti, kad beveik visose kaimo bendruome- 
nėse Lietuvoje ir Rusioje gamtos kampeliai tapo religinių apeigų 
vietomis. Religija visur išsirutulioja iš vietinių poreikių ir buvo iš- 
reiškiama vaizdais ir papročiais, kuriuos diktavo vietinės sąlygos. 

Tarp labiausiai paplitusių būdų sužinoti dievų valią buvo spėti 
pranašingus ženklus iš kai kurių gyvulių elgesio; ypač buvo gerbiami 
gyvatės ir arkliai. Žalioji gyvatė, arba žaltys, negalėjo būti niekieno 
skriaudžiamas, nes jis pranašaudavo laimę arba nelaimę. Jį apgy- 
vendindavo tvarte ir elgdavosi su juo itin pagarbiai. Kiaulė buvo gy- 
venimo aname pasaulyje pranašė ir ypatinga vandens dievų, tokių 
kaip Upinis, tarnaitė. Kiaulė ar šernas veikia pasakose apie gyveni- 
mą po mirties*!. Arklys taip pat buvo pagonių garbinamas. 

Žirgo kultas, iš pradžių pasireiškęs totemišku arklių kaukolių 
naudojimu apsisaugoti nuo piktųjų dvasių, išsirutuliojo į žirge- 
lius ant stogų kraigų ir mirusiųjų palaikų (sudegintų ar nedegin- 
tų) laidojimą su žirgais (negyvais ar gyvais)? Žirgas buvo pa- 
grindinė pagonių kario ginkluotės dalis ir todėl didžiai vertinamas. 


'* Gimbutas, Balts, p. 195-196. B. Gierlach, „Wczesnošredniowieczne ošrodki 
kultu poganskiego w Polsce“, Euhemer-Przegląd Religioznawczy, 1979, 2, p. 19- 
24. Novgorodskaja pervaja letopisj, staršego i mladšego izvodov, sud. A. N. Naso- 
nov, Moskva-Leningrad, 1950, p. 105. 

2 J. N. Ščapov, Kniažeskije ustavy i cerkovj v Drevnej Rusi XI-XIV vv., Mosk- 
va, 1972, p. 47. Panašaus garbinimo aprašymą žr. „Povestj o vodvorenii kris- 
tianstva v Murome“, Pamiatniki starinnoj russkoj literatury, sud. N. Kostomarov, 
St. Peterburg, 1860, p. 235. 

2 Opusculum, eil. 23-24. Tyc, „Inwekty“, p. 459. Apie kiaules žr. N. Vėlius, 
The world outlook of the Ancient Balts, Vilnius, 1989, p. 107; šios kn. p. 508. 

2 M. Gimbutas, „Ancient symbolism in Lithuanian folk art“, Memoirs of the 
American Folklore Society, t. 49, 1958, p. 43, 113-114. Palaidotų žirgų dažniau 
aptinkama turtingųjų kapuose, ten žirgas guldomas greta daiktų, reikalingų mi- 

Pats jis nebuvo laikomas šventu, bet buvo gerbiamas dėl savo, 
kaip dievų tarno, vaidmens. Kai kuriuose regionuose nebuvo ga- 
lima jodinėti juodu arkliu, kitur ant balto arklio neturėjo teisės 
sėsti mirtingasis, nes tokie gyvuliai priklausė dievams? Perkū- 
nas jodavo ant ugninio žirgo, vardu Lieponotas, o Dievui priklausė 
kaimenė žirgų su sidabrinėmis, auksu apvedžiotomis kamano- 
mis“. Ir lietuviai, ir slavai į arklius žiūrėjo kaip į dievų valios iš- 
raišką. Vyskupas Teodorikas, be abejonės, lengviau atsikvėpė, 
kai lyvių žirgas Toreidoje žengdamas pirmyn pakėlė savo „gyve- 
nimo koją“ ir išgelbėjo jį nuo grėsmės būti paaukotam dievams 
prašant lietaus. Arklių (ir raitelių) aukojimas dėkojant už laimė- 
tą mūšį anaiptol nebuvo retenybė nei skandinavų, nei baltų reli- 
gijoje?. 

Valstiečiai atlikdavo religines apeigas savo bendruomenėse. Jie 
aukodavo derlių ir melsdavosi klėtyse, kur būdavo užkasti šventie- 


rusiajam keliauti į kitą pasaulį. Ibn Fadlano pasakojimas apie rusų laidojimą ant 
Volgos krantų 922 iškyla atmintyje skaitant Petro Dusburgiečio pasakojimą apie 
arklį, jodinėjamą iki visiško išsekimo prieš pasiunčiant į amžinybę greta jo šei- 
mininko - plg. Petri de Dusburg, Chronica terrae Prussiae, SRP, t. 1 (toliau — 
PD), p. 54 su Ibn Fadlano pasakojimu - J. Bronsted, The Vikings, London, 1980, 
p. 303. 

3 PD, p. 55. Apie Svantovito baltą žirgą Arkonoje žr. Saxo Grammaticus, 
Historia Danica, sud. P. E. Mūller ir J. M. Velochow, II, Kobenhavn, 1839, p. 826— 
827. Čia pateikiamas Arkonos šventovės aprašymas (Historia, XIV knyga) lai- 
komas autentišku. Žr. Saxo Grammaticus, Danorum Regum Heroumgue Histo- 
ria, knygos X-XVI. Pirmojo leidimo tekstas su E. Christianseno vertimu ir 
komentarais trimis tomais, II, XIV, XV ir XVI knygos - British Archaeological 
Reports, International Series CXVIII, (II), 1981, p. 835-836 ir 838, n. 476 ir 486. 

2 Gimbutas, Balts, p. 199 ir P. Dundulienė, „Arklys lietuvių liaudies pasau- 
lėjautoje“, Lietuvos TSR aukštųjų mokyklų mokslo darbai. Istorija, t. 17, sąs. 1, 
1977, p. 83-102. 

5Z. A. Rajewski, „Kon w wierzeniach u Slowian wczesnošredniowiecznych“, 
Wiadomošci Archeologiczne, t. 30, sąs. 4, 1975, p. 516-521. (Henry the Deaf) 
Henricus Surdus de Selbach, Chronicon, sud. H. Bresslau, Monumenta Germa- 
niae Historica (toliau - MGH), Scniptores Rerum Germanicarum, nauja serija [n. 
s.], 1, Berlin, 1922, p. 4. Taip pat žr. Ellis-Davidson, Myrhs and symbols, p. 54. 

2 Annuae Litterae Societatis Jesu, 1600, cituojamas Greimo - Des Dieux, 
p. 169-170. Greimas čia aptaria terminą horreum. 

jiakmenys*. Ko kito galėtume tikėtis iš žemdirbių bendruomenės, 
randančios magiją žemiškajame pasaulyje? Tačiau ir tokiomis są- 
lygomis valstiečiai ir jų pačios jokiu būdu nebuvo vieninteliai pa- 
gonybės kulto tarnai. Pagoniškoje Lietuvoje būta ir žynių, ir vai- 
dilučių, ir netgi buvo matresfamilias kiemo globėjas Dimstapatis, 
kuriam patarnaudavo iškiliausios bendruomenės moterys. Vetu- 
lae (raganos) ir prophetissae (likimo spėjėjos) buvo gerbiamos kaip 
ir jų vyriškos lyties antrininkai, panašiai kaip slavų Arkonoje ar 
vikingų Islandijoje buvo gerbiamos pranašės*'. Negalima nuver- 
tinti moterų vaidmens kulte, tebegarbinančiame deivių panteo- 
ną, dar senesnį negu Perkūnas ir kiti vyriškieji dievai. Baigiantis 
pirmajam krikščionybės tūkstantmečiui panašias religines funk- 
cijas moterys atlikdavo Skandinavijoje?*. 

Šventieji žmonės gyvendavo sunkiai prieinamose vietose, dyk- 
rose (Wildnis), nebūtinai susijusiose su sacrae villae - nuošaliomis 
sodybomis, kurios virsdavo slėptuvėmis per karus ir kulto centrais 
taikos laikotarpiais??, tačiau įtakingiausi Žyniai, be kunigaikščių, bu- 
vo aukotojai, blūtekirl. Jie privalėjo atnašauti dievams laimėjus ka- 
rą (tryliktame šimtmetyje trečdalis laimikio, minimo sutartyse ir 
aprašyto metraščiuose, būdavo skirta sudeginti dievų garbei). Jie 
mesdavo burtus prieš mūšį ir drąsindavo karius po to, kai tą būda- 
vo padaręs karvedys*". Lietuviai aukodavo daiktus ir gyvulius (gai- 


7 Annuae Litterae Societatis Jesu, 1604, Douai, 1618, p. 746. Z. A. Rajewski, 
„Poganscy kaplani-czarodzieje w walce klasowej stowian we wczesznym šrednio- 
wiecziu“, Wiadomošci Archeologiczne, t. 39, sąs. 4, 1975, p. 503-509. 

2 Apie ankstyvąją baltų matriarchalinę religiją žr. M. Gimbutas, „The pre- 
Christian religion of Lithuania“, La Cristianizzazione della Lituania, Atti e Docu- 
menti, t. 2, Vatican, 1989, p. 16-19. Apie Skandinavijos moteris ir kaimuose 
plitusius kultus žr. G. Steinsland, „Kvinner og kult in Vikingtid“, Kvinnearbeid i 
Norden fra vikingtiden til reformasjonen, sud. Andersen, Randi ir kt., Bergen, 
1985, p. 31-42. 

* Apie guendam sanctum virum žr. Wigand von Marburg (toliau - Wig.), 
Cronica nova Prutenica, SRP, sud. T. Hirsch, M. Toppen ir E. Strehlke, t. 2, 
Leipzig, 1861, p. 542. 

* PD, p. 54; Livlūndische Reimchronik (toliau - LR), sud. L. Mey, Paber- 
born, 1876, eil. 4680-4683, p. 108, vertimo p. 60 ir eil. 4653 ir toliau, p. 107, 
vertimo p. 60. PD, p. 153 yra būdingas pavyzdys. 

džius, kiaules, jaučius), o labai retais atvejais, po sudėtingo būrimo 
proceso, atnašaudavo dievams žmonių aukas. Kryžiuočiai Gerhar- 
das Rudė ir Nikolas Kasovas buvo sudeginti raiti po to, kai prana- 
šingi ženklai parodė, jog tokia auka būsianti veiksminga*!. 

Apie žemesnio rango būrėjus, vadintus tulissones ir ligascho- 
nes, sužinome iš Christburgo sutarties, prūsų ir Vokiečių ordino 
pasirašytos 1249 metais. Šituos vardus sunku interpretuoti eti- 
mologiškai, bet patys asmenys buvo apibūdinami kaip „apgavikai 
aktoriai, kurie, panašiai kaip pagonių žyniai, per laidojimo apei- 
gas vaizduodavo prakeiktųjų kančias pragare“*?. Jie skelbėsi ga- 
lintys matyti mirusiųjų sielas, kylančias aukštyn ar krintančias, ir 
būdavo kviečiami sakyti laidotuvių kalbas pagerbiant jų atminimą. 

Teorija, kad pagonybės kultą rikiavo žynių žynys, domino 
mokslininkus nuo keturiolikto amžiaus trečio dešimtmečio. Isto- 
rikai ypač mėgsta įsprausti gyvenimą į rėmus, kad sukurtų erdvę 
impozantiškoms teorijoms. Štai Petras Dusburgietis Prūsijos že- 
mės kronikos trečios dalies penktame skyriuje rašo, kad „šios klas- 
tingos tautos [gyvenamų žemių] viduryje, Nadruvoje, buvo vieta, 


31 R. Mažeika „The role of pagan Lithuania in Roman Catholic and Greek 
Orthodox religious diplomacy in east-central Europe (1345-1377)“, nepubli- 
kuota daktarinė disertacija, Fordham, New York, 1987, revised, University Mic- 
rofilms International, Ann Arbor, MI, 1987, p. 119-120. Gerhardas Rudė, Sem- 
bos fogtas buvo paimtas į nelaisvę 1320 liepą ir sudegintas su visais šarvais ant 
laužo - PD, p. 185; po šešių dešimtmečių Klaipėdos komendantas susilaukė to- 
kio pat likimo, kai buvo mesti burtai. Kaip ir Gerhardas, jis buvo apvilktas šar- 
vais ir pasodintas ant žirgo, po to gyvas sudegintas - Mig., p. 638, apie 1389. Tik 
du šitokio aukojimo atvejai yra išlikę užrašyti. Galbūt tai rodo, kad sudėtingas 
ritualas būdavo atliekamas nedažnai. 

*2 Christburgo sutartis, 1249. Tekstas - V. T. Pašuto, Obrazovanije Litovsko- 
go gosudarstva, Moskva, 1959, p. 494-507. Čia žr. p. 500, $ 3: „mendacissimos 
histriones gui guasi gentilium sacerdotes in exegutis defunctorum vae tormen- 
torum infernalium promerentur“. Apie būrimus iš laidojimo laužų taip pat žr. 
Ghillebert'o de Lannoy aprašymą aplankius Lietuvą penkiolikto šimtmečio pra- 
džioje (1412): „ilz sefont ardoir en lieu de sėpulture [...] et croyent se la fumiėre 
va droit ou ciel gue I'ame est sauvėe, mais s'elle va soufflant de costė, gue V'ame 
est pėrie“ [3], Oeuvres de Ghillebert de Lannoy, voyageur, diplomate et moraliste, 
sud. C. Potvin ir J.-C. Houzeau, Louvain, 1878, p. 30. 

kurią vadino Romove“. Dusburgietis nedvejodamas kildina vie- 
tovės vardą iš popiežių miesto Romos. „Toje romovėje [romuvo- 
je] gyveno žmogus, vadinamas kriviu, kurį gerbė kaip popiežių, 
nes kaip valdovas popiežius valdo visuotinę tikinčiųjų bažnyčią, 
taip ir jo valiai bei potvarkiui pakluso ne tik minėtosios gentys, 
bet ir lietuviai, ir kitos tautos, gyvenusios Livonijos žemėje. Toks 
didelis buvo jo autoritetas, kad ne tik jis pats, ne tik jo gentainiai, 
bet ir jo pasiuntinys, su jo krivūle ar kokiu kitu žinomu ženklu 
keliaudamas per šių netikėlių žemes, susilaukdavo didžios pa- 
garbos iš kunigaikščių, kilmingųjų ir prastuomenės“**. Jis kurstė 
negęstančiąją ugnį; mirusiojo giminės kreipdavosi klausdami, ar 
jis nematė su velioniu susijusių stebuklų. Po pergalingos kovos 
jis gaudavo trečią dalį bet kokio laimikio. 

Taip skamba legenda. Nieko panašaus nėra kitur užrašyta. 
Pasakojimą gerokai pagražino šešiolikto amžiaus istorikai, tokie 
kaip Simonas Grunau?*. Grunau amžininkai Lietuvoje parašė le- 
gendą apie Lizdeiką, kuris neva buvęs ateities spėjėjų kunigaikš- 
tis (kaip Skomantas ar Olegas) ir Gedimino vorožbit (būrėjas, 
ateities spėjėjas). Jis neva buvęs pop poganskij - pagonių kunigas 
(bet ne pagonių popiežius). Radvilų giminė, šešioliktame šimt- 
metyje davusi Lietuvai kelis kanclerius ir vyskupus, skelbėsi esanti 
šito burtininko palikuonė“. Stryįkowskis pagonių popiežius ta- 
patino su Lizdeika, tą tradiciją tęsia šiuolaikinis mokslininkas Kos- 
manas, vadinantis Lizdeiką „paskutiniuoju kriviu“?“. Motiejus 


5 PD, p. 53-54. Petras Dusburgietis, Prūsijos žemės kronika, Vilnius, 1985, 
p. 87. 

* Apie Grunau pateikiamą „krivių krivaičio“ interpretavimą žr. Mannhardt, 
Gėtterlehre, p. 190-227, ypač 205 ir toliau. 

> Letopisj Pancyrnogo i Averki, PSRL, XXXII, p. 194. Apie Lizdeikos ryšius 
su Kernave ir Radvilomis žr. W. Semkowicz, „O litewskich rodach bojarskich 
zbratanych ze szlachtą polską w Horodle r. 1413“, Rocznik polskiego towarzyst- 
wa heraldycznego we Lwowie, perspausdinta Lituano-Slavica Posnaniensia Stu- 
dia Histonica, t. 3, p. 61 ir K. Ašcik, „O pochodzeniu rodu Ošcikow (legendy i 
rzeczywistošč)“, Acta Baltico-Slavica, II, 1977, p. 317-329. 

3 M. Stryjkowski, Kronika Polska, Litewska, Žmėdzka i wszysikiej Rusi. |. 
Warszawa, 1846, p. 371-372; Kosman, Drogi, p. 257. 

Miechovita pabandė įprasminti šią istoriją, tvirtindamas, jog kri- 
vis buvęs minimas „Šv. Adalberto gyvenime“. Bet apie jį ten 
nėra??, 

Krivio istorijos detalės skamba įtikinamai. Chrisburgo sutar- 
tis, kuri buvo prieinama Petrui Dusburgiečiui, nes jis rašė nau- 
dodamasis Marienburgo archyvais, pasakoja, kaip tulisonys ir li- 
gašonys skelbėsi galintys matyti mirusiųjų sielas, kylančias į rojų. 
Paties Ordino parengta Eiliuotoji Livonijos kronika mini blutekir- 
lus (aukotojus), kurie rinkdavo trečdalį Žemaitijos plėšikų gro- 
bio kaip auką dievams**. Dusburgietis gal net buvo girdėjęs apie 
šventyklą Vilniuje (ar apie Lizdeiką, jei toks žmogus gyveno) ar- 
ba apie ypač gerbamą kulto asmenį. Bet vienas žmogus nėra kul- 
tinė organizacija. 

Tačiau Romovė, tariamas visų baltų genčių kulto centras, 
šitas /ocus guidam [5] (nelabai tikslus terminas) nėra niekur ki- 
tur paminėtas, net ir paties Dusburgiečio kronikos pagrindinia- 
me tekste. Jeigu Romovė tikrai egzistavo ir buvo tokia svarbi, 
bent vienas rašytinis šaltinis būtų ją paminėjęs. Vietovės taip ir 
nepavyko surasti nei kryžiuočiams viduramžiais (nepaisant fak- 
to, jog jie valdė visą Nadruvą), nei šiuolaikiniams archeologams. 
Žmogus, tariamai turėjęs didžiausią valdžią visam Baltijos re- 
gionui (guidam, obriste*? - vėl labai miglotas, neaiškus termi- 
nas, verstinas „kažkoks“, nors labiau peršasi terminas „neaiš- 
kus“), niekada nebuvo aprašytas Lietuvos gyvenimo analuose 


37 Maciej z Miechowa, Opis Sarmacji azjatyckiej i europejskiej, sud. H. Barycz 
ir T. Bienkowski, Warszawa, 1972, p. 71: „apie krivį ir vietovę, vadinamą romu- 
va, mes skaitome Šv. Adalberto gyvenime“. Tai tiesa, kad „Šv. Adalberto gyve- 
nime“ (MGH. Scriptores. IV, Hanover, 1841, p. 593), minimi sacerdos ydolanun 
[4], bet nėra jokio ryšio tarp šito žynio ir krivio ar romuvos. 

38 Žr. p. 133. 

3 Nicolaus von Jeroschin, „Di Kronike von Pruzinlant“, SRP, 1, p. 348 ir 
toliau. Petro Dusburgiečio skyriaus apie prūsų papročius vertimas prasideda 
3983 eilute. Jeroschinas taip pristato krivį (4020): „Di stat di hiz Rėmowe / und 
was nach Rome genant, / want di was wonende irkant / der obriste ėwarte / nach 
heidenischir arte. / Criwe was genant sin name“ [6]. 

ar kur nors kitur. Prieš šimtą metų Brūckneris teigė, kad „jokio 
krivio nebuvo, kaip ir statulų Romovėje; mes manome, kad „kri- 
vė“ buvo ne žmogaus ar kokio nors didelę valdžią turinčio vy- 
riausiojo žynio vardas, o pavadinimas lazdos - krzywula (krivū- 
lė), kurią žyniai pasiųsdavo per žmones kviesdami juos kasmet 
aukoti šventykloje“*". 

Krivio-popiežiaus išvis nebuvo. Jį sukūrė Petras Dusburgie- 
tis, kad baltų religija atrodytų panašesnė į „kontrbažnyčią“. Chris- 
tiansenas, pacitavęs tą vienintelį liudijimą, kaip mokslininkas at- 
siriboja nuo jo*!. Aprašinėdamas pagonių tikėjimą, Dusburgietis 
turėjo remtis savuoju supratimu, kaip religija funkcionuoja. Jo 
liudijimas, rašytinis, žodinis ir gal net empirinis, vertinant iš to 
meto krikščioniško mąstymo pozicijų, galėjo būti laikomas pras- 
mingu. Dusburgietis primena Rolando giesmės autorių, kuris, mė- 
gindamas padaryti antrojo kryžiaus Žygio priešus saracėnus su- 
prantamesnius prancūzų skaitytojams, sugalvojo jiems šėtonišką 
„trejybę“. Natūralu, kad Dusburgietis kažkurioje savo veikalo 
vietoje mini Baliganą, Rolando giesmės pagrindinį neigiamą vei- 
kėją. Keistoka, kad mokytiems vyrams niekada nesukėlė abejo- 
nių toks keistas sutapimas, kad Romos vardą pasiskolinusioje vie- 
toje gyveno žmogus, kurį kaimynai laikė popiežiumi. Pasirodo, 
jis net siuntinėdavo pasiuntinius - /egati a latere, kurie dėvėdavo 
drabužius, paženklintus jo simboliais, ir klusniai vykdydavo nu- 
rodymus kaip tikra popiežiaus gvardija**. Būta mėginimų surasti 


“ A. Brūckner, Starožytna Litwa: Ludy i bogi. Szkice historyczne i mitologi- 
czne, sud. J. Jaskanis, Olsztyn, 1985, p. 22. Brūcknerio išvadas ignoravo moksli- 
ninkai, kuriems labiau patiko romantiškas krivis-popiežius. Žr. M. Kosman, „Pols- 
kie, rosyjskie i radzieckie badania nad religią Baltow“, Euhemer-Przegląd 
Religioznawczy, 1976, 1, p. 45—47. 

*! E. Christiansen, The northern crusades: The Baltic and the Catholic frontier 
1100-1525, London, 1980, p. 137. 

** Rolando giesmė, vertė Valdas Petrauskas, Vilnius, 1988, eil. 2696-2697. 

* Baliganas - PD, p. 76. Apie Krivio baculus žr. Brūckner, Starožytna, p. 45 
ir A. Mierzynski, „Nuncius cum baculo“, Wisla, t. 9, sąs. 2, 1895, p. 361-395. 
Apie popiežiaus legatų emblemas (jų atstovai lankėsi Vilniuje 1324 - žr. p. 237 
[Rowello knygos puslapis. - Red. past.|) žr. R. A. Schmutz, „Medieval papal 


504 


tą Romuvą (šaknis Rom- visai ta pati)“, bet ji vis išsprūsdavo. 
Galbūt Nadruvos girių tankmėse ir buvo šventoji giraitė, vadina- 
ma Romove, bet neįtikėtina, kad pagonybės kulto centras būtų 
paliktas karo veiksmų zonoje, užimtoje Ordino, kai pagonys, no- 
rintys išsaugoti savo tikėjimą, jau pabėgo į Lietuvą, nes Vilniuje 
klestėjo stiprus ir gerai saugomas pagonybės kultas. Net jeigu 
Romuva egzistavo, popiežiaus ten negalėjo būti. Šventas kaimas — 
sacra villa - Romainiai (Romene) Aukštaitijoje, kurį Dusburgie- 
tis mini apie 1294 metus, nebuvo vyriausiojo žynio rezidencija“. 

Laurenzas Blumenau 1457 metais rašydamas savo Vokiečių or- 
dino istoriją (Historia de Ordine Theutonicorum Cruciferorumn), glaus- 
tai išdėstė Dusburgiečio įžangą savo tekste, bet aprašinėdamas pa- 
gonių apeigas pakeitė Krivio vardą bendriniu daiktavardžiu augur 
arba aruspex (pranašautojas)“. Kai dėl popiežiaus atitikmens Lietu- 
voje, tai jis visiškai ignoravo tą idėją, kaip ir Romovės „romiškumą““. 

Krivio ieškota taip desperatiškai, jog imta naudotis net išra- 
dinga apgaulės logika. Toporovas labai troško susieti Krivį su Vil- 
niuje buvusiu castrum curvum, rusiškai vadintu Krivoj gorod“'. Tai 
buvusi didelė tvirtovė, pajėgi apginti tūkstančius pabėgėlių; Och- 
manskis manė, jog ji stovėjo kitame upės krante, priešais Gedi- 
mino pilį. Vardas reiškia „kreivą“ pilį ir taikytinas arba piliai, 
arba kalvos, ant kurios ji stovėjo, nelygumui. Jei castrum curvum 
reikštų „Krivio pilis“, būtų buvę parašyta Castrum Criwe (kaip 
Gedimino pilis metraštininkų vadinama castrum Gedeminne)“. 


representatives: legates, nuncios and judges-delegate“, Studia Gratiana, 15, 1972, 
p. 455—456 ir n. 44. 

* Batūra, PD, p. 355. 

SPD, p. 159. 

*“ Laurenz Blumenau, Historia de Ordine Tbeutonicorum Cruciferorum, in 
SRP, IV, p. 35-73. 

“ V. N. Toporov, „Vilnius, Wilno, Vilna: gorod i mif“, in Balto-Slavianskije 
etnojazykovyje kontakty, sud. T. M. Sudnik, Moskva, 1980, p. 64; ir Prusskij jazyk, 
K-L, Moskva, 1984, p. 196-205. Apie Krivoj gorod žr. J. Ochmaiūski, „Krzywy 
grod wilenski. Proba lokalizacji“, Zapiski historyczne, Torun, t, 36, 1979, p. 57-66. 

* Codex Epistolaris Vitoldi magni ducis Lithuaniae (1376-1430) (toliau — 
CEV), sud. A. Prochaska, Krakow, 1882, p. 1009-1010, $ XXII. 

Jeigu sietume Vilniaus krivoj gorod su menamu kriviu, galėtume 
teigti, kad jo antrieji namai buvę Varšuvos senamiesčio vingiuo- 
toje gatvėje (Krzywa). Geriausiu atveju reali vietovė čia galėjo 
būti painiojama su fiktyviu žmogumi. Jei krivis buvo vyriausiasis 
Vilniaus žynys, tai kodėl Petras Dusburgietis, rašęs tuo metu, kai 
šventykla veikė Vilniuje, įkurdino savo „popiežių“ pavojingame 
provincijos užkampyje? Brūcknerio bandymas gelbėti Dusbur- 
giečio teksto literatūrinį interpretavimą sugalvojus valdžios žen- 
klą - kreivą lazdą - taip pat bergždžias. 

Jau esame parodę, kaip Petras Dusburgietis labai kruopščiai 
rikiuoja savo medžiagą, stengdamasis, kad jo skaitytojai krikščio- 
nys suvoktų pagonių visuomenę. Tuo pat metu jis pasinaudoja 
Ordino laimėjimais šiaurėje kaip dingstimi jį reformuoti“. Cen- 
tralizuotos dvasininkijos, kurios vadovui paklūsta visi, idėja turė- 
jo itin patraukti vienuolį, susiduriantį su konfliktais tarp įvairių 
krikščioniškų tautų, Vokietijos imperatoriaus ir Romos popie- 
žiaus. Tačiau lyginant pagonybės kulto aprašymus kituose šalti- 
niuose ir Dusburgiečio veikale stebina tiek religinės praktikos, 
tiek tikėjimo pateikimo įvairovė. Beje, panašų įspūdį palieka ir 
germanų bei skandinavų religijos studijos. Dažnai pamirštama, 
kad religija yra dinamiška ir permaininga jėga, valdoma fizinių, 
geografinių ir politinių kintančios visuomenės poreikių. 

Iš visų religinių ceremonijų tos, kurios susijusios su mirtimi, 
labiausiai atskleidžia visuomenės pasaulėjautą. Sudėtingų lietu- 
vių laidojimo papročių tyrinėjimas rodo, kad baltai neturėjo nu- 
sistovėjusio išsiskyrimo su mirusiais artimaisiais būdo. Atskirais 
laikotarpiais dalis žmonių pasirinkdavo sudeginimą, o ne palai- 
dojimą, kaip greičiausią kelią į rojų; kiti manė priešingai. Christ- 
burgo sutarties tekstas yra tikslesnis pagoniškų laidojimo tradici- 
jų orientyras negu neįvardyto Mindaugo karūnavimo liudininko 
tvirtinimas, jog lavonai būdavo deginami. Sutartis reikalauja, kad 
vietiniams gyventojams būtų draudžiama deginti mirusiuosius ar- 
ba juos laidoti su žirgais ir žmonėmis (vergais) arba ginklais ir 


“ Žr. p. 4144 [Rowello knygos puslapiai. - Red. past.). 

šarvais“. Yra pasakojimų apie pagonis atskalūnus, kurie atsime- 
tė nuo naujosios religijos ir išsikasė savo žmonas ir artimuosius iš 
krikščioniškų kapų, kad pasiųstų juos į dausas sudegindami šven- 
tose vietose?!. Lietuvių kapų archeologiniai tyrimai atspindi ne- 
vienodus pagoniškus papročius. Urbanavičius, paskyręs daug lai- 
ko pagonybės istorijai, pažymi, kad kai kuriuose Lietuvos 
regionuose (daugiausia šiaurėje) mirusiųjų kūnus visada laido- 
davo, o ne degindavo, tuo tarpu kitose vietose (ypač vakaruose) 
mirusiųjų deginimas išsilaikė ilgai ir po krikšto, draudžiančio tai 
daryti. Pagoniško deginimo pabaiga Uliūnuose gali būti datuoja- 
ma šešiolikto šimtmečio viduriu?*. Kai kuriuose regionuose dar 
ilgą laiką ir septynioliktame šimtmetyje pagoniškose kapinėse bu- 
vo laidojama su šventiškais drabužiais (įkapėmis) 1r kapo dova- 
nomis (tarp jų pasitaikydavo arklys arba jautis)?*. Akivaizdu, kad 
pagoniški laidojimo papročiai įvairavo priklausomai nuo regio- 
no. Jų įvairovė rodo decentralizuotą kulto prigimtį ir, kaip toliau 
matysime, pastangos centralizuoti kultą šventykloje buvo pavė- 
luotos ir ribotos. 

Mirusiųjų deginimas buvo taip giliai įsišaknijęs lietuvių są- 
monėje, kad jau tryliktame šimtmetyje egzistavo legenda apie to 
papročio atsiradimą. Turint galvoje didesnį kremacijos papliti- 
mą rytiniuose Lietuvos regionuose, nestebina jos aprašymas ru- 
siškame tekste. Jis įterptas į vakarų rusų išsiverstą šešto šimtme- 
čio bizantišką Jono Malalo kroniką, sukompiliuotą 1261 metais. 


> Pašuto, Obrazovanije, p. 500, $ 1. 

* Henry, Chronicon, XXVI, 8, p. 286-288. 

22 V. F. Urbanavičius; „K voprosu o pogrebeniach s trupopoloženiem XIV v. v 
Litve“, Lietuvos TSR mokslų akademijos darbai (toliau - MADA), 21, Vilnius, 
1966/2, p. 183-190. Uliūnai yra kaimas Vidurio Lietuvoje. Apie laidojimo pa- 
pročius žr. Urbanavičius, „Senųjų tikėjimų reliktai Lietuvoje XV-XVII am- 
žiais (3. Laidojimo papročiai Uliūnuose XVI-XVII amž.)“, MADA, 50, 1975/1, 
p. 51-62. 

33 V. F. Urbanavičius, „Laidosena Lietuvoje XIV-XVII amžiais“, MADA, 
22, 1966/3, p. 105-119. Apie kapo dovanas Biačiuose XVI šimtmetyje žr. G. Za- 


tarp kapo dovanų - ibid., p. 485—486. 


Nežinomas raštininkas pridėjo prie kronikos teksto papildomą 
skyrių, pavadintą „Pasakojimas apie tai, kaip pagonis apgauna- 
mas mūsų Lietuvoje“**. Panašumai tarp dievų trejybės šitame ver- 
time ir pasakojimo apie Mindaugo valdymą Ipatijaus metraštyje, 
to veikalo skyriuje, parašytame trylikto amžiaus septintame de- 
šimtmetyje, kelia įtarimą, jog abu tekstai gali būti susiję?*. 
Malalo intarpe smulkiai pasakojama, kaip mirus žmogui, var- 
du Sovijas, buvo paaukotas šernas (jau kalbėjome apie kiaulės ir 
požemio pasaulio ryšį), bet, užuot sudeginę žvėries blužnį, sūnūs 
ją suvalgė. Sovijas negalėjo ilsėtis ramybėje, tad vienam iš sūnų 
teko trim būdais bandyti atsikratyti lavono. Kai Soviją palaidojo 
karste, jį kamavo šliužai ir vabalai. Kai sūnus įkėlė tėvo palaikus į 
medį, Sovijo siela kamavosi, tarsi ją būtų sugėlusios bitės. Galų 
gale sūnus sukrovė laužą ir sudegino tėvo kūną, tik po to Sovijas 
nusiramino „lyg kūdikis savo lopšyje“. Nuo to laiko, kaip byloja 
legenda, mirusių pagonių kūnai būdavo mieliau deginami negu lai- 
dojami. Tokiu būdu didžiulė velniška apgavystė paplito tarp Lie- 
tuvos Žmonių ir jotvingių, prūsų, jemų ir livoniečių bei daugelio 
kitų stabmeldžių, kurie buvo vadinami soviečiais (Sovitsa)*“. Ta So- 
vitsa arba Sovidom (Sovijaus pasaulis) yra vos ne priešingybė Chns- 


** Mannhardt, Gėtterlehre, p. 56-68 ir E. Wolter, „Mythologische Skizzen“, 
Archiv fūr slavische Philologie, t. 9, 1887, p. 636-637. Legendos tradicija aptaria- 
ma - V. N. Toporov, „Ob odnoj „iatviažskoj“ mifologeme v sviazi so slavianskoj 
parallelju“, Acta baltico-slavica, 3, 1966, p. 143-149. Taip pat žr. p. 34-35 
[Rowello knygos puslapiai. - Red. past.). Apie lietuviškus (Rytų Lietuvos) Ie- 
gendos aspektus žr. Vėlius, World Outlook, p. 266. 

* Plg. tekstus, minėtus n. 4. Dievų „triada“ šituose dviejuose tekstuose iden- 
tiška. Ipatijaus metraštyje, rašytame apie 1114 (PSRL, II, p. 277-279), yra intar- 
pas į PVL tekstą, sudarantis metraščio ankstyvosios dalies pagrindą. Šis intar- 
pas, pasakojimas apie kai kuriuos pagonių papročius, remiasi Malalo metraščiu 
(Povestj vremennych let, 2, sud. D. S. Lichačev, 1950, Moskva-Leningrad, p. 480). 
Apie galimą ryšį tarp trylikto amžiaus septinto dešimtmečio metraščių sąvado ir 
1261 metų Malalo teksto (Mannhardt, Gėtterlehre, p. 56) žr. S. C. Rowell, „Of 
men and monsters: Sources for the history of Lithuania in the time of Gedimi- 
nas (ca. 1315-1342)“, Journal of Baltic Studies, 1. 24(1), 1993, p. 77. Plg. proble- 
mas su Norse tekstų perdavimu - Ellis-Davidson, Myths and symbols, p. 218. 

? Mannhardt, Gotterlehre, p. 58. 


508 


tendom (krikščionybei). Toporovas abu žodžius Sovii ir Sovitsa kil- 
dina iš bendros baltiškos šaknies, siejamos su ugnimi ir krosnimi: 
šauti. Neaišku, ar šitie skirtingi apsiėjimo su mirusiaisiais būdai 
atspindi skirtingų socialinių grupių papročius, kai, pavyzdžiui, tik 
kunigaikščiai būdavo deginami, o žyniai laidojami - šitaip elgtasi 
germanų ir skandinavų kultuose?". 

Lietuvos didieji kunigaikščiai tikriausiai buvo šito Sovijaus pa- 
saulio valdovai. Po jų mirties vykdavo sudėtingos deginimo apei- 
gos, kol 1387 metais Lietuva nebuvo apšlakstyta švęstu vande- 
niu. Paskutinis kunigaikštiškas laužas buvo uždegtas 1382 metais 
Kęstučiui, Trakų kunigaikščiui ir Vakarų Lietuvos valdytojui, toks 
pat kaip 1342 metais jo tėvui Gediminui ir 1377 metais jo broliui 
Algirdui. Visų trijų valdovų kūnai buvo atgabenti į Vilnių ir su- 
deginti su didele prabanga. Žirgai (laidojant Algirdą aštuonioli- 
ka), skalikai ir sakalai nulydėjo savo šeimininką į liepsnas kartu 
su ištikimu tarnu““. 

Prancūzų diplomatas Pilypas de Mezjeras, kuris keliauda- 
mas 1364 metais užsuko į Lietuvą, aprašo didžiojo kunigaikš- 
čio laidotuves. Ne per seniausiai prieš Pilypo atvykimą įvyko 
ceremonija, kurios metu didžiojo kunigaikščio kūnas, praban- 
giai aptaisytas ir apginkluotas, buvo sudegintas raitas ant pu- 
šų šakų kalno, sukrauto kaip messangiere (paukščio narvas). 
Jo bon amy, ištikimas bičiulis, buvo sudegintas kartu su juo““. 


37 V. N. Toporov, „Zametki po pochoronnoj obriadnosti“, Balto-slavianski- 
je issledovanija, 1985, p. 10-52. Sovijas aprašomas p. 24-28. Toporovo vėliausių 
darbų sąrašą žr. ibid., p. 24, n. 8. Taip pat žr. G. Beresnevičius, Dausos. Pomirti- 
nio gyvenimo samprata senojoje lietuvių pasaulėžiūroje, Klaipėda, 1990, p. 72-85. 
Apie socialinio statuso atspindį žr. Vėlius, World Outlook, p. 267. 

* Gedimino laidotuvės aprašytos Stryjkowski, I, p. 385-386. Algirdo krema- 
vimas aprašytas Hermann von Wartberge, Chronicon Livoniae, SPR, t. 2, p. 113. 
Kęstučio mirtis prisimenama Wig., p. 620 ir Stryjkowski, II, p. 65. 

>? V. Kiparskij, „Philippe de Mėziėres sur les rives de la Baltigue“, Neuphilo- 
logischen Mitteilungen, 41, 1940, p. 65, n. 1; P. de Mėzičres, Songe du Vieil Pele- 
rin, sud. G. W. Coopland, 1, Cambridge, 1969, p. 235-237. Apie Gedimino mirtį 
žr. p. 287 ir toliau. Ginklų, rūbų detalės, ištikimas tarnas, belaisviai vokiečiai ir 
pušų laužas paimti iš Stryjkowski, I, p. 385-386. 

Didžiojo kunigaikščio dvariškiai ketino kartu su ponu sude- 
ginti belaisvį kataliką, tapusi velionio karaliaus favoritu. Ta- 
čiau gudrus kryžiuotis įtikino pagonis, kad kaip vienakis jis 
nebus vertinga auka, todėl jam leido grįžti į Prūsiją“". Kadangi 
paskutinės didžiojo kunigaikščio laidotuvės prieš 1377 metus 
buvo Gedimino laidotuvės 1342 metais, o de Mezjeras atvyko 
į Lietuvą 1364 metais, tai galima sutikti su Nikžentaičio nuo- 
mone, jog Pilypo aprašomas didysis kunigaikštis buvo Gedi- 
minas*!. Žinoma, kad šis didysis kunigaikštis turėjo favoritą 
vokietį, kuris pabėgo iš nelaisvės“*, deginimo detalės (žirgas, 
puošnūs drabužiai, pušinis laužas ir vergai vokiečiai) atitinka 
Stryjkowskio nurodytus Gedimino laidotuvių faktus. Stryjkow- 
skis nežinojo de Mezjero pasakojimo. 

Laidotuvių apeigoms vadovavo Gedimino sūnūs, kurie pasi- 
naudojo ta proga sutarti ir dėl jų tėvo testamento vykdymo. Di- 
džiojo kunigaikščio laidotuvių iškilmėms vadovaudavo tiktai ku- 
nigaikščiai. Kęstutį, kuris sudegino savo brolį didįjį kunigaikštį 
Algirdą 1377 metais, po penkerių metų patį atidavė liepsnoms 
Skirgaila, būsimasis jo įpėdinis kaip Trakų kunigaikštis“*. Skir- 
gaila atgabeno Kęstučio kūną iš Krėvos į Vilnių. Šito miesto reikš- 
mė didžiųjų kunigaikščių ceremonijoms (tiek inauguracijoms, tiek 
laidotuvėms) verta atidesnio dėmesio. 

Vilnius buvo kunigaikščių amžino poilsio vieta bent jau nuo 
trylikto šimtmečio. Deginimo negalima atskirti nuo mitologinio 
(tai anaiptol nereiškia neegzistavusio) trylikto šimtmečio kuni- 
gaikščio Šventaragio legendos. Šventaragis siejamas su švento- 
sios ugnies saugojimu jo vardu pavadintame Vilniaus slėnyje. 
Šventaragio slėnis į vakarus nuo pilies, kitoje Vilnios upės pusė- 


“ De Mėzičres, Songe, I, p. 237. 

*! A. Nikžentaitis, „Dar kartą apie tai, kas žuvo prie Bajerburgo?“, MADA, 
t. 98. 1987(1), p. 37. 

*2 Wig., p. 494—495. Šis riteris pabėgo iš Vilniaus ketveri metai prieš Gedimi- 
no mirtį, galimas daiktas, kad riterio pabėgimo ir laidotuvių aukos istorijos buvo 
supainiotos. 

S Stryjkowski, II, p. 65. 

je, yra tarsi simbolinis „pasaulis anapus vandenų““*. Šičia Gedi- 
minas, kaip teigia L, autoriai, pastatė Vilniaus pilį“. 

Daug anksčiau negu Gediminas Vilniuje pastatydino pilį, ši vieta 
tapo svarbi politiniu ir religiniu požiūriu. Trylikto amžiaus šešta- 
me dešimtmetyje Mindaugas ten pastatė katalikų katedrą, o prieš 
tai Šventaragio slėnis ir Lukiškių giraitė garsėjo kaip kulto apeigų 
vietos, teigia Gudavičius“. Šitos vietos buvo pagrindiniai kulto cen- 
trai, kur iki Gedimino laikų greičiausiai nebuvo šventovės. 

Šiaurės Europoje apskritai ir konkrečiai Lietuvoje šventovės, 
kaip regis, ima rastis gana vėlai, kai, stiprėjant karališkai valdžiai, 
buvo pradėta centralizuoti pagonių religinius papročius. Adomo 
Brėmeniečio aprašyta Upsalos šventovė nebuvo senovinis stati- 
nys, ir apeigos, taip sudominusios metraštininką, vyko gretimoje 
giraitėje, o ne pačioje šventovėje. Matyt, šventovės vaidmuo dar 
nebuvo galutinai susiformavęs. Vokiečių bendruomenės su die- 
vais bendraudavo atviroje gamtoje, panašiai kaip ir baltai — 
alkose, o keltai - giraitėse, vadintose nemeton“'. Švedų, danų 
ir vendų Upsalos, Lejrės ir Arkonos šventovės, kaip manoma, 


** Apie Šventarągj žr. Kosman, Drogi, p. 13, 20, 36 ir M. Giedroyč, „The 
rulers of thirteenth-century Lithuania: a search for the origins of Grand Duke 
Traidenis and his kin“, Oxford Slavonic Papers, Oxford, n. s., t. 17, 1984, p. 14. 
Toporov, „Zametki po pochoronnoj“, p. 28-30 nagrinėja legendą. Baltai plačiai 
garsėjo kaip „ugnies garbintojai“ - žr. 1380 patriarcho bulę skiriant Kiprijoną 
Kijevo metropolitu - Pamijatniki drevnerusskogo kanoničeskogo prava, sud. A. S. Pa- 
vlov, Russkaja istoričeskaja biblioteka, 6, Sankt-Peterburg, 1880, p. 168 ir Grego- 
ro aprašymą, paskelbtą V. Parisot, „Notice sur le livre XXXVII de Nicėphore 
Grėgoras avec une traduction frangaise et des notes“, Notices et extraits des ma- 
nuscrūts de la Bibliothegue Nationale, t. 17, sąs. 2, 1851, p. 70. Šventoji ugnis - 
Dlugosz, X, p. 165 ir Stryjkowski, I, p. 373. 

“5 Žr. p. 78 [Rowello knygos puslapis. - Red. past.). 

66 Gudavičius įrodinėja, kad Romuva, o ne Vilnius buvo lietuvių kulto cen- 
tras - E. Gudavičius, „Dėl Lietuvos valstybės kūrimosi centro ir laiko“, MADA, 
t. 83, 1983(2), p. 61-70. Apie Vilnių kaip kitų baltų kulto centrą žr. Urbono VI 
laišką n. 82. 

7 O. Olsen, Herg Hov og Kirke. Historiske og Arkaeologiske Vikingetidsstu- 
dier, Copenhagen, 1966, p. 280, 282-283, ir Ellis-Davidson, Myths and symbols, 
p. 15, 24. 

buvo pastatytos dėl užsimezgusių pagonių ryšių su krikščionybe. 
Gal panašiai atsitiko ir Vilniuje, kur Gediminas (kaip atrodo) 
pastatė arba tiksliau - pritaikė šventovei buvusią katalikų kated- 
rą, mat miestas didžiavosi turįs mažiausiai trejus krikščionių mal- 
dos namus“. Vienuolikto šimtmečio viduryje lenkai pagonys 
Gniezne berods norėjo naudoti katedrą savo apeigoms, mėgdžio- 
dami katalikus, kuriuos buvo laikinai iš jos išvarę“?. 

Nei lietuvių, nei pietinių germanų kalbos neturi žodžio „šven- 
tykla“. Žodžiai kunigas ir auka yra baltų kilmės, bet lietuvių žo- 
džiai šventnyčia, šventykla sudaryti iš slaviškų žodžių šaknų". Šven- 
tovės nebuvo reikalingos kulto reikalams ab initio [7). Lietuvių 
visuomenė burdavosi kaimuose ir didžiūnų bei kunigaikščių pily- 
se. Pastarieji kadaise buvo religiniai genčių vadovai (puikus pa- 
vyzdys - Sūduvos Skomantas)". Galimas daiktas, kad lietuviai 
savo kaimų bendruomenėse, panašiai kaip skandinavai savosio- 
se, kulto apeigoms naudodavo ne tik giraites ir upes, bet ir ūki- 
nius pastatus. Galbūt keturiolikto šimtmečio vokiečių kroniki- 
ninkų nuolat minimi sanctas domos ir edes sacras [8]", kurių 
paskirtis nevisiškai aiški, buvo daugmaž analogiški norvegų hof. 
Olsenas apibrėžė hof kaip „ūkį, kuriame kultiniai susirinkimai 


6 Apie Pranciškonų ir Dominikonų bažnyčias katalikams pirkliams - žr. p. 
217 ir stačiatikių cerkvę rusų pirklių kvartale - p. 170 [Rowello knygos pusla- 
piai. - Red. past.|. Apie vendų šventovę Arkonoje ir Upsalos bei Lejrės švento- 
ves žr. Olsen, Hgrg, p. 280 ir toliau, taip pat „Vorchristliche Heiligtūmer in Nord 
Europa“, Abhandlungen der Akademie der Wissenschaften in Gėttingen, Phil.- 
Hist. Klasse, 74, 1970, p. 259-278. 

* J. Burchardt, „Dlaczego poganscy Polanie w XI w. nie zniszczyli katedry 
Gniežnienskiej“, Literatura Ludowa, 1986/1, p. 33—40. 

" Nėra žodžių gimtojoje kalboje - žr. Olsen, Herg, p. 279. Apie lietuvių 
religinę terminiją žr. E. Fraenkel, Litauisches Etymologisches Worterbuch, 1-2 t., 
Heidelberg-Gėttingen, 1962-1965: šventnyčia - t. 2, p. 1042; auka - t. 1, p. 25. 
Taip pat žr. P. Skardžius, Die slawischen Lehnwėrter im Altlitauischen, Kaunas, 
1931, p. 219. 

" Žr. p. 58 [Rowello knygos puslapis. - Red. past.), 518. 

"2 Kryžiuočiai susirėmė su lietuviais, užstojančiais edes sacras, į kur jie bėgo 
slėptis, kai pasirodė priešai - Wig., p. 623—624. „Šventieji pastatai“ galėjo būti 
įtvirtinta ūkininko sodyba. 

reguliariai vykdavo didesniam žmonių skaičiui, negu jų gyveno 
tame ūkyje“". Pagonybės kulto, jo tarnų ir šventųjų gyvūnų (žal- 
čio tvarte ir kiaulės) aprašymai, kuriuos turime, rodo, kad kultas 
koncentravosi ūkiuose. Žinoma, kad septynioliktame amžiuje 
ūkiuose, po to, kai būdavo suvežtas derlius, vykdavo religinės ūki- 
ninko ar jo žmonos vadovaujamos šventės samdiniams. Nėra pa- 
grindo manyti, kad šis paprotys buvo naujovė". 

Terminai hof ir sacra domus nėra visiški sinonimai, tačiau jie 
padeda suprasti, kokiu būdu skandinavai, turbūt ir lietuviai, na- 
muose atlikdavo religines bendruomenės apeigas tuo laikotar- 
piu, kai šventovės, tai yra „statiniai, pastatyti tik religinėms apei- 
goms atlikti“, nebuvo plačiai žinomi. Skandinavijoje ir Lietuvoje 
kulto pastatai atsirado vėlyviausiame raidos etape. 

Tarp daugybės aukojimo akmenų, nesuskaičiuojamų kapų, 
netgi gatvių ir gyvenamų pastatų neaptikta nė vienos šventyklos 
(kitokios negu Vilniaus adytum). Kai buvo atrasti aukojimo ak- 
menys, paaiškėjo, kad jie buvo slepiami nuošaliose miškų tan- 
kmėse, pagonių laikomose šventomis, kur vyskupai neįžengda- 
vo". Neturėtume statyti šventovių ten, kur jų nestatė pagonys. 
Šitos taisyklės išimtis tėra pilies kalno papėdė Vilniuje. 

Gediminas, 1316-1320 metais atgaivinęs Vilnių kaip politinį 
centrą po to, kai penkis dešimtmečius didieji kunigaikščiai valdė 
be nuolatinės rezidencijos, itin jautriai vertino Lietuvos istoriją, 
tiek pagoniškąją, tiek krikščioniškąją“. Jis rūpinosi susieti savo 
dinastiją su Lietuvos praeities politika bei praktika ir suvokė porei- 
kį įskiepyti naują auglį į seną kamieną". Bendraudamas su stačia- 
tikių hierarchais ir samdydamas katalikų vienuolius raštininkais ir 


"3 Olsen, Horg, p. 280. 

“ Annuae Litterae Societatis Jesu, 1605, Douai, 1618, p. 944. 

 Relationes status diocesium in Magno Ducatu Lithuaniae, I: Diocesis Vil- 
nensis et Samogitiae, sud. P. Rabikauskas, Rome, 1971, p. 238-239. Tai vyskupo 
1625 vizitacijos Žemaitijoje ataskaita. 

7 Apie Gedimino domėjimąsi katalikybės papročiais Lietuvoje žr. p. 208- 
209 [Rowello knygos puslapiai. - Red. past.). 

" Apie Pukuverą - žr. p. 57-58 [Rowello knygos puslapiai. - Red. past.). 

pirkliais, jis susipažino su krikščionių bažnyčios funkcionavimo 
mechanizmu. Jis statė bažnyčias katalikų pirkliams ir naujaku- 
riams jo šalyje". Jei kokia nors struktūra turėjo būti viršesnė už 
jo prigimtinę religiją, tai turbūt ji sietina su tomis krikščionybės 
įtakomis. Galima lyginti keturiolikto šimtmečio Gedimino Vil- 
nių su dešimto šimtmečio Vladimiro Sviatoslavičiaus Kijevu, kur 
krikščionių anklavai egzistavo vos ne ištisai pagoniškame mieste. 
Kai 980 metais Vladimiras perėmė valdžią iš pusbrolio Jaropol- 
ko, jis ėmė ją stiprinti, primesdamas Kijevo gyventojams savuo- 
sius dievus ir pastatydamas didelę šventovę ant kalvos greta savo 
rūmų". Esama įrodymų, kaip matysime toliau, jog Gediminas el- 
gėsi panašiai. Tačiau lietuviams sekėsi geriau negu Vladimirui, 
kuris galiausiai, norėdamas sustiprinti savo valdžią, įvedė Rusio- 
je krikščionybę. 

Stryjkowskis ir L, aštuoniolikto šimtmečio versija Lietuvos ir 
Žemaičių kronika (Chronika Litovskaja i Žmoitskaja) laiko Gedi- 
mino nuopelnu tai, jog Vilniuje ąžuolų giraitėje buvo pastatyta 
šventovė šventajai ugniai ir jos dievui Perkūnui“. Pasak Stryj- 
kowskio, ji buvusi pastatyta Žemutinėje pilyje, „toje vietoje, kur 
šiandien stovi Šv. Stanislovo bažnyčia“*!. Šitą vietą, pašventintą 
ugnimi, kuri, kaip Diugoszas rašo, „buvo klaidingai tikima esanti 
amžina“, 1387 metais Jogaila parinko Vilniaus katedrai“. Rivi- 


* Žr. p. 217 [Rowello knygos puslapis. - Red. past.). 

* PVL, I, p. 56 ir V. V. Sedov, „Pagan sanctuaries and idols of the Eastern 
Slavs“, Slavica Gandensia, 7-8, 1980-1981, p. 72. 

9 PSRL, XXXII, p. 41. 

Š Stryjkowski, I, p. 373. 

2 Dlugosz, X, p. 163. Plg. „In guodam loco populoso Wilna nuncupato, in 
guo tam ipse rex (Jogaila) [-..) guam Litwani et alii infideles in guodam fano vana 
deorum et ydolorum supersticiose colebant [...] in eodem loco guandam eccle- 
siam in honorem sancte et individue Trinitatis ac Gloriose Dei Genetricis Virgi- 
nis Marie et beati Stanislai martiris erigi fecit [...]“ [9]. Popiežiaus Urbono VI 
laiškas Poznanės vyskupui Dobrogostui, 1388, kovo 12. Kodex dyplomatyczny 
Katedry i diecezji Wilenskiej, sud. J. Fijalek ir W. Semkowicz, Krakow, 1948, nr. 
10, p. 20-21. Jeigu Urbono terminija ir informacija tiksli, išeitų, kad Vilniaus 
fanum buvo garbinama ne tik lietuvių. 

jus, septyniolikto šimtmečio pabaigos metraštininkas, kuris savo 
pasakojime rėmėsi dingusiu Augustino Rotundo veikalu, aprašo 
kvadratinę šventovę be stogo su įėjimu nuo Neries upės pusės**. 
Prie šito akmeninio statinio užpakalinės sienos, už kvadratinio 
altoriaus, pakylėto ant dvylikos laiptų, stovėjo medinis Perkūno 
stabas. Visa tai, kaip jis tvirtina, buvo pastatyta 1285 metais. De- 
vyniolikto šimtmečio istorikai Daukantas, Narbutas, Balinskis ir 
Kraszewskis pateikė panašius aprašymus, bet jie datavo šventovę 
dvidešimt metų anksčiau negu Rivijus“*. Tačiau visi šitie aprašy- 
mai yra vėlyvi ir skeptiškai nusiteikę istorikai ilgai abejojo, ar to- 
kia šventovė egzistavo. 

Naujų įrodymų atsirado 1984 metais, kai archeologai pradė- 
jo kasinėti 1387 metų katedros liekanas, atkastas remontuojant 
naująjį (aštuoniolikto šimtmečio) pastatą, apgadintą per 1931 
metų Neries potvynį**. Ekskavatoriai atvertė trylikto šimtmečio 
„gotikinės“ bažnyčios likučius. Iš plytų ir akmenų pastatyta baž- 
nyčia buvo 22,7 m ilgio ir 22,4 m pločio, jos navą perskyrė į tris 
dalis dvi kolonų eilės. Apsidė ir presbiterija buvo pastatytos ry- 
tų pusėje, dvi koplyčios prišlietos prie presbiterijos šiaurinės sie- 
nos““. Šis atradimas patvirtina penkiolikto šimtmečio prūsų liu- 
dijimą, kad pasikrikštijęs Mindaugas „pastatė katedros bažnyčią 
viename mieste, vadinamame Vilnius (Wille)“*'. Tolesnis Min- 
daugo katedros likimas yra vadinamosios Gedimino šventovės 
paslapties raktas. 

Kažkiek laiko praslinkus po katedros pastatymo, turbūt po 
Mindaugo atsimetimo nuo katalikybės ir nužudymo, šitos 


*3 A. Kajackas, „History and recent archaeological investigations of Vilnius 
Cathedral“, in La Cristianizzazione, p. 263-284. Faktiškai tai radinių apžvalga 
anglų kalba, plačiau išdėstyta - N. Kitkauskas, Vilniaus pilys. Statyba ir architek- 
tūra, Vilnius, 1989. Informaciją apie Rivijų ir Rotundą žr. Kitkauskas, p. 16, 17. 

Š Ibid. 

55 Ibid., p. 89-91, 123. 

56 Kajackas, „History“, p. 268-269. Žr. brėžinį. 

57 Pamietnik Zakonu Kryžackiego o wypadach zaszlych na Žmudzi w 1409 r., 
CEV, p. 966. 


kvadratinės bažnyčios glazūruotų plytų grindys buvo užpiltos smė- 
liu, o pastato viršutinė dalis sudeginta. Dar šiek tiek vėliau būta 
pastangų atstatyti griuvėsius. Nuo Neries pusės šiaurinės sienos 
viduryje buvo pramušta spraga ir iš abiejų pusių pristatyti 1,6 m 
pločio laiptai (žr. brėžinį). Neries prieplauka buvo sumūryta iš 
plytų, panašių į anksčiau naudotas katedros varpinei. Laiptinė 
užėmė didelę kvadratinio pastato šiaurinės sienos dalį; šeši išlikę 
jos laiptai nenutrypti. Jais nebūtų buvę įmanoma įeiti į šitą kvad- 
ratinį pastatą. Įėjimas buvo padarytas pramušus penkių metrų 
skylę šiaurinės sienos centre**. Visai logiška, kad šita keista kvad- 
ratinė konstrukcija, išgelbėta buvusios katedros dalis, tapatinti- 
na su pagonių šventove (kvadratine, su dvylika akmeninių laiptų 
nuo Neries pusės), detaliai aprašyta Rivijaus ir iš dalies Diugo- 
szo bei Stryjkowskio“?. Rivijaus ir devyniolikto šimtmečio istori- 
kų pateikiamos šios šventovės datos vis dėlto diskutuotinos*“. 

1265 metų data (teikiama Daukanto ir kitų) greičiausiai atsi- 
rado dėl Mindaugo atsimetimo (1261) įtakos, sakytum, tas, kuris 
davė šventovės vietą bažnyčiai statyti, susigrąžino ją. Tačiau nėra 
įrodymų, kad Mindaugas būtų naudojęs smurtą prieš religiją, ku- 
rią išpažino dešimt metų. Politinės negandos, užgriuvusios jį per 
paskutinius dvejus metus, ir jo kova dėl išsilaikymo didžiojo ku- 
nigaikščio soste — ne idealus laikas statyti naują šventovę. 1285 
metų data (Rivijaus) sutampa su kitu valdžios vakuumu: Ken- 
tauro dinastijos smukimu ir Gediminaičių iškilimu. Kokia pras- 
mė statyti naują šventovę sumaišties metu mieste, nebesiejama- 
me (kiek mums žinoma) su vykdomąja valdžia? 


5 Kitkauskas, Vilniaus pilys, p. 91-134. 

8 Ibid., p. 117 ir toliau. 

* Archeologinius radinius katedroje devintajame dešimtmetyje archeologai 
neteisingai datavo. Tie radiniai šiandien datuojami keturiolikto šimtmečio pir- 
ma puse. K. Katalynas, „Vilnius XIII amžiuje. Mitai ir faktai“, Kultūros pamin- 
klai, 6, 2000, p. 207-219, ypač p. 212-214. Šitai nekeičia mūsų nuomonės; minė- 
ti radiniai gali patvirtinti ryšį su Gedimino epocha. 

E“ „Pagonių šventyklos“ kontūrai 





Aukurai 
A Akmeninės ir degto molio grindys 
8 Pagonių šventovės plotas (apytikriai) 
c Laiptai nuo išlaužos šiaurinėje sienoje 


. 


Vilniaus katedros archeologinių kasinėjimų planas pagal N. Kitkausko studiją 
Vilniaus pilys, p. 139 


Daug įtikinamiau būtų sieti šventovę su Gedimino religine 
programa. Tvirtas, valingas didysis kunigaikštis patogiai įsitaisė 
Vilniuje. Literatūriniai šaltiniai jam priskiria nuopelnus dėl Per- 
kūno stabo iškėlimo šventovėje, pastatytoje katedros vietoje. Re- 
liginę reformą ir šventovės statybą Stryjkowskis ir Lietuvos met- 
raštis sieja su Gedimino, o ne su Traidenio ar Mindaugo vardu"!. 
Archeologiniai liudijimai yra bent jau suderinami su tokia įvykių 
seka, nes jie datuoja kvadratinę šventovę trylikto šimtmečio an- 
tra puse arba keturiolikto šimtmečio pirma puse?*. Gediminas, 


* Stryjkowski, I, p. 373; PSRL, XXXII, p. 41. 
** N. Kitkauskas, A. Lisanka ir S. Lasavickas, „Perkūno šventyklos liekanos 
Vilniaus žemutinėje pilyje“, Kultūros barai, 1987, nr. 2, p. 56. 


globodamas krikščionis (dėl visiškai nereliginių priežasčių, tokių 
kaip prekyba su Vakarais ir stačiatikių Rusios valdymas), buvo 
susipažinęs su kulto apeigų centrų statyba. Galimas daiktas, kad 
bažnyčių statyba darė įtaką pagonybės kulto tvarkymui. Atrodo, 
būta bandymų pajungti decentralizuotą kultą naujos valdančios 
dinastijos poreikiams. 

Apžvelgę lietuvių pagonybės bendrąjį foną, įdėmiau panagri- 
nėkime didžiojo kunigaikščio ir jo šeimos vaidmenį pagonybės 
kulte ir išskirkime pagoniškosios religijos politinę potekstę. Mū- 
sų neturėtų stebinti centrinės šventovės atsiradimas tuo metu, 
kai didžiojo kunigaikščio valdžia sustiprėjo ir susitelkė Vilniuje; 
iš visų žinomų žynių rangų Lietuvoje pats svarbiausias buvo ku- 
nigaikštis arba kunigas. Vyriausias iš visų buvo pats didysis kuni- 
gaikštis. 

Kunigas iš pradžių buvo mažų gentinių grupių, pasklidusių po 
Lietuvą, vyriausias karinis ir religinis vadas. Šiandien šis titulas 
liko dvasininkui. Kunigaikštis-kunigas funkcionavo, kaip ir ati- 
tinkami jo antrininkai daugelyje kitų pagonių bendruomenių, to- 
kie kaip airių 71 arba islandų gopi. Gopi buvo vadovas vieno iš 
šešiolikos goporps, arba regionų, Islandijoje, jis funkcionavo ir 
kaip gopi (žynys), ir kaip pegn (vadas), kuriam buvo pavaldi /ip 
(kariauna)“. Kaip aktyvaus kunigo pavyzdį galime paminėti try- 
liktame šimtmetyje gyvenusį sūduvių vadą Skomantą. /patijaus 
metraštis jį vadina burtininku (vol'khv') ir ateities spėjėju (kob- 
nik"), be to, miklus kaip miško žvėris, jis buvo didis karys“*. 

Kaip karvedys, didysis kunigaikštis buvo tautos papročių (tiek 


*» Apie i funkcijas žr. Byrne, Kings, p. 23; gothi mini M. Stein-Wilkeshuis, 
„Laws in medieval Iceland“, Journal of Medieval History, t. 12, sąs. 1, 1986, p. 40, 
ir G. Karlsson, „Gopar and hofpingar in Iceland“, in Saga Book of the Viking 
Society, t. 19, sąs. 4, 1977, p. 358-370. Apie Allio Dano atvejį žr. E. Moltke, 
Runeme i Danmark og deres oprindelse, Copenhagen, 1976. p. 182 ir runos foto- 
graliją, kur Allis vadinamas pegn ir gopi, p. 183. Komentarai - E. Roesdahl, 
Viking Age Denmark. London, 1982, p. 26. 

* PD, p. 127-128, 137, 142, 143. 147. PSRL, II, p. 799-800, plg. PVL, I, p. 
20-30. 

teisinių, tiek religinių normų) gynėjas ir garantas. Titulas įparei- 
gojo jo turėtoją būti pagonimi, kad pagonys gentainiai lietuviai, 
visų pirma žemaičiai, liktų jam ištikimi. Galimas daiktas, kad Vil- 
niaus miestiečiai buvo tokie patys užkietėję pagonys kaip ir že- 
maičiai. Tam yra šiek tiek įrodymų“. Tačiau išlikę šaltiniai, be 
abejonės, žemaičių, maža tesako apie aukštaičių dievobaimingu- 
mą. Šiauriečiai buvo labiausiai užsispyrę pagonybės kulto šali- 
ninkai, galbūt todėl, kad jiems teko atlaikyti pagrindinį smūgį, 
kai kryžiuočiai jėga bandė krikštyti Lietuvą. Matyt, dėl jų ištiki- 
mybės Mindaugas išsižadėjo katalikybės, kurią anksčiau buvo pri- 
ėmęs, gal ir bergždžiai tikėdamasis su Vokiečių ordino pagalba 
jėga sutramdyti žemaičius“. Žemaitijos provincija buvo pernelyg 
stipri ir per daug strategiškai svarbi, kad didysis kunigaikštis ga- 
lėtų ją ignoruoti. Kai 1323 metais Gediminas atrodė linkstąs krikš- 
tytis, kryžiuočiai, spėjama, papirko žemaičius pagrasindami di- 
džiajam kunigaikščiui tokio žingsnio rezultatais; jie sakė, kad jeigu 
jis priimsiąs tą tikėjimą, tai jie pulsią jį, jo sūnus ir visus jo šalinin- 
kus ir kartu su Ordino broliais išgrūsią iš jo karalystės ir galutinai 
sunaikinsią“". 

Žemaičiai tikriausiai žinojo, kad keletas Gedimino sūnų ir duk- 
terų jau buvo tapę krikščionimis. Tačiau žemaičiai priešinosi ne 
jaunesniųjų dinastijos atstovų krikštui. Įniršę pagonys spyriojosi, 
kad Gediminas nepakeistų tikėjimo (si ipse reciperet). Tai įdo- 
mus akcentų sukeitimas, palyginti su anglosaksų Anglijos nau- 
jakrikščiais. Ten krikščionio karaliaus sūnūs galėjo būti pagonys, 


“ Apie vilniečių požiūrį į pamokslus prieš pagonybę žr. p. 294 [Rowello 
knygos puslapis. - Red. past.). 

* LR, eil. 6357 ir toliau, p. 145, vertimo p. 79 ir toliau. Jo varžovas dėl val- 
džios Treniota neva pareiškęs: „Žemaičiai, nesijaudinkite. Mes pripulsime prie 
Mindaugo, maldausime ir grasinsime jam, kol visa ta krikščionybė pasidarys jam 
nebepakenčiama“. Apie Mindaugą žr. p. 55 [Rowello knygos puslapis. - Red. 
past.). 

" Gedimino laiškai (toliau - GL), sud. V. T. Pašuta ir I. Štal, Vilnius, 1966, 
p. 139. Apie Žemaitijos opoziciją tariamiems Gedimino 1323-1324 krikšto pla- 
nams žr. p. 228-229, 237 [Rowello knygos puslapiai. - Red. past.). 

kad gintų dinastiją nuo pagonių reakcijos, jei karalius krikščionis 
to nebepajėgtų**. Gediminui pasikrikštijus žemaičiams skaudžiau- 
sia būtų buvę netekti ne kunigaikščio, o vyriausiojo žynio. Jie vi- 
sada buvo pasirengę atsiskirti nuo Lietuvos, kaip jau buvo pada- 
rę 1251 metais, po Mindaugo krikšto, ir pakartojo 1387 metais, 
po Jogailos krikšto“?. Gedimino sūnus Kęstutis, kuriam tėvas pa- 
tikėjo Vakarų Lietuvą, itin uoliai laikėsi pagonybės. 

Christiansenas praleido esminį dalyką, kai rašė, jog keturio- 
liktame šimtmetyje didysis kunigaikštis tapo vyriausiuoju žyniu 
pertvarkytos pagonybės, kuri turėjo vykdyti socialines ir politi- 
nes Krikščionių bažnyčios funkcijas'“?. Nuo Gedimino laikų di- 
dieji kunigaikščiai įsitvirtino soste ir galėjo stiprinti tradicinį pa- 
gonių kulto karaliaus vaidmenį. Kai Gediminas kalbėjo apie 
„pasmerkimą ir pasigailėjimą“ savo karalystėje, jis perėmė po- 
piežiaus terminologiją, nes ji tiko jo padėčiai, o ne tam, kad tik 
mėgdžiotų popiežių!?!. Vieninteliai atributai, kuriuos Gediminas 
pasiskolino iš krikščionių, atrodo, buvo šventovė ir su ja susijusi 
centralizuoto vadovavimo idėja. 

Pripažinus, kad keturioliktas šimtmetis liudijo spartesnę Lie- 
tuvos religinės organizacijos raidą (Vilniaus šventovė), net jeigu 
joje ir nebuvo „popiežiaus“, ar galima išskirti ritualus, kurių cen- 
trinė figūra buvo didysis kunigaikštis? 

Viešos apeigos buvo tokios pat būtinos politinės valdžios sta- 
bilumui prieš šešis šimtus metų kaip ir šiandien!“?, Lietuvos di- 


** A. Angenendt, „The conversion of the Anglo-Saxons considered against 
the background of the early medieval mission“, Settimane di studio del Centro 
Italiano di Studi sull'alto medioevo XXXII: Angli e Sassoni al di gua e al di la del 
mare, II, Spoleto, 1986, p. 754. 

* Apie Žemaitijos nepasitenkinimą trylikto amžiaus šeštame dešimtmetyje 
žr. p. 149; apie reakciją į Jogailos krikštą 1387 ir galimą žemaičių krikštą žr. P. 
Rabikauskas, „La Cristianizzazione delle Samogizia“, La Cristianizzazione delle 
Lituania, Atti e Documenti, t. 2, p. 225-227. 

"0 Christiansen, Northem crusades, p. 137. 

10! Žr. p. 64, 69, 70 [Rowello knygos puslapiai. - Red. past.) 

'02 M. Kosman, „Podniesienie ksiąžąt litewskich“, in Acta Baltico-Slavica, 
10, 1976, p. 15-36. Kosmanas vėliau pakoregavo savo požiūrį, nors pripažino, 

dieji kunigaikščiai buvo susipažinę su krikščionių karalių atribu- 
tika ir pasiskolino valdovo „Dievo malone“ stilių!“. 1253 metais 
Vilnius stebėjo katalikišką karūnavimą, per kurį katalikų vysku- 
pas uždėjo Mindaugui popiežiaus atsiųstą karūną. Tačiau Min- 
daugas nesugebėjo įtvirtinti savo šeimos didžiojo kunigaikščio sos- 
te, ir chaosas po jo nužudymo neleido pakartoti ceremonijos. Kai 
Mindaugo sūnus Vaišelga 1265 metais pagaliau atgavo aukščiau- 
sią valdžią, jis buvo paskelbtas valdovu ir jam buvo prisiekiama 
ištikimybė. Didžiojo magistro atstovas rašė, kad „dabar jis susi- 
jungė su savo žmonėmis ir jie pagal pagonišką paprotį prisiekė 
būti jam ištikimi“ !*, 

„Pagoniško papročio“ pagrindas buvo priesaika, arba sutar- 
tis, karaliaus sudaryta su žmonėmis arba tautos su tauta. Visiškai 
nežinoma, kaip Traidenis ar Vytenis paskelbė apie savo įžengi- 
mą į sostą ir kaip tai buvo priimta, bet kažkoks triukšmingas kitų 
kunigaikščių pritarimas ir ištikimybės priesaikos visų gyventojų 
vardu turbūt turėjo būti. Po Gedimino valdymo ritualas, atrodo, 
tapo formalesnis. 

Stryjkowskis pateikia du pasakojimus apie podniesienie (sub- 
limatio, inauguracija) kunigaikščių, užėmusių sostą po 1342 me- 
tų, tokią skirtingą nuo Mindaugo karūnavimo. Tai Jaunučio 
(1342) ir Jogailos (1377) inauguracijos'?. Reikia pripažinti, kad 
Stryjkowskis - vėlyvas šaltinis, bet jis nenaudoja besaikių inaugu- 
racijos ceremonijų aprašymų ir sieja jas (bent Jaunučio atveju) 
su menkesnėmis figūromis. Visiško prasimanymo galima tikėtis, 
jei veikėjai būtų „dideli žmonės“ kaip Gediminas (jau gaubiamas 


kad aukojimo apeiga įvyko - Kosman, Lirwa pierwotna. Mity, legendy, fakty, War- 
szawa, 1989, p. 244—282. Taip pat žr. Z. Piech, „Mitra ksiąžęca w swietle prze- 
kazėw ikonograficznych od czasėw rozbica dzielnicowego do konca epoki Ja- 
giellonskiej“, Kwartalnik Historii Kultury Matenialnej, 35, 1987, p. 3-—48. 

105 Žr. p. 69-70 [Rowello knygos puslapiai. - Red. past.). 

18 LR, eil. 7204-7206, p. 165, vertimo p. 89. 

15 Stryjkowski, 1, p. 288-289; II, p. 2 ir 60. Tas pats terminas (vozvodiat — 
išaukštintas) vartojamas 1266 Daumanto inauguracijai Pskove apibūdinti - V. I. 
Ochotnikova, Povestj o Dovmonte, Leningrad, 1985, p. 200. 

keistų legendų), bet ne tuo atveju, kai aprašomi giminės nevykė- 
liai, tokie kaip Jaunutis. 1381 metų Silezijos pasakojimas (prane- 
šimas didžiajam magistrui apie Kęstučio įvykdytą valstybės per- 
versmą) mini triukšmingą sveikinimą Vilniuje, panašų į 
Stryjkowskio aprašytąjį Jaunučio sveikinimą!“. Tai adekvatus len- 
kų autoriaus pagrindinės temos patvirtinimas, nors, savaime aiš- 
ku, tai nėra pagrindas besąlygiškai tikėti detaliu įvykio aprašymu. 

Vilniaus pilyje Jaunučiui broliai įteikė kalaviją ir kitas regali- 
jas, tarp jų kunigaikščio kepurę ir mantiją. Jis buvo paskelbtas 
valdovu „su įprastinėmis pagonių apeigomis [...] pagal senovinį 
paprotį“!?. Tai skamba kaip tuščiažodžiavimas. Tačiau karūna ir 
skeptras buvo pavaizduoti ant Gedimino antspaudo, mes tai Ži- 
nome iš 1323 metų aprašymo!“, ir kepurė („šapka“) buvo tradi- 
ciškai dėvima Rusios didžiųjų kunigaikščių. Šita Rusios įtaka, kur 
didžiojo kunigaikščio valdžia buvo milžiniška ir kur net jo gimi- 
naičiams būdavo uždedamos kepurės priimant valdžią LDK že- 
mėse, neturėtų stebinti. Ceremonijų vieta nusistovėjo Vilniuje 
nuo to laiko, kai Gediminui valdant čia susikoncentravo didžiojo 
kunigaikščio valdžia. Jo testamente miestas buvo paskelbtas bū- 
simųjų didžiųjų kunigaikščių sostine'"?. Vilniaus žemutinė pilis 
(Stryjkowskio neįvardyta) buvo toji vieta, kur 1253 metais katali- 


1“ Plg. mos et ritus - apeigas ir papročius, aprašytus p. 153, su starodawni 
zwyczaj [10], Stryjkowski, II, p. 2. Apie 1381 perversmo priežastis žr. Wig., p. 608. 

17 Strykowski, II, p. 2. 

'* Antspaudas aprašytas Gedimino 1323 gegužės laiško saksams Liubeko 
kopijoje; vienintelė išlikusi kopija dabar yra Berlyne, Geheimes Staatsachiv, 
Preussischer Kulturbesitz, Konigsberg Archive - Valstybinis slaptasis Prūsijos 
kultūros paveldo Karaliaučiaus archyvas, L. S. Schieblade XI. 17. Su klaidomis 
paskelbta Codex Diplomaticus Lithuaniae, sud. E. Raczynski, Wroclaw, 1845, 
p. 32. Išsamų šito antspaudo aprašymą žr. S. C. Rowell, „The Letters of Gedi- 
minas: Gemachte Lūge? Notes on a controversy“, Jahrbūcher fūr Geschichte Os- 
teuropas, t. 41(3), 1993. 

'* Gedimino testamentas yra atpasakotas visose Lietuvos metraščio redak- 
cijose - PSRL, XXXV, p. 61, 97 etc. Gediminas perdavė didžiojo kunigaikščio 
titulą Jaunučiui: „A TBIX AByYX CbIHOB CBOHX NOCA/JHN Ha BCIHKMHX KHA3CTBAX: 
EBHyTA Ha CTOAHUbBI CBO€M Ha BMJIHH H Ha BeJIHKOM KHa3cTBe, a KecTyTA Ha 
Tpoitex H BceH 3€MA1H xOMOHTCKOH“ [11]. PSRL, XXXV, p. 97. 

kų katedroje karūnavosi Mindaugas. 1341 metais čia turbūt buvo 
(Gedimino) pagonių šventovė. Ar šis pastatas buvo įtrauktas į 
ceremonialą, neįmanoma nustatyti, bet greičiausiai buvo. 

Iš mūsų laikus pasiekusių šykščių užuominų atrodo, kad Ge- 
diminas surengė savo inauguracinę ceremoniją gerokai vėliau po 
to, kai užėmė didžiojo kunigaikščio sostą. Laiko tarpas tarp įžen- 
gimo į sostą ir oficialios ceremonijos nebuvo ypatingas atvejis, 
pavyzdžiui, anglosaksų Anglijoje!!*. Pasak Roneburgo analų, Ge- 
diminas buvo „paskelbtas didžiuoju kunigaikščiu“ 1323 metais!!! 
Kadangi Gediminas paėmė valdžią 1315-1316 metais, bet Vil- 
niuje įsikūrė 1323 metais, galimas daiktas, kad jis susikūrė cere- 
monialą, susijusį su naujuoju civitas regia [12], kuris, kaip jis žino- 
jo, buvo Mindaugo miestas!!?. Šį ceremonialą, tvirtai besiremiantį 
ankstyvesniais inauguracijos, aukojimo ir ištikimybės priesaikos 
papročiais, jis testamentu paliko sūnums. 

Tačiau priesaikas galima laužyti. Pagoniškos apeigos neda- 
ro žmogaus nei labiau, nei mažiau padoriu negu krikščioniškos. 
1381 metais pagal Kęstučio parengtą planą didysis kunigaikštis 


"G. Garnett, „Coronation and propaganda: Some implications of the Nor- 
man claim to the throne of England in 1066“, Transactions of the Royal Histoni- 
cal Society, 5 serija, 36, 1986, p. 92. 

"! Roneburgo analų išliko tik lenkiškas vertimas, įtrauktas į Stnyjkowski, I, 
p. 282-284. Ten pateiktus prūsų ir lietuvių istorijos faktus galima sutikrinti su 
kitomis vokiečių kronikomis; jie tikslūs. Apie 1323 skaitome: „Pskowiane Litwy 
na pomoc wezwawszy, ziemie krėla Dunskiego [Reval] zwojowali i pięc tysięcy 
ludu w polon wywiedli. Tegož roku Litwa Memel spalila. Tegož roku krėl litew- 
ski byl obwotany“, Stryjkowski, I, p. 283. („Pskoviečiai pasikvietė Lietuvą į pagal- 
bą ir užpuolė Danijos karaliaus žemes, išsivesdami 5000 belaisvių. Tais pačiais 
metais Lietuva sudegino Klaipėdą. Tais pačiais metais buvo paskelbtas Lietuvos 
karalius.“) Visi 1323 metų lietuvių žygiai tiksliai aprašyti, žr. p. 223-224. Pasta- 
ba „tais pačiais metais buvo paskelbtas Lietuvos karalius“ intriguojanti. To pa- 
skelbimo nemini joks kitas šaltinis. Jis vertas rimto dėmesio kaip Gedimino vals- 
tybės valdymo meno pavyzdys tuo laikotarpiu, kai jis įsitvirtino naujame mieste 
ir kvietė katalikų valdovus pripažinti jo padėtį ir tarptautines Lietuvos sienas; žr. 
toliau, p. 202-243 [Rowello knygos puslapiai. - Red. past.). 

"" Gediminas žinojo apie Mindaugo pavyzdį - tai matyti iš jo koresponden- 
cijos su Vakarais. 

Jogaila buvo perversmu nušalintas nuo valdžios. Kęstutis subū- 
rė savo kariuomenę ir neva išsirengė pulti kryžiuočių, bet nuo 
Žemaitijos sienos pasuko atgal ir įžengė į Vilnių, ten „pareika- 
lavo priesaikos iš savo vasalų, kurie mielai tą padarė. Jis surišo 
juos žodžiu, aptaškė paskersto gyvulio krauju pagal savo apei- 
gas ir paprotį“!". Iš šito lietuviško mos et ritus aišku, kad ketu- 
rioliktam šimtmečiui baigiantis Lietuvoje jau buvo susiforma- 
vusi inauguracijos ceremonija su ištikimybės priesaika ir kraujo 
auka; galima spėti, kad Vilnius buvo tapęs nuolatine jos vieta. 
Didysis kunigaikštis dažnai pats atlikdavo šitą apeigą, ypač kru- 
viną aukojimą. Panašūs papročiai aprašyti devinto šimtmečio 
Vengrijoje, kur kunigaikštį Almosą jo didžiūnai sveikino patep- 
dami krauju ir prisiekdami ištikimybę!““. Daugiau nieko negali- 
me pasakyti. 

Apeigos su kraujo aukomis ir priesaikomis nuolatos figū- 
ruoja Lietuvai mezgant ryšius su užsienio šalimis. Pagonybės 
kulto ceremonijos ne tik įspūdingai palaikė Gediminaičių val- 
dymą šalyje, jas pripažino ir tie krikščionys valdovai, kurie lai- 
kė Gediminą sąjungininku. Susitarimas turi būti patvirtintas 
įsipareigojimu tokia forma, kokia prasminga įsipareigojančiai 
šaliai. Nepaisant jų pagonybės, o gal kaip tiktai dėl jos, nes 
pagonis krikščionio kunigaikščio labui gali nuveikti baisių da- 
lykų, kurių krikščionis pats negali daryti, lietuviai tryliktame 
ir keturioliktame šimtmetyje buvo vertinami sąjungininkai. Ne 
kartą buvo sudaromos sutartys su atkilėliais į Baltijos šalis!“, 


'5 Dokumentas nr. 101 iš Karaliaučiaus pilies bibliotekos formuliaro, pa- 
skelbtas Codex Diplomaticus Prussicus, 6, sud. J. Voigt, Konigsberg, nr. 2, p. 2- 
3, klaidingai datuotas: „[...] castrum Wille dictum, fugatis suis patruis de eodem 
cum matre, cepit, et a Litwanis dictorum patruorum suorum vasallis congregatis 
in unum fidelitatis extorsit omagium, et ex eis guibusdam sponte hoc sibi pres- 
tantibus iuxta morem et ritum suum cum aspersione sangwinis animalis mactati 
constrinxit eosdem (...] guo devenit rex precipuus“ [13]. 

"* Magistri P. Belae Regis notarii Gesta Hungarorum, Historiae hungaricae 
fontes domestici, sud. M. Florianus, II, Leipzig, 1863, p. 6. 

'5 1180 — LR, eil. 201, p. 5, vertimo p. 3; 1201 - Henry, ChAronicon V, 3 ir VI, 
5, p. 22, 24 (sutartys, kuriose dalyvavo kuršiai, rygiečiai, žiemgaliai ir Ordinas); 

su Ordinu!!“, imperija!!?, Lenkija"'* ir Rusia!!?, jų buvo daug. Šitose 
sutartyse, jei krikščionys įsipareigodavo prisiekdami Kristaus vardu, 
ta priesaika tenkindavo pagonis. 1338 metais vokiečių kolonistų Bal- 
tijos šalyse sutartis su Lietuvos Didžiąja Kunigaikštyste buvo patvir- 
tinta priesaikomis: katalikai ir stačiatikiai signatarai bučiavo kryžių, 
o etniniai lietuviai „atliko savas apeigas“ (ere hilligh)??. Dusburgie- 
tis, pasakodamas savo įspūdžius apie neraštingus pagonis, besiste- 
binčius, kaip žmonės gali bendrauti raštu, aiškiai nesupranta lietu- 
vių susirūpinimo priežasčių. Nuo trylikto šimtmečio Lietuvos valdovai 
sudarinėjo rašytines sutartis ir žinojo Rytų krikščionių paprotį grą- 
žinti rašytines priesaikas prieš naikinant taikos sutartį, žinojo pakan- 
kamai gerai, kad subtiliai pasityčiotų!*!. 

Kaip ir senieji kijeviečiai, lietuviai pasikliaudavo priesaika, pa- 
tvirtinančia susitarimus; šitaip jie elgdavosi sveikindami valdžią 
perėmusį kunigaikštį. Ir krikščionys, ir pagonys pripažindavo jiems 
brangias vertybes, kuriomis galėtų prisiekti. Pagonimis buvo ga- 
lima pasitikėti: jų Ailligh arba sanctio spiritualis [15], kaip tai 


1275-1276 - Traidenio Livonijos sutartis, žr. p. 77 [Rowello knygos puslapis. - 
Red. past.), 1298 - Vytenis siūlė rygiečiams daryti taiką: „sensibilibus argumen- 
tis ac sacramentis secundum eorum morem ac pactis in concussae servandis co- 
ram nobis“ [14] - Liv- Esth- und Kurlūndisches Urkundenbuch, nebst Regesten, 1, 
sud. F. G. von Bunge, nr. 570, skiltis 715. 

"16 1257 žemaičiai sudarė taikos sutartį su kryžiuočiais „deramu būdu“ - LR, 
eil. 4543-4628, p. 104—106, vertimo p. 59. Apie Vilniaus 1323 sutartį žr. p. 225- 
226 [Rowello knygos puslapiai. - Red. past.]. 1338 prekybos sutartis aptariama 
p. 273-274 [Rowello knygos puslapiai. - Red. past.). 

W7 Ypač 1358, žr. Mažeika, „Role“, p. 130-165. 

"š Apie 1325 sutartį tarp Lenkijos ir Lietuvos žr. p. 239, 247—253 [Rowello 
knygos puslapiai. - Red. past.). Apie Gedimino sutartį su Mozūrija žr. p. 8-9, 
98-99 [Rowello knygos puslapiai. - Red. past.). 

"9 1219 Lietuvos-Rusios sutartis aptaria M. Kosman, „Forma umėw mię- 
dzynarodowych Litwy w pierwszej čwierci XIII wieku“, Przegląd historyczny, 57, 
Warszawa, 1966, p. 221-229. Apie 1322-1323 Lietuvos-Pskovo sutarties deta- 
les žr. p. 253-254, o 1331 metų sutarties su Naugardu žr. p. 264—-265 [Rowello 
knygos puslapiai. - Red. past.). 

12 GL, p. 194-195. Žr. p. 274-275 [Rowello knygos puslapiai. - Red. past.). 

121 S. C. Rowell, „A pagan's word: Lithuanian diplomatic procedure 1200— 
1385“, Joumal of Medieval History, 18, 1992, p. 148-157. 

pavadino Mikuckis, buvo laikomas įpareigojimu"'“. Kai 1257 me- 
tais žemaičiai atvyko taikytis su didžiuoju magistru, abi pusės pa- 
spaudė rankas, „nes toks yra krašto paprotys, kad jeigu vienas 
paduoda ranką kitam, net ir trečioje šalyje, tai jis sudaro garbin- 
gą taiką, kurios sulaužymas baustinas mirtimi“'“. Priesaikos bu- 
vo pripažįstamos jau tada, kai dešimtame šimtmetyje kijeviečiai 
prisiekė graikams!?“. Lietuviai šaukdavosi savo dievybių taip pat, 
kaip kijeviečiai prisiekinėjo Perunu ir Volosu prieš daugiau kaip 
tris šimtus metų!“. Kai būdavo naudinga sudaryti įspūdį, jog jis 
lyg ir norėtų priimti krikščionybę (pavyzdžiui, laiškuose Vakarų 
katalikams 1323 metais), Gediminas parinkdavo pažadams žo- 
džius, vengdamas prisiekti kokia nors dievybe: „[...| pirmiau ge- 
ležis pasikeis į vašką ir vanduo pavirs plienu, negu mes atšauksi- 
me mūsų ištartą žodį“ "*. 

Kęstutis, atvirkščiai, 1351 metais šaukėsi lietuviško dievo per 
iškilmingą ceremoniją patvirtinant jo sutartį su Vengrijos kara- 
liumi. Lietuviai prisiekė laikytis sutarties, po to paaukojo gyvulį 
ir perspėjo, kad tą, kuris sulaužys sutartį, ištiks ką tik paaukoto 
gyvulio likimas'?'. Šis susitarimas - tai keturiolikto šimtmečio pa- 
pročio išdava (numatant ir jo nesilaikymą). 


'2 PVL, I, p. 52. Mikuckis laiko tokius perspėjimus sanctio spiritualis: S. Mi- 
kucki, „Etudes sur la diplomatie russe la plus ancienne“, Bulletin International 
de VAcadėmie polonaise des sciences et des lettres. Classe de philologie - Classe 
d'histoire et de philosophie, Numėro supplėmentaire, 7, 1953, p. 26. Plg. Ellis- 
Davidson, Myths and symbols, p. 53. 

15 LR, eil. 4616—4620, p. 106, vertimo p. 60. 

"* PVL, I, p. 25, 28-29, 38-39, 52, 59. Žr. A. N. Sacharov, Diplomatija drev- 
nej Rusi. IX-pervaja polovina X v., Moskva, 1980, ypač p. 254-258. 

'5 1351 sudarant sutartį su Vengrija ir Lenkija lietuvių valdovas šaukėsi ne- 
nustatyto dievo - Chronicon Dubnicense, in Historiae Hungariae fontes domesti- 
ci, sud. M. Florianus, III, Leipzig, 1884, p. 160-161. Kitas šios sutarties kroniki- 
ninkas Henrikas Disenhovenas laiko priesaika patį aukojimą: Henry von 
Diessenhoffen, Chronica, in SRP, III, p. 420. 

' GL, p. 51. Apie šitą laišką dominikonams žr. p. 220-221 [Rowello knygos 
puslapiai. - Red. past.). Jį verta atidžiai įsiskaityti. 

'7 Apie gyvulių aukojimą ir „sanguinis aspersio/effusio“ žr. Henry, Chronicon, 
V, 3, p. 22 ir 1351 sutartį - žr. n. 124. 

Kai 1351 metais vengrų ir lenkų kariuomenė, vadovaujama 
Vengrijos karaliaus Liudviko, pasirodė prie Lietuvos sienų, Kęs- 
tutis nusiuntė karaliui pasiuntinius, siūlydamas taiką. Mainais už 
tai, kad Lietuva vėl sutiktų krikštytis, jis pareikalavo in/er alia 
paleisti jo brolį Liubartą iš lenkų nelaisvės, karaliaus karūnos iš 
popiežiaus ir karinės pagalbos susigrąžinant kryžiuočių užimtas 
žemes. Išliko du sutarties pasirašymo liudininkų pasakojimai ir 
keli vėlesni pranešimai apie tai, kaip Kęstutis, Trakų kunigaikštis 
ir didžiojo kunigaikščio Algirdo ištikimiausias sąjungininkas, su- 
darė šitą sutartį su lenkais ir vengrais. Tie pasakojimai įtraukti į 
vengrų Dubno kroniką (Chronicon Dubnicense) ir Henriko Di- 
senhoveno kroniką!**. Sutarties išskirtinumą sudaro didžiai išmo- 
ningas to, kuris pareiškė ketinąs krikštytis, tour de force [16]. 

Kęstutis per Žolinę atėjo į Vengrijos karaliaus palapinę ir vi- 
sų akivaizdoje lietuviškai prisiekė laikytis parengtosios sutarties. 
Kad patvirtintų savo dorus ketinimus, jis (0 ne žemesnio rango 
žynys) atliko aukojimo apeigas kaip ir per inauguraciją Vilniuje. 
Buvo atvestas žalas jautis ir pririštas prie dviejų stulpų. Kęstutis 
įsmeigė lietuvišką durklą jam į kaklą ir kraujas ištryško largissimne. 
Tada jis ir visi lietuviai išsitepė veidus krauju ir šaukė lietuviškai 
(iš tikrųjų gudiškai, galimas daiktas, todėl, kad „neteisingos“ kal- 
bos vartojimas iš karto darė sutartį neveiksnią): „Rogačina, roz- 
nenačy gospanany“, kas buvo interpretuota šitaip: „(O Dieve, būk 
palankus mūsų sieloms ir šito raguočio sielai ir priimk priesaiką, 
kurią šiandien davėme.“ Pasak Henriko Disenhoveno, jei jie su- 
laužytų priesaiką, juos ištiktų paaukoto jaučio likimas. Po to jau- 
čio galva buvo atskirta nuo kūno ir vyrai tris kartus peržengė per 
skerdieną. Ritualas padarė didelį įspūdį jį mačiusiems krikščio- 
nims ir tiems, kurie apie tai sužinojo. Petrarca panaudojo jį 


1 Žr. n. 124. Aukojimą taip pat aprašė keturiolikto šimtmečio vokiečių po- 
etas Peteris Suchenvirtas - „Von hern Puppily voo Elrwach“, p. 93 ir „Apie 
vengrų karalių Liudviką“ (Von chunik Ludwig von Ungerland), p. 106-111, pa- 
teiktame SRP, II, p.158-159. Apie tai, kad Suchenvirtas panaudojo šį epizodą, 
žr. S. Cain Van D'Elden, Peter Suchenvirt and heraldic poetry, Wiener Arbeiten 
zur Germanischen Altertumskunde und Philologie, IX, Vienna, 1976, p. 185-186. 

aiškindamas senovės romėnų papročius, pavaizduotus Eneidoje, 
o austrų poetas Suchenvirtas jį mini riterystę apdainuojančiame 
eilėraštyje!?*. 

Patepimas krauju ritualo metu Lietuvoje turi ilgą istoriją. Kai 
Mindaugui valdant žemaičiai užpuolė Ordino kariuomenę Kur- 
še, jų blūtekirl metė burtus ir paaukojo ein guek, als er wol wiste“*. 
Kęstučio spektaklis tikrai padarė įspūdį Ordino riteriams. Ketu- 
riolikto šimtmečio vokiečių metraštininkai daug kartų rašė apie 
patepimą krauju, tačiau niekad nepakartojo 1351 metų sutarties 
liudininkų paminėtų detalių. Vis dėlto toks Kęstučio elgesys bu- 
vo įžūlaus pasikliovimo savimi aktas, kai jis patvirtino sutartį, ku- 
ria buvo žadama pakrikštyti lietuvius, tokiu neįprastu pagonių 
ceremonialu. Tai ir tebuvo spektaklis, nes kai tik Kęstutis suži- 
nojo, kad jo brolis Liubartas laisvas, o krikščionių kariuomenė 
atsitraukė nuo Lietuvos sienų, jis nustojo apsimetinėjęs, jog keti- 
na krikštytis. Tai ir perspėjimas romantiškoms prielaidoms, kad 
pagonys nepiktnaudžiaudavę savo religija kaip krikščionys!?!. 

Ką turėtume manyti apie religiją, kai vienas žymiausių jos 
ramsčių leidžia sau tokį akibrokštą katalikų kunigaikščiams, pa- 
tikėjusiems, jog privertė jį atsisakyti jos? Pirmiausia lietuvių pa- 
gonybė buvo įvairiapusė ir iš skurdžių šaltinių neįmanoma bet 
kaip sulipdyti monolitinio, nekintamo kulto. Gamtos pasaulis 


'? Dubnicense, p. 161. Paraštės pastaboje prie Eneidos VIII giesmės p. 641 
savajame Vergilijaus rankraštyje Petrarca aprašo, kaip romėnai duodavo prie- 
saiką prie paskerstos kiaulės: „Comperi hunc morem feriendi federis et easdem 
imprecationes in caput frangentis fidem apud Lutuinos et id genus hominum 
etiam nunc servari“ [17] - Petrarcae Vergilianus Codex, f. 174. Priesaika buvo 
duota rusiškai, o ne lietuviškai. Naudojant vengrų tarimą ir ortografiją tekstas 
galėjo skambėti (su praleidimais) šitaip: poraTbr Ha3pH H HeHauHKKG TOCNONH 
Ha HbI |18] - ad comutum respice et non servantes, Deus, et ad nos. Tekstas, 
nepaisant klaidų, skaitytinas kaip burtažodis. Rusų kalbos vartojimas ir jos apra- 
šymas kronikoje kaip lietuviškos (lithwanice) pateikia įdomios informacijos tiek 
apie pačias apeigas, tiek apie užsieniečių suvokimą, kas buvo lietuviai, Lettovian. 

"0 LR, eil. 4683-4684, p. 108, vertimo p. 60. 

"! Dubnicense, p. 162. Taip pat žr. Ellis-Davidson, Myths and symbols, p. 224— 
226. 

knibždėjo dievybių bei jų angelų; jiems įsiteikti ir laimėti jų pa- 
lankumą buvo galima įvairiais būdais. Visoje Lietuvoje pagonių 
tikėjimas nebuvo toks stiprus kaip šiaurės ir vakarų pasienio pro- 
vincijose. Čia buvo skaudžiausiai juntami siaubiantys kryžiuočių 
Reisen, o sunkiai praeinama teritorija trukdė priešams sudaryti 
bent dalinius susitarimus. Kaip galime spręsti iš bendrų žinių apie 
Lietuvos visuomenę, šalies religija buvo labiausiai pritaikyta žem- 
dirbių ir karių kultūrai; šitoje terpėje ji ir formavosi. 

Vietiniai Lietuvos kunigaikščiai-kunigai visada buvo susiję su 
vadovavimu pagoniškiems kultams. Tai yra bendra politinių va- 
dų neturinčioms, daugiausia žemdirbių, bendruomenėms, tokioms 
kaip Lietuva ankstyvaisiais viduramžiais'??. Kultai buvo net la- 
biau decentralizuoti negu Gediminaičių politinė valdžia. Nebu- 
vo vieningo laidojimo ritualo; šventasis Perkūno žirgas viename 
regione galėjo būti juodas, kitame baltas. Dangaus dievybė Per- 
kūnas kai kuriuose regionuose buvo vyriausias dievas, bet kituo- 
se jis turėjo užleisti viršenybę žemės dievui. Lietuvių religijoje 
nebuvo popiežiaus figūros. Pagonių Romuvoje negyveno joks 
stabmeldžių popiežius; Nadruvos miškų tankmėse niekam nete- 
ko sutikti žynių žynio, kokio gerbiamo pagonių Jono XXII. Tiesą 
sakant, ir neturėtume tikėtis tokį žynį egzistavus daugiadievystės 
kulte. Iki Gedimino valdymo krašte turbūt nebuvo jokio specia- 
laus kulto statinio, nors Vilnius galėjo būti glaudžiai susijęs su 
šventosiomis vietomis, sprendžiant kad ir iš to, kiek aplinkui pa- 
laidota kunigaikščių. 

Kai politinė valdžia pamažu susikoncentruoja viename cen- 
tre ir vienos dinastijos rankose, galima tikėtis, jog religinių pa- 
pročių politinė svarba ims didėti. Tokie papročiai gali pasitar- 
nauti vienijant žmones. Trylikto amžiaus šeštame dešimtmetyje 
karalius Mindaugas mėgino apsaugoti savo valdžią (labiausiai 
nuo puolimo iš išorės) importuodamas katalikybę kaip stipriai 


32 Plg. su F. Fugelstad, „„Earth - priests“, ,priest - chiefs“ and sacred kings 
in ancient Norway, Iceland and West Africa. A comparative study“, Scandina- 
vian Joumal of History, 4, 1979, p. 47-74. 

centralizuotą kultą, bet jo pastangos baigėsi tragiškai. Gedimi- 
nas ir jo sūnūs įrodė, kad griežtai ribojamas religinis pliuralizmas 
gali suvienyti žmones; tuo galėsime įsitikinti analizuodami pago- 
niškos Lietuvos patirtį, įgytą bendraujant su krikščionybe. Lietu- 
voje Gediminas mėgino stiprinti savo dinastijos valdžią remda- 
mas vietinę religiją. Jis troško sutapatinti save ir savo šeimą su 
tradicijomis. Dėl to ir šventovę pastatė greta savo rezidencijos 
Vilniaus Žemutinėje pilyje; šitoje seniai šventa laikomoje vietoje 
vykdavo valstybinės ceremonijos. Gedimino ir jo šeimos inaugu- 
racijų ir laidotuvių apeigos buvo naudojamos naujos didžiųjų ku- 
nigaikščių dinastijos svarbai pabrėžti. Kunigaikštis Kęstutis pats 
vadovaudavo svarbiausioms valstybinėms ceremonijoms (inau- 
guracijoms, laidotuvėms, diplomatinėms sutartims) nepatikėda- 
mas žemesniems kunigams ar blūtekirl. 

Gediminaičiai palaikė pagonybės kultą, tačiau Gedimino sū- 
nūs niekada nekildino savęs iš Perkūno ar kurio kito pagonių die- 
vo. Keturioliktame šimtmetyje šitokios giminystės nebūtų pavy- 
kę įtikinamai pateisinti, o penkioliktame šimtmetyje dinastija 
tautinį prestižą kėlė jau mitais apie sentėvius romėnus. 

Nevienalytė, nedoktriniška ir decentralizuota pagonybės Lie- 
tuvoje prigimtis puikiai atitiko ganėtinai padriką keturiolikto šimt- 
mečio Didžiosios Kunigaikštystės struktūrą. Užuot įvedęs stiprų 
centralizuotą kultą visoje valstybėje — tai būtų buvę akivaizdžiai 
neįmanoma ir pakirtę didžiojo kunigaikščio politinį autoritetą 
(stačiatikių Rusią kažin ar būtų pasisekę priversti grįžti į oficialią 
stabmeldystę, o pagoniška Lietuva nebūtų išsižadėjusi Perkūno 
ir kitų dievų be kovos), Gediminas leido visoms religijoms - pa- 
gonių, katalikų ir stačiatikių - laisvai funkcionuoti kiekvienos iš 
jų įtakos sferoje. 1324 metų lapkritį jis tai ir pasakė popiežiaus 
legatų pasiuntiniams: esą „krikščionims jis leidžiąs savo dievą gar- 
binti pagal savo papročius, rusams pagal savo apeigas, lenkams 
pagal savo papročius, o mes garbiname dievą pagal savo apeigas, 
ir visi turime vieną dievą“"*. Jau minėjau, kad Gediminas leido 


5 GL, p. 126-129. 

šitą ribotą religinių papročių laisvę, nes visiškai aišku, kad jis Ži- 
nojo, ką daro. Neatsitiktinai katalikų vienuoliui buvo leista skelbti 
tikėjimo tiesas katalikų anklavui Vilniuje ar Naugarduke, ir jis 
tai darė didžiojo kunigaikščio globojamas, tačiau veržimasis pa- 
mokslauti pagonių šventojoje giraitėje ir iš to kylanti užslėpta grės- 
mė religinei-politinei pusiausvyrai Didžiojoje Kunigaikštystėje (jis 
užrūstino vietinius dievus ir atkakliai nepakluso didžiajam kuni- 
gaikščiui) galėjo kainuoti jam gyvybę““. Kai Lietuvoje buvo su- 
kurta stačiatikių hierarchija, didysis kunigaikštis laikė savo glo- 
bėjiška teise užtikrinti, kad Bažnyčia turės ganytoją, nors jis 
niekada nebuvo stačiatikis. Tai atitiko lietuvių politinę maksimą 
„nediegti nieko naujo, nekeisti nieko seno“!**, 

Gediminas pasisėmė iš krikščionybės tiek, kiek norėjo, nepra- 
rasdamas valdžios reformuotoje vietinėje tradicijoje. Progai pa- 
sitaikius krikščionių Dievas buvo pakviestas užimti Jo vietą pan- 
teone, nes Jį atstumti būtų reiškę nelaimę. Lietuviai jokiu atžvilgiu 
nelaikė savo religijos (ar savo valstybės santvarkos) menkesne už 
krikščionių. Prireikė kai ko daugiau negu populiarios prekės, to- 
kios kaip auksas, šilkas ir smilkalai, ir neįkainojamos liturgijos 
puošnybės, kad pagonybė Lietuvoje būtų įveikta. Tačiau, kaip vė- 
liau pamatysime, tuo laikotarpiu, kai sąjungos su krikščionimis 
buvo lengvai perkamos, o Lietuvos nedraugai buvo sutrikę, pa- 
goniška valstybė galėjo žengti į priekį viena. 1342 metais dar bu- 
vo įmanoma pasirinkti sąjungą su Rytais ar Vakarais, tai buvo ne 
neišvengiamoji 1385 metų unija"?“, 


Spausdinama iš: S. C. Rowell, Iš viduramžių ūkų kylanti Lietuva: Pagonių 
imperija Rytų ir Vidurio Europoje, 1295-1345, Vilnius, 2001, p. 127-159. 


33 Žr. p. 294 [Rowello knygos puslapis. - Red. past.). 

05 Žr. p. 125 [Rowello knygos puslapis. - Red. past.). 

6 M. Giedroyč, „Lithuanian options prior to Kreva“, La Cnistianizzazione, 
p. 85-103. 

NIJOLĖ LAURINKIENĖ 


SENOVĖS LIETUVIŲ DIEVAS PERKŪNAS (1996) 


PERKŪNUI SKIRTI RITUALAI IR ŠVENTOVĖ 


XIX a. pabaigoje-XX a. pradžioje tarp senosios religijos ir 
mitologijos tyrinėtojų susiformavo dvi pozicijos pagoniškų 
šventovių klausimu. Kai kurie mokslininkai teigė, kad iki 
krikščionybės įvedimo nebuvo jokių šventovių, dievų atvaizdų, 
kulto tarnų. Vienas nuosekliausių tokios koncepcijos reiškėjų — 
P. Klimas. Jo knygoje Lietuvių senobės bruožai aiškinama, kad 
lietuviai garbino ne kokius nors dievus, o visą juos supusią gamtą: 
„Visą gamtą per šventą laikydamas, lietuvis meldėsi jai dažniau- 
siai tokiai, kokia ji jam tiesioginai rodėsi, nesivaizduodamas sau 
kitų kūrėjų šalia jos padarų. Su tuo yra surištas ir tas charakte- 
ringas lietuviams apsireiškimas, jog jie apskritai visą senosios 
religijos viešpatavimo tarpą, iš visa ko sprendžiant, nėra turėję 
stabų, idolų ar šiaip jau dievų paveikslų“ (12, p. 84). Panašių 
pažiūrų buvo ir Z. Ivinskis. Jo nuomone, lietuvių religijos 
svarbiausią objektą sudarė gamtos ir jos reiškinių garbinimas 
(8, p. 163). Remdamasis E. B. Tyloro, L. von Schrėderio veika- 
lais, Z. Ivinskis akcentavo gyvybės pradą gamtoje. Tuo buvusi 
pagrįsta „gamtinė religija“ —- šventų vandenų, šaltinių, ežerų, 
medžių garbinimas (8, p. 163-165). 

Antrosios pozicijos šalininkai, kurių ryškiausias atstovas — 
J. Basanavičius, skleidė visiškai kitokias idėjas. J. Basanavičius 
deklaravo, kad lietuviai bei prūsai turėjo savo dievų stabus, šven- 
toves, kuriose atlikinėjo jiems skirtas apeigas, atnašavo aukas, o 
apeigoms vadovavo žynys - įtakingas žmogus, žinantis „senovės 
burtus“ (2, p. 176-186). 

Tiek pirmoji, tiek antroji kryptis turėjo savo pasekėjų, ne tik 
XX a. pradžioje, bet ir vėlesniais laikais. 

Tendencija neigti šventovių pagonybėje egzistavimą susifor- 
mavo, matyt, dėl to, kad iš esmės remtasi tik istoriniais šaltiniais, 
tautosakos duomenimis, o atitinkamos archeologinės medžiagos 
tuomet - XIX a. pabaigoje-XX a. pirmoje pusėje būta visai ne- 
daug. Šio šimtmečio antrojoje pusėje suintensyvėjus archeologi- 
niams tyrimams, buvo atrasta akivaizdžių senosios religijos kulto 
vietų. Tai savaime paneigė požiūrį apie šventovių nebuvimą pas 
lietuvius ir jų artimiausius kaimynus. 

Ypač vertingų archeologinių paminklų, kurie gali būti laiko- 
mi šventviečių ir šventovių liekanomis, surasta septintajame ir 
vėlesniais šio amžiaus dešimtmečiais. Tokios ryškesnės pagony- 
bės kulto vietos aptiktos kasinėjant Šventosios (Palanga) gyven- 
vietę (stulpinė žmogaus skulptūra), Kurmaičių kaimo (Kretin- 
gos r.) piliakalnį (iš akmenų sukrautas pusračio formos statinys), 
Kerelių kaimo (Kupiškio r.) piliakalnį (stulpinės konstrukcijos 
statinio likučiai), Birutės kalną Palangoje (šventovės, skirtos dan- 
gaus kūnams stebėti, pėdsakai), Vilniaus arkikatedros rūsius (Per- 
kūnui skirtos šventovės liekanos) (3, p. 64-68). Čia išvardyti toli 
gražu ne visi senojo kulto vietų likučiai, surasti minėtu laikotar- 
piu. Jie aiškiai įrodė, kad lietuviai dar pagonybėje turėjo dievų 
stabų, šventovių. 

Istoriniuose šaltiniuose įvairiai nušviečiamas kulto vietų eg- 
zistavimo ir jų pobūdžio klausimas. Kai kuriuose jų pateikiama 
informacijos apie gamtos objektų garbinimą, o kartu liudijama 
buvus specialiai įrengtas kulto vietas ir jo atlikėjus. 

Kronikininkas Petras Dusburgietis (XIV a.) teigia prūsus 
garbinus šventas giraites, laukus ir vandenis, kur niekas nedrį- 
so nei medžio kirsti, nei žemės dirbti, nei Žuvauti (5, p. 87). 
Toliau kronikininkas aprašo kulto vietą Prūsijoje: „Fuit au- 
tem in medio nacionis hujus perverse, scilicet in Nadrowia, 
locus guidam dictus Romow“ (17, p. 88). (Šios klastingos tau- 
tos [gyvenamų žemių] viduryje, Nadruvoje buvo vieta, kurią 
vadino Romove; 5, p. 87). Iš tolesnio dėstymo galima spręsti, 

kad Dusburgietis Romovę laikė ne tik prūsų, bet iš viso baltų 
kulto centru, nes, pasak jo, Romovėje gyvenančio krivio, savo 
autoritetu prilygstančio popiežiui, valiai pakluso ne tik prū- 
sai, bet ir lietuviai, ir kitos tautos, gyvenusios Livonijos žemė- 
je: „In guo habitabat guidam dictus Criwe, guem colebant pro 
papa, guia sicut dominus papa regit universalem ccclesiam ti- 
delium, ita ad istius nutum seu mandatum non solum gentes 
predicte, sed et Lethowini et alie naciones Lyvonie terre rege- 
bantur“ [1] (17, p. 88). Tai, kad įžymioji prūsų šventovė buvo 
kulto vieta, vėliau rašė ir J. Dlugoszas (XV a.), S. Grunau (XVI a.), 
L. Davidas (XVI a.), M. Pretorijus (XVII a.) (17, p. 139, 192- 
196, 532, 554-555; 4, p. 24-25). 

XV a. rašytiniuose šaltiniuose randama duomenų ir apie 
specialiai Perkūnui skirtus ritualus. J. Dlugoszas, įžvelgdamas 
lietuvių bei prūsų giminystę su romėnais, pažymi, kad lietu- 
viai atlikinėdavo tuos pačius aukojimus, kaip ir jų giminaičiai: 
„Eadem guogue sacra eosdem Deos eosdem sacrorum ritus, 
easdem caerimonias, guae et gui Romanis gentilibus erant, 
ante suspectam fidem coluisse, videlicet sacrum ignem, et gui 
falsa credulitate ab illis perpetuus habitus est, et in illo Jovem 
tonantem Virgines Vestales Romac custoditum cuius neglec- 
tam extinctionem capite expiabant“ (17, p. 138-139). J. Dlugo- 
szo teigiama, kad lietuviai garbino šventąją ugnį, kurią, klaidin- 
gai manydami, laikė amžina ir kuri buvo skirta griaudžiančiam 
Jupiteriui. Ją saugojusios kaip Romoje mergelės vestalės. Jei 
nerūpestingai saugant ugnis užgesdavo, jos turėdavo atsakyti 
savo galva. Taigi J. Dlugoszas čia jau užsimena apie ugnies 
deginimo apeigas, atliekamas Perkūnui, kurį jis čia vadina 
griaudžiančiu Jupiteriu. 

Detalesnis šiame darbe jau analizuotas prūsų kulto vietos ap- 
rašymas pateiktas S. Grunau veikale. Pagal S. Grunau kroniką, 
vienas iš Rikoyte garbintų dievų buvo kaip tik Perkūnas. Jis sto- 
vėjo ąžuolo drevėje tarp Patrimpo bei Patulo (7, p. 78). Pasak S. 
Grunau, tam ąžuole stovėjusiam dievui Perkūnui dieną naktį bu- 
vo deginamos ąžuolinės malkos (7, p. 78). 

Apie ugnies kūrenimo apeigą, skirtą Perkūnui, užsimena ir 
kai kurie kiti XVI-XVIII a. istorikai: J. Melecijus, M. Pretorijus, 
S. Rostowskis. J. Melecijus pažymi, kad amžinoji ugnis Perkūnui 
būdavo deginama Žemaitijoje, prie Nevėžio upės, ant kalno (17, 
p. 296). S. Rostowskis (XVIII a.) teigia, kad Perkūnui ugnis bū- 
davo kūrenama miškuose, imituojant Romos vestales: „Perkuno 
ignem in silvis sacrum, Vestales Romanas imitati, perpetuum ale- 
bant“ (17, p. 435). Tad abu autoriai - J. Melecijus ir S. Rostow- 
skis, taip pat ir anksčiau aptartasis J. Dlugoszas, aprašo Perkūnui 
skirtą ugnies kūrenimo apei1gą, tačiau neužsimena, kad čia būda- 
vo naudojamos ąžuolinės malkos. Tik XVII a. pab. M. Pretori- 
jus, kaip ir S. Grunau, tvirtina prūsus Perkūnui kūrenus būtent 
ąžuolines malkas (17, p. 534-535; 1). M. Pretorijus paaiškina, 
kad ąžuolas turi savyje šventosios ugnies, o be to - jis priklauso 
Perkūnui (17, p. 534). Matyt, ąžuolinių malkų ar bent jau ugnies 
deginimas buvo vienas pagrindinių ritualų, skirtų Perkūnui. 

Kaip žinoma, Perkūnui buvo aukojamos ir aukos. Auka šiam 
dievui galėjo būti ožys. Perkūnas kaip vienas iš dievų, kuriam bu- 
vo aukojamas ožys, minimas S. Grunau Prūsijos kronikoje. Ritua- 
las buvo atliekamas price ąžuolo su trimis dievų atvaizdais. Pasa- 
kojama, kad krivių krivaitis, sukvietęs į Rikoyotto kilminguosius, 
priešais šventąjį ąžuolą papjovė ožį už visų nuodėmes; jie mėsą 
kepė, pridėdami lapų to ąžuolo, kuriame stovėjo dievų stabai, po 
to gėrė midų sveikatos linkėdami ir sumigo: „Sie entboten alle 
Adligen gen Rikoyotto und der Kryve Kirwaito totete einen 
Bock um der Sūnde aller willen; das Fleisch brieten 
sie mit den Blattern der Eiche, in der die 
Bilder der Goėtterstanden, tranken darnach 
poskeilesvon Met! undbeschliefen es bis an den Morgen“ 
(17, p. 194). 

Gana detaliai ožio aukojimo ritualas apibūdinamas Sūduvių 
knygelėje (XVI a.). Iš pradžių čia pateikiamas 14 prūsų dievų 53- 
rašas, kuriame yra įrašytas ir Perkūnas (Parkuns). Teigiama, kad 


! Tikslesnį šios frazės vertimo komentarą žr. 256, p. 136. 

šiems dievams, kurie labiausiai vertinami ir laikomi didžiausiais, 
būdavo skiriama ožio auka: „Item das seind die namhafiftigen got- 
ter, die sie alle in der heiligung des Bocks gebrauchen, und vor 
die grosten achten und rechen“ (17, p. 247). 

Pats ožio aukojimo ritualas būdavo taip atliekamas: 


Taigi, kada jie nori aukoti ožį, susieina keturi arba šeši kaimai. Jeigu jų būna 
daug, tai perka jautį ir sueina visi į vieną trobą. Čia gerai įkuria ugniakurą, mo- 
terys atsineša kvietinių miltų ir užmaišo tešlą. Ožį arba jautį atveda jie prie viršaičio 
(Wourschkaiti), tas uždeda ant jo abi rankas ir kalba melsdamas visus dievus, 
kad jie priimtų jų šventę ir pašventintų šią mėsą ir duoną, kad jie garbingai galė- 
tų atlikti savo aukojimą. Dievus išvardina jis taip, kaip anksčiau pasakyta, kiek- 
vieną pagarbina pagal jo galybę. Tada jie veda ožį į kluoną, pakelia ir visi eina 
aplink jį. Viršaitis dar kartą kreipiasi, šaukdamas visus dievus kaip anksčiau, 
užsijuosia prijuoste ir kalba: „Tai yra girtinas šventas mūsų tėvų atminimas, kad 
atpirktume mūsų dievų rūstybę“ — ir nuduria ožį. Kraujo neleidžia ant žemės 
tekėti, bet visus juo pašlaksto. Tada doroja ir sudeda mėsą į katilą; vyrai susėda 
aplink ugnį, o moterys atneša kvietinę tešlą, padaro iš jos bandeles ir dalina jas 
vyrams. Šie svaido nekeptą duoną per liepsnojančią ugnį vienas kitam, kol pa- 
junta pakankamai iškepus. Po to dalina mėsą. Kai ji išvirusi, ryja ir geria iš ragų 
visą naktį. Prieš auštant išeina visi priešais kaimą, nešasi su savim kaulus ir trupi- 
nius - visa, kas likę. Viską jie sudeda į įprastą vietą, užpila žemėmis ir saugo, kad 
neateitų čia gyvuliai bei šunys. Po to išsiskirsto į namus ir atsiduoda dievams. 
Padėkoja savo laimintojui (Segnoten), kurį vadina viršaičiu, su didele pagarba 
(17, p. 250-251; 1; vertė V. Balaišis ir S. Plaušinaitis). 


Kaip galima spręsti iš šio aprašymo, ritualas būdavo atlieka- 
mas troboje, o vėliau kluone, stebint ir dalyvaujant žmonėms, su- 
sirinkusiems iš kelių kaimų. Beveik visus apeiginius ožio aukoji- 
mo veiksmus atlikdavo viršaitis: pasimelsdavo dievams, uždėjęs 
ant ožio rankas, nudurdavo jį, ištekėjusiu krauju apšlakstydavo 
aplinkinius, ožio mėsą sudorodavo, sudėdavo į katilą ir išvirdavo. 
Mėsą valgydavo visi ritualo dalyviai, puotaudami ištisą naktį. Prieš 
auštant likusieji trupiniai bei kaulai būdavo užkasami priešais kai- 
mą. Šis paskutinis ritualinis veiksmas su maisto likučiais — tai, 
matyt, taip pat auka dievams. Tad ožio aukojimas Sūduvių knyge- 
lėje apibūdinamas kaip svarbus kaimo bendruomenės renginys, 
kurio ypatingu būdu atliekamose ceremonijose dalyvaudavo ne 
tik šventikas, bet ir bendruomenės nariai. 

Be minėtų ožio ir jaučio, Perkūnui galėjo būti aukojami ir 
kiti naminiai gyvuliai bei paukščiai. Tai liudija M. Pretorijus. 
Šio autoriaus teigiama, kad, perkūnijai praėjus, daugiau pasitu- 
rintieji netrukus papjaują avį arba kiaulę, arba nors juodą gaidį 
ar vištą, ir tai tuojau visiškai suvalgo (17, p. 536). Be to, po aud- 
ros, jei kas turi alaus, tai pradeda leisti naują statinaitę. Valgy- 
dami ar gerdami žmonės šį tą numesdavo ar papildavo Perkū- 
nui (17, p. 536). 

Sūduvių knygelėje teigiama, kad kituose aukojimuose šaukia- 
mi ne visi dievai, o tik svarbiausi. Parkuns juose taip pat būdavo 
prisimenamas. Per vieną pirmųjų pavasario švenčių („šventė at- 
laikoma anksčiau negu su plūgu išeinama į laukus“), kuri vadinta 
Pergrubrijaus aukojimu, sueinama į vieną namą. Čia būdavo pa- 
rūpinama didžiulė statinė ar dvi alaus, ir viršaitis pakeldavo ran- 
ka plokščią taurę, pilną alaus, prašydamas Pergrubrijaus, išge- 
nančio žiemą, auginti javus ir užgožti piktžoles. Taip sakydamas 
nuleisdavo taurę žemyn, įsikąsdavo į burną, pakeldavo dantimis, 
išgerdavo ir mesdavo ją per galvą, neliesdamas rankomis. Vienas 
to laukdavo, pakeldavo taurę, atnešdavo atgal ir pilną alaus pa- 
statydavo prieš viršaitį. Tada jis vėl pradėdavo ir prašydavo dievą 
Perkūną (Parkuns), kad jis suteiktų maloningo ir ankstyvo lie- 
taus ir nublokštų Pikulą (Peckollum) kartu su jo pavaldiniais, ir 
išgerdavo taurę kaip anksčiau. Po to visi gerdavo ratu (17, p. 247). 
Tad Perkūno prašyta lietaus ir susidoroti su žmogui nepageidau- 
jamu Pikulu ir jo pavaldiniais. Pikulas Sūduvių knygelėje apibūdi- 
namas kaip pragaro ir tamsos dievas (17, p. 246). Aukojimas ne- 
sibaigdavo malda Perkūnui. Po to dar būdavo kreipiamasi į 
Svaikstiką (Swayxtix), prašant šviesos, ir į Pilvytį (Pilniten), kad 
jis augintų dideles, gražias varpas (17, p. 248). 

Sūduvių knygelės liudijimu, dar viena aukojimo šventė, kurio- 
je paminėdavo Perkūną, būdavo nuėmus derlių. Jeigu javai gerai 
nusisekę, tai žmonės įprastu būdu garbindavo anksčiau minėtus 
dievus (17, p. 248-249). Bet jei metai būdavo šlapi ir neužderė- 
davo javai arba būdavo blogai sudoroti, tai jie taip pat rengdavo 
šventę. Ir viršaitis kreipdavosi į didijį gerąjį dievą Aušautą, kad 

jis paprašytų dievus Pergrubrijų, Perkūną, Svaikstiką ir Pilvytį būti 
jiems ateinančiais metais maloningesniems (17, p. 249). 

Panašiai kaip Sūduvių knygelėje, Pergrubrijaus šventę aprašo 
L. Davidas (XVI a.). Tik jis šiame kontekste pateikia labiau iš- 
plėstą maldą Perkūnui: 


O du gnediger Gott Perkunus, dich bitten wir. du wollest uns zu rechter 
Zeit kohinen und gnedige Regen geben, darnit das Laub, Gras und Getreidig 
woll wachsen und gedeien moge, und uns durch unzeitigen Sturm, Hagel, Plitz 
und Donner nicht Schaden zufuge, ja du groBmechtiger Gott woldest ferne 
hinwegktreiben auch schlahen Pockollos rnit ssinem Gesinde und Undtertha- 
nen, das die uns nicht Schaden thun mogen, noch dem Gewechse (4, p. 89-90). 
(O tu maloningasis dieve Perkūne, mes prašome tavęs, kad tu ateitum pas mus 
tinkamu laiku ir reikalingo lietaus duotum, kad žolė ir javai gerai augtų ir žolė 
bei javai gražiai vešėtų, ir nedaryk žalos nelaukta audra, kruša, žaibu ir griaus- 
mu, tu didelę galią turintis dieve, nuvyk ir mušk Pokulą su jo tarnais bei pavaldi- 
niais, kad jie mums ir augalams nuostolių nedarytų.) 


Jei anksčiau cituotoje maldoje Perkūnui (iš Sūduvių knygelės ) 
pageidaujama tik lietaus ir nublokšti Pikulą su jo pavaldiniais, tai 
čia dar prašoma nedaryti žalos nelaukta audra. L. Davidas kaip 
žmonių bei Perkūno priešą pamini Pokulą su jo tarnais bei paval- 
diniais ir paaiškina, kuo jis kenksmingas žmogui: Pokulas daro 
nuostolių žmonėms ir augalams. Vadinasi, Pokulas - ne vien Per- 
kūno, bet ir žmonių priešas, turintis įtakos augmenijai“. 

Sūduvių knygelėje ir L. Davido veikale išryškėja keletas svar- 
bių dalykų: į Perkūną (bei kai kuriuos kitus dievus) būdavo krei- 
piamasi prasidedant pavasariui - Pergrubrijaus šventės metu ar- 
ba rudenį, nuėmus derlių; Perkūno būdavo prašoma lietaus ir 
apginti nuo Žmogui ir augmenijai kenkiančių tamsos ir požemio 
būtybių — Pikulo bei Pokulo. Taigi čia kartu atskleidžiama atmo- 
sferinė ir apsauginė Perkūno funkcijos. 


* J. Melecijus, taip pat aprašęs ožio aukojimo ritualą, pažymi, kad jis būdavo 
atliekamas nupjovus javus (17, p. 294-295). 

* Pokulo (Pokliaus) ir Pikulo vardai neretai priskiriami tam pačiam dievui 
(16, p. 566; 20, p. 7). 

Išskirtina, kad minėtuose istoriniuose veikaluose paliudy- 
tas Perkūno ryšys su Pergrubrijaus švente. Tikriausiai tai - ne 
atsitiktinis faktas. Ši sąsaja jau buvo konstatuota bei svarstyta 
A. J. Greimo (6, p. 453-459). Abu dievai „nuvydavę žiemą“, 
paskatindavę augalų žaliavimą bei augimą. Tai teigiama, re- 
miantis M. Stryjkowskio veikale pateikiamomis maldomis Per- 
kūnui ir Pergrubrijui. Pabrėždamas šių dievų kai kurių veiklos 
sferų panašumą, A. J. Greimas daro išvadą, kad vis dėlto jie 
yra skirtingi dievai (22, p. 459)*. Iš tiesų gal tai ir nėra tapatūs 
dievai. Tačiau tikriausiai jie buvę artimi, glaudžiai susiję miti- 
niai personažai. Tai demonstruojančiu argumentu reikėtų lai- 
kyti ir faktą, kad, kaip teigia J. Lasickis 1r J. Melecijus, Per- 
grubrijaus šventė buvo švenčiama per Šv. Jurgį, kurio ryšys su 
Perkūnu nekelia jokių abejonių (14, p. 28; 17, p. 294). Plačiau 
šis klausimas dar bus aptariamas. 

Tam tikros Perkūnui skirtos apeigos, kurias atlikdavo žem- 
dirbys audros metu, aprašomos J. Lasickio: „Percunos Deus to- 
nitrus illis est; guem coelo tonante, agricola capite detecto et suc- 
cidiam humeris per fundum portans, hisce verbis alloguitur. 
Percune deuaite niemuski und mana, dievvu melsu tavvi palti 
miessu. Cohibe te inguit Percune, neue in meuxn agrum calami- 
tatem immitas: ego vero tibi hanc succidiam dabo. Verum po- 
stąuam nymbus praeterit, cames ipse absumit“ (14, p. 40). (Per- 
kūnas [Percunos] jiems yra griausmo dievas, į kurį, griaudžiant 
danguje, žemdirbys, nešdamas per žemę ant pečių paltį, kreipiasi 
šitokiais žodžiais: „Percune deuaite niemuski und mana, dievvu 


* A. J. Greimas suartina šiuos dievus ir dar vienu požiūriu. Pažymėdamas, 
kad Perkūnas sujudina žemę, išvaro pašalą, perverdamas grubą (nuo šalčio su- 
kietėjusios žemės luoba). autorius pareiškia, kad analogišką veiksmą atlikdavo 
ir Pergrubrijus. Pastarojo dievo vardas, jo manymu, kilęs iš žodžio grubas (6, p. 454). 
V. Ivanovas ir V. Toporovas kitaip aiškina teonimo Pergrubrijus kilmę. Esą šis 
vardas kilęs iš žodžių grublas, gublus, grubus, kurių semantika susijusi su nelygu- 
mo, grubumo, grublumo idėja, ir teigia. kad Pergrubrijus kaip vaisingumą lai- 
duojanti dievybė turėtų būti siejamas su slavų Jarila - pavasario bei vaisingumo 
dievu, kuriame išryškintas seksualumas (24. p. 302). 

melsu tavvi palti miessu“ — „Susilaikyk, - sako, - Perkūne, ir ma- 
no laukui nuostolių nepadaryk, o aš tau šitą paltį duosiu“. Bet 
kai liūtis praeina, tą mėsą suvalgo pats; 14, p. 19). Kaip minėta, 
ritualas buvo atliekamas griaustiniui griaudžiant. Vadinasi, šios 
apeigos aktualizuojamos kaip tik griaustinio dievo akivaizdaus 
reiškimosi periodu, atliekant jam vieną pagrindinių - atmosferos 
reiškinių reguliavimo funkciją. Matyt, iškildavo grėsmė, kad Per- 
kūnas nepadarytų žalos žmogui, visų pirma nenutrenktų jo pa- 
ties, kita vertus, kaip interpretuoja pats J. Lasickis, kad nepa- 
kenktų laukams, kuriais nuolat rūpinasi žemdirbys. Tam Perkūnui 
aukojama paltis: žemdirbys ją neša ant pečių per savo žemę, tar- 
damas dievui: „tavvi palti miessu“. Liūčiai pasibaigus, jis pats tą 
mėsą suvalgo. 

Pažymėtina, kad žemdirbys kreipdavosi į Perkūną, eidamas 
per savo lauką. Iš liaudies tikėjimų žinoma, kad pats laukų apėji- 
mas, ypač ratu, buvo suvokiamas kaip ritualinis veiksmas, kurio 
esminės funkcijos - augalų apsauga ir vaisingumo skatinimas. Tu- 
rint tokį tikslą javai būdavo lankomi, apeinami per Sekmines, Jo- 
nines. „Jeigu Sekminėse rugius aplankai, sako, javų laima ir bran- 
da didesnė esti“ (TD 3, p. 105). „Joninių vakarą šeimininkas su 
rožančiumi apeidavo laukus, kad piktos dvasios neniokotų der- 
liaus“ (23, p. 81). Apeinant laukus ratu jie „tarsi apsupami ma- 
giška mūro siena, kurios joks blogas demonas negali peržengti“. 
Kita vertus, vieta pavedama aukštesnės galybės globai (BLKŠ, 
p. 188). Reikia manyti, kad ir valstiečio ėjimas per savo žemę 
griaudžiant su auka dievui buvo panašaus pobūdžio ritualinis 
veiksmas, kurio pagrindinė paskirtis - apsauginė. 

Perkūnui skirtų maldelių, be čia pateiktų, žinoma ir daugiau. 
Kai kurios jų atrodo esančios vėlyvesnės ir primena desakrali- 
zuotus tekstus. Ypač populiari, žinoma pateikėjų dar ir šiais lai- 
kais, tokio turinio maldelė: „Perkūne dievaiti, nemušk žemaitį, 
mušk gudą kaip šunį rudą“ (LTR 758/61/). Prie vienos tokių mal- 
delių pridėta pastaba, kad ją pasakęs vienuolis bernardinas, pa- 
žymėdamas, kad žemaičiai gudu vadina kiekvieną svetimą žmo- 
gų, kuris ne žemaitiškai kalba (15, p. 157). Lietuvoje šis tekstas 

varijuoja priklausomai nuo to, kuriame regione jis yra sukurtas. 
Aukštaitijoje prašoma nemušti aukštaičio: „Perkūne dievaiti, ne- 
trenk į aukštaitį, trenki į gudą kaip į šunį rudą“ (LTR 832/403/). 
Svetimšalis maldelėje Perkūnui galėjo būti pavadinamas ne tik 
gudu, bet ir vokietuku: „Perkūne dievaiti, nemušk žemaitį, mušk 
vokietuką kaip velniuką“ (LTR 758/60/). Čia vokietukas palygi- 
namas su velniuku. Sakmėse velnias dažnai pasirodo vokietuko 
pavidalu (LMD 1 817/16/; LTR 758/4/; LTR 783/543/). Todėl 
visai natūralu, kad čia Perkūno prašoma mušti ne žemaitį ar aukš- 
taitį, o vokietuką, kuris tikriausiai yra pats velnias. 

Atkreiptinas dėmesys, kad maldelė galėjo būti lydima tam tik- 
ros apeigos: atliekama smilkant verbą (LTR 832/398, 406/). Kaip 
žinoma, verba būdavo smilkoma troboje, užėjus audrai: „Kai la- 
bai griaudžia, tai reikia parūkyti arba šventintu eglium, arba Ago- 
tos žolynais, arba vestuvių vainikėliu —- Perkūnai aplenks tavus 
namus“ (LMD 1 474/620/). Namų smilkymas verba laikyta ap- 
saugine priemone nuo perkūnijos, o tiksliau - nuo velnio. Su to- 
kiu apsauginės paskirties ritualu buvo derinama maldelė, kurios 
funkcija taip pat buvusi apsauginė. 

Taigi Žinių apie Perkūnui skirtus ritualus turime nedaug. Ta- 
čiau ir jomis remdamiesi galėtume konstatuoti, kad šiam dievui 
buvo nuolat kūrenama ugnis, atnašaujamos aukos. Siekiant pelny- 
ti šio dievo palankumą, kreiptasi į jį maldomis, prašant lietaus, ge- 
ro derliaus bei įvairiopos apsaugos. Ankstyvuoju Perkūno kulto 
periodu minėtosios apeigos būdavo atliekamos šventvietėse ar šven- 
tovėse, įrengtose pačioje gamtoje, panaudojant jos objektus. Alto- 
rius įtaisomas medyje (kartu su kitais dievais), aukuras - ant kal- 
no. Perkūno kultas tokioje aplinkoje derinosi su pačia gamtiška jo 
kaip griaustinio dievo prigimtimi. Tačiau vėliau Lietuvoje atsirado 
vien tik šiam dievui skirtas specialus kulto pastatas, liudijantis ky- 
lantį Perkūno autoritetą bei populiarumą. Manoma, kad šventovė 
Perkūnui turėjo būti dabartinės Vilniaus arkikatedros vietoje. Tai 
pagrindžiama istorinių šaltinių bei archeologijos duomenimis. 

1388 m. kovo 12 d. popiežiaus Urbono VI bulėje teigiama, 
kad vienoje Vilniaus šventovėje tuščias dievų ir stabų dievybes 

prietaringai garbino. Ši šventovė buvo nugriauta, o jos vietoje 
pastatyta bažnyčia (13, p. 11-14). 

Lenkų istorikas J. Diugoszas XV a. antroje pusėje rašė, kaip 
1387 m. Lietuvos krikšto metu karalius Vladislovas [Jogaila — 
N. L.]įsakė užgesinti Vilniuje, šalies sostinėje ir širdyje, amži- 
nąją ugnį, saugomą žynio (znicz) ir nuolat kurstomą pagonių, 
o šventovę ir altorių, kur jie atnašaudavo aukas, nugriauti (17, 
p. 139-140). 

Perkūno šventovė liudijama A. Rotundo Lietuvos kronikoje 
(XVI a.). Deja, šios kronikos rankraštis neišliko - tikriausiai su- 
degė per kalvinistų bažnyčios gaisrą. Tačiau A. Rotundo kronika 
suspėjo pasinaudoti vokiečių istorikas J. Rivijus, pateikdamas jo 
kūrinio ištraukų. Vienoje tų ištraukų pažymima, kad ten, kur ma- 
žoji Vilija [Vilnia - R. J.| susilieja su didžiąja upe [Nerimi - R. J.), 
prie pat miško buvo didelė mūrinė griaudžiančiojo Jupiterio — 
Perkūno, arba griaustinio dievo, šventykla, įkurta kunigaikščio 
Gereimundo [Girmanto, Šventaragio sūnaus - R. J.] 1285 m. (21)'. 
XIX a. J. Rivijaus kronika rėmėsi T. Narbutas, atgaivinęs ir išpo- 
puliarinęs idėją apie XIII a. pab.-XIV a. Vilniuje buvusią Perkū- 
no šventovę (18, p. 208-210). 

Faktą apie pagonių šventovę Vilniuje konstatavo ir M. Stryj- 
kowskis XVI a. pab. Jis rašė, kad ten, kur Vilnia įteka į Viliją, 
pagonišku papročiu buvo sudegintas kunigaikštis Šventaragis bei 
kiti Lietuvos kunigaikščiai. Vėliau toje vietoje buvo pastatyta 
šventovė, kurioje žynys kūreno amžinąją ugnį Perkūno garbei 
(17, p. 334-335). 

Istorinių šaltinių liudijimus patvirtina archeologiniai duome- 
nys. 1986 m. atlikti Vilniaus arkikatedros kasinėjimai atskleidė, 
kad čia kadaise galėjo būti pagoniško kulto vieta (11). Kaip žino- 
ma, dabartinė arkikatedra - XVIII a. architektūros paminklas, 
pastatytas pagal L. Stuokos-Gucevičiaus projektą. Tai - paskuti- 
nis mus pasiekęs katedros pastatas. Amžiams bėgant ji buvo ke- 


* Naudotasi R. Jaso kronikos vertimu ir jo parašytais komentarais (1). R. J. - 
Rimantas Jasas. 

letą kartų sunaikinta, o paskui vėl atstatoma ar rekonstruojama. 
Manoma, kad pirmoji katedra šioje vietoje buvo pastatyta Lietu- 
vos valdovo Mindaugo. Kaip žinoma, Mindaugas ne tik suvienijo 
kraštą, sukūrė Lietuvos valstybę, bet ir, siekdamas Livonijos or- 
dino palankumo, apie 1251 m. apsikrikštijo kartu su savo šeima. 
Nors jo krikštas, kaip teigiama Ipatijaus metraštyje, buvo apgau- 
lingas ir Mindaugas toliau tebegarbino pagoniškuosius dievus, 
vis dėlto priėmus krikščionybę prireikė atitinkamo kulto pastato. 
Todėl XIII a. viduryje Vilniuje pastatoma katedra (10, p. 124). 
Tiesa, kaip krikščionybę skleidžianti bažnyčia ji gyvavo neilgai. 
Manoma, kad po Mindaugo mirties (1263 m.) ji buvo pritaikyta 
pagonių šventovei, siekiant sugrįžti prie senosios religijos bei ją 
atgaivinti (9, p. 15). 

Mindaugo statyta katedra buvo kvadratinės formos pastatas, 
kuriame vyravo pereinamojo iš romanikos į gotiką laikotarpio 
stiliaus bruožai (9, p. 11). Archeologams pavyko surasti pirmo- 
sios katedros mūro likučių. 

Arkikatedros požemiuose glūdinčių kultūrinių klodų tyrinė- 
tojas N. Kitkauskas teigia, kad seniausių mūrų liekanos nesun- 
kiai atskiriamos nuo vėlesnio laikotarpio architektūros detalių. 
Pasak jo, pirmosios katedros sienos mūrytos iš lauko akmenų su 
rusvu molio atspalvio skiediniu, mūro paviršiuje kai kur tarp ak- 
menų įterpta plytgaliukų (10, p. 94-95). Katedra buvo trinarė su 
masyviu bokštu vakarinio fasado centre (9, p. 9). 

Arkikatedros rūsiuose aptikta ir tokių radinių, iš kurių gali- 
ma spręsti čia buvus pagoniško kulto vietą. Maždaug ten, kur 
turėjo būti pirmosios katedros vidurys, surasti keturių apeiginių 
grindinių likučiai. Viršutinis grindinys, įrengtas ne anksčiau kaip 
XIII a., - iš lauko akmenų ir degto molio (10, p. 125). Dar giliau 
buvo atrasti trys raudono degto molio sluoksniai, kurie, kaip 
manoma, yra ankstesni, tačiau tiksliau juos datuoti nelengva (10, 
p. 125). Archeologų konstatuojama, kad tokie grindiniai būdingi 
pagoniško kulto vietoms (11, p. 52). Ikikrikščioniškos religijos 
kulto vietų su panašiais grindiniais Lietuvoje rasta ir daugiau. 
Minėtinas Bačkininkėlių piliakalnis (Prienų r.). Ten buvo aptikta 

molio aikštelė, aplink kurią buvo išgrįstas akmenų grindinys. Mo- 
lio aikštelės viduryje rasta stulpaviečių, išdėstytų ovalu (11, p. 53; 
3, p. 65-66). 

Šalia senųjų su pagonybe siejamų grindinių arkikatedros po- 
žemiuose atkasti šeši aukojimo židiniai. Trys iš jų - ankstyvesni, 
galėjo būti įrengti I tūkstantmetyje po Kr. Prie jų rasta grublė- 
tosios keramikos, perdegtų akmenų (10, p. 117). Kiti trys židi- 
niai datuojami II tūkstantmečio po Kr. pirmaisiais šimtmečiais. 
Juose, be pelenų ir degėsių, rasta gyvulių kaulų (10, p. 117). 
Nors istorikams ir sudėtinga tiksliau datuoti visus minėtus pa- 
goniško kulto vietų likučius, tačiau vis dėlto jie siejami ir daro- 
ma prielaida, kad kai kurie jų kadaise sudarė vieną - apeigų 
aikštelės - kompleksą, kuriam dar priklausė aukuras bei dievo 
atvaizdas: „Sprendžiant iš gretimų šalių analogiškų pavyzdžių, 
akmenų ir degto molio aikštelėje turėjo būti aukuras, o kažkur 
netoliese - dievybės (Perkūno?) atvaizdas. Židiniai aplink aikš- 
telę, galimas daiktas, buvo ritualiniai, greičiausiai tai aukojimo 
židiniai“ (9, p. 26). 

Dar viena reikšminga iškasena, kuri gali būti siejama su apta- 
riama pagoniško kulto vieta - dveji laiptai, išmūryti ties kvadrati- 
nio pastato šiaurinės sienos viduriu, pakopomis kylantys į pietų 
pusę. Laiptai užėmė visą šiaurinės navos plotį (9, p. 14-15; 10, 
p. 115). Neatrodo, kad šie laiptai būtų atlikę tiesioginę savo pa- 
skirtį, tai yra tarnavę praktiniam reikalui. Įprastame katalikiškos 
bažnyčios pastate jie būtų trukdę žmonių srautui. Be to, pakopų 
plytos nuvaikščiotos nedaug, pakopos neaukštos. Į išorę jais ne- 
galima buvo patekti (10, p. 124). Rytinių laiptų išlikusios šešios 
pakopos. Šeštosios pakopos plytos nulaužtos. Tikriausiai pakopų 
buvo daugiau. Vakarinių laiptų pietinis galas taip pat nuardytas. 
Jų išlikusių pakopų skaičius nenustatytas, nes virš jų rasti keli 
kapai su mūrinėmis aptvarų sienelėmis. Istorikai kelia mintį, kad 
šie laiptai galėjo būti kronikose minimo laiptuoto altoriaus Per- 
kūnui liekanos (10, p. 116). J. Rivijaus kronikoje taip pat mini- 
mas laiptuotasis altorius Perkūnui. Čia iš viso gana detaliai apra- 
šoma Perkūno šventovė: 

Vilniuje, kur dabar stovi katedros bažnyčia, augo senas ąžuolynas, pašvęstas 
stabmeldžių dievaičiams. Toje vietoje, kur mažoji Vilija susilieja su didžiąja upe, 
prie pat miško buvo didelė mūrinė griaudžiančiojo Jupiterio - Perkūno, arba 
griaustinio dievo, šventykla, įkurta kunigaikščio Gereimundo 1285 metais. Jos 
ilgis buvo 150 uolekčių, plotis - 100 uolekčių, aukštis - 15 uolekčių. Bet viršuje ji 
neturėjo stogo; į ją vedė vienintelis įėjimas nuo didžiosios upės pusės; prie sie- 
nos [esančios] priešais įėjimą buvo koplyčia, kurioje laikytos visokios retenybės 
1r brangūs daiktai. Po ta koplyčia buvo rūsys, kuriame laikyti šventi žalčiai, rupū- 
žės ir pan. Aukščiau koplyčios kilo aukšta altana, kuri 16 uolekčių išsikišo virš 
šventyklos sienos. Pačioje altanoje stovėjo medinis dievaičio stabas, kuris buvo 
atgabentas iš Palangos šventųjų miškų. Koplyčia ir altana buvo plytinės. Prieš 
pat šitą koplyčią stovėjo altorius iš 12 pakopų, pastatytas kvadratu; kiekviena 
pakopa buvo 1/2 uolekties aukščio, 1 1/2 uolekties pločio; iš viso aukštis siekė 25 
uolektis. Kiekviena pakopa buvo skirta vienam Zodiako ženklui. Ant jų būdavo 
deginamos aukos - kiekvieną mėnesį, tą dieną, kai saulė, pasiekusi savo aukštį, 
įžengdavo į ženklą. Tad aukščiausioji pakopa priklausė Vėžiui, o žemiausioji — 
Ožiaragiui. Ant šitų pakopų jokios tikros aukos (taip galvota) nedegindavo, o 
tik vaškinį atvaizdą, pavyzdžiui, Liūto, Mergelės ir kt. Tik ant altoriaus viršaus 
degindavo gyvulių aukas, būtent, tam tikromis deginimo dienomis; ten pat die- 
ną naktį degė niekad negęstanti ugnis, saugoma tam skirtų kunigų. Toji ugnis 
degė taip sumaniai viduje įtaisytoje įduboje, kad jokia liūtis, nei sniegas ar vėjas 
neįstengdavo ugnies užgesinti; priešingai, liepsna, pamaitinta degama medžia- 
ga, iškildavo net daug aukščiau. Šiame altoriuje tikriausiai buvo ir vidinių patal- 
pų aukojimo indams ir panašiems daiktams laikyti. Prie įėjimo į šventyklą buvo 
krivių krivaičio — tai reiškia kunigų kunigo - rūmas. Šis rūmas turėjo apvalų 
bokštą, iš kurio stebėdavo saulės judėjimą; pagal jį aukos deginimas ant alto- 
riaus pakopos reikšdavo mėnesio pirmą dieną, ir plyta, paženklinta tam tikru 
ženklu, įmūryta į bokšto sieną, rodydavo metus (21; 1). 


Pagal ši aprašymą šventovė buvo be stogo, aptvaro pavidalo. 
Įėjimas į ją buvo nuo Neries, tai yra šiaurinėje pusėje. Šventovėje 
stovėjo medinis Perkūno stabas. Netoliese buvo įrengtas altorius. 
Tai, matyt, ir buvo tasai laiptuotasis altorius, kurio liekanų rasta 
dabartinės arkikatedros požemiuose. Apie altorių pasakyta, kad 
jis buvo dvylikos pakopų. Kiekviena pakopa buvo skirta vienam 
Zodiako ženklui. Tokio altoriaus egzistavimo galimybė visiškai 
įtikėtina. Panašių altorių, kuriuose modeliuojamas Laikas, žino- 
ma ir kitose kultūrose. Apie vieną Indijos šventovės altorių, ku- 
riame degė ugnis, teigiama, kad tasai altorius reiškė metus: „360 
altoriaus aptvaro plytų atitinka 360 naktų metuose“ (Brahmana 

X 5; IV 10 etc.) (27, p. 51). Panaši simbolika aptinkama ir Jeru- 
zalės šventovėje. Pažymėtina, kad pati Jeruzalės šventovė, anot 
M. Eliadės, buvo imago mundi, t. y. simbolizavo pasaulį. Šioje 
šventovėje būdavo pašventinamas ne tik Kosmosas, bet ir Laikas 
(27, p. 52). Tam tikruose šventovės elementuose, jų prasmėje ir 
struktūroje glūdi Laiko simbolizmas. Taip galėjo būti ir Perkūno 
šventovėje. Kiekvieną mėnesį, tą dieną, kai saulė įžengdavo į naują 
ženklą, būdavo deginama ugnis ant vienos iš dvylikos altoriaus 
pakopų. Tai, matyt, ir reiškė periodinį Laiko atnaujinimą bei pa- 
šventinimą. 

Kitais savo ypatumais aptariamasis altorius primena anksčiau 
minėtus Perkūnui deginamus aukurus. Juk ant altoriaus viršaus 
nuolat - dieną naktį degė negęstanti ugnis. Tam tikromis dieno- 
mis ant altoriaus viršaus būdavo sudeginama gyvulio auka. Tad 
amžinosios ugnies deginimas ir gyvulio aukojimas Perkūnui sie- 
jasi su čia jau analizuotais šiam dievui skirtais ritualais. 

Griaustinio dievo šventovė žinoma ne tik Lietuvoje. Šiam die- 
vui skirtą kulto vietą turėjo ir mūsų artimiausi kaimynai — rytų 
slavai. 1951 m. Perynėje netoli Novgorodo buvo aptikta pagoniš- 
ka Perūno šventovė. Ištyrus jos liekanas padaryta išvada, kad to- 
je vietoje buvęs apskritas griovys su aštuoniais išlinkimais. Išlin- 
kimų centre rasta laužaviečių. Vidinė griovio kraštinė buvo 
taisyklingo apskritimo formos. Manoma, kad grioviu apjuosto plo- 
to centre stovėjo Perūno statula. Kai kuriose griovio vietose ras- 
ta anglių liekanų, smulkių akmenukų, molinių indų šukių. Šven- 
tovė tikriausiai buvo pastatyta IX a., o sugriauta X a. pabaigoje 
(25, p. 105-108). Kaip žinoma, Novgorode IX a. II pusėje susi- 
kūrė seniausia rusų valstybė. Įdomu, kad tuo reikšmingu Novgo- 
rodui istoriniu laikotarpiu čia buvo pastatyta šventovė Perūnui. 
X a. kulto vieta pagonių dievams buvo ir Kijeve. Giraitėje ant 
kalvos tarp kitų dievų stovėjo Perūno stabas (19, p. 124). 

Lietuvių Perkūno šventovė datuojama XIII a. pab.-XIV a. 
(iki 1387 m. krikšto). XIII a. I pusė Lietuvai buvo svarbi kaip 
valstybingumo kūrimo laikotarpis. Vadinasi, XIII a. antroje pu- 
sėje, įsitvirtinant jaunai Lietuvos valstybei, vienu svarbiausių dievų 


546 


laikytas Perkūnas. Lietuviams vienijantis, matyt, prireikė išskirti 
iš daugybės pagoniškų dievų vieną galingą dievą bei pastatyti jam 
šventovę. Tad Perkūnas buvo vienas pagrindinių dar neseniai su- 
sikūrusios ir stiprėjančios Lietuvos valstybės dievų. 

(lot., vertė L. Valkūnas). 

[10] „Lenkijos, Lietuvos, Žemaičių ir visos Rusios kronika“ (Ienk., vertė 
D. Urbas). 

[11] „Prūsijos įdomybės, arba Prūsijos regykla“ (vok., vertė D. Urbas). 

[12] „Lietuvių mitologijos studija: Jono Lasickio traktatas apie žemaičių die- 
vus“ (angl., vertė R. Gineitienė). 

[13] „Prigirstytis, jų manymu, išgirsta pašnabždom kalbančius. Taigi jie ir 
liepia šnabždantis apie šį bei tą kalbėtis kuo tyliau, kad balsiau kalbančio neiš- 
girstų Prigirstytis“ (Iot., vertė L. Valkūnas). 

[14] „Veliona - vėlių dievas, kuriam aukojamos aukos, kai maitinami miru- 
sieji“ (lot., vertė L. Valkūnas). 

[15] „Jiems paprastai duodama kepintų paplotėlių, patrupinus keturiose vie- 
tose, priešpriešiais“ (lot., vertė L. Valkūnas). 

[16] „Buveinės pakeitimo dievas“ (lot., vertė L. Valkūnas). 

[17] „[-..] yra deivė, kuriai pavedama prižiūrėti užkurtą židinį“ (lot., vertė 
L. Valkūnas). 

[18] „Matergabijai aukojamas tas kepalėlis, kuris pirmiausia išimamas iš 
duonkubilio ir, pirštu pažymėtas, šaunamas į krosnį“ (lot., vertė L. Valkūnas). 

[19] „[...] garbina daugybę žemėpačių, tai yra žemės dievų“ (lot., vertė L. Val- 
kūnas). 

[20] „[...) iš tiesų turi vieną namų dievą, kurį patys savo kalba vadina Dims- 
tipačiu“ (lot., vertė S. Lūžys). 

[21] „Lietuvos žmonėms“ (Iot., vertė S. Lūžys). 

[22] „Ką Laimelė tau suteiks?“ (lot., vertė S. Lūžys). 

[23] „Deivės pagimdytas“ (lot., vertė S. Lūžys). 

[24] „Padėkosiu aš Laimužei, kad man davė linksmą būdą“ (Iat., vertė Ž. Trin- 
kūnaitė). 

[25] „Vainikėlį nusipyniau / tokį, kokio aš norėjau. / Stotą davė man Laimu- 
žė, / ne pati pasidariau“ (lat., vertė Ž. Trinkūnaitė). 

[26] „Puškaitį, dievą, kuris globoja šventuosius miškelius“ (Iot., vertė E. Ul- 
činaitė). 

[27] „[...] barstukus, kuriuos vokiečiai Erdmenlen, tai yra požeminukais, va- 
dina“ (lot., vertė E. Ulčinaitė). 

[28] „Sarmatijos [tautos] [...] garbina Puškaitį, kuris saugo šventus medžius 
ir miškelius. Tikima, kad jo buveinė yra po šeivamedžiu. Prietaringi žmonės jam 
šen ir ten aukoja duonos, alaus ir kitokio maisto - padeda po šeivamedžiu ir 
maldauja Puškaitį palenkti Markopolį, didikų ir kilmingųjų dievą, kad valdovai 
jo nespaustų, kad neslėgtų sunki vergija ir kad atsiųstų jiems barstukus, kurie 
(kaip anksčiau minėta) vadinami požeminukais“ (lot., vertė E. Ulčinaitė). 

[29] „O dėl žodžio Barstukas, kuris istorikų painiojamas su bezdukais, rei- 
kia pažymėti, kad jų nuomone bezdukai arba barstukai esą maži ir sudievinti 
žemės žmonės, nes dar dabar naivuolis nadruvis mano, kad jų galima rasti po 
žeme prie šeivamedžio. Kaip jie aprašo, tai esą visai maži vyrukai, kuriems barz- 
da siekianti kelius. Visa būtybė esanti maždaug piršto dydžio [...]. Šituos mažu- 
čius žemės žmogučius kai kurie, atrodo, dėl ilgos barzdos vadina barzdukais, nes 
Barsda reiškia barzdą, o tą, kuris turi ilgą barzdą, dar dabar nadruviai vadina 
barzduku“ (vok., veftė G. A. Batarūnienė). 

[30] „[-..] buvo išvaryti demonams tarnaujantys žmonės, garbinantys Patulą, 
Natrimpą ir kitus gėdingus vaizdinius“ (lot., vertė D. Dilytė). 


MARIJA GIMBUTIENĖ 
BALTAI 


[1] „Prūsijos kronika“ (lot.). 

[2] „Šventus namus, šventus kaimus, šventi vyrai“ (lot., vertė S. Lūžys). 

[3] „Šventi vyrai, augūrai, raganiai, žyniai“ (lot., vertė S. Lūžys). 

[4] „Degino žuvusiuosius ir raudojo jų“ (Iot., vertė L. Valkūnas). 

[5] „Ant žirgo sudegintasis“, „pririštas ant savo žirgo, jis buvo sudegintas“ 
(lot., vertė L. Valkūnas). 

[6] „Livonijos kronika“ (Iot.). 

[7] „Garbino šventą ugnį ir vadino ją amžinąja“ (lot., vertė E. Ulčinaitė). 


PERKŪNAS/PERUNAS. 
BALTŲ IR SLAVŲ GRIAUSMO DIEVAS 


[1] „Prūsijos regykla“ (vok.). 

[2] „Dubnicos kronika“ (lot.). 

[3] [„Per Palaimintosios Mergelės Ėmimo į dangų šventę Kęstutis atvyko 
prie Vengrijos karaliaus palapinės ir, visiems matant, šitaip lietuvių papročiu 
priesaika sutvirtino anksčiau surašytą sutartį: liepė atvesti žalą jautį, viršuje pri- 
rišti du baslius ir, pačiupęs lietuvišką peilį, sviedė į jautį, pataikydamas į vidurinę 
gyslą. Tučtuojau labai smarkiai ištryško kraujas, jis pats ir visi lietuviai tuo krau- 
ju išsitepė rankas ir veidus“ (lot., vertė D. Dilytė). 


PRANĖ DUNDULIENĖ 


[1] „Mat Perkūnas, jų dievaitis“, „ir saviems dievams dėkojo“ (vok., vertė 
V. Balaišis ir S. Plaušinaitis). 

[2] „Aukotų dievams Andajui ir Perkūnui, kitaip tariant, griaustiniui, ir Žvo- 
rūnai, kitaip tariant, kalei, ir kalviui Teliaveliui, nukalusiam saulę“ (vertė B. Sa- 
vukynas ir J. Tumelis). 

[3] „Garbinantys Patulą (sic), Natrimpą ir kitus gėdingus vaizdinius“ (lot., 
vertė D. Dilytė). 

[4] „O jie barbarų kalba paprastai barbariškai skamba taip: Ukapirmas, 
Svaikstikas, Aušautas, Autrimpas, Patrimpas, Bardaitis, Pilvytis, Perkūnas, Pi- 
kulas ir Pokulas. Šie, jei jų dievybes vertinsi pagal jų nuomonę, yra tokie dievai: 
Saturnas, Saulė, Eskulapas, Neptūnas, Kastoras ir Poluksas, Cerera, Jupiteris, 
Plutonas, furijos“ (lot., vertė D. Dilytė). 

[5] „Dėl tokių [...] žmonių mūsų žemė neduos derliaus, medžiai neleidžia 
atžalų, negimsta nauji gyvuliai, seni miršta“ (lot., vertė S. Lūžys). 

[6] „Stabui, kurį kartą per metus, nuėmus derlių, yra pratę padaryti ir kaip 
dievą garbinti, jie davė Kurkės vardą, arba kitiems dievams, kad ir kokiais var- 
dais būtų vadinami, kurie nesukūrė dangaus ir žemės, ateity neaukos“ (lot., ver- 
tė S. Lūžys). 

[7] „Po to sugriauna stabų aukurus, įeina į šventas giraites ir prie ypatingos 
žemaičių dievybės, būtent ugnies, kurią laikė didžiai šventa ir amžina, kuri už 
Nevėžio upės ant aukščiausio kalno viršūnės, malkomis nuolatos kurs- 
toma, žynių buvo garbinama, prisiartindamas pilį, kurioje buvo apsistojęs, 
sutvirtina, ir ugnį išblaškė ir aplaistė“ (lot., vertė S. Lūžys). 

[8] „Pagonių šventyklą, kurioje stovėjo Perkūno statula, ir jos altorius liepė 
sugriauti“ (Ienk., vertė J. Šabanovič). 

[9] „Ugnis, kurią tikėjo esant amžiną, kuri žynių malkomis kurstoma naktį ir 
dieną buvo garbinama“ (lot., vertė S. Lūžys). 

[10] „Dievui, jų kalba pavadintam Perkūnu, tai yra Tonitra, kiekvienas prie 
savo židinio nuliejamąsias aukas aukotų“ (Iot., vertė S. Lūžys). 


HENRYK EOWMIANSKI 


[1] „[-..] vieni medžius, upes, kiti žalčius, kiti dar ką kita garbina, šlovindami 
kaip dievus. Yra tokių, kurie Perkūnui daro įžadus; kai kurie dėl pasėlių garbina 
Laukosargą, dėl gyvulių - Žemėpatį. Tie, kurie linkę į piktus darbus, savo die- 
vais išpažįsta aitvarus ir kaukus“ (Iot., vertė M. Ročka). 

[2] „[...] Stabui, kurį jie buvo įpratę kartą per metus pririnkę vaisių puošti ir 
garbinti kaip dievą - jį praminė Kurka - ir kitiems dievams, kurie nesukūrė nei 
dangaus, nei žemės, kad ir kokiais jie būtų vadinami vardais, daugiau nebeatna- 
šauti aukų“ (lot., vertė L. Valkūnas). 

[3] „[-..] kur išvaryti demonams tarnaujantys žmonės, garbinantys Patulą, 
Natrimpą ir kitus gėdingus vaizdinius [...]“ (lot., vertė D. Dilytė). 

[4] „[...] šaukiasi Perkūno, tai yra Griausmo dievo, [...] maldaudami Perkū- 
ną siųsti lietaus ir vandens“ (lot., vertė E. Ulčinaitė). 

[5] „Dievų motina“. 

[6] „[...] krikščionims jis leidžiąs savo dievą garbinti pagal savo papročius, 
rusams pagal savo apeigas, lenkams pagal savo papročius, o mes garbiname die- 
vą pagal savo apeigas, ir visi turime vieną dievą“ (lot.). 

STASYS SKRODENIS 


[1] „Švento Jono Krikštytojo šventės išvakarėse, tai yra birželio 23-iąją, 
deivės Lados garbei būdavo švenčiama Rasos šventė. [...] ši šventė prasidėdavo 
naktį prieš birželio 24 dieną, ir ta naktis iš tikrųjų vadinosi Rasa; ją švęsdavo 
beveik visos šiaurės tautos [...]“ (lenk. vertė R. Jasas). 

[2] „Slavų mitologai pažymi, kad ši šventė, slavų vadinama Kupala, siejosi su 
maldomis upėms ir šaltiniams. Turbūt ir lietuviai, kurie savo tekančius ir stovin- 
čius vandenis laikė šventais, tą dieną atnašaudavo jiems aukas, kurias įmesdavo 
į vandenį. Gal ne todėl praminė šventę Rasa, kad, antikinių žmonių manymu, 
upės esančios jūrų vaikai arba susidarančios iš jūros garų, iš kurių ir rasa krinta“ 
(lenk. vertė R. Jasas). 

[3] „O Kupala, Kupala! Kur šią žiemą žiemojai?“ (Ienk., J. Šabanovič). 

[4] „Kupala, [-..] didžioji slavų deivė, [...) ji yra žalumynų deivė, išmananti 
žolelių ir augalų gydomąsias galias“ (lenk., vertė J. Šabanovič). 


VIAČESLAV IVANOV, VLADIMIR TOPOROV 


[1] „Savo dievams slaptai aukojo: visų pirma Nunadieviui“ (vertė R. Ja- 
sas). 


VYTAUTAS JONAS BAGDANAVIČIUS 


ŽMOGAUS IR PASAULIO PRADŽIA 
LIETUVIŠKOJE TAUTOSAKOJE 


[1] „Dievo idėjos kilmė“ (vok., vertė O. Pulkauninkienė). 

[2] „Senovės biblinio ir etnologinio vertinimo istorija“ (vok., vertė O. Pul- 
kauninkienė). 

[3] „Lyginamosios religijos modeliai“ (angl.). 


AUKOJIMAS PRŪSUOSE 
ŠEŠIOLIKTOJO ŠIMTMEČIO PRADŽIOJE 
(ETNOLOGIJOS IR RELIGIJŲ ISTORIJOS STUDIJA) 


[1] „Etnologinis ūkio tyrimas“ (vok., vertė O. Pulkauninkienė). 

[2] „Keltai“ (angl.). 

[3] „Didesnių Prūsijos krašto žemėlapių paaiškinimas“ (vok., vertė S. Plau- 
šinaitis). 

[4] „Patarimų ir atsisveikinimų knyga, 1531“ (vok., vertė O. Pulkauninkienė). 

NORBERTAS VĖLIUS 
SENOVĖS BALTŲ PASAULĖŽIŪRA 


[1] „Netikinčiųjų sūduvių ožio aukojimas su visomis kitomis apeigomis, ku- 
rias jie atlikinėjo“ (vok., vertė V. Balaišis ir S. Plaušinaitis). 

[2] „Apie senovės prūsų, livoniečių ir kitų kaimyninių genčių religiją ir au- 
kojimus“ (lot., vertė E. Ulčinaitė). 

[3] „Galėtų susidaryti nuomonė, kad Peruno-Perkūno kultas plito iš pietry- 
čių ir nepasiekė baltų-slavų žemių šiaurės vakaruose“ (Ienk., vertė J. Šabanovič). 


JAAN PUHVEL 


[1] „Prūsijos įdomybės“ (vok.). 
[2] „Apie gotų karą“ (Iot.). 
[3] „Graikiški įrašai“ (lot., vertė S. Lūžys). 


STEPHEN CHRISTOPHER ROWELL 


[1] „Kažkokioje giraitėje prie pat Vilnios upės kranto“ (lot., vertė S. Lūžys). 

[2] „Svetimi miškai (kaip jie vadina) pušynai, kur jie degino ir aukojo savo 
mirusiųjų kūnus“ (pranc., vertė I. Kriukienė). 

[3] „[-..] jie po mirties, užuot buvę palaidoti. yra sudeginami [-..]; jeigu dū- 
mai kyla tiesiai į dangų, tiki, kad siela yra išgelbėta, jeigu rūksta į šalį, mano, kad 
siela pražudyta“ (pranc., vertė E. Ulčinaitė). 

[4] „Stabmeldžių šventikas“ (lot., vertė D. Mažiulytė). 

[5] „Kažkokia vieta“ (lot., vertė S. Lūžys). 

[6] „Ta vieta buvo Romuva, / pagal Romą pavadinta, / kadangi čia, kaip 
žinoma, / gyveno aukščiausiasis šventikas, / pagonių papročiams taip tikęs. / Jo 
vardas buvo Krivis“ (vok., vertė V. Balaišis ir S. Plaušinaitis). 

[7] „Nuo pradžios“ (lot., vertė J. Vosylius). 

[8] „Šventus namus, šventoves“ (Iot., vertė S. Lūžys). 

[9] „Kažkokioje tankiai gyvenamoje vietoje, pavadintoje Wilna, kurioje tiek 
pats karalius (Jogaila) [-..], tiek lietuviai ir kiti netikintieji kažkokioje šven- 
tykloje dievų ir stabų pavidalus prietaringai garbino [...] toje pačioje vietoje 
vieną bažnyčią šventosios bei nedalomosios Trejybės ir šlovingosios Mergelės 
Marijos ir švento Stanislovo kankinio garbei pastatė [-..]“ (lot., vertė S. Lūžys). 

[10] „Senovinis paprotys“ (Ienk.). 

[11] „O tiems dviem sūnums savo paliko didžiąsias kunigaikštystes: Jaunu- 
čiui - savo sostinę Vilnių ir didžiąją kunigaikštystę, o Kęstučiui - Trakus ir visą 
žemaičių žemę“. 

[12] „Karališkasis miestas“ (lot., vertė S. Lūžys). 

[13] „[-..) pilį, Mille vadinamą, išvijęs iš jos savo dėdes su motina, paėmė ir iš 

suburtų lietuvių, minėtų savo dėdžių vasalų, išgavo vasalinės priklausomybės 
priesaiką, ir, iš kai kurių jų laisva valia tai jam, pareiškusių pagal savo būdą ir 
paprotį su paaukoto gyvulio kraujo apšlakstymu, juos įpareigojo [-..], kuo tapo 
žymus karalius“ (lot., vertė S. Lūžys). 

[14] „[...] apčiuopiamais įrodymais ir ištikimybės priesaikomis, pagal jų 
paprotį saugotinomis tvirtomis sutartimis mūsų atžvilgiu“ (lot., vertė S. Lūžys). 

[15] „Ailligh arba dvasinė sankcija“ (lot., vertė S. Lūžys). 

[16] „Didžiulės pastangos, įtampa“ (pranc.). 

[17] „Sužinojau, kad šis sutarties sudarymo paprotys ir prakeikimai 
ant ištikimybę sulaužančiojo galvos lietuviuose yra ir kad ta žmonių giminė dar 
1r dabar jo laikosi“ (lot., vertė S. Lūžys). 

[18] „Į raguotą pažvelk ir netarnaujančius, Dieve, į mus“ (ot., vertė S. Lū- 
žys). 


NIJOLĖ LAURINKIENĖ 


[1] „[--.] ten gyveno žmogus, vadinamas kriviu, kurį gerbė kaip popiežių, 
mat kaip jo šventenybė popiežius valdo visuotinę tikinčiųjų Bažnyčią, taip ir krivio 
valiai bei žodžiui pakluso ne tik suminėtos gentys, bet ir lietuviai bei kitos tautos, 
gyvenančios Livonijos žemėje“ (lot., vertė L. Valkūnas). 


SUTRUMPINIMAI 


angl. - anglų, angliškai 
apyl. - apylinkė 

aps. - apskritis 

dab. - dabar 

dg. - daugiskaita 

gal. - galininkas 

gr. - graikų, graikiškai 
is]. —- islandų, islandiškai 
k. - kalba 

kilm. - kilmininkas 

lat. - latvių, latviškai 
lenk. - lenkų, lenkiškai 
liet. - lietuvių, lietuviškai 
lot. - lotynų, lotyniškai 
pab. - pabaiga 

pr. Kr. - prieš Kristų 
prūs. - prūsų, prūsiškai 
r. - rajonas 

ryt. sl. - rytiniai slavai 
rom. - romėnų 

rus. - rusų, rusiškai 

s. - senovės, senųjų 
slav. - slavų 

š. - šauksmininkas 

ukr. - ukrainiečių, ukrainietiškai 
vard. - vardininkas 

vls. — valsčius 

vn. - vienaskaita 

žem. - žemaičių 

MITOLOGINIŲ VARDŲ IR OBJEKTŲ RODYKLĖ 


BALTŲ! 


aitvaras (ačivaras, aičvaras, Aithwars, Aitvvaras, atvaras, Eithuaros, oit(i)varas, 
pikciukas, pūkis, spirukas, švitelis, žaltvikša, žalviska) X, XXXIV, XLII, 1, 2, 
4, 5, 7, 8, 11, 36-46, 73, 92, 94, 103, 105, 128, 163, 185, 247, 249, 277, 357, 
549, 552 

Akmeninis kalvis žr. Perkūnas 

akmuo, akmenų garbinimas XXV, XXXV, XXXVII, 7, 10, 88, 119-121, 163, 
170, 177, 217, 247, 343-346, 357, 359, 383, 384, 472—473, 490, 497, 499, 513 

Alabathis 72 

Algis 92, 355, 549 

alkas (Alka, Alkas, Elkas) 93, 110, 118, 184, 193, 238, 497, 511 

altorius 233, 240, 371, 545-546 

alus 66, 69, 72, 102, 111, 124, 166, 169, 188, 392, 409, 412, 413, 537, 550 

amuletas 127, 156, 167, 170, 194, 206, 347 

Andajas (Andaevas, Angaesu, Anadai, Andaj, Andajev, Angaū, Andojas) XIX, 
XLV-XLVI, 70, 91, 168, 185, 254—-256, 353, 421, 424, 432, 450, 494, 549, 
551 

Andeinis (Andeini) 425 

apeiginis maudymasis upėse 21 

Apidėmė (Apideme) 93, 96 

Apidomė (Apidome) 72, 355, 424 

**arklių motina 51 

arklys 22, 110, 116, 174, 188, 211, 244, 498, 507 

Aspelenie 73, 424 


' Rodyklėje visų baltų mitologiniai vardai pateikiami kartu, kadangi kai ku- 
rie senieji mitologai, rašydami apie lietuvių mitologiją, jai priskyrė ir kitų baltų 
duomenis. Tačiau tie vardai, kurie pagal pirminius šaltinius arba mitologų nuo- 
mones priskiriami prūsų (Prūsijos sūduvių) mitologijai, rodyklėje yra pažymėti 
viena žvaigždute, o kurie latvių - dviem žvaigždutėm. Į rodyklę neįtrauktos po- 
puliariausios mitologinės sąvokos (kaip antai: mitologija, religija, tikėjimas, die- 
vas, dievybė ir kt.), kurios pasitaiko vos ne kiekviename puslapyje. 

audra 164, 453 

Audra (Audros dievaitis) 56, 73, 75, 447 

augalų garbinimas 163, 183 

auka, aukojimas (aukojimo apeigos) XVII, XLVI, 19, 20, 22, 50, 68, 72, 73, 76, 
106, 117-120, 122, 134, 156, 157, 165, 166, 169, 170, 172, 175-177, 185, 188, 
191, 193, 196-201, 203, 204, 207-211, 239, 242, 243, 244, 355, 371, 389, 391, 
392, 395, 396, 399—406, 408—414, 417, 418, 445, 450, 500-501, 521, 524, 527, 
532, 535, 537, 541-542, 552, 555 

Aukštėjas Visagistis (Auxtheias Vissagistis) 73, 92, 355, 424, 549-550 

aukuras 110, 208, 238, 240, 244, 541, 544, 546, 552 

**Auseklis (Auseklenis, Auseklenč, Auseklenš, Auseklis, Auseklinis, Auseklinš, 
Auseklitis) 123, 126, 351, 357 

Austėja (Austheia) XLII, 72, 96 

* Aušautas (Auschauts, Ausschauts, Auszaitis, Aušauts) 90, 91, 93, 103, 104, 186, 
252, 352-354, 370, 428, 452, 537, 549, 552 
Aušlavis (Auschlavis) 168 
Aušvė 241 

Aušra (Austra, Austrinė, Ausca) 351, 352, 356, 357, 425 

Aušrinė (Aušrinė-Aušra, ryto žvaigždė) 123, 126, 211-213, 349-352, 357, 456 

*Autrimpas (Antnimpas, Antrimpus, Autrimps, Autrimpum, Autrimpus, Autrym- 
pus) 91-93, 104, 122, 186, 252, 352, 353, 428, 452, 453, 549, 552 
Atrimpas (Atrimpos) 168 

ąžuolas, ąžuolų garbinimas 10, 24, 26, 66, 74, 115, 116, 119, 123, 129, 130-132, 
169, 195, 208, 232, 239, 241, 360, 411, 451, 453, 534-535, 545 


babaušiai (baužai) 475 

balandis 116, 134, 137 

**bandos motina žr. gyvulių motina 

Bangpūtys (Bangputys) 93, 104, 122, 205 

bardai dvasregiai (Tulissones, Ligaschones) 446 

*Bardaitis (Bardoaitis, Bardoayts, Bardoits, Bardoitis) 91, 122, 252, 352, 353, 370, 
428, 429, 452, 549, 552 

*barstukas (Barstuccae, Barstuccas, Barstucke, Barzduki) 67, 68, 75, 91, 102, 119, 
358, 550, 551 
barzdukas (Barsdukai, Barzdukai, Barzdukkai) X, 93, 102, 103 
bezdukas (Bezdukkei) 93, 103, 551 
parstukas (Parstucke, Parstucken) 12, 22, 42, 44, 89, 91, 102, 103, 119, 188, 
370 
pirštukas (Parstukai, Perstucken) 68 

* Bartas 361 

Baubis 93 

Beaukuris (Bieaukuri) 426 

belemnitai (Laumės speniai) 139, 214 

Bentis 71 

beržas 115, 116, 119, 192 

Bežlėja (Bezlea, Bezleja) 92, 356, 425, 550 

Biczbirbius 93 

Birzulis žr. Biržulis 

Biržulis 72, 360 

bitė 194, 200 

blogio kilmė 376 

boružė 194 

Brėkša (Breksta) 92, 356, 425, 550 

briedis 123, 127 

*Brutenis 350, 357, 360, 361, 390, 396, 410, 411, 427, 450—451 

Bubilas/Babilas (Bubilos) XLII, 72, 92, 189, 355 

Budintojas, Budintoja (Budintaia, Budintois) 72, 356 

budraičiai 487, 488 

burtai, būrimas (Burti, Burty) 2, 9, 14, 23, 34, 62, 68, 77, 109, 160, 166, 169, 176, 
209, 211, 212, 500 

burtininkas (burtinikie) 2, 20, 37, 56, 76, 447 


**Ceruoklis (Cercols, Cereckling, Ceroklis) 13, 174, 253 
Chaurirari (Chaunrari)105, 187, 490 
*Chelmnas 361 


Dalia 87, 152 

dangaus ir oro dievai 128 

dangaus kūnai XXXV, 163, 211 

dangaus mitologija 427, 430, 431 

dangiškoji šeimyna 351 

dangiškosios vedybos 351, 357 

dangus, dangaus garbinimas 124, 128, 163, 248, 256, 263, 357, 360, 428, 430, 431 
dausos 116, 213, 214 

dausų dievas 214 

**Dėkla (Dackla, Dekla) 73, 85, 87, 122, 149, 176 

demonas 9, 20, 21, 88, 145, 163, 168, 176, 177, 193, 202, 249, 253, 255, 308 
derlius (derliaus dievas, nuėmimas, šventė) 118, 164, 197, 199 

Dersintos 71 

dešrų kimšimo šventė 68 

**Dewing Uschinge UT7A 

*Didewaythe 396 

diedai 477-478 

diedas (diedukas) 17, 474—478, 483 

diemedis 169 

dieviškųjų dvynių kultas (dvynių kultas) 349, 350, 360 

dieviškųjų dvynių mitas 455 

Dievo juosta (Dievo lankas) 133 

**Dievo sūneliai, sūnūs (Dieva dėli) 124, 126, 212, 349, 354, 360, 422, 455—456 

dievų atvaizdai (stabai, statulos, paveikslai ir kt.) 214, 215, 233, 236, 237, 239- 
242, 244, 245, 249 

dievų motina (mater deorum) 170, 185, 196, 257, 347 

Dimstipatis (Dimstipam) 73, 100, 105, 168, 479, 500, 550 

Dirikas 47 

Diviriksas (Dievo rykštė, Diveriksas, Diveriks, Diverikuz, Devikz) XIX, XLV- 
XLVII, 70, 168, 255, 256, 421, 422, 450 

Divytis 171,186, 189, 204 

Dreb-kullis 93 

drebulė 192 

Dryžulis 132 

Dugnai 72 

dūmonys (durmones) 359 

duona 188, 423, 550 

** duonos tėvas (Maizes tėvs) 175 

Duotojas (Datanus) 71, 92, 356, 550 

Dvargantis (Dwargonth, Dvorgautis, Dworgautis) 72, 73, 356 

dvasių globėjas 173, 177 

dvilypiai medžiai 23, 24 


eglė 116, 119, 453 

elnias 123, 193 

Ėratinis (Eraiczin, Ėraičių dievaitis) 71, 356 
erelis 116 

eržilas 123 

Ežerinis (Ezermim) 71, 122, 356 

Ežiagulis (Ezagulis) 68, 481—483 


fetišizmas 155, 156, 160, 222, 224 


Gabija (gabėta, Gabie, Gabjauja, Panike, Schwents Paniks, swenta Ponike) XXV, 
73, 87, 94, 97, 98, 105, 128, 168, 185, 189, 195, 196, 357, 424 

Gabjaugis 93 

Gabjauja 93 

gaidys, gaidžio aukojimas 2, 7, 50, 55, 56, 116, 123, 172, 176, 188, 193, 197-199, 
342, 355 

*Galindas 361 

gamtos jėgų, objektų ir reiškinių garbinimas XIII, XX, XXII, XXV, XXXI, 1, 2, 
12, 13, 55, 158, 163, 167, 183, 184, 214, 235, 347, 369, 370, 390, 532-533 

gandras 289, 290, 291, 322, 323 

Ganiklis (Ganyklis, Goniglis, Goniglis Dziewos, Goniklis Dzievos) 92, 188, 189, 
355 

* Gardaitis (Gardoaetes) 186, 205 

Gardunytis (Gardunitis, Gardunithis) 71, 356 

Gedunė 168 

gegutė 116, 120, 134, 135, 193 

Geležinis Kalnas 470, 472—474 

geležinis kūjis 65, 126, 131, 168, 321 

gėlių deivės ir dvasios 117-118 

**gėlių motina 176 

Gerimantas (Gereimundas) LIX, 542, 545 

gilė 135, 136 

Giltinė (Giltyne) 73, 93, 105, 357, 482 

gintaras 210 

Girystis (Giraitis, Giratis, Girytis, Gyrotys, Girristis, Girrystis, Girsystis, Girstis) 
89, 93-95, 119 

**girių deivė (Meschamaat) 73 

gyvatė (Giuoitos, givatė) XXV, XLVI-XLVII, XLII, 10, 74, 80, 88, 93, 123, 127, 
450-451, 498 

gyvulys, gyvulių garbinimas 28, 156, 157, 183 

gyvulių aukojimas 14, 19, 342, 479, 500, 545-546 

**gyvulių (bandos, galvijų) motina (Lopu mate) 73, 176, 358 

Gondu 356 

Gotha 93 

Grabnyčios 61, 62, 477 

griaustinis, griaustinio garbinimas 74, 123, 124, 138, 157, 163, 164, 167, 204, 
208, 253, 370, 426, 453, 540 

grūdų barstymas 306 

gulbinas 123, 127 

Gulbis (Gulbi Dziewos) 92, 188, 355 


*Hogas 361 


ieva 23 

įkapės 338-340, 437, 507 
Ilgių šventė 72, 325, 478 
ypatingi dievai 63, 71 
*Iszwambratis 93 

*Iwullis 93 


jautis, jaučio aukojimas XLII, 77, 123, 127, 134, 157, 166, 169, 174, 188, 244, 
396, 410, 412—414, 507, 527, 536-537, 551 
javų boba X 

javų demonai 3 

javų dvasia 118 

javų pėdas 210 

Joninės (Kekiris, Kupolės, kupolinė šventė, Ligo, Rasos, Rasų šventė, Trumpės šven- 
tė) XXVII, XXXVI, LXIII, 21, 62, 121, 148, 156, 204, 325-330, 332-337, 
359, 540 

**Jumis X, 48, 175, 350, 357, 360 

Jūratė 203 

Jurginės XXVII 

jūros deivė 115 

**jūros motina (Jūras mūte) 122, 176, 358 


kadagys, kadugys 119, 192 

kalendorinės šventės 61-62, 419 

kalnas, kalnų ir kalvų garbinimas XXV, 7, 88, 117, 217 

Kalvelis žr. Teliavelis 

Kalvis (dievų kalvis, dangaus kalvis, Kalevelis, Kalvelis, Kalvaitis, požemio kalvis) 
XXIII, 123, 126, 167, 185, 357, 360, 445, 469—470, 474, 488, 491, 494 

kanapių grūdų aukojimas 204 

kanapių laukų deivės ir dvasios 117-118 

kapas 339-343 

kapinės (vėlių kalnelis, vėlių varteliai, vėlių suolelis) 316-323, 333 

Karaliūna 213 

**Kūrta 149 

Karvaitis (Kurvaiczin, Karvaičių dievaitis) 71, 356 

**karvių Laima 51 

Kastytis 203 

katė 116 

kaukaitė 45 

Kaukarius (Kaukarus) 357 

kaukas (Caucos, Kaukucziai, kaukučionys, Kaukus, pūkis, pykuolis) X, XXXIV, 
1, 2, 4,5, 7, 8, 10, 11, 12, 41-46, 67, 68, 93, 94, 97, 100, 103, 105, 119, 163, 
185, 247, 249, 358, 478, 552 

kaukaspenis 210 

kaukės, kauka 43 

kaulai 479-480 

Kaulinyčia 478 

Kaulinis 478 

Kaulinis Diedas 470—472, 474, 480, 482—486, 489 

**kelių deivė (Zella mate) 73 

Kelių dievas (Kielu Dziewos, Kellukis) 92, 170, 355 

kiaulė, kiaulės aukojimas 175, 166, 170, 193, 197, 389—406, 408—410, 412, 413, 
417, 418, 498, 513 

kiaušinis, kiaušinių aukojimas 165, 169 

Kierpiczus 71 

Kirnis 71 

kirvis 138, 140, 141, 492 

klevas 119 

klystžvakės 7 

kobaldas 9 

*koltkai (Colky, Colki) 67, 68 

kopolis 332, 333 

*Kornmannai 47 

kosmogoninis mitas 250 

kosmogoniškasis baltų medis 120 

Kovas 190 

kraujo kerštas 339 

kregždutė 128 

Kremata 356 

krikštas (Knksthos) 71 

krikštynos 58, 195, 198 

Kriukis (Kiauliu-Krukei, Krukis) 93, 356, 487-488 

Krivė žr. Krivis 

* Krivis, krivis (Cniwe, Krywe) XVII, LIII-LVI, LVII, 75, 109, 160, 201, 237, 242, 
357, 371, 449-450, 452, 502-504, 506, 534, 554, 555 

*Krivių krivaitis (Kirie Kiriejita, Krivaitis, krivių krivaitis) 75, 242, 243, 358, 414, 
451, 502, 535, 545 

krivūlė 416, 502, 504 

Krūminė (Krumine Pradziu Warpu, Kruminie) 73, 328, 355 

**krūmų motina (Krūmu mate) 73, 119 

kūjis XXII-XXIII, 138, 167 

Kukovaitis LIX 

kūlės pabaigtuvės 195 

kūlgrindos 490 

kūmystė 2, 58-60 

kūno prisikėlimas 158 

kuoduoti paukščiai 137 

kupolė 332-334 

* Kurkas/Kurkė (Curcha, Curche, Curcho, Curche-Kurko, Gurcho, Kurka, Kur- 
che, Kunkė, Kurkė) X, XVIII-XX, 47, 74, 66, 93, 118, 164, 185, 200, 241, 
242, 249-251, 253-254, 257, 357, 370, 427, 431, 446, 451, 552 

Kuršis 357 


Ladonė (Didis Lado, Dzidzis Lado, Lada, Lado) 187, 188, 209, 327, 328, 552 
laidojimas 68-70, 111, 112, 114,128, 158, 159, 171, 195, 198, 228 
Laima (Ldima, Laime, Layme, Laimė, Laimele, Laimes mūte) XXV-XXVII, 

XXVIII, XL, 73, 85, 87, 88, 90, 92, 100-102, 105, 119, 122, 124, 145-151, 
169, 176, 189, 217, 354, 357, 446—447, 482, 550 

laistymasis vandeniu 202 

lakštingala 193 

lapijos deivės ir dvasios 117-118 

**lauko (laukų) motina (Lauka mate, Lauku mate) 46, 176, 358 

Laukpatis (Laukapatis, Laukpatimas, Lawkpatimas) X, 4, 46, 72, 100, 105, 
117 

Lauksargis (Laucosargus, laukasargas, Lauka sargas, Lauksargas, Lauksargiai, 
Lauksargis, Laukosargis) X, 1, 2, 4, 7, 8, 46—49, 93, 100, 105, 117, 164, 189, 
247, 357, 552 

Lauktys 94 

laukų demonai XXV 

laukų garbinimas 106 

** Lauma 357 

Laumė XXVIII, XL 

laumė (Laumė, Laumiele, Laimele, laumės, laumės raganos) XXVII, XXXIV- 
XXXV, 7, 18, 20, 93, 122, 151, 152, 164, 185, 213, 214, 264—-265, 276-278, 
297, 348, 351, 358, 480. Žr. ragana 

laumžirgis 194 

laužai 170, 209, 337, 361 

lazda 472—473, 484, 506 

Lazdona (Lasdona) 72, 356, 424 

ledų diena 209 

Ledų dievaitis 209 

*Iekutonys (Lekkutones) 359 

liepa 10, 26, 74, 115, 116, 119, 169, 192 

Lieponotas 499 

*Lietuvas 361 

**lietuvėns 358 

Lietuvonis (Lietuvanis, Lituans, Lytuvonis, Lituwanis) 92, 122, 189, 204,355 

*lygašonys (Ligaschones, Linguschones) 69, 166, 359, 446, 501, 503 

Lyginčius (Ligiczus) 71, 92, 356, 550 

ligonių maudymas 202 

likimas 142-145, 147, 150, 152, 158, 176, 217 

likimo lėmėja 145, 147, 148, 150, 151 

likimo moteris 145 

**Liksta 359 

linų deivės ir dvasios 117-118, 142, 149, 151, 217 

Lizdeika LX, 357, 502-503 

lokio iltys 157 

lokys 116, 193 

**Lulkis 358 

Magyla 93 

maginė vandens reikšmė 15, 21 

magiški (sakraliniai) veiksmai (priemonės, simbolika) X, 175, 223, 225, 275, 300, 
303, 308-312 

**Mūjas kungs (Vecainis, senis) 117. 175, 358 

maldininkai (Maldininks) 34, 56, 198, 359 

*Maletete 93 

Mara 351 

*markopoliai (Marcopetae, Marcoppolus, Markopete, Markopole, Makropole) 67, 
68, 91, 93, 102, 358, 370, 550 

Matergabija (Matergabia) 73, 97, 98, 424, 550 

Medeina, Medeinė (Medęin, Medeina, Mendęin, Mendeina, Mindeina, Modeina ) 
XI, XVII, XXI, XL, XLV-XLVII, LI, 70, 71, 91-94, 96, 105, 119, 169, 185, 
193, 255, 354, 358, 370, 421, 422, 423, 242, 445, 450, 550 

Medeinas (Miškinis, Mbumbuny) 423 

medis, medžių garbinimas IX-X, XXV, XXXI, 1-5, 7, 10, 12, 21-26, 88, 93, 
106, 117, 118, 120, 128, 156, 165, 169, 183, 188, 191, 192, 217, 446, 496, 532 

Medžiojima 193 

medžių demonas 24 

medžių dievybių gerbimas 25 

Meilius 214 

Meleagra 147 

mėnulio keitimosi fazės 212 

mėnulis (Mėnuo, Meness, Mėness) XXVII, 7, 74, 90, 106, 115, 123, 124, 126, 
157, 163, 211, 212, 244, 319, 351, 360, 423, 456 

Miechutele 72 

** miežių motina 48 

Milda 201 

Mildos šventykla 201 

milžinai XXXV, 262, 264—265, 268, 270-273, 275-276, 280, 297-298, 358, 433, 
435, 483 

mirtis, mirties valanda 142, 143, 158, 427 

mirusiųjų dvasios 17, 21 

mirusiųjų kultas 128, 166, 167, 169, 175, 477 

mirusiųjų laidojimas (mirusiųjų deginimas, mirusiųjų palaikų laidojimas, degi- 
nimas, laidojimo papročiai) XLV, 22, 69, 70, 106, 109, 111-113, 118, 128, 
156, 158, 159, 166, 167, 169, 171, 193, 254, 314-319, 338, 340-341, 343, 421, 
446, 479, 496—498, 506-507, 509-510, 554 

mirusiųjų persikūnijimas 323 

mirusiųjų šventė 113 

mirusiųjų vaišės 308, 342 

miškas, miškų garbinimas XLVI-XLVII, 88, 118, 128, 156, 163, 165, 169, 192, 
247, 253, 357 

Miškinis (Miškinėlis) 193 

miško deivė, dievas, dvasia 21, 119, 156 

** miško motina (Meža mate) 117, 119, 176 
** miško tėvas (Meža tėvs) 358 

** monai (mans, mūnis) 358 

**murgiai (murgi) 358 


*Nadras 361 

naktigonė 176, 218 

**naktigonės motina (Piegulas mūte) 176 

naminės jungtuvės 2, 56-58 

**naminiai žalčiai (čiuskos) 358 

naminis krikštas 60 

**naminių gyvulių motina 117 

naminių žvėrių kultas 157 

namų dievas (namų dievukai, namų dievybės) 159, 185, 301, 304-306, 313 

namų židinys 164, 199, 195, 301-305 

*Natangas 361 

*Natrimpas (Natrimpe) XLVI, 104, 168, 186, 251, 450, 453, 551, 552 

naujagimio ritualinis, apeiginis maudymas 58, 60 

Naujieji metai 191 

nekrokultas 308, 313-314, 317, 324 

*neručiai (Neruttei, Nerutti) 358 

Nojolė (Hoione) 328 

Numėjas (Numeias) 72, 73, 354 

Nunadievis (Nonadievis, Hbnageū) XIX, XLV, XLVII, 168, 255, 353, 354, 421, 
424, 432, 553 

Nuogalis 47 

nuotakos grobimas 30 

nuotakos prausimasis 307 

nuotakos vainikas 310 

nuotakos veliumas 310, 313 

nuskendusiųjų dvasios 17 


obelis 115, 191 
ožys, ožio aukojimas 76, 123, 127, 129, 134, 157, 165, 169, 172, 188, 193, 211, 
396, 410, 416, 427, 535-537, 554 


Pagirnys 426 

Pajauta LIX 

palabinimas, palabinimo apeigos 197, 199 
Palemonas 242, 244 

paparčio žiedas 326, 337 

paršelis, paršelių aukojimas 170, 171, 203 

pasaulio kilmė 258, 384, 385 

pasaulio sukūrimas 259, 260, 262, 266, 270 

paskenduolių dvasios 203 

patepimas krauju 528 

*Patrimpas (Patrymbus, Potrimpos, Potrimppo, Potrimps, Potrimpus, Potrympum:, 
Potrympus, Trimpas) XLVIII, 16, 68, 74, 75, 90, 91, 104, 122, 186, 189, 207, 
210, 241, 243—244, 252, 360, 370, 411, 426, 428, 429, 448, 451-454, 534, 549, 
552 

*Patulas (Patolas, Patolis, Potolli, Patollo, Patolo, Patols) XLVI, XLVIII, 68, 75, 
168, 186, 243, 244, 251, 252, 360, 370, 411, 426, 429, 430, 432, 450-—451, 
454-—455, 469, 534, 551, 552 

paukščių aukojimas 203 

paukštis, paukščių garbinimas XXXI, 116, 123, 163, 183, 234, 370 

pavasario perkūnija 134 

pavasario šventė 125, 218 

pelėda 193 

pelynas 119 

pelkiniai 18 

*Pergrubrius (Pergrubė, Pergrubias, Pergrubrijus, Pergrubius, Pergrūdis, Pergubė, 
Pergubrius) 66, 91, 93, 186, 189, 200, 352-354, 370, 424, 425, 429, 430, 452, 
537-539 

Perkūnas (Parcuns, Pargnus, Parkunum, Percunis, Percuno, Percunos, Percuns, 
Pėrkons, Perkonis, Perkuns, Perkūnėlis, Perkonitis, Pergūnos, Pargnus, Die- 
vaitis, Dievins, Dududtis, Griausmavaldis Kukutis, Dangaus dievas, Dudulis, 
Dundulis, Dundusėlis, Braškutis, Bruzgulis, Burzgulis, Poškulis, Tarškutis, 
Tarškulis, Trenktinis, Trinkutis, Spirgutis ir kt.) X-XI, XVII-XXI, XXIII- 
XXIV, XXVII, XXXVII, XLI, XLIII, XLV-XLVI, XLVIII, LI, LXI-LXIII, 
1, 2,4,5, 7, 11, 37, 45, 52-55, 63-66, 68, 74-76, 85-88, 217, 350, 351, 90-94, 
100, 105, 115, 119, 123, 124, 126-134, 136-138, 141, 164, 167, 172, 174, 185, 
186, 189, 190, 195, 203, 205-210, 212, 213, 237, 239-244, 247-248, 251-256, 
348-354, 360, 365, 369, 370, 372, 411, 416, 424—427, 429—431, 445, 447, 448, 
450-454, 456, 463, 464, 491, 494, 499-500, 514-515, 517, 529-530, 532- 
535, 537-542, 544-547, 549, 552, 554 

Perkūniūtė 54 

Perkūno akmuo 139 

Perkūno ginklai 138 

Perkūno kirvis 137 

Perkūno kulkos 127, 139, 206 

Perkūno statulėlė (stovyla) 207, 208, 552 

Perkūno strėlės 139 | 

**Perkūno sūnūs (Perkona dėli) 349, 354 

Perkūno šventykla (šventovė) LIX, 207, 240, 546 

Perkūno ugnis 132 

perkūnžolė 210 

Pesseias 72 

Petrinės 327, 332, 336 

piktoji dvasia 24, 127, 192, 308, 310-312, 498, 540 

*Pikulas (Peccols, Pecklos, Peckols, Peckollum, Pecols, Pekolas, Pekolo, Pickol- 
lus, Picullus, Pikulis, Pykulis, Pikullai, Pikuolis, Pykuolis, Pocklus) XI, XLVIII, 
41, 68, 89, 93, 96, 97, 105, 186, 189, 201, 207, 210, 211, 252, 370, 429, 448, 
453—455, 537-538, 549, 552 

*Pilvytis (Pilniten, Pilnitis, Piluuytus, Pilvits, Pilvitus, Pilwitos, Pilwittus) 91, 93, 
188, 201. 252, 352-354, 370 , 429, 452, 537-538, 549, 552 

pinigų aukojimas 169, 203 

pinigų dėjimas mirusiajam į kapą 340, 341 

pirmas arimas 197, 202 

pirmasis (pavasario) griaustinis 127, 134, 209 

pirmoji naktigonė 218 

**pirties motina (Pirts mate) 176 

Pizius (Pizio) 71, 356 

* Pokulas, Poklius (Packols, Pocclum, Pocols, Pockols, Pokolo, Pokols) 91, 241, 
328, 429, 549, 552 

Polengabija (Palengabia) 73, 96, 97, 424 

*Pomezas 361 

pomirtinis gyvenimas (mirusiųjų pasaulis) XXIII, 63, 66, 68-70, 115, 159, 350, 
439, 479 

požeminis pasaulis (požemis) 447, 473, 495 

pragaras 70, 281, 282, 328, 360, 387 

Prakorimas (Prakūrimas, Prokorimos) 92, 355 

pranašavimas 109, 170 

pranašingų ženklų spėjimas 498 

Praurimė 189 

Prigirstytis (Prigirstitis) 71, 95, 550 

Priparscis 72 

prisikėlimas iš mirusiųjų 171 

protėvių garbinimas 11, 30, 31, 34, 35, 157-159, 173, 176, 183, 192, 194, 214, 
317, 324, 427 

Prutenis 243, 244 

Pukys, pūkis X, 36, 41, 73 

Pukuveras 513 

pušis 119 

*Puškaitis (Puschait, Puschaitis, Puschajtis, Puschkayts, Puschkaytus, Pusszaitis, 
Pušaitis, Putscaetum, Piškaits) 22, 67, 75, 89, 91, 92-93, 102, 103, 104, 119, 
188, 348, 352—354, 358, 370, 429, 430, 452, 550 

Ragana (Ragaina), ragana XL, 70, 71, 92, 94, 274—278, 283, 297, 322, 337, 358, 
424, 550 

raganius 447 

Ragis 29, 31, 32, 189, 194 

Ragutis 214 

Rasa (Pacce) 328, 329, 553 

rasa 124, 135, 329 

Ratainicza 72 

Raudongerklis 47 

raudos 21, 69, 112 

Rauguzemapati 172 

**Rijas kungs (vectėvs) 176 

*Rikojotas (Rickaitė, Rickoyott, Rikoyte, Rikoyotto) LVI-LVII, 243, 244, 411, 
451—452, 454, 534—535 

rytinė žvaigždė 123, 125 

Rytmetinė 213 

ritualinės puotos 218 

Rytvėjis 205 

rojus 387 

Romanas 421 

Romuva (Ramovė, Romainiai, Roma Nova, Romenė, Romovė, Romow, Romo- 
we) LII, LV-LIX, 66, 74, 75, 109, 119, 164, 165, 207, 241-243, 245, 359, 
361, 450, 452, 454, 502-505, 511, 529, 534, 554 

rugiapjūtė 9, 202 

Ruginis 47, 357 

rugių boba 12, 46-48, 118, 357 

rugių deivės ir dvasios 117, 118 

**rugių motina (Rugių Mate) 47 

rugių sargas 48, 49 

Rūgutis (Ruguczis) 72, 92, 355 

rupūžė 123, 157, 163 


*Sajmas 361 

Samanėlis 175 

sambariai 490 

saulė (Saule, Saulelė, dievo duktė) XXII-XXIII, XLV, 7, 64, 65, 74, 80, 90, 106, 
115, 116, 121-128, 138, 157, 163, 167, 168, 174, 211-213, 217, 231, 244, 254, 
319, 329, 337, 349, 350, 353, 357, 359, 360, 370, 421—-423, 425, 449, 451, 453 

Saulės deivė, dievybė 217, 445, 447 

Saulės dukra (Saulės dukrelės, Saules meita, Dievo duktė) 124-126, 212, 350, 
351, 357, 360, 455—-456 

Saulės motina 357 

sausio dzievaicis 212 

seilių apeiga, seilės 374, 375 

sėja 197, 202 

Sekminės 447, 477, 540 

*Sicco 76 

Sidzius (Sidzium) 356 

siela 116, 158, 173 

Sietynas 263-266, 277 

*signotas (Sigonoti, Signoti) 76 

sikės (sikies) 482—-483, 488 

Siliniczus 71 

Siričius (Siriczus, Szericzius) 356 

Skalsa 93 

Skerstuvės (vėdarų šventė) 482, 488 

Skirmantas LIX 

Skomantas 165, 512, 518 

skruzdė 194 

slėnių garbinimas 117 

slogutės 358 

slogutis (inkubas) 37, 73 

Snejbratas 242 

sodybos dvasios 50 

** sodo motina (Darza mate) 73, 176 

Sovijus (Sovij) XXIII, XLIV-XLV, LV, LXIII, 70, 80, 254, 421, 508 

Speras LIX 

Spirukas 36 

Srutis 72, 93 

stabas (dievainis, dievklis, rynus, statula, statulėlė, stovyla, stovylėlė, stulpas, stuo- 
muo) XXIII. XXX-XXXI, XXXIX, 181, 184-186, 189-191, 201, 208, 214, 
215, 532-533, 545, 554 

stebuklingas medis 119 

stungis 133 

*Sudas 361 

Sutvaras (Sotvaras, Sotvaros, Sotwaros) 92, 188, 241, 355 

*Svaikstikas (Suaitis, Suaidtix, Svaikstiks, Swaitestix, Swayxtix, Švaistiklis, Zvalgs- 
tikas) XVII, 91, 92, 126, 186, 189, 201, 213, 241, 252, 348, 353, 357, 370, 
428, 452, 537-538, 549, 552 

Sviečpuntinis (Swieczpuncinis) 188 

Szlotrazis 72 


Šalna 473 

šaltinis, šaltinių garbinimas 20, 117, 118, 156, 202-204, 497 
šaltinių motina 117 

Šarkutis 132 

Šeimos dievas (Seimi dewos, saimes dievs) 92, 355 

šeimos dievukai 159 

šeivamedis 67, 75, 89, 91, 102, 119, 352, 550 

šermenys 341, 446 

Šermukšnis, šermukšnis (Szernuksznis) 23, 75, 192, 360 

šernas XXIII, 156, 193, 498, 508 

šerno iltys 157 

Šiaurys 205 

*Šliavas 361 

**šulinio motina 176 

šuo 116, 439, 440) 

šventa vieta, šventvietė 119, 344—-346 

Šventaragis XLII, LIX, 207, 357, 510-511 

Šventasis kirvis (Heiligenbeil) 243 

šventasis šaltinis 446, 532, 553 

šventas miestas 119 

šventas vanduo (vandenys, upės) 16, 20, 21, 74, 90, 106, 202, 553 

šventieji gyvūnai 513 

šventi kalnai 118, 217 

šventikas 231, 236 

šventykla, šventovė (Znicz, žinyčia) XXX-XXXI, XXXVII, XLIX, 75, 107, 108, 
128, 131, 160, 165, 181, 207, 231, 233, 236-239, 242-245, 359, 364, 446, 
514-518, 523, 530, 533-534, 541, 543, 554 

šventi laukai 74, 90, 106 

šventi medžiai (giraitės, miškai, miškeliai), šventų medžių (giraičių, miškų, miš- 
kelių) garbinimas ) 22, 24, 67, 74, 90, 106, 110, 118, 131, 156, 165, 169, 
217, 231, 233, 235, 239, 449—450, 496—497, 505, 511, 513, 514, 533, 545, 
550-552 

šventoji (amžinoji) ugnis (Znicz) 64, 77, 87, 128, 132, 156, 207, 208, 232-235, 
237, 239—-241, 243, 357, 426, 551, 552 

šventų daiktų valgymas 157 

Švitelis 36 


tabu 132, 165 

talismanas 167 

tauras 193 

Teliavelis (dieviškasis kalvis, kalvis, Telewal, Teljavel, Tavvals, TenbeBeAu Ky3neų) 
XVII, XXI-XXIII, XLV-XLVI, 65, 70, 92, 123, 167, 168, 185, 254, 255, 
353, 354, 370, 421, 422, 450, 494, 550, 551 

totemizmas 165, 194, 214, 222, 312, 394 

trankučiai 204 

Tratitas Kibixtu 72 

traukučiai 17 

*tulisonys (Tulissones, Tilussones) 69, 166, 359, 446, 501, 503 
Tvertikas (Twerticos) 356 


Ublanyčia (Ublanicza) 72, 356 

udburtuliai (Udburtulli) 359 

ugnies deginimo apeigos 534-535, 541 

ugnies globėja 185 

**ugnies motina (Uguns mate, veca) 128, 176 

ugnis (amžinoji, šventoji ugnis), ugnies garbinimas XXXI, XXXV, XLVI-XLVII, 
7, 64, 77, 93, 106, 123, 128, 131, 155, 156, 164, 168, 170, 176, 183, 193, 195, 
208, 209, 231, 233-235, 280-282, 312, 347, 357, 423, 426, 449-451, 502, 
510-511, 514, 534, 542, 546 

Ugnis 423 

* Ukapirmas (Occopirnum, Occopirmus, Okopimus, Occopirmum, Occopirmus, 
Occopirnus, Ockopirmus, Okopirmas, Okopirmos, Okopirms, Ukopirmas) 
XVII, 91, 92, 186, 241, 252, 349, 353, 355, 370, 425, 428, 452, 549, 552 

undinė 203 

uolų garbinimas 117 

uosis 23, 116, 119, 192 

upė, upių (vandenų, šaltinių) garbinimas IX-X, XXV, XXXI, XLIX, I, 2,5, 7, 
15-21, 76, 121, 163—165, 202, 203, 217, 247, 274, 327, 497, 532-533 

upėms daromos aukos 18 

upės (ežero) sustabdymas (išvedimas) 274, 275 

Upinė 203 

Upinės aukuras 204 

Upinis dievas (Upinis Dewos) 16, 18, 92, 122, 203, 355, 498 

**UŪsinis (Usinš, Ūsinš) 51, 174, 175, 348, 354 

užburti lobiai 436—440 

Užgavėnės XXVII, 62 

užkalbėjimai 106, 199, 211-213 

užkeikimai 438 

užkeikti lobiai 7 

Užpelenis (Vsspeleni) 426 


Vaidevutis (Videvutis, Witouito, Witowudi, Witowudo) 243, 244, 357, 390, 361, 
396, 410, 411, 426, 427, 450-451, 491 

*vaidila 208, 416 

*vaidila Valtin Supplet (Suplet, Soplet, Sopplet) 391, 392, 396, 397, 407, 410- 
414, 417 

*vaidilutė (waidolottinnen) 132, 371, 451, 500 

*vaidilutis (Waidelut, Waidelot:, vaidelotas, waidolotten, veidulutis) LII, 34, 76, 
89, 234, 243, 451 

Vaido Vingis 490 

**vaidų deivė (Kara mate) 356 

vaiduliai 319-321 

vaiduokliai 439 

vaivorykštė (laumės juosta) 123, 133, 169, 213, 265 

Vakarinė (vakaro žvaigždė) 123, 125, 211, 213, 352, 456 

Vakaris 205 

Valgina (Walgina) 72, 356 

vandenės (undinės) 18 

vandens dievybės (dvasios) 16, 17, 19, 121, 122, 203, 204, 307 

**vandens motina (Ūdens mate) 358 

vandens užkeikimas 275 

vandenų valdytojai 12, 29, 204 

vandens valdonai 17 

vandlulučiai (Wandlulutti) 359 

vanduo, vandenų garbinimas 15-16, 20, 75, 88, 106, 128, 163, 165, 183, 194, 202, 357 

vardai tabu 132, 133 

Varmas 361 

varnas 116 

vasario dzievaicis 212 

vasaros saulėgrąža (solsticija, Lyguo) 125, 329, 333, 337, 359, 445 

vaškas 169, 210 

vedybos (vestuvės) 168, 198, 212 

vėjo dievaičiai (dievybės, dvasios) 205 

**vėjo motina (Vėja mate, Vėjas mate) 176, 358 

Vėjopatis (Vėjdievis, Vėjponis) 205, 348, 357 

vėlė 30, 41, 70, 86, 114-116, 163, 166, 167, 169, 194, 198, 308, 318, 320-323, 446, 
478, 479-482, 491, 495 

Velykos 21 

Velykų kiaušinis, velykaitis 2, 60-61 

Vėlinės XXVII, 478, 482—483, 488 

Veliona (Veliuona, Vielona) 68, 95, 96, 189, 455, 424, 482, 550 

velionis 69, 446, 481, 483, 488, 491, 502 

**vėlių motina (Vefu mūte, Wella mate) 68, 176, 357 

velniakeliai 490 

velnias (Velinas, Welnas, Velini, Vels, Velinas-Lucius, Liucifierius, Velnių Kara- 
lius, Liucipierius, Juodaknygis, trikstenis) XXXIII, XXXV, LXIII, 17, 54, 69, 
93, 97, 114, 127, 137, 138, 202, 206, 232, 234, 254, 264, 268, 271, 275, 278- 
285, 287, 292-294, 297, 348, 350, 242, 357, 373, 376-379, 381-383, 395, 
432-443, 455, 447, 463, 469—474, 479, 482—485, 487-492, 541 

Velnio pėda 490 

Velnio Takas 490 

velniūkštė 471-472 

velnuva 8, 247 

velnuvos deivės 247 

verba, smilkymas verba 541 

vestuvių apeigos, papročiai XXXV, 9, 56, 168, 195, 300, 301 

vestuvių vištavimas, višteliavimas 56 

viduronys (Widdurones) 359 

vilkas 116 

**vilkatas 177, 358 

vilkolakis 7, 447 

*Viršaitis, viršaitis (Borrskyto, Borsskayto, Segnoten, Wirschajtos, Wourschkaiti, 
Wurschayto) 242, 411, 427, 536-537 

vyšnia 23 

višta, vištų aukojimas 73, 166, 169, 174, 188, 193, 198, 199, 204, 209 

*vurschayte, burtininkas 66 


Waizganthos, Waisgautis 70, 72, 103 


Zodiako ženklai XXII, 65, 231, 545 
zoomorfiškumas 290, 296 
Zuikių dievas 70, 255, 354, 421 


žaibas 55, 123, 130, 131, 137, 138, 164, 167, 172, 195, 209, 423, 450, 453 

žalčių karalienė 27, 194 

žalčių karalius 194 

Žaliaakis 47 

žaltys (žalczius), žalčio kultas 1, 2, 4, 7, 10, 11, 26-36, 68, 73, 74, 93, 127, 128, 
131, 157, 163, 167-169, 194, 195, 199, 210, 231, 233, 234, 242, 243, 247, 253, 
287-289, 397, 403, 449-450, 498, 513, 552 

žaltvikša, žalviska 36 

Žalus (Salaus, Zallus) 356 

žemė, žemės garbinimas 134, 165, 166, 194, 196 

Žemeliukas (Zemeluksztis, Žemeliūkštis) 92, 100 

Žemėpatis, žemėpačiai (Semepates, Szemepatis, Zemepatis, Zemepattei, Zeme- 
pattys, Zemopacios, Zemopati, Zempattys, Žemėpatys, Žemininkas, Žempa- 
tis, žemės dvasia) 1, 2, 4, 5, 7, 8, 11, 49-55, 73, 92-94, 99, 100, 105, 117, 164, 
189, 199, 200, 354, 424, 425, 430, 445, 550, 552 

žemės deivė, žemės deivės kultas 171, 196 

žemės kilmė 268, 269, 378-381 

žemės mitologija 427, 430, 431 

**žemės motina (Zemes mate) 117, 174, 212, 354, 445, 447 

Žemyna (Zemina, Zemyne, Zemele, žemina, Žemyna, Žemynė, Motina Žemė, 
Žemininkė, Žemynėlė, Žemininka, Žemėpatė, Žemės deivė, Žemės pati) 49- 
52, 60, 72, 87, 92-94, 98-100, 105, 117, 134, 167, 171, 178, 179, 181, 188, 
206, 307, 308, 348, 351. 354, 424, 430, 550 

Žemynėlė (Žiedkėlėlė) 170, 193, 197-199 

žemynėliavimas 197 

Žemininkas (Zemiennik) 72, 94, 117 

Žibutis 484—487 

židinys 22, 193 

Žilvinas 193 

žilvitis 119, 192 

žyniai monininkai 358 

žynys (znicz) 64, 75-77, 128, 132, 156, 159, 160, 164, 166, 200, 213, 215, 228, 234, 
239, 358, 359, 427, 446, 448, 451—452, 501, 504-505, 518, 520, 527, 529, 532, 
542, 551, 552 

žirgas-velnias 489 

žirgas, žirgo kultas 69, 123, 127, 128, 166, 338, 340, 396, 445, 496, 498-499, 501, 
506, 509, 529 

**žirgų dievas (Zirgu dievs) 174 

**žirgų motina (Zirgu mate) 174 

žmogaus kilmė, sukūrimas 292, 293, 373-376 

žmogaus virtimas žvėrimi, paukščiu, medžiu 291 

žolės ir pievų deivės (dvasios) 117, 118 

žolių rinkimo paprotys (kupoliavimas, kupaliavimas, kupuoliavimas) 331, 333, 
334 

žuvis, žuvų aukojimas 164, 176, 203 

**žuvų motina 176 

žvaigždės, žvaigždžių garbinimas 7, 74, 90, 106, 123, 124, 157, 163, 211, 263, 319, 
370, 428 

Žvaigždikas žr. Svaikstikas 

Žvaigždys 126 

žvaigždžiūrūnys (Szweigdzurunis) 359 

žvakonys (Szwakones) 359 

Žvėrinė (Žvorūna, Žvoruna, Žvorouna, AKBopyna) 70, 71, 168, 170, 185, 254, 
354, 421, 422, 450, 551 

žvėrys totemai 193 

žvėrių garbinimas 157, 234, 370 

žvėručiai (Szweruttei) 359 


KRIKŠČIONIŲ 


Abraomas 406 

angelas (aniuolas) 373, 376, 383, 529 

Apreiškimas 61 

avinėlis 394 

Bažnyčia 59, 61, 75, 192, 260, 275, 280, 315, 319, 327, 337, 341, 364, 393, 415 

bažnytinės jungtuvės 57 

Biblija 259, 260, 264, 267, 268, 270, 287-289, 292, 293, 296-298 

demonai 297, 445 

Didysis ketvirtadienis 21 

Dievo Motina Marija (Mergelė Marija) 20, 149, 263, 265, 266, 277, 297, 396, 446, 
554 

Dievo stebuklai 262 

Išganytojo koplyčia 204 

Jonas XXII 529 

kalėdojimas 475 

Kalėdos 22, 61, 62, 191, 209, 325, 476 

krikštas 233-236, 240, 241 

krikšto vanduo 202 

Kristus 153, 232, 263, 365, 393, 395, 406,495, 525 

kryžius 525 

kryžius (kryžiaus ženklas) 238 

Kūčios 210, 330 

mirusiųjų gerbimas 478 

Naujieji metai 61, 62 

Nojus 287, 288 

pasaulinis (visuotinis) tvanas 259, 287-289 

pirmagimė nuodėmė 202 

pragaras 501 

pranašas Alijošius 354 

rojus 503, 506 

Sekminės 61, 62, 202, 209 

Senasis Testamentas 394, 397, 406 

siela 436, 442, 501, 503 

Šeštinės 61 

Šėtonas 484—487 

Šv. Agota 73, 196 

Šv. Alijošius 210 

Šv. Ambroziejus 2 

Šv. Bonifacas 367 

Šv. Brunonas 163 

Šv. Elijas (Ilja) 129, 134, 464 

šventieji 87. 189, 233, 260, 262, 297 

šventi paveikslai 262 

šventovė 512-513, 532 

Šv. Jonas Krikštytojas 327, 331-334, 359 

Šv. Jono diena 125 

Šv. Jono naktis 447 

Šv. Jurgis 539 

Šv. Liucijos naktis 447 

Šv. Petro šventė 490 

Šv. Stanislovas 233, 514, 554 

Šv. Teklė 149 

Šv. Vaitiekus 76, 163 

Trys karaliai 61, 62, 263 

Velykos 61, 62, 184, 125, 202, 209, 479 
velnias 68, 202, 249, 262, 266-268, 269, 280, 445—446, 455 
Verbų sekmadienis 192 

visatos kūrimas (pasaulio pradžia) 270, 297 
Visų Šventų diedai 477 

Visų Šventų šventė 477 

Žolinės 477, 527 


BABILONIJOS 


Dievas 379 

Mardukas 379 
pasaulio kilmė 384 
Tiamata 379 

žalčio demonizmas 35 


BHIL TAUTOS 


Bhagwan 386 
Bhil tautos kosmogonija 385-387 


EGIPTIEČIŲ 
aukojimas 317 
mastaba 317 
piramidė 317 
ESTŲ 
Kafeva 466 
Tarapita 46 

ETRUSKŲ 


Phersipnai 171 


GALŲ 


Esus 455 
Taranis 455 


GERMANŲ 


Donaras (Donnar) 86, 123 
Donaro kūjeliai 167 
Erdleute 50 

Erdmūnnchen 51 
Erdmenlen 102, 550 
Erdweiblein 51 
Kormmutter 46, 47 

Nomen 122 

Odinas (Odinn) 432, 441 
Toras (Thor) 86 

Toro kūjis, kūjelis 65, 167 
Wutanes her 455 


GRAIKŲ 


Aidas 440 

akmeninis dangus 65 

akmenys 65 

amadriadės 117 

baltieji kaulai 480 

Danajės lietus 454 

dantų pasėjimas 486 

Demetra 206, 400 

dioskūrai 252, 349, 456 

Dodonė 464 

driadės 117 

dvyniai 429 

Dzeusas (Griausmavaldis) 65, 123, 134, 136, 138, 248, 454, 459, 460 
Dzeusas Žaibas (Zeus Keraunės) 464 

Dzeuso strėlės 138 

Eos 352 

Euboleous 400 

Febus 213 

gyvulių aukojimas 479 
Hades 459 

Hefaistas 126 

Helios 123 

Hermis 440 

Keraunos (Kerauniūa) 138, 139, 464 
kiaulė 391, 399 - 401, 410 
Kronas 65, 248 

Marsas 490) 

mirusiųjų deginimas 479 
moiros (moirae) 122 
napėjos 117 

Odisėjas 399 

oreadės 117 

Panas 452 

Peliciades 136 
Persefonė-Kora 171 
Prometėjas 283 

satyrai (satyros) 117 
Saulės dievai 399 
Semelė 454, 460, 464 
Uranas 65, 248 

Zeus Kapptas 65 


HETITŲ 


Peruna 123 
Tešubas 172, 173 


INDŲ 


Ardžuna 465 
Ašvinai 349, 456 
Bhyma 465 
devah 184 

Devi Ushas 174 
Dyaus 123 

dievybės 386 

Indra 65, 454, 464, 465 
Mitra 432 

Parjanya 123, 172, 453 
Piktoji Dvasia 386 
Pūšanas 441, 452, 456 
Rudra 455 

Savitar 123 

Soma 456 

Sūrja (Sūrya) 123, 445-456 
Ušasė (Ushas) 123, 352 
Vajus 465 

Varuna 432, 469 


ISLANDŲ 
Fiorg-yn 130 
gopi (žynys) 518 
KANARŲ SALŲ 


kiaulė 391, 402, 403 


KELTŲ 


akmeninis dangus 65 
akmenys 65 
Cernunas 441 
Dagda 441 
Hercynia 123 
Sucelas 441 
Velaunas 441 


MORDVIŲ 


Purgine-pas 133 

PAPUASŲ 


naujagimio ryšys su medžiu 25 


PERSŲ 
Anahita 463 
demonas 454 
žalčio demonizmas 35 
Xoršid 462 
POLINEZIEČIŲ 
kokoso medžio sodinimas 25 
ROMĖNŲ 


Aurora 352 

Castor 91, 186 

Cerera (Ceres) 91, 186, 252, 426, 549, 552 

Deus 123 

Diana 423, 450 

dioskūrai 252, 466 

Eskulapas (Aesculapius) 91, 186, 252, 423, 450, 549, 552 
faunas (faunus) 117 

furija (Furiae) 91, 186, 252, 549, 552 

genijų garbinimas 159 

Jupiteris (Juppiter) 91, 123, 136, 186, 248, 252, 423, 450, 491, 534, 549, 552 
Kastoras (Castor) 186, 252, 429, 549, 552 

larų garbinimas 159 

Marsas 490-—491 

Merkurijus 440 

Neptūnas (Neptunus) 91, 186, 252, 425, 549, 552 
Parkos 150 

Plutonas (Pluto) 91, 171, 186, 252, 425, 549, 552 
Poluksas (Pollux) 91, 186, 252, 549, 552 
Saturnas (Satumus) 91, 186, 252, 549, 552 
Silvanas (Silvanus) XXI, XLV-XLVI, 169, 423 
Sol 91, 186, 252, 549, 552 

ugnis, ugnies garbinimas 423 
Venera 123, 124 

Vesta 426 

vestalės 450, 534 

Vulkanas (Vulcanus) 423, 450, 469 


RUMUNŲ 


Ursitoare 148 


SKANDINAVŲ 


Fjorgynn 453, 464 

Freiras (Freyr) 451 

Hrungnis 464 

Miolnis, Toro kūjis 454, 464 

Odinas (Othinus) 451, 455, 463, 465, 466, 491, 499 
saulės dievas 394 danai 

Toras (Thor) 123, 167, 451, 455, 464, 494 

Volundr 126 skand. 

Welnat 126 skand 


SLAVŲ 


apeiginis maudymasis 334 
Avsen' 352 

Božij luk 133 

Chorsas 462 

Černaglovis 461 
Černebogas 461 

Dažbogas 159 

Dažibogu 462 

demonai 249 

Divas 460 

Dodola, Dodoika, Doda 133 
domovoi 51 

dvorovik, dvorovoi, hlevnik 51 
Gafija 73 

galvijų aukojimas 463 
gegutė 322 

Igoris 465 

Ilja Muromietis 467-468 

Ivan Kupala 334 

Jarila 539 

Jaropolkas 465, 466 

Jarovitas (Gerovitus) 461 

Khursu 462 

Kupala 335, 359, 553 

kupolė 335 

kurek 66 

Mikula Seljaninovičius 466 - 467 

Mokošė (Mokoši) 462 - 463 

naminių (domovych) garbinimas 159 

namų dvasios 51 

Olegas 465 

pabaigtuvių šventė 249 

Perperuna (Perperunos, peperuna) 464 

Perunas (Perunu, Perynja, Peryni, Peruni) 453, 462-464, 468, 494, 526 

Perunas (Perušice, Porun, Pereplut, Prone, Porenutius, Pripegala, Parom, Perušam, 
Perperuna) 123, 129, 131, 133, 134, 139, 141, 159, 188, 208, 248, 251, 253, 
554 

Perun-Dažbog 64 

Peruno strėlės 140 

NOAeBUK, noAeBOU 48 

poludnica 48 

Porenutius 460 

Porevit 460 

Pripegalas 461 

Provė 131, 461 

Radigastas (Redigastas) 461 

Riurikas 465 

